
PRECUVÂNTARE 


Buna primire de care s'a bucurat volumul I din Pâ- 
mântul, Săteniz şi Stăpân în Moldova din partea publi- 
cului, a presei și a criticilor competinți, mă îndemnase, încă 
în cursul celor întăi săptămâni cari au urmat ieșirea acelei 
cărţi de sub teascurile casei Socec, să-i dau de soție vo- 
lumul | din Pănanzu, Sătenii și Szăpânii în Tara Roma- 
nească. Adunasem materialul aproape întreg și constatasem 
identitatea aproape desăvârșită a desvoltării legăturilor din- 
tre săteni şi stăpâni în amândouă tările. 

Izbuhnirea răscoalei țărănești din primavara trecuta, 
care de altmintrelea nu m'a surprins de loc, m'a indem- 
nat să amân pe mai târziu complectarea celor privitoare 
la trecutul departat și, folosindu-mă de faptul că acel trecut 
în îmbele ţări a fost aproape identic, să păşesc la analiza 
împrejurărilor din veacul XIX cari, în unire cu cele mai 
vechi, au adus asupra ţării furtuna care a zguduit astă 
primăvară pănă şi temeliile Statului Român. 

Din nenorocire dacă adunasem materialul vechiu, aveam 
la dispoziţie prea puţin material nou. A trebuit deci ca; 
în scurtul timp dela Aprilie şi pănă astăzi, să adun mate- 
rialul, să redactez scrierea și s'o tipăresc, această grabă 
va lămuri mule omisiuni și multe slăbăciuni a cărții de față. 


20 Dechemvrie 1906. 

CARTEA I 


DESPRE ORIGINILE CHESTIEI ȚĂRĂNEȘTI 


CAPITOLUL I 
DESPRE DREPTUL ROMÂNESC ŞI DECĂDEREA LUI 


1. Dreptul românesc înainte de întemeierea Domniei în 
Moldova şi în Ţara Românească. 


Documentele ni arată pe Români, în toate ţările locuite 
de ei, trăind în sate, sub, ocârmuirea unui obiceiu propriu ab 
lor şi foarte vechiu, numit drept românesc!) 

Fiecare sat dispunea de o întindere de pământ mai mică 
sau mai mare, care alcătuiă hotarul satului. Acest hotar eră 
presupus împărțit în făşii deopotrivă, corespunzând fiecare casei 
unuia din gospodarii cari alcătuiau satul şi numite în Moldova 
Jireabii, iar în Țara Românească delniți ?). 

Se pare însă că deobiceiu, la întemeierea fiecărui sat, nu- 
mărul jireabiilor în cari se împărţiă hotarul eră mai mare decât 
acel al gospodarilor cari descălecase satul. 

Casa, grădina, toate sădirile şi locurile de arătură a fie- 
cărui gospodar erau privite ca posesiuni particulare ale sale. 
Rămăşiţa jireabiei : fânețe, imaşuri, (islazuri) şi păduri erau 
privite ca făcând parte din bunul obştesc al așăzării. Este de 
crezut că fiecare gospodar cosiă totdeauna acelaş fânaţ care, 
după ridicarea fânului sau îngrădirea lui, reintră în păşunea 
obştească ?). 


D Pământul, Sătenii şi Stăpănii în Moldova, p. 24 sq. 
2 Ibid., 18 sq. 
3) Ibid., ibid. 

Numărul gospodarilor din cari se alcătuiâ un sat erà obiş- 
nuit mic; întinderea hotarului, mică în väi, creștea în regiunea 
de dealuri pentru a deveni mare în partea munţilor!). 

Jireabiile a căror intindere am putut-o statornici variază 
dela 20 fălci la LAţcani (Suceava), pe şesul Moldovei, la 65 fălci 
la Silişău (Dorohoi), în regiunea de dealuri °). 

Satul alcătuiă o judefie ocârmuită de o căpetenie purtând 
numele obştesc de județ, iar judeţii se deosebiau în cneji, juzi 
Şi vatamani. 

Cnejii erau nişte judeţi ereditari, adică ai căror urmaşi își 
împărţiau judeţia părinţilor lor deopotrivă între ei, fiecare din- 
tr'inşii, fie băiet fie fată, ocârmuind numărul de săteni ce că- 
zuse pe partea lui. Cnejii alcătuiau o casă nobiliară, cel puţin 
tot atât de veche ca şi neamul românesc °). 

Juzii erau judeţi vremelnici +), aleşi sau numiţi, iar vata- 
manii, după toate probabilitățile nişte diregători insărcinaţi de 
cneji cari dispuneau de mai multe judeţii, să ocârmuiască acele 
în cari nu-şi aveau aşăzarea. 

Judeţul judecă singur pricinile obişnuite dintre sătenii din 
judeţia lui, îi povăţuiă în vreme de răsboiu şi străngeă birul 
cuvenit stăpânirii. 

In schimbul acestor însărcinări: 1) ei aveau singuri drept 
să ţină moară şi crâşmă pe hotarul satului; 2) luau a zecea din 
tot rodul pământului, precum şi o parte din sporul stupilor ; 
3) aveau drept la trei zile de slujbă (lucru) din partea fiecă- 
rui sătean; 4) primiau dela fiecare gospodar câte un poclon 
la Paşti şi altul la Crăciun; 5) erau probabil scutiţi de plata 
birului 5). 

Sătenii erau oameni absolut liberi, putând să se mute ori 
unde și când li venià la socoteală °). 

Pe lângă cneji (nobilimea) şi săteni (poporul), mai eră o 
clasă, pe atunci puţin număroasă, de locuitori ai satelor cari se 


1) Ibid., p. 107 sq. 
2) Ibid., p. 96. 
% Ibid., p. 23 sq. 
+) Ibid., p. 153. 
5) Ibid., p. 116. 
% Ibid., p. 22. 

numiau vecini. Ei erau mai cu samă prinşi de răsboiu, aduşi 
dc cneaz după vreo excursiune in ţările megieşite, aşăzaţi şi 
căsătoriţi cu Românce din sat. Ei se deosebiau de ceilalți să- 
teni prin faptul că nu se puteau mută din așăzare şi că erau 
datori să facă neusemănat mai multe zile de slujbă decăt să- 
tenii liberi. Este de observat că numai urmașii bărbătești ai 
vecinilor urmau condiţiunea părinţilor lor: fetele vecinilor erau 
cu desăvărşire libere cu şi soțiile lor. Cu vremea, pe lângă 
prinşii de răsboiu, mai căzură la vecinătate şi mulţi Romani 
cari instrăinau parte din libertatea lor de bună vor, spre a scăpă 
dc vreo nevoie !). 

Ca şi sătenii slobozi, vecinii stăpăniau, in hotarul aşăzării, 
lie care jireabia lui sau partea lui de jircabic in acelcuşi con- 
diţiuni ca cei dintăi. 

Românii din Moldova și din Ţara Românească, inainte de 
întemeierea Principatelor, crau grupaţi pe ținuturi, alcatuind 
inchcgări de state cu totul rudimentare. In capul ținuturilor crau 
Vocvozi. probabil aleşi, a căror autoritate va fi fost efectivă 
numai in caz de răsboiu?). 

Este vederat că, dată fiin.l bogăţia pământului nostru, faţă 
cu dispoziţiile obiceiului românesc, starca ţărănimii care ulcă- 
tuia obștia neamului nu putcă să fie decăt din celc mai mul- 
țămitoure. 

Românii crau atunci un popor cure sc indelctnicià mai 
cu samă cu creşterea vitelor şi cu acea a albinelor. Pe partea în 
devălmășie a jircabiilor, care alcătuiă aproape totalitatea hota- 
rului, turmelc lor găsiau o hrană imbielşugată. Pe farina d'im- 
prejurul satului, impărţită in pământuri sau pogoane, semă- 
nau mciul şi grâul trebuitor pentru hrana lor, orz și ovăs pentru 
nutreţul cailor mai de soiu. Dijma din fân şi din påne care o 
dădeau judeţului alcătuiă o parte ncinscmnată din roadă care 
nu puteă să li sc pară impovărătoare nici intrun an bun nici 
intrun an rău. 

Raportul dintre pământ, sătean şi stăpân cră acel firesc; 
sătenii, obştia neamului, cari munciau pământul cu må- 


1) Ibid, p. 269. 
2) Ibid., p. 44 sq. 

nile lor, se folosiau de aproape întreaga întindere şi 
întreaga roadă a hotarului așăzării. Clasa ocârmuitoare se 
folosiă numai de o neînsemnată parte din prisosul de pământ 
rămas după îndestularea trebuinţilor obştiei, de a zecea parte 
din roada pământului, de cele trei zile de slujbă, de venitul mo- 
rii şi de acel al crâşmii. 

Este vederat că în asemeni împrejurări nu puteâ să aibă 
fiinţă antagonism între sătean și judeţ: interesul unuia erà şi 
interesul celuilalt. Judeţul erå folosit când erau ocupate cât mai 
multe jireabii, ca să poată luă dijmă cât mai multă spre a putea 
umplea cu pâne gropi cât de mari, ca să strângă dela moară 
vamă cât mai multă şi ca să poată hrăni, cu zecimea fânului, 
vite cât de multe. El nici nu gândiă să facă plugărie întinsă 
pe seama lui, căci nur fi avut cui să vândă pânea ce ar fi 
scos-o din pământ. 

Cnejii ieşise din sânul poporului; în acele vremuri primi- 
tive diferenţiarea intre ei şi popor nu apucase să se facă în 
chip simţitor. Judeţ şi sătean se treziau impreună în satul în 
care moşii şi strămoşii lor trăise împreună. In decursul vieţii, 
ei împărtășiau aceleaşi nevoi şi aceleaşi bucurii. In creşterea lor 
singura deosebire eră că copiii judeţului nu erau deprinşi să 
muncească pământul cu mâna lor. Portul erå acelaş, hrana 
aceeaș, acea a judeţului fiind numai mai îmbielșugată ; casele lor se 
deosebiau numai prin mărime. Petrecerile lor erau aceleași: vâ- 
natul şi cheful. 

In asemenea împrejurări, relaţiile dintre ei nu puteau să 
fie decât bune, dreptatea care o făccă județul putea să fic 
uneori brutală, dar nu avea cum să stârnească nemulţămiri 
mari. Românimea de rând erâ alcătuită din oameni prea voi- 
niceşte crescuţi în slobozenic, prea viguroşi pentru ca judeţii 
să-şi fi putut permite să-i calce şi să-i desbrace pe nedrept. 

Acest regim, adevărat veac de aur pentru țărănime, ră- 
mase aproape neschimbat şi în vremea stăpânirii Pecenegilor 
și a Cumanilor cu prohodul ei de jafuri, de siluiri şi de pustiiri. 
Insă în veacul XIII, sub jugul cumplit al Tătarilor, cu sistemul 
lor de biruri grele, pentru cari erau răspunzătoare căpeteniile 
ncamurilor supuse, nu încape îndoială că puterea cncjilor, care 
fură fără îndoială însărcinaţi cu strângerea acelor biruri, a tre- 

buit să crească foarte mult, accentuând diferenţiarea între am- 
bele clase. Eră firesc că ei să înceapă a abuză de creşterea acestei 
puteri şi n'ar fi de mirare dacă de pe atunci sar fi pornit inimă 
rea între sătean şi cneaj. 


2. Intemeierea Domniei în Ţara Românească şi în Moldova 
şi înrâurirea ei asupra dreptului românesc. 


Intemeierea Domniei atât în Ţara Românească cât şi în 

oldova n'a fost urmarea unei cuceriri ci, în amândouă cazu- 

rile, o acţiune de închegare a ținuturilor româneşti răsleţe cu- 
prinse în fiecare ţară. 

Această acțiune de închegare a fost săvârşită, în Țara 
Românească de Basarabii vasali ai Craiului unguresc, cu voia 
suveranului lor, sub stăpânirea căruia aduceau ţinuturi noue. 
In Moldova, ea o fost săvârşită de un supus al coroanei ungare, 
de Maramureşanul Bogdan, dar împotriva voinţii Craiului Lu- 
dovic, rupând de sub ascultarea lui mai multe ţinuturi româ- 
neşti și după lupte învierşunate dar biruitoare. 

In amândouă cazurile întemeictorii puteau izbuti numai 
câștigând şi păstrând întreagă iubirea nouilor lor supuşi şi, spre 
a ajunge la acest sfârşit, ei tţebuiră să se ferească de a se 
atinge, câtuș de puţin, de obiceiul care ocârmuiă legăturile dintre 
pământ, săteni şi județ, 

Documentele veacurilor XV, XVI şi XVII ni dovedesc că 
intemeierca Domniilor nu aduse nici o ştirbire vechiului obi- 
ceiu al ncamului. Sătenii urmară să se folosească de partea de 
căpetenie a hotarului aşăzării în schimbul dării de a zecea șia 
slujbei, iar cnejii rămaseră nesupăraţi în județiile lor. 

Satele cari nu erau ocârmuite de cneji ci de judeţi vremel- 
nici, aleşi de locuitori sau numiţi de sfaturile târgurilor în a 
căror ocol se aflau, fură privite ca fiind sub judeţia Domnului 
şi luară denumirea de sate domnești. Domnul numiă judeţii 
însărcinaţi să le ocârmuiască pe viaţă!) sau în chip vremelnic, 


1) Cunosc o singură hărăzire de judeţie pe viaţă în Moldova (V. 


Pământul, Sătenii şi Stăpânii, |, p. 143, nota 1); în Ţara Românească însă 
cazurile de asemene natură au fost mai dese. 

sau dăruiă Judeţia lor pe vecie acelor cari ii adusese slujbe sau 
cari câștigase favoarea lui. Pământul nelocuit fu privit ca fiind 
al Domnului. El hărăziă acelor pe cari voiă să-i favorizeze, în 
acele locuri pustii, hotare spre a înființă sale cu dreptul de 
judeţie creditară '). 

Judeţiile în vechime nu sc puteau înstrăină: ele rămâneau 
Icgate de neamul întemeietorului 2). 

Atât înainte de întemeicre câ. yi imediat după dânsa, nu 
avcă liinţă;în ţările noastre nici un drept scris. Dacă este sigur 
că Domnii au întîrit cncjilor din Țara Românească şi din Mol- 
dova Judeţiile lor, este tot atât de ncîndoiclnic că nu au fost în 
tăriri deoschite şi scrise ci o măsură obştcască si nescrisă. 

Intăile acte scrise interne sunt dela sfârşitul vcacului XIV 
pentru Moldova, dela începutul celui următor pentru Ţara Ro- 
mâncască. Cele mai multe din ele sunt acte de întărire a ju- 
deţiilor în fiinţă. Actele de danie de judcţii sunt cu mult mai 
puţine, cecace alcătucşte o dovadă că, la întemeiere, cele mai 
multe aşăzări aveau ființă şi erau ccârmuite de cncji?). 

Se dovedeşte prin acte precise şi ncindoiclnice că Domnii 
prin uricile lor, nu hărăziau nici odată proprietatea ci numai 
județia unui sat: adică dreptul dc a luă dc a zecca, de a se 
folosi de slujbă, de venitul crâșmei, de acel al morii, de jirca- 
biile neocupate, precum și dreptul de a judecă pe săteni ?). 

După întemeiere, Domnii începură a întări, nu numai îm- 
părţiri și dănii, dar chiar și vânzări de Judcţii. 

Faptul că dreptul judeţului deveni un drept scris pe când 
accl al săteanului rămase ncscris și acel că Domnii hărăziau 
sau întăriau prin urice judcțiile „cu tot hotarul“, adesca repe- 
{ite pentru acelaş sat, au dat naştere concepţiunii greşite, că 
judeţul avea un drept de stăpânire supcrioară asupra întregului 
hotar al satului“). 

Accastă concepţiune greşită a mai fost întărită prin faptul 
că Judeţii au început a vinde, cu întărirca Domnilor. bucăţi din 


1) Ibid., p. 180 sq. 
2) Ibid., p. 120 sq. 
3) Ibid., p. 132 sq. 
t) Ibid., p. 144. 
5) Ibid., p. 20%. 

hotarul judeţiilor lor. Bucăţile astfel vândute alcătuiau bine- 
ințeles prisoase, neocupate de săteni şi necultivate, dar totuş, 
hotarul fiind al aşăzării, aceste vânzări alcătuiau un abuz și 
acel abuz se întăriă de Domnie’). 

Inchipuirea greşită a unui drept de stăpânire mai înaltă 
al judeţului fu mai cu samă întărită în urma pustiirilor sufe- 
rite de țările noastre din pricina răsboaelor interne şi externe, 
şi chiar din acca a recontenitelor năvăliri tătăreşti. 

La fiecare răsboiu sau năvălire, satele lovite de dușmani 
erau distruse cu desăvârşire, acei locuitori cari nu apucau să 
fugă și să găsească adăpost în munţi şi păduri erau măcelăriți 
sau robiţi. 

La potolirea furtunii se vedeau goluri cumplite în popu 
laţiunea ţării: numărul jireabiilor pustii întrece în multe locuri 
pe acel al jireabiilor locuite. Erà deci lucru firesc ca, nemai 
ţinând seamă de împărțirea în jireabii, populaţiunea să pă- 
răsească pământurile mai slabe pentru a ocupà acele mai bune, 
rămase fără ocupant, atât pe hotarul propriu cât şi pe ho- 
tar străin °). 

Pentru a rcîmpopulă sate pustii şi pentru a întemeiă sate 
nouc, se recursese dela început la colonizare cu oameni de peste 
hotare. Spre acest sfârşit Domnul hărăziă judeţului locului ce 
erâ a se coloniză, un privilegiu prin care scuteă de bir, pe un 
oarecare număr de ani, colonii ce judeţul avea să-i aducă. 

Populaţiunea rămasă în satele găsite în fiinţă la înteme- 
ierca Domniei, păstră din moși şi strămoşi, tradiţiunca că ho- 
tarul pe care locuiă și pe care se trezise erà al ei. Dreptul ei 
asupra lui eră, în mintea lor, firesc. 

Dar atât oamenii aduşi pentru a intemeiă slobozia cât 
Şi acei ce părăsise vechile lor sălaşe, găsaiu, la sosirea lor, ho- 
tarul stăpânit de acel care-i adusese și care-l împărţi între 
dânşii. Ei descdlecau pe hotarul altuia. Așăzarea se făceă, 
într'adevăr pe temeiul obiceiului românesc dar, dela început, 
Ji se întipăriă în minte faptul că dreptul stăpânului eră mai 
vechiu decât acel câștigat de săteni prin faptul aşăzării lor?). 


1) Ibid., p. 162. 


2) Ibid., p. 206 sq. 
3) 1bid., p. 209. 

Insă pământ erâ mult şi populaţia scădea din zi în zi: 
omul, care munciă pământul, care aducea stăpânului (aşă se 
numeă acuma județul) a zecea din roada pământului, parte 
din sporul stupilor, vamă dela măcinat şi venit din crâșmă, 
mai făcându-i şi slujba legiuită, aveă o valoare nepreţuită. Fără 
el pământul nu preţuiă nimic, căci nu aduceă nici un venit. 
Erà firesc ca el să fie cruțat şi ca stăpânii să nu se gândească 
a-i râpi cevă din drepturile ce le posedă pe temeiul obiceiurilor 
strămoşeşti. 

Dreptul de folosinţă al săteanului asupra hotarului aşă- 
zării în care locuiă rămase neştirbit. 

Pănă la sfârşitul veacului XVII vedem că hotarul 
satului este privit ca aparținând, obştiei locuitorilor acelui 
sat. Nu numai că documente domneşti ni arată că, pentru 
încălcarea hotarului unui sat, se judecă cu megieşul ca- 
tropitor, nu judeţul acelui sat, ci obştia locuitorilor, dar 
Pravilele lui Vasile Lupu şi Mateiu Basarab, cele mai vechi 
legiuiri scrise ale ţărilor noastre, nu cunosc pricini de 
hotare înire județe sau stăpâni ci numai între sate’). 

Dacă concepțiunea unei stăpâniri mai înalte a judeţului 
asupra hotarului se introdusese, paralel cu dispoziţiile de mai 
sus şi în cele două vechi Pravili, vedem. totuși această stăpâ- 
nire mai înaltă încătuşată cu desăvârşire prin dispoziţia artico- 
lului 22 din cartea II, Pricina I, a Pravilei care hotărăşte că: 

„Partea aceluia ce seamănă pre locul altuia, de va 
fi sămânţa lui şi cu toată cheltuiala, sunt a lui 9 snopi 
și aceluia ce au dat pământul un snop, iar cela ce va 
împărți într'alt chip este blăstămat de Dumnezeu“. 

Populaţiunea rărindu-se, vedem lăţindu-se din ce în ce mai 
mult obiceiul ca țăranul român să are, să semene, şi să co- 
sească, pe hotar străin, aproape ori unde îi venià la socoteală, 
dând în schimb a zecea din roadă. 

Avem vederat a face aici cu un obiceiu vechiu, cu o cre- 
dință înrădăcinată, dată pe faţă în chip atât de lapidar şi de 
drastic prin poezia noastră populară: 


1) Ibid., p. 216. 

„Ce poiene măi Păune? 
„Ce fânaţe mă nebune? 
„Doar pământul nu-i al tău, 
„Nici al tău nu-i nici al meu 
„Ci-i tot al lui Dumnezeu“ !) 


Antagonism între sătean şi stăpân pentru dreptul de folo- 
sință al hotarului aşăzării n'a existat în tot timpul Domniei pă- 
mântene, el s'a născut numai la sfârşitul Domniei fanariote. 

Primul antogonism între stăpân şi satean s'a născut într'a- 
devăr în timpul Domnilor pământeni, dar el a avut cu totul 
alte pricini. 

Mă voiu ocupă de el îndată ce voiu fi expus transfor- 
marea ce s'a operat în clasa stăpânitoare, adică în acea a cne- 
jilor, în urma întemeierii Domniei. 


3. Inrâurirea întemeierii Domniilor Țării Româneşti şi a 
Moldovei asupra clasei cnejilor. 


Intemeierea Domniei însemnă întemeierea unei puteri cen- 
trale care dispensa dreptatea şi impărţiă favorurile. Spre a se 
apără de pretenţiile unui duşman, spre a-şi vedeă judecata 
pornită hotărită după dorinţa lui, spre a căpătă o diregătorie 
care să-i aducă cinste şi folos, ca să-şi mărească puterea și veni- 
turile, cneazul trebuia mai întăiu acuma să câștige favorul 
Domnului sau a acelor cari trăiau pe lângă Domn. Orizontul 
se lărgise în chip simţitor: de unde pănă atunci vederea lui 
eră mărginită la ţinutul în care se trezise, ea acuma cuprindea 
ţara întreagă. 

Intâmplările din toate zilele din satul lui, cele din ocolul 
care cuprindea satul, pierdură mult în importanţă faţă de altele 
cari se petreceau pe o scenă mai largă. El începu să-și pără- 
sească satul năzuind spre Curte pentru a obţine vre-o diregă- 
torie mai mică sau mai mare, spre a-și face acolo prieteni, spre 
a se apropiă de Domn. 

La Curte se găsi în atingere cu oameni cari, în urma că- 


1) V. Alexandr. Poezii Populure. (Vidra) p. 

lătoriilor în ţări străine, sau prin atingerea deasă cu străinii veniţi 
la Domn, îşi schimbase haina și chiar întru câtva vorba şi 
traiul. In curând începea și el să ieà haine străine, să ducă un 
traiu cu totul deosebit de acel de care avuse parte pănă atunci. 
Căpătă o diregătorie care-l trimetea poate într'un colţ depărtat 
al ţării. Dacă îi merge bine și se îmbogăţiă, dobândiă alte sate: 
întâmplările din satul în care se născuse când veniau la cu- 
noștința lui, aveau acuma pentru dânsul un interes neînsemnat: 
sate avea mai multe în cari se petreceau împrejurări la fel şi 
intrigile dela Curte sau vânarea vre-unei afaceri grase îi dădeau 
destul de gândit. Apoi răsboaele necontenite și schimbările de 
Domn alcătuiau necontenite prilejuri de procopsire sau de ne- 
norocire. Unde mai aveă el acuma vreme să se gândească la 
cele ce se petreceau în satul unde copilărise! Lăsase el doară 
acolo un vataman în care aveà toată încrederea şi care-i aducea 
sau îi trimeteă un venit mulțămitor. 

Astfel, din generaţie in generaţie, cnejii cari dela înte- 
meiere ocupase diregătoriile înființate de Domnie şi cari dire- 
gătorii se înmulţiau din zi în zi, se deosebiră din ce in ce mai 
mult de popor. 

Acei din Țara Românească adoptară haina ungurească şi 
traiul lor se aseamănă din zi în zi mai mult cu acel al neme- 
şilor din Ungaria, acei din Moldova își însușesc din ce în ce mai 
multe obiceiuri polone. De oarece numai ei împărţiau între ei 
diregătoriile sau boieriile, obştia lor luă numirea de boierime. 

Contactul cu țărănimea îl pierdeau din zi în zi mai mult; 
traiul, obiceiurile, interesele, toate se deosebiră şi hogașul între 
boierime şi popor deveni pe zi ce merge mai mare. Erà de- 
altmintrelea lucru firesc că clasa stăpânitoarea care avea pu- 
terea şi averea să se simtă atrasă de lucruri și obiceiuri venite 
din ţări mai culte. 

Este vederat că contactul boierimii cu țărănimea deve- 
nind tot mai slab, cea dintăiu să-și facă din ce în mai puţine 
scrupule de a abuză de puterea ei. 

In întăia periodă a Domniei pământene și mai ales în 
Domniile lui Alexandru cel Bun, a lui Ştefan cel Mare, a lui 
Bogdan Chiorul și a lui Petru Rareş în Moldova, în acele ale 
lui Alexandru Basarab şi Mircea Cel Mare în Ţara Românească, 

abuzul era îngreuiat atât prin faptul că aceşti Domni ţineau 
frânele puterii strânse în mâinele lor înțelepte şi puternice cât 
Şi prin acel că, în inima tuturor, predomină dorința de aapără 
neatârnarea ţării împotriva dușmanului de din afară, ceeace 
nu sc puteâ face fară ajutorul unei ţărănimi puternice şi voinice. 
Dar cu începere de întăia jumătate a veacului XVI în Ţara 
Românească şi a doua din acelaş veac în Moldova, grija apă- 
rării țării nu mai aveă ființă, căci ea fiind robită de Turci, avea 
să fie apărată de Impărăţie. Iubirea de ţară pierise în boierime 
fiind cu desăvârşire înlocuită prin iubirea de dobândă. Iar Domnii 
vremelnici şi nemernici lăsau boierii să se îmbogăţească după 
plac spre a fi la rândul lor îngăduiţi să rămâie pe scaun vieme 
cât mai îndelungată. 

Dacă Turcii căutau necontenit prilej să schimbe Domnii 
pentru a pune mâna pe pocloane bogate la fiecare schimbare 
şi a urcă birul, boierii erau veşnic gata să li dea asemenea pri- 
lejuri prin intrigile şi pârele lor necontenite, cei fără slujbe 
pentru a încăpcă în vre-o diregătorie, iar cei cu slujbe pentru 
a căpătă altele mai mari. 

Nestatornicia Domniei eră, pentru cei bogaţi şi puternici, 
cel mai puternic îndemn de a se îmbogăţi prin toate mijloacele, 
nefiind cine să-i ţină în frâu. 

In aceste două veacuri începuse a se face o diferenţiare 
chiar între boieri, unele neamuri ținând în curs de mai multe 
generaţii tot slujbe mari şi folositoare, sau prin căsătorii fericite 
izbutind să adune sate multe în acceaş mână, se ridicase peste 
ceilalți. Alţii rămăsese pe loc sau chiar scăzuse la răzăşie. 

La acele neamuri cari izbutise să se ridice peste celelalte, 
veniră în cursul veacului XVII să se adaoge un număr de 
familii greceşti, mai ales ţărigrădene, cari prin căsătorii cu 
fete bogate de boeri mari, se amestecară cu cele dintăiu şi al- 
cătuiră ceeace, în cursul celor două de pe urmă veacuri, se 
numi boierimea cea mare. 

Celelalte neamuri, căzute la răzăşie, alcătuiră boierimea 
cea mică, compusă aproape cu desăvârşire din familli autohtone, 
din cari unele erau cunoscute încă dela întemeierea Domniei, 
ocupase într'o vreme slujbe mari, dar scăpătase. 

Boierimea cea mare erà mult mai număroasă în Moldova 
decât în Țara Românească. 

Boierimea Moldovei tindeă să se asemene din ce în ce mai 
mult cu nobilimea polonă dela care luase hainele şi multe obi- 
ceiuri; boierimea munteană se asemănă mai mult cu noblimea 
ungară când, în a doua jumătate a veacului XVII și mai ales 
după întemeierea Domniei fanariote, sub influenţa turco-bizantină 
ea luă un caracter cu totul oriental, împrumutând dela Turci 
hainele şi unele obiceiuri, iar dela bizantini limba şi caracterul. 

Boierul moldovan sau muntean din veacul XVIII este prea 
adesea un Oriental afemeiat, prefăcut, trufaş cu cei slabi şi 
smerit cu cei puternici şi care are două îndeletniciri de căpătenie: 
intriga şi vânarea banului. 

Au fost fără îndoială printre dânşii oameni de bine în toată 
puterea cuvântului, iubitori de ţară, drepţi, blânzi şi darnici 
cătră cei nevoieşi, ocrotitori ai poporului, dispreţuitori de pri- 
mejdie, nelacomi, dar aceştia alcătuiau excepțiunea, obştiă avea 
din nenorocire însuşirile potrivnice. 

Intre ţăran şi boier, mai ales cel mare şi bogat, erâ 
acum o prăpastie, se poate zice că ei alcătuiau două neamuri 
deosebite, vorbind fiecare altă limbă, purtând alte haine, trăind 
altă viaţă. Cu desăvârșire străin de sătean, trăind cea mai mare 
parte a vieţii sale în laşi sau în București, lângă Domnia împăr- 
țitoare de favoruri, boierul cel mare sau nu-i mai cunoştea ne- 
voile sau nu-i mai păsă de ele. Il priviă ca pe o fiinţă cu totul infe- 
rioară și căută să scoată din el tot folosul ce-l putea scoate. Nu- 
mai cei mai deştepţi din ei se îngrijiau ca acestui izvor de bogăţie 
pentru ei şi pentru Domnie să i se lase destulă hrană spre 
a-şi urmă mai departe viaţa. lar numărul acelora cari priviau 
pe săteni ca fraţi mai mici şi mai slabi de acelaş sânge şi cari 
aveau într'adevăr durere de ei erà cu totul neinsemnat. 

Boierimea cea mică care, în parte, trăiă la ţară, aproape 
de sătean,:nu se înstrăinase de el, avea cu dânsul multe puncte 
de atingeri, împărţiă din nevoile şi năzuinţile lui. Dar sărăcia, 
şi reaoa pildă venită de sus îi aţâta prea adesea lăcomia şi-i 
înaduşiă scrupulele ce putea să le mai aibă. 

Ş'apoi țărănimea erà fără mijloace de apărare faţă de stă- 
pâni şi în multe cazuri, chiar şi cei mai buni din aceştia abu- 

zau numai fiind că aveau puterea să abuzeze. Repet ce am zis 
aiurea !): 

„Orice clasă care se deosebește de obştie prin faptul că 
deține în mânile ei o putere mai mare decât acea obștie, tinde 
să abuzeze de puterea ei. Şi această tendinţă se vădește prin 
fapte abuzive cari sunt în raport invers cu gradul de cultură 
şi de creştere al clasei privilegiate, cu bunătatea şi eficacitatea 
legilor şi, mai cu seamă, ca spiritul şi puterea de rezistență a 
obştiei. 

„In Moldova cultura clasei stăpânitoare erà aproape nulă 
Şi creşterea ei perversă, legile slabe și neaplicate, iar poporului 
smerit şi robit nici nu-i treceâ prin gând să ste cu bărbăție 
împotriva celor mari. In asemeni împrejurări și față cu pilda 
ce veniă dela Domnie, abuzurile boierimii nu pot fi privite decât 
ca urmări firești ale împrejurărilor politice în cari se află ţara. 
Orice altă clasă stăpânitoare de orice neam, dacă ar fi avul 
parte de creşterea, de lipsa de cultură şi de puterea boierimii 
noastre şi dacă sar fi găsit în aceleași împrejurări politice, tot 
ca dânsa sar fi purtat“. 


1) Ibid., p. 370. 

CAPITOLUL II 


DESPRE PRICINILE DE NEMULȚĂMIRE INTRE SĂTENI ŞI STĂPÂNI 
ŞI URMĂRILE LOR: 


1. Intăia pricină de duşmănie între sătean şi stăpân. 
Încercarea de robire. 


Am vorbit mai sus de sătenii cu libertate limitată numiţi 
vecini, cari nu se puteau mută din satul unde locuiau şi făceau 
stăpânilor un număr de zile de slujbă mai mare decât sătenii 
slobozi. Documentele ni dovedesc că raportul dintre aceşti ve- 
cini și pâmântul eră acelaș ca al sătenilor slobozi ; ei se folosiau 
de jireabiile lor ca şi ceilalţi săteni acolo unde împărţirea în 
jireabii se mănţinuse şi pretutindeni dădeau a zecea din roada 
pământului. 

Insă ei erau pentru stăpâni locuitori mult mai de preţ 
decât sătenii liberi. Pe când aceştia sc puteau mutà în alt sat, 
al cărui judeţ li făceă condițiuni mai bune, vecinii erau legaţi 
de acel în care se născuse și alcătuiau o populaţiune slatornică 
care închezăşluiă stăpânului un venit statornic din dijmă, din 
vama morii şi din venitul crâșmei. Apoi vecinii dela început 
făceau judeţilor un număr de zile de slujbă mai mare decât 
acel ce-l făceau sătenii liberi. Cu încetul, prin abuz, stăpânii nu 
numai că înmulţiră foarte mult acest număr de zile, dar înce- 
pură a întrebuinţă pe vecini la fel de fel de slujbe casnice, ca 
robii, deoscbite de munca pământului. 

Stăpânul având astfel un îndoit interes să transforme pe 
sătenii liberi în vecini, începu să recurgă la tot feliul de mij- 
loace cari de cari mai arbitrare, mai nedrepte şi mai fraudu- 
loase pentru ai ademeni să se vecinească. lar pentru acei cari 
cu nici un preţ nu voiau să-şi înstrăineze libertatea, se găsiau 

atât martori plătiţi cari să jure că părinţii lor fusese vecini cât 
şi judecători fără conştiinţă cari să-i robească pe temeiul unor 
asemeni mărturii"). 

In Moldova starea legală a obştiei a fost totdeauna acea 
de libertate desăvârşită, iar vecinătatea o stare de excepţiune. 
Insă este cert că arbitrarul şi frauda izbutise să aducă, la sfår- 
şitul veacului XVII şi la începutul celui următor, pe cea mai 
mare parte a ţărănimii la starea de vecinătate. 

Intro vreme chiar boierii, găsind că cu vecinirile individuale 
merg prea incet, incercase să ieă măsuri obşteşti voind să sta 
lornicească ca lege că acel om rare a stat în sat boieresc 
doisprezece ani să rămâie pe urmă vecin al stăpânului acelui 
sat. Această năzuinţă se izbi insă pănă şi de puţinul simţ de 
dreptate al Domnului de pe atunci, Constantin Duca, fiul cum- 
plitului Arnăut Gheorghe Duca. Acest Domn care a fost de- 
parte de a fi din cei mai buni răspinse cu hotărire această 
pretenţiune neomenoasă a boierimii. Apoi pe lângă că, la Di- 
van, nu îngăduiă ca boierii să vecinească oamenii pe nedrept, 
prin mijloace viclene şi meşteşugite, el înfieră purtarea lor prin 
cuvintele: „Cu păcat este să-l robeşti pe frate-tău căci păgânii 
işi cumpără robi pe bani şi in al şaptelea an îl iartă alții 
şi mai curând li dau slobozenie; iară tu eşti creştin şi neluân- 
du-l pe bani, şi fiind creştin ca şi tine, şi tu vrei în veci să-l 
vecineşti“. 

Dacă vecinirea cu toptanul a ţărănimii nu izbuti. acea in- 
dividuală fu urmată necontenit cu succes şi nu poate încăpeâ 
îndoială că, in întăia jumătate a veacului XVIII, cea mai mare 
parte a țărănimii erà redusă la vecinătate şi că starea romă- 
nilor vecini incepuse a nu se mai deosebi aproape de loc de 
acea a robilor ţigani. 

Desăvârşirea reducerii la starea de robie a ţărănimii mol- 
doveneşti întregi fù impiedecată de Constantin Mavrocordat. 
Acest Domn care desființase vecinătatea in Ţara Româneaseă 
la 1746, pentru temeiuri fiscale, o desființă de fapt la 1749 şi 
în Moldova pentru aceleaşi pricini. 


1) Vezi numeroasele cazuri citate in Pământul, Sătenii și Stăpânii 
pag. 259. 

Lupta susținută de țărănime vreme de veacuri pentru 
a se apără de o şerbire care din zi în zi se făceă mai cum- 
plită, alaiul mereu crescând de silnicii, de vicleşuguri, de meş- 
teşuguri şi lipsa de orice simț de dreptate ce ea avu să în- 
frunte, nu putu să nu deà naştere, să nu hrănească şi să nu 
înrădăcineze în inima ei, o puternică simţire de ură împotriva 
asupritorilor ei. 

Iar când vecinătatea fu desființată de fapt, nemulțămirea 
stârnită de suferinţele ei nu avu vreme să dispară, căci ţără- 
nimea se văzu tot atât de crunt lovită de lăcomia clasei stăpâ- 
nitoare pe alt tărâm. 

Vecinirea ţărănimii pare a fi mers mult mai răpede în Ţara 
Românească decât în Moldova: este probabil că în veacul XVI 
cea mai mare parte a poporului căzuse la vecinătate, căci ac- 
tele ni arată că numirea de rumân, dată în deobşte săteanului 
din Ţara Românească, coincidă cu acea de vecin şi că starea 
de rumânie este identică cu acea de vecinătate. Sub Mihaiu 
Viteazul starea de rumânie sau vecinătate se întinde asupra 
tuturor acelor cari șăd pe un pământ a căreia judeţie este a 
altuia. Rumânia sau vecinătatea devine deci starea legală a ţără- 
nimii muntene. 

Dar din conţinutul actelor veacurilor XVII şi XVIII se 
pare că starea rumânilor din Muntenia nu era atât de jalnică 
ca aceea a vecinilor din Moldova. 

Nu cunosc acte din cari să reiasă că rumânii erau trataţi 
ca robii şi întrebuințaţi la slujbele casei, vânduți deosebit de 
pământ sau împărţiţi (fără pământ) între moştenitorii stăpânu- 
lui lor. 

Dat fiind că stăpânii nu făceau plugărie aproape de loc, 
cred că marea povară a rumâniei erà alcătuită mai ales de 
faptul că omul nu erà slobod să se mişte din loc în loc. 

Părerea cum că în Ţara Românească sătenii erau vecini 
dela inceput, este nimicită cu desăvârşire prin faptul că Mihaiu 
Viteazul a decretat şerbirea tuturor acelor cari șădeau în satele 
a căror judeţie eră a altuia. Dacă toţi sătenii ar fi fost dela 
început vecini, mar fi fost trebuinţă de a decretă o nouă mă- 
sură. Aceasta este cea mai bună dovadă că cel puţin o parte 
din țărănimea Munteniei erà slobodă. 

2. A doua pricină de duşmănie între sătean şi stăpân: 
sporirea slujbei. 


Slujba fusese din vechime de trei zile pe an; deşi pănă la 
Constantin Mavrocordat nu găsim nici o legiuire prin care s'ar fi 
sporit la un număr mai mare de zile, este probabil că, mai 
ales în satele în cari stăpânii iși aveau aşăzarile, sătenii să fi 
fost constrânşi, în chip abusiv, să lucreze zile mai multe. Con- 
stantin Mavrocordat, la 1742, în urma cererii Egumenilor mă- 
năstirilor, spori slujba oamenilor aşăzaţi în satele mânăstireşti, 
statornicind că: „fiecare om care nu este vecin şi şade pe o 
moșie mănăstirească, de orice breaslă ar fi el, să aibă a 
sluji mânăstirii 12 zile pe an ori cu carul cu boi ori cu 
palmele ori cu sapa după cum îi va poronci Egumenul şi 
să deă și dijma locului după obiceiu“ !). 

Nu există legiuire din aceeaş vreme pentru sătenii șăzând 
pe moşii boiereşti, dar din actele contimporane reiesă că, pentru 
aceştia, slujba eră acuma de şease zile pe an, adică îndoit cât 
fusese în vechime şi că acele zile de slujbă erau evaluate la 
câte un potronic fiecare. Clasa stăpânitoare izbutise deci pe 
nesimţite să facă îndatorirea slujbei îndoit de grea pentru săteni. 

Stăpânii foarte nemulţămiţi de desfiinţarea vecinătăţii, cău- 
tară să se despăgubească sporind numărul zilelor de slujbă a 
sătenilor aşăzaţi în satele lor şi peste numărul de şease la care 
ajunsese prin abuz, năzuiră la acel de douăsprezece de care se 
folosiau mănăstirile. 

Țarigradul începi, în a doua jumătate a veacului XVIII, 
să se îndestuleze cu grâne din Moldova şi din Ţara Românească. 
Vânzările de pâne făcute cabanlăâilor însărcinaţi cu aprovi- 
zionarea Cabanului, cei mai mulţi Laji, foşti Ieniceri din Tra- 
pezunt, erau puţin remunerătoare pentru țărani şi acei din ră- 
zăşi cari-şi lucrau singuri pământurile. Pe lângă că cumpără- 
toarele se făceău pe preţuri statornicite de Caban, apoi Lajii le 
mai luau adesea fără a plăti nimic, mai maltratând pe vânză- 
tori. Dar pentru stăpâni ele erau totuş fotositoare, căci pânea 
fiind produsă de zilele de boieresc sau de slujbă a sătenilor, nu-i 


1) Ibid., p. 316. 

costă pe ei nimic: preţul pe care o vindeau, cât de prost eră, 
rămânea întreg în pungile lor. 

Zilele de slujbă erau înainte o îndatorire ușoară precum 
reies chiar din numele de clacă ce i sa dat şi fusese pănă 
atunci întrebuințate mai cu samă la coasă şi la cărături uşoare. 
Acuma ele incepură a fi întrebuințate în muncă grea: arătură, 
semănălura, secere, prăşilă. 

Stăpânii izbutiră să obţină, la 1 Ianuarie 1766, dela cel mai 
bun Domn ce f'au avut ţările române în veacul XVIII, dela 
Grigore (III) Ghika, un hrisov !) prin care nu numai că se recu- 
noştea stăpânilor dreptul de 12 zile de slujbă dela sătenii așă- 
zaţi în satele lor, dar se mai stabileşte pentru fiecare zi un 
nart sau cătime de muncă obligatorie. Şi pentru prăşilă (12 pră- 
jini) secere (13 prăjini) şi coasă (40 prăjini) această cătime de 
muncă întrece îndoit şi întreit puterile unui om. 

Dar lăcomia stăpânilor nu fu mulțămită nici cu asemenea 
foloase ! 

Impărțirea Poloniei făcu pe un număr însemnat de Jidovi 
să năpădească în Moldova. Ei învăţară pe boierii moldoveni să 
facă velniţi şi li povestiră cum ţaranii poloni lucrau câte trei 
Şi câte patru zile pe săptămână stăpânilor lor. Pe de altă parte 
exportul grânelor spre Țarigrad care crescuse simţitor în urma 
încheierii păcii şi a înlăturării oricărui pericol de năvălire din 
partea Tătarilor a căror ţară fuşese cucerită de Ruși, fură atâ- 
tea imbolduri pentru plugărie. 

Apoi boerii noştri mai auzise dela oştenii ruşi, cari stă- 
tuse cinci ani în ţară, câte erau îndatoririle cătră stăpânii lor a 
sătenilor cari trăiau sub oblăduirea slăvitei Impărătese. 

Boierii Divanului, având pe Mitropolitul Gavril Calimah 
în frunte, fac Domnului, la 1 Aprilie 1775, 0 anatoră °) foarte în- 
curcată, în care se plâng de nedreptatea ce sa făcut stăpâni- 
lor prin desfiinţarea vecinătăţii, de paguba pricinuită de săteni 
stăpânilor pe a căror moşii şăd şi sfârşesc prin a propune ca 
sătenii, precum dau stăpânilor a zecea parte din rodurile pă- 
mântului, să li dea de acum înainte şi din zece zile una. 


1; Ibid., p. 326, textul p. 462. 
2) Ibid., p. 333, textul p. 468. 

Această lacomă pretenție rămase fără răspuns doj ani şi 
jumătate. Tocmai în ajunul uciderii lui Grigore Ghika din or- 
dinul Sultanului, vedem pe acest nenorocit Domn dând un hri- 
sov prin care, la indatoririle jmpuşe sătenilor prin hrisovul dela 
1 Ianuarie 1766, mai adăugiă acele următoare: 

1. Lucrarea de cătră fiecare sătean a două clăci Ja ce va 
avea trebuinţă stăpânul moşiei. 

2. Intocmirea de cătră locuitori a iazurilor şi a morilor: 

3. Darea de ajutor de cătră săteni Ja repararea acaretelor 
de pe moșie. 

4. Facerea, la moșiile cu aşăzări, a unei poduezi sau cără- 
turi cu depărtare măsurată, de cătră fiecare sătean. 

5. Aducerea de cătră fiecare sătean a două care lemne 
de foc. 

Adică încă 3 zile statornice pe lângă un număr nehotărit 
de zile de reparaţie la iazuri. 

La 4805, boerii cerură lui Alezandru Moruz !) ca, până ce 
vor putea obţine mult dorita zeciuială a zilelor anului, slujba 
făcută lor până atunci de sătenii şăzători pe moşiile lor, fiind 
mult prea mică în comparație cu foloasele ce trag acei locuitori, 
să se lămurească mai bine indatorirea slujbei datorite stăpâni- 
lor, propunând ca: 

I. Câte pluguri sunt întrun sat să are câte 8 prăjini 
fălceşti primăvara sau toamna, după trebuinţa stăpânului. 

II. Fiecare gospodar să prăşască de două ori câte 15 pră- 
jini fălceşti de popuşoi pe an, să le culeagă şi să le care la 
coșerele stăpânuluj. 

IlI. Fiecare casaş să secere pe tot anul câte 30 prăjini 
fălceşti şi să le care la aria stăpânului. 

IV. Fiecare casaş să coseaşcă pe tot anul, să adune şi să 
clădească în stog câte o falce iarbă. 

V. Fiecare sătean să lucreze stăpânului câte 4 zile pe an, 
ca acele ce se obișnuiau pănă atunci Ja orice slujbă ar avea 
trebuinţă stăpânul. 

VI. Fiecare şătean să aducă la aşăzarea stăpânului câte 
două care lemne de foc, înșă depărtarea pădurii fiind prea 


1) Ihid., p. 346, textul p. 488. 

mare, să se învoiască cu stăpânul moşiei lucrând acele două 
zile Ja altă slujbă. 

VII. Satele de pe margine cari se hotăresc cu raelele tur- 
ceşti şi cu Ţara Românească să lucreze numai în jumătate. 

VIII. Locuitorii să fie ţinuţi a da ajutorul ce va fi de tre- 
buință la meremetul iazurilor şi morilor, dar când se vor face 
din nou să le facă stăpânul. 

IX. Dijmă să dea din toate a zecea, cum şi din legumele 
făcute în țarină pentru negustorie, osebindu-se numai acele din 
grădini pentru însuş trebuinţa lor. Atât sătenii cât şi lăturaşii 
să fie datori a strânge şi a carà dijma la aria şi la coşerele 
stăpânului, neridicând nimeni pânea lui pănă nu va da dijma. 
Iar stăpânul este îndatorit a dijmui la vreme. 

X. Asemene vor strânge sătenii MUREA fânului, făcând-o 
stog pe locul unde au cosit. 

XI. Dijma de stupi va fi din cincizeci unul, iar pentru 
mai puţini sau câţi vor trece peste cincizeci, vor plăti câte 5 
parale de stup. 

XV. La moşiile unde nu vor aveâ trebuință stăpânii de 
lucru să se urmeze învoiala ce se va face cu locuitorii. 

XVI. Fiecare om casaş sau holteiu în vârstă, fără tată, 
care va fi destoinic de slujbă, să aibă a lucră cele rânduite, iar 
flăcăul neînsurat nu, lucrând tată-său pentru el; neputincioşii 
şi nevolnicii să nu se supere. 

XVIII. Slujba se va face pe moşia pe care şăd sătenii sau 
pe alta depărtată de cel mult patru sau cinci ceasuri. De va 
vrea stăpânul să-i ducă cale de șapte ceasuri, să le ţie pier- 
derea vremii dusului și a întorsului. 

Intăiul așăzământ al lui Grigorie Ghika impuneâ sătenilor 
un număr de zile aproape întreit decât pretindea, iar al doilea 
așăzământ al aceluiaş Domn mai îngreuiâ această slujbă încă 
cu 5 zile statornice pe lângă un număr nederminat de zile de 
meremet (reparaţie). Acel dela 1805 însă vorbeşte numai de 
3 zile la deosebite trebuinţi ale stăpânului şi de un număr tot 
nederminat de zile de meremet: încolo stabileşte, ca slujbă da- 
torită de fiecare gospodar, niște cătimi de muncă bine determi- 
nate și anume: 80 prăjini arătură grăpată, 15. prăjini praşilă 

www.dacoromanica.ro 


21 


carată şi pusă în coşere, 30 prăjini secere carată și clădită, 
80 grăjini coasă adunată şi pusă în stog, transportul a două 
care lemne. 

Pentru o falce arătură grapată trebuesc cel puţin 3 zile 
cn 4 boi. 

Pentru 15 prăjini prășila de două ori, cu cules, disjocat 
carat şi pus în coșere și caratul strujănilor trebuesc cel puţin 
10 zile cu palmele şi 2 zile cu carul. 

Pentru 30 prăjini secere carată trebuesc 3 zile cu palmele 
Şi 1 cu carul. 

Pentru 80 prăjini coasă adunată și pusă în stog trebuesc 
cel puţin 8 zile cu palmele şi 2 cu boii. 

Dacă la aceste adăogim cele 4 zile de clacă și caratul a 
două care lemne, obținem un total de 35 zile, din care 25 cu 
mânile şi 10-cu carul, la cari se mai adaogă-un număr ne- 
determinat de zile de reparat. lată deci că stăpânii de pe atunci 
ajunsese a se folosi de mai mult decât de zeciuiala zilelor 
anului”). 

Şi să nu se creadă că această socoteală exagerează sar- 
cinile impuse săteanului de așezământnl dela 1805. Beizadea 
Neculai Şuţu, ale cărui simţiminte conservatoare nu pot fi puse 
la îndoială, care căutase moșii și ca arendaș și ca proprietar şi 


1) In urma cercetării foarte amănunțite făcută de mine în cele mai 
multe ţinuturi din Moldova, în cursul verii trecute m'am încredințat că 
câtimea de 6 prăjini de prășilă ce o indicam în Pământul, Sătenii şi 
Stăpânii ca fiind media ce o poate lucră un om, este fără îndoială exa- 
gerată şi nu poate fi atinsă decât de prășitori aleşi şi în condițiuni ex. 
cepţional de favorabile. Intinderea medie ce un prășitor obişnuit o poate 
prăşi pe zi nu trece peste 4 prăjini moldoveneşti; mă voiu servi deci 
de această medie pentru a socoti valoarea praşilei în cartea de faţă. Ci- 
frele date în Pământul, Sătenii şi Stăpânii, Cartea IV, trebuesc deci 
modificate în consecință. 

Pentru cules şi disjocat se socotesc însă 6 prăjini pe zi. 

Observ că această întindere de 4 prăjini moldoveneşti (716 metri 
pătraţi) este absolut identică cu acea de o şeptime de pogon ce Regu- 
amentul Organic din Ţara Românească impune ca lucrul unei zile de 
praşilă. , 

Când arătura a fost proastă, pământul bătut de ploi şi popuşoil 
sunt burtuienoşi, se întâmplă ca cel mai bun prăşitor să nu poată prăşi 
nici două prăjini pe zi. 

trăise ani îndelungați la ţară, evaluează munca impusă sătea- 
nului de așezământul lui Moruz dela 36 la 40 zile pe an’). 

(«când stăpânii nu aveau nevoe de zile de muncă, ceeace 
se întâmplă în cele mai multe cazuri, ei le preschimbau în bani. 

Fată deci că, în cursul unui veac, slujba de trei zile dato- 
rite stăpânului de sătean sporise în 40 zile dacă nu mai mult, 
ea se înzecise. 

Actele vremii ni dovedesc că sătenii moldoveni se împo- 
triviră în multe locuri la această serie de îngreuieri a îndato- 
ririlor lor. Această împotrivire aveă o formă mai mult pasivă, 
dar este cert că, in multe locuri, aşizămintele în urma acestei 
împotriviri pasive nu putură să fie puse în aplicare, căci vedem 
învoieli cu totul deosebite de stipulaţiunile acelor aşăzăminte, 
fiind în vigoare pe alocurea pănă la aplicarea Regulamentului 
Organic. 

Nu încape îndoială că la 1805 mai trăiau încă vameni 
cari copilărise sub regimul celor trei zile de slujbă. Şi ei au 
trebuit negreșit să povestească nepoților cari erau îndatoririle 
cătră stăpâni a părinţilor lor şi cum, în cursul vieţii lor, această 
îndatorire crescuse necontenit. Ni putem lesne. inchipui simți- 
rile stârnite în inimile țărănimii de fiecare nouă ingreuiere, 
decretată pe spinarea lor de Domnul străin care cumparase 
Domnia, spre a mai potoli lăcomia stăpânilor. 

Țaranii auzise dela bătrâni cum părinţii lor trebuiau să 
se păzească necontenit de stăpânul care voià să-i vecinească 
şi acuma, văzând cum slujba creștea nemăsurat din veac în 
veac de om, vedeau braţele lor amenințate de o nouă robire. 
Duşmanul părinţilor fusese stăpânul, dușmanul lor erà tot 
stăpânul. 

Ţaranji din Ţara Românească erau toţi rumâni (vecini) 
pănă la 1746, când rumânia fu desfiinţată de Constantin Ma- 
vrocordat, acelaş care desființă cu trei ani mai târziu vecină- 
tatea în Moldova. Nu cunosc acte cari să lămurească numărul 
de zile de lucru ce ei erau datori să-l. facă stăpânilor în mo- 
mentul oborirei rumâniei. Această slujbă a fost fără îndoială 


1) Prince Nicolas Soutzo. Notions Statistiques sur la Moldavie, 
D. 88—89. 

la început de 3 zile, după obiceiul obştesc al neamului; mai 
târziu stăpânii, folosindu-se de faptul că ţăranii erau şerbi, vor 
fi sporit pe alocurea cătimea slujbei, dar nu cu mult, căci nu 
at fi avut ce să facă cu dânsa. Stăpânii din Ţara Românească 
de abiâ în urmă au început să facă, pe o scară foarte mică, 
plugărie pentru socoteala lor: în veacurile XVI, XVII şi întâia 
jumătate a veacului XVIII, nici că se gândiau la asemenea lucru. 

Alexandru Ipsilant, în Pravila lui, statorniceşte claca (slujba) 
datorită stăpânului de cătră sătean la 12 zile pe an+). Această 
măsură este vederat înrâurită de legiuirea dela 1 Ianuarie 1776 
a lui Grigorie Ghika în Moldova. Aceste 12 zile nu se între- 
buințau în dcobște de stăpânii din Țara Românească pentru 
munca pământului ci, în marea majoritate a cazurilor, se pre- 
schimbau în dare bănească. 

Este cert însă că această sporire a muncii la 12 zile a 
rămas adesea slovă pe hârtie şi că în multe locuri se făceau 
între stăpâni şi săteni, pentru clacă, tocmeli în cari numărul 
zilelor de muncă eră mult mai mic. 

Acest fapt se dovedește prin faptul că Legiuirea lui Ca- 
rageă, în Capitolul VI 3), care tratează despre clacă, li interzicea 
stăpânilor să facă, cu sătenii de pe moşiile lor, învoieli în cari 
claca ar fi de mai puţin decât 12 zile, şi chiar pronunţă pedepse 
pentru acei stăpâni cari ar săvârşi învoeli cu clacă micşorată. 
Din actele dintre 1778 şi 1828 pare a rezultă că, în deobşte, 
numărul zilelor de clacă în Ţara Românească erà mai aproape 
de 6 decât de 12. 

Despre un nart al zilei de clacă, sau câtime de muncă fixă 
Şi obligatorie pentru ziua de clacă, nu găsim în Țara Româ- 
nească nici urmă până la Regulamentul Organic. 

Dacă năzuința stăpânului de a impune săteanului un nu- 
măr anual de zile de muncă cin ce în ce mai mare a avut 
fără îndoială ființă în Țara Românească ca şi în Moldova şi 
dacă țărănimea din dreapta Milcovului a trebuit să se apere 
împotriva acestei năzuinţi a stăpânilor susținuți de Domnii fana- 
rioți, nu este mai puţin adevărat că în această privinţă lăcomia 


1) D. C. Sturdza-Scheianu, Acte şi Legiuri, |, p. 83. 
2) Ibid., ibid., p. 88. 

stăpânilor munteni a fost neasemănat, mai mică decât acea a 
stăpânilor moldoveni. De cererea de zeciuială a zilelor anului 
nici urmă nu găsim. 

Antagonismul între amândouă clasele pe terenul câtimii 
de muncă a existat şi în Muntenia, dar într'o măsură cu mult 
mai mică decât în Moldova. 


3. A treia pricină de duşmănie între sătean şi stăpân: 
hrăpirea dreptului de folosinţă asupra hotarului aşăzării. 


Dreptul de folosinţă al săteanului asupra hotarului aşă. 
zării din care făccă parte, în schimbul slujbei şi a dării de a 
zecea parte din rodul pământului este una din caracteristicele 
vechiului obiceiu al neamului. Il găsim în toate ţările locuite de 
Români, el rezultă atât din numeroase acte domneşti cât şi din 
cele mai vechi legiuiri scrise ale Ţărilor Române: Pravila lui 
Vasile Lupu şi Pravila lui Mateiu Basarab, identice din 
cuvânt în cuvânt!). El este exprimat de urbariul lui Grigore Ca- 
limah, la 1768, care 2), la art. XV, recunoaşte că săteanul are drept, 
în schimbul slujbei şi a dijmei, la toată întinderea de pământ 
de care are trebuinţă. Ponturile lui Mihaiu Suţu în Moldova din 
28 Decembre 1794), poroncile Divanului Ţării Româneşti +) în 
vremea ocupaţiei austriace dela 1790 cari îndatoresc pe sătean 
să are şi să semene cât mai mult loc, ni dovedesc că acest 
drept de folosinţă al ţăranilor asupra hotarului aşăzărilor lor 
eră încă neştirbit la sfârşitul veacului XVIII. Anaforaua boie- 
rilor Divanului Moldovei din 20 Februarie 18035) ni arată că 
stăpânii nu puteau arendă prisoasele neîntrebuinţate ale moșiilor 
lor pănă ce nu întrebau mai întăiu pe sătenii șdzători pe acele 
moşii dacă nu vor să le ieà ei şi că, chiar în cazul când. în 
urma declarării sătenilor că nu ieau acele prisoase, stăpânii le 
arendau pe termen de mai mulţi ani, sătenii erau în drept, după 


1) Ibid., ibid, p. 1 sq. 
2 Ibid., ibid, p. 28. 
2) Ibid., ibid., p. 46. 
4) Ibid., ibid. p. 77. 
5) Ibid., ibid., p. 49. 

întăiul an de arendă, să ieâ acele prisoase sub singura îndato- 
rire de a face cunoscută voinţa lor inainte de ziua de Sf. Gheorghe 
a acelui an. 

Numai în anul 1805, in Moldova, vedem pe Alexandru 
Moruz mărginind, în urma insistențelor boierimii, întinderile de 
imaş şi fânaţ de cari poate să se folosească un locuitor la câte 
jumătate de falce de fiecare din aceste două categorii de pământ 
pentru fiecare cap de vită, numărul cel mai mare de vite pentru cari 
stăpânii sunt datori să deà imaș şi fânaţ fiind de 16 între Nistru 
şi Prut, de 12 între Prut şi Siret şi de 6 între Siret şi Munţi. 
Aceasta este întăia mărginire; ea este relativă la imaş şi fânaţ, 
dar locul de arătură rămâne încă nemărginit!). 

Săteanul moldovean care-şi apără pănă acuma cu greu 
munca braţelor împotriva năzuinţilor stăpânului, se vedea acuma 
mărginit şi în dreptul de folosinţă al hotarului de care se bu- 
curase din maoși şi strămoși. Din toate părțile stăpânul îl călcă 
în toate, de stăpân trebuiă să se păzească. Munca datorită de 
el sporiă, pământul folosit de el scădeă, și toate in folosul stă- 
pânului ! 

In Ţara Românească dreptul de folosinţă al săteanului asupra 
hotarului aşăzării din care făcea parte n'a suferit, după cât ştim, 
nici o ştirbire pănă la Regulamentul Organic. Sătenii s'au folo- 
sit de toată întinderea ce voiau să cultive în schimbul clăcii şi 
a dijmei care eră din cinci una pentru fân şi din zece una pentru 
roada din arături °). 


4. A patra pricină de duşmănie între sătean şi stăpân: 
hrăpirea ocinelor răzăşeşti. 


Această pricină de duşmănie este cu mult mai parţială 
decât celelalte, căci numărul răzășilor moldoveni precum şi acel 
al moşnenilor munteni a căror ocine au fost hrăpite în cursul 
veacurilor de puternici ai vremilor, deşi însemnat în sine, este 
mic față de obștia ţărănimii care a avut să lupte cu greutăţile 
expuse în cele trei paragrafe din urmă. 


1) Ibid., ibid., p. 50. 
2) In Moldova se dădeà a zecea şi din fân. 

Am văzut mai sus ce erau răzăşii şi care etă originea lor. 
Am arătat aiurea!) mijloacele silnice şi frauduloase, mergând dela 
înșelăciune pănă la crimă, întrebuințate de puternicii de pe vre- 
muri pentru a-și însuşi părţile de ocină a acelora din răzăşi şi 
moşneni ai căror moșii se îmbucătăţise mai tare în urma ne- 
contenilelor împărţeli. Tot greul erâ pentru boier să se våre 
într'o obştie de răzăși sau moşneni: să devie astfel şi el răzăş 
sau moșnean, dobândind dreptul de a cumpără părţi de răzăşie. 
Nu eră mijloc pe care să nu-l întrebuinţeze vecinul puternic 
pentru a ajunge la acest scop: siluire, fraudă, corupțiune, toate 
erau încercate pe rând. Odată vârit în obştie, boierul jucă din 
coate şi, cu toată împotrivirea uneori foarte dârză a răzășilor, 
mai totdeauna izbutiă, ajutat de complicitatea și voia veghială 
a tuturor diregătoriilor, dela cea mai mică pănă la cea mai 
mare, să se facă stăpân pe întregul hotar. 

Aceste stingeri de obştii de vechi moșinaşi au fost mai 
cumplite și mai generale în Ţara Românească decât în Mol- 
dova. Documentele muntenești ni arată că, în a doua jumătate 
a veacului XVI, eră în ființă un mai mare număr de obștii de 
moșneni în Ţara Românească decât în Moldova: îmbucătăţirea, 
dintr'o pricină sau alta, atinsese mai multe hotare în dreapta 
decât în stânga Milcovului. Pe de altă parte greutatea birurilor 
devenise cumplită şi aceste biruri se luau în întreprindere de 
boierii cei mari. Oamenii neavând cu ce plăti, se vindeau boie- 
rului în a cărui samă rămăsese strângerea birului datorit de 
satul lor, cu moşie cu tot, devenind rumânii (vecinii) acelui boier. 
Actele munteneşti din veacurile XVI și XVII ni arată nenumă- 
rate cazuri de aseneme natută. 

In Moldova, nu se poate constată nici măcar un singur caz 
în care o obştie s'a vândut întreagă vecină, prin acelaș act: 
vecinirile sunt totdeauna izolate; în Ţara Românească se vin- 
deâ în aceeaş zi obştia întrezgă. In Moldova răzăşii nu se vin- 
deau nici odată vecini odată cu vânzarea pământului lor; se 
întâmplă numai că urmaşii acelor răzăşi, rămași fără de pământ, 
să devie vecini dinto împrejurare oareșcare, la a doua sau a 
treia generaţie. In Ţara Românească moșnenii se vindeau mai 


1) Pământul, Sătenii şi Stăpânii, p. 191 sq., 299 su., 307 sq. 

totdeauna odată cu ecinile lor. La simţirea de ură, de altmin- 
trelea, destul de firească, a aceluea care şi-a înstrăinat ocina, mai 
ales în chip silnic şi nelegiuit, cătră acel care o dobândise ast- 
fel, venià să s'adauge altă ură pentru acel care devenise stă- 
pânul și adese ori un stăpân aspru, brutal şi lacom al neferi- 
citului vânzător. 


5. A cincea pricină de duşmănie între sătean şi stăpân: 
arbitrarul stăpânului. 


Judeţul su vatamanul său erà singurul judecător al să- 
teanului pentru pricinile obişnuite! Numai crimele ca tălhăria, 
omorul şi darea de foc, precum şi deșugubina erau judecate de 
oamenii domnești. Gâlcevile şi neînțelegerile de toate zilele între 
sătenii unui sat erau judecate numai de judeţ sau de vata- 
manul său şi cu această judecată se mulțămiau sătenii mult 
mai bine decât cu acea domnească, căci erà mult mai ieftenă 
şi mai puţin jăcașă. Pentru greşelile obișnuite asemene sătenii 
se judecau de cătră stăpânul satului sau de cătră vatamanul 
acestuia: judecata lor eră probabil brutală, bataia jucând în- 
trinsă un mare rol, dar acea a diregătorului domnesc de ținut 
ar fi fost probabil şi mai crudă şi sătenii n'aveau nici un dor 
să facă cunoştinţă cu temnița domnească. 

Dar pricinile dintre stăpân și sătean cine le judecâ? Tot 
stăpânul. In neînțelegerile lui cu săteanul stăpânul eră totodată 
împricinat şi judecător şi împotriva hotăririlor lui nu erà nici 
apel nici recurs. Inţre miile de cărți de judecată emanând 
dela Domn şi dela boieri cari mi-au trecut prin mâni, atât 
publicate cât şi nepublicate, nu cunosc nici una care să 
fie relativă la o judecată între un stăpân şi săteanul lui 
pentru daraveri.e de toate zilele obișnuite între ei. 

Pricinile de vecinătate judecându-se de Domn şi, pănă în 
mijlocul veacului XVIII, neexistând încă, între sătean şi stăpân, 
alte interese potrvnice, rălele ce dreptul de judecată al stă- 
pânului le trăgeă după sine erau precumpănite de foloasele lui. 
Dar el deveni nesuferit în curând căci stăpânul începu să năzuiască 
la robirea muncii săteanului. Dacă Domnul interveniă câte odată 

când reclama un sat întreag, nu cunosc caz în care el să fi 
judecat (afară de pricinile de vecinătate) jalba unui sătean asupra 
stăpânului său. 

Pentru orice greșală adevărată sau închipuită a sătea- 
nului, stăpânul judecă; el singur hotărâ dacă este vină sau nu 
şi care este pedeapsa cuvenită. Orice neînțelegere între sătean 
şi stăpân pentru neîndeplinirea datoriilor celui de întăiu către 
cel de al doilea, de stăpân erâ'judecată. Date fiind lipsa de cul- 
tură şi de creştere a clasei stăpânitoare, arbitrarul şi lipsa de 
scrupul cari domniau în ţară şi disprețul pentru dreptul celui slab, 
ni putem închipui de ce fel de judecată avea parte ţaranul 
dela stăpânul înzestrat cu atât de nemărginită putere. 

Pănă pe la mijlocul veacului XVIII el mai aveà la îndă- 
mână un mijloc de scapare împotriva unui arbitrar prea mare: 
mutarea în alt sat. Trebuiă în asemene caz să părăsească să- 
dirile lui şi casa în cari adesea se născuse și crescuse, în care 
petrecuse toată viaţa, să-şi părăsească rudele și tovarășii cu 
cari copilărise şi ajunsese la vârstă coaptă. Dacă acest mijloc 
eră dureros, el totuş erà un chip de mântuire în caz de arbi- 
trar din cale afară nesuferit. Dar după ce Constantin Mavro- 
cordat, pretinsul reformator, pentru scopuri fiscale legă întreaga 
țărănime de glebă, atât în Ţara Românească cât şi în Moldova, 
rămase închisă şi această cale de mântuire. Ţăranului îi rămase 
un Singur mijloc de apărare împotriva arbitrarului şi a lăco- 
miei stăpânului: rabdarea, supunerea cea mai nemărginită la 
poroncile lui şi smerenia cea mai desăvârşită. 


6. Exacţiunile diregătorilor şi a oamenilor domneşti de 
rând au contribuit mult la duşmănia dintre popor 
şi clasa stăpânilor. 


Dăjdiile erau, aproape dela început, număroase şi grele; 
chipul în care se impliniau, brutalitatea şi lăcomia slujbaşilor 
mari şi mici însărcinaţi cu împlinirea lor le făceau şi mai ne- 
suferite: vedem actele domneşti dela începutul veacului XVII 
înfierând adesea acele împliniri cu cuvântul de prădare :). Cu 


1) Ibid., p. 286. 

cât ne apropiem de epoca modernă cu atâta dările şi corve- 
zile se înmulțesc, mai ales din cauza setei de bani veşnic nce- 
potolită a 'Turcilor. Boierii însărcinaţi cu strângerea dărilor, în 
mare parte acum străini călăuziţi şi ei numai de o nemărginită 
lăcomie, caută să se pricopsească la asemenea prilejuri, împli- 
nind dela dajnici sume mai mari decât cele datorite. Agenţii lor 
subalterni, adesea spuma Răsăritului, stăpâniți de aceleaşi pofte 
ca şi mai marii lor, nu se dau înapoi dinaintea nici unui mijloc 
pentru a stoarce din ţaran cât mai mult: batjocura, amenin- 
tarea, bataea, schingiuirea, siluirea, toate sunt întrebuințate fără 
altă măsură decât acea a cruzimii şi a lăcomiei împlinitorului. 

Acela care se făceâ vinovat de vro faptă căzând sub 
judecata oamenilor domneşti se putea privi ca un om stâns de 
pe fața pământului. Vina putea să fie adevărată sau închipuită, 
soarta lui erà aceeaş: schinguire crudă şi despoiare de tot ce 
eră a lui. Doară din aceste judecăți trăgea diregătorul cea mai 
însemnată parte a venitului său. 

Cu toată lipsa lui de cultură atât de desăvârşită, ţaranul 
îşi dădea foarte bine samă că nu toți banii storşi dela el se 
duc la Domnie şi la Turci, ci că o parte intră în buzunarele 
împlinitorilor iar alta, mai mare, în acea a diregătorilor. Și acei 
diregători erau boieri, nume sub care el înțelegea pe oricine 
purtă o haină deosebită de a lui şi avea putere să-l asuprească. 
Tot boier eră şi judecătorul în ghiarele căruia se topise dacă 
nu avutul lui, acel al unei rude sau a unui consătean. 

El ştiă că pentru dânsul dreptate nu este, că dreptatea 
are ființă numai pentru acel care are trecere şi bani care s'o 
cumpere dela judecător. 


7. Imprejurări care au îngreuiet încă aceste temeiuri 
de nemulţămire a poporului. 


Aproape aceleaşi temeiuri de dușmănie între popor şi clasele 
stăpânitoare au avut fiinţă şi în celelalte ţări europene; şi ţa- 
ranul francez şi acel german au cunoscut jugul greu al şerbirii ; 
servajul a fost chiar pentru el cu mult mai grozav decât ve- 
cinătatea pentru ţăranul nostru. Ocinile ce le-a avut i s'au răpit 

atât în Franţa cât şi în Germania; s'a încercat să i se robească 
braţele ca şi la noi şi jaful a fost, în tot evul mediu, temeiul 
pentru care puternicii vânau diregătorii. Dar, în acele ţări, acele 
răle au atins culmea lor prin veacurile Xil, XIII şi XIV şi 
de atunci starea țărănimii a mers îmbunătăţindu-se necontenit 
pănă la sfârșitul veacului XVIII sau cel mult pănă la mijlocul 
celui trecut când ea a văzut dispărând ori ce urmă a lor. 

La noi, din potrivă, evul mediu, pănă la întemeierea Prin- 
cipatelor a fost veacul de aur al țărănimii române: de atunci 
starea ei a mers înrăutăţindu-se din zi în zi, în folosul clasei 
stăpânitoare, pănă la Regulamentul Organic care a alcătuit cea 
mai cumplită din despoierile ce a avut să le îndure!). Pe când 
la 1832, în celelalte ţări, cumglitele suferinţi ale ţărănimii se 
pierdeau întrun trecut depărtat şi nu mai alcătuiau decât o 
ştearsă amintire, țărănimea română primià atunci lovitura cea 
mai mare. 

In Germania, în Franţa, în Italia, clasa stăpânitoare, no- 
bilimea, erà număroasă şi chiar acolo unde, ca în Anglia, ea 
eră de origină străină, în cursul vremii se identificase cu totul 
cu poporul supus ei: vorbiă limba lui, trăia viaţa lui. 

La noi, din potrivă, stângerea obştiilor răzășeșşti, alcătuirea 
latifundiilor și sărăcirea, în vremea Domniei fanariote, a celor 
mai multe neamuri cnejeşti, reduse boierimea română la înce- 
putul veacului trecut la o mână de oameni. În vremea lui 
Mihaiu Sturdza erau în toată Moldova 1000 de moşii boiereşti °). 
De vreme ce mulți boieri stăpâniau fiecare mai multe moşii, 
putem conchide că numărul stăpânilor erâ cu mult mai mic 
decât acel al moșiilor şi nu va fi trecut peste 7—800. Dacă 
admitem pentru Ţara Românească un număr îndoit, ceeace 
este sigur exagerat, ajungem la un total de 2220—2300 stăpâni 
pentru amândouă ţările. Și acest număr infim de oameni aveau 
tot, pe când obștia poporului nu avea nimica. 

Faptul că ei, sătenii, asupriţi și nedreptăţiţi, erau mulți, 
pe când stăpânii cari își însuşise pământul şi puterea erau atât 


1) Dar nu eră cea de pe urmă: aceasta a fost cu bună samă Le- 
gea Rurală a lui Cuza, reforma nesăbuită care, pentru ziua de faţă, a 
jertfit viitorul întreg. 

2) Prince Nicolas Soutzo, Notions Statisiiques sur la Moldavie, p. 9%. 

de puţini, n'a putut decât să facă ca nedreptatea de care su- 
feriau să să li apară şi mai cumplită. 

Şi această clasă stăpânitoare care altă dată trăiă aceeuş 
viaţă cu săteanul, împărțind aceleaşi bucurii şi aceleaşi nevoi, 
se înstrăinase acuma aproape cu desăvârşire de el, având in- 
terese potrivnice, pocniri deosebite şi vorbind chiar altă limbă. 
Stăpânul făcându-se pentru ţaran din ce în ce mai străin, inima 
rea dintre ei nu putea decât să sporească din asemenea împre- 
jurare. 

Nu puţin a contribuit la această înstrainare și faptul că 
boierii luase, mai ales în vremile din urmă, obiceiul ca, la fie- 
care resneriță, să fugă peste graniță căutând adăpost la străini 
şi lăsând pe ţăran să indure singur jafurile şi siluirile năvăli- 
torilor. Vom vedea ţărani amintind stăpânilor de moşii acest 
obiceiu prudent, atât la 1848 în Țara Românească cât și la 1857 
în Moldova. 


8. Despre cauzele cari au împiedecat ca ţaranul român 
să devină silitor şi strângător. 


Dela început, Românul, mai cu samă acel din Moldova 
şi din Ţara Românească, a dispus de întinderi foarte mari de 
pământ în deobşte extraordinar de roditor, pe cari a putut creşte 
în voie turme mari de tot soiul şi din cari, prin o muncă din 
cele mai ușoare, a putut scoate cu înlesnire câtimi de pâne mai 
mult decat îndestulătoare pentru hrana lui şi a dobitoacelor 
lui. Creşterea albinelor, căreia partea deluroasă a acestor ţări 
eră pebişnuit de prielnică, îi mai dădea două obiecte de export 
foarte căutate şi cari, dat fiind preţul lor ridicat, erau suscep- 
tibile de a fì transportate departe. Vânatul şi peștele de cari erà 
bielşug coutribuiau să-i facă traiul uşor. 

Dar, pe de altă parte, Românul din Moldova şi din Ţara 
Românească a fost dela început în atingere nemijlocită cu po- 
poare păgâne şi barbare: Pccenegii şi Cumanii, a căror mljloace 
de dobândă de predileaţie eră prada. Aceste popoare întradevăr 
barbare, dar având o puterinică organizare răsboinică, subju- 
gase pe Românii cari, trăind fără alcătuire de Stat, în ţiputuri 

răsleţe, vederat că nu putuse să li opună decât o împotrivire din 
cele mai slabe. Prădăciunile şi jafurile comise de cătră Cumanii 
fugiţi de frica Tătarilor în Ungaria, în mijlocul veacului XIII, 
cari fusese primiţi acolo ca oaspeţi şi recunoscuse suveranitatea 
Regelui Ungariei, ni permit să ni facem o idee de prădăciu- 
nile, de jafurile şi de siluirile la cari fură supuşi, vreme de 
veacuri, Românii din Moldova şi din Ţara Românească, supuși 
acelor barbari. Nu încape îndoială că nime nu puteă să fie sigur 
de avutul sau de viaţa sa: dintr'o clipă intr'alta putea să vină 
păgânul să-şi aleagă vitele cele mai frumoase din cireadă sau 
din herghelia satului, pânea cea mai de soiu din gropi, lucrul 
cel mai de preţ din casă. 

Omul trăind într'o asemenea stare de nesiguranţă pierde 
orice dor de muncă sau de câştig, într'un popor supus timp de 
veacuri unui asemenea traiu hărnicia şi spiritul de economie 
nu se pot desvoltă, ci se pierd chiar când au avut vrudată fiinţă. 
Apoi sigur mai este că Românii supuşi Pecenegilor şi Cuma- 
nilor întovărăşiau pe aceştia in năvălirile lor peste Dunăre şi 
şi peste munţi. În atingerea de toate zilele cu păgânii prădalnici 
se învățase și ei la jaf. Aceste aplecări spre pradă şi spre jaf, 
câştigate în urma convieţuirii lor cu Cumanii şi Pecenegii s'au 
mănținut la ei pănă în vremile din urmă, câtă vreme spiritul 
răsboinic a trăit într'inşii, Miron Costin şi Neculcea le denunța 
destul de des în letopiseţile lor. 

După întemeierea Domniei, atât într'o ţară cât şi în cea- 
laltă, a urmat o perioadă de ordine relativă, datorită ocârmuirii 
înțelepte a câtorva mari Domnitori. Dacă această stare de ordine, 
chiar relativă, ar fi avut o durată mai lungă, dacă ţăriie aceste 
n'ar fi fost necontenit tulburate de luptele între pretendenți şi 
mai ales dacă n'ar fi venit cumplita stăpânire turcească, este 
probabil că Românul ar fi dat şi el de dulceaţa câșştigului şi a 
bunii stări, s'ar fi folosit de neasemănata putere de rodire a 
pământului pe care-l aşăzase soarta și ar fi devenit silitor şi 
strângător. 

Dar, cu începere încă de întăia jumătate a veacului XVI, 
aceste ţări au fost aproape necontenit bântuite de nenumărate 
lupte pentru Domnie, de răsboaie între Turci şi Poloni, de ne- 
contenite şi pustiitoare năvăliri tătăreşti. Apoi Domnii, de abia 

ajunşi pe scaun, se grăbiau să scoată biruri mari, iar acei 
însărcinați cu strângerea lor mai prădau pe oameni în folosul 
lor. Diregătorii, ştiind că diregătoriile lor sunt și mai vremel- 
nice decât vremelnica Domnie a stăpănului lor, se grăbiau să 
scoată din ele tot ce erâ de scos. Şi tot ţaranul purtà tot greul 
acestui jaf obştesc, jaf pașnic, dar aproape tot atât de pustiitor 
ca şi jaful răsboinic. 

In periodul dela mijlocul veacului XVI până la epoca fa- 
nariotă, găsim numai trei Domnii mai lungi cari ni prezintă 
şiruri mat însemnate de ani de linişte: acele ale lui Mateiu Ba- 
sarab și Constantin Brâncoveanu în Ţara Românească şi acea 
a lui Vasile Lupu în Moldova. Iubirea de muncă, spiritul de 
economie nu se puteau nici naşte nici desvoltă în atare îm- 
prejurări; lupta dusă de clasa stăpânitoare pentru a şerbi tă- 
rănimea, luptă care izbutise'în Ţara Românească şi erâ aproape 
să aibă acelaş rezultat şi în Moldova, nu erà de fire a împinge 
pe taran la muncă. 

Luptele cu arma pentru cucerirea Domniei contenesc cu 
desăvârşire şi dacă călcările teritoriului ţărilor noastre de cătră 
oştiri străine și chiar năvălirile Tătarilor se răresc in chip sim- 
titor în epoca fanariotă, poporul este însă mult mai sdrobit sub 
povara birurilor de tot soiul, stăpânii satelor, învinşi în năzu- 
ința lor de a robi persoana săteanului, pornesc întăiu o luptă 
nouă pentru a-i robi munca şi, în curând, a treia pentru a-i 
Ştirbi şi a-i răpi dreptul lui la folosinţa hotarului așăzării; diri- 
gătorii sc fac mai jacaşi ca niciodată, iar dreptatea nu mai are 
ființă decât pentru puternic. 

Nu cred de prisos a mai reproduce şi aici cuvintele prin 
cari Mihaiu Sturdza, intrun memoriu adresat lui Nesselrode, zu- 
grăviă starea ţăranului român: 

„Da, starea ţăranului moldovan şi muntean este tică- 
loasă; privit ca o ființă care nu trebue să existe decât pentru 
capriciile altuia ; aproape redus la starea abjectă de bestie (brute); 
părăsit în prada lăcomiei tuturor slujbașilor, începând dela cler, 
dela cel mai înalt diregător până la cel mai mic dabilar; îm- 
pilat de opotrivă şi de proprietar şi de arendaș, și după toate 
aceste se mai învinovățeşte pe acest biet fran că este 
nepăsător şi leneş! Mă pun numai cu groază în locul lui. 

Simi ca un om care este sigur să nu aibă niciodată nimic 
în propriu, un om desamăgit prin o tristă experiență şi 
ştiind că în zadar ar urmă să verse fără cruțare su- 
doarea frunții lui spre a putea strânge ceva bani pe cari 
jaful ar veni fără greş sa ii răpească, zic că acest om 
nu poate resimţi decât scârbă către orice ban cear pune 
de oparte și că el poate privi ca folos numai banii ce-i 
sustrage lăcomiei pentru a merge să-i beă la crâşma pro- 
prietarului“!). 

Starea economică a ţării sub fanarioți a mai fost descrisă 
în chip prea minunat și de Beizadeă Neculai Suţu, însuș fiu 
de Domn fanariot, pentru ca să nu reproduc şi aici drastica 
lui descriere: 

„Nişte Domni efemeri, străini de ţară, cari se bucurau de 
o putere aproape absolută, vin pe rând să exercite aici un 
regim pătruns de nepăsarea şi lăcomia oricărei ocârmuiri rău 
închezeşluite. Veşnica reinoire a judecăților, lipsa de orice for- 
malitate în proceduri râpea proprietăţii orice garanţii; birurile 
erau multiforme şi vexatorii; corvezile nemărginite atârnau de 
voinţa, celui de pe urmă ocârmuitor; regimul feodal (?) şi imu- 
nităţile claselor privilegiate veniau să îngreuieze încă Soarta con- 
tribuabilului care, sdrobit sub povara dărilor şi a rechiziţiilor 
ocârmuirii, a exiginţilor proprietarilor, a siluirilor trupelor ne- 
disciplinate cari ocupau cetăţile Dunării, a jafurilor celui de pe 
urmă Slujbaş, se stingeà în mizerie, lipsit de orice element de 
bună stare“. 

„Sub asemenea auspicii desvoltarea comerțului deveniă cu 
neputinţă; provinciile Dunării erau calificate de Grânar al 
Porții. Ele îi furnisau lemn de construcţie, grâu şi oi pe pre- 
ţuri statornicite de mai nainte: pe temeiul acestor prețuri astfel 
statornicite, comisari însărcinaţi cu aprovizionarea străbăteau 
țara şi puneau stăpânire pe productele ce le găsiau pe placul 
lor. Din aceste pricini plugăria lânceziă, industria nu avea 
fiinţă şi comerțul de export erà foarte răstrâns*. 

In asemenea împrejurări, când preţul ce-l putea luă plu- 
garul pe roada muncită de dânsul eră minim şi când chiar de 


9 Hurmuzaki, Supliment, V, p 30. 


www.dacoromanica.ro 


35 


acest preţ minim nu puteă fie sigur că va intrâ în punga lui, 
căci la pândă, gata să i-l smulgă, şădeâ dabilarul, zapciul şi 
Turcul, cum eră Românul să prindă plăcere la muncă? Doară 
omul nu munceşte pentru plăcerea de a munci. 

Şi totuş, precum vom vedeă în cartea următoare, sătenii 
din ţinuturile în apropiere de Dunăre, acei cari puteau duce 
roada ogoarelor muncite de ei la şchele, lucrau întinderi de pă- 
mânt însemnate atât în Moldova cât şi în Ţara Românească. 
lar în ţinuturile de sus ale Moldovei ţăranii creșteau numeroase 
turme de vite pe cari le vindeau în Austria. 

Dar la sfârşitul veacului XVIII se ivise pentru țărănimea 
Moldovei un nou potrivnic pe tărâmul economic: Jidovii din Po- 
lonia. Ei învăţară pe boeri a clădi velniţi şi-i îndemnară la ex- 
ploatarea în regie, prin ajutorul clăcii sporite a moșiilor lor, 
după sistemul obișnuit în Polonia unde ţăranii fusese reduși de 
veacuri la cea mai desăvârşită şerbire. Cu dânşii ţara se umple 
de crâşme, alcoolismul ucigător al trupului şi al minţii începu 
să bântuiască printre locuitorii din ţinuturile de sus, iar pășu- 
nile intinse de cari ei se bucurase pănă atunci începură să se 
ingusteze fiind întrebuințate de stăpâni pentru pășunatul pro- 
priilor turme sau desțelinate pentru a fi arate. 

Pentru oborirea avântului luat de plugăria țărănească în 
ținuturile de jos ale Moldovei aveă să îngrijească în curând 
clasa stăpânitoare. 

Dacă nu se poate tăgădui că țăranul român din Regat 
este un element economic slab, mai adesea nesilitor, neiu- 
bitor de muncă, neştiind a strânge şi a adună, nu este mai pu- 
țin adevărat că împrejurările politice în cari s'a desvoltat ţă- 
rănimea noastră au fost cu deosebire prielnice desvoltării ace- 
lor cusururi. 


9. Inrâurirea împrejurărilor de mai sus asupra stării 
sufleteşti a ţăranului român. 
Erà lucru firesc că asupririle neîndreptăţite, impilările, bat- 


jocurile, siluirile şi umilinţile ce ţaranul român le suferise în 
curs de mai bine de două veacuri, să fi schimbat pe omul dârz, 

îndrăzneţ, și răsboinic ce ni-l descrie Veranţiu. In locul acestui 
om sălbatec dar plin de vlagă și de incredere în sine, găsim, 
la 1828, o ființă blândă, pașnică, smerită și supusă. El e gata 
să se supună ori cărui om care poartă altă haină decăt a lui, 
dacă îi vorbeşte hotărit şi se uită crunt la dânsul. Supunerea 
lui este desăvârșită faţă de orice calcare şi de orice umilinţă; 
orice duh de împotrivire, orice mândrie, orice gând de răscoală 
pare străin de dânsul. Impotriva tuturor apăsărilor are un singur 
mijloc de apărare: opunerea pasivă. 

O bună parte din această pasivitate şi lipsă de energie 
trebueşte atribuită groazei de sânge care caracteriză pe ţa- 
ranul nostru la începutul veacului trecut. Şi această groază erà 
pănă la un punct firească. El văzuse doară vărsându-se, de 
veacuri, atâta potop de sânge: acel al părinţilor, al rudelor, al 
copiilor, al tovarăşilor lui, cursese atât de adesea fără nici o 
pricină, se simţiă atât de slab faţă de acei care îl vărsaul 
Acestei groaze de sânge trebue atribuit faptul că în nici o ţară 
din lume nu se comiteau mai puţine crime de violenţă decât în 
Moldova și în Ţara Românească pănă în al patrulea pătrar al 
veacului XIX. 

Ideile de ţară şi de neam devenise străine de el. Ştia 
că-i român dar fără mândrie; iubiă pământul pe care se 
născuse dar în chip oarecum pasiv, fără a-şi da seamă că-i 
patria lui, fără a se gândi că are datoria să-l apere împotriva 
străinilor. Oştirea străină care vine în ţară dacă nu-l pradă, 
nu face siluiri şi-i dă prilej de dobândă este pentru el bine 
venită. 

Pe stăpân, cu toate temeiurile de duşmănie ce le are îm- 
potriva lui, cu tot antagonismul crescând intre interesul lui și 
interesul stăpânului, nu-l urăște, căci energia de a uri n'o mai 
are, cum nu mai are nici cea de a iubi cu patimă: se teme de 
stăpân şi se păzeşte de dânsul. Și de oarece satul întreg are, 
de generaţii, aceeaș teamă de stăpân şi aceiaș bănuială, satul 
întreg este strâns unit pentru a se apără împotriva lui. Toate 
urile, toate duşmăniile între săteni dispar, cel puţin ca regulă 
generală, când este vorba de apărarea împotriva dușmanului 
obştesc: stăpânul. A ţinea cu oamenii împotriva boierului este 
cea dintăiu datorie a săteanului: a ţineă partea boierului împo- 


www.dacoromanica.ro 


37 


triva satului, este fapta cea mai spurcată. Poate boierul să aibă 
chiar dreptate împotriva satului, dar omul este dator să ţie cu 
satul. Boierul este puternic, satul nu cere omului să-l înfrunte, 
omul faţă de boier îi poate da acestuia dreptate, poate face din 
gură pe ceilalţi oameni ticăloşi şi răi dar, când vine treaba la 
la faptă, trebue să ţie cu satul. A înşelă pe boier pentru a ieşi 
din încurcătură nu-i păcat ci faptă legiuită. In sat sunt două 
morale: una faţă de ceilalți oameni cu cari trebue să te porți 
cinstit, iar alta faţă de boier, care îți permite să-ți aperi inte- 
resul prin orice mijloc. E păcat şi ruşine să iei lucrul altui 
sătean, dar lucrul stăpânului îl poţi mistui numai să nu te prindă: 
doară multe a luat el dela oumeni! 

Și totuş, în multe din acele sate din Moldova unde aceeaş 
familie stăpâniă de veacuri, se născuse intre săteni şi stăpâni 
un fel de legătură, de obiceiu de supunere, o rămăşită a ve- 
chiului respect păstrat de săteni către judeţ, aşi zice chiar un 
feliu de afecţiune a celor dintăiu către acel de al doilea, simţimânt 
însă care nu excludea nici frica, nici bănuiala, nici conștiința 
nedreptăţilor suferite. Vorbesc bineînţeles de un simţimânt care 
aveâ ființă la 1830, astăzi el a dispărut de mult. 

Conştiinţa unui lung şir de nedreptăţi suferite dela stăpâni 
a avut drept urmare că, încă dela începutul epocei moderne, stă- 
pânul să nu se poată bizui pe recunoştinţa de fapt, trainică, în 
stare de a înfruntă primejdia şi paguba, a sătenilor. Orice bine 
li-ar fi făcut stăpânul, tot mai mult rău suferise părinţii lor 
dela mâna stăpânului. Această înstrăinare intre amândouă cla- 
sele mai este datorită şi faptului că, afară de prea puţine excep- 
țiani, moşiile încă din vechime umblau din mână în mână. 

Moşii şi strămoșii săteanului se folosise de hotarul aşăzării 
pentru a se hrăni pe el; ştiă că acest drept fusese ştirbit în urmă, 
dar nu simţise încă efectele ştirbirii dela 1805, care numai în puţine 
locuri fusese adusă la îndeplinire, şi nu-şi închipuiă că poate 
veni o vreme în care dreptul de folosinţă al hotarului putea să-i 
fie tăgăduit lui sau copiilor lui. Când vorbiă de pământul pe 
care se hrăniă el nu zice: moșia cutărui boier, ci moşia 
noastră, cum zice de altmintrelea şi astăzi. 

Inainte de Regulamentul Organic şi chiar mult după dân- 
sul, preotul aveă putere mare în sat, Românul n'a fost nici 

odată religios în sensul adevărat al cuvântului, dar ţinea altă 
dată tare la formele exterioare ale 'eligiunii. Credinţa lui se- 
mănă mult cu un fel de păgânism sau de superstiţiune, dar eră 
înrădăcinată în el. A nu ţineă posturile cu rigoare, a nu merge 
la biserică dumineca şi sărbătorile, a lucră în aceste zile, eră 
pentru ţăran păcat mare şi neiertat. Este deci firesc ca preoții 
cari slujiau în sfânta biserică, cari aveau putere să boteze, să 
cunune şi să deslege de păcate, să fi fost priviţi de ţărani ca 
niște ființi cu totul alese şi sfinte. 

Acei preoţi, de o ignoranță cumplită, ştiind în cele mai 
multe cazuri de abiă a ceti şi a scrie, obişnuit fără creştere 
bisericească, fără altă pregătire decât câteva luni petrecute pe 
lângă un catihet, erau în multe cazuri mai puţin răi decât am 
fi în drept a ne aşteptă. Credinţa lor erà naivă, dar sinceră, 
țineau cu poporul lor, nu aveau aspiraţiuni străine de el, nu 
gândiau să se slujească de înrâurirea lor asupra sătenilor pentru 
a se ridică deasupra lor; erau oameni de linişte cari propo- 
văduiau pacea. Având familiile lor şi prin urmare nevoi, aveau 
grijă să se pună bine cu stăpânul, dar fără a ţine cu dânsul 
mai mult decât cu poporul. 

Mai temută decât stăpânul este ocârmuirea și oamenii ei; 
oamenii ocârmuirii de veacuri au jăfuit şi au siluit pe sătean 
fără cruţare; pe lângă ea stăpânul apare ca un binefăcător, de 
multe ori la dânsul a găsit satul ocrotire împotriva prădăciu- 
nilor slujbașilor trimişi de Vodă şi de ispravnici. 

Am auzit lăudându-se de mulţi sistemul patriarcal, care 
ar fi domnit în ţările noastre înainte de punerea în lucrare a 
regimului regulamentar. Stăpânul satului este reprezentat ca 
un adevărat părinte al locuitorilor săi, care se îngrijește de bi- 
nele lor, ajută pe cei nevoieşi și sârguitori, ceartă părinteşte pe 
cei cu purtări rele, dă sfaturi înțelepte tuturora şi-i ocroteşte pe 
toți împotriva arbitrarului ocârmuirii. Iar locuitorii îl iubesc, 
il respectează, se judecă înaintea lui şi, la prilej de nevoe, aleargă 
sub pulpana ânteriului lui. 

Nu încape îndoială că se găsiau boieri drepţi şi milostivi 
cătră ţaranii supuși lor, pe care îi ajutau la nevoie cu puterea 
şi cu banul lor, dar miile de acte cercetate de mine în această 
privinţă mi-au lăsat impresiunea că aceşti părinţi ai ţaranilor 

erau niște rari excepţiuni și că obştia stăpânilor eră alcătuită 
din oameni cu totul lipsiţi de scrupul când interesul lor erà în 
joc. Apoi, atunci ca şi astăzi, mulţi stăpâni se credeau nemăr- 
ginit de milostivi şi de buni cătră țaranii lor dacă, pe ici şi 
Şi coleă, înzestrau câte o fată, dăruiau o vacă sau o păreche 
de juncani unui fiu de fecior boeresc, de vătav sau de pădurar, 
pe care-l cununase sau îl botezase, sau iertau de dijmă sau de 
altă datorie pe vre-un ţaran nevoieş care ştiuse să câștige buna 
voie a stăpânului. Dar adesea acelaş stăpân care făcuse asemene 
acte de dărnicie răzlețe, obijduiă rău obştia satului impunându-i 
învoieli grele, supunând-o la podvezi depărtate, la fel de fel de 
îndatoriri abuzive, sau întinzând pe oameni la scară şi sfâșiindu-le 
cărnurile sub biciu, în urma unei învinovaţiri minciunoase și ne- 
controlate a vătavului sau a altui slujbaş. 

Un sistem de legături patriarcale intre stăpân şi săteni 
ni poate păreà lucru frumos numai fiind că-l privim din de- 
părtare, în realitate însă frumuseţile lui n'au existat nici la noi, 
nici aiurea. 

„Dacă oborirea sistemului vasalităţii locuitorilor săteni cătră 
stăpâni se deplânge de cătră mulţi cari sunt însuflețiţi pentru 
acest sistem, privindu-l ca patriarcal, o asemenea părere se spri- 
jină pe o desăvârşită necunoştință a împrejurărilor de atunci. 
Se poate ca, pe ici şi colea, vasalii unor stăpâni buni să fi dus 
o viaţă de suferit, dar aceasta erà mai mult o excepţie decât o 
regulă și, în deobşte, starea lor erå de plâns. Increderea reci- 
proca domniă numai arare ori, mult mai adesea constatăm 
apăsare şi tratamente răle dintr'o parte, de cealaltă ură, nesu- 
punere, neştiință și sălbătăcie... Celui care citeşte scrierile agri- 
cultorilor şi a economiştilor veacului trecut, ba și a începutului 
celui de față, celui care cunoaşte părerile regilor prusiani și 
acele ale oamenilor de Stat din acea vreme, nu-i este cu 
putință să admită că între stăpânul de moşie şi ţaranii supuși 
lui să fi existat un regim patriarcal, adică că de o parte să fi 
predomnit blândeţă părintească, iar de cealaltă supunere și iubire 
fiască. Toţi autorii cunoscători buni ai împrejurărilor existente 
atunci, observă că țaranii supuși își îndeplinesc îndatoririle întrun 
chip foarte negligent şi cu rea voinţă, că sunt beţivi și talhari 
şi pătrunși de o mare bănuială, adesea chiar de ură cătră stă- 

pânii lor. Stăpânii şi slugile lor se purtau cătră ţarani şi îi tratau 
într'un chip corespunzător cu această stare de lucruri. Ar fi cu 
totul zadarnic şi nefolositor de a căută să stabilim dacă ţaranii 
erau trataţi cu brutalitate de stăpânii lor, fiindcă nu meritau să 
fie trataţi mai bine, sau dacă ţaranii nu erau mai buni tocmai 
fiindcă erau trataţi în chip atât de brutal..... Omenirea a avut 
Şi probabil va aveă totdeauna aplecare să privească cu ochi 
mai ageri lipsurile împrejurărilor în cari trăieşte decât foloasele 
lor, şi să creadă că însușirile răle ale semenilor provin dintr'o 
corupţiune specială generaţiei. Vechii poeţi greci și romani 
încă din vremile cele mai îndepărtate, lăudau doară vecaul de 
aur ce fusese înaintea lor şi despre care nime nu putea să dea 
alte ştiri decât acele provenind din fantazia sau din tradiţiuni 
fără absolut nici un temeiu“ !). 

Țaranul român de înainte de 1830 se poate caracteriză în 
chipul următor: deştept şi vioiu la minte, bun la inimă, blând, 
paşnic şi supus până la exces, dar cu desăvârşire lipsit de cul- 
tură, fără încredere în sine, neiubitor de muncă, nedoritor să-și 
srhimbe soarta, bănuitor, fără conştiinţă de neam, prefăcut, su- 
perstiţios. Astfel îl făcuse împrejurările istorice, astfel îl făcuse 
dușmanii de din afară, astfel îl făcuse lăcomia Domnilor şi 
acea a clasei stăpânitoare. 


10. Alcătuirea latifundiilor. Puterea politică 
monopolizată de 28 familii. Naşterea autagonismului dintre 
oligarhie şi rămăşiţa vechei clase stăpânitoare. 


Clasa stăpânitoare numărase oameni avuţi dela întemeierea 
Domniei. Găsim în documente oameni stăpânind fiecare mai 
multe sate chiar în veacul XIV; în acel următor ei devin din 
ce în ce mai număroși şi numărul satelor întrunite sub o sin- 
gură stăpânire ajunge uneori la 20 şi 25. Dar, fapt de notat, 
aceste sate sunt răsfirate pe toată întinderea Moldovei, numai 
foarte arareori vedem mai multe sate megieşite întrunite sub 
aceeaș stăpânire. Apoi, ca regulă obştească, hotarele sunt mijlocii 


1) Dr. Th. von der Goltz. Die ländliche Arbeiterklasse und der preus- 
sische Staat, p. 189. 

Şi mai adesea mici, mari numai prin excepțiune, la munte. In veacul 
XVII găsim urieşe averi teritoriale: Costea Bucioc stăpâniă 39 
sate sau părți de sate; Nicoară Prăjăscu 26, Dumitru Buhuş 
35, Gavriliţă Costache 34, Gheorghe Ursache 102, Miron Costin 
89, Iordache Ruset peste 150. Insă aceste sate multe nu alcă- 
tuiau decât arareori complexe, ele erau în deobşte împrăștiete 
cam prin toate ungherile ţării!). Dar în veacul al XVIII-lea, chiar 
dela început, se vădeşte tendinţa boierilor de a alcătui complexe 
mari de pământ; cu cât înaintăm spre veacul XIX, acţiunea de 
conglomerare se accentuează. 

Aceste conglomerate se făceau prin cumpărări şi schim- 
bări de hotare întregi sau părţi de hotare dela alți boieri, dar 
mai adesea prin cumpărături mai arareori curate, mai adeseori 
silnice sau frauduloase dela obştii răzăşeşti sau dela copărtași 
saraci a unor hotare mici’). Timp de un veac întreg, dela 1750 
pănă la 1850 de câte ori nu eră resmeriţă în ţară îndeletnicirea de 
căpetenie, după țesătura de intrigi cu care-şi frământau minţile 
cei bogați şi puternici, erâ iscodirea de mijloace pentru a se 
vâri în vre-o obştie de răzăşi şi a le râpi cu încetul întreg ho- 
tarul stăpânit de ei. 

Am explicat aiurea pre larg cari erau mijloacele între- 
buinţate de obiceiu, nu voiu reveni deci asupra lor. Voiu aminti 
numai pe scurt că mijlocul ce boierul doritor de a-și însuşi vre-o 
moşie răzășască îl întrebuință mai adesea erà de a ademeni, 
prin corupţiune sau prin întimidare pre vre-un răzăș să-i dăru- 
iască întreg pământul lui sau parte dintr'insul. ‘Boierul deve- 
venind astfel şi el râzăș, dobândiă dreptul să cumpere părţi 
dela ceilalţi răzăși apoi, odată acest drept dobândit, ştiea el să 
joace din coate şi să se facă în curând stăpân pe hotarul întreg. 
Toate fraudele, toate siluirile, erau întrebuințate fără scrupul spre 
acest sfârşit. °) 

Acest proces avea drept rezultat că miile de hotare mici, 
independinte unele de altele cari alcătuiau caracteristica stă- 
pânirii teritoriale în Moldova, să se închege în câteva sute de 


1) Pământul, Sătenii şi Stăpânii, p. 232 sq. 
2) Ibid., p. 191. 
3; Ibid., p. 303. 

complexe mari, pe lângă cari a mai urmat să aibă ființă un 
număr de trupuri, mijlocii sau mici, stăpânite sau de obştiile ră- 
zăşeşti cele mai dârze sau de câte un singur stăpân sau o sin- 
gură familie care, prin agerime şi iscusință sau noroc, știuse 
să-și păstreze ocina neatinsă. 

Moșia Fântânelele din ţinutul Băcăului este rezultatul con- 
topirii a 20 trupuri deosebite; moșia Cristeşti-Cozmeşti dela ți 
nutuj Sucevei cuprinde 14 trupuri, Adjudul și Domneșştii, dela 
Putna, cel dintăiu 12, cel de al doilea 29, iar Nămoloasa, la Co- 
vurluiu, 531). 

Clasa stăpânitoare eră dela început număroasă, fiind în 
raport cu marele număr de hotare deosebite. Ea începu să 
scadă încă din veacul XV, de când vedem născându-se averi 
mari teritoriale. Ea mai slăbi şi prin faptul împărţirilor succe- 
sive a multor hotare cari dădură naştere clasei răzășilor. 

Pănă la începutul veacului XVII nu observăm nici o dco- 
sebire între deosebitele neamuri alcătuind clasa stăpânitoare. 
Dela inceputul veacului XVII însă, alcătuindu-se o aristocrație 
a clasei stăpânitoare cuprinzând, pe lângă acele neamuri vechi 
cari, prin vrednicie sau prin noroc, se putuse mănţine necon- 
tenit în slujbele cele?mai înalte şi să-şi păstreze averea, altele 
tot pământene cari ajunsese de curând la vază şi avere pre- 
cum şi câteva familii venite din Țarigrad și încuscrite cu fa- 
milii bogate pământene. 

In această aristocrație, care se ridicase deasupra restului 
vechei clase stăpânitoare, observăm, chiar dela începutul vea- 
cului XVIII, un nou proces de selecţiune; vre-o douăzeci de fa- 
milii dintr'insa începând a ieși în fruntea celorlalte, monopoli- 
zară slujbele cele mari cari duceau la avere. Membrii celorlalte 
familii fură siliţi să se mulțămească cu slujbe mai mici aducând 
foloase mai puţine. Cu vremea membrii puţinelor familii privi- 
legiate înmulţindu-se, luară, întăiu slujbele de mâna a doua, 
apoi în curând cele de mâna a treia din mânile urmașilur fa- 
miliilor mai puţin în vază?). 

Clasa stăpânitoare în Moldova erà alcătuită, întăiu din 


1) Ibid., p. 307. 
2 Ibid., p. 237 sq. 

douăzeci şi câteva neamuri de boeri mari, parte pământeni, parte 
de origine grecească, cari monopolizase aproape toate slujbele 
folositoare şi adunase averi teritoriale uriaşe, apoi din vr'o sută 
de familii aproape toate pământene, trăgându-se din vechii 
cneji, ocupând slujbele cele mici şi stăpâni pe hotare modeste. 
Cei dintăi, alcătuind boierimea cea mare; aveau toată puterea, 
cei de aldoilea, alcătuind boierimea cea mică, deşi în parte de 
origină strălucită, erau reduși să trăiască în umbra celor dintăi!). 

La 1803 erau în Moldova de atunci (cari cuprindeă și ți- 
nuturile de peste Prut) 1713 sate, din cari 25 erau domnești, 
215 mânăstireşti, 546 răzășeşti şi 927 boereşti. Din aceste de 
pe urmă, 470 erau stăpânite de cele 28 de familii cari atunci 
alcătuiau boierimea cea mare, ele erau acele de cari atârnau 
hotarele cele mai întinse, conglomeratele cele mari. Iar boierimea 
cea mică stăpâniă numai 457 sate cu hotare neasemănat mai 
mici Şi, numai prin excepţiune, câte un mic conglomerat ?). 

O asemenea stare de lucruri, cei puţini făcându-se stâpâni 
pe toată puterea politică şi cea mai mare parte din averea te- 
ritorială a ţării, iar cei mulţi n'având nici o putere politică şi prea 
puțină avere, nu puteâ decât să deâ naștere la un antagonism 
din cele mai vii între îmbele fracțiuni a vechei clase stăpâni- 
toare, cari acuma, ajunsese a alcătui chiar două clase deosebite. 
Şi acest antagonism nu puteă decât să fie inăsprit şi mărit prin 
faptul că nu se găsiau faţă în faţă o clasă cultă cu una incultă, 
ci două clase cu absolut aceeaș cultură foarte rudimentară. Tru- 
fia şi excluzivismul boierilor mari nefiind justificată nici prin o 
învăţătură mai aleasă, nici pe capacităţi mai mari, nici măcar în 
multe cazuri; prin o naştere mai strălucită, eră lucru firesc ca 
ea să stârnească mânia și ura boierimii mici care nu putea să 
vadă în situaţia privilegiată a celor dintâi decât cea mai strigă- 
toare nedreptate a soartei. 

Antagonisinul latent izbucni în Moldova în vremea Dom- 
niei lui Ioniță Sturdza. Partidul național, condus de boieri 
de mâna întăia, (insuş Domnul fusese una din căpeteniile lui), 


1) Ibid., p. 367. 
2) 24 din satele domnești erau peste Prut, unde erau şi cele mai 
mui multe sate răzaşti. 

dar recrutat aproape cu desăvârşire în rândurile boierimii mici 
eră în luptă deschisă cu acel al boierilor mari. Strânşi împre- 
jurul Domnului, aceşti ciocoi, cum îi poroclise boierii cei mari 
rămași la Cernăuţi în surgun de bună voie, il îndemnară să 
supună Porții un proiect de Constituţie pentru Moldova alcătuit 
în mare parte de unul din ei, Spătarul Drăghici. Acest preiect 
făcea din Moldova un stat autonom, cu ereditatea Domniei, 
cu un Senat, însărcinat cu strângerea veniturilor şi efectuarea 
cheltuelilor, oborirea jurisdicției consulare şi cu armată naţională. 
Lupta între ambele partide ţinu în tot timpul Domniei lui Ioniţă 
Sturdza. 

Acest excluzivism al boierilor mari, purtarea lor trufaşă 
faţă de nişte oameni cari aveau aceeașş origine ca şi ei, cu cari 
strămoșii lor trăise pe un picior de desăvârșită egalitate şi cu 
cari aveau vechi legături de rudenie, a fost din partea lor o 
cumplită greşșală, dar totodată un serviciu nepreţuit adus cauzei 
redeşteptării naţionale. Dacă boierii cei mari ar fi privit pe acei 
mici, cari se deosebiau de ei numai prin faptul că erau saraci. 
ca fraţi şi ca semeni, dacă li-ar fi făcut o parte în foloasele lor, 
dacă n'ar fi cerut şi nu şi-ar fi însuşit privilegii de fapt speciale 
pentru familiile lor, dacă ar fi pus frâu lăcomiei şi setei lor 
de pământ, necăutând a pune mâna pe moșioarele boierilor sa- 
raci şi a mazililor, dacă cu prilejul Regulamentului Organic n'ar 
fi pus mâna pe toată puterea politică, dacă boierimea întreagă, 
rămasă unită, cuprinzând aproape toată pătura cu ştiinţă de carte 
din ţară, toată inteligenţa ei, ar fi opus revendicărilor democratice 
o stavilă, care dată fiind slăbăciunea şi lipsa de cultură a ţără- 
nimii, şi neînsemnătatea clasei orăşăneşti nu s'ar fi putut dobori 
nici în cincizeci de ani. Pentru ţară în deobşte şi pentru ţără- 
nime în special, aceestă lăcomie şi această lipsă de măsură a 
boierimii celei mari a alcătuit un mare și nepreţuit ajutor, căci 
lor li se datoreşte faptul că cauza naţională a găsit cadrele şi 
chiar mare parte din feciorii oastei, care a doborit privilegiile, 
a desrobit poporul și a făcut Unirea. 

CARTEA Il 


DESVOLTAREA CHESTIEI TĂRĂNEŞTI 


ȚĂRĂNIMEA ROMÂNĂ SUB REGULAMENTUL ORGANIC 


CAPITOLUL I 
REGULAMENTUL ORGANIC AL MOLDOVEI 


1. Alcătuirea Regulamentului Organic şi textul primitiv al 
Secţiei VII a Capitolului III. 


Nu voiu reveni asupra amănunțimilor alcătuirii Regula- 
mentului Organic în Moldova, ele se găsesc pe larg în Cartea IV 
a lucrării mele, Pământul, Sătenii şi Stăpânii în Moldova, 
mulțămindu-mă de astădată a reaminti punctele principale şi spi- 
ritul în care a fost făcută noua organizare a ţărilor române. 

Guvernul rusesc, ţinut de către agenţii săi, încă de vreme 
îndelungată, în desăvârşită cunoştinţă a împrejurărilor interne 
a ţărilor noastre, eră doritor să li deă o alcătuire care: 

1. Lăsând aceste principate sub stăpânirea de formă a 
Porții să le supună tot odată controlului şi autorităţii de fapt 
a Rusiei; 

2. Să îmbunătăţească soarta barbară şi de nesuferit 
porului prin oborirea  fiscalităţii in vigoare, adevărat barbară 
şi pustiitoare, înlocuind-o printr'un sistem fiscal mai omenos și 
uşurător şi prin o organizare administrativă mai puţin primi- 
tivă şi haotică; 

3. Să păstreze pentru Rusia vechile simpatii ale clasei 
boierești; şi chiar sporindu-le după putinţă prin cruţarea inte- 
reselor acelei clase, care alcătuiă singurul element politic existent 
în Principate. 

Cele două puncte de pe urmă .însă se loviau cap în cap: 
Pentru a îndreptă Visteria ţării şi a o pune pe temelii sănă- 
toase, cel dintăiu pas de făcut erà oborirea nenumăratelor scutiri 
de biruri, în urma cărora o parte foarte însemnată din popu- 
laţiune eră slobodă de dări, mărind astfel sarcinile părţii nescu- 
tite. Şi aceste scutiri, mai toate, fusese încuviinţate, nu în folosul 
birnicilor scutiţi, ci în folosul boierimii mari şi mici care încasă dela 
scutelnici, direct sau indirect, ceeace ei ar fi trebuit să plătească 
Visteriei. Nu mai vorbesc de privilegiul clasei boiereşti de a fi 
scutită de bir, nimănui nu-i trecea atunci prin gând să-l oboare. 

Proiectul de Regulament fu alcătuit de patru boieri mari 
intruniţi la Bucureşti sub preşedinţia lui Minciaky, la 29 Iulie 
1829, Aceşti boeri erau vornicul Mihaiu Sturdza, Visternicul 
Constantin Cantacuzino Pașcanu numiţi de Jeltuhin, Vornicul 
Costache Conache şi Visternicul Iordache Catargiu, aleși de 
Divanul împlinitor. 

După terminarea lui fu dus, în primăvara anului 1830, la 
Petersburg de cătră Mihaiu Sturdza şi după ce fu revizuit de 
trei înalţi funcţionari ruși, trimis la lași spre a fi cercetat şi 
votat de cătră o adunare convocată ad-hoc sub numire de 
Obșteasca Extraordinară Adunare de Revizie. 

Această Adunare cuprindea 52 de membrii, 46 boieri şi 6 
membrii ai înaltului cler. Din cei 46 boieri, 42 aparţineau celor 
28 familii cari monopolizase averea şi puterea, 2 aparţineau 
altor familii fără strălucire a vechei clase stăpânitoare, jar 3 
unor neamuri mai noue. Boierii cei mici, boierănașii, mazilii, 
răzășii, negustorii, ţaranii, adică întreaga ţară afară de o im- 
perceptibilă minoritate, nu fusese chemaţi la sfatul care avea să 
statornicească alcătuirea cea nouă sub care aveau să trăiască. 

Privilegiul scutelnicilor fu oboril în schimbul unei indem- 
demnități. Boierii cu moșii primiau câte 24 lei de fiecare scu- 
telnic pe an, pe toată viaţa lor, iar văduvele şi copiii nevrâstnici 
Jumătate; boierii cu scutelnici dar fără moşii aveau să pri- 

mească, pe toată viaţa lor, câte 60 lei de scutelnic, iar văduvele 
şi copiii lor câte jumătate. 

Pe lângă această indemnizaţie însă se hotări că stăpânii 
de moșii aveau dreptul să se folosească de munca a câte 10 
la sută din locuitorii şăzători pe moşiile lor 1) împotriva scutirii 
de bir de cătră Visterie a acelor locuitori cărora li se dădu 
numele de slujbași volnici. La moşiile cu mai puţin de 200 
locuitori, stăpânii scutiau câte 20 la sută din locuitorii șăzători 
p2 acele moşii. 

Suma înscrisă în budgetul Moldovei pe 1832 :) pentru des- 
păgubirea scutelnicilor este de 370000 lei, iar paguba Visteriei, 
prin scutirea de bir a slujbașilor volnici, ar fi de 139944, dacă-i 
calculăm cu 10 la sută, însă dacă ţinem samă că o mare parte din 
moşii, acele cu mai puţin de 200 locuitori, scutiau câte 20 la 
sută, nu putem evalua această pagubă la mai puţin de 200000 
lei, ceeace ni face peste tot 570000 lei. 

Budgetul Moldovei pe 1832 arată un venit de 2.611.987 
lei din cari scăzându-se ghelirul de 570.000 lei hărăzit astfel boie- 
rimii, rămâne disponibili pentru celelalte nevoi ale ţării 2.041.000 
lei. Aproape o pătrime din venitul ţării erà deci înghițită în 
folosul unei mâni de privilegiați, spre a-i despăgubi de un 
privilegiu absurd, nejustificat prin nimic şi de care se făcuse 
abuzul cel mai scârbos. 

Mulțimea dărilor din vechime, directe sau indirecte, sub 
toate numirile lor fu înlocuită prin o singură dare, numită bir 
pentru sătenii lucrători de pământ, datorit de satul întreg pentru 
obştia întreagă și patenta datorită individual pentru mazili şi 
alţi privilegiați. Atât una cât şi alta eră de 30 lei pe an. 

Această reformă alcătuiă o mare, bine făcătoare şi nemăr- 
ginită uşurare pentru popor. Pe lângă că dările se micşorase cu 
desăvârşire, dispărea arbitrarul în numărul şi câtimea lor. sta- 
tornicia domniă acum și birnicul nu mai eră expus să vadă 
răsărind peste noapte vre-un sfert nou, să-i cadă peste cap, din 


1) Lăsându-li însă vremea trebuitoare pentru a-şi munci ogoarele. 
Reg. Org., a Mold. Cap. III, art. 72. 

% Th. C. Aslan, Finanţele României dela Regulamentul Organic 
pănă astăzi p. 52. Sumele date de mine în această privință în Pământul, 
Sătenii și Stăpânii în Moldova sunt cu desăvârşire greşite. 

senin, vre-o dare, havaie sau angărie nouă, sau să crească acele 
în fiinţă întreit și împătrit. 

Atât facerea recensimântului cât și perceperea se făceau 
în chip poate primitiv dar echitabil. Am auzit adesea bătrâni 
binecuvântând cu lacrimile în ochi, după curgere de treizeci şi 
patru de ani, acea nemărginită ușurare şi îndreptare făcută 
poporului. 

Dar lucru straniu, această ușurare și îndreptare a stării 
poporului, avù darul să stârnească lăcomia clasei stăpânitoare, 
a acelei care fusese despăgubită cu atâta îmbielșugare pentru 
scutelnicii pierduţi şi căreia noua alcătuire îi închezăşluiă mo- 
nopolul puterii în Stat şi scutirea de orice sarcină. Boierii cerură 
Şi guvernul rusesc admise fără greutate ca paguba(?) adusă 
boierimii în urma desființării scutelnicilor să fie îndreptată nu 
numai prin o despăgubire bănească ci și prin o sporire a 
zilelor de muncă datorite de țărănime. Boieria avea deci 
să fie despăgubită, pentru desfiinţarea unui privilegiu nejus- 
tificat, nedrept şi odios, nu numai de Visterie dar şi de få- 
rânime. Şi spre a justifică acest procedeu, se invocă ca pretext 
că ţăranii fiind ușuraţi de biruri nu vor simţi prea tare sporul 
de muncă. Adică că ceea-ce li se dădea cu o mână li se luâ 
cu alta. Se propuneà chiar ca numărul zilelor de muncă dato- 
rite stăpânilor de moşii să fie îndoit de acel urmat pănă atunci. 

Omul trimis de Impăratul Rusiei ca să organizeze Prin- 
cipatele Române, Generalul Pavăl Kisselev erâ un om luminat, 
aveâ un spirit larg şi un suflet nobil. El ştiu să împiedece în- 
doirea zilelor de muncă, dar fu silit să admită ca dreptul de 
folosință al săteanului asupra hotarului locuit de el, mărginit 
pentru întăia oară de așăzământul dela 1805 al lui Moruz, să 
sufere o nouă și cumplită reducere. Pe când, după legiuirea 
dela 1805, întinderile de fânaț și imaș atribuite fiecărui sătean 
variau, pentru partea dintre Siret şi Prut, dela 4 la 12 fălci, iar 
pentru partea dintre Siret și munţi dela 2'la 6 fălci, pentru 
fiecare categorie de loc, întinderea locului ce locuitorul îl putea 
ară şi semănă rămânând nemărginită, după textul primitiv al 
Secţiei VII, Capitolul IÍ al Regulamentului Organic al Mol- 
dovei, întinderea de fânaţ și imaş atribuită fiecărui sătean variă 
dela 1 falce şi 16 prăjini pentru pălmașul cu o vacă la 3 fălci 

pentru fruntaşul cu 4 boi şi 1 vacă (nefiind stăpânul moşiei 
dator să dea fânaţ şi imaş pentru mai multe vite). Iar întin- 
derea de loc de arătură atribuită oricărui locuitor, fruntaş sau 
codaş, eră statornicită la 1!/ falce. (In aceste întinderi nu intră 
cei 400 stânjăni pătraţi loc de casă). 

Aceste reduceri alcătuiau o adevarată despoiare. Pe când 
taranul, chiar după ştirbirea dela 1805, dispunea de întinderi 
de fânaţ și imaș îndestulătoare pentru a hrăni cu îmbielşugare 
câte 12 vite mari, între Prut şi Siret şi câte 6 între Siret şi 
munţi, după noua legiuire el nu mai pute hrăni, pe locul atri- 
buit lui, peste toată ţara, decât un maximum de 5 vite. Dacă 
luăm aminte că creșterea vitelor erà în acea vreme îndeletni- 
cirea de căpetenie a săteanului moldovan, putem lesne pri- 
cepe străşnicia loviturii purtată ţărănimii de lăcomia clasei 
stăpânitoare. 

Dar, dacă Kisselev izbuti să împiedece o îndoire a zilelor 
de muncă, el nu putu opri pe boieri ca, în chip lăturalnic, să 
sporească simţitor câtimea de. muncă impusă săteanului prin 
aşăzământul lui Moruz. 

Intr'adevăr, acel așăzământ statorniciă câtimea de munră 
în chipul următor: 

80 prăjini arătură grapată, 

15 „ praşilă, 

30 N secere, 

80 și coasă, 

4 zile proaste de clacă la orice trebuinţă ar avea stăpânul, 
2 care lemne aduse la curtea stăpânului. 

80 prăjini arătură grapată cer o muncă de cel puţin trei 
zile primăvara şi 4 zile toamna; voiu luă deci ca durată mij- 
locie 3*/, zile cu patru boi. 

15 prăjini prăşilă la popuşoi, cu strânsul şi aşăzarea lor 
în coşere, nu se pot lucră, în împrejurările cele mai prielnice, 
decât în 10 zile cu palmele și una cu carul cu 2 boi. 

30 prăjini secere se lucrează, de cătră un secerător bun, 
la pâne curată, când nu se întâmplă ploi în vremea muncii, în 
ceva mai puţin de 3 zile, iar la carat şi clădit se strică 1 zi cu 
carul cu 2 boi. 

80 prăjini coasă, puse în stog şi îngrădite, cer, dela un 

cosaş bun, când vremea este prielnică, cel puţin 8 zile cu pal- 
mele şi 2 zile cu carul cu 2 boi. 

Numărul adevărat de zile, cerut pentru a săvârşi munca 
statornicită de aşezământul lui Moruz erà deci de: 

3'/ zile cu carul cu 4 boi pentru 80 prăjini arătură gra- 
pată. 

1 zi cu carul cu 2 boi şi 10 zile cu palmele pentru pră- 
șitul şi strânsul a 15 prăjini popuşoi. 

1 zi cu carul cu 2 boi şi 3 zile cu palmele pentru sece- 
ratul a 30 prăjini pâne albă. 

2 zile cu carul cu 2 boi şi 8 zile cu palmele pentru cosi- 
tul a 80 prăjini iarbă. 

2 zile cu carul cu 2 boi pentru caratul a două care lemne. 

Ceea ce ni face un total de: 3'/, zile cu carul cu 4 boi. 

6 zile cu carul cu 2 boi. 

21 zile cu palmele, la cari se 
mai adaugă 4 zile proaste, făcute sau cu carul sau cu palmele, 
după puterea săteanului, și un număr nedeterminat de zile zise 
de meremet (reparaţie) la iazuri şi la mori. 

Regulamentul Organic reveni la cele 12 zile cu nart di- 
nainte de aşăzământul lui Moruz, fără a prea schimbă nartul, 
dar lăsă repartizarea lor pe diferitele munci la voia stăpânilor. 

Din condicile vechi, de prin anii 1840—1850, cercetate de 
mine la mai multe moșii din regiuni deosebite, reiesă că repar- 
tizarea cea mai obişnuită erà cea următoare: 

2 zile la arătură a câte 15 prăjini, plus semănatul şi gra- 
patul însumând 30 prăjini. 

3 zile la prășilă a câte 12 prăjini, plus semănatul şi gra- 
patul însumând 36 prăjini. 

3 zile la secere a câte 16 prăjini, plus semănatul'şi gra- 
patul însumând 48 prăjini. 

4 zile la coasă a câte 20 prăjini, plus adunatul, pusul în 
stog şi îngrăditul stogului, însumând 80 prăjini. 

Cele 30 prăjini arătură semănată şi grapată se făceau de 
cătră sătenii cu 4 boi cu înlesnire în 2 zile primăvara şi chiar 
toamna. Sătenii cu 2 boi, cari se întovărăşiau câte doi la un 
plug, aveau trebuinţă de 4 zile cu plugul, alcătuit de doi inşi, 
având să are câte o zi pentru fiecare. 

Pentru 36 prăjini praşilă, trebuesc 24 zile cu palmele şi 
2 zile cu carul cu 2 boi. 

Pentru 48 prăjini secere, trebuesc cel mai puţin 4 zile cu 
palmele şi 1 zi cu carul cu 2 boi. 

Pentru 80 prăjini coasă, în împrejurările cele mai bune, 
trebuesc 8 zile cu palmele şi 2 zile cu carul cu 2 boi. 

Regulamentul Organic impuneâ deci fruntaşului cu 4 boi: 

Pentru 30 prăjini arătură, 2 zile cu carul cu 4 boi. 

» 36 „  praşilă, 24 zile cu palmele şi 2 zile cu 
carul cu 2 boi. 

Pentru 48 prăjini secere, 4 zile ca palmele şi 1 zi cu carul 
cu boi. 

Pentru 80 prăjini coasă, 8 zile cu palmele şi 2 zile cu ca- 
rul cu 2 boi. ' 

Sau 2 zile cu carul cu 4 boi, 

5 n » n» » 2 » 
37 „ „ palmele. 

La cari trebue să adăogim 2 zile de clacă cu 2 boi la 
ori ce trebuință, podvezi de 2 zile cu 4 boi şi aducerea a 
2 care de lemne cu 2 boi sau, peste tot: 

4 zile cu 4 boi, 

9 zile cu 2 boi, 

37 zile cu palmele, plus un număr nedeterminat de zile 
de meremet la iazuri şi mori. 

Pentru săteanul cu 2 boi, care întrebuinţă la arătură 4 
zile cu boii, socoteala eră următoarea: 

15 zile cu carul cu 2 boi, 

37 zile cu palmele, plus un număr nehotărit de zile la 
meremetul iazurilor şi a morilor. 

Precum vedem, atât numărul zilelor cu carul impuse de 
Regulament pentru aceste două categorii de săteni cât și acel 
al zilelor cu palmele eră neasămănat mai mare decât acel sta- 
tornicit de aşăzământul lui Moruz !). 


1) In realitate însă numărul zilelor impuse de Regulament eră 
neasămănat mai mare decât în socoteala de mai sus. In acea soco- 
teală am luat de normă împrejurările cele mai prielnice. Am presupus 
pământul moale şi nebulgăros, pânea albă curată şi neîncălcită, iarba 
neincurcată şi, mai cu samă, timp frumos care să nu silească pe sece- 

Deci dacă reforma regulamentară a 'fost binefăcătoare 
pentru ţaran, aducându-i o mare uşurare sub raportul birurilor, 
atăt în cât priviă cătimea cât şi statornicia și chipul lor de per- 
cepere, ea pe de alta trebuie privită câ într'adevăr nimicitoare 
în privința inrăutăţirii poziţiunii sale față de pamânt și de stă- 
pân căci, pe de o parte a redus aproape cu desăvârșire ve- 
chiul drept de nemărginită folosinţă asupra hotarului așăzării, 
iar pe de altă, pe lângă această cumplită ştirbire a drepturitor 
lui, a sporit în chip foarte insemnat îndatoririle lui către stăpân. 

Dar clasa stăpânitoare nu se mulţămi cu ştirbirea drep- 
tului de folosinţă a hotarului şi cu sporirea îndatoririlor sătea- 
nului. Doritori de a-şi asigură în chip statornic folosul muncii; 
lui, boierii cari alcătuiau Adunarea avură grijă să îngrădească 
prin condițiuni draconice dreptul săteanului de a se mută în 
alt sat. Această mutare putea să aibă loc numai în cel de pe 
urmă an al unui period catagraficesc de şapte ani. dând de 
veste Visteriei şi stăpânului cu un an înainte, plătind Visteriei 
birul şi stăpânului valoarea boierescului pe un an întreg inainte. 


rător a deslegă și a întinde snopii, pe cositor a desface porcoaele și căpi- 
tele şi a le întinde spre a le uscă. 

In împrejurări grele, muncile agricole cer, spre a putea fi efec- 
tuate, mult mai mult timp decât am prevăzut mai sus. Dacă pământul 
este vârtos, un plug cu 4 boi de abie poate ară 15—20 prăjini pe zi. 
Uneori arătura este atât de vârtoasă și de plină de bulgări în cât pră- 
şitorul cel mai vrednic nu poate prăși mai mult de 2 prăjini pe zi. 
Când grâul este încălcit sau plin de pălămidă, nu pot cei mai buni sece- 
rători să secere mai mult de 4—6 prăjini pe zi, uneori mai puţin. Tot 
aşă pentru coasă. lar când vara este ploioasă, jumătăţile trebuesc des- 
făcute şi snopii întinşi de două şi de trei ori înainte de a puteă fi așă- 
zaţi în şură. Intinderile indicate de mine: 4 prăjini preaşilă, 12 prăjini 
secere şi 20 prăjini coasă pe zi se pot privi ca nişte maximuri ce foarte 
arareori sunt depășite, numai de muncitori excepţionali şi în împrejurări, 
neobişnuit de prielnice. 

Atrag însă atenţiunea cetitorului asupra podvezii. Dacă am men- 
tinut-o la 2 zile, ca în Pământul, Sătenii şi Stăpânii, este fiindcă textul ni 
zice că pe la moşiile boiereşti sătenii sunt datori a da şi câte o pod- 
voadă, aducând stăpânului cele trebuincioase pentru casă, fără a mai 
specifică altceva despre acea podvoadă. Teztul moditicat la 1833, însă, 
lămurind mai bine această podvoadă, voiu socoti. cu îngrijire cu acel 
prilej numărul de zile ce ea cereă în realitate. 

In cazul însă când săteanul se mută în cursul unui 'period ca- 
tagraficesc, el trebuiă să achite mai întăiu birul pe toți anii 
pănă la expirarea acelui period, iar stăpânului să-i achite pre- 
țul lucrului pe un an întreg. (Art. 127 al textului primitiv al 
Regulamentului Organic al Moldovei). 

Regulamentul Organic este întăiul așăzământ care trans- 
formă pe stăpânii de moșii în proprietari, dându-li acest nume 
şi făcând astfel un pas hotăritor în procesul de transformare al 
vechii judecii în alod. i 

Totuş, cu toate ştirbirile, cu toate uzurpările ce le am 
constatat, el mai recunoaște încă în chip împlicit dreptul de fo- 
losință al săteanului asupra hotaruluit locuit de el. 

Articolul 118 ni vorbeşte de „dreptățile și datoriile pro- 
prietarului cătră sătenii locuitori pe pământul său...“ 
Art. 119 începe prin cuvintele: „In privirea acestor drepturi 
şi îndatoriri a ambelor părți, pământul ce este dat să- 
teanului de cătră proprietar . . .*. 

In articolul 120 găsim următoarele: „spre a întâmpină dar 
Şi întru aceasta de sine volnicitele cereri, şi spre a se depărtă 
necuviințile curgătoare din nedumerire şi nestatornicie, comi- 
tetul a început mai întâiu a orândui pământul ce prao- 
prietarul este dator a da sătenilor moşiei sale. 

Articolul 123 începe prin cuvintele: „Proprietarul este dator 
a da fieștecăruia locuitor a moşiei sale: 

a) „un loc de casă, etc.“, (urmează întinderile ce stăpânul 
este dator să dea fiecărui locuitor). 

Şi acest drept la pământ al săteanului nu aparține nu- 
mai generaţiunii prezente, ci erà moştenit şi de generaţiile vii- 
toare. Intr'adevăr articolul 125 lit. j zice: „Oricare sătean, după 
ce a ajuns la vrâsta legiuită de 25 ani, este dator şi fiind ne- 
căsătorit a face lucrul hotărît în paragrafele de mai sus, se în- 
felege că proprietarul îi va da pământul ce este rânduit 
prin așăzământul sus arătat,;... 

Cu deosebire nedrept eră articolul 127 care hotărea că sătea- 
nul căruia stăpânul moşii nu avea de unde să-i deă întinderea 
legiuită de pământ, nu aveă drept la vre un scăzământ de 
muncă. EI se puteă mută pe altă moşie, insă numai sub con- 
dițiunile 'expuse mai sus, 

Ca şi în legiuirile precedente „sătenii nu erau volnici să 
răscumpere cu bani lucrul ce ei erau datori a face şi aceasta 
rămâne numai în voinţa stăpânului de a e primi“. (Art. 125 al. 1}. 

Asemenea sătenii de pe moşiile răzăşeşti nu erau ţinuţi 
la lucrul boierescului ci aveau a da dijma legiuită şi a plăti în 
bani analogul a 12 zile, cu preţul -orânduit de cătră Ob- 
şteasca Obişnuită Adunare”). 

Prin art. 130 dreptul de a luă lemne de foc şi de trebuinţă 
din pădurea aşăzării, eră ridicat sătenilor, venitul pădurii, ca şi 
acel al morilor. iazurilor, pădurilor, iarmaroacelor, aveă de acum 
inainte să aparţină excluziv stăpânului, ca şi dreptul de a 
vinde băuturi, de a avea dugheni sau căsăpii. 

Secţia a III-a a Capitolului V al Regulamentului Organic 
este relativă la magaziile de rezervă, înființate pentru a feri 
pe locuitori de lipsă. 

Proprietarul erà dator să pună la dispoziţia locuitorilor de 
pe moşia lui, cu scutire de dijmă, în Ţara-de-sus câte 1 falce, in 
Țara-de-jos câte 1!/2 falce pentru zece familii, alcătuind astfel fa- 
rina de rezervă care urmă să fie lucrată de obştia satului sub 
privegherea ocolaşului. Roada avea să fie strânsă în coşere făcute 
de săteni, cu lemn dat de proprietar cari, după ce se puneau 
popuşoii într'însele, se pecetluiau de proprietar şi de priveghitor, 
cheia se încredinţă judecătoriei sătești, iar numărul băniţilor văr- 
sate se raportă Isprăvniciei. 

Dacă nu eră lipsă timp de trei ani, la sfârşitul acestui răs- 
timp se împărțiă locuitorilor, de o potrivă, roada anului întăiu, 
umplându-se acel coşer cu roada anului al patrulea. Iar la pri- 
lej de lipsă, se sloboziă locuitorilor câtimea trebuitoare, cerân- 
du-se mai întăiu învoiala Isprăvniciei şi împărţala fiind prive- 
ghiată de judecătoria sătească, de priveghitor şi de stăpânul moșii. 

Iată inţelesul şi rezumatul dispoziţiilor articolului 71 privi- 
toare la slujbașii volnici: toţi proprietarii de moşii locuite, afară 
de răzăși, va avea dreptul să ieă de pe moșiile lui şi în interesul 
gospodăriei sale, câte 10 oameni la suta de familii, sub denu- 


1) După articolul 125 al. 12, Okşteasca Obișnuită Adunarea trebuiă să 
stabilească din 3 în 3 ani preţul muncilor agricole N'am găsit urmă de 
o asemenea lucrare nici in Analele Parlamentare nici în Arhiva Statu- 
lui din Iaşi. 

mirea te siujbaşi volnici. Acest drept va rămânea veşnic le- 
gat de proprietate și se va înstrăină odată cu dânsa. 

Slujbaşii volnici vor fi scutiţi de lucrul boierescului. 

Proprietarul este dator să lase acestor oameni slobodă 
întrebuințare a numărului de zile irebuitor pentru a-şi lucră 
pământurile. 

Slujbașii volnici vor fi luaţi numai dintre mijlocaşi şi codași. 

Proprietarul se va învoi te bună voie cu slujbaşii volnici, 
totdeauna în scris şi actul va fi întărit de isprăvnicie. In cazul 
când taranul ar refuză să primească condiţiunile ce-i vor fi ofe- 
rite sau când proprietarul n'ar putea îndeplini numărul sluj- 
başilor volnici la cari are drept, Visteria îi va plăti capitaţia 
acelor ce-i vor lipsi pănă la împlinirea acestui număr. 

Pe moșiile cari au un număr de 200 sau mai puţine fa- 
milii, proprietarii vor ave drept la 2 oameni la 10 familii, sub 
aceleaşi condițiuni ca mai sus. 


2. Nemulţămiri stârnite de Regulament; răscoala dela 
1831. Incercările lui Kisselev a modifică dispoziţiile Secţiei V, 
Capitolul III a Regulamentului în folosul sătenilor. 


Pănă la convocarea Obșteștii Extraordinari Adunări 
de Revizie, dispoziţiunile nouei alcătuiri fusese ţinute în cea 
mai desăvârşită taină. Totuş unele dintr'insele ajunseră la cu- 
noștința obştească că boierii cei mari cari impreună cu câţiva 
funţionari ruşi alcătuise Regulamentul, avuse grijă să asigure 
tagmei lor toate foloasele puterii și mai ales marea majoritate 
în Obşteasca Adunare. Aceste ştiri, purtate din gură în gură 
şi exagerate, avură darul să exaspereze boierimea cea mică şi 
rămășşiţile cărvunarilor lui Ioniță Sturdza. Ei începură să se 
miște, să s'adune în chip tainic, să împrăştie foi volante cu- 
prinzând proteste, să alcătuească contra proiecte de Constituţie 
şi să trimită scrisori de ameninţare boierilor celor mari: că- 
petenia lor eră spătarul Sion. Kisselev prinzând de veste, tri- 
mise ordin să s'aresteze îndată toţi şefii mișcării şi să se trimită 
sub escortă la Bucureşti. Din scrisorile găsite la Sion și la alţii, 
reeşiă că întreagă boierimea mică luase parte la mişcare pentru 

că se temeau să piardă toate privilegiile lor. Se crezu că prin 
arestările făcute şi prin întimidarea vădită a boierănaşilor care 
fu urmarea acestor arestări, se prevenise orice încercare de tul- 
burare serioasă. 

Dar de odată izbucniră neorânduieli grave, aproape simul- 
taneu, în satele ungurești din ţinutul Romanului, la Deleni lângă 
Hârlău, la Târnauca (ţinutul Herţei) şi la Covurluiu; pretextul 
mărturisit al mișcării erà recrutarea. Se spusese taranilor că 
feciorii lor recrutaţi pentru alcătuirea miliției moldoveneşti sunt 
meniţi a fi duşi de Ruși şi puşi să slujească peste Prut şi şase 
ţinuturi refuzase să deâ recruți. Dar caracterul ce-l luă în cu- 
rând mişcarea îndreptăţeşte presupunerea că ajunsese pănă la 
sate vestea că prin legiuirile cele noue, pe deoparte se micşo- 
rează cătimea de pământ lasată sătenilor spre hrană pe când 
îndatoririle lor sporesc în chip însemnat. Satele se ridicau în 
arme nu numai asupra rânduiţilor guvernului, maltratând atât 
pe ispravnicii şi pe boierii trimişi să-i liniştească cât şi pe un 
adjutant a Vife-Prezidentului Mircovici, ci şi „asupra stăpâ- 
nilor de moşii“. Satele făcuse legătură între ele şi stabilise sem- 
nale de foc şi altele cu catarguri, şi steaguri, spre a-și comunică 
de sârg veştile şi a putea răpede pune satele în stare de 
apărare. 

Moldova fiind atunci ocupată de însemnate forţe ruseşti, 
această mișcare nu prezintă dela început sorţi de izbândă, ţa- 
ranii pe lângă că erau nedeprinşi cu armele, posedau prea pu- 
ţine puşti şi erau înarmaţi mai ales cu suliţi făcute de ţiganii 
fierari. 

Generalul Beghidov, având sub ordinile lui un regiment 
de cazaci şi două tunuri uşoare, sparse cu uşurinţă centrul re- 
zistenţei la Săbăoani, unde răsculații se întărise împrejurul 
bisericii. Lupta costă pe ţărani 18 morţi și 42 răniţi, pe Ruşi 
1 ofițer ucis şi 12 soldaţi răniţi. 

La Deleni, unde răsculații erau sub povăţuirea lui Ioniţă 
Creangă şi a Bărceştilor, la Târnauca unde erau duşi de Mier- 
luţă, Leacă şi Belibou, fură supuşi fără vărsare de sânge şi 
fără a fi nevoie să se facă uz de arme. Judecata fu sumară; 
patru din căpetenii fură trimise la ocnă pe zece ani, alții bă- 

tuţi la faţa locului cu câte 50 lovituri aplicate de mâna- ca- 
lăului. 

După depeşa unui consul prusian, tulburările în ţinutul 
Covurluiului ar fi fost foarte grave, ţaranii ar fi pus pe fugă 
200 Cazaci, iar Ispravnicul, în fuga lui, şi-ar fi pierdut papucii. 

Răscoala eră reprimată, dar nemulțămirea în ţară erà 
mare. Mai ales ținuturile Ţării-de-Jos: Fălciul, Tutova, Tecuciul şi 
Covurluiul erau în fierbere de când auzise că noua legiuire măr- 
ginise la o întindere neînsemnată locul de arătură pe care 
locuitorul se putea hrăni. Aceste ţinuturi, fiind în apropiere de 
Dunăre, ţaranii cari le locuiau semănau, pe socoteala lor, în 
schimbul dijmei legiuite, intinderi însemnate de pământ şi se 
îmbogaţiau văzând cu ochii: reducerea acelor întinderi îi loviă 
în chip cumplit. Apoi locuitorii acestor ţinuturi erau cei mai 
dârji şi cei mai răsboinici ai Moldovei de atunci. 

Pe de alta, dispoziţiile legiuirii nepublicate ajungând la 
cunoștința unora din posesori (arendași), al căror număr sporiă 
acuma din zi în zi, aceştia, în toate ţinuturile, începuse să se 
laude cătră ţărani că vor luă înapoi, în stăpânirea lor, jumă- 
tate dacă nu mai bine a pământurilor folosite pănă atunci de 
săteni. Şi, ca urmare, curgeau în canţelaria Vife-Prezidentului, 
a Prezidentului şi a Sfatului Ocârmuitor jalbele sătenilor în- 
groziţi. 

Aplicarea Regulamentului Organic în Ţara Românească, 
mărginirea săteanului muntean al cărui drept de folosinţă a 
hotarului nu suferise pănă atunci nici o ştirbire, stârnise cele 
mai mari nemulțămiri şi este sigur că fără trupele ruseşti cari 
ocupau ţara, ar fi izbucnit o răscoală din cele mai cumplite. 

Aceste nemulțămiri îngrijau mult pe Kisselev ale cărui 
porniri generoase erau în cea mai desăvârşită opunere cu lă- 
comia boierilor. 

Regulamentul Organic fusese pus în aplicare în Moldova 
încă dela 1 Januarie 1832, fără a mai aștepă încuviințarea 
Porții, însă Prezidentul Plenipotențiar eră atât de îngrijit 
de urmările ce aplicarea dispoziţiunilor acelui Regulament, pri- 
vitoare, la legăturile dintre stăpâni şi săteni, puteau să o aibă, 
în cât aceste dispoziţiuni nu numai că nu fură aduse la înde- 
plinire, dar nici nu fură macar publicate. Kisselev se pusese cu 


www.dacoromanica.ro 


58 


tot înăăihsul să studitze chestiunea legăturilor dintre "pământ, 
săteni şi stăpâni și istoricul ei. 

Materialul ce îl avea ta îndămână erà cu totul neinsemnat, 
fiind alcătuit numai din hrisoavele lui Grigorie Ghika şi Ale- 
xândru Moruz. Şi hrisovul de căpetenie al lui Grigorie Ghika, 
acel din 1 Ianuarie 1766, purtà o dată “greşită (1776 în 'loc de 
1766) şi insuilă lui Kisselev atât de puţină încredere în cât îl 
califică de apocrif. 

Această cumplită “sărăcie de material nu împiedecă însă 
mintea lui puternică, să priceapă groaznica nedreptate făcută 
țărănimii prin dispoziţiunile Secţiei VII, Cap. III, a nouei le- 
giuri. El își dădu samă: 

1. Că săteanul înainte de așezământul lui Moruz se folosiă 
de tot pământul de care avea nevoe. 

2. Că Regulamentul scădea chiar întinderile concedate ta- 
ranului de legiuirea lui Moruz la mai puţin de jumătate. 

3. Câtimea de muncă statornicită pentru o zi regulamen- 
tară de boieresc întreceă cu mult puterile unui om. 

4. Că date fiind puterea nemăsurată a celor mari, slăbă- 
ciunea celor mici, corupţiunea administraţiei şi lipsa de justiţie, 
unele din dispoziţiile regulamentare, alcătuite în termeni vagi, 
vor da fără îndoială loc la mări şi nesuferite abuzuri. 

Temându-se ca aducerea la îndeplinire a nouei legiuiri să 
nu deă din nou loc la tulburări, el adresă lui Mircovici, la 14 
Martie 1832, o scrisoare confidențială menită să fie comunicată 
Sfatului Cârmuitor. 

In scrisoare, Kisselev începe prin a arătă „că îndatoririle 
sătenilor cătră proprietarii finciari, astfel cum fusese determi- 
nate de Regulamentul Organic, fiind cercetate cu amănunţime 
de Obşteasca Adunare a Ţării Româneşti, dăduse loc la lămu- 
riri şi cercetări cari, punând chestiunea în adevărata ei lumină, 
arătase că ea nu putea fi siluită (bruscuce) fără a produce grele 
ihconveniente. Se păre că măsuri de truţare trau tu atât mai 
urgente cu cât acele stabilite de legiuirea în chestiune apăsau 
mai cu samă clasa cea mai număvroasă și cea mai muncitoare 
a locuitorilor ţării şi că dispoziţiile corelative, rezultând din 
vechea stare de lucruri şi cari au fost din nou promulgate sub 

ocârmuirea lui Caragea, rămân încă păiă astăzi ndaplicăte în 
mai multe părţi ale Principatului . 

„Aceste considerapium arată îndestul cari trebuesc mai cu 
samă să fie precauțiunile de adoptat în această privință în 
Moldova, unde fiinţa unor elemente de tulburări este mult mai 
puţin îndoielnică şi unde de curând sătenii s'au dedat la acte 
de opunere făţișă“. 

După ce recomandă lui Mircovici să împărtășească co- 
municarea de mai sus Sfatului Ocârmuitor Extraordinar şi să-l 
îndemne să ieă în cea mai de aproape chibzuinţă chestiunea 
atât de gingaşă care face obiectul acelui ofis, el urmează: 

„Va trebui ca Sfatul Ocârmuitor Extraordinar, în chib- 
zuirile sale asupra acestei chestiuni, să nu piardă din vedere 
nici plecarea spiritelor nici faptul că chiar inovaţiunile cele mai 
salutare trebuesc încunjurate cu cele mai mari menajări decâte 
ori ar puteă fi privite ca oneroase. Apoi va trebui să ied in 
privire cu tot inadinsul cât de neplăcute şi de greu de 
suferit pot să se infățoşeze chestiunile prețeluirii muncii 
și a atribuirii unei întinderi statornice de pământ pentru 
massa taranilor, deprinşi să se folosească, afară de puţine excep- 
țiuni, de întinderea de pământ ce li venià la socoteală“. 

Kisselev speră că punându-se astfel chestiunea înaintea 
Sfatului Administrativ Extraordinar, acesta se va hotări să 
adopte schimbări de natură a înlătură orice aparenţă a unei repar- 
tițiuni de pământ nedrepte sau macar interesate, mai adaogând: 

„In cât priveşte aducerea la indeplinire a acestei 
măsuri, se va puteă adoptà un mod care, treptat şi câte 
puțin, să-i poată inchezăşlui izbânda şi să previe nişte 
conflicte ca acel din anul trecut, conflicte ce guvernul local 
nu le-ar puteă reprimă decât precât ar fi parțiale și nu 
urmărite unei nemulțămiri obşteşti“. 

Dacă această scrisoare alcătueşte o frumoasă dovadă despre 
puterea minţii și înălțimea sufletului lui Kisselev, ea ni mai 
arată totodată cumplita stare de decădere a ţărilor noastre pe 
acea vreme când, în toată clasa stăpânitoare, negăsindu-se nici 
un Român care să ieâ apărarea drepturilor mulţimii împotriva 
lăcomiei unei mâni de privilegiați, cu actastă apărare se însăr- 
cinează un străin de alt neam. 

Generoasele năzuinţi ale lui Kisselev se loviră însă de 
impotrivirea îndărătnică şi interesată a oligarhiei, care mono- 
polizase puterea, din care se alcătuiă întregul Sfat Administrativ 
şi aproape întreaga Adunare. La ofisul lui Kisșelev, comunicat 
lor de Mircovici, boierii Sfatului Administrativ răspunseră tocmai 
la 22 Martie 1833, prin un jurnal în care se hotăreă: 1) ca Secţia 
VII a Capitolului IIL a Regulamentului Organic să se publice 
de urgenţă şi în întregime; 2) ca în cât priveşte întinderea pă- 
mânturilor de dat locuitorilor „deși aceste pământuri nici 
odată în Moldova nu au fost după voia şi plăcerea locui- 
torilor. întinderea lor va rămânea aceeaş ca în trecut spre a 
da locuitorilor şi proprietarilor vreme să facă învoeli între dânşii 
potrivit art. 126; 3) în caz de neînțelegere între proprietari şi 
tarani, ispravnicii să aplice învoelile în uz pe moşiile apropiete, 
iar în cazul când părţile nu s'ar mulțămi cu această soluţiune 
să hotărască Visteria. 

Insă după două zile, Mircovici făci pe boieri să revie 
asupra hotăririi şi să hotărască amânarea publicarisilor pănă 
la toamnă spre a nu da „pricină sau proprietarilor sau locui- 
torilor de gâlcevire şi să-şi piardă vremea primăverii“. lar pănă 
la toamnă urmă să se mănţie starea de mai înainte şi, acolo 
unde nu erau învoeli, să se urmeze după ponturile gospod. 

Kisselev care primià necontenite jalbe din partea țaranilor, 
reveni asupra chestiunii în cursul lunii Aprilie prin o nouă co- 
municare ce o făcu lui Mircovici, în care arătă că în ara 
Românească se ivise aceleaşi neajunsuri ca şi în Moldova pentru 
aducerea Ía îndeplinire a legiuirii privitoare la legăturile dintre 
săteni şi proprietari: 

„Zilele de lucru şi celelalte îndatoriri ale faranilor, 
după Pegulameniul Moldovei, având a fi mănţinute precum 
erau inainte, pe când porţiunea de teren cuvenită lor este 
micşorată în chip însemnat, Prezidentul Plenipotenţiar 
crede că, dacă sar da publicitate acelei legiuiri, nemulfânurile 
departe de a dispare war putea decât să sporească. Temeiu- 
rile acestei nemulțămiri ar fi cu atât mai puternice cu cât intere- 
sele proprietarului par să fi fost consultate cu indestulare, fie 
prin precizarea în măsură patrată a zilei de muncă fie 
prin dispoziţiile art. 72 (slujbaşii volnici) cu totul în folosul pro- 

prietății“. Kisselev exprimă deci părerea ca pe de o parte să 
se publice că legiuirea privitoare la legăturile dintre săteni şi 
stăpâni rămâne aceeaş ca şi în trecut, iar pe de alta să se cu- 
leagă şliri exacte şi pozitive asupra tot ce poate fi păgubitor 
şi rău chibzuit în articolele Regulamentului în privinţa acestei 
chestiuni, pentru ca, cumpănind cu nepărtinire interesele reci- 
proce ale proprietarilor şi ale plugarilor, să se poată intemeiă, 
pe științele obținute la fața locului, un proiect de amen- 
dament și de aplicație care ar fi supus viitoarei Obșteşti 
Obișnuite Adunări. 

Boierii Sfatului Ocârmuitor făcându-se că nu aud şi ne- 
luând nici una din măsurile recomandate de Kisselev, acesta se 
hotărî să intervie în persoană punându-și toată influenţa şi 
toată autoritatea. Veni în laşi unde petrecu toată toamna anului 
1832 şi toată iarna. Cu mare greu izbuti să înduplece pe boieri 
să alcătuiască un proiect modificator al legiuirii cuprinsă în 
Secţia VII a Capitolului III al Regulamentului Organic. 

Acest proiect schimbă preţeluirea zilei de muncă în chip 
cu totul neînsemnat şi numai în cât priveşte arătura (14 prăjini 
pe zi în moină în loc de 15 şi 9 în țălină în loc de 10) măn- 
ținând cumplita nedreptate a acestei preţeluiri în privinţa celor- 
lalte feliuri de munci, da însă proprietarului volnicia de a în- 
trebuinţă în cărături ziua lucrului cu boi, dar precizând această 
cărătură. Zilele de podvezi asemenea se precizau în bani. 

Întinderea de pământ atribuită fiecărui locuitor este prea 
puţin sporită (2 fălci 30 prăjini, palmașul 3 fălci 70 prăjini. mij- 
locașul 5 fălci 30 prăjini fruntaşul. 

Un mic progres asupra textului primitiv îl alcătuiă fără 
îndoială art. 23 al noului proiect, prin care sătenii cărora stă- 
pânul nu li-ar putea da toată întinderea de loc hotărită de lege 
puteau să rămână pe moşie, făcânduli-se o scădere potrivită 
din cele 9 zile proaste, dar lucrând cele 12 zile cu nart, 
sau mutându-se .aiurea. In acest caz (art. 25), după ce vor 
îndeplini formalităţile necesare cătră Visterie şi proprietarul 
moşiei pe care se vor mută, vor fi slobozi a-şi vinde sădirile 
sale, adică viile şi livezile, cătră sătenii satului ce-l părăsesc, 
prolimisind însă totdeauna pe proprietar. Proprietarul (art. 30) 
obţine dreptul să depărteze pe sătenii îndărătnici cari ar pri- 

cinui neinvoire şi nesupunere între ceilalți săteni, dându-li 
de ştire cu 6 luni înainte de Sfântul Gheorghe, față cu privi- 
ghitorul, şi despăgubindu-i pentru sădirile lor. Țarina de rezervă 
se suprimă, fiind privită ca cuprinsă în porțiunea fiecărui să- 
tean, având fiecare a pune în coșerele de rezervă câte jumătate 
mierţă popuşoi. 

Kisselev făch o lungă şi amănunţită întâmpinare la dispo- 
ziţiile acestui proiect, întâmpinare care incepea prin un fel de 
cercetare istorică, a cărei concluziuni sunt cu desăvârşire gre- 
şite. El îşi închipue că hrisoavele lui Grigorie Ghika dela 1766 
(exemplarul ce-l aveă la îndămână purtà data greşită de 1776) 
şi 1777 sunt apocrife, iar aşăzământul de la 1805 începutul unei 
legislaţiuni determinate, impunând sătenilor, pentru întăia oară, 
câtimi de muncă determinate pentru fiecare zi de muncă. 

Apoi, el observă foarte cu drept cuvânt, că -alocafiunile 
de pământ făcute de aceleaşi acte, (dela 1805), în schimbul 
slujbelor suspomenite, erau de 3'i, până la 1!/, ori mai mari 
decât acele atribuite de proiectul Sfatului“. 

» -In Cât priveşte principiul de reciprocitate care 
trebue să prezideze la schimbul de îndatoriri şi de fo- 
joase respective, prețeluirea zilelor nominale în zile reale, 
comparate cu câtimea de muncă în vigoare în Ucraina şi 
compararea salarului acestei munci, la care se mai adaogă 
valoarei dijmei, cu arenda porțiunilor de pământ acordate 
sătenilor, ar pune în deplină lumină absența oricărui echi- 
libru între îndatoririle şi foloasele ţaranilor, prin insuş 
faptul că o zi de lucru în Moldova echivalează cu una şi 
jumătate şi chiar cu două zile de lucru în Ucraina cari, 
la rândul lor, pot fi evaluate, cel puţin, la câte două zile 
adevărate“. 

Apoi după ce atrage bagarea de samă a Sfatului asupra 
anexelor (foarte greoaie) care însoțesc ofisul lui, el îndeamnă 
Sfatul şi Adunarea să ieă în de aproape luare aminte: 

a) Adevărata stare a claselor, astfel cum există astăzi, 
fără a confundă ceea ce este legiuit şi pozitiv în această 
chestiune cu cotropirile săvârşite în vremile din urmă; 

b) Grija şi nemulţămirea împărtăşită de clasa cul- 
tivatorilor în deobşte. 

c) Imprejurările grele ce apasă asupra Turciei. 

Sfatul şi Adunarea ar aveă deci sd se silească să dis- 
trugă germenii de nemulțămire cari, mai curând sau mai 
târziu, ar puteă să aducă crize şi conflagrațiuni deplo- 
rabile şi să-i înlocuiască prin a stare de lucruri a cărei măn- 
tinere să poată interesă, mai mult sau mai puţin, toate clasele 
populaţiunii. 

Apoi adaogă că, făcând Sfatului această comunicare, nu 
are în vedere să se prevaleze de poziţia lui ca şef al ocârmuirii 
țării spre a pretinde introducerea obligatorie a schimbărilor pro- 
puse de el, ci este mai mult, din partea lui, o indicație oficioasă 
izvorând din simţirile unei adevărate dragoste. 

„Dacă Sfatul Administrativ şi Adunarea Obştească, pre- 
țuind aceste cuvinte, ar primi proiectul Sfatului aşă precum se 
află întocmit, voiu aveă datorie, în cât împrejurările de astăzi 
ar putea iertă, de a sprijini punerea în lucrare a acestei părți 
a nouelor aşezământuri; la din împotrivă însă întâmplare, 
mi-ar fi cu neputinţă de a luă asupra-mi răspunderea 
care, mai degrabă sau mai târziu, ar putea să rezulte 
din Semnalatele necuviinți, şi mă voiu găsi atunci obligat 
de a mănţine starea actuală a lucrurilor în această chestiune, 
aducând împrejurările la cunoștiința Curţii Imperiale pentru a 
obţine de acolo o hotărire desăvârșită“. 

Dacă Kisselev ar reînviă astăzi și ar vedeà cele ce se pe- 
trec în ţările încredințate altădată oblăduirii lui, groaznica pri- 
mejdie ce ameninţă însuş ființa ţării tocmai fiindcă o oligarhie 
egoistă și incultă, înlăturând cu dispreţ sfaturile bai luminate şi as- 
cultând numai acele ale lăcomiei sale, a ştirbit cu desăvârșire drep- 
tul strămoşesc de folosinţă a săteanului asupra hotarului așăzării, 
el ar aveă jalnica mângâiere să constate că, cel puţin în această 
chestiune, el şi-a făcut datoria de om de inimă și de prieten 
adevărat al acestori ţări cum nu şi-a îndeplinit-o nici un Ro- 
mân de pe vremea lui! 

Nu voiu mai urmă socoteala greoaie făcută de Kisselev 
pentru a dovedi că numai munca făcută de sătean, fără a mai 
socoti dijma, întrecea valoarea arenzei pământului atribuit frun- 
tașului cu o sumă variind dela 52 la 97 lei, acea a pământului 
atribuit mijlocașului cu o sumă variind dela 36 la 67!'/, lei, acea 

a pământului atribuit palmaşului cu o sumă variind dela 2 la 
15 lei. Şi această socoteală este sub adevăr, căci câtimea de 
muncă statornicită pe zi pentru unele din munci, cum este mai 
ales praşila, este mult mai mare decât crede Kisselev. 

La această întâmpinare, Sfatul răspunse în chip tot atât 
de greoiu, mai mult cu subtilităţi decât cu temeiuri sănătoase. 


3. Invingerea lui Kisselev de cătră boieri. Textul definitiv 
al secţiei VII a capitolului HI a Regulamentului. 


Dar se vede că Curtea rusească nu voiă să impingă lu- 
crurile prea departe şi să-şi înstrăineze cu desăvârşire simpatiile 
boierilor cari s'ar fi putut întoarce cu înlesnire în asemenea caz 
înspre Viena. Kisselev a primit de sigur ordin să nu stăruească în 
calea apucată de el în chestiunea legăturilor dintre săteni şi stăpâni, 
căci îl vedem deodată părăsind atitudinea lui intransigentă pentru 
a veni cu un proiect rectificativ acelui al Sfatului, în care se 
mulțămeşte cu un minimum de concesiuni din partea stăpânilor 
şi anume: 

La articolul 6, statornicirea unui număr anumit de zile 
pentru fiecare feliu de muncă; reducerea întinderii de pământ 
ce trebuiă prăşită într'o zi la 6 prăjini, să nu se facă pentru 
coasă deosebirea între 3 zile cu coasa pentru a da iarba jos şi 
1 zi cu boii pentru pusul în stog al ierbei de pe i falce, afectân- 
du-se peste tot 4 de zile de lucru, fără a specifică mai mult. 

Suprimarea articolelor 7 şi 8, privitoare la transformarea 
zilelor cu carul în zile de cărătură la o depărfare de 12 cea- 
suri, ca potrivnice vechilor aşăzăminte ; 

O mai bună lămurire a articolului 12; 

Modificarea articolului 15 în sensul că palmaşul să lucreze, 
peste cele 12 zile cu nart, încă 3 zile proaste şi nu 9, mai 
modificându-se în acelaș sens şi articolele 16 şi 23; 

Tabla preţurilor de mijloc a lucrului să se alcătuească de 
Obişnuita Obştească Adunare în fiecare an; 

O mai bună specificare a îndatoririi săteanului care se va 
mută, să plătească „în folosul cutiei săteşti a locuinţii sale“ o 
sumă potrivită cu partea dării lui pe un an la darea sătească; 

adăogirea unui nou articol cuprinzând textul articolului 435 al 
Regulamentului care consfinţeşte actul de desființare a vecinătăţii; 

O mai lămurită redactare a articolelor 28 şi 29 privitoare la 
pedepsirea acelor cari ar smomi locuitori din sate străine și la 
despăgubirea de cătră proprietari, pentru sădirile lor, a locuito- 
rilor depărtaţi din sate în urma cererii celor dintăi. 

Proiectul Sfatului și observaţiile lui Kieselev fură infăţoșate 
Obișnuitei Obșteşti Adunări în şedinţa dela 9 Martie 1833. Bo- 
ierii triumfară aproape pe toată linia, Adunarea votă dispozi- 
țiuni mai favorabile stăpânilor decât chiar acele cuprinse în pro- 
iectul Sfatului Administrativ. 

Intinderile de pământ atribuite prin acest al doilea text, 
definitiv, al Secţiei VII din Capitolul III al Regulamentului Or- 
ganic, sunt acele prevăzute de proiectul Sfatului Administrativ ; 
cătimile de muncă pe zi sunt statornicite în chipul următor: 

14 prăjini arătură grapate și sămănate în moină, 9 prăjini 
arătură sămănate și grapate în țălină; 

12 prăjini praşilă împreună cu culesul, caratul la coșere 
şi facerea coşerelor când va cere trebuinţa; 

16 prăjini de secerat sau 20 prăjini de cosit la pâne albă, 
cu caratul la arie și pusul în stoguri; 

1 falce de iarbă de cosit, cu adunatul, clăditul în stoguri 
şi facerea îngrăditurii stogurilor se socotiă drept 4 zile. 

Locuitorul eră dator să lucreze, în curgerea unui an, pentru 
socoteala proprietarului, 12 zile cu asemenea nart pe an, 4 zile 
primăvara, 4 zile vara şi 4 zile toamna; locuitorul paimaș avea 
să le lucreze cu mânile, iar locuitorul cu boi, cu carul sau cu 
plugul și cu numărul dobitoacelor pentru cari primiă pământ, 
însă proprietarul eră în drept să pretindă locuitorilor cu boi 
lucru cu mânile în loc de lucru cu boii „neputând în așă în- 
tâmplare a pretendarisi și mai multe zile decât acele 12 hotă- 
rite prin ponturi şi întocmai ca dela locuitorii acei fără boi. 

Peste aceste 12 zile, locuitorul cu boi avea să facă câte o 
podvoadă dela 8—16 ceasuri sau două dela unul până la 
8 ceasuri, socotindu-se o povară de 3 mierţe pentru fiecare pă- 
reche de boi şi să mai aducă câte 2 care lemne la casa pro- 
prietarului sau, neavând pe acea moșie, să aducă de pe alta, în 
depărtare de 4 ceasuri, din pădurea proprietarului. In locul ace- 

stor transporturi, locuitorii fără boi aveau a lucră proprietarului 
câte 4 zile proaste. Apoi toţi locuitorii așăzaţi pe o moșie, atât 
acei cu boi cât şi acei fără boi, erau îndatoriţi a lucră la me- 
remeturile acaretelor de pe moșie câte 4 zile pe an. „Bine înţele- 
gându-se că dacă proprietarul în doi ani dearândul nu ar aveâ 
trebuinţă de lucrul arătatelor zile de meremeturi, în urmă să 
nu poată cere acele zile odată pe trei ani nici în lucru nici în 
bani.... 

Proprietarul (art. 122) care nu ar aveă de lucru pe moşia 
sa, îi va puteă întrebuinţă şi pe alte moșii în depărtare pănă 
la 4 ceasuri, fără a li scădea, cu cevă, sau el se va despăgubi 
cu bani după osebitele prețuri a fieștecărei localităţi. Aceste 
preţuri se vor stabili în fiecare an de cătră Obşteasca Obişnuită 
Adunare. Sătenii însă nu pot da bani în loc de muncă fără 
primirea proprietarului. 

Tot locuitorul eră dator a da proprietarului dijmă din toate 
productele făcute pe locul atribuit lui, afară de roadele adunate 
de pe cele 10 prăjini ce cuprindeâ ingrăditura casei sale. 

Pentru vitele de prisos urmă ca săteanul să se învoiască cu 
proprietarul, asemene şi în cazul când ar voi să are mai mult 
Joc decât cele 120 prăjini ce i se atribuesc. 

La ţinuturile din jos (art. 119), şi anume: Covurluiu, Te- 
cuciu, Fălciu şi Tutova, în curgerea de șase ani, locuitorii 
fieşte căruia sat să se foloseaseă de pământurile pentru hrană 
ce au avut şi pănă acum, aceasta adică în privire cătră între- 
gimea massei satului, iar în ceea ce se atinge de împărţirea unor 
asemenea pământuri între locuitori, proprietarul având de da- 
torie a priveghiă ca să nu urmeze în strâmbătăţime între dânșii, 
va aveâ dreptate a adăugi pământ acelor ce ar aveâ mai puţin, 
cu luare dela acei ce ar aveâ de prisos prin ştirea isprăvniciei; 
după 6 ani însă și locuitorii acestor patru ţinuturi arătate mai 
sus, vor aveă numai pământul legiuit prin acest așăzământ 
obștesc pentru toţi locuitorii. 

La paragraful e) al articolului 118, boierii introduseră o 
frază pe care, în urmă, acei cari tăgăduiau dreptul de folosință 
al sătenilor întemeiau mai cu deosebire teoria lor. Iată textul 
întregului paragraf: 

»e) Lucrul cuvenit proprietarului trebuind a se împlini 

așă precum mai sus s'a zis, împotriva folosurilor ce se dau de 
cătră proprietar locuitorilor, este neapărat de trebuinţă a se 
hotărî, despre o parte totimea acestor folosuri şi despre alta a 
se statornici îndatoririle la cari locuitorii sunt supuşi din partea 
lor, pentru ca prin aceasta să se întâmpine în viitorime toată 
neînvoirea sau măsura samovolnică, și pănă ndimirele de på- 
mânt se vor puteă face prin alcătuirea cea de bună voie. 
Aşa dar proprietarul este îndatorit a da fiește căruia din 
locuitorii statorniciţi pe moșia sa...“ (urmează specificarea 
întinderilor atribuite deosebitelor categorii de săteni). 

Prin această frază, introdusă din nou, se stabilește ca o 
dorință ca ndimirile (închirierile) de pământ să ajungă a se face 
de bună voie; avem vederat a face în acest caz cu o îndrăz- 
neață încercare a clasei stăpânitoare de a tăgădui vecinicia 
dreptului de folosință a pământului de cătră țărănime, înfăţo- 
şîndu-l ca un lucru precar. Dar acest drept este recunoscut de 
însuş fraza următoare care stipulează că: proprietarul este 
îndatorit a da fiește căruia din locuitorii statorniciți pe 
moşia sa o întindere de pământ variând cu numărul viteior 
săteanului. 

Apoi acest drept de folosință al locuitorilor asupra hota- 
rului satului lor mai reiesă în chipul cel mai lămurit din texr 
tul articolului 123 care zice: 

„Art. 123. La satele acelea unde moşia este strâmtă şi 
proprietarul nu va aveâ loc ca să deie pământ după aşăză- 
mânt, sau dând lui nu i-ar rămânea nimica loc pentru trebuința 
sa, atunci acolo moşia să se deie în trei părţi, din cari două 
părți să se deie locuitorilor, iar o a treia parte să rămâie stä- 
pânului, înțelegându-se că împărțirea aceasta are să urmeze 
numai pentru locul de hrană, adică: imașul, fânaţul şi locul 
de arătură....* 

Tendinţa stăpânilor de a tăgădui vecinicia dreptului de fo- 
losinţă al sătenilor asupra hotarului așăzării mai este vădită 
prin modificarea redacţiunii dispoziţiunii privitoare la însurăței. 

In textul primitiv, această dispoziţie făcea obiectul dispo- 
ziţiei paragrafului j) al articolului 125, glăsuind precum ur- 
imează: 

aJ) Oricare sătean, după ce au ajuns la legiuita vrâstă de 

25 ani, este dator, şi nefiind căsătorit, a face lucrul hotărit în 
paragrafurile de mai sus. Se înfelege că proprietarul îi 
ca da pământul ce este rânduit prin așăzământul sus 
arătat; ...€ 

In textul cel nou această dispoziţie face obiectul art. 127: 

„Art. 127. Tot ţaranul căsătorit şi care ar avea locul ho- 
tărît de această pravilă, deși el ar locui tot într'o casă cu pă- 
rinţii săi, va fi dator ca să împlinească cătră proprietar înda- 
toririle la cari îl supun folosurile pe cari el le dobândeşte, încă 
în urmarea acestui prinţipium, săteanul necăsătorit și care nu 
ar aveă partea de pământ dată celorlalţi, nu va fi supus la nici 
un fel de îndatorire, cu toate aceste când el fără să se căsă- 
torească ar voi să dobândească partea acea de pământ și pro- 
prielarul ar voi ca să o deie, atunci el va fi îndatorit ca să 
lucreze deopotrivă cu ceilalți. 

In textul de mai sus se recunoaşte stăpânului dreptul de 
a refuză săteanului necăsătorit o parte de pământ în schimbul 
lucrului cuvenit. In privința holteiului care se căsătoreşte nu 
găsim în noul text nici o dispoziţiune prin care stăpânul este 
îndatorit să-i deă pământ. De oare ce în textul primitiv chiar 
holteiul necăsătorit are drept la pământ, este vederat că noul 
text alcătueşte o nouă încercare de cotropire a clasei stăpăni- 
toare, o năzuinţă de a tăgădui ţărănimii dreptul de folosinţă 
asupra pământului pentru copiii ei!). 

Mă grăbesc să adaog că această năzuință a rămas cu de- 
săvârşire teoretică: nu cunosc nici un caz în care un însurățel 
să fi cerut stăpânului pământul cuvenit lui pentru numărul de 
vite stăpânit de el şi ca stăpânul să-l fi refuzat. 

De altmintrelea interesul stăpânilor erà să nu-l refuze, 
aveau prea mare nevoie de muncă sigură şi ieftenă pentru a 
nu fi bucuroşi de însurăţei cât de mulţi. Cuvintele ce le-am 
relevat în text alcătuiau mai cu samă o măsură de precauţiune 
pentru viitor. 

Noul text al legiuirii (articolul 123) eră mai omenos pentru 
săteni decât acel vechiu în cazul când stăpânul nu dispunea, 
pe două treimi din pământul său de hrană, de o întindere în- 


1) Cnf. mai departe Cap. VI, $ 2. 

destulătoare pentru a da fiecărui sătean tot locul prescris de 
lege pentru categoria lui. Ei se puteau mută aiutea fără a în- 
deplin! grelele condițiuni ce le găsim in articol, sau se învoiau 
de bună voe cu stăpânul. Mai iată câteva dispoziţiuni a ace- 
lueaș articol: 

a) „Că nu este slobod locuitorului a nu primi părţile de 
loc ce i se cuvine, sub cuvânt de a-l scădeă din lucru, dacă 
proprietarul nu va primi de bună voe. 

b) „Că nu este iertat proprietarului de a nu dà locuitorului 
întreaga parte de loc ce i se cuvine, sub cuvânt de a-l scădeă 
din lucru, decât cu primirea acestuea și după cele zise mai sus 
întru acest articol. 

c) „Că toate aceste alcătuiri între proprietari și locuitori 
nu se vor puteă face decât cel puţin cu o lună înaintea Sfântului 
Gheorghe. 

d) „Locuitorul care în puterea acestui articol ar voi să se 
mute pe altă moşie, nu va putea face aceasta decât prin ştirea 
isprăvniciei care va cercetă împrejurarea, dacă urmează vre-o 
pricină de neînvoire şi va înștiință pe Visterie ca să-l înscrie 
pe acesta în tabla satului unde el va voi să se statornicească 
din nou cu primirea proprietarului acelui sat. La așa împre- 
jurare este slobod a-şi vinde sadurile sale, adică viile şi livezile, 
celorlalţi locuitori a acelueaş sat, protimisindu-se însă în tot- 
deauna proprietarul cu acelaș preţ“. 

Pentru ţaranii cari ar voi să se mute în alt sat, cu toate 
că sar folosi de pământul statornicit de lege, condiţiile de mu- 
tare rămân aceleași ca în vechiul text. 

Proprietarul are drept să ceară depărtarea din sat a lo- 
cuitorilor îndărătnici cari ar pricinui neînvoire și nesupunere între 
ceilalţi locuitori săteni, dându-li ştire înaintea privighitorului de 
ocol cu 6 luni inaintea Sfântului Gheorghe şi despăgubindu-i 
pentru pomii şi sadurile ce ar fi având. 

Proprietarul singur are drept să vândă pe moșia lui vin, 
rachiu şi alte băuturi, a aveă măcelărie şi dugheni, a se folosi 
de muri, iazuri și păduri. 

Dreptul de a luă din pădurea aşăzării lemnul de foc şi de 
trebuinţă trebuitor lui, drept recunoscut chiar de legiuirile Fa- 

narioților, eră luat sătenilor chiar la întăiul prilej de a legiui ce 
Pa avut clasa stăpânitoare. 

Noul text modifică și articolele privitoare la coşerele de 
rezervă. Ca o urmare a adăogirii de pământ atribuită fie- 
cărei categorii de săteni, țarina de rezervă fu privită ca cu- 
prinsă în porţiunea de pământ a fiecărui locuitor, care fu în- 
datorit să depună în coşere, în fiecare an, îndată după strângerea 
de pe câmp a popuşoilor, câte jumătate de mierţă de ştiuleţe. 

Măsurile de priveghere a acestor coșere de rezervă erau 
mai bine lămurile de noul text al legiuirii care hotărî că se 
pot scoate păpușoi dintr'însul numai în urma învoirii dată de 
Sfatul Administrativ. 

Această măsură, un feliu de asigurare împotriva secetei, 
nemerită pentru împrejurările primitive de atunci ale ţării, care 
ar fi putut da rezultate mulțămitoare, ajunse a fi un mijloc 
de jaf şi de pricopseală pentru vornicii, privighitorii, sameşii 
și ispravnicii vremii. 


4. Cât plătiau în realitate sătenii moldoveni, în vremea 
regulamentară, pentru rămăşiţa de pământ ce se lăsase în 
stăpânirea lor. 


Textul definitiv al Regulamentului lasă: 

săteanului fruntaș folosința a 5 fălci 30 prăjini pământ, 

săteanului mijlocaş folosința a 3 fălci, 70 prăjini pământ, 

săteanului codaş folosinţa a 2 fălci, 30 prăjini pământ, 
(în cari întinderi intră şi cele 10 prăjini loc de casă). 

Voiu cercetă acuma cât plătiă fiecare categorie de săteni 
pentru întinderea de loc rămasă în folosul lui. 

Locuitorii cu boi făceau câte 2 zile la arătură, 3 zile la 
praşilă, 3 zile la secere şi 4 zile la coasă: toate aceste zile după 
nartul stabilit de Regulament şi anume: 

14 prăjini arate şi sămănate într'o zi de arătură, 

12 prăjini praşilă la popuşoi, cuprinzând două praşile, cu- 
lesul, disjocatul, caratul la coşere, turnatul în coşere, face- 
rea glugilor de strujăni, caratul lor la locul destinat şi, la caz 
de trebuință, facerea coşerelor (Această de pe urmă muncă, în 

epoca regulamentară, când întinderea cultivată în popuşoi sporiă 
din an în an şi necesită necontenite clădiri de coşere (pătule) 
noue pentru pastrarea recoltei, eră mai adesea regula decât 
excepţia). 

16 prăjini secere carate la arie și clădite în şură. 

20 prăjini coasă, puse în stog, stogul îngrădit. 

Am stabilit mai sus câtimea adevărată de muncă repre- 
zentată de aceste 12 zile cu nart, afară de facerea coşerelor 
despre care voiu vorbi mai la urmă. 

Am văzut că săteanul cu 4 boi făceă în realitate pentru 
cele 12 zile cu nart: 

2 zile cu carul cu 4 boi 
5 » » » » 2 » 
37 „ „ palmele. 

Săteanul cu 2 boi făcea: 
9 zile cu carul cu 2 boi 

37 „ „ palmele. 

Palmaşul făcea în loc de cele 2 zile de arătură 1 zi mai 
mult la prașilă și 1 zi mai mult!) la secere. Ceea ce ni dă 
pentru munca săvârşită de el, în realitate, prin cele 12 zile cu 
nart: 

6 zile cu carul cu 2 boi 

46 zile cu palmele. 

La aceste zile trebue adăogit pentru locuitorii cu boi a) 
podvoada cu 2 sau cu 4 boi, b) aducerea a 2 care (cu 2 boi) 
de lemne, 4 zile proaste cu carul la meremeturi. Iar palmașii 
lucrează 4 zile proaste, fără nart, în locul transporturilor şi 4 
zile de meremet. 

Noul text al Regulamentului specificând că podvoada ce 
are a face săteanul va fi, de fiecare păreche de boi, de trei 
mierțe, duse la o depărtare de 16 ceasuri, îi impune o sarcină 
din cele mai grele. 

Regulamentul Organic al Ţării Românești mărgineşte pod- 
voada locuitorului cu 4 boi la o departare de 12 ceasuri, so- 


48 prăjini praşilă cer câte 12 zile pentru fiecare praşilă, 8 zile 
pentru cules, disjocat şi făcut glugi, 2 !/2 zile cu carul pentru caratul 
popuşoilor şi a strujănilor, 64 prăjini secere cer 6 zile cu palmele şi 11/a 
zile cu carul, 1 falce coasă 8 zile cu palmele, 2 zile cu carul. 

coțind calea de un ceas 2.500 stânjeni (4 kilometri 916'/, metri 1), 
opreşte de a-i impune o cale mai depărtată și dispune să i se 
țină în samă pentru un asemene tranport 5 zile „socotindu-se 
ziua şase ceasuri?) şi una pentru încarcat și descarcat“, 
Podvoada în care se poate trimite săteanul muntean cu 
2 boi este numai de 6 ceasuri şi, se ţineau în samă trei zile 
pentru ducere şi întoarcere şi pentru descarcat. 
Calculându-se după aceeaş normă, care cu bună samă că 
numai exagerat de favorabilă pentru sătean nu poate să fie 
socotită, găsim că valoarea podvezii cerută locuitorului cu 4 boi 
(care încarcă 6 mierţe) este de 6 zile cu carul cu 4 boi, iar 
“acea impusă locuitorului cu 2 boi de 6 zile cu carul cu 2 boi. 
(In caz de a se face 2 podvezi de câte 8 ceasuri, socoteala este 
şi mai nefavorabilă pentru sătean, căci trebue să încarce de 
două ori şi să descarce de două ori, ceea ce însamnă câte 1 zi 
mai mult). 
Lucrul impus deci prin noul text al Regulamentului este 
următorul: 
Pentru locuitorul cu 4 boi 8 zile cu carul cu 4 boi. 
MI a a a dia 
37 „ „ palmele. 

Pentru locuitorul cu 2 boi 21 „ „ carul cu 2 boi. 
37 „ »„ palmele. 

Pentru palmaş 6 „ „ Cu carul cu 2 boi. 
54 „ „ palmele. 

Valoarea zilei cu carul cu 4 boi erà socotită, la 1832, drept 
5 lei, acea cu carul cu 2 boi drept 3 lei 5 parale, acea cu 
palmele drept 1'/, lei. 

Munca fruntaşului valoră deci 129 lei 35 parale. 

Acea a mijlocaşului 121 „5 5 

Acea a codașului ` 9 , 30 , 

La aceste sumi trebue să mai adăogăm: a) valoarea dij- 
mei, b) valoarea sumei pentru făcutul coşarelor. 

Cea dintăiu a fost stabilită la 1852, cu prilejul desființării 


1) Stânjănul muntenesc este de î metru 966,5 milimetri, cel moldo- 
venesc este de 2 metri 23 centimetri. 
+) Aproximativ 30 kilometri. 

ei, la 72 lei pentru fruntaș, 57 lei pentru mijlocaş şi 42 lei pentru 
codaș. Voiu presupune că preţul productelor va fi sporit între 
1832 şi 1859 cu 50°% şi, spre a obţine valoarea dijmei la 1832, 
voiu scădea din valorile stabilite la 1852 câte 1 treime, 
Vom;obţine astfel, pentru valoarea dijmei fruntașului, 48 lei. 
i E „ mijlocașului, 39 ,„ 
5 „ codaşului, 28 ,„ 
Valoarea muncii facerii coşerelor a fost stabilită de comi- 
siile înadins rânduite în acest scop la 1851 pentru fiecare ţinut, 
la cifre variând dela 5 lei 3 parale (Botoşani) de gospodar, la 
28 li 30 parale (Dorohoiu); o medie justă îmi pare a fisuma 
de 12 lei stabilită în judeţele Iași, Vasluiu şi Tutova. (Media 
generală ni dă 14 lei 21 parale), la care voiu face acelaş scă- 
zământ de '/s ca la dijmă. 
Vom aveă deci socoteala următoare: 


a) Pentru fruntaș, valoarea muncii 129 lei 35 parale 
” 5 dijmei 48 , 
x „ facerei coşerelor 8 ,„ 


185 lei 35 parale 
ceea-ce împărțit pe 5 fălci 30 prăjini, pământul atribuit lui ni 
dă câte 35 lei de falce, 


b) Pentru mijlocaş valoarea muncii 121 lei 5 parale 
s = dijmei 39 , 
i „ tacerii coşerelor 8, 


168 lei 5 parale, 
ceea-ce împărţit pe 3 fălci 70 prăjini pământ ni dă câte 43 
lei 15 parale de falce. 


c) Pentru palmaş valoarea muncii 99 lei 30 parale 
v x dijmei 28 , 
si „ facerii coşerelor 8, 

135 lei 30 parale, 


ceea-ce împărţit prin 2 fălci 30 prăjini pământ, ni dă câte 57 
lci 6 parale de falce. 

Vedem deci că, pe cât țaranul eră mai sarac cu atât 
mai scump plătiă el rămăşita de pământ a cărei folosință 
i se lăsase. 

Și prețul pământului stabilit de Kisselev şi necon- 

testat de boieri fiind de 18 lei falcea!) fruntaşul plătiă deci 
pentru pământul atribuit de 2 ori, mijlocaşul de 2"/, ori, pal- 
maşul de 3 ori şi mai bine cât făcea acel pământ. 

Adaog că arenda în trup întreg, în bani, a moșiilor celor 
mai bune nu ajungeă, în vremea alcătuirii Regulamentului, nici 
odată la 35 lei de falce. Piesa din apendice, dând tabloul aren- 
zilor moşiilor Casei Sfântului Spiridon din laşi, dela Regula- 
ment şi pănă astă-zi, ni arată că, la 1853, singură moșia Cot- 
nari, din cauza viilor renumite, atingeă o arendă de. aproape 
52 lei vechi falcea, iar din toate celelalte nici una nu ajungeà 
macar la o arendă de 15 lei de falce. 

O piesă oficială din anul 1849, care ni dă preţurile pă- 
mântului arendat ìn detaliu în anul 1849, adică șaptesprezece 
ani după alcătuirea Regulamentului, când valoarea pământului 
crescuse intreit şi împătrit ê), ni arată locul de arătură şi chiar få- 
naţul atingând asemenea preţuri şi încă nu în toate ţinuturile. 

Noua alcătuire înseamnă deci pentru ţaran, de o parte o 
ușurare a birurilor, dar de alta reducerea cumplită, la mai ni- 
mica, a vechiului drept de folosință asupra hotarului aşăzării, 
muncă grea şi împovărătoare sub o faţă ipocrită de uşurinţă, 
o greutate de a părăsi satul în care suferiă care se apropia de 
şerbire, tăgada oricărui drept cetățenesc, însfârşit ameninţarea 
că chiar rămăşița de pământ ce-i erà lăsată îi va fi luată. 

Şi socoteala făcută mai sus, departe de a fi exagerată în 
cât priveşte adevărata câtime de muncă ce o făceă taranul 
arată numai minimumul sarcinii lui. În ea nu sa ţinut samă 
nici de ploae, nici de secetă îndelungată, nici de arătură bul- 
găroasă, nici de spini şi de pălămidă, nici de obligaţiunea sà- 
teanului să facă, eventual fără scăzământ, munca datorită pe 
altă moșie, în depărtare pănă la 4 ceasuri de satul său, ceeace 
reprezintă pentru el obligaţiunea de a mâne pe câmp spre a 
nu pierde 8 ceasuri din zi cu dusul şi întorsul şi, în tot cazul, 
câte o zi pierdută pentru orice feliuri de muncă: arătură, două 
praşile şi cules de popuşoi, secere şi coasă, total 6 zile de adăo- 
gat la îndatoririle lui. 

Barbu Ştirbei, Domnul Ţării Româneşti dela 1849 — 1856, 


:) Anale Parlamentare, III, n, p. 406. 
2) D. C. Sturdza-Şcheeanu, op. cit. III. 

numai de duşmănie cătră alcătuirea regulamentară şi de iu- 
bire de inovări nu poate fi învinovăţit. El nu a fost nici un 
idealist nici un teoretician nici un om cu idei democratice, ci 
un conservator prin temperament şi convingere, un spirit neo- 
bişnuit de clar şi de precis, un om cu deosebire pozitiv şi practic 
şi un gospodar de frunte, El evaluează numărul zilelor adevă- 
rate, făcute de săteanul cu 4 boi în Moldova, la 61!/, acele fă- 
cute de săteanul cu 2 boi la 58!'/, acele făcute de palmaș la 
371). El evaluează deci zilele lucrate de fruntaş şi mijlocaş 
mult mai sus decât mine. 

Çi în nici una din aceste socoteli nu sa ţinut samă de 
nişte groaznici factori de îngreuiere a muncii ţaranului : lăco- 
mia, lipsa de scrupul şi arbitrarul stăpânului, corupţiunea și 
nemernicia justiţiei şi a administraţiei. Despre aceşti factori 
voiu trată intrun capitol special. 

Regulamentul Organic a preschimbat vechea judecie în 
alod grevat de dreptul de folosinţă al ţărănimii asupra două 
treimi din .întinderea cultivabilă. Vechiul judeţ, care pănă în 
ajunul Regulamentului ocârmuiă încă pe sătenii săi, se pre- 
face în proprietar care, inaintea legii, mai păstrează pe lângă 
nişte prerogative puţin însemnate, ca acele de a figură în co- 
misia de recensămiînt a dărilor, de a priveghiă modul lor de 
percepere şi păstrarea popuşoilor de rezervă, acea cu mult mai 
primejdioasă de a cere, în puterea art. 126 al Regulamentului 
Organic, depărtarea ţaranilor îndărătnici cari ar pricinui neîn- 
voire şi nesupunere între ceilalţi locuitori săteni şi, pentru aceasta, 
îi ajungea să aibă consimţimântul privighitorului şi a isprav- 
nicului Şi să deà de ştire celor ce voiă să-i depărteze cu 6 luni 
înainte de Slântul Gheorghe. Ni putem lesne închipui ce mijloc 
cumplit de apăsare erà acest drept în mâna unor oameni cu 
scrupule tocite în urma unei creşteri şi a unor deprinderi azia- 


') Incât priveşte palmaşul, greșala făcută de Domnitor este ve- 
derată; un om nu poate munci cu desăvârşire 48 prăjini de popuşoi in 
19 zile, îi trebuesc cel puțin 32 zile cu palmele şi 2 cu carul, el se în- 
şală aici cu 7 zile. Rău sau aproape de arie trebue să fie grâul de pe 
64 prăjini dacă se poate duce la arie şi clădi într'o singură zi: aici este 
o greşală de 1/2 zi. La coasă mai greşeste cu 3 zile. (D. C. Sturdza- 
Șcheeanu Op. cit., I, p. 620). 

tice şi faţă cu o administraţie incultă şi incapabilă când, din 
întâmplare, nu erà venală. 

Atât puternicie, ghiftuire de privilegii şi de foloase pentru 
acei ce erau scutiţi de orice sarcină, de orice îndatorire; ştir- 
bire a mijloacelor de traiu, împilare şi asuprire, umilinţi şi ne- 
dreplăţi zilnice, tăgadă de orice drept cetățenesc pentru acei 
cari purtau toate greutăţile şi aveau toate indatoririle. 

Dar pacatul cel mai cumplit, cel mai greu de urmări ne- 
norocite, a fost lasarea unui popor întreg în cea mai adâncă, 
în cea mai desăvârşită incultură, spre a mulțămi nesaţiul unei 
neînsemnate minorităţi. Cu cei 570.000 lei ce-i pierdea Visteria 
prin neînsemnate despăgubiri de scutelnici şi scutirea de bir 
a slujbaşilor volnici, ce mulţime de şcoli s'ar fi putut deschide 
şi ce progrese ar fi putut face luminarea poporului în cei 26 
de ani ai regimului regulamentar! N'ar fi numărul celor fără 
de ştiinţă de carte mai mare la noi decât în Bulgaria! 


5. Aplicarea Regulamentului Organic în Moldova. Nemul- 
ţămirea populaţiunii rurale. Sătenii fug peste Prut. 


Noua legiuire, aprobată de Kisselev la 20 Martie 1833, nu 
fu adusă la cunoştinţa obştiei ci anunţată la 1 Aprilie următor 
odată cu o pompoasă proclamaţie a lui Kisselev, răspândită în 
2.000 exemplare, prin care se slăviau toate uşurările de biruri 
şi de havaleli cari apăsau poporul înainte de pacea dela Adria- 
nopol şi se arătă că „proprietarii cu o râvnă plină de cu- 
rățăânie şi necăutând la acel în parte al lor folos, au ajutat 
pe ocârmuire întru a ajunge la scopul îngrijirii sale celei pă- 
rinteşti prin facerile de bine pe cari nouele aşăzământuri v'au 
închezeşluit“. Apoi, după ce se arătă că „toate aceste nemăr- 
ginite faceri de bine curg din hotăririle tractatului dela Adria- 
nopol cari sfințesc cu nestrămutare drepturile şi îndatoririle 
proprietarilor şi lucrătorilor de pământ...“ se anunţă „punerea 
în lucrare nu numai uşoară ci şi folositoare treptei lucrătorilor“ 
a acestui „aşăzământ simplu și lămurit, întemeiat pe o dreaptă 
potrivire a însărcinărilor şi a slujbelor“, ce ocârmuirea 
speră că va fi urmat întocmai cu „o stăruitoare sârguinţă“ !). 


1) Pământul, Sătenii şi Stăpânii, p. 546. 

In realitate Kisselev eră foarte îngrijit de punerea în apli- 
carea a nouei legiuiri; el se temeà de reinoirea tulburărilor dela 
1831 şi luă un şir de măsuri cari vădesc îngrijirea lui. El pro- 
puse schimbarea ispravnicilor slabi spre u numi în locul lor 
pe alţii pe care îi credeă mai destoinici şi cari „nu ar fi stă- 
pâniţi de duhul de venalitate de care sunt din nenorocire pă- 
trunşi mulţi din ei“. Noua legiuire fu adusă la cunoștința obştiei 
numai după ce sătenii începuse să facă sămănăturile. Propuse 
alcătuirea a 4 comisii, alcătuite din câte 4 boieri, cari să stră- 
bată țara lămurind sătenilor amănunţimile legiuirii, însă această 
măsură nu fu pusă în lucrare!). 

El eră cu atât mai îngrijit cu cât jalbele ploau în can- 
țelaria lui din toate părţile ţării, pentru lipsa locului de hrană 
şi asuprirea lucrului boierescului 2). Impilările unor arendaşi 
străini cari se credeau apăraţi de orice raspundere sau pedeapsă 
prin faptul că se bucurau de o protecţie străină, contribuiau 
mult la mărirea nemulțămirilor. Kisselev se văzu silit să reco- 
mande stăpânilor de moșii înserarea, în contractele de arendă 
încheiate cu străinii, a unei clauze prin care aceştia renunțau 
la dreptul de a se prevală de protecţia consulatului lor pentru 
orice neînţelegeri rezultând din contractul de arendă. Iar la pro- 
testarea consulilor străini, Postelnicia răspunse: 

„1. Că încât priveşte posesia moşiei, posesorii nu se pot 
cunoaşte de supuşi străini, pentru că uneltind şi această specu- 
laţie care nu li este hărăzită prin tractaturi, trebue, după firea 
lucrurilor, să fie supuşi obşteştilor puneri la cale atingătoare 
de posesori. 

„2. Că pricinile pentru asupririle locuitorilor din partea 
proprietarilor sau a posesorilor nu se pot socoti de ramul ju- 
decătoresc ci de ramul administrativ şi că cercetările pentru 
niște asemenea pricini nu pot aveă apel decât cătră: Sfatul Ad- 
ministrativ. 

3. Că pe câţi posesori prin cercetare sau dovedit (asupri- 


1) Ibid., p. 545. 
2 Vezi un mare număr de jălbi de asemene natură în D. C. Sturdza 


Şcheeanu. Op. cit., I, p. 130 sq. 

tori), în puterea poroncii nacealstvei!), Sfatul este în hotărire 
pentru liniştea locuitorilor a-i depărtă de pe moşii. . . .*. 

Obștirea nouei legiuiri aduse nemulțămirea la culme. Să 
tenii nu mai avură energia trebuitoare pentru a se răsculă, dar 
încă din luna lui Maiu 1833, din satele de pe Prut a ţinu- 
turilor Iaşi, Dorohoiu şi Fălciu, începură a porni bejănari în Be- 
sarabia. Intăiu plecară oameni singurateci, apoi familii, mai pe 
urmă sate întregi. Această bejănie sporiă din zi în zi şi a- 
meninţă să se întindă şi asupra satelor mai departate de graniţă °). 

Ocârmuirea trimise pe Hatmanul Başotă pentru liniștirea 
oamenilor și cercetarea cauzelor mișcării, se luară şi măsuri 
militare pentru a împiedecâ bejănia. 

Raporturile lui Başotă dădeau ca pricini a bejăniei: 

I. Foametea şi refuzul proprietarilor şi a arendașilor de a 
ajută pe țarani; 

' II. Incarcarea unor sate cu darea datorită de cătră be- 
jănari; 

III. Nepasarea ispravnicilor la dreptele jăluiri ale locui- 
torilor; 

IV. Sporirea datoriilor contractate de locuitori; 

V. Furturile de vite cari niciodată nu li erau restituite de 
autorităţi; 

VI. Ochii buni cu cari proprietarii din Besarabia priviau 
bejănia în propriul lor interes. 

La aceste motive Kisselev, în darea lui de samă asupra 
stării ţării în răstimpul dintre sesiunea anului 1832 și acea a 
anului 1833, mai adaogă şi: „impilările unor proprietari şi 
arendași cari departe de a cruţă pe săteni au intervertit în in- 
teresul lor aducerea la îndeplinire a nouei legi“. 

Se luară măsuri energice atât impotriva incapacității is- 
pravnicilor care fură în parte destituiţi cât şi spre a pune o 
slavilă impilărilor proprietarilor şi a arendașilor şi lăcomiei 
Jidovilor cari încarcau cu datorii pe locuitori, vânzând băutură 
pe datorie în sate. Se păru că un moment mișcarea se liniştise. 

Dar în cursul lunei August, Ocârmuirea primi un mare 


1) Ibid., p. 154 sq. 
2) Ibid., p. 157. 

număr de jălbi din partea locuitorilor ținuturilor Fălciu şi Tu- 
tova, cerând a fi învoiţi să părăsască satele şi să s'aşeze peste 
Dunăre sau pe propriile lor părți de pământ, pentru a nu fi șer- 
biți (legaţi de glebă) în cazul când nu sar mută. 

Ocârmuirea luă măsurile cele mai energice pentru a des- 
coperi de unde pornise asemene născociri absurde şi rău voi- 
toare, însă fără a puteâ izbuti. Se presupuse că aceste zvonuri 
erau datorite: 1) rălei voințe a câtorva arendaşi şi proprietari 
cari într'adins nu pusese pe ţarani în cunoștința textului le- 
giuirii sau denaturas= sensul ei; 2) tălmăcirii falşe a dispozi- 
ției care permiteâ ţaranilor mutarea lor dela un sat la altul în 
anumite cazuri, tălmăcire făcută în interesul câtorva proprietari 
şi răzăşi 1). . 

Dispoziţiile secţiei a VII a capitolului III fură puse în lu- 
crare; ispravnicii primiră poroncă să privigheze cu îngrijire apli- 
carea acestei legiuiri și să raporteze în amănunţime chipul în 
care fusese primită de săteni. Din raporturile lor ar rezultă că 
pravila ar fi stârnit nemulțămiri numai în ţinuturile Fălciu, 
Caârligătura, Roman şi Dorohoiu. Se pare însă că nemulțămirea 
eră mai obştească decât voiau so arăte ispravnicii şi s'o creadă 
ocârmuirea centrală. Ispravnicul de Putna care făcuse un ra- 
port arătând că locuitorii acelui ţinut erau mulțămiţi cu noua 
pravilă, fu în curând silit să facă altul din care rezultă din 
potrivă că nemulțămirea este mare °’). 

Nemulţămirea se dovedi cu prisosință în anul următor, 
1834, când sătenii începură a se bejăni pe la toate graniţele, 
acei din Bacău peste munţi, acei din ţinuturile dealungul Pru- 
tului în Besarabia, acei de lângă Dunăre la Turci. Nemulţă- 
mirea şi bejănia erau mari, mai cu samă în ţinuturile Fălciu 
şi Covurluiu, de unde fugiau peste Prut sate întregi în urma 
împilărilor unora din posesori şi chiar din proprietari şi din 
cauza nouei pravili care li strâmtoră cu desăvârşire locurile de 
hrană de care erau obișnuiți să aibă bielșug °). Se numi o co- 
misiune sub preşedinţia Logofătului Lupu Balş, însărcinată să 


1) Ibid., ibid. 
2) Pământul, Sătenii şi Stăpânii în Moldova, p. 444. 
3) Ibid., ibid. 

cerceteze pricinile bejăniei, să liniştească pe locuitorii rămași şi 
s'aducă inapoi pe cei fugiţi. Din lucrările comisiei reiesă, în mo- 
dul cel mai drastic, chipul neomenos în care erau trataţi ţaranii 
moldoveni pe acea vreme şi exploatarea neruşinată a căror 
pradă erau. Cei mai fără suflet din jăfuitorii descoperiţi prin 
cercetarea lui Lupu Balş sunt doi fraţi, Greci veniţi din Țari- 
grad, cari făcuse stare în ţară, cumpărase moşii şi ajunsese la 
boierii. Ei întreţineau câte o bandă de Arnăuţi cu ajutorul că- 
rora băteau pe săteni și-i siliau să se supună jafurilor lor. Şi 
deşi nelegiuirile lor fusese pe deplin dovedite, ei scăpară fără 
pedeapsă. Unul din ei fusese osândit să plătească capitaţia lo- 
cuitorilor fugiţi de răul lui şi a căror recolte le strânsese; el 
ştiu însă să trăgăneze plata până ce Visteria lui Mihaiu Sturdza 
dispuse ca datoria să se plătească din paragraful extraor- 
dinar. 

La munte sătenii fugise fiindcă se strâmtorase pășunile şi 
fânaţele în urma aplicării Regulamentului : nemulțămirile clo- 
cotiau în multe părţi, dar oamenii se simţiau slabi, erau de- 
prinşi să fie jăfuiţi, vechia îndrăzneală pierise de mult. În cu- 
rând începură să se deprindă cu noua stare de lucruri, comerțul 
şi plugăria luase un avânt mare, văzură că pot trăi și sub noua 
alcătuire și se liniştiră. Bejănării loviți de dorul satului în care 
se născuse, se întoarseră unul după altul. Țărănimea se supuse 
şi la aceasta, cea mai mare din toate loviturile crude de cari 
avusese parte. 

CAPITOLUL II 


LEGIUIRI REGULAMENTARE PRIVITOARE LA ȚĂRĂNIME 
ÎN MOLDOVA ÎN VREMEA LUI MIHAIU STURDZA 


1. Ofisul Domnesc din 21 Martie 1837 pentru prăjina 
de falce, cu care urmează a se măsură atât locul de hrană 
cuvenit locuitorilor cât şi acel al lucrului datorit 
de locuitori proprietarilor. 


Activitatea Adunărilor şi a Ocârmuirii Moldovei, în vre- 
mea Domniei lui Mihaiu Sturdza, în materie de legislaţie rurală, 
a fost cu desăvârşire neînsemnată. Boierii erau prea mulțămiţi 
cu stipulaţiunile Regulamentului Organic pentru a avea interes 
să le prefacă, iar Domnul aveă prea mare interes să fie lasat 
în pace să grămădească foloase peste foloase pentru a se gândi 
să modifice niște așăzăminte la alcătuirea cărora luase o parte 
atât de însemnată şi cari îi înlesneau exploatarea din ce în ce 
mai folositoare a număroaselor sale moșii. El se decise a in- 
terveni pe cale de legiuire sau de măsuri administrative numai 
în cazuri excepționale, când abuzul eră din cale afară nesuferit 
şi bătător la ochi. 

Intăia măsură de asemenea fire fu provocată de cumplitele 
abuzuri făcute de proprietari şi posesori cu prilejul măsurii în- 
tinderilor muncite de locuitori, atribuite lor de Regulament sau 
năimite de ei cu bani. Proprietarii şi posesorii fără scrupul și 
mai ales vechilii lor întrebuințau prăjini mai lungi decât acea 
legiuită pentru a măsura întinderile lucrate de locuitori, mai 
scurte când eră vorba de măsura locurilor arendate sătenilor. 
Mihaiu Sturdza şi miniştrii lui neputând fi acuzaţi nici de păr- 
tinire cătră clasele desmoştenite nici de dușmănie împotriva 
acelor avute, mă voiu mărgini, pentru a înfieră abuzul ce se 

săvârşiă, să citez textul preambulului ofisului din 21 Martie 
1837, menit a pune capăt abuzului făcut cu măsuiătoarele 
nedrepte: 

„Din mulțimea jalobelor intrate cătră Domnia Noastră, 
luând în bagare de samă că locuitorii de pământ ar suferi 
nu puține asupriri, pe lângă altele şi în măsurarea locului de 
hrană ce după aşezământ li se cuvine lor, în preajma lucrului 
ce ei lucrează proprietăţii, prin închipuire de prăjini de falce 
cu totul nepotrivite cu palma cea dreaptă şi legiuită, ci 
făcute numai după mai multă sau mai puțină cruțare a 
cugetului a unor din proprietari sau posesori, în cât ori 
cum obştia lucrătorilor de pământ sufere strâmbătate, 
din care apoi pricină izvoresc prigoniri, neimpăcări, pier- 
dere de scumpă vreme în primavară şi peste an, ba încă 
şi sumețţii, cruzimi, şi măsuri neiertate, iar în urmă şi pagube 
și lipse pănă la pânea de toate zilele. Spre a lipsi dar de- 
săvârşit nişte aşà necuviincioase, nesuferite nod şi neier- 
tate așăzământului urmări şi ca să se păzească acecaş drep- 
tate și potrivită măsură, atât în pământul cuvenit locuitorilor 
cât şi în lucrul datornic lor cătră proprietari sau posesori . . .* 
poronceşte Departamentului din Lăuntru să facă şi să împartă, 
în fiecare sat din ţară, câte o palmă gospod intocmai după aceea 
„ce se păstrează din vechime în această de Dumnezeu păzită 
țară“. Cu această palmă îşi vor întocmi proprietarii sau pose- 
sorii, împreună cu vornicelul, paznicii şi gramada satului, 
prăjina de 24 palme cu care să se măsoare pământul. Palma 
gospod se va pastră de preot, vornicel şi paznici şi cu ea se 
va pute cercà ori când prăjinile. Aceste vor trebui să fie „dintr'un 
singur lemn şi nici cum cu adăogiri,“ ca să nu se deă nici 
într'aceasta prilej de vicleșug său înşelăciune“. Palmele 
gospod impărţite au a fi îmbourate la amândouă capetele. 

Palmele gospod fură distribuite într'adevăr la toate satele 
şi dacă această măsură izbuti să stăvilească întru câtva abuzul, 
ea fu departe de a-l obori cu desăvârşire; el trăieşte şi astăzi 
in toate ungherile ţării și, adesea, chiar când prăjina este :nai 
mult sau mai puţin dreaptă, feciorul boieresc, vatavul sau 
vechilul ştie, prin chipul în care o aruncă, s'o mărească sau 
s'o micşoreze după plac. Sunt feciori boierești a căror dibăcie 

în mânuirea prăjinei este răsplătită prin însemnate sporuri de 
salar şi prin favoruri speciale. 


2. Prelungirea termenului pentru împărţirea pământurilor de 
hrană a locuitorilor din ţinuturile de jos. 


Precum am văzut în capitolul din urmă, Kisselev îngrijit 
de nemulţămirea locuitorilor din ţinuturile Fălciu, Tutova, Te- 
cuciu şi Covurluiu, cari se deprinsese a lucră, in schimbul dării 
de a zecea din recoltă, însemnate întinderi de pământ a căror 
roadă o vindeau la Galaţi, izbutise să obţie dela boieri ca, în 
textul definitiv al Regulamentului, la art. 119, să se însereze 
o dispoziţie lăsând în stăpânirea acelor locuitoiri, incă în vreme 
de 6 ani, toată întinderea pământurilor de hrană de cari ei se 
folosise pănă atunci. 

Dintr'o tabelă statistică din anul 1829 rezultă că, în primă- 
vara acelui an, întinderea sămănăturilor de grâu şi sacară ale 
sătenilor din ţinuturile Falciu, Tutova, Tecuciu şi Covurluiu erau 
de 9806 fălci pe când acele ale stăpânilor de moșii din aceleași 
ținuturi erau numai de 6624 fălci. In ţinutul Covurluiului să- 
tenii sămănau 3522 falci de grâu şi de săcară de primăvară, în- 
tindere ce nu eră atinsă în nici un alt ţinut nici de săteni 
nici de stăpâni"). 

Sămănăturile făcute in toamna anului 1833 şi în primăvara 
anului 1834, precum rezultă din tabela următoare, ni arată că 
dintr'un total de 111937 fălci 74 prăjini sămănături de grâu şi de 
sacară făcute de săteni și de stăpâni, acele ale sătenilor din cele 
4 ţinuturi ale Ţării de Jos cuprind 29974 fălci 52 prăjini sau 
26%, din suma totală. Din totimea sămănăturilor de orz şi ovăs 
făcute în toată ţara în acelaş an, în întindere de 30999 fălci 34 
prăjini, 8021 fălci 17 prăjini, sunt ale locuitorilor celor 4 ţinu- 
turi; ceeace iarăş alcătueşte 26%, din întinderea totală a acestor 
sămănături. lar pentru sămănăturile de popuşoi, din întinderea 
totală de 155774 fălci, 33426 sunt ale locuitorilor acelorași 4 ţinuturi. 

Rezultă deci că sătenii acestor ţinuturi aveau o parte cu 
totul însemnată în agricultura Moldovei la începutul epocii regu- 
lamentare. N'am putut să găsesc statisticile dintre anii 1834—40, 


1) D. C. Sturdza-Șcheeanu, Op. cit., III. 

dar este sigur că sătenii urmară a lucră întinderi mari, după 
cum rezultă din legiuirea votată de Adunare la Ianuarie 1839, 
prin care termenul pentru împărţirea pământului de hrană a 
locuitorilor din ţinuturile de jos se mai prelungeşte încă pe 
patru ani 1). Din adresa Departamentului din Lăuntru cătră Adu- 
nare, rezultă că locuitorii acelor ţinuturi amenințau să emigreze 
în Besarabia in cazul când li s'ar strâmtoră pământurile. 

La expirarea acestui termen reducerea avu loc, miliția 
împiedecă locuitorii să treacă peste Prut şi sămănăturile lor de 
pâne albă scăzură din an în an precum rezultă din tabelele 
statistice ale vremii 2). 


3. Legiuirea pentru trei pricini cari împovărează 
pe locuitorii satelor şi aduc cu dinadinsul împiedecarea 


a... 


stării lor. 


La Fevruarie 1844, Sfatul Administrativ prezintă Adunării 
un proiect pentru vindecarea a următoarelor „trei pricini“ cari 
împiedecau buna stare a sătenilor: 

„I. Vânzarea băuturilor de prin sate de cătră Jidovi cari 
împovorau astfel pe săteni cu datorii şi-i demoralizau şi aren- 
darea dijmuirilor datorite de locuitori cătră aceeaşi Jidovi, îm- 
preună cu crâşmele, fiind cunoscute abuzurile ce ei întrebuin- 
țţează întru aceasta. 

„Il. Feliuritele prefaceri din bani în lucru şi din lucru în 
bani a datoriilor contrăctăluite de locuitori cătră proprietari şi 
mai ales cătră posesori la vreme de lipsă, pentru nutreţ, pâne 
şi alte obiecte neapărate vieţii lor. 

„III. Nepotrivita urmare întrebuințată întru facerea cislelor, 
cari nu se urmează după art. 79, lit. A. a Regulamentului, ci 
fiind lasată la voia şi cumpănirea unora din săteni, se ingreu- 
iază pe acei ce ar trebui a fi mai ușuraţi în privirea stării lor 
şi, prin viclenia întrebuințată de acei mai avuţi, aduce mare în- 
greuiere celor saraci“. 

Pentru stârpirea răului de sub I, se propunea ca arenzile 


1) D. C. Sturdza-Şcheeanu, op. cit, I, p. 266. 
2) Ibid., ibid., III. 

de prin sate şi dijmurile să nu se mai deâ pe viitorime Jido- 
vilor cari să nu mai fie îngăduiţi de a mai sta prin sate; crâş- 
mele să se ţie numai de creştini cari să nu poată vinde băutură 
pe datorie la săteni, publicându-se că asemene datorii nu se vor 
împlini. Jidovii cari nu ţin arenzi să se mute de prin sate în 
termen de trei luni, iar acei ce au arenzi cu contracte să se 
strămute în termen de un an, iar în caz dea nu fi următori 
„se vor isgoni de prin sate prin mijloacele ocârmuirii“. 

Pentru datoriile contractate de locuitori pentru nutreţ şi 
pânc, ele nu se vor putea preface în bani ci se vor plăti numai 
în lucru, fiind datoare ambele părţi a se răfui, iar locuitorii ne- 
fiind următori cu lucrul, vor fi executaţi să-l îndeplinească de 
isprăvnicie. Toate datoriile vor fi plătite în lucru pănă la anul 
viitor, rămăşiţile ce ar mai ramânea peste acest termen din 
neîngrijirea împrumutătorului vor rămânea pierdute. 

In privinţa celei de a treia pricină, cislele aveau să se facă 
odată pe an, la începutul șfertului al doilea, potrivit cu Regu- 
lamentul , având a fi întărite de ispravnic „iar în analoghie 
să intre pe lângă celelalte, 5 mascuri drept o vită mare, precum 
şi 2 gonitoare sau 3 mânzaţi tot drept o vită mică. 

Adunarea introduse în acest proiect de legiuire următoa- 
rele schimbări : 

Se adăogi „ca Jidovii să nu fie slobozi a ţinea arenzi de 
băutură, nu numai prin sate dar nici pe la drumuri, nici prin 
târguri, şi asemene să nu fie slobozi a specularisi nici cu vân- 
zare de ale mâncări nici la un loc, nici prin târguri, nici prin 
sate, nici pe la drumuri; iar afară de speculaţiile arenzilor de 
băuturi şi a dijmurilor, precum şi a vânzării acelor de ale 
mâncării, alte osebite pozvolite speculaţii vor fi slobozi Jidovii 
a face în ţară, şi pentru întrebuinţarea acelor osebite speculaţii 
vor putea şi a aveà vremelnicească șădere prin sate“. 

Dispozitia privitoare la facerea cislei se lămuri mai bine, 
adăugându-se că trebue alcătuită în fiecare sat de câte o dele- 
gaţie alcătuită din săteni din cele trei stări: fruntaşi, mijlocaşi 
şi codaşi, sub privigherea preoţilor, a proprietarilor sau a ve- 
chililor lor. 

Această legiuire fu înapoiată de Domn Adunării din cauza 
interzicerii făcută Jidovilor din târguri să vândă băuturi sau 

altele de ale mâncării. Domnul, în răspunsul său, observă că 
târgurile, toate proprietăţi particulare, sar pustii dacă Jidovii 
ar fi opriţi de a face alişveriş de băuturi sau mâncări. 

El ceri ca această interzicere să fie aplicată numai Jido- 
vilor de prin sate, precum propusese Ocârmuirea. Bine înţeles 
că Adunarea se grăbi să urmeze conform dorinţii Domnului: 
„găsind Inaltele Voastre observaţii foarte drepte și temeinice.“ 
N'am nevoie să adaog că legiuirea rămase literă moartă; acei 
proprietari cari erau puternici pastrară crâşmarii lor jidovi 
fiind că nu voiră să-i depărteze, departaţi fură numai crâş- 
marii acelor stăpâni cari n'aveau nici trecere nici bani pentru 
a căștigă buna voinţă a autorităţilor. 


4. Legiuirea asupra îmbinatelor drepturi şi îndatoriri ale 
proprietarilor şi sătenilor din satele de prin munţi. 


Din cauza faptului că Regulamentul Organic avuse în 
vedere numai satele dela câmp, unde în deobşte erà loc de 
hrană cu îmbielşugare şi nu prevăzuse cazul special al regiuni- 
lor muntoase unde locul de arătură lipseşte aproape cu desăvâr- 
şire și unde fânaţul şi pășunea se află adesea la mari depărtări 
de sat, locuitorii regiunilor muntoase erau uneori siliți de stăpânii 
respectivi să plătească în bani valoarea boierescului întreg fără a 
dispune în schimb de loc de arătură, macar cât de puţin și 
folosindu-se de fânețe și pășuni de munte departate şi sarace. 
Soboarele mănăstirilor închinate şi neînchinate cari stăpâniau 
cele mai multe moşii de munte nu erau mai omenoase faţă de 
locuitorii așăzaţi pe acele moșii decât stăpânii laici. Locuitorii 
acelor sate făceau de obiceiu învoeli cu mănăstirile, invoieli prin 
cari plătiau de nume câte o sumă fixă în schimbul căreia erau 
scutiţi de boieresc şi se folosiau de păşunile şi de fânaţele moşiei. 

Locuitorii satelor dela munte din ţinutul Sucevei a mă- 
năstirii Neamţului plătiau astfel câte 6 galbeni de nume pentru 
scutire de boieresc și folosința locurilor de hrană. Termenul in- 
voielii expirând, Starețul Venedict voi să impue oamenilor ca 
ei să plătească intăiu câte 3 galbeni de nume spre a fi scutiţi 
de boieresc şi apoi să se învoiască pentru locurile de hrană. 

Sătenii opunându-se, Starețul se plânse în scris Domnului. Mi- 
haiu Sturdza luă însă cu hotărîre partea sătenilor şi arătându-și 
prin rezoluţia pusă pe jalba Stareţului indignarea ce-i pricinuiă 
lăcomia călugărilor cari propusese „ca locuitorii să plătească 
bani pe văzduh“, poronci facerea unei cercetări la faţa locului 
de cătră un boier de toată încrederea, Vornicul Ştefan Catar- 
giu bătrânul. Iar starea de lucruri dată în vileag de acea cer- 
cetare, convinse pe Domn că o întregire a legiuirii cuprinsă în 
Secţia VII a Capitolului III a Regulamentului, lămurind şi sta- 
tornicind drepturile şi îndatoririle locuitorilor dela munte, erà de 
neapărată trebuinţă. Din deosebite împrejurări însă prezenta- 
rea proiectului alcătuit în acest scop întârziă pănă la Fevrua- 
rie 1844. 

Din ofisul adresat Adunării de cătră Mihaiu Sturdza reiesă 
în chip lămurit împilările cumplite de cari suferiau acei locui- 
tori. Domnul arată că aşăzământul atingător de legăturile din- 
tre săteni şi stăpâni „nu poate avea în toată a lui întindere 
aplicaţie la satele ce se află cu locuinţa prin munţi“ fiind că 
aceste nu numai că sunt lipsite de loc şi de celelalte înlesniri, 
dar dimpo'rivă se află mai cu prisosinţă împovărate prin o ur- 
mare neîmpăcată cu adevărata poziţie a acestor sate. 

„Ocârmuirea, în îngrijirea sa de a păzi o cumpănă dreaptă, 
indată ce a luat cunoştinţă de asupririle uneltite de cătră 
posesori în sarcina acestor locuitori, cari în cea mai mare 
parte locuesc pe proprietăţi ale mănăstirilor şi cuprind un în- 
semnat număr de populaţie a ţării, s'a grăbit a propune învoieli 
de bună voie între proprietari şi locuitori spre a depărtă pri- 
cinile de spargerea satelor“. 

Pricinile sau împuţinat „dar totuși imbunătăţirea soar- 
tei lor nefiind desăvârşit asigurată“ nu poate fi pusă la 
cale decât prin o înadinsă legiuire. Lipsurile de cari suferă lo- 
cuitorii acelor sate sunt următoarele: 

1. „Strâmtoarea locurilor de hrană atât pentru oameni cât 
şi pentru vite silesc pe acei locuitori să cumpere nutreţul dela 
posesori cu preţuri împovărătoare. 

2. „Lucrul cerșut dela dânșii după aşăzământul, care ne- 
putându-se cuprinde în aceea ce proprietaoa are a lucră pe moşie, 
se încarcă în tăiere de lemne cu covârşire însemnătoare“. 

3. „Proprietaoa având a lucra afară din munți, la 
câmp, locuitorii se îndatorează a merge la acest lucru, 
iar aceștia nefiind obişnuiţi a ieşi din locașurile lor, se 
supun la orice condiție arbitrară“. 

4. „Că deşi partea munţilor este cea mai înzestrată cu 
păduri, locuitorilor nu li se îngădue a luă lemne de foc şi de 
trebuința gospodăriei fără plată. 

5. „Din uceste împrejurări, voind a se folosi unii, 
au săvârşit invoieli cu locuitorii de munte în bani şi cu 
plată până la opt galbeni de gospodar, dar şi acestea 
părându-se puțin unor asemenea şi ispitindu-se a se mai 
folosi din neinchipuirea bănească a locuitorilor, îmbracă 
în urmă aceşti opt galbeni în tăiere şi cărâtură de che- 
restele, cu cari se îndoieşte cel puțin suma banilor prin 
impovăratele alcătuiri, în cât soarta acelor locuitori a 
ajuns a fi nesuferită şi cu atât mai împilată, cu cât nici ro- 
direa nici fânaţele nu se dobândesc în aceeaș cătime ca la câmp, 
fiind locurile munţilor pietroase şi foarte puţin roditoare prin 
râpi şi ponoare. 

Spre a îndreptă o asemene stare de lucruri se înfățoşază 
următorul proiect: 

1. Sub numire de sate de prin munți se înţeleg acele sate 
statornicite în munţi unde locuitorii nu au împărtășire de lo- 
curi de arat la câmp. 

2. Locuitorilor din asemenea sate, proprietarii sunt 'datori 
a li da pământul hotărît de Regulament, dând pentru loc de 
arat fânaţ, şi de nu va fi fânaţ îndestulător, să-l îndeplinească 
cu Jocuri de mutări (pășuni) unde vor fi, fără a luă nici o dijmă 
pe tot pământul cuvenit sătenilor. 

3. In cazul când proprietarul nu ar avea de unde să li 
deă nici fânaţ nici imaş cu îndestulare, acei din locuitori rămaşi 
fără împărtășirea cuvenită se vor puteă mută unde vor găsi 
loc cu îndămânare, înştințând numai ocârmuirea şi proprietarul, 
fără altă îndatorire. 

4. Vatra satului, afară de curăturile de cari locuitorii se 
folosesc aiurea, nu va fi nici cum scăzută din pământul cuvenit 
locuitorilor nici socotite de imaș. 

5. Locuitorii sunt slobozi a lua lemne de foc din că- 

zături pentru trebuinţile caselor lor precum şi lemne pentru 
heiuri, clădiri de case şi unelte de gospodărie, chiar din 
lemn verde din picioare din locurile orânduite spre acest 
sfârşit de proprietar, plătind fiecare gospodar pentru 
aceasta câte 6 lei pe an. 

6. Neavând proprietarii pe acea moşie loc îndestul ca să 
lucreze locuitorii după așăzământ, vor plăti câte 98 lei cursul 
politicit, cuprinzându-se şi podvezile, afară de zilele de mere- 
meturi şi de lemnele de foc pentru aşăzarea din sata proprie- 
tarului. 

7. Pentru cheresteaoa ce ar voi s'o lucreze locuitorii, se 
vor învoi cu proprietarii. 

8. „Find că învoielile între proprietari şi locuitori au lu- 
crarea lor în câtă vreme amândouă părțile rămân mulţămite 
şi statornicite în acele învoieli, se înțelege că de s'ar arată ase- 
mene nemulțămiri, atunci se va urmă după acest așăzământ 
precum şi pentru învoielile cari nu ar fi întărite de ocârmuire, 
iar învoielile pe viitorime nu se vor îngădui dacă nu vor fi 
potrivite în preţuri cu acest aşăzământ, sau mai lesnitoare 
pentru locuitori după mulțămirea ambelor părţi“. 

Iată și justificarea celor 98 lei ce aveau locuitorii satelor 
de munte să-i plătească proprietarilor moșiilor pe cari erau 
aşăzaţi, în cazul când acei proprietari nu ar fi avut unde să 
dea de lucru sătenilor, astfel cum o găsim în nota anexată la 
textul legii: 


Falcea (de coasă) de cap ...... „24 lei — 
Podvoada .......... .20 , — 
Lemnul de foc şi celelalte trehuitoare pentru 

casă şi heiuri . . . . . cc... 6 , — 
28 prăjini arătură aliat 2 boi, câte 12 

parale prăjina . . . ..... a’ . 8 „ 16 parale 


36 prăjini pentru 3 zile prăşite de două 
ori, culesul, punerea în coșere şi facerea coşe- 


relor, câte 20 parale prăjina ...... .18 , — 
48 prăjini de secere în 3 zile, cu caratul 
la arie, câte 18 parale prăjina ... .. A, 24 , 
Peste tot. . . .98 la  — 


Este bine înțeles că preţurile stipulate aici pentru deose- 

bitele munci sunt cu mult sub adevărata lor valoare, deci cu 
totul în favoarea sătenilor. Ocârmuirea însă nu puteă evaluă 
aceste munci mai sus, căci altfel acele preţuri sporite s'ar fi 
bătut în cap cu preţurile reduse şi fictive cu cari se evaluă 
boierescul ìn întreaga ţară. 

Această lege nu a pus capăt abuzurilor de cari suferiau 
sătenii dela munte, precum vom vedea într'un capitol următor, 
dar ea le-a stavilit pănă la un punct şi alcătueşte fără în- 
doiala o măsură spre binele ţărănimii. Date fiind corupţiunea 
Şi orientalismul vremii nu erà chip ca o legiuire, fie cât de 
bună, să stârpească abuzul cu desăvârşire. 

Importanţa acestei legiuiri însă este cu totul deosebită prin 
faptul că vedem, la 1844, Domnul şi Obşteasca Adunare, alcă- 
tuită aproape exclusiv numai din privilegiați, recunoscând în 
chip formal, nu numai dreptul săteanului la pământ, pre- 
cum rezultă din textul paragrafelor 2, 3 şi 4, dar şi dreptul 
lui de a luă din pădurile cari Regulamentul, în disprețul obi- 
ceiului strămoșesc şi chiar a aşăzămintelor Fanarioţilor, le de- 
clarase proprietate exclusivă a stăpânilor, atât uscături pentru 
încălzitul lui cât şi lemn din picioare pentru clădiri de casă, 
heiuri şi unelte de gospodărie, împotriva unei plăţi cu totul 
neînsemnate. Din faptul impunerii acestei servituți asupra pă- 
durilor din regiunea muntoasă, a căror venit legiuitorul dela 
1830—33 îl rezervase exclusiv stăpânului odată cu acel al pă- 
durilor din celelalte regiuni ale ţării, ni arată că, în capetele lui 
Mihaiu Sturdza şi ale sfetnicilor săi, dreptul de proprietate al 
stăpânilor eră încă departe de a fi atât de absolut cum s'a sus- 
ținut mai pe urmă de o şcoală întreagă. 


5. Incheierea Sfatului Administrativ din 22 August 
1844, în privinţa lichidării datoriilor contractate de locuitori 
pe coasă şi pe secere fără ca ei să fi putut 
îndeplini tocmelile lor. 


Câtevă sate din ţinutul Tutovei luase, în iarna şi prima- 
vara anului 1844, „bani pe fălci de coasă şi secere de pe la boieri, 
negustori şi posesori, adică un sat luând dela câte trei şi patru 

fețe sumă de fălci“ şi nu putuse indeplini a lor îndatorire. Acei 
dela cari luase bani reclamară că ei, bizuindu-se pe faptul că-şi 
aveau coasa şi secerea asigurate, nu se mai îngrijise de altă 
închipuire şi, la vremea strânsului, găsindu-se fără muncă, spre 
a nu se irosi pânea pe câmp, se găsiră nevoiți a-și seceră 
cu prețul de acum, plătind pe falce 40 lei şi mai mult, pe când 
ei contraciase cu locuitorii angajați din iarnă cu 14—20 
lei faicea de secere. Ei pretindeau ca să se împlinească dela 
locuitori prețul plătit acum. 

Sfatul, întemeindu-se pe paragraful IV al legiuirii pentru 
trei pricini cari împovărează starea locuitorilor săteni, 
hotări că: „De vreme ce, pe deoparte alcătuitorii se socotesc 
vinovaţi că nu au urmat pe drumul legiuit de a întări alcătui- 
rile la isprăvnicie, prin care mijloc se pute tunoaște de nu 
cumvà aceeași locuitori au fost îndatoriţi şi pe aiurea cu lucru, 
ar pe de alta locuitorii sunt vinovaţi pentru această uneltire 
a lor,“ sătenii cari au luat pâne dela proprietari sau posesori, 
să urmeze după $ 4 al legiuirii sus citate, iar în cât priveşte 
alcătuirile cu străine fețe, locuitorii să înapoiască banii cu le- 
giuita lor dobândă, poroncindu-se „ca pe viitorime aceste alcă- 
tuiri să fie prin ştirea isprăvnicei după poroncile date“ !). 

Această hotărire mai este interesantă şi prin faptul că 
este cea dintăiu nouă cunoscută, dată de Ocârmuire în materie 
de neexecutarea unei munci agricole contractate, în afară de 
boieresc. 

Mai rezultă din textul ei că obiceiul cămătăresc de a se 
folosi de nevoile săteanului pentru a cumpără, din iarnă, munca 
braţelor lui pe vară, pe jumătate şi pe mai puțin de ju- 
mâătate de pref, avea fiinţă în vremea regulamentară şi nu 
trebue atribuită exclusiv regimului întemeiet de legea rurală 
dela 1864. 


1) Ibid., p. 283. 

6. Anaforaoa Sfatului No. 2933 din Decemvrie 1844, 
întărită de Domn la 23 Decemvrie 1844, pentru mărginirea 
globirii ce fac locuitorilor proprietarii sau posesorii 
când prind vite de ale lor după strângerea 
roadei de pe câmp. 


Voiu reproduce textual această hotăire, abuzul căruia eră 
menită să-i pună capăt alcătuind și astăzi unul din cele mai 
strigătoare și din cele mai nesuferite, dar totodată și din cele 
mai frecuente. 

„Departamentul din Lăuntru a referat Sfatului sub No. 
25.198 că, în privirea îndesitelor reclamaţii și raporturi primite 
de pe la unele din isprăvnicii, pentru asupririle ce ar fi pă- 
timind locuitorii despre proprietari sau posesori, cari 
după adunarea productelor de pe câmp, întâmplându-se 
a prinde de pe moşiile lor vite de ale locuitorilor megie- 
șitelor sate, îi globesc câte 8 până la 12 lei de vită, a dat 
poronci tuturor isprăvniciilor ca, prin înţelegere cu proprietarii 
şi posesorii, să oprească tot feliul de asemenea globire, care 
numai atunci să poată fi întrebuințată, când sar dovedi că au 
scapat vitele şi au făcut stricăciune la stoguri de fân sau gi- 
rezi de pâne şi altele. Dar fiindcă cu această măsură nu sa 
putut stârpi răul, propune a li se însemnă o globire pentru 
acei ce dela sine, fără ispaşă și fără ştirea isprăvniciei, ar mai 
îndrăzni a face asemenea globiri. In privirea unor asemenea 
urmări asupritoare locuitorilor, Sfatul este de socotință a 
se luă următoarele măsuri: „Să se poroncească isprăvniciilor 
că, la întâmplare de scaparea vitelor unui sat pe altă moşie, 
după ridicarea strânsurilor de pe câmp, fără a face vre-o stri- 
căciune, să nu li se ieà nimica, după urmarea păzită din ve- 
chime, iar întâmplându-se a se face vre-o stricăciune la stogurile 
de fân, la girezi cu pâne și alte de asemenea, despăgubirea 
să nu se facă decât după ispașă, potrivit cu înţelesul lu- 
crării Departamentului; iar dacă vre-un posesor sau pro- 
prietar ar trece alăturea cu această regulă, şi ar face cu 
dela sine putere vre-o globire ce se socotește ca samovol- 
nicie, să fie îndatorit a întoarce acea globire îndoită şi 
prin urmare să rămână păgubaş de siricăciune, şi tot- 

deodată, spre a lipsi de asemenea prilejuri, acei cu vitele să fie 
îndatoriţi a avea păzitori“ !). 

Această măsură decretată la 1844, menită a pune capăt 
unui abuz odios care adesea alcătueşte o adevărată prădă- 
ciune, nu se poate aplică nici astăzi, după curgere de 63 ani. 

Intru aceste şapte legiuiri și măsuri administrative se măr- 
gineşte activitatea ocârmuirii întăiului Domn regulamentar în 
Moldova, în materie de îmbunătăţiri aduse regimului rural sta- 
tornicit de Regulamentul Organic. 


1) Tbid., p. 285. 

CAPITOLUL III 


REFORMA LEGIUIRII REGULAMENTARE PRIVITOARE LA LEGĂTURILE 
DINTRE SĂTENI ŞI STĂPÂNI DE CĂTRĂ GRIGORIE GHYKA LA 1851 


1. In ce constă reforma dela 1851 a lui Grigorie Ghyka. 


Clasa stăpânitoare nici gândiă să-şi deă samă de povara 
regimului care apăsă asupra ţărănimii din Principatele române 
şi mai cu samă asupra acelei din Moldova. Spre ruşinea ei 
însă, suferinţile acestei clase care alcătuiă obştia populaţiunii 
ţărilor noastre, nu rămăsese neobservate de consulii ruşi din 
Bucureşti şi Taşi și de comisarii otomani trimiși din când în 
când în misiune în Principate. Ei se încredințase de greutatea 
stării făcute ţărănimii mai ales în cursul ocupaţiunii mixte care 
urmă mişcării dela 1848. 

Nu puţin, fără îndoială, contribui la luminarea lor răsunetul 
ce-l găsise în populaţia rurală a Ţării Românești ideile de re- 
formă agrară şi de împroprietărire propovăduite de fruntașii miş- 
cării şi care făcuse pe populaţia rurală a Țării Românești, pănă 
atunci atât de pasivă, să ieă o parte așă de vie la acea mişcare. 
Articolul III al Convenţiei dela Balta Liman stipulă că comitete 
de revizie se vor rândui în fiecare din Principate spre a revizui 
statutele în ființă atingătoare de relaţiile dintre proprietarii de 
moşii şi săteni şi a propune modificările neapărate în privirea 
îmbunătățirii soartei acestor din urmă. 

Lucrările Comitetului de revizie din Moldova își începu 
lucrările la începutul anului 1850; în luna Aprilie a anului următor, 
1851, noua legiuire erà terminată, aprobată de Sultan și pro- 
mulgată. 

Noua legiuire recunoștea, chiar în articolul 1, dreptul lo- 
cuitorilor la pământ: 

„Art. 1. Proprietarul este îndatorit a da loc de hrană 
locuitorilor aşăzaţi pe moşia sa, precum şi aceştia sunt inda- 
toriţi a lucră pentru aceasta în socoteala proprietarului“. 

Acest drept mai eră recunoscut şi prin articolul 16 care 
stipulă că în cazul când moşia nu ar avea destul loc pentru a 
da fiecărui locuitor întinderile legiuite, se vor face din locurile 
de hrană trei părţi, din cari două le vor luă locuitorii, iar una 
va rămânea a proprietarului. 

Modificările de căpetenie aduse Regulamentului prin noua 
legiuire sunt: 

1. Desființarea dijmei care urmează a se mai da numa 
din rodul viilor şi al livezilor can nu fac parte din cele 10 pră- 
jini loc de casă. 

2. Adăogirea a 20 prăjini de imaş de fiecare gospodar. 

3. Desființarea îndatoririi de a face coşerele. 

4. Precizarea lucrului celor 12 zile cu nart în întinderi 
fixe şi anume: 

a) Aratul, sămănatul şi grăpatul a 28 prăjini în moiná 
sau 18 prăjini în țălină pentru locuitorul cu 2 boi sau 2 cai, 
iar îndoit această câtime de muncă pentru locuitorul cu 4 boi 
sau 4 cai. 

b) Prăşitul a 42 prăjini de păpuşoi, de două ori, cu cu- 
fesul, disjocatul şi caratul la coșere; această îindatorire priviă 
de o potrivă pe toţi locuitorii, atât cei cu boi cât şi cei fără boi. 

c) Seceratul a 56 prăjini sau cositul a 70 prăjini pâne albă, 
cu caratul la arie şi clăditul, îndatorire privind asemene de o 
potrivă pe toţi locuitorii. 

d) Cositul a 1 fălci sau 80 prăjini iarbă, cu adunatul, clă- 
ditul în stog şi îngrăditul stogului cu materialul proprietarului, 
acolo unde această îngrădire este neapărat cerută, îndatorire 
privind iarăş pe toţi locuitorii de o potrivă. 

5. Proprietarul poate preface feliul muncilor de mai sus, 
păzind analoghia următoare: 14 prăjini de arătură în moină 
sau 9 prăjini în țălină fac cât 12 prăjini de prăşilă sau cât 
16 prăjini de secere sau cât 20 prăjini de coasă; însă pro- 
prietarul nu va puteă preface în acest feliu mai mult decât o 
parte din fiecare feliu de muncă în altul, „iară nici odinioară nu 

le poate preface în sporire de praşilă, pentru că prașila este 
mai trudnică decât celelalte munci“. 

Noua legiuire mai scuteşte pe locuitorii fără boi să lucreze 
cele 4 zile proaste cari, pentru dânşii, înlocuiau podvoada și adusul 
lemnelor ce datorau locuitorii cu boi. 

7. Toate îndatoririle şi drepturile reciproce sunt mai bine 
lămurite în noua legiuire. 

8. In cazul când locuitorii nu au tot pământul legiuit (art. 
17), proprietarul nu poate cere dela ei boierescul întreg „ci unii 
ca aceştia vor lucră numai după analoghia pământului ce li 
sar veni dacă aceasta ar fi cu buna primire a ambelor părți, 
iar la din potrivă, acele două părţi de moşie se vor împărţi la 
atâţia locuitori câţi s'ar puteâ îndestulă după art. 13 şi numă- 
rul de prisos are voie a se mută aiurea, după chipul arătat 
mai jos prin art. 19, sau a se învoi cu proprietarul prin alte 
mijloace pentru vieţuirea lor. 

9. Condiţiile pentru mutare sunt foarte ușurate. Locuitorul 
se poate mută în alt sat dând de ştire cu 6 luni înainte de 23 
April şi răfuindu-se atât cu proprietarul cât şi cu Visteria pănă 
în acea zi. Dacă se mută pentrucă nu i se dă tot pământul 
legiuit, este volnic a-şi vinde sadurile, protimisind însă totdeauna 
pe proprietar cu acelaș preţ, iar casele şi le poate ridică. Iar 
când se mută cu toate că i s'a dat pământul legiuit, casa şi 
sadurile rămân în folosul proprietarului fără vre-o despăgubire. 

10. In părţile alese şi stâlpite de pe moşiile răzăşeşti (art. 
36) se va urmă boierescul în lucru. 

11. „Invoielile pe viitorime nu se vor îngădui (art. 39) dacă 
ar fi însărcinătoare peste îndatoririle locuitorilor arătate prin 
acest aşezământ, datoare fiind isprăvniciile a priveghiă că niște 
aşă învoieli să fie în adevăr cu bună primire a amânduror 
părţilor. 

Legiuirea din 1844 regulând drepturile şi îndatoririle lo- 
cuitorilor satelor dela munte nu fu întru nimic schimbată, ci 
textul ei pur şi simplu adăogit la acel al noului aşăzământ. 


2. Deosebirea reală între vechea şi noua legiuire. 


După noua legiuire locuitorul cu 4 boi erà dator să lucreze 
în fie care an: 

56 prăjini arătură în moină şi 36 în țălină, sămănate şi 
grapate ceea ce putea face în 2 zile cu 4 boi, 

1 podvoadă cu 4 boi sau 2 podvezi cu 2 boi, făcând 6 
zile cu 4 boi; 

aducerea a 2 palme de lemne acasă făcând 2 zile cu 2 boi; 

42 prăjini praşilă pentru cari îi trebuiau 28 zile cu pal- 
mele şi 2 zile cu 2 boi; 

56 prăjini secere pentru cari îi trebuiau 6 zile cu palmele 
Şi 1⁄2 zi cu 2 boi; 

80 prăjini coasă pentru cari îi trebuiau 8 zile cu palmele 
şi 2 zile cu 2 boi; 

4 zile proaste la meremeturi şi 4 zile cu 2 boi; 

Sau peste tot 42 zile cu palmele şi 11'/2 zile cu 2 boi, 
4 zile cu 4 boi. 

Locuitorul cu 2 boi făcea acelaş număr de zile, însă toate 
cu 2 boi, astfel că el lucră peste tot 42 zile cu palmele şi 21!/, 
zile cu 2 boi. 

Locuitorul cu palmele lucră aceleaşi întinderi de praşilă 
secere şi coasă, nu arà şi lucra zilele de meremet cu mânele, 
îndatoririle lui ridicându-se deci peste tot la 46 zile cu pal- 
mele şi 6 zile cu carul cu 2 boi. 


Deci: 
Locuitorul cu 4 boi face: 
După Regulament, După legiuirea lui Grigorie Ghyka, 

8 zile cu carul cu 4 boi, 8 zile cu carul cu 4 boi, 
Fl a a ” „2 » 111/ zile cu carul cu 2 boi, 
37 zile cu palmele; 42 zile cu palmele; 

Locuitorul cu 2 boi face: 
21 zile cucarul cu 2 boi, 21'/2 zile cu carul cu 2 boi, 
37 zile cu palmele; 42 zile cu palmele; 

Locuitorul palmaş face: 

6 zile cu carul cu 2 boi, 6 zile cu carul cu 2 boi, 
54 zile cu palmele; 46 zile cu palmele. 


De unde rezultă pentru fruntaşi şi mijlocaşi o îngreuere 
de '/2 zi cu carul cu 2 boi şi 5 zile cu palmele, iar pentru 
palmaşi o uşurare de 8 zile cu palmele. Dar erà uşurare pentru 
toate treptele, căci lipsiau pentru toți dijma şi facerea coşerelor. 

Apoi toți mai beneficiau de câte un spor de 20 prăjini de imaş 
ce li adăogiă noua legiuire. 

Sporul de muncă al fruntașilor şi al mijlocaşilor nu ajun- 
geă, fiind muncile plătite cât de bine, la 15 lei, pe când numai 
valoarea dijmei eră pentru cei dintăi de 72 lei şi pentru cei de 
ai doilea de 57 lei; la cari se adaogiă valora celor 20 prăjini 
imaş evaluate de autorităţi dela 4 lei 20 parale (Fălciu) pănă 
10 lei 33 parale (Tutova) pe an. Dispensa de a face coşerele 
este cu mult mai platonică, căci la 1851 erau dejà clădite aca- 
rete multe şi trebuinţa de a clădi coşere noue nu se mai simțiă 
atât de tare. 

Pentru palmaș, pe lângă că noua legiuire îi aduceă o ușo- 
rare de 8 zile de muncă, având pe atunci o valoare reală de 
20—28 lei, apoi el mai beneficiă de scutirea de dijmă, valorând 
singură pe acea vreme 42 lei şi de sporul de imaş, valorând 
în mijlocie 6 lei, fără a mai vorbi de scutirea facerii coşerelor. 

Apoi, prin noua legiuire, putinţa de a se mută încetase de 
a fi iluzorie şi precizarea mai clară şi mai amănunțită a drep- 
turilor şi a îndatoririlor reciproce mai îngreuiă ceva abuzul. 

Legiuirea lui Grigorie Ghyka nu preschimbă şi nu putea 
să preschimbe o alcătuire vătămătoarea obştiei, întemeiată pe 
hrăpire şi pe nedreptate, în aşăzământ drept şi folositor acelei 
obştii: dar dacă nu puteă să tămăduească boala de care suferiă 
țara, ea cel puţin aduse oareșcare alinare la durerile celor ce 
suferiau şi rabdau în tăcere. 

CAPITOLUL IV 


DESPRE CHIPUI. ÎN CARE SE EXPLOATAU MOŞIILE ÎN MOLDOVA 
ÎN EPOCA REGULAMENTARĂ ŞI DESPRE SPORIREA AGRICULTURII 
ÎN ACEL RASTIMP 


1. Modul de exploatare a moşiilor din Moldova înainte 
de Regulament. 


Toate actele judecătoreşti și administrative, toate condicile 
de socoteli dinainte de Regulament conglăsuesc pentru a ni 
arătă că, pănă atunci: 

1. Numai un număr neinsemnat de moşii eră arendat. 

2. Atât pe moşiile arendate cât şi pe acele nearendate stă- 
pânii şi posesorii (arendaşii) făceau plugărie prea puţină pentru 
socoteala lor. 

3. Venitul de căpetenie al moşiei eră alcătuit: 

a) din oiumul (vama) morilor. 

b) din acel al crâşmelor, 

c) din dijma din roada făcută de locuitori. 

d) din plata în bani a boierescului nelucrat de locuitori. 

4. Acest venit, alcătuit mai cu osebire din cele patru arti- 
cole sus citate, se arendă adesea unui Jidov care se aseză la 
crâşma, hanul sau rateșul stăpânului şi căruia i se mai dădea, 
în cele mai multe cazuri, spre desfacere, cu preţ anume stabilit, 
o câtime de vin făcut în viile stăpânului, de pe moşie sau de 
aiure sau chiar de vin cumpărat de acel stăpân. 

5. Atât stăpânii cât și sătenii crescând turme număroase 
de vite de tot soiul, fânul eră produsul de căpetenie al moşiilor, 
articolul cel mai căutat, fapt care reiesă şi din împrejurarea că 
facerii fânului i se consacră o treime din zilele boierescukui, 
rămânând pentru celelalte trei feliuri de munci numai două 
treimi din numărul acelor zile. 

Cea mai mare parte a întinderii moșiei rămâneă, în cele 
mai multe cazuri, loc de fânaţ şi de pășune neavând cine să 
le lucreze altfel, căci banii fiind rari, stăpânul nu aveă capitalul 
trebuitor pentru asemene exploatare şi drumuri nu existau 
pentru transportul productelor la șchele. Și apoi faptul că pre- 
ţurile cu cari se vindeă pânea la Galaţi erau statornicite de 
mai nainte de Turci, singuri cumpărători după placul lor, făceă 
ca plugăria să fie mai puţin renumerătoare şi prin urmare ca 
puţini stăpâni să se îndeletnicească cu dânsa. 

Ea erà ceva mai întinsă în Nordul Moldovei unde Jidovii 
veniţi din Polonia”“învaţase pe boieri să facă velniţi pentru disti- 
larea rachiului din'cartoafe sau din pâne. Rachiul fiind o marfă 
scumpă, ușoară şi din nenorocire căutată, nu se prea resimţiă de 
lipsa de căi de comunicaţie și de lungimea drumurilor. Se căută 
deci să se distileze cât de mult şi, prin urmare, pe moşiile pe cari 
se aflau velniţi, se sămănau săcară şi păpuşoi sau cartoafe în 
întinderi relativ însemnate. Jidovii se lăţise cu încetul asupra 
întregii Ţări de Sus şi cu dânşii se înmulţise şi velniţile cari 
începeau să răsară şi spre amiazăzi de Iaşi. 

Însă sar greşi cu desăvârşire dacă sar crede că velniţile 
din epoca anteregulamentară sau chiar acele din primii ani ai 
acelui regim cereau, spre a fi purtate, o plugărie de sute de 
fălci. Ele în deobşte erau foarte mici şi puteau preface în rachiu 
numai câtimi de pâne puţin însemnate; ele nu pot să fie puse 
în asămănare nici macar cu velniţele de după 1840. 

Pe moșiile pe cari nu se aflau velniţi, antagonismul între 
interesul stăpânului și acel al săteanului deși în ființă, nu erâ 
acut; cel dintăiu făcând plugărie puţină eră bucuros să aibă de 
unde să ieă dijmă cât mai multă și eră cu atât mai folosit cu 
cât țaranul arà şi cosiă cât mai mult. Boierescul se luă în bani; 
obişnuit se făcea o învoială prin care, în schimbul unei sume 
fixe, care cuprindea şi valoarea boierescului, stăpânul scutiă 
pe locuitori de parte sau tot lucrul boierescului şi mai luă asupra 
sa parte sau totalitate din îndatoririle lor cătră fisc !). 

Pe moşiile cu velniţi însă antagonismul între interesul să- 


1) V. Pământul, Sătenii şi stăpânii, notele de pe pag. 356 şi urmă- 
toarea şi acele de pe pag. 362. 

teanului şi acel al stăpânului devenise viu. Stăpânul aveà in- 
teres să transforme în rachiu câtimi de pâne cât de mari şi în 
fân întinderi de iarbă cât de însemnate spre a îngrăşă în graj- 
diurile velniţii boi cât de mulţi. Şi tocmai productele întrebuin- 
țate mai cu deosebire la velniţi: popuşoii şi cartoafele cereau 
munca cea mai grea, praşile repeţite şi migăloase. Pe aseme- 
nea moşii pe lângă că sămănăturile stăpânului şi fânaţele oprite 
pe sama lui, îngustau din ce în ce mai mult întinderile dispo- 
nibile pentru arăturile, fânaţele şi păşunile săteanului, apoi 
trebuinţile lui de muncă crescând cu întinderile sămănate 
de dânsul şi el fiind îndeobşte lipsit de scrupule când erà 
vorbă de interesul lui, munca stăpânului venià în concurenţă 
cu munca săteanului şi cel digtăiu fiind mai tare, munca lui se 
făceă, iar acea a săteanului rămânea nefăcută. De aici îndoită 
necesitate pentru acest de pe urmă să restrângă plugăria ce o 
făcea pentru folosul lui şi, ca urmare firească, o scădere a spi- 
ritului lui de iniţiativă, o stavilă pusă activităţii celui harnic, o 
încurajare pentru lenea celui trândav. 

Am dat într'un capitol precedent nişte cifre cari dovedesc, 
pe lângă dovada din chiar textul articolului 119 din Regulament 
şi acea alcătuită de legiuirea dela 1839 că, în ţinuturile Făl- 
ciului, Tutovei, Tecuciului şi Cuvurluiului, starea de lucruri 
eră cu totul altfel, că în acea regiune rămasă aproape necăl- 
cată de Jidovi, se mănţinuse în viaţă şi, din pricina apropierii 
de şchelea Galaţului, se află pe cale de desvoltare îmbucură- 
toare, vechiul obiceiu al neamului în temeiul căruia plugăria 
se făceă aproape excluziv de sătean care dădea stăpânului a 
zecea din roadă. 


2. Exploatarea moşiilor în Moldova în vremea 
regimului regulamentar. 


Faptul că în urma stipulaţiunilor tratatului dela Adriano- 
pol ţările române au dobândit slobozenia absolută a comerțului 
şi că Dunărea S'a deschis corăbiiior tuturor popoarelor, n'a pu- 
tut decât să îndeplinească, față cu starea economică şi agricolă 
de pănă atunci a ţării, un adevărat changement à vue. 

Cerealele căpătând o cerere aproape nemărginită și o va- 
loare întreită şi împătrită, eră firesc ca fiecare să caute a pro- 
duce cât mai multe. Pentru nime această ispită nu putea să 
fie mai vie decât pentru stăpânii de moșii cari, dispunând de 
întinderi mari de pământ deosebit de rodnic şi în cea mai mare 
parte cu deosebire virgin. Pentru a-l lucră și a produce câtimi 
de pâne cari aveau să li deå nişte venituri şi o bună stare la 
cari ei nici nu se gândise pănă atunci, trebuiau numai braţe 
şi acele braţe le puteau da numai ţăranii șăzători în satele lor. 
Si pentru a-şi închezeșlui munca acelor braţe țărănești, trebuiă 
făcută o legiuire care pe de o parte să lege această muncă de 
voinţa stăpânului, iar pe de alta să lase ţăranului numai ìn- 
tinderea de pământ strict trebuitoare traiului lui, pentru ca ne- 
voia lui de muncă să nu vie în concurenţă cu nevoia de muncă 
a stăpânului şi pentru ca acestuia să-i rămâie întinderi cât de 
mari disponibile pentru plugărie. 

Acei astfel ispitiţi alcătuiau clasa stăpânitoare a ţării, re- 
presentaţi prin cele 28 de familii ale boierimii mari cari mo- 
nopolizase puterea politică întreagă şi stăpâniau o treime din 
țară. Ei fiind acei cari dispuniau de pământurile cele mai în- 
tinse, eră firesc ca ispita să fie mare mai cu samă pentru dân- 
şii. Când o asemene ispită se înfățoșază înaintea ochilor unei 
oligarhii atât puternice, dar fără cultură şi crescută în şcoala 
deplorabilă în care fusese crescută boierimea noastră şi când 
în faţa interesului ei. astfel de mărit, se găseşte interesul şi 
dreptul unei obștii atât de slabe, de îngenunchiate și de ne- 
putincioase ca țărănimea Moldovei, urmarea nu poate fi îndoiel- 
nică nici macar pentru o clipă: birueşte interesul oligarhiei. 
Şi dacă în cazul de faţă i-a trebuit oligarhiei doi ani pentru a 
ticlui și a pune în lucrare aşăzământul dorit de ea, pricina a 
fost prezenţa unui al treitea factor, care pe neaşteptate, luase 
în mână apărarea celor slabi. 

In această luptă între două interese potrivnice trebue să 
căutăm lămurirea lăcomiei, a cerbiciei şi a îndârjirii cu cari 
boierii din Sfatul Administrativ şi acei din Obşteasca Adunare 
a Moldovei cutezară să se opuie voinţii luminatului Prezident 
Plenipotenţiar. 

Cei mulţi din boieri stăpâniau fiecare mai multe moșii. 

Unii din ei începură, după punerea în aplicare a Regulamen- 
tului Organic, să le exploateze în regie pe toate, prin vechili, 
dar mai mulți se mulțămiră cu căutarea moşiei pe care îşi 
aveau așăzarea de predilecție, dând celelalte în posesie (arendă). 

Plugăria devenind o îndeletnicire Ain cele mai folositoare, 
se găsiră pe lângă un număr de pământeni cu bani: boieră- 
nași, negustori, slugi boiereşti imbogățite şi o mulţime de 
străini muşterii de arenzi, Greci şi mai su samă Jidovi. Aren- 
daşii de moşii’), posesorii cum li se ziceă, a căror număr pen- 
tru toată ţara eră de 2—300 după recensământul dela 1831 se 
înmulţesc din zi în zi pentru a alcătui pe la sfârşitul regimu- 
lui regulamentar o clasă număroasă şi avută. Moşiile mănăsti- 
reşti în număr de 393 °) erau, mai toate arendate. 

Boierii moldoveni cari de obiceiu petreceau cea mai. mare 
parte a anului, adesea chiar anul întreg, la ţară, căutau moşia 
prin ajutorul unui vechiul, uneori un străin, Leah sau Neamţ 
dar de obiceiu un Moldovan crescut în casă şi adesea imbră- 
cat prin influența stăpânului său cu o mică boerie: pitar, șa- 
trar, medelnicer sau serdar. Vechilul conducea toată exploa- 
tarea, privighia executarea muncilor şi socotelile ţinute de unul 
sau doi logofeţi sau gramatici. Pe moşiile mari, sub ordinile 
vechilului se aflau mai mulţi vataji: vatav peste pluguri, 
vatav peste mori, vatav de câmp, vatav însărcinat cu cău- 
tarea specială a cutârui sau cutărui trup de moşie. Vatajii erau 
şi ei băieţi de răzaşi, de mazili sau de boierănaşi crescuţi în 
casă, foşti logofeţi, dar adesea țarani mai deştepţi şi mai de în- 
credere. Sub dânşii erau feciorii boiereşti, ţarani din satele mo- 
şiei, însărcinaţi cu scoaterea oamenilor la muncă, cu priveghiarea 
şi cu măsura muncii. Chelarul era special însărcinat cu paza pânei 
ieşite din recoltă sau intrată în hambar, din dijma datorită de 
oameni sau din oiumul morilor. El distribuiă tainurile nume- 
roşilor slujbaşi şi lucrători, preda feciorilor boiereşti, după ţidula 
vechilului, sămânţa trebuitoare pentru sămănături şi grânele 
vândute negustorilor de pâne. Pădurile erau păzite de pădu- 


1) A nu se confundă cu orândarii sau arendaşi ai crâşmelor şi 
dijmurilor, aproape toţi Jidovi. 
2) Prince Nicolas Soutzo, Notice statistique sur la Moldavie, 96. 

rari în capul cărora erà un pristav. Vitele erau îngrijite de 
boari, vacari, haidăi; iar pentru pluguri şi harabale erau pe 
lângă lunaşii tocmiţi cu luna şi argaţi tocmiţi cu anul. 

Parte din vataji, mai toţi feciorii boereşti şi padurarii şi 
mulţi din boarii, vacarii, haidăii şi argaţii erau slujbași vol- 
nici, adică aparţineau acelor 10—20 de săteni la sută pe cari 
satul îi scutiă de bir, penfru ca ei să muncească în schimb stä- 
pânilor de moşii. Pe lângă scutirea de dări ei mai primiau 
obişnuit dela stăpân puţin pământ de hrană, mai adesea fânaţ, 
peste locul legiuit, iernat şi varat pentru un număr de vite în- 
trecând acel al treptei lor şi adesea un tain şi o mică simbrie. 

Partea cea mai mare din personalul moşiei costà deci pe 
stăpân prea puţin sau nimica, căci numărul slujbaşilor volnici 
eră însemnat: 10 la sută din numărul locuitorilor pentru mo- 
şiile cu mai bine de 200 locuitori, 20 la sută pentru acele care 
nu aveau acest număr de săteni (şi acesta erâ cazul obişnuit). 

Spre exemplu un stăpân cu un sat de 180 pontaşi dis- 
puneă astfel de 36 sluibaşi volnici. 

Pe de altă parte munca câmpului erâ asigurată pănă la 
concurența câtimii reprezentată de totimea zilelor boierescului a 
locuitorilor șăzători pe moşie. La începuturile epocii regula- 
mentare această câtime de muncă erà aproape pretutindeni 
mai mult decât îndestulătoare şi în cele mai multe locuri ră- 
mâneau prisoase cari se plătiau în bani. 

La cânfeleria moşiei se ţinea, în condica locuitorilor, 
partida fiecărui sătean. In fiecare iarnă, în câşlegile Crăciunului, 
oamenii veniau sd se răfuiască. In condică se găsiă scris, pe 
deoparte boierescul datorit de fiecare gospodar, la care se mai 
adaogiau suma celorlalte, condeie de încărcătură: spor de 
imaş, lemne sau alte producte luate, iar pe de alta, trecute după 
răbuşurile (răboajele) feciorilor munca făcută de sătean. De obi- 
ceiu, după cât am constat din condicile ce le-am ceretat pe acea 
vreme, debitul şi creditul se cumpăniau; cele datorite peste boie- 
resc erau achitate prin zile la plug făcute de băieţi sau alte 
munci mai uşoare; când săteanul aveă nevoie de o sumă mai 
mare, acea sumă i se dădeă mai ales pe transporturi de pâne. 
Când rămânea vre un prisos de datorie, săteanul plătiă sau se 

îndatoriă, pentru anul următor, să mai facă un spor de muncă 
mai uşoară peste boieresc. In deobşte sătenii nu aveau datorii. 

In asemenea condițiuni de ieftenătate şi de siguranță a 
muncii și a întreţinerii personalului trebuitor și dată fiind bo- 
găţia pământului Moldovei, care pentru cea mai mare parte 
se desţelină atunci pentru întăia oară, este lesne de închipuit 
ce foloase enorme fură realizate prin agricultură. Paguba erà 
un lucru exclus cu desăvârşire pentru proprietar, căci capitalul 
ce-l expuneă eră minim, cheltuiala ce o scotiă anual din pungă 
aproape nulă. Agricultura ar fi trebuit deci să ieă un avânt 
urieș. Să vedem dacă așă a fost în realitate. 


3. Despre progresele agriculturii, în Moldova, în epoca 
regulamentară. 


In toamna anului 1833 şi primăvara anului 1834, sămă- 
năturile făcute în Moldova se ridicau la 313.042 fălci!) cari 
se descompun în modul următor: 

111.937 fălci grâu şi sacară. 

30.998 ,„ orz şi ovăc. 

155.773 „  popuşoi. 

4.745 „  malaiu (meiu). 
5.211 ,„ hrişcă. 
5.3/8 cartoafe. 

Din abeste sămănături 195.876 fălci erau făcute de locui- 

tori, 118.166 de stăpâni și anume: 


De locuitori: De stăpâni: 
53.138 fălci grâu şi sacară. 58.799 fălci grâu şi sacară. 
19.339 „ orz şi ovăs. 11.659 „ orz şi ovăs. 
112,758 „  popuşoi. 43.015 „  popuşoi. 
3.229 „  malaiu (meiu). 1.516 „  malaiu (meiu). 
3.026 „  hrişcă. 2.184 „  hrișcă. 
4.386 cartoafe. 992 cartoafe. 


Sămănăturile anului 1840 se ridica la 356.662 fălci, din 
cari 21.509 fălci ale locuitorilor şi 14.157 fălci ale stăpânilor. 


1) Neglijând fracţiunile. Vezi D. C. Sturdza-Șcheeanu, Acte și Le- 
giuiri, Ill. 

Iată detailul sămănăturilor stăpâneşti. 
58.362 fălci grâu. 
12.576 sacară. 


11.317 „ orz. 
7,661 „  ovăs. 
1.731 „  cartoafe. 

610 „ cânepă. 
1.513 „ in. 


Detailul sămănăturilor locuitoreşti nu-l avem. Sporul total 
este deci de 42.620 fălci sau 13,6%, peste tot, aproape 10% 
pentru săteni, aproape 20%. pentru stăpâni. 

In anul 1846 întinderea totală a sămănatorilor se suie la 
463.991 fălci, din cari 230.740 fălci ale sătenilor şi 233.251 fălci 
ale stăpânilor. 

Iată detailul sămănăturilor stăpâneşti: 

98.289 fălci grâu. 

19.227 „  sacară. 

19.734 „ orz. 

10.643 „  ovăs. 

76.053 „  popuşoi. 

7.481 „  cartoate. 
1.093 „ cânepă. 
734 „, in. 

Detailul sămănăturilor locuitoreşti nu-mi este cunoscut. 
Sporul asupra întinderii sămănaturilor dela 1840 este de 107.329 
fălci sau de mai bine de 30%, peste tot. Pentru sămănăturile 
făcute de stăpâni el este de aproape 65%/0, pentru acele făcute 
de săteni este aproape neînsemnat, ceva peste 70%. Şi lucrul 
este firesc, căci întinderea de care dispuniau sătenii eră mărgi- 
nită în câte 1!/2 falce de pontaş şi putea creşte numai prin 
sporul firesc al însurăţeilor, pe când stăpânii dispuneau de în- 
tinderi aproape nemărginite. 

In anul 1850, întinderea totală a sămănăturilor a fost de 
497.344 fălci. 

Tabloul alcătuit de Direcţia Statisticei la 1861!) nu ni arată 


1) Lucrări Statistice făcute în anii 1859—1860, Iaşi, Bermann, 
1861, p. 216. 

câtă întindere eră lucrată de stăpâni şi câtă de săteni. Iată 
detailul. 
156.882 fălci grâu. 
96.179 „ Sacară. 
39.335 „ orz şi ovăs. 
194.774 „  popuşoi. 
4.885 „  malaiu. 
5.319 hrișcă. 
Sporul dela 1846 pănă la 1850 erà deci de 34,093 fălci 
în total sau de 7'/,%, 
In anul 18591) întinderea totală a sămănăturilor eră de 
559,671 fălci şi anume: 
161.630 fălci grâu. 
84.272 „  sacară. 
68.894 „ orz şi ovăs. 
232.674 „  popuşoi. 
6.442 „  malaiu. 
5.759 hrișcă. 
Sporul dela 1850 pănă la 1859 erà de 62.327 fălci sau 12'/.%,. 
Dacă considerăm ţifrele extreme, acele dela 1834 şi acele 
dela 1859, vedem că intinderea sămănăturilor în Moldova, în 25 
ani, a sporit dela 314.042 fălci la 559.671 fălti adică cu 245.629 
fălci sau cu 78,22%, 


4. Sistemul întemeiat de Regulament a împiedecat 
desvoltarea agriculturii şi a încurajat nepăsarea şi lenea 
ţăranului. 


Un asemene spor nu poate fi privit ca justificând drep- 
tele așteptări provocate de o schimbare a stării economice atât 
de desăvârşită ca acea provenind din Tratatul dela Adrianopol. 
Inainte de acea pace productele agricole aveau o valoare mi- 
nimă fiindcă aveau un singur muşteriu, — Turcii cari fixau pre- 
ţurile după convenienţa lor. După pacea dela 1828 comerţul şi 
navigația Dunării devenind cu totul libere pânea noastră găsi 


1) Ibid., p. 224. 

deodată o cerere nemărginită şi preţurile stabilite acum numai 
de libera concurenţă se urcară îndoit și întreit, această urcare 
mergând progresând în toată epoca regulamentară. Ar fi fost 
lucru firesc față de împrejurări atât de favorabile, ca produc- 
ţiunea agricolă a ţării, după un sfert de veac, să se întreiască 
şi să se împătrească pe când ea nici nu s'a îndoit. 

Naşte deci întrebarea: care să fi fost pricina mersului atât 
de încet al producţiunii agricole în Moldova? 

Răspu..sul nu poate fi îndoielnic. Pricina acestui mers 
încet în dezvoltarea noastră agricolă, în vremea regula- 
mentară, este fără îndoială datorit regimului agrar croit 
la 1805 şi adus la desăvârșită indeplinire prin Regula- 
mentul Organic. 

Prin acest aşăzământ s'a mărginit, întrun cerc strâmt de 
fier, puterea de muncă şi de producţiune a întregii ţărănimi, 
(afară de răzăşi), la prea puţin peste strictul necesar întreţinerii 
unei familii de ţărani. Gospodarul de orice treaptă fiind măr- 
ginit îf 11/, fălci arătură, câtimea de pâne ce fiecare puteă pro- 
duce pentru negoţ nu putea să fie decât foarte neînsemnată. 

Pe de altă parte stăpânul, jn cultura lui, eră mărginit la 
prea puţin peste întinderea ce o putea lucră cu câtimea de 
muncă rezultând din boierescul ţaranilor de pe moşia lui: în- 
tinderi însemnate de pământ rămâneau nelucrate. Nu se gândiă 
încă nimeni atunci să plătească munci în bani pe o scară mai 
întinsă. Din cercetarea condicilor dintre anii 1840—1850 a mai 
multor moșii mari, reiesă că numai prin excepţiune se dădeau 
atunci bani pe muncă locuitorilor şi această pe o scară cu totul 
neînsemnată. 

Ei mai contractau datorii peste boieresc cătră proprietar 
pentru fânaţ, lemne sau” producte în natură pe cari le plătiau 
prin muncă în acel an sau în anul următor, dar numai excep- 
tional prin prașşilă, secere şi coasă. Atât banii cât și productele 
primite se plâtiau mai adesea prin transporturile de pâne ce le 
făceau. Moldova aveă doară atunci o singură șchele, Galaţul, 
spre care se îndreaptă aproape întreaga recoltă a ţării, marea 
grijă a proprietarului sau a posesorului erà închipuirea trans- 
portului. El eră bucuros când locuitorii aveau nevoie de bani 
pentru a-şi plăti birul și li dădeă voios ¿uma cerută pentru a-și 

închipui transportul în bune condițiuni. Aproape toată toamna 
şi o bună parte din iarnă ţaranii cu boi erau pe drum, ducând 
pâne la Galaţi. 

Foarte arare ori ţaranul se gândiă să ieă pământ de ară- 
tură dela stăpân peste cele 120 prăjini ce i le atribuiă Regu- 
lamentul. El nu fusese nici odată deprins să ieă loc în bani 
căci pănă la 1805, și chiar mai pe urmă aveâ cât pământ voiă în 
schimbul dării de a zecea din roadă, nici nu-i treceă prin minte 
să se încarce cu o datorie bănească pentru a-și întinde plugăria. 
El eră dela început un element de muncă slab din cauza împre- 
jurărilor politice şi economice în cari se desvoltase; puteă oare 
el să fie sigur că se va bucură el de roada ostenelii lui? Boie- 
rescul asupritor care era de natură a desgustă de muncă şi a 
aruncă pe calea trândăviei pe un om silitor, înspăimântă cu atât 
mai ușor pe țaranul român care nu dăduse încă de dulceaţa 
câştigului ce munca îl aduce după dânsa. 

Faptul că ţăranul moldovan eră susceptibil de a deveni 
un plugar silitor şi harnic ni se dovedeşte prin întinderile cul- 
tivate de ţăranii Ţării-de-Jos în momentul punerii în aplicare 
a Regulamentului. Ei fiind aproape de schele și putându-se fo- 
losi de pământuri bune în schimbul dării de a zecea, am văzut 
ce parte insemnată aveau în producţiunea agricolă a ţării. Nu 
poate încăpeâ îndoială că dacă ei, după Pacea dela Adriano- 
pol, ar fi putut urmă să se folosască de întinderi mari, tot în 
schimbul dării de a zecea din roadă, iubirea de muncă desvol- 
tându-se la dânşii cu creșterea câșştigului, ei ar fi lucrat intin- 
deri din ce în ce mai mari. Aceste întinderi lucrate de zecimi 
de mii de muncitori slobozi și doritori de câştig ar fi copleșit 
cu bună samă acele lucrate de trei sau patru sute de proprie- 
tari şi de arendași pentru folosul lor, prin boierescul asupritor 
impus acelorași ţărani. Dar stăpânii nu au lăsat pe Joseni în 
stăpânirea întinderilor ce le lucrau înainte de Regulament decât 
timp de zece ani, pănă ce frica de răscoală a sătenilor a pierit 
din ei şi, la 1843, i-au țintuit și pe dânșii în cercul strâmt pres- 
cris de Regulament. 

Partea harnică şi întreprinzătoare a ţărănimii Moldovei a 
fost. lipsită de imboldul care o împingea la muncă rodnică. Stă- 
pânii poate că au câștigat, dar ţara cu bună samă că a pierdut. 

Dacă, mănţinând un boieresc omenos, Regulamentul n'ar 
fi redus atât de cumplit, la strictul necesar, locul de hrană 
atribuit săteanului şi i-ar fi lăsat astfel, pe lângă putinţa de a 
trä, şi acea de a spori, putem fi siguri, nu numai că Josenii 
şi-ar fi urmat obiceiurile lor harnice, dar şi că aceste obiceiuri 
şi le-ar fi însușit şi Susenii, căci preţurile pânii sporind, ar fi 
permis transportul ei la şchele. In asemene caz, la sfârşitul 
epocii regulamentare, întinderea cultivată în Moldova n'ar fi 
crescut cu 78 la sută ci cel puţin cu 3 —400 la sută. Dar în 
loc de a lucră la desvoltarea iniţiativei și a dorului de muncă 
în ţaran, s'a făcut totul pentru a le ucide într'insul cu desăvârșire. 


5. In ultimii ani ai regimului regulamentar se desvoltă nă- 
zuinţă de a robi munca ţaranului şi peste boieresc. 


In ultimii ani ai regimului regulamentar şi mai cu samă 
în vremea răsboiului Crimeii, când exportul luase un mare 
avânt, proprietarii şi arendaşii începură a trece cu hotărîre 
peste mărginile muncii închezeșluită prin boieresc; ei sporiră 
întinderea sămănăturilor prin muncă plătită din iarnă sau din 
primavară în bani sau în producte. Preţurile cu cari se plătiau 
aceste munci sunt mici. 

Se mai preschimbau acuma, de regulă, în muncă valorea 
prisosului de imaş, a lemnelor de foc şi de trebuinţă și a celor- 
late producte date locuitorului. 

Această tendinţă de a-şi asigură, pe lângă boieresc, muncă 
icftenă prin plată în bani sau în producte se accentuează din 
zi în zi. Proprietarii nescrupuloși şi mai cu samă posesorii 
(arendaşii) recurg la fel de fel de mijloace nescrupuloase pentru 
a-şi inchezeșlui asemene munci ìn câtimi cât de mari. Mij- 
locul obișnuit este încarcarea la socoteli şi adăogirea de do- 
bânzi foarte mari, dela 30 până la 50 la sută, la sumele cu 
cari locuitorii rămân datori la răfuială. 

O dobândă de o carboavă (12 lei 20 parale) la galbăn 
37 lei) este socotită omenoasă. Sătenii sunt siliţi să se invoească 
pentru prisoasele de imaș de cari au nevoie în muncă, bine 
înţeles plătită cu preţurile cele mai reduse. Totuş aceste ten- 

dinţi de monopolizare, de robire a muncii de care mai dispunea 
săteanul și după efectuarea boierescului, nu erà încă generală 
şi mai ales se manifestă la posesori. Cei mai mulţi din pro- 
prietari deşi făceau învoeli grele şi căutau a spori câtimile de 
muncă de cari dispuneau anual, socotiau pe locuitori drept și 
nu adăogiau dobânzi la sumele cu cari rămâneau datori. 

In această privinţă zilele cele mai rele pentru țărănime 
încă nu venise. 

Numărul moșiilor căutate de însuşi proprietarii lor începu 
să scadă pe la sfârşitul Domniei lui Mihaiu Sturdza, acel al 
moşiilor arendate crescând din zi în zi. Cauzele acestei schim- 
bări care numai spre binele ţărănimii şi a ţării nu a fost, le 
vom vedeâ întrun capitol următor. 

In rezumat, sătenii din Moldova în epoca regulamentară, 
dacă nu văzură starea lor sporind nici nu dădură înapoi, cu 
toate abuzurile despre cari voiu vorbi în capitolul următor. 
Regulamentul Organic nu li permitea să se îmbogăţească dar 
li închezeşluiă cătimea de pământ trebuitoare pentru a trăi şi 
dacă boierescul eră greu, asupritor şi covârşiă cu mult va- 
loarea chiriei anuale a pământului de care se folosiau, el li 
lasă vremea trebuitoare ca să-l lucreze. Oamenii puteau vc- 
getă fără grijă a zilei de mâni, iar viitorul copiilor îl ştiau asi- 
gurat, căci nu aveau știință de rostirile încurcate și cu două 
înţelesuri puse de stăpâni în această privinţă în Regulament 
şi nu văzuse încă nici o incercare de a tăgădui vre-unui însu- 
răţel dreptul său la întinderea de pământ cuvenită pentru nu- 
mărul de vite de care dispuneă. 


6. Despre preţurile pământului şi ale muncii în 
epoca regulamentară. 


Deși art. 122 al Regulamentului hotărâ ca Obşteasca 
Obişnuită Adunare va alcătui în toţi anii tablă de preţurile de 
mijloc ce au avut curs în fieștecare loc în curgerea anului 
trecut şi că „aceste preţuri vor sluji de regulă la neînvoirile 
ce ar naşte între proprietari şi între locuitori“, nu mi-a fost cu 
putință se găsesc acele „table“. Ele nu se află în Analele Par- 

lamentare şi n'a fost chip să se dea, în Arhiva Statului din laşi 
sau în Arhivele ţinutale, nu numai de dânsele, dar nici chiar de 
lucrările pregătitoare făcute în ţinuturi spre alcătuirea lor. Pre- 
supun deci că, cu toată rostirea Regulamentului, asemenea table 
n'au fost alcătuite. 

Pentru a cunoaște preţurile pământului şi a muncii, sun- 
tem reduși la condicile de răfuială ale moşiilor sau la listele 
de preţuri curente trimise în fiecare lună de isprăvnicii cu mai 
multă sau mai puţină regularitate. 

In primii ani regulamentari nu se plătiă în bani nici ară- 
tura, nici praşila, nici secerea, nici coasa şi de oarece ţaranii 
nu luau pământ în bani, n'am găsit în condicile cercetate de 
mine pănă acum nici o menţiune despre preţul pământului sau 
a unor asemenea munci. Rămân deci, pentru epoca pănă la 
1850, preţurile curente oficiale. 

Ele sunt mute în privința preţurilor cu cari se năimiă 
pământul, singura piesă dând lămuriri amănunțite și complecte 
în această privință este un dosar alcătuit la Departamentul de 
Interne, cu ştiinţile asupra preţuirii pământului, culese de pe 
la isprăvnicii în anul 1849, în urma poroncii Departamentului 
şi care se va găsi rezumat în Volumul al III-lea din Acte și 
Legiuiri ale d-lui D. C. Sturdza-Şcheeanu. 

Din aceste ştiinţi reiesă că, la 1849, locul de arătură se 
arendă, în detaliu cu câte 20—24 lei vechi (6,40 -7,68 lei noi) 
pe an falcea, în ţălină şi cu 16—20 lei vechi (5,12—6,40 lei noi) 
pe an falcea, în moină în ţinutul Fălciului; cu 24—35 lei vechi 
(7,68—10,96 lei noi) pe an falcea, în țălină şi cu 16—24 lei 
vechi (5,12—7,68 lei noi) pe an falcea, în moină, în ţinutul Te- 
cuciului; tu câte 20—40 lei vechi (6,40—12,80 lei noi) pe an 
falcea, în țălină şi cu 24—30 lei vechi (7,68—9,60 lei noi) pe 
an falcea, în moină, în ţinutul Vasluiului; cu câte 30—40 let 
vechi (9,60—12,80 lei noi) pe an falcea, în ţălină, şi cu 28—36 
lei vechi (8,96—11,52 lei noi) pe an falcea, în moină, în ţinuturile 
Dorohoiu, Tutova şi Putna. 

In ţinutul Covurluiu locul de arătură se arendă cu câte 
30—45 lei vechi (9,60—14,40 lei noi) pe an falcea, în ţălină şi 
25—35 lei vechi (8—10,96 lei noi) pe an falcea, în moină. In 
ținutul Romanului preţurile variau dela 45 la 72 lei vechi 

(14,40—23,04 lei noi) pe an, în ţălină şi dela 35 la 55 lei vechi 
10,96—17,60 lei noi) pe an, în moină; la Bacău dela 50 la 80 
lei vechi (16—25,60 lei noi) pe an falcea, în ţălină și dela 60 
la 100 lei vechi (19,20—32 lei noi) pe an falcea, în moină. La 
Neamţu şi Iaşi, după plăşi, dela 28 la 100 lei vechi (8,96—32 
lei noi) pe an falcea în țălină şi dela 20 la 60 lei vechi (6,40— 
19,20 lei noi), (în Neamţu chiar pănă la 80 lei vechi sau 25,60 
lei noi) pe an falcea, în moină. 

Fânaţul variază între 18—36 lei vechi (5,76—11,52 lei noi) 
falcea pe an în ţinuturile Putna şi Dorohoiu şi parte din Iași. 
dela 30—60 lei vechi (9,60—19,20 lei noi) pe an falcea in ţinutul 
Fălciului; în ţinuturile Tutova, Tecuciu, Neamţu şi unele părți 
din laşi variază dela 50 la 80 lei vechi (16—25,60 lei noi) fal- 
cea pe an; la Vasluiu dela 70 la 108 lei vechi (22,40—34,56 
lei noi) la Covurluiu dela 80 la 120 lei vechi (25,60—38,40 
lei noi), la Roman dela 60 la 140 lei vechi (19,20—44,80 lei 
noi), la Bacău dela 80 la 180 lei vechi (25,60—57,60 lei noi). 
Imaşul variază dela 12 lei vechi (3,84 lei noi) falcea (Tecuciu 
şi Dorohoiu) pănă la 60 lei vechi (19,20 lei noi) falcea (pentru 
suhaturi de îngrăşat boi). : 

Se poate deci admite că, la 1849, în partea de câmpa 
Moldovei, falcea de loc de arătură se arendă, în detaliu, cu un 
preţ mijlociu de 35 lei vechi (14,20 lei noi) pe an, fânaţul 
cu 50—60 lei vechi (16—19,20 lei noi) falcea, imaşul cu 20—25 
lei vechi (6,40—8 lei noi) falcea. 

Acestea sunt preţurile de detaliu, pentru țarani. Din ta- 
bioul arenzilor moșiilor Sfântului Spiridon din Iaşi, care se va 
găsi în Apendicele acestei lucrări şi care cuprinde şi intinderea 
fiecărei moșii, rezultă că, la aceeaşi epocă, arenzile în total erau 
neasemănat mai ieftene. Apoi repet că ţaranii năimiau pământ 
dela proprietari şi posesori numai în cazuri cu totul excepționale. 

In cât priveşte preţurile de muncă cari rezultă din tablou. 
rile de preţuri curente trimise lunar de isprăvnicii, trebue ob- 
servat că acest serviciu eră făcut cu o mare neglijență, unele 
ţinuturi, ca Covurluiu și Vasluiu, netrimiţând pentru aproape tot 
şirul anilor nici o ştire în privinţa preţurilor muncii. Ele tre- 
buesc deci admise numai ca nişte date aproximative. 

Aceste tablouri ni dau preţurile ce se plătiau pe muncă 

în momentul în care acea muncă se execută şi nici de cum 
acele ce sar fi plătit pentru munci angajate de mai nainte, de 
cu iarnă sau de cu primavară. 

Din ele rezultă că, la începutul regimului regulamentar. 
ziua de muncă variă dela 1 până la 7 lei vechi (0,32—2,24 
lei noi). Aceste două limite sunt excepţionale, cea dintăiu ni se 
prezintă numai de vro două ori, pentru munci diverse, pro- 
babil uşoare, iar cea de a doua pentru ziua de coasă, probabil 
întrun moment de grabă mare şi întrun an ploios. Se poate 
admite că prețul mijlociu al zilei de lucru în vremea muncii eră 
de obiceiu, în întăia jumatate a epocii regulamentare, dela 2", 
la 3'/, lei vechi (80—1,12 lei noi) suindu-se uneori pănă la 5 
lci vechi (1,60 lei noi) şi, excepţional, trecând peste 5 lei. 

Dela 1850 încoace se poate admite că acest preț mijlociu 
al zilei nu mai cade în deobşte sub 3%/, lei vechi (1,12 lei noi) 
fără însă a depăşi maximumul efectiv de 5 lei vechi (1.60 lei 
noi) ce-l atingeă mai nainte. 

Dacă preţurile de mai sus contrastează în chip avantajos 
cu acele ce se plătesc, astăzi chiar, de mulţi arendaşi şi proprie- 
tari pentru munca contractată de cu iarnă, ele erau neasămănat 
superioare! acelor ce se plătiau atunci pe munca contractată de 
mai nainte. (Repet că cazul se întâmplă rar înainte de 1850). 
Am văzut, în încheierea Sfatului Adminisirativ dela 22 August 
18441), că nişte proprietari şi posesori din Tutova au plătit unor 
locuitori din acel ţinut, de cu iarnă, 14—20 lei vechi (4,48—6,40 
lei noi) pc falcea de secere care, în timpul muncii, o plătiau cu 
40 de lei vechi (12,80 lei noi) şi mai mult. Pe când deci, în 
cazul al doilea, plătiau 20 parale (16 bani) prăjina de secere. 
în cel dintăiu n'o plătiau nici cu 7 parale (5 bani). A 7 parale 
prăjina, ziua revine (socotind caratul) la 1 leu 30 parale (60 bani), 
iar a 20 parale prăjina, ziua revine la 4 lei 17 parale (1,44 
lei noi). Adică de pe atunci se vădeşte că năzuinţa proprietarilor 
şi acea a arendașilor erà de a plăti sătenilor, angajând-o dinainte, 
la vreme de nevoe pentru sătean, munca lor cu o treime din 
valoarea ei adevărată. 

Aceeaş piesă care ni dă valoarea în detaliu a pământului, 


1) D. C Sturdza-Şcheeanu. Acte și Legiuiri, I, p. 283. 

ni dă şi preţurile muncii socotite pe falce sau prăjină şi anga- 
jate de mai nainte. Ele variază foarte mult: arătura (in moină) 
dela 16 pănă la 50 lei vechi (5,12—16 lei noi) pe falce, în ţălină 
pănă la 55 lei vechi (17,60 lei noi), praşila variază dela 40 lei 
vechi (12,80 lei noi) (excepţional) pănă la 120 lei vechi (38,40 
lei noi), mijlocia este de 80 lei vechi (25,60 lei noi) falcea. Se- 
cerea variază dela 24 pănă la 96 lei vechi (7,68—30,72 lei noi) 
falcea, însă aceste cifre sunt extreme, preţul mijlociu este de 
40 lei vechi (12,80 lei noi). Falcea de iarbă pusă în stog se 
plătiă dela 18 pănă la 45 lei vechi (5,76—14,40 lei noi), preţul 
mijlociu eră de 40 lei vechi (12,80 lei noi). 

Limita superioară a acestor prețuri pentru muncă 
angajată de mai nainte, n'a mai sporit de loc de atunci; 
muncile făcute de farani în Moldova în anii din urmă, 
pentru datorii din trecut. pentru angajamente făcute din 
iarnă, pentru învoieli de imaş şi de locuri de ardtură şi 
pentru productele luate, nu depăşiau limita superioară a 
preţurilor cu cari se plătiau aceleași munci în anul 1849. 
Insă prețurile cu cari li se arendează acum pământurile 
de arălură şi de imaş, când sunt moderate, întrec pe acele 
de atunci de patru sau de cinci ori, în multe cazuri chiar 
de şapte şi de opt ori. 

Singura deosebire pentru preţurile muncii este că, în 1849 
şi după 1850, această limită superioară se atingea mai rar, cea 
inferioară fiind aproape cu desăvârșire căzută în desuetudine. 

De aici rezultă că, pe când venitul moșiilor se împătrise 
şi se înciacise între 1830 şi 1859, preţul muncii cu ziua se suise 
numai puţin (dela 30—50 la sută), iar ţaranul se folosiă de acel 
spor numai prin excepțiune, căci stăpânii şi arendașii aveau 
grijă să-l pândească lu nevoie spre a-i robi munca pe preţuri 
reduse. Şi nu trebue uitat că, între 1830 şi 1859, preţul obiec- 
telur de prima necesitate crescuse în chip foarte însemnat !). 

Faptul de căpetenie şi greu de urmări ce ni se înfățoşază 
insă este următorul: 

După încheierea proceswui de reducere a dreptului 


1) Vezi tablourile de preţuri de obiecte de prima necesitate în 
Moldova, în epoca regulamentară, în D. C. Sturdza-Şcheeanu, Op. cit., III). 

de folosință al săteanului asupra hotarului locuit de el, 
prin despoiarea regulamentară, după izbutirea clasei stă- 
pânitoare să robească în folosul ei parte însemnată din 
munca braţelor ţărănimii, se naşte şi se desvoltă o nouă, 
năzuință: acea de a întinde această robire, în schimbul 
unor prețuri derizorii, şi asupra rămăşiții de muncă de 
care mai puteà dispune ţaranul după săvârşirea boieres- 
cului. 

Această năzuință nu se mai vădeşte numai la membrii 
vechei clase stăpânitoare, ea se observă mai cu samă la acei 
ai clasei nou născute a exploatatorilor de pământ luat în între- 
prindere dela alţii. Iată 'o nouă primejdie, o nouă greutate îm- 
potriva căreia avu să lupte țărănimea; primejdia şi greutatea au 
mers crescând pănă în zilele noastre, când ele își ating culmea. 

CAPITOLUL V 


Abuzurile de cari suferiau sătenii din Moldova în vremea 
Domniei lui Mihaiu Sturdza. 


Pănă acuma m'am ocupat de regimul ce legile îl făceau 
taranului moldovan pe hârtie, acum voiu arată regimul ade- 
vărat căruia eră supus acel ţaran în vremea întăii Domnii re- 
gulamentare, rezumând aici conţinutul unui număr de dosare 
de asupriri aflate în Arhiva Statului din laşi. Aceste dosare 
sunt luate dintr'un singur Opis (No. 2013) şi relative la fapte 
bine dovedite. Insă ţin să declar că dosarile de jălbi date de 
jarani pentru asupriri se numără cu miile în Arhiva 
Statului dela Iaşi. 

1. Anul 1832. Moşia Foltești a Logofătulut Lupu Balş, 
ținutul Covurluiu '). Posesorul moşiei Folteşti, Vasile Ivanovici, 
asupreşte şi bate pe locuitorii satelor Folteşti, Fântânelile, Scân- 
teieştii, Chirafteii şi Măstăcanii. Li aţine calea la drumul mare 
şi-i bate cumplit. Din satul Folteşti numai puţini locuitori au 
rămas nebătuţi precum dovedeşte o listă de mai bine de 50 
locuitori bătuţi, printre cari preotul Ion Ghenghea şi doi das- 
cali. Pe unul din aceştia l'a bătut purtându-l cu funia de gât. 
La claca plugurilor din toamna anul 1832. i-a bătut pe toţi dela 
olaltă. (l-a scos la arat două zile după ce pământul a înghe- 
tat de tot). Imaşul vitelor îl vinde la Bulgari străini, prășitu- 
rile de popuşoi ale locuitorilor le vinde altor sate. Necontenit 
ieå cu sila boii locuitorilor şi-i întrebuințează la arătura lui. 

Pe oamenii cari aveau vii cu dijmă pe moșia Folteșşti, i-a 
oprit dela cules pănă ce ei au consimţit să-i plătească câte 3 
lei de vadra de dijmă; apoi iar i-a oprit, silindu-i să suie acea 
plată la 4 lei 20 parale, astfel că, întârziindu-se culesul, via a 
fost bătută de brumă, păgubind locuitorii mult. 


1) Arhiva Statului din Iași, Op. 2013, Trsp. 1764, Dos. No. 133. 

Ieà vite de a sătenilor cu sila, în folosul său, însemnân- 
du-le chiar cu fierul lui. Sileşte pe oameni să-i vândă productele 
cu preţ mult mai jos decât acel obișnuit. 

A silit pe preotul Ghenghe să ieâ în arendă crâşma şi nu-i 
plăteşte băutura luată de acolo, sub cuvânt că crâșmarul nu i-a 
făcut pont, pe când crâșmarul nare pământ în Folteşti, nu este 
pontaş ci locuitor din Galaţi. 

Satul Fântânelile având a-i face podvoadă (transport) de 
vin la Galaţi, a silit pe oameni să ducă vinul la Brăila unde 
i-a ţinut trei zile pe loc cu descarcatul. Peste condiţiile contrac- 
tului a supus la boieresc pe dascalii din Fântânele. Li-a luat 
dimerlia de pâne de 13—14 oca în loc de 12 cum eră obiceiul. 

A silit pe 4 locuitori din cătunul Maravelesc, lângă satul 
Stoicanii, să facă boierescul ce aveau să-l facă 15 oameni, A 
trimis pe locuitorii din Fântânele la coasa boierescului în celălalt 
capăt al moşiți, la Prut şi, pe când ei cosiau boierescul acolo, 
a vândut locurile lor de coasă, în folosul său, la străini, punând 
pe acei străini să cosească acele locuri înainte ca oamenii din 
Fântânele să se întoarcă. Oamenii au rămas lipsiţi de nutreţ. 

A luat dela locuitorii din Scânteieşti o gloabă de 117 let 
20 parale pentru 16 vite prinse la hotarul moşiei Folteșşti, fără 
ca acele vite să fi intrat pe pământul lui Ivanovici. 

A luat gloabă 31 lei dela preotul Ioan și dela Manolache 
Dănăilă din Stoicani, pentru 6 cai prinşi pe un imaș pe care 
erau învoiţi pentru muncă. Dela locuitorii din Stoicani li-a luat, 
peste așăzământul lor, câte 2 zile de om şi câte 1 puiu de 
găină pentru imaș. 

A luat ca dijmă: dela Gheorghe Neculai 7 clăi de orz 
din 15, dela Iordache Bratul 7 clăi de orz din 12, dela Stan 
Mocanu 4 clăi de ovăs din 20. Dela unul a luat toată cânepa, 
dela altul 2 care păring din 4, dela preotul Gheorghe Patriche 
a luat tot ovăsul cât preotul îl avea sămănat. Dela un om care 
aveă 9 clăi de orz pe o moşie megieşită, i-a răpit 5 clăi. 

Pe niște locuitori cari scăpase, unul 2 boi şi altul 4 boi, 
după ce au plătit ispașa, a globit pe cel dintăiu cu 27 lei şi pe 
cel de al doilea cu 78 lei. Mai urmează nenumărate abuzuri, 

Toate aceste fapte se dovedesc prin mai multe cercetări 
făcute la faţa locului de funcționari ai Pârcălăbiei în unire cu 

cinovnici de ai consulatului rusesc (căci Ivanovici erà supus 
rus), iar el își urmează abuzurile. 

Locuitorii trimit jalbă peste jalbă la Iaşi şi Kişselev pune 
pe una din ele rezoluția următoare: „Sil est vrai que le Gou- 
vernement est instruit et qu'il n'a point sévi contre le coupable, 
cela donnerait une triste idée de la marche des affaires en Mol- 
davie. Un rapport me sera fait à ce sujet“. 

Raportul cerut se face, se dau ordine Pârcălăbiei și Agen- 
tului consular rus din Galaţi, „să oprească pe Ivanovici dela 
samovolnicile lui porniri“ dar nime nu are putere să-l scoată 
de pe moșie. La Dechemvrie 1833, sameșul de Covurluiu ra- 
portează că Ivanovici își urmează fără de legile. După nenu- 
mărale ordine se isbuteşte în sfârșit a-l departă din posesia 
moşiei, tocmai la Maiu 1834. 

2. PRotopânești !), ţinutul Sucevei. Armeanul Grigore 
Pruncul, posesorul moşiei, ridică la Octomvrie 1832 pe opt locuitori, 
noaptea, dela casele lor, îi duce la curte, îi închide o zi şi două 
nopţi întrun hambar spre a-i sili să-i fie slujbaşi volnici, dar ei 
nu primesc cu nici un preţ. Femeile lor reclamând isprăvniciei, 
se dă drumul barbaţilor, dar posesorul ridică noaptea femeile 
şi le închide în hambar în locul barbaţilor. 

3. Coţușca ?), ţinutul Dorohoiu. Locuitorii din Coţuşca se 
jăluesc, la 16 Aprilie 1832, lui Mircovici că proprietarul moșiei, 
Neculai Vârgolici, îi sileşte să lucreze peste boieresc, în fiecare 
zi fără contenire, rămânând ogoarele lor neprăşite şi nesecerate, 
fânaţul lor necosit. Vadanele sarace sunt silite a lucră de obște 
lui Vârgolici. El nu le lasă să se mărite pănă ce nu-i plă- 
tesc câte 20—30 galbeni. Iar barbaţii acelor vadane fiind 
morţi, sileşte pe ceilalţi locuitori a cosi şi a strânge fânul lor 
și ieă astfel câte 20 lei pe falce. Un locuitor fugind din sat, l'a adus 
înapoi, la ţinut trei săptămâni în fiare, noaptea, iar ziua îl siliă 
să râşnească câte o dimerlie de grâu. Fetelor cari rămân acasă 
li dădea de râșşnit câte o dimerlie de grâu. Bate oamenii de 
zac la pat și chiar mor în urma bătăii, precum au şi 
murit şăse. Oamenii neputând, de multă muncă la care îi pune, 


1) Ibid. 
2) Ibid. 

să-şi lucreze pământurile lor, ele sau părăginit şi Vârgolici li-a 
împlinit câte 21 lei pe falce drept dijmă, deşi ei nu luase nici 
un popuşoiu. li ţineă închişi pănă ce-i dădeau zapis că nu se 
vor jălui nicăiure. 

Şi-a luat 4 boi pahonţeşti drept 4 galbeni (140 lei) cari 
boi făceau 400 lei. Vitele lui Vârgolici au mâncat într'un lan 
de popușşoi al său, iar el a luat locuitorilor 6 galbeni ispaşă, 
zicând că au mâncat vitele lor. Nicăiure nu pot obținea dreptate. 

In urma încheierii energice a lui Mircovici, Sfatul rândueşte 
o cercetare. Locuitorii renunţă la toate reclamaţiile lor, dar chiar 
din actul lor de dezistare se cunoaşte că Vârgolici a cumpărat-o 
prin daruri însemnate, făcute chiar la facerea actului, prin care 
li dărueşte dijma popuşoilor pe anul 1831, 1563 lei in bani şi 500 
dimerlii popușşoi. 

4. Tatomireştii !), ţinutul Vasluiu. Isprăvnicia de Vasluiu 
raportează la 3 Octombrie 1841 că Aga Iordache Cuza asu- 
preşte pe locuitorii satului său, Tatomireştii, cu nesuferite bătăi. 
Cu toate măsurile întrebuințate de Isprăvnicie, n'a fost chip a 
opri acest rău, „căci Dumnealui Aga, pândind când rânduitul 
Isprăvniciei lipseşte din sat, atunci îndată porneşte insuş cu 
țiganii dumisale, prinde pe bieţii oameni și-i pedepseşte prin 
bătăi. Isprăvnicia cere deslegare, căci locuitorii în urma acestor 
asupriri se pot împrăștia. Sfatul prin încheierea ce pune pe 
acest doclad arată că urmările Agăi îi sunt cunoscute şi că „nu 
odată i sau pus in vedere“, dar, „de vreme ce în așteptarea 
unei îndreptări, Domnia-Sa nu conteneşte a face asupriri ne- 
îngăduite de pravilă“, Sfatul hotărăşte a-i face cunoscut, pentru 
cea de pe urmă dată, „că dacă și după această luare aminte 
nu se va părăsi de întinderile asupritoare, atunci Ocârmuirea 
socotindu-l de nedestoinic întru a-şi ocârmui averea sa“ va fi 
silită a încredință acea ocârmuire altor feţe. 

Această încheiere comunicându-se Agăi Iordache Cuza, el 
răspunse că este calomniat de locuitori şi de Aga Gheorghe 
Racoviţă, ispravnicul ținutului și ceri să se facă o cercetare 
la faţa locului. Cercetarea se făcu şi plângerile locuitorilor fură 
găsite adevărate, însă ea nu aduse nici o îndreptare la starea 


1) Archiva Statului, Iaşi. Op. 2013, Trsp. 1764, Dos. No. 1423 


www.dacoromanica.ro 


121 


locuitorilor din Tatomireşti, căci găsim în dosar altă jalbă a lor, 
din 12 Aprilie 1842, prin care cer învoire să se strămute pe 
moşia Codăieştii a Agăi Vasile Ghyka. 

5. Satele dela munte ale mânăstirii Neamţului 1), ţinu- 
turile Neamţu și Suceava. La 4 August 1841, stareţul Venedict 
al mănăstirii Neamţului se plânge Domnului că nu se poate 
învoi cu locuitorii moşiilor dela munte a mănăstirii. Călugării 
cer ca locuitorii să plătească mai întăiu câte 3 galbeni de 
nume pentru boierescul lor şi apoi să se invoiască pentru 
locuri de hrană. Locuitorii însă vor să mănţină învoiala ce o 
aveau cu arendașii, prin cari plăteau câte 6 galbeni de nume, dar 
aveau folosința locurilor de hrană, a fânaţelor, a mutărilor de oi, a 
orânzilor şi alte venituri ale moșiei afară de pădure de care 
se folosiă numai arendaşul. 

Această pretenţie avu darul să stârnească chiar indignarea 
lui Mihaiu Sturdza, care puse pe jalba starețului apostila urmă- 
toare: „Sfatul Nostru din necuviincioasă cerere cuprinsă în jalba 
aceasta se va încredinţă, în cât iscăliţii s'au depărtat nu numai 
de făgăduinţile date cătră Noi şi de îndatoririle shimei mona- 
hiceşti, dar şi de cel mai întăiu al omenirii haractir, propuind 
ca locuitorii să plătească bani pe văzduh şi deosebit apoi să 
se învoiască pentru locurile de hrană ce li se va da. Drept aceea 
pentru că au îndrăznit a se adresari cătră noi cu asemene cerere, 
li se va face înscris aspră dojană“. Apoi Domnul hotăreşte ca 
Vornicul Ştefan Catargiu bătrănul, să meargă la faţa locului 
spre a săvârşi învoiala între locuitori și mănăstire. 

Din dosar se constată că învoielile la munte erau foarte 
grele. Se plătiă: 

La Galu 210 lei pentru lucrul boierescului, prisosul lo- 
cului etc. 

La Pipirig 210 lei pentru aceleaşi. 

La Bistricioara 137 lei pentru aceleaşi. 

La Hangu 160 lei pentru aceleaşi. 

La Chisirig 140 lei pentru aceleaşi. 

La Schitul Hangului 140 lei pentru aceleași. 

La Buhalriţa 140 lei pentru aceleaşi. 

La Cârnu 245 lei pentru aceleași. 


1) Ibid., Op. 2013, Trsp. 1764, Dos. No. 1424. 

La Bicaz 210 lei pentru aceleași. 

La Tarcău 160 lei pentru aceleaşi. 

La Pângăraţi 160 lei pentru aceleași. 

La Vadurile Bistriţei 155 lei pentru aceleași. 

La Oanţu 155 lei pentru aceleaşi, pe lângă alte corvezi şi 
dări, ca s. e. 1000 culbeci, 1000 păstrăvi, 30 găinuşi (ierunci) de 
sat, apoi de nume câte 10 prăjini praşilă, câte 4 palme lemne 
aduse, câte 1 falce coasă, câte 1 plută grinzi, câte 8 zile de 
lucru la orice trebuință, câte una sau mai multe podvezi, 
găini şi ouă. 

In urma învoielilor impuse de Vornicul Ştefan Catargiu, 
vedem angăriile şi corvezile dispărând cu desăvârşire, iar pentru 
boieresc şi loc sătenii plătesc: 

La Crăpăturile şi Farcaşa . . 88 lei 30 parale 


„ Galu .........140, — — 
a Pipirig ........ 156 , 23 parale 
„ Farcaşa Stejarul . . . . 98 „20 , 


Aceste cercetări avură drept urmare Legea Muntelui 
votată de Obșteasca Adunare în sesiunea anului 1844. 

6. Braniştea şi Lozova!), ţinutul Corvurluiu. Incă “dela 
1837 se înființează, la Pârcălăbia de Galaţi, un dosar pentru 
abuzurile săvârşite de posesorul moșiilor Braniștea şi Lozova, 
Comisul Mihalache Străjăscu, in urma jălbilor date de locuitori 
Domnului. 

Ii încarcă la zilele boierescului astfel că nu li mai răma- 
neâ vreme pentru a-și lucră locurile lor. In loc de cele două pod- 
vezi legiuite, ei nu se mântuaiu nici cu patru. Invoiă drumeţi 
să pășuneze în imaşul locuitorilor, astfel că aceștia erau siliți să 
cumpere imaș pe alte moșii. Ii încarcă şi-i înşală cumplit la so- 
coteli. Ii schingiuiă bătându-i, punându-i în butuc şi supu- 
nându-i la alte chinuri. Pârcălăbia făcuse cercetare şi încă de pe 
la 1837 stăruise pe lângâ posesor să înceteze cu abuzurile. In 
August a acelueaş an, Pârcălăbia primeşte dela locuitori o nouă 
jalbă, arătând că Străjăscu după ce au adunat toată pânea 
boierească, când oamenii erau s'inceapă a strânge şi pe a lor, 


1) Ibid., Op 2013, Trsp. 1764, Dos. No. 1272. 

posesorul nu i-a îngăduit, silindu-i să iasă la trierul!) produc- 
telor lui, lăsând pânea lor să se piardă pe câmp. 

Un revizor trimis de Departament pentru a cerceta pri- 
cina este cumpărat de Străjăscu şi sileşte pe locuitori să arăte 
în scris că s'au împăcat cu Străjăscu. Nişte datorii ale locuito- 
rilor către Străjăscu sunt implinite cu cazaci, în absenţa titu- 
larului Pârcălăbiei, la 1838, deşi par a nu fi fost adevărate. 

Moşia este apoi arendată altuia şi Străjăscu pleacă fără 
a plăti nişte bani ce datoria locuitorilor. 

Dar când se apropie expirarea noului contract, la 1840, 
Străjăscu ieă din nou moşia dela Episcopul de Roman. Spăi- 
mântaţi că au să încapă iar pe mâna lui, locuitorii reclamă 
Paârcălăbiei, Domnului şi Episcopului. Pârcălabul Vasile Beldi- 
man, pe urmă Vel-Postelnic, îi sprijină din răsputeri; Episcopul 
aduce la cunoștința Domnului faptele rele ale lui Străjăscu şi 
cere să-l depărteze din posesia pentru care nu plătise încă ni- 
mică. Străjăscu izbuteşte să câştige bunavoinţă a Sfatului Câr- 
muitor căruia Mihaiu Sturdza recomandase afacerea. Sfatul face 
anaforă pentru mănţinerea lui Străjăscu, dar Domnul hotărește 
ca el să fie depărtat. 

7. Satele din valea Prutului”), ţinutul Iaşi. Un nu- 
măr însemnat de locuitori din satele de pe Prut ridicân- 
du-se cu vitele şi averea lor și trecând fără de veste în Rusia, 
Ocârmuirea Moldovei rândui o cercetare spre a află pricinile 
acestei bejenii şi a luă măsuri pentru a împiedecă fuga altora. 
Iată constatările de căpetenie a Comisiei la fiecare sat: 

a) Prisacanii şi Costulenii. Nu li se dă deplin nici få- 
naţul nici locul de arătură, sunt asupriţi cu socoteala și cu 
boierescul, posesorul cerându-li să facă în acel an rămășşița de 
lucru nu numai din zilele boierescului a anului trecut, ci și din 
zilele de meremet a acelueaş an, ceea ce este împotriva rostirii 
Regulamentului. Locuitorii sunt siliți să facă câte patru pod- 
vezi în loc de două, căci pentru cele două care lemne ce sunt 
datori să ducă la Curte, li se cere să ducă două care lemne 
la laşi. Posesorul ieă feciori boiereşti dintre fruntaşi şi a silit 


1) Trierul eră o muncă ce nu se făcea din zilele boierescului. 
2 Ibid., Op., 2013, Trsp. 1765, No. 1457. 

pe locuitorii fără boi să închirieze căruți pentru a trans- 
portă lemne la Iaşi. 

b) Măcăreștii. Nu li se dă nici locul de arat nici imaşul 
nici fânaţul hotărît de Regulament, iar pontul îl fac deplin. 
Locuitorii palmaşi au fost siliți să ndimeze boi şi care 
ca să ducă lå lași câte două podvezi şi câte două care 
lemne. Pe unii palmaşi, datori să lucreze 4 zile impotriva pod- 
vezilor, îi sileşte să lucreze câte 12 zile, adică cu 8 mai mult 
decât hotărăşte legea. Şi se mai ieà, peste aşăzământ, câte 2 
găini de casă şi câte un câleap de tors. Locuitorilor ce au 
peste 5 vite nu li vinde fânaţ şi imaș, tărăgănindu-i cu vorba 
pănă în iarnă pentru a li vinde nutreţul mai scump. Pentru 
cele 4 zile de meremet, sileşte pe locuitori să lucreze la câmp, 
la coasă sau la alte munci sau să bată popuşoi. 

c) Ţuțora. Deşi locuitorii fac boierescul deplin, după pont, 
nu li se dă întinderile de arătură, fânaţ şi imaş ce li se cuvin 
după legiuire. Posesorul ieâ de fiecare nume câte o găină şi 
un puiu. Fânaţul ce li s'a dat în anul curent se află în locul 
cel mai rău şi nerodnic. 

d) Petreștii. Nu li se dă imașul şi locul de arătură cu- 
venit după pont deși ei fac boierescul deplin. In loc de a duce 
două care lemne la curte, sunt siliți să ducă trei la Iaşi. Cele 
4 zile de meremet sunt transformate în coasă și în praşilă. 

e) Trifeştii Vechi. Nu li se dă imaşul statornicit de 
pont, astfel că sunt siliți să cumpere, tot pe acea moșie, 
un Suhat pentru care plătesc 1000 lei. Când isprăvesc munca 
boierescului nu sunt îngăduiţi să-şi lucreze pânea lor, ci sunt 
luaţi îndată la alte munci pentru plata celor 1000 lei ce dato- 
resc pentru imaș. Cele două care lemne ce trebue să le care 
la curtea moşiei sunt siliţi să le ducă la Iași. Cele 4 zile de 
meremet sunt înlocuite prin lucru la câmp, bătut de popuşoi 
şi altele. 

Palmaşii neputând face cele 4 transporturi ce li se cer 
împotriva Regulamentului, au fost siliți să lucreze câte 8 zile 
cu palmele. 

f) Zăbolotenii. Locurile de hrană nu li se dau după glă- 
suirea Regulamentului, iar boierescul îl fac deplin. Palmaşii 
sunt siliți să facă câte 12 zile spre a înlocui cele 4 transpor- 

turi ce li se cer împotriva Regulamentului. Zilele de meremet se 
înlocuesc prin zile de lucru la câmp. Proprietarul a adus pe 
moşie un număr de ţigani lăieşi cari fac mari supărări păs- 
când locul locuitorilor cu vitele lor şi făcând prădăciuni. 

g) Trifeştii lui Păun. Au fost siliți să are peste arătura 
statornicită de pont fără a fi plătiţi. Şi se cer câte doi pui de 
găină de casă. 

h) Tabăra. Nu li se dă pământ după pont, dar munca o 
fac întreagă. Cele 4 zile de meremet sunt întrebuințate la 
prașilă, coasă, bătut de popuşoi şi altele. In anul 1840 au 
fost siliți să cosească, fără plată, câte 1 falce peste pont. După 
ce isprăvesc lucrul boierescului, nu li se dă ragaz să facă mun- 
cile lor ci sunt constrânşi a face alte munci pentru deosebite 
datorii. Posesorul (Vornicul N. Mavrocordat) ieâ dijmă din cio- 
călăi de popușoi şi sunt siliţi s'o care la locul unde li se po- 
ronceşte“. La luarea dijmei de popuşoi, se alege dela cel mai 
bun loc, iarăș nu cu măsurătoare la fieşte care zece prăjini 
sau dimerlii. 

Aceste lămuriri sunt preţioase fiindcă ele cuprind o re- 
giune întreagă și sunt făcute de oamenii unei ocârmuiri care 
numai de părtinire pentru săteni nu poate să fie învinovăţită, 
şi sunt deci, în această privință, mai presus de orice bănuială. 
Apoi ele mai sunt interesante prin faptul că descriu împreju- 
rări cari se petrec în vecinătatea cea mai apropiată a scaunului 
domnesc. Dacă asemenea abuzuri aveau fiinţă la porţile Iașului, 
ce trebuia să se întâmple la Botoşani, la Dorohoiu, la Tecuciu, 
la Covurluiu. Această fugă a ţaranilor din valea Prutului în 
Rusia a dat prilej Consulatului rusesc să joace rolul de apără- 
tor al țaranilor moldoveni şi de înfierător al abuzurilor la cari 
erau supuși. Postelnicia cerând Consulatului să intervie pe lângă 
Guvernul Impărătesc pentru ca ţaranii fugiţi în Basarabia să 
fie retrimişi la vetrele lor, i se răspunse prin nota No. 2235 
din 12 August i842 „Din ştiinţile adunate întraceasta de 
cătră Ministerstvd se descopere că tofi locuitorii trecuți de 
aicea, au fost locuitori de prin satele boiereşti şi mănăs- 
tirești şi au fost nevoiți a căută liman în Rusia, sau din pricina 
asupririlor varvaricești a proprietarilor şi a posesorilor sau din 
împovărarea lor cu nenumărat lucru a boierescului sau din pri- 

cina lipsei de mijloace pentru hrana lor, că nimenea din- 
trinșii nu au mărturisit ca să fi săvârşit vro faptă criminali- 
cească sau macar cea mai mică necuviinţă şi că la cercetarea 
ce li sau făcut la carantină, la dânşii sau găsit numai niște 
lucruri ţărăneşti... se înțelege că învinovăţirile ce izvodesc 
asuprăle proprietarii şi posesorii nu meritarisesc crezare 
şi că luarea de măsuri spre precurmarea unor asemenea 
neorândueli şi strâmtoriri va fi cel mai adevărat mijloc 
spre stavilisirea trecerii locuitorilor Moldovei în Rusia“. 

8. Deleni!), ţinutul Vasluiu. La 1841, răzăşii din Deleni 
dau jalbă asupra Vornicului Lascar Bogdan, proprietarul mo- 
şiei Bucureştii şi Iveştii (Tutova). Când Vornicul a cumpărat 
această moșie dela Sărdarul Gociu, ea eră despărțită de aceâ 
a răzășilor prin un gard puternic, făcut de mai mulţi ani pe 
hotar, pentru ca ei să nu scape vitele lor pe cealaltă moşie. După 
cumpărarea moșiei, vechilul Vornicului a venit cu ţiganii şi a dat 
foc la 86 stânjăni gard. De atunci vechilul şi pădurarii Vorni- 
cului necontenit prind, de pe locul răzășilor, vitele lor şi le 
duc pe moşia +Vornicului. Iar când păzitorii vitelor se pun de 
pricină, ei se răpăd călări asupra lor cu harapnicile. Boit sunt 
ţinuţi la moşia Vornicului pănă ce răzășii plătesc gloaba im- 
pusă de vechil sau fac muncă in loc de bani. Cercetările suc- 
cesive făcute în urma poroncii Sfatului, de rânduiţi ai isprav- 
nicilor, de ispravnici şi de preşedinţii tribunalelor recunosc drep- 
tatea deplină a răzăşilor şi evaluează, la 1850, gloabele nedrepte 
impuse răzăşilor de vechilii Vornicului, la 6672 lei 20 parale, cu 
cari Vornicul trebue să despăgubească pe răzăşi. Insă execu- 
tarea acestei hotăriri sa amânat necontenit şi nu a fost efec- 
tuată nici o dată. 

9. Gărcina şi Cuejdiu ?), ţinutul Neamţului. Locuitorii aces- 
tor sate se plâng, la 1843, împotriva posesorului, Neculai Albu, 
care le luase dela Manolache Miclescu, iar acesta dela Logo- 
fătul Lupu Balş, care şi el le luase în arendă nu se ştie dela 
ce proprietar. Acest Neculai Albu care ajunsese, în a treia 
mână, posesor a moșiilor Gărcina şi Cuejdiu, fusese arendaş a 


1) Ibid. Op. 2013, Trsp. 1764, Dos. No. 1679. 
2) Ibid. Op. 2013, Trsp. 1764, Dos. No. 1805. 

moșiilor mănăștireşti Farcaşa şi Buhalniţa şi „din pricina D-sale 
s'au spart şi s'au imprăştiet acele sate, dela cari şi toate vitele 
câte ei au avut, luându-se de către D-lui, se găsesc și astăzi 
în vitele Dumisale“. 

„Pe la toate satele se scot locuitorii la boieresc din po- 
roncă, iară la noi, când vine poronca, tot deodată sosește şi 
harapnicul, căci toți feciorii boereşti pentru asemene sfârşituri 
poartă și harapnice, şi care este mai neînsufleţit şi fără mus- 
trare de cuget, acela este mai plăcut Dumisale boierului şi după 
împrejurări suntem datori a ne linguşi cu deosebire feciorilor 
boierești ca să putem fi cruţaţi despre cruntele bătăi, căci în 
alt chip aici ni este şi judecata şi hotărîrea“. 

Crezând că are nevoe de secere mai multă de cât aveau 
a-i face oamenii din sat, a tocmit și lingurari secerători, a câte 
28 lei suta de prăjini. Insă piatra stricându-i grâul, a avut prea 
multă secere. A bagat pe țigani în fălcile date locuitorilor, ade- 
menind pe locuitori ca, pentru 64 prăjini secere ce aveau a-i 
face, să se recunoască datori cu 40 lei şi 2 zile clacă. Cum au 
primit, „din dată au început silnicia şi bătăile, în cât unii au şi 
fugit din aceeaş pricină“. 

După ce-i sileşte, punându-li dobânzi peste dobânzi, să se 
învoiască câte pe o lună la plug, îi sileşte să muncească şi câte 
3 luni. Şi pentru zilele de meremet, ca să li se ție în samă o 
zi de plug, trebue să muncească două şi trei. 

La prăşitul al doilea, venind un şivoiu de piatră care au 
stricat popuşoii cu desăvârşire, au aruncat asupra locuitorilor 
cari făcuse praşila a doua câte 14 parale (de prăjină) pentru 
culesul ce nu-l făcuse, iar pentru acei cari prăşise numai odată, 
câte 34 parale (de prăjină) pentru praşila a doua şi culesul ce 
nu le facuse. 

Ieà 13 zecielnici din fruntaşi şi din mijlocași în loc de 11. 
Găinele și căleapul întăiu le-au dat ca dar, dar acum le dau 
ca datorie, fiind siliţi să se indatorească la aceasta prin scris; 

Popuşoilor trebue să li tragă moşinoiu pănă la genunchi, 
aşă că carul nu poale umblă fără a se răsturnă. De nu trag 
asemenea moșinoae simt harapnicul feciorului. 

Sileşte toate sufletele din casă, cu femei cu copii, a ieşi la 
boieresc nelăsând pe nime în casă. „Cu femei şi copii urmează 

fără cruţare bătăi, în cât când vine vremea să fie scoși la boie- 
resc, se cumpănesc mai bine să se ducă să se înece“. 

Văduvele dela olaltă fac boieresc întreg și la orice alt lucru 
le îndatorează fără mărginire, adică la plivit în grădină, pus 
cânepă în baltă, scos cânepă, la zbiciuluit, la lipit, etc., cu ni- 
mica nu li ajută, şi nici mâncare de cele mai multe ori nu li dă. 

Zilele de meremet sunt siliţi să le muncească la câmp, sub 
zapcilâcul harapnicului, apoi dacă trebue reparaţie la moară, la 
iaz, la crâşmă şi altele, îi ieà fără a li plăti nimic. Din pricina 
bătăilor mulţi au fugit. 

10. Dămilenii!), ţinutul Dorohoiu. Locuitorii acestui sat 
încă din 1842 suferiau bătăi şi obijduiri dela posesorul acelei 
moșii, Stolnicul Neculai Sofiano. La Martie 1843, ispravnicul de 
Dorohoiu constată. „1° Că locuitorii au lucrat mai mult decât 
au fost datori şi plată mau luat. 2° In dricul verii ridică pe lo- 
cuitorii toţi, împreună cu femeile lor şi-i duce pe alte părţi de 
moşii la prașilă şi la secere. Mai îndatorește pe locuitori, cu 
dela sine putere, să-i prășască câte 18 prăjini cartoafe și prä- 
jina de 26 (în loc de 24) palme, tot pe alte moșii, în depărtare 
de casele lor, fără ca ei să fie datori. Din care pricină lăsându-și 
locuitorii casele lor pustii, mulţi și-au şi pierdut păserile, mas- 
curii și vitele lor şi hrana lor, în cât au rămas cu totul săraci. 
3 I-au împilat cu datorii a crâșmii din anii trecuţi, de fiește- 
care locuiior câte 50 şi pănă la 70 lei, socotindu-li câte 3 lei 
oca horilcă şi popuşoii câte 30 lei mierţa, pe cari bani i-au 
pus de i-au lucrat câte 10—12 lei falcea de coasă, în vreme 
când mierţa de popuşoi a fost 20 lei şi falcea de coasă 20 
pănă la 24 lei, precum și multe de aceste nenumărate obij- 
duiri „40 Acest posesor au bătut cumplit pe Ion Pleşca şi pe 
două femei cu harapnicul, anume Catrina și Axinia, aruncân- 
du-se călărește după ei ca să-i calce cu calul, din care pricină 
o femeie și astăzi pătimeşte, bez că în anii trecuţi i-au bătut 
pe toți dearândul, fără ca ei să fie vinovaţi, sub cuvânt numai 
ca să-i ştie de frică, „Vatajii lui bat şi schingiuesc pe locuitori 
şi pe femeile lor*. Doi locuitori (urmează numele lor) au fugit 
în lume, alţi patru (urmează numele) erau şi ei gata să fugă, 


1) Ibid., Op. 2013, Trsp. 1764, Dos. No. 1799. 

dar punând strajă imprejurul lor „ei au lăsat femeile și copiii 
şi sau făcut nevăzuţi“. Ceilalţi locuitori stau gata a se împră- 
Ştiă şi fiind malul Prutului în apropiere, este de temut să nu 
se spargă satul dacă nu se va depărtă pe posesor nici după 
această a doua comisie. 

Sfatul hotăreşte depărtarea lui Neculai Sofiano din posesia 
părței de Dămileni a lui Dumitrache Buznea, dar Sofiano ce- 
rând prin jalbă cătră Sfat altă cercetare, arătând certificat me- 
dical cum că fiind bolnav nu a putut să se prezinte la a doua, 
Sfatul dispune a se face o nouă cercetare, dar in dosar nu se 
vede dacă şi când sa făcut. 

11. Liuzii Călugăra sau Dealu Nou!), ţinutul Bacău. 
Locuitorii acestui sat pornesc dela, 1845, tânguire asupra pro- 
prietarului şi asupra posesorului moşiei. Ei sunt aşăzaţi pe acea 
moşie pe temeiul unui hrisov care li inchezeşlueşte folosinţa cu- 
răturilor ce le vor face în pădure. 

La 1847 se trimite o comisie care constată: 

1 Că posesorul li ieă, în folosul său, curăturile făcute de ei şi 

2° Că locuitorii nu se folosesc decât de câte 8 prăjini arä- 
tură şi 20 prăjini fânaţ. Unii au numai casă în sat, iar alţii 
nici casă nu au. Totuş ei sunt siliți să lucreze boierescul deplin 
şi sunt duşi pe alte moşii unde îl și săvârşesc. 

Precum rezultă din o jalbă a lor purtând data dela 29 
Aprilie 1848, nu li se făcuse încă pănă atunci nici o dreptate, 
cu toată constatarea comisiei dela 1847. La 1850, în urma altei 
jălbi, se rândueşte altă comisie care iar li dă dreptate, dar Con- 
sulatul rusesc intervernind în favorul fraţilor Pruncu, proprietarii, 
cari erau supuşi ruși, executarea hotăririi iar se amână. La 
Maiu 1853 se recunoaşte că locuitorii din Liuzii Călugăra nu 
sunt datori a lucră boerescul după aşezământ și sunt în drept 
să stăpânească curăturile. 

Nenorociţii îl lucrase zece ani de giaba şi fusese lipsiţi şi 
de curături. 

12. Un ofis domnesc dela 1847 cătră diregătorii de 
finut. „După ce Domnia Noastră prin mai multe poronci am pus 
în vedere d-tale, ca să aibi neadormită priveghere și îngrijire 


1) Ibid, Op. 2013, Trsp. 1704, Dos. No. 2546. 


10682 www.dacoromanica.ro 


130 


pentru ocrotirea locuitorilor săteni despre tot feliul de asupriri 
în împliniri neiertate de așăzămintele statornicite, din şiiinţile 
primite însă prin mijlocirea Departamentului Trebilor din Lăuntru, 
luând de iznoavă încredinţări că pe la unele sate se fac de 
cătră posesori și dijmari mai multe abuzuri, precum de pildă: 

„4) Pentru podvezile legiuite a se face de fiecare gospodar 
în depărtare pănă la 16 ceasuri, prin felurite silnicii şi înșă- 
lăciuni se îndatoresc ale duce la îndoită şi întreită de- 
partare, pierzându-și bieţii oameni pentru un transport 
câte două şi pănă la patru săptămâni, iar pe aiurea se in- 
datoresc a arà câte 60 prăjini de toată părechea de boi pentru 
o singură podvoadă. 

„b) Dijma cuvenită a o da din popuşoi, în toamna trecută, 
sub felurite închipuiri, neprimindu-se de pe ogor la timpul 
culesului, precum așăzământul legiuieşte, li se ieâ acum în 
aceeaş câtime popuşoi uscați şi într'ales, cu îndestulă pagubă 
a locuitorilor, fără a se scădeâ cu neajunsui prilejit din uscare, 
sau fierosirea productului, care după tot dreptul trebue să fie 
în sarcina acelui ce se foloseşte cu dijma, şi nici cum a celui 
ce o dă, de vreme ce n'a primit-o la vreme. 

c) „In datoriile de pâne şi nutreţ, încărcându-se şi 
acele de pe la orânzi şi alte asemenea cu dobânzi nele- 
giuite, şi făcându-se implinirile de-adreptul de cătră posesori, 
fără cunoştinţa Isprăvniciei, sau după înțelegerile ce aceştia 
uneltesc cu rânduiţii ei, se supun pe datornici în cea de 
pe urmă împilare, luându-li-se chiar mijloacele hrănii lor, 
adică acci câte doi boi şi o vacă apărate de așăzământ despre 
tot feliul de impliniri, fără a se păzi macar, la desfacerea unor 
asemene vite, legiuitele formalităţi ale licitaţiei. 

d) „Osebit de aceste, pe la cele mai multe locuri înrădă- 
cinata rea întrebuințare de clăci şi de abuzuri se întrebuin- 
jează fără nici o sfială şi fără nici o despăgubire a bie- 
filor locuitori, cari Sunt încă îndoit asupriţi de privighitorii 
ocoalelor şi alţi subalterni, sub feliuriie propuneri şi cereri 
pentru ocrotirea unora şi împilarea altora. 

„Spre a conteni dar macar pe viitor asemenea necuviinţi 
aducătoare de sdruncinare stării locuitorilor, pentru cari Domnia 
Noastră am avut şi avem deosebită părintească îngrijire, po- 

roncim d-tale, ca să cercetezi cu pătrundere în tot cuprinsul 
ținutului, chipul aplicaţiei aşăzămintelor statornicite întru ceeace 
priveşte relaţiile dintre dânşii cu stăpânitorii moşiilor, şi pe 
unde ai descoperi veri o abatere de firea celor prescrise mai 
sus sau ori cu altfel, să supui pe vinovaţi a-i despăgubi numai 
decât pănă la un ban, şi a li se inapoiâ vitele ce sar fi îm- 
plinit din acele oprite de aşăzământ, pe cari D-ta eşti îndatorat 
a priveghiă ca să nu le înstrăineze sub nici o împrejurare, în- 
grădind pe îmbe părţile a se mărgini în dreptele datorii, po- 
trivit cu legiuirile următoare, fără a căută osebite lătural- 
nice folosuri, spre ferire de orice abatere şi tânguire, căci mai 
primind de aşà înştiinţări şi găsindu-se adevărate, vei fi insuş 
supus răspunderii, fără a te putea cruţă cu vre-o întâmpinare, 
în privire că, dela vrednicia unei dregătorii ce este gospodarul 
ținutului atârnă atât buna petrecere a locuitorilor, cât şi inles- 
nirea comerțului prin îndămânarea agriculturii, iar de primire 
şi punere la cale vei raportui Departamentului 1)“. 

13. Borca °), ţinutul Sucevei. Beizade Grigorie M. Sturdza, 
fiul Domnului, ieă în arendă pe trei ani, la 1847, moşia Borca 
a mănăstirii Slatina. Sătenii acelei moşii dădeau boierescul pe 
temeiul unei învoicli încheiată cu mănăstirea la 1843. La 1849, 
după destituirea lui Mihaiu Sturdza, atât Beizade Grigore tât 
şi împuternicitul său, Spatarul Petrache Cozmiţă, dau mai multe 
jalbe prin cari se plâng că locuitorii din Borca se răsvrătesc, 
nu vor să muncească, pricinuind astfel mari pagube arenda- 
şului care, pe temeiul învoelii, a vândut o sumă mare de plute 
la Piatra. Prin una din acele jălbi se arată că plutele ce locui- 
torii trebuiau să facă și să le predeie, erau in număr de 1.746 
din datoria anilor trecuţi. Valoarea lor ar fi de 192.060 lei, din 
cari scăzând 52.380 lei, cheltuielile cuvenite oamenilor pentru 
tăiatul şi caratul butucilor la Bistriţă, rămân 139.680 lei, la 
cari se adaogă adetiul moşiei pe anul curgător (potrivit învoelii 
câte doi galbeni de nume şi 50 scânduri preţeluite cu 15 lei, 
iar bănescul adet şi butucii fac 77 lei) în sumă de 21.000 lei, 
se fac peste tot 160.680 lei ce jăluitorul reclamă dela locuitori. 


1) D. C. Sturdza-Scheianu. Op. cit., I. p. 286. 
2) Ibid., Op. 2.013, Trsp. 1.772, Dos. No. 16.947. 

După mai multe încercări de cercetare făcute de revizorul 
Departamentului din Lăuntru, Dobrovici, încercări zădărnicite prin 
nevenirea delegatului Isprăvniciei de Suceava, Domnul însărci- 
nează cu cercetarea pe ispravnicul de Neamţu, Lascar Catargiu. 
Acesta păşeşte la cercetare în primavara anului 1850, iar din 
raportul din 8 Maiu cătră Minister rezultă: 

Că Beizade Grigorie a ademenit pe locuitori să schimbe 
învoiala dela 1843, făcută de locuitori cu mănăstirea, care erâ 
în bani, în învoială pe muncă. Pe nevolnici, văduve şi fugiţi 
nu-i scosese din cislă, ci încarcă satul cu partea lor deplină în 
adetiul moşiei. Pe oameni i-a mânat în lucrul moşiei şi peste 
“hotar „în Ungaria, fără vre-o legiuită despăgubire sau ţinere 
în socoteală“. După învoială, oamenii erau ţinuţi să facă me 
remet la acareturi, dar vechilii beizadelii îi siliau să facă aca- 
returi din nou şi clădiri noue fără plată. 

După învoială aveau a face o podvoadă cel mai departe 
pănă la Piatra sau Fălticeni, iar vechilii îi siliau s'o facă pănă 
la Săbăoani fără plată. Au fost întrebuințaţi fără cruţare la 
toate munciie posesiei, fără ca vechilii să li fi plătit sau măcar 
să fi ținut socoteală de zilele întrebuințate , 

Spre a dovedi adevărul, s'a cetit locuitorilor, de cătră bla 
gocinul ocolului, carte de blăstăm care cu toții au primit-o. 


S'a dovedit: 
Sume reclamate de arendaş: 
Dela satul Borca . . . . 16.092 lei 12 par., redusla 5.548 lei 5 par. 
» » PârăulCârjii 6.905 „ 26., ` „n „ 104 „,—  , 
» » Sabaşa.... 8.091, 8, » » 1.329,14 , 


» » Madeiu .. .24.756 „ 23 ,„ 5 a 5179 a11 3 
55.845 lei 29 par., redus la 13.693 lei 30 par. 


Dar locuitorii având a luă pentru munci 


făcute de ei, ........ EREEREER că. aa 13.525 lei 10 par. 
toată datoria se reducea la ............ 168 lei 20 par. 


în Joc de cei 160.680 lei ce-i reclamă Beizade Grigorie la început! 

Dar în cei 13.693 lei datoriţi de locuitori figurau o mul- 
mulţime de sume asupra unor locuitori fugiţi şi cari nu posedau 
nimic. Vechilii lui Beizade Grigorie nu ţinuse socoteli de zilele 
făcute de oameni, dar avuse grijă să închipuiască pentru da- 

toriele lor, protocoale iscălile prin punere de degete şi pe cari 
nu se putu pune niciun temeiu. Beizade Grigorie se încercă să 
pună în îndoială adevărul celor constatate de Lascar Catargiu 
şi să obțină rânduirea altei cercetări, dar nu izbuti!). 

14. Paşcani, ţinutul Sucevei. In iarna anului 1851—1852, 
locuitorii mai multor sate de pe moşia Paşcani, se tânguiesc 
că vechilii moșiei „îi strâmtorează cu feliurite ameninţări pentru 
lucrul boierescului în viitor, fără a se îngădui aplicaţia noului 
așăzământ, a cărui cuprindere nici li-ar fi cunoscută. Sau ivit 
tulburări şi locuitorii au maltratat pe privighitorul ocolului venit 
cu doi jandarmi ca să-i liniştească. Se trimite o comisie alcă- 
tuită din ispravnicul de Suceava, din Postelnicul Lascarache 
Mihalache și din Spatarul Ioniţă Grigoriu, care găsește pe locui- 
tori vinovaţi. Totuș proprietarul renunţă la învoiala ce li fu- 
sese impusă de oamenii lui. 

Departamentul din Lăuntru referind Sfatului despre întâm- 
plare, propune ca 4 locuitori, capi ai tulburării, să se strămute 
în alt sat departat, iar din ceilalţi 12 să se înfrâneze pe 6 cu 
bataie la fața locului. Sfatul hotăreşte ca cei doi mai vinovaţi 
(cari sunt daţi judecății), să se strămute în alt sat. Alţi doi 
cari au sărit asupra unui popă ce voiă să-i liniştiască „să se 
înfrâneze cu 25 lovituri la faţa locului“, iar ceilalți să se lase 
slobozi pe chezăşie. Oamenii expulsaţi nu erau în termenul 
cerut de Regulament spre a puteă fi departaţi din sat °). 

15. Zoorâştea. Dorohoiu. In aceeaş lună Fevruarie 1852, 
se strămutară nişte locuitori din Zvorâştea cari ademenise pe 
obștie să iscălească o reclamaţie împotriva proprietarului în 
privința boierescului, cu care se ziceau obijduiţi, după ce au fost 
bătuţi de ispravnic şi tot în afară de termenul statornicit de 
Regulament. 

16. Dracșăâni, Botoşani. La April 1852, se strămută, după 


1) Lascar Catargiu a povestit autorului acestei cărţi pănă în amă- 
nunţimi împrejurările acestei cercetări. Vechilii lui Beizade Grigorie 
erau toţi Leși. Catargiu s'a îngrozit de chipul în care încărcase oamenii 
la socoteli. A găsit părechea de opinci, care valoră atunci 1 leu sau mult 
1 leu 20 parale, pusă în socoteală cu o carboavă (12 lei 20 parale). 

2 Ibid., Op. 2.013, Trsp. 1.764, No. 3.246. 

cererea Vornicului T. Ghyka, doi locuitori din Dracşăni fiindcă 
„invită pe ceilalţi la nesupunere“. 

17. Știubeienii, Vornicenii şi Balinţii, Dorohoiu. La 
Maiu 1852, locuitorii acestor sate jăluesc că li se impune de 
vechilii proprietarului, Visternicul Neculai Roset Roznovanu, 
nişte învoeli plăsmuite. Se trimite în cercetare pe Directorul 
Departamentului din Lăuntru, Mihaiu Kogălniceanu şi acesta 
constată că plângerea locuitorilor este cu totul adevărată. In- 
voiala a fost plăsmuită fără știința locuitorilor, iar pecetea sa- 
tului se află la vechili. Invoiala a fost întărită de isprăvnicie, în 
lipsa titularului, de cătră Spătarul C. Cerchez, posesorul uneia 
din moşiile Visternicului N. Roznovanu. El a trimis la faţa 
locului pe un funcţionar al Isprăvniciei ca să constate voia lo- 
cuitorilor şi acel funcţionar, Iancu Flore, sa întors zicând că 
învoiala este cu voia oamenilor, deşi el nici nu dăduse ochi cu 
sătenii. Se pronunţă destituirea celor doi cinovnici, desființarea 
învoelilor plăsmuite şi Domnul, Grigorie Ghyka, întărind ana- 
foraua Sfatului, mai dispune ca „cinovnicul Isprăvniciei să fie 
periorisit pe o lună la isprăvnicie“, iar Departamentul să în- 
datorească pe vechili a avea peceţile împărţite după așăză- 
minte, jumatate la vechilul moșiei şi jumatate la locuitori. 

Cadrul acestei lucrări mă sileşte să mă mărginesc în exem- 
plele de abuzuri înşirate pănă aici. Arhiva Statului din Iaşi 
cuprinde material îndestulător pentru a alcătui un lung șir de 
volume pline de asemene abuzuri, dar socot că acele citate 
ajung pentru a ne pune în stare să ni facem o idee exactă de 
starea țaranului moldovan în vremea regulamentară. De almin- 
trelea numai faptul că asemenea abuzuri erau cu putinţă, ajunge 
pentru a caracteriză jalnica stare a obştiei poporului. 

Ceeace reiesă mai cu samă din exemplele arătate mai sus, 
este impunitatea de care se bucurau acei cari împilau pe ţaran 
şi neputinţa de a-i înfrână în care se gâsiă ocârmuirea centrală. 
Şi aşă eră; acea ocârmuire erà puternică numai faţă de acei 
cari nu indrăzniau să i se pună dimpotrivă, dar cu totul des- 
armată față de abuzurile cele mai mari când acele abuzuri 
erau făptuite de oameni cu vază sau chiar numai mai îndrăzneţi. 

Puterea de împotrivire a ţărănimii fusese cu totul sdrobită, 
acei puternici ştiau bine că ori cât de mare ar fi fost abuzul, 

taranul mavea -să îndrăznească să i se împotrivească cu tot 
înadinsul, să pună mâna pe topor. De altmintrelea atât stăpânii 
cât și ocârmuirea aveau grijă să înăbușe la vreme, sub biciu, 
orice semn de împotrivire. Erà destul ca locuitorii unui sat să 
nu vreă să execute vre o lucrare (în cele mai multe cazuri ne- 
datorită de ei), să lase capete la intinderile de prașilă, secere 
sau coasă măsurate cu o prăjină prea lungă, sau să răspundă 
prin vreo sudalmă la loviturile de karapnic ale feciorului boic- 
resc sau ale vatavului, pentruca faptul să fie calificat de răs- 
coală. De cele mai multe ori prezența boierului ajungea, în ase- 
menea împrejurări, pentru a face pe ţarani să se supună; prin- 
cipalii împotrivitori erau lungiţi la scară și pedepsiţi cu un nu- 
măr mai mare sau mai mic de bice. Dar uneori țaranii, scoşi 
din sărite, nu se supuneau nici în urma intervenirii directe a 
boierului, având grijă să nu deà ochi cu el, nu ieşiau la munca 
care stârnise nemulțămirea lor sau nu voiau să predeă pe acei 
ce îndrăznise să se pună de pricină cu feciorii boiereşti sau cu 
vatavul. Nu cunosc cazuri de violenţă a ţaranilor asupra pro- 
prietarilor în epoca regulamentară, dar în cazul de care ne 
ocupăm, stăpânul se adresă de obiceiu ispravnicului calificând 
de răscoală împotrivirea sătenilor. 

Atunci, când jăluitorul eră un boier din cei mai de samă, 
venià însuș ispravnicul, în cele mai multe cazuri însă privighi- 
torul cu câţiva slujitori sau cazaci cum li se ziceă mai pe 
urmă. Satul eră strâns de aceştia gramadă la canţeleria mo- 
şiei, dojenit de privighitor apoi erau chemaţi acei cari fusese în- 
semnaţi de vechil ca fiind capii buntului. Aceştia erau puși Jos 
şi bătuţi de cazaci astfel ca să ţie multă vreme minte de acea 
bataie. Pe urmă satul eră somat să ceară iertare şi să declare 
că se va supune la cele la cari se împotrivise și dacă nu cădeă 
îndată în genunchi făgăduind nemărginită supunere, se luau 
oamenii de a rândul, se puneau jos şi se băteau unul după altul 
pănă ce, de obiceiu în urma stăruinţilor preotului şi a câtorva 
bătrâni, se muiă dârjia lor şi făceau act de supunere. 

Este drept să recunoaștem că, în deobşte, pe moşiile boie- 
rilor celor mari, abuzurile se săvârşiau mai cu samă de vechilii 
lor sau din îndemnul acelor vechili şi că pe aceste moșii, a 
boierilor celor mari, țăranii trăiau mai ușor decât pe acele ale 

proprietarilor mai mici, mai nevoieşi și mai aproape de ţaran. 
Aceştia, sub îmboldul nevoii, li făceau condițiuni mai grele, 
măsurau mai rău şi se folosiau cu mai multă lăcomie de orice 
prilej de câştig. Apoi puterea lor de a apară pe ţarani împo- 
triva jafului ispravnicilor şi a privighitorilor fiind cu mult mai 
mică, ţaranii lor suferiau mai mult de acele jafuri. 

Nu toţi erau nedrepți, atât printre stăpânii cei mari cât 
Şi printre cei mici se găsiau mulţi oameni cu frica lui Dumne- 
zeu, buni la inimă, drepţi, milostivi și darnici, dar având pu- 
terea de a abuză, abuzau adesea fără a-și da samă de răul 
ce-l făceau crezând că se folosesc numai de un drept sfânt şi 
firesc al lor. 

Obştia posesorilor (arendașilor) abuză însă de ţaran fără 
cruțare, storcând dintr'însul tot ce li eră cu putință a stoarce. 
Posesorul jidov, mai şiret, îl storceă prin un șir de înșelăciuni 
fără a îndrăzni însă să-l brutalizeze: posesorul creștin, dacă nu 
se pricepea atât de bine la înșelăciuni, îl desbrăcă și îl maltrată 
în chip brutal. Cei mai cumpliţi erau însă fără îndoială foştii 
vechili ai boierilor cari, îmbogăţindu-se prin furături dela stă- 
pâni, luau, la ieşirea lor din slujbă, câte o moşie în arendă sau 
de multe ori, cumpărau de veci câte una mai mică. 

CAPITOLUL VI 
REGULAMENTUL ORGANIC AL ȚĂRII ROMÂNEŞTI 


1. Alcătuirea textului primitiv al Regulamentului Organic 
al Ţării Româneşti. 


Comitetul însărcinat cu alcătuirea Regulamentului Organic 
al Țării Româneşti, sub preşedinţia lui Kisselev şi vice-preşe- 
dinţia lui Minciaky, fù alcătuit din Vornicul Gheorghe Filipescu 
şi Hatmanul Alexandru Vilară, numiţi de Prezidentul Pleni- 
potenţiar (încă din vremea lui Jeltuhin), din Banul Grigorie 
Băleanu şi Logofătul Ştefan Bălăceanu numiţi de Divanul Țării 
Româneşti, Secretar al Comitetului fă numit Vornicul Barbu 
Ştirbei. 

Proiectul alcătuit în Bucureşti fù trimis, împreună cu acel 
al Moldovei şi cu Vilară, la Petersburg, unde fù revizuit şi 
corectat de o comisie de înalți funcţionari ruşi, apoi fù trimis 
la Bucureşti spre a fi aprobat de Obşteasca Extraordinară Adu- 
nare de Revizie, alcătuită din șlenurile Divanurilor şi de 10 
boieri de mâna a doua numiţi de Kisselev. 

Ca şi în Moldova, scutelnicii fură desfiinţaţi pe vecie şi în 
Ţara Românească, dar aici se plăti tuturor boierilor cari se bu- 
curau de acest privilegiu, atât acelor cu moşii cât şi celor fără 
de moșii câte 60 lei de scutelnic. Totalul sumei care grevă 
budgetul anului 1832 în acest scop, eră de 555.000 lei. (Venitul 
Ţării-Româneşti la 1832 erà 6.303.800 lei). 

Ca şi în Regulamentul Organic al Moldovei, Drepturile 
şi datoriile reciproce între proprietar și sătean fac obiectul 
Secţiei VII a Capitolului III, Despre Finanţe. 

Situaţia reciprocă a stăpânilor şi a sătenilor din Țara 
Românească se deosebiă de acea din Moldova. 

a) Prin starea legală; 

b) Prin starea de fapt. 

In punctul de privire legal, săteanul din Țara Românească 
nu suferise nici o ştirbire la dreptul său de folosinţă asupra ho- 
tarului așăzării, neexistând în Țara Românească nici o legiuire 
care să mărginească acest drept; cele 12 zile cari el eră în- 
datorit să le lucreze stăpânului nu erau zile cu nart ci zile 
simple, proaste cum se zicea în Moldova. 

In punctul de privire al stării de fapt, în Ţara Românească 
nu pătrunsese Jidovii cari să împingă pe stăpâni a face plugă- 
rie; stăpânii nu făceau aproape de loc plugărie aici, plugăria 
eră aproape cu desăvârşire în mâna ţaranilor. 

Cele 12 zile de clacă cum se numiau aici, se plătiau în 
cele mai multe cazuri în bani, câte 1 leu pe zi, iar actele rela- 
tive la punerea în aplicare a Regulamentului ni arată că, cu 
toată interzicerea de a învoi ţaranii cu mai puţin de 6 zile de 
clacă înscrisă în legiuirea lui Caragea, erau o mulţime de sate, 
mai ales în partea despre Dunăre, unde nu se făceau decât 6 zile. 

Pe lângă clacă, țaranul mai erà dator să are stăpânului 
moşiei câte 1 zi primavara sau toamna şi să-i deâ câte un car 
de lemne la Crăciun, „cărându-le ori la moșia lui ori aiurea unde 
are stăpânul trebuinţă de dânsele, pănă la un loc cu departare 
de șase ceasuri“. 

Situaţia ţaranului faţă de stăpân în Țara Românească, deși 
îşi avea obârşia în acelaş obiceiu ca în Moldova, erà cu mult 
mai bună decât în această de pe urmă ţară: dreptul lui de fo- 
losință asupra hotarului așăzării eră neştirbit, slujba ce datoria 
stăpânului eră cu mult mai uşoară și stăpânul nefăcând plu- 
gărie, lipsiă acest temeiu de antagonism. 

Textul primitiv al Regulamentului Organic al Ţării Ro- 
mâneşti recunoaşte dreptul la pământ al săteanului; articolul 
138 zice că:„drepturile şi datoriile reciproce între proprie- 
tar şi al său sătean se vor aşeză precum mai jos se arată“. 
Articolul 140 îndatoreşte pe proprietar să deă fiecărui sătean 
câte o întindere de pământ variând după numărul vitelor lui. 
Iar articolul 143 zice: „Pentru moşiile ce vor avea o întindere 
mărginită şi la cari proprietarul nu va putea să deă sătenilor 
săi pogoanele de loc ce se indatorează, se va împărţi toată în- 

tinderea moşiei în trei părţi, din cari două se vor dă pe sama 
locuitorilor şi o parte se va pastră pe sama proprietarului“. 

Ultimul alineat al acelueaş articol învoeşte pe proprietar, 
în ultimul an al sorocirii catagrafiei (septenale), „să depărteze 
pe locuitorii ce ar avea prea mulţi după asămănarea întinderii 
moşiei sale“. Ceea ce vrea să zică că pe ceilalţi, a căror po- 
goane legiuite cuprindeau două treimi din locul de hrană al 
moşiei, nu-i putea depărtă. 

" Cu toate că în Ţara Românească 'dreptul de folosință al 
săteanului asupra hotarului aşăzării rămăsese neştirbit, vedem 
Regulamentul Țării Romanești, care în celelalte privinţi este atât 
mai omenos pentru săteni decât acel al Moldovei, atribuind 
acestor săteni, pentru hrana lor şi a vitelor lor, întinderi mai 
mici decât în Moldova. Stăpânii munteni se aratară mai lacomi 
decât acei moldoveni. 

ŢȚaranul muntean primeşte: 

I. Loc de 400 stânjăni patraţi la câmp şi 300 asemenea 
la munte, pentru casa sa, pentru curte cu trebuincioasele îm- 
prejmuiri şi pentru o grădină de legume, spre întrebuințarea 
familiei lui. Aceste locuri vor fi legate unul de altul și la o 
parte de loc a moşiei, care se va însemnă de proprietar“. 

II. Câte jumătate de pogon de islaz (imaș) de cap de vită, 
pănă la cinci vite mari (4 trăgători şi 1 vacă). In loc de vite 
mari va puteà ţine 10 capre. 

III. Trei pogoane de fânaţ celui ce va avea cinci vite, iar 
având mai puţine, i se va da cu analoghie, numai pe cele ce 
va avea dintr'acest număr. 

IV. Trei pogoane de arătură ori câte vite va avea sau 
chiar de nu va aveâ de loc. 

Aceste locuri de arătură, fânaţ şi islaz vor fi însemnate 
de proprietar. 

Dar Regulamentul "Țării Româneşti mai recunoaşte să- 
teanului și un drept asupra pădurii. 

V. Pe moşiile pe cari sunt păduri „proprietarul va slobozi 
sătenilor săi să ieâ lemne de foc pentru a lor neapărată tre- 
buinţă tot cu acelaş chip precum se urmează şi acum;...“ 
având în schimb locuitorii sarcina păzii pădurii, orânduind pă- 
durari dintre dânșii. 

VI. Locuitorii cari vor avea nevoie de mai mult pământ 
de arătură, fânaţ sau islaz decât întinderile sus arătate, se vor 
invoi cu bună tocmală cu proprietarul „carele va protimisi 
totdeauna pe locuitorii sălășluiți pe a sa moşie”. 

Săteanul din partea lui (art. 141) „va fi dator să lucreze, 
după vechiul obiceiu, douăsprezece zile pe an în folosul pro- 
prietarului pe a căruia moşie va fi așăzat, adică 4 zile prima- 
vara, 4 vara şi patru toamna, cu plugul sau cu carul de va 
aveă şi cu numărul de trăgători pentru cari proprietarul îi dă 
pământ. De nu va aveă dobitoace va lucră cu mânile. 

Art. 142 specifică câtimile de muncă ce săteanul este da- 
tor să lucreze într'o zi: 

Se socotește lucru de o zi pentru o păreche de boi: 

Arătură de 10 prăjini pogoneşti în moină şi 7 prăjini în 
țălină precum şi grapatul a unui pogon arătură. 

„Un locuitor cu carul cu 4 boi nu poate fi trimis decât 
într'o departare de cale de douăsprezece ceasuri, socotindu-se 
calea de un ceas 2500 stânjăni și i se vor ţineă în samă cinci 
zile, adică patru ducerea și întoarcerea, socotindu-se ziua câte 
şase ceasuri şi una pentru încarcat şi descarcat. 

„Un locuitor cu carul cu 2 boi nu se va putea trimite 
decât numai pănă în depărtare de şase ceasuri şi i se vor ţinea 
în samă trei zile pentru ducere și întoarcere şi pentru încarcat 
şi descarcat“. 

Dacă transporturile se fac iarna, proprietarul este dator să 
deà câte 6 ocă fân, de o vită, în 24 de ceasuri. 

Un transport mai departat se va puteă face numai prin 
bună tocmală. 

Când locuitorul cu carul va lucră pe moşia pe care lo- 
cueşte, el este dator să lucreze dela răsăritul soarelui pănă la 
apus, dându-i-se patru ceasuri de odihnă, în două soroace vara 
şi două ceasuri de odihnă într'un soroc toamna. 

Se socotește lucru de o zi cu mânile: 

Sămănatul a 5 pogoane pentru toate sămânţile cari se 
aruncă numai cu mână; 

Pusul în pământ şi acoperitul cu piciorul a unui pogon de 
porumb sau altele. Insă dacă locuitorul va fi îndatorat cu sapa 
i se va socoti trei sferturi de pogon pentru o zi; 


www.dacoromanica.ro 


14 


Sapatul dintăiu a unei a cincea părţi de pogon de orice 
sămănătură sau sădire are trebuinţă de sapă; 

Sapatul de al doilea a unei a patra părţi dintr'un pogon; 

Secerişul şi clăditul de trei clăi, fiecare claie de 26 snopi, 
iar snopul de patru palme în legătura curmezișului, caratul la 
arie fiind în sarcina proprietarului ; 

Culesul şi curăţitul de foi a douăzeci băniţi porumb de 
câte 22 ocă fiecare; 

Cositul unui pogon de fân, iar când vor fi locuri cu pre- 
valuri sau ochiuri printre copaci şi crânguri, trei șferturi de 
pogon; 

Strânsul fânului şi clăditul în căpiţi pe locul unde se co- 
seşte, iar când vor fi locuri cu prevaluri sau ochiuri printre 
copaci şi crânguri trei sferturi de pogon. 

Locuitorul care-şi va face ziua de lucru la vie sau în alte 
slujbe, afară de acele de mai sus, va lucră din răsăritul soa- 
relui pănă la al său apus, dându-i-se vara trei ceasuri de odihnă 
în două soroace şi două ceasuri în vreme de toamnă. 

Locuitorul va da proprietarului dijmă, a zecea parte a ro- 
dului pogoanelor de fânaţ și de arătură, cărând-o însuș pe moșie 
la locurile ce se vor arată de proprietar. 

Pe lângă cele 12 zile de lucru, orice locuitor va mai lucră 
proprietarului, ca şi pe vremea trecută, câte o zi de plug pe 
moșia pe care va sălăşlui şi-i va carâ pănă într'o depărtare de 
cale de șase ceasuri, un car de lemne tăiat din pădurea pro- 
prietarului şi dacă proprietarul nu are pădure, va cară câte 
un car de fân ori 500 ocă grăunţe sau 50 vedre băutură. 

Locuitorul fără vite va lucră în loc de ziua de plug câte 
3 zile cu mânile după chipul aratat mai sus şi alte trei zile cu 
mânile în locul carului de lemne. 

Locuitorul este totdeauna volnic să despăgubească în bani 
pe proprietar atât pentru ziua de plug cât şi pentru carul de 
lemne. 

Când proprietarul nu va avea la ce să pună pe sătenii 
săi a-i lucră pe moșia sa, va putea să se despăgubească în 
bani după preţurile localităţii pentru osebitele munci „cari se 
vor hotări pe fieşcare trei ani de cătră Obşteasca Adunare, 
după cel de mijloc preţ, luat din preţurile urmate pe trei ani 

trecuţi; şi acest feliu de hotărite preţuri vor sluji de regulă la 
reciprocele daraveruri ce vor urmă între proprietar şi al său 
sătean, în curgerea fieșcăreia sorociri de trei ani“. 

De cătră boierii Adunării de Revizie se introduse, la sfâr- 
şitul acestui articol 142, dispoziţia prin care „.... fiind că lo- 
cuitorii ce hălăduesc pe moşiile proprietarilor, ce se hrănesc şi 
se neguțătoresc pe aceste moșii, sunt deopotrivă datori să în- 
lesnească din parte-le neaparata trebuinţă de slujbă ce vor avea 
proprietarii pe ale lor moșii, precum a urmat obiceiul din ve- 
chime; pe acest temeiu dar tot satul se îndatorează să deă, pe 
tot anul, în siujba proprietarului, şi pe aceeaș moşie unde va 
locui, câte patru oameni la una sută familii.... 

Acest privilegiu suplimentar ce își hărăziau stăpânii de 
moșii aveă deci în Ţara Românească proporţiuni cu mult mai 
modeste decât în Moldova. 

Când o moșie va aveà o întindere mărginită (art. 143) şi 
proprietarul nu va putea da tuturor sătenilor săi întinderea le- 
giuită, moşia se va împărţi în trei părţi din cari două se vor 
luă pe sama locuitorilor şi o parte se va păstră pe sama pro- 
prietarului. Dacă şi în asemene caz Sar găsi locuitori cari să 
nu aibă locuri de ajuns, ei se vor puteă mută pe alte moşii, 
însă numai la șapte ani odată și în curgerea celui de pe urmă 
an al unui period catagraficesc de şapte ani, pentru că noua 
catagrafie să poată a-i găsi şi a-i înscrie între dajnicii așezării 
lor ce vor dobândi din nou. In asemene întâmplare sătenii ce 
vor voi să se mute vor trebui să deà de ştire cu un an înainte. 
Acei ce vor voi să se mute în cursul periodului de șapte 
ani vor trebui mai întăiu să plătească capitaţia pentru toţi anii 
ce vor rămâneă pănă la sfârşitul periodului precum şi cătră 
proprietar dările de peste an pe curgătorul an. 

Proprietarul (art. 144) va luà a zecea parte din roadă de 
la toate viile şi sădirile străine câte se află astăzi pe moşiile 
lui, iar pe viitor nime nu va puteă face nici un feliu de sădire 
pe proprietate străină, fără a urmă mai întăiu un așăzământ 
înscris de cătră amândouă părţile şi pe care se vor îndatoră 
de o potrivă a-l păzi. 

Numai proprietarul (art. 145) are drept a vinde pe moşia 
lui vin, rachiu, sau alte băuturi. şi să ţie scaune de carne şi de 

prăvălii fiindcă aceste drepturi sunt alăturate fireşte la proprietate ; 
precum şi folosinţa de mori, heleştae, păduri şi altele asemenea. 

Articolul 146 hotăreşte că: „Drepturile și datoriile re- 
ciproce, între proprietar și sătean, hotărându-se în acest chip, 
banii ce se luau pănă acum pentru stupi şi feliuri de alte obi- 
ceiuri ce se încuibaseră ori de obştie sau în parte, vor rămâ- 
neâ desfiiințate şi nebăgate în samă. 

Dacă această legiuire atribuiă săteanului o întindere mai 
mică de pământ decât în Moldova, în schimb ea erà neasă- 
mănat mai omenească încât priviă câtimea de muncă impusă 
lui. Nartul zilei eră foarte bine chibzuit pentru toate muncile 
afară de secere unde eră cu totul împovărător, de prașilă, 
coasă și strâns unde iarăș întrecea puterile unui om. 

Câtimea de muncă impusă pe zi pentru prașilă deşi în- 
cărcată, ni dă un mijloc pentru a socoti cumplita nedreptate ce 
Regulamentul Organic din Moldova o făceă țaranului moldovan, 
socotindu-i munca în 12 prăjini de popuşoi, prăşite de două ori, 
culese, disjocate, (curăţite) duse la coşere şi aşăzate întrinsele, 
strujănii (cocenii) tăiaţi şi caraţi, drept o singură zi. Pentru aceeaş 
câtime de muncă Regulamentul muntenesc socoteşte 8 zile, şi 
această socoteală este departe de a fi generoasă şi a fost mai 
pe urmă redusă. 

In privința celorlalte condițiuni nu există aproape nici o 
deosebire între ambele Regulamente. 

incât priveşte magaziile de rezervă (art. 166 şi următorii) 
dispoziţiunile din Regulamentul muntenesc se deosebiau de acele 
ale Regulamentului moldovenesc numai prin faptul că țarina 
de rezervă ce proprietarii munteni o puneau la dispoziţia săte- 
nilor eră mai mică decât în Moldova: câte 2 pogoane de loc 
la 10 familii în judeţele de munte, câte 3 pogoane de loc la 
10 familii în judeţele de câmp. 


2. Punerea în lucrare a secţiei a VIl-a din Capitolul III 
a Regulamentului Organic în Țara Românească. Nemulţămiri 
ivite. Kisselev hotăreşte modificarea unor articole. 


Noua legiuire fù pusă în aplicaţie la 20 Septemvrie 1831, 
această punere în aplicaţie fiind însoţită de o lungă circulară a 
Vel Vistierului Vilară. 

Nemulţămirea şi opunerea ce le stârni fù generală şi de 
natură a inspiră temeri serioase de răscoală. Aceste fapte reiesă 
atât din raporturile consulare ale timpului!) cât şi din toate 
comunicările lui Kisselev atât cătră Obșteasca A dunare cât şi 
cătră Sfatul Administativ. 

In ofisul cătră Sfat No. 192 din 22 Martie 1832, el începe 
prin a observă că: 

„Introducerea noului obiceiu (mode) privitor la îndatori- 
rile plugarilor cătră proprietari, meritând toată bagarea de samă 
a Guvernului, precauțiunile de adoptat în această privință 
trebuie să alcătuiască obiectul maturelor chibzuinţi ale Consi- 
liului Administrativ. 

„Il invit prin urmare să s'intrunească îndată în şedinţă 
extraordinară şi, luând în privire ce menajamente se cer de 
toate inovațiile, chiar de cele mai sănătoase, să stabilească mă- 
surile ce le-ar crede mai nemerite spre a atinge scopul dorit 
şi să le aducă printr'un raport la cunoştinţa mea“. 

pe k Aa Dispozifiunile relative la „clacă“*, rezul- 
tând din vechea stare de lucruri şi promulgate din nou 
sub administrația Caradja, rămân încă astăzi în mai 
multe părți ale Principatului fără a fi fost aduse la o 
plină şi întreagă îndeplinire; ar fi util prin urmare a cu- 
noaște exact numele tuturor satelor cari s'ar află în această 
categorie şi pănă la ce punct aplicarea legiuirii vechi este în 
întârziere la ele; relativ la aceste ele s'ar putea, deocamdată 
obligă la vechea clacă sau unei plăţi egale cu perceperea dela 
1830, spre a urmă în chip progresiv la introducerea nouelor 
dispoziţiuni şi a preveni orice feliu de conflict, sau a găsi mai 
pe urmă măsuri de represiune împotriva ţaranilor cari fără nici 
un motiv legal ar urmă să se opună la împlinirea nouelor 
lor obligaţiuni. 

Aceleași îngrijiri îi inspiră cuvinte aproape identice şi în 
ofisul No. 195 din 23 Martie 1832, cătră Obşteasca Adunare °). 

Ofisul No. 206 din 29 Martie următor începe prin cuvintele; 

„Prin un ofis din 22 Martie, No. 192, am chemat serioasa 


1) Hurmuzache. 


2) D. C. Sturdza-Scheianu, Op. cit. p. 183. 
2) Ibid., p. 185. 

bagare de samă a Sfatului asupra măsurilor ce le va crede mai 
nemerite introducerii progresive a nouei clăci, dar primind ne- 
contenit petițiuni din partea faranilor cari se jăluesc că au 
numai o foarte mică întindere de loc pe moşiile pe cari stau, ce- 
rând să se mute pe altele, invit Consiliul să ieà în consideraţie 
observaţiile următoare şi să mai facă un raport asupra ches- 
tiunii întregi în cel mai scurt timp“. 

In ofisul din 6 Aprilie 1832 cătră Sfatul Administrativ, 
No. 242, zice: 

„... Se va poronci ocârmuitorilor de județ, în pri- 
vinţa § 2, lit. A a raportului (Sfatului Administrativ) să între- 
buințeze măsurile de represiune cu prudenţă şi să nu com- 
promită autoritatea fără a asumă întreaga răspundere. . . . 

„„.„ In sfârşit se vor cere ocârmuitorilor de judeţe lămu- 
riri asupra deosebitelor obiecţiuni opuse de {arani în deosebitele 
localităţi împotriva nouelor dispoziţiuni ale clăcii. . .2)* 

Hatmanul Vilară fiind trimis „în preumblare“ prin judeţele 
Ialomiţa, Brăila, Râmnicul Sărat şi Buzău, spre a-şi da samă 
de spiritul ţaranilor şi a potoli prin vorbe, nemulţămirea lor, 
făcu la întoarcerea lui un raport?) din care reiesă că găsise nemul- 
țămiri mari mai cu deosebire în Ialomița. Trei plăşi se învoesc 
cu proprietarii pentru clacă dând şi cei 4 oameni la sută, „dar 
o plasă întreagă ce se numeşte plasa Borcii şi şapte sate din 
una din celelalte trei, a oraşului, nici cum au -primit pănă 
acum să facă învoială. Ocârmuirea nu a îndrăznit să-i silească, 
sub cuvânt că nu dau ascultare, pricinuind fieşcare că vor face 
ceeace vor face şi alte sate de lângă dânşii şi adăogând că-i 
este frică să nu treacă în Țara Turcească. fiind pichelele rari 
şi foarte slabe pe lângă numărul taranilor. In satele unde a 
mers, locuitorii s'au plâns de greutatea clăcii ce li impune noua 
legiuire. In judeţele Buzău, Braila şi Slam Râmnic lucrurile se 
liniştise la sosirea lui. 

Kisselev făcuse şi el o inspecţie în zece judeţe şi, la 10 
August 1832, el adresă Sfatului Administrativ, din Târgovişte, 


1) Ibid., p. 186. 
2 Ibid., p. 190. 
3) Ibid., p. 204 sq. 

un lung ofis asupra necesităţii de a modifică legiuirea atingă- 
toare de clacă, care e nedreaptă în aplicaţie şi defectuoasă în 
redacție, a ridicat împotriva ei opinia tuturor plugarilor 
şi chiar acea a unei părți din proprietari. 

„Inspecţiunea ce am făcut-o în persoană în zece judeţe a 
Ţării Româneşti şi șăderea mea actuală în împrejurimile Târ- 
goviştei. au desăvârşit convingerea mea că dacă massa plu- 
garilor nu a manifestat incă cu mai multă energie nemul- 
fămirea ei pentru dispoziţiile despre care este vorba '), 
aceasta se datorește faptului că se interzisese ocârmuito- 
rilor să silească pe farani să îndeplinească condițiunile 
nouei clăci, şi că cu deosebirea celor patru oameni sub denu- 
mirea de slugi, totul a ramas aproape în vechea stare; chiar 
prestaţiunea acestor patru oameni a găsit în mai multe locuri 
o opunere vădită, opunere care, la cea mai mică impru- 
dență a autorităţii, ar fi putut să deă loc la conflagra- 
fiuni a căror urmări dezastroase puteau cu greu să fie 
prevăzute sau calculate. 

In primavara acelueaş an, Adunarea se ocupase cu fixarea 
preţului cu care eventual, potrivit Regulamentului, sătenii ur- 
mau să răscumpere zilele de clacă și hotărise ca, pentru viitorii 
trei ani, acele preţuri să fie: 1 leu 20 parale ziua cu mânile, 
2 lei ziua cu carul cu 2 boi, 3 lei ziua cu carul cu 4 boi?). A- 
ceste preţuri erau foarte cumpătate şi Kisselev le aprobă prin 
ofisul din 23 Martie 1832 °). 

In ac: laş timp dispoziţiile articolului 144 a Regulamentului, 
care permitea săteanului să se mute fără a plăti o gloabă grea 
numai în cazul când nu-i ajungea pământul, stârnise nemulţă- 
mirile cele mai generale. Apoi se mai ivise un temciu de ne- 
înţelegere în privinţa dijmei fânului: ea fusese, înainte de Re- 
gulament +), pe alocurea de una din zece, aiurea mai mare. Adu- 
narea hotărise ca această dijmă să fie de a zecea, acolo unde fusese 
astfel dinainte de Regulament, iar acolo unde fusese mai mare 


1) Articolele din Regulament privitoare la legăturile dintre săteni 
și stăpâni. 

2 Ibid., I. p. 181. 

2 Ibid., 1l. p. 185. 

t) Ibid., I, p. 181. 

să nu treacă pe viitor peste a 'cincea din roadă şi Ķisselev apro- 
base şi această dispoziţie '). 

La 27 Maiu 1832, Prezidentul Plenipotenţiar, atrăgând 
băgarea de samă a Consiliului asupra îndreptărilor ce ar fi de 
făcut Regulamentului, enunță nişte principii cari nu pot decât 
să ne surprindă când le vedem ieşind de sub pana unui general 
rus, adjutânt al Împăratului Neculai, dar dovedesc inălţimea şi 
curăţenia lui de cugct: 

„Dreptul rezervat Obişnuitelor Obşteşti Adunări de a sta- 
teraici în bani preţul zilelor de lucru datorite proprietarilor, 
fără ca ţaranul să poată optă intre plată şi prestaţia în natură, 
este o dispoziţie puţin echitabilă şi a cărei urmări n'au putut 
fi toate luate în samă. 

„Principiul ca orice lege nu trebue să deă loc unor 
interpretări arbitrare sau interesate, trebuiă să fie mai cu 
samă urmat cu sfințenie în tot ce se atinge de îndatoririle 
plugarilor cari nu sunt reprezentaţi în Obşteasca Adunare, 
exclusiv alcătuită din proprietari. 

„Sar păreă că acţiunea autorităţii mar trebui să fie între- 
buințată împotriva lor decât când, după ce vor fi primit pă- 
mântul prescris de Regulament, ei ar refuză să lucreze zilele 
de muncă statornicite; dar în afară de acest caz, ar fi oare 
drept ca faranul să fie îndatorit la nişte plăți de statorni- 
cirea cărora el a rămas cu desăvârşire străin și cari, în- 
locuind prestațiunea în natură, war puteà să fie echita- 
bile decât când ar deveni obiectul unei tocmeli între amân- 
două părțile? :)* 

Totuş. de oarece pentru uşurarea lucrărilor administrative, 
ca reparaţii de drumuri, clădiri de poduri etc., ţaranii sunt siliți 
să efectueze acele lucrări după preţuri ce se statornicesc de 
Adunare pe localități şi după vreme, preţul mijlociu a acestor 
zile de lucru, odată statornicit, ar putea să servească de regulă 
Şi tribunalelor la neînțelegerile dintre proprietari şi plugari. 

Arată nepotrivirea din articolul 144 al Regulamentului, 
după care taranul îşi poate schimbă domiciliulfinumai în caz de 


1) Jbid., I, p. 185. 
2) Ibid., 1, p. 197. 

lipsă de pământ, pe când nu i se recunoaşte nici o uşurinţă de 
muncă în caz când nu i se dă deplin pământul prescris de Re- 
gulament, apoi își arată părerea de rău că acel articol nu cu- 
prinde nici o dispoziţie care să consfințească dreptul săteanului 
de a se transportă pe altă moşie sau de a îmbrățoşà altă me- 
serie, snpunând chiar această facultate unor condițiuni de na- 
tură a preveni schimbări de sălășluință prea dese. 

In ofisul lui din 10 August 1832"), prin care cereă Sfa- 
tului luare de măsuri pentru modificarea Regulamentului, Kis- 
selev sprijiniă această părere pe temeiurile următoare: 

1. „Regulamentul a torturat art. 143 privitor la dreptul 
sătenilor, oameni liberi, de a se transportă dela un loc la altul 
şi de a căută să s'așeze după îndămânarea lor şi cât mai bine 
puteau. De aici a pornit la ei prepusul că se urmăriă ro- 
birea lor, de aici temeri, bănuieli şi o îngrijire ce rău voi- 
torii ar puteă S'o alimenteze și S'o exploateze spre folosul 
lor şi în dauna viitoarei bune stări a ţării. 

2. Indatoririle săteanului cătră proprietar trebuie să fie 
proporţionale câtimii de pământ ce o primește; „de altminterea 
nu trebue pierdut din vedere că această legiuire a clăcii este 
numai transitorie, spre a ajunge la năimiri de bună voie, cari 
vor fi, cu bună samă, mult mai folositoare şi unora şi altora dar 
cari, în acest moment, mar putea să fie puse în vigoare“. 

(Cuvintele de mai sus din partea lui Kisselev, care susţi- 
nuse cu atâta energie cu câteva luni inainte dreptul de folo- 
sință la pământ al ţaranului moldovan, nu pot decât să ne 
mire. Nu făcea el oare acuma boierilor munteni această conce- 
siune, pentru moment platonică, de principii, spre a-i înduplică 
la concesiuni de fapt în favoarea taranilor?) 

3. „Ţaranul având a plăti porţiunea de pământ ce o pri- 
mește, nu se poate admite altă evaluare fixă decât acea a zile- 
lor de lucru, căci monezile scad în valoare iar chiria pămân- 
turilor se urcă“. Dacă proprietarul nu se poate mulțămi cu o 
evaluare statornică şi pe vecie a proprietăţii lui, nu este pe 
de altă parte admisibil ca valoarea muncii să fie stator- 
nicită de o adunare alcătuită din proprietari cari îşi re- 


1) Ibid., I, p. 210. 

zervă dreptul de a cere, după plac, îndeplinirea ei în na- 
tură sau plata ei în bani. Dreptul proprietarului de a cere 
valoarea îndatoririlor ţaranului către el în bani ar trebui să aducă 
după sine acel pentru ţaran de a fi volnic şi el să răscumpere 
la rândul lui valoarea acelei munci, dar după un nart al cărui 
statornicire ar înlătură orice bănuială de nedreptate sau de 
arbitrar. 

4. Deosebirea ce există între partea muntoasă şi partea 
de câmp a Ţării Româneşti ar fi de natură a motivà o recti- 
ficare în statornicirea întinderii de pământ ce se atribue țara- 
nului. Această porțiune de pământ este atât de mică în 
cât ea nu Sar putea decât spori şi chiar îndoi în partea 
de câmp în raport cu ce se dă în părţile muntoase“. O 
asemene procedare ar alcătui pentru locuitorii dela munte, unde 
populaţiunea este prea mare în raport cu pământul de hrană 
disponibil, un îndemn ca să se strămute la câmp unde întinderi 
mari de loc rămân nelucrate din pricina lipsei de braţe. 

5. Kisselev se abţine de a intră în amănunţimi asupra 
câtimii de muncă impusă pentru ziua de clacă, şi lasă Sfatului 
Administrativ grija revizuirii conştiințioase şi nepărtinitoare a 
acelei evaluări. 

El termină recomandând Sfatului mai cu samă cercetarea 
chestiunilor următoare: 1) Deosebirea ce trebue să existe între 
întinderea pământului atribuit săteanului în partea de șes şi 
acea atribuită lui în partea de munte; 2) proporţiunea exactă 
între fiecare întindere de pământ atribuit și îndatorirea ce tre- 
buie să-i corespunză; 3) revizuirea conştiințioasa a evaluării 
zilei de lucru statornicită de Regulament. 

Textul primitiv al Regulamentului fù modificat, dar deşi 
boierii Ţării Româneşti erau mult mai puţin dârji decât acei 
din Moldova şi mult mai supuşi voinţii lui Kisselev, rezultatul 
nu fù acel ce-l speră când stăruise pentru modificarea legiuirii 
regulând legăturile dintre stăpâni şi săteni. Multe dispoziţiuni 
folositoare stăpânilor, dar dăunătoare sătenilor fură introduse în 
în noul text precum vom pute constată în paragraful ce ur- 
mează. 


www.dacoromanica.ro 


150 


3. Textul definitiv al Regulamentului Organic al Ţării 
Româneşti. 


Noul text al Regulamentului prezintă următoarele deose- 
biri de căpetenie față de acel primitiv: 

I. Se aseamănă, deşi în mod incidental, prin articolul 140, 
legăturile dintre sătean şi stupân unui contract de arendă 
şi se declară că dispoziţiunile noului aşăzământ sunt numai 
vremelnice: „și până când inchiriarea holdelor după moșii 
să se poată face prin tocmeli de învoire*. 

„Acest principiu se repetă în chip mai categoric în arti- 
colul 144 care începe prin cuvintele; 

„Fiindcă precum este proprietarul stăpân cu desă- 
vârșire pe al său pământ, asemene este şi săteanul sălăşlui- 
tor pe moşie de alt proprietar, iarăş cu desăvârşire slobod. de 
este acum aproape de un veac, şi numai pe sfinţenia acestui 
prinţip s'au legiuit îndatoriri reciproce . . .* 

Apoi indatorirea pentru proprietar, când moşia lui este 
strâmtă şi nu cuprinde întinderea trebuitoare pentru a da tu- 
turor sătenilor pogoanele legiuite, de a pune la dispoziţia săte- 
nilor pănă la două treimi din locul lui de hrană, îndatorire care 
se cuprinde în textul articolului 143 din textul primitiv al Regu- 
lamentului Țării Româneşti !), dispare cu desăvârşire. 

II. Claca sau munca la care este îndatorit săteanul este 
mai bine lămurită în noul text şi, prin reducerile ce se fac în 
cătimea de lucru ce el trebue să îndeplinească într'o zi, aproape 
toate aceste cătimi pot fi privite ca drepte şi reprezentând în- 
tradevăr munca unui om de mijloc sau a unor vite de mijloc 
în împrejurări obişnuite. 

Se stabilesc narturile următoare pentru. ziua de muncă 
(art. 142): 

Aratul a 8 prăjini în moină şi 5 în ţălină pentru fiecare 
păreche de boi. 

Grapatul a 16 prăjini (asemenea de fiecare păreche de boi). 

Sămănatul cu mâna a jumatate de pogon, când sămânţa 
se acopere cu piciorul. 


`) In textul definitiv al Regulamentui Organic al Moldovei, pre- 
cum s'a văzut, această dispoziţiune a fost mănţinută. 

Sămănatul cu mâna a trei pogoane când sămânţa se 
aruncă numai. 

Dacă săteanul întrebuințează sapa pentru a pune sau a 
acoperi sămânța se va socoti jumătate de pogon. 

La praşila oricărei sămănături sau sădiri se va socoti o 
şeptime de pogon. 

Seceratul a 2'/, clăi de căte 26 snopi de căte patru palme 
împrejur la legătură (dusul la arie fiind în sarcina proprietarului). 

Culesul și curăţitul de foi a 10 băniţi de căte 40 ocă ştiu- 
leţi de popuşoi. 

Cositul a 16 prăjini iarbă, iar în locuri cu prevaluri sau 
tufe cositul a unei jumătăţi de pogon. 

Când săteanul se va întrebuinţă la transporturi în vreme de 
iarnă, proprietarul îi va da nutreţul trebuitor pentru vitele lui, 
socotindu-se căte 10 ocă fân pe zi pentru fiecare bou. 

Transporturile mai îndepărtate se vor puleă face numai 
în urma unor învoeli de bună voie. 

Se dă drept proprietarului, când nu are la ce să între- 
buinţeze claca locuitorilor, chiar pe moşia pe care ei şăd, so 
întrebuințeze pe altă moșie în departare de cel mult 6 ceasuri, 
dar socotinidu-li căte o zi dusul și altă zi întorsul. 

Această îngreuiere este luată din Regulamentul Moldovei, 
dar este uşurată prin faptul că se ţine în samă locuitorului o 
zi pentru mers şi alta pentru întors. Să se observe însă că tex- 
tul nu este destul de lămurit nezicând că aceste două zile se 
vor fineă în. samă locuitorilor cu prilejul fiecărei duceri 
a lor pe o moşie străină, ceea ce a dat loc la interpretarea 
greşită că aceste două zile se ţin în samă odată pentru tot 
anul, deşi locuitorul poate fi dus pe moşia străină de mai multe 
ori pe an, cu prilejul fiecărui feliu de muncă. 

III. Când proprietarul nedispunând de destul loc nu va 
puteâ da săteanului tot pământul legiuit, îndatoririle acelui sä- 
tean se vor scădea în chipul următor: 

a) Acel care nu va primi cele 3 pogoane de fânaţ va 
lucră 6 zile cu vitele lui şi 6 zile cu mânile, schimbând astfel 
pentru fiecare pogon lipsă căte 2 zile cu boii in zile cu mânile. 

b) In cazul când nu i gar da islazul întreg, se va scădea 
pentru fiecare 10 prăjini pogonești lipsă căte o zi cu carul, 

astfel că dacă îi va lipsi şi cele 2'/ pogoane islaz și cele 3 po- 
goane fânaţ, el va lucră 12 zile, numai cu mânile. 

c) In cazul când i-ar lipsi săteanului cele 3 pogoane pentru 
arătură, va fi scutit de carul de lemne şi de ziua de arătură 
şi va lucră numai 12 zile cu mânile. 

d) Lipsa unui feliu de loc va puteă fi precumpănită prin 
sporirea altui feliu de loc. 

IV. Dijma fânului va fi din cinci căpiţi una. 

V. Dispoziţiile privitoare la slugi (cei 4 oameni la sută) 
sunt mai bine specificate decât în vechiul text. Se stabilește 
între altele că socoteala se va face în chipul următor: 

Proprietarul să ieă căte un om la 25 familii şi acest nu- 
măr se va socoti complect de căte ori va trece de jumatate, 
adică va fi de 13 familii. 

VI. Stavilele puse la strămutarea ţaranului sunt pe de- 
plin mănținute când el se bucură de toată întinderea de pă- 
mânt la care are drept. 

Ele sunt ușurate pentru ţaranul care, 1) nu s'ar folosi de 
toată întinderea de pământ ce-i atribue legea, 2) sar căsători 
în alt loc sau 3) ar face o moştenire aiurea. In aceste cazuri, 
el se va puteă mută după ce va fi înştiințat pe proprietar cu 
şase luni înainte de Sfântul Gheorghe și inainte de mutarea 
lui şi după ce va fi plătit capitaţia lui de 30 lei, dacă Visteria 
va găsi cu cale, plus căte 3 lei suplementari cassei sătești 
pentru fiecare din anii ce rămân a curge pănă la facerea ca- 
tagrafiei şi va fi achitat proprietarului toate îndatoririle şi ră- 
mășiţile. 

Este -de netăgăduit că încercările lui Kisselev de a modi- 
fică în bine, pentru starea de fapt a săteanului, în momentul 
de atunci, dispoziţiunile asupritoare ale textului primitiv al 
Regulamentului, au fost în Ţara Românească, încununate în 
mare parte cu izbândă. 

In noua redacţiune, rămasă definitivă, nartul muncii este 
aşăzat într'un chip cât se poate de drept şi de omenos, dispo- 
ziţia $ 4 al articolului 141, prin care săteanul ce nu se bu- 
cură de întreaga întindere de pământ este proporţional scăzut 
din clacă, alcătueşte îndreptarea unei strigătoare nedreptăţi. 

Pacat însă că Kisselev, pentru a obţine aceste îmbunătăţiri 

de fapt, a fost silit să ingădue înscrierea în Regnlament a unor 
principii ce, cu toate că le enunţă singur, ştiă bine că sunt falșe, 
dărăpănătoare pentru viitorul ţărănimii şi cari aveau să deâ 
mai pe urmă mult temeiu de vorbă acelor cari tăgăduiau dreptul 
la pământ al săteanului. Boierii moldoveni pe lângă că înscrisese, 
întradevăr în chip incidental, în textul definitiv al Regulamen- 
tului lor, principiul neadevărat tăgăduind dreptul la pământ al 
săteanului !), nu uşurase întru nimic nartul neomenos stabilit 
de ci pentru muncă în redacţiunea primitivă. 

Hotărit, bărboşii munteni se arătară mai cu omenie decât 
bărboşii moldoveni. 


4. Cât plătiau în realitate sătenii din Ţara Românească pentru 
pământul ce se mai lăsase în stăpânirea lor. 


Săteanul muntean pănă la Regulamentul Organic nu su- 
ferise nici o ştirbire la dreptul lui de folosinţă asupra hotarului 
aşăzării din care făceă parte; nici legiuirea lui Ipsilante nici 
aceea a lui Caragea nu mărginesc întru nimic acel drept; din 
alte acte constatăm că ocârmuirea de pe vreme îi indemnă să 
samene cât mai mult). In schimb însă ştirbirea la acest 
drept făcută de Regulament fu neasămănat mai mare decât în 
Moldova, cu toate că Ţara Românească avea câmpii neasămănat 
mai întinse derât Moldova. lată, reduse în hectare, întinderile 
de pământ atribuite de Regulament, sătenilor moldoveni de o 
parte şi sătenilor munteni de alta. 

Moldova Țara Româneasca 

Locuitori cu 4 boi: 

5 fălci 30 prăjini sau 7 hectare 8 peg. şi 19 prăjini sau 4 hec- 
68 are. tare 42 are, 

Locuitori cu 2 boi: 

3 fălci 70 prăjini sau 4 hectare 6 pog. şi 14 prăjini sau 3 hec- 
+H are. tare 30 are. 

Locuitori cu palmele: 

2 fălci 30 prăjinisau 3hectare 4 pog. şi 10 prăjini sau 2 hec- 
20 are. tare 21 are- 


1) Dar mănţinuse dreptul săteanului la două treimi din locul de hrană. 
2) D. C. Sturdza-Şcheeanu, Op. cit., I, p. 77. 

Deosebirea este precum se vede mare, sătenii munteni 
aveau cu 40%/, mai puţin pământ decât acei din Moldova. In 
schimb însă acel pământ, după socoteala lui Kisselev, li revenia 
cu mult mai ieften. Iată acea socoteală, făcută pe prețurile pentru 
pământ din Moldova, mai mari decât acele din Ţara Româ- 
nească ni zice o notă la acea piesă !). 

Pentru săteanul cu 4 boi şi 1 vacă: 

8 pogoane 19 prăjini a 8 lei pogonul, fac 71 lei 8 parale. 

Pentru săteanul cu 2 boi şi 1 vacă: 

6 pogoane 14 prăjini a 8 lei pogonul, fac 53 lei 13 parale. 

Pentru săteanul cu palmele: 

4 pogoane 10 prăjini a 8 lei pogonul, fac 37 lei 15 parale. 

Socoteala însă este cu totul altfel dacă o stabilim după 
normele ce le-am adoptat pentru Moldova. 

Evaluând munca după preţurile statornicite de Obşteasca 
Adunare la 15 Martie 1832, adică 1 leu 20 parale ziua cu mâ- 
nile, 2 lei ziua cu 2 boi şi 3 lei acea cu 4 boi, avem pentu 
săteanul cu 4 boi: 





12 zile de clacă cu 4 boi ...... 35 lei 
Carul de lemne... ....... . 6, 
Ziua de plug ......... aa 6 y 
48 lei 
Pentru săteanul cu 2 boi: 
12 zile de clacă cu 2 boi . . . . . .24 lei 
Carul de lemne ....... a... 4 3 
Ziua de plug .. . a.. e e ee. 4 
. 32 lei 
Pentru săteanul cu mânile: 
12 zile de clacă cu mânile .. . . . .18 lei 
6 zile cu mânile în locul carului cu 
lemne şi a zilei de plug . . . 7 lei 20 parale 


25 lei 20 parale 
la cari trebue să adăogim valoara dijmei. 
Dijma erà evaluată de Filip Lenş, deputat al proprietarilor 
în comisia proprietăţii dela 1848, în chipul următor pentru cla- 
cașul cu 4 boi: 


1) Ibid., ibid., p. 242. 

15 lei pentru 1!/, băniţi grâu, zeciuiala la | 1/, chile grâu 
socotindu-se una chilă la pogon pentru 
1/2 pogoane grâu, iar chila pe lei 100. 
10 lei 10 parale pentru 90 ocă porumb, zeciuiala la 900 
oca porumb, socotindu-se rodul de mijloc 
1/2 chile de pogon pentru 1!'/, pogoane 
arătură cu porumb, iar chila pe lei 50. 
18 lei —  — zeciuiala din 5 una a 3 pogoane de co- 
situră, socotindu-se câte un car purtăreţ, 
de fiecare pogon, iar preţul carului pe lei 30. 


43 lei 10 parale 


Calculând prin analoghie pentru mijlocaş şi codaş scade 
numai dijma fânului la 10 lei 32 parale pentru cel dintăiu şi 
la 3 lei 24 pentru cel de al doilea, dându-ni respectiv 36 lei 
2 parale pentru valoarea dijmei clacașului cu 2 boi şi 28 lei 
34 parale pentru valoarea acelei a clacașului fără boi. 

Dar la aceste sume trebue să mai adăogim valoarea zi- 
lelor obaciei (iobăgiei). 

In Moldova stăpânii de moşii găsiră slujbași volnici, cari 
îi slujiră cu anul în calitate de feciori boiereşti, chelari, vataji, 
pădurari, argaţi, boari, haidăi, etc. fără ca acest privilegiu al 
stăpânilor să alcătuiască o sarcină simţitoare pentru obştiile 
satelor. 

In Ţara Românească însă unde stăpânii şi chiar arendaşii 
făceau prea puţină plugărie, lăsând-o în grija ţaranilor, zceştia 
erau prea folosiţi să lucreze pământ în dijmă pentru socoteala 
lor ca să se bage slugi la proprietari şi arendaşi, iar aceştia 
nefăcând gospodărie întinsă n'ar fi avut ce face cu ei toţi. Se 
stabili deci obiceiul, în toată Ţara Românească, ca zilele ce le-ar 
fi slujit numărul de slujbași volnici cuvenit fiecărei moşii să 
se impărțească asupra obştiei având fiecare sătean a lucră, dar 
mai adesea a plăti valoarea lor. 

Acest număr de zile eră pretutindeni stabilit la 14 cari se 
plătiau după preţurile zilelor de clacă cu palmele. 

Adunând deci evaluările tuturor îndatoririlor impuse de 
Regulament clăcaşilor avem: 

Pentru sătenii cu 4 boi: 


Clacă, ©. a 48 lei — — 
Obăcia ....... 214 ,— — 
Dijma .,. .„ . . 43 „ 10 parale 

Peste tot. . . 112 lei 10 parale 


Pentru săteni cu 2 boi: 
Claca. . ..,... . 32 lei — — 


Obăcia ....... 21 , — = 
Dima ....... 36 „ 2 parale 
Peste tot. . . 89 lei 2 parale 
Pentru sătenii cu mâinile: 
Claca. . e ee ea 25 lei 20 parale 
Obăcia . e ee ai caca 21, — — 
Dima ...,. 28 „ 34 parale 


Peste tot. . . 75 lei 14 parale. 

Dacă împărţim aceste sumi prin întinderile respective de 
pământ atribuite de Regulament deosebitelor categorii de să- 
teni, de 8 pogoane 19 prăjini, 6 pogoane 14 prăjini şi 4 po- 
goane 10 prăjini, constatăm că: 

fruntaşul plătiă pogonul de pământ câte 13 lei 6 parale 

mijlocaşul  , i = 5 so 13, 20: , 

codaşul = A m a > T p= = 
sau, după măsurile moldoveneşti, respectiv; 37 lei 24 parale, 
38 lei 23 parale şi 48 lei 23 parale în loc de 35 lei, 43 lei 15 
parale şi 57 lei 6 parale falcea, ce plătiau fruntaşul, mijlocaşul 
şi palmașul din Moldova. 

Suntem, precum se vede departe de cei 8 lei de pogon 
socotiți de Kisselev. 

Neinsemnătatea deosebirii între plata adevărată a pămân- 
tului în Muntenia unde claca eră socotită în chip drept şi plata 
aceleaşi întinderi de pământ în Moldova unde boierescul (claca) 
eră socotit în chip strigător de nedrept, provine mai ales din 
faptul că, pentru Ţara Românească a trebuit să încarc valorea 
pământului cu preţul zilelor iobăgiei pe când în Moldova, din 
pricină sislemului adoptat, n'a fost nevoie de o asemene in- 
cărcare. 

Nam făcut în valorea dijmei vre-o scădere la prețurile 
stabilite de Lenș la 1848, după cum făcusem pentru acele stabi- 

lite la preţurile socotite pentru dijmă în Moldova la 1851, fiind 
că preţurile indicate de Lenş sunt cu desăvârşire mici. 

Dar pe când săteanul din Moldova plătiă porțiunile de pă- 
mânt atribuite lui cu o câtime de muncă a cărei valoare în- 
trecea acea a pâmântului îndoit şi întreit, săteanul din Țara 
Româneasca plătiă petecul atribuit lui prin o muncă măsurată 
şi bine plătită. 

Şi mai ales, nu trebue uitat, că dacă Kegulamentul mun- 
tean a hrăpit ţăranului muntean dreptul lui de folosință asupra 
hotarului așăzării întrun chip cu mult mai groaznic decât în 
Moldova, ìn schimb însă, mulțămit faptului că în Ţara Româ- 
nească stăpânii în vremea alcătuirii Regulamentului nu făceau 
aproape de loc plugărie, săteanul muntean putea să lucreze în- 
tinderi foarte întinse în condiţiunile cele mai uşoare. 

Mă voiu ocupă de aceste condițiuni într'un capitol următor. 

CAPITOLUL VII 


LEGIUIRI ŞI MĂSURI REGULAMENTARE PRIVITOARE LA ȚĂRĂNIME 
ÎN ŢARA ROMÂNEASCĂ. 


1. Statornicirea preţurilor muncii pământului şi a 
cărăturilor în vremea Domniei lui Alexandru Ghika. 


O dispoziţie a art. 142 al Regulamentului hotără că, la 
întâmplare ca proprietarul să nu aibă la ce să întrebuinţeze 
munca locuitorilor uşăzaţi pe moșia sa, sau pe acea moșie sau 
pe alta în depărtare de cel mult 6 ceasuri, el va primi plata 
zilelor de clacă în bani, după deosebitele preţuri ale fiecărei lo- 
calități. Dar pentru ca, la vre-o întâmplare de prigonire, să 
poată judecătoriile luă drept temeiu aceste preţuri, Obişnuita 
Obştească Adunare va alcătui, în fiecare trei ani, table de pre- 
țurile de mijloc în fiecăre loc, după cele ce vor fi urmat în 
cursul a trei ani din urmă. Aceste preţuri tot într'o vreme 
slujind de temeiu în prigonirile ce se vor întâmplă între pro- 
prietar şi clacaş, se vor primi de cătră stăpânire la răspunde- 
rile ce are drept să ceară dela locuitori după întocmirile celui 
din urmă paragraf dela art. 63, insă numai până la concu- 
rența a două treimi din acel preţ, câtimea de muncă datorită 
în fiecare zi nefiind statornicită pentru asemene lucrări. 

Un asemene tablou fusese alcătuit de Adunare pentru 
întăia oară la 1832, pentru preţurile urmate în anii 1829, 1820 
şi 1831. O singură ochire aruncată pe acest tablou!) ni ajunge 
pentru a ne incredinţă că el este alcătuit ad-hoc, spre a per- 
mite proprietarilor să ieă prețuri cât de mari pentru zilele de 
clacă rămase nelucrate. 


1) D. C. Sturdza-Șcheeanu, Op. cit., I, p. 180. 

Intr'adevăr, in anii 1829, 1830 şi 1831, afară de prea rare 
excepţiuni, nu se făcea munca plătită in bani. Arendaşii şi stă- 
pânii de moșii nu lucrau nici macar întinderile ce le-ar fi putut 
munci cu cele 12 zile de clacă datorite de locuitorii fiecărei 
moşii. Plugăria aproape intreagă o făceau taranii cari, când 
aveau nevoe, pentru pogoanele de prisos luate de ei, de un 
spor de muncă, se împrumutau cu dânsa dela consătenii lor, 
ajutându-i la vreme de nevoie şi pe ei cu muncă, sau arare 
ori plătiau, mai mult in natură, nişte prețuri minime ce nu sea- 
mănă nici de departe cu preţurile foarte ridicate din tabela 
oficială. 

Apoi imprejurarea că avem a face cu un lucru întocmit 
ad-hoc reiesă şi din faptul că găsim in tabelă, pentru toate ju- 
dețcle, preţuri pentru câtimile de munci echivalând tocmai cu 
munca unei zile de clacă, precum se află statornicită in textul 
ofiginal al Regulamentului. Şi acest text al Regulamentului nu 
eră incă in vigoare pe vremea muncii nici macar in anul 1831, 
fără ca să mai vorbesc de anii 1829 şi 1830. 

Unele din aceste preţuri erau atât de exagerate in cât 
nici Adunarea nu cuteză să le ieà de normă pentru lichidarea 
datoriilor de clacă ale locuitorilor. Prin raportul No. 131 din 
15 Martie 1832:), ea supuse lui Kisselev care le aprobă urmă- 
toarele preţuri pentru toată ţara: 

1 leu 20 parale ziua cu palmele, 

2 lei — » » carul cu 2 boi, 

3 lei =x “ » E) n 4 » 

Aceste preţuri aveau a servi de temeiu la plata datoriilor 
de clacă ale locuitorilor precum şi in cel de prigoniri in toată 
lara, in cursul anilor 1832, 1833 şi 1834. 

In anul 1835 se intocmi de cătră Vornicia din Lăuntru şi 
se supuse Adunării tabloul de preţul muncilor şi a cărăturilor 
in anii 1832, 1833 şi 1834 °) spre a servi de normăîn anii 1835, 
1836 şi 1837. Aceste preţuri statornicite cu tot atât de puţin 
temeiu ca şi acele din periodul precedent, arată o urcare asupra 
acestora. Ele nu sunt relative ca cele dintăiu la toate feliurile 


) D. C. Sturdza-Şcheeanu, Op. cit., I, p. 181 şi p. 185. 
2) Ibid., ibid., p. 291. 

de munci, ci numai la valoarea zilelor cu mânile, cu carul cu 2 
boi şi cu carul cu 4 boi. Media lor este cea următoare: 

2 lei 14 bani ziua cu mânile, 

8lei 26 , , ,„ 2boi, 

13 lei 113 , „ „ 4boi 

Nişte prețuri enorme pentru zilele cu carul dacă ținem 
samă de vreme şi de împrejurări. 

Obşteasca Adunare avù deci prilej să s'arate din nou mă- 
rinimoasă fără pagubă şi mănținù prețurile stabilite la 1832"), 
iar Domnul aprobând această hotărire o numeşte „vrednică de 
laudă“. 

La 1838 alcătuindu-se tabloul prețurilor muncilor şi a că- 
răturilor în anii trecuţi, 1835, 1836 şi 1837 2), arătând un spor 
al acestor preţuri, Obşteasca Adunare, spori prea puţin temeiul 
prețurilor pentru periodul trecut, statornicindu-l la: 

70 parale ziua cu mânile,. 

3 lei » „ 2 boi 
4 » » » 4 n 


2. Incercările lui Alexandru Ghika pentru stavilirea 
abuzurilor relative la ierbăritul prisoaselor de vite şi la clacă. 


Cu prilejul deschiderii sesiei Adunării din anul 1837, 
Domnul aratase Adunării „trebuinţa ce este a se chibzui măsuri 
cum s'ar puteă popri abuzuri ce, sub masca de invoeli, se 
săvârșesc de căâtră unii din proprietari sau arendași la 
articolul ierbăritului ce dau clăcașilor lor de pe moşiile ce 
țin, peste ale numărului hotărît prin proiectul proprietăţii °)“. 
Adunarea însă nu se ocupase de loc de această chestiune. 

La 17 Iunie 1838, Domnul trimise Adunării un ofis prin 
care îi reamintiă învitarea ce-i făcuse cu prilejul deschiderii se- 
siunii trecute şi adăogiă: „Acum dar încredinţat fiind Domnia 
Mea că mădulările ei, în tot cursul acestei vremi, să fi putut 
adună din vremi temeiuri după cari să se poată pune o 


1) Ibid., ibid., p. 311 sq. 


2) Ibid., ibid., p. 312. 
3) Ibid., ibid., I, p. 310. 

stavila în viitorime asupra acestei la -ome porniri a aren- 
dasilor, cari cu Chipul încoirii aduc întru nestatornicire 
chiar legiuirea drepturilor proprietariceşti și le vatâma“. 
Apoi arată că trimite alăturat un proiect asupra chestiunii alcă- 
tuit de Sfatul Administrativ !). 

Prin zisul proiect se propunea ca: „Pentru prisosul vitelor 
peste numărul legiuit, să fie datori a răspunde clacașii la pro- 
prietarul moşiei câte lei doi parale 20 de o vita mare, dacă 
însă pentru uccle vite i sar asigura păşunea prin dare de câte 
o jumatate pogon islaz; potrivit cu temeiurile statornicite prin 
pomenita legiuire, sau fiind vite tinere. adică mânzaţi, să se 
socolească doi mânzaţi drept o vită mare; iar pentru o oaie 
a zecea parte din totalul preţului hotărit pentru vita mare 2). 
Nu găsim nici un răspuns la acest ofis în anii 1838 şi 1839. 

Cu o lună mai târziu. la 14 lulic 1837, Obşteasca Adunare 
adresă Domnului o anaforă, prin cari i se denunţă că ocâr- 
muitorii de judeţe „nu arată bunăvoință şi silinţă a îndemnă 
pe locuitorii clăcași la vremea cuviinciousă spre a-şi răspunde 
datoriile lor câtră proprietar în soroacele hotărite de Regulament 
şi de pravilă; dintr'aceasta izvoresc feliuri de necuviinţi, gră- 
mă lindu-se asupra clacaşilor multe rămăşiţi din datoriile pro- 
prictăţii şi că clacaşii se îndatorează a-şi servi datoriile toate 
deodată, iar nu rânduri rânduri; văzându-se pe lângă aceasta 
şi o deobşte pornire a sătenilor de a năvăli pe la oraşe și 
târguri unde nădăjduesc scapare, şi din o asemene pornire měr- 
ginindu-se plugăria, se împuţinează cu totul mijloacele desvol- 
tării comerţului care este fericirea unui Stat“. Apoi face rugă- 
ciune Inălţimii Sale să binevoiască a poronci să se puie inda- 
turire ocârmuitorilor şi subocârmuitorilor să silească „pe locuitorii 
clacași spre împlinirea datoriilor lor cătră proprietari, precum 
şi pe proprictari a-şi căută la vreme drepturile lor și a-şi primi 
dijmuirile lor fără vre-o împiedecare pănă la sfârşitul lui Noemvrie, 
ca într'acestaş chip, cel mult pănă la sfârşitul lunii Martie, 
totdeauna să se răfuiască datoriile reciproce)“. Nu se găsește 


1) Ibid., ibid , ibid. 
2) Ibid., ibid., ibid. 
3) Ibid , ibid, p. 308. 

nici un răspuns din partea Domnului lu această anaforă nici 
în anul 1838 nici în acel următor. 

In Martie 1840 constatăm că Adunarea se ocupă cu ches- 
tiunca regulării ierbăritului. Un raport cătră Adunare a Comi- 
siei ei Administrative arată că nu se poate uni cu proiectul 
inaintat de Domn la 17 Iunie 1838 pentru următoarele cuvinte +): 

1. „Că această chibzuire nu are asămănare cu obştescul 
prinţip din legiuirea pentru drepturile proprietariceşti, pe cari 
se întemeiază duhul proiectului; căci pomenita legiuire, înda- 
torind pe proprietar ca să dea sătenilor hotărita cătățime de 
pogoane, tot într'o vreme îi asigurează şi din partea sătenilor 
un folos, care bine preţuindu-se, nici întrun chip nu se potri- 
vește cu plata găsită cu cale de cătră cinstitul Sfat Adminis- 
trativ, precum: claca, ziua de arătură şi carul de lemne, folosul 
pentru o slugă din patru ce se dau la sută şi dijmuirile din 
arătură și fâneaţă, şi osebit de venitul cârciumilor, care şi acela 
anuloghiceşte un însemnat avantaj în folosul proprietăţii. Apoi, 
de vreme ce niște asemenea folosuri reciproce sunt asigurate, 
se pare a nu fi cu dreptate a se supune proprietarii la o în- 
datorire necorespunzătoare cu acei lei 5 de un pogon. 

2. „Că deși calitatea locului nu este de o potrivă la toate 
proprietăţile, dar este şi în vedere că pogoanele de fânețe şi 
de arătură pe alocurea dau folos proprietarilor şi pănă la lei 
25 pogonul; de vor fi dar proprietarii îndatoraţi a deosebi lo- 
curile de livezi, unde nu vor aveâ islaz îndestul, și să deâ clă- 
cașilor pentru acel prisos de vite numai pentru câte 5 lei de 
un pogon, iată o mare neasemănare în paguba proprietarilor“. 

Comisia propune ca prisosul de vite să se pășuneze, dacă 
locuitorii primesc, în islazul ce-l are fie-care moşie, și dacă pro- 
prietarii prin mijlocul acesta vor asigură şi pășunea acelui 
prisos de vite pe singură acea moşie unde locuesc ei, să pri- 
mească dela dânşii pentru acel prisos câte 2 lei de fiecare vită 
mare; oile să se socotească 5 drept 1 vită mare şi învoirile să 
se facă spre acest sfârșit la Sfântul Gheorghe. 

La moşiile unde nu se va putea asigură pășunea priso- 
sului de vite după chipul aratat, proprietarii sub nici un chip nu 


1) Ibid., ibid., p. 326. 

vor putea fi siliţi să strice din locurile de arătură ca să deâ 
clacaşilor pentru prisosul de vite, ci se va da de ştire clacaşilor 
înainte de Sfintul Gheorghe pentru ca ei să-şi caute păşune pe 
alte proprietăţi. 

Adunarea adresă Domnului, la Maiu 1840, o anaforâ prin 
care îi arată că nu poate uni proiectul înaintat de Domn cu 
glăsuirea dispoziţiilor din art. 140 al Regulamentului Organic 
ȘI „a socotit că neorânduelile ce întâmpină stăpânirea într'a- 
ceastă împrejurare nu ar fi putut izvori decât mai cu seamă 
din partea unor arendași cari, fiind străini de adevăratul inte- 
res al proprietăţilor, se intind in luări nechibzuite pentru pri- 
sosul vitelor ce au sătenii“, propunând următoarele măsuri: 

Ca toate mănăstirile, Statul pentru domeniile sale şi pro- 
prietarii să facă cu locuitorii lor învoiri în privinţa pășunatului 
prisosului de vite peste numărul prescris de Regulament și, 
când se vor arendă moşiile, să se treacă aceste învoiri in con- 
tractul de arendă ce se sloboade. Arendașii de sine nu vor 
pute face asemene învoiri şi se vor pune în lucrare cu începere 
dela anul 184 °). 

Domnul întărind această propunere, observă că uncle dis- 
poziţiuni de mai sus privesc numai la formăluirea contractelor 
de arendă şi la abuzurile însuşite numai arendaşilor asupra 
invorlilor, şi scoposul nu a fost nici de a se osebi obrazele 
arendaşilor de căltră ale proprietarilor, nici de a se desluşi vol- 
nicirile ce se dau celor dintăi dela acești din urmă întru năpăs- 
tuirile ce încearcă clacașii, de vreme ce acea cinstită Adunare 
a cunoscut împreună cu noi năpăstuirea ce cereau locuitorii, 
supuindu-se la plată pentru vitele de prisos, fără a primi şi 
pământul de prisos peste legiuitul islaz, noi însemnăm aici vie 
mulțămirea noastră pentru o asemenea desluşire, care şi aceasta 
a trebuit să o dobândim numai din dispoziţiile acestei sesii“ 2). 

La Aprilie a anului următor, Alexandru Ghika, adresă 
Adunării un ofis în care arată că: „Anul câmpenesc începând 
la 23 al următorului Aprilie, şi aceasfă vreme fiind mai cu 
samă sorocul când se preinoesc invoelile prin cari, pe la 


1 Ibid., ibid., p. 330. 
2 Ibid., ibid., p. 331. 

multe proprietăţi, se uneltesc şi se pregătesc abuzurile... .* 
Apoi stăruiă ca Adunarea să ică măsurile ce el le ceruse de 
repeţite ori „cu toată interesateța ce pot avea, pentru bună- 
starea proprietăţii, proprietarii aceia ce înţeleg adevăratul lor 
interes, făcând să înțeleagă pc cei ce din greșită chibzuire vor 
stărui întru pastrarea abuzivelor învoiri, că pe câtă vreme 
acele invoiri nu vor fi intemeiate pe inceputurile cele neschim- 
bate ale cuviinţii şi ale dreptăţii, cerute prin art. 64 al Orga- 
nicescului Regulament, pe câtă vreme adică locuitorul legat 
fiind în Siliştea sa și neputând a se strămulă ori când 
ar voi, se va află silit a primi silnicele condiţii la impre- 
Jurările ce Regulamentul nu a hotărit anume, guvernul 
cu atâl mai puţin le va îngidui, cu cât chiar acei cari 
îşi măresc venitul moșiilor cu prisosuri agonisite din 
asemenea învoiri şi împotriva chemărilor de indreptare 
ce le face stăpânirea, stăruesc a pastră dreptul unui ase- 
menea abuz, îndrăznesc încă a pricinui ca acele abuzuri 
să nu dobândească înlesniri de cătră unii dintre slujbaşii 
Judeţelor“. 

Este vederat că Domnul prin aceste de pe urmă cuvinte 
făcea aluzie la anaforaua Adunării din 14 {ulie 1837, despre 
care am vorbit mai sus şi prin care se cereau Domnului po- 
ronci cătră autorităţile administrative pentru a sili pe locuitorii 
clacaşi la implinirea datoriilor lor. La ofisul domnesc, Aduna- 
rea răspunde, la 12 Iunie următor '), prin o lungă anatoră in 
stilul greoiu al vremii, în care se apără de invinovăţirile ce-i 
aduce Domnul iar, pentru rălele semnalate de ofis, propune: 

1. O cercetare obştească spre a se cunoaşte dacă intra- 
devăr, in tot cursul trecutei vremi „au suferit şi sufere năpăs- 
tuiri clacaşii din partea vreunur arendaşi şi chiar în urma 
punerii în lucrare a chibzuitei măsuri în sesia trecută şi pentru 
că în adevăr urmează a se osebi obrazele ca să nu fie supuşi 
hulii, proprietarii din pricina vreunor vremelnici inchirietori 
străini... .* 

2. „lar cât pentru cele ce se insemnează prin punctul al 
treilea, că adică clacașii sar fi aflând strâmtoraţi a primi toată 


1; Ibid., ibid., p. 334. 

năpăstuirea, din pricină căci legaţi fiind cu siliştile lor, nu pot să 
se strămute decât pentru prea puţine pricini, Adunarea socoteşte 
că, dacă peste legiuitele reciproce datorii sa lăsat în de- 
plina dispoziție a părților amândurora ca să se invoiască 
după plăcere şi folos pentru prisoase, apoi adevăratele 
învoiri nu se pot cunoaște mijloc de impilare pentru cla- 
cași, şi prin urmare nici ei strâmitorați ca să se supuie 
la vre-o ndpăstuire“. 

Apoi Adunarea mai propune, „dacă odată sloboda învoire 
este legiuită, ca să nu se cunoască silnică“, proprietarii să facă 
învoelele lor cu sătenii în cursul lui Ianuarie, acele învoeli să 
se publice pe la bisericile și pe la aleşii satelor şi dacă pănă 
la sfârşitul lui Martie nu se va ivi nici o plângere că învoirea 
este siluită, atunci ea se va cunoaşte ca bună, iar cei ce nu 
se vor învoi, vor face plângerile lor în scris şi nu vor fi su- 
puşi învoirii. 

Vedem că Adunarea, alcătuită numai din boieri proprie- 
tari, nici nu voiă să cerceteze dacă legiuirea eră asupritoare 
sau nu pentru ţaran; îndată ce dispoziţiunile ei se păziau nu 
mai putea, după dânsa, să fie vorbă de asuprire. Foloasele 
aduse clasei stăpânitoare de legiuire îi astupau ochii și urechile, 
împiedecând-o să vază abuzurile şi să audă jalbele la cari așă- 
zământul impus de stăpâni dădeâ loc! 

Anaforalei Adunării, Domnul răspunse prin ofisul din 16 
Iunie 1841:), prin care făcea să reiasă reaoa voință a Adunării, 
egoismul şi lipsa ei de orice simţire cătră nevoile poporului. 
Rezumând măsurile propuse de Adunare, arată că ele se în- 
cheie: 1) în silința împlinirii folosului proprietaricesc, 2) în 
apărarea clăcaşilor despre arbitrarele invoiri numai când 
aceste nu vor fi făcute de proprietari. 

Mai adaogă „că osebirea ce se face între luările făcute de 
proprietari sub titlu de învoiri şi între luările împlinite de aren- 
daşi, nu dovedesc alt decât că fot acele lucrări ce ne ară- 
tăm că dorim a precurmă, le primim ori când se vor 
înfățoşă în numele proprietarilor, iar nu şi în numele 


1) Tbid., ibid., p. 338. 


www.dacoromanica.ro 


166 


arendaşilor, cari insă nu sunt alți decăt înfățoşitorii pro- 
prietarilor.“ 

Şi „că după ce s'a cerut ca să se reguleze de cătră gu- 
vern aceste învoieli în contracturile arenduirii domeniurilor şi 
a moşiilor mănăstirești, ca să poată sluji pilda şi la particulari 
Şi sa Şi adus aceasta întru săvârşire, iară nu se vede urma- 
rea aşteptată“. 

Primeşte cercetarea obştească „nu numai de lămurire, ci 
şi de despăgubirea năpăstuiţilor“, dar întreabă: „care este mă- 
sura după care se pot osebi învoielile cele pravilnice de cele 
nepravilnice? ... care poate fi pravilnicia unor învoeli arbitrare 
numai pentru „căci se înfăţoșază în numele proprietarilor, iar 
nu in al arendaşilor?* Aşteptând această deslușire, nădăjdueşte 
ca Adunarea, spre a împiedecă bântuirea sătenilor clacaşi, va 
primi o măsură întemeiată pe principiul dreptăţii şi al cuviinţii, 
iar „guvernul nu mai poate sta de acum în nelucrare dinain- 
tea necontenitelor plângeri ce primeşte dela sătenii clacaşi“. 

După primirea acestui ofis, Adunarea răspunde prin o 
lungă anaforă din 17 Iulie 1841 1), foarte încurcată şi concepută 
într'un ton destul de acru, căreia Domnul răspunde a doua zi prin 
alt ofis 2), in care se pune din nou în lumină lipsa ori cărui 
simţimânt de dreptate şi chiar de omenie din partea Adunării, 
sfârşind prin cuvintele: 

„Și îmbrăţoșarea ce face Adunarea clacaşului în numele 
proprietarilor, oare nu-i este vătămătoare, când prințipul 
dreptăţii şi al cuviinţii ce, după art. 64 al Organicescului 
Regulament, trebue neapărat să fie păzit în orice transacţie în- 
tre proprietar şi clacaş, se lasă întru închipuirea şi arbitrarul 
oricăruia sar numi îndurdător proprietar? 

„De aceea, luând în bagare de samă că din cåte s'au scris 
de guvern cerându-se regularisirea invoelilor silite şi s'a răs- 
puns de cătră Obşteasca Adunare tăgăduindu-se, se vădeşte 
îndestul cel mai netăgăduit adevăr că cine vrea un sfârşit, 
voeşte şi mijloacele prin cari lar puteă dobândi. Nu vom mai 
așteptă dela Obşieasca Adunare desluşirea ce am cerut, 


1) Ibid., ibid., p. 341. 
2 Ibid., ibid., p. 344. 

ci ne vom mărgini a trage pe Slujbaşii administraţiei din 
amestecul și putinţa înlesnitoarelor mijloace a oricăreia 
învoiri dintre proprietari şi clacaşi şi vom poronci des- 
păgubirea cuvenită clacaşilor năpăstuiți îndată ce vom 
primi jălbi“. 

Am stăruit atât de mult asupra acestor corespondențe în- 
tre Alexandru Ghika şi Obişnuita Adunare pentru că ele ni 
arată, chiar prin gura Domnului ieşit din clasa stăpânitoare 
şi care nici nu poate fi bănuit de simţiri sau gânduri duşmă- 
noase cătră boierime, ca țărănimea erà greu împilată de abu- 
zurile la cari dădea loc aşăzământul regulamentar impus ţării 
de egoismul şi lăcomia unei mâni de privilegiați atât puternici. 

Alexandru Ghika n'a fost un Domn destoinic, facultăţile 
lui erau mai mult decât modeste, erâ un administrator slab şi 
risipitor, dar lupta lui cu Obşteasca Adunare în favorul ţără- 
nimii ni arată că inima lui erâ sus pusă, caldă şi plecată cătră 
pornirile cele mai generoase. Această luptă alcătueşte, pentru 
cel mai neînsemnat dintre Domnii regulamentari, un titlu de 
cinste in faţa istoriei, pentru Obşteasca Adunare încă o dovadă 
a lăcomiei şi a duhului strâmt de care erà stăpânită. 


3. Incercarea neizbutită a lui Alexandru Ghika de a 
mărgini plata prisoaselor de arătură pe domeniul Giurgiu 
la legiuita dijmă din roade. 


La 1841 urmă să se arendeze domeniul Giurgiu pe un 
nou period de 7 ani. Guvernul alcătuise condiţiunile acelei 
arendări. Acea sub litera J, glăsuiă precum urmează: !) 

„Pentru vitele ce fiecare locuitor ar aveâ de prisos, peste 
numărul de cinci hotărit prin Regulamentul Organic, pentru cari 
este dator contracciul să li asigure hrană, dacă locuitorii (sic) 
acelui prisos vor putea să-l ție tot in cuprinsul hotăritelor po- 
goane de islaz, să nu fie volnic a-i supără cu vre-o cerere; 
iar vrând locuitorii să ieâ osebit loc pentru pogoanele ce-i dă 
Regulamentul, atunci acel loc se va măsură cu pogonul şi vor 
plăti căte lei patru de pogon după mulţămirea lor. 


1) Ibid., ibid., p 347. 

„Vitele de prisos ale unui locuitor nu pot covârşi numă- 
rul de zece capete mari sau mici, căci turmele, cirezile şi her- 
gheliile nu sunt cuprinse în această dispoziţie. 

„Pe lângă aceasta se îndatorează contracciul ca, pentru 
prisosul pogoanelor de arătură, să nu fie volnic a luă nimic 
dela locuitorii domeniului, mulţămindu-se numai pe dreapta 
dijmă ce ar produce. 

Orice învoire ar face contracciul pentru articolele neprevă- 
zute sau nehotărite prin Regulamentul Organic, acea învoire 
nu va puteă aduce nici o preschimbare celor prevăzute și 
hotărite“. 

Această condiţie alcătuiă o mare uşurare pentru locuitorii 
domeniului, restrângea mult putinţa de a abuză a arendaşilor 
Şi putea să deà plugăriei făcută de sătenii un puternic avânt. Ea 
însă trebuiă să aibă drept urmare o scădere a preţului de 
arendă ce avea să-l obțină Statul. 

Comisia administrativă a Adunării, însărcinată cu cerce- 
tarea acestor condițiuni, modifică între altele şi condiţia de sub 
J. cu desăvârşire !). 

Arendașul fă obligat a da sătenilor islaz, fără însă a spc- 
cifică întinderea lui de vită, cu preţ de 2", lei de vita mare. 
Iar încât priveşte îndatorireu arendaşului de a da locuitorilor 
prisoase de arătură fără altă plată decât dijma legiuită, ea fù 
ştearsă cu desăvârșire, primindu-se principiul liberelor tocmeli. 

Aceste condițiuni înaintându-se Domnului spre întărire, 
Alexandru Ghika le întăriă prin ofisul din 5 Fevruarie 18422), 
observând însă că preschimbările ce Adunarea făcuse „i-au dat 
prilej să facă nişte băgări de samă pentru cari, după povaţa 
art. 49 din Organicescul Regulament, ar fi trebuit să deå acele 
condiţii în a doua chibzuire a Adunării. 

„Aşă la litera J, dela § 1 s'a scos dreptul ce are clacaşul 
a-şi ţinea în islazul hotărit de Regulament şi un oareşcare pri- 
sos de vite fără plată cu care aceasta, Adunarea fără cuvânt 
voeşte a se desfiinţă deslușirea ce iarăş de cătră dânsa s'a dat 
în sesia anului... Nu putem să nu facem bagare de samă că, 


1, Ibid , ibid., p. 356. 
2) Ibid., ibid., p. 369. 

nehotărînd şi măsura locului de pășune ce are să deâ aren- 
dașul pentru acei câte 2'/ lei ce ieă de vită, rămâne clacașul 
tot în acea discreţionară putere a arendaşului şi putând acesta 
să mărginească în foarte puţin pământ păşunea... 

„Aşă tot la lit. J, $ 2, chipul întrebuinţării de cătră aren- 
daş a pogoanelor de arătură de prisos, propus de cătră Sfat, 
sa prefăcut de cătră acea cinstită Adunare intro inchipuire 
după care nu se știe, are să ieâ arendașul plată peste lcgiuita 
dijmă ce cumpără... „(Domnul greșeşte sau se face că greşeşte, 
aceste prisoușe se ieau de locuitori prin tocmeli de bună voe). 

Adunarea crezu de cuviinţă să răspunză la imputările 
Domnului prin anaforaoa din 14 Fevruarie 1842 '), făcându-se că 
nu înțelege dacă Domnul a întărit sau nu condiţiile modificate 
de ea. Lămurirea dată în privinţa islazului este cât se poate 
de iîncurcată; dar în acea privitoare la prisoasele de arătură, ni 
dă adevăratul temeiu ul schimbărilor aduse de Adunare în 
proiectul Guvernului: 

„La § 2, tot al acelei litere J, Obşteasca Adunare s'a ferit 
de a hotărî preţul pentru prisosul pogoanelor de arătură ca să 
nu iasă din temeiurile pravilei, atât mai vârtos când la 
aceasta locuitorul nu se află spânzurat de voința arendașului, 
putând să are prin învecinatele moşii, când nu se va pulea 
învoi cu arendașul moșiei unde se află şăzător, precum 
aceasta la multe locuri se urmează“. 

Temeiul adevărat al schimbărilor aduse de Adunare, nu 
este deci decât teama ca, prin condițiuni uşurătoare la darea de 
prisoase pe domeniul Statului, să nu se facă concurenţă unor pro- 
prietari, pe a căror moşii învecinate cu domeniul se mai luă, 
peste legiuita dijmă, câte un resfet. 


4. Neînţelegerile dintre Domn şi Adunare în privinţa 
dreptului de strămutare al clacaşilor. 


Una din cele trei împrejurări pe temeiul căreia articolul 
144 al Regulamentului incuviirţă strămutarea fără gloabă a cla- 
caşului erà acea în care acesta făcea o moştenire de bunuri 


1) Ibid., ibid., p. 371. 

nemişcătoare. In urma cererii de strămutare a unor locuitori, 
Sfatul, la 30 Octomvrie 18371), hotărăşte prin jurnal slobozenia 
strămutării locuitorilor în orașe slobode „dacă prin acturi for- 
male vor dobândi proprietatea lor fără embatic în periferia acelor 
oraşe, de moștenire sau cumpărătoare, cu clădire de casă pe 
dânsa“, sub îndatorirea păzirii formalităţilor prescrise de §§ a, 
b, c, d şi e ale articolului 144. 

Aceste paragrafe regulează strămutarea clacaşului in cazul 
în care el se foloseşte de tot pământul legiuit, cel mai nefa- 
vorabil lui fiind acel dela $ d, care stipulează achitarea capitaţiei 
lui pe toţi anii ce mai rămân pănă la facerea nouei catagrafii. 

Insă în jurnalul Sfatului administrativ nu se făceă men- 
țiune de paragraful f al suscitatului articol, care interzicea stră- 
mutarea în grupuri de mai mult de două familii şi pedepsiă pe 
proprietarul care sar dovedi că, prin momelile lui, ar fi în- 
demnat pe locuitori la strămutare. 

Precum recunoaşte însuş Adunarea, mulţi clacaşi de pe 
domeniul Giurgiu, în urma abuzurilor funcţionarilor, se stră- 
mutase chiar în grupuri şi fără a indeplini formalităţile cerute, 
(cari fusese înlocuite prin bacşişuri stoarse de funcţionari). Alţi 
clacaşi din judeţele mai apropiete se strămutase în capitală, cu 
Şi fără păzirea formelor, în grupuri sau câte unul, alţii pe la ora- 
şele apropiete, atraşi acolo de slobozenia mai mare şi de 
prilcjurile de câştig, goniţi dela sate de șerbirea impusă de Re- 
gulament şi făcută încă mai nesuferită prin abuzurile arendaşi- 
lor şi ale proprietarilor. 

Apoi, doritori de câştig mai mult sau mai puţin scrupuloşi 
începură, în puterea unor hrisoave ce le aveau, să înființeze 
oraşe noue, cu tot inadinsul, ca în cazul Alexandriei din Teleor- 
man Sau numai cu numele, spre a realizà un câștig răpede şi 
nelegiuit, ca Roseţii din Ialomița a Clucerului Ioan Roset, care 
nu alcătuiă decât o adevărată înşălăciune pentru clacaşii cre- 
duli ce începuse să se strămute acolo?). 

Statul eră indiferent la aceste strămutări cari nu afectau 
de loc veniturile lui, de oarece, sau la sat sau la târg, săteanul 


1) Ibid., ibid., p. 394 sq. 
2) Ibid., ibid., p. 399. 

tot eră ţinut să-şi achite capitaţia. Iar pentru ţară aceste stră- 
mutări erau mai de grabă un bine, căci ele înmulţiau, prin ele- 
mente naţionale energice și cu inițiativă, populația orășănească 
din cale afară mică şi în care proporțiunea străinilor eră mult 
prea mare decât ar fi fost de dorit. 

Dar această tendinţă de strămutare jigniă interesele clasei 
privilegiate a stăpânilor de moşii, căci numărul clacașilor de 
pe moşiile lor împuţinându-se, se impuţinau și "veniturile lor. 

La 19 Fevruarie 1840 se infățoșă Adunării o propunere 
iscălită de mai mulţi membri, prin care se expuneau faptele 
aratate mai sus, punându-se mai ales mare însemnătate pe faptul 
că Sfatul Ocârmuitor, în jurnalul din 30 Octomvrie 1837. im- 
puncă acelor clacașşi ce voiau să se strămute împlinirea îndato- 
ririlor specificate în paragrafele a, b, r, d şi e ale articolului 
144 din Regulament, fără a face menţiune de acele de sub litera 
f, care interziceă strămutarea în trup alcătuit de mai mulţi să- 
teni şi permitea numai acea de câte unul sau cel mult doi pă- 
rinți cu familiile lor și pedepseşte pe proprietarul care ar momi 
pe clacaşii de pe altă moşie. 

„De aci începe răul strămutarilor să se ivească în toată 
întinderea sa. De aci începe să se despoae țara de plugarii 
muncitori pe câmpuri întinse ca să se facă tarani orăşeni pentru 
paguba şi strâmtoarea adevăraţilor orășeni. De aci se sminteşte 
incurajarea și înaintarea agriculturii; în vreme ce, potrivit cu 
intinderea ţării, trebuinţa cere a se înmulji lucrătoarele braţe 
ale muncitorilor plugari, iar nu sărăcimea târgurilor şi a oraşelor ; 
şi in sfârșit, pe temeiul acestei hotăriri, astăzi tot proprietarul 
nesprijinit se vede în primejdie de a-şi pierde mijloacele vie- 
țuirii, împotriva proprietarului puternic sau uneltitor de mijloace. 
pentru că a lipsit osânda prevăzută de pravilă pentru îndem- 
nare !). 

Această propunere fù adoptată de Comisia Administra- 
tivă 2) și de Adunare care adresă Domnului anuforaoa din 9 Maiu 
1842 în care, după ce expunea pe larg faptele şi părerile de 
mai sus, cereâ: 


 Zbid., ibid., p. 394. 
2) Ibid., ibid., p. 401. 

1. Ca jurnalul Sfatului Administrativ din 30 Octomvrie 
1837 „să se desființeze ca fiind impotriva cuprinderii art. 144, 
atât mai vârtos că nici nu-și poate găsi indreptare în vre-o 
neapărată trebuință, sau vre-o mare strâmtoare adusă 
intru aceasta locuitorilor ; 

2. Să inceteze pornirile ocârmuirilor locale îndemnătoare 
unor asemene nepravilnice strămutări. 

3. Potrivit*Ş f al articolului 144, să se pedepsească pe toţi 
acei cari au momit ţaranii cu osânda hotărită la acel paragraf f. 

La această anaforă, Domnul răspunse prin ofis din 20 
Maiu următor 1), arătând: 

1. Că jurnalul din 30 Octomvrie 1837 al Sfatului a pre- 
văzut o simplă rânduială administrativă ; că scupul legiuitorului 
dacă, precum il rostește Adunarea când a propus modificările 
la art. 144, este „de a se popri adesele strămutări din carele 
va izVori nenorocirea săteanului şi pentru obştie vătămare „apoi 
dobândirea în orice chip legiuit a unei averi nemişcătoare 
dă dobânditorului dreptul de a o întrebuință, adică de a 
se strămută pe ea, indestulând pe deplin astfel scopul legiui- 
torului; „căci nu poate fi mai statornic cineva decât pe 
pământul său; prin urmare (dobândirea unei averi nemişcă- 
toare și stabilirea lui pe dânsa) imbunătățeşte soarta săteanului, 
chezăşlueşte inaintarea agriculturii fără a zăticni slobozenia ce 
asigurează legiuirea anului 1746 şi în sfârșit dovedește mora- 
liceasca inaintare a faranului român”. 

2. Că aceste strămutări au inceput de mai mulţi ani prin 
strămutarea în Capitală a multor plugari. S ăpânirea a luat mă- 
suri pentru ca să fie primiţi a se aşăză aici numai acei în stare 
a plăti dările orășenești, dar prin acest mijloc nu sau putut 
opri aceste strămutări. „Oblăduirea nu putea după pravilă să 
se impotrivească la o transacţie făcută după netăgăduitele căderi 
şi sloboda voinţă a amânduror părţilor, afară numai când ar 
fi mijlocit vre-o năpăstuire vre uneia din tocmitoarele părţi, ale 
cărora numai reclamaţii ar fi putut indreptăţi amestecarea Oblă- 
duirii într'o asemenea pricină, căci altminterea S'ar fi prici- 


Y Ibid., ibid., 412. p. 

nuit vătămare slobodei ființe a săteanului, prinţip sfânt şi 
îngrădit despre orice atingere“. 

Acestui ofis Adunarea îi răspunse prin analoraua din 4 
Iunie 1842 '), prin care ţinându-se cu încăpăţinare de litera Re- 
gulamentului şi după ce se apără de învinovăţirea că ar voi 
desființarea actului dela 1746, declară jurnalul Sfatului „călcător 
pravilii prin lasarea pe dinafară a $ f, iar uneltirile unora dintre 
proprietari spre a trage clăcaşii din alte moşii sub orice plăs- 
muite numiri ar voi să le acopere, le-a declarat, precum şi 
astăzi le declarează, abătute din toată Icgiuirea și supus'la pe- 
deupsa prevăzută prin acel § f“. Apoi cere încă odată Domnului 
să deå straşnice poronci să se păzască dispoziţiile art. 144 „in 
toată întregimea şi după cea adevărată a lui înțelegere“, in- 
dreptănd tot odată cele nepravilnice urmate pănă acum. 

După membrii Adunării, înțelegerea adevărată eră cea 
strâmtă şi barbară, cerută de interesele lor, iar acea datu de 
Domn, largă. omenoasă şi spre folosul ţărănimii şi a ţării erà 
neaucvărată. Adunarea ncgă că urmăreşte oborirea actului ddla 
1746, dar, de fapt, actele ci nu ţintiau decât la reinfiinţarea 
pentru ţarani a regimului de dinainte de 1740. Şi în aceasta rolul 
cel frumos cste al slabului Alexandru Ghika, iar rolul odios 
acel al Obşteştei Adunări a privilegiaţilor. 


5. Măsuri privitoare la țărănime luate în cursul Domniei 
lui Gheorghe Bibescu. 


La Fevruarie 1843, Bibescu adresează Adunării un ofis *) 
prin care îi cere să sc chibzuiască pentru preţul zilei de lucru 
pe următorii trei ani „o măsură potrivită cu starea de astăzi 
a ţaranului, cumpănind in a ei dreaptă judecată că plata ce astăzi 
dobândeşte țăranul pe ziua de muncă fiind, din pricina multei 
sale scăpătăciuni, foarte scăzută, urmează a se scădeă de o 
potrivă şi preţul zilei de lucru ce el se indatorează a răspunde 
cătră proprietar“. 


1) Ibid., ibid., p. 416. 


2) Ibid., ibid., p. 419. l 

Comisia administrativă a Adunării, cercetând tabelele de 
preţuri pe cei trei ani trecuți, constată!) că alegând din tabele 
prețurile cele mai scăzute, ele sunt: 


Ziua de lucru cu mânile lei 2 parale 13. 
soo o Ie „a 2 boi ,4 „ 30. 
»o o» » ra »8 „ 2 

Totuş comisia este de părere ca, pe viitorii trei ani, tus- 
trele categoriile de zile de lucru să se scadă cu 10 parale din câte 
ceea pănă atunci răspunsă plată de cătră clacașii stărilor câteşi 
trele, propunând totodată ca cel puţin jumatate din zilele clăcii 
să se îndeplinească în lucru. 

” Această părere fù primită în totul de Adunare?) care ho- 
tări, pentru viitorul period de trei ani, următoarele preţuri: 

Pentru ziua de lucru cu mânile î leu 20 parale. 

" » » p h» 2boi 2lei 10 + 
” » n n n 4 3 » 20 » 

Aceste preţuri fură întărite şi de Domn °). 

La 1843 se înființase Departamentul trebilor bisericeşti care 
fù însărcinat cu administrarea moșiilor chiriarhiilor și a acelor 
a mănăstirilor neinchinate. 

In iarna anului 1844—45 se alcătuiră de Departament și 
se întăriră de Domn condiţiunile de arendare a acelor moșii. 
De însemnat sunt condiţiunile puse de Departament în privinţa 
prisouselor de arălură şi de islaz de cari ar avea trebuinţă cla- 
caşii aşăzaţi pe moşiile bisericeşti +): 

„Articol 2. Unde va fi moşie cu îndestulă întindere și vor 
voi locuitorii mai multe locuri de arătură şi de fânețe, peste 
pogoanele holărite şi legiuite lor, arendașul prisosindu-i pământ 
peste a sa trebuinţă, va fi dator a le da.oricât vor voi, 
pentru cari locuri nu vor pute pune decât una dintr'aceste două 
condiţii, adică ori dijmă indoită dintr'aceste pogoane, sau 
dreaptă. dijmă şi o zi cu mânile de fiecare pogon de prisos 
după alegerea locuitorilor. Nu va pulcă arendașul a da la 


1) Ibid., ibid., p. 420. 

2 Ibid., ibid., p. 436 sq. 

3 Ibid., Ibid., p. 438. 

1) Ibid., Ibid., p. 439 sq. 

nici un om străin macar o palmă de loc din pământulul ce va 
prisosi peste legiuitele pogoane, pănă mai intăiu nu va îndestulă 
pe locuitorii şăzători pe acea moşie, după cererile ce din vreme 
aceștia îi vor face. Poprit este arendaşul a depărtă pe locuitorii 
clacaşi din curăturile sau livezile ce le vor avea curăţite din 
topor ei însuşi, sau dela părinții lor, potrivit cu cuprinderea 
periodului al doilea al $ 5-lea din art. 140 al Regulamentului 
Organic. Pentru vitele ce fiecare locuitor ar aveă prisos peste 
numărul de cinci hotărite de Regulament, dator este arendașul 
a li asigură hrana prin întindere de islaz, de va avea, potrivit 
cu trebuința acelui prisos, pentru ture vor plăti locuitorii odată 
pentru tot anul, însă de o vită mare lei doi, iar de vite mici 
câte parale zece. După coasă și aridicarea bucatelor şi a fânu- 
rilor din câmpi, livezi şi bălți, slobode vor fi atât vitele lc- 
giuite cât şi cele de prisos a paşte miriştile, livezile şi bălțile 
fără nici o plată; feriindu-se însă a nu calcă arăturile de toamnă, 
iar primavara nu vor fi mai mult vitele slobode a paşte aceste 
locuri, decât numai pănă la 15 Martie: boii de jug însă de pe lu 
pluguri, pe cîtă vreme vor ară, vor fi'slobozi a păşună prin prejurul 
plugurilor lor fără plată, îndatoraţi fiind locuitorii a-i păzi spre 
a nu calcă holdele şi a se întinde in livezi, căci vor fi supuși 
la despăgubirea arendașului, încă și se vor dojeni 1)“. 

Aceste condiţii sunt aproape aceleași ce Alexandru Ghika 
voise să le impue doritorilor de a luă în arendă domeniul 
Giurgiu şi împotriva cărora se ridicase boierii Adunării. Dar 
Bibescu fiind un Domn energic, Adunarea nu îndrăzni să 
mai cârtească ceva. De altmintrelea, precum se va vedeâ într'un 
capitol următor, condiţiunile cu cari se arendau moşiile parti- 
culare nu se deosebiau prea mult de acele de mai sus. 


1) Ibid., ibid., ibid. 

CAPI10LUL VIII 
MIŞCAREA DELA 1848 ŞI ŢĂRĂNIMEA 


1. Proclamaţiile guvernului provizor şi ţăranimea din Ţara 
Românească, 


Țărănimea română deprinsă cu suferinţa de sute d ani, 
zăceă şi rabdă in tăcere, oftând sub jugul greu al aşăzării re- 
gulamentare, făcut şi mai nesuferit de mulțimea abuzurilor ın- 
cuibate in moravuri prin domnia in ţară, vreme de veacuri, 
a jafului, a silniciei, a coruperii şi a lipsei de lege pentru acel 
slab, cărora noua legiuire, intemeială fiind pe atât puternicia 
unci măni de privilegiați, n'aveă, prin insuş acest fapt, cum să 
li pună capăt. Energia impotrivirii făţișe ii lipsiă, nădejde de 
vremuri mai bune nu hrăniă. 

In astfel de stare ailându-se. ea fu sguduită deodată, la 
inceputul lui Iunie 1848, prin ştirea că la Islaz s'a sculat oştire 
şi oameni iubitori de popor cari au vestit mulţimii adunate, pe 
lângă multe lucruri rămase neinţelese de acea mulţime şi altele 
cari le-a inţeles prea bine, anume: că obştia destul a suferit, că 
robia ţaranului se desfiinţează, că el de acum inainte este pus in 
rând cu acei cari il asuprise de atâtea veacuri, că biciul şi varga 
veşnic ridicate asupra lui sunt rupte, că pe viitor ţaranul are 
şi cl drept să ridice glasul in Sfatul ţării şi să-și aleagă dire- 
gălorii, că dreptul lor nu va mai fì calcat de nime, că claca şi 
obăcia sunt desfiinţate pe vecie şi că fiecărui sătean ţara ii dă 
părticica de pământ trebuitoare pentru hrana lui şi a fami- 
liei lui’). 

Cine şi-a dat osteneala să dobândească o cunoştinţă macar 


1) Vezi proclamația in: Anul 1848 in Țările Române, |, p. 4. 

sumară a stării de jale a țaranului român sub vechiul regim 
şi a șirului nesfârşit de răle cari îl bântuise vreme de atâtea 
veacuri îşi poate închipui ce glas dumnezeesc, ct rouă cerească, 
ce bulsam dătător de viaţă pe rănile lui a fost pentru el vestea 
celor întâmplate la Islaz, proclamația dela 9 Iunie, mersul 
triumtălor şi intrarea revoluţionarilor în Bucureşti, primirea 
Constituţiei de cătră Domn, apoi abdicarea, plecarea lui şi alcă- 
tuirea unei vremelnice ocârmuiri din căpeteniile mişcării. Dală 
fiind greutatea mijloacelor de comunicaţie pe acea vreme, veş- 
tile de mai sus au trebuit să sosească în cele mai multe sate 
ale Ţării Româneşti sau deodată sau în răstimp de cel mult două 
sau trei zile. 

Cu toată plecarea omului să creadă în adevărul ştirilor 
cari îi vestesc lucruri bune sau folositoare pentru el, mulţi din 
țarani, mai ales din cei bătrâni, la auzul celor dintăi veşti despre 
mişcare vor fi scuturat capul, nu le vor fi crezut şi vor fi sfă- 
tuit pe cei tineri „să nu se potrivească“. Dar confirmările so- 
siau răpece, foi volante răspândiau prin toate ungherile pro- 
clumaţia Guvernului provizor, oamenii ocârmuirii celei vechi 
erau înlocuiţi prin alţii apoi, semn neîndoielnic pentru ei, pre- 
vestitor de schimbări mari, mulţi din boieri găsise cu cale să 
reică încă odată calea spre Braşov sau Sibiu atât de des stră- 
Dătuta de părinţii lor. 

In curând, la 16 unic, o nouă proclamaţie, îndreptată de 
astă dată deadreptul cătră săteni, veni să întărească şi să mă- 
rească nădejdea stârnilă în inimile lor. Şi cum oare nu s'ar fi 
întărit şi mar fi crescut acea nădejde când Ocâmuirea cea nouă 
li ziceă într'acea proclamaţie; Frați săteni, şi chiar dela cele 
dintăiu cuvinte juruiă săteanului tot ce el putea să nădăjduiască; 
„Dumnezeu s'a milostivit; după atâtea certări ni alină dure- 
rile şi prin -schimbarea ce sa făcut ni se dete fericirea. De 
acum înainte nu veţi mai fi târiți de dorobanţi, bătuţi şi căz- 
niți şi luându-vă din ograda voastră ca să vă ducă la beilicuri 
şi la drumuri; căci cele şase zile de lucru vi s'au iertat, claca 
și iobăgia asemenea vi s'au iertat și peste trei luni vefi fi cu, 
toții moșneni peste un petec de pământ“. Apoi oamenii 
erau îndemnați să nu lase bucatelor arendașilor şi ale propric- 
tarilor nestrå 1se, pricinuind astfel o mare pagubă ţării, ci să 


10682 42 

mai aibă rabdare încă trei luni, să facă încă în acest răstimp 
înlesnirile ce le făceau prin clacă şi pentru cari li se va plăti 
ziua cu 2 lei. lar dacă arendașii nu vor putea să li plătească 
aceşti 2 lei îndată, să primească cărţulii cari vor fi achitate 
după vânzarea bucatelor şi după ce arată sătenilor că vrăj- 
mașii lor sunt, nu proprietarii ci legile, adăugiă: „Mai daţi ajutor 
dar pănă ce vor trece acele trei luni când, sfârşindu-se lucrul 
câmpului şi stăpânirea chibzuind mijloace cum să se despă- 
gubească stăpânii moșiilor de drepturile proprietariceşti, să pu- 
teţi rămânea stăpâni pe pământurile voastre, ce vi se vor da 
fără să mai aveţi a plăti nimic')“. . 

Tot din acea zi avem altă proclamaţie a Guvernului pro- 
vizor, cătră toţi proprietarii de moşii, menită a linişti îngrijirile 
deşteptate între dânşii prin teama de tendinţi comunistice im- 
putate unora din capii mişcării. Li se asigură că „acei cari s'au 
sculat în numele dreptăţii şi al frăţiei nau putut avea cuget 
să năpăstuiască pe nici una din clasele societăţii“. Declarau că 
nime nu are de gând să li răpească moşiile. „Poporul român 
voieşte ca saracii săteni, plugarii hrănitori ai oraşelor, cari 
pănă acum au purtat toate greutăţile ţării prin munca lor și 
cari de atâtea veacuri au lucrat moșiile şi le-au îmbunătăţit 
şi au hrănit pe strămoşii voştri, să aibă şi ei drept la o păr- 
ticică de pământ“. Acea părticică o are săteanul şi astăzi, dar 
o plăteşte cu o plată împovărătoare: clucă, iobăgie (obăcie), 
dijmă dela Regulament incoace. 

„Acum patria recunoscătoare cătră fraţii noştri săteni, a 
hotărît principiul şi a confinţit prin jurământ ca să scape pe 
frawi: sătean de robia clăcii, a. iobăgiei (obăciei) şi a dijmei“ ..., 
însă nu spre paguba proprietarilor. Despăgubirea se va hotărî 
când se va adună Obșteasca Adunare Constituantă iar, pănă 
atunci, nu e drept nici nu este iertat ca sătenii să înceteze de 
a răspunde proprietarilor sau arendaşilv: de moşii îndatoririle 
proprietăreşti „afară de acea infamă a iobăgiei“. Se termină făcând 
apel la proprietari ca ei să deă concursul lor la adevărata eli- 
berare a taranului, „declarându-l proprietar pe o mică păr- 
ticică de pămâni trebuincioasă pentru hrana lui“ şi să 


1) Ibid., ibid., p. 615. 

aibă rabdare pănă ce viitoarea Adunare va chibzui şi va hotări 
mijloacele pentru despăgubirea lort). 

Este de observat nepotrivirea dintre proclamația cătră să- 
teni în care ei sunt îndemnați să strângă productele de pe să- 
mănăturile din anul curgător ale arendașilor şi ale proprietarilor, 
în schimbul unei plăți de 2 lei pe zi, plătibili pe şin sau 
după vânzarea rocoltei şi proclamația cătră proprietari în care 
li se asigură că, pănă la întrunirea Adunării Constituante, sã- 
tenii nu vor încetă de a răspunde la îndatoririle proprielă- 
ricești „fără de acea infamă a iobăgiei“, şi aceasta fără de a 
vorbi de vre-o plată. 

Mai este de observat că Guvernul provizor vorbeşte de 
împroprietărirea ţaranului pe o mică părticică de pământ 
trebuincioasă pentru hrana lui. Despre îndreptarea groazni- 
cei nedreptăţi ce i se făcuse cu șasesprezece ani înainte, când i 
se hrăpise aproape întregimea dreptului său de folosinţă asupra 
pământului, nu se zice nici un cuvânt. 

Căpeteniile mișcării de desrobire sunt hotăriţi să-i dea pu- 
tința să se hrănească (nu să-și sporească starea), dar această 
îngrijire este mărginită la generaţia de săteni în ființă, nu gă- 
sim nici o preocupare de soarta generaţiilor viitoare cari, chiar 
sub regimul regulamentar, o aveau asigurată de fapt dacă nu 
prin textul scris al legiuirii, căci insurăţeii erau totdeauna siguri 
să dobândească pământul trebuitor pentru hrana lor. 

"Aceste împrejurări dacă dovedesc extrema moderaţiune a 
acelor cari au pus la cale şi au îndeplinit mişcarea dela 1848 
şi cari foarte pe nedrept au fost taxați de demagogi și de co- 
muniști, ni mai arată cât de puţin în curent erau cu izvorul 
rălelor de cari suferiă ţaranul şi, cu toată buna credinţă, cu tot 
dorul de bine de cari erau însufleţiţi, cât de nepregătiţi erau 
pentru greaua sarcină ce o luau asupră-li. 

Faţă cu această moderaţiune, cu blândeţa şi dorul de a 
împacă, nu de a mai învrăjbi raporturile dintre deosebitele clase 
ale poporului, suntem cuprinși de o neplăcută mirare când dăm 
de proclamația cătră moşneni?). Se vede că elementele opuse 


1) Ibid., ibid., p. 619. 
2 Jbid, iaid., p. 627. 

mişcării de deşteptare începuse să lăţească între moșneni ves- 
tea mincinoasă că noua ocârmuire vroește să le ieâ moşiile şi 
că această manoperă tendenţioasă prinsese printre moșnenii bä- 
nuitori. Dar ticluirea s'ar fi putut dejucă în chip mai demn şi 
mai liniştit, fără a reaminti moșnenilor, în cuvinte pătimașşe, 
ne lreptăţile de cari avusese parte sau de cari fusese ameninţaţi. 
Nu câștigă mişcarea absolut nimic prin stârnirea într'iaşii a 
unor simţiri de ură. Apoi proclamația ‘începe prin o erezie is- 
torică: „Moșşiile, pământul Ţării Româneşti, odată a fost al lo- 
cuitorilor. Tofi sătenii altădată, în vechime, erau moșneni 
ca şi voi, şi nişte venetici, încuibându-se printre dânșii, cu bi- 
nele, cu răul, spăriind, amăgind, începură a luă, a cumpără 
pe nimic, azi petecul de pământ al unuia, mâne al altuia, pănă 
când ei se făcură cu moșii mari, şi moşnenii ajunseră robi, şi 
apoi, cu Regulamentul, clăcași, ce eră mai rău decât robii din 
alte părți. Aşă eră să ajungeţi şi voi ce mai rămaserăţi cu 
câte un petec de loc; pildă aveţi pe mulţi din zilele voastre ce, 
cu câţiva ani înainte, aveau pământ şi astăzi sunt clăcașii ve- 
neticilor şi împilătorilor de creştini“. Toată proclamația este pe 
acelaş ton. 

Ţărănimea băuse cu lăcomie cuvintele pline de făgăduinţi 
ale proclamaţiilor Guvernului vremelnic şi începu e să se mişte 
în toate părţile, refuzând să îndeplinească îndatoririle ei pro- 
prietariceşti, lăsând munca câmpului şi trepădând pe la oraşe 
pentru a căpătă cât mai grabnică ştiinţă despre îndreptările şi 
"bunurile făgăduite. De oarece sosise vremea secerii, proprie- 
tarii şi arendașii deoparte, ocârmuitorii județelor de alta, se spă- 
riese că pânea se va pierde pe câmp nesecerată. Guvernul 
Provizor dădu, la 21 Iunie, o nouă proclamaţie în care îndemnă 
pe ţarani la linişte și la muncă, sfătuindu-i a nu-și mai pierde 
vremea pe drumuri. Tot odată li se repetau făgăduielile făcute 
prin proclamaţiile anterioare, adaogându-se: „Vi s'a făcut cu- 
noscut că mântuirea ce vi sa vestit nu poate fi în paguba ni- 
mănui, fie oricine va fi, prin urmare, spre a nu aduce învă- 
luială şi încurcătură în interesele oamenilor, vi s'a poruncit 
ca, pentru munca câmpului din anul acesta, să vă im- 
pliniji toate datoriile voastre cătră proprietari și aren- 
dașii lor, tot așă după cum le-aţi împlinit şi până acum. 

Vă ajunge vouă fraţilor, ca de aici inainte să fiți aparaţi 
de toate dările câtră proprietar“). 

Această proclamație diferă de acea dată cu 5 zile inainte, 
în care se declară claca desființată chiar din acel moment: şi 
care îndemnă pe săteni la strângerea pânii arendașilor aflata 
pe câmp, în schimbul unei plăţi de 2 lei pe zi. Sistemul neno- 
rocit al făgăduinţilor făcute poporului şi neţinute în urmă în- 
cepuse. 


2. Infiinţarea comisiei însărcinate să pregătească 
proiectul proprietăţii. 


La 9 Iulie, prin decretul No. 215, Guvernul provizor prin- 
trun decret-proclamaţie, în care se indreptă mai cu sarnă căhiă 
proprietari, hotără alcătuirea unei Comisii care să fie inszrci- 
nată cu pregătirea proiectului improprietărind pe săteni şi des- 
despăgubind pe proprietari ce avea să fie infăţoșat Adunării 
Constituante. 

Comisia aveă să cuprindă un număr de o potrivă de să- 
teni clacași şi de proprietari, trimițând fiecare judeţ căte un 
deputat ales din partea clacaşilor şi altul din partea proprie- 
tarilor, în urma alegerilor ce aveau a se îndeplini în capitala 
fiecărui judeţ la 25 Iulie. Pentru aceste alegeri urmă ca fiecare 
sat din judeţ să trimilă căte un alegător pentru alegerea de- 
putatului lor, asemene toţi proprietarii adunându-se aveau să 
aleagă şi pe al lor. 

Toţi acești deputaţi aveau să se afle în Bucureşti pănă 
la 1 August. Spre a întâmpină cheltuelile ce aleşii săteni vor 
aveâ în Bucureşii, aveă să li se deà de Stat căte trei sfanţi pe zi. 
Președintele Comisiei avea să fie numit de Guvern, dar fără 
ca să poată aveâ vot în discuţie. 

Deputaţii aleși regrăbindu-se să vie în Bucureşti, Comisia 
se întruni pentru întăia oară de abie la 10 August, sub preşe- 
dinţia lui Alexandru Racoviţă şi vice-preşedinţia lui Ion Ionescu. 

Intăia chestiune care veni în desbatere fù acea a mijloa- 
celor de întrebuințat pentru asigurarea facerii sămănăturilor de 


1) Ibid., p- 617. 

toamnă. Ea dădu prilej unuia din deputaţii săteni, preotului 
Neagu +), să rostească un foarte frumos, deși cam pătimaş, cuvânt. 

Clacașii, zise el, au arat sămănăturile, au strâns roada lor 
şi au bagat-o în magazii, lar proprietarii au ţinut productele 
adunate prin sudoarea ţaranilor pănă ce s'au urcat bine pre- 
țurile şi le-au vândut umplându-şi lăzile de bani. Şi acum 
„aleargă ziua şi noaptea a mai găsi un petee de pământ să-l 
răscumpere, dar însă să aibă şi câţi-va clacași ca în curândă 
vreme să mai facă vre-o două rânduri de case, căci în acele în 
fiinţă n'o să încapă aurul şi argintul adunat, nu prin urmele, 
nici prin brafele sale, ci cu biciul său unit cu al doroban- 
fului isvorit din Regulament. Aceasta a scăpat ţara de foa- 
mete? Fraţilor eu cred că nu“. 

Să se facă cunoscut tuturor, proprietari şi clacaşi, să are 
fiecare cât va pute şi clacașii să știe că vor aveă să deà a 
zecea din roada ce vor face, cărând-o la aria proprietarului. Şi 
dacă proprietarii nu se vor mulțămi și vor anunţă că sa fă- 
găduit respect cătră proprietate: „iată eu zic că e destul res- 
pect cdtră proprietate, când ii dăm obișnuita zeciuială, 
fiindcă aceasta s'a urmat şi în vechime, de care voiu da 
dovadă că n'a putut strica Regulamentul..., căci pământul dumi- 
tale ar putea mult să stea şi bani nu ţi-ar mai da, dacă noi 
n'am fi umplut magaziile dumitale de producte şi casele du- 
milale de aur şi de argint. 

„Sau vrei să zici că ai luat cu sabia din veacuri uitate, 
dar noi oare unde vom fi fost? nu vom fi fost cu dumneata ? 
ba încă mi se pare şi alta, oare de când lai luat cu sabia, pă- 
zitu-l-ai cu sabia ca să nu calce picior străin pe dânsul ? mie 
mi se pare că mai mult ai vrut să-ţi păzeşti proprietatea vieţii, 
ŞI îndată cei a văzut ca vine vrăjmaşul asupră-ţi sau o putere 
asupra alteia, dumneata ai socotit că venirea acestora oare nu 
va da sfârșit proprietăţii vieţii dumitale ? 

„Ai lasat pământul cel luat cu sabia să se calce de sabie, 
şi ai ieșit dinir“insul spre scaparea proprietăţii vieţii, pe care o 
avem toţi de sfântă. 


1) Ibid., ibid., p. 321. 

„lar proprietatea dumitale, pământul. cine ţi Pa păzit de 
nu Sa pus altul in locul dumitale stăpânitor pe el? 

„L'a păzit plugarul, vierul şi toţi locuitorii de pământ cu 
sabia smereniei sale şi cu sudoarea feţii sale; cu smerenia au 
îimblânzit sabia vrăjmașului, cu sudoarea au hrănit atât pe 
vrăjmaşi, la cari mulţi s'au şi jertfit, cât şi trecerea unei puteri 
asupra alteia. lar dumneata, domnule proprietar de pământ, 
nimic nu-ţi păsă de cele descrise, ci-ţi păziai viaţa, ţi-ai scăpat-o, 
o ai, fii cu ea; de ce dar acum nu te mulţămeşti cu zeciuiala 
ce va ieşi din rodul proprietăţii dumitale ce ai lasat în pierzare? 

„Frate, mulţămeşte-te cu zeciuiala pără se va hotărî mai 
bine de Obșteasca Adunare; iar d nu vreţi dumneavoastră, 
fraţilor proprietari mari, să vă mulţămiţi cu rodul ce va ieşi 
din pământ, apoi se cunoaşte că dumneavoastră veţi fi prici- 
nuitorii prin cari ar putea veni foametea în țară; iar dacă cu 
mulţămire va fi, apoi noi cunoaştem în duhul Dumneavoastră 
un duh de înfrățire unit cu al nostru, şi aşa fiind, lucrători 
de pământ slobozi vor aduce mai mult rod decât în tre- 
cuții ani şi va izvori bielșugul, fiind că fiecare lucrător 
de pământ se va sili a munci mai mult, ştiind că lucrează 
fiecare pentru interesul său, iar nu pentru al altuia, decât 
va da numai zeciuiala pământului, care ware atâta a- 
propriere de robie, fiindcă când e cineva rob nu mai lu- 
crează pentru sine ci pentru stăpânul său, ca acum. ŞI ştiţi 
dumnea voastră că un feliu de bucurie și pasuri au boii când 
ii duce cineva la jug, și alt feliu de bucurie şi pasuri când îi 
dejugă cinevă şi li dă drumul la păşune, mi se pare că are 
alte silinţi. 

„Aşa va fi când vor fi locuitorii slobozi a munci cât li va 
stă prin putinţă, vor scoate roade îndoite din pământul Ţării 
Româneşti după cum icşiă în anii trecuţi, şi dumneavoastră 
luând zeciuiala din acel rod, veţi avea mare folos și prin urmare 
nu pierdeţi nimic“. 

Apoi, spre a arată că sătenii nu au nici un duh de siluire 
propune ca locuitorii să fie indatoraţi a arà proprietarilor tot 
locul ce Pau avut arat în anul trecut, plătindu-li-se câte 10 lei : 
pe zi în loc spart şi 15 lei pe zi în ţălină, având proprietarul 
a strânge rouda cum va şti prin oameni plătiţi, iar locuitorii 

să fie de acum înainte volnici să are şi să samene nu numai 
câte locuri au avut în anul trecut dar cât li va trebui, ori în 
ce moşie va fi. 

După un discurs al lui Filip Lenş, care zise că a fost 
trimis de alegătorii săi pentru a apară proprietatea şi că, pănă 
ce Constituanta nu va fi votat noua pravilă, trebue să rămână 
în picioare cea veche, s'au făcut mai multe propuneri în pri- 
vința sămănăturilor de toamnă însă nu sa adoptat nici una. 

In a doua ședință, la 11 August"), urmă să se discute 
chestiunile: Este proprietarul liber pe moşia sa? Este săteanul 
liber pe munca sa? 

Vice-președintele, lon Ionescu, făcu un scurt istoric al 
proprietăţii în deobşte şi conchizând că proprietatea este sfântă; 
munca săteanului care a fost robită trebue emancipată. iar 
peste trecut trebue aruncat un văl. 

Lenş apără Regulamentul susținând că numai abuzurile 
au fost răle, nu legiuirea şi susținu dreptul de proprietate și că 
pământul acesta are de bază cumpărătoarea şi răsplătirea. El 
mai susţinu că claca nu fusese o robie ci o chirie. 

Lui Leng îi răspunse preotul Neagu, șapoi luă cuvântul 
săteanul Lipan. 

„Mai robie decât asta, Domnule, cum poate fi. Nevasta 
mea făcută de trei zile, fără nimeni lângă dânsa, decât eu, care 
îi ţineam copilaşul. Vine dorobanţul, mă ieâ şi mă duce, bë- 
tându-mă, în câmp. De zece ani de atunci și încă vânătăile bi- 
ciului nu S'au șters de pe spinarea mea. Mă pune să muncesc 
fără să-mi dea cineva nici de mâncare, nici de băutură; nu mă 
sloboade să-mi văd nevasta şi copilul, nu mă lăsa să caut mân- 
care pentru dânşii şi pentru mine; mă vaiet şi ei mă bat. In 
vremea Turcilor sabia deşi omoră dar nu ustură ca biciul. Woi 
wam ştiut nimic de Regulamentul făcut de dumneavoastră ; 
ne-am pomenit cu el in spinare. 

„Altă dată nevasta mea luată la secere şi eu Ja coasă, cu 
dorobanţul după mine, lăsasem copilul numai de trei luni, copil 
care nu ştie să zică nici papă nici cacă (cu iertăciune), cu şi- 
roaiele de muște la gură, înțepat de vespi şi de țânțari la 


1) Tbid., ibid., p. 343. 

arşiţa soarelui, oare nu e robie astă? robie curată fraţiior! Ne- 
vasta, de dimineaţă secerând şi pănă la prânzul cel mare, nu 
eră slobodă să se ducă să deă țâţă copilului“. 

Această discuţie urmă și în a treia şedinţă '). Neculai La- 
hovari, deputatul proprietarilor din Argeş, rosti un lung discurs 
apărând inviolabilitatea proprietăţii. Badea, deputat sătean răs- 
punse, găsind de cuviinţă zisele lui Lahovari. 

„Dar, zise el, când mă ieå, domnule, cu dorobanţul de di- 
mineaţă și mă duc cu oamenii dumnealui ca să-i duc la pătul 
bucatele strânse, am lucrat toată săptămâna cu carul cu boi, 
cărând porumb la pătul și dumnealui nu mi-a ţinut în samă decât 
o zi de clacă. Nu e această robie? Tatăl meu mergând la moşie 
ca să-şi încarce vinul, a sărit proprietarul cu ţiganii şi i-a luat 
boii şi vinul şi Pa bătut de moarte, rămâind eu mic; nu m'am 
putut duce de atunci şi pănă acuma, iar proprietarul acela a 
făcut case mari pe moşia tătâne-meu. Eu şăd cu hrisovul mo- 
şiei în casă şi el stăpâneşte moşia mea. Aceasta mi s'a întâmplat 
mic cu un proprietar“. 

Robescu, deputat proprietar, protestând că claca nu este 
o robie, îi răspunde alt deputat sătean, Ene Cojocaru: 

„... pănă la Regulament n'a fost robie așă de aspră 
ca de atunci încoace. Nu este omul rob, lipit de moşie când 
nare voe să se ducă de pe o moşie pe alta? Noi navem voe 
să fugim macar, de vreme ce ne aduce înapoi dorobanţul cu 
bataia. Ce însemnează în Regulament pedepsele acelea ca 
să plătesc toată claca pe un an înainte şi toate sădirile 
şi alte muncite de mine să rămâe de geaba proprietarului? 
De acolo apoi o mulțime de cheltueli pentru strămutare 
şi o mulţime de vreme pierdută. Acestea nu mă fineau 
legat de moşie? Nu mă robiră? 

Lahovari, deputat proprietar răspunse: „Să se inchiză dis- 
cuţia și să se uite cele trecute“. 

Desbaterile urmară pe acelaș ton, Vice-preşedintele Ion 
Ionescu luând făţiş parte pentru săteni; se proclamă în sfârșit 
că: „omul este liber şi munca lui este sfântă“. 

Scurtulescu, deputat sătean zise: „Dumnezeu a făcut cerul şi 


» Ibid., ibid., p. 361. 

pământul şi a insuflat pe Adam şi pe Eva şi ni-a zis: creșteţi 
şi vă înmulţiţi să umpleţi pământul şi să-l stăpâniţi pe dânsul. 
Dela moş Adam încoace se va dovedi prin tractaturi vechi cum 
s'a urmat din vreme în vreme, care ne-am pomenit noi dela 
moşi, zicând că am trăit destul de bine pănă într'o vreme; iar 
dela anul 1831 ne-am pomenit prin silnicie cu un jug de 
fier pus pe capul nostru, ce-l numesc boierii proprietari şi 
sfânt Regulament, precum şi ieri în adunare a pomenit d. Lenş 
din partea domnilor proprietari că este sfântă proprietatea şi 
Regulamentul, zicând tot dumnealui ca să-l sfințim şi pe viitor. 
Noi această proprietate şi Regulamentul ce ne-a împilat de ani 
şaptesprezece și pănă acum, nu le cunoaştem de sfiinte, ci le 
cunoaştem jug de hier şi robire, puse pe capul nostru cu 
silnicie și fără de ştirea obșteştei țări a pomânului. . . . . . 
Să urmăm sfânta Constituţie, că sfânta Constituţie ni zice ca 
` să ni daţi o părticică de pământ în care să ni fie de ajuns 
pentru hrana noastră; şi a vitelor noastre; şi după acea părti- 
cică de pământ ce ni se dă stăpânire din sfânta constituţie, cine 
îi va trebui mai muli pământ să muncească afară din 
acel dat din sfânta Constituţie, va cere dela stăpânul pă- 
mântului numai cu o dare din zece una, fără să se mai 
pomenească de clacă, de obăcie, de prisoase şi ierbărit, numai 
din zece una din rodul pământului, precum mai sus sa zis. 

In acelaş sens vorbi deputatul sătean Buga: improprie- 
tărirea săteanului pe o părticică de pământ şi dreptul lui de 
a arà cât îi va mai trebui in schimbul dării de a zecea din 
roadă la stăpânul pământului. „Va fi sfântii proprietatea“ adaose 
el, „însă după ce se va boteză; să o botezăm, să o sfinţim, că 
pentru aceasta ne-am adunat aici“. 

Vice-președintele şi deputaţii proprietari stăruiau pentru 
ca proprietatea să se declare sfântă, iar deputaţii săteni ce- 
reau ca înainte de a se declară proprietatea sfântă să li se dea 
ŞI lor o părticică. Făgăduindu-li-se că li se va da „părticica lor“, 
proprietatea fu declarată sfântă în unanimitate. 

Am reprodus mai prelarg cuvintele deputaţilor săteni 
pentru a arată mentalitatea lor, păsurile de cari se resimţiau 
mai tare, aspiraţiunile lor şi mai ales blândeţa lor. Din aceste 
cuvinte reiesă că, în mintea poporului de atunci, se pastră încă 

de tot vie amintirea obiceiului strămoşesc după care „omul“ aveă 
drept să se folosească de tot pământul ce doreşte să-l are în 
schimbul dării cătră stăpânul pământului de a zecea parte din 
roadă. Ideea nouă de împroprietărire pe o părticică de 
pământ în Schimbul unei despăgubiri emisă de căpeteniile 
mişcării, poporul nu putea decât S'o primească voios, dar 
el nu înțelegea ca printr'această împroprietărire să re- 
nunfe la dreptul strămoşesc de a lucră cât pământ voiește 
în schimbul dării de a zecea din roadă. 

In şedinţa a IV-a, din 13 August!) desbaterile urmară fără 
ordine de zi propriu zisă. 

Deputatul proprietarilor din judeţul Brăila, Ceaușescu, în- 
cepu să facă o spovedanie atât a pacatelor boierimii întregi 
cătră săteni cât şi a pacatelor sale proprii cătră clacașii și ți- 
ganii săi: 

„... părticica voastră de pământ o cunoaşteţi, o aveţi 
tocmai dela Radu Vodă şi o aţi stăpânit-o pănă la 1812. A- 
tunci noi, boierii cei mari şi mici, împreună cu Carageă Vodă 
ne-am unit, v'am luat-o, v'am dat-o iar, v'am luat-o apoi pănă 
la 1831; când iarăş ne-am sfătuit, v'am pus o sarcină asupra 
voastră; voi eraţi robi şi mai robi încă decât ţiganii. Şi eu 
v'am robit fraţilor, vam bătut, vam desbrăcat; de 36 de ani 
de când mă blăstămaţi! lertaţi-mă! mă rog, fraţilor săteni! Lua- 
ți-vă înapoi ceea ce v'am răpit. lată-mă vă dau părticica de 
pământ“. 

După dânsul vorbi Ene Cojocarul din nou asupra Regu- 
lamentului, în urma unor cuvinte scăpate lui Lenș, afară din 
şedinţă, în apararea Regulamentului: „Aşå şi dar de isnoavă 
îmi dau părerea printr'această hârtie; patima locuitorilor ce-i 
înjugase la un jug greu de fier, cu care ne înjugase robia Re- 
gulamentului, răspuns dau înaintea preşedinței voastre, pa- 
tima robirii Regulamentului, că ne îngrădise. pe fiecare 
locuitor în proprietatea fieşte căruia proprietar ca într'o 
cetate de zid cu porțile de fer, de nu mai aveam noi pe 
unde să mai ieşim; că deşi fugiam în altă parte, nu aveam 
loc de a fi seapaţi pe acolo, macar că ne lasam munca, ca- 

sele, pometurile și viile, munca părinților noştri şi a 
noastră, ca să fim scâpaţi cu acelea şi să ne lase să ne 
hrănim unde eram fugiţi; şi în ceasul ce ne află, trimitea isprăv- 
nicia şi veniau şi arendaşii cu gonaci şi ne luă legaţi şi ne 
aduceau iarăşi la urmă, întocmai ca pe nişte robi, închizându-ne 
prin beciurile şi prin coşarele dumnealor, pe vreme de iarnă, 
fără nici un foc acolo, aruncând și apă pe noi ca să dege- 
răm, ca cu putima acelora să sparie și pe ceilalți; că 
mulți dintr'inşii au ramas şi betegi, de nu se pot hrâni 
nici astăzi, iar pre alții îi bagau prin coteţe și se pișau 
pe dânșii, întocmai ca pe nişte râmâători, nesocotindu-i că 
sunt și aceia omenire şi zidirea lui Dumnezeu. De ce zic 
dumnealor că n'a fost robirc; cd noi robire o cunoaștem 
această patimă ce am pătimit-o“. Termină cerând ca pro- 
prietarii să li deă un petec de pâmânt, statornicind singuri in- 
tinderea şi preţul lui. 

Apoi vorbi Lenș, care recunosci abuzul făcut cu princi- 
piul pravilei dar apără principiul însuș, declarând că chiria 
(claca) ce o primiă proprietarul pentru pământul dat locuito- 
orului corespundea întinderii şi valorii acelui ;pământ, făcând 

socoteală în care preţueşte claca fruntașului cu 63 lei, iar 
dijma de pe arătura şi fânaţul lui cu 44 lei 10 parale, scoțând 
astfel pentru pământ o chirie de 12 lei 6 parale pogonul ce o 
găseşte păgubitoare pentru proprietar. 

Restul şedinţei, ocupat mai cu samă de cuvântările Vice- 
preşedintelui, este lipsit de ori ce interes. 

In şedinţa a V-a, din 14 August!); se începi desbaterea 
chestiunii despre înlinderea de pământ pe care urmau a se în- 
proprietări sătenii, ea fù cu totul lipsită de interes. Interesantă 
însă a fost declaraţia lui Ceaușescu în privinţa întinderii de islaz 
şi vatră de sat de care se bucurau sătenii în vremurile de mai 
nainte. 

„... Eu vă dau petecul de loc pentru casă şi namestii şi 
hrana vitelor voastre. ...Eu vă dau aceea ce aţi avut pănă 
la 1812, semnele islazului ce Pafi avut până la Regula- 
ment se cunosc încă; urmele vitelor ce au calcat acel pă- 

mâni nu S'au şters încă; mergea moşia + ceasuri de lung şi 
cât mergea un ceas erà pământul vostru. satul erà 100 sau 
300 case, în care unii din voi au avut un pogof de loc, alţii 
mai mult, altii mai puţin“. 

Tot atât de puţin interesantă este ședința, a VI-a, din 16 
August, la începutul căreia unii din deputaţii proprietari înfă- 
țoșară o cerere de amânare a şedinţelor comisiei, de oare ce nu 
erau prezenţi toţi deputaţii. Lipsiau 6 deputaţi proprietari (din 
17) şi 1 deputat sătean (tot din 17). 

Mult mai interesantă a fost şedinţa următoare, a VII-a, 
din 17 August!). Preotul Neagu, în numele deputaţilor săteni! 
propuse să se improprietărească sătenii pe următoarele întin- 
deri de loc: 

pogoane 1'/, loc de casă şi grădină 





şi 3'/⁄ islaz 

E 3 arătură de toamnă 

r 3 arătură de primavară 

? 3 fânețe 

3 i+ la câmp peste tot, la pământ bun şi roditor 
pogoane 1'/⁄ loc de casă și grădină 

în 3's islaz 

» 4  arătură de toamnă 

A 4  arătura de primavară 

> 3 fânețe 


” 16 la baltă, unde este locul cleios. 
pogoane 1'/, loc de casă şi grădină 


» 3 1/2 „islaz 
5 3  arătură 
> 3 fânețe 


> 11 la podgorie 
pogoane  '/, loc de casă și grădină 


m 2'2 islaz 

5 11/ arătură 

5 2 lemne de păduie 

si 11/, fâneje 

îi 8 la munte și pentru cei cu meştesug. 


1) Ibid., ibid., p. 491. 

Vice-preşedintele, socotind e mijlocie de 12 pogoane pen- 
tru fiecare familie, constată că ar trebui pentru 300.000 fa- 
milii 3.600.000“ pogoane, cari plătite cu preţul foarte ieften de 
2 galbeni pogonul, ar ridică valoarea acestei întideri de pă- 
mânt la 7.200.000 galbeni, (86.950.000 franci). Întrebând pe 
deputaţii săteni dacă sunt în stare să plătească o asemenea 
sumă de bani, cu foţii întrun glas răspunseră ca o răspund şi 
chiar răspund mai mult. Mirându-se Lahovari ca să iasă atâţia 
bani din Ţara Românească, sătenii strigară cu toţii că răspund 
întreaga sumă de odată, iar preotul Neagu adaose: 

„Domnilor proprietari, ce vă e frică aşă de tare că nu 
vom avea bani să plătim aceste pogoane? Duhovniceşte vă în- 
treb: adus-aţi bani cu corăbiile, cu trăsurile sau cu orice alt 
mijloc de peste graniţă? Au nu prin brațele noastre, lucrând 
pământul şi prin rodul ieşit dintr'însul au venit bani în ţară? 
Așă, din braţele noastre iesă un izvor de aur și de argint. Cum 
îndrăzniţi să ziceţi că Statul n'are bani la Visterie ca să plă- 
tească acel pământ? De ce nu gândiţi că noi suntem Statul 
și noi Suntem și Visteria? Domnilor, noi ne putem asămăână 
cu Statul ca cum ar fi un căpitan ce-şi ieà steagul său spre a 
merge la răsboiu: şi când va veni vremea de a se lovi, toţi 
soldaţii să facă înapoi, şi vrăjmașii să vie şi să ieà steagul, 
după cum vă inchipuiţi dumneavoastră. Domnilor, pe noi să ne 
ferească Dumnezeu de a face aşă. Noi, dacă Statul nostru e 
sarac, noi vom face un pas mai înainte; vom adăogă sudorile 
noastre pe cele trecute în zadar, vom înoi puterile noastre și 
vom face să izvorască aur şi argint din brațele noastre. Să nu 
socoliți dumneavoastră că 300.000 de locuitori nu vor fi în stare 
a vă plăti acel pământ. 

Dacă Statul nu va aveă putere, iată noi îi dăm putere; 
şi nu vom lasă a se ruşină Statul nostru de naţiile vecine“. 

Vice-preşedintele dădu atunci cetire următoarei propuneri, 
făcută din partea proprietarilor: 

I. Să se dea gratis fiecăruia locuitor căte un pogon de loc 
în vatra satului. 

II. Locuitorul este slobod să locuiască sau nu în sat şi, de 
va voi să se ducă, este slobod să-şi vândă casa şi toate ale sale. 

III. Să se deà locuitorului 10 pogoane de arătură pe cari 

să fie silit a le ară, a le sămănă cu bucate şi a le strânge cu 
toată cheltuiala lui. 

IV. Din tot rodul ce va dobândi să dea proprietarului în 
natură din cinci una. 

V. Dacă săteanul va voi să lucreze mai mult pământ, 
este slobod să lucreze cât va voi, numai din cinci să deâ vna. 

VI. Din fânețe trebue să deâ iarăş din cinci una. 

VII. Vitele să pască pe moşie; însă de toată vita mare 
să plătească pe an '/, sfanţ şi de oae un firfiric. 

La celirea articolului VII al acestui proiect, deputatul La- 
hovari întrerupsese pentru a zice că sătenii nelucrând ia fânețe, 
trebue să deâ din trei una. 

Sătenii întrun glas se rostiră așupra acestei propuneri, pe 
carc o numiră: „iar robie! iar Regulament“. Deputatul sătean 
Badea Albulescu zisc: „Noi de a munci siliți, de a da ierbărit 
și dijmă îndoită, de acestea suntem spărieţi noi; iar de a cum- 
pără pogoanele de pământ cerute de noi nu ne spăriem. 
Dumneavoastră cu această părere vreți să ni luaţi traista 
din spinare şi ni puneţi desagii“. 

Apoi Pleşoianu, deputat al proprietarilor, luând cuvântul. 
înfăţoşă o nouă propunere prin care se dădeă fiecărui sătean 
„căte 2 pogo ne pe cari să-şi aibă casa, siliştea şi islazul vite- 
lor, care va fi pentru totdeauna proprietatea sa“, se va însemnă 
de o parte şi pentru cari proprietarul va fi despăgubit după 
localitate. Iar pământul sau lemnele ce i-ar mai trebui sătea- 
nului, să şi le procure prin bună învoială cu proprietarul, căci 
clacaşul „făcându-se proprietar, cad toate raporturile ce se trată 
între dânsul şi proprietar şi prin urmare, pe viitor, nu se poate 
cunoaşte săteanul în drept decât pe aceà parte ce i se dă 
acum...“ Pleşoianu recunoaşte deci că clacaşul avea drepturi, 
dar avea de gând să le răscumpere ieften de tot! 

El îşi atrase un răspuns verde din partea preotului Neagu. 

In a VIII şedinţă, din 18 August’), Robescu, deputat pro- 
prietar, se ridică împotriva învinovăţirilor nedrepte ce se adu- 
ceau proprietarilor, denunţând pe acei „ce pun piedeci meşte- 
şugile binelui public... numai ca să ne desbine şi ca să nu 


1) Did, ikid, p. 531. 

putem veni la rezultatul dorit, şi cari vorbesc cu atâta înfocare 
de libertate, incât vor să o sugrumc“... 

„Deşi poate noi navem pământ de vânzare, deşi mulţi 
dintre noi au poate abiă pentru neaparatele lor trebuinţi; căci 
trebuinţile noastre ştiţi că sunt mai intinse decât ale dumnea- 
voastră; cu toate aceste, ca să vă dăm dovadă de frăţeştile 
noastre sentimente, suntem porniţi din buna noastră voinţă a 
vă implini acestă dorință: insă și dumneavoastră să vă mulţă- 
miţi pe aceea ce putem face spre binele dumneavoastră. Deci 
după ce mai întâiu se vor restrânge satele la un loc, unde 
figura moşiilor noastre şi interesul nostru ar cere, vă 
vindem vetrele satelor cu un raion împrejur de 20 stânjâni, 
care intindere de loc, măsurându-se în stânjăni patrati, să 
ni se plătească câte un leu stânjănul, în bani pe şin, însă 
nu în făgădueli şi închipuite nădejdi pe cari nu putem 
aveă nici o soliditate, rămânându-ni tot într'o vreme drep- 
tul cârciumii şi altor venituri cari le-am avut totdeauna. 

„Aceasta este fraţilor putinţa noastră; atât numai putem 
vinde“. 

La această propunere ce nu se poate califică (pogonul se 
ridică, a câte un-lcu stânjănul, la peste 40 galbeni, valoare ce 
este departe de a fi atins-o chiar astăzi, in cele mai rodnice 
locuri) deputaţii săteni răspunseră in chip liniştit cu cuvinte 
măsurate, arătând inadmisibilitatea ei şi menținându-și cererea 
de a li se dă, conform făgăduinţilor din proclamaţiile Guver- 
nului provizor şi impotriva unci drepte despăgubiri, câtimea de 
pământ trebuitoare pentru hrana lor şi a vitelor lor. Din desba- 
teri rezultă că, incât priviă persoanele de cari puteau să mai 
aibă nevoe, primiau să se invocască cu proprietarii prin bună 
tocmculă. 

A doua zi, 19 August. un deczet al Locotenenţii Dom- 
neşti!) suspendă şedinţile comisici pănă lu al doilea decret, pe 
motiv că „seanţele-i din zi in zi devin mai tempestuoase“, că 
fiecare propune imposibilul spre a se departă şi mai mult, iar 
cei numiţi din partea Guvernului nu-şi indepliniau misiunea cu 
„upărtinire intreagă şi spiritul păcii“. 


1) Ibid., ibid., p. 5. 

Fiecare deputat erà invitat a-şi da cererile in scris cătră 
Guvern, iar acesta să alcătuiască un proiect de lege intemeiet 
pe părerile tuturor, pe procesul verbal al Comisiei şi pe prin- 
cipiile următoare: respect cătră proprietata, respect cătră per- 
soane, dreptate, frăţie, foloase generale in paguba nimănui, a 
sacrifică cei mulţi pentru cei puţini este nedrept, a sacrificà cei 
puţini pentru cei mulţi este silnic, săteanul va fi proprietar ca 
să fie cetăţean, ca să fie apărător patriei. 

Proiectul Guvernului eră să fie de natură a impacâ intere- 
sele, a reasigură minţile şi a duce invoirea şi pace intre fii 
aceleași patrii, intre nişte fraţi atât de lesne de a se impacă, 
intr'o nație atât de mlădioasă şi de blânda. 

Şedinţele comisiei proprietăţii nu dădură nici un rezultat 
practic. Ele dădură la iveală deşteptăciunea, moderaţiunea şi 
blândeţa ţaranului român pe de o parte, egoismul ingust şi 
setea de foloase a clasei stăpânitoare pe de alta. Ele ni vădesc 
lipsa de săvârșita de pregătire pentru rezolvarea acestei mari 
chestiuni şi necunoştinţa ei chiar de acei cari aveau pretenţia 
să fie stăpâni pe dânsa. . 

Țaranii orbiţi prin perspectiva cuceririi slobozeniei lor, 
prin acea a oboririi clăcii şi a nesuferitei iobăgii (obăcii) şi mai 
ales prin acea a stăpânirii d  'vârşite, slobodă de sarcini după 
achitarea despăgubirii cuvenită proprietarilor, a unei porţiuni de 
pământ, erau gata să renunţe in schimbul acestui adevărat blid 
de linte, la partea cea mai de preţ a vechiului lor drept, tăcută 
de Regulament, dar recunoscută de fapt de stăpâni, dreptul 
pentru copiii lor de a +se folosi şi ei la insurătoare de hotarul 
așăzării. 

Dar acei cărora li se poate mai cu drept cuvânt face o 
vină din lipsa lor de pregătire şi de cunoştinţă a chestiei de 
căpetenie pentru obştia poporului român, sunt cu bună samă 
capii mișcării. Ușurinţa cu care au făgăduit fiecărui lțăran că- 
vor face stăpân desăvârşit pe părticica lui de pământ, fără ca 
să-şi fi dat mai intăiu sumă cari erau drepturile săteanului 
asupra pământului şi cât şi cum trebuiă să i-se deă, a fost nc- 
spus de mare. A trebuit toată blândeţa Românului, toată ne- 
plecarea lui la fapte silnice pentru ca o astfel de procedare să 
nu deà dela inceput loc la fapte sângeroase şi la răsbunări 

crude. Chestiunea țărănească, adică desfacerea legăturilor dintre 
sătean şi stăpân falşificate şi degenerate prin acţiunea unor îm- 
prejurări externe nenorocite, n'a fost bine pusă de căpeteniile 
mişcării dela 1848. Voind să îndrepte starea generaţiunii pre- 
zente, nime nu se gândi la generaţiile viitoare. Istoria legăturilor 
a căror desfacere se urmăriă erà cu totul necunoscută: la 1848 
unii uitase, iar ceilalţi nici nu bănuiau, pănă unde merge dreptul 
de folosinţă al săteanului asupra hotarului aşăzării în care trăiă 1). 
Căpeteniile mişcării dela 1848 n'au fost in această privinţă 
la înălţimea însărcinării ce-şi luase, târâţi de iubirea lor de ţară 
și de neam, îmbataţi de însufleţirea lor și plini de dorul de a 
scoate pe ţaranul român din robie, de a-l face om în toată 
puterea cuvântului, spre a clădi pe puternice temelii România 
viitorului, ei sau atins cu ușurință de o chestiune ce nu o cu- 
noşteau de loc. Dar să nu uităm câ ei sunt acei cari la urechile 
robului plecat sub jugul regulamentar au făcut să răsune pentru 
intăia oară cuvintele de mântuire, cari au deşteptat în el nă- 
dejdea de mai bine, i-au vorbit de drepturi, de demnitate ome- 
nească, de iubire de ţară şi de neam. Fără mișcarea lor, poporul 
român n'ar fi inviet la viață nouă. Iată pentru ce, neştearsă din 
inimile noastre şi în veci binecuvântată fie amintirea lor! 


1) Un exemplu despre necunoștinţa, chiar a faptelor recente în 
legătură cu chestia ţărănească, ni-l dă Vice-preşedintele comisiei pro- 
prietăţii, Ion Ionescu, cinstit cu această însărcinare tocmai fiindcă se 
credeă că posedă cu desăvârşire chestiunea. El avuse pănă atunci 
în mănă numai întăia ediţie a Regulamentului Organ c al Ţării Românești, 
acea dela 1831, în care se află tipărit textul primitiv al Regulamentului. 
Căzându-i acuma in mâni o nouă ediţie, dela 1847, ieşită de sub teascurile 
tipografiei lui Carcalechi şi văzând că aici lipseşte dispoziţia prin care 
moşiile strâmte se împărţiau în trei părţi, din cari două le luau ţuranii 
şi una proprietarul, denunță in plină şedinţă scamatoria făcută cu prin- 
cipiul împărţirii moşiilor strâmte în trei părţi, nimicindu-se prin asemene 
mijloc necinstit şi meschin un drept al ţaranului. Ion Ionescu nu avea 
deci nici o cunoştinţă de modificările introduse în anul 1333 în Regula- 
ment, adică numai cu 15 ani în urmă. Ion Ionescu erà ce-i drept mo!- 
dovan, dar datoria unui om ser'os, care primise asupra sa însărcinarea 
de a dirige desbaterile unei asemene comisii, eră de a se pune în curent 
cu amănunţimile cel puţin a aşăzământului în vigoare. Şi nici unul din 
proprietarii prezenţi, boieri din Țara Românească, nu ceru cuvântul pentru 
a-l lămuri. (Vezi Anul 1848 în Principatele Române, III, p. 513). 

CAPITOLUL IX 


REFORMA LEGIUIRII REGULAMENTARE PRIVITOARE LA E 
LEGĂTURILE DINTRE SĂTENI ŞI STĂPÂNI ÎN ȚARA ROMÂNEASCĂ 
ÎN DOMNIA LUI BARBU ŞTIRBEI 


1. Cum fu alcătuită reforma lui Ştirbei. 


Partea ce o luase țărănimea la cea mai blândă din toate 
revo'uţiile, vădea faptul unor nemulţămiri adânci pricinuite de 
regimul apăsător care o ocârmuiă și de abuzurile la cari acel 
regim dădea loc. Acest fapt îndemnă ocârmuirea celui mai 
cumplit autocrat al vremii, şi pe acea a urmașului califilor ca, 
printre hotăriîrile actului dela Balta Liman, să cuprindă şi una prin 
care se poronciă Domnilor români ce aveau a fi numiţi, îndrep- 
tarea legiuirii asupra legăturilor dintre săteni şi stăpâni, legiuiri 
ce fusese alcătuite de boierii ţărilor române împotriva sfatu- 
rilor şi a voinţii generalului rus însărcinat cu privigherea ace- 
lei alcătuiri. 

Scaunul Ţării Româneşti fusese dat, când poronca împă - 
rătească sosi în București, lui Barbu Ştirbei, un Domn luminat, 
harnic, energic, înzestrat de natură cu o minte deosebit de lim- 
pede, cu facultăţi administrative de primul ordin şi cu o mare 
putere de voință. Fusese secretarul Comitetului de reforme al- 
cătuit de Ruși la 1829 şi luase o parte din cele mai însemnate 
la alcătuirea Regulamentului Organic apoi, după punerea în 
aplicare a acelei legiuiri, ocupase posturile cele mai înalte, dând 
pretutindeni dovezi de o mare putere de muncă, de o desăvar- 
şită cunoştinţă a instituţiunilor, a oamenilor şi a ţării, de un 
spirit de ordine neobişnuit la boierimea noastră şi de o mare 
integritate. El eră mai cu samă un om practic. 

Știrbei eră ncasămănat mai destoinic, mai muncitor şi mai 

bine înzestrat pentru menirea de ocârmuitor de oameni decât 
Domnul Moldovei, Grigorie Ghyka, numit odată cu dânsul, dar 
îi lipsiă inima caldă a lui Ghyka. Dacă acesta greşi adesea lä- 
sându-se a fi târât prea departe de avânturile lui generoase, 
ele îl împinseră la asumarea unei părți de căpetenie în lupta 
pentru Unire şi-i arătară calea spre reforme frumoase. Ştirbei se 
lasă să fie călăuzit numai de rațiune, apoi el erà conservator 
şi prin temperament și prin convingere. Fiind unul din autorii 
Regulamentului Organic, eră lucru firesc ca el să pue rălele 
de cari suferiă țărănimea pe sama rălei aplicări a acelei le- 
giuiri şi nu pe acca a fiinţii ei. 

Erà lucru firesc ca el să caute, nu a schimbă esenţa Re- 
gulamentului, ci mai ales a o lămuri, a înlesni și a înche- 
zeșlui aplicarea lui. 

Comisiunea numită de el la 15 Octomvrie 1849, presidată 
de Doctorul Arsachi, eră alcătuită din oameni cari cunoşteau 
bine ţara şi împrejurările, dar conservatori convinşi şi susţii- 
tori hotăriţi ai stării întemeiete prin legiuirea dela 1831. Ea 
lucră de altminterea sub inspiraţiunea directă a Domnului. Me- 
moriile redactate de dânsul asupra chestiunii ni arată pe de 
altă parte cu câtă sârguinţă el se ocupă de chestiune. 

Nemulţămindu-se cu cunoştinţa amănunțită ce o avea a 
chestiunii legăturilor dintre săteni și stăpâni în Ţara Româ- 
nească, el se puse să studieze cu tot înadinsul starea acestei 
chestiuni în Moldova, în Besarabia şi în Turcia, făcând asămă- 
narea intre sarcinile şi îndatoririle ţaranilor din acele ţări şi 
acele ale ciacașilor din Ţara Românească. 

Avem şi un memoriu alcătuit de el în limba franceză 
asupra clăcii sau dreptul de proprietate în Ţara Românească, 
care începe prin cuvintele: „Mișcarea care acuma în urmă a 
sguduit temeliile societăţii în Europa este, în principiul, 
sdu, un răsboiu a acelor cari wau nimic împotriva celor 
cari au ceva. Ea este îndreptată, în ţările unde drepturile sc- 
nioriale fusese oborite mai nainte, impotriva marilor întreprin- 
deri sub pretextul de a iînchezeşlui munca celor saraci şi chiar 
împotriva acestor drepturi (senioriale) in ţările unde ele există 
încă“. 

Apoi, după ce lămureşte originea şi desvoltarea acelor 

drepturi senioriale, arată că ele nu au avut nici odată ființă in 
Ţara Românească. Împărtășind părerile greşite ale contimpo- 
ranilor săi, afirmă că: moșiile aparțineau în chip desăvarșit 
(librement et franchement) taranilor, precum vedem şi astăzi 
pe unii din ei stăpânind, sub nume de moșneni, moşii: că mo- 
şiile cele mari Sau alcătuit prin vânzările succesive fã- 
cute de moșneni, vânzări ce se mai fac şi azi în toate 
zilele, prin slobodă învoire, fără nici o sarcină, fără nici 
o obligație fie de o parte fie de alta. 

Taranii nu pot deci să ridice nici o pretenţie asupra 
unor moşii ce le-au vândut odată cu paza tuturor forma- 
lităților şi a căror pref lau primit; şi guvernul nu sar 
abate el oare de la o datorie sfântă pentru dânsul, acea 
de a ocroti proprietatea, dacă el ar voi să intervină în 
această afacere alifel decât după principiul unei învoiri 
de bună voe? Rezultă din această stare de lucruri că 
proprietarul a fost totdeauna absolut stăpân pe moşia 
lui în Țara Românească...“ 

Am citat textual şi am subliniat acest pasaj pentru că din 
momentul în care a fost scris şi pănă astăzi, conţinutul lui a 
alcătuit temelia și formula teoriei aparată de deosebitele grupări 
politice cari, sub numele de conservatori, s'au împotrivit altă 
dată la măsurile ce tindeau la recunoașterea dreptului de folo- 
sință al săteanului. Această teorie este, precum am dovedit-o 
pre larg în Pământul, Sătenii şi Stăpânii în Moldova, cu 
desăvârșire greşită. Lumea pe vremea Domniei lui Ştirbei nu 
se îndeletniciă cu cetirea documentelor vechi de cari puţine 
erau cunoscute, căci altmintrelea Iluminatul Domn ar fi putut 
constată, mai presus de orice îndoială, chiar prin uricile mo- 
şiilor lui, că aceşti farani actuali erau toţi urmaşi de boieri så- 
răciţi prin împărțirile succesive ale ocinelor lor. El ar mai fi 
putut constată din asemene acte că moşii şi strămoşii acelor 
tarani actuali purtase numire de cneji și fusese oameni mai de 
samă cari, pe părţile lor de moşie, avusese rumâni, care li 
erau supuși şi-şi lucrau delniţile lor de pământ, ce le stăpâniau 
din tată în fiu, făcând clacă şi dând dijmă. Ar fi putut săcon- 
state deosebirea cea mare ce există între moșneni şi restul ţă- 
rănimii. 

Apoi, cu toate că se cunoșteau pe atunci mult mai puţine 
acte din veacul XV decât astăzi, totuş printre cele ieșite la iveală 
erau deștule cari vorbiau de danii făcute de Domni, danii 
alcătuite din sate locuite și din hotarul lor şi întrebarea 
care în asemenea caz se pune cercetătorului este: oare cari erau 
legăturile între donator, locuitori şi hotar ? Acei săteni cu bună 
samă că nu puteau fi moșneni. 

Mulţămindu-se cu enunțarea principiului de mai sus, înte- 
meiat pe atât de puţine dovezi, Domnul Ţării Românești nu-și 
mai dă osteneala să lămurească cum se face, dacă faranul nu 
poate legalminie să ridice vre-o pretenție asupra pămân- 
tului pe care este așăzat, că atât legiuirea lui Ipsilanti cât 
şi acea a lui Caragea îi recunosc dreptul a stå pe moşiile stă- 
pâneşti, de a face pe ele case, de a aveå curdturi pe cari 
stăpânul nu le poate luă şi de a face sămănături a căror în- 
tindere nu o mărginește nici cea dintăiu nici cea de a doua le- 
giuire, în, schimbul clăcii şi a dării de a zecea şi că toate aceste 
drepturi le transmite, în puterea acelorași legiuiri, moştenito 
rilor săi. 

După enunţarea teoriei lui asupra proprietăţii, Ştirbei 
laudă Regulamentul Organic care „a tratat pe îmbele părţi pe 
un picior de perfectă egalitate; căci el este o lege care a fost 
făcută în timpii moderni, nu în ideile de nerânduială şi 
a comunismului, dar în acele ale umanității şi a civili- 
zațiunii“. 

Urmează arătând că „legăturile între săteni şi stăpâni nu 
se razimă în Ţara Românească pe o servitudine oareşșcare. 
Ele sunt urmarea unei învoiri în care ambele părţi urmează 
în deplină slobozenie“. Aceste regule sunt numai provizorii, 
au fost făcute „numai în scopul de a economisi taranilor dis- 
cuţii uţioase, pănă când ei vor fi în stare să facă învoiriie lor 
de-a dreptul cu proprietarii“. 

Insă reacționarismul lui nu-l împiedecă să dorească îna- 
vuţirea ţaranului şi să-l facă să semnaleze obstacolele puse de 
Regulament la această înavuţire. 

După ce lăudă Regulamentul fiind că îndatoreşte pe ţaran 
să se achite de obligaţiunile sale de preferință în muncă, stu- 
diază sarcinile şi îndatoririle ţaranului în Moldova, în Ţara 

Turcească şi în Besarabia şi constată că, în această de pe urmă 
țară, legiuirea face cu putință ţaranilor nu numai agonisirea 
strictului necesar pentru traiu, dar chiar şi speculațiunea. Apoi 
întorcându-se iar la împrejurările din ţară, deplânge răceala 
cu care se primesc plângerile proprietarilor; amânarea 
necontenită a cercetărilor jalbelor lor dau țaranilor cari 
şi-au dat samă de acest fapt, curajul să se infățoşeze 
înaintea administraţiei cu cereri ce, în alte vremi, war fi 
îndrăznit nici odată să le facă...“ 

„lotuş este drept să observăm aici că Regulamentul Or- 
ganic, crezând că a făcut totul pentru țaran dacă-i închezeșlueşte 
măsurile unui traiu uşor, a lăsat în afară din prevederile lui 
tot ce depăscşte marginea trebuinţilor lui. Regulamentul a privit 
tot ce treceă peste această margine ca afacere de speculație 
care nu puteă în chip cuviincios să devină obligatorie pentru 
proprietar. 

„Aici se află partea slabă a Regulamentului şi, într'adevăr, 
este singurul (?) punct care a dat loc la plângeri cari n'au fost 
totdeauna lipsite de temeiu. Vodă Ghika voind să găsească un 
leac la aceste lipsuri, a întâmpinat mulle greutăți precum do- 
vedeşte corespondența lui cu Obşteasca Adunare“. El iși dă 
foarte bine samă de primejdia alcătuită prin starea de nemul- 
țămire a ţărănimii: 

„Împrejurările din cari de abie am ieșit şi starea spiritelor 
astfel cum au făcut-o aceste împrejurări, cer imperios ca această 
lacună în Regulament să nu mai urmeze a fi un temeiu de 
discor lie şi de neînțelegere între proprietari şi săteni, un mijloc 
de intervenţie, şi prin urmare de abuz din partea administra- 
ției. Spre a ajunge acolo n'avem decât să cercetăm trecutul, să 
cerem experienţii învăţătura trebuiloare spre a ne călăuzi. 
Acest trecut, această experienţă, ni arată că pentru tot ce Regu- 
lamentul a prevăzut şi pus la cale în chip dasăvârșşit, relaţiunile 
cele mai paşnice, cele mai mulțămitoare au existat între taran 
ŞI proprietar; că nu Sau ivit plângeri decât pentru ceea ce 
Regulamentul a crezut că trebue să lase la sloboda chibzuire 
a amânduror părţilor. Reiesă din această stare de lucruri că 
în Ţara Românească n'a sosit încă ceasul în care să se poată 

introduce principiul unei învoiri de bună voie și că o lege de 
obştească chibzuire este încă neaparat trebuitoare. 

„Mai reiesă că această lege, astfel cum are astăzi ființă, 
este înțeleaptă, este bună, fiind că asigură ţaranilor munca şi 
plugariei braţele trebuitoare; aceste braţe ce s'ar putea găsi cu 
greu sau de loc altfel decât prin acest chip sunt singura putere 
de mișcare în această ţară cu deosebire agricolă; a o lipsi de 
ele ar fi a o ucide...... 

„Această consideraţie alcătucşte temelia legiuirii de astăzi 
din Ţara Româncască, temelia care a îmbogăţit-o atât de mult; 
ea trebue deci să rămâe temelia pe care vom aveă de mers 
nccurmat, spre a face această legiuire mai desăvârşită... Pentru 
moment va ajunge să se întindă în chip crescând, după, 
pilda ucazului care pune la cale această materie în Be- 
sarabia, scara foloaselor şi a sarcinilor ce Regulamentul 
a și statornicit pănă acum, pentru ca sârguința țaranului 
să nu fie oprită în mersul ei prin învoiri deosebite, de cari 
este astăzi silit să facă întrebuințare la fiecare pas. Articolul 141 
$ 4 şi 5 ni arată dealtmintrelea ce este de făcut în această 
privinţă. 

„Dăcă, zice acel articol, proprietarul nu poate da clacașului 
intinderea de pământ ce acesta este în drept să pretindă, înda- 
toririle lui vor fi atunci reduse în proporţie. Pentru ce să nu 
sporim aceste îndatoriri în aceeaş măsură, când săleanul se gă- 
seşte în stare de a cere şi proprietarul de a da mai mult pă- 
mânt?* 

Comisia însărcinată cu întocmirea proiectului, în expunerea 
de molive care însoţiă acest proiect, îşi însuşiă toate părerile 
aşternute de Domn în memoriul său, amplificând unele din ele 
şi precizând schimbările făcute. Unele din acele amplificări sunt 
departe de a fi fericite. După ce susţine aceleași teorii ca Dom- 
nul în privirea istoricului proprietăţii, adaogă: „Incercările agi- 
tatorilor dela 1848 mau avut nici un efect serios la noi, pentru 
că erau fără temeiu, fără necesitate și nu izvoriau dintr'o stare 
de boală sau de durere a poporului, dar numai dintr'o apucă- 
tură nenorocită şi necugetată de a imită orbeşte ceea ce se pe- 
trece aiure.“ 

Şi mai departe: ,... legăturile dintre proprietari şi Sã- 

teni nu sunt întemeiate pe o stare oarecare de șerbire, dar 
decurg dintro învoire liber consimțită de amândouă păr- 
file“. 

Este bine înţeles că comisia începe prin declaraţia că „pro- 
prietarul este absolut stapân pe moșia lui și pe munca lui., 
Expunerea ni mai aduce la cunoştinţă că ideea ce am văzut-o 
emisă de Domn, în memoriul său, de a înlesni pe sătean ca să 
dobândească mai mult decât strictul necesar pentru subsistența 
lui, „fiind contrar principiului statornicit de comisia însăşi și 
privitor la sfinţenia drepturilor fiecaruia“, n'a fost admisă de ea. 


2. In ce constă reforma lui Ştirbei. 


Dacă părerile Domnului Ţării Româneşti dela 1849 la 1856 
în materie de istorie.a proprietăţii nu sunt de natură a susţineă 
o discuţie serioasă. dacă cătră Regulamentul Organic. la alcă- 
tuirea căruia conlucrase în tinereţe, aveă oarecare slăbăciune, 
mărită încă prin faptul că acea legiuire apară atât de bine pri- 
vilegiile clasei boiereşti din care se născuse, Ştirbei voiă cu tot 
înadinsul să îmbunătăţească starea țărănimii, erà dispus la orice 
reformă compatibilă cu mănţinerea principiilor cari alcătuiau 
temelia legiuirii regulamentare asupra legăturilor dintre săteni 
ŞI tarani. Nu se poate tăgădui că noul așăzământ asupra legă- 
turilor dintre săteni şi stăpâni, alcătuit sub inspiraţia lui directă 
și promulgat la 18511), deşi nu numai mănţine principiile le- 
giuirii dela 1831, dar în teorie le înăspreşte, alcătueşte totuş o 
foarte mare uşurare pentru săteni şi îngreuiază mult calea 
abuzurilor. 

Iată principalele modificări făcute Regulamentului: 

La articolul 140 se adaogă un preambul în care se enunţa 
principiul care, după Ştirbei şi sfetnicii lui, alcătueşte temelia le- 
gală a legăturilor dintre proprietar și săteni. 

„După legiuirile pământului şi anume $ I, cap. 6, desp. 3 
din pravilă, condica Caragea, săteanul ce locuieşte pe moșiă 
altuia nu se poate socoti decât ca un chiriaş pe acea parte 


1) Ibid., ibid., p. 698 sq. Legiuirea nouă intră în vigoare la 
| Aprilie 1852. 

de loc ce primește, şi banii ce plăteşte sau munca ce face 
pe sama proprietarului, nu se poate socoti iarăş decât o 
chirie din parte-i peniru acest pământ. 

Trebue observat că legiuirea lui Caragea nu vorbește de 
loc de chirie, ci de un chip de clădire, traducere necorectă 
a cuvântului grecesc èppvteósns care înseamnă embatic, cum 
observă foarte cu drept cuvânt D-l A. Xenopol!) şi astfel între 
clacaş şi un simplu chiriaş face toată deosebirea care există între 
un embaticar şi un simplu chiriaş; cel dintăiu fiind un chiriaş 
pe vecie iar celălalt pe timp foarte mărginit. Ar fi trebuit ca, 
cel puţin, să se traducă cuvântul clădire din textul legiuirii 
prin acele de chirie veșnică. Dar să mergem mai departe. 

Acelaş articol 140, în al doilea paragraf, adaogă că „pănă 
când se vor puteă introduce în Valahia învoielile de bună voie 
pentru fieşcare în parte, la cari învoeli priveşte mai cu samă 
duhul acestei legiuiri, pe cari ea se sileşte a înlesni prin 
toate mijloacele, s'a socotit de trebuință să se hotărască reci- 
proacele lor drepturi şi îndatoriri prin nişte intocmiri cari vor 
puteă ţineă locul învoirilor în lipsa acestora“. 

Acest alineat este menit a lămuri cum şi pentruce pro- 
prietarul, desăvârșit stăpân pe moşia lui, este indatorit a da 
săteanului pământ din trupul acelei moșii. 

Paragraful următor lămurește întinderile de pământ ce 
proprietarul este ţinut a da clacașilor lui, și aici găsim mai 
multe îmbunătăţiri aduse de noua legiuire. 

1. Rodul din grădina săteanului nu mai este supus la dare 
de dijmă. 

2. Întinderea islazului atribuit pentru fiecare cap de vită 
se îndoiește urcând-se la câte un pogon de cap de vită. 

Acest paragraf însă cuprinde şi o restrângere la dreptul 
recunoscut săteanului de Regulamentul Organic. După acea 
legiuire, pe moșiile cu păduri el se bucură de dreptul „să ieă 
lemne de foc în pădurile şi crângurile cari însuş le va arătâ“; 


') A. D. Xenopol, Domnia lui Cuza- Vodă, p. 432. lată şi textul 
art. 1 al legiuirii lui Carageă: „Claca este un chip de clădire obişnuită 
în Țara-Românească şi se întocmeşte când stăpânul moşiei primeşte pe 
clăcaș, adică pe săditor, să şeadă pe moşia lui. D. C. Sturdza-Şcheeanu, 
Op. cit. |, p. 88. 

după noul aşăzământ, în păduri clăcașul nu mai puteă luă de- 
cât din uscături. 

La acest articol, 140, noua legiuire cuprinde o sumă de 
dispoziţii noue asupra învoirilor de bună voie pentru prisoase, 
cari urmau a se face pe 5 ani, lămurindu-le mai bine şi pres- 
criind formele legale pentru alcătuirea lor. Una din acele dis- 
poziţii ($ 132) hotăreşte că săteanul care va fi făcut o învoire 
pe mai mulţi ani, bizuindu-se pe numărul de vite ce-l aveâ în 
momentul alcătuirii şi acele vite sar împuţină din pricină de 
moarte, înzestrare, plăţi de datorii sau alte de asemene natură, 
punându-l în neputinţă de a mai lucră toată întinderea pentru 
care se învoise, va fi aparat de plata îndatorită pentru cât pă- 
mânt el va fi silit să lase. Bine înțcles că el este ţinut să do- 
vedească că împuţinarea vitelor lui este întradevăr datorită 
uneia din prezisele pricini şi să dcă de ştire proprietarului cel 
puţin cu trei luni înaintea lunii Martie. 

Iată acum şi modificările aduse la articolul 1441 care se 
ocupă de îndatoririle clacaşului. 

„Săteanul care se va bucură de foloasele sus arătate mai 
sus va lucră proprietarului drept chirie 22 zile pe an“ cu 4 
boi, cu 2 boi sau cu mânile, după cum ii este puterea şi pri- 
meşte pământ. 

După legiuire, clacașul erà ţinut să lucreze 12 zile cu 4 
boi, 2 boi sau cu mânile, după întinderea pământutui primit; 
apoi mai făcea o zi de arătură şi aduceă câte un car de lemne 
proprietarului când acesta are pădure pe moşia lui, ceeace ni 
face 14 zile pentru locuitorii cu boi, iar palmaşul în locul zilei 
de plug şi a carului de lemne urmă să lucreze 6 zile cu pal- 
mule, ceeace tace 18 zile. După legiuirea cea nouă locuitorii cu 
boi aveau să facă cu 6 zile mai mult, iar acei cu palmele câte 
4 mai mult. In schimb însă: 

Se “esființau slugile, (zilele de obăcie sau iobăgie) stabi- 
lite de uz la un număr de 14, întinderea de islaz atribuită fie- 
cărui cap de vită se îndoiå și dijma din roada grădinii se des- 
fiinţă, clacaşul erå fără îndoială în câştig şi în câştig însemnat. 

Apoi pe lângă aceste, ziua de coasă, al cărui nart nu se 
poate zice că eră exagerat în vechia legiuire, se reduce în acea 

nouă la 12 prăjini pe loc şes şi la 8 prăjini în prevaluri și lo- 
curi acoperite. 

Apoi se specifică în lege că clacaşii nu sunt îndatoraţi să 
triere cu vitele lor grâul şi celelalte producte ale proprietarului, 
care va face această muncă cu propriile lui vite sau în urma 
unei învoiri de bună voie cu sătenii. 

Se mai specitică că proprietarul nu va putea nici odată 
să inchirieze altora claca sătenilor de pe moşia lui, nici pe bani 
nici pe alt preţ. Se reduce depărtarea la care clacașii pot fi 
duşi pe altă moșie a acelueaş proprietar spre a face munca ce 
nu ar avea unde s'o indeplinească pe moşia pe care sunt așă- 
zaţi, la 2 ceasuri, pentru care proprietarul li va ţinea în samă 
1 zi la dus şi 1 zi la întors. 

Aceste dispoziţii noue erau de natură a împiedecă o mul- 
țime de abuzuri. 

Preţurile cu cari clacaşii achită datoriile lor de clacă cătră 
proprietar se stabilesc, câtă vreme lucrările Obştestei Adunări 
rămân suspendate, de cătră Sfatul Administrativ Extraordinar. 
Această statornicire urmează a se face deosebit pentru judeţele 
de munte, şi deosebit pentru acele de câmp. 

O trăsătură însemnată a nouei legiuiri este înființarea unui 
Sfat sătesc alcătuit: 

a) de pârcălab; 

b) de un orânduit din partea proprietarului; 

c) de 2 deputaţi dacă numărul familiilor nu covârşeşte 
100, iar de 4 dacă sunt mai multe. 

Pârcălabul şi deputaţii sunt aleși pe soroc de un an. Ale- 
gători sunt toţi sătenii cari plătesc capitaţia, aleşi pot fi şătenii 
cu 4 boi, şi numai unde nu vor fi destui de aceştia se vor 
putea alege şi din acei cu 2 boi. 

Sfatul îngrijeşte de: 

a) Maguziile de rezervă, 

b) Cutia satului, 

c) Strângerea capitaţiei şi răspunderea ei la vreme, 

d) Darea recruţilor şi a dorobanţilor, 

e) Punerea în lucrare a poroncilor -tăpânirii, 

f) Paza cu scumpătate a acestei legiuiri şi a tocmelilor 

făcute de bună voie pentru pogoanele legiuite ale fiecărui să- 
tean şi îndatoririle lui cătră proprietar. 

Toate pricinile dintre proprietar şi sătean se cercetează de 
Sfat. Subocârmuirea este oprită a se înțelege de a dreptul cu 
satul, ea, pentru toate trebuinţile, trebue să se adreseze prin 
scris sfatului, ţinându-se în samă numai cererile întemeiete pe 
poronci formale. La întâmplare de vre-o pricină criminalicească 
sau corecțională, subcârmuitorul va putea merge însuş in sat 
pentru a luă măsurile trebuincioase. 

Pârcălabul care va urmă a-și primi plata hotărită pentru 
el şi deputaţii, ca o răsplătire pentru slujba lor, vor fi aparați, 
pe vremea slujbei lor, de lucrul celor 22 zile. Ei nu vor puteă 
fi aleşi doi ani de a rândul. 

Articolul 144 începe prin a declară că „este săteanul stă- 
pân cu desăvârşire pe sneș şi pe averea sa...*, urmând in § 1: 
„Slobod este săteanul să se strămute şi să-și așeze locuinţa și 
munca sa, când şi unde folosul îl va povățui. 

Insă această slobozcnie rămâne pur teoretică şi oborilă 
în fapt prin condiţiunile la cari este supusă de paragrafele 
următoare: 

§ 4. „Catagrafiile se va face de acum înainte la fiecare 5 
ani. Strămutarea sătenilor în orice număr, fie de bună voia lor, 
fie după cererea proprietarului nu se vor pute urmă decât la 
sfârşitul periodului de 5 ani. 

$ 5. „Săteanul care va voi să se strămute și proprietarul 
ce va voi să depărteze din săteni de pe moşia sa, sunt datori 
deopotrivă să deà despre aceasta, prin cancelaria satului, cel puţin 
cu un an înaintea sorocului prevăzut prin $ 4 de mai sus, de 
ştire unul altuia, precum și cârmuirii judeţului şi această din 
urmă Departamentului din Năuntru. 

§ 6. Atât proprietarul cât şi săteanul sunt datori, în cur- 
gerea acelui an, să răluiască verice socoteală vor aveâ între 
dânşii; săteanul va merge apoi să se așeze la noua sa locuinţă, 
în cât catagraficeasca comisie să-l găsească acolo, spre a puteă 
îndeplini înscrierea tuturor sătenilor cu scumpătatea cerută de. 
legiuire. 

§ 7. „Sdăteanul care va dobândi însuș proprietate, are 
voie să se strămute şi afară din pomenita vreme, însă: 

a) „După ce întăiu va face cunoscut aceasta proprietaru- 
lui pe a cărui moșie se află cu un un an mai înainte; 

b) „După ce îşi va răfui cătră acesta toate ale sale da- 
torii, sau în urma obişnuitelor dispoziţii ale Regulamentului, 
sau in urma oscbitelor învoieli şi contracturi ce va fi având 
cu dânsul; 

c) „După ce va asigură pe Visterie pentru plata ca- 
pitației pe câți ani vor mai rămâneă până la noua ca- 
tagrafie; 

d) „După ce va plăti la cutia satului acei câte 3 lei pe an 
ai cutiei, iarăş pănă la noua catagrafie. 

$ 8. „Săteanul care din îndărătnicire sau din altă pricină 
nu va urmă acestor condiţii, nu va aveă voie să se strămute. 

§ 9. „Sătenii pot să se strămute la sorocul ce s'a zis mai 
sus, în orice număr vor voi, poate să se strămute și satul 
întreg; nici un proprielar însă nu este volnic să primească 
pe a sa moșie mai mult de 12 familii de odată dela unul şi 
acelaş sat. 

$ 10. „Proprietarul care va urmâ împotriva acestei dis- 
poziţii, va fi dator să aducă iarăş pe acei săteni numai decât 
cu cheltuiala sa la urma lor, unde scriindu-se la tabla satului 
de cătră catagraficeasca «comisie, vor stă pănă ia viitorul cata- 
graficesc period. 

$ 11 „Când strămutarea se va face după voia şi cererea 
proprietarului, atunci acei strămutați pot să se aşeze şi toţi la 
una şi aceeaş moşie. 

§ 12. Proprietarul care va voi să depărteze de pe moșia 
sa ceva săteni îndărătnici şi cari însuflă neorânduială şi nesu- 
punere în sat, va fi dator, după ce va îndeplini dispoziţiile § 5 
Şi 6 al acestui articol, să despăgubească pe acei săteni de să- 
dirile ce vor fi având, precum pruni şi altele. 

§ 13. „Săteanul cel neînsemnat şi netrecut în tabla satu- 
lui, însumându-se, este slobod să-şi aşeze locuinţa şi să se înscrie 
unde va voi; acolo va plăti şi dajdia hotărită pentru dânşii 
prin art. 105, $ 3 din Regulament“. 

O circulară a Departamentului din Năuntru călră cârmui- 
rile de județe li dădeâ instrucţii pentru aplicarea noului aşă- 
zământ, 

I. Se poronciă ca proprietarii, după inţelegere cu sătenii, 
să se indeletnicească intru măsurătoarea şi despărţirea pe pă- 
mânt a locurilor ce se vor hotări fiecărui sătean. 

II Se alăturează un formular de inscris ce proprietarul 
va da fiecărui sătean care va sluji de zapis de invoială intre 
ei. Această ţidulă care cuprindea pe scurt toate condiţiunile în- 
voielii urmă să fie făcută in câte trei exemplare pentru fiecare 
sătean, unul iscălit de proprietur dându-se săteanului, altul 
iscălit de sătean se luă de proprietar, iar al treilea, iscălit de 
amândouă părţile, urmă să se depună la cancelaria șatului spre 
a fi cercetat de comisia catagraficească şi pe urmă, impreună 
cu celelalte inscrisuri de asemene natură, să alcătuiască o delă. 

III. Proprietarul pentru fiecare zi lucrată urmă să deà să- 
teanului câte un bilet pe care erau tipăriți patru sau doi boi 
pentru zilele lucrate cu carul şi două mâni pentru acele lucrate 
cu mânile. lar la socoteala care urmă să se facă regulat de 
două ori pe an, la Sfântul Gheorghe şi la Sfântul Dumitru, 
săteunul dându-și biletele primià un inscris de incheiere de so- 
coteală alcătuit după alt formular anexat circulării. 

IV. Pentru săteanul ce nu primià decât intinderea de pă- 
mânt hotărită de legiuire, precum şi peniru cel ce primià mai 
puţin decât acea intindere, zapisele nu puteau să pășască „peste 
termenurile indatoririlor puse asupra săteanului, precum sunt 
prevăzute şi hotărite de legiuire prin art. 141“. Iar pentru po- 
goanele de prisos, invoielile aveau să urmeze „cu câți le vor 
avea“. 

V. Proprietarii și sătenii sunt volnici a face invoieli şi 
pentru îndatoririle rcciproce prevăzute de legiuire dacă amân- 
două părţile işi vor găsi intru aceasta interesul lor, dar aceste 
invoieli se vor examină de comisia catagraficiască „și vor fi 
primite pre cât tomala va fi asămănată cu partea a 3-a, cap. I, 
§ 12, pentru tocmeli din pravila pământului, şi nu va fi apă- 
sătoare vre uneia părţi; căci la din potrivă aceste tocmeli ur- 
mează a nu fi primite“. 

Nu se poate tăgădui ca noul așăzământ, complectat prin 
circulara de mei sus, alcătuiă un însemnat progres de fapt şi 
că urmă să inlesnească (cum a şi inlesnit) desvoltarea materială 
a ţărănimii din Ţara Românească. Pe lângă indoirea câtimii 

legiuite de islaz atribuită fiecărei categorii de săteni, ea cuprinde 
o mare uşurare a sarcinii în muncă a săteanului. Se poate zice 
că Știrbei Vodă a adus părţii din Regulamentul Organic regu- 
lând legăturile dintre sătean şi stăpân toate îmbunătățirile 
compatibile cu fiinţa acelui aşezământ nedrept, asuprilor pentru 
țărănime şi revărsător de favoruri asupra clasei stăpânitoare. 
Şi aceste îmbunătăţiri sunt dătorite adâncii cunoştinţi ce o avea 
de ţară şi de oameni, spiritului lui practic şi calităților deose- 
bite de administrator cu cari eră înzestrat. 

Siguranţa şi temeinicia ce noua legiuire o dădu învoielilor 
a fost un îndemn pentru țărănime să sinvoiască pentru pri- 
soase cât de multe. Acestui îndem se datoreşte marele avânt 
luat de plugăria ţărănească în Ţara Românească, care a mers 
paralel cu buna stare şi înavuţirea ţărănimii acestui Principat, 
avânt şi înavuţire cari au urmat lung timp după Unire şi cari 
au fost oprite, mai ales înavuţirea, prin descrierata creştere a 
preţurilor pământului de arătura şi de islaz, datorită învoielilor 
impuse de arendaşi ţaranilor şi cari au devenit pe fiecare zi mai 
neomenoase şi mai uzurare. 

CAPITOLUL X 


DESPRE CHIPUL EXPLOATĂRII PĂMÂNTULUI ÎN CURSUL EPOCII RE- 
GULAMENTARE ÎN ŢARA ROMÂNEASCĂ ŞI DESPRE ÎNVOELI. 


Condiţiunile politice pănă la 1828 au fost aceleaşi în Țara 
Românească ca şi în Moldova, clima și fertilitatea solului iarăș 
sunt aproape identice; aceleaşi imprejurări cari au împiedecat 
pe săteanul de pe malul stâng al Milcovului să devie harnic şi 
strângător, au avut aceeaş inrâurire şi asupra acelui de pe malui 
drept. Imprejurările economice diferă însă intr'un punct esenţial: 
pe când imigraţiunea evreiască în Moldova începuse in al patrulea 
şfert al veacului A VIII, numărul Jidovilor în Ţara Românească 
eră încă cu totul neînsemnat la 1821. 

Precum am aratat mai sus, Jidovii veniţi din Polonia unde 
nobilii îşi căutau de mult moșiile în regie, împinseră pe boierii 
moldoveni la adoptarea acelueaş chip de exploatare. Cu toată 
opunerea pasivă a țărănimii moldoveneşti, deprinsă pănă atunci 
să lucreze pzmântul aproape excluziv numai pentru folosul ei, 
la 1828 întinderile șămănate cu grâu de stăpâni ajunsese se 
întreacă sămănăturile de grâu ale sătenilor. Regulamentul Or- 
ganic închezeşluind stăpânilor de moşie o însemnată câtime de 
muncă statornică, căutarea in regie a moşiilor, exploatarea pă- 
mântului de cătră stăpâni, nu putu decât să ieå un nou avânt. 

In Ţara Românească însă Jidovii din Polonia nu pătrunsese 
aproape de loc şi nu eră deci cine să scoată pe boieri din vechile 
lor obiceiuri. Apoi locurile fiind acolo mai deschise, oferind mai 
puţine adăposturi tefere decât în Moldova, aşăzările boiereşti pe 
la ţară erau cu mult mai puţine: stăpânii de moşii locuiau ma; 
cu samă în târguri şi plugăria se făcea aproape excluziv de cătră 
taran. Cererea de cereale de cătră Țarigrad sporind necontenit 
în ultimul patrar al veacului XVIII şi în cel dintăiu al veacului 

următor, ţaranul muntean începuse de atunci să se deprindă a 
lucră simţitor mai mult decât ceea ce-i trebuiă pentru mulţămirea 
trebuinţilor lui. Apoi trebue să mai ţinem samă de faptul că 
Dunărea scăldând ţărmul Ţării Româneşti dela Brăila pănă la 
Turnu Severin, făcea transportul grânelor produse în acel Prin- 
cipat neasămănat mai lesnicios decât în Moldova ; întinderea de pe 
care se puteau transportă cerealele la Dunăre eră nesămănat 
mai mare in Ţara Romănească decât în Moldova. 

Aceleaşi împrejurări cari făcuse ca sătenii din ţinuturile 
Moldovei de Jos să facă”plugărie relativ întinsă încă înainte de 
1828: lipsa de Jidovi şi apropierea de Dunăre, au făcut ca şi 
țaranii aşăzaţi pe șesul Munteniei să lucreze întinderi de pă- 
mânt din ce în ce mai mari spre a-şi mări dobânda. lar stă- 
pânii nu puteau decât să vadă cu ochi buni şi să încurajeze 
această năzuinţă a sătenilor care, sporind dijma de pe moşiile 
lor, li permitea să vândă venitul acelor moşii cu preţuri cari 
dacă, când le asămănăm cu acele de astăzi, crau ridicol de mici, 
totuși sporiau din zi ìn zi. Căci stăpânii din Ţara Românească 
aproape toți vindeau, (arendau) veniturile moșiilor, de regulă 
pe trei ani, la arendași obişnuit greci. 

Aceşti arendaşi erau nu plugari ci negustori: ei în deobşte 
nu făceau de loc plugărie pentru socoteala lor, claca datorită 
lor de sătenii așăzaţi pe moșie, erâ transformată în bani, o mică 
parte dintr'insa fiind întrebuințată pentru transportul la oraşe 
şi porturi a dijmei datorite de săteni şi a pânei cumparate, even- 
tual, de câtră arendași dela săteni. 

Stăpânii de moșii munteni urmară şi după Regulamentul 
Organic să arendeze moșiile lor. In urma libertăţii comerţului 
datorită tratatului dela Adrianopol, exportul cerealelor luă ră- 
pede un mare avânt, totuș acest avânt nu izbuti să transforme 
îndată pe arendașşii munteni, din negustori ce erau în plugari, îi 
vedem rămânând in deobște negustori în tot cursul regimului 
regulamentar, 

Pe toată întinderea ţării vedem claca, ziua de plug şi carul 
de lemne preschimbate în bani. Asemene tot în bani se pre- 
schimbă cele 14 zile de obâcie (iobăgie) cari înlocuesc aici pe 
slujbaşii volnici din Moldova., sătenii munteni cari făceau plu- 
gărie pe sama lor nevoind să se bage slugi. Suma plătită de 

săteni arendașului pentru răscumpărarea clăcii şi a obaciei variă 
dela moșie la moșie. lată câteva exemple: 

1. Satele dimprejurul Zimnicei, Teleorman, plătiau la 
1843 câte 77 lei 20 parale fruntașul, 65 lei 20 parale mijlocaşul 
şi 56 lei 20 parale toporașul (palmașul 1). 

2. Sătenii din Zimnicea plătiau, tot la 1843, in schimbul 
clăcii şi a ohăciei, o sumă exagerat de mare: 175 lei fruntașul, 
157 lei mijlocaşul şi 75 lei codașul, iar pentru prisoasele de vite, 
câte 4 lei 6 parale de vită mare și 35 parale de oae?). 

3. La Cârsteasca, Dâmboviţa, fruntașii plătiau 103 lei, 
mijlocașii 85 lei şi codașşii 65 lei. Aceste preţuri șe găsesc exa- 
gerate de cârmuitorul de Dâmbovița care se încearcă în zadar 
să le reducă cu câte respectiv 39 lei, 31 lei şi 20 lei’). 

4. La Cogeasca şi Corneşti, Dâmboviţa, se luă, în acelaș 
an, pentru clacă și obăcie 96 Jei dela fruntaş, 65 lei dela mij- 
locaş şi 58 lci dela cei cu mânile, cari prețuri iarăș sunt găsite 
exagerate de cârmuitorul judeţului *). 

5. La Comişani şi Lazurile, Dâmboviţa, clacaşii plătiau, 
tot la 1845: fruntaşul 76 lei, specificându-se că 59 lei erau pentru 
clacă, 18 lei pentru obăcie, 9 lei 20 parale ziua de plug şi 9 lei 
20 parale carul de lemne; mijlocaşul 58 lei, din cari 27 repre- 
zentau valora clăcii, 18 lei obăcia, 6 lei 20 parale ziua de plug 
şi 6 lei 20 parale carul de lemne; codașul 45 lei, din cari 18 
lei erau pentru clacă, 18 lei erau pentru obăcie, 4 lei 20 parale 
pentru ziua de plug şi 4 lci 20 parale pentru carul de lemne *). 

6. La Lăceni, Teleorman, plătiă în anul 1846, pentru 
clacă şi obăcie: fruntașul 66 lei, mijlocaşul 54 lei şi codaşul 
45 lei?). 

Mai încoace, acest soiu de învoială devine din ce în ce mai 
rar, arendașii încep a face puţină plugărie; în vremea Domniei 
lui Stirbei găsim aproape pretutindine în învoieli clauza că cluca 
să se facă în muncă, iar zileie nefăcute să se plătească de să- 


Arhiva Ministerului de Interne, Pachet XV, No. 402. 
2 Ibid., ibid. 

*) Ibid., Pachet XXIX No. 762. 

1) Ibid., ibid. 

5 Ibid., Pachet XXXI, No. 797. 

6) Ibid., Pachet XLII, No. 15. 

tean, prețul obişnuit fiind 4 lei pe zi pentru fruntaş, 3 lei pentru 
mijlocaş și 2 lei pentru codaș. 

Arendașul ne făcând decât prea puţină plugărie, erà bu- 
curos ca săteanul să are şi să seamene cât de mult. Este ab- 
solut neîndoelnic că, în primii ani ai regimului regulamentar, ei 
au primit numai dijma legiuită, din zece una, din acele prisoase 
sau sămănături făcute de săteni peste pogoanele de arătură ce 
le stăpâniuu pe temeiul dispoziţiilor Regulamentului Organic 
(cari se numiau pogoane legiuite). Dovadă că nu se luă în 
deobşte mai mult, este că Statul, în proiectul de contract de 
arendare a Domenului Giurgiu în anul 1838, interzice arenda- 
şilor să ieă dela locuitori, pentru prisoase de arătură, mai mult 
decât legiuita dijmă, mai având grijă să specifice că acei aren- 
daşi sunt datori să pună la dispoziţia locuitorilor, pentru ară- 
turi, căte pogoane vor cere locuitorii, după ce arendaşul va fi 
îndestulat trebuinţile lui. Asemene pe moșiile mănăstirilor înainte 
de 1843, arendașul nu putea luâ decât dijma legiuită, din zece 
una. Apoi mai găsim şi moșii particulare unde nu se ieâ pentru 
prisoase mai mult decât legiuita dijmă, chiar după anul 1840, 
precum dovedeşte următorul exemplu: 

Pe moşia Băddeștii, Dolj, a Agăi N. Brăiloiu învoiala 
dela 1843 hotără că sătenii au sloboda întrebuințare a ori 
câte locuri de arătură şi fânețe va trebui fiecăruia, fără vre-o 
deosebită plată pentru prisosul pogoanelor. lar pentru zilele 
clăcii rămase nelucrate, să plătească fruntașul 3 lei 20 parale, 
mijlocaşul 3 lei 20 parale şi cel cu mânile 70 parale de fiecarczi!). 

Insă în deobşte, faţă cu marele avant al exportului şi cu 
însemnata urcare în preţul grânelor, proprietarii şi arendașii în- 
cepură să nu se mai mulțămească cu dijma legiuită pentru 
pogoanele de prisos. Ei începură să ceară, pentru a împărţi 
locuilorilor prisoase, câte un rușfel sau resfet. 

Acest rușfet pe: moşiile particulare consistă într'o sumă 
de buni pentru fiecare treaptă de clacaşi, sumă rămânând obiş- 
nuit fixă şi nevariând cu numărul pogoanelor lucrate; cu cât ne 
depărtăm de începuturile regulamentare cu atâta creşte acest 
rușfei. lată câteva exemple: 


1) Ibid. Pach. IX No 9 

1. Miroşi, Teleorman, 1843. Pentru fiecare pogon de prisos 
dijma legiuită şi câte 2 zile cu mânile de pogon. Pentru pri- 
soase de islaz se plăteşte câte 3 lei vita mare și câte 20 parale 
de oae. Clacaşii găsesc învoiala împovărătoare. 

2. Târnova-de-Sus, Vlaşca. 1843. Câte 60 lei de fiecare fa- 
milie, ori care eră suma pogoanelor, dijma din 10 una, ierbă- 
ritul 3 lei de vita mare. Întinderea prisoacelor nelimitată ?). 

3. Macoveiu, Buzău. 1843. Pentru prisoase, clacaşii plătesc: 
fruataşii câte 33 lei, mijlocaşii câte 21 lei, codaşii câte 11 lei, 
mai făcând şi câte 7 zile cu mânile, dijma din 10 una pentru 
arâturi, din 5 una pentru fânațe. Întinderea prisoaselor nelimitată. 

Pentru prisos de islaz se plăteşte de fiecare vită câte 3 
lei 10 parale:). 

4. Ruşãju, Buzău, 1843. Câte 44 lei de fiecare locuitor 
de orice treaptă şi dijma legiuită. Intinderea prisoaselor nelimi- 
tată. Ierbăritul 3 lei de vită mare, 30 parale de oae, 15 parale 
de cârlan şi 4 zile cu mânile de nume’). 

5. Câldărușu, Buzău, 1843. Dijma legiuită şi câte 4 zile 
de nume. Întinderea prisoaselor nelimitată; ierbăritul 3 lei 10 
parale vita mare, 35 parale oaea, 17 parale cârlanul *). 

6. Plosca, Teleorman, 1843. Dijma din 10 una pentru 
arături, din 5 una pentru fân; resfet 44 lei, o povară la Giur- 
giu şi o zi cu mânile de fruntaş; 26 lei, o povară la Giurgiu 
Şi o zi cu mânile de mijlocaş; 15 lei şi zile cu mânile în valoare 
egală cu povara la Giurgiu pentru codaș; calculându-se că 
aceste însumează 100 lei de fruntaş, 80 lei de mijlocaş şi 60 lei 
de cudaş. Pot arà şi cosi toată moşia, afară de locurile rezer- 
vate de proprietar (Moșia arendată 5). 

7. Putineiu, Vlaşca, 1845. Clacaşii vor putea arà sau cosi 
cât li va trebui fiecăruia, chiar și câte 50 pogoane, din cari 
vor da dreapta dijmă şi patru păsări pe an. Vor mai face 3 
zile la secere după norma stabilită de Regulamentul Organic, 
însă numai oamenii mari, câte două poveri la Giurgiu şi 


1) Tbid., ibid. 
2) Ibid., ibid. 
3) Ibid., ibid. 
1) Ibid., ibid. 
6) Ibid., ibid. 

câte o zi cu carul pentru repararea zagazului heleșteului din 
care se adapă vitele satului. Ei vor arà şi cosi numai pe locul 
proprigtarului; dacă ar arà sau ar cosi pe altă moşie, când vor 
aduce roada acasă, proprietarul (Logofătul Costache Suţu) să 
aibă voie a luă dijmă din acea roadă. Pentru ierbărit (pe 5000 
pogoane) plătesc 2 lei 20 parale de vită mare, 20 parale de 
oae, 1 leu de râmător?). 

8. Lunguleţii, Dâmboviţa, 1845. Pentru prisoase de po- 
rumb, săteanul dă 10 băniţi cocoloașe cu baniţa stăpânirii de 
ştiulețe, 3 ocă fasole şi căte 3 găini de nume. Pentru ori câtă 
arătură de grâu, orz sau ovăs ar face, dă dijmă din 10 clăi 
una. Dacă insă nu vor lasă pânea să se coacà spre a fi bună 
de trier, ci o vor cosi pentru nutreţ, vor da căte 8 băniţi po- 
rumb (Ştiuleţi) de pogon. 

Pentru arătură de varză, pepeni, fasole, cânepă, tutun, 
vor plăti căte 16 lei de pogon, cu 1 leu mai puţin decât străi- 
nii cari au asemene arături pe acea moșie. 

Pentru căte livezi vor cosi, vor da dijmă din 3 căpiţi una. 
Pentru ierbărit plătesc 2 lei de vita mare, 15 parale de oae sau 
capră, 60 parale de râmător?). 

9. Comişani şi Lazurile, 1845 (Dâmboviţa). Pentru pri- 
soase de fân, din 5 căpiţi una. Pentru prisoase de arătură cu 
porumb, 30 băniţi ştiulețe a căte 22 ocă, căte 9 ocă fasole, 
dijmă din coceni și dovleci şi căte 3 găini de fiecare casă?). 

10. Prundu, 1846, Teleorman. Pentru prisoase de arătură 
fruntașul plăteşte drept dijmă pe 7 pogoane, mijlocaşul pentru 
6 pogoane, palmașul pentru 3 pogoane, în cari intră și acele 
legiuite, căte 14 lei de pogon, iar pentru căte pogoane peste 
7 ar ară fruntașul nu plăteşte nimic. Fânaţ va cosi câtva voi, 
când dijmă din 5 una%). 

11. Macoveiu sau Padina. 1845. Buzău. La arendarea mo- 
siei, proprietarul ei, Domnitorul Bibescu, a hotărit ca arendaşul 
să dea fiecărui fruntaș 12 pogoane pentru loc de hrană şi islaz, 


1) Ibid., Pachet XXIX, No. 762. 

2) Ibid., ibid. 

2) Ibid., Pachet XXXI, No. 797. 

t) Ibid., Pachet XXXVIII, No. 935. 

fiecărui mijlocaş căte 10 pogoane şi fiecărui codaş căte 8; în loc 
de respectiv 8 pogoane şi 19 prăjini, 6 pogoane şi 14 prăjini 
şi 4 pogoane şi 10 prăjini. Iar pentru prisoasele de cari aveau 
clacaşii nevoie peste aceste întinderi, urmează ca ei să se în- 
voiască cu arendaşul. Prin învoiala din 28 Octomvrie 1845, se 
hotăreşte ca fiecare sătean să poată arâ cât loc îi trebue plă- 
tind, fruntaşul căte 75 lei, mijlocaşul căte 40 lei şi cel cu mâ- 
nile să fie nesuparat. Trei oameni să se întovărășască pentru 
a face un car, să ducă căte 4!/; chile producte de car la Brăila 
fără plată şi să are arendașului de fiecare plug căte un pogon. 
Dijmă să fie din 10 una pentru toate produciele!). 

12. Mălăești, Prahova, 1845—1846. Din dosarul neînţele- 
gerilor repetate între locuitorii din acel sat cu arendașul moşiei, 
Polcovnicul Sotir, rezultă că acesta siliă pe locuitori să-i deà, 
din legiuitele pogoane, căte 12 băniţi popuşoi dijmă la pogon. 
Sătenii fusese siliţi a primi acest chip de dijmuire, spre a scapă 
de nesfârşitele zăbăvi ce li făceâ arendaşul cu prilejul dij- 
muitului °). 

13. Cotorca, Buzău, 1846. Precum rezultă din raportul 
No. 5650 din 8 August 1846, a Cârmuirii de Buzâu cătră De- 
partamentul din Lăuntru, la moşia Cotorca învoiala pentru 
pogoanele de prisos lucrate de locuitori eră dijma legiuită, din 
10 una, şi 1 zi cu mânile de pogon. Arendaşul li dăduse să 
aleagă între această plată sau dijma îndoită, fară zi de lucru, 
şi ei au preferit cea dintăiu modalitate). (Prerum se vede 
aceste condițiuni sunt identice cu acele ale moşiilor mănăsti- 
reşti în periodul 1845—1848 *). 

14. Crejești, Ilfov, 1846. Din raportul adresat de Mano- 
lache Zefcari Vorniciei din Lăuntru, rezultă că dijma pentru pri- 
soase eră, la Creţeşii, acea legiuită din 10 una, plus două zile 
de clacă plătite în bani la pogon, adică 3 lei). 

15. Lăcenii, Teleorman, 18+6. Pe moşia Lăcenii din Te- 


t) Ibid., Pachet XXXVI, No. 914. 
2 Ibid., ibid. 

3) Ibid., ibid. 

t) (Vezi mai sus). 

5) Ibid., ibid. 

leorman, locuitorii plătiau pentru prisoase: fruntaşul 46 lei, mij- 
locașul 34 lei şi codaşul 15 lei, ori care ar fi fost întinderea 
acelor prisoase +). 

16. Dudești, Ilfov, 1847. Pe moşia Dudeştii, la porțile Bu- 
cureștilor, unde sătenii veniau, pentru prisoase, în concurență 
cu o mulţime de mahalagii bucureşteni grădinari, rezultă din 
cercetarea unei comisii rânduite să cerceteze jălbile locuitorilor, 
că aceştia dădeau pentru prisoase de arătură, pe lângă dijma 
legiuită şi câte 8 lei de pogon. Pentru grădinile de zarzavaturi 
ce se mărginesc întrun număr însemnat de pogoane de prisos, 
clacaşii plătesc câte 32 lei de pogon fără dijmă, pentru pepinişte 
câte 24 lei asemene fără dijmă, iar ierbăritul oilor câte 30 parale 
de fiecare *). 

17. Chiojdenii Mari, Tulburea şi Dumitreasca, Râm- 
nicul Sărat, 1852. Pentru prisos de arătură dijma din 10 una 
şi câte 1 carboavă de fiecare pogon; pentru fânaţ 1 carboavă 
de pogon și dijma din 5 una. Fiecare familie dă câte două găini 
pe an. 

Pentru prisos de islaz vitele vor paşte pe toată moşia, 
afară de locurile cu fânaţ şi arătură, plătind câte 4 lei de vita 
mare, 32 parale de oae, 50 parale de capră, 4 lei de râmător. 
Din livezile de pomi şi alte sămănături să dea zeciuială. Tot 
satul să deâ 6 căruţi în 4 boi spre a face 1 transport la Râmnic’). 

18. Vălsâneştii, ce-i zice şi Baloiul, Romanați, 1852. 
Pentru prisoase de arătură, dijma din 10 una şi câte 2 sfanţi de 
fiecare pogon; pentru prisoase de fânaţ, dijma din 3 una şi câte 
2 sfanţi, pentru cari bani vor face zile de muncă sau vor plăti în 
bani. Pentru prisos de islaz vor plăti căte 3 lei de vită mare, 
20 parale de oae sau capră, 1 leu şi 10 parale de râmător şi 
vor da câte 2 pui de găină de fiecare casă). 

19. Grecii, Dâmboviţa, 1852. Pentru prisoase de porumb: 
de pogonul de porumb câte 20 lei sau 12 băniţi porumb şi 4 
ocă fasole; pentru prisoase de fân, câte 40 lei de pogon sau 


1) Ibid., Pachet XLII, No. 15. 

2) Ibid., ibid. 

2 Ibid., Pachet CXXXV, No. 105. 
+t) Ibid., ibid. 

dijma din trei una şi câte 2 sfanţi de căpiță; pentru prisoase 
de islaz, câte 12 lei de pogon sau 3 lei 20 parale de vita mare, 
60 parale de râmător, 10 parale de oae sau capră. Pentru po- 
gonul de tutun câte lei 45 sau 30 oca tutun, pentru pogonul de 
cânepă 50 lei, pentru pogonul de fasole 25 lei sau 50 oca fasole. 
Pentru prisoase de grâu lei 15 pogonul sau 100 oca grău, 
pentru orz sau ovăs câte 15 iei. Osebit de aceste, acei cu 4 boi 
vor lucră câte 1 pogon arătură, acei cu 2 boi câte %, pogon 
arătură, acei cu mânile câte '/, pogon arătură. Aceste condi- 
fiuni sunt declarate de Departament ca deosebit de împo- 
vărătoare pentru săteni şi inadmisibile. 

20. Moșiile mânăstirilor neînchinate, 1851. Cu toată 
îngreuierea ce o constatăm la învoicli pe moşiile particu- 
lare, ele nu se urcă pe moşiile statului şi pe cele mănăsti- 
reşti. Condiţiunile de arendare ale moşiilor mănăstirești pe 
1851, hotărasc în ce priveşte prisoasele că: 1) arendasul, pri- 
sosindu-i locul de arat şi fânaţul peste a sa trebuinţă, este 
dator să deå clacaşilor de pe moşie ori cât loc vor voi să seamăne 
sau să cosească; 2) arendaşul nu poate luă pentru prisoase mai 
mult decât dijma din 10 una şi câte 1 zi de lucru cu mânile 
la pogon; arendaşul este datora li da pentru vitele ce ar prisosi 
peste cele 5 specificate de Regulament, islaz indestulător pentru 
a li asigură hrana, plătind clacaşii câte 2 lei de vita mare şi câte 
10 parale de vita mică, oae sau capră. 

21. Cornul din Jos, 1852. Pe această moşie a fostului 
Domnitor Bibescu, învoiala pe periodul 1852—1855 eră: pentru 
prisoase de arătură din 4 una, pentru prisoase de fânaţe din 
5 una; pentru prisoase de islaz 3 lei de vită mare, 20 parale 
vaca, 60 parale râmătorul 1). 

22. Qura Ocniţei, Dâmboviţa, 1853. Pentru prisoase de ară- 
tură câte 12 băniţi ştiuleţe la pogon, carate la pătulul arenda- 
şului şi câte 2 ocă fasole; pentru prisoase de fânețe, din 5 că- 
piţi una şi 15 lei de pogon. lerbărit de vita mare 4 lei, de 
vita mică 18 parale, de râmător 60 parale 2). 

23. Cornești, Dâmboviţa, 1853. Proprietarul cere pentru 


1) Ibid., Pach. CXLVIII, No. 215. 
2 Ibid., ibid. 

prisoase de arătură de porumb câte 15 băniţi şliuleți cu vârf, 
plus 2 ocă fasole şi 1 zi cu mânile. lar dacă sătenii vor uni 
prisoasele cu pogoanele legiuite, ei vor da de rând câte 12 bă- 
niți ştiulețe cu vârf de pogon şi câte 2 ocă fasole şi numai 
pentru prisoase căte 1 zi cu mânile. Pentru prisoase de ară- 
tură de meiu, proprietarul (Cornescu) cere sau câte 20 lei de 
pogon sau căile 10 băniţi porumb după rânduiala de mai sus, 
făcând şi câte 1 zi cu mânile. Pentru cânepă vor plăti câte 60 
lci de pogon. Pentru sădiri de pomi, din 10 una: cel care va 
voi să oprească dijma pentru duzi, va plăti câte 20 parale de 
dud. Pentru meri, peri, nuci, cireşi şi vişini, vor plăti căte 1 
sfanţ pentru fiecare pom ce vor aveă, iar pentru fânul de sub 
pomi vor da din 5 căpiţi una. 

Pentru sloboda pășunare a vitelor după coasă şi strânsul 
bucatelor, cei cu 3 boi vor face câte 2 transporturi la Bucu- 
reşti, iar cei cu 2 boi câte 1 transport; iar cei fără boi cari au 
vite vor face câte 3 zile cu mânile. 

24. Cogeasca, Dâmboviţa, 1853. (A acelueaş proprietar). 
Pentru prisos de islaz căte 24 lei de pogon; pentru celelalte ca 
la Corneşti. 

25. Ghimpați, Dâmboviţa, 1853. (A acelueaş proprietar). 
Pentru prisoase de arătură din 5 una, iar de vor voi să unească 
prisoasele cu pogoanele legiuite, să deà câte 10 băniţi porumb 
(stiuleţi) de pogon şi câte 2 ocă fasole. Pentru prisoase de li- 
vezi vor da din 5 una şi vor face de fiecare pogon căte 1 po- 
gon de arătură şi câte 2 zile cu mânile. Pentru prisoase de 
islaz, clacaşii cu 4 boi vor face câte 2 transporturi la Bucureşti, 
iar cei cu 2 boi câte 1 transport. Cei cu 2 vite trăgătoare vor 
fi aparaţi de plata ierbăritului oilor pănă la 10 oi; cei cari vor 
avea mai multe, vor plăti câte 20 parale de oae şi câte 60 pa- 
rale de râmător. Ceilalţi vor plăti, peste vitele mari de prisos, 
câte 20 purale de oae. Pentru dreptul de a paşte miriştile şi 
câmpul după ridicarea roadelor, vor face: cei cu 4 boi 1 pogon 
cărătură, cei cu 2 boi câte '/2 pogon cărătură. Toţi dau câte 3 
găini de nume. 

Aceste condiţii stabilite de Logotătul Costache Cornescu 
pentru moșiile sale Corneştii, Cogeasca şi Ghimpaţii, se reduc 

de comisia catagraficească a judeţului Dâmboviţa în chipul 
următor: 

a) Pentru Corneşti: sătenii să plătească ierbărit pentru 
prisos câte 4 lei de vita mare, câte 25 parale de oae şi câte 60 
parale de râmător, sculindu-se câte unul de casă. Să dea câte 
10 băniţi cu vârf porumb (ştiuleţi) pentru pogoanele de po- 
rumb legiuite cât și pentru acele nelegiuite. Pentru meiu să dea 
acei care-l vor cosi pentru nutreţ din 5 una, iar acei care-l vor 
secera din 10 una; pentru cânepă din 10 una, iar pentru fânaţ 
câte 30 lei de pogon, fără dijmă. Pentru sloboda întrebuințare 
a miriştilor să facă cei cu trăgători câte 1 transport la Bucureşti, 
iar cei cu mânile câte 2 zile. Toţi să deâ câte 3 găini de nume. 

b) La Cogcasca să deà clacașii pentru prisos de ierbăril 
câte 5 lei de vita mare, câte 30 parale de oae şi câte 70 pa- 
rale de râmător, fiind aparat câte vnu: de casă. Celelalte se 
modifică ca la Corneşti. 

La Ghimpați locuitorii au declarat că nu li trebue pri- 
soase 1). 

26. Zimbreasca, Olt, 1853. Sau găsit de cătră comisia 
catagraficească urmâtvasele condiții pe cari locuitorii arată ne- 
mulţămire. Clacașii cari nu vor lucră deplin cele 22 legiuite 
zile, vor plăti pentru cele nelucrate: fruntaşul şi mijlocaşul câte 
4 lei, codaşul câte 2 lei. Vor arà şi vor cosi pe moșie cât loc. 
vor voi dând dijma din 10 una pentru arături şi din 5 una 
pentru fânaţe şi mai făcând: fruntaşul câte 2 zile cu carul eva- 
luate a câte 2 iei 20 parale, apoi două zile cu plugul, una 
toamna și alta primăvara, plătindu-li, în caz când nu li-ar face 
cu câte 9 lei, şi ducând la schela Zimnicea câte o povară de 
800 ocă, evaluată în caz de neexecutare la 24 lei. Mijlocaşul dă 
aceeaş dijmă, face aceleaşi 2 zile cu carul a 2 lei 20 parale, | 
zi cu plugul evaluată tot cu 9 lei şi duce la Zimnicea o povară 
de 500 ocă, evaluată în caz de neexecutare la 15 lei. Palmaşul 
dă aceeaş dijmă, face 2 zile cu palmele evaluate câte 2 lei şi 
dă 3 găini. Pentru ierbăritul unei vite mari plătusc câte 2 lei 
20 parale; de oae sau de capră plătesc câte 20 parale, iar de 
râmător câte 1 leu °). 


1) Ibid., ibid. 
2) Ibid., ibid. 

27. Bicleși şi Plopi, Mehedinţi, 1853. Clacaşii ară cât vor 
voi, pogoanele de prisos nemăsurându-se; dau dijma din 
5 una peste tot şi fac câte I% pogoane arătură de nume. 
Pentru ierbărit plătesc 2 lei 20 parale de vita mare, 20 parale 
de oae sau capră şi 60 parale de râmători. Locuitorii găsesc 
această învoială împovărătoare *). 

28. Voevoda, Teleorman, 1853. (A lui Barbu Catargiu). 
Pentru prisoase de arătură, dijma din 10 una şi un resfet fix 
de 45 lei pentru fruntaş, 30 lei pentru mijlocaş şi 15 lei pentru 
codaș, — având ei a arâ cât mai multe pogoane. Pentru fânaţ 
au a se tocmi deosebit. Li se dă câte 1 pogon de vită pentru 
prisoase, având ei a plăti câte 3 lei 20 parale de vita mare, 
câte 30 parale de oae şi câte 2 lei de râmător?). 

29. Osica şi Vlăduleni, Romanați, 1853. Pentru prisoase 
de arături clacaşii dau dijmă din 9 una şi câte 5 zile (cu boii 
sau mânile, după putere) de fiecare familie, la orice trebuinţă. 
Din duzi, pomi şi grădini dijma din 10 una. lerbăritul erâ de 
3 lei de vita mare, 20 parale de oae, 60 parale de râmător. 
Sunt slobozi să taie şovar și trestie. . 

30. Moșiile mânăstireşti neinchinate. La 1853 se în- 
greuiesc și învoielile pe moşiile mănăstireşti; contractul tip din 
acel an ridică dijma pentru prisoasele de arătură la din 7 una 
pentru moşiile de câmp şi la din 5 una pentru acele dela poalele 
munților, iar acea pentru prisoasele de fânaţe o statorniceșşte la 
din 5 una pentru fânaţele dela câmp și dela baltă, iar la din 
5 două pentru fânaţele dela munte.. 

31. Invoielile din judeţul Muscel în anul 1853. In do- 
sarul Pricinilor proprietaricești pe 1853 am găsit următorul 
tablou al învoielilor: 


1) Ibid., ibid. 
3) Ibid., ibid. 

No. curent 


Numele moşiei 










2 


[si 


p 


an 





1| Cobalcea de Piatră 


de Munte 


Glivroşani 


Racoviţa-dc-Sus 


Borovenii i Dolu 


Juguru 














Prisos arătură 


Prisos fânaţ 


Prisos imaș 








Nu este 


Dijma din 10 una şi 20 
lei pogonul 


Dijma din I0 una şi 14 
lei pogonul 


120 ocă porumb boabe la 
pogon, coceni şi | puiu 
de găină 


5 zile cu mânile, 5ocă fa- 


sole, 25 lei de pogon, 1 puiu | 











Invoicli individuale 









Dijma din 5 una şi 
20 lei pogonul * 







Nu sunt 






Din 2 una, 5 zile 
cu mânile, 1 pui 






25 lei, un puiu 

Vita mare 3 lei, oaea 20 
parale, iedul sau mie- 
lul 10 parale, râmă- 
torul 1 leu 


Vita mare 6 lei, 25 pa- 
rale vita mică, 3 lei râ- 
mătorul 


12 zile cu palmele frun- 
taşul, 8 zile mijlocaşul; 
21/. lei vita mare, 20 
parale vita mică, 60 pa- 
rale râmătorul 


Vita mare 3 lci 20 pa- 
rale, râmătorul 70 pa- 
rale, oaca 30 parale 


Pentru părechea de boi 
7zile şi căte 1 leu de vită 





Ho. cur. nt 











Numele ei 


P s arătură 








Prisos fânaț 


Prisos imaș 





Ciumijăi 


Nuceșşti 


Purcăreni 
Piscani 


Băteşti 
Negreni 
Tămăseşti 
Dărmăneşti 
Petreşti 


Paciou de Sus şi Ga- 
neştii 














9 lei de pogon şi dijma 
din 10 una şi 6 zilc cu 
mânile 


Dijma din 10 una şi lei 
12 de pogon sau 25 lei 
de pogon fără dijmă 


Idem, Idem 


Dijma din 10 una şi 20 


lei de pogon 


Ca la celelalte moşii. 


Idem, Idem 








Dijma din 5 una şi 
15 lei de pogon sau 
10 zile cu mânile 


Dijma din 5 una şi 
15 lei de pogon 


Idem 


Idem, 


Dijma din 5 una și 
25 lei de pogon 

Vita mare 3 lei 20 parale, 
vita mică 20 parale, râ- 
mătorul 60 parale 


Vita mare 2 lei 20 parale 


Vita mare 3 lei 20 parale, 
vita mică, 2 lei râmătorul 


Vita mare 5 lei, vita 
mică 20 parale, râmă- 
torul 1 leu 





- 














Furnucouru (?) şi Mi- 
hăeștii 


Titeştii 
Livezenii 
Rădeştii 
Valea Popei 
Maracineni 


Stulpenii 
Rumăneştii 
Bălileştii 

Goleștii 
Vlădeştii-Pământeni 
Jupăneştii 
Drăghiciu 
Retevoeştii 
Vlădeştii-de-Sus 
Vlădeștii-de- Jos 


Cufeasca din Botul 
Glâmbocel 


Budiştenii 








Dijma la 10 una şi 20 


lei pogonul 


Mănăstireşti după 


— w 


„Proprietari mulţi 


N. 


Asemene 





20 slanţi de pogon şi 


alta nimica 


a mănăstirii Cotroceni 








Dijma din 5 una şi 
25 lei pogonul 


condiţii 


clacaşi puţini 


ca arătura 


după condiţii 

Vita mare 3 lei, vita mică ! 
20 parale, râmătorul 2 lei 


nu-i loc de prisos 


| 
Ezg 





-— 
E 
a3 
= 
s 
S 

=Æ 


5 


3 








39 


40 


41 





Numele moşiei 


Ciulniţa 
Ciulniţa 
Ciulniţa 
Idolu 


Leordeni şi Cruntul 


Lcordenii 


Topoloveni 


Călinești 











Prisos arătură 


20 lei pogonul 

a mănăstirii Cotroceni 

18 lei pogonul 

Nu sunt prisoase 

10 băniţi porumb şi 1 puiu 

16 lei pogonul, 2 ocă fa- 
sole, 4 găină, 20 pari 
de nuele, 1 car lemne 


12 băniţi de porumb şi 
10 lei de pogon 


Dijma din 10 una, lei 10 
şi 3 ocă fasole de pogon 








Prisos fânaţ | 





28 lei pogonul 
după condiţii 
28 lei pogonul 


Din 2 căpiţi una sau 
11/2 sfanţ căpița 


La 2 căpiţi 1 sfanț 
ŞI 1 găină 


Dijma din 3 una și 
14 lei pogonul 


Dijma din 5 una, 30 
lei de pogon 

Prisos imag 


Islazul arendat cu 3600 
lci 


Vita marc 2 lei 20 parale, 
vita mică 20 parale, rå- 
mătorul 60 parale 


Vita mare 4 lei, râmätorul 
2 lei, vita mică 30 parale 





63907 








42 Călineştii Dijma din 10 una, lei 10| Dijma din 5 una, 15 | Lei 12 de pogon, 1 trans- 
(a mânăst. Cotroccni)| de pogon lei de pogon pori şi | puiu de nume 
43| Ţigăneşti Dijma din 10 una şi 10| u este Vita mare 4 lei, vita mică 
lei de pogon 30 parale, râmătorul 2 
lei 
44 Bălenii Invoiţi în total câte 37 lci de pogon şi a zecea din toate 
a mănăst. Radu Vodă 
45| Golești 19 ici pogonul 30 lei pogonul Vita mare 3 lei, vila mică 
20 parale, râmătorul 
| 60 parale ') 





1) Ibid., Pachet CXVII, No. 2. 

Toate moșiile de mai sus se află într'o regiune de munte 
unde erau locuitori mulți şi loc de hrană puţin: aceste învoieli 
pot deci fi privite ca reprezentând un maximum de preţ pentru 
folosința pământului. 

32. Popești, Ilfov, 1855. Clacaşii plătiau pentru prisoase 
de arătură câte 12 lei pogonul de ogor şi câte 45 lei pogonul 
de porumbişte nouă!). 

33. Crefești, Ilfov, 1855. Pentru prisoase de arătură: 
din 5 una la grâu, din 10 una la porumb, dijma carată. Dijma 
de fân din 3 una. lerbărit 2 lei 10 parale de vita mare, 
60 parale de oae, 60 parale de râmător. Pot face ogoare cât vor 
voi fără a plăti nimica. Locul de pepeni, bostani sau grădinărie 
câte 18 lei. Dau câte 3 găini de nume?). 

34. Buciumeni, ilfov, 1835. Dijma eră din 10 una’). 

35. Ciolanul, Vlaşca, 1855, Dijma pentru prisoase de ară- 
tură eră din 1u una, resfetul nu se cunoaşte?*). 

36. Izvoarele, Olt, i855. Pentru prisoase, clacaşii erau da- 
tori să are câte 1 pogon toamna şi altul primăvara, apoi să 
lucreze câte 6 zile după nartul zilelor legiuite Puteau arà sau 
così cât voiau. Dijma eră din 10 una pentru arături, din 5 una 
pentru fân. Pentru ierbărit plătiau câte 2 lei de vita mare, 20 
parale de oae, 60 parale de râmător 5). 


1) Ibid., ibid. 
2) Ibid., ibid. 

2) Ibid., ibid. 

+) Ibid., Pachet CLXVIII, No. 215. 
5) Ibid., ibid. 

CAPITOLUL XI 


DESPRE ABUZURILE LA CARI ERAU SUPUŞI ȚARANII DIN ȚARA 
ROMÂNEASCĂ ÎN VREMEA DOMNIILOR REGULAMENTARE 


lată câteva exemple găsite în Arhiva Ministerului de 
Interne, la București. 

1. Osica, Romanați. Sătenii din Osica facuse pe moşie, 
cu învoirea proprietarului, înainte de 1842, nişte locuri „cu to- 
porul“. Arendaşul li-a luat acele locuri sămănând grâu pe ele. 
Sătenii jăluindu-se ocârmuirii locale, aceasta li-a dat dreptate, 
hotărind ca ei să ieă roada, despăgubind pe arendaş pentru să- 
mânţă şi arătură şi dându-i și dijmă, ceea ce s'a și executat. 
In urmă arendașul reclamând la judecătorie, aceasta i-a dat 
dreptate, hotărind ca locuitorii să-i plătească rodul grâului şi 
să-i întoarcă cheltuelile. Această hotărire erà în curs de îm- 
plinire când a venit la Caracal, Domnul de pe vreme, Alexandru 
D. Ghika. Jăluindu-se ţaranii, el cercetă însuş pricina în pre- 
sudsivia tribunalului şi dădu dreptate ţaranilor „găsind hotă- 
rîrea judecătoriei dată fără cuviinţă şi pentru pricini ce nu priviă 
în căderea ei a cercetă și a hotări, fiind de feliu administrativă“. 
Ajuns în Bucureşti, Domnul sloboade înadins o poroncă în pri- 
cina taranilor din Osica și de atunci ocârmuirea a mănţinut pe 
săteni în stăpânirea acelui loc '). 

2. Târnova-de-Sus, Vlaşca. Locuitorii satului Târnova- 
de-Sus se jăluesc Domnitorului în Septemvrie 1843 împotriva 
arendașilor moşiei, Grigore Bilciurescu și lenache Bulală. 

a) Aceşti arendaşi li ieau pentru prisosul de pogoane un 
rușfet de câte 60 lei de familie de fruntaş în silnicie, iar de vita 
mare câte 3 lei. 


1) Arhiva Ministerului de Interne. Divizia Administrativă. Pachet 
No. 9 din 184. 

b) Două zile de lucru arendaşii le socotesc drept una. Ziua 
de lucru nu se socoteşte potrivit Regulamentului, ci li hotăreşte 
să săvârșască înlr'acea zi un lucru ce este peste putinţa unui 
om şi la care pot munci câte două și câte trei zile. 

c) La vremea trierului li ieă caii fără de ştirea lor, fără 
a li hotări vre-o plată şi trieră bucatele lor cu acei cai. 

d) „Fără nicio pricină bine-cuvântaţă pun ţiganii Dumnealor 
de ne spoiesc pe obraz cu băligat sau noroiu, lucru cu totul 
împotriva omenirii“. 

e) Dacă sătenii arată vre-o nemulțămire la clacă „poron- 
ceşte ţiganilor lor de ni scuipă în gură, lucru împotriva religiei“. 

f) Islazul pe care urmează să-și pască sătenii vitele îi 
vinde la alţi locuitori; astfel că vitele lor rămân pieritoare de 
foame. 

g) Când au trebuinţă de transporturi, li ieau carele în sil- 
nicie şi li socotește plata câte lei 4 parale 20, pe când ei sunt 
datori a-i face cu acest preţ o singură podvoadă pe an, iar 
pentru altele urmează să se învoiască cu ei. 

h) In toată vremea suferă bătăi şi schingiuiri. 

Vornicia încredinţându-se, în urma repertului ocârmuirii 
de Vlaşca, că cele aratate de sătenii din Târnova-de-Sus sunt 
adevărate, dă (la 10 Martie 1848) aspre poronci spre contenirea 
unor asemene abuzuri, adăogând: „Departamentul se mărgi- 
neşte a pune inainte acelei ocârmuiri că, în epoca de acum, 
ca să cază un diregător sub cea mai grea răspundere, este în- 
destul de a se dovedi că s'au precugetat numai nişte asemeni 
netrebnicii împotriva acelor incredinţaţi spre a sa ocrotire, cu 
cât mai vârtos de a se dovedi şi vre-o săvârşire în ființă. De 
aceea ocârmuirea va luă cele mai strașnice măsuri spre o de- 
săvârşilă mărginire a urmărilor de asemene fire, care sub nici 
un cuvânt nu vă puteà fi aparată de răspundere')“. 

Dar arendaşii pentru neomeniile lor nu numai că nu ca- 
pătă nici o pedeapsă, dar nici macar nu sunt îndatoriţi a des- 
păgubi pe săteni pentru impilările suferite! 

3. Luciu, Buzău. Elena Pandelina din Buzău ieâ dela 
locuitorii din Luciu plata ierbăritului pentra toate vitele lor, 


:) Ibid., ibid. 

chiar şi pentru cele 5 la cari are drept fiecare sătean și mai 
împlineşte plata pentru toate pogoanele de arătură, chiar şi 
pentru cele date de Regulament. In urma jălbii sătenilor, ocâr- 
muirea o înfrânează!). 

+. Jigălia, Ialomiţa. Contractele alcătuite de Logofeţia 
Bisericească pentru arenda moșiilor mănăstirești oprind pe aren- 
daşi să ieă pentru pogoanele de prisos mai mult decăt dijma 
din zece una, arendaşul moşiei Jigălia, spre a sili pe ţarani să-b 
mai deâ şi căte un ruștet, amână din zi în zi împărțirea po- 
goanelor de prisos deşi circulările Departamentului din Lăuntru 
hotârise că învoelile pentru prisoase să fie făcute, incât priveşte 
sămănăturile de toamnă, cel mai târziu în luna Aprilie, iar in 
cât priveşte acele de primavară cel mai târziu în Octomvrie. 
Departamentul de Interne hotăreşte că dacă arendaşul întârzie 
cu împărţirea pământuriior, „locuitorilor li se dă slobozenie să 
are şi să cosască căt fiecare va aveă trebuinţă?). 

5. Voetenu, Slam Râmnic. Arendașul acelei moşii, Ser- 
darul Pantazi Chiriţoiul, luând moşia pe periodul 1841—1843, 
n'a voit să li deă, precum glăsuiă contractul de arendă, un loc 
de păşune îndestulător pentru prisosul peste cinci vite impotriva 
unei plăţi de câte un sfanţ de vită mare. Arendașul dându-li 
un loc de sărătură unde erau să li moară vitele de foame şi 
nevoind, cu toate cererile lor, să li dea aitul, sau văzut siliţi 
să cumpere, tocmai peste două moşii, loc de suhat pe care au 
plătit 2830 lei şi li-au murit acolo 29 capete vite mari şi 11 
viței. Iar la socoteală, arendaşul i-a încarcat cu câte un sfanţ 
de vita mare şi pentru fiecare 10 oi, ce după contract erau cât 
o vită mare, a luat câte 7 lei şi 20 parale. 

La al treilea an, in urma rugămintelor stăruitoare ale 
sătenilor, arendaşul li-a dat, drept islaz, o pârloagă în marginea 
satului drept 1000 lei, in care urmau să pască şi vitele aren- 
dașului, scăzând însă pe săteni pentru păşunatul vitelor lui. Iar 
la toamnă nu numai că nu li-a scăzut nimic, dar i-a mai în- 
carcat, peste preţul imașului, cu câte un sfanţ de vita mare şi 
cu câte 7 lei 20 parale pentru fiecare 10 oi. 


1) Ibid., ibid, 
2) Ibid., ibid. 

In afară de această împilare, îi mai încarcă cumplit la so- 
coteli. Unora din cei cu 4 boi li s'a luat într'adevăr îndatoririle 
pe 4 boi, dar li s'au dat numai drepturile din fân şi din arătură 
pe câte 2 boi. Celor cu 2 boi li-a luat îndatoririle ca pentru 4 
boi, iar altora li-a luat pe 2 boi şi nu li-a dat nimic. 

Subcârmuitorul a fost la socoteală. dar n'a vrut să li 
scadă decât preţul zilei de plug şi carul de lemne dela 9 lei la 41). 

6. Zimnicea, Teleorman. În anul 1843, clacaşii de pe mo- 
şia Zimnicea plătiau arendașului acelei mosii, Grecului Trian- 
daf Paciurea, pentru a fi scutiţi de clacă, o dare foarte mare: 
fruntaşul 175 lei, mijlocaşul 138 lei şi codaşul 75 lei. Iar pen- 
tru prisoasele de vite plătiau câte 4 lei 6 parale de vita mare 
şi câte 35 parale pe cea mică. Ei nefiind plugari ci negustori 
şi chirigii, cer ca să plătească ca clacaşii moșiilor învecinate: 
pentru cele 12 zile ale boierescului, ziua de plug, carul de lemne 
şi 14 zile ale obăciei, 77 lei 20 parale fruntaşul, 65 lei 20 pa- 
rale mijlocaşul și 56 lei 20 parale toporaşul (palmaşul), iar pen- 
tru prisosul de vite să plătească, ca şi în satele megieșşite, câte 
lei 2 parale 20 de vita mare şi parale 20 de cea mică, dar să 
aibă tot izlazul ca şi în trecut. 

Prin două jalbe, date în acelaş an Domnului, zişii clacaşi 
după ce cer despăgubire pentru împilările făcute lor de cinci ani 
de cătră arendaş zic: „Prea Inălţate Doamne, Dumnealui aren- 
dașul nu se mulțămeşte pe câte ni-au luat pănă acuma, ci fiind 
că mai are cu arendă această moşie dela Septemvrie trecut, pă 
toate zilele ne macină şi ne sileşte cu oamenii dumnisale şi cu 
dorobanţi să mai facem asemene învoială, folositoare pentru 
Domnia sa şi foarte dărăpănătoare pentru noi. Sau dacă nu ne 
învoim să primim pogoanele după Regulament şi să le facem 
toate în ființă, silindu-ne pentru aceasta acuma, fiindcă se apro- 
pie Sfântul Gheorghe. Noi fiind că pă deoparte, pă la înveci- 
nătale moşii şi în partea loculului, nu vedem nici una dintr'a- 
ceste puse în lucrare, iar pă de alta neavând îndeletnicire să 
le facem, din pricină că unii suntem neguţitori, băcani şi me- 
seriași şi nu cunosc nici întrun chip această meserie a plugă- 
riei, alții au rămas numai cu mânile, fără vită de muncă. Alţii 


1) Jbid., ibid. 

sunt chirigii şi prea puţini sunt cari ţin vite de muncă, încă şi 
aceia s'au îndatorat în toate părţile de au luat bani să plă- 
tească claca şi sunt datori vânduţi!)“. 

7. Islaz, Romanați. La Martie 1845, locuitorii clacași de 
pe moşia Islaz, dau Domnitorului, Gheorghe Bibescu, care eră 
totodată şi proprietarul acelei moşii, jalbă împotriva arendaşului 
Mihalache Hagiadi pentru impilările, năpăstuirile, bătăile și în- 
chisorile ce suferiau dela zisul arendaş. Ocârmuirea locală, zic 
ei, sa făcut surdă şi oarbă pentru ei. 

a) Când ei răspund claca în bani, banii la istovirea clă- 
cii nu li se trec toți în chitanțe. 

b) Dându-li-se nişte locuri de arătură noue, au spart ţă- 
lina cu plugurile lor, iar când au voit să seamene, arendaşul 
li-a luat acel loc arat şi a sămănat el grâu într'insul. 

c) La secere îi pune. executându-i cu logofătul, cu isprăv- 
niceii, cu dorobanţi şi cu juraţii satului, să secere căte 65 snopi 
de căte 5 palme împrejur şi li socoteşte această muncă drept 
o zi plătită cu 60 parale. Şi într'o zi venind arendașul la câmp 
cu pomojnicul, i-au bătut arendașul în chip cumplit, poroncin- 
du-li să facă snopul de căte 6 palme „că aşă este porunca 
stăpânirii“. 

d) Nu-i îngădue să lucreze la munca lor pănă ce nu 
isprăvesc pe a lui; dacă găseşte pe vre-o unul, în acea vreme, 
lucrând pe ogorul său, il duce la Curte şi-l bate cât vrea. Când 
a fost grâul sătenilor de secere, i-a luat la arat, apoi la sămă- 
nat, astfel că grâul lor s'a scuturat pe câmp. Şi cât grâu au 
acut, mult puţin, n'a vrut să dijmuiască pănă la 1 Septemvrie 
şi atunci arendașul a cerut boabe în loc de snopi cum eră în- 
voiala, şi cu tărăgănarea aceasta grâul lor s'a bătut de ploi şi 
s'a stricat. I-a ţinut pe câmp, cu carele lor, o lună întreagă 
pănă ce s'a isprăvit dijmuitul, căci dijmuiă numai: ce se trieră 
intr'o zi. 

e) Arendaşul a arat şi sămănat cu grâu islazul ce-l aveau 
pănă atunci şi după ce ei (sătenii) duc lipsă de islaz, când se 


1) Ibid., ibid. La dosar sunt ataşate scrisorile greceşti ale lui Pa- 
ciurea cătră autorităţi. 

ridică holdele „tocmeşte alte vile străine, iar vitele noastre sunt 
oprite zbierând de foame“. 

f) „Pogoanele de făneţe ni le-a dat pă unde pasc gâștele 
și râmătorii şi unde sunt locuri rămase din varsarea Oltului şi 
adunări unde nu se face fân ci stuh de il intrebuinţează numai 
la foc, iar livezile ?noastre făcute cu toporul de moşii și părinţii 
noştri le dă la alţi străini după alte proprietăţi şi unora din noi, 
familii întregi, nu ni dă pogoanele hotărite dă fân, ci ni dă 
prisos de il plătim carul cu 4 lei. Asemenea de obște pentru 
fânul de prisos, ni ieâ căte 4 lei de car sub ce cuvânt şi le- 
giuire nu ştim, afară că la dijmuială, unde este un car, pune 
două şi trei şi unde este două ni pune cinci şi şasă“. 

g) Li ieă căte 4 lei şi 20 parale de familie pentru o gârlă 
ruptă din venirea apei Dunării şi a Oltului când vin apele mari, 
și acelor cari nu plătesc li inchide vitele cari merg să bea apă 
fiind că locul acela este pe marginea satului. 

h) Se tocmise cu arendaşul să li plătească lâna după cum 
va umblă și în alte părţi dar „pe când alţi negustori curnpără 
lâna cu un sfanț (oca), Dumnealui nau vrut să ni-o prinză aşă, 
după cum ni eră şi vorba, ci ni-au prins-o cu 60 parale ocaoa, 
iar trăsura cântarului numai Dumnezeu o ştie“. 

i) Li ieâ zeciuială de pe papura tăiată pe alte proprietăţi. 
Tâind ei şovar (rogoz) pentru acoperișul bordeielor, arendaşul 
a luat tot şovarul cât Pa găsit la dânşii şi la vândut la caran- 
tina care s'a făcut acum din nou. 

J) Arendaşul nu li dă intinderea de islaz hotărită de Re- 
gulament pentru numărul de familii cari șăd acolo. 

k) După ce li ieă căte 15 parale de oae, li mai ieâ şi căte 
o litră de brânză de mânzare deşi ele pasc tot pe islaz. 

l) Acel arendaș ţinând și parte din domeniul Turnului, cu 
șchela podului, pe câţiva din ei i-a ademenit să facă o învoire 
pentru trecerea pe pod spre a tăiă mărăcini, având a plăti cei 
cu boi (fie cu 4 fie cu 2) căte 5 lei 25 parale, iar toporaşii 
căte.3 lei 30 parale. Ii sileşte acum de a valma pe toți, chiar 
pe acei cari nici mau ştiut de această învoială, să plătească 
acea taxă, iar celor ce i-a învoit şi au tăiat mărăcini, li ieâ 
mărăcinii, apoi i-a oprit de a mai tăiă, dar taxa tot o plătesc 

m) Cu trei zile în urmă au şăzut trei zile la tahtul sub- 

cârmuitorului care nu eră acolo, ci numai pomojnicul, care în 
loc de a li da ajutor li-a pus stavilă. Apoi, la 7 Martie, adu- 
nându-se în număr de 300 locuitori şi mergând la subcârmui- 
tor spre a cere răvaş de drum pentru a merge la București, 
să se jăluiască la Domn, subcârmuitorul a pus dorobanţii să-i 
bată şi să-i ieâ la goană. 

n) Termină arătând Domnului că, dacă nu li se va face 
dreptate, vor fi siliţi a părăsi proprietatea lui, de răul arenda- 
şului Mihalache Hagiadi, a pomojnicului cârmuirii şi a câțiva 
locuitori din sat, printre cari doi preoţi, cari contractează” sar- 
cini şi învoiri grele fără ştirea celorlalți. „Acelora arendașul 
nici cu degetul nu li mișcă“. 

Se găsesc la dosar 4 tablouri nominale de împilările sufe- 
rite de câte fiecare din cei 378 locuitori cari dau jalba. 

Pe jalbă se vede apostila domnească ordonând cu de amă- 
nuntul cercetare şi pedepsirea arendaşului în caz de a se con- 
stată că a săvârşit abuzurile denunțate, precum şi rezoluţia lui 
N. Golescu, atunci înlocuitor al Marelui Vornic, ca cârmuiltorul 
însuş să cerceteze, dar nu se găseşte în dosar nici urmă de 
cercetare. Într'un raport din 13 Aprilie 1845 se zice scurt, fără 
altă lămurire, că în Islaz ar fi răscoală, iar că jălbile locuitorilor, 
bârfitoare pentru cinstea arendașului, sunt neadevărate, însă fără 
a mai da nici un amănunt. 

Din alt raport, purtând data de 23 Aprilie 1845, acelaș 
târmuitor aduce lu cunoştinţa Departamentului din Lăuntru că 
vr'o zece locuitori din Islaz au plecat din nou la Bucureşti, 
fără răvaş de drum !). 

8. Câștioarele, Vânătorii Mici, Roata, Cutuiu, Buc- 
șani, Bulbucata, Crivedia Mică, Vlaşca. Vornicia din Lăuntru, 
cu ordinul No. 1886 din 26 Aprilie 1845 scrie Cârmuirii de 
Vlaşca că au luat ştiinţa că: 

a) In plasa .. . *) dintr'acel judeţ, la prea puţine sate 
se incheie socotelile între arendași şi clacaşi de două ori pe 
an. Învoielile pentru prisoase sunt făcute cu un mic număr de 
săteni a fiecărui sat, fără a avea cunoştinţă de ele nici ceilalți 


1) Ibid., Pachet No. 762. 
2) Numele plășii ilisib.l. 

săteni, nici proprietarii, nici diregătorii locali și că darea răva- 
şelor (chitanţelor) de răfuială nu urmează. 

b) La satele Câştioarele și Vânătorii Mici plata prisoaselor 
este de 25 lei pentru fruniaşi, de 22 lei pentru mijlocaşi şi de 18 
lei pentru acei cu mânile, fără ca învoiala să fie cunoscută locui- 
torilor, fără ca ei să aibă trebuinţă de asemene prisoase și într'o 
vreme când cei mai mulţi, mai cu samă cu mâinile, nu au nici 
pogoanele lor cele legiuite. Pentru dijma porumbului li se ieau 
câte 12 băniţi de pogon și nu li se ţine în samă toate zilele ce 
fac în trebuința arendaşului. 

c) La moşiile Roata şi Cutuiul se ieà dela fiecare clacaş 
pentru obăcie câte lei 25, pentru ziua de arătură lei 9şi pentru 
transport alţi lei 9. Pentru prisoase fruntașul este dator să taie 
câte 10 stânjeni lemne în pădure, mijlocașul 8 şi codaşul 6. Şi 
osebit de aceasta îi mai lucrează fiecare câte 4 zile cu vitele; 
toate aceste după o învoială silnică şi nepilduită. Pe doi ani, 
afară de acel încetat, nau voit să li ieă dijmă de porumb, 
zicându-li că o va luă când îi va trebui, urmând asemene şi 
în anul încetat pentru dijma grâului. 

d) La Osebiţii Bucşani se ieâ locuitorilor pentru prisoase, 
fruntașului câte 40 lei, mijlocaşului câte lei 30 şi celui cu må- 
nile câte lei 15. Apoi fiecare locuitor dă câte 3 găini şi o cloşcă 
cu pui. Fiecare clacaş mai este dator să cumpere dela arendaş 
câte două vedre de vin, vadra câte lei 6, suferind şi alte multe 
năpăstuiri la munca pământului pe sama arendașului. 

e) „La Bulbucata clacaşii plătesc o însemnată sumă pentru 
locuri de prisos, fără a aveâ nici macar acele legiuite.* 

f) La Crivedia Mică dijma de porumb este de opt băniţi 
ia pogon. 

„Din aceste încredințându-se subiscălitul că este cu totul 
zădarnic pricina ce Pa îndemnat a vă încredinţă cârmuirea 
acestui judeţ, care n'a avut alt scop decât singura nădejde că 
veți indreptă acele de mai nainte neorândueli, vă lasă a judecă 
înşi-vă câtă poate fi a sa nemulțămire văzând lipsa de orice 
prefacere şi pe locuitori sub aceeaş de atunci apasare. 

„Preumblarea ce sunteţi îndatoraţi a face vă lasă toate 
înlesnitoarele mijloace de a putea îndreptă și a face ca legiuirile 

Şi poruncile stăpânirii să fie păzite cu statornicie şi în toată a 
lor întindere. 

„Luaţi dar cele dă mai aproape măsuri, având toată în- 
crederea că subiscălitului îi este peste putinţă dea mai .uferi 
neorândueli de asemene: fire“ !). 

9. Căârsteasca şi Cogeasca, Dâmboviţa. Prin raportul 
No. 4 din 6 Maiu 1845, cârmuitorul de Dâmboviţa raportează 
că mergând să cerceteze cele reclamate de locuitorii satului 
Carsteasca împotriva arendaşului, a constatat că, in cei trei ani 
din urmă, arendașul a împlinit banii proprietăricești după 
chipul următor: 105 lei dcla fruntaşi, 85 lei dela mijlocaşi şi 
65 lei dela cei cu mânile, „afară de alte nep:avilnice luări, pre- 
cum pre larg se arată în înscrisul dă învoială a locuitorilor ce 
Tau înfățișat purtând data de 7 Decemvrie“. Voind cârmuitorul 
a păşi la despăgubirea locuitorilor, adică a face ca arendaşul să 
restituc pe fiecare an 39 lei fruntaşului, 31 lei mijlocaşului şi 
20 lei celui cu mânile, arendașul s'a opus pretextând că in- 
voiala este făcută cu primirea locuitorilor. 

Apoi cârmuitorul voind să li impartă atât pământul le- 
giuit cât şi cel de care aveau nevoie pentru prisoase, arendașul 
a voit să li deă într'o parte, iar locuitorii să ieă în alta, pre- 
tinzând că ei au făcut cu târnăcoapa locul de arălură ce vor 
să-l aibă, iar că livezile de fân ce le cer au fost curăţite 
de ei. 

Prin alt raport din aceeaş lună a acelueaş an, acelaş câr- 
muitor raportează un caz absolut indentic la satele Cogeasca 
şi Corneştii. Arendaşui ieà clacaşilor, pentru clacă şi obăcie, 
96 lei dela fruntaş, 85 lei dela mijlocaş, şi 58 lei dela codaş, 
iar cârmuitorul, potrivit cu poronca No. 794 a Departamen- 
tului, a voit ca arendașul să-i despăgubească, pe fruntaş cu câte 
36 lei, pe mijlocaş cu câte 31 lei și pe codaş cu câte 13 lei. In 
amândouă cazurile cere poroncă de urmare dela Vornicia din 
Lăuntru. Vornicia, prin No. 2104 din 7 Maiu 1845, răspunde 1) 
că pentru locurile legiuite să se deà locuitorilor cele ce le-au 
avut din vechime; 2) pentru prisoase se va urmă conform le- 


» Thid , ibid. 

giuirii (?) şi nu se vor îngădui învoiri nepravilniceşti. Cei cu 
mânile nefiind de crezut că au prisoase, cârmuirea nu va în- 
gădui ca ei să plătească pentru asemenea !) 

10. Din acelaş an (1853), găsim în acelaş dosar o circulară 
(No. 2214—2230) a Departamentului cătră cârmuiri alcătuind 
o aspră dojană că nu privighează cu destulă asprime execu- 
tarea legiuirilor cari regulcază raporturile dintre clacaşi şi pro- 
prietari sau arendaşi. 

a) Dijma din legiuitele pogoane, nu se ieà pentru fânețe 
din zece sau din cinci una în natură, din arături din zece una 
în natură, ci în bani. 

b) Se icà plată pentru ierbărit şi dela acei cari au un 
număr de vite pe..tru care proprietarul este dator să li indes- 
tuleze hrana fără plată. 

c) Sub ı umire de plată de prisoase se indatorează la os- 
bite răspunderi şi acei din clacaşi ce nu au în ființă mai multe 
pogoanc loc de hrană decât acele ce ii se cuvin după Regu- 
lament. 

Orice subcârmuitor în plasa căruia sar constată asemene 
abuzuri va fi ncgreşit departat din slujbă şi chiar insuş D.l 
cârmuitor. Chiamă iarăş stăruirea cârmuirilor asupra regulatei 
încheieri a socotelilor între arendasi şi clacaşi de două ori pe 
an, fiind de obşte cunoscut că acelui ce nu va păzi orânduiala 
aceasta, nu-i se vor ţineă in sumă pretenţiile ce le ar face îm- 
potriva clacașilor pentru datorii ce nu se vor putea dovedi 
prin încheieri de socoteli 2). 

11. Raportul No. 3.184 din 18 Maiu 1845 al cârmuirii de 
Dolj începe prin cuvintele: „Răspunsul cinstitului Departament 
cu No. 2.136 la raportul subsemnatului cu No. 2.465 asupra 
zilei de plug n'a risipit nici una din îndoielile şi nedumeririle 
întru cari se află acestă cârmuire, privind cum acea zi se tål- 
cueşte în felurite chipuri de feluriţi proprietari şi arendaşi, însă 
totdeauna spre îngreuiarea țaranului clacaş“. 

Lămurește apoi cum, în Dolj, clacaşii cu 2 boi trebuesc 


1) bid., ibid. 
2 Ibid., ibid. 

să se întovărăşească 4 sau 5 la un plug și proprietarul sau 
arendaşul îi ţine 5 zile în brazdă"). 

12. Creţești, Ilfov. La August 1846, clacaşii din Creţeşti 
reclamă Departamentului pentru a doua oară că, în arma în- 
tăii lor Jălbi împotriva chipului de dijmuire întrebuințat de 
arendaş, a venit pomojnicul subcârmuirij şi i-a bătut atât pe 
ei cât şi pe aleşi fiindcă sau plâns. 

Departamentul trimițând în urma acestei jălbi pe un Ma- 
nolache Zefcari ca să cerceteze, acesta arată că bataia aleșilor 
și a celorlalți săteni nu a fost pentru jalbă ci pentru 
tâinuirea unei vite bolnave *). 

13. Gruiu, Ilfov, Din raportul No, 1.839 din 15 Aprilie 
1847, rezultă că arendașul moşiei Gruiu din judeţul Ilfov a luat 
clacaşilor acelei moşii, împotriva condiţiilor contractului, drept 
dijmă pentru pogoanele legiuite, câte 8 băniţi ştiulete la pogon, 
socotite drept + băniţi boabe, iar pentru pogoanele de prisos, 
a luat peste acele 8 băniţi încă câte 3 cocoloaşe“. 

La secere, arendașul li-a ținut samă pentru o zi cu må- 
nile numai câte 14—16 parale, sub cuvânt că nu au secerat 
câte 2'/2 clăi de câte 26 snopi de 4 palme împrejur, ci numai 
câte 18—19 snopi °). 

14. Mărculeşti, Luciu, Țândărei, Giurgeni, Ialomița. 
Locuitorii acestor sate reclamă Cârmuitorului judeţului. 

„Plecaţi jăluim cinstitei cârmuiri pentru D-lui Cuconu 
Torgu Filip Lenş şi D-lui Ghiţă Murgeanu, pentru a D-lor neo- 
rânduieli ce suferim din partele, adică pentru zilele de clacă 
ce-i tucem Dumisale Parucicului şi nu ni le ţine în samă după 
cum le lucrăm“. 

„l-iu La Strâmba, peste trei gârle, de câteva ori ne-au 
trecut cu carele şi cu boii noştri și i-am arat de fiecare om 
câte 8 zile şi nu ni sa prins la socoteală macar o zi“. 

„Al 2-lea. Ne-a luat la Reuciu pe toţi, anul trecut şi €s- 
timpu, cu plugurile noastre, de am arat porumb şi meiu, cari 
am lucrat cu plugurile noastre câte 4 zile și ni s'au prins numai 


1) Jbid., Ibid. 
2 Ibid., Pachet XXXVI No. 914. 
3) Ibid., Pachet XLII No. 15.. 

2 zile, bez 1 zi dusul şi alta venitul a casă, care aceste nu ni 
sa prins în socoteală“. 

„Al 3-lea. La praşila porumbului am prăşit câte 5 zile 
şi Murgeanul la socoteală ni-au prins numai trei“. 

„Al 4-lea. La secerea ce am secerat la Renciu, numai 
două dusul şi venitul ni-a prins, adică două zile, iar alta 
nimic“. 

„Al 5-lea. Din poronca stăpânirii fiind trimişi ca să facem 
pichetul Gâsca şi fiindcă material nu aveam, ne-am rugat de 
Dumnealui ca să ni deă după această moşie, mai cuviincios. 
Care ni-a şi dat, îndatorind pe îngrijitor şi plată am plătit pentru 
20 maldări nuele şi 100 pari, toți clacaşii câte 3 lei de toată 
farvilia“. 

„Al 6-lea. Pentru că măcinăm la moara Dumnealui plătim 
lei 6 de toată familia (bez vama)“. 

„Al 7-lea. D-lui Niţă Murgeanul când eram în lucru, adică 
în zile de clacă, nu ne lasă să mai odihnim şi noi, după cum 
este obiceiul muncitorilor, ci veniă şi ne sculă dela masă cu 
îmbucătura în gură şi din biciu amenințând ca să ne lovească, 
să ne sculăm mai degrabă să mergem in lucru. Care aceasta 
nici la Agareni (Turci) n'am pomenit, că ei, deşi erau păgâni, 
dar dela masă nu n^ sculà pănă ce nu mâncam. lar Dumnea- 
lui, fără suflet, înjurând de sfânta şi de viaţă făcătoare Cruce 
şi de Dumnezeu, întru cari fiind şi copilaşi la munca Dumisale 
şi au auzit sudălmile și înjurăturile, se sculau cu lacrimi pe 
obraz, plecam la secere fără să fim ascultați. 

Când veniă de luă clacaşi, venià numai noaptea de-i 
căută pân case şi pân poduri, socotind că sunt ascunși, speriind 
şi fetele noastre şi copiii. Aici mai arătăm şi pă cei bătuţi de 
Murgeanul: pă Nicolae Brat, Gheorghe Ţuţuianu (Pau bătut de 
două ori) sub cuvânt că unde este frate-său, să-l ieă la clacă; 
pă Ivan Picioruş lipsind o zi dela clacă lau bătut, pă Ioan 
Dârtanu au bătut, pă Petricu Mocanu, pă Grăjdan sin Dobre 
Prună, care este şi acum bolnav, propuindu-i stăpânu-său sim- 
brioară, pă Mitul Tofcea Pau bătut, iar ceilalţi nu se ştie câţi 
vor fi mai rabdat asemenea necinstea bătăii. . . .* 

Moşiile Mărculeşii, Ţândăreii, Luciu şi Giurgenii erau a 

Marelui Vistier Filip Lenş. Aceste moșii erau arendate; to- 
tuş, la 1847, el trimite ca înlocuitor al său pe fiul său, Paru- 
cicul (Locotenentul) Gheorghe Leng care numeşte doi isprăvnicei: 
Niţă Murgeanu şi Panaitescu şi ei trei împreună săvârşesc un 
şir de abuzuri. Precum rezultă din jalba de mai sus Gheorghe 
Lenş, cu toate că moşiile erau arendate mai face şi arături 
pe sama lui. 

De unde contractul cu arendaşul purtà că locuitorii vor 
întrebuinţă podul făcut de proprietar pe Ialomiţa în schimbul 
unei plăţi de un sfanţ (2'/, lei) pe an, Parucicul li impune o 
dare de 12 lei 30 parale pentru fruntaş, 10 lei pentru mijlocaș, 
şi 3 lei pentru codaș şi aceste în muncă, în zile cu preţul ho- 
tărit după Regulament, silindu-i să iscălească această învoială 
şi, peste aceasta, i-a îndatorit a face orice reparaţiune trebui- 
toare la pod, precum şi a da ajutor când se mută podul. 

Un articol al contractului îndatoreşte pe arenda; să deâ 
proprietarului ori câte zile ar cere, plătindu-i-le proprietarul 
după preţurile fixate de Regulament. Folosindu-se de împreju- 
rarea că arendașul i-a declarat că nu poale să-i deâ asemene 
zile de lucru, sileşte pe locuitori prin bătăi a-i face fel de fel 
de munci, ţinandu-li în samă în loc de trei zile numai una. 
Aceste fapte sunt constatate la fața locului de cârmuitorul ju- 
deţului, Paharnicul Manolache Grădişteanu. 

La acea cercetare, Lenş nu a fost în stare să arăte câr- 
muitcrului izvod de zilele ce-i lucrase sătenii. S'a mai constatat 
că vitele de pripas se aduc la aria Purucicului unde se glo- 
besc după placul acestuia, gloaba fiind totdeauna plătită in 
muncă după preţul cei convine lui Lenş. 

Pentru uscături din pădure silește pe locuitorii din Măr- 
culeşti fără deosebire să-i plătească câte 13 lei pe an. Locui- 
torii din Luciu au fost siliți să lucreze pentru o datorie veche 
nesocotită. Iar isprăvnicelul Niţă Murgeanu, pe lângă bătăile 
sălbatece ce li aplică locuitorilor își mai face râs de fetele şi de 
nevestele lor. 

Cârmuirea de Ialomiţa dă în diferite rânduri poronci pentru 
anularea învoielilor abuzive ale lui Lenş. Se dă poruncă lui 
Niţă Murgeanu să vie la cârmuire, dar el fuge. In fine, prins 
şi adus cârmuitorului, este obraznic faţă cu acesta care-i croieşte 

câteva bețe la spete. Filip Lenş dă jalbă la Domn și se trimite 
o anchetă care constată nu numai că cele denunțate sunt toate 
adevărate, dar că mai sunt şi alte abuzuri nedenunţate. Se face, 
la 25 Maiu 1848, anaforă la Domn care pune pe dânsa apostila 
următoare: 

„Deşi suntem cu lotul împotrivitor urmărilor celor aspre 
Şi pornit x pedepsi pe acei slujbaşi cari sar abate intre asv- 
menea urmări, insă văzând purtarea cea netrebnică a acelui 
Murgeanu cătră locuitorii așăzați pe moşiile Logofătului Lenş 
din Ialomița și temeiurile acestor plângeri, nu putem a desa- 
probă cu totul acea purtare a cârmuitorului, lar cât pentru 
punerea la cale a Departamentului a se desfiinţă acele dări pe 
viitorime, nu este destul, u“-mând a se dcspăgubi locuitorii 
pentru câte nedrepte luări s'au urmat dela dânşii in vremea 
trecută pentru care se va face cercetare cu scumpătate şi n- 
destulare“. 

Bine ințeles că locuitorii nau fost despăgubiţi, iar Paru- 
cicul Lenş eră prea sus pus pentru ca să i se aplice macar 
un cuvânt de blum!!) 

15. Chiojdenii Mari Râmnicul-Sărat, La Noemvrie 1847, 
Clucerul Costache Niculescu, proprietarul moşiei Chiojdenii Mari 
dă jalbă asupra lui Oprişan Măciucă, subcârmuitorul plăşii 
Râmnicul din judeţul Râmnicul-Sărat. Acest subcârmuitor, pen- 
tru cea mai mică pricină nu trimite la sate „poroncă cu nu- 
meraţie“ ci „totdeauna dorobanţi cu volnicie şi cu biciul da 
spinarea ca in vremile trecute, pricinuind spaimă şi cheltuială 
locuitorilor . . . “ In vara anului 1847 slobozindu-se sătenilor 
din Chiojdeni, pe chezăşia jăluitorului productele pe un an din 
magaziile de rezervă şi rămânând partea preoţilor nedată fiindcă 
nu erau intrebuinţaţi, au venit câţiva locuitori din acel sat, cu 
totul lipsiţi de hrană şi s'au rugat să li deà lor, ca imprumut, 
acea parte a preoţilor, pe care s'o inapoiască după culesul po- 
rumbului, ceeace Clucerul a făcut. Aflând subcârmuitorul despre 
accasta, „îndată au trimis dorobanţii cu volnicie şi ducând acei 
locuitori ja taht, i-au bătut cât au vrut“. , . „Pă arendașul 


1) Ibid XLV, No. 189. 

numitei moșii cu feliuri de chipuri au umblat să-l supere ca 
să-i găsască pricină să-l jăfuiască“ . . . Indeamnă pe locuitori 
să dea jălbi asupra arendaşului, iar locuitorii nevoind, fiindcă 
arendașul „se poartă cu tragere de inimă“ cătră ei, îi caută 
fel de fel de pricini insultându-l în public. Arendașul a izbutit 
să-l îmblânzească puţin numai prin „alte mijloace“ despre cari 
va arată dacă va fi întrebat. 

Nişte foşti arendaşi cari au ţinut moşia în anii 1841 şi 
1842 venind să reclame nişte datorii din acei ani, subcârmui- 
torul a împlinit pe locuitori numai după catastiful acelor foşti 
arendaşi, fără a mai ţinea în samă biletele de răfuială ce le 
aveau sătenii şi, spre acest sfârşit, orândueşte dorobanţi, bate, 
închide și împlineşte, după cum și în luna trecută, cerând acei 
arendași lei 115 dela un locuitor, anume Vasile Albu, fără de 
altă dovadă decât catastiful, în vreme ce locuitorul aveâ îndes- 
tulă mărturie că în leatul 1843 vânduse o păreche boi şi plă- 
tise. L'au închis 14 zile, lăsându-l şi muritor de foame, că fiind 
vremea culesului porumbului și neavând alt ajutor decât ne- 
vasta cu câţiva copii mici, i-au ramas porumbul în țarină şi 
Pau mâncat vitele şi cu toate că s'au dus câţiva locuitori la 
subcârmuitor ca să-l ieà pe chezăşie pănă își va culege po- 
rumbul și se va judecă la tribunal, dar subcârmuitorul n'a 
vrut să asculte, ci răspuns li-au fost înjurături de cruci și de 
icoane, scăpând numai nebătuţi, pentru că cu asemenea blân- 
deță primeşte pe toţi cei ce au înclinare cu dânsul!). 

16. Vintilă Vodă şi Săruleştii, Buzău. In urma poroncii 
Departamentului din Lăuntru, motivată de jalbele primite dela 
sătenii satelor Vintiiă Vodă și Săruleştii, subcârmuitorul plășii 
Slănicul, împreună cu un împuternicit al Episcopiei de Buzău, 
face la Aprilie 1847, o cercetare la zisele sate spre a constată 
abuzurile săvârşite de Teofilact, Egumenul mănăstirii Vin- 
tilă Vodă, metoc al Episcopiei din Buzău, care Egumen erà 
totodată și arendaşul moșiei. Cercetarea constată că Egu- 
menul a împilat pe locuitori cu suma de 5199 lei 10 parale și 
anume : 


1) bid., XLV, No. 169. 

1284 lei 10 parale pentru piatra adusă de locuitori pentru 
facerea bisericii, neplătită. 

3055 „ 20 „ 728 zile cu boi şi 945 zile cu mânile, lu- 
crul bisericei. 

363 „ 20 ,„  neţinute în samă la socoteala clăcii. 


441 , pentru 31'/, stânjăni lemne făcute în pă- 
dure şi scoşi pentru var şi cărămidă. 
16 , ierbăritul pentru vitele ce i li-au ţinut lo- 
cuitorii moşiei. 
31 , pentru mieii şi lâna de primăvară. 
26 , pentru mieii cari au plătit ierbărit ca și 
tomnatec. 
17. pentru oi. 


5199 lei 10 parale peste tot. 

Dar locuitorii venind după această cercetare cu jalbe noue, 
se face o de iznoavă cercetare de însuş cârmuitorul, A. Perdicari, 
împreună cu locţiitorul Episcopiei de Buzău. In raportul ce-l 
face cârmuitorul cătră Departament sub No. 4104, din 27 Iunie 
1847, cetim: „am întâmpinat o obştească strigare și plângere, 
atât pentru cumplitele cazne şi bătăi ce au suferit dela pome- 
nitul Egumen şi dela rânduitul din parte-i îngrijitor, cât şi 
pentru grelele năpăstuiri şi asupriri ce li sau făcut peste drep- 
tele lor datorii, la cari sunt supuşi după condiţiile moşiilor mă- 
năstireşti ... am găsit că cu adevărat pomenitul Egumen aren- 
daş, neasămănându-se câtuș de puţin cu cuprinderea acelor 
condiţii, sa abătut fără sfială în feliuri de abuzuri și luări de 
bani netrebnice, sub deosebite numiri precum: jirărit, mugu- 
rit, primăvărat şi tomnatec de oi, ruşfeturi pentru vite și lo- 
curi de arătură, kavaeturi la pădure, parale de nume și altele 
multe, împovărând, pe lângă toate acestea, de a făcut şi fiecare 
ocuitor câte trei transporturi cu carul şi câte 15 zile cu må- 
nile, sub cuvânt de ajutor la facerea bisericii de acolo... Trans- 
porturile singuri locuitorii, de a lor bună voie s'au făgăduit de 
mai nainte a le face pentru biserică; iar cu acele zile cu mâ- 
nile rău şi fără cale sau împovărat, pentrucă Egumenul a pri- 
mit dela cassa Episcopiei banii cuveniţi pentru toate chelt uelile 
ce sau urmat. în această lucrare, şi mai vârtos că clădirea 

acelei biserici s'au făcut cu contraccii ce au fost tocmiţi a să- 
vârşi cu salahorii săi“. 

Suma cu care locuitorii au fost împilaţi se ridică, în urma 
răfuielii făcute, la 14.479 lei 13 parale peste tot, din cati au ho- 
tărit a scădea 250 icosari nuoi pe cari Egumenul „cunoscându- 
se vinovat i-a fost lasat la Cârmuire ca să rămâe aparat de 
această cercetare şi care sumă s'a întors locuitorilor. Pentru 
banii ce nu au ajuns spre a se despăgubi locuitorii, li s'a scă- 
zut din datoriile de proprietate, rămânând pe deplin achitaţi pe 
anii 1845 și 1846. In urmă sa hotărit ca Egumenul Teofilact 
să fie expulzat peste graniță, în Moldova, de unde erà venit. 
Vedem în urma lui funcţionând pe un Egumen Vavila, iar în 
urmă sfadă între acesta şi expulzatul Teofilact, care se crede că 
a găsit mijloace ca să reintre în graţia Chiriarhiei, căci o adresă 
a Vorniciei Bisericeşti, din 4 Martie 1846, recunoaşte de Egu- 
men pe Teofilact şi nu pe Vavila !). 

In timpul Domniei lui Barbu Ştirbei, cu toată dorinţa de 
a pune capăt abuzurilor a acelui Domn, cu toată solicitudinea 
lui pentru binele clasei ţărăneşti şi cu toate însuşirile lui de ad- 
ministrator destoinic şi priceput, abuzurile nu erau mai mici 
decât în vremea domniilor anterioare. Iată câteva cazuri din 
acea epocă. 

17. Fântânele, Prahova. Locuitorii acestui sat fac cu pro- 
prietarul moşiei, Clucerul Ioan Mitescu, reprezentat prin aren- 
daşul Costea Gheorghiu, pe anii 1853 şi 1854, o învoială prin 
care ieau, pentru ierbăritul vitelor, un suhat pentru care au a plăti 
lei 2.400, câte 3 găini şi câte 3 ocă fasole de familie şi 30 ocă 
lapte şi 30 ocă brânză in deobște. Arendașul folosindu-se de 
rostirea cam vagă a învoielii pretinde, la 1854, dela locuitori, 
valoarea a câte 30 ocă lapte şi câte 30 ocă brânză, de fie- 
care casă, pe amândoi anii. Cu ajutorul subcârmuirii oamenii 
sunt executaţi cu dorobanţi prin bătai şi fel de fel de bat- 
jocuri ?). 

18. Brastavăfu, Romanați. La 1855, Cârmuirea de Roma- 
naţi raportează că sătenii de Brastavăţu sunt asupriţi de aren- 


1) Ibid., Pachet XLIII, No. 75. 
2) Ibid., Pachet CXLVIII, No. 215. 

daşi prin faptul că pogoanele ce au muncit arendaşului sunt cu 
mult mai mari decât hotăreşte legiuirea!). 

19. Ghimpețeni, Teleorman. Stana Văduva din Ghimpe- 
teni reclamă Domnului, la Maiu 1855, că a fost bătută de pro- 
prietar, fiindcă nu a făcut clacă. Făcându se cercetare, se constată 
că proprietarul a bătu-to fiindcă fusese obraznică, dându-i întăiu 
singur lovituri, apoi poroncind altora s'o ţie şi s'o bată?). 

20. Buciumeni şi Creţeşti, Ilfov. Arendașul nu ţine claca- 
şilor zilele in samă, îi bate necontenit şi le ieă dijma, nu cu 
baniţa, ci cu un coş. Asemene şi la Creţeşti?). 

21. Pătroaia, Dâmboviţa. Din jalba locuitorilor acestei mo- 
şii şi din raportul cârmuitorului se constată că arendașul acelei 
moșii nu li dă clăcașşilor islazul prescris de legiuire, nu li ţine 
în samă zilele lucrate, îi dijmueşte nedrept, îi încarcă la soco- 
teli şi-i bate cumplit, începând cu aleşii satului şi cu delegatul - 
rânduit de proprietar *). 

22. Galicea Mare, Dolj. Arendaşul Costache Moscu, care 
luase moşia Galicea Mare la 1850, puneă pe săteni să plătească 
pentru prisoase fără a li mai măsură, ci „pe suma ce hotărâ 
el“. Când pe pământul arat de locuitori pentru el se făceă 
roada mai proastă decât pe pământul ce-l lucrau pentru 
ei, puneă să se facă ispașă spre a se constată diferența 
de rodire, dând vina pe faptul că sătenii ar fi lucrat mai râu 
pentru el decât pentru ei, şi împlinind dela dânşii această 
diferență. Transporturile la Cetate le plâteşte cum voiește el, 
nu cum plătesc alţi negustori. 

La 1852, a depus condiţiile de învoială şi deşi locuitorii 
nu le-au primit, ei au fost totuş împliniţi după acele condiţii. 
Otaşiina de vin i-a pus s'o plătească de două ori. Deşi prin 
contract se prevede că după ridicarea roadei vitele sătenilor să 
poată paşte pe toată moşia, arendaşul nu-i lasă să pască pănă 
ce nu plătesc prin trierişte cu caii lor la arie. Socotelile lui sunt 
nedrepte, oamenii veșnic încarcaţi 5). 


1) Ibid., ibid. 

2 Ibid., ibid. 

3) Ibid., ibid., ibid. 

+) Ibid., Pachet CXVIII, No. 2. 
5 Ibid., ibid. 


www.dacoromanica.ro 


245 


23. Poenari, Muscel. Se dovedeşte în anul 1858 că Anton 
Pavăl, arendașul acestei moșii, a hrăpit locuitorilor din pogoa- 
nele lor legiuite curăţite de ei, li-au luat dijma îndoită, dijmu- 
indu-li porumburile numai în Fevruarie, stricându-li-se acel 
porumb de ploi şi zapadă. După ce li dă islaz râpos, cu colţi 
de piatră şi înecături de năsip, acoperit cu un crâng des şi în 
întindere puţină și mai ţine şi alte vite pe acel imaş, apoi li 
ieà câte trei ierbărituri. Dijma prunelor n'a vrut so ieâ la 
vreme, astfel că prunele stând grămezi s'au stricat. Măsură- 
toarea a făcut-o cum a vrut, în chitanțe nu li-a trecut banii 
răspunşi şi munca făcută. Datoriile nedrepte le-a împlinit prin 
subcârmuitor cu 5 dorobanţi '). 

Cred că faptele înşirate mai sus alcătuesc o expunere 
poate necomplectă dar adevărată, luată de pe natură a rălelor 
de cari suferiă țaranul din Țara Românească în vremea Dom- 
niilor Regulamentare. Ea nu arată toate feliurile de abuzuri ce 
erau cu putință din partea proprietarilor şi arendașilor, dar 
văzând cele făptuite ni putem da lesne sama de cele multe 
ce erau cu putință. 

Insă ei nu aveau a suferi numai din pricina lipsei de 
scrupul a proprietarilor şi a arendaşilor, abuzurile slujbaşilor 
Ocârmuirii, numeroase şi multiple, veniau claie peste gramadă 
să mai amărască traiul ţărănimii. Am văzut câteva exemple 
de abuzuri ale slujbaşilor în cazurile expuse mai sus, iată 
câteva cazuri bine constatate, de Guvern şi de Obşteasca Adu- 
nare în anul 1842, de împilările săvârşite de diferiţi diregători 
în dauna clacaşilor de pe Domeniul Giurgiu. 

Prin Regulamentul Organic se statornicise, precum am vă- 
zut, formalităţile ce aveau să le indeplinească clacaşii spre a-şi 
strămută așăzarea dintr'un loc la altul, şi aceste formalităţi erau 
menite a ingreuiă pe cât se putea această strămutare, proprietarii 
având interes ca locuitorii așăzaţi pe moşiile lor să fie cât se poate 
de statornici. Acelaş interes îl aveâ şi Statul pe moşiile lui, dome- 
niile Brăila, Giurgiu şi Turnul. In sesiunea anului 1842, Ob- 
şteasca Adunare fiind sezisată de faptul că numărul clacaşilor 
de prin satele Domeniului Giurgiu scădeâ în chip îngrijitor în 


2) Ibid., ibid. 

urma strămutării lor sau pe alte moşii sau în orașul Giurgiu 
sau peste Dunăre, numi o comisiune din sânul ei, însărcinată cu 
studiarea acestei chestiuni. Comisiunea prin raportul său arată 
„că pricina strămutării acelor clacaşi de prin satele domenu- 
rilor a fost şi este necontenitele abuzuri de asupră-le, cum şi 
slobozenia dată din partea cinstitului Departament din Lä- 
untru“ . . ., anexând la raport şi acte doveditoare. 

Din aceste acte rezultă că locuitorii domeniului Giurgiu 
se strămută din cauza greutăţii serviciului de pichetaşi grăni- 
ceri şi că autorizaţia de strămutare o capătă toţi cei cu putere 
dela sameșul de Vlaşca care, în schimb, „ieà dela unii dobitoace, 
iar dela alţii bani, precum şi alte jafuri spre folosuri şi dără- 
pănarea interesului Visteriei cât şi a locuitorilor“ 1). 

Se mai constată o mulţime de jafuri din partea funcţio- 
narilor ; astfel: 

Locuitorii satului Qinacu au fost siliți de sameş „cu doro- 
banţi să ducă 15 care fân la poşta Hodivoaea, unde au făcut 
4 zile tocmai, atunci când toate bucatele li-au rămas prăpadite 
pe câmp de vite şi li-au aruncat căte lei 2 de car. Cu doro- 
banțţi i-au îndatorat de au dus la Bucureşti 40 de chile mari 
de grâu şi li-au dat căte lei 11 de o chilă drept chirie, încă 
bătându-i şi ei, după ce au zăbăvit două săptămâni, apoi s'au 
pomenit că li-au scos şi lipsă, în cât nu numai că chiria nu li 
ajunge ci şi din pungi trebue să scoată ca să plătească lipsa 
ce li-au scos, după cum îi zoreşte. Că cu dorobanţi şi prin bă- 
tăi au fost aridicaţi de au dus ca la 26 stânjăni lemne dela 
satul Călugăreni la Giurgiu pentru trebuinţa militarilor, şi li-au 
aruncat de car căte 1 leu la unii, iar la unii nimic, şi au făcut 
căte 4 şi 5 zile în vreme de iarnă; că au dat 50 ocà unt 
suptotcârmuitorului de i-a îngăduit pentru linia caselor. 

„Locuitorii satului Braniștea ... prin silă şi cu dorobanţi 
i-a aridicat şi au dus la Bucureşti 20 de chile mari de grâu, şi 
-după ce au zăbovit o săptămână, li-au plătit căte lei 11 de 
<hilă, năpăstuindu-i încă ca să mai plătească lei 65 pentru 9 
banițe mici de grâu ce zice că li-ar fi găsit lipsă ..... 4 


1) D. C. Sturdza-Şcheeanu, Acte și Legiuri privitoare la chestiunea 
țărănească, I, p. 374. 

„Locuitorii satului Turbatu ... sunt năpăstuiţi de sameş, 
care prin siluiri, cu feliuri de asprimi, i-a apucat în vremea 
Hodivoianului de au plătit dijma grâului şi a orzului de două 
ori şi i-a luat cu dorobanţi, cu sila, de au dus la Bucureşti 40 
chile mari de grâu și li-a plătit de chilă căte lei 11, și după 
ce au zăbovit o săptămână, îi apucă cu năpăstuire ca să plă- 
tească şi lipsa ce sar fi găsit la Bucureşti... .* 

Locuitorul Iordan din satul Turbatu se învoise cu zapciul 
Costache „ca să mijlocească să se mute şi el în oraş, să scape 
de belele şi pentru osteneala numitului zapciu i-a dăruit o bi- 
voliță cu puiu fără băni şi una i-a vândut-o cu preţ cât a voit 
să plătească, şi vede că cărţile de mutare nu i li-a mai scos“. 

„Locuitorii satului Malu-de-Jos au fost îndatoraţi de au 
dus la comandirul dela Giurgiu 16 chile mici grâu, cu carele 
lor şi li-au plătit căte 7 lei de chilă: pe fieşcare an de când se 
află acel zapciu, au dat 40 ocâ de brânză, iar în anul trecut 
80 acà brânză, fără de a li plăti o parà; că au dat la supt- 
ocârmuitor 12 chile orz, ca să-i mai îngăduiască pentru casele 
de linie; că sau-pomenit cu caprarul zapciului că li aduce 
bani, zicând că sunt ai ispravnicului, pentru cari bani au făcut 
14 chile orz şi li-au plătit căte 12 lei chila, şi au dat şi capra- 
rului doi sfanțihi de s'a milostivit şi i-a lăsat din 18 chile nu- 
mai pe 14; că au dat lei 215 pe o bivoliţă cu puiu, din bani 
ce au luat după orz, şi au dat-o suptocârmuitorului, rămâind 
fară bani şi fără orz; că au dat în anul trecut și în acel an cu 
leat 1840 lână ocă 64, fără să li plătească vre-o pară; că au 
lucrat la cositul de fân al sameşului 60 oameni în patru zile, 
adică două zile în lucru şi două zile ducerea şi întoarcerea, 
fiind departe şi li-a plătit pe două zile căte parale 70, atunci 
când şi-au lasat fânaţele lor pe câmp; că s'au îndatorat, cu zo- 
rul şi bătăi prin dorobanţi, de sameșul, de au făcut treizeci 
care şi au carat fân la poşta dela Cacaleţi, şi acolo la căpita- 
nul roții şi în alte părţi, şi li-au aruncat căte 2 lei pentru 3 
zile ce au carat; că au arat două chile mari şi le-au Sămănat 
pe sama suptocârmuitorului cu grâu dela dânşii, făra să li dea 
vre-o pară, şi altele multe. . . . 1). 


1) Zbid., p. 377. 

„Locuitorii satului Slobozia s'au îndatorat cu dorobanţi de 
au arat 4 chile mici grâu suptotcârmuitorului fără de ali plăti; 
că au dus 15 chile mici orz cu carele lor la militari şi li-au 
plătit câte lei 7 parale 16, că au dat 30 ocå unt topit la supt- 
otcârmuitor şi li-a plătit câte 1 sfanţ ocaoa, iar ei Pau plătit 3 
lei ocaua; că au dat pe tot anul de când se află suptotcârmui- 
torul câte 30 ocâ brânză fără a i se plăti o pară; că au plătit 
bani pe două trimestruri trecute la suptotcârmuitorul şi li-a dat 
adeverinţă; că au plătit la suptotcârmuitor lei 200 ai candida- 
tului şi văd că n'a mai venit a li invaţă copiii: „că prin silă au 
dat zece chile mici orz la suptotcârmuitor şi li-a plătit câte lei 
12; că au dat sameșşului iarăși 10 chile orz mici pe acel an şi 
li s'a plătit tot cu acel preţ; că in anul trecut s'au pomenit că 
trimite un cal mai mort de slab logofătului lor, ca să-l deâ la 
pășune cu caii lor, care cal înămolindu-se în baltă şi murind, 
au dus semnele, dar nevoind a-i crede, i-a îndatorat de i-au 
cumpărat alt cal ales, bătându-i, şi altele“. 

Spaţiul nu-mi permite să mai citez şi alte exemple, dar 
cazurile de asemene natură sunt nenumărate. Acei doritori de 
a le cunoaşte, n'au decât să consulte opisele dosarelor din epoca 
regulamentară rămase la Ministerul de Interne, vor găsi acolo, 
in privinţa abuzurilor funcţionarilor un material pe cât de bogat 
pe atât de variat. Și nu numai de pe urma funcţionarilor admi- 
nistrativi suferiă poporul, acei ai Visţeriei şi mai ales justiţia 
nu se lăsau întru nimic mai pe jos. Avea parte de dreptate 
atunci numai acel care erà in stare sau s'o cumpere sau s'o 
intimideze. 

CAPITOLUL XII 


CLASA STAPÂNITOARE ÎN CURSUL REGIMULUI REGULAMENTAR, 
RUINA El ŞI NAŞTEREA UNEI CLASE NOUE 


1. Despre boierii cei mari pe cari Regulamentul Organic îi 
găsi în vârstă coaptă. 


Regulamentul Organic a fost triumful oligarhiei şi alcătueşte 
punctul culminant la care acea oligarhie a izbutit să ajungă. 
Noua legiuire inchezeșluiă oligarhiei monopolul puterii politice 
cu toate foloasele decurgând dintr'insa, alcătuirea exclusivă a 
Sfatului ţării, slujbe şi foloase de tot soiul, atât licite cât şi ilicite, 
stăpânirea a mai bine dc o treime din pământul ţării şi munca 
silită a ţărănimii pentru a le lucră şi această oligarhie care 
concentră în mânile ei atâta putere şi atâtea foloase, se com- 
puneă, în Moldova, de 28 familii, în Ţara Românească de un 
număr cu puţin mai însemnat. Nu cunosc în istoria Europei 
întregi nici un exemplu de aşa de mare putere împărțită de 
un număr atât de mic de oameni. 

Printre boierii cei mari cari alcătuiau această oligarhie 
erau mulți oameni evlavioşi, iubitori de ţară, buni la inimă, 
blânzi, drepţi, binefăcători; dar ţineau morţiş la ceea ce numiau 
drepturile şi pronomiile lor pe cari le priviau ca sfinte şi, cu 
toată dreptatea şi blândeţa lor, abuzau de puterea ce o aveau 
față de acel slab fiind că astfeliu eră obiceiul şi pentru că este 
firea omului să abuzeze d= puterea lui de câte ori nici o sta- 
vilă nu este pusă acelei puteri. 

Cutare boier mare din Moldova, pe care l'aş puteâ numi, 
bun şi drept, pe lângă că făcuse însemnate daruri Casei Sfân- 
tului Spiridon din laşi, pe lângă că hrăniă cu cheltuiala lui pe 
mulțime de vadane şi de oameni nevoieşi, atât în Iași cât şi 

pe moșiile lui, înzestră in fiecare an câte două-zeci şi patru de 
fete sarace, dăruind fiecăreia, ca să-i ducă zestrea acasă, câte 
un car cu patru boi aleşi de mire dintre cirezile sale. Acelaș 
boier ţineă pe socoteala lui, în şcoli înalte din străinătate, trei 
fii de boierănaşi sau de vechili ai lui). Totuș el fù poate po- 
trivnicul cel mai învierșunat al lui Kisselev când acesta voi să 
modifice în chip mai prielnic ţaranilor dispoziţiunile textului 
primitiv al Secţiei VII a Capitolului III din Regulament, şi 
nime nu susținu în Adunarea de Revizie şi în Obşteasca Adu- 
nare cu atâta indârjire pretenţiunile boiereşti la indemnizaţia 
pentru scutelnicii oboriţi. 

Pentru a putea înţelege asemene anomalie: oameni buni 
şi blânzi împilând şi brutalizând fără nici o dreptate pe acel slab 
şi râpindu-i dreptul lui, trebue să ne pătrundem de două fapte. 

Nimic nu putea să fie mai străin de boierul cel mare din 
vremea anteregulamentară decât concepţiunea legii, a unei legi 
aceeaș pentru toți, care nu poate să fie înlăturată sau siluită 
de nime ori cât de puternic ar fi. Nu domnise doară în ţările 
noastre nici odată legea în înţelesul ei adevărat, ci totdeauna 
numai arbitrarul celui puternic. Această domnie a arbitrarului 
nu încetase nici macar pentru o clipă, ea se făcuse tot mai 
mare cu cât obştia slăbise, sub dânsa trăise strămoșii, moșii şi 
părinţii boierului dela 1830, sub dânsa se trezise şi el. Sub acea 
domnie, a arbitrarului, voinţa puternicului n'avea frâu, ea erà 
lege pentru acel slab. Boierul chiar bun şi blând eră om și ca 
atare avea ceasurile lui de mânie sau de toană, erà înşelat sau 
zidărit de acei care-l înconjurau şi acel neputincios, nefiind ocrotit 
de lege împotriva acelor toane, a acelor ademeniri, trebuiă să 
plece capul şi să sufere în tăcere şi nedreptăţile şi împilările şi 
brutalităţile pricinuite de ele. 

Apoi, în urma împrejurărilor politice în cari trăise ţara, 
în urma nestatorniciei, a neorânduielii, a schimbărilor necon- 
tenite, a neştiinţii cumplite, nu mai şţiea acuma nime cu pre- 
ciziune pănă unde merg drepturile stăpânului, care este punctul 
în care ele calcă peste acele ale săteanului. Cine își mai bătea 


1) Tus trei au ajuns la demnități înalte între 1860 şi 1870. 

atunci capul cu adunarea hărtiilor vechi împrăştiete peste toată 
țara pentru a lumină cu cuprinsul lor starea drepturilor fiecăruia. 

Cultura boierilor erâ aproape nulă; toţi ştiau grecește, obiş- 
nuit aplă, mult mai rar elenică, unii ştiau puţin nemţeşte, apoi, 
mai mulţi emigraţi venind în urma Revoluţiei franceze în ţară, 
limba franceză începuse a se răspândi printre tineret, iar bă- 
trânii o cunoşteau puţin. Foarte mic eră numărul acelor în a 
căror case se găsiă vre un început de bibliotecă. 

Boierii cei bătrâni erau oameni strângători şi cari aveau 
o ordine minunată în afacerile lor; posedăm din vremea ante- 
regulamentară numeroase condici cuprinzând veniturile și chel- 
tuielile mai multor boieri mari cari, pe lângă ca ni dau o mul- 
țime de amănunte asupra traiului lor și asupra valorii de pe 
acea vreme a lucrurilor, ni arată ordinea minunată care domni 
în casele boiereşti. Viaţa materială îi costă prea puţin, căci 
aduceau dela moșiile lor grânele, verdeţurile, fructele, vinul, 
păserile, mieii, berbecii, porcii, vânatul, fânul, paiele trebuitori 
pentru hrana lor şi a mulţimii care trăiă pe lângă ei, a caselor 
şi a grajdiurilor lor şi lemnele pentru încălzit. Transportul acestor 
provizii eră făcut de taranii deosebitelor moșii în socoteala bo- 
ierescului. Ca slugi aveau mai cu samă ţigani robi cărora nu 
li plătiau leafă, caii de trăsură şi de călărie îi luau din herghe- 
liile lor. Scoteau bani din pungă numai pentru băcălii, îmbră- 
căminte, petreceri şi învăţătura copiilor. 

Căci trebuie să recunoaştem că acei boieri lipsiţi de cul- 
tură îşi dădeau foarte bine samă de trebuinţa învăţăturii pentru 
copiii lor. De pe la începutul veacului XIX, îi vedem ţinând 
în casele lor profesori străini, nemți sau francezi, mai ales fran- 
cezi, cărora li plătiau lefi bune pentru a învaţă pe fiii lor. După 
pacea dela Adrianopol, fiii de boieri români cari pănă atunci 
frecuentase Universitățile străine numai în chip excepţional, 
încep a merge în deobşte să-şi desăvârșască studiile in Germania 
sau în Franţa. 

Merseră în această privință chiar mai departe; nemulţă- 
mindu-se să subvie numai la învățătura în străinătate a co- 
piilor lor, ei trimiteau uneori sau odată cu acei copii sau deo- 
sebit, dar tot pe cheltuiala lor, pe fiii boierănaşilor protejaţi de 

ei, pe acei ai vechililor, ai vatajilor, şi ai logofeţilor cari îi slujise 
cu credinţă. 

Afară de prea puţine excepţiuni, boierii cari erau oameni 
maturi la 1830 pastrară obiceiurile de ordine și de cumpăneală 
în cheltuieli urmate pănă atunci. Cheltuielile de traiu se mai 
ridicară, luxul din oriental ce erà se europeaniză, se cheltuiră 
sume mari cu clădirea de curți mari şi de grădini frumoase la 
țară, se făcură oareşicari călătorii costisitoare la băi sau prin 
capitalele Europei, dar veniturile moșiilor crescând răpede, îm- 
pătrindu-se şi încincindu-se în câţiva ani, putură lesne să poarte 
povara acestor cheltueli făcute cu măsură. Boerii pe cari Re- 
gulamentul îi găsise în vârsta coaptă muriră aproape toţi cu 
averile moştenite dela părinţi nu numai întregi dar chiar sporite. 

Prea puţini dintr'inşii stăpâniţi de patima cărţilor sau îm- 
bataţi de plăcerile noue de cari dăduse prin ţările din Apus, 
sărăcise sau erau aproape de ruină, sdrobiţi sub povara datoriilor. 

Boierii cei bătrâni căutau moșiile lor băbește, după cum 
apucase dela părinţii lor, numai cu deosebirea că arau şi sa- 
manau neasămănat mai mult. Inovaţiuni nu făceau şi expu- 
neau capitaluri neînsemnate pentru căutarea moşiilor. Mulţămit 
boierescului afacerea erà profitabilă şi fără risic. 

O creştere greşită făcuse din boierii bătrâni nişte oameni 
vanitoşi şi foarte accesibili măgulirii. Fiecare boier mare eră în- 
cunjurat de o mulțime de clienţi și de protejaţi: boieri mai mici, 
boierănași, mazili, slugi vechi, unii trăind numai din favoarea 
lui, alții căutând acea favoare pentru a capată slujbe grăsișoare, 
gheliruri folositoare, ocrotire împotriva vre unui duşman, aju- 
tor spre a-şi puteă mulțămi poftele, sprijin la judecăţi. Toată 
această lume cunuscând slabăciunea boierului, îl măguliă care 
de care mai tare, îi pândiă dorinţile pentru a le satisface cât mai 
curând, ori de ce natură ar {i fost; între ei eră o întrecere pentru 
a dobândi cât mai mul: din favoarea stăpânului. 

Când acel stăpân eră în stujbă, cea dintăiu grijă a lui erà 
punerea în pâne a protejaţilor, destribuindu-li toate slujbele 
subalterne cari atârnau de dânsul. Când nu erà în slujbă, o 
mare parte a vremii lui erau întrebuințată în țesutul unor in- 
trigi menite a-l readuce în slujbă. Printre acei boieri nu lipsiau 
oameni cari intrau în slujbă nu numai pentru a-și mulțămi 

vanitatea şi a răsplăti pe acei ce-i măgulise, dar şi pentru a-şi 
spori averea (doar exemplul venià de sus): ei vindeau drep- 
tatea, vindeau slujbele, vindeau întreprinderile. Dar nu se poate 
tăgădui că pe lângă aceştia erau mulţi oameni a căror mâni, 
curate la intrarea în slujbă, rămâneau tot atât de curate şi la 
ieşirea lor dintr'insa. Din nenorocire însă, mulţi dintr'inşii erau 
' încunjuraţi de o droaie de ciraci (protejaţi, clienţi), cari se chi- 
vernisau fără ruşine şi ştiau cum să astupe ochii şi urechile 
stăpânului bun ci cinstit, dar slab în fața măgulirii. 

Cu toţiii îşi iubiau ţara, dar la cei mulţi această iubire de 
tară nu treceă peste orizontul îngust ce-l apucase dela părinți: 
binele țării eră mai ales binele boierimii. Doriau ca ţaranul să 
aibă hrană imbielşugată, locuinţă bună şi haină curată pentru 
el și ai lui, dar nu-i ducea mintea că, pentru binele ţării, trebue 
ca poporul să s'imbogătească și să se ridice. Obişnuiţi de atâta 
vreme cu starea smerită a ţării, cei mulţi din ei nici nu se 
gândiau ca i se poate croi o soartă mai bună, mai cinsteşă. Un 
mic număr din ei pricepeau însă ideea de neam; ei vorbiau 
de pe atunci de unirea Principatelor. 

Dar aspiraţiunile lor naţionale nu mergeau pănă la nepa- 
sare pentru interesele lor. Nu trebuie să ne îndoim că, dacă ei 
nu Sar fi incăpăţinat precum se încăpăţinară spre a pastră 
şi chiar a spori niște privilegii cari, în cea mai mare parte se 
sprijiniau numai pe abuz şi nu sar fi lăcomit să stoarcă din 
raporturile dintre dânșii şi ţarani încă mai mult decât prin o 
serie de uzurpări storceau pănă atunci, ei ar fi putut obţine 
dela Kisselev, sul punctul de vedere al desvoltării naționale, 
mult mai mult decât au obţinut. 

S'a făcut mult caz de iubirea pentru Ruşi ce o aveau bă- 
trânii boieri, şi li s'a făcut un capăt de învinovăţire din cauza 
plecării lor la toate voile Rusiei. Acele simţiminte erau cu 
totul firești. Nu eră cu putință ca ţările române, reduse la cea 
mai ticăloasă stare de slăbăciune, strivite, exploatate şi siluite 
de groaznicul arbitrar al Turcilor, să nu privească ca mântui- 
toarea lor firească pe puternica lnpărăţie, de o lege cu ele, 
care prin biruinţile ei necontenite redusese cu desăvârșire puterea 
păgânilor asupritori şi acuma, în urmă, curăţise ţărmul de miază 
noapte al Dunării de garnizoanele turceşti, scapase aceste ţări 

de birurile necontenite, nesfârşite şi nemărginite ce li impu- 
puneau Turcii, li închezeșluise Domnia p*mânteană, slobozenia 
comerțului şi a navigaţiunii pe Dunăre. Cunoscând slăbăciunea 
cumplită a acestor ţări, boierii, nu puteau să caute sprijin decât 
în ajutorul puternic al Rusiei. Faţă cu asemene împrejurări nu 
este de mirat că, când sa tratat noua alcătuire ale ţării, ei nu 
au îndrăznit să se opună năzuinţilor cotropitoare ale Rusiei și 
amestecului nejustificat a acelei Impărăţii in trebile ţării. Noua 
alcătuire, rea cum eră, alcătuiă doară un progres destul de 
urieş faţă cu starea de lucruri în fiinţă cu patru ani nainte. S'a 
zis ca boierii nu aveau încredere în puterea de viața a popo- 
rului român, că nu credeau în viitorul acestor ţări. Invinovăţirea 
poate să fie întemeietă în cât priveşte obştia lor; dar proiectele 
de constituţie ale lui Dumitrache Sturdza și ale cărvunarilor 
lui Ioniţă Sturdza, năzuinţi'e unioniste ale lui Iordache Catargiu 
şi a altora dovedesc că atât simţimântul naţional cât şi încre- 
derea în viitor erau departe de a fi străine multora din ei. 

Regulamentul Organic făcuse lat de tot hogaşul care în- 
cepuse, de o jumatate de veac, să despartă cele două frac- 
țiuni ale clasei stăpânitoare. In mica boierime, cum i se ziceă, 
umilită, despreţuită, nedreptăţită de cea mare, asimilată cu slu- 
gile ei cari adesea capatau pitace de ranguri la cari nici nu 
puteau visă mulţi boierănaşi ai căror strămoși își văzuse ocinile 
întărite de Mușalini și de Basarabi, dar neputincioasă faţă de 
potrivnicii ei, se stârnise o ură cumplită. 

Dacă boierii cei mari ar fi fost mai luminaţi şi mai pre- 
văzători, departe de a instrăină de dânșii pe nişte neamuri ai 
căror moşi şi strămoși fusese în curs de veacuri priviţi ca semeni 
de moșii şi strămoșii lor şi cu cari aveau legături de rudenie, 
iar fi privit ca fraţi, ar fi făcut cauză comună cu dânşii şi ar 
fi căutat să închege macar rămăşiţile vechei clase stă pânitoare, 
o asemene alcătuire, cuprinzând jumatate din stăpânirea terito- 
rială a ţării și toată inteligenţa ei, ar fi opus năzuinţilor demo- 
cratice cari se manifestară în curând o impotrivire ce cu greu 
Sar fi putut birui. Mare a fost greşala tăptuită astfel de boie. 
rimea cea mai împotriva propriului ei interes, dar binecuvân- 
tate pentru națiunea română fost-au urmările ei. 


www.dacoromanica.ro 


255 


2. Despre noua generaţiune boierească. Ruina boerimii 
celei mari. 


Sub această denumire cuprind atât pe boierii cari erau 
vrâstnici dar încă tineri la 1836, cât şi pe acei cari ajunseră la 
vrâstnicie înainte de sfârşitul Domniei lui Mihaiu Sturdza. 

Acei dintăi fusese învaţaţi în ţară de dascali străini, mai 
adesea francezi, făcuse aproape toţi călătorii în străinătate, lepă- 
dase portul oriental şi se îmbracase în haine europene, iar cei 
de ai doilea, învațaţi şi ei în ţară de dascali străini, fusese tri- 
mişi pe la şcolile înalte din Germania şi din Franţa spre a-şi 
desăvârși învățătura. Dacă dascalii străini li inoculase mai multă 
sau mai puţină cultură, după cât ştiau ei şi după cât școlarii 
erau susceptibili să înveţe, ei nu putuse să li dea decât puţină 
creştere; creşterea lor erà încredinţătă, ca şi acea a părinţilor 
lor, mai cu samă slugilor din casă, adică robilor ţigani. O 
asemene creştere nu puteă să fie decât deplorabilă. Tinerii mol- 
doveni şi munteni cari merseră să-și desăvârşască învăţătura 
în străinătate erau niște mici orientali în toată puterea cuvân- 
tului, mânjiți cu prea puţină spoială europeană. Ei erau niște 
naturi vergine, cu desăvârşire stăpăniţi de patimile şi de instinc- 
tele lor: nu ţiganii robi ar fi' putut să-i înveţe a le stăpâni. 
Dând de farmecul vieţii europene şi de plăcerile ei, gustară 
dintr'însele cu o adevărată lăcomie de sălbateci: cei mulţi s'în- 
toarseră în ţara fâră diplome, dar cu datorii şi cu o sănătate 
dărăpănată, cu nişte pofte a caror mulțămire ar fi cerut averi 
neasămănat mai mari decât acele ce le aveau. 

Din norocire mai aduseră cevà cu dânşii: conștiința de 
neam şi dorul de a-şi desrobi ţara. Nepoţii boierilor cari rugase 
pe Ecaterina să ieâ ţările noastre sub sceptrul ei se întorceau în 
țară cu totul câștigați ideilor liberale și naţionaliste cari înflă- 
cărau pe atunci tineretul din întreaga Europa upusană. Se in- 
torceau hotărâți să schimbe soarta ţării şi a neamului lor, să 
le puie pe treapta țărilor de unde veniau. Găsiră în ţară un 
număr de boieri bătrâni, plini şi ei de iubirea de ţară şi de 
neam, gată să sprijine năzuinţile lor. 

Acei din tinerii boieri ai acelei generaţii, cari dintr’o îm- 
prejurare sau din alta nu fusese trimişi la şcolile din străinătate, 

îşi capatase invăţătura în niște şcoli particulare deschise de cu- 
rând în ţară şi dela dascali aduşi din străinătate sau veniţi din 
Ardeal. Aceste şcoli, frecuentate şi de tinerii boerimii mici nu 
rămâneau nici ele neinfluenţate de spiritul timpului. Contactul 
între tinerimea care rămăsese în ţară şi acea care se întorsese 
din străinătate avu drept urmare o desăvârșită nivelare a ideilor: 
cu toţii erau naționaliști şi, pănă la un oareș care punct, liberali. 

Dar dacă atingerea cu civilizaţia apusană luminase iubirea 
de ţară înăscută într'inşii şi, dărâmând mărginile înguste cari 
o comprimau, deşteptase într'inşii ideea de neam, ea fu fatală 
pentru starea lor materială. Plăcerile ce le gustase în străină- 
tate îmbatase pe aceste firi nedeprinse cu ele și mai ales ne- 
deprinse a se stăpâni: nu se mai putură lipsi de dânsele. Pe 
lângă desele călătorii ce le făcură în străinătate, cheltuind cu 
acest prilej în chip domnesc, împărtășindu-se cu plăcerile cele 
mai scumpe, voiră să ducă în ţară acelaş traiu care-l duceau 
în străinătate familiile nobilimilor de acolo, cu stări întemeiate 
de veacuri. Ei găsise într'adevăr averi mari teritoriale făcute 
de părinţi şi de moşii lor, dar cari erau departe de a da ve- 
nituri în proporţie cu întinderile lor. Aceste venituri nu puteau 
să ajungă pentru a acoperi cheltuielile nebune făcute cu pri- 
lejul călătoriilor în străinătate, 'hainele şi objectele scumpe 
aduse din străinătate cu prețuri mărite şi prin costul trans- 
portului şi prin câştigul nemăsurat al vânzătorului, trăsurile 
aduse din Viena şi din Londra, masa peste samă de bogată, 
tot traiul luxuos şi, mai ales, desordinea şi risipa cari erau 
semnul distinctiv al nouei generaţii. 

Pe cât de cumpătaţi, de plini de rânduială, de strângători 
fusese bătrânii, pe atât de răi gospodari şi de risipitori erau fiii 
lor. La aceste cusururi trebue să mai adăogim și patima cărţilor,. 
căreia o mare parte din membrii nouei generaţii îi căzuse jertfă. 

Văzând că veniturile lor li ajung şi că fiecare an ei se 
îngloată din ce în ce mai tare în datorii contractate cu ipotecă 
la Jidovii de a-pururea la pânda unor afaceri folositoare, cei 
mulți din boierii moldoveni, pentru a şi mari veniturile, se apu- 
cară de plugărie chiar pe moşiile ce pănă atunci le 'dădeau în 
arendă. Dar împinși de reminiscenţele ce le aveau din timpul 
petrecerii lor în străinătate mulţi din ei nu voiră să mai 

urmeze cu plugăria băbească a părinţilor. Vechilii de moşii 
cei vechi, afară de puţine excepţiuni, fură daţi afară și înlocuiţi 
prin aventurieri străini, Nemţi şi mai adesea Leşi, cari ştiuse 
să convingă pe ușuratecii lor stăpâni că vor face să ieasă pâ- 
rae de aur din moşiile lor. Aceşti străini erau sau cu totul fără 
cunoştinţi agricole sau, dacă se îndeletnicise mai înainte, în 
țara lor, cu plugăria, acea plugărie erà cu totul deosebită de 
acea ce se făceă în ţara noastră. Stăpânii avură a plăti, nu 
numai lipsa lor de experienţă ci şi acea a nouilor vechili. Apoi 
acești străini erau în deobște cumplit de aspri cătră ţaranul 
român, pe care îl priviau ca pe o vită şi prea adesea îl împilau 
şi îl jăfuiau în chip neomenesc, mai mult in folosul lor personal 
decât în acel al stăpânului. Am aratat mai sus ce făcuse vechilii 
leşi ai lui Beizadea Grigorie pe moşiile mănăstirești dela munte. 

Indemnaţi de vechilii lor, boierii începură a cumparà, pe 
lângă multe trebuitoare, şi o mulţime de material netrebnic dar 
costisitor, începură să bage în moşii capitaluri însemnate împru- 
mutate dela Jidovi pe ipotecă şi cu dobânzi grele. Viaţa lor 
risipitoare nu numai că-și urmă în acest timp cursul, dar risipa 
se făceă mai mare. Boierii scontau valoarea grâului lor neră- 
sărit. Călăuziţi de un optimism orb și în prada unor iluzii ne- 
bune, socotiau la începutul anului cât puteă să li deà recolta 
de abiă pusă în pământ, sprijinindu-şi totdeauna socoteala pe 
rodirile cele mai mari, împrejurări potrivnice neintrând de loc 
în socotelile lor. Apoi se angajau orbește în cheltuieli şi împru- 
mutau bani pentru a-și mulțămi poftele şi toanele cu credința 
că recolta viitoare îi va pune în stare să le achite cu uşurinţă. 

Această socoteală ieșiă mai totdeauna rău. Chiar când pânea 
se făceâ cu îmbielșugare, cheltuielile mari pricinuite de o gospo- 
dărie fără socoieală, risipa şi furăturile vechililor absorbase cea 
mai mare parte din venit. Totuş stăpânul nu întrebuinţă su- 
mele încasate pentru a achită macar dobânzile datoriilor lui, 
ci le întrebuinţă în cheltuielile lui. obișnuite pe cari nici gândiă 
să le micșoreze. Cu acest sistem de cheltueli nemăsurate, îmbi- 
nate cu o deplorabilă administraţie a moşiilor, nu este de mirat 
că acei din boierii moldoveni cari ajunsese la vrâstnicie la în- 
ceputul regimului regulamentar să fi fost ruinaţi cu treizeci de 
ani mai târziu. Dacă cei mulţi din ei îşi mai pastrau moşiile 

la 1864, aceste moşii erau în deobşte atât de ipotecate în cât 
în realitate ele aparţineau mai mult creditorilor jidovi decât 
boierilor. Boierimea când se luptă împotriva lui Cuza pentru 
pastrarea privilegiului puterii politice îşi pierduse de fapt 
averile. 

In Ţara Românească boierimea, mai ales acea mare, nu 
fusese obişnuită să trăiască la ţară, eră cu totul străină de plu- 
gărie şi neînvățată cu dânsa. Tânăra generaţie de boieri mun- 
teni îşi îndreptă şi ea paşii pe povârnișul care duce la pierderea 
averilor, dar averile lor erau mai mari decât acele ale boieri- 
lor moldoveni şi nici odată nu li treci prin gând să facă plu- 
gărie intinsă pe socoteală lor. Urmarea fu că ei işi pastrară 
averile timp mai îndelungat decât Moldovenii. 


3. Boietimea cea mică. 


Cultura boierimii celei mici eră încă mai slabă decât acea a 
boierimii mari; puţini dintr'inşii învaţase ceva carte grecească, 
numai un număr cu totul infim rupea neniţeşte sau franțu- 
zeşte. Ea avea toate cusururile boierimii celei mari, exagerând 
chiar pe unele din ele; faţă de cei mici eră mai nemiloasă şi 
mai lacomă; mai slabă decât boierimea cea mare, şiretenia şi 
prefacerea erau poate mai desvoltate la dânsa. Dar, pe de altă 
parte, erà mai puţin înstrăinată de popor; de oarece se ames- 
tecase mai puţin tu Grecii, înrâurirea acestora asupra ei fusese 
neasămănat mai mică. Iubirea lor de ţară, deşi strâmtă și ne- 
luminată, eră sinceră; simțimântul de neam erà în deobşte mai 
desvoltat la ei. 

Boierii cei mici efau şi mai cumpăniţi în obiceiurile şi în 
cheltuielile lor decât acei mari; economia la dânşii se apropia 
de sgârcenie. N'aveau absolut nici o idee de lux, trebuinţile lor 
erau cât se poate de modeste. Ei se mulțamiaui să trâiască 
aproape exclusiv din productele în natură a moșiilor lor; vin- 
deat cât mai multe din acele producte puteau, vârau cât mai 
mulţi bani în pungă şi scoteau căte un leu dintriinsa numai 
din când în când. 

Faţă de ţarani erau heasămănat mai latomi, mai împilă- 

tori şi mai lipsiţi de scrupule decât boierii cei mari, îi năcăjau 
cu o mulţime de chiţibuşuri la cari cei dintăi nici nu se gândiau. 
Găsindu-se în atingere mai directă cu ţaranul, fiind mai aproape 
de el, jugul lor eră mai greu, căci îl apasă în toate zilele, 
fără răgaz. 

Ca şi boierii cei mari, boierii cei mici dacă erau inculţi 
înțelegeau preţul ce trebuiă să-l aibă cultura pentru copiii lor. 
Câţiva din ei făcură jertfe însemnate în proporţie cu averea lor 
pentru a-şi trimite fiii în străinătate, mulţi îi trimiseră să în- 
vețe în aceleași şcoli din ţară în cari învaţau copiii boierilor 
celor mari. 

In Moldova, boierii cei mici se grăbise să s'adune împre- 
jurul lui Ioniţă Sturdza, întăiul Domn pământean de care se 
bucură ţara după lungul şir al Domnilor fanarioți. Domnul care 
avuse legături cu mulţi din ei incă înainte de Domnie se în- 
cunjură cu ei, spre marele năcaz ul boierilor celor mari, rămași 
din această pricină în surgun de bună voie la Cernăuţi şi cari 
dăduse partidului boierilor celor mici, cari încunjurase pe Domn, 
porecla de partid al ciocoilor. Acest partid călăuzit de Ior- 
dache Catargiu, un boier de mâna întâia, care se alipise lor 
şi de Spatarul Draghici, alcătuise proiectul de constituţie în 77 
articole care fu supus Porții şi care eră mult mai înaintat decât 
acel al ocârmuirii „republiceşti“ alcătuit altă dată de Dumi- 
trache Sturdza procurând partidului care-l dăduse la iveală 
noua poreclă de partid al cărvunarilor. 

Supararea lor fù mare când aflară ce parte a leului îşi 
croise boierii cei mari in noul aşăzământ al ţării, atât de mare 
încât ei, cu toată ocupaţia rusască, se pregătiră să se roca- 
șască. Kisselev prinzând de veste, arestă pe capii lor ceeace 
puse in aparenţă capăt agitaţiei. Zic in aparentă, de oarece este 
probabil că mişcărea țărănească din primavara. anuui 1831 tre- 
buie pusă în legătură cu acea a boierilor celor mici şi că ei ne- 
cutezând să se mai mişte după arestările făcute de ocârmuire, 
dădură vânt ţaranilor. Nemulţămirea lor nu erà potolită nici 
în primii ani ai Domniei lui Mihaiu Sturdza, precum dovedeşte 
complotul lui Leontie Radu, în care se găsiră implicaţi atâţi 
boieri de mâna a doua, de buierănași și de mazili. 

Boierimea cea 'mică hrăniă în privința Rașilor aceleași 

simţiminte ca şi boierii cei mari: Rusia eră puterea cea mai 
mare din lume, iubiau pe Ruşi fiind că erau şi ei creștini 
pravoslavnici și mântuise ţara de Turci. 


4. Boierimea şi mişcarea de redeşteptare. 


Regimul Domniilor regulamentare şi abuzuriie la cari dă- 
deà loc avea potrivnici, pe la 1845, următoarele elemente: 

a) O parte din boierii mai bătrâni cari erau pătrunşi de 
idei naţionaliste şi desgustaţi de abuzurile regimului în fiinţă; 

b) Aproape toată generaţiunea tânără a boierimii celei 
mari, atât acei cari fusese la şcoli în străinătate cât şi acei ră- 
maşi în ţări; şi unii şi alţii erau câştigaţi de curentul ideilor 
naționaliste şi generoase, atât de puternic atunci în Europa 
întreagă; 

c) Aproape toată boierimea mică, acei bătrâni fiindcă 
rana făcută de Regulament şi amorului lor propriu şi intereselor 
lor rămăsese vie şi usturătoare, acei tineri, din cari mai mulţi fu- 
sese in străinătate, fiindcă erau şi ei însufleţiţi de ideile noue: 

d) Toţi privilegiaţii nemulţămiţi de regimul în fiinţă fiindcă 
nu li satisfăcuse poftele şi nu li dăduse vre-o atenţiune. 

Mişcarea avù un caracter cu totul deosebit în fiecare 
Principat. 

In Moldova ea fù excluziv opera boerimii. Programul de 
reforme ce capii mișcării voiră să-l impue lui Mihai Sturdza nu 
numai că nu cereă, dar nici macar nu năzuiă la desfiinţarea 
desăvârşită a Regulamentului, căci punctul întăiu cerea „sfânta 
păzire a Regulamentului în tot cuprinsul său şi fără nici o răstălmă- 
cire“. El se mulțămiă cu aplicarea cinstită a acelei legiuiri şi cu 
oarecari modificări de detaliu. Acest program, afară de ultimele 
două puncte"), putea să fie încuviințat chiar şi de consulul ru- 
sesc, Mihaiu Sturdza gândiă altfel, el arestă pe toţi acei cari 
luase parte la mișcare. 

Poporul rămase cu totul indiferent, capii mişcării nici nu 
se gândise să se puie în legătură cu dânsa, să-l trezească din 


1) Desființarea censurii şi formarea gardei cetăţeneşti. Vezi pro- 
gramul în: Anul 1848 in Principatele Române, I, p. 176. 

amorţirea în care se află. Punctul al 4-lea din manifest cerea: 
„Grabnica îmbunătăţire a stării locuitorilor săteni, atât în relaţia 
lor cu proprietarii moșiilor, cât și în acelea cu cârmuirea...“, 
dar cu bună samă că acei cari înscrisese acest punct în pro- 
gramul lor ar fi fost foarte neplăcut surprinşi dacă li s'ar fi 
cerut să-l desvolte şi să intre în amănunţimile îmbunătățirilor 
ce cereau. Cu zece ani mai târziu tot încă nu erau lămuriţi 
asupra acelor îmbunătăţiri; putem fi siguri că și în această 
privinţă ei se gândiau numai la aplicarea cinstită a dispoziţiilor 
regulamentare. 

Boierii cari făcură mișcarea dela 1845 în Moldova erau 
în realitate numai nişte diletanţi în conspirație şi, în fundul 
inimii, nişte conservatori convinși de sfinţenia drepturilor lor 
față de săteni, dar ei erau totodată oamenii cu inimile sus puse, 
suflete generoase. Lovind în abuzurile făptuite de ocârmuirea 
lui Mihaiu Sturdza, loviau totodată în putinţa lor de a abuză 
fără teama unei osânde, căci această putere, după Regulament, 
aparjineă excluziv Domnului și boierimii celei mari şi fusesc 
de veacuri privilegiul lor cel mai de preţ. Punctele conţinute 
în manifest erau de altmintrelea numai un minimum, un pro- 
vizor cu care se mulțămiau pentru moment capii mişcării, dar 
în realitate cu toţii ţintiau la stabilirea unei ocârmuiri consti- 
tuționale, după modelul celor în ființă în unele state din Apus. 
Țintiau deci de fapt la oborârea tuturor privilegiilor ce părinţii 
lor le înscrisese cu atâta grijă în aşăzământul regulamentar. 

Erau nişte naţioralişți convinşi şi inflăcăraţi: mișcarea 
pentru Unire îi găsi aproape pe toţi strânşi sub steagul ei, lupta 
cea grea fu dată în Moldova de dânşii. 

In Țara Românească boirimea mare se ținù mai departe 
de mişcarea dela 1848, care fu călăuzită mai cu samă de ele- 
mente mai apropiete de popor, boieri mici şi oameni noui: 
oamenii cu nume mari boierești cari luară o parte activă 
la ea se numără pe degete. Ea fù mult mai bine pregătită 
şi, mai ales, conducătorii avură grijă să facă pe popor partaș 
la dânsa, făgăduindu-i ruperea legăturilor de robie înființate de 
Regulament şi stăpânire desăvârșită peste părticica lui de pământ. 
Nu încape îndoială că dacă ţara ar fi dispus atunci de arme şi 
de muniţiuni, poporul însufleţit de o asemenea perspectivă ar 

fi luptat cu cea de pe urmă învierşunare pentru a face ca ea 
să nu dispară, ci să devie o realitate. 

Cu mult mai îndrăzneţi, cu mult mai înaintați în ideile 
lor, acei cari se găsiau în capul mişcării din Ţara Românească, 
nu se mulţămiră a cere aplicaţia lui cinstită, întăia lor grijă 
fu să-l oboare, fapt care fu plin de urmări folositoare pentru 
viitorul imediat al acestor ţări. 


5. Naşterea unei clase noue. 


In amândouă ţările se născu, în cursul epocii regulamen- 
tare, o clasă nouă. Ea erà alcătuită cu privilegiați noui, făcuţi 
cu duiumul prin favoarea Domnilor şi a boierilor și din oameni 
imbogăţiţi ieşiţi din clasele neprivilegiate. Cea dintăiu categorie 
mai ales eră număroasă. 

Se ştie că cu toată interzicerea cuprinsă în articolele 399 
şi 400 ale Regulamentului Organic, Domnii urmau, mai ales în 
Moldova, să hărăzească pitace de boierie, fără ca acel care 
beneficiă de o asemene hărăzire să fi îndeplinit într'adevăr 
slujba căreia corespundeă titlul hărăzit. Se boieriau astfel sau 
se înalțau în ranguri sute de oameni fără alt titlu sau alt merit 
decât favoarea Domnului sau a vre unui boier influent. Sub 
Mihaiu Sturdza, darea de pitace de boierie eră o monedă des 
întrebuințată pentru a cumparà voturi la alegerile pentru Ob- 
şteasca Adunare, la cari cutezau să se prezinte bonjouriștii 
partizani de reforme. Boierii aveau grijă să boierească astfel 
slugile lor mai de samă: vechili, gramatici, vataji de trupuri 
ue moşii sau de. ogradă, etc. 

Imbogăţiţii cuprindeau negustori şi fii de negustori cari 
făcuse averi, arendaşi greci, bulgari şi români cari strinsese 
bani, slugi ieşite dela boieri cu o mică avere făcută în chip 
mai mult sau mai puţin cinstit. 

In ultimii ani regulamentari se mai adăogise cătră noua 
clasă fii de imbogăţiţi cari invaţase la şcolile din străinătate şi 
un număr de oameni născuţi „din prostime“ cari, prin o muncă 
încordată şi cu preţul a unor nesfârşite privaţiuni, izbutise să 
termine cursul celor două sau trei şcoli publice din ţară sau 

chiar, uneori, din străinătate, în urma unei burse obţinute dela 
Ocârmuire sau dela vre un boier mişcat de sârguinţa tânărului. 

Este bine înţeleş că, dată fiind uşurinţa cu care se capa- 
tau pitacele de boierie, numai acei din membrii nouei trepte 
sociale cari nu voiau să le aibă nu le primiau. 

Cei mulţi fiind oameni deştepţi şi plini de initiativă, erau 
doritori de a jucă și ei un rol politic, unii pentru a se împăr- 
tăși de putere spre a-şi înlesni și a-şi mări câștigul, spre a 
duce un traiu mai plăcut, alţii spre a-şi satisface ambiţiunea, 
unii împinși de un dor sincer de a contribui la propăşirea ţării 
şi la împlinirea marilor idealuri naţionale cari aveau de pe 
atunci adepţi atât de însufleţiţi. Dar fiind oameni fără naștere 
şi cu o creştere în deobşte neingrijită, erau priviţi cu bănuială 
şi cu un dispreţ rău deghizat (când eră deghizat), nu numai de 
câtră obștia boierimii celei mari. dar chiar şi de straturile mai 
conservatoare ale boierimii celei mici. 

Acei dintre dânşii care se ridicase prin cultura ce o do- 
bândise se unise, încă la studii fiind, cu capeteniile surgunite 
ale mişcării dela 1848 în Ţara Românească, ale căror idei şi 
aspirațiuni le îmbrăţoşase cu totul. Erà firesc ca rămășița nouei 
clase, alcătuită în mare parte din oameni cari prea bucuros sar 
fi alipit boierimii, dar fusese răspinși de dânsa, să se arunce în 
braţele unui partid căruia viitorul îi surâdea şi care eră menit 
să distrugă stavilele cari îi despărţiă pe dânşii de țelul dorit. 

Pănă atunci în ţările noastre aveau ființă, de fapt, numai 
două clase: acea stăpănitoare, boierii şi acea stăpânită, ţaranii, 
căci negustorii pământeni erau, chiar în Ţara Românească, prea 
puţin număroşi pentru a putea pretinde la vre-o însemnătate: 
între stăpâniţi şi stăpânitori nu erà clasă intermediară. Oamenii 
cari, de fapt, călăuziau mersul partidului reformelor pricepuse 
dela început greutatea unei asemene situațiuni. Imbunătăţirea 
soartei stăpâniţilor cu totul lipsiţi de cultără şi cu desăvârşire 
pasivi în punctul de privire politic, fiind incapabili de a luptă 
pentru drepturile lor, atârna astfel numai dela bunavoinţă a 
stăpânitorilor şi, dat fiiind egoismul firesc al omenirii în deobşte 
şi acel al oricărei clase privilegiate în special, eră puţin probabil 
ca ei, de bună voie, să jertfească ceva din privilegiile lor. In- 
transigenţa deputaţilor proprietari în comisia convocată de Gu- 

vernul Provizor la 1848, alcătuiă o dovadă vie despre acest 
adevăr. Fără a îmbunătăţi soarta săteanului, fără a-l desrobi, 
fără a obori macar parte din privilegiile şi monopolurile oli- 
garhiei, nu putea să păşeasca țara pe calea propașirii. Se simţiă 
greu lipsa unei pături cu ştiinţă de cărte, în stare să joace un 
rol politic activ şi să lupte pentru desființarea monopolului pu- 
terii şi a averii ce şi-l însuşise oligarhia. Erà firesc ca ei să 
încerce a atrage în tabăra lor pe aceă clasă nouă, care cu- 
prindea pe lângă câţiva oameni culţi, pe lângă unele talente și 
o mulțime de elemente energice, harnice la treabă şi harnice 
la luptă. Moraliiatea acestor din urmă lasă prea adesea de dorit, 
dar erau singurele elemente de luptă de cari se puteă dispune, 
vrând nevrând trebuiă să fie întrebuințaţi, sau să se renunţe 
la lupta împotriva vechiului regim care nu se slujiă de altmin- 
rea de oameni mai morali. Cei mulți din ei aveau să lupte îm- 
potriva priviiegiilor boiereşti cu atât mai mai mare învierşu- 
nare, cu cât prin oborârea acelor privilegii dobândiau putință 
de a se bucură şi ei de foloasele de cari avuse parte boieri- 
mea atâta vreme şi de a săvârşi şi ei, la rândul lor, abuzurile 
săvârşite de boieri. 

Vechea clasă stăpânitoare avea să sufere un asalt în urma 
căruia trebuiă se ieasă sdrobită, locul ei avea să fie luat în 
curând de noua clasă stăpânitoare, neasămănat mai număroasă, 
care cu timpul aveă să devie cu mult mai cultă decât cea 
veche şi care aveă să se folosească de slujbe şi de foloase pe 
lângă cari acele ce le monopolizase altă dată boierimea fusese 
nişte nimicuri. 

De chipul în care această nouă clasă stăpânitoare avea 
să înţeleagă datoriile ei cătră țaranimea alcătuind obştia popo- 
rului locuind aceste țări ne vom ocupă mai departe. 

CAPITOLUL XIII 


DESPRE ÎNRAURIREA EPOCII REGULAMENTARE ASUPRA 
TARANULUI ROMÂN 


1. Inrâurirea epocii regulamentare asupra stării 
sufleteşti a ţaranului. 


Regulamentul Organic începuse precum am văzut prin o 
groaznică ştirbire a dreptului de folosinţă ce-l avea ţaranul din 
veci asupra hotarului aşăzării. Apoi noul așăzământ îi impu- 
sese o cătime de muncă cu desăvârşire împilătoare care robiă 
braţele lui pentru o mare parte a anului!). Legiuirea îl mai 
legă de fapt cu desăvârşire de glebă prin stavilele ce le puneă 
strămutării lui 

Aceste trei atingeri noue la drepturile lui veniau din nou 
dela stăpân şi erau făcute în folosul stăpânului care iar îi apărea 
ca dușmanul cel mare impotriva răutăţii căruia trebuia necon- 
tenit să se păzească. Asemenea atingeri, venind după toate 
acele ce le suferiă de veacuri, nu puteau decât să sporească 
bănuiala şi teama de stăpân într'însul; să deă naștere urii. 

Dacă regimul regulamentar eră apăsător pentru ţaran 
prin sine, chiar dacă s'ar fi adus la îndeplinire în chip cinstit, 
el eră făcut de o mie de ori mai nesuferit prin abuzurile la 
cari dădea loc şi despre cari am dat număroase exemple în 
Capitolele V şi XI. Aceste abuzuri făcându-se sau în folosul 
stăpânului sau în folosul înlocuitorului său, arendașul, săteanul 


1) Această muncă eră întradevăr mult mai omenos măsurată în 
Țara Românească, unde ea se ridică la 15 zile adevărate pentru să- 
teanul cu boi şi la 18 zile adevărate pentru acel fără boi. La aceste zile 
însă trebuiau adăugite cele 14 zile ale obaciei, negăsindu-se săteni mun- 
teni cari să se facă slujbași volnici cu anul ca în Moldova. 

le puneă in chip firesc in sarcina celui dintăiu. Blând eră săteanul 
român, smerit, supus; simţimintele lui in urma cumplitei obij- 
duiri ce suferise vreme de veacuri erau mai mult pasive, totuş 
nu erà cu putință ca după ştirbirea săvârșită de Regulament 
şi faţă cu abuzurile cărora acea legiuire dădeâ loc, să nu se nască 
în inima lui ura impotriva acelui ce veşnic il găsiă in calea 
liniştii şi a uşurinţii lui. Pănă la Regulament jafurile şi stoar- 
cerile turceşti, mai impovărătoare decât impilările stăpâneșşti, 
făceau pe aceste de pe urmă să apară mai mici, dar acuma 
domniă bună pace in ţară, Turcii nu mai jăfuiau, nu mai stor- 
ceau aceste ţări, săteanul simţiă toată greutatea apăsării stă: 
pâneşti. Şi această apăsare se făcuse mai grea, eră mai siste- 
matică, mai temeinic alcătuită, mai aspru indeplinită decât in 
vremea dinainte, când starea ţării fiind nestatornică exploatarea 
pământului și a săteanului erà mai mult sporadică. 

Ocârmuirea regulamentară atât de slabă faţă de cel in- 
drăzneţ, de cel cu putere, erà aspră de tot cătră cel slab; la cel 
mai mic semn de nesupunere, adeseori chiar la simpla jăluire 
împotriva unei impilări sau a unei nelegiuiri făptuită de stăpân, 
arendaș sau cinuvnic, biciul dorobanţului loviă fără cruţare şi fără 
indurare. Nici odată n'a fost apasat săteanul român de un jug 
atât de strâns şi de greu ca în vremea Regulamentului. Izbuc- 
niri de ură din partea lui in acea vreme nu-mi sunt cunoscute. 
Totuş avem semne neindoielnice că de pe atunci incepuse a 
clocoti in pieptul lui ura impotriva asupritorilor. Cuvintele unor 
deputaţi săteni in Comisia proprietăţii dela 1848 sunt frumoase, 
starea de lucruri arătate in ele este adevărată, dar ura impo“ 
triva asupritorilor, ura stăpânită de o prudenţă firească, de 
sfaturi inţelepte şi de făgăduinţile oamenilor dela putere, se 
vădește din cuvintele pătimaze ale proeotului Neagu, din acele 
al lui Badea Albulescu, Lipan și Enea Cojocaru. Cuvintele lui 
Lipan: „Noi wam știut nimic de Regulamentul făcut de 
dumneavoastră, ne-am pomenit cu el în spinare,“ ni arată 
cât de bine judecase ei chestiunea și cum o puneau pe ade- 
văratul tărâm. 

Aceste simţiri insă, scapate din gura unor fruntași ai sa- 
telor, aleşi pentru inţelepciunea şi îndrăzneala lor spre a vorbi 
intro Adunare menită a alcătui legiuirea pe care aveă să se 

întemeieze desrobirea lor, întrun moment în care se credea că 
trecutul asupritor zace înmormântat pe vecie, obişnuit erau cu 
îngrijire ascunse de săteni sub masca formulelor de nemărgi- 
nită supunere şi de smerenie în obişnuinţă. 

Amintirea zilelor în cari săteanul fusese chemat să dea 
şi părerea lui asupra chipului în care aveà să trăiască pe viitor, 
să ieă parte la croirea unei soarte mai omeneşti pentru el şi 
copiii lui, a trebuit însă să rămâie neştearsă în minţile gene- 
raţiei de atunci şi să mângâie suferinţile aduse de jugul regu- 
lamentar pus din nou pe grumazul los, cu credinţă că nădejdea 
deşteptată la 1848 într'inşii nu trebuià să piară cu desăvârşire 
şi că ziua dreptăţii tot avea să sosească. 

Boierul dela 1830 purta o haină căreia i se zicea româ- 
nească dar care în realitate erà orientală și se deosibiă cu de- 
săvâşire de acea a obştiei poporului; el vorbiă cu semenii lui 
grecește, nu cetiă mai nimic, împrejurările făcuse din el un 
oriental în toată puterea cuvântului, eră despărţit de ţaran 
_printrun hogaş adânc. 

Boierul dela 1859 purtà haină nemţească, vorbiă cu seme- 
nii lui nemţeşte sau franțuzcşte, cetiă cărţi franţuzeşti sau nem- 
teşti, devenise occidental în formă deşi rămăsese oriental în 
fond. Hogaşul care despărţiă pe tatăl său de sătean se făcuse 
râpă, căci pe când cultura stăpânului crescuse nemărginit, acea 
a stăpânitului rămăsese aceeaş, adică nulă. 

Săteanul român în vremea regulamentară găsindu-se mai 
în atingere cu lumea străină care venià în ţară, această atin- 
gere nu putu decât să-i mai deschidă mintea şi să-i deă oareş 
cari cunoştinţi practice cari pănă atunci îi lipsiau, dar Statul 
nu făcu nimic pentru cultura lui. Şcoli primare nu existau la 
țară decât în prea puţine localităţi, pe unde fuse infiinţate de 
cătră vreo mănăstire sau vre-un boier făcător de bine. Pre- 
cum am aratat mai sus, lasarea obştiei, vreme de o treime de 
veac, fără nici o îngrijire culturală, este unul din pacatele cele 
mai grele ale oligarhiei atât puternice atunci, căci a prelungit 
astfel cu atâta perioada de absolută pasivitate a țărănimii române. 

In rezumat, epoca regulamentară a avut drept rezultat o 
înstrăinare şi mai mare între stăpân și sătean și a mărit în 
chip foarte însemnat dreptele nemulțămiri ale acestui de pe urmă. 

2. Inrâurirea regimului regulamentar asupra stării econo- 
mice a ţaranului. 


Sporirea stării taranului moldovan în vremea regulamen- 
tară a fost aprită: a) de micşorarea pământului de care se fo- 
losiă pentru arătură şi mai ales prin acea a întinderii de fânaţ 
şi de imaș atribuită lui; b) de sistemul exploatării în regie in- 
trodus de Jidovii veniţi din Polonia. El nu mai putu să crească 
cirezile de vite ce le creştea mai înainte: 1) fiind că întinderea 
de imaş şi de fânaţ de “care se bucurase pănă atunci erà re- 
dusă cu desăvârşire de Regulament, 2) fiind că fânaţele şi ima- 
şurile rămase pe sama stăpânului se făceau din zi în zi mai 
strâmte în urma întinderii mereu crescânde a arăturilor stăpâ- 
neşti. Ţintuit într'o falce şi jumătate de arătură ce-i lasă Re- 
gulamentul, silit să lucreze un boieresc împovărător care-i ab- 
sorbă jumatate din zilele de lucru a unei veri, eră silit să umble 
cu săptămânile în chirie pentru a-şi plăti banii birului şi a cu- 
tiei sătești, astfel că pe lângă că eră nedeprins să se îndatoreze 
luând pământ pe bani, îi lipsiă timpul trebuitor pentru a lucră 
întinderi mai însemnate. 

Am văzut ceeace s'a întâmplat cu locuitorii celor patru 
tinuturi din Țara de Jos, Regulamentul a oprit avântul luat de 
plugăria mai întinsă făcută de ei, a pus o stavilă hărniciei lor; 
i-a silit la trândăvie. Sub un asemene regim iniţiativa sătea- 
nului departe de a fi încurajată şi desvoltată erà ucisă. 

Dar dacă regulamentul împiedecă pe ţaran să sporească, 
el îi asigură traiul de toate zilele, atât lui cât şi de fapt copii- 
lor lor. Apoi epoca regulamentară fù o vreme liniştită, fără 
răsboaie şi fără neorânduieli, țaranul moldovan stătu pe loc, dar 
neplecarea lui pentru muncă şi lipsa lui de iniţiativă econo- 
mică nu putură decât să crească. 

Cu totul altfel ni se înfăţoşază lucrurile în Ţara Româ- 
nească. Dreptul de folosinţă asupra hotarului aşăzării se ciun- 
teşte şi mai cumplit decât în Moldova, întinderea de pământ ce 
i se lasă pentru arătură, fânaţ și imaș, de abie îndestulătoare 
pentru hrana lui, nu ajunge pentru acea a vitelor lui: el este 
silit să se învoiască cu stăpânul pentru fânaţ și islaz mai mult. 
Dar pe de altă parte munca unei zile regulamentare este soco- 

tită cinstit, ziua înseamnă o zi şi nu mai mult și, mai ales, nu 
sunt Jidovi în Ţara Românească şi stăpânul sau arendașul 
acolo face plugărie puţină sau de loc. El este silit, pentru a 
trage un venit din moşia lui, să îndemne pe ţarani a arà și a 
cosi cât de mult la început numai în schimbul zeciuielii produ- 
sului sporită mai târziu prin adăogirea unui resfet (ruşfet) care 
merge sporind, dar lasă totuş ţaranului un câștig foarte mulță- 
mitor. Sătenii din Ţara Românească realizând astfel cu plugăria 
câștiguri frumoase, sunt îmboldiţi la muncă și din an în an fac 
sămănaturi mai întinse. Buna lor stare mai creşte sub Domnia 
lui Ştirbei, care mai scade nartul unor munci, desfiinţează slu- 
gile (slujbaşii volnici) şi mai ales regulamentează cu înțelep- 
ciune modul săvârşirii invoielilor pentru prisoase, punând pe 
sătean mai la adăpostul abuzurilor şi a arbitrarului. Cu starea 
şi cu hărnicia creşte şi dârjia lor, ei încep a nu se mai supune 
cu aceeaș ușurință la maltratările și siluirile stăpânilor și ale aren- 
dașilor, semn că simţul demnităţii omeneşti începe a se trezi în ei. 

CARTEA Ill 


— 


DESVOLTAREA CHESTIEL ȚĂRĂNEȘTI 


LEGEA RURALĂ 


CAPITOLUL I 
CHESTIA RURALĂ ÎNAINTE DE DIVANURILE AD-HOC 


1. Chestia rurală şi diplomaţia europeană. 


Chestia rurală fù pusă la ordinea zilei de mişcarea dela 
1848 în Ţara Românească. Părţii luată de țărănime în acea 
mişcare se datoreşte fără îndoială faptul că Curtea Rusiei şi 
Poarta înserară în Actul dela Balta Liman un articol hotărind 
alcătuirea, în fiecare Principat, a unei comisii cercetătoare care 
să arăte „modificările şi îmbunătățirile“ de introdus în Regula- 
mentul Organic pentru „a înființă buna orânduială și siguranţa 
de cari de mai mulţi ani s'a lipsit ţara“. 

Lucrarea Comisiilor fă mărginită în alcătuirea legiuirilor 
dela 1851, modificătoare a dispoziţiilor din Regulament privi- 
toare la legăturile dintre stăpâni și săteni. Aceste legiuiri însă 
nu fură socotite, şi cu drept cuvânt, că deslegând chestiunea 
nici de Românii cari se interesau în chip mai luminat și mai 
cu înadinsul de viitorul ţării lor, nici de diplomaţia europeană, 
luminată atât de raporturile diferiților consuli cât şi de acţiunea 
ageră a Românilor desţăraţi. 

Este probabil că chestiunea fù atinsă în Conferinţile ţinute 

în Viena la începutul primăverii anului 1855. Protocolul acelor 
conferinţe însă, în punctul al 3-lea 1), se mărginește a arată că 
„poziţia politică a celor trei Principate (Moldova, Ţara-Ro- 
mânească şi Serbia) atinge foarte de aproape interesele obşteşti 
ale Europei“ şi exprimă nădejdea că Poarta se va înţelege cu 
celelalte Puteri contractante „fie pentru înmulţirea legislaţiei 
în vigoare, fie pentru modificările ce vor fi de adus într'insa“, 
având Poarta a consultă mai nainte dorinţile ţării în această 
privinţă. 

In Conferinţile ţinute la Constantinopol în Ianuarie 1856, 
de ambasadorii puterilor, cari se ocupară în special de orga- 
nizarea viitoare a ţărilor noastre, chestiunea rurală fu tratată 
mult mai pre larg. 

Printre proiectele de protocol final supuse Conferinţei, acele 
ale trimişilor Austriei, Franţei. Turciei şi Marei Britanii, con- 
ţineau articole speciale la chestia rurală. Acel al baronului 
Prolkesch 2), după ce constată lipsa unor legiuiri sănătoase în 
privinţa proprietăţii, dădea Senatului, a cărui înființare o pro- 
puneă, dreptul să voteze legile privitoare la stăpânirea pămân- 
tului, adăogind cu drept cuvânt că „această chestie alcătuiă 
pricina ori cărei perturbări serioase“, şi mai departe: „Fără 
intervențiunea suzeranului această chestie nu se poate 
pune la cale. Nici un progres nu este cu putință până la 
punerea ei la cale. Principiile întemeietoare trebuesc hotărite 
(de Sultan). Senatul ar fi însărcinat să elaboreze amănuntele“. 

Iată acum textul punctului 25 al proiectului lui Thouvenel*): 
„Raporturile ţaranilor cu proprietarii vor fi regulate prin con- 
tracte de bună voie incheiete înaintea autorităţii şi fără ca legea, în 
asemene materie, să poată pe viitor presupune vre-o primire 
tăcută, afară de cazul când reinoirea arenzilor mar fi fost de- 
nunţată de una din părţi la soroacele venite. Serviciile și ser- 
vituțile personale încă în ființă, sub orice denumire, vor fi 
declarate răscumparabile printr'o lege specială care va 


1) D. A. Sturdza, Acte şi Documente etc., II, p. 627. 
2 Ibid., ibid., p. 925 şi urm. 
3) Ibid., ibid., p. 942 şi urm. 

trebui să fie alcătuită și adusă la îndeplinire cel mult 
peste un ani. 

Proiectul Turciei !) stipulă că: „Regulamentele actuale ale 
Principatelor vor fi revăzute şi corectate în conformitate cu 
noua situaţie a ţării, şi se vor introduce în ele toate refor- 
mele trebuitoare în toate privinţile, ocrotind interesele pro- 
prietarilor spre a închezeșlui buna stare a plugarilor...“ 
Aceste reforme urmau a fi alcătuite de câte o comisie de oameni 
distinşi din fiecare Principat, întruniţi la Constantinopol. Pro- 
iectul lordului Stratford se deosebiă de acel al lui Thouvenel 
numai prin redacţiune: „Raporturile dintre proprietari şi săteni 
vor fi puse la cale în chip echitabil şi cât va fi cu putinţă prin 
bună învoială. Corvezile şi servituţile personale încă în ființă 
sub orice denumire, vor fi declarate răscumparabile prin o lege 
specială care va fi alcătuită şi adusă la îndeplinire cel mai 
târziu peste un an, spre a le face să inceteze cu totul în curând“. 

Această de pe urmă redacţiune fi acea înserată la punctul 
XVII al protocolului definitiv al Conferinţilor încheiet la 11 
Fevruarie 1856 2). 

Articolul XXII şi următoare ale tratatului dela Paris, din 
30 Martie 1856, sunt privitoare la Ţările Române. Ele hotăresc. 
(art. XXIII) că: „Legile şi statutele astăzi în vigoare vor fi 
revizuite“. Spre acest sfârşit, pe de o parte o comisie specială 
de delegaţi ai puterilor avea a se întruni la București cu un 
comisar al Porții, spre a constată starea de faţă a Principatelor, 
iar câte un divan ad-hoc, alcătuit de reprezentanţi ai tuturor 
treptelor, ave să fie convocat spre a se rosti asupra dorinţilor 
populaţiunilor relativ la alcătuirea desăvârşită a Principatelor. 


2. Părerile a câtorva români despre chestia rurală. 
Unirea, Principele străin, listele electorale după cari aveau 


să se facă alegerile, lupta învierşunată dusă în Moldova împo- 
triva năzuinţilor separatiste ale lui Teodor Balş, şi a siluirilor 


1) Ibid., ibid., p. 942 şi urm. 
3) Ibid., ibid., II, p. 917. 

Şi fraudelor săvârşite de ocârmuirea lui Vogoridi, absorbând 
mai cu deosebire tot interesul acelor cari luau parte activă la 
luptă, lasau chestia rurală pe al doilea plan. 

Intr'o anexă a unei depeși a lui Thouvenel cătră Walewski, 
din 16 Aprilie 1856, cuprinzând un proiect de dorinţile ce aveau 
să le exprime Românii în Divanurile ad-hoc, proiect alcătuit de 
Vasile Ghyka, găsim şi următorul punct: 

11. „Poporul român exprimă dorința ca ţaranul plugar să 
fie de astăzi înainte privit ca arendaş; să fie ţinut a plăti, drept 
orice arendă, în natură sau în bani, o sumă egală cu valoarea 
(venitului) a ?/, din pământul ce proprietarul este ţinut să-i ce- 
deze pentru trebuinţile lui; să poată să devie proprietar şi să 
fie chiar de pe acum proprietar a celor 3—400 stânjăni patraţi 
de intindere ce legea îi atribue pentru locuinţa lui, împotriva 
plăţii, ca semn de respect pentru dreptul de proprietate, a slabei 
indemnităţi de 20 parale de stânjăn patrat la câmp şi 15 parale 
la munte; ca toate locuinţile să fie, cât cu putinţă, grupate în 
chip de a alcătui un sat şi plantate cu garduri vii, ca teritoriul 
satului să nu fie luat din partea cea mai rodnică a moşiei, să 
fie aşăzat pe o coastă şi nu pe şes şi regulat trasat şi plantat. 
In sfârşit, ca fiecare locuinţă să fie clădită pe temeiul unor pla- 
nuri simple, comode şi variate, date şi executate de geniul civil“ !). 

Lăsând de oparte absurdităţile din ultima parte a acestei 
propuneri, voiu observă că preţul de 20 parale stânjănul patrat 
de pământ, departe de a alcătui o indemnitate slabă era cu de- 
săvârşire exorbitant, ridicând preţul celor 10 prăjini de loc de 
casă la 180 lei, ceea ce ar face 1440 lei falcea, pe când pe acea 
vreme, pământul pe cele mai multe moşii nu atinsese nici ju- 
matate din acea valoare 2). 

Avem mai multe păreri asupra chestiunii, unele emanând 
dela oameni cari se aflau sau aveau să se afle în poziţiuni cu 
vază, cei mai însemnați dintre aceștia fiind Grigorie Ghyka, 
Domnul Moldovei, Vasile Boerescu şi A. Golescu. 

Unele din dispoziţiile protocolului Conferinţelor dela Con- 


1) Ibid., ibid., p. 917 şi urm. 
2) Vasile Ghyka a fost în urmă unul din stâlpii reacţiunii şi a se- 
paratismului. 

stantinopol din 11 Februarie 1854, fiind în contrazicere cu 
drepturile consfințite de capitulațiuni şi cu aspirațiunile fireşti 
ale țărilor române, aspiraţiuni reînviate prin oborirea înăbuși- 
torului protectorat rusesc, Domnul Moldovei, Grigorie Ghyka, 
alcătui un memoriu!), în care combăteà cuprinsul acelor dis. 
poziţiuni din protocol cari, după dânsul, loviau în autonomia 
țărilor noastre sau erau de natură a tulbură libera şi liniştita lor 
desvoltare. Acele dispoziţii lovind în drepturile de autonomie ale 
țării, sunt puse în lumină cu o mare moderaţiune, dar tot odată 
cu multă sagacitate, vădind o mare iubire de ţară şi de neam 
şi o desăvârşită cunoştinţă a stării de drept a Principatelor. 
Obiecţiunile împotriva dispoziţiilor de, altă natură sunt şi ele în 
deobşte intemeiere, mai slabe fiind insă argumentele invocate 
împotriva punctului XVII al sus zisului protocol °). 

Domnul găseşte că legiuirea în vigoare „a pus la cale ra- 
porturile dintre proprietari şi ţarani în chipul aratat şi după 
principiul stabilit prin art. XVII“, lămurind tot ce nu eră clar, 
mărginind arbi:rarul cu desăvârşire, oborind atât dijma „care 
implică o idee de servitudine şi de vasalitate“ cât şi îndatorirea 
clădirii coşerilor. 

„Intradevăr, sub un, astfel de regim, ţaranul avându-și 
hrana închezeșluită şi având (în afară de munca statornicită a 
pământului) a face numai trei zile de prestaţiuni pentru fta- 
cerea şi întreținerea drumurilor mari, mar putea să atribue 
lipsa iui de bună stare decât lenei sale. De fapt, de câte ori 
mau apăsat asupra ţării împrejurări excepţional de grele, țara- 
nul moldovan a putut totdeauna să repare în scurt timp pier- 
derile lui şi să vadă soarta lui îmbunătăţindu-se. Meseria de 
plugar, procurându-i o îndeletnicire sigură şi folositoare (?), 
exclude din viaţa lui mendicitatea, vagabondagiul și crima“. 

Domnul se mai întreabă: Să ne atingem oare de asemene 
condițiuni? „Este oare folositor pentru faran să-şi schimbe soarta 
de uzufructuar sau de arendaş pentru acea de proprietar?* Apoi 
arală perturbaţiunea ce o asemene măsură ar aduce pentru o 
serie de ani mai mult sau mai puţin lungă în agricultură, sin- 


1) Ibid., ibid., p. 966 şi urm. 
2 Ibid., ibid., p. 982 şi urm. 

gura industrie a ţării, precum şi pierderile ce ar rezultă de aici 
pentru averile particulare și pentru bogăţia obșteaseă. Nu este 
sigur că soarta săteanului va fi îimbunătațţită. Care va fi chipul 
răscumpărării adoplat de legea specială despre care vorbeşte 
articolul XVII? Săteanul plăti-va tot capitalul de odată sau prin 
amortizare? Dar chiar în cazul când pământul i Sar concedă 
în chip gratuit „dupâ câţiva ani săteanul-proprietar va trebui 
să-l îmbucătăţească spre a-l împărţi între copiii lui“ sau, ca ur- 
mare a cusururilor lui, el îl va vinde şi va rămâneă el şi familia 
lui fără mijloace de traiu. „Proprietarul nu va fi dator să-i 
deă alt pământ ca sub legiuirea actuală, când este înda 
orat să atribue o porțiune de pământ oricărui tânăr că- 
sătorit, chiar în cazul când ar fi mai mulți în aceeaș 
familie.“ Apoi tulburările aduse în agricultură prin aceste modi- 
ficări, ar face ca exploatarea moşiilor să deà cu mult înapoi, 
produsul lor ar ajunge de abie pentru consumaţiunea internă şi 
toate ţările cari trag grâne din Moldova ar aveă să sufere din- 
tr'o asemene stare de lucruri. 

Vodă Ghyka erà unul din membrii cei cu idei mai înain- 
tate ai clasei stăpânitoare; sufletul lui generos şi larg erà cu 
totul nepăsător față de orice interes personal al său sau de 
castă, duşman hotărit al privilegiilor şi cu deosebire doritor 
să îndrepte nevoile poporului de jos. Din părerile exprimate de 
el în sprijinul mănţinerii aşăzământului în vigoare, ni putem 
lesne închipui cari erau în această privință simţimintele obştiei 
clasei stăpânitoare, dominată de un egoism strâmt, călăuzită 
numai de interesul personal şi stăpânită de o mulţime de pre- 
judecăţi !). 

Cu totul altfel sună părerea lui Vasile Boerescu, om nou, 


1) La sfârşitul capitolului relativ la țarani din broşura lui Vasile 
Boerescu, La Roumanie après le Traité de Paris, găsim nota următoare: 

„Avem fericirea să aflăm că Domnu! Moldovei, Grigorie Ghyka, 
unul din cei mai mari proprietari, admite principiul apropriaţiunii so- 
lului prin ţaran. Iată ce zice Domnul într'un memoriu privitor la refor- 
mele de introdus în Moldova şi publicat la Paris de D-l Lantival: „A 
îndeplini o reformă radicală în buna stare mater ală a ţaranului, este a 
tăiă în carne vie făcându-l proprietar și neţinând nici o samă de mora- 
vurile şi de deprinderile lui, de mijloacele lui intelectuale. O transițiune 
atât de bruscă şi de neașteptată va contribui la desvoltarea viţiilor lui, 

neaparţinând clasei stăpânitoare. Voluminoasa lui broşură *) cu- 
prinde un capitol care se ocupă numai cu chestiunea ţără- 
nească. Inceputul acelui capitol arătă pe lângă o pătrundere 
desăvârşită şi măiastră a chestiei, și un dar de prevedere ce 
se poate numi profetic: 

„Una din reformele ce trebuesc mai neaparat introduse 
în regimul Principatelor este cu bună samă acea relativă la 
soarta ţaranului. Câtă vreme starea lui civilă şi politică nu 
va fi schimbată, câtă vreme el nu va fi ridicat la demni- 
tatea de om şi de cetățean, orice reformă rămâne iluzorie 
şi nu vom aveă nici soldaţi buni nici buni părinți de fa- 
milie. Străinul va găsi pururea o rană deschisă în societatea 
noastră; el se va infățoşă ca medic meșter s'o tămăduească şi, 
mai de vreme sau mai târziu, 0 groaznică jacquerie va 
compromite liniştea şi însăş ființă naţiunii române. Trebuc 
deci să ne grăbim să aducem un leac radical acestor răle, căci 
chiar mântuirea neamului este în cumpănă 2). 


dacă judecăm după cera ce s'a petrecut în Bucovina unde ţaranul, făcut 
proprietar în chip silnic (?, a sfârşit prin a vinde pământul său Evreilor 
şi Armenilor şi se găseşte în momentul de faţă în starea cea mai de 
plâns (?). Ar trebui mai întăiu să se întemeieze comuna, dând ţaranului, în 
deplină proprietate, întinderea statornicită de legiuire pentru îngrădirea 
casei sale, să se suprime cele patru zile de lucru, etc.; în sfârşit ca el 
să fie mănţinut în starea actuală de proprietar de mână moartă pănă 
în vremea când două treimi din proprietate ar trece pe nisimfite în 
mâna însurăţeilor, potrivit legii. Atunci numai S'ar puted în toată sigu- 
ranja să se facă din el un proprietar şi transițiunea s'ar îndeplini fără 
sguduire“. 

Am căutat acest pasaj în toate rostirile Domnului Moldovei pu- 
blicate atât de Lantival cât şi de alţii şi nu lam găsit nicăiure. Pe de altă 
parte nu este admisibil ca V. Boerescu să-l fi inventat. S'ar puteă să avem 
a face cu un text emanând dela Grigorie Ghyka, trimis lui Lantival spre 
publicare şi retras în urmă dintr'un motiv sau altul. In acest caz retra- 
gerea ar fi de deplâns, căci aceste rânduri ar constitui pentru Grigorie 
Ghyka un titlu de glorie tat atât de falnic ca acel care i-l constitue 
sprijinul ce Pa dat Unirii. 

1) V. Boeresco, La Roumanie apres le Traité de Paris, în D. A. 
Sturdza, Acte și Documente, etc., III, p. 79 sq. 

2) „Inginerii austriaci însărcinaţi în momentul de faţă, să ridice 
planul topografic al Țării, răspândise sgomotul că Austria va împărți 
domeniile funciare între ţaranii claclaşi“. (Notă a lui V. Boerescu). 

După această introducere, atât actele cât şi spaţiul lipsindu-i, 
Boerescu trece peste istoricul proprietăţii în Principate şi pro- 
cede la expunerea stării actuale de drept a ţaranilor. Arată că, 
pe o parte a domeniului pe care se află aşăzat, țaranul are 
ipso jure un drept de posesiune veşnică sub îndatorirea oare- 
căror prestaţiuni periodice şi revocabile în oareşcari împreju- 
rări. Cealaltă parte a domeniului aparţine excluziv proprieta- 
rului, ţaranul nu are nici-un «drept asupra ei și convenţiunea 
(învoiala) ţine loc de lege între ambele părţi. 

„Din vremile cele mai vechi, țaranii de pe domeniile 
publice sau private au un drept real asupra două treimi 
a proprietății domeniale. Nu voim încă să dăm un nume 
acestui drept real căci est greu să-i găsim unul. Ajunge să ară- 
lăm că el se află trecut în toate legiuirile române pănă astăzi, 
numai Starea socială a ţaranului a variat la deosebitele epoci“. 

Urmează apoi o expunere a reducerii la vecinătate a să- 
teanului și a reformei lui Constantin Mavrocordat, expunere 
necomplectă şi greşită din pricina lipsei de acte cunoscute la 
1856. Expune apoi perioada urbariilor care, zice Boerescu, re- 
cunosc toate dreptul săteanului asupra celor două treimi a moşiei. 
Apoi discută asupra calificării de emfiteoză dată clăcii de legiui- 
rea lui Caradja, arată că sub vechiul regim singurul drept 
ce aveă să-l perceapă stăpânul pentru cele două treimi 
din moşie folosite de sătean eră o dijmă sau dare în na- 
tură. Discută apoi modificările la acel regim aduse de Regu- 
lament şi legiuirea dela 1851. Arată că îndatoririle impuse de 
acele legiuiri ţaranului din Ţara Românească în schimbul lo- 
cului de hrană ce i se atribue, intrec de patru ori preţurile 
obișnuite ce proprietarul le ieă pentru arenda unui pogon de 
pământ. 

Expune abuzurile cumplite la cari dă loc interpretarea 
așăzământului în vigoare, apoi urmează: 

„Aceste sunt îndatoririle ţaranului în raporturile lui cu 
proprietarul. Astfel sunt dreptele compensaţii promise de Re- 
gulament, foloasele și datoriile lui. Săteanul este victima unei 
camete sistematice şi organizată prin legea însăş. O rå- 
mâăşiță de legătură feodală îl îndatoreşte încă, pe vecie, 
la o muncă personală, astfel că cea mai mare parte a 

societății işi găseşte libertatea angajată în folosul unei 
minorități“. 

Arată cari sunt sarcinile impuse săteanului de Stat, sar- 
cini evaluate de Departamentul de Interne, la anul 1847, la un 
total, pentru Stat și comună (sat), de 150 lei. Arată stavilele 
puse de legiuiri dreptului ţaranului: de a-şi strămută locuinţa şi 
încearcă să descurce starea de drept adevărată a săteanului; 
de este colon-parţiar, emfiteot, chiriaş sau şerb. 

„Astfel ţaranul român este mai mult decât un şerb, mai 
mult decât un locatar, mai mult decât un uzufructuar, mai mult 
decât un colon-parţiar; dar este totodată mai puţin decât un 
om slobod, mai puţin decât un emiiteot, mai puţin decât un 
coproprietar. Precum se vede, foarte cu greu s'ar puteă stabili 
calitatea lui; a fost nevoie de toată sagacitatea rusească pentru 
a creâ o fiinţă atât de straniu compusă în cât ştiinţa este în 
neputinţă de a-i da un nume. După noi ţaranul român este un 
cameleon care schimbă coloarea după punctul de vedere în 
care te pui. 

„Trebue oare ca el să fie lasat în asemene stare anor- 
mala? Orice om de bun simţ vede cu ușurință că cătă vreme 
soarta ţaranilor, în număr de milioane, va rămâneă nesigură, 
progresul nu se va putea introduce în Stat. Trebue deci să se 
rupă în chip franc cu trecutul şi să se facă din ţaran un cetă- 
tean cu desăvârşire liber, în stare să-şi apere căminul şi ţara. 
Singurul mijloc pentru a ajunge la acel scop este ca el 
să fie declarat proprictar perpetuu pe acea parte a solu- 
lui pe care o stăpâneşte astăzi. 

„Să nu se ţipe că aceasta esta spoliaţiune și comunism. 
Nu este vorba aici de lege agrară sau de vre-o creaţiune cu 
desăvârşire nouă. Am văzut întradevăr că toate legislaţiile au 
recunoscut, una după alta, dreptul sătenilor asupra două treimi 
din fondul domenial. Acest drept constitue o posesiune veşnică 
de care se găsesc învestiţi ţaranii ipso jure. Orice fond se gă- 
seşte astfel lovit de un feliu. de servitudine legală veșnică. Pro- 
prietarul principal nu cunoaşte în chip desăvârşit pe ce parte 
el are un drept excluziv de proprietate; ţaranii, din partea lor, 
nu ştiu pe ce obiect este statornicit dreptul lor: şi unul şi altul 
trăiesc într'un feliu de indiviziune veșnică şi, în această privinţă, 

se poale zice că ei sunt coproprietari. Din această indiviziune 
rezultă urmările cele mai săpărăcioase pentru agricultură. Pro- 
prietarul nu îndrăzneşte să-şi îmbunăţească pământurile nici să 
întreprindă o cultură in mare, de frică să vadă odată acele pă- 
mânturi ocupate de urmaşii plugarilor actuali. Ţaranul din par- 
tea lui negligează orice feliu de îngrășământ, de asolement, de 
irigație, de drenaj sau de desţelinare, de teamă să nu se vadă 
transportat pe altă parte a fondului sau gonit în chip arbitrar. 
Cand săteanul şi proprietarul vor şti ce stăpâneşte fiecare, atunci 
numai agricultura va putea luă un avânt însemnat în aceste 
țări mai cu deosebire agricole“. 

Propune ca apropriațiunea solului prin țarani să fie de- 
clarată măsură de utilitate publică prin lege şi aplicată tuturor 
moşiilor particulare, despăgubirea fiind garantată de Stat. Să- 
tenii trebuesc declaraţi proprietari pe câte o întindere de 8 po- 
goane, răscumpărând dela proprietari îndatoririle la cari sunt 
supuşi şi anume: 


22 zile de lucru a 2 lei. . . 44 lei 


A cincea din fân. .. .. . 2 , 
A zecea din grâne. .... 15, 
Peste tot. . . 80 lei 


Capitalizând această valoare a indatoririi anuale cu zece, 
suma ce fiecare satean trebue s'o plătească este de 800 lei. 
Boerescu evaluând numărul clacaşilor (din Țara Româneasca) 
la 200.000 de oameni. rezultă o valoare totală de 160.000.000 
lei vechi, ce trebuia amortizată în 10 ani, Statul luând asupra 
lui o parte din dobândă, această cheltuială acoperindu-se aproape 
cu desăvârşire prin indemnitatea luată dela clacaşii aşăzaţi pe 
domeniile lui. 

Apoi Boerescu se îndreaptă cătră înţelepciunea proprie- 
tarilor, pentru a îndeplini o reformă care se poate face fără 
nici o pagubă, dar chiar cu folos pentru ei, căci sătenilor deveniți 
proprietari și bogaţi, neajungându-li pământurile atribuite, ei 
vor veni să ieà dela ei în arendă cu preţuri ridicate întinderi 
mai mari. „... Proprietarii vor ințelege că reforma ce li-o 
cerem este cu deosebire politică. Trebue ca ei să-şi amintească 
pilda Galiției şi ce a rezultat de acolo. Cred că ei nu vor voi, 

printr'o opoziţie încăpăţinată şi nelogică, să dea străinilor pri- 
lcj de a proclamà şi de a execută principiul apropriaţiunii solului 
prin sătean. Adevărata frăţie între amândouă clasele va fi în- 
deplinită numai când proprietarii însuşi vor fi luat iniţiativa 
unei asemene măsuri“. 

Întinderea de pământ propusă de Boerescu pentru a fi 
atribuită tuturor sătenilor fără deosebire, este cu bună samă 
prea mică; pe 8 pogoane (4 hectare) un om pe acea vreme de 
abie putea să se hrănească, necum să-şi sporească starea. Apoi 
este în contrazicere cu el însuş. 

Intradevăr, nime n'a făcut să reiasă în chip mai lămurit 
dreptul săteanului asupra două treimi din moşia pe care este 
așăzat, drept în puterea căruia fiul săteanului, la însurătoare; 
eră în drept să-şi ieă în stăpânire bucata de pământ, drept 
împotriva căruia stăpânii nu-şi permisese nici o atingere de fapt. 

Cum se face dar că Boerescu, care propune ca săteanul 
împroprietărit să despăgubească pe proprietar pentru îndato- 
ririle de cari noua legiuire are să-l scutească (pe sătean), nu 
vorbeşte de nici o despăgubire pentru dreptul urmaşilor 
săteanului de a ocupă treptat pănă la două treimi din 
întinderea hotarului care, dela punerea în îndeplinire a legiuirii 
propuse, rămâne desființat? lată o stranie lipsă de logică pentru 
un Spirit atât de pătrunzător şi atât de lămurit. 

Aceeaş lipsă am constatat-o la deputaţii săteni din comisia 
proprietăţii dela 1848: ahtiaţi de setea de a avea un petec de 
pământ cu desăvârşire al lor, orbiți de perspectiva de a scapă 
de povara clăcii sub biciul dorobanţului, ei erau gata să jert- 
fească moştenirea copiilor pentru un adevărat blid de linte. Şi 
aceeaş greşală o vom vedeâ repetându-se necontenit în tot cursul 
luptei pentru desrobirea ţaranului, o vom vedea prezidând la 
întocmirea legiuirii menită a desăvârşi această desrobire, zadăr- 
nicind astfel de fapt această măsură și perpetuând starea bol- 
năvicioasă întemeiată de cotropirile clasei stăpânitoare, atât de 
acele înainte de Regulament cât şi de acea, mai groaznică, să- 
vârşită cu prilejul acelui așăzământ, stare bolnăvicioasă ajunsă 
astăzi în stare acută şi care ameninţă însuşi temeliile şi ființa 
Statului nostru. 

In acelaş sens ca Boerescu a scris şi A. G. Golescu. Și 


www.dacoromanica.ro 


281 


el face o deosebire intre domeniul privat (privé) al fiecărui 
stăpân de moşie, pe care îl reduce la o treime din întinderea 
totală şi care este o proprietate desăvârșită a stăpânului şi 
domeniul feodal, alcătuit din celelalte două treimi şi supus drep- 
tului de folosință al săteanului. El critică cu mult bun simţ 
părerile emise de Domnul Moldovei în memoriul său asupra 
măsurilor propuse în articolul XVII al protocolului final incheiat 
în urma Conferinţelor dela Constantinopol. 

Chestia desrobirii țărănimii eră de altmintrelea o chestie 
pe care toţi oamenii aparținând partidului înaintat o priviau 
ca una din acele a căror rezolvare avea să urmeze îndată după 
realizarea Unirii, prin oborirea boierescului impotriva unei des- 
păgubiri. Dar nime nu-şi dăduse osteneala să studieze chestiunea 
mai de aproape şi pentru a fi în stare de a putea propune 
chipul în care această reformă avea să fie săvârşită. Chestia 
Unirii eră mult mai interesantă şi asupra ei cu toţii erau de 
aceeaş părere. 


3. Mişcarea pentru Unire şi chestia rurală. 


Lupta pentru Unire a fost, (după revoluţia dela 1848 în 
Țara Românească), a doua mișcare la care au luat parte toate 
clasele naţiunii. Iniţiativa fusese luată la început de boierime, 
în curând participară la șlânsa toate clasele cu ştiinţă de carte. 
In Moldova Caimacămiile lui Teodor Balş, separatist îndârjit şi 
candidat ocrotit de Austria la Domnia ereditară a Moldovei, 
apoi acea a lui Neculai Vogoridi trimis de Poartă intr'adins 
spre a combate năzuinţile unioniștilor, pusese izbânda acestora 
în mare primejdie. Incapabil prin sine, Vogoridi găsise în ele- 
mentele cele mai reacționare și cele mai discreditate ale ve- 
chiului regim nişte instrumente de luptă brutale şi lipsite de 
orice scrupul. In întăiele alegeri pentru Divanul ad-hoc, în care 
aveau să se rostească dorinţile ţării în privinţa viitoarei sale 
alcătuiri, Ocârmuirea învinse prin falşificările şi siluirile ce le 
puse la cale. Dacă acei deputaţi, aleși prin asemene mijloace, 
s'ar fi întrunit, eră neîndoielnic că ei aveau să se rostească îm- 
potriva Unirii şi atunci nădejdea de a ajunge la țelul atât de 
dorit dispărea pe multă vreme dacă nu pentru totdeauna. 

Unioniştii luptase dela început cu energie, toată ţară erà 
cu dânșii. Ideea unirii pătrunsese pănă în straturile cele mai 
apropiate de țărănime: funcţionari mici, negustorași, răzăşi mai 
chiaburi, preoţi, puţinii învăţători în fiinţă şi chiar slugile boie- 
reşti erau însufleţiţi de dânsa şi târâţi în luptă, împinși de un 
avânt irezistibil. Ţaranii nu putuse să nu audă şi ei, pe ici şi 
coleă, că niște împaraţi hotărise să se schimbe alcătuirea aces- 
tor ţări, să li deă așăzăminte noue, asupra cărora ţările însă 
aveau a se rosti. 

In primavara anului 1857, comisarii străini rânduiţi de 
Puteri în conformitate cu Tractatul dela Paris pentru consta- 
tarea stării adevărate a Principatelor şi cercetarea dorinţilor ce 
aveau a fi exprimate de Divanuriie ad-hoc, cari se aflau de o 
bucată de vreme în Bucureşti, hotăriră să vie la Iaşi. Căpete- 
niile mişcării unioniste puseră la cale o manifestaţie urieşă a 
tuturor treptelor societății pentru a dovedi comisarilor străini 
că ţara întreagă, dela mic pănă la mare, erà pentru Unire. 
Ei fură primiţi, mai ales comisarii Sardiniei şi ai Franţei, din 
pricina simpatiilor acelor două puteri pentru cauza unionistă, 
de mulțimea de oameni, cu flori şi cu urale. Cu acest prilej mii 
de ţarani fusese scoşi din satele lor şi aduși în drumul comi- 
sarilor pentru a manifestă. Spre a-i urni dela vetrele lor nu ajun- 
geà ideea Unirii care, pentru săteni, eră o dorinţă destul de vagă 
şi mai mult platonică, li se făgăduise îmbunătăţirea soartei lor, 
arătându-li-şe că şi ei vor fi chemaţi a se rosti asupra îmbu- 
nătățirilor ce le doriau. 

Dacă însăşi căpeteniile vorbiau de îmbunătăţiri în soarta 
obştiei, se găsiau în mărunţişul unionist mulţi cari li ţineau ţa- 
ranilor cuvântări de altă natură, cari îi făceau să întrevadă nişte 
perspective la cari puţini îndrăznise să se gândească pănă 
atunci. Li se ziceă verde că destul suferise țărănimea pănă 
atunci, că destul fusese calcată, că puterile cele mari hotărise 
că a sosit vremea să fie şi ţaranii oameni precum îi făcuse 
Dumnezeu, că vremea boierilor trecuse, că de acum cu toţii, bo- 
ieri sau ţarani, erau tot una, au să aibă aceleaşi drepturi şi că 
taranii vor deveni stăpâni pe câte o bucată de pământuri. 

Aceste vorbe deşi primite dintăiu cu bănuială, atingeau 
nişte puncte prea dureroase pentru sătean ca el să nu le soarbă 

în curând cu lăcomie. După casarea celor dintăiu alegeri, acelor 
falşificate şi siluite de ocârmuirea lui Vogoridi, unioniştii con- 
ştienţi că viitorul neamului eră în joc îndoira puterea propa- 
gandei lor. Lumea se înfierbântase în luptă; elementele culte 
neaparţinând oligarhiei şi întreaga clasă nou născută înțelegeau 
că izbânda separatiştilor însemnă prelungirea pentru un timp 
nedeterminat a privilegiilor şi a prerogativelor celor puţini 
cari nu-i primiau în sânul lor, deci neputința pentru ei dea 
ajunge la vază, la slujbe, la putere, la foloase. Toată lumea 
eră frământată cu marea chestiune la ordinea zilei, toată lumea 
vorbiă, dădeă sfaturi, ţineă cuvântări, făceâ propagandă. Ţa- 
ranii trăgeau din ce în ce mai mult cu urechea la vorbele 
acelor cari înfierau abuzurile trecutului şi acele ale boierimii 
şi-i făceau să întrevadă într'un viitor apropiat scaparea de biciu, 
de boieresc şi de jaful privighitorului; ei începeau a crede 
acuma cu tot înadinsul, ca mântuirea lor de rălele cele vechi 
se apropie răpede!). 

Privilegiaţii doritori de Unire alergase şi la ajutorul țara- 
nimii pentru a-i ajută să înlăture stavilele ce li se punea în 
cale. Erà lucru firesc ca țărănimea chemată pentru întăia 
oară, pe cale legală, la o luptă politică, să se gândească să 
întrebuinţeze calea ce i se deschide pentru înbunătăţirea soar- 
tei sale. 

Este sigur că deputaţii săteni trimişi la Divanul ad-hoc 
fusese hotăriţi de a-casă să ceară îndreptarea soartei țărănimii, 
oborirea boierescului celui urit şi blăstămat de toți. 


1) Oamenii cari trăiau atunci la ţară și erau în atingere neconte- 
nită cu ţaranii mi-au povestit adesea că în cursul verii anului 1857 s'a 
făcut o schimbare uimitoare în mintea săteanului. De unde în primă- 
vară eră cu totul pasiv, resemnat la soarta lui, și nici gândiă la vre-o 
schimbare, în toamnă rămâneă tot liniștit, dar eră încredinţat că o schim- 
bare se pregătește pentru el şi că puterea boierilor se sfârșește. 

CAPITOLUL II 
CHESTIA RURALĂ ÎN DIVANUL AD-HOC AL MOLDOVEI 


1. Alcătuirea Divanurilor ad-hoc. 


Tractatul dela Paris se mulțămise să arăte, în articolul 
XXIV, că: „M. S. Sultanul promite să convoace îndată, în fie- 
tare din cele două provincii, câte un Divan ad-hoc, alcătuit 
spre a constitui reprezentarea cea mai exactă a intereselor tu- 
turor claselor societăţii. Aceste Divanuri vor fi chemate să ex- 
prime dorinţile populaţiunii în privinţa organizării desăvârşite 
a Principatelor“. 

Tractatul nu statornicise baza pe care aveau să se facă 
alegerile. 

Poarta alcătuise un proiect de firman de convocare a Di- 
vanului ad-hoc cuprinzând şi modul în care aveau să fie aleşi 
deputaţii, în Țara Românească, după care boierii cei mari alegeau 
câte un deputat de fiecare judeţ, proprietarii de moșii libere de orice 
sarcină, în întindere de 500 fălci cel puţin, mai alegeau încă câte 
unul, meseriaşii şi negustorii din oraşe alegeau şi ei prin vot 
indirect cinci deputaţi în Bucureşti, câte trei în Craiova şi Ploeşti 
şi alţi şase în celelalte şase oraşe de a treia mână. In sfârșit 
moşnenii posedând un venit de câte 350 lei sau, în lipsa lor, ţa- 
ranii clacași cu venitul cel mai mare sub această cifră, vor 
alege câte cinci delegaţi de plasă cari întrunindu-se la reşedinţa 
judeţului vor alege câte un deputat. 

Mai ales opunerii lui Thouvenel, ambasadorul Franţei, se 
datorește faptul că condiţiunile de alegere din acest firman fură 
cu totul schimbate prin acel definitiv slobozit de Poartă la 13 
Ianuarie 1857. In virtutea acestei hotăriri, alegătorii erau îm- 
părţiţi în patru categorii şi votau în chipul următor: 

a) Toţi boierii şi fiii de boieri, posedând o proprietate de 
cel puțin 100 fălci alegeau prin vot direct, la reşedinţa ţinu- 
tului câte doi deputaţi bucurându-se de un venit de trei sute gal- 
beni provenind dintr'un imobil sau o moşie neipotecată. 

b) Toţi proprietarii posedând bunuri în întinderi de 10 
până la 99 fălci alegeau la reşedinţa ținutului câte 5 delegați 
cari, la rândul lor, desemnau printre ei un deputat. 

c) Satele de clacaşi aveau a trimite la tactul ocolului câte 
doi delegaţi de gradul întăiu cari, la rândul lor, aveau să aleagă 
câte doi delegaţi de gradul al doilea, iar aceştia intrunindu-se la 
reşedinţa ținutului cu delegaţii celorlalte ocoale, alegeau printre 
ei un deputat la Divan. 

d) In oraşe deputaţii (20 peste toţi) aveau a fi aleşi 1) 
de proprietarii imobilelor în valoare de 20.000 lei in capitală 
şi 8.000 lei în celelalte oraşe; 2) de persoanele exercitând pro- 
fesiuni liberale; 3) de negustori patentari ai celor trei clase; 
4) de starostii breslelor cu câte trei delegaţi de breaslă, cari 
alegeau printre ei numărul de delegaţi cuvenit oraşului. 
Mitropolitul şi Episcopii erau membri de drept ai Diva- 
nului; egumenii mănăstirilor neinchinate şi inchinate proprie- 
tare de bunuri alegeau patru deputaţi, iar clerul funcţionând 
în orașul de reședință a fiecărei episcopii câte unul. 

Boierimea eră fără îndoială reprezentată de un număr 
de reprezentanţi disproporționat de mare, totuş nu se poate 
tăgădui ca sforțările lui Thouvenel izbutise să facă ca în Diva- 
nurile ad-hoc, pe cât eră cu putinţă, toate interesele să fie re- 
prezentate. 

Divanul ad-hoc al Moldovei erà alcătuit din 87 deputaţi 
şi anume: 

8!) deputaţi ai clerului, 

282) deputaţi ai proprietarilor mari, 

142) deputaţi ai proprietarilor mici, 

15 deputaţi ai sătenilor, 


1) 4 Mitropolit, 2 Episcopi eparhioţi, Egumenii de Slatina şi Vo- 
rona şi câte 1 deputat ales din clerul din oraşele Iaşi, Roman şi Huşi. 
2) Câte 2 de fiecare ţinut, afară de Ismail care nu alesese nici unul. 
3) Cate 1 de fiecare ţinut, afară de Ismail care nu alesese nici unul. 

201) deputaţi ai proprietarilor de imobile orăşănești, ai 
negustorilor şi ai corporațiilor. 

Proprietarii de case alcătuind mai mult de jumătate din 
numărul alegătorilor orăşănești, vedem că trei pătrimi din to- 
talul deputaţilor eră ales de proprietari. 

După regulamentul votat în şedinţa dela 3 Octomvrie 
1857, Divanul nu lucră, afară de şedinţi, în secţiuni trase la 
sorţi ci, dupa sistemul vechelor State Generale, în comitete de 
clasă, intrând în comitetul marilor proprietari numai deputaţii 
marii proprietăţi, în acel al micilor proprietari, numai deputaţi 
de ai micii proprietăţi şi aşă mai departe. Articolul 86 al regu- 
lamentului hotărâ că: „Fiecare comitet cercetează chestiile, pro- 
punerile și amendamentele ce-l privesc în deosebi, şi cari ori i 
se adresează de unul din membrii săi, sau i se recomandă de 
Adunarea generală“. 

Deputaţii proprietarilor mari, unioniști afară de unul, 
cuprindeau pe oamenii cei mai luminaţi şi cei mai suscep- 
tibili de progres din clasa lor. Pentru a dovedi această aser- 
ţiune ajunge să citez pe Vasile Sturdza, Manolache Costache, 
Petru Mavrogheni, Mihaiu Kogălniceanu, Dimitrie Rallet, Cos- 
tache Rolla, Costache Rosetti-Teţcanu, Nicu Catargiu, Alecu 
Teriachiu, Grigore Balş. lar alţii, mai bătrâni, deşi cu o cultură 
mai puţin modernă ca, spre exemplu Gheorghieș şi Costache 
Sturdza, erau naționaliști convinşi şi doritori sinceri de propă- 
șirea neamului. 

Deputaţii proprietarilor mici numărau printre ei mai multe 
elemente foarte înaintate ca Vasile Zaharia, Dimitrie Cracte, 
Costache Morţun şi Neculai Bosie. 

Aceste elemente inaintate erau şi mai număroase printre 
deputaţii oraşelor, în rândul cărora vedem pe Alecu Cuza, 
Doctorul Costin, Costache Negri, Petrache Brăescu, Grigorie 
Vârn'v, Dimitrie Grigoriu (Văsescu) şi Vasile Mâlinescu. 

Deputaţii săteni erau toţi fruntași în satele lor, oameni 
deştepţi şi cuminţi. 

Totuş în această Adunare, în care intrase elementele cele 


1) Iaşul alesese 4, Botoşanii şi Galaţii câte 2 deputaţi, celelalte 
oraşe câte 1. 

mai inaintate şi cele mai culte din ţară când, în şedinţa dela 
15 Octomvrie, se ceti şirul de chestiuni ce aveau a fi desbătute 
de Divan, nu se găsi nici una privitoare la îmbunătăţirea soartei 
taranilor. 

Aceste chestiuni cari cuprindeau toate celelalte ramuri ale 
organizației politice a Statului începură să se desbată, dar de 
o reformă a raporturilor dintre proprietar, sătean şi pământ 
nu vorbi nime. 


2. Propunerea deputaților săteni. 


La 9 Noembrie următor, Divanul fù surprins prin depu- 
nerea pe biuroul său, de cătră deputații săteni, a unei propu- 
neri sau, mai bine zis, a unei jalbe') prin care, expunând su- 


1) Reproducem această jalbă aici în întregimea ei. 

„In puterea legăturii încheiete de cătră cele şapte Puteri la scaunul 
Marelui Impărat al Francezilor la Paris, noi trimişii, deputaţii săteni a 
locuitorilor pontaşi a patru-spre-zece ţinuturi ale Moldovei, întrunindu-ne 
pentru a rosti dorinţile treptei noastre în privirea noului așăzământ şi 
a nouei rândueli ce are a se pune în ţară şi chibzuindu-ne noi între noi 
despre nevoile şi durerile a două-spre-zece sute de mii de suflete, cari 
ne-au trimis să fim răsunețul gemătului lor la marea Adunare alcătuită 
din toate treptele ţării, în numele acelora glasul nostru cel slab rădi- 
cându-l, adevărul ca înaintea lui Dumnezeu mărturisim: 

„Că pănă în ziua de azi toate sarcinile cele mai grele numai asupra 
noastră au fost puse, şi noi mai de nici unele bunuri ale ţării nu ne-am 
îndulcit, iară alţii fără să fie supuși la nici o povară, de toată mana 
țării s'au bucurat; că noi biruri grele pe cap am plătit, oameni de oaste 
numai noi am dat; ispravnici, judecători, privighitori şi jandarmi numai 
noi am ţinut; drumuri, poduri şi şosele, numai noi am lucrat; beilicuri, 
podvezi şi havalele numai noi am făcut; boierescuri, zile de meremet 
numai noi am îndeplinit; clacă de voie şi fără de voie numai noi am 
dat; la Jidovul orândariu ca să ne sugă toată vlaga numai noi am fost 
orânduiţi; băutură scumpă şi neotrăvită numai noi am băut; pâne neagră 
şi amară şi udată cu lacrimi numai noi am mâncat; bătălii şi resmeriţe 
când au fost, tot greul numai noi l'am dus; oşti când au venit noi le-am 
hrănit, noi le-am slujit, noi le-am purtat; că cel cu putere ţara își pă- 
răsiă, peste hotare treceă; şi când dela Dumnezeu se făcea pace şi li- 
niște şi ţara se îmbielşugă, cu toţii se întorceau de se desfătau, de nevoe 
nu știau; nevoia şi greutatea o făceau cei ce rămâneau la vatra lor. Iarna 
eră grea, oști multe, cărături multe și la loc departat, caram la Dunăre 

ferinţile şi drepturile lor, cereau să răscumpere boierescul cu 
toate anexele lui, rămânând proprietari pe pământurile pe car 
le lucrau pănă la concurenţa de două treimi a întinderii fiecărei 
moșii şi mai dobândind dreptul de a avea dregătorii sătești 
alese de ei singuri. 

Limba acestei plângeri este de o frumuseță neîntreculă 
Şi i se cuvine un loc de frunte în orice selecţiune de bucăţi de 
literatură română. .Dar ea mai are altă calitate, mai mare: este 
adevărată dela început şi pănă la sfârşit. Atât suferinţile ex- 
puse cât și drepturile revendicate printr'insa sunt nişte adevă- 
rari netăgăduibile. Ea mai vâdeşte din partea autorului sau a 
autorilor ei o temeinică cunoștință a istoriei țărănimii şi a ac- 
telor publice în legătură cu dânsa precum şi o uimitoare age- 
rime de minte în înterpretarea lor. 


şi peste Dunăre, boii degerau şi cădeau, alăturea cădeà şi omul cu dânşii, 
acasă copiii flămânziau, căci ceea ce nu luă ostaşul la nevoia sa, luau 
zapciii cei din ţară de se îmbogăţiau. 

„lară dacă puhoiul oştirilor se scurgeau şi furtuna se alină, hol- 
dele se semănă, grânele înverziă, câmpurile înfloriă, că sudoarea noastră 
le udă. Ţara asta nici băi, nici măestrii nu are, nici meşteşuguri multe 
ca alte ţări nu are; toată bogăţia, toată imbielşugarea, braţele şi sapele 
noastre le aduc. Câtu-i Dunărea de mare şi de largă curge râul sudo- 
rilor noastre, se duce peste mări şi peste hotare, acolo se prefac în riuri 
de aur şi de argint şi curg iarăş înapoi de se revarsă în ţara noastră; 
iar noi nici rânduială, nici dreptate nu am avut. Când ne-am jăluit, când 
ne-am tânguit pasurile, când ne-am spus nevoile: ispravnicul ne-a bătut, 
privighitorul ne-a bătut, jandarmul ne-a bătut, zapciul ne-a bătut, vătăşelul 
ne-a bătut, vechilul ne-a bătut, posesorul ne-a bătut, boierul ne-a bătut; 
cine s'a sculat mai de dimineaţă, cine a fost mai tare, acela a fost mai 
mare. Boul şi vaca, munca ostenelilor noastre, nu ştiam de sunt ale 
noastre ; puiul şi găina, laptele dela gura copiilor noştri de multe ori 
cu nedreptul ni-au fost luat. 

„Boierescul eră odinioară şase şi apoi două-spre-zece zile de la 
răsăritul şi pănă la asfinţitul soarelui. Apoi au făcut lege ca să tălmă- 
cească ziua lasată de Dumnezeu câtu-i de mare, şi boierescul sa mărit: 
în urmă iar sa mai tălmăcit, şi boierescul s'a tot îngreuiat. Acuma sunt 
două-spre-zece zile de pont, ziua cât luna: lucrăm din primavară pănă 
în toamnă, lucrăm de când să ieă omătul pănă ce dă îngheţul tot la boie- 
resc. Lucrăm cât zice Jegea şi mai des şi peste lege, lucrăm şi nu mai 
mântuim, nu-i nici sărbătoare, nici lucrătoare. 

„Holdele cele mari şi întinse se fac frumoase şi mânoase, iar când 

Cei mai mulți din deputaţii săteni dela Divanul ad-hoc 
nu ştiau carte, este mai presus de orice îndoială că plângerea a 
fost scrisă de o pană măiastră şi alcătuită de o minte aleasă, 
ea este probabil chiar rezultatul conlucrării mai multor minţi 
deprinse cu asemene lucrări. Taina a fost bine pastrată atât de 
săteni cât şi de autor sau autori, pănă astăzi nu se ştie încă 
cine a alcătuit-o, Totuş cred că originea ei se poate stabili cu 
destulă siguranţă. 

Dacă cetim cu atenţiune intăiu plângerea şi apoi amenda- 
damentul la dânsa, propus în şedinţa dela 18 Dechemvrie, de 
cătră Episcopul Ghenadie Şendrea, Arhimandritul Neofit Scri- 
ban, Arhimandritul Melhisedec, Iconomul Dimitrie Matcaş, Va- 
sile Mălinescu, 1). Cozadini, D. Cracte, D. Ghidionescu, T. Sa- 
calov, L. Galiardi, N. Bosie, C. Stiun, D. Romov, S. Hrisanti 


treci pe lângă pământurile noastre — se rupe inima ; ogoarele ni rămân 
în paragină, pupușoii ni se îneacă în buruiană şi rămân necopţi de-i bate 
bruma; cei boiereşti aşăzaţi de noi în coşere şăd ca aurul de frumoşi. Când 
dă frigul, când bate crivățul, când ne bate nevoia, ne ducem de ne răscum- 
părăm însuşi munca noastră ca să ne hrănim copiii cu dânsa, şi de multe 
ori pe lângă năcazul nevoiei, unii tari de inimă ne ţineau de leneşi, că 
nu am putut a ni lucră ogoarele. 

„Inainte de Reglement, săteanul aveă zece, cinci-spre-zece şi peste 
două-zeci de fălci; rădicam vite, ne prindeam nevoia şi eră ţara folosită, 
că cirezile cele multe cari ieşiau din ţară noi le creşteam. Cu Regle- 
mentul munca ni s'a împovărat, iar pământurile ni s'au micşorat. Ni s'au 
dat numai patru fălci celor cu doi boi, celor fără de boi li s'au dat şi 
mai puţin. Tot Reglementul zice, că unde boierul de moşie nu va aveà 
pământ de ajuns de dat locuitorilor, acolo să aibă a li da două treimi 
din întregul moşiei; unii dau, alţii nu dau, care cum vroiau. Noi nici la 
facerea legii aceștia, nici la celelalte nu am fost chemaţi, nici întrebaţi, 
nici la o învoială nu am stătut. Domnia lor boierii de moşii singuri le-au 
făcut, noi le-am urmat, şi de greu şi amar ni-au picat. Dar fiind-că 
Dumnezeu şi-a adus aminte şi a dat în minte celor şapte puteri de s'au 
îndurat că de astă-dată ca să fim şi noi întrebaţi despre pasurile şi du- 
rerile ce le avem, uitat fie şi şters din inimile noastre tot trecutul cu 
chinurile sale, departe fie toată ura, toată vrajba şi toată împărăcherea 
de pe sufletul nostru ; o seamă şi din boieri au fost cu frica lui Dumnezeu ; 
şi mai din vechi, pe când toţi de-avalma ne luptam şi ne varsam sân- 
gele pentru apararea credinţii şi a moşiei strămoşeşti, ei ne erau ca 
părinţi şi noi ca fiii lor. Noi încă ştim,-de când cu Domniile greceşti, 
de atunci ni s'au stricat şi dresele ţării şi ale noastre. De aceea noi nu 

şi C. Bădărău, constatăm că plângerea nu este decât un rezu- 
mat al acestui aşa zis amendament. In amendament, precum 
vom constată pre larg mai departe, găsim desvoltarea şi do- 
vedirea tuturor drepturilor istorice revendicale de țărănime. 
Spiritul în care îmbele scrieri au fost alcătuite este identic. Mi 
se pare neîndoielnic că plângerea a fost scrisă de acel sau acei 
ce au scris amendamentul sau sub povăţuirea lor. Iar între 
subscriitorii amendamentului găsim numai trei oameni cari, 
prin cultura şi opiniile lor, erau în stare să cunoască și să in- 
terpreteze actele folosite de amendament şi apoi să le sintetizeze 
în plângere. Aceşti trei oameni sunt: Arhiereul Neofit Scri- 
ban, Arhiereul Melhisedec Stefănescu şi Vasile Mălinescu. Acest 
de pe urmă a pronunţat, la 1860, în Comisia Centrală, un cu- 
vânt strălucit, în care sunt amintite toate principiile stabilite în 


facem nici imputare, nici înfruntare nimănui, şi să avem iertare dacă 
spuind adevărul, vom fi scapat o vorbă care să vie greu la auzul cuiva. 
Noi dorim ca tot poporul român să se înfrăţească şi să trăiască în pace 
şi în linişte pe pământul strămoşesc al României, pentru mărirea şi fe- 
ricirea neamului, căci precum e scris la carte, toată cetatea împăre- 
chiată va pieri. 

„Insă pentru ca în viitor să lipsească orice prilej de neînţele- 
gere şi de nemulţămire între treapta sătenilor şi între boierii de moşii, 
în numele Prea Puternicului Dumnezeu şi a sfintei dreptăţi, cerem şi cu 
umilinţă ne rugăm ca să ni se audă. 

„Pe lângă cele mari dorinţi, care d'impreună cu celelalte le-am 
aratat în Adunarea obştească a ţării, treapta locuitoriler pontaşi cere ca 
pe viitorime săteanul să fie şi el pus în rândul oamenilor, să nu fie ca 
pănă acum asămăluit cu dobitoacele necuvântătoare; bataia, care atât 
amar de timp ne-a umilit şi ovilit, biciul şi varga, care de multe ori au 
batjocurit părul cel alb al părinţilor noştri, şi câte odată au făcut pe fe- 
meile noastre să-şi peardă pruncii din pântecele lor, să se râdice pentru, 
totdeauna deasupra noastră. Pentru orice vină să ni se pue pedepsi, ca 
la cealaltă lume, şi să nu mai fim osândiţi fără judecată. 

„De asemene ne rugăm ca pe viitorime toate beilicurile, scrise şi 
nescrise în lege, toate havalele precum şi birul pe cap să fie pentru 
totdeauna oborite. In locul acestora să se puie un singur bir pe averea 
fie-cui, fără osebire în ţară, iar nu ca pănă acum; căci cei ce nu aveau 
de unde, dau mult, iar cei ce aveau mult, dau puţin sau nimic. 

„Ne rugăm iarăş ca satele să-şi aibă de acum înainte dregătorii 
alese chiar din sânul lor însuşi, dregătoriile acele să aibă a căută sub 
privigherea cârmuirii de toate nevoile satului, precum ţinerea rânduelii 

amendament şi pe baza cărora fusese alcătuită plângerea. Se 
poate ca ei să fi recurs la pana unui al patrulea pentru a re- 
dactă plângerea, dar ideile dela dânșii vin. 


3. Propunerea majorităţii Comitetului marilor proprietari. 


Această plângere avù darul să supere cumplit pe proprie- 
tarii mari, chiar cei cu idei mai înaintate se ridicară în contra 
conţinutului ei. 

C. Rosetti-Teţcanu, îndată după cetirea ei de cătră A 
Panu în şedinţa dela 9 Noemvrie, luă cuvântul și zise: „că 
a ascultat cu mare luare aminte propunerea deputaţilor locui- 
torilor ponlaşi și cunoaște însuş că au suferit multe, dar ştie 
iarăş bine că multe din cele aratate de dumnealor nu sunt 


în sat, la câmp şi la drumuri, privigherea, hotărîrea şi apararea asupra 
avutului, venitului dărilor, cheltuielilor lucrărilor, alcătuirilor şi a tuturor 
drepturilor săteşti. Să nu mai fie ca pănă acum, că noi vornicii şi paz- 
nicii aleşi de sat i-am avut, dar nici într'o samă nu au fost; că cutii 
săteşti încă am avut, bani am tot dat, ar fi să fie mii şi mii de lei, dar 
cutiile au fost ca şi sparte, cum puneă se şi strică, munca noastră Dum- 
nezeu ştie pe a cui mână intră; pentru sate nici şcoală nici vre-o altă 
îmbunătăţire nu s'a făcut. Apoi suspinul, durerea noastră de toate zilele, 
dorinţa cea mai mare pentru care ne rugăm zi şi noapte lui Dumnezeu 
ca să se îndure, este căderea boierescului; de aceea vrem să răscum- 
părăm boierescul şi toate acelea cu cari suntem împovăraţi de către 
boierii de moșii. Vroim să scăpăm, să ne răscumpărăm de robia în care 
suntem, vroim să ne răscumpărăm. să nu mai fima nimănui, să fim 
numai ai țării, şi să avem și noi o ţară; am îngenunchiat, am îmbrâncit 
cu toţii, cum suntem nu o mai putem duce îndelung. Nu voim să jignim 
drepturile nimănui, dar nici al nostru să nu se întunece. 

„Din buni şi străbuni noi am avut dreptul de a ni lucră pământul 
trebuitor pentru hrana noastră şi a vitelor noastre, fără să ne poată 
alunga nimenea de pe dânsul. Toate uricile țării, toate așăzamintele vechi 
și noui, ni sfințesc acest drept precum acela de a se da copiilor noştri 
pământuri pănă la acoperirea a două treimi din moşie; iar pănă la Re- 
gulament aveam dreptul de a lucră cât vom putea. De asemenea boierii 
de moşie au avut dreptul de a ne cere boieresc. 

„Să fie deci o Adunare obştească, unde să avem şi noi oamenii 
noştri, să se cearnă şi să se desbată drepturile boierilor şi drepturile 
noastre, şi ceea ce o țară va găsi că suntem datori, cu sudorile noastre 

precum le au scris, și prin urmare ar socoti de cuviinţă, chiar 
pentru al lor folos, să-şi prefacă o ușă propunere ce poartă în 
sine nu numai oareşicari neadevăruri, dar, și împrejurări cari 
nau avut loc nici odată. Dumnealui dorește îmbunătăţirea 
sorții Jocuitorilor din toată inima, însă nu prin asemenea chi- 
puri ci în altfel pentru care se înscrie a face o propunere la 


vremea cuvenită“. 

Vom vedea că și alţii, printre cari insuş Kogălniceanu, nu 
văzuse cu mulțămire cele cuprinse în plângere. 

După ce Panu dădu cetire jalbei, el adaose între altele: 
„că îmbunătăţirea soartei locuitorilor este una din dorinţile ce 
fiecare Român formează, că conform cu articolul 58 din re- 
glementul Adunării, propunerea de faţă se va înscrie spre a 
se luă în discuţie, îndată ce se vor mântui chestiile de interes 


general“. 
Comitetul proprietarilor mari, în şedinţa dela 26 Noemvrie, 


vom plăti; că omul ca să scape din robie şi să fie stăpân la casa, vatra 
și ogorul său, cu tragere de inimă va lucră și se va răscumpără. 

„lată plecatele noastre rugăminţi și cereri. Noi rugăm ca marea 
Adunare a ţării să ieă aminte la durerile noastre și la sfânta dreptate, să 
desbată întru înțelepciunea sa ce este şi ce nu este cu cale, şi socotința 
să o trimeată, pe lângă cererile noastre, la cei şapte trimişi adunaţi în 
București, cari înfăţoşează chipul celor șapte puteri. 

„lară pe aceste Prea Inalte feţe le rugăm, ca ajungând glasul 
nostru la auzul lor, să nu-și întoarcă urechea dela plângerile şi cererile 
noastre,a două-spre-zece sute de mii de suflete, ci să le pue la picioarele 
Impărăteştilor Lor Măriri, căci mântuirea noastră, după Dumnezeu dela 
sfatul Puterilor o așteptăm. Ele au luat și ţin sorții României în puter- 
nica lor mână, numai ei pot împlini măreaţa faptă de a scoate un popor 
din mormântul în care a zăcut pănă acum. Biruinţile mari, cele câști- 
gate, se vor şterge de pe stâlpii cei înalţi pe cari sunt scrise, pietrile 
se vor preface iarăș în năsip; dar unirea României, sapată în inmile 
tuturor Românilor, trecând din strănepoţi în strănepoți, vor bine-cuvântă 
timpurile viitoare numele întemeietorilor unui popor“. 


Iaşi, 26 Octombrie 1857. 


Subscriși: Ioan Roată, Simion Stanciu, Răducanu Sava, Danilă 
Balan, Constantin Ostahi, Toader sin Pavel, Ion a Babei, Dumiiru 
Savin, Pandelachi Croitoriu, Timoteiu Sacalov, Ioniță Olariu, Vasile 
Balaiş, Ion Levărdă, Ioan Roşca, Vasile Stan. 

rânduise după propunerea lui Kogălniceanu, o comisie care „să 
studieze și să propue Comitetului lămuririle curente asupra 
chestiei ridicate de propunerea deputaţilor săteni. Această co- 
misie, eră compusă din Vasile Sturdza, [Lacar Catargiu, Gri- 
gorie Balş, G. Sturdza şi D. Miclescu, iar raportor, fù ales Gri- 
gorie Balş. Raportul fù prezentat Comitetului şi cetit în şedinţa 
dela 3 Decemvrie. 

El cuprindeă un proiect de Incheierea majorității Co- 
mitetului proprietarilor mari, menit a sluji de răspuns şi de 
întâmpinare la principiile cuprinse în propunerea deputaţilor 
săteni. 

Incheierea proprietarilor mari începea prin a constată că 
propunerea deputaţilor săteni nu se făcuse în Comitetul lor și 
nefiind protocolată de secretarul Comitetului, în contra $$ 57 
şi 58 ale Regulamentului Adunării, trebue deci considerată 
„ca scrisă de „nişte persoane cari nau avut alt scop decât 
a tulbură liniștea publică, folosindu-se de neștiința de carte a 
deputaţilor săteni şi încercându-se a introduce principiile unor 
teorii subversive și a ațâţă discordia şi ura între proprietari 
şi tarani, după cum dovedeşte chiar anume creata terminologie 
de boieri de moşie, întrebuințată în tot cursul propunerii, spre 
a evită cuvântul de proprietari; terminologie cu atât mai ne- 
fericită, cu cât ea nu cuprinde o mare parte din proprietăţile 
locuite de țarani, şi anume: toate proprietăţile clerului, ale pro- 
prietarilor neboieriţi și ale răzășilor“. 

„Că prin urmare nici stilul nici tendinţile comunistice din 
citata tânguire nu se pot impută deputaţilor săteni cari se văd 
subscrişi în ea, rămănând răspunzători numai compuitorii ei 
cari au abuzat de încrederea lor“. 

Urmă arătând că deşi unele din tânguirile din plângere 
erau drepte, totuş „starea de astăzi a ţaranilor moldovani... 
este mult mai bună decât aceea a locuitorilor din multe alte 
stale civilizate“. 

Că proprietarii n'au scapat nici un prilej pentru a scuti 
pe locuitorii aşăzați pe moșiile lor de greutăţi şi de abuzurile 
funcţionarilor. 

Că la prilej de oști străine, interesele proprietarilor sufe- 
rise mult mai mult decât acele ale locuitorilor, căci pe când dela 

aceştia se cereau „numai transporturi şi lucru cu mânile“, pro- 
prietarii erau siliți să dea cele trebuincioase oştirilor: pâne, fân, 
paie, lemne, băuturi, cvartiruri, pe lângă cari în anii 1828—1829 
au mai trebuit să vie şi în ajutorul locuitorilor amenințați de 
foamete cu pâne cumpărată. 

„Că trista stare a locuitorilor, deşi exagerată în tânguirile 
de față“ priveşte guvernele trecute, răsboaele și schimbările de 
Domni, în scurt, lipsa desăvârşită de stabilitate politică. 

„Că tocmai această tristă stare a locuitorilor ne-a îndem- 
nat a căută dorita vindecare, scapare și mântuire în Unirea 
Principatelor într'un singur Stat, cu prinţ străin şi moştenirea 
tronului“. 

„Că fără a aşteptă propunerea sătenilor“ clasele privile- 
giate în ședința dela 29 Octomvrie de bună voe au proclamat 
şi cu aclamaţie: 

„Desființarea tuturor privilegiilor, egalitatea tuturor înain- 
tea legii, aşăzarea dreaptă şi generală a contribuţiunilor în pro- 
porţie cu averea fiecăruia fără deosebire, supunerea tuturor la 
conscripția militară, accesibilitatea funcţiilor Statului pentru toţi 
Românii“, contribuind astfel „la înlăturarea celor mai multe 
motive de tânguire din partea deputaţilor săteni“, cu 13 zile 
înainte ca ei să fi înfăţoșat Adunării. plângerea lor. 

Urmează de aici înainte o refutare istorică a drepturilor 
revendicate de săteni. 

Aserţiunea cum că boierescul din vechime nr fi fost 6 şi 
apoi 12 zile este neadevarată, zic proprietari mari, căci: 

Cea mai mare parte din locuitorii Moldovei au fost vecini 
Şi că, ca atari „lucrau fără măsură sau mărginire în folosul 
stăpânului“. 

Pravila lui Vasile Lupu opriă primirea unui țaran fugit 
dela stăpânul său. 

Clasele privilegiate, desființând vecinătatea la 6 Aprilie 
1749, au declarat că vecinul nu este rob ci sătean megieș fără 
moşie, şi hotărând ca să slujească căte 24 zile de om. 

Domnul Grigorie Alexandru Ghika Vv., la 1 Ianuarie 
1766, a redus acea slujbă dela 24 zile la 12, însă determinând 
lucrul fiecărei zile şi întărind totodată dreptul sătenilor de a luă 
dijmă de pe productele făcute pe moşie, precum şi monopolul 

vânzării băuturilor iar, la 30 Septemvrie 1777, acelaş Domn a 
mai adaos la îndatoririle ţaranilor facerea de căte două clăci, 
întocmirea iazurilor şi a morilor precum şi aducerea a căte 
două care lemne. 

Regulamentul Organic în Capitolul III, Secţia VII, Art. 
118 şi 132 a îndatorit pe săteni a lucră pentru proprietarii de 
moşii căte 12 zile pe an, după vechiul obiceiu, statornicind 
câtimea de muncă ce avea să fie făcută în fiecare zi, specifi- 
când toate îndatoririle puse sătenilor de Regulament. 

Aşăzământul din 1851 desființează fără despăgubire 
dijma cuvenită proprietarilor, mai desființează obligaţia pentru 
săteni de u face coşerele de popușoi şi zilele de meremet, mai 
sporind cu căte 20 prăjini imașul cuvenit locuitorilor. 

Toate aşăzămintele începând cu actul desființării vecină- 
tății „au hotărît nu numai zilele ce ţaranii aveau a lucră în 
folosul proprietarilor, ci și măsura lucrului fiecărei zile. Alcă- 
tuitorii tânguirii sătenilor nu cunosc deci așăzământul de astăzi 
când zic că acum sunt 12 zile de pont, iar ziua cât luna“. 

„Țaranii din Moldova nu sunt legaţi de brazdă (glebae 
adscripti) ci din contra oameni liberi, cari au voie a se mută 
unde li place și a întreprinde tot feliul de meserii. 

Inainte de Regulament „săteanul avea putinţa de a ex- 
ploată în folosul său moşia proprietarului într'o întindere mai 
mare decât acum: 

1. „Pentru că atunci el erâ însărcinat, pe lângă munca 
pomenită mai sus, încă cu o mulţime de alte dări în natură, 
cari prin Regulamentul Organic sau oborit; şi 

2. „Pentru că atunci ţara fiind mult mai mare şi populaţia 
mult mai mică decât astă-zi, proprietarii, spre a putea trage 
macar un mic folos din întinsele lor câmpii, cari din lispsa 
braţelor sau a capitalurilor nu le puteau lucră, încuviințau cu 
plăcere exploatarea lor ori şi cui se îndatoriă a-i da macar 
dijma din productele făcute pe ele, așa dar nu numai țaranilor 
săi, ci și proprietarilor şi ţaranilor dimprejur, ba chiar şi străi- 
nilor din locuri departate cari se supuneau acestei condiţii. 
Astăzi însă când populaţia s'a înmulţit și în toate zilele crește 
prin necontenite emigrări, chiar și din ţările megieşe unde 
taranii sunt împroprietăriți“ ; astăzi când câmpiile odată sterpe 


www.dacoromanica.ro 


296 


Sau pus la dispoziţia nouelor generaţii de săteni, când agri- 
cultura a luat o întindere atât de mare în cât au ramas 
puține moşii pentru creşterea vitelor, „când preţurile pămân- 
tului s'au suit la un grad proporţionat cu acea desvoltare, când 
de altă parte preţul lucrului, din cauza înmulţirii braţelor şi a 
înlocuirii lor prin mai multe mașine, n'a putut creşte întru 
aceeaş proporţie, Regulamentul Organic şi aşăzământul de 
față au trebuit să pue şi au şi pus în proporţie mai potrivită 
anuala valoare a pământului ce proprietarul dă ţaranului cu 
lucrul ce acesta dă celui întăiu“. 

La aducerea aurului şi argintului străin în țară nu con- 
tribue numai sudoarea ţaranului ci şi capitalurile întrebuințate 
de proprietari în cumpărături de vite, de unelte de agricultură, 
în năimire de argaţi şi de lucrători pământeni şi străini. 

Dacă sătenii mau fost chemați la facerea legilor atingă- 
toare de ei „nici proprietarii nu s'au chemat la facerea legiuirii 
prin care s'au desființat fără despăgubire mai multe folosuri ce 
aveau dela țaranii lor, iar mai ales dijma. . .* 

Regularea relaţiilor dintre proprietari şi săteni prin în- 
voieli libere nu numai că ma fost oprită de nici o lege ci a 
fost chiar scopul art. 118, lit. E din Regulamentul Organic și 
al art. 4 al Aşăzământului din 1851 prin care se zice anume“ 
că aceste aşăzăminte vor servi de bază pănă ce ndimirile de 
pământ se vor puteă face prin alcătuiri de bună voe, lä- 
sând a zice că atât înainte de promulgarea Regulamentului 
Organic, cât şi după ea, această măsură în multe locuri s'a și 
pus în lucrare. 

Art. 123 din Regulamentul Organic şi art. 16 din aşăză- 
mântul din 1851, „legiuind că la satele acele unde moşia este 
strâmtă, proprietarul să deâ ?/, n'au întins această dispoziţie 
asupra întregului moşiei . . . ci din contra au adăogit că îm- 
părțirea aceasta are a se face numai pentru Jocul de hrană, 
adică imașul, fânaţul și locul de arătură. . . * 

Intemeindu-se pe aceste temeiuri, Comitetul proprietarilor 
mari se rosteşte asupra propunerii locuitorilor pontașşi în urmă- 
torul chip: 

„Dorinţa ca în viitor şi săteanul să fie pus în rândul oa- 
menilor şi desființarea bătăii corespunde la votul Adunării“ 


www.dacoromanica.ro 


297 


care a proclamat egalitatea tuturor înaintea legii şi obligativi- 
tatea instrucţiunii publice pentru oraşe şi pentru sate, rămânând 
ca Adunarea viitoare să reformeze şi legislaţia criminală. 

Dorinţa de a se obori beilicurilc, havalelile şi birul pe cap 
este îndestulată prin votul Adunării din 29 Octomvrie care a 
proclamat desfiinţarea privilegiilor de clasă și așăzarea dreaptă 
a contribuţiilor. 

4. „Dorinţa de a aveă prin sate diregătorii alese din chiar 
sânul lor“ merită a se luă în consideraţie şi rămâne ca viitoarea 
Adunare să legiuiască modul şi întinderea aplicaţiei ei „potrivit 
cu interesele și gradul culturii treptei locuitorilor săteni“. 

5. „Dorinţa căderii boierescului“ este dorită şi de proprie- 
tari pentru motivele următoare: 

a) pentru că acest lucru nu mai alcătuește o dreaptă răs- 
plătire a valorii anuale a pământului ce proprietarii dau locui- 
torilor spre hrană, căci valoarea acestui pământ a sporit şi 
sporeşte necontenit, pe când câtimea lucrului cuvenit proprie- 
tarilor a rămas invariabilă, ne mai fiind astfel o răsplătire a 
pământului dat spre hrană; b) „pentru că în fața tendinţelor 
ostile principiului proprietăţii cari se manifestează sub auspi- 
ciile unor reformatori neîndrituiţi, proprietarii nu mai pot urmă 
așăzământului, spre a scapă proprietăţile lor de aplicarea unor 
teorii condamnate de toată lumea, după cum dovedeşte expresia 
de „răscumpărarea boierescului“, expresie care este o sofismă 
comunistă şi care în alte cuvinte zice: „împroprietărirea uni- 
versală fără cumpararea şi plata pământului“, pe care com- 
puitorii propunerii locuitorilor îl înţeleg proprietate comună a 
tuturor, precum este aerul și soarele. . . . „Boierescul nu este 
un drit feudal, nu este un privilegiu deşert al boieriei, nu este 
o rămășiță a vecinătăţii ... ci... numai un echivalent al 
întrebuințării pământului ce locuitorii primesc spre a lor hrană 
dela proprietari, este preţul anual al posesiei plătit în lucru 
proprietarilor, nu numai boierilor, ci şi mănăstirilor şi proprie- 
tarilor neboieriți. 

6. „Dorinţa de a-și lucră pământul trebuitor pentru hrana 
lor, fără să-i poată alungă de pe dânsele, cu adăogirea de a 
se da şi copiilor lor pământuri pănă la două treimi din moşie, 
fiind ţintirea cea mai vederală de a lovi proprietatea“. 


www.dacoromanica.ro 


298 


Comitetul proprietarilor răspunde: 

a) „Că pământul ce locuitorii primise spre exploatare cu 
îndatorire de a răsplăti prin lucru învoirea întrebuinţării lui, 
este un pământ necontestabil al proprietarilor, câştigat prin 
titluri legale, precum moştenire, împărţeli, hotăriri judecăto- 
reşti, dănii, schimburi, cumpărături.... prin păşnica şi nestră- 
mutata stăpânire în şir de mai multe sute de ani“; 

b) „Că proprietatea stăpânilor de moşii se întinde asupra 
întregului trup de moşie, după cum se dovedeşte“: 

I. Prin faptul că pământul dat locuitorilor spre exploa- 
tare se vinde totdeauna de vânzător odată cu locul rezervat 
spre întrebuințarea proprietarilor şi cu acelaş preţ; 

II. Prin faptul cumpărăturii pământurilor a mii de răzăși 
„cari astăzi sunt ţarani pe pământul vândut de ei“; 

II]. „Prin zilnica dotare a însurăţeilor şi a bejănarilor ve- 
niți din alte ţări cu pământ, care totdeauna sa întrebuințat 
numai de cătră proprietarii întregii moşii. 

IV. „Prin mii şi iar mii de ipoteci, cari se întind asupra 
întregului trup de moşie“. 

V. Prin faptul că deosebitele aşăzăminte din trecut şi 
chiar acel de astăzi regulând legăturile dintre proprietari cu 
locuitorii așizaţi pe moşiile lor nu lasă nici o îndoială „că pă- 
mântul dat locuitorilor spre hrană este o proprietate necontes- 
tabilă a stăpânului moşiei“. 

VI. Prin faptul că atât Regulamentul Organic cât şi aşă- 
zământul de la 1851, dând voie proprietarilor să depărteze de 
pe moșiile lor pe locuitorii răsvrătitori, lasă pământurilor de 
hrană de cari s'au folosit acei locuitori în nemărginită dispozi- 
ție a proprietarului, care este dator a despăgubi pe sătean „nu- 
mai pentru sadurile (pomi) ce ar fi avut pe locul proprietarului“. 

VII. „Prin faptul că art. 123 şi 124 ale Regulamentului 
Organic învoind locuitorilor strămutarea pe altă moşie nu li 
încuviinţează nici „cea mai mică despăgubire pentru pământul 
ce lau avut spre hrană dela proprietar“, mai lămurind „că 
casa, toate sadurile și alte locuri“ ce ţaranul le ar fi făcut pe 
moşia pe care șăzuse, să rămână fără despăgubire în folosul pro- 
prietarului, ceea nu s'ar fi încuvințat „dacă ţaranul ar fi avut 
macar o umbră de proprietate“. 

VIII. „Prin legiuirile Principatului Valahiei şi ale Besa- 
rabiei cari recunosc stăpânilor de moşii dritul de proprietari 
neingrădiţi, iar ţaranilor aşăzaţi pe ele numai dritul de chiriaş, 
posesor“. 

IX. Prin faptul că, cu prilejul judecăților pentru hotarele 
moșiilor cu megieşii, taranii mau fost nici odată chemaţi în ju- 
decată, şi n'au făcut parte nici în procesuri nici la urmările lor. 
Sprijinindu-se pe toate temeiurile de mai sus şi mai luând în 
privire: 

Că drepturile proprieţăţii sunt garantate de Art. 70 al Re- 
gulamentului Organic prin cuvintele „că conform cu vechile 
așăzăminte ale ţării, drepturile proprietăţii vor fi pastrate 'în 
veci nerăşluite, întru toată a lor întindere, fără a fi supuse decât 
numai la sloboda întrebuințare şi voinţă a proprietarilor“ ; 

„+. Că şi Adunarea ad-hoc a Moldovei a proclamat în una- 
nimitate respectul proprietăţii ca una din bazele fundamentale 
ale viitoarei organizaţii“ ; 

„... că după toate legislaţiile din lume și după $ 462 din 
Codica civilă a Moldavei dreptul proprietăţii este puterea de a 
dispune de fiinţa și de rodurile lucrului său după a sa voință 
şi plăcere, depărtând din acezsta pe oricine altul, şi prin urmare 
că cererea deputaților săteni de a răscumpără boierescul, 
sau cu alte cuvinte de a da proprietarilor bani în locul 
lucrului cuvenit lor în natură, cuprinde în sine o vede- 
rată jignire a dreptului proprietății, căci ea [inteşte a 
mărgini libertatea dispoziției, care este o condiţie esenţială 
a dreptului proprietăţii“ ; 

că în fața „acestor înconjurări“, singura regulare dreaptă 
a relaţiilor dintre săteni şi proprietari şi de fire a împăcà inte- 
resele amânduror părţilor, ar fi acea „care ar avea de bază 
alcătuirea de bună voie, prin care ţaranii pot năimi sau cum- 
pără de bună voie pământul dela proprietari“ ; 

că această măsură „a căreia dreptate şi folosinţă s'a pre- 
văzut atât de hrisovul Domnului Grigorie A. Ghika din 1 Ia- 
nuarie 1766 cât şi de Regulamentul Organic, de aşăzământul 
din 1851 astăzi lucrător şi de protocolul Conferinţelor ministe- 
riale din Constantinopol, din 11 Fevruaric 1856, este şi aplicată 
în acest Principat unde pela unele moşii ţaranii lucrează după 

învoieli, iar pe la altele sunt învoiţi băneşte pentru pământul ce 
primesc dela proprietari“ ; 

» Că aplicaţia acestei măsuri nu s'a întins mai mult numai 
din pricina piedecilor puse la strămutarea locuitorilor de pe o 
moșie pe alta; 

„... că numai prin alcătuire de bună voie s'ar putea înlă- 
tură disproporția împoporării şi a preţurilor ce există între unele 
din ţinuturile de sus şi acele de jos; 

„+. că regularea legăturilor dintre ţarani şi proprietari prin al- 
cătuiri de bună voie este o măsură cerută şi de economia politică ; 

„+. că modificarea legăturilor de astăzi este de fire a aveă 
o linrîurire foarte mare 'asupra agriculturii, izvorul de căpetenie 
al averii naţionale care cere cea mai mare luare aminte; 

„că reforma sistemului de astăzi presupune existenţa unui 
guvern stabil şi tare.., înzestrat cu toate mijloacele intelectuale, 
morale şi materiale spre a o puteă pune în lucrare cu toată 
nepărtimirea, perseveranța, autoritatea şi înţelepciunea cerută 
de mărimea unei chestii atât de vitale, unei chestii dela care 
atârnă existenţa celei mai număroase populaţii a ţării, buna 
stare a tuturor claselor societăţii, liniștea obştească şi ferirea 
ţării de tristele urmări ale precipitării sau ale patimilor cari se 
pun în mișcare. 

„Că interesul proprietarilor cere desființarea modului 
de astăzi ale relaţiilor dintre ei şi ţărani,“ 

„Că dreptatea cere ca această măsură să nu fie vătămă- 
toare nici pentru proprietari, nici pentru ţarani; 

„Comitetul proprietarilor mari doreşte dar ca, la vii- 
toarea organizaţie să se ieå de bază următoarele principii: 

„I. Modul de astăzi al răsplătirii pământului prin 
lucru să fie cu totul desființat. l 

„Il. Adunarea legiuitoare, în cea întăiu a ei sesie, să 
hotărască un termen în care relaţiile dintre proprietarii 
de moşii și țaranii lucrători de pământ așşăzaţi pe ele să 
se reguleze prin alcătuiri de bună voie. 

„[Il. Adunarea legiuitoare să facă o lege căreia vor 
fi supuși acei din proprietari şi jarani cari nu s'ar fi fo- 
losit de termenul publicat pentru regularea relaţiilor re- 
ciproce prin alcătuiri de buna voie. 

„IV. Legea aceasta va fi inlemeiată pe principiul res. 
pectului proprietăţii şi tot odată va privi şi la stabilirea 
și la chipul viețuirii locuitorilor săteni, astăzi lucrtori de 
pământ“. 

Această încheiere alcătuește singura încercare de înte- 
meiere pe baze istorice a teoriei susținută de proprietarii mari: 
cum că dreptul lor de proprietate este absolut şi se întinde 
asupra întregimii fiecărei moşii, nu numai înaintea Divanului 
ad-hoc al Moldovei, ci în întregul period de lupte împrejurul 
reformei rurale. Această încercare, întemeiată pe baze cu totul 
greşite, n'a fost în întregul period de aproape şapte ani care 
desparte sesiunea Divanului ad-hoc de promulgarea legii dela 
14 August 1864, complectată prin altceva decât prin reedi- 
tarea din partea conservatorilor munteni, a teoriei lui Barbu 
Ştirbei, cum că sateanul nu este altcevă decât un chiriaş, prin 
retorice deşerte sau arguţii de advocaţi. 

In ea se oglindeşte duhul strâmt, egoist şi lacom al clasei 
stăpânitoare. Originele legăturilor dintre sateni şi stăpâni nu 
erau şi nu puteau fi cunoscute; studiul lui Stadnicki deși apă- 
ruse, încă nu erâ cunoscut la noi, nu pătrunsese încă la noi 
nici o menţiune despre vechiul Drept românesc. Totuş, pre- 
cum vom constată în curând din alte moţiuni aduse înaintea 
Divanului ad-hoc, actele cunoscute și citate în încheierea marilor 
proprietari, ajungeau spre a stabili pănă la evidenţă dreptul de 
folosință al sătenilor asupra hotarului locuit de ei. 


4. Propunerea minorităţii Comitetului marilor proprietari. 


Printre subscriitorii încheierii!) erau oameni de o cinste 
recunoscută, neconstatată şi necontestabilă, nu putem bănui 
întru nimic buna lor credință; ei erau încredinţaţi de adevărul 
celor cuprinse în incheierea 2) subscrisă de ei; interesul per- 


1) I. Docan, A. Botez-Forăscu, Gr. Balş, G. Sturdza, C. Sturdza, 
A. Aslan, I. Pruncu, N. Catargiu, I. Miclescu, Gr. Suţu, N. Carp, L. Ca- 
targiu, Gr. Costache. 

2) Redactată mai cu samă de Grigorie Balş. 

sonal, teama de a-şi vedea avutul ştirbit, îi împiedecă însă să 
vadă lipsa de temeiu a argumentelor întrebuințate. 

De altmintrelea, chiar în sânul marilor proprietari erau 
oameni mai tineri, mai culți, mai în atingere cu ideile moderne 
Şi prin urmare cu duh mai larg. Interesele şi tradiţiunile celor 
mulţi din ei îi făcea să împartă credințele majorităţii Comite- 
tului în privința dreptului absolut de proprietate al stăpânilor, 
deşi ei reprobau recriminațiile neintemeiate, tendințele re- 
gretabile şi cercările de a denatură caracterul relaţiilor 
existente între locuitori şi proprietari, cuprinse în jalbă, to- 
tuş admiteau suferinţile sătenilor, „în parte aduse prin năvăli- 
rile străine“, în parte prin abuzurile provenite din calcarea 
așăzămintelor în fiinţă şi nu se putură împacă de loc cu sis- 
temul ndimirilor de bună voie cari lasă pe ţaran fără pământ 
şi la discreţia proprietarului. 

Minoritatea Comitetului proprietarilor mari!) depuse deci o 
încheiere, 'care, după un preambul destul de vag, în care ideia 
cea mai clară este că Adunarea se găsește în imposibilitate „de 
a face legi într'o chestie care pentru noi mai ales Sar cuveni 
să facă obiectul unor studii serioase...“ propune: 

I. Desființarea răsplătirii prin lucru a pământului 
ce se dă locuitorilor de cătră proprietari după aşăzămin- 
tele de astăzi. 

II. Pegularea definitivă a relaţiilor dintre proprietari şi 
locuitori și Statornicirea unor principii cari, fără a jigni 
drepturile proprietarilor, să impace şi interesele locuitorilor. 

III. Adunarea legiuitoure viitoare, la cea intăiu a ei 
sesie, va votă o lege căreia vor fi supuși şi locuitorii și 
proprietarii şi care desvălind acele principii, va hotări această 
chestie atât de importantă și de vitală pentru Principatele Unite. 


5. Propunerea lui C. Rosetti-Țeţcanu. 


Alt membru al Comitetului proprietarilor mari, C. Rosetti- 
Teţcanu, propuse următoarea soluțiune a chestiunii legăturilor 
dintre săteni şi stăpâni: 


1) D. Miclescu, M. Kogălniceanu, D. Railet, M. Jora, N. Canano, A. 
Ter achiu, M. Costache, I. Fotea, C. Rolla, P. Mavrogheni, N. Sturdza. 

După socotinţa lui „boerii sau proprietarii, de căte ori au 
fost chemaţi a face căte o legiuire pentru relația dintre ei şi 
locuitori, mau fost nici odată aşă de nedrepţi, nici aşă de asu- 
pritori, precum locuitorii s'au înşelat a se rosti prin a lor pro- 
punere; căci deși chiar din vremi în vremi munca li S'a 
mai mărit, insă aceea nu Sa urmat pentru că proprie- 
tarii au avut plecare de a-i asupri, supuindu-i a da sau 
a lucră un ce mai mult, ci pentru că şi chiar firea lu- 
crului aşă o cere. Se cere pentru că în vremi când pământul 
şi chiar productul n'aveau mai nici un pref, nu se cereà 
o răsplătire mare din partea aceluia căruia erai bucuros 
să-i dai oricât pământ să se hrănească, și el să-ți deă 
cevă cât de puțin macar. Aceste alcătuiri, mai bine a zice 
decât leginiri, sporiau mai în însărcinarea muncitorilor 
din vremi în vremi, precum şi pământul şi productul se 
scumpiau; aceasta-i soarta omului ce cumpără şi a ce-: 
lui ce vinde; când se luă numai o dijmă, să aduc o pildă, 
atuncea proprietarul nu da mai mult capital decât de zece sau 
cincisprezece lei locuitorului ca să se hrănească. Astăzi, când 
se primeşte dela locuitor o muncă ce face 12 galbeni şi pro- 
prietarul dă muncitorului un capital de a se hrăni care cel puţin 
are o valoare de 120 galbeni. lată dar că nedreptatea nu-i întru 
aceasta, mai ales că munca precum se politiceşte a se plăti, 
nici face pe atâta pe cât am aratat că proprietarul s'ar folosi. 
Dar iată nedreptatea unde-i: în multele abuzuri ce s'au 
făcut şi se fac, şi cari abuzuri au fost aşă de tolerate 
a se aplică acelui mai slab, în cât porniau chiar dela 
Guvern“. 

Propune apoi: 

I. „Desființarea boierescului, adică plata venitului proprie- 
tăţii prin muncă de cătră locuitori. 

II. „Darea a 15 prăjini în locul satului cu' casa fiecăruia 
locuitor în a sa veşnică stăpânire şi înființarea comunelor. 

III. „Indrituirea locuitorilor de a fi posesori pe locurile de 
hrană ce vor aveă neaparat trebuință să ieà dela proprietăţi, 
plătind acele cu bani după preţurile ce sar politici la acel loc, 
când s'ar începe posesia; iar posesia să fie pe vreme de 12 

ani 1); bine înţelegându-se că o așă împosesuire nu poate con- 
teni nici odată, dacă locuitorul însuş nu s'ar lepădă de acest 
drit; ci numai preţurile se vor modifică din 12 în 12 ani, după 
cum vor fi la sfârşitul fiecăreia posesii. 

„Proprietarul să nu mai fie dator a mai da pământ, nu- 
mai când din tot locul de hrană de pe a sa proprietate ar fi 
împosesuit două treimi. 

„Insă toate aceste să se pue în lucrare numai după ce 
viitoarea Adunare legislativă va face o anume lege pe aceste 
baze, în totul lămuritoare pentru acest feliu de aşăzământ și: 
când vom aveă guvernul cel tare şi statornic ce cu toții îl 
dorim. . ,..* 

Din rândurile subliniate în expunerea sa de motive rezultă 
ca autorul propunerii împărţiă pe deplin toate erezurile clasei 
sale în privința originii şi a întinderii dreptului de proprietate 
în țările noastre, el nu vedeâ în regimul atunci în vigoare nici o 
nedreptate pentru ţaran; în dispozitivul propunerii însă el re- 
cunoaşte dreptul săteanului la folosința bucății de pământ tre- 
buitoare pentru hrana lui în schimbul unei dări băneşti, Această 
vederată contrazicere este datorită luptei între cunoştinţele saie 
greşite asupra trecutului cu un spirit larg şi cu aspiraţiuni 
generoase. 

Propunerea de altmintrelea eră absolut nepractică. 


6. Propunerea majorităţii Comitetului micilor proprietari. 


Comitetul proprietarilor mici în care se tratase asemene 
marea chestiune înfăţoșă o încheiere ?) întemeiată pe o mult 
mai adevărată şi mai clară interpretare a legiuirilor vechi şi 
a aşăzămintelor în vigoare decât acea a majorilăței marilor 
proprietari. 

Această încheiere începe prin a stabili: „Că după legile 


1) O anume lege va regulă chipul de a se puteă dovedi şi cu- 
noaşte totdeauna adevaratele prețuri ce ar urmă în fiecare parte de loc 
a ţării. 

3) Iscălită de D, Cracte, C. Morţun, I. Hrisanti, N. Bosie, G. Ma- 
sian, C. Bădărău, St. Călin, G. Vârlan, Chir. Ciocârlie, C. Stiun. 

vechi, după Regulamentul Organic şi după aşăzământul 
dela 1851, driturile şi îndatoririle locuitorilor şi driturile 
şi îndatoririle proprietarilor sunt imbinate şi reciproce. 
Locuitorii au avut şi au drit de a aveà locuri de hrană pe 
moșiile pe cari şăd, proprietarii au avut şi au dritul a primi 
pentru acele locuri despăgubire în muncă sau preţul ei în 
bani...“ 

Apoi încheierea arată că chipul despăgubirii proprietarilor 
este în două feliuri, în muncă sau în bani, după cum este vorba 
de moșii mari stålpite sau de moşii răzăseştii, că această 
inegalitate în despăgubirea proprietății provine din faptul „că 
la facerea şi desfacerea legii mau luat parte toți acei ce făceau 
parte în chestie“ şi că „principiul statornicit pentru proprietă- 
țile mari, ca proprietarul să nu aibă dreptul a plăti în bani 
prețul muncii, a dat prilej pe multe locuri de abuzuri fără 
margini“. 

„Propunerea locuitorilor de a-și răscumpără cu bani munca 
ce sunt îndatoraţi a da acei de pe moșiile mari și stâlpite vine 
din abuzurile ce produce acel sistem. Acea propunere se spri- 
jină pe pilda aplicată la răzăşi, aplicată cu mare succes la mo- 
şiile boiereşti, mănăstireşti şi răzășeşti dela munte şi este pri- 
mită chiar de principiile Art. 130 din Regulament şi Art. 36 
din așăzământul din 1851, numai ea este mai practică, mai 
împăcătoare şi nevătămătoare nici unii părți. | 

Apoi se ridică într'o limbă din cele mai cumpănite, dar. 
cu temeiu și cu hotărire împotriva ideei de a ridică sătenilor 
dreptul de a se folosi pe viitor de pământurile pe cari sunt 
aşăzaţi. 

„A se pune astăzi un alt principiu care să ridice 
locuitorului dritul de a se hrăni pe moşia pe care şăde, 
cu prețuri măsurate şi hotărite de legi, după cum totdea- 
una sa urmat, ar fi a se lovi într'o rădăcină, care fiind 
foarte îmbătrânită în ţară, ar puteă produce niște rezul- 
tate, de nu primejdioase societăţii, dar cel puţin. mai vå- 
tămătoare şi mai nenorocite pentru locuitori decât acele 
de cari se plâng astăzi, căci mărginindu-se locuitorii în 
casă şi 10 prăjini sau şi imaş, şi dându-li cu acest chip 
slobozenia brațelor pentru ca să capete proprietarul slo- 

bozenia pământului, locuitorul nu numai S'ar scoate din 
drilurile ce legea totdeauna i-au dat, dar redus în astă 
stare, ar aveă să muncească de trei ori mai mult decât pănă 
acuma, osebit de aceasta S'ar naşte întrebarea, ce Sar 
face cu locuitorii dela munte, cu acei de pe moşiile răză- 
şeşti şi chiar cu acei de pe moşiile mari, cari mai cu 
samă în mijlocul codrilor cu braţele lor şi-au deschis 
curături“. 

Sfârşeşte cu următoarea propunere: 

a) „Locuitorii în deobştie să se folosească nestrămutaţi de 
pământurile ce le au astăzi în folosința mărginită de pont. 

b), De cătră obşteasca viitoare Adunare, după pilda apli- 
cată la munte, odată pentru totdeauna să se preţuiască munca 
în bani şi locuitorii să fie slobozi şi îndrituiţi a plăti preţul 
zilelor muncitoare în bani pe fiecare an. 

c) „Urmașii locuitorilor să nu mai ceară pământuri la pro- 
prietari, ci să fie slobozi a intră fără nici o piedecă în driturile 
părinţilor lor, plătind sumă hotărită și mărginită de lege. 

d) Pentru pământurile ce locuitorii ar aveă trebuinţă peste 
acelea hotărite de legi, să rămâie slobozi, şi proprietarii şi lo- 
cuitorii, a se alcătui cu condiţiile, cu preţurile şi pe timpul ce 
îmbele părţi vor stipulă, potrivit aceasta chiar şi cu legea lu- 
crătoare. 

Dreptul de folosinţă al țaranului este destul de bine dedus 
aici din dispoziţiile Regulamentului Organic şi din acele ale le- 
giuirilor lui Grigorie Ghyka şi autorii încheierii judecă bine şi 
drept (fără însă a aduce vre-o dovadă) că nu pămăntul de care 
se folosesc ţaranii ci boierescul trebue să fie răscumpărat. Nu 
se înţelege însă pentru ce temeiuri, în punctul e) al dispozitivului, 
dreptul ţaranilor la folosința pământului se mărginește la în- 
tinderea stăpânită atur.ci şi nu în totimea celor două treimi a 
căror folosinţă li erà încuviinţată şi de Regulament şi de aşă- 
zământ. 


7. Propuneri deosebite din Comitetul micilor proprietari. 


La această încheiere se alăturară două socotinţi deosebite, 
una a lui N. Zaharia şi cealaltă a lui C, Hurmuzachi. 

Cea dintăiu cere a se mănţine aşăzământul în yigoare cu 
singura schimbare ca săteanul să rămână liber a-și plăti înda- 
torirea cu bani, după o preţeluire dreaptă a fiecăreia localităţi. 

Socotinţa lui C. Hurmuzache este precedată de o motivare 
destul de lungă și mai mult subeictivă. El nu se uneşte cu în- 
cheierea majorităţii Comitetului, între altele pentrucă acea înche- 
iere „departe de a se mărgini în rostirea dorinții clasei repre- 
zentate de acest Comitet, s'a ocupat mai mult cu reflexii și dorinţi 
atingătoare de regularea relaţiilor dintre propritarii cei mari şi 
taranii așăzaţi pe moşiile acestora, precum și pe moşiile clerului“ ; 
pentru că trece sub tăcere faptul că cei mai mulţi răzăşi și 
chiar unii din membrii Comitetului acestuia neavând ţarani, 
pe moşiile lor, „sunt scutiţi de consecinţile reformei propuse“; 
pentrucă acea încheiere a trecut sub tăcere pricina pentru care 
art. 40 al legiuirii dela 1851 dă locuitorilor de pe moşiile dela 
munte facultatea de a da proprietarilor bani în loc de muncă 
și care pricină este că „nu au împărtăşire la câmp de locuri: 
de arat“; pentrucă n'a lămurit că plata în bani se face numai 
pe moşiile pe cari plata nu se poate face în natură; „pentrucă 
după toate legile din lume, o prestație întemeietă pe un con- 
tract liberal, precum este acel dintre ţarani şi proprietarii de 
moșii, nu se poate preface în bani fără învoirea ambelor 
părți; pentrucă faptul că s'au produs abuzuri este datorit îm- 
prejurării „că administraţiile nu şi-au împlinit datoria“; pentru 
că și răsplătirea în bani „a fost, este și va fi supusă celor mai 
strigătoare abuzuri ...“; pentrucă încheierea a scapat din vedere 
că, după art. 45 al așăzământului în vigoare, locuitorii dela 
munte mai sunt ţinuţi, pe lângă plata în bani, a mai face pro- 
prietarului şi 4 zile de reparaţii; „pentrucă aplicația princi- 
piulului răsplătirii lucrului prin bani nu numai ar mărgini, 
dreptul proprietăţii, ci încă ar impiedecă chiar şi îmbunătăţirea 
stării locuitorilor săteni, cari prin alcătuiri de bună voe, prevăzute 
şi de Regulamentul Organic şi de așăzământul din 1851, ar putea 
deveni nu numai posesori ci chiar proprietari...“; „pentrucă 
chestia asta este prea mare, prea grea și prea vitală pentru 
a se putea hotărî în pripă, fără studii şi cercetări pătrunzătoare, 
fără pregătiri și treptate cercări prin învoieli și transacţii de 
bună voie...“ pe aceste temeiuri își dă socotința următoare: 

I. „Relaţiile dintre proprietarii şi ţaranii aşăzaţi pe moşiic 
lor să se reguleze prin alcătuirea de bună voie, prin caie 
taranii vor putea nu numai preface lucrul în bani, ci deveni 
Şi posesori şi chiar proprietari. Pentru acest sfârşit să se le- 
giuiască un termen de doi ani“. 

II. „Spre a asigură libertatea acestor transacţii să se în- 
lătureze piedecile cu cari legea de astăzi a îngreuiat libertatea 
strămutării ţaranilor de pe o moşie pe alta“. 

III. „Fiindcă bună-starea populaţiei agricole pretudindenea 
a fost şi trebue să fie un obiect de deosebită îngrijire a Statului, 
viitoarea Adunare legislativă să facă o lege, căreia să fie su- 
puși atât proprietarii cât şi ţaranii cari nu sar folosi de ter- 
menul mai sus arătat“. 

IV. „Legea aceasta va luă de bază atât respectul proprie- 
tăţii cât şi nevoia stabilizării ţaranilor şi a îmbunătăţirii stării 
lor materiale şi morale*. 

V. „Până la promulgarea nouei legiuiri, aşăzământul 
din 1851 va urmă a fi obligător pentru amândouă părțile“. 

VI. „Guvernul viitor să înlesnească realizarea transacţiilor, 
iar mai ales improprietărirea ţaranilor, prin înființarea de aşă- 
zăminte de credit, prin încurajare de Societăţi etc“. 

Această socotință a lui C. Hurmuzachi, la care se uni şi 
C. S. Sturdza, avea vederat în ochi înmormântarea oricărei 
năzuinţi de reformă. Punctul I din dispozitiv mai cu samă 
in care se propune ca ţaranii moldoveni dela 1857 să devie 
prin alcătuiri de bună voie în termen de doi ani, posesori şi 
chiar proprietari ai pământurilor lucrate de ei este prea absurd 
pentru ca să credem că însuş propunătorul lui l'a luat în serios. 


8. Amendamentul la propunerea deputaţilor săteni. 


In aceeaș ședință se infăţoșă un amendament la propu- 
nerea locuitorilor săteni, subscris de Episcopul Ghenadie 
Şendre, Arhimandritul Neofit Scriban, Arhimandritul Melhisedec 
(Ştefănescu), Iconomul Dimitrie Matcaş, V. Maălinescu, D. Co- 
zadini, D. Cracte, D. Ghidionescu, T. Sacalov, L. Galiardi, N. 
Bosie, C. Stiun, D. Romov, I. Hrisanti şi C. Bădărău, adică din 
deputaţi ai tuturor claselor Divanului ad-hoc. 

Acest act alcătueşte cea mai temeinică expunere a drep- 
turilor țărănimii ce a fost făcută pănă astăzi în adunările- ro- 
mâne. El este o amplificare şi o lămurire a propunerii depu- 
taţilor săteni care adusese chestiunea în desbaterea Adunării. 

Punctele I şi II din expunere, privitoare la originile şi la 
alcătuirea proprietăţii, conţin într'adevăr o sumedenie de erori 
dar nici că se puteă altfel, autorii neavând nici o idee despre 
Dreptul românesc, despre cnezate şi judecii şi închipuindu-şi 
că dreptul de stăpânire al pământului la noi erà ocârmuit de 
aceleaşi regule ca în dreptul roman. Punctul III privitor la ve- 
cinatate conţine asemenea oareşi cari greșeli, între altele acea 
că în Moldova s'ar fi vândut răzăşii odată cu pământurile lor, 
Dar dela punctul IV inclusiv inainte expunerea este absolut 
ără nici o prihană şi făcută cu o uimitoare limpezime de 
minte. 

Punctul IV începe prin a stabili adevărul de căpetenie în. 
întreaga chestiune, adevărul a cărui enunţare în plângerea de“ 
putaţilor săteni făcuse atâta sânge rău propietarilor mari. 

PD RR dela început și pănă la Regulament răsplata 
pentru pământul ocupat erà socotită numai dijma; prin dănui- 
rile ce făceau Domnitorii, încă numai asupra aceeaș dijme da 
drituri a se luă dela locuitori; munca câtră stăpânul moşiei 
este un adevărat boieresc, adică privilegiu, care mai întăiu 
a început prin clăci, transformate apoi în 12 zile, dela rasă- 
ritul la asfinţitul soarelui, de muncă îndatoritoare. . .* 

Intemeieţi pe hrisovul lui Mihaiu Suţu dela 1794 şi pe 
acel al lui Alexandru Moruz, din cari reiesă că sătenii făceau 
boieresc numai stăpânului moşiei pe care erau așăzaţi, iar stă- 
pânilor moșiilor megieşite pe cari făceau sămănături când nu 
eră destul pământ arabil pe moşia pe care ședeau, autorii amen- 
damentului conchid că dijma este răsplata pământului iar 
boierescul sau slujba o prerogativă a stăpânului căruia ei 
erau supuși. 

Nu încape îndoială că în vechime, când săteanul nu avea 
pentru ce să are pe hotar străin și ară numai pe hotarul locuit 
de el, pe jireabia lui destul de mare ca să-i îndestuleze toate 
nevoile, nici macar dijma nu puteă fi privită ca o chirie a pă- 
mântului care eră doară a lui, atât dijma cât şi claca erau una 

o dare şi cealaltă o slujbă ce el o prestă căpeteniei care ocâr- 
muiă așăzarea. 

Dar maj târziu, când din pricina necontenitelor tulburări 
și pustiiri, ţinerea în jireabii căzu în neobișnuinţă şi oamenii 
luară obiceiu să are unde găsiau loc mai îndământec și mai 
bun, când dreptul scris al stăpânului a cotropit dreptul nescris 
al săteanului, este sigur, precum dovedește şi Pravila lui Vasile 
Lupu (Pricina I, § 22), că darea de a zecea parte din roadă 
este privită ca chiria legiuită a pământului peste care nu se 
poate luă sub pedeapsă de blăstăm. 

Dovada dată de autorii amendamentului că munca dato- 
rită de sătean sub numire de slujbă, clacă sau boieresc, este 
o prerogativă a stăpânului satului, este pe cât de simplă pe 
atât de convingătoare. Apoi, acest adevăr fiind stabilit ei pă- 
şesc la rostirea urmării lui. 

„Istoria care numeşte clacă munca săteanului cătră stă- 
pânul de moşie; apoi sutele de acte publice prin cari acea 
muncă se numește boieresc, iar acel cui se făcea stăpân de 
moşie. Abie Regulamentul, având în vedere constituirea bine- 
făcătoarei instituții a proprietăţii, a introdus cuvântul de 
proprietar“. 

Studiul Dreptului Românesc, dat la iveală de Stadnicki 
şi necunoscut autorilor acestui amendament, acel al uricilor 
cunoscute numai cu treizeci şi patruzeci de ani după închi- 
derea Divanului ad-hoc, ne-au adus astăzi la absolut aceeaș 
teorie. Autorii amendamentului au avut la dispoziţia lor şi au 
cercetat numai urbariile .şi actele veacului XVIII. 

Iată deci calificarea de boieri de moșie dată de jalba de- 
putaţilor săteni proprietarilor şi cari stârnise mânia acestora, 
lămurită şi cu desăvârșire justificată. 

Punctul V din expunere se ocupă iar de vecini şi arată 
că sătenii nu au fost nici odată șerbi după lege ci numai după abuz. 

Punctul VI arată condiţiunile favorabile cari Domnii le 
făceau bejănarilor cari se întorceau în ţară, având ei dreptul 
să saşeze pe moşii boiereşti sau mănăstirești, ori unde voiau, 
dând stăpânului acelei moşii numai dijma şi fiind sau scutiţi 
de tot de clacă sau învoiţi s'o înlocuiască prin o neînsemnată 
dare bănească. 

Punctul VIE este cu deosebire important: 

„+. Luând în privire că stăpânul moşiei totdeauna a 
fost indatorit a da tot locul trebuitor pentru hrana sã- 
teanului fără cea mai mică mărginire; că numai dela 
1805 s'a hotărît pentru întăiaş dată, ca fânaj şi pășune 
sa fie datori stăpânii moșiilor a da dela 16—20 fălci pe 
la unele ţinuturi, iar pe la altele dela 12—15 şi dela 8—10 
fălci; pe moșiile însă unde nu eră loc cu îndestulare, două 
treimi din locul de ardtură, de fânaj şi imaș al întregii 
moșii eră al locuitorilor şi numai o a treia parte a stă- 
pânului. 

Spre dovedirea celor de mai sus citează așăzămintele lui 
Grigorie Calimah, a lui Mihaiu Suţu, a.lui Alexandru Moruz 
şi a lui Ioniţă Sturdza Vv. 

Punctul VIII -arată că sătenii nu puteau fi departaţi din 
pământurile ocupate de ei şi că bătrânii şi neputincioşii nu erau 
ținuți să facă boieresc. 

VIII. „Luând în privire că pământurile şi locurile pe cari 
le lua odată locuitorul în stăpânire pentru trebuinţa sa, nu i se 
mai puteau luă înapoi de cătră stăpânul moşiei: că la cazuri 
de neputinţă şi bătrâneţe nu mai eră îndatorat la muncă; că 
pentru întăiaş dată în Regulament sa înscris de a se luâ bă- 
trânilor şi nevolnicilor pământul de hrană când ei mar mai 
puteă lucră; că grădinile locuitorilor nu erau supuse nici odi- 
nioară la dijmă“, 

Acest punct se dovedeşte cu hrisoavele lui Constantin 
Racoviţă din 1752 şi 1756, cu aşăzământul lui Grigorie Ghika 
din 1766, cu hrisovul lui Mihaiu Suţu din 1794 şi cu aşăză- 
mântul din 1805 cerut lui Alexandru Moruz de boieri. 

Punctul IX este privitor la dreptul ce aveă până la Re- 
gulament săteanul să se folosască de pădurea aflată pe ho- 
tarul lui. 

IX. „Luând în privire că locuitorii aveau din înve- 
chime dreptul de a se folosi şi de pădure, şi numai în 
urmă li s'a pus îndatorire de a da dijmă pentru cheres- 
teaoa de vânzare, iar pentru lemnul de casă şi de foc nu 
aveau a da nimica“. 

Această arătare se dovedeşte pe deplin cu textul anafo- 

ralei boierilor, întărită la 1792 de Alexandru Moruz Vv. şi cu 
hrisovul lui Mihaiu Suţu dela 1794. 

Punctul al X-lea arată că trecerea moșiilor dela o mână 
la alta, nu poate, precum pretindea majoritatea comitetului 
proprietarilor mari în închierea sa, să servească ca dovadă că 
dreptul lor de proprietate eră absolut şi se întindea asupra în- 
tregii suprafeţi a moşiei: 

„Luând în privire că prin trecerea moşiilor dintr'o mână 
la alta nu li se știrbesc drepturile şi foloasele de cari au 
a se bucură locuitorii, pe temeiu că alcătuirile între doi nu pot 
jigni drepturile unui al treilea și că fiecare cumpărător ieà mo- 
şiile în condiţiile în care se aflau mai înainte; că chiar şi la 
dările în posesie, stăpânii moșiilor sunt datori să cuprindă 
anume ca: locuitorilor să li se dea pământurile după aşăzământ“. 

Spre dovedirea acestui punct se invocă textul aşăzămân- 
tului lui Grigorie Calimah din 1768. 

Punctul Xi arată că necontenit au urmat „plângeri şi tân- 
guiri din partea sătenilor de o parte pentru îngreuierea muncii“ 
Şi a „stăpânilor pentru neîndeplinirea boierescului de cătră să- 
teni“. Se dovedeşte cu textul așăzămintelor din 1766 a lui Gri- 
gorie Ghika și din 1768 a lui Grigorie Calimah. 

Punctul XII este privitor la îngreuierea boierescului. 

- XII. Luând în privire că boierescul, în loc de a se 
ușură, a fost din timp în timp îngreuiat, în cât prin ex- 
plicaţiile ce s'au făcut celor 12 zile — şase pe la finutu- 
rile şi satele de pe marginea ţării, dela răsăritul pănă la 
apusul soarelui şi statornicirea a unei câtimi de muncă 
hotărită pe fiecare zi, cele 12 zile prețuiau mai 40 zile”. 

Invoacă spre dovadă aşăzămintele vechi apoi urmează: 

„Că Regulamentul Organic, departe de a ușură soarta lo- 
cuitorilor, li-a mai sporit munca şi îndatoririle peste inda- 
toririle urbariului dela 1805, cel mai împovărător din câte 
fusese pănă şi după acea epocă; că micșorându-se totodată 
și câtimea de pământ ce posedau înainte locuitorii, noua 
legiuire s'a văzut a fi aşă de impovărătoare pentru sã- 
teni, încât insuş Regulamentul, prin art. 119 şi apoi o 
anume lege a Obşteştii Adunări, în mai multe districte din 

Jos a trebuit să amâe pentru mai mulţi ani râșluirea på- 
mânitului stăpânit din vechiu de locuitori. 

„Că îmbunătățirile aşăzământului din 1851 sunt mai mult 
iluzorii pentru patru cincimi din locuitori, adică pentru toţi acei 
cu boi; căci nu numai că dijma s'a prefăcut într'un spor de 
muncă, dar în privirea acei părute ușurări mai impuindu-se 
jumatate din capitaţie pe doi ani, în sumă de 3.111.772 lei şi 
totodată păstrându-se principiile şi regimul vechiu, boierescul a 
ramas, afară de facerea coşerelor, cu toate împovărătoarele sale 
urmări, precum Pau fost aşăzat Regulamentul. ..“ 

Apoi arată că munca la care este îndatorit săteanul „nu 
poate fi apreciată mai puţin de 48—50 zile pentru săteanul fără 
boi, de 65—70 zile pentru acel cu doi boi şi 76—80 zile pentru 
săteanul cu patru boi, sau în termen de mijloc 65 zile pline 
lucrătoare, socotindu-se unul cu altul.“ 

După ce arată că munca datorită stăpănului absorbă adesea 
cel mai mare număr al zilelor anului și că adesea pânea sătea- 
nului se pierde fiind că, din pricina timpului potrivnic, el se află 
la boieresc tocmai atunci „când ogorul său are trebuinţă de a 
fi căutat“, rezumează în chipul următor situația creată de aşă- 
zământul în vigoare, deoparte a stăpânilor de moşii şi de alta 
a sătenilor: 

A. Proprietarul are drept să ceară „12 zile de muncă, 
cu tălmăcirile şi adaosurile ce li s'au făcut, dijmă din 
livezi şi vii peste 10 prăjini, precum și monopolul de băuturi.“ 

B. Locuitorul are dreptul „de a se folosi de locul casei 
şi al grădinii cu vatra satului, fără a aveă nici o inda- 
torire pentru aceştia; uzufructul de pe 4 fălci de pământ, 
unul cu altul şi, la caz când nu ar ajunge la toți acea 
câtime, a dritului asupra a două treimi din pământul 
cultivabil, fără a puteă fi strămutat de pe dânsul, sau cu 
alte cuvinte: 

„Două treimi din pământul de folosință este serbit 
cătră săteni şi sătenii sunt șerbiți cu munca personală cătră 
stăpânii moșiilor“. 

După ce arată că sistemul în vigoare este dăunător şi pro- 
prietarilor, nu mai poate fi mănţinut şi trebue înlocuit prin 
așăzăminte noue care să fie drepte și pentru 5—600 pro- 

prietari de o parte şi 200.000 şi mai bine de săteni de 
alta : 

„Că precum proprietatea cere nişte aşăzăminte statornice 
cu gradul culturii în care se află astăzi ţara, de asemenea și 
starea în care se află muncitorii de pământ cere o neaparată 
îmbunătăţire; că orice îmbunătăţire morală, intelectuală şi ma- 
terială este cu neputinţă întru cât se vor află sub condiţiile 
de faţă; 

„Că ceea-ce de neapărat pentru sătean este, de a-l pune 
într'o poziţie neatârnată, fără a-i râpi mijloacele prin cari, cu 
munca sa, să poată subveni trebuinţilor saie şi cererilor Sta- 
tului; ci plantându-l în părticica de pământ care o udă cu su- 
doarea sa, a-i deşteptă amorul patriei şi râvna de a o apară; 
că spre deplina emancipare a săteanului trebue neaparat 
desființată totodată şi autoritatea îndatinată a proprie- 
tarului sau a reprezentantului său de asupra satului şi 
sătenilor ca judecător şi administrator; că deşi după legea 
existentă se află instituția unei dregătorii şi a unui sfat 
ales de cătră săteni din sânul lor, această instituție n'a 
prosperat, wa produs foloasele ce se puteau aşteptă, nu 
numai din cauza imperfecției sale, ci din necumpănirea 
guvernului şi din cauza amestecului ce totdeauna au avut 
fețe particulare în trebile satului şi ale sătenilor. 

„Luând în privire experienţa tuturor popoarelor cari au 
înaintat pe calea propășirii, că pretutindene unde au fost aşăză- 
minte de boierescuri şi însărcinări analoage cu ale noastre, au 
trebuit să se desființeze ca nişte lucruri dărăpănătoare pentru 
orice nație. 

„Că în mai multe staturi, unde s'au desfiinţat boierescurile, 
s'a adoptat ca principiul cel mai raţional, mai echitabil şi mai 
practic răscumpararea . ..* 

Apoi după ce arată că la noi „principiul evaluării muncii 
în bani este adoptat ca în vechime, așă şi prin așăzământul 
de faţă, precum se vede la sătenii ce șăd la moşiile răzaşeşti şi 
la locuitorii dela munte . . .; că spre a săvârși o asemenea răs- 
cumpărare nu se cere decât capitalizarea boierescului pe un nu- 
măr potrivit de ani și care sumă să se plătească de săteni sub 
formă de bir cu amortizare. ..“, bazându-se pe temeiurile că: 

A. Aşăzămintele nvue recunosc sătenilor „dreptul de şer- 
bire asupra a două treimi din pământul lucrător pe moşiile unde 
sunt supuşi la boieresc cătră un stăpân“. 

B. Prin trecerea moşiilor din mână în mână nu s'a jignit 
întru nimic dreptul sătenilor; căci de câte ori se vinde o moşie, 
sătenii rămân pe dânsa şi se folosesc de locurile lor, şi nici o 
lege veche sau nouă n'a învoit pe stăpânul moşiei de a 
alungă pe săteni de pe pământurile ocupate de ei spre a 
le putea vinde altora, nici s'a întâmplat vr'odinioară un ase- 
menea caz. 

C. „Că orice denumiri şi faţă Sar da muncii şi sar- 
cinilor sătenilor, în faptă ele nu sunt alt decât boierescuri 
şi şerbiri câtră stăpânii moșiilor...“ 

D. Că boierescurile sunt osândite pretutindeni. 

E. Că orice învoială s'ar propune, după art. 29, învoielile 
n1 se vor îngădui dacă ar fi însărcinătoare peste îndatoririle 
locuitorilor aratate prin aşăzăminte. 

Propune: 

I. „Răscumpărarea boierescului, lasarea în întreaga şi de- 
plina stăpânire a sătenilor a câtimii de pământ atribuită prin 
aşăzământ după statul quo. 

II. „Oborirea monopolurilor, recunoaşterea comunei ca per- 
soapă morală şi înființarea dregătoriilor sătești alese din sânul 
sătenilor spre cârmuirea intereselor locale“. 

Acest act alcătueşte prima şi cea mai desăvârşită expu- 
nere argumentată a drepturilor ţărănimii române, el mai alcă- 
tueşte un răspuns cu desăvârşire nimicitor la erezurile cuprinse 
în încheierea majorităţii Comitetului proprietarilor mari: din 
argumentele invocate acolo nu mai rămâne absolut nimica în 
picioare. 

Numai ne cuprinde mirarea când vedem pe autorii lui, 
după ce în mai multe locuri expun şi dovedesc că țărănimea 
aveă, chiar în epoca de pe urmă, drept de a se folosi de două 
treimi din hotarul aşăzării, mulţimindu-se când la sfârşit îşi 
expun dorinţile, cu lasarea în întreaga şi deplina stăpânire a 
sătenilor a câtimii de pământ atribuită prin aşăzământ, după 
statul quo“. 

Aceasta alcătueşte o batere în retragere, o concesiune fă- 

cută pretențiilor nedrepte ale proprietarilor, un pas înapoi faţă 
de revendicarea de cătră deputaţii săteni a dreptului „de a se 
da copiilor lor pământuri pănă la acoperirea a două treimi din 
moşie“. 

Greşala de a nu fi mănţinut acea revendicare este nemăr- 
ginită; cea mai puternică și mai strălucită din toate apărările 
drepturilor ţărănimii lăsând-o să cadă, n'a mai îndrăznit nimeni 
so mai reînoiască, ea a rămas părăsită. Repet că părăsirii acestei 
drepte revendicări incumbă fără îndoială răspunderea stării pri- 
mejdioase în care ne aflăm astăzi. 

Acel amendament fù socotit însă atât de primejdios în cât 
Manolache Costache lepureanu propuse să fie răspins îndată 
din discuţie, pe când celelalte propuneri erau rezervate spre 
a fi discutate mai pe urmă. Amendamentul fi deci respins din 
discuţie, dar numai cu 37 voturi contra 32, fiind şi 9 abţineri. 


9. Propunerea lui Costache Negri. 


După acest vot, C. Negri ceti o nouă propunere semnată 
de dânsul şi de cinci deputaţi săteni, a cărei expunere .conce- 
pută în termenii cei mai împăciuitori, făcând apel la mărinimia 
proprietarilor mari, vorbind de nesocotitele și fără de cum- 
păt vorbe ale locuitorilor săteni şi propunând: 

Ca boierii proprietari să vândă pământuri locuitorilor săteni; 

Ca acele pământuri să se mărginească în măsurile pon- 
tului de astăzi și numai la aceia ce le au; 

Ca ţaranii să plătească aceste pământuri întocmai după 
valoarea lor, potrivit cu calitatea şi localitatea dt osebitelor părţi 
ale ţării; 

Ca pănă ce locuitorii vor găsi mijloace penu plata pà- 
mânturilor astfel cumparate, ei să urmeze stării lucrurilor de 
față dacă nu se va găsi de comun acord alt mijloc mai potrivit 
și îndestulător; 

Ca după curgere de 15 ani dela punerea ei în lucrare 
această vânzare de pământ să rămâie numai facultativă; 

Ca viitoarea Adunare legiuitoare, in intăia ei sesiune, să 
pășască la aşăzarea preţului pământurilor după calitate și lo- 

calitate şi să stabilească după ce câtime de timp și cătră cine 
puteau locuitorii săteni să înstrăineze pământurile cumparate. 

Această propunere era o icoană vie a inimii blânde, împă- 
ciuitoare şi generoase a lui C. Negri dar, ca dânsa, absolut ne- 
practică: cei 15 ani ar fi trecut fără îndoială de multe ori fără ca 
proprietarii să fi vândut sau ca sătenii să fi cumparat pământuri. 


10. Discuţiunea diferitelor propuneri. 


Discuţia asupra deosebitelor propuneri începu prin o lungă 
cuvântare a lui Costache Rosetti Teţcanu, prin care el încercă 
să justifice propunerea lui. Apoi vorbi Grigorie Balş care sus- 
ținea cu cerbicie, dar fără absolut nici un argument nou, cele 
expuse în încheierea proprietarilor mari, în mare parte opera 
lui. Denunţă tendinţile subversive şi neadevărurile cuprinse în 
plângerea deputaţilor săteni; tăgădui ţaranilor orice drept asupra 
pământurilor pe cari se hrăniau, proclamă neîngrădirea drep- 
tului de proprietate al stăpânilor de moşii şi sfârşi sfătuind 
pe săteni să se încreadă numai în mărinimia proprietarilor. 

După Grigorie Balș luă cuvântul Anastasie Panu care ca- 
lifică cuprinsul jalbei deputaţilor săteni de idei subversive şi 
susțini sfinfenia proprietății, dar declară că studiile pregă- 
titoare, indispensabile pentru rezolvarea unei chestiuni atât de 
vajnice, lipsind cu desăvârşire, trebuia ca cercetarea ei să fie 
lasată în grija viitoarei Adunări legislative. 

Kogălniceanu luând în urmă cuvântul, nu tăgădui drep- 
turile sătenilor, găsi cererea locuitorilor de a se desființă boie- 
rescul firească; lăsând să întrevadă destul de clar că o aprobă. 
Dar el se ridică împotriva tonului, a formei în care erà prezen- 
tată jalba sătenilor, care făcuse pe proprietari să vadă într'insa o 
tăgadă a proprietăţii, o atingere la averea lor. Conchise opinând 
ca Adunarea să exprime numai o dorință. „Insă această do- 
rință să se mărginească numai de a constată trebuința unei 
reforme; această reformă să fie un pas înainte în favoarea lu- 
crătorului de pământ; acest pas să ţintească la ridicarea boie- 
rescului sau a muncii îndatoritoare și la stabilizarea locuitorilor. 
Chipul, sistemul, timpul şi toate celelalte măsuri deslușitoare 
ale reformei să le lăsăm viitorului guvern, viitoarei legislative“. 

Pricina adevărată insă care îl opriă pe Kogălniceanu să ieâ 
în mână apărarea drepturilor ţărănimii de temeinicia cărora eră 
cu desăvârşire convins şi să pronunţe un cuvânt hotăritor pen- 
tru oborirea boierescului, eră teama ce o avea ca această ches- 
tiune să nu deà naştere la o mare desbinare între deputaţi şi 
ca grija de idei subversive să na împingă o parte însemnată 
a deputaţilor marii proprietăţi să părăsească tabăra unionistă. 
Mintea lui cea ageră pricepuse dela început că chestiunea de 
viaţă sau de moarte pentru Români erà aducerea la îndeplinire 
a Unirii, că orice chestiune putând aduce desbinare asupra 
acestui punct şi slăbire în partidul unionist trebuiă încunjurată 
cu îngrijire. El vedeă prea bine că boierescul eră osândit şi că, 
odată Unirea făcută, oborîrea lui eră lucru de puţină zabavă. 

Jn şedinţa următoare, acea dela 19 Dechemvrie, după ce 
N.‘ Bosie mai susţinu oborirea boierescului şi împroprietărirea 
taranilor, deosebitele propuneri fură puse la vot, dar nici una 
nu întruni majoritatea. 

In Ţara Românească partidul unionist nu avu să lupte 
cu aceleași greutăţi cu cari avu de luptat în Moldova; Caima- 
camul, bunul şi slabul Alexandru D. Ghika, fostul Domn dela 
1834 — 1842, erà favorabil Unirii. Nu fù deci nevoie de o 
propagandă atât de activă. Totuş şi în acest Principat, mul- 
țimea oamenilor noui, mai mare încă decât în Moldova, erau 
nerăbdători de a vedea oborite privilegiile oligarhiei cari alcă- 
tuiau pentru unii atâtea stavile între ţară şi un viitor mai bun, 
iar pentru cei mulţi nişte obstacole între ei şi foloasele puterii 
politice. Țaranii auziră deci şi aici denunţând abuzurile din tre- 
cut, compătimindu-se la suferinţile lor, vestindu-li-se că domnia 
rălelor este aproape de încetare și îndemnări la luptă pentru 
dobândirea drepturilor lor. Aici, prin împrejurările dela 1848, 
terenul eră mai bine pregătit pentru o asemene propagandă 
decât în Moldova. Ea nu dădu loc la tulburări pentru că ocâr- 
muirea nu făcu nici un act de natură a îndârji pe unioniști, 

Precum se ştie Divanul ad-hoc al Ţării Româneşti nu s'a 
ocupat cu măsuri de organizare internă. 

CAPITOLUL II 
CHESTIA RURALĂ ŞI CONVENȚIA DELA PARIS 


1. Chestia rurală în comisia europeană. 


Protocoalele Divanului fură trimise Comisiei europeane în- 
trunită în Bucureşti pentru ca ea să le cerceteze şi să se pro- 
nunţe asupra cuprinsului lor. | 

Comisia se ocupă de chestia rurală în Capitolul III al 
raportului ei') Ea se fereşte cu drept cuvânt să se întindă 
asupra originilor chestiunii. Această prudenţă n'o împiedecă să 
comită chiar dela începutul expunerii sale o serie de greşeli, 
pretinzând că „Regulamentul, deşi a pastrat oareșicari restric- 
țiuni la libertatea individuală a țaranilor, totuşi i-a deslegat 
de glebă, recunoscându-le întăia oară, dreptul de a părăsi sa- 
tele de cari erau legați“. 

„Stăpânii moşiilor au fost desdăunaţi (pentru această slo- 
bozire) prin foloasele următoare: 

a) „Restricţiunea terenului alocat ţaranilor. 

b) Sporirea corvezii care dela 12 zile simple a fost pre- 
schimbată în câtimi de muncă cari, mulțămit interpretării abu- 
zive dată vechei legi, cere încincitul vechilor 12 zile. 

c) Confirmarea monopolurilor stăpâneşti pe vin şi rachiu, 
înființarea (?) unor noue monopoluri asupra cărnii, a pânii, ceea 
ce face că ţaranul nu poate nici să păstreze nici să consume 
vinul ce-l trage din propriile lui vii (?). 

d) Dreptul recunoscut stăpânului să scutească de orice 
dare sau sarcină cătră Stat o zecime și mai adesea o cincime 


1) D. C. Sturdza-Şcheeanu, Op. cit. II, p. 167. 

din sătenii aşăzați pe moşiile lor şi aceasta spre a putea ex- 
ploată munca lor în folosul lor :). 

Totuş, urmează Comisia, Regulamentul n'a deposedat pe 
țarani cu desăvârşire de pământul ce-l ocupau pe moşiile boie- 
rilor şi ale mănăstirilor, iar câtimea de muncă datorită de ei 
proprietarului a fost lămurit specificată. Dar „mulțămit nepă- 
sării Guvernelor, mult mai interesate să cruţe pe boieri decât 
pe tarani, mulţămit corupțiunii subocârmuitorilor, deşi alegerea 
acestora fusese încredințată însuși taranilor spre a li asigură 
apărători împotriva exacţiunilor proprietarilor şi a arendaşilor, 
toate dispoziţiile bine-făcătoare garantate de Regulament în fo- 
losul populaţiunii rurale s'au văzut siluite şi căzând în neobiș- 
nuință. Acţiunea ocârmuirii fù cu totul paralizată la fară, 
faranii fură părăsiţi în voia bunului plac al proprieta- 
rilor şi un feliu de drept feodal fu reintrodus în Moldova”. 

Raportul comisiunii numite la 1850, în urma dispozițiu- 
nilor luate de Rusia şi de Poartă prin Convenţiunea dela Balta 
Liman spre desființarea abuzurilor cari sdrobiau populațiunea 
agricolă, constată pe deplin abuzurile şi suferinţile ţaranilor, 
maltrataţi atât de cătră sub-administratori cât şi de cătră pro- 
prietari şi de cătră arendașşi. 

Expune apoi dispozițiunile legiuirii în vigoare şi arată că 
singura propunere ce sătenii clacaşi, ca comitet al clasei lor, au 
formulat-o în Divan, a fost stabilirea unor autorități comunale, 
oborirea monopolurilor şi răscumpărarea boierescului, adică re- 
cunoașterea lor ca stăpâni desăvârşiți a parcelelor de pământ 
în posesiunea cărora ei se află actual, împotriva unei desdau- 
nări pentru boieresc. 

Comisarii Austriei, a Franţei şi a Prusiei, constatând cu 
părere de rău că propunerea faranilor este scrisă intrun 
stil aprins, plin de ură şi emfatic, care nu poate să provie 
din pana deputaților clacaşi, trebue să recunoască că starea 
ticăloasă a populaţiunii agricole din Moldova merită cu atât 
mai mult atenţiunea Puterilor, în cât acţiunea Guvernului la 
țară este nulă şi că desele schimbări în personalul administra- 
țiunii nau contribuit puţin la consolidarea abuzurilor. 


1) In Țara Românească obăcia fusese oborîtă la 1851. 

Arată apoi că majoritatea deputaţilor clasei boierilor 
mari proprietari, au crezut de cuviinţă să apere într'o lungă 
expunere istorică, drepturile societăţii funciare. „Ei proclamă 
libertatea individuală pentru ţarani în scop de a mântui pro- 
prietatea lor de indatorirea să concedeze taranilor pământuri 
pănă la concurența a două treimi din pământul de hrană al 
moșiilor lor şi pretind chiar să ieâ înapoi dela ţarani părticelele 
de pământ ce aceştia posedă astăzi. Dacă această pretenţie a 
boierilor ar fi primită, o asemenea măsură ar înrăutăţi greu 
starea ţaranilor, luându-li pământuri ce ei le-au cultivat şi cari 
prin munca lor au dobândit o valoare superioară corvezei le- 
gale. Apoi sar indemnă astfel clasa rurală deposedată la va- 
gabondaj. Totuş, deşi ea tăgădueşte orice drepturi sau servi- 
tudini obştiilor săteşti, aceeaş majoritate a marilor proprietari 
sa văzut silită să recunoască trebuinţa oboririi corvezii sau 
muncii obligatorii precum și acea a stabilizării ţaranilor fără 
a lămuri însă ce înțelege printr'acest cuvânt“. i 

Expune apoi pe scurt conţinutul celorlalte propuneri făcute 
în Divanul ad-hoc al Moldovei şi cari n'au fost în stare nici 
una să obţină majoritatea. Din toate propunerile făcute „a re- 
zultat un fapt admis de toate clasele:: grabnica trebuință de a 
îmbunătăţi starea populaţiunii rurale, luând ca bază a nouei 
reforme oborirea boierescului prin mijlocul unei despăgubiri și 
constituirea taranilor în proprietari funciari. Divanul n'a putut 
cădea însă de acord asupra întinderii de pământ de dat țara- 
nilor, asupra epocii nemerite și a chipului de aducere la inde- 
plinire a legii precum și asupra despăgubirii de dat proprieta rilor. 

„Acest rezultat negativ, lipsa de înțelegere asupra 
aplicării unei măsuri recunoscute în unanimitate ca fiind 
indispensabilă, dovedește incă odată că, dacă această re- 
formă este lasată în singură grijă a părţilor interesate, 
ea nu va puteă nici odată să fie operată cu echitate şi 
spre mulțămirea tuturor“. 

Arată că de un veac, nici o ocârmuire (în ţările române) 
„Wa ştiut să închezășluiască buna stare a populaţiunii rurale 
nici să previe răul care astăzi începe a luă proporții atât 
de mari. Emanciparea taranilor în Transilvania şi în Bucovina, 
unde, pănă la 1848 sau aplicat nişte urbarii aproape asemă- 

nate cu acele din Moldova, şi mai ales marea reformă care se 
îndeplineşte astăzi în Rusia, fac încă mai indispensabilă şi încă 
mai grabnică desăvârșita emancipare a populaţiunilor rurale 
din Principat. Dar pentru ca această chestie să primească o 
rezolvare echitabilă și desăvârşită şi pentru ca ea să poată aduce 
toate roadele dorite, trebuie ca condiţiunile ocârmuitoare ale 
Principatelor să fie închezăşluite, trebue ca această ţară să 
aibă o ocârmuire alcătuită în chip puternic ... “. 

Comisarii Austriei, ai Franţei şi ai Prusiei, declară că nu 
sunt în stare să se pronunţe asupra bazelor reformei însăşi şi 
pot numai rezumă chestiunea în chipul următor: „trebue pe 
de o parte să se îmbunătățească soarta ţaranilor liberându-i de 
boieresc împotriva unei despăgubiri şi constituindu-i proprietari 
ai pământărilor ce le au astăzi în posesiune; pe de altă parte 
trebuiesc sloboziți stăpânii de moșii de îndatoririle foarte 
îimpovărdătoare ce li incumbă cătră clacaşi şi cătră ur- 
maşii lor bărbăteşti”. 

Comisarii Marei Britanii, ai Rusiei şi ai Sardiniei, fără 
a intră în apreciarea faptelor istorice, constată starea întemeiată 
de Regulament care „a pus capăt complicaţiunilor vechii stări 
de lucruri, stabilind ca bază a legăturilor între amândouă cla- 
sele, prestarea unei câtimi determinate de muncă de o parte şi 
concesiunea unei bucăţi de pământ de alia. Legiuirea dela 1854 
a ușurat condiţiunea săteanului în Ţara Româneasdă, a în- 
greuiat-o în Moldova. „Starea de lucruri actuală care în Țara 
Românească necesitează oareşcari îmbunătăţiri, reclamă grab- 
nic o nouă alcătuire în Principatul megieş“. Comisarii 
acestor trei puteri recunosc că soluţiunea acestei chestiuni tre- 
buieşte lasată ţărilor însăşi. „Totuşi Comisarii sus citați, urmând 
a se abţine de a trată mai departe această chestie sunt de 
părere că, văzând ideile ce se lățesc in Moldova şi cari 
pot compromite liniştea publică în acea țară, una din cele 
dintăi măsuri ce ar trebui să se adopte de Congres ar fi să 
invite pe viitorul Guvern al Moldovei să se ocupe îndată cu 
această chestiune“. 

Comisarul Marei Britanii deşi apreciind oborirea muncii 
obligatorii şi a ori cărei piedeci în legăturile dintre plugari şi 
stăpânii satelor, nu admitea preschimbarea săteanului în pro- 

prietar al pământului ce-l exploatează astăzi, căci astfel făcând, 
Sar violă principiul proprietăţii şi sar păgubi pe ţaran. Pă- 
mânturile ce sar da acestuia ar fi răpede imbucătăţite şi ne 
mai fiind folositoare, ar trece în alte mâni. Astfel faranul 
ne mai având drepturile ce le are astăzi, va trebui să, 
primească o pozițiune şi mai grea de cât acea actuală, 
sau să reclame pentru copiii lui o nouă lege agrară, 
asemene cu acea de care va fi profitat inşuș. Cu acest chip 
se va perpetuă între amândouă clasele societăţii, lupta căreia 
toată lumea doreşte să-i pună capăt printr'o învoială oareşcare. 
Comisarul Porții după ce recunoscu gravitatea chestiunii şi tre- 
buința neaparată de a îmbunătăţi starea sătenilor în ambele 
țări, se abţinu de a-şi exprimă vre-o părere rezervând această 
grijă Porții., 

In anexele lămuritoare cu cari comisarul francez, Talleyrand, 
crezu de cuviinţă să însoțească raportul său !), găsim urmă- 
toarele rânduri privitoare la chestia ţărănească: 

„In cât priveşte chestiunile tratate de cătră Comitetele de 
clasă, este numai una asupra căreia cred că trebuie să atrag 
mai cu deosebire bagarea de samă a Excelenței Voastre, legă- 
turile de statornicit între proprietarii solului şi țararii plugari. 
Comisia a tratat acest subiect cu toate desvoltările ce comportă 
însemnătatea materiei. Totuş, trebuie să adaog o reflecţiune 
care nu-mi aparţine în propriu, dar care este exprimată de toţi 
oamenii conservatori şi practici ai acestei țări: în condițiile 
politice şi sociale în cari se află Principatele, este vederat 
că această problemă sccială nu poate să fie părăsită in 
voia inițialivei lor ocârmuitoare sau legiuitoare. Desbate- 
rile Divanului moldovenesc cari n'au ajuns la nici un re- 
zultat, dau o dovadă despre acest adevăr. O soluţiune, 
fie ea chiar cea mai echitabilă, va fi primită fără sguduire 
numai dacă principiul care-i slujește de temeiu ar fi ob- 
finut de mai nainte sancţiunea puterilor. Aceasta este ur- 
marea regretabilă a slăbăciunii puterii ocârmuitoare în Princi- 
pate şi a neputinţii de a o întări, în condiţiunile interne și 
externe în cari se găseşte pusă țara. Insuş Comisarul Austriei 


1) D. A. Sturdza, Acte și Documente, VII. p. 145. 

care, în tot cursul lucrărilor Comisiei, s'a aplicat să facă, dire: t 
sau indirect, apologia hospodaratului, a trebuit totuş să recu- 
noască că, pănă în prezent, nici unul din guvernele cari s'au 
succedat n'a putut să asigure buna stare a populaţiunii şi că 
chestiunea actuală mar putea să fie rezolvată decât sub un 
guvern puternic alcătuit şi care să fie la înălţimea îndatoririlor 
ce-i impune această mare reformă“. 

Evenimentele aveau să se însărcineze să dea in curând 
desăvârşită dreptate prevederilor Comisarului Franţei. 


2. Chestia ţărănească şi Convenţia dela Paris. 


Plenipotenţiarii puterilor se întrumră la Paris, la 22 Maiu 
1858, spre a alcătui noul aşâzământ al Principatelor. Discuţiu- 
nile fură destul de lungi căci textul definitiv al Convenţiei fù 
subscris de abiè la 19 August următor !). Stipulaţiunile acelui 
text sunt prea cunoscute pentru ca să mai am trebuinţă să 
revin asupra lor. Mă voiu mulțămi să reproduc aici textul arti- 
colului 46 care se atinge mai de a dreptul de chestia țărănească: 

„Art. 46. Moldovenii şi Muntenii vor fi cu toţii de o po- 
trivă înaintea dărilor şi de o potrivă admisibili la slujbele pu- 
blice atât într'unul din Principate cât în celalalt. Libertatea ler 
individuală va fi garantată. Nimeni nu va puteă fi reținut, 
arestat, nici urmărit, decât în virtutea legii. Nimeni nu va putea 
fi expropriat decât în chip legiuit, pentru cauză de utilitate 
publică şi în schimbul unei indemnităţi. Moldovenii şi Muntenii 
de toate riturile creştine, se vor bucură de o potrivă de drep- 
turile politice; folosința acestor drepturi va puteă fi întinsă şi 
la celelalte culte prin dispoziţii legislative. Toate privilegiile. 
scutirile şi monopolurile, de cari se mai bucură unele clase, vor 
fi oborite, şi se va procedă fără întârziere la revizuirea legii 
care regulează raporturile proprietarilor solului cu plugarii, în 
vederea îmbunătăţirii soartei ţaranilor. Instituţiunile municipale, 
atât cele urbane cât şi cele rurale, vor primi toate desvoltările 
ce comportă stipulaţiunile prezentei Convenții“. 


1) D. A. Sturdza, Op. cit., VII, p. 306. 

Prin acest articol vechiul regim, cu tot alaiul lui de pri- 
vilegii şi de inegalităţi, este desființat cu desăvârşire şi înlocuit 
printr'o alcătuire asemănată acelei a Statelor europene. Dela 
dânsul datează oborirea în teorie a stării de inegalitate și de 
umilință în cari se găsiă săteanul român, zic în teorie, căci în 
fapt aceeaş inegalitate şi aceeaş umilinţă mai există şi astăzi, 
după curgere de o jumatate de secol. 

Termenii în cari este redactată stipulaţiunea care hotă- 
raşte „grabnica revizuire a legiuirii care regulează raporturile 
dintre proprietarii solului cu plugarii, în vederea îmbunătățirii 
soartei ţaranilor“ sunt cu desăvârșire vagi. Am văzut că co- 
misarii europeni cari au alcătuit materialul pe care a trebuit 
să se întemeieze lucrarea ambasadorilor întruniţi la Paris, pe 
lângă că aveau despre această chestiune numai cunoștinţi ne- 
temeinice, dar nici nu erau uniţi în păreri între dânşii. Membrii 
Conferinţii, la rândul lor, fiind nedumeriţi, n'au putut să iînsereze 
în Convenţie decât dispoziţiuni neprecize. 

Punctul slab al Convenţiei este însă alcătuit de dispoziţiu- 
nile electorale anexate ei). Pe când pe deoparte articolul 46 
oboară toate privilegiile, dispoziţiunile electorale mănţin pentru 
vechea clasă privilegiată monopolul puterii. 

Intr'adevăr, anexa Convenţiei desparte pe alegători în 
două categorii: alegători primari sau indirecţi şi alegători direcţi. 
Sunt alegători primari la ţară acei ce se bucură de un venit 
funciar de cel puţin 100 galbeni (1175 lei noi; sunt alegători 
direcţi: 1) la ţară, acei ce se bucură de un venit funciar de cel 
puţin una mie galbeni (11.750 lei noi); 2) în oraşe acei ce do- 
vedesc că posedă un capital funciar, industrial sau comercial 
de cel puţin 6.000 galbeni 70.500 lei noi), aparţinându-i în propriu 
sau ca zestre. 

Este eligibil în oricare colegiu, orice Moldovan sau Mun- 
tean în vârstă de ce! puţin 30 ani, care se bucură de un venit 
de cel puţin 400 galbeni (4.700 lei noi). 

Alegâtorii direcţi de district (dela ţară) aleg, în fiecare ți- 
nut Sau judeţ, câte 2 deputaţi. 

Alegatorii direcţi de oraşe aleg: în Bucureşti și laşi câte 


1) IBid,, ibid, p. 314. 

trei deputaţi; în Craiova, Ploieşti, Brăila, Galaţi şi Ismail câte 
doi deputaţi; în celelalte oraşe reședințe de ţinut sau judeţ câte 
unul. 

Alegătorii primari de ţinut sau judeţ aleg, în fiecare ţinut 
sau judeţ, câte un deputat. 

Un mai exorbitant privilegiu în favoarea marii proprie- 
tăţi funciare, fie la oraş, fie la ţinut, nici că se poate concepe 
şi trebue ţinut cont că, la 1858, un venit de 1.000 galbeni sau 
un capital de 6.000 galbeni, reprezintau o valoare îndoită, dacă 
nu întreită de aceea ce o reprezintă astăzi. 

Patru cincimi din reprezentaţia ţării aparţinea marii 
proprietăţi, cealaltă cincime fiind reprezentată de clasa pro- 
prietarilor mici. Intreaga țărănime, nouă zecimi a ţării şi 
toată inteligența orașelor erau cu desăvârşire excluse din 
sfatul ţării. Mult mai larg, mai drept şi mai înțelept fusese 
modul de reprezentare impus Porții de Thouvenel pentru 
alcătuirea Divanului ad-hoc. Convenţia astfel pe de o parte 
dădea reprezentanța naţională, adică puterea politică a vii- 
torului, în mâna infimei minorităţi a marilor proprietari fun- 
ciari, adică tocmai în mâna acelor privilegiați cari abuzase şi 
abuzau fără cruţare de obştie ţinând-o sub povara unui jug de 
fier, iar pe de alta cereâ grabnica îmbunătăţire a soartei ţără- 
nimii asuprite. Dar această îmbunățăţire nu se putea indeplini 
decât prin oborirea regimului nedrept şi asupritor căruia erà 
supusă țărănimea, regim de care se folosiau acei cărora li con- 
firmă din nou, sub o formă mai modernă, privilegiul puterii 
politice. Se înfiinţă astfel un cerc vițios. Nefiind absolut nici o 
nădejde ca stăpânii de moşii să consimtă la jertfirea macar a 
unei părţi din drepturile ce le uzurpase în perioada urbariilor 
şi cu prilejul Regulamentului, singurele căi deschise pentru să- 
vârşirea unei reforme ce deyeniă din zi în zi mai neaparată, 
erau sau răscoala ţărănimii sau intervenţiunea vre unui al treilea 
factor. Talleyrand propusese ca puterile să-şi însușească rolul 
acestui al treilea factor, sfatul iui nu fusese ascultat şi chestia 
fu deslegată de altul împotriva voinţii reprezentanţei alese de 
privilegiați. 

Cotropirea drepturilor ţărănimii se săvârşise de boieri şi 
de Domni fără ca ea să se fi putut apără, fără ca ea să fi fost 

macar ascultată. Marile puteri ale Europei îi dăduse voie să-şi 
spună dorința, dar nu-i recunoscuse dreptul să ieâ parte la 
Sfatul care aveă să hotărască asupra viitorului ei. 


4. Starea spiritelor în ţară în anul 1858. 


Comisarii puterilor întruniţi la Bucureşti nu exagerau de loc 
când ziceau că ideile ce se răspândesc în Moldova sunt de na- 
tură a compromite liniştea publică a acelei ţări. 

In urma făgăduinţilor ce li se făcuse şi în urma discuţiu- 
nilor petrecute în Divanul ad-hoc, al căror ecou nu puteà să 
nu pătrundă pănă la ei, adeseori denaturat sau împodobit cu 
fel de fel de amănunte fantastice, ţaranii din Moldova se aşteptau 
la o schimbare neîntârziată a soartei lor. De unde pănă atunci 
suferise în tăcere şi cu rabdare jugul greu care-i apasă, fără 
a nădăjdui vre-o îndreptare, fără a cuteză să se gândească la 
vre-o împotrivire, acuma în urma perspectivei ce fusese desfă- 
şurată în faţa lor, găsiau povara jugului obişnuit nesuferită de 
greâ şi o purtau cu greu. 

Nu st dădeavw la nici un act de violenţă, la nici o opunere 
fâţişă dar, cu prilejul îndeplinirii îndatoirilor lor, se lasau grei; 
adesea când feciorul boieresc ridică biciul, se încruntau în chip 
atât de ameninţător în cât el nu mai îndrăzniă să-i lovească. 
lar vorbele despre o schimbare şi mai ales despre desființarea 
boierescului umblau pe toate drumurile. Mulţi proprietari în- 
ccpuse să se îngrijască, unii luau măsuri de apărare. Curțile 
erau păzite de oameni de încredere înarmaţi; pe alucurea se 
făcuse tunuri din lemn de cireş legat cu cercuri de fer, cu 
cari se trăgcă Dumineca, probabil spre a impresionă pe săteni !). 

Agitaţia crescă mai cu samă spre toamnă, după publi- 
carea Convenţiei. Oamenii noui, dăscălimea, funcţionarii cei mici, 
mulţi negustori sau meseriaşi cari luase parte la alegerile din 
cari ieşise Divanul ad-hoc, se simţiau cumplit de loviți prin 
noua lege electorală care îi înlătură cu totul din arena politică. 


1) Autorul acestei cărţi a văzut în copilăria lui, la mai multe moşii, 
astfel de tunuri şi a fost în diferite rânduri faţă la trageri făcute cu ele. 

Ei se răsbunau căutând să aţâţe pe ţaran impotriva proprieta- 
rului care iar rămânea singur stăpân pe drepturile politice. 

Dacă oamenii cari se aflau în capul. partidului politic îna- 
intat ar fi fost mai puţin prudenţi, de ar fi fost mai porniţi spre 
aventuri, dacă iubirea lor de ţară ar fi fost mai puţin luminată, 
este mai mult decât probabil că mişcarea ar fi crescut, ar fi 
dat loc la neorânduieli şi ar fi putut chiar să ieà proporţiuni 
mari. Înţelepciunea acelor căpetenii de o parte, lipsa de arme 
şi mai ales apatia şi deprinderile de supunere ale sătenilor fă- 
cură ca liniştea să nu fie tulburată nicăiurea. 

In Ţara Românească, săteanul mulţămit chipului de exploa- 
tare a moșiilor în vigoare şi bunei rândueli în materie de 
învoieli introdusă de Barbu Ştirbei, eră mult mai bogat şi 
aveă prin urmare mai puţine temeiuri de nemulţămire decât 
în Moldova. Că instigaţii la nesupunere au avut ființă şi în 
Ţara Românească ni dovedeşc desbaterile Adunării elective 
din primăvara anului 1859 şi textul jurnalului Sfatului Admi- 
nistrativ din 25 Fevruaris 1859, prin care se propuneau măsuri 
pentru prelungirea pe un an a învoielilor în ființă. Paragratul 
5 al dispozitivului acelui jurnal sună precum urmează: 

5. „Orice individ sar dovedi preumblându-se prin sate şi 
sămănând de faţă sau prin taină vorbe vătămătoare siguranţei 
proprietăţii şi ordinului public, se va prinde și se va trimite 
la stăpânire ca să se deà în judecată“ !). 


1) Acel jurnal este subsemnat de 1. Al. Filipescu, Barbu Catargiu, 
C. Al. Creţulescu, D. Brătianu, Gr. Filipescu, B. Vlădoianu cari alcătuiau 
întăiul minister al lui Cuza, luat din toate nuanțele politice. 

CAPITOLUL III 
CHESTIA RURALĂ DELA 1859 PĂNĂ LA DESĂVÂRŞIREA UNIRII 


1. Discuţiunile din primavara anului 1859 în Adunarea 
electivă a Ţării Româneşti. 


Legea electorală a Convenţiei dădu ţărilor române nişte. 
Adunări din cari ieşi indoita alegere a lui Cuza, pasul hotă- 
rîtor cătră Unire care dejucă toate ticluirile duşmanilor noştri 
şi pentru care Românimea li va fi în veci recunoscătoare. Dar 
fiind alese mai cu samă de proprietarii mari, de membrii cla- 
sei privilegiate cărora regimul rural în vigoare li folosiă, ma- 
jorităţile lor erau cu desăvârşire potrivnice ori cărei îmbunătă- 
țiri reale în soarta sătenilor. Acea a Moldovei „erà rostirea 
voinţii“ a 1724 alegători, acea a Ţării Româneşti fusese aleasă 
de 2072 alegători !). Adunarea Ţării Româneşti. deşi cuprindea 
căpeteniile partidului înaintat eră, în materie de reformă ru- 
rală, poate şi mai ireductibilă decât acea a Moldovei. 

Ea avea să arăte în curând dispoziţiunile ei în această 
privinţă. 

După legiuirea lui Ştirbei, invoielile se reînoiau sau se pre- 
făceau odată cu începerea periodului catagraficesc (de recen- 
sământ). Al patrulea period catagraficesc expirând, nu se luase 
la timp, de cătră Caimacămia Ţării Românești, măsurile nece- 
sare pentru facerea catagrafiei celei noui. 

Tot la începutul unui period catagraficesc puteau, conform 
Regulamentului, locuitorii unui sat să se strămute în alt sat. 
Căimăcămia dând la 1858 un ofis prin care se dispunea facerea 
catagrafiei, o mulțime de săteni părăsira satele lor spre a se 


1) A. Xenopol, Domnia lui Cuza Vodă, I, p. 87. 

aşăză pe alte moşii, căutând condițiuni mai prielnice. Căimăcă- 
mia se grăbi să deâ alt ofis, revenind asupra acelui dintăiu apoi, 
prin un al treilea, hotărî ca răspunderea drepturilor proprieta- 
riceşti să se facă după acele ale periodului expirat. Erà confuzie 
mare în ţară: pe alocurea se făcuse învoieli, pe alocurea nu 
se ştiă dacă cele făcute sunt valabile. Pe de altă parte ru încape 
îndoială că ațâţătorii de neorânduieli urmau să parcurgă satele. 

Sfatul Administrativ, spre a pune capăt acestei stări de 
îndoială şi a asigură munca câmpului pentru noua campanie 
agricolă, îndată după alegerea Domnului, propuse Camerei lua- 
rea următoarelor măsuri: 

1. Invoielile săvârşite între proprietari şi sâteni în anul 1858 
să se păzească şi în 1859 pănă la alcătuirea unei noue legiuiri. 

2. Acolo unde nu se vor fi urmat învoidli să se răspundă 
drepturile proprietariceşti după norma celor răspunse în perio- 
dul expirat. 

3 şi 4. Proprietarii şi locuitorii cari vor voi să facă în- 
voieli noue vor fi slobozi a le face atât pentru pogoanele legiuite 
cât şi pentru prisoase, având acele învoieli a fi adeverite de 
sfatul sătesc şi de subcârmuitor. 

Paragraful 5 este rclativ la măsura impotriva agitatorilor 
despre care am vorbit mai sus. 

Aceste propuneri aduse în Cameră, stârniră o discuţie des- 
tul de violentă între „oamenii dzla 48“ şi prietenii ordinei exis- 
tente. Ce dintăiu fură destul de moderați; cu toate că nu în- 
cercară să aducă în desbatere chestiunea proprietăţii, adversarii 
lor (mai ales Beizadea Dimitrie Ghika) îi atacară cu destulă 
violenţă. Barbu Catargiu se folosi de prilej pentru a accentua 
că săteanul în ţările române este un simplu chiriaş şi că dis- 
poziţiunile cari îi dau drept la folosinţa unei anumite întinderi 
de pământ sunt numai nişte măsuri provizorii, mănţinule în 
vigoare numai pănă în momentul când săteanul devenind liber 
pe braţele lui iar proprietarul pe întreg pămăntul său, nu vor 
mai există decât invoieli absolut libere şi individuale. Catargiu 
merse chiar pănă a tăgădui macar putinţa ca un proprietar să 
facă învoieli apăsătoare pentru săteni !), 


1) D. C. Sturdza-Şcheeanu, Op. cii., II, p. 199. 

Măsurile propuse de Guvern tură adoptate cu prea pu- 
ține modificări neînsemnate. Dar în curând, la 27 Martie 1859, 
Adunarea răsturnă întregul minister spre a scapă de cei doi 
miniştri din partidul înaintat, N. Golescu şi D. Brătianu. 

Adunarea moldovenească răsturnase pe întăiul minister 
moldovenesc al lui Cuza !) încă dela 8 Martie fiind că „îndrăz- 
nise să propună o dare pe proprietatea funciară 2)“. 


2. Aducerea chestiunii rurale în Comisia Centrală. 


Convenţiunea dela Paris hărăzise Principatelor române o 
instituţiune nouă, menită în gândul autorilor ei a pregăti uni- 
rea lor desăvârşită şi căreia îi dădură denumirea de® Comisia 
Centrală. Avea să-şi ţie ședințele în Focşani şi să fie alcătuită 
din şasesprezcce membri, opt Moldoveni şi opt Munteni, câte 
patru fiind numiţi de fiecare Domn şi câte patru de fiecare 
Adunare’). 

Comisia Centrală erà însărcinată cu paza dispoziiţilor 
constitutive ale nouei alcătuiri. Ea avea putere să semnaleze 
Domnilor abuzurile cari i se păreau că cer o mai grabnică în- 
dreplare şi să li suggereze îmbunătățirile de introdus. 

Domnii puteau să însărcineze Comisia Centrală cu studia- 
rea tuturor propunerilor ce ar găsi cu cale să convertească în 
proiecte de legi comune amânduror Principatelor. Comisia Cen- 
trală aveă misiune să pregătească legile de interes obştesc co- 
mune amânduror Pricipatelor şi să înainteze acele legi, prin 
mijiocirea Domnilor, deliberaţiunilor Adunărilor elcctive. 

Erau privite ca legi de interes obştesc toate acele având 
drept obiect unitatea de legislaţie, stabilirea, mănţinerea sau 
îmbunătăţirea uniunii vamale. poştele, telegrafele, fixarea va- 
lutei monetare şi deosebitele materii de utilitate publică comune 
amânduror ţărilor. Comisia Centrală aveă să codifice legile in 
fiigţă şi să le pună în armonie cu dispoziţiile nouei alcătuiri. 


1) Vasile Sturdza, Manolache Costache lepureanu, V. Alexandri 
C. Rolla. D. Miclescu şi Generalul Milicescu. 

2) A. Xenopol, Op. cit., |, p. 86. 

3) D. A. Sturdza, Acte şi Documente, VII, p, 510. 

Avea să revizuiască regulamentele organice şi codicile spre a 
face ca, afară de legile de interes local, să nu mai existe decât 
un Singur corp de legislaţie. Legile pregătite de Comisia Cen- 
trală şi amendate de Adunări aveau a fi retrimise Comisiei 
Centrale care eră ţinută să adopte amendamentele votate de 
amândouă Adunările. Legile de interes special pentru fiecare 
Principat nu puteau fi sancţionate de Domnul respectiv decât 
după ce erau comunicate Comisiei Centrale care avea să apre- 
cieze dacă erau compatibile cu dispoziţiile constitutive ale nouei 
alcătuiri. 

M'am întins atâta asupra alcătuirii şi atribuţiilor Comisiei 
Centrale pentru a arătă cu cât trebuiă să îngreuieze alcătuirea 
ei mersul trebilor publice chiar dacă ţările noastre sar fi bu- 
curat de o alcătuire recunoscută de bună şi având a rămâne 
definitivă. Dacă ţinem samă însă ca Convenţia prescrieă reor- 
ganizarea desăvârşită a ţării, transformarea tuturor instituţiu- 
nilor ei și alcătuirea de reforme sociale mari, ca acea a legătu- 
rilor dintre săteni și stăpâni, ni putem inchipui piedeca şi za- 
bava ce trebuiă să pricinuiască în grabnica efectuare a acelor 
reforme acest mecanism nou şi complicat, această a cincea 
roată la car. Înfiinţarea Comisiei Centrale erâ mai cu samă un 
mijloc preţios pus la dispoziţia clasei privilegiate căreia legea 
electorală a Convenţiei îi pastră privilegiul puterii politice, 
pentru a zădărnici şi a întârziă rezolvarca marilor chestiuni 
dela ordinea zilei cari amenințau privilegiile ei. 

Comisia Centrală se întruni pentru întăia oară la 10 Maiu 
1859. La 16 Septemvrie 1859 se făcu Comisiei cetirea mesa- 
sagiului prin care, în puterea articolului 33 din Convenţiune, 
Domnul recomandă Comisiei „soluţiunea chestiunei dintre pro- 
prietari și locuitorii săteni ce este comună ambelor Principate, 
spre a o luă în serioasă bagare de samă şi a grâbi pregătirea 
proiectului de lege cuvenit“ !). 

Kogălniceanu care erâ în opoziţie fù de părere a nu se 
intră în cercetarea acestei chestiuni tocmai din pricina insetn- 
nătăţii ei şi fiindcă guvernul, depărtându-se dela regula ce ur- 


1) D. C. Sturdza-Șcheeanu, Op. cit., II, p. 208. 

mase în celelalte chestiuni, nu veniă cu un proiect de lege ci 
cu o simplă invitaţiune de a se ocupă de chestiune. 

Din răspunsul lui Beizadea Grigorie Sturdza ar reieşi că 
Comisia Centrală se ocupase de această chestiune dela înce- 
putul lucrărilor sale, numind chiar un comitet care înaintase 
lucrarea cuvenită şi aşteptă numai votarea actului constitutiv 
al nouei organizări. Chestiunea urmă să rămână la ordinea zilei. 

Când Domnitorul deschise, la 6 Dechemvrie 1859, scsiunea 
Adunării din Moldova, mesagiul spunea vorbind de ea: „această 
chestiune trebue să fie hotărită şi va fi“. 


3. Starea spiritelor în ţară la 1859. Intăiul minister 
al lui Kogălniceanu. 


Ordinea urmă să nu fie tulburată nici în anul 1859, dar 
faptul se datoriă răbdării poporului şi nu lipsei de instigaţiuni. 
Din toate părţile răsăriau prieteni ai ţaranilor, oameni cari se 
siliau pe toate căile să-i aţâţe împotriva proprietarilor, înşirân- 
du-li tot pomelnicul suferinţilor lor, a nedreptăţilor şi a impi- 
lărilor cari îi apăsau şi vestindu-i că ceasul mântuirii a sosit. 
Pe lângă câţiva oameni de bună credință, cu capul plin de vorbe 
generoase şi drepte, auzite dela oamenii de samă ai partidului 
înaintat, dar neinţelese şi nemistuite, cei mulţi din aţâțători erau 
mai ales oamcni aparținând mulţimii de boieriţi ai ocârmuirilor 
regulamentare, foşti funcţionari de mâna a zecea şi slugi boie- 
reşti ramase fără stăpân. Erau însă şi oameni noui, elemente 
a căror cultură erà mărginită la putinţa de a ceti şi a scrie, 
dar cari erau deştepţi, energici şi fără scrupule. Erau oameni 
cari erau hotăriţi să ajungă. Ei pricepuse din capul locului şi 
ce folos puteau trage din nemulțămirea ţărănimii şi ce stavilă 
la dorinţile lor de a parveni alcătuiă monopolul puterii şi a 
averii ce se află încă în mânile boierimii. 

Astfel erau împrejurările când Domnul disolvă amândou 
Adunările şi, puţină vreme după întrunirea nouelor Camere, 
neputând, din pricina coteriilor alcătuite în majoritatea conser- 
vatoare, să alcătuiască ministere trainice din elementele dreptei, 
își alege guvernele amânduror Principatelor din oameni apar- 

ținând partidelor înaintate, sub preşedinţia lui Kogălniceanu în 
Moldova şi sub acea a lui Neculai Golescu în Ţara Românească. 

Venirea lor la putere stârni mânia şi îngrijirea clasei pri- 
vilegiate, bucuria și însufleţirea tuturor acelor cari nădăjduiau 
și doriau o schimbare desăvârşită şi temeinică în alcătuirea 
țării. Insuş privilegiat din strămoşi, Kogălniceanu eră duşmanul 
de moarte al privilegiilor, căci pricepuse de mult că ele crau 
stavila care se opuneă la desvoltarea ţării şi făceau cu nepu- 
tinţă orice propăşire. Câtă vreme ţara activă erà alcătuită numai 
din câteva sute de persoane, câtă vreme obştia rămâneă o 
turmă pasivă, nu erà în ființă o naţiune şi el voià ca Ro- 
mânii să alcătuiască o naţiune. Turma trebuiă desrobită, taranu! 
trebuiă să fie făcut om, conştient de demnitatea lui, ducând un 
traiu teafăr-şi îmbielșugat, pentru a iubi ţara care i-l dădeă şi 
a fi gata s'o apere. El se puse pe lucru cu hotărire. 

In programul său publicat cu câteva zile inainte «e a luâ 
însărcinarea să formeze guvernul, făcuse să reieasă urgenţa des- 
legării chestiei țaraneşti și a reformei legii electorale. Chiar în 
ziua venirii sale la putere (3 Maiu 1860) adresează prefecţilor 
vestita lui circulară pentru ridicarea bătăii şi modul în care 
administraţia urmă să sc poarte cu ţaranii: 

„Vă invit să opriţi cu desăvârşire bătăile, căci nu prin 
bătăi se moralizează. Legea actuală prevede alte indestule ca- 
zuri de represie. Sunt dar hotărit a mă servi de toată puterea 
ce-mi dau legile, spre a înfrână orice jignire legală s'ur face în 
viitor onoarei şi libertăţii individuale. . . .* 

„.. „Toate clasele societăţii au un egal drept la ocro- 
tirea guvernului. Dacă însă este o clasă care să o merite în 
deosebi, aceasta este clasa muncitorilor de pământ, a țaranilor. 
Numai trecutul lor nu se poate zice că a fost fericit, soarta 
lor trebuie a se schimbă“. 

„Art. 46 a Convenţiei reclamă neaparate îmbunătăţiri a 
condiţiei ţaranilor: inima părinteăscă a Domnului şi concursul 
luminat şi patriotic al puterilor legiuitoare va face ca. cu o zi 
mai înainte, făgăduita imbunătăţire să devie un adevăr în 
Principatele-Unite. Până atunci însă, legea actuală care re- 
gulează relaţiile reciproce dintre proprietate şi dintre lo- 
cuitori, trebue să fie cu sfințenie păzită de îmbe părţile. 

Veţi aveâ o deosebită şi neadormită îngrijire întru a priveghiă 
ca această lege să nu se calce, să nu se falsifice nici in litera, 
nici în spiritul ei. Nu atâta legea, cât nepăzirea ei a adunat 
asupra capului locuitorilor români nomolul de suferinți şi 
de impilări ce i-au adus în ingenunchiare. Hotărirea nestră- 
mutată a Guvernului este ca de acum legea să fie lege. Veţi apară 
dar pe muncitorii de pământ despre orice asuprire, despre orice 
silnică îndatorire peste cuprinderea așăzământului sau a legiui- 
telor învoieli; și veți ave recurs la asprimea legilor pentru 
nemijlocita pedepsire a asupriților, ori cari ar fi ei. Însă, 
pe cât veţi avea a apară pe tarani, pe atât veţi priveghiă ca 
ei să-şi îndeplinească îndatoririle ce li sunt prescrise prin legea 
actuală. Vă veţi purtà adeseori printre dânşii, veţi face să intre 
în inima lor mângăierea și credinţa unei curânde îmbunătăţiri; 
dar totodată veţi stavili orice spirit de ură, împotrivire și tul- 
burare. Şi veţi arată că, pentru ca ei să atragă şi să merite 
părinteasca îngrijire a Domnilui şi dreptatea Corpurilor legiui- 
toare, pentru ca să fie demni de îmbunătăţirea ce li este garan- 
tată de Convenţie, mijlocul cel mai bun este ca ei să dovedească 
că sunt oameni de rânduială, de pace şi de legalitate; este ca 
ei să-și îndeplinească legiuitele lor îndatoriri şi tocmeli. 

„Mai presus de toate vă veţi ocupă de a preveni întru- 
nirile, de a stavili ațâţările, de a pastră liniştea în cuprinsul 
ținutului administrat de domnia-voastră. Voiu privi ca inimic al 
țării şi al Domnului pe oricine, în aceste momente grele ale or- 
ganizaţiei, sar încercă de a tulbură ordinea publică. 

„Nu scapaţi din vedere, Domnule Prefect, că marea noastră 
bogăţie naţională este agricultura și că ea nu poate înflori 
acolo unde este nesiguranţă şi îngrijire pentru ordin“. 

Mare fi uimirea şi mânia ce cuprinse pe boieri la cetirea 
acestei circulări în care, pentru întăia oară, un Ministru îndrăzniă 
să proclame în public că țaranii au la ocrotirea Guvernului nu 
numai acelaș drept ca şi boierii, dar chiar un drept mai mare 
fiindcă sunt mai slabi; să vorbească, în auzul lor, de „nomolul 
de suferinţi sub care fusese îngenunchieţi“, și să pomenească de 
„recurs la asprimea legilor pentru nemijlocita pedepsire a asu- 
pritorilor“. 

Cea mai mare parte din generaţia boierilor celor mari, în 

viaţă la 1860, erau oamenii cari luase parte la mişcarea dela 
1848 şi cari dusese lupta biruitoare pentru Unire. Cei mulți 
dintr'inşii erau oameni cu cultură, însufleţiţi de o sinceră iubire 
de ţară și naționaliștii înfocaţi erau departe de a lipsi în rându- 
rile lor. Iscăliturile lor se aflau sub toate actele, cerând desfiin- 
tarea privilegiilor, mulţi din ei erau oameni cu desăvârşire ne- 
interesaţi, inimi calde cu avânturi nobile şi generoase, având 
pentru ban disprețul cel mai nemărginit, erau de firea lor oameni 
miloși și, la prilej, darnici faţă de țaranii de pe moşiile lor. 

Dar erau convinşi că moştenise dela părinţi nişte drep- 
turi de proprietate desăvârşită asupra moșiilor lor şi că țaranii 
şădeau pe ele numai prin mila lor. Orice încercare de a-i 
convinge despre un drept al ţaranilor asupra pământurilor pe 
cari se hrăniau, eră calificată de comunistă, 

Apoi cultura apusană de care avuse parte aceşti oameni 
putuse să aibă asupra lor numai o influență superficială, împie- 
decată de a pătrunde mai a-fund, întăiu printr'un temperament 
care mai pastră urme de barbaria de altă dată şi fusese orien- 
talizat prin înrâurirea a două veacuri de regim ţărigrădean și, al 
doilea, prin mijlocul în care se trezise şi în care trăiau. Marele 
lor cusur al tuturor erà lipsa unei creşteri adevărate şi temei- 
nice care să-i fi învaţat, încă din mica lor copilărie, să-şi stăpâ- 
nească poftele şi patimile. Se deprinsese să fie un fel de su- 
verani absoluţi pe moşiile lor şi mulţi îşi închipuiau că con- 
tribuiesc la binele ţărănimii supuse lor, ţinând frâul ei cât mai 
strâns. Şi dacă lar fi ţinut ei, în mâna lor, tot ar fi fost de 
suferit, dar din nenorocire frâul eră ţinut de vechili şi de vataji 
cari jăfuiau şi brutalizau pe ţaran, pe când furau pe stăpân. 
Bataia o priviau ca un mijloc de corecţiune părintească, potrivit 
cu firea şi cu gradul de incultură a ţaranului; mulţi istorisiau 
cum venise din străinătate hotăriţi să nu bată, dar se convin- 
sese mai în urmă că fără bataie nu se poate face treabă „căci 
ţaranul işi închipue că nu ai putere sau te temi de dânsul dacă 
nu-l baţi şi-l ieai cu binișorul“. 

Cu toată interzicerea lui Kogalniceanu, urmă să se bată 
ca mai înainte, căci bataia întrebuințată de veacuri întrase prea 
adânc în moravurile ţării pentru a putea fi desființată printr'o 
simplă poroncă pe hârtie; ea urmă înainte. Ba încă boierii şi 


www.dacoromanica.ro 


337 


puternicii nuoi, cari băteau nu pentru slujba Statului, dar pentru 
socoteala lor, pentru interesele lor personale, fără umbră de 
drept scris în vre-o legiuire, nu se mulțămiră numai să urmeze 
a bate, dar îşi mai bătură şi joc de circulară. Când se bătea 
un om, se aşăză circulara pe spinarea lui şi se poronciă celor 
ce ţineau biciul sau nuielile: „Păziţi circulara, măi! Nu vă atin- 
geţi de poronca stăpânirii!“ Să nu ne mirăm, căci şi astăzi, 
după curgere de jumatate de veac, bataia tot trăieşte în Regatul 
României, ea urmează a fi mijloc de administraţie, mijloc de 
cercetare şi mijloc de ttxecutare şi puternicul cel îndrăzneţ ur- 
mează a bate pentru trebile lui. 

Dacă privilegiaţii urmară a bate, ei resimţise amar în- 
drăzneala ce o avuse Kogâlniceanu să se atingă de drepturile 
cuasi suverane ce ei şi le însuşise asupra taranilor din satele 
lor şi, pănă la deschiderea Adunării, porniră împotriva lui, prin 
presă, o campanie din cele mai virulente. 

Poziţia guvernului erà greă. Țara eră amenințată să-şi 
piardă aproape toată recolta din pricina unei groaznice inva- 
ziuni de lăcuste; cele mai multe ţinuturi erau bântuite de o 
cumplită boală de vite. Operaţiile recensământului, rău făcut, 
de cătră oameni fără pricepere, stârnise cele mai cumplite bă- 
nuieli printre ţaranii cari vedeau în fiecare operaţie recensă- 
mântară impunerea la o nouă dare. 

Tot ministerul prezidat de Kogălniceanu avu să aplice 
pentru întăia oară recrutaţia prin tragere la sorţi. Mecanismul 
fiind necunoscut şi neînțeles chiar de funcţionarii superiori, nu 
eră cine să-l desluşească țărănimii spre a linişti nemulțămirea 
firească stârnită prin această sarcină nouă, care sporiă neasă- 
mănat numărul de recruți dat anual pănă atunci de ţară. In 
unele locuri ţaranii să opuseră fățiş la facerea recrutaţiei. In mai 
multe sate autoritatea eră primită cu strigăte de: „De ce să 
deie țaranii oameni de oaste? Ei wau nimic de aparat 
în această fară! Deie soldați cei ce au moșii! Deie 
boierii ! 

Țaranii se inarmase în multe locuri. La Cudalbi, în ţinu- 
tul Covurluiului, se adunase patruzeci de sate cari refuzară fățiș 
să dea recruți, cerând să li se dea mai întăiu, lor, pâmânt. Pen- 
tru a linişti Țara de Jos, trebui ca însuş Kogălniceanu să vie în 

mijlocul sătenilor, să li vorbească şi să-i ademenească să se su- 
pună la lege. 

Pilda dată de Kogălniceanu cu desfiinţarea bătăii fù ur- 
mată şi în Ţara Românească. În urma unui vot al Adunării, 
care se pronunțase pentru suprimarea bătăii, Neculai Golescu 
dădu prefecţilor o lungă circulară’) prin care li poronciă să 
oprească cu desăvârşire orice brutalitate din partea subalter- 
nilor lor. 

„Biciul trebue să cază din mâna funcţionarului execuliv. 
A venit timpul ca să se pătrunză bine.de delicateţa misiunii 
sale şi să se ridice la gradul demnităţii cu care trebue să fie 
în îndeplinirea datoriilor ce dânsa îi prescrie. 

„Mai ales cătră ţaran, subprefectul, dorobanţul, vătăşelul, 
deputatul chiar (confratele şi alesul său), n'au fost priviţi decât 
ca niște împilători cari pentru dânsul n'aveau milă nici com- 
pătimire, nici interes la îndulcirea suferinţilor lui 2)*. 

Pe lânga bataie se mai desființă prin circulara lui Neculai 
Golescu şi butucul şi se poronciă agenţilor administrativi „să 
nu mai atingă domiciliul şi libertatea individuală a cuivâ“. 


4. Chestia rurală discutată în presa română. 


Incă dela 11 Maiu 1859, Steaoa Dunării, organul parti- 
dului înaintat în Moldova, învinovăţiă Adunările că ele se ferise 
de a luă în desbatere îmbunătăţirea soartei ţaranilor fiind că 
deputaţii alcătuindu-le, aproape toți proprietari, voiau să-şi 
cruţe interesele proprii. 

Curierul Principatelor Unite din 31 Maiu 1859, organ al 
ocârmuirii conservatoare, declară că „taranul este încă la dis- 
crețiunea sub administratorului şi a celui mai de jos impiegat al 
autorităţilor inferioare de prin plăşi și este în exploatarea ne- 
contestată a proprietarului neomenos şi a arendașului setos de 
câştiguri neligiuite şi criminale“. Denunţă tot odată abuzurile 
ce se făceau cu ispaşa care ar fi trebuit să însemne numai des- 


1) Ibid., ibid., p. 208. 
3) Tbid., ibid., p. 210. 

păgubirea cuvenită eventual proprietarului pentru scaparea în 
arăturile, sădirile, fâneţile sau păşunele lui, a vitelor sătenilor, 
dar care, precum am văzut întrun capitol precedent, se întin- 
sese de cătră arendaşii din Ţara Românească şi la pagubele 
ce ar fi suferit recoltele lor din cauză că sătenii ar fi executat 
rău muncile datorite de ei. Acest procedeu dăduse naştere la 
abuzurile cele mai neomeneşti. Sătenii de pe moșia Cârnogii, 
din Ilfov, fusese osândiţi, prin foi de ispaşă, să plătească aren- 
dașului 3600 galbeni pentru daune pricinuite recoltei 1). 

Un proprietar mare, partizan al ţaranilor scriă: „Ce au 
avut ţaranii drept răsplată? au fost trataţi ca niște duşmani ài 
societăţii, apasaţi, tiranizaţi, înstrâmbătăţiţi, batjocuriţi şi inșe- 
laţi în tot feliul; iată starea clasei ce face puterea ţării noastre 2). 

Grigore Costache lepureanu scotea la 1859, în Iaşi, sub 
titlul de Chestia proprietății funciare, o broşură în care tă- 
găduiă ţaranilor orice drept asupra pământului. El pretindea că 
„munca nu înfăţoşază alta decât răsplata pământului pe care 
proprietarul îl dă locuitorului spre îniesnirea vieţuirii sale; că 
la noi toate driturile pe cari le exercitează astăzi proprietarii la 
moşiile lor nu sunt alta decât drituri izvorite din acel absolut 
al proprietăţii; că în Europa apusană drepturile seniorilor feudali 
derivau din dreptul de suveranitate, locuitorii acolo erau deplin 
proprietari pe pământul ce-l stăpâniau; dritul liberei dispoziţii 
şi a acel al moştenirii cari amândouă caracterizează proprietatea, 
nu li erau contestate; la noi din contra, nici odată locuitorul nu 
a putut dispune de pământul ce-i erà dat de hrană, nici a-l trece 
prin dritul moştenirii cătră urmaşii săi; că urbariile sunt o ne- 
dreaptă intervenire a Statului în daraveri private...“ conchi- 
zând că alcătuirile de bună voie pot singure să împace toate 
interesele’). 

Manolache Costache lepureanu trimitea la 23 Maiu 1860, 
Preşedintelui Comisiei Centrale, la Focşani, un memoriu ieşit 
mai pe urmă în broșură şi intitulat; Chestia locuitorilor pri- 


1) Curierul Principatelor Unite din 31 Maiu 1859. Vezi și Xenopol, 
Istoria lui Cuza Vodă, l, p. 449 şi urm. 

2) Trecutul, rălele şi lecuirea lor, de K. T. proprietar mare şi de- 
putat, Iaşi 1859. 

3) Chestia proprietăţii funciare de Gr. Costache Iepureanu, laşi 1859. 

vită din puntul de vedere a Regulamentului Organic, în 
care expunea vederile sale asupra chestiunii şi modul în caie 
urmă să fie deslegată. 

El recunoaște că dreptul de proprietate al stăpânilor de 
moșii la noi nu este desăvârşit ci grevat de un drept de folo- 
sință al sătenilor şăzători pe ele, pănă la concurenţa a două 
treimi din întinderea lor, și dovedește chiar fiinţa acestei sar- 
cini în chip luminos şi chiar drastic. 

Stabileşte că ţăranii răspund proprietarului, drept echiva- 
lent pentru valoarea pământului de care se folosesc, niște cå- 
timi de muncă obligatorie. Recunoaște că „sistemul muncii 
obligatorie este condamnat de economia politică ca mai puţin 
producător decât munca liberă“ și că... „singură prefacerea 
îndatoririi de muncă într'o dare bănească, libertatea muncii, ar 
înmulţi, ar îndoi putem a zice, capitalul muncii și prin urmare 
a producţici ţării“. Recunoaşte că munca obligatorie dă loc la 
abuzuri şi la conflicte. Arată că „in ordinul moral, deși locui- 
torul îşi are asigurată existența sa materială şi a copiilor 
săi; deşi numai împins de mare nevoie şi părăseşte vetrele sale, 
totuş el se consideră pe o moşie ca un petrecător vremelnic ; 
şi siguranța viitorului copiilor săi, întrevăzând-o asigu- 
rată în locurile proprietarului, el este lipsit de stimulentul 
cel mai puternic a societăţei, el este scutit de binefăcătoarea 
îngrijire care îndeamnă pe un părinte de familie de a asigură 
prin agonisirea muncii sale viitorul copiilor săi...“ 

Apoi mai departe zice: „Cât pentru de a proclamă 
proprietatea și munca liberă, aceasta ar corespunde cu de- 
săvârșire la nevoia simțită astăzi de proprietar, pentru 
a-și emancipă proprietatea de îndatoririle ce o apasă legea 
reglementară; ar fi totodată o spoliaţie a drepturilor lo- 
cuitoreşti. 

Propune: 1) ca să se înlocuiască îndatorirea de muncă a 
locuitorului printr'o dare bănească, iar acea dare bănească să 
fie echivalentă cu valoarea venitului anual al pământului atri- 
buit fiecărui sătean. Însă lepureanu nu lămureşte dacă și însu- 
răţeii urmează a primi pământ şi pe viitor *). 

1) Chestia locuitorilor privită din punctul de vcdere a Regulamen- 
tului Organic şi a Convenţiei, de M. Costache lepureanu, Iași 1860. 


www.dacoromanica.ro 


341 


Mai stârnise atenţia publicului proiectul lui C. Rosetti- 
Teţcanu, publicat în Steaua Dunării dela 16 Aprilie 1860, 
pentru împroprietărirea sătenilor de pe moşia lui, pe întinderea 
de pământ ce li fusese atribuită pănă atunci, cu un preţ de 30 
galbeni pe falce şi cu dobândă de 10% pe an, având acest 
proiect să înceapă a se pune în aplicare chiar din toamna acelui 
an. Acest proiect avu mai cu samă darul să stârnearcă mânia 
privilegiaților, autorul lui însuş aparţinând boierimii mari ?'). 

Deputaţii dreptei, mai cu samă în Adunarea Țării Româ- 
neşti, nu se mai săturau de a cere ocrotirea proprietăţii zilnic 
ameninţată şi dela cari se cereau necontenit jertfe noue ?). 


5. Proiectul de lege rurală al Comisiei Centrale. 


Proiectul de lege alcătuit de Comisia Centrală încă din în- 
tăiul an al activităţii acelei Comisiuni, veni pentru prima oară 
în desbaterea ei la 28 Iulie 1860; raportor erà Ion Docan. 

Erau trei proiecte deosebite: unul pentru regularea rapor- 
turilor din proprietari şi săteni ; al doilea pentru autorizarea 
guvernului să vândă sătenilor bucăți de pământ cultivabil pe 
domeriiile lui şi pe moşiile aşăzămintelor de binefacere şi bise- 
riceşti ; al treilea pentru întocmirea teritorială a comunelor rurale. 

Intăiul proiect începeă prin a obori cu desăvârşire legiuirea 
pănă atunci în vigoare şi prin care se regulau relaţiunile reci- 
proce între „locuitorii cultivatori cu proprietarii pe a căror pă- 
mânturi erau așăzaţi“. 

Sătenii erau recunoscuţi ca embaticari (emfiteoţi) „pe lo- 
cuinţile lor şi pe sădirile de vii şi de pământuri“ de cari puteau 
dispune după cuviinţa lor, în schimbul indatoririi de a plăti pro- 
prietarului embaticul „in bani sau în natură, după obiceiul ose- 
bitelor localităţi“. 

Sătenii erau declaraţi liberi să-şi strămute locuinţile „unde 
vor voi, fără oprire“. 

Articolul 4, cel mai important, dispune că: „Deacum îna- 


1) C. Rosetti-Teţcanu în Steaoa Dunării din 16 Aprilie 1860. 
2 Monitorul Oficial al Țării Româneşti din 12 şi 13 August 1860 
N. Xenopol, Op. cit., lac. cit. 

inte locuitorii cultivatori se vor înţelege de-adreptul cu proprie- 
tarul respectiv pentru toate locurile de hrană, de fânețe şi de 
pășunare ce vor aveă de trebuinţă, în forma obişnuită pentru 
tocmelile de bună voie“. 

Se mai adaogiă că nici o legiuire sau măsură administra- 
tivă nu puteă să mai intervină pentru a regulă asemeni tocmeli. 

Tocmelile pentru locuri de hrană aveau a se face în parte, 
iar acele pentru păşune puteau să se facă şi cu obştia satului. 

Se da locuitorilor un termen de trei ani spre a-şi preface 
prin tocmeli de bună voie relaţiunile pănă atunci în ființă cu 
proprietarii“. 

Acei din locuitori ce nu sar putea învoi cu proprietarii 
respectivi pentru viitor, aveau facultatea să urmeze toată viaţa 
lor așăzământul în vigoare, cu volnicie de a plăti in bani, după 
preţurile stabilite în localitate „lucrul ce-l dau astăzi ca chirie 
a pământului“. 

Insă această facultate eră mărginită numai la pogoanele 
legiuite ocupate de locuitori şi nici de cum la prisoase și numai 
ace; locuitori cari lucrase pănă atunci claca (boierescul) pro- 
prietarilor respectivi, aveau dreptul de a rămânea pănă la moartea 
lor sub regimul legii vechi, însurăţeii având a se tocmi de bună 
voie cu proprietarul. i 

Locuitorii ce voiau să plătească lucrul în bani trebuiau 
să facă o declaraţiune între 31 Octomvrie şi 31 Dechemvtie a 
fiecărui an, având declaraţiunea a fi comunicată proprietarului 
prin consiliul comunal. Lucrul avea a se evaluă după preţurile 
plătite de proprietar sau de megieşii săi. La caz de neînvoire 
hotărîrea aparținea unei comisii alcătuită de doi proprietari şi 
de doi preşedinţi de consilii comunale, sub preşedinţia sub- 
prefectului local. Preţul fixat ave să se răspundă proprietarului 
în două termene: la Sf. Gheorghe şi la Sf. Dumitru a fiecărui 
an. Invoielile aveau a se face în scris, în îndoit exemplar în- 
credințat de consiliul comunal. 

In caz de neurmare la plătă din partea locuitorului, el 
pierdeă dreptul ce-i eră dat după trei somaţiuni făcute din 15 
în 15 zile şi „intră în rândul liberelor învoieli!* Consiliile comu- 
nale erau însărcinate cu executarea tocmelilor agricole. 

A doua legiuire hotărâ că Statul este autorizat să vândă 

pe domeniile sale, pe moşiile aşăzămintelor bisericeşti şi de 
binefacere, precum și pe acele ale așăzămintelor publice, cu în- 
voirea puterii legiuitoare, de veci sau cu embatic, „părţi de 
pământ de cultură acelor din locuitorii aşăzaţi pe acele domenii 
şi moşii sau şi allora din nou veniţi cari ar voi să facă ase- 
menea cumpărături“. Aceste vânzări aveau a se face prin mij- 
locirea ministerelor de finanțe şi de culte. 

De acest drept se folosiau „toţi locuitorii săteni cultivatori 
din cuprinsul Principatelor-Uhnite, precum toţi acei cari ar veni: 
de peste hotar, de origine şi naţiune română, spre a se ocupă 
de cultura pământului, renunțând la protecţiune şi naţionalitate 
străină“. 

Aceleiaşi familii nu i se putea vinde sau da cu embatic 
mai mult de 190 prăjini fălceşti din Moldova sau 6 pogoane 
din Ţara Românească. 

Preţul vânzării sau a dării cu embatic, modul de plată, 
asigurarea preţului şi înlesnirile de făcut cumpărătorilor aveau 
a fi regulate de cătră Consiliul de Miniştri. 

Pământul vândut rămânea ipotecat în mânile Statului 
pănă la deplina lui achitare şi nu puteă fi transmis de cătră 
cumpărător unei a treia feţe decât prin înțelegere cu minis- 
terul respectiv. 

Cererile de cumparare de asemenea pământuri aveau a 
fi înregistrate de ministerele respective şi supuse Camerei în 
fiecare an. 

Banii adunaţi din asemene înstrăinări aveau a fi pastraţi 
în casa Statului spre a fi întrebuinţaţi la cumpararea altor 
averi nemişcătoare. 

A treia legiuire, relativă „lu întocmirea teritorială a co- 
munelor rurale“ eră mai cu samă menită a înființă pășuni co- 
munale. Fiecare proprietar eră îndatorit să dea de familie, 
împrejurul satului, în Moldova câte 40 prăjini imaş la câmp şi 
câte 20 prăjini la munte, iar în Ţara Românească câte un pogon 
la câmp şi câte jumătate de pogon la munte. Aceste deosebit 
de locurile pentru casele şi grădinile locuitorilor. Locurile sterpe, 
dintre îngrăditurile locuitorilor aveau a fi socotite în rândul 
pământurilor comunale. 

Drept plată proprietarul primiă, pentru imașul comunal, 


www.dacoromanica.ro 


344 


preţurile obişnuite în fiecare localitate pentru imaş, iar pentru 
locurile din îngrăditurile locuitorilor o pătrime din acest preţ. 
Locurile ocupate de uliţi, biserici, ţintirimuri, case de şcoli, case 
de consiliu comunal, nu aveau a fi supuse nici unei plăți. Pă- 
mântul comunal aveă a fi hotărnicit, împietruit şi încunjurat 
cu gard sau şanţ. 

Fiecare țaran deveniă liber să-şi aducă oricând și ori de 
unde, pentru consumaţia casei sale, băuturi sau orice alte 
ale hrănii. 

Această legiuire nu aveă să se aplice la târgurile aşăzate 
pe moşii cu osebite învoieli şi hrisoave. 

Un articol final stipulă înființarea unui aşăzământ de 
Credit Funciar pentru a înlesni desvoltarea agriculturii, „consti- 
tuirea teritorială a comunelor rurale şi pentru a veni în aju- 
torul cultivatorilor săteni cari ar voi să cumpere pământ prin 
tocmeli de bună voie“. 

Cea dintăiu din aceste trei legiuiri desființă orice urmă a 
dreptului strămoșesc de folosinţă al săteanului asupra hotarului 
aşăzării din care făceâ parte. Ea eră punerea în aplicație de- 
săvârşită a rostirilor introduse de boieri în chip lăturalnic în 
partea de pe urmă a art. î18 din Regulamentul Organic al 
Moldovei şi art. 144 al Regulamentului Organic al Ţării Ro- 
neşti, cea dintăiu arătând nâimirile de bună voe între săteni, 
şi proprietar ca scopul la care trebuiă să se ţintească, iar cea 
de a doua declarând că proprietarul este stăpân cu desăvârşire 
pe al său pământ. 

De rostirea atât de clară a celorlalte articole ale Regula- 
mentelor Organice a îmbelor ţări, cari stipulau în modul cel 
mai clar dreptul la pământ al săteanului și îndatorirea lui de 
a munci proprietarului, autorii proiectelor de reformă nu voiră 
să ţină nici o samă. Reforma impusă de art. 46 al Convenţiei 
fu, pentru ei, un pretext binevenit pentru a-și sătură lăcomia 
lipsind pe săteni de cele de pe urmă rămăşiţi ale dreptului 
lor strămoșesc şi transformând acest popor care se trezise 
cu drept de folosinţă asupa întregului său hotar, într'o gloată 
de proletari. 

Impotriva acestei noue ştirbiri a dreptului obştiei se ridi- 
cară mai cu samă Arghiropol (Ţara Românească) şi Vasile Mă- 

linescu (Moldova). Acest de pe. urmă rosti, în şedinţa dela 26 
Iulie 1860, un cuvânt prin care apără în chip strălucit dreptu- 
rile sătenilor, sfărmând cu desăvârşire aserțiunea cum că ei ar 
fi nişte simpli chiriaşi. Pe lângă argumentele şi dovezile isto- 
rice produse cu prilejul discuţiunilor din Divanul ad-hoc, coor- 
donate şi reproduse cu cea mai mare claritate, el arătă asă- 
mănarea izbitoare care există între regimul rural în ființă în 
vechime în Germania şi vechiul regim în fiinţă în ţările noastre, 
chipul în care se rezolvase chestiunea în țările alcătuind Ger- 
mania şi nedreptatea strigătoare a soluţiunii propusă Comi- 
siunii Centrale. 

La argumentele lui Mălinescu răspunseră mai cu samă 
Arsache şi Brăiloiu (Ţara Românească) mănţinându-se cu cer- 
bicie pe terenul rostirii întâiului paragraf al art. 144 al Regula- 
mentului Organic din Ţara Românească, în care se zicea că pro- 
prietarul este deplin stăpân al pământului său şi pe art. 118 şi 
144 din legiuirea dela 1851, hotărînd că ţaranul este un simplu 
chiriaş fără nici un drept asupra pământului ce-l lucrează şi care 
aparţine în mod absolut proprietarului moşiei. Cneazul Alexandru 
Moruz Zvvrişteanul, luă şi el o parte destul de însemnată la 
aceste desbateri, susținând principiul pe care erau bazate pro- 
iectele, şi prezentând soluţiunea propusă ca un însemnat pro- 
gres care va aduce în curând ţara, proprietarii şi sătenii la 
cea mai strălucită stare economică. 

O împrejurare consemnată în procesele-verbale ale Comi- 
Siunii ni dă măsura ușurinţii şi a superficialităţii oamenilor în- 
sărcinaţi să alcătuiască reforma cea mai de căpetenie pentru 
țăriie noastre, acea dela care atârnă mai cu samă viitorul 
economic al acestui popor. Nici Ion Docan, raportorul proiec- 
telor, nici Nicu Catargiu, unul din membrii acelui comitet care 
luase o parle însemnată la alcătuirea acelor proiecte, nu ştiau 
că dijma există încă în Ţara Românească, ei își închipuiau 
că ea fusese desființată în acel Principat ca şi în Mol- 
dova. Nu-şi putuse incă procură legiuirea lui Știrbei şi 
croise legiuirea cea nouă fără a aveă macar cunoștința 
acelei vechi!). 


1) D. C. Sturdza-Șcheeanu, Op. cit., II, p 280. 

Altă dovadă despre uşurinţă s'ar puteà chiar zice incon- 
ştiența cu care se făcea lucrarea, o găsim în următoarea măr- 
turisire a lui Alexandru Moruz în şedinţa dela 28 Iulie 1860. 

„Pentru a putea cinevă hotări cari din locuitori, ai Mol- 
dovei sau ai Ţării Româneşti sunt mai mult impovăraţi cu 
lucrul ce dau ca chirie a pământului pe care ei se hrănesc, 
trebuie mai întăiu să ştim preţurile cu cari s'ar puteă închiriă 
pământul în deosebite localităţi din una şi cealaltă ţară. Spre 
a ajunge la acel rezultat ar urmă să intrăm într'un şir de cal- 
cule nemărginite cari ni-ar duce foarte departe şi pentru cari 
de o cam dată nu suntem pregătiți neavând nici mate- 
rialurile trebuincioase nici. studiile necesare“ 1). 

Modificările introduse de Comisie în proiectele alcătuite de 
comitet fură cu totul neînsemnate, afară de faptul că ea întruni 
toate legiuirile într'un singur trup căruia îi dădu numirea de 
Lege Rurală. 

Absurdă mai cu samă este dispoziţia conținută în Capi- 
totul II al legii, prin care Statul nu poate vinde sau da cu 
embatic pe moşiile sale şi pe acele ale aşăzămintelor bisericeşti 
şi de binefacere, porţiuni de pământ trecând peste 190 prăjini 
în Moldova şi 6 pogoane în Ţara Românească. Nu se putea 
închipui mijloc mai nemerit pentru a împiedecă întemeierea 
unei țărănimi bogate şi independente şi pentru a o mănţine 
în sărăcie şi în supunere. 

Singura dispoziţie fericită din toată legiuirea este acea 
prin care se înființau imaşuri comunale şi totuș ele aveau cu- 
surul de a fi date cu embatic şi nu constituite ca proprietăţi 
definitive. Apoi întinderile de 40 prăjini atribuite în' Moldova 
şi mai ales acele de 1 pogon atribuite în Ţara Românească 
fiecărei familii erau din cale afară mici. Cu acest prilej membrii 
munteni ai Comisiei, Brăiloiu şi Brătianu se arătară de o lă- 
comie de necrezut. În zadar colegii lor moldoveni îi rugară să 
consimtă a da sătenilor munteni aceeaş întindere care ei o admi- 
sese pentru sătenii moldoveni, delegaţii munteni rămaseră nein- 
duplecaţi. Săteanului din Țara Românească i se admise numai 
*/ din întinderea de imaş comunal atribuită acelui din Moldova. 


1) Ibid, ibid., p. 281 sq. 

6. Chestia rurală în Adunările din laşi şi din Bucureşti. 
Căderea lui Kogălniceanu. 


Proiectul de lege rurală votat de Comisia Centrală în şe- 
dinţa sa dela 28 Iulie 1860, fu trimis Adunărilor din Iaşi şi din 
Bucureşti. Adunările însărcinară cu această lucrare nişte comi- 
tete sau secții speciale ale căror lucrări merseră foarte încet. 

Opoziția atât prin graiu cât şi prin presă nu încetă să 
denunțe că agitatori parcurg țara şi ațâţă pe ţarani la nesu- 
punere, aduogând că viaţa şi averea lor este în pericol și că 
aceste aţâţări, dacă nu pornesc dela Kogălniceanu, sunt încura- 
jate prin faptul că el nu ieă nici o măsură împotriva lor. 

Aceste învinovăţiri îl fac să dea prefecţilor, la 18 Noem- 
vrie 1861, o circulară prin care, lămurindu-i atât asupra gra- 
vității unor îndemnuri, despre ființa cărora dealtmintrelea nu 
se arată convins, neavând, zice el, nici o ştire oficială despre 
ele, cât şi asupra chipului în care aveă să urmeze administraţia 
la prilej de tulburări. Se foloseşte de împrejurare pentru a face 
sa reiasă că mulțimea nu se provoacă la răscoală numai prin 
propagandă revoluţionară: „A provocà o asemenea tulburare 
este a fi duşmanul ţării sale, însă această tulburare se poate 
face prin două feliuri de oameni, deopotrivă de primejdioşi şi 
cari deopotrivă trebue să fie pedepsiţi după toată asprimea 
legilor. 

Propagandiştii cari, sub pretext că lucrează pentru o re- 
formă socială, întărâtă. poporul, provoacă intrigi şi prin 
aceasta nu fac decât a ingreuiă mai mult această reformă 
cerută de Convenţia de Paris, și împilatorii cari, impuind 
locuitorilor muncă şi îndatoriri, peste cuprinderea aşă- 
zământului şi a legiuitelor învoieli, cari maltratându-i 
contra legii şi a demnităţii omeneşti, provoacă pe locuitori 
la ură şi la duşmânie“. 

Impotriva amânduror acestor soiuri de provocatori, deo- 
potrivă de periculoşi pentru ordinea publică, rolul administraţiei este 
de mai nainte tras şi leacul răului cunoscut: a face să domnească 
legalitatea şi a pedepsi deopotrivă pe propagandist şi împilător. 
Impotriva duşmanilor de orice soiu ai liniştii publice, învită pe 
prefecți să procedeze cu toată asprimea legilor; jandarmeria se 

reorganizează şi se întăreşte din zi în zi, este în stare să măn- 
ție liniștea pretutindeni. Termină recomandând prefecţilor să fie 
în necontenită atingere cu sătenii, să caute să câştige încrederea 
lor şi să-i șfătuiască la linişte şi la supunere cătră lege!). 

Această circulară plină de aluziuni la abuzurile savârşite 
de arendaşi şi de mulţi proprietari, făcu să mai crească mânia 
privilegiaţilor împotriva lui Kogălniceanu. El eră acel împotriva 
căruia se concentrase toate puterile lor, căci el eră duşmanul 
neimpăcat al privilegiilor lor. 

Din nenorocire calităţile morale ale lui Kogalniceanu erau 
mult mai prejos de neasămănateie lui însuşiri intelectuale. Fire 
puternică, eră bogat în pofte şi în patimi; creșterea de care 
avuse parte, mijlocul în care trăise, nu-l învățase să le stăpâ- 
neasră, erà robul lor. Adversarii lui se folosiau de acest 
punct slab, care nu erà un mister pentru nime şi-l loviau ne- 
contenit, grămădind pe capul lui o mulţime de învinovăţiri, din 
cari numai parte erau întemeiate. Apoi caracterul lui autoritar 
îl făcuse să ieâ o mulţime de măsuri, cari dacă erau bune în 
în sine, nu erau însă de competența lui, ci de aceaa Adunării. 

Spre pildă, el supusese pe proprietari-la contribuţia pentru 
cutia sătească, deşi Adunarea încuviințase numai contribuirea 
Jor la darea personală; ameninţase, spre a impiedecă cazuri 
prea număroase de dispensă de serviciul militar, cu nerecunoaş- 
terea cununiilor celor ce aveau a trage sorţi, însușindu-și astfel 
un drept care aparţineă numai bisericii; scutise moşiile mănă- 
stireşti neinchinate de plata dării funciare; înființase, ecu zilele 
de prestație pentru şosele, câte o închisoare în fiecare sat; pro- 
cedase la încasarea birurilor înainte de a fi publicat listelete 
tuturor contribuabililor; înființase fără lege votată de Cameră 
judeţele sătești: calcase libertatea individuală arestând şi dând 
în judecată pe preşedintele municipalităţii din laşi, Balica. Toate 
aceste măsuri erau bune şi el ştieă să le justifice de minune, 
dar nici una nu erà legală 2). 


1) Ibid., ibid., p. 210. 

2) Asupra acestui de pe urmă punct de acuzare ce i-se fâcuse, el 
răspunse: „Dar am făcut-o, flindcă a fost necuvincios față cu ministrul 
țării lui. Dar de ce nu protestaţi oare contra zilnicilor încălcări ale li- 
bertăjii individuale a ţaranilor, zilnic încalcată nu numai de subprefect 

Suspendarea Mitropolitului, transportarea lui sub escortă la 
Slatina şi ţinerea lui sub arest acolo, dădură în sfârşit majori- 
tăţii Adunării pretextul dorit pentru ca să scape de cel mai 
vajnic din potrivnicii ei. Mitropolitul Sofronie Miclescu se făcuse 
vinovat de tradare de ţară. măsurile luate împotriva lui erau 
neaparat trebuitoare, dar ele nu erau legale. Se numi o comisie 
însărcinată cu cercetarea împrejurării, al cărei raport, alcătuit 
de Lascar Caţargiu şi cetit în şedinţa dela 3 Fevruarie 1861, 
conchideă, întemeindu-se pe o concepție a rolului bisericii in 
Stat tot atât de puţin justificată de tradiţiile ţării cât şi de 
puţin potrivită cu ideile moderne, la darea în judecată a mi- 
nistrului pe cuvânt că calcase art. 45 al Convenţiei. 

Kogălniceanu îşi dădu demisia în aceeaş zi. La învinuirile 
aduse de raportul lui Lascar Catargiu, Adunarea mai adăogi şi 
altele. Ele fură discutate în cursul mai multor şedinţi şi dădură 
lui Kogălniceanu prilej să rostească !) în acea dela 11 Fevruarie, 


şi de jandarmi, dar şi de gospodarii moşiilor, de vechili, de vataji și 
de feciori boiereşti. Dacă merit un blam, este că n'am întrebuințat toată 
energia, pentru ca articolul 46 din Convenţie să devină un adevăr, nu 
numai pentru cei tari, ci şi pentru ceislabi“. Cnf. Xenopol, Cuza- Vodă, 
I, p. 182. 


1) Iată câteva extracte dintr'însul: 

„Vin acum la circularea circularelor, la faimoasa circulare din 8 
Noemvrie, care sa numit circularea provocatoare. De mai înainte d-lor, 
vă spun şi vă declar cu toată francheţa, că sunt pentru îmbunătăţirea 
soartei taranilor, sunt pentru înproprietărirea lor. În îmbunătăţirea soartei 
taranilor văd tot viitorul ţării mele, văd fondarea naţionalităţii române. 
Câtă vreme ţaranii vor fi sub jug, cât vor fi ei consideraţi numai ca 
nişte maşine, bune de produs grâu şi popușoi, pănă când ei nu vor fi 
lipiţi cătră ţară, prin drituri şi avere, pănă când întrun cuvânt ei nu 
vor fi cetăţeni, noi nu vom avea nație! Cel de pe urmă cuvânt al Con- 
venţiei este fondarea naţionalităţii române ; și ca mijloc puternic întru 
aceasta ea a ales, ea a prescris, ridicarea claselor de jos! Art. 46 nu 
zice, nu însemnează alta. Realizarea acestei misii prescrisă guvernului 
lui Alexandru loan I,a fost visul meu, a fost obiectul întregii mele acti- 
vităţi. Dar d-lor, eu ah vroit ca să se creeze o așa stare de lucruri, în cât 
cel de pe urmă ţaran să aibă cunoştinţa datoriilor și a drepturilor sale! 
Am vrut ca, şi la noi, cel mai de pe urmă ţăran să poată zice ceea ce 
zice fiecare englez: „Dieu et mon droit“, Dumnezeu și dreptul meu. Prin 
aceasta nu vătămăm nici un interes legiuit, dar contribuim la întărirea 
naţiei şi a ţării. O mai repet, în cât timp taranul nu va avea conștiința 

unul din discursurile cele mai strălucite ce au răsunat vr'odată 
dela tribuna unui parlament român. 


drepturilor şi a demnităţii sale cătră înşişi pământenii, cu greu o va 
aveà cătră străini, în cât timp îl vom lasà în poziția în care se găseşte 
astăzi, adică- asuprit, bătut, tratat ca un dobitoc, nelegat cătră țară prin 
nimic, ce sprijin vom puteà avea dela dânsul în ora pericolului, în ora 
când va trebui să ni apărăm ţara şi naționalitatea. D-lor să fim bine 
siguri că în câtă vreme țaranul nostru se va lasă să fie bătut de pă- 
mântean, el se va lasă să fie bătut şi de străin ; ba chiar va putea deveni: 
instrument de răsbunare în mânile străinuluil Este timp dar, ca înaintea 
interesului privat, să gândim la interesul cel obştesc, ca înainte de a ne 
“ocupa de moșiile cele mici ale noastre, să ne ocupăm de moşia cea mare, 
România, cum făceau părinţii noştri. Chestia Orientului este plină de nori 
şi de fulgere ; trebue să ne gândim serios, ca de acum să ne ferim de 
trăsnetul te ne amenință! Insă cu ce să ne ferim? Socotim poate că şi 
la viitor trebue să ne mărginim a primi pe cuceritorii noştri cu capetele 
pe tipsie, cum se zice în l mba populară, şi la ducerea lor să-i întovă- 
răşim cu buchete de lăcrămioare? Socot că aceasta nu o mai voim. Ei 
bine, aceasta va fi în câtă vreme ţaranii, greul poporului, nu vor avea 
interese vitale materiale, pentru a sări şi a-şi apară moşia în contra 
străinilor năvălitori. D-lor, 200 boieri nu fac o nație. Acesta este un 
adevăr pe care niminea nu-l poate contesta“. 

Vorbeşte de lupta pentru Unire şi de slăbăciunea separatiştilor cari 
se alcătuiau numai de guvern şi de câteva persoane cu ambiţiuni per- 
sonale, arătând că manifestaţiile făcute de ei Comisarului austriac, duşman 
al Unirii, erau plătite de guvern. 

„Vă mai aduceţi aminte de un transparent pe care era scris: Con- 
servation de la Moldavie, Autonomie de la Moldavie, şi la fereşti erau 
spânzurate şacşiri roşi şi albaştri. Ştiţi cât au costat acestea? Iarăşi vreo 
1500 galbeni, plătiţi asemenea din paragraful de mai sus.Ei bine, d-lor, socotiți 
că o nație nu are trebuinţă pentru apararea drepturilor sale şi de alte 
manifestații mai energice şi mai unanime? Şi socutiţii că acestea le vom 
puteă avea în câtă vreme ţaranul nu va avea aceleaşi simţiri şi aceleași 
interese pentru ţară, întocmai ca şi clasele superioare ? 

„Eu, d-lor, ca să ajungem la aceasta, din toată inima m'am silit 
dar, aceea ce simţeşte boierul pentru ţara sa, să fac să simţească şi ța- 
ranul ; am căutat prin acelaş interes să leg sucmanul şi surtucul; ca şi 
sub o haină și sub alta, să bată o singură inimă. Spre a ajunge la aceasta, 
vă mărturisesc, d-lor, am avut îndrăzneală, prin circulările mele, de â 
vorbi țaranilor de drepturile lor, de demnitatea lor de români; li-am 
vorbit de gloria strămoşilor lor, de timpurile lui Ştefan cel Mare şi ale 
lui Mihaiu Viteazul, când şi țaranul simţiă că are o patrie şi alăturea cu 
boierul se băteă pentru apararea eil Dar şi când am făcut aceasta, eu 
nu am călcat Convenţiunea. Convenţiunea are avantajul asupra Regula- 

7. Propuneri ca amândouă Camerele să se întrunească 
în Bucureşti pentru discutarea legii rurale. 


In ziua de 27 Martie 1861, venind la ordinea zilei, în Adu- 
narea Moldovei, raportul secţiunii III-a asupra prâiectului de 


mentului, că ea dă drepturi fie-căruia, fără a jigni dreptul nimânui în 
parte. Convenţia este: „Magna Charta“ a naţiei întregi, ea este proprie- 
tatea a celui de pe urmă ţaran ca şi a celui întăiu boier. 

„Vorbind ţaranilor de Convenţiune, de drepturi, de naţiune, prin 
aceasta n'am înţeles să înjosesc, ci să ridic o clasă. Prinţul Sturdza a 
zis foarte bine, că şi despotismul şi libertatea au egalitatea lor; eu am 
vrut egalitatea dinaintea libertăţii; căci aceasta este egalitatea procla- 
mată de Convenţie. Nime nu va tăgădui că Convenţiunea nu este o în- 
treagă revoluţiune în existența noastră naţională politică şi socială, însă 
o revoluţiune de sus, o revoluţiune de pace, ce împiedecă pe aceea de 
jos, revoluţia de stradă. 

„Eu ca Ministru m'am văzut faţă în faţă cu două revoluţii: una de 
sus şi alta de jos. Am preferat pe cea de sus, am căutat să ridic simţul 
şi demnitatea ţaranilor; m'am silit să le însuflu încrederea în nouile in- 
stituții, mai drepte pentru dânşii decât cele vechi. Neadormita mea în- 
grijire a fost ca să fac pe ţarani să creadă în ocârmuire; căci aveam şi 
am convicţia că în cât timp ţaranii vor aveă încredere în guvern, în- 
credere mai ales în Alexandru Ioan J, revoluţiune de jos nu va fi. Re- 
voluţia de jos va putea fi numai atunci când vom înăduşi, când nu 
vom îndeplini dorinţile ţării, drepturile ce Convenţiunea închezășlueşte 
claselor de jos. 

„Atunci negreşit se va întâmpla ce se întâmplă cu vaporul, care 
dacă se prea comprimă, sparge maşina. Eu nam vroit să se întâmple 
spargerea mașşinei, am vroit că ea să funcţioneze şi să ni ducă ţara 
înainte. 

„O mai declar, d-lor, vroind ridicarea ţarânilor la drepturile şi 
demnitatea de cetățeni, n'am înţeles nici să atac nici să jignesc pe 
boieri; căci şi eu sunt boier, şi eu sunt Vornic mare, şi tatăl meu a 
fost asemenea Vornic mare şi eu ţin la numele familiei mele, Care şi 
ea a jucat un rol în istoria ţării. Chiar: temeliile acestui palat sunt 
puse de un suitor al meu, Enache Kogălniceanu. N'am vroit să în- 
josesc pe boieri, că atunci m'aș fi înjosit chiar pe mine. Am atacat bo- 
ierismul, dar nu boierii. Spiritul boieresc şi-a făcut timpul, el nu mai 
poate a se menţineă sub regimul convenţional. Acest boierism carele, 
sub formele convenţionalismului, ţine a pastră în putere privilegiul 
reglementar, Pam combătut toată viaţa mea. Boierii însă ca indivizi 
nici odată nu i-am atacat. Au nu sunt o mulţime din ei cari au fost 
în 1856 şi 1857 în capul marii noastre mişcări naţionale ? Au şi însuş în 
chestia cea mare socială, adică îmbunătăţirea soartei ţaranilor nu sunt 

lege rurală elaborat de Comisia centrală, I. Cantacuzino dădu 
cetire următoarei propuneri: 


mai mulţi boieri cu numele cele mai strălucite cari împărtăşesc ideile 
şi principiile mele? Chiar dintre miniştrii şi funcţionarii regimelor tre- 
cute nu sunt mulți cari au îmbrăţoşat cu sinceritate ideile secolului şi 
situaţiunea actuală? Pentru ce acestora li-aş închide viitorul? N'am înțeles 
să atac pe nimenea în deosebi; am lovit boierismul, pentru că el este 
lovit de secolul nostru. Cuvintele mele dar n'au putut să atace decât 
pe acela ce regretează trecutul şi privilegiile sale. Nu se cuvine a 
luă nimeni pentru sine cuvintele mele, afară numai de acei ce-i ajunge 
proverbul: se scarpină numai acel pe care îl ustură. 

„Vin acuma la a doua gară, ce s'a ridicat în contra mea: Vreau 
să atac proprietatea. \)-lor, proprietatea este baza societăţii şi niminea 
nu cred că ar puteă să-i contesteze sfântul şi mântuitorul principiu. Insă 
la noi, cuvântul de proprietate a ajuns a se întrebuinţă şi în bine şi în rău. 

„ Vrea cineva îmbunătăţirea serioasă a soartei ţaranilor, el este un 
dușman al proprietăţii. Este din contra un om care pănă mai dăunăzi 
eră aratat cu degetul, căzut în disprețul public, uitat sub ruinele trecu- 
tului, și care vroieşte a reveni asupra apei, el mare decât a luă drept 
drapel cuvântul de proprietate, şi iată-l din nou omul zilei, iată-l popular» 
iată-l omul partidei domnitoare. 

„Insă mulți din această partidă, sub nume de apărători ai proprie- 
tății, urmăresc cu totul alte interese decât ale proprietăţii“. 

Arată că şi el are proprietate şi familie care-i sunt scumpe, că 
voieşte să-și păstreze proprietatea, dar că este de părere a nu se amână 
necontenit nişte concesii devenite absolut necesare „de a nu lasd să fim 
surprinşi prin cuvântul prea târziu“). După ce arată contrastul dintre 
nobilimea ungară care a luat iniţiativa emancipării ţaranilor şi acea po- 
Jonă din Galiţia care nu a ştiut să facă concesiuni la vreme, urmează: 

„Această digresie am făcut-o, d-lor, spre a-mi justifică opiniile 
mele de om liberal, iară nu actele mele de ministru, cari au fost pururea 
bazate pe legalitate. Aceasta am dovedit-o chiar prin cea întăiu circulară, 
după intrarea mea în minister. Scopul, atât al acestei circulare cât şi 
ale celorlalte, a fost pururea stricta păzire a legii actuale pănă la revizia 
ei prin calea legală, îndatorirea ţaranului de a-şi împlini cele legiuite 
cătră proprietate, însă şi îndatorirea acesteia de a-și împlini cele legiuiţe 
cătră țarani. Numai urmând aşa, numai apărând pe ţaran de ori-ce asu- 
prire peste pont, numai însuflându-i încredere în guvern, numai întărind 
administraţia, puteam mănţineă şi asigură ordinul. Ca o închezăşluire mai 
mult ce arm voit a da proprietăţii, îndată ce prin votul Adunării m'am 
văzut pus în poziţie de a ridică condiţia subprefecţilor, eu am invitat 
pe prefecţi ca să se silească de a încredinţă subprefecturile la înşuşi 
proprietarii din ocoalele respective. Cu chipul acesta dăm în înşişi mânile 
proprietarilor puterea şi înrâurirea guvernului; li dăm ocazia ca în re- 

„Considerând că chestia rurală este una din cele mai vitale 
şi totodată una din cele mai urgente pentru Principatele Unite; 


laţiile zilnice cu sătenii să facă să dispară ura şi neîncrederea reciprocă; 
să li câştige simpatiile şi astfel momentul de criză să poată trece în 
linişte şi pentru unii și pentru alţii. Această măsură, cu totul de pace 
şi de ordine, n'a fost îndestul de apreciată de proprietari; însă ea a 
fost aspru criticată de liberali, cari cu nedreptul m'au învinovăţit că am 
sacrificat pe ţarani proprietarilor“. 

Vorbeşte pe urmă de activitatea lui ca ministru şi dă cetire cir- 
culării lui dela 3 Maiu. 

„Această linie de urmare, neobijduirea nici a ţaranului nici a pro- 
prietarului, ci stricta păzire a legii existânde, am păzit-o cu sfinţenie, 
cât am fost ministru. Când vedeam că taranul este împilat, mărgineam 
pe împilător; când vedeam că proprietarul nu-şi dobândiă dreptul său 
dela ţaran, îndatoriam pe acesta să-şi facă datorinţile. Nici prin gând 
vreodată nu mi-a trecut ca să întărât pe ţaran. Ce folos şi pentru 
țară şi pentru mine ar fi provenit din aceasta ? O revoluţie de jos, care 
ar fi avut de rezultat ocupaţia străinilor şi sfârşitul ministerului nostru, 
căci trecutul dovedeşte că nu m'aş fi primit să servesc sub un guvern 
străin“. 

Arată cum adversarii lau atacat prin presă şi el nu a răspuns. 

„Nu, d-lor, nu eu am provocat pe tarani! Nu eu i-am făcut că 
astăzi sunt mai dârji decât mai înainte ; că astăzi nu rabdă atât de uşor 
împilarea şi lovirea ca în timpul Regulamentului. Cel ce li-a ridicat 
conştiinţa drepturilor şi a demnităţii lor, este marele act european, carele 
a făcut și pe ţarart să ieà parte la reprezentanța naţională în Adunările 
ad-hoc din 1857, act care luând pe acei ţarani ce mai înainte nu în- 
drăzniau a se arată nici macar la poarta Curţii, i-au pus pe băncile 
Adunării, alăturea cu Domnul Știrbei, cu Domnul Bibescu, alăturea cu 
toţi dumneavoastră, şi au făcut ca votul ţaranului să aibă aceeaş greu- 
tate ca votul stâlpilor ţării. I-a mai provocat şi a mbasadorul Reginei 
Marei Britanii care, la deschiderea Adunării dia 1857, a invitat pe de- 
putaţii ţarani la ceaiu, întocmai ca şi pe cel întăiu boier; şi în fața tu- 
turora le-a zis: „voi sunteţi adevaraţii reprezentanţi ai naţiunii române, 
voi reprezentaţi viitorul“. 

„l-au mai întărâtat şi luptele dintre separatiști şi unioniști. I-au 
mai provocat rezultatul negativ ce lau dobândit în Adunarea din 1857 
cererile lot în privinţa boierescului! Ei cari au iscătit cu noi toate do- 
rinţile naţionale, când a venit timpul de a ne ocupà şi cu cererile lor 
speciale, drept singur rezultat au capatat insulte dela această tribună, 
astfel în cât fie-care din bieţii deputaţi sa întors pe la casele lor cu 
desnădejdca în inimă şi cu blăstămul pe buze, şi nici macar în casele 
lor nu au fost liniștiți. Pe unii i-au maltratat proprietarii pentru că au 
îndrăznit a se tângui de soarta lor, pe alţii i-a tiranizat guvernul lui 

„Considerând că experienţa de mai bine de doi ani ni-a 
aratat îndestul greutăţile, întârzierile şi piedecile ce rezultă din 


Vogoridi, care cu sila li-a luat pănă şi buletinele Adunării ad-hoc; am 
văzut oficia întru aceasta subscrisă de colonelul Scheletti. Unii din ei 
au fost chiar închişi şi sărăciţi. 

Povesteşte cele păţite de deputatul sătean de Putna, Ion Roată şi 
incidentul acestuia cu Domnul. 

„In sfărșit, spre a reveni la acuzările de provocart, au provocat 
pe ţarani o aşteptare de 4 ani, cu toate că Convenţia zice tă toți Românii 
sunt egali înaintea legii, şi că se va procedă fără întârziere la îmbună- 
tăţirea soartei ţaranilor. Iată se apropie trei ani dela promulgarea Con- 
venţiei. 

Ei bine! Eu nu fac întrebarea: care voce în aceşti trei ani de zile 
s'a ridicat în această Adunare în favoarea ţaranilor ? S'au votat în ade- 
văr întinderea dărilor, întinderea recrutaţiei asupra tuturor claselor 
societăţii ; însă pentrucă şi boierul şi proprietarul plăteşte bir, pentru 
aceasta uşuratu-s'a birul ţaranilor? insă pentrucă şi feciorii foştilor pri- 
privilegiați sunt supuși la recrutaţie, prin aceasta uşuratu-s'au cevă din 
sărcinile ţăranilor? Nu, îmbunătăţirea soartei țaranilor pănă acum nu s'a 
făcut şi prin urmare nu Sau precurmat şi dreptele lor tânguiri. Aşa 
dar nu eu am provocat pe ţarani. 

„D-voastră ştiţi în ce agitaţie eră ţara când eu am tost chemat la 
Minister ? 

Arată nemulţămirile din clasele de sus. 

„Nemulţămirile în clasele de jos erau încă şi mai mari. Mai multe 
cauze contribuiseră la aceasta. Lăcustele acoperiau ţara. Trei pătrimi 
din districte erau prada unei grozave boale de vite. Țaranii erau înge- 
nunchiaţi sub datorii din cauza rălelor recolte din anii trecuţi. In dis- 
trictele de jos eră o adevărată toamete. Pe lângă toate acestea, adăogaţi 
apoi şi îngrijiriie răspândite printre ţarani prin operaţiile statistice. 
Am mai zis odată că această lucrare erà trebuitoare, dar ea aveă tre: 
buința să fie bine lămurită ţaranilor, ca orice lucrare nouă. Insă s'a 
întâmplat că tocmai acei cari trebuiau să arăte locuitorilor foloasele ei, 
cari trebuiau să-i deă tot concursul lor, tocmai aceia sau ţinut retrași 
deoparte. 

Arată bănuielile stârnite printre ţarani prin operarea recensă- 
mântului. 

„Operaţiile recrutaţiei mai ales îmi insuflau cele mai mari ingri- 
jiri; recrutaţia prin tragere la sorţi eră o lege nouă; ea trebuia să se 
desluşească nu numai ţaranilor, dară însuşi autorităților. Chiar unii din 
prefecţi nu-i înțelegeau mecanismul. Au trebuit dar multe deslușşiri, a 
trebuit să se pue toate silinţile, pentru a atrage înerederea populațiilor 
în această legiuire. Acesta a fost scopul circulărilor mele, cari toate 
au fost conservatoare, toate au fost făcute în interesul mănţinerii ordinii 

modul urmat pănă acum în desbaterea tuturor chestiunilor de 
interes comun; 


publice, care nici odată nu poate fi sigură acolo unde guvernul nu in- 
suflă încredere. Intre acestea, primii ştirea că în unele locuri ţaranii se 
pregătesc să nu deie oamenii de oaste. Ei wau nimic de aparat în această 
țară! Deie soldaţi cei ce au moşii ! Deie boierii ? Intr'un sat din ţinutul 
Botoşani ţaranii îşi îndreptuseră coasele în forme de suliți! In Ţara de 
Jos, în ţinutul Galaţului, patruzeci de sate adunate la Cudalbi sau îm- 
potrivit formal să tragă la sorţi, cerând să li se deâ pământ mai întăiu; 
şi aceste toate se petreceau mai în aceeaş vreme când izbucnise eveni- 
mentele din Craiova, Ploieşti şi Bolgrad. 

Arată cum Sau liniştit țaranii şi partea luată de el la liniştirea lor. 

„Owcauză din nemulţumirile ţaranilor erau obijduirile la cari ei 
sunt încă expuși din partea proprietarilor şi mai ales a posesorilor greci. 

Dacă sunt mulţi proprietari buni, nu voiu puteă negà că sunt şi 
mulţi proprietari şi posesori răi cari, cu toate principiile Convenţiei, cu 
toate ordinele guvernului, maltratează pe ţarani ca în timpul Reglemen- 
tului. Ba sunt chiar moşii unde însăş administraţie nu poate răsbate. 
Jandarmii se leagă cot la cot, subprefecţii sunt siliţi să înconjoare mo- 
şia, în unele locuri însuş proprietatea Guvernului nu se respectează, 
precum S'a întâmplat la o moşie din ţinutul Romunului, unde proprie- 
tarul a secfesfrat, tărăboanţele, căruțele, boii unui antreprenor al Depar- 
tamentului lucrărilor publice. In agitația dar, care din ce în ce mai mult 
se întinde între săteni, măsura cea mai mare, mai salutară eră pe de o 
parte să stavilez împilările, şi pe de alta să ridic moralul țaranilor, să-i asi- 
gur despre viitor, să li însuflu încredere în ocârmuire și in Domnul 
Ţării. Aceste a fost scopul circulării pe care D-l Balş a numit'o provo- 
catoare. Cu cevă nepărtinire ea din contră s'ar puteă numi împăcătoare”. 

Dă cetire circulării sale din 18 Noemvrie şi după fraza: „El 
(Domnitorul) ştie că nu poate fi pace, putere şi fericire în România, Întru 
câtă vreme ţaranii nu vor fi fericiţi“. Işi intrerupe cetirea pentru a zice: 

„lată, d-lor, cuvintele provocătoare: am îndrăznit a face atârnată 
fericirea României de fericirea faranilor! lată crima mea cea mare, iată 
pentruce astăzi sunt arătat cu degetul: am făgăduit țaranilor fericire“. 

Apoi, după ce sfârşeşte cetirea circulării, arată măsurile ce le-a 
luat pentru a linişti țara, şi a o scapă de distrugerea recoltei prin lă- 
custe. Apoi urmează: 

„Opiniile mele în chestia țărănească sunt cunoscute de mult: eu. 
le-am arătat îndestul şi în 1848 şi în 1859. Ca Ministru nici odată maş 
fi supus Tronului spre sancţiune proiectul de lege rurală al Comisiunei 
Centrală. Insă pănă a face în Consiliul Tronului a prevală opiniile mele 
individuale, m'aş fi gândit de două ori! Cu actele mele în mână sunt 
dar în tot dreptul de a sprijini, că dacă am părtinit cuivă, am părtinit 
proprietarilor ! Dacă am fost aspru pentru cineva am fost pentru taran. 

„Considerând că nu vom puteà ajunge la acest rezultat 
decât prin întrunirea amânduror Adunărilor spre a desbate 
această chestie; 

Subscrişii propun: 

„Adunarea prin o adresă să supună Inălţimii Sale Prin- 
tului Domnitor dorinţa Camerii ca să convoace la un loc îm- 
bele Adunări spre acest sfărşit“ 1). 

Se încinse o lungă discuţiune în cursul căreia Kogălniceanu 
pronunță un nou şi însemnat cuvânt. Intre alte temeiuri pentru 
primirea propunerii de mai sus, el susținu că Camerele trebue să 
se întrunească. pentru discutarea legii rurale spre a nu se mai 
repetă ceea ce se întâmplase în sânul Comisiei Centrale, când 
Moldovenii desființase aşăzământul rural din Ţara Românească 
pe care nu-l cunoşteau, iar Muntenii desfiinţase pe acel al Mol- 
dovei fără a-l cunoaşte mai bine decât Moldovenii pe al lor. 

Domnul când primi deputaţia?) răspunse că simte toată 
seriozitatea pasului ce Camera îl făcea, că îi poate asigură de 
bunavoință a Porții şi a Puterilor garante, dar este totuş nevoie 
de multă prudenţă şi înțelepciune. 

Adunarea Ţării Româneşti urmând această pildă, votă la 
15 Aprilie următor şi prezintă Domnului o adresă la fel’). Iar 
la 15 Octomvrie, Comisiunea Centrală care fusese însărcinată de 
Domn cu cercetarea voturilor celor două Camere, le aprobase 
şi cereă şi ea Domnului, prin Preşedintele său, trimis inadins cu 
trei alți membri în Bucureşti, ca Camerele amânduror țărilor să 
se întrunească în Bucureşti pentru discutarea legii rurale 4). 


Nu e un singur proprietar cărui să-i fi atacat libertatea, macar că sunt 
mulţi cari au calcat legea, dară am atacat libertatea multor ţarani pe 
care i-am dat în judecată. Și ştiţi domnilor ce se întâmplă când un ţă- 
ran este dat în criminal? Vatra lui se ruinează, familia lui se împrăștie ; 
dăcă are femeie tânără, ea se demoralizează ; de este bătrână devine 
cerşitoare, şi copii lui se târâie pe la uşile creştinilor. Toată fericirea, 
tot viitorul acelui ţaran este ucis. Ei bine! In interesul ordinei publice, 
deşi cu inima sfâşiată am fost silit să fac asemene acte de asprime ...*. 
(D. C, Sturdza-Șcheeanu, Op. cit., II, p. 374. sq.). 

1) Ibid., ibid., II, p. 341. 

2 Ibid., ibid, p. 368. 

3) Ibid., ibid., p. 371. 

+) Ibid., ibid., p. 372. 

Aceste voturi ale Adunărilor avură și ele înrâurirea lor 
asupra negocierilor în curs pentru a face pe Poartă să consimță 
la Unirea definitivă a Ţărilor Române. Deşi supusă oareșşi 
căror condițiuni menite a rămâneă literă moartă, Unirea fu în 
sfârşit admisă de Poartă. Domnul o anunţă după cetirea me- 
sajului de deschidere al Adunării Moldovei la 3 Dechemvrie 1861, 
ea fù adusă în chip oficial la cunoştinţa obştească prin procla- 
maţia dela 11 Dechemvrie următor. 

Intăiul minister comun ambelor ţări fi luat din sânul 
dreptei, adică a partidului foştilor privilegiați, cari aveau majo- 
ritate în amândouă Adunările. Președintele lui erà Barbu Ca- 
targiu, omul cel mai meşter de cuvânt ce-l aveă ţara atunci, 
dar adversarul hotărit și invierşunat al ori cărei reforme în 
folosul ţărănimii; colegii lui erau A. Moruz, Gr. Balş (moldo- 
veni), C. Brăiloiu, I. Ghica şi Apotol Arsachi (munteni). 

CHESTIA RURALA ÎN CAMERELE ÎNTRUNITE LA BUCUREŞTI 
ÎN ANUL 1862 


1. Agitaţia în țărănime sporește. Turburările din Buzău. 


Venirea la cârma țării a noului minister stârnise cea mai 
mare nemulțămire în rândurile partidului înaintat, în populaţia 
orăşănească care ţinea cu acest partid şi această nemulțămire 
se repercută pănă în straturile adânci ale ţărănimii. 

Propaganda pentru Unire aratase ţaranilor această idee 
strâns legată de îmbunătăţirea soartei lor, îmbunătăţire ce nu 
şi-o puteau închipui sub altă formă decât sub acea de dare de 
pământ, de oborire a boierescului și a biciului. Ridicarea bătăii 
în ambele ţări, circulările date de cele două ministere alcătuite 
din oameni aparţinând partidului înaintat, mânia vădită şi făţiş 
exprimată de boieri faţă de ţarani din pricina acestor măsuri, 
şi necontestabilele agitaţii la cari se dădeau atât nişte partizani 
de bună credință dar prea zeloşi ai reformelor, cât şi indivizi 
doritori de a pescui în apă tulbure, acte și vorbe izolate de ale 
Domnitorului, lăţite în obştie şi denaturate, inrădăcinase in min- 
tea ţaranilor credința că Domnitorul voieşte să li îmbunătă- 
țească soarta, dar nu poate fiind că îl împiedecă boierii. Fier- 
berea eră obștească cu atât mai mult că împilările şi maltra- 
tările ţaranilor de cătră proprietari, arendaşi şi autorităţi își 
urmau cursul lor. 

Proclamarea Unirii nu putea decât să mărească încă agi- 
taţia, făcând pe ţarani să creadă că împlinirea dorinţilor lor este 
pe punctul de a deveni fapt îndeplinit. In asemene împrejurări 
eră firesc să se întâmple tulburări şi ne putem numai miră că 
mulțămită blândeţei şi îndelungatei răbdări a poporului nostru, 

ele nu se întâmplase mai de vreme. Țaranii judeţului Buzău 
se ridicară sub povăţuirea lui Niţă Mălăieru, se înarmară cum 
putură şi porniră spre Bucureşti, jăfuind averile proprietarilor 
şi ale arendaşilor şi strigând că au să ieâ capul grangorilor 
care nu ţin eu ţara și împiedecă pe Vodă să li facă dreptate. 
Autorităţile locale voind să-i oprească, fură maltratate și mişca- 
rea ameninţă să ieà proporţii foarte primejdioase când fu înă- 
buşită de armată (lanuarie 1862)!). 

Când Preşedintele Consiliului, Barbu Catargiu, fu inter- 
pelat în Adunare de Ion Brătianu asupra arestărilor făcute, el 
răspunse că „răscoala ar fi putut da ţării o lovitură ce ar fi 
cufundat-o în prăpastia nenorocirilor din care nici strănepoţii 
noștri n'ar fi putut-o scoate“. Chestia fù considerată de guvern 
și de majoritate ca atât de primejdioasă în cât Brătianu nici 
nu fù lasat s'o desvolte; Barbu Catargiu îi răspunse îndată după 
ce o anunţă, iar îndată ce Catargiu încetă să vorbească, discuţia 
se închise trecându-se la ordinea zilei ?). 

Agitaţia pentru legea rurală nu erà mărginită la ţară, 
aproape unanimitatea claselor orăşăneşti erà trup şi suflet pen- 
tru desrobirea ţaranilor. La această agitaţie veni să se adaoge 
alta pentru lărgirea dreptului de vot. Nu se recunoșteă Adu- 
nării, care eră expresiunea a cel mult 4000 de alegători, dreptul 
de a vorbi in numele României întregi şi de a face reforme 
interesând națiunea întreagă *).. 

Deputatul Dumitru S. Miclescu işi dădu demisia din Adu- 
nare 1), declarând că „voieşte ca legea rurală şi toate legile de 
organizare să fie votate de o adevărată reprezentare a popo- 
rului, în care să intre şi burghezii, profesiile libere și taranii“. 

Astfel eră sturea spiritelor în țară când desbaterile asupra 
legii rurale alcătuite de Comisia Centrală începură în Adunare, 
la 25 Maiu 1862. 

Este de observat că partidut liberal din Ţara Românească 
evită pe cât îi eră cu putinţă să se ocupe de chestia țărănească 


1) Monitorul Oficial din 21 Fevruarie 1862 ; Xenopol, Op. cit., p. 237. 
2 Ibid., ibid. 
2) Vezi articolele din Tribuna Română şi din ŢȚaranul homân 
din lanuarie, Fevruarie şi Martie 1862. 
1) Monitorul Oficial No. 59 din 1862; Xenopol, Op. cit., I, p. 239. 

propriu zisă, concentrându-şi mai cu samă acţiunea asupra Jăr- 
girii dreptului de vot şi a mănţinerii libertăţii presei, macar în 
starea în care se află în Moldova sub legiuirea lui Grigorie Ghyka, 
modificată în sens restrictiv de Adunare la 23 Martie 1862. 

Ion Brătianu şi C. A. Rosetti îşi adură demisiile din Adu- 
nare în ajunul începerii desbaterilor. După cuvintele pronunţate 
de Brătianu în şedinţa din 11 Fevruarie 1863, ar rezultă că 
liberalii munteni încă când erau la guvern sfătuiau pe Domn să 
nu atingă chestia proprietăţii. Temându-se că, agitându-se 
această chestie să nu se producă discordii mari, ducând la un 
răsboiu civil, ei ar fi zis Domnului: „să căutăm mai întăiu a 
înfrăţi spiritele, a lumină pe îmbele părţi, să ne tratăm cel pu- 
ţin pe tărâmul naţional ca fraţi, iar nu unii de Muscali, de 
Turci, de Austriaci, alţii de răsturnători, să facem întăiu insti- 
tutele necesare și, când vom rezolvă chestia proprietăţii, s'o 
rezolvăm astfel în cât s'aducă regenerarea României, iar nu să 
punem în pericol existența noastră naţională, căci un răsboiu 
civil este nenorocirea cea mai mare şi numai el ne-ar pu- 
teà duce în poziţiune în cât să cădem în starea Druzilor şi a 
Maroniţilor şi să ni se trimită din afară un paşă armean care 
să ne guverneze !). 

Bolintineanu pretinde că pricina abţinerii liberalilor în 
chestia rurală trebue atribuită faptului că ei, prin această abţi- 
nere, voiau să câştige buna voinţă a partidului boieresc spre a 
dobândi ajutorul acelui partid pentru detronarea lui Cuza, asu- 
pra necesităţii căreia erau de aceeaş părere *). 


2. Chestia rurală vine în desbaterea Adunărilor întrunite. 
Amendamente la proiectul Comisiei Centrale. 


Secţiile speciale nu făcuse la proiectul Comisiei Centrale 
decât schimbări cu totul neinsemnate. In Adunarea Ţării Ro- 
mâneşti nu se propusese nici un amendament, în acea a Mol- 
dovei se făcuse propuneri de modificare de cătră Eugenie Alcaz, 


1) Din scrierile și cuvântările lui Ion Brătianu, I, p. 285; Xenopol, 
Op. cit., I, p. 267. 
2) Bolintineanu, Cuza Vodă, p. 27; Xenopol, Op. cit., I, p. 268. 

Dumitru S. Miclescu, C. Costăchescu, Grigorie Costache, Stefan 
Catargiu şi Vasile Sturdza (fostul Caimacam). Unele din aceste 
propuneri, acele semnate de Grigorie Costache şi Ştefan Ca- 
targiu ţintiau numai la schimbarea unor articole parţiale, ce- 
lelalte la o modificare desăvârşită a întregii legi. 

Amendamentul propus de Alcaz, deşi relativ numai la 
articolul 7, schimbă cu totul spiritul legii. Autorul lui începeâ 
prin a stabili că adevărul cel mai mare este că ţara aceea este 
cea mai bogată unde sunt mai mulţi proprietari. Dar, după 
stabilirea acestui principiu adăogiă: 1) că nici cultura nici starea 
materială a săteanului român nu permit punerea în aplicaţie 
a acestui principiu sănătos; 2) că numai îmbunătăţindu-se prin 
şcoli starea culturală a săteanului el va putea fi adus în stare 
de a preţui şi a pastră o proprietate; 3) că punându-se în apli- 
caţie astăzi împroprietărirea silnică, oricare ar fi cifra despă- 
gubirii dată proprietarului, plata acestei despăgubiri ar sărăci 
pe taran, despoindu-l chiar de viteie lui de muncă. Apoi: 
întemeindu-se pe aceste considerente, propune următorul amen- 
dament la art. 7 din proiectul Comisiei Centrale. 

„Art. 7. Legile de faţă lucrătoare vor rămânea în toată 
vigoarea lor; lucrătorii vor aveå facultatea de a se achită de 
proprietari ori prin muncă ori prin plata ei în bani, după pre- 
țurile ce se vor statornici odată pentru totdeauna“. 

Amendamentul lui Grigorie Costache propuneâ eliminarea 
din proiect a Capului IV, adică a articolului stipulând că legile 
în vigoare regulând relaţiunile reciproce între ţarani şi cultiva- 
tori rămân abrogate pe cât sunt contrarii dispoziţiunilor pro- 
iectului. Iar amendamentul lui Stefan Catargiu propunea exclu- 
derea din proiect a Capului II, relativ la autorizarea guvernului 
să înstrăineze domeniile Statului, moșiile bisericești şi acele alc 
stabilimentelor de binefacere, ca neavând loc in proiectul de 
Lege Rurală. 

Propunerea lui D. S. Miclescu, precedată de o expunere 
de motive pe cât de lungă pe atât de puţin clară cere: 

Improprietărirea tuturor pontaşilor pe 1'/, falce loc de 
arătură şi 1 falce fânaţ impotriva unei despăgubiri plătită pro- 
prietarului. 

Valoarea se va stabili pentru fiecare comună prin comi- 

siuni anume rânduite în fiecare ţinut şi alcătuite din trei de 
legaţi ai cultivatorilor, trei ai proprietarilor şi unul al guver- 
nului. Pentru evaluare se va luâ de bază venitul pe 15 ani al 
pământului. 

Vânzarea se va face cătră comună și nu cătră fiecare 
locuitor şi comuna devine proprietară a țarinii comune care 
se va stâlpi la o parte. Impărţala în bucăţi de câte 2!/ fălci 
se va face de cătră magistraţii comunei. 

Combna care nu va dispune de capitalul trebuitor se va 
adresă Băncii de Credit ce trebue înființată, potrivit art. 36, 
cap. IV din legea votată de Comisia. Centrală. 

Pentru închezeşluirea plăţii ratelor, se va face o învoială 
între proprietar şi comună, prin care proprietarul se îndatoreşte 
a face în fiecare an plăţile cătră Bancă, iar comuna să fie „an- 
gajată cătră proprietar să lucreze în folosul lui atâtea fălci pe 
an în praşilă, secere şi coasă“. 

Până la înfiinţarea Băncii, comuna aveă facultate să se 
alcătuiască cu proprietar pentru imposesuirea celor 2!/2 fălci 
trebuitoare fiecărui locuitor, putând plăti în bani sau în lucru. 

Insurăţeii nu se folosesc de beneficiile acestei legi, ci ei vor 
aveă dreptul să ceară dela guvern statornicirea lor pe dome- 
niile Statului. Aceste de pe urmă dispoziţii nu exclud pe unul 
din fiii locuitorului sătean dela dreptul clironomiei vetrei şi a 
ogorului părintesc. 

„Propunerea pentru îmbunătăţirea soartei ţaranilor“ a lui 
Costache Costachescu este tot atât de deosebită de proiectul 
Comisiei Centrale. 

In expunerea de motive care o precede el denunţă acel 
proiect ca „un grozav pas înapoi spre înăsprirea soartei țara- 
nilor, ridicându-li toate foloasele ce legea actuală li garantează 
lor şi urmaşilor lor, şi drept singură răsplătire li dă libertatea 
de a fi fără pământ de hrană, adică libertatea de a muri 
de foame“. 

». . . acest proiect întemeind în Principatele-Unite prole- 
tariatul, plaga (rana) ţărilor împoporate peste măsură şi a socie- 
tăţilor bătrâne, va aveà de neaparat efect emigrația ţaranilor 
şi prin urmare, ruina a chiar proprietarilor de moşii“. 

„. . . acest proiect fiind o adevarată spoliaţie a dreptu- 

rilor câștigate de ţarani prin o muncă de veacuri, poate com- 
promite chiar liniştea ţării prin desnădejdea ce neaparat va 
stârni în inimile ţaranilor“. 

Apoi, luând de bază „mai cu deosebire reforma care 
câţiva ani înainte s'a făcut în Bucovina, vechea parte a Mol- 
dovei unde proprietatea fonciară este constituită întocmai ca şi 
în Principate, unde pănă la 1848 au existat aceeaș lege de 
relaţii dintre proprietari și ţarani ca şi la noi (pontul lui Gri- 
gorie Ghika Vv.), unde reforma s'au făcut de o ocârmuire ce 
numai comunistă nu se poate numi, cere ca propunerea de 
îmbunătăţire a soartei ţaranilor noştri să fie întemeiată pe urmă- 
toarele principii: 

1. Din ziua promulgării acestei legi, munca îndatoritoare 
a ţaranului se preface în dare bănească. 

2. Locuitorii pontași de astăzi, rămân proprietari definitivi 
pe pământurile de casă, imaș, fânaţ și arătură în intinderea ce 
de cătră legea actuală li sunt date în uzufruct. 

3. Darea bănească despre care se vorbeşte la punctul 1-iu 
se va capitaliză pe 15 ani pentru despăgubirea proprietari» 
lor: această despăgubire se acordă numai pentru proprietăţile 
„private. 

4. Monopolurile crâşmelor şi celelalte de desființează. 

5. Valoarea şi câtimea despăgubirii cuvenită proprietarilor 
de moşii se va stabili la fiecare moșie prin comisii alcătuite 
dintrun delegat al proprietarului, unul al ţaranilor și un super- 
arbitru rânduit de ambele părţi. 

6. Acolo unde locurile ţaranilor sunt răsleţite și ameste- 
cate prin lanurile proprietarilor, comisiile arbitrale rânduite după 
chipul mai sus prescris vor regulă întrunirea lor, conform dis- 
poziţiilor de compensație aplicate în Transilvania și Bucovina. 

7. „Odată cu definitiva împroprietărire a ţaranilor pontaşi 
actuali, orice altă îndatorire din partea proprietarului de a mai 
da în viitor pământ conteneşte, rămănând şi stăpânii de moșii 
şi ţaranii proprietari absoluţi pe respectivele lor pământuri“. 

Schimbarea propusă de Vasile Sturdza erà relativă la în- 
tregul Cap. I al Comisiei Centrale. După ce accentuează dreptul 
câștigat al săteanului la folosinţa, în schimbul unei plăți în 

muncă, a terenului pe care îl lucrează, autorul amendamentu- 
lui propune: 

1. Prefacerea chiriei pământului „în o rentă bănească 
anuală și perpetuă, adică în embatic“. 

2. Să se deà fiecărui sătean câte 120 prăjini loc de ară- 
tură și 40 prăjini loc de fânaţ afară de cele 10 prăjini loc de 
casă și 40 prăjini loc de imaș menite a alcătui teritoriul comu- 
nal, potrivit Capului III al proiectului Comisiunii Centrale. 

3. Renta pentru acele 160 prăjini loc de hrană să fie de 
4 galbeni pe an. 

4. „Sătenii cari ar căpătă în urma acestei legiuiri locul 
prescris prin ea, să se declare proprietari embaticari cu drept 
de transmitere şi de vânzare, bine înțelegându-se că și una şi 
alta transmite tot odată urmaşului şi îndatoririle predeceso- 
rului“. 

5. Legea de față să se aplice numai după un interval de 
trei ani, pentru încercarea învoielilor de bună voie, în care in- 
terval, pe acol6 unde învoielile nu sar putea face legea exis- 
tentă să fie încă regulătoare. 


3. Cuvântarea dela 25 Maiu 1862 a lui Kogălniceanu 
asupra legii rurale. 


Lupta din partea acelora cari erau decişi să îmbunătă- 
țească soarta ţaranului și să pună capăt nedreptei, dăunătoarei 
şi primejdioasei stări de lucruri creată de urbariile Fanarioţilor, 
de Regulamentul Organic şi de legiuirile dela 1851, fi dusă, 
în Adunarea Generală a României, excluziv numai de Kogăl- 
niceanu. 

Intr'unul din cele mai strălucite discursuri ce s'au rostit 
vro dată la noi, el atacă cu o vigoare plină de însufleţire şi 
nimici sub greutatea argumentelor sale proiectul Comisiei Cen- 
trale. Incepu prin a arată lipsa de pregătire în care se aflase 
nu numai Comisia Centrală, dar și Adunarea Generală şi atmos- 
fera plină de patimi în care se încercă rezolvarea chestiunii: 

„Nu mă îndoiesc, Domnilor, de patriotismul nimănui; cred, 
Domnilor, că toţi câţi suntem aici, din orice partid am fi, sub 

orice steag am fi adunaţi, toţi vroim îmbunătăţirea soartei fra- 
ților noştri, ridicarea ţaranilor din starea înjosită în care se află; 
toți voim a da acestei chestiuni soluţiunea cea mai bună; căci 
toţi, cel puţin aşà o cred eu, văd în această soluţiune insăș 
consolidarea naţionalităţii române. Insă, Domnilor, pe lângă pa- 
triotism avem oare şi toate studiile pregătitoare, toate luminile 
trebuitoare, toată înţelepciunea cerută, şi mai ales acea ochire 
dreaptă, acea linişte de suflet, acel sânge rece, acel simţ nepăr- 
tinitor, condițiuni neaparate ale legislatorilor, condițiuni fără de 
cari legile ieşite din mânile noastre nici odată nu vor puteă fi 
expresiunea echităţii şi a nepărtenirii, nici odată nu vor putea 
îndestulă legiuitele interese ale ţării, nici odată nu vor putea 
aduce în mijlocul nostru liniştea, pacea şi fericirea generală. 

Cât pentru mine, Domnilor. cu durere o spun, eu nu 
o cred! 

Suntem în mijlocul luptei, lupta între trecut şi între vii- 
tor, lupta între societatea veche şi între societatea modernă. 
Această stare de lucruri a făcut din toate chestiunile o armă 
de răsboiu. Cum dar şi chestiunea rurală, de care sunt legate 
atâtea mari înterese, să nu fi devenit şi ea, în mânile partide- 
lor, o grozavă mașină de atac sau de aparare! Aşa dar, 
când totul se agită, când nimica nu este stabil, când lupta este 
elementul pănă şi al legislatorilor, nu în mijlocul unei aşă mari 
fermentaţiuni, chestiunea rurală ar puteă dobândi o soluţiune 
de dreptate, de pace, de înfrățire şi prin urmare de consolidare 
a naţionalităţii noastre. 

„Suntem mai presus de tot oameni; este dar cu nepu- 
tinţă ca şi noi să nu ne resimţim de impresiunile, de agitaţiu- 
nile şi de patimile din afară: şi dar, în frica lui Dumnezeu, o 
declar, că mă tem că în momentul de faţă nu am fi la înălţi- 
mea misiunii noastre“. 

Arată cum, în Comisia Centrală, cliestia rurală s'a tratat 
ca o chestie de partid, că s'au înființat în sânul ei două tabere 
şi anume: apărătorii proprietarilor şi apărătorii țaranilor. 
Partidul conservator şi-a formulat ideile în chestiunea rurală şi 
a alcătult un proiect, bun sau rău. „Celalalt partid s'a mărginit 
numai de a critică şi de a combate lucrarea pusă pe biurou, 
fără a veni și din parte-i cu un alt proiect, bine aşternut și 

bine lămurit ... Apărătorii ţaranilor mau înfâţoşat decât dis- 
cursuri, discursuri foarte bine simţite, foarte întemeiate, dar 
cari netraducându-se în nici un proiect precis, nu înfățoşau nimic 
practic în privirea rezolvării chestiunii. Şi așă chiar ţara a ră- 
mas în nedumerirea asupra opiniunilor minorităţii, aşa și Adu- 
narea s'a pus în neputinţă de a se rosti între două socotinţe 
traduse prin două proiecte“. 

Discută apoi cuvântul dë „revision“ întrebuințat în Con- 
venţia dela Paris, pentru a hotărî schimbarea legiuirii în fiinţă 
asupra raporturilor rurale. 

Arată primejdia la care sar expune şi ţara şi însuşi pro- 
prietarii, dacă aceştia, admițând proiectul Comisiunii Centrale, 
în loc de a îmbunătăţi soarta taranului, i-ar râpi și părticica de 
pământ ce li-o garantează legile actuale. 

Aceasta ar alcătui o lovitură „în contra naţionalităţii 
noastre, pentru că, departe de a desvoltă simţul patriutic în 
inima gloatelor, fără de care o naţiune nici odată nu este tare, 
ele n'ar face decât a deslipi clasa cea mai numeroasă a popu- 
laţiunii noastre dela sânul patriei, pentru că nelegând pe ţarani 
cu nici un interes la apararea pământului strămoșesc, i-am face 
s“răini în propria lor ţară şi poate i-am sili, în desnădejdea lor, 
ori la o pustiitoare emigraţiune peste hotar, ori la o grozavă 
rezistenţă în lăuntrul țării. 

„Ele ar fi în contra chiar a interesului proprietarilor de 
moşii, pentru că proprietatea numai acolo este sigură, unde ea 
are mulţi apărători, pentru că ispita ni arată că acolo unde 
proprietarii nau avut destul patriotism şi indestulă inteligenţă 
spre a se pune singuri în capul reformei, spre a făce singuri 
concesiunile cerute de folosul, de binele general al ţării, ei au 
dat loc la grozave catastrofe, a cărora au fost ei cele întăi 
victime“. 

Apoi trecând la lucrarea Comisiei Centrale, arată uşurinţa 
cu care această lucrare a fost alcătuită de comitetul majorității, 
apărătoare a prorietății, Arsache, Brailoiu, Nicu Catargiu şi 
Ion Docan şi, cu textul puotocoalelor Comisiunii in mâna, do- 
vedește că pe când Moldovenii Catargiu şi Docan habar n'aveau 
de legiuirea dela 1851 a lui Ştirbei, pe care nici n'o cetise, 
Muntenii Arsache și Brăiloiu își închipuiau că sătenii în Mol- 

dova erau îndatoraţi să deâ lucrul în zile, neştiind prin ur- 
mare că ei îl dădeau în întinderi anumite de prăşilă, secere, ceasă, 
Şi arătură. 

Mai arată câ Adunările din Iaşi şi din Bucureşti nu erau 
mai in curent cu chestiunea decât Comisiunea Centrală şi că 
acea din laşi n'aveă ştiinţă nici de legea muntelui, care alcă- 
tuiă, încă dela 1845, regimul căruia erau supuși sătenii de pe 
moșiile dela munte, nici de contractul normal dela 1846, care 
regulă raporturile dintre săteni şi proprietari în ţinuturile Ba- 
sarabiei retrocedate Moldovei prin tratatul dela 1856. 

Apoi susține cu o argumentaţie strânsă dreptul ce-l are 
taranul asupra pământului pe care se hrănește şi denunţă ne- 
pomenita spoliare la cure ar conduce aplicarea proiectului Co- 
misiei Centrale. 

Arată în ce chip sa procedat la desrobirea ţaranilor în 
Imperiile vecine şi cere ca săteanul român din Principate să nu 
fie tratat mai rău decât săteanul român de sub stăpânirea 
Austriei şi a Rusiei. 

Termină prin o preroraţiune din cele mai frumoase în 
care, părăsind terenul dreptului, se adresează cătră inima de- 
putaţilor şi-i conjură să nu săvârşească o astfel de nedreptate 
cătră acei cari de veacuri înduruse atâta suferinți. 

„De s'ar face aceasta (imbunătăţirea soartei ţaranilor), ce 
mare şi frumoasă zi ar fi pentru România, ce glorie ar fi pentru 
clasele bogate şi inteligente ale ţării, ce renume pentru Adu- 
narea Legislativă şi cât de sus am ridică națiunea în ochii 
Europei. 

„Și din contra, ce ruşine, ce decadență pentru noi când 
am dovedi străinilor că nu avem putinţă de a fi, de a ne ri- 
dică la înălțimea misiunii noastre, că în mânile noastre erà să 
întărim România şi că noi am îngropat-o de vie; căci neno- 
rocind trei milioane de ţarani, nenorocită va fi şi ţara noastră; 
şi moartă va fi Româniă când, în o asemene chestiune, noi, 
legiuitorii ei, am da pilda strâmbătăţii și a nelegiuirii“. 

„Și să nu credem, Domnilor, că prin un vot al nostru am 
înecâ pentru veci dreptul ţaranilor. 

„Nu Domnilor, dreptatea nu piere; ca irupul lui Hristos 

ea se poate îngropă, dar întocmai ca şi Hristos-Dumnezeu, ea 
va reînviâ“. 

Din partea apărătorilor faranilor mai luară parte la 
discuţie Grigore Cuza şi G. Apustoleanu, însă .fără a aduce 
vre un argument nou. 

Din partea apărătorilor proprietății interveniră în dis- 
cuţiune Beizade Dimitrie Ghika, Beizade Grigorie Sturdza, 
Cneazul Alexandru Moruz şi miniştrii Barbu Catargiu 1), Brăi- 
loiu şi Arsache. 


1) Iată discursul lui Barbu Catargiu: 

El începe prin a declară prietenilor ţaranilor că dacă principiile 
de economie pe cari să razimă unii din ei nu li dau alt mijloc dea 
înmulţi averile decât a luă de la unii şi a da altora, apoi sarace sunt 
acele principii, putrede sunt acele temeiuri pe cari vuiţi a vă spri- 
jini. Chiamă discursul lui Kogălniceanu, o himeră cu capul de porum- 
biţă, făgăduind multă blândeţă, cu trunchiul de aspidă plin de venin şi 
cu coada de şopârlă mâglisitoare; căci după ce ni-a făgăduit împăcă- 
ciunea, abnegaţia de pasiune şi de interese meschine, apropierea şi în- 
frăţirea, a stigmatizat proprietatea cu cele mai degradatoare calomnii, 
cu un cuvânt a sanctificat principiile lui Proudhon, care zice că pro- 
prietatea e o hoţie; în fine; d-sa a încheiat cerând cu multă umilinţă a 
se da ţaranului, ca un feliu de milostenie, pământul ce cultivă astăzi. 

„Țaranii, domnilor, sunt partea cea mare din nație şi o nație nu 
trăieşte cu milostenia“. 

Dacă vor să facă pe ţaran liber, trebue să-l facă vârtos, să-l mo- 
ralizcze. Aceasta este virtutea ce trebue să arăte naţiei: „a râpi ce este 
al altuia? a face dintr'inşii nişte milogi, nişte Calabrezi, cari cu espen- 
gola în mână, să ceară dela cei mai avuţi decât ei punga sau viaţa ?* 
Camera să nu se lase a fi amăgită de discursuri, să lase de o parte poe- 
ziile „cari sunt frumoase chiar când ascund otrava şi desbinările, dar nu 
mai puţin omoriîtoare“ şi să tracteze chestiunea din punctul de vedere 
al dreptului şi al economiei politice. 

Vorbind întăiu de chestiunea de drept, zice că proprietarii trebue 
să susţină drepturile lor -de proprietate şi de naţionalitate, căci susținând 
proprietatea, ei susțin naţia. 

Legea dacă presc:ie să se deă țaranului trei pogoane, adaoge că 
această îndatorire este provizorie, ceea ce o face cu desăvârșire slabă. 
Și legea a pus la 1831 acel cuvânt de provizor, fiind-că la noi proprietarii 
au avut drepturi mai tari decât acei din Austria şi din Rusia, având 
documente pe părticele de pământ cumparate chiar dela strămoşii acelor 
tarani cărora unii vor să li deă drept să le reiă îndărăt prin o lege silnică. 

In zadar se vorbeşte de şerbire, ea nu a fost înființată de proprie- 

4. A doua cuvântare a lui Kogălniceanu şi contra- 
proiectul de lege alcătuit de el. 


Kogălniceanu, când luă din nou cuvântul în şedinţa dela 
1 Iunie următor, putu să zică cu drept cuvânt că „ședința 


iari, ci „de Mihaiu Viteazul pentru o necesitate a vremii lui. El văzând 
că populaţiunea română se împrăştie, că într'o zi o să se deştepte singur 
pe pământul României, fără oştiri, fără finanţe, şi prin utmare în nepu- 
tinţă de a mai susţinea diferitele răsboaie ce eră nevoit a intreprinde 
pentru apararea ţării sale, şi-a zis: voiu să jertfesc mai bine din liber- 
tatea naţiei mele, ca să o scăp întreagă din robia străinâ. Cum vedeţi 
dar, servagiul s'a făcut printr'o necesitate politică . . . €. 

Compară celelalte ţări europene cu România şi găseşte că nicăiure 
nu se vede aceeaş proporţie de proprietari la tutimea locuitorilor şi că 
aiurea proprietatea este rezultatul unei cuceriri, a predomnirii unei mâni 
de cuceritori străini asupra elementului pământean. nu ca la noi rezul- 
tatul unor vânzări dovedite prin documente. 

Citează exemplul Angliei care are numai 250.000 locuitori din 
28.000.000 locuitori. 

Patriotismul consistă în sentimente morale şi frăţeşti, în legături 
de interese reciproce; socoteşte că nu este un Român care săzică: „nu 
sunt Român, pentru că am mai puţin decât altul şi că nu suntslobod a 
jăfui pe cel ce are mai mult decât mine“. 

Vine apoi la ceea ce trebue făcut pentru a imbunătăți soarta ţa- 
ranilor. Convenţia când a vorbit de îmbunătăţirea soartei ţaranilor, 
n'a avut în vedere să ieă ceea ce e al altuia. Convenţia a găsit la noi 
o barbarie: lucrul silnic, şi a hotărît să-l oboare, înțelegând astfel îm- 
bunătăţirea soartei ţaranilor. Convenţia a zis: dându-li libertatea de 
a-şi căută aşăzarea şi desvoltarea intereselor lor unde vor găsi nlai bine, 
fireşte se va imbunătăţi soarta lor. lată ce au înţeles acei ce au făcut 
Convenţiunea, căci nişte oameni luminaţi şi încercaţi ca dânşii nu au 
putut face greşala de a crede că îmbunătăţirea consistă în a împărți 
averile în fărămituri mici. Impărțirea slăbeşte, împuţinează desvoltarea 
şi reproducerea averii, iar nu o intinde, nu o măreşte. Prin urmare, 
principiul împărțirii nu se poate susțineă decât de acei cei ce şi-au 
hrănit simţul şi judecata cu utopii şi paradoxe. 

„Aglomeraţia capitalurilor, a averilor mari este în ordinea econo- 
mică ceea ce Creatorul a făcut în ordinea fizică a pământului nostru. El 
a acoperit o parte din faţa pământului cu mări, cu oceane, cu lacuri, 
cu torente, cu gârle, de unde se trag aburii ce, prefăcându-se în ploaie, 
vin de răcoresc şi fructifică o mare parte a pământului; dacă, din contra, 
toate acestea ar fi împărţite uniform în mici picături rare şi părţi moi- 
noase de umezeală, pământul s'ar fi prefăcut într'un corp trist şi uscat 
ca luna, într'un corp mort ce n'ar mai fi produs nimic. 

trecută a înfăţoşat o discuţiune care ar merită mai bine numele 
de luptă eroică, de o epopee. „In adevăr, Domnilor, a fost o 
luptă de eroi ca în timpul lui Omer . . . Singura deosebire numai 
a fost că 6 eroi luptau contra unui singur om. Cinci oare dea- 
rândul trei Prinţi şi trei Miniştri nu au făcut alta nimica decât 


„Voiţi să îmbunătăţiţi soarta ţaranilor şi tremuraţi de a li da li- 
bertatea? Tremuraţi a zice țaranului: Mergi, eşti liber, munceşte, capătă, 
desvoltă-ţi averea şi facultăţile şi toate carierele ţării tale sunt deschise; 
poţi deveni bogat, funcţionar, deputat, poţi să te sui pănă pe banca mi- 
nisterială şi a face binele ţării prin chiar exemplul laborioasei tale vieţi... 

„Daţi ţaranilor libertatea şi ei vor cumparà pământul, când vor 
socoti de trebuință, şi când vor şti cum să agonisească averea, mai bine 
vor şti şi să o păstreze. Punându-i în această poziţie, îi şi moralizaţi, şi 
atunci nu vor mai pofti averile altora, ci şi li vor creà ei singuri...“ 

Dacă se va face din tarani oameni virtuoşi ei vor şti „să-și apere 
vatra câștigată cu sudoarea lor, vor şti să-şi apere şi ţara lor“. Vor găsi 
de unde să cumpere dacă se vor creă mijloace de înlesnire, nu prin silă 
ci prin liberă voinţă“. Din cauza populaţiei mici la noi, unde „pentru 
un om sunt zece bucăţi de pământ, concurenţa este în favorul plugarului, 
nu ca în restul Europei unde sunt zece oameni la o bucată de pământ“. 
Apoi vor puteă cumpără dela Stat care stăpâneşte o treime din pămân- 
tul țării şi li va vinde cu preț mai eften. Proprietarii vor fi siliţi să 
cadă la învoială cu ţaranii de frică să nu rămână cu pământurile lor ne- 
lucrate, țaranii putându-se duce pe moșiile Statului. 

Trece la chestiunea politică. „Aci nu e vorba de a luă dela unii 
şi a da altora, nu de a întinde pe toţi pe patul lui Procrustes, căci atunci 
nu veţi face decât trunchiuri desfigurate de sărăcie şi de mizerie, de 
lenevire şi de împizmuire, şi aşă națiunea română se va preface într'o 
ființă ciuntită, într'o adunătură de pigmei schilăviţi şi rachiticoşi. Nu e 
vorba de a unifică averile, nu e vorba de a îmbogăţi pe unii și a sărăci 
pe alţii, ci e vorba de a înzestra ţara cu o putere morală de care are 
trebuință, de a face centruri de unitate, de civilizație, de a face nişte 
şcoale politice, voiu să zic comunele“. 

Trebuesc constituite în așa feliu ca să nu încurajeze lenea, căci 
poporul român e cam bântuit de lene, vițiu care-i vine dela ginta latină, 
din care se trage şi în parte din lipsa de trebuinţi factice cari sunt cea 
dintăiu impulsie a activității omeneşti. Ţaranul român e un feliiu de 
Diogenes voluntar. Pănă ce se vor naşte trebuinţile factice, îi trebue un 
stimulant. Dacă i sar da o părticică de pământ, s'ar face dintr'însul o 
fiinţă care nu are nici uu scop. De ce oare să voieşti a-l face proprietar 
cu sila ? 

Invoiala de bună voie sa dovedit un sistem cu mult mai superior. 
Țaranii înainte de Regulament m'aveau nici vite nici muncă (?), acum 

a repelă numele de Kogălniceanu ... sau repetat într'atât nu- 
melc de Kogălniceanu incât, dacă Domnii tahigrafi ar pune 
unul după altul acest nume de câte ori s'a zis, de sigur că un 
intreg Monitor nu ar cuprinde decât numele de Kogălniceanu l...“ 

Adversarii lui se aratară cu desăvârşire slabi și nepre- 
gătiți pentru chestiune: discursul prin care îi răspunde Barbu 
Catargiu ni prezintă o frazeologie şi mai goală decât acel dintăiu. 


toţi au vite. Cine li-a dat acele vite? Nu acele 3 pogoane, nici 10 po- 
goane ci libertatea care o au astăzi (?) dar nu o aveau atunci. Proprie- 
tarul silit să ded câtevă pogoane din moşia sa țaranului, se va despă- 
gubi prin urcarea prețului de închiriere a prisoaselor. 

Proprietatea nu este numai în mâna boierilor; din 2400 de proprie- 
tăţi, în Ţara Românească de abiă 200 intră în această categorie, „2200 
sunt în mânile familiilor unor proprietari modești, şi locuitori de sate, de 
judeţe, ieşiţi din plebe (?), oameni de cinste, de muncă, cari nu au jăfuit 
pe nimeni, dar nici nu voesc a fi jăfuiţi de alţii“. 

Pământurile se vor împărţi în mai puţin de 50 ani. Ce s'ar câştigă 
atunci dacă s'ar pune majoratul? „Aţi introduce fratricidul, corupţiunea și 
iată atunci proletariatul în veșmântul invidiei, pentrucă fratele cel mic 
desmoştenit va veni şi cu drept cuvânt de va întrebă pe cel mare: pentru 
ce tu stăpân pe 10 pogoane şi eu pe nimic? 

Termină cerând să nu se înegrească națiunea română care sa pă- 
zit totdeauna de asemenea înflăcărate instigațiuni; li-a opus blândeţa și; 
moderaţia. Să facă proprietarii „ca oameni înţelepţi, jertfe cari se cu- 
vin, ca să instituim comunele în intervalul de transiţie, fie şi pe viaţă, 
macar că sunt sigur că învoielile de bună voie vor veni mult mai în 
grabă ca să zădărniceaseă această măsură transitorie“. Are încredere 
în moderaţia şi înţelepciunea proprietarilor. Incât priveşte pe cei ce vor 
voi să abuzeze de noua lor poziție, guvernul va veni în ajutorul celor 
apasaţi cu partea sa cea colosală de proprietate. 

Acest cuvânt este plin de declamaţiune deșartă, și aproape cu de- 
săvârşire lipsit de argumente. Premisele istorice ce le pune în treacăt 
sunt falșe, el ignorează cu intenţiune argumentele sdrobitoare ale lui Ko- 
gălniceanu, trece pe lângă ele cu simple artificii retorice. Singura obiecţie 
serioasă şi pănă la un oareș punct bine dovedită ce o gășim în discur- 
sul lui, este acea că dându-se ţaranului niște întinderi de pământ infime, 
el nu se emancipează economiceșşte, că chestiunea este deslegată dar numai 
desiegată pe un timp mai lung sau mai scurt. Dar leacul eră doară în 
mâna proprietarilor, cari aveau majoritatea în Adunare, ei n'aveau de 
cât să atribuiască ţaranilor cele două treimi de pământ cu cari ei s'ar fi 
mulţămit fără îndoială, deşi char mărginirea folosinţii lor la aceste două 
treimi alcătuiă o ştirbire a vechiului lor drept. 

Pe lângă denunţarea lui Kogălniceanu ca socialist şi pescuitor 
în apă tulbure, repetă afirmaţiunea tuturor dușmanilor reformci, 
că ţaranul este un simplu chiriaş care nu are asupra terenului 
pe care se hrănește alt drept decât îngăduirea proprietarului şi 
o aparare a dreptului de proprietate 'in care face să intervină 
pe Esenieni, Pitagora, Licurg, Platon, Numa, Licinius, Stolo, 
Gracchii, Karpocrates, Thomas Morus, Campanella, Saint Simon 
şi Proudhon, pe Dulcerieni, Fertudieni şi. Anabatişti precum și 
toate câte le zisese în discursul precedent. Campionul! principal 
al proprietarilor fu Beizade Grigorie Sturdza. 

In şedinţa dela 1 Iunie, Kogălniceanu prezintă sub formă 
de amendament, un proiect de Lege Rurală iscălit de 22 depu- 
taţi!) ale cărui dispozițiuni principale erau următoarele: 

Sătenii așăzaţi pe moșiile Statului, ale mănăstirilor şi ale 
particularilor devin, în schimbul unei indemnităţi de 2 galbeni, 
plătită în termen de doi ani, proprietari pe locul caselor şi a 
îngrăditurilor lor, în întinderea prevăzută de legile în vigoare. 
Toate monopolurile sunt desfiinţate. Uliţilc, pieţile, locurile tre- 
buitoare pentru consiliile comunale şi pentru școli, acele pe cari 
se află bisericile, ţintirimurile şi coşărele de rezervă, rămân în 
folosul comunelor fără despăgubire. 

Clacaşii păstrează în a lor stăpânire pământurile de ară- 
tură, fânaţ şi imaş de cari se folosesc astăzi, fiind însă supuşi 
cătră proprietar, la o plată anuală în bani „despăgubitoare 
îndatoririlor de muncă și de dijmă care se desființează . . .* 

Locurile de pășune în întindere de 3 pogoane de fiecare 
sătean în Ţara Românească, de 1'/, falce în Moldva şi de 3 fălci 
în Basarabia „se vor împreună la un loc pre cât cu putință 
şi se vor lipi cătră sate spre a formà teritoriul comunal“. 

Acele locuri de hrană ale sătenilor cări se găsesc astăzi 
împrăştiate în mai multe părţi se vor întruni pe cât cu putinţă. 

La moşiile strâmte, unde locuitorii nu au locurile legiuite, 
proprietarii nu sunt datori a da mai mult decât două treimi 


) Nicolae Golescu, Ion Ghica, I. Marghiloman, Kogălniceanu, C. 
Argintoianu, G. Arghiropol, Const. Golescu, D. Culoglu, Col. Adrian, 
Cuciureanu, D. G. Văsescu, Iorgu Radu, Anton J. Arion, D. Cozadini, 
Steriade, Pâcleanu, C. I. Grigorescu, C. A. Cotescu, Gheorghiade, Gr. 
Miculescu, D. G. Apostoleanu, N. Iancovescu. 

din întinderea locurilor cultivabile, însă în asemenea caz locui- 
torii vor fi scăzuţi cu analogie din plata anuală cuvenită pro- 
prietarilor. 

Sătenii pot trece locurile lor prin diată cătră urmaşii şi 
rudele lor sau le pot instrăină în viaţă cătră alți cultivatori să- 
teni, însă cu stricta păzire a îndatoririlor cuprinse în această 
legiuire. 

Plata despăgubirii anuale catră proprietări se face in două 
câștiuri, la 23 Aprilie şi 26 Octomvrie a fiecărui an. Neurmă- 
torii cu plata sunt împliniți; măsurile de împlinire sunt: 1) vån- 
zarea productelor, 2) darea în arendă a locurilor de fânaţ şi 
arătură, 3) trecerea acelora cătră alt cap de familie. 

Câtimea plăţii anuale în bani ce au a o răspunde sătenii 
proprietarilor, se fixează in fiecare plasă pentru valoarea în- 
treagă a muncii şi a dijmei datorite de locuitori. Comisiuni ar- 
bitrale sunt însărcinate în fiecare ţinut cu această evaluare 
şi compuse din câte un proprietar pentru fiecare plasă, ales de 
cătră proprietari şi de câte un membru de consiliu comunal 
din fiecare plasă, ales de catră consiliile comunale. Aceşti ar- 
bitri aleg câte un superarbitru, iar acolo unde nu se pot înţelege 
asupra alegerii superarbitrului, sunt prezidaţi de cătră Preşer 
dintele tribunalului. 

„Hotărirea plăţii anuale din toată România trebue să fie 
săvârşită de cătră deosebitele comisiuni arbitrale pănă la cel 
dintăiu 1 Ianuarie după promulgarea acelei legiuiri și aceasta 
spre a fi supusă la vreme Adunării generale. 

„Adunarea va cercetă preţurile despăgubirii anuale çuve- 
nită proprietarilor de moşii şi va statornici prin anume lege 
plata anuală pentru fiecare plasă in deosebi. 

„Această plată odată încuviinţată de Adunare şi de puterea 
executivă, va fi neschimbată şi indatoritoare atât pentru pro- 
prietarii de moșii cât şi pentru săteni“. 

Locuitorii dela munte în Moldova, supuși legii dela 1844, 
vor urmă a plăti câte 98 lei pe an fără alte accesorii. 

Locuitorii devin liberi a se strămută ori unde ar voi. 

„Acei locuitori ce nu vor voi a se folosi de această legiuire, 
vor avea facultatea de a cumparà pământ de veci pe moşiile 
Statului, ale mănăstirilor și ale institutelor de binefacere. 

5. Proiectul propus de Beizade Grigorie Sturdza. 
Votarea proiectului Comisiei Centrale amendat de Beizade 
Grigorie Sturdza. 


Îndată după cetirea acestui proiect de cătră Kogălniceanu, 
Beizade Grigorie Sturdza dădu cetire proiectului alcătuit de el 
și care se deosebeşte de acel alcătuit de Comisia Centrală 
numai prin schimbări de redacţie şi prin fixarea pământului 
comunal la 3 pogoane de familie pentru moşiile de câmp, 
2 pogoane pentru moşiile de mijloc şi 1!/+ pogon la moșiile de 
munte, îm cari întinderi însă intră şi locurile pentru case şi 
grădini. 

In şedinţa următoare, dela 4 Iunie, Kogălniceanu dădu ce- 
tire unui nou amendament, menit a complectă pe cel dintăiu şi 
purtând drept titlu: „Despre împroprietărirea locuitorilor culti- 
vatori pe moşiile publice“. 

El se deosebiă de proietul guvernului prin aceea că: să- 
tenilor așăzaţi pe moşiile Statului, pe acele ale mănăstirilor și 
ale așăzămintelor publice, liberaţi de clacă prin o rentă anuală, 
li se da dreptul de a capitaliză acea rentă pe 15 ani, şi achi- 
tând acest capital, să devină proprietari definitivi pe pămân- 
turile ce le au astăzi în uzufruct. 

Locuitorii cari cumparau pământ sau îlluau cu embatic pe 
moşiile Statului şi ale aşăzămintelor publice puteau luă astfel 
pănă la 12 pogoane (4 fălci 16 prăjini) de familie, dar trebuiau 
să plătească prealabil câte 1 galbân de pogon, având acea plată 
a se scădeă din prețul cumpărării sau din acel al embaticului. 

Prin aceste două proiecte de legiuire poziţiunea celor două 
partide se lămuriă. 

Apărătorii țaranilor li închezeşluiau folosința pămân- 
turilor pe cari ei se hrănise pănă atunci, înlocuind munca ve- 
xatorie la care fusese constrânşi în dare bănească echivalentă 
cu acea muncă şi hotărau oborirea monopolurilor. 

Apărătorii proprietarilor se mulțămiau să recunoască 
fiecăruia țaran dreptul de uzufruct, în contra unei arenzi bă- 
neşti, asupra casei și grădinii sale mai adăogând, de fiecare cap 
de familie, tot în uzufruct, câte o întindere de pământ de imaş, 

mică la moșiile de câmp şi absolut minimă la acele de deal şi 
de munte, aceste iarăş în schimbul unei arenzi băneşti. 

Ţaranul erà eliberat de clacă, dar pământul pe care se 
hrăniă, care alcătuiă numai o părticică din întregimea hotarului 
de care el se folosiă în vechime, această rămășiță din vechea 
lui avere ce cotropirile săvărşite de lăcomia stăpânilor se îndu- 
rase să-i mai lase, îi eră luată, rămânând ca de acum înainte 
el să se tocmească cu proprietarul pentru a luă în arendă ogo- 
rul trebuitor pentru producerea hrănii lui şi a familiei lui. 

Pe când Convenţia din Paris dispusese îmbunătăţirea soar- 
tei ţărăminii române, Adunările de privilegiați români găsiau 
în această hotărire un pretext binevenit pentru a incunună pro- 
cesul de despoiare a obștiei pornit de ei de atâta vreme. 

Este de notat ca atât apărătorii țaranilor cât şi apă- 
rătorii proprietăţii legiferau numai pentru ţaranii cari, în acel 
moment, lucrau boierescul: însurăţeii erau lasaţi cu totul de o 
parte. Peste dreptul la o bucată de pământ de hrană ce-l aveă 
fiecare ţaran la căsătoria lui, drept care nici Regulamentul nu 
cutezase să i-l ridice, se treceă cu buretele, el se desfiinţă, însă 
fără indemnitate. 

Proiectul lui Kogălniceanu fi răspins cu 62 voturi con- 
tra 32 de Adunare care luă în consideraţie proiectul proprie- 
tarilor. 

Discuţia pe articole prezintă puţin interes, opoziţa neluând 
aproape de loc parte la discuţie; se făcură numai neînsemnate 
modificări la proiectul proprietarilor. Legea în total fu admisă 
în şedinţa dela 11 Iunie prin 62 bile albe contra 35 negre. 


6. Legea rurală votată de Adunare la Iunie 1862 
şi opinia publică. 


Discuţiile din Adunare erau urmărite cu cel mai încordat 
interes în toată ţara. Dispoziţiile spoliatoare pentru ţarani ale 
legii Comisiei Centrale, îngreuiarea acelui proiect prin schimbă- 
rile făcute într'insul, stârnise cea mai vie indignare. Presa discută 
cu aprindere chestiunea şi infieră în termeni aspri această nouă 
încercare a privilegiaţilor. faranul Român arată că învoielile 

de bună voie, cari aveau să înlocuiască regimul de pănă atunci, 
aveau să spargă satele, căci fiecare sătean aveà să se ducă unde 
găsiă mai mare folos, că aceasta inseamnă o întoarcere la viaţa 
nomadă și că ţaranul nu aveâ să fie reținut în satul său prin locul 
de casă și de grădină. Tot in acel ziar găsim mai târziu cu- 
vintele: „noi ni spălăm mânile de,sângele cel nevinovat pe care-l 
vor varsă autorii proiectului de lege rurală. ...“ Mai arată că 
starea de mizerie în care va ajunge ţarânul lasat la buna voie 
a proprietarului şi lasat fără lege care să-l ocrotească sub regi- 
mul alcătuirilor de bună voie!). Comisia catagraficească din 
Prahova, alcătuită din proprietari zice că: „ţaranul cultivând 
prost, cele 3 pogoane nu-i ajung și el cere dela proprietar cu 
căciula în mână să-i mai dee loc şi anume nu în scop de spe- 
culă cum prevede legea ci pentru întăile lui trebuinţi. Proprie- 
tarului însă cărui îi place destul că s'a înfăţoşat agricultorul, 
cu mijlocul învoielii autorizate de lege, stoarce punga agricul- 
torului, adaoge zile de lucru şi-i zălogeşte braţele pentru toată 
vara °)“. 

După votarea legii, C. A. Rosetti scriă în Pomânul:*) 
„Domnul Kogălniceanu a avut de astă dată dureroasa onoare 
de a luptă singur contra tuturor. Ideea însă ce susţinea erà 
atât de mare în cât, deşi învins sub puterea bilelor, a fost în- 
vingător şi mâne poimâne toți vor recunoaște adevărul şi vor 
mărturisi că a luptat cu o putere ce creștea în proporţiunea 
mărimii misiunii ce avea“. 

Tot ce nu erà privilegiat în țară aveă o singură teamă, 
ca nu cumvă Domnitorul să sancţioneze legea votată de Ca- 
meră. Dară Cuza ştiă prea bine că dacă ar fi sancţionat acea 
lege care desmoşteniă țărănimea cu desăvârșire, răscoala întregii 
obştii ar fi fost urmarea imediată a unui act atât de. necu- 
getat: el nu o sancţionă. 

Opoziția liberală văzând că nu este primejdie ca Domnul 
să sancţioneze proiectul Comisiei Centrale, incetă orice agitaţie 


1) Țaranul Român din 14 Januarie şi 11 Fevruarie 1862; Xenopol 
Op. cit., p. 459. 

2 Ibid., ibid. 

2 Românul din 7 Iunie 1862. 

în ziarele éi asupra acestei chestiuni spre a nu nemulţămi 
dreapta cu care își dăduse mâna pentru a combate năzuinţile 
autoritare, tinzând la stabilirea unui regim personal, al Domnului. 
Apoi căpeteniile liberalilor din Țara Românească erau de părere 
că momentul nu erà prielnic pentru rezolvarea chestiei rurale, 
rezolvare care ar fi trebuit să fie precedată de alte reforme şi, 
mai cu samă, de relorma electorală, spre a pune toate clasele 
în stare să 'ieă parte la deslegarea chestiunii rurale. 

In şedinţa dela 11 Fevruarie 1863, Ion Brătianu zicea: 
„Când ni făceau D-l Kogălniceanu şi alţii din Moldova impu- 
tarea că de ce nu discutăm chestia proprietăţii, noi răspundeam 
că există între ambele părţi litigante prejudecăţi; că chestiunea 
nu o să se discute în toată liniştea, cu tot sângele rece ce tre- 
bue în asemene chestiune; că trebue să aşteptăm încă pănă ce 
spiritele să se liniştească, pănă ce vor vedea proprietarii că 
modul proprietăţii de astăzi nu este modul cel mai profitabil 
pentru dânşii, să vadă că au alte resurse mai bune decât ace- 
lea ce li dă legea existentă. Să începem, ziceam noi, cu alte 
reforme, cu moralizarea funcţionarilor, cu garanţiile comerţu- 
lui, cu institute de credit, să deschidem mijloace de a face co- 
merţ tuturor, ca să vadă că tot răul nu este în chestiunea pro- 

” prietăţii numai ci şi în alte multe lipse. A intrat în capul 
faranului ideea că toată cauza râului de care suferă jara 
este proprietarul. Dacă bate piatra, dacă plouă broaște, 
cauza e că proprietarii au proprietate“. Urmează apoi cu- 
vintele citate mai sus, prin care arată cum partidul înaintat a 
sfătuit, când erâ la putere, pe Domn să nu se atingă încă de 
chestia proprietăţii !). 

Cuvintele de mai sus ale lui Ion Brătianu ni arată la ce 
grad ajunsese, pe atunci, inima rea a ţaranului cătră stăpân. 
Intreb, faţă cu o asemene animozitate, se mai puteă oare amănă 
rezolvarea chestiunii fără a primejdui insuş existenţa ţării, fără 
a o supune rușşinii de a se vede ocârmuită de un regim asă- 
mănându-se cu acel al „paşei armean“ despre care vorbiă însuș 
Brătianu ? 


1) Din scrierile și cuvântările lui Ion Brătianu, I. p. 285 ; Xenopol. 
Op. cit., p. 267. 

7. Al doilea minister Kogălniceanu. Secularizarea. 


In tot timpul ministerului lui Neculai Creţulescu, frămân- 
tările între coteriile majorităţii nu încetară un moment, impie- 
decând astfel orice lucrare spornică. La 12 Octomvrie 1863 
Domnitorul chemă din nou pe Kogălniceanu la putere. In me- 
sagiul de deschidere al Adunării din 3 Noemvrie 1863, Cuza 
își rostiă pe față părerea despre legea rurală: „proiectul de lege 
rurală votat de majoritatea Adunării în sesiunea din 1862, nu 
Pam putut susţinea, fiindcă nu răspundeă dorinţilor mele şi, 
după recunoașterea însuş a acelora ce lau sprijinit, el nu îndes- 
tulă interesele nici ale clacașşilor nici ale proprietarilor şi mai pu- 
ţin încă interesul național“ 1). Anunţă totodată un nou proiect 
de lege rurală. 

Aceste cuvinte, unite cu venirea la putere a lui Kogălni- 
ceanu, nu puteau decât să confirme bănuielile dreptei şi s'o con- 
vingă că Domnul urmăriă o reformă a legăturilor dintre săteni 
şi stăpâni întrun sens cu totul opus vederilor ei. Adunarea 
se deschise cu semne vădite de furtună. Insă Kogălniceanu ştii 
să amâe izbucnirea ei prezentând, la 11 Decemvrie 1863, pro- 
iectul de lege pentru secularizarea averilor mănăstirilor închi- 
nate şi neînchinate. Legea fu votată fără opoziţie chiar în aceeaș 
şedinţă, după cuvântări pline de însufleţire, fără nici o modi- 
ficare, cu 97 voturi din 100 votanţi, în aplauze unanime, iar o 
deputaţiune fu trimisă Domnului spre ai mulțămi pentru ma- 
rele act naţional săvârşit >). 

Prin acest act guvernul făceâ să reintre in domeniul pu- 
blic o avere urieşă, pe veniturile căreia niște c?lugări străini 
ştiuse să pună mâna și pe cari le cheltuiau departe de ţară şi 
pentru scopuri străine de ţară. Această avere erâ mai cu samă 
imobiliară, cuprinzând o parte însemnată din întinderea ţărilor 
române. Dacă această avere pe care România puneâ din nou 
stăpânire ar fi fost bine întrebuințată, veniturile ei ar fi fost 
îndestulătoare nu numai pentru a restabili starea de dărăpănare 
în care se aflau finanţele ţării, dar şi pentru a veni în ajutorul 


1) Monitorul Oficial din 2 Noemvrie 18 3; Xenopol, Op. cit., p. 461. 
2) Xenopol, Op. cit., p. 290. 

clerului mirean, pentru a-i asigură o dotaţiune onorabilă şi a 
întemeiă institute de cultură clericală similare acelora dig Bu- 
covina și din Ardeal, închezeșluind astfel recrutarea şi soarta 
lui. Erà drept ca cel puţin o parte din venitul averilor cu cari 
evlavia strămoşilor noștri înzestrase Biserica, să fie întrebuin- 
tată pentru a scoate clerul nostru mirean din mocirla de mi- 
zerie şi de neştiinţă în care erà cufundat. 

Dar în capul Statului se află un Domn cinic şi fără mo- 
ralitate, fără credință în Dumnezeu; iar ca sfetnici aveà oameni 
după pilda lui. Averea mănăstirilor ieși din mâna călugări- 
lor cari o risipiau pentru poftele lor şi pentru scopuri străine, 
pentru a intră în mâna Statului spre a o risipi şi o lasă să fie 
jafuită. O lume de oameni puţin scropuloşi se îmbogăţi din 
jaful ei, o parte intră in lăzile Statului pentru a fi risipită în 
cheltuieli zadarnice; pentru clerul care ar fi trebuit să lumineze 
poporul, să-i deâ pilda moralității, să dezvolte intr'insul acel 
simţimânt religios care pentru popoare este călăuza cea mai 
sigură şi sprijinul cel mai puternic, nu se făcu nimica. Drept 
rezultat al acestei nepăsări avem astăzi preoţi de sate atei. 

Chipul în care clerul mirean a fost lasat în părăsire pe 
când Statul confiscă averea Bisericii, alcătuieşte un pacat îm- 
potriva naţiunii pe care îl ispăşim şi-l vom mai ispăși încă 
multă vreme. 

Insă după secularizare luptă reincepu în Cameră, mai în- 
vierşunată. Incă cu un an înainte, dreapta și stânga îşi dăduse 
mâna pentru a combate guvernul destul de moderat alcătuit de 
Creţulescu, năzuind peste capul lui la: răsturnarea Domnului. 
Cuza își accentuase intenţiile autoritare chemând pe Kogălni- 
ceanu la putere; ţara erà ocârmuită de un regim personal şi 
erau semne vădite cum că Domnul râvneşte la o poziţie şi la 
puteri de feliul acelor cari şi le însuşise în Franța Napoleon III, 
pe care căută să-l imiteze pe cât îi erà cu putinţă în toate. 

CAPITOLUL V 


PROIECTUL DE LEGE RURALĂ ALCĂTUIT DE KOGĂLNICEANU 
ÎNAINTEA ADUNARII DELA 1864 


1. Proiectul de lege rurală al lui Kogălniceanu. 


În şedinţa dela 16 Martie 1864, Kogălniceanu cetiă me- 
sagiul domnesc prin care se comunică noul proiect de lege rurală. 
„Proiectul de lege rurală votat de onorabila Adunare în 
sesiunea din anul 1862“, zicea, Domnul prin acel mesaj „nu 
Pam putut sancţionă fiindcă el nu corespunde la condiţiunile 
de îmbunătăţire a soartei muncitorilor de pământ garantată lor 
prin art. 46 al Convenţiunii încheiată la Paris în 19 August 1858". 

Iată dispoziţiunile de căpetenie ale noului proiect: 

Capitolul 1 este relativ la împroprietărirea ţaranilor clacaşi. 

Claca (boie;escul) dijma, podvezile, zilele de meremet, 
carele de lemne şi celelalte însărcinări de asemene natură puse 
asupra taranilor în folosul proprietarilor se desființează pentru 
totdeauna în schimbul unei despăgubiri garantate de Stat. (Art. 1). 

Sătenii clacaşi de pe toate categoriile de moşii din ţară 
rămân proprietari pe vetrele satelor şi pe pământurile de hrană 
ce le posedă sau se cuvine să le posedă în puterea legilor în 
fiinţă. (Art. 2). 

Pieţile, străzile, locurile ocupate de biserici, cimitire, şcoli, 
coșăre de rezervă, etc., devin proprietate absolută a comunelor 
rurale fără despăgubire. (Art. 3). 

Toate monopolurile, de oricè natură ar fi, se desființează 
pe toată întinderea vetrelor şi a locurilor trecute în proprietatea 
taranilor. (Art. 5). 

Nici un ţaran nu poate deveni astfel proprietar pe mai 

mult teren decât acel atribuit de legile în vigoare pentru 4 boi 
şi 1 vacă. (Art. 6). 

La moșiile strâmte proprietarii nu sunt datori a da țara- 
nilor, peste locul casei cu îngrăditura, mai mult decât două 
treimi din întinderea locului cultivabil. În tot cazul însă țaranii 
nu pot fi strămutați din locurile cuprinse de casele şi îngrădi- 
turile lor. La asemenea moșii strâmte proprietarii primesc numai 
o despăgubire „cu analogică scădere“. (Art. 7). 

„Câţi din locuitorii satelor supuși clăcii nu sunt clacaşi și 
prin urmare nu au pământuri de hrană, mărginiţi fiind numai 
în locul caselor şi al îngrăditurilor lor, aceştia devin proprietari 
numai pe acest loc. Proprietarii primesc dela aceştia o despă- 
gubire directă de doi galbeni sau monedă naţională corespun- 
zătoare. pentru o întindere de loc ce nu trece de 10 prăjini sau 
400 stânjăni patraţi“. (Art. 8). | 

Locurile atribuite foştilor clacaşi se vor hotărnici şi îm- 
pietrui despre locurile rămase în stăpânirea absolută a proprie- 
tarilor de moşii. Spre acest sfârşit se vor rândui câte doui in- 
gineri topografi pentru fiecare judeţ. (Art. 9). 

Acolo unde lucurile în proprietatea sătenilor vor fi îm- 
prăştiete, ele se vor întruni pre cât cu putință prin comisiuni 
“de comasare. (Art. 10). 

„Fiecare sătean devenit proprietar poate vinde, închiria 
şi ipotecă proprietatea sa, o poate trece prin diată sau fără diată, 
însă în primii 20 ani după promulgarea acestei legiuiri, va 
puteă efectuă această vânzare sau dăruire numai cătră alți 
săteni cari nu ar aveă proprietate rurală. (Art. 11). 

„Dreptul ce-l au ţaranii la moşiile de munte sau şi aiurea, 
după legile în vigoare (legea muntelui din Moldova, art. 44, și așă- 
zământul din Țara Românească $ 4 de a luă lemne pentru 
trebuinţile lor din pădurile proprietarilor de moşii, li se păs- 
trează neatins şi în viitor. Aceasta pănă când printr”o lege spe- 
cială sau prin o învoială, li se va deosebi o parte de pădure 
a lor proprie, cu despăgubire corespunzătoare dreptului de fo- 
losinţă de care ei se bucură astăzi“. (Art. 12). 

„Dispoziţiile de mai sus nu privesc pe ţaranii aşăzați pe 
moșiile răzășeşști sau moşnene întru cât ei nu sunt supuși clăcii. 
Pentru niște asemenea se va urmă și în viitor după învoielile 

încheiete cu răzăşii sau moşnenii, putându-se pururea preface 
munca în dare bănească. (Art. 13). 

Viile şi pometurile stăpânite de ţarani intră în întinderile 
de pământ atribuite lor; pentru acele ce trec peste aceste în- 
tinderi, ei vor urmă a le stăpâni după cuprinderea vechilor 
legiuiri şi învoieli de bună voie. (Art. 1+ și 15). 

Sătenii se pot învoi pururea cu proprietarii pentru a do- 
bândi o întindere de pământ mai mare decât aceâ ce li se atribue 
de această lege. Insă în aceste învoiri, cari pot fi sau indivi- 
duale sau colective, „claca nu va fi nici odată primită ca răs- 
plată din partea ţaranilor cătră proprietari“. (Art. 16). 

Țaranii ce nu vor voi nici să se folosească de această le- 
giuire, nici să facă deosebite învoieli cu proprietarii moșiilor pe 
cari sunt aşăzaţi se vor putea strămută achitând datoriile lor 
cătră proprietar şi cătră fisc. Ei au voie să se desfacă de casele 
şi sădirile făcute de ei şi să se aşeze pe alte. moşii cu con- 
simţimântul proprietarilor sau să cumpere pământ de veci pe 
moşiile Statului după preţurile şi condiţiunile stabilite la capitolul 
IV al acestei legiuiri. 

Capitolul II tratează despre despăgubirea proprietarilor 
de moșii. i 

Valoarea bănească anuală a boierescului (claca) se stabi- 
leşte în următorul chip: 


5 galbeni pentru ţaranul care are 4 boi şi 1 vacă, 
2 


4 » > » » ” » 1 » 
3 o; » » » »  numail , 

98 lei (cursul pieței Moldovei) pentru valoarea muncii da- 
torite de țarani din satele de munte din Moldova. 

Pentru a obține capitalul reprezentat prin aceste sumi 
anuale, ele se înmulțesc prin 15; astfel că despăgubirea cuve- 
nită proprietarilor este de: 

75 galbeni pentru fruntaşi 

60 m »  Mmijlocaçi 

45 - „  codași 

39 : şi 4 sfanți sau 1.470 lei pentru 
taranii dela munte din Moldova. 

„In această proporțiune se hotăreşte şi despăgubirea pentru 

sarcinile ţaranilor de pe acele moşii strâmte unde ei au mai 
puţin pământ decât li se acordă după legile anterioare. 

„Acolo unde prin învoieli de mai înainte încheiate, claca 
şi dijma sunt schimbate în dare bănească, serveşte drept 
normă despăgubirii datorite suma anual contractată înmulțită cu 
15*. (Art. 18). 

Pentru constatarea numărului şi categoriilor clacaşilor de pe 
fiecare moşie se rânduește în fiecare plasă sau ocol câte o co- 
misiune compusă din căte un delegat al consiliilor comunale și un 
delegat al fiscului cari au a săvârşi lucrarea lor în 6 luni. 
(Art. 19). 

Drept bază a constatărilor lor, comisiunile de plasă ieau 
numărul clacașilor aflaţi în toamna anului 1863 pe fiecare 
moșie. (Art. 20). 

Lucrările acestor comisiuni se supun comitetelor perma- 
nente ale judeţelor la cari fac recurs proprietarii şi clacașii 
nemulțămiţi. (Art. 21). 

Constatându-se astfel câtimea de despăgubiri la care are 
drept fiecare proprietar, Comitetul permanent respectiv libe- 
rează un titlu doveditor despre sumele ce i se cuvine, care 
titlu se preface mai pe urmă în obligaţiuni ale Statului. (Art. 23). 

Capitolul III tratează despre casa de despăgubire a pro- 
prietarilor. 

Se institue în Bucureşti un Comitet Central purtând nume 
de Comitet de lichidare a obligaţiunilor rurale şi compus din: 

Ministrul de Finanţe ca Preşedinte. 

Doi membrii ai Curţii de Casaţiune aleşi de Curte. 

Doi membrii ai Curţii de Conturi aleşi de Curte. (Art. 24 şi 25). 

Comitetul de lichidare schimbă titlurile liberate de Comi- 
tetele permanente în obligaţiuni ale Statului de valoare cores- 
punzătoare şi cari se înscriu în cartea cea mare a datoriei Pu- 
blice (Art. 26). 

Aceste obligaţiuni vor purtà o dobândă de 5°% care se va 
răspunde celor în drept din 6 în 6 luni, cupoanele lor primin- 
du-se în numărar la toate casele Statului. (Art. 27 şi 28). 

Obligaţiunile rurale se primesc drept acţiuni sau gajuri 
ipotecare la toate casele Statului. „Ele asemenea se vor primi 
de cătră creditorii amanetari în moşii drept însuş creanţele ipo- 

tecare anterioare şi aceasta pănă la acoperirea acestor cre- 
anțe“ (Art. 29). 

In fiecare an se va trage la sorţi şi se va plăti un nu- 
măr de obligaţiuni, astfel ca toate obligaţiunile rurale să fie 
stânse în 20 ani. (Art. 31). 

Veniturile Comitetului de lichidare sunt: 

I. Contribuţia fonciară a ţaranilor deveniți proprietari 
prin legea de faţă şi care va fi de: 

4 galbeni pentru fruntaşi; 


3 = „  mijlocaşi; 

2!/2 = „  Ccodaşi; 

2 îi „sătenii dela moșiile dela munte din 
Moldova. 


Pentru acei de pe moşii strâmte, contribuţia se reduce în 
raport cu munca şi cu întinderea ocupată de dânșii. 

Această contribuţie care se răspunde odată cu darea per- 
sonală se va scădea, din 5 în 5 ani în proporţiune cu lichidarea 
treptată a obligaţiunilor rurale. Aceasta se va face prin o lege 
votată de Adunare şi sancționată de Domn. 

II. Jumatate din venitul crâșmelor din vetrele satelor 
şi de pe locurile trecute în proprietatea clacașilor, aceasta nu- 
mai timp de 10 ani după promulgarea legii de faţă. Cealaltă 
jumatate va servi la îndestularea trebuinţelor comunale. 

III, Sumele ce vor proveni din vânzarea popuşoilor şi a 
malaiului (meiu) de rezervă din toate satele locuite de ţaranii 
supuşi clăcii. 

IV. Sumele anuale provenind din vânzarea părticelelor de 
pământ de pe domeniile Statului în modul stabilit la capitolul 
următor. (Art. 34). 

Capitolul IV tratează despre vânzarea de pământuri de 
pe moşiile Statului. 

Statul este autorizat a vinde de veci, pe toate domeniile 
sale, vechi sau noue, ţaranilor şi mai ales însurăţeilor, părţi de 
pământ țaranilor, atât Români din ţară cât şi de origine ro- 
mână veniţi de peste hotar şi cari ar renunţă la protecțiunea 
străină, şi mai ales însurățeilor așăzaţi pe acele moșii. (Art. 35). 

Uneia şi aceleași familii nu i se va putea vinde mai mult 
de 12 pogoane (art. 39), iar preţul pogonului se statorniceşte la 

5 galbeni de pogon, platibil în cinci ani, însă Statul va putea 
ridică acest preţ după curgere de 10 ani. (Art. 45). 

Țaranii cumpărători de asemene pământuri nu vor puteă, 
în curs de 20 ani, să le înstrăineze decât la alte familii de să- 
teni. (Arl. 44). 

In acelaş mod şi în aceleaşi condițiuni: „Statul este au- 
rorizat a vinde cultivatorilor aşăzați pe domeniile Statului, nu- 
mite colonii, părți sau trupuri întregi din acele domenii. Prisosul 
acestor pământuri Statul va puteà să-l vândă şi la alți cultiva- 
tori decât acei din colonii, insă cu condițiune de a fi de națio- 
nalitate română“. (Art. 56). 

„Ţaranii supuşi clăcii cari, pănă la 1 Septemvrie 1865, vor 
fi în stare a plăti din propriile lor mijloace despăgubirea cuve- 
nită proprietarilor de moșii, în câtimea prevăzută prin art. 18 
al acestei legi, sunt scutiți de contribuţiunea funciară hotărită 
de art. 34“. 

Proiectul mai cuprinde și următoarele dispoziţiuni tran- 
sitorii : 

Arendaşii moșiilor Statului cari nu vor voi să rezilieze 
contractele lor, drept despăgubire pentru desființarea clăcii şi a 
celorlalte sărcini ale ţăranilor stabiliți pe acea moşie, vor fi scă- 
zuţi din câștiuri cu valoarea muncii şi a celorlalte sarcini des- 
ființate după numărul şi categoria ţaranilor. 

In privinţa părticelelor de pământ vândute ţăranilor după 
Capitolul IV at acestei legi, aceeaşi arendaşi au drept, pentru 
pogoanele luate lor, la o despăgubire de câte jumatate galbăn 
de pogon pe fiecare an pănă la expirarea contractului. 


2. Contraproiectul comitetului delegaților şi expunerea 
lui de motive. 


Proiectul fu trimis secţiunilor Camerii care alese un co- 
mitet de delegaţi alcătuit din Lascar Catargiu, Ion Brătianu, 
D. Cornea, Ion Ghika şi Vasile Boerescu care fu ales raportor. 

Raportul prezentat Camerii în şedinţa dela 13 Apriliă cu- 
prindea, pe lângă proiectul de lege amendat, o lungă expunere 

de moiive din care reiesă ostilitatea făţişă a majorității Camerii 
împotriva Ministerului prezidat de Cogălniceanu. 

Această expunere de motive denunță procedura Guver- 
nului care făcuse ca proiectul să fie publicat în Monitor „ca şi 
cum ar fi fost promulgat“, fără a-l însoţi mucar de o expunere 
de motive. 

Spre a înlocui întru câtvarăceastă lipsă, comitetul delega- 
ţilor chemase pe preşedintele Consiliului în sânul său spre a-i 
cere lămuriri Şi a încercă o amendare a proiectului în unire cu 
Guvernul. In urma limbagiului ţinut de primul Ministru însă, 
delegaţii se văzură siliți să constate că orice înţelegere erà 
exclusă. 

Raportul accentuează atât trebuinţa absolută cât și urgenţa 
unei modificări a raporturilor dintre săteni şi proprietari. „De 
ea depinde, afară de alte interese politice, o sumă de interese 
sociale, din cari cele mai însemnate sunt: creditul public, liber- 
tatea chiar a unei părţi însemnate din proprietate. Comitetul 
D-voastre a înţeles dar oportunitatea prezentării unui asemenea 
proiect; a înțeles asemenea legitimitatea preocupării Adunării 
întregi, cari în secţiuni unite a aratat o unanimitate de voinţă 
ca această chestiune să se rezolve cât mai neîntârziat. Insă cu 
cât oportunitatea este legitimă, cu cât interesele ce depind de 
chestiune sunt grave, cu atât un legiuitor cată să păşască cu 
înţelepciune şi prudenţă spre a o rezolvă fără sgomot, fără sgu- 
duire, fără aţâţare de pasiuni şi într'un mod just, bazat pe prin- 
cipiul unei reale şi drepte despăgubiri“. 

Apoi, după ce se ridică din nou împotriva faptului publi- 
cării proiectului Guvernului prin Monitor care „nu poate fi ne- 
greşit de natură a nu cauză sgomot, a nu aţâţa pasiuni“ păşeşte 
la expunerea părţilor din proiect „ce comitetul nu le-a putut primi“. 

Intăiu se ridică împotriva faptului că, în articolul 13 din 
proiect, Guvernul sustrage dela folosul împroprietăririi numai 
pe clacaşii moşnenilor sau răzășilor şi numai moşiile răzăşeșli. 

Apoi găseşte că despăgubirea propusă „nu e nici justă 
nici reală“, căci proprietarii n'au nici o chezăşie că, în timp de 
20 ani, cât va ţine stângerea acestor obligaţiuni, valoarea în 
circulaţie să nu scază, să nu se deprecieze astfel în cât cei ce 
ar voi să le sconteze să nu fie expuşi a le transmite cu o în- 

semnată pagubă? Comitetul nu a putut vedeà în proiectul gu- 
vernului nici o garanţie îndestulătoare, nici o siguranţă reală, 
nici o măsură pentru menţinerea valoarei obligaţiunilor. 

Aceste titluri „sunt aruncate în public în voia întâmplării“, 
unica sorginte de unde au să primească sumele cu cari au să 
plătească rezultă din aceea ce Ministrul numeşte contribuția 
fonciară, cuvânt ce implică în sine ideea de budget; contribuţiu- 
nile sunt variabile pe fiecare an. Cine asigurează că taxa chiar 
a acestor contribuţiuni va fi totdeauna aceeaş, aşă in cât veni- 
turile cassei de lichidare să nu se micşoreze. 

Faptul că dobânda acestor obligaţiuni este fixată la 5/0, 
pe când dobânda legiuită este 10%/, iar datoriile ipotecare au 
o dobândă de 10 pănă la 12'/0, nu poate decât să contribue la 
scăderea valoarei obligaţiunilor rurale. 

Critică dispoziţia art. 29 care stabileşte ca aceste titluri 
să fie primite de cătră creditori drept bani, arătând perturba- 
țiunile ce această măsură ar trage după sine în creditul ipotecar 
şi mobiliar şi in comerciu. 

Critică cu asprime punctul din proiect prin care se afec- 
tează la lichidarea obligațiunilor rurale jumatate din venitul 
crâșmelor, astfel că „monopolulul desființat de minister prin 
art. 5 este reînființat, tot de domnul Ministru, prin art. 34. Dar 
aceasta e dreptate! Accasta e logică! Monopolul este oare un 
rău, o legitimitate numai când există în favoarea unui individ? 
Şi devine el oare un bine, o legitimitate îndată ce se constitue 
în favoarea unei comunităţi, a unei mulțimi?“ 

Mai denunţă cu multă asprime dispoziţiunile Capitolului IV 
prin care „se regulează ca cultivatorii să aibă un drept perma- 
nent de a veni să cumpere pământ, ca preţul pământului să 
fie hotărît la 5 galbeni pănă în 10 ani și apoi să se urce cu 
voia Adunării“. 

„Dar toate acestea nu e altceva decât punerea în lucrare 
a unui prîncipiu atât de mult cunoscut şi lăudat de școala so- 
cialistă şi care se numeşte: drept la instrumentul de lucru. 

„Românii însă n'au avut nevoiea cunoaşte asemenea prin- 
cipii şi asemene şcoale. Cu atât mai mult nu ar fi prudent ca 
un legiuitor să se arunce pe o asemenea cale periculoasă. . .“. 

„. + A se declară întrun mod permanent, pentru un timp 

nehotărit, independent de rezolvarea chestiunii rurale, ca tot- 
deauna țaranii să aibă dreptul a cere pământ pe domeniile Sta- 
tului, ca Statul să fie obligat a-l da: aceasta vrea să zică curat 
a se răcunoaste dreptul la instrumentul de lucru, dar atunci 
unde ne am opri? 

Pentru ce după câţiva ani, după ce sar absorbi cele două 
părți din proprietăţile Statului, nu ar veni cultivatorii ce mar 
aveă pământ, instrumentul de lucru, să ceară a li st da şi 
cealaltă parte? Şi cu ce drept li s'ar refuză aceasta? Şi după 
ce ar termină cu proprietăţile Statului, de ce n'ar veni să ceară 
pămăntul, instrumentul de lucru, pe proprietăţile private şi să 
ajungem astfel la un adevărat comunism general?“ 

După ce termină cu aceste critici, unele mai mult, altele 
mai puţin îndreptăţite, raportorul păşeşte la expunerea schim- 
bărilor întroduse de comitetul delegaților în proiect. 

Discutându-se asupra întinderii de pământ ce urmă a se 
atribui fiecărui clacaş, sa ivit divergență între Ion Brătianu şi 
Ion Ghica de o parte şi ceilalţi membri ai comitetului de alta. 

„... Şa pus în vedere legile existente şi s'a observat că 
pământul de arătură, precum şi acela de casă și de grădină este 
egal pentru toate categoriile de cultivatori; pământul însă de 
islaz şi fânaţ variează tupă numărul vitelor ce posedă fiecare 
locuitor. S'a mai observat însă că din aceste chiar pământuri 
de jslaz şi fânaţ, acela care atât după lege, cât şi după uz, este 
constant şi permanent, este acela al locuitorilor cu 1 vacă. Sa 
zis dar: legile în fiinţă se preocupă de două feliuri de pămân- 
tur: de un fel de pământ statornic şi nevariabil ce se dă fie- 
cărui locuitor, şi de un pământ nestatornic şi variabil care se 
dă sau se ieă unui locuitor, după cum are ori nu are vite. A 
se da fiecăruia locuitor, după cum propune guvernul şi D. Ion 
Brătianu, pământurile variabile şi nestatornice ce va fi posedat 
în 1863, este a luă de normă aceea ce erà numai întâmplător. 
Majoritatea însă a comitetului a crezut că dacă o normă, o 
bază, se află în legile existente, astă normă, astă bază nu pot 
fi decât într'un număr de pogoane egal pentru toţi locuitorii 
cultivatori, decât în pământurile statornice şi nevariabile. Pe 
aceste pământuri dar s'a învoit comitetul a declară că fiecare 
familie se poate împroprietări, 

„Inţelegem că în sistemul legilor trecute ce ne propunem a 
desfiinţă să existe două categorii de pământuri: variabile şi sta- 
tornice; căci, după acele legi, țaranul aveă o pozițiune precară 
şi oarecum afară din dreptul comun. Proprietarul de moşie, 
avându-i oarecum persoana angajată prin munca silită, căută să 
ingrijască şi vitele lui, asigurându-i de un pământ pentru acele 
vite cu cari făceă munca silită, cu cari exercită comerciul său, 
industria sa. In drept, când acele vite nu mai existau, deşi per- 
soana există, pământul acesta se întorceă iarăşi la proprietar. 
Când însă emancipăm pe ţarani, noi cată să ne preocupăm de 
persoană, nu de vite; persoana este acum liberă şi independentă; 
vita este a sa şi un instrument de lucru al său, iar nu al altuia; 
prin urmare, persoana liberă şi numai acea persoană are să în- 
grijască de vitele sale, prin capitalul ce are să procure libertatea 
muncii sale“. 

Bazat pe aceste motive, comitetul mărgineşte întinderea 
de pământ ce este a se lasă în deplina proprietate a săteanului 
la aceea ce Regulamentul Organic o atribuia codașului. 

A poi, găsind preţeluirea boierescului făcută de proiectu 
guvernului nedreaptă pentru proprietari, suiă indemnitatea 
curentă dela 45 galbeni la 60 galbeni, pentru toată ţară, măn- 
ținând-o la 39 galbeni şi 8 sfanţi pentru ţaranii dela munte din 
Moldova. Bine înţeles pentru pământul cuvenit palmaşului. 

Spre a inchezeşlui mai bine plata despăgubirii cuvenită 
proprietarilor, comitetul propune: 

A se eliberă fiecărui proprietar titluri de obligaţiuni cari 
să cuprindă sumele la cari are drept. 

Aceste titluri să fie garantate prin o îndoită ipotecă: ipo- 
tecă cătră proprietar pe toate moşiile şi domeniile Statului; 
ipotecă cătră Stat, pe toate pământurile cedate cultivatorului. 

Spre a micşoră suma emiterii în circulaţie a tuturor acestor 
creanţe şi a înlătură astfel depreciarea lor, s'a căutat a li se 
reduce numărul, dând proprietarilor cari ar primi, în schimbul 
pământurilor rămase în deplina proprietate a foştilor clacaşi, 
pământ de aceeaş întindere şi calitate pe moşiile Statului, de 
preferință pe acele megieșite. 

Lichidarea despăgubirii să se facă în 7 ani în loc de 20. 

Dobânda obligaţiunilor în loc de 5 la sută să fir de 8 
la sută. 

Statul să pună în vânzare, în fiecare an şi pănă la stin- 
gerea obligaţiunilor, câte 150.000 pogoane de pe domeniile 
sale, împărţite in loturi mici, ìn fiecare judeţ şi prin licitaţie. 

Un articol din dispoziţiunile generale dela sfârşit, hotără 
ca această lege să fie aplicată numai în toamna anului al trei- 
lea după promulgarea ei. Guvernul puteà pănă atunci să în- 
ceapă lucrările pregătitoare, păstrându-se pănă atunci dispozi- 
ţiunile legilor în vigoare. 

Întortochiarea şi ipocrizia cu cari comitetul delegaților se 
întinde asupra marginirii pământurilor pe cari aveau să se 
declare sătenii proprietari absoluţi la întinderile ce le stăpânise 
pănă atunci codașul, maschează rău spiritul meschin şi lăcomia 
de pământ de cari erà călăuzită Camera. Ea dăduse de alt- 
minteri numeroase dovezi că nu eră vrednică de măreaţa sar- 
cină ce-i eră impusă de împrejurări: regenerarea unui popor şi 
alcătuirea aşăzămintelor ce aveau să slujuscă de temelie vii- 
torului lui. 

Dar ceea ce ne miră este faptul că acel raport, plin de pa- 
timă meschină şi de ipocrizie, de setea de pulere şi de setea 
de a pastră măcar un petec mai mult de pământ, este alcătuit 
de acelaş Vasile Boerescu care, cu opt ani mai nainte, pledase 
cu atâta căldură şi cu atâta logică, in vestita lui broşură, pentru 
împroprietărirea sateanului român pe pământurile pe cari se 
hrăniă. 

Oroarea ce o aveă Camera de orice schimbare, în legiui- 
rile făcute în vremea regulamentară numai in folosul clasei din 
care ieşise, se mai vădeşte prin dispoziţiunea articolului penultim 
care hotăreşte că noua lege se va pune în aplicarea numai trei 
ani după promulgarea ei. 


3. Răspunsul lui Kogălniceanu la contra-proiectul 
comitetului delegaților. 


Proiectul comitetului fu supus de Kogălniceanu unei cri- 
tici din cele mai muşcătoare. La acuzaţia de socialism ce-i arun- 
case Vasile Boerescu, el răspunse cu art. 46 al Convenţiunii, 


www.dacoromanica.ro 


391 


care dispuneă împroprietărirea sătenilor, pe pământul ce-l au 
astăzi în posesiune“ şi cu broşura lui Manolache Costache, care 
cereă să se improprietărească şi insurățeii pănă la concurenţa 
a două treimi din moşie. 

„... cum am zis, proiectul Guvernulni nu conţine in- 
trinsul alt nimic decât principiul ca ţaranul să devie proprietrar 
pe casa şi pământul ce are astăzi în stăpânire după legea in 
fiinţă, nici mai mult nici mai puţin, dându-se totodată propric- 
tarului o despăgubire“. 

Apoi după ce declară că, în ce priveşte chestiunea des- 
păgubirii, este gata a o admite oricât de mare, revenind la în 
tinderea de atribuit fiecărui sătean, urmă: 

„... noi am infăţoşat proiectul care nu face decât a des- 
voltà ideile guvernului francez, ideile şi cererile ţaranilor dela 
1857, ideile cele mai conservatoare, desfiinţând claca pe de o 
parte şi aşăzând pe ţărani în stăpânirea pământului pe care-l 
au. Şi nici nu sê poate face altmintrelea, căci nu se zice că 
taranul să deă atâta pentru palme, atâta pen'ru vacă, atâta 
pentru bou... 

»Domnilor, ţaranul a lucrat şi cu palma, şi cu vaca şi cu 
boii şi a lucrat pentru ca să-și păstreze pământurile şi ştiind că 
pământurile au fost ale lor, şi mai cu samă în partea de din- 
colo de Milcov şi cu condiţiune de a avea boi, pentru că legca 


însuş le cere aceasta... Nu împroprietăriți boii, ci pe ţaranul 
care a îmbunătățit pământul .. .* 
»... în cât se atinge de despăgubire, de suma ei, faceți 


cum voiţi; nu sporiţi insă darea ce trebue să deâ taranul, căci 
e destul de mare asifel cum e pusă de guvern. Adunarea regu- 
lamentară (7?) a Moldovei din 1851 a prefăcut claca in 2'/2 gal- 
beni; noi am suit-o la 5 galbeni. Şi Dumneavoastră veniţi astăzi 
in Moldova şi hotăriţi să plătească pentru 2!/, fălci 60 galbeni. 
Hotăriţi ca in Cahul să se plătească această sumă pe 2'/ə fălci. 
Dar atunci faceţi pe d-nul Grigorie lepureanu milionar. D-sa 
trebue să voteze acest proiect cu amândouă mânile. În districtul 
Cahul e o legiuire în parte şi să-mi permită onorabilul comitet 
a-i spune că a trecut cu ușurință, nu cunoaşte legea de peste 
Prut, căci nu face amintire de dânsa. Conchista sau trecerea 
unui loc în stăpânirea altuia nu schimbă legea care regulează 

proprietatea. Aşa, când Băsarabia a trecut cătră Moldova, a 
avut legea sa şi acea lege există şi astăzi. După această lege 
palmașul are 3 fălci şi cel cu 2 boi 6 fălci şi valoarea unei 
fălci este 6 galbeni. Nu socotiți însă că toţi ţaranii din Basarabia 
se vor duce la Ruşi? Nu vedeţi Dumneavoastră că toate satele 
se vor deşertă cum s'au deşertat în 1861, pentru că proprietarii 
s'au încercat să introducă boierescul. Dar nu ştiţi, Dumneavoastră, 
raporturile prefecţilor din acel timp, prin cari spuneau că în 
Basarabia n'a mai rămas nimic român? Nu vedeţi Dumnea- 
voastră satele de pe malul Dunării? Şi comitetul hotăreşte preţul 
la 60 de galbeni? 

„In cât se atinge de celelalte imputări ce ni se aduc, nu 
voiu răspunde nimic, trebue să mă ţin la înălțimea chestiunii. 
Aci nu încape ceartă. Faceţi împroprietărirea şi, de voiţi să vă 
binecuventeze ţara întreaga, nu intrați cu prăjina în ogorul 
faranului; iar pentru celelalte, guvernul va fi cu Dumneavoastră 
să facă ca ziua de Paşti så răsară mai strălucitoare de cum a 
răsărit acum 400 de ani. 

„Gândiţi-vă, Domnilor, că sunteţi chemaţi a deslegă un nod 
gordian. Chestiunea rurală a fost dată numai unei mari Camere 
s'o rezolve: Constituantei din timpul republicei. De atunci 
această lege nu s'a făcut de cât prin revoluțiune sai 
prin măsuri silnice ale stăpânitorului. 

„E de datoria d-voastră, să prezentaţi Europei frumosul 
spectacul că erà dat şi Camerei aceștia a rezolvă această 
chestiune cum cere libertatea şi dreptatea“. 


4. Propunerea unei moţiuni de blam împotriva Guvernului. 


Dar opoziţia nu se mulțămiă cu ciuntirea proiectului de lege 
rurală înfăţoșat de guvern, erà duşmană oricărei reforme care 
se atingea de foloasele ei şi eră hotărită s'o amâne pe timp 
nemărginit şi mai ales să răstoarne guvernul spre a luă pu- 
terea. În acest scop se alcătuise şi se depusese pe biurou o mo- 
țiune de neincredere în guvern concepută în termenii următori: 

„Adunărea naţională, în urma nenumăratelor probe ce a 
dat în sesiunea actuală de a! său devotament pentru binele pu- 

blic; în urma marilor concesiuni ce a făcut unui minister care 
n'a ieşit din sânul său, în urma trecerii cu vederea asupra ar- 
bitrarelor fapte ale Preşedintelui Consiliului de Miniştri denunțate 
în mai multe rânduri, eră în drept a se aşteptă, cel puţin în 
chestiunea rurală, la sentimente de bună credinţă din partea sa. 

„ Văzând însă că acest minister, după mai multe provocări, 
se servă (sic) astăzi de chestiunea rurală ca de o armă de răs- 
bunare şi de învrăbjire între clasele agricole şi proprietari; 

„Văzând că mai nainte de a se desbate şi a se hotărî 
această mare chestiune socială de Camera legiuitoure, care e 
reprezentantul legal al naţiunii întregi, d-nul Preşedinte al 
Consiliului a cugetat a exercită o adevarată presiune asupra 
Camerii prin oficiala şi întinsa publicare însoţită cu cîrculări 
de natură a da caracterul unui act definitiv proiectului său, 
declarat de comitetul delegaților Adunării ca o iluziune; 

„Văzând că cu această procedare Ministerul pune în luptă 
pe mândatarii naţiunii cu puterea executivă, împrăștie neincre- 
derea şi spaima în toate cercurile societăţii, dărâmă creditul şi 
încurajază ura și răsbunarea între cei avuţi şi cei neavuţi, 
încât sau văzut publicate şi împrăștiate rugăciuni cătră Dum- 
nezeu de a face ca să niveleze societatea, pogorând pe cei ridi- 
caţi şi ridicând pe cei prea jos împilaţi; 

„Considerând că este peste putinţă chiar de a se desbate 
legea rurală cu un asemenea Minister care nu oferă cea 
mai mică garanţie, oricare ar fi soluțiunea ce sar da acestei 
chestiuni; 

„Camera după toate aceste, temându-se de a nu se face 
complice prin a sa tăcere la desordinile ce pot rezultă şi ale 
cărora semne prevestitoare au şi început a se vedea chiar de 
pe acum; în ședința de Vineri, 10 Aprilie, a şi manifestat, în o 
mare majoritate şi în mod destul de inţelegător, a sa neîncre- 
dere în ministerul actual. 

„Astăzi însă, văzând că ministerul nu s'a retras în urma 
acelui vot, Adunarea declară că nu mai poate lucră cu acest 
minister care merită toată a sa desaprobare“. 

De abia își sfArşise Kogălniceanu discursul şi Beizade 
Dimitrie Ghika, sculându-se, se plângea că Președintele dăduse 
cuvântul Primului Ministru, înainte de a da cetire moţiunii de- 

pusă de opoziţie și reclamă ca acea moţiune să se cetească 
imediat. 

Numai cu mare nevoie izbuti Ion Brătianu să obţină ca 
contraproiectul săi de lege rurală să fie cetit înaintea moţiunii 
opoziţiei. 


5. Contraproiectul de lege rurală al lui Ion Brătianu. 


Acest contraproiect erà mai mult o serie de amendamente 
succesive la fiecare articol, după propria mărturisire a autorului 
său care, crezând că pănă la sfârşit se va ajunge la o înţelegere, 
iar această înţelegere nerealizându-se, se văzuse silit să se pună 
la lucru în ultimul moment. 

Acest contraproiect se deosebiă de acel al guvernului prin 
schimbări de redacțiune şi prin faptul că eră cevă mai scurt 
decât acel înfățoșat de Kogălniceanu şi mai ales prin modificări 
la capitolele III şi 1V întrunite într'un singur, deosebirea esen- 
țială fiind alcătuită de cuprinsul art. 12 care glăsuiă: „Țaranii 
sunt volnici a luă uscături din pădurile proprietarului pentru 
trebuințile lor“. 

Valoarea clăcii diferitelor categorii de clacasi eră lasată în 
alb, afară de acea a locuitorilor dela munte din Moldova care 
rămâneă acea fixată de lege. Ca urmare la această lipsă nu 
erau stabilite nici sumele capitalului reprezentat prin această 
muncă anuală, nici suma ce urmă să fie plătită de fiecare ca- 
tegorie de ţarani pentru amortizarea ei. 

Dobânda obligaţiunilor rurale erà fixată la 7'/2 la sută, 
iar termenul în care urmau să fie amortizate eră de 10 ani. 

Jumatatea din venitul crâşmelor care, după proiectele Gu- 
vernului, urmă să alimenteze fondul de amortizare a acestor 
obligaţiuni, eră alcătuit de un număr nederminat de sutimi ce 
trebuiau a se adaogâ „la contribuţia băuturilor cè se va face 
pe sama Statului“. 

Spre a achită deficitul rezultând din amortizarea anuală a 
unei a zecea părţi din capitalul total al obligațiunilor rurale, se 
propuneă vânzarea unei părți din proprietăţile Statului, echi- 
valentă cu acel deficit şi incepându-se cu cele mai puţin pro- 

ducătoare. Aceste proprietăţi puse în vânzare, urmau a se 
împărţi în loturi dela 5 pogoane în sus, deosebindu-se pentru 
fiecare judeţ un număr hotărit de loturi. 

Acest contraproiect nici nu veni în discuţiune. 


6. Discuţiunea asupra moţiunii de blam. 


Asupra cererii de a se adoptă urgenţa pentru adoptarea 
moțiunii se născu o discuţiune învierşunată. 

Vasile Boerescu declară că el nu poate înțelege ca „această 
chestiune să se rezolve întrun asemenea mod, pe baza unui 
principiu socialist, unui principiu foarte trist pentru societatea 
noastră“, adăogând că opoziţia a găsit mijlocul cel mai practic 
pentru „o adevărată şi dreaptă soluţiune:. 

G. Costaforu fu şi mai violent; patima îl făcu să rostească 
un cuvânt plin de absurdităţi, arătând motivele meschine de 
cari eră condusă Camera: 

„a... Aţi zis că din chestiunea rurală faceţi o chestiune 
ministerială; care a fost scopul D-voastră? Să ne lasaţi să 
desbatem această lege, s'o votăm chiar şi după aceea să disol- 
vați Camera şi să veniţi înaintea ţării să ziceţi: iată ce a făcu 
Camera şi iată ce am făcut noi şi D-voastră să rămâneţi la 
minister şi majoritatea care va fi contra D-voastră, s'o arataţi 
cu index inegrit în fața ţării. 

„Aceasta este imposibil. Numai atunci aţi aveă cuvântul 
să susțineţi această teorie când aţi fi din majoritate. Dar Camera 
ar fi prea imprudentă, când ar primi a se desbate această lege 
cu un guvern care declară că ar face o chestiune ministerială 
dintr'insa şi prin urmare această chestiune are să facă sau a 
se retrage ministerul sau a se disolvă Camera, Ei bine, precum 
D-voastră aveţi o coală de hărtie pentru demisiune, tot asemenea 
şi Camera are hârtie pentru a face o moţiune. Înţeleg prea 
bine această moţiune la care cer permisiunea onorabilei majo- 
rităţi a mă asociă şi eu, căci D-voastră ştiţi de mai nainte in 
ce feliu am să mă pronunţ eu în această chestiune. 

„Cum vedeţi D-voastră, această chestiune are să puie în 
pericol Adunarea ori ministerul. Aşa dar chiar D-voastră, D-le 

Ministru, care voiţi să treacă ideia D-voastră ca lege, nu veţi 
voi să deveniți regi ai faranilor, fără să aveţi o majoritate 
forte în Cameră care să vă sustie. Așă dar nu mai încape în- 
doială, astăzi are să se hotărască dacă Camera e cu D-voastră, 
pe care vă cunoaşte ca şi toată lumea, când veniţi să ziceți că 
faceţi chestiune ministerială din chestiunea rurală, atunci aveţi 
să culegeţi toată gloria și să mergeţi la nemurire; din contra, 
dacă Camera nu va fi cu D-voastră, veţi disolva-o; noi nu 
voim să ne facem complici cu gloria D-voastră. Veţi înegri-o 
cu ideile D-voastră, veţi zice multe în contra ei, veţi zice că 
Camera de acum e oligarhică.... Veţi declară în ţară că sun- 
teți apărători ai ţaranilor, că sunteţi regii lor: Faceţi ce poftiţi, 
sunteți liberi să faceți orice, fiindcă sunteţi constituționali . .. să 
ne iertaţi, eu zic că sunteţi constituționali după vorbe, iar nu 
după fapte. 

„Noi nu suntem Adunarea nici a ţaranilor, nici a proprie- 
tarilor, şi nu zic aceasta, ci v'a zis-o D-nul Preşedinte al Con- 
siliului acum doi ani. D-sa vă zicea atunci: Nu sunteţi depu- 
tafii țaranilor sau ai proprietarilor, ci sunteți ai națiunii 
întregi. Faceţi dar ce e bine ‘pentru tofi“. 

. Termin şi zic că, pentru onoarea Ministerului chiar, 
trebue să se voteze această moţiune. Căzând, ea va ajunge 
gloria Ministerului, iar de nu, va face ca să ajungă mai răpede 
la martirul pe care-l doreşte de atâta timp şi la care urez şi 
eu să ajungă cât mai curând“. 

Acestui şir de personalităţi, Kogălniceanu răspunse: 

„Aș răspunde Domnului Costaforu, dar mă tem ca må- 
nia Dumnealui să nu se traducă în paroxism. De aceea mă 
opresc aici“. 

După un sârbed discurs a lui Gheorghe Ghika, luă cu- 
vântul Manolache Costache care fu iarăş, deși cu mult mai 
moderat decât acel al lui Costaforu, un șir de personalități la 
adresa lui Kogălniceanu. 

El ceti într'altele o circulară a lui Kogălniceanu prin care 
acesta ar fi îndemnat pe preoți şi pe săteni să facă rugăciuni 
pentru ca Dumnezeu „să-i ajute să niveleze societatea, să po- 
goare pe cei înalți și să înalțe pe cei pogorâţi“. 

Lui Manolache Costache îi urmă A. Sihleanu care, imputând 

Guvernului că ațâța pasiunile ţaranului împotriva celui bogat, 
adăogând că are scrisori dela ţară „zicând că dacă Ministerul 
actual va stă mai mult, apoi ei vor fi siliţi a-şi lasâ căminele 
şi, ca în timpul bejăniei, să părăsească țara“. 

Dar culmea violenţei, a neconştienţei de situaţiunea în 
care se află ţara şi a patimii o atinse cuvântul lui Beizade 
Dimitrie Ghika. 

„+... Numai singurul fapt al numirii Domnului Kogălni- 
ceanu ca Preşedinte al Consiliului a fost de ajuns spre a aruncă 
spaima în inimi, căci trecutul Domniei Sale, mai cu samă ca 
Ministru în Moldova, vorbeşte îndestul pentru viitorul ce ar 
putea pregăli țării...“ 

„Domnul Ministru ni zice că noi cunoaștem toate opiniu- 
nile Dumisale asupra legii rurale şi că, consecuent programului 
său, a elaborat acel proiect; dar, Domnilor, ideile cari pot fi 
iertate unui simplu deputat, nu pot fi iertate unui Ministru care 
zice că a venit cu o misiune de conciliare. S'au demonstrat, 
Domnilor, nu numai de acei cărora se impută că se orbesc de 
interesele lor personale, că sunt parte interesată în chestiune, 
ci de toate partidele, chiar cele mai extreme, sa demonstrat 
inaplicabilitatea şi injustiţia proiectului D-voastră, şi toate în 
unanimitate au pronunţat opiniunea lor în contra proiectului 
elaborat de Guvern. Ce zic? Toate secţiunile Adunării şi toţi 
membrii comitetului îl califică de imposibil, de iluzoriu, de 
ruinător, termeni cu cari se poate cineva servi intr'un raport 
oficial; căci altminteri adevăratul nume ar fi proiect Spo- 
liator şi incendiar; da, Domnilor, este curat o spoliațiune, 
fără a mulțămi macar clasa sătenilor... dăogaţi pe lângă 
aceasta, Domnilor, că Domnul Ministru nu se mărginește a 
aruncă acel proiect în ţară ca o bombă fulminantă, publicându-l 
în partea oficială a Monitorului, ca un proiect definitiv, ci 
are şi culpabila grijă a-l însoți de circulări ca aceea ce v'a cetit 
Domnul Manolache Costache. ... Atunci ai ştiut să fii Mitro- 
politul şi astăzi nu știi să fii Ministru într'o chestiune 
care atinge ordinea şi care poate expune fara la cele 
mai mari calamităţi. 

„Razi, Domnule Ministru, acest râs este caracteristic pentru 


www.dacoromanica.ro 


398 


un Ministru care nu poate aveă alt sentiment decât veselia în 
fața catastrofei ce ameninţă ţara. 

„Acel Minister, Domnilor, care a adus o siare de lucruri 
ca aceea de azi, care prin proiectul său provoacă la rás- 
belul civil, sărăcește mii de familii, acel Minister nu poate 
să aibă decât un vot de cea mai meritată desaprobare din par- 
te-ne; căci ce a făcut, Domnilor, acel proiect al Ministerului? 
A adus consternafiunea în comerciu și o perturbare gene- 
rală in fară...“ 

„..+. Domnilor, în situaţiunea in care ne aflăm, în faţa 
angajamentului ce am luat că chiar în sesiunea actuală să 
sfârşim legea rurală; fiindcă nu suntem în poziţiune a mai 
puteă aşteptă rezolvarea acestei chestiuni cu lovitura care i-aţi 
dat D-voastră, şi sunteţi nevoiţi a zice că astfel cum au ajuns 
astăzi lucrurile și după lovitura ce Guvernul a dat Credi- 
tului și proprietăţii, după perturbarea în care a pus spi- 
ritele, noi tocmai suntem şi mai geloşi a da o soluţiune cât 
mai curând acestei chestiuni rurale; noi suntem mai grăbiţi, 
în pozițiunea ce ne-aţi creat astăzi de a nu mai aveă cu ce 
să ne hrânim familiile, suntem mai grăbiţi decât acei ce 
trăiesc cu apuntamente, de a pune lucrurile într'o stare nor- 
mală prin o justă soluţiune a chestiunii proprietăţii. Dar, cât 
pentru mine cel puţin, declar că sunt în imposibilitate de a 
a desbate şi, a votă această lege faţă cu Ministrul de o rea cre- 
dință atât de manifestă şi cu intenţiuni atât de culpabile“. 

Raspunzând acestui şir de cuvinte pătimaşe şi de exage- 
rațiuni, Kogălniceanu zise între akele: 

„Dar ce imputare ni se tace? Proiectul s'a publicat în 
Monitor! Sa aruncat tăciunele în ţară! Ah! Ce constituţionali 
sunteţi! Ce feliu? Dumneavoastră cari voiţi să imitaţi neconte- 
nit pe Englitera, Dumneavoastră cari aţi zis în sesiunea trecută 
că de rândul celalalt aţi tratat chestiunea ca copii nevârstnici, 
Dumneavoastră nu voiţi să consultaţi nici pe aceia cari nu au 
drept nici chiar să vie la Cameră, pentru că ziceţi că i-am adus 
cu poliția? Mam drept să public la Monitor proiecte aşă 
mari ca să știu ce gândeşte negustorul, ce gândește fa- 
ranul, ce gândește poporul? Toţi aceştia cărora Dumnea- 
voastră nu li daţi dreptul să petiţioneze, cărora Dumnnavoastră 

nu li daţi dreptul nici să se roage la Dumnezeu! Dar, Dom- 
nilor, Leșii!) au voie să se roage !.. 

Şi acum voiţi să mă faceţi pe mine un fel de Spartacus 
al României, fiindcă am aratat ţării proiectul guvernului şi 
proiectul Dumneavoastră? Dumneavoastră faceţi pe toţi țara- 
nii palmași, luați pământul boilor și apoi vorbiți de spo- 
liațiune! 

„ Voiţi să mă ucideţi ? Nu mă ucideţi pe mine; am zis 
împăcăciune, dar pe tărâmul constituţivnal, nu pe tărâmul min- 
ciunilor, nu pe tărâmul neadevărului. Aţi zis că v'am surprins 
credința ? Dar oare nu erau toate lucrurile pe față? Prinţul 
Dimitrie Ghika zice că nu erau acele principii cari le-am adus 
aici in lucrările Comisiunii Europene, dar nu se află în rapor- 
tul Comisiunii anexat la protocolul XIV şi infăţoşat de Comitele 
Waleweski? Dacă am venit aici cu principii socialiste, nu 
sunt principiile mele, sunt ale lui Walevski, ale lui Har- 
denberg şi Stein, ale acelor barbaţi cari au scapat monarhia 
la 1848, ale barbaţilor de Stat ai Rusiei cari au scos pe ţarani 
din starea de sclăvie şi cari li-au dat mai mult decât Dumnea- 
voastrâ. Dacă acei oameni sunt socialiști, atunci primesc 
şi eu să fiu socialist. Dar nu este aceasta, Domnilor; toată 
lumea ştie că aici nu este vorba de Kogălniceanu, nu este vorba 
de minister, este vorba că nu voiți un minister care să 
trateze chestiunea aceasta subt un punct de vedere nafio- 
nal, care S'o apere ca o chestiune naţională, care să facă 
o lege pentru fară iar nu peniru proprietari. 

„Dacă am alace cu legiuitorii ţării, cu reprezentanţii na- 
țiunii, (căci se zice că Dumneavoastră sunteţi reprezentanţii 
țării, deşi nu este Locmai aşă, fiindcă nu sunt toate clasele so- 
cietăţii noastre reprezentate), tocmai atunci, Domnilor, nu mă 
tem; iar dacă sunt intr'o adunare de proprietari, cari, precum 
a zis onorabilul Domn Dimitrie Ghika, că legea rurală este 
o chestiune de avere; atunci am să mă tem şi, daţi-mi voie 
să vă zic, dacă a fi aşă, că Dumneavoastră aţi fost şi sunteţi 
foarte generoşi, prin urmare blamul nostru de care e vorba 
nu poate să fie glumă, ci un ce foarte sigur şi cu atât mai si- 


1) Polonii. 

gur, Domnilor, cu cât noi, nu numai că nu am găsit un alt 
mijloc, o altă soluţiune a acestei chestiuni de avere ci, pe 
lângă proiectul ce v'am prezentat am venit în această Adu- 
nare şi am zis că dacă ea tratează această chestiune ca o ches- 
țiune de avere, noi, ca Români o vom privi, o vom trată azi, 
mâine, în sferşit pănă când vom fi pe aceste banci, ca o ches 
tiune naţională, o chestiune din cele mai. mari, dela care 
„depinde toată avuţia, independența şi forja a acestor 5 
milioane de homâni ce locuesc într'această fară şi pe 
cari Dumneavoastră îi priviți ca pe nişte paria şi, când 
îi vedeţi în Curtea Mitropoliei, ziceţi că sunt aduși de poliţie. 
lată, Domnilor, cum noi, miniştrii, voim să tratăm această 
chestiune; daţi-ni blam, și mai mult încă, spânzuraţi-ne“. .. 

Cu cât înaintăm in urmărirea acestor desbateri, cu atât 
mai mult ele ni înfoțăşează icoana luptei unui urieş împotriva 
unei mulţimi nenumărate de pitici! 

După Kogălniceanu ieâ cuvântul Vasile Boerescu care 
susține cu învierșunare urgenţa pentru moţiunea de blam. Iată 
ce zice în privinţa chestiunii rurale: 

„In privinţa legii rurale, veţi vorbi frumos, veţi face de- 
clamaţiuni invocând pasiunile cele mai brutale, punându-vă tri- 
bunul taranului; ei bine, toate aceste sunt de natură a produce 
perturbaţiuni în societate, dar în formă şi în consecință şi 
această lege va aveă soarta celorlalte. 

„Sunt unul din cei mai vechi liberali,-am fost şi sunt pentru 
principiul împroprietăririi. Insă să mă iertaţi a diferă foarte 
mult de opiniunea D-voastră: nici odață n'am voit ca îm- 
proprietărirea săteanului să se proclame cu pieirea sau 
cu jaful unei părți a societăţii. Am privit totdeauna pe pro- 
prietari ca partea inteligentă a naţiunii şi am voit să o garan- 
tăm; da, Domnilor, proprietarii sunt partea inteligentă, faranii 
sunt masa brută, sunt forţa numerică și nu voim noi a lovi 
inteligenţa prin forţa brutală, a înăbuși dreptatea sub presiunea 
numărului. Dar ministerul ni zice: cum voiţi să procedăm în- 
trun mod mai natural, mai prudent decât cum am purces și 
in această mare chestiune? Nu este însă așă, Domnilor, tocmai 
pentrucă această chestiune este de natură așâ de delicată, tocmai 
pentru că această chestiune se refereşte la interese așă de mari 

şi aşă de aproape de om, tocmai pentru aceasta un ministru 
trebue să lucreze la rezolvarea unei asemenea chestiuni fără 
sgomot, fără sguduire. la să vedem dacă acest minister a făcut 
astfel încât să se poată urmă o discuţiune care să ne ducă la 
o soluţiune cum să putem conciliă toate interesele fără pertur- 
baţiune, fără desordine. Să vedem dacă acest minister e în 
stare să intre cu noi în discuţiune şi să lase cevă din proiectul 
său... 

„Mai nainte de a se procede la desbaterea acestei legi, mai 
nainte de a fi votată, se publică în Monitor, în partea oficială, 
acolo unde se promulgă legile .... Nu e destul atâta, dar vine 
şi publică apoi şi amendamentul comitetului . . . Răul s'a agravat. 
Vedeţi ce tactică. 

„Ei bine, anul trecut proiectul de adresă sa publicat în 
procesele-verbale . ... . 

Kogălniceanu (întrerupând). „In foi sburătoare“. 

V. Boerescu. „Tot astfel să fi publicat şi D-voastră această 
lege, dar nu în capul Monitorului ca să o faceţi cunoscută ma- 
selor mai nainte de a fi votată, şi să le faceţi a crede că aceea 
este legea. A mers şi mai departe. A mers şi la biserici, toată 
lumea e unanimă a spune ....* 

După ce critică din nou dispoziţiile proiectului de lege pri- 
vitoare la neîmproprietărirea acelor clacaşi, cari sunt așăzaţi pe 
moşii răzăşeşti şi la achitarea ipotecelor prin obligaţiuni rurale, 
părăseşte tărâmul legii rurale pentru a reaminti învinovăţirile 
de deosebită natură aduse de opoziţie lui Kogălniceanu. 

După un răspuns foarte scurt al acestuia, Ion Brătianu luă 
cuvântul atât împotriva actelor ministerului cât și împotriva 
proiectului de lege rurală. Invinovăţeşte ministerul că nu a fost 
de bună credinţă când şi-a publicat proiectul în Monitor, că rău 
şi neconstituţional a procedat dându-i o asemenea publicitate 
fără a consultă pe barbaţii politici ai ţării. Blamează faptul că 
nu Sau făcut studii pregătitoare, că nu sau adus desbaterile 
urmate în alte ţări asupra chestiunii. „Aţi aruncat acel proiect 
în ţară fără a vă gândi că astfel aruncaţi un tăciune care poate 
să împiedece chiar soluţiunea, şi aceasta când ştiţi că, dacă dis- 
cordia este adusă pe proprietate, atunci sa dus națiunea To- 
mână“. 

„Sunt, Domnilor, în contra acestui proiect, atât în detaliu 
cât mai cu samă pentru aplicabilitatea lui. Cu toate aceste zic 
că tot este un pas înainte şi „ori cât de nepractic este, tot mai 
bine decât nimic, mai cu samă când soluţiunea acestei chestiuni, 
de atâta timp pendinte, a devenit astăzi mai urgentă decât ori 
când. Adunarea va desbate proiectul, va luă o hotărire, va face 
o lege cum va crede mai bine, ş'acea lege va trebui cât mai 
neamânat să se promulge, să se puie în lucrare, mai ales 
în fața pericolelor ce ne ameninţă şi pe cari n'aveți tre- 
buință să ni le Spuneți, le vedem, le vede tot Românul şi 
cât despre mine ele nici noaptea nu mă lasă a dormi, tot 
omul, toată ţara este îingrijată. Nu va votă moţiunea de 
blam, nu vu da jos guvernul căci se întreabă: pentru cine ? 
Opoziția n'a cerut socoteală guvernului pentru procedarea sa 
greşită în multe chestiuni însemnate şi deci nu ştie care va fi 
drapelul, purtarea şi programul guvernului ce ar veni în locul 
celui de azi: „De aceea, Domnilor, vă rog să ni spuneţi pentru 
ce dăm jos ministerul; nu lăsaţi să se bănuiască că lam dat 
jos tocmai în faţa celor două chestiuni. Dăm pe minister jos 
fără ca să ştim pentru ce? Ţara, Domnilor, are să ni ceară so- 
coteală și ce o să-i răspundem?“ 

Kogălniceanu răspunse: „La cele zise de onorabilul D. Bră- 
tianu nu am să replic nimica, însă în ceea ce priveşte chestiu- 
nea proprietăţii, voiu zice numai că Dumnealui, prin amenda- 
mentul Dumisale au binevoit a se uni cu proiectul nostru şi 
astfel amendamentul Dumisale nu este alt nimic, afară de ches- 
tiunea despăgubirii, decât însuş proiectul nostru. Dumnealui nu 
a luat nici un parmac de pământ din acela cerut prin proiectul 
nostru, cere oborirea clăcii, pentru care cere ca proprietarii să 
se despăgubească, zice că nu putem primi noi să se ieă un pă- 
mânt șerbit de ţaran și să se deâ proprietarului. Apoi, Dom- 
nilor, eu toatea vi le spuneam în comitetul Dumneavoastră ...“ 

Moţiunea de blam, pusă la vot fu primită. 

CAPITOLUL VI 
LEGEA RURALĂ DELA 14 AUGUST 1864 


1. Prorogarea Camerei. Articolele lui lon Brătianu asupra 
chestiei ţărăneşti. 


In urma primirii de cătră Cameră a moţiunii de blam, 
ministerul îşi dădă demisiunea. Domnul însă mo primi şi, ser- 
bătorile Paştelor apropiindu-se, prorogă Camera pănă la 2 Maiu. 

Mesajul de prorogare din 15 Aprilie zicea că Domnul nu 
putuse să primească demisia ministerului fiind că votul fusese 
dat fără ca Adunarea să intre macar în discuţiunea importantei 
chestiuni a îmbănătăţirii soartei muncitorilor de pământ, garan- 
tată lor de art. 46 din Convenţiunea dela Paris şi așteptată de 
“țara întreagă cu o vie nerăbdare. Adaugă că a însărcinat mi- 
nisterul să prezinte Camerei proiectul de lege electorală, dar că 
serbătorile Paştilor apropiindu-se, proroagă Camera pănă la 2 
Maiu, dorind ca deputaţii, să se întoarcă la locuinţile lor spre a 
se încredinţă de sentimentul naţiunii şi de faptul că ordinea nu 
fusese amenințată nici tulburată undevă. 

Ion Bratianu văzând ca chestia rurală erà pusă cu tot 
dinadinsul şi cu hotărîrea de a o deslegă de cătră Domn şi 
guvern, înțelese că partidul sâu nu putea să-şi mai tacă păre- 
rile asupra unei reforme interesând obştia ţării. Graba cu care 
se hotărise a interveni în chestiune nu-i lasase vreme să alcă- 
tuiască o expunere de 'motive la contra-proiectul de lege rurală 
depus de el în Adunare, el înlocui această lipsă prin un şir de 
articole în Românul dela 11, 12, 13, 15, 17 şi 18 Aprilie 1864, 
în care trată chestiunea în chipul cel mai extensiv. 

Brătianu lămureşte tăcerea de pănă atunci a Românului 
şi a partidului înaintat asupra chestiei rurale prin aceea că „am 

crezut că a agită acea chestiune ar fi fost să se alimenteze in- 
cendiul aprins de luptele politice. Aveam însă speranţa că aceste 
lupte potolindu-se, o să putem într'o zi, în liniște şi în pace, a 
cercetă, discută şi căută o soluţiune acestei chestiuni care, deşi 
este eminamente economică, atinge însă, nu mai puţin ordinea 
socială şi politică întreagă“. In urmă însă, văzând că „acei că- 
rora Providența li pastrase frumoasa, sublima misiune de a îm- 
pacà, de a înfrăţi societatea română.... mau ştiut, mau voit, 
mau putut să-și împlinească datoria, nu ni mai rămâne decât 
a ne întoarce către public și a-i spune lui ce credem că este 
adevărat, că este drept, că este posibil“ ...1) 

Face o expunere istorică a chestiunii şi, cu toate că nu 
aveă nici o idee despre dreptul românesc şi cu toată neîndestu- 
larea materialului de acte de care dispuneă, mintea lui puternică 
pricepu că, asuprajhotarului locuit de el, săteanul are un drept 
de proprietate supusă oblăduirii stăpânului care oblăduiește în 
puterea unui act domnesc. 

Această parte fundamentală a obiceiului pământului, din 
care decurge acest obiceiu cu desvoltările şi cu deformările 
lui, lipseşte în expunerea atât de bună altmintrelea, făcută în 
în divanul ad-hoc al Moldovei, în preambulul amendamentului 
la propunerea deputaţilor săteni, propus de arhiereii Melbi- 
sedec Ştefănescu şi Scriban, de Vasile Mălinescu şi de alţii. Ră- 
măşița expunerii, destul de scurtă, conţine mai multe greșeli 
puţin explicabile ca, spre exemplu, afirmaţiunea absolut în con- 
trazicere şi cu actele şi cu faptele, că Regulamentul Organic ar 
fi „supus clacaşului o mai mare parte de pământ decât ce con- 
siderau legile bătrâne şi uzul ca supuse clăcii“. 

Ridiculizează apoi atât teoriile emise de Arsache (?) asupra 
alodialității proprietăţii în legiuirea dela 1851, cât şi proiectul 
de lege rurală al Comisiei Centrale, care departe de a îmbu- 
nătăţi soarta ţaranilor, precum impuneă Convenţia, o mai în- 
răutățiă. 

Face să rciasă contrazicerea în care cad duşmanii oricărei 
reforme când, după ce tăgăduiesc săteanului orice drept asupra 
ocinilor lui, pe de o parte, prin contraproiectul comitetului de- 


1) Din scrierile şi cuvântările lui Jon Brătianu, p. 315 şi urm. 

legaţilor, îi smulg din mâni cea mai mare parte a acelor ocini, 
iar pe de alta „râpesc dela proprietari o bucată de pământ. 
şi o dau ţaranilor cu preţ arbitrar“. Termină această parte a 
expunerii sale prin cuvintele: „Dacă pământul posedat de clacaşi 
este proprietate absolută, alodială a stăpânului moşiei şi numai 
pentru o rațiune de stat, pentru siguranța publică, pentru 
un bine național, îl luaţi astăzi dela proprietar şi-l daţi țara- 
nilor, nu vedeţi ce antecedente lasafți viitorului, nu vedeţi că 
deschideţi porţile tuturor spoliaţiunilor şi tuturor răsboaielor so- 
ciale. Acum d-voastră cari pretindeţi că aveți monopolul pru- 
denţei, al bunului simţ, al inteligenţei omului de stat, al simți- 
mântului conservator, cum nu aţi înţeles, cum nu v'aţi priceput 
că şi chiar dacă dreptul clacașului asupra pământului ar fi putut fi 
tăgăduit, şi merg pănă a zice că chiar dacă acest drept n'ar 
fi existat şi că cedarea cătră țaran al acelui pământ a devenit 
o nevoie politică şi socială, cum m'aţi văzut zic, că în lipsă de drept 
trebuiă să născociţi unul, să scuturați praful de pe toate docu- 
mentele istoriei noastre și, acolo unde veţi găsi o umbră numai 
de drept, să vă agățaţi de dânsul, să-l afirmaţi în modul cel 
mai absolut şi punându-l astfel în fruntea legii voastre, să-i 
“dați consacrarea ce trebue să aibă o legiuire, adică să dovediţi 
că legiuiţi un drept, aplicaţi un principiu conciliator cu 
drepturile proprietății. Astfel fac, d-lor Arsaki şi Brăiloiu, 
acei cari ni spuneţi că vă servesc de model, adică Englezii, iar 
nu ca d-voastră, cari puneţi piciorul pe istoria României şi, 
sfărâmând toate tradiţiunile şi toate drepturile, legiuiţi, sub cuvânt 
de rațiune de stat, vânzarea silnică a proprietăţilor alodiale“. 

Apoi întreabă de ce Arsachi şi ai lui cari erau convinși, 
încă dela 1848, de alodialitatea proprietăţilor, n'au scos prin 
legea dela 1851 pe săteni din pământurile ce le ocupau, deși 
aveau la dispoziţie baionetele muscălești ci, din potrivă, au 
adăogit la pământul ce ţăranii aveau, iar astăzi voiesc să facă 
fapta ce nu Sau gândit so facă atunci. 

Când însă începe a vorbi de proiectul guvernului, Brătianu 
părăseşte logica strânsă şi obiectivitatea de cari se servise pănă 
aici. Face guvernului procese de intenţiuni, îl învinovățeşte că 
n'a ştiut să insufle încredere ţării şi face vederate aluziuni la 
instigaţiile ce le-ar fi făcut administraţia, nu numai de când este 

Kogălniceanu la putere, dar încă din vremea guvernului lui 
N. Creţulescu. „Toate faptele însă ale administraţiunii de atunci 
şi pănă astăzi, toate misterele ei au fost echivoce, prefăcute, 
înșelătoare, în cât ele au deșteptat în inimile unora speranţe 
amăgitoare și exagerate şi în inima altora grijă şi teamă, astfel 
în cât patimile şi urile s'au deşteptat, s'au aţâţat, sau învier- 
şunat mult mai tare decât ori când“. 

Singurele articole din lege pe cari le critică sunt articolul 
2 şi articolul 8. Obiecţiunile la articolul 2 sunt vederat neiîn- 
temeiete, textul este clar, precis şi nu dă loc nici cum la inter- 
pretarea ce i-o dă Brătianu. În cât priveşte art. 8, el se ridică 
împotriva faptului că Kogălniceanu prin acel articol împroprie- 
tăreşte, împotriva unei despăgubiri, pe casele și grădinele lor 
neîntrecând 10 prăjini şi pe acei săteni cari nu sunt clacași şi 
nu au pământuri de hrană. Măsura luată de Kogălniceanu în 
privinţa zecierilor (împroprietăriți pe zece prăjini), cum -se nu- 
miau acei .bieți săteni, nu se poate numi decât -omenoasă și 
echitabilă şi autorul ei nu merită să fie calificat de socialist 
mergând mai departe decât Proudhon. 

In nişte scrisori adresate lui Kogălniceanu după 10 Maiu, 
Brătianu se mai ridică, cu puţin temeiu de altmintrelea, împo- 
triva dispoziţiilor art. 12, relativ la dreptul de a luă lemne din 
păduri (în Ţara Românească şi la moşiile dela munte din Mol- 
dova) şi împotriva dispoziţiilor art. 13 relative la clacaşii de 
pe moşiile răzăşești, apoi critică ;cu "mult mai mult temeiu 
acele relative la despăgubirea ce au a o plăti ţaranii împro- 
prietăriţi. 


2. Disolvarea Adunării. Lovitura de Stat. 


In ziua de 2 Maiu, Adunarea fu deschisă prin un scurt 
mesaj înaintându-i proiectul de lege electorală spre a-l discută. 
Indată după cetirea lui, se propuse o moţiune prin care Adu- 
narea arată că, neavând încredere în Minister, nu poate lucră 
cu Miniştrii şi deci va lucră în secţiuni pănă la rezolvarea con- 
flictului, pregătind răspunsul la mesajul tronului. Kogălniceanu 
declară că Miniştrii nu pot primi ca Camera să se rostească 

decât asupra legii electorale şi a creditelor pănă la 15 August, 
când va veni o nouă Cameră, căci aceasta are să fie disolvată. 

Camera răspunse la această declarație prin primirea ur- 
genței asupra moţiunii ce se propusese, dar când erà să se 
pună la vot, Kogălniceanu cetì mesajul de disolvare. 

In aceeaş zi Domnul dădeà o proclamație prin care arată 
poporului temeiurile pentru cari fusese silit să disolve Adunarea. 
Intre acele temeiuri erà şi chipul în care Adunarea primise 
proiectul de lege rurală: 

„Am voit ca clacaşii, prin plata muncii lor, să ajungă a 
stăpâni particica lor de pământ în plină proprietate“. 

„Cum a răspuns Adunarea la înfăţoșarea proiectului de 
lege rurală? O ştiţi toţi. Ea a dat un vot de blam Guvernului 
meu, şi pentru ce? Pentru că proiectul înfățoşat erà o lege de 
dreptate, eră realizarea speranţelor legitime a trei milioane de 
tarani...“ 

Chemà apoi națiunea să se pronunţe asupra legii electorale 
ce fusese prezentată Adunării precum şi asupra unui proiect 
de Statut desvoltător al Convenfiunii. 

Plebiscitul avù loc în zilele de 10—14 Maiu. Din 683.928 
de voturi exprimate, numai 1.307 subscriseră Nu. 

Ultimul paragraf al celui de pe urmă articol al Statutului 
hotără că: 

„Decretele ce pănă la covocarea nouei Adunări se vor da 
de Domn, după propunerea Consiliului de Miniştri şi Consiliul 
de Stat ascultat, vor avea putere de legi“. 


3. Legea rurală înaintea consiliului de Stat. 


Un decret din 2 Iulie 1864 trimetea proiectul de lege ru- 
rală spre cercetare Consiliului de Stat, înființat în cursul ulti- 
mei sesiuni a Adunării. Găsim în dosarele Consiliului de Stat 
raportul făcut de Al. Creţescu asupra proiectului înfățoşat de 
Comisia aleasă din sânul Consiliului, precum și textul modifi- 
cărilor introduse de Consiliu la acel proiect *). 


5 D. C. Sturdza-Şcheeanu, Op. cit., Il, p. 836 şi urm. 

Raportul lui Creţescu, dacă nu se ocupă de loc cu istoricul 
mai vechiu al dreptului de folosinţă al săteanului, stabileşte în 
schimb cu mare claritate starea acestui drept dela legiuirea lui 
Caragea încoace pentru Țara Românească, dela acele din 1766, 
1805 şi 1828 încoace pentru Moldova. 

Creţescu face să reiâsă că, după legiuirea lui Caragea: 
1) clacașul din Țara Pomânească aveă un drept inde- 
finit în durata sa asupra unei întinderi de pământ în 
moşia unde se află așăzat; 2) stăpânul nu poate să ia 
curătura clacașului ce o are dela părinți (art. 8); 3) cla- 
cașul transmite moștenitorilor săi dreptul de a stăpâni 
casa, grădina și curăturile lui, nu numai după moarte, 
ci chiar dacă fuge de pe moşie şi stăpânul le poate luă 
în stăpânirea lui numai când clacașul moare fără moş- 
tenitori. 

Pornind dela aceste temeiuri, sprijinite încă pe alte argu- 
mente juridice, Creţescu conchide asimilând pe elacaş unui 
emfiteot (bezmănar sau embaticar), distrugând astfel cu de- 
săvârşire teoria emisă de Barbu Şiirbei, pe care şi-o însuşise 
Arsachi, Barbu Catargiu şi partizanii munteni ai privilegiaţilor 
Şi care se încercă să înfăţoşeze pe clacaş ca pe un simplu chiriaş. 

„Ocupându-se apoi de starea de drept a săteanului din 
Moldova, arată că: legiuitorul din Moldova, aşăzând articolul 
1531 al Codicei civile, privitor la drepturile şi îndatoririle dintre 
proprietarii moşiilor şi locuitori, între articolele ce tratează 
„despre driturile proprietarului folosinţii lucrului şi ale proprie- 
tarului fiinţii lucrului, adică despre drepturile reale cari sunt 
fracțiuni de proprietate“, consideră deci, în unire cu legiuitorul 
din Ţara Românească, „dreptul clacaşului asupra pământului 
unde se află aşăzat, de aceeaş natură cu celelalte fracțiuni de 
proprietate, adică ca drept real“. 

Acest fapt este coroborat de urbariile dela 1766, 1805 şi 
1828 cari stabilesc: 

1. „Că proprietarul nu poate să ieâ înapoi dela locuitori 
locurile ce aceștia au apucat să stăpânească; 

2. „Că dreptul de proprietate absolută al stăpânului 
de moşie s'a fost limitat în fine la o a treia parte a mo- 
şiei, mai nainte de care acela eră limitat la o a patra 

parte, și în vechime la nici o parte. Dar considerând aşă 
dreptul său de singur proprietar pe o parte din moșie, 
stăpânul recunoștea de sine că pe partea cealaltă nu eră 
Singur el proprietar; 

3. „Că pentru locurile de casă şi grădină, săteanul n'a fost 
obligat cătră proprietar la nici o prestaţiune; 

4. „Că singura prestaţiune pentru locurile de hrană erà 
mai nainte dijma din zece una; iar claca s'a introdus mult mai 
târziu ca un privilegiu acordat de Domn numai la unii din 
boieri şi mai apoi la toţi boierii: ceea ce se probează, afară de 
actele de mai sus citate, prin numele de boieresc sub care e 
cunoscută dincolo de Milcov, prin calificaţiunea de privilegiu ce 
i-o dă Domnul Caragea în Codica civilă (art. 3 Cap. 6, part. 3) 
Şi în fine prin neîngăduința moşnenilor de a cere clacă dela să- 
tenii aşăzaţi pe moşiile lor 1). 

„In scurt, dincolo precum şi dincoace de Milcov, clacaşul 
are asupra pământului, în întinderea hotărâtă prin lege, exer- 
ciţiul dreptului de proprietate. Stăpânul are asupra acelueaş pă- 
mânt numele de proprietar. Cel dintâiu așă dar are lucrul 
fără nume, cel de al doilea are numele fără lucru“. 

Creţescu urmează arătând că o astfel de împărţire a drep- 
tului proprietăţii este „o urmă a barbariei timpurilor trecute“ 
şi că a fost desfiinţat în întreaga Europă, pănă și în Rusia, ca 
contrar progresului şi prin urmare „contrariu naturii omeneşti“ (?) 
Arată stimulentul ce proprietatea desăvârşită a unei bucăţi de 
pământ va alcătui pentru clacaş. Termină această parte a ex- 
punerii sale prin cuvintele: „Chestiunea proprietăţii rurale în 
România, pentru dânsa, se va deslegă substituind diviziunii as- 
tăzi existente a dreptului de proprietate, o altă diviziune a 
obiectului proprietăţii, pentru ca fiecare să ştie că este bun stă- 
pân pe ce are;..... < 

Trece apoi la modul de despăgubire care este calculat pe 


1) In acest punct Creţescu este cu desăvârşire greşit; claca este 
tot atât de veche ca şi dreptul de folosință al săteanului, ea alcătuiă unul 
din privilegiile judeţului, cneaz sau jude, dar la origine eră numai de 
trei zile. Ea însă nu a alcătuit nici odată o răsplată a dreptului de fo- 
los:nță al pământului, ci o prestațiune pentru renumerarea serviciului 
de ocârmuitor al aşăzării ce-l îndeplineă cneazul sau judele. 

baza preţurilor legale și pe care îl găsește drept şi îndestulător, 
mai făcând următoarea observaţiune foarte justă: 

„5. In preţul cuvenit proprietarului pentru răscumpărarea 
sarcinilor clacaşului, nu trebue să se scape din vedere de a se 
adăogă și intinderea pământului care, cuprins în cele două treimi 
ale moşiei, ar prisosi peste locurile cuvenite sătenilor. 

„După legea cea veche, el nu erà proprietar absolut asupra 
acestui pământ, mai curând sau mai târziu el trebuia să-l îm- 
partă mereu la însurăţei. După legea aceasta, el devine singur 
proprietar pe acel prisos de loc. Proprietarii cari au să profite 
de acest însemnat beneficiu nu formează numărul cel mai mic 
între proprietarii ţării“. 

Mai observă că „preţul răscumpărării unui pogon“ este „în 
rațiune inversă cu mijloacele pecuniare“ ale sătenilor celor trei 
trepte, căci pe când se ridică la 176 lei 17 parale pentru clacașul 
cu 2 boi, se scoboară la 138 lei 10 parale pentru acel cu 4 boi. 
Insă Creţescu uită că sateanul nu despăgubiă pe stăpân pentru 
pământ, ci numai pentru boieresc în Moldova, pentru clacă şi 
şi dijmă în Ţara Românească. 


4. Legea rurală din 14 August 1864. 


Legea rurală fu promulgată la 14 August 1864!) şi eră 
însoţită de o lungă proclamaţie a Domnului cătră săteni, ară- 
tându-li uriașa schimbare făcută în soarta lor şi îndemnându-i 
la înfrățire cu proprietarii şi la munca spornică. 

Textul ei erâ acel adoptat de Consiliul de Stat, afară de 
o mică modificare în articolul privitor la aplicarea acelei reforme. 
Legea erà alcătuită pe aceleași principii ca proiectul depus de 
Kogălniceanu in Adunare, nedeosebindu-se de acel proiect, afară 
de un singur capitol, decât prin amănunţimi fără însemnătate. 

Capitolul din legea promulgată care prezintă deosebiri cu 
proiectul din Martie, este acel privitor la determinarea preţului 
răscumpărării clăcii și a celorlalte sarcini. 


1) D. C. Sturdza-Șcheeanu, Op. cit., II, p. 890. 

Această răscumpărare se făceâ în condițiuni cu totul deo- 
sibite. După normele statornicite în proiect, valoarea muncii 
anuale se înmulţiă prin 15 şi țaranii aveau a plăti, drept des- 
păgubire totală: 

a) săteanul cu 4 boi şi 1 vacă, 75 galbeni. 

b) » » 2» » 1 p 60 » 

c) a palmaş 45 5 

d) i din ţinuturile dela munte din Moldova 39 gal- 
beni sau 1470 lei cursul Moldovei. 

Ceea ce necesită nişte anuităţi: 

de 4 galbeni pentru categoria de sub a); 
de 3 galbeni pentru categoria de sub b); 
de 2!/2 galbeni pentru categoria de sub c); 
de 2 galbeni pentru categoria de sub d;. 

Aceste anuităţi, numite contribuție fonciară, aveau a fi 
plătite pănă la amortizarea întregii sumi datorite şi scădeau din 
5 in 5 ani în proporţiane cu lichidarea treptată a obligaţiunilor 
rurale a căror dobândă erå de 5 la sută. 

După modul de răscumpărare adoptat în noua lege, suma 
totală a despăgubirii. socotită prin înmulţirea cu 10 a valorii 
muncii anuale eră: 

a) pentru săteanul cu 4 boi și 1 vacă de 1521 lei 10 parale: 

b) » n E me ed » » 1148 „ 20 » 

Cc) „ š „ palmele şi 1 vacă de 816 lei. 

d) pentru săteanul cu 4 boi şi 1 vacă din satele dela munte 
din Moldova 1076 lei. 

€) pentru săteanul cu 2 boi şi 1 vacă din satele dela munte 
din Moldova 834 lei 1!/2 parale. 

f) pentru săteanul cu palmele şi 1 vacă din satele dela 
munte din Moldova 592 lei 2 parale. 


Iar sarcinile anuale erau de 133 lei pentru categoria a) 
» » » » » 100 » 40 par. » » b) 
n » » » » 71 » 20 » » » c) 
7 » » » n» 91» 10, , » d) 
bo] » n’ » » 73 » 2 n » » e) 

» Sl, 36, n» » f) 


de răspuns odată cu dările fiscale în curs de 15 ani. Dobânda 
obligațiunilor rurale erà de 5 la sută. Micşorarea ratei anuale 

pentru toate categoriile de săteni erà datorită faptului că statul 
luă asupră-şi o treime din fiecare, adică: 
66 lei 34!/2 parale pentru categoria a) 


50 „ 11!2 m ȘI A b) 
35 » 28 n E 2. c) 
47, Hh , îi SI d) 
3,2, A > 6) 
25 , 3 o, > D 


având a se afectà pentru această uşurare sumele ce statul le 
primiă dela sătenii împroprietăriți pe moșiile sale !). 


5. Aplicarea legii rurale. 


Legea rurală urmă să fie aplicată dela 23 Aprilie 1865, 
adică nouă luni după promulgarea ei. In acest răstimp atât de 
scurt, trebuiau alcătuite tabelele de numărul clacaşilor, pe ca- 
tegorii, pentru fiecare moşie din ţară cu întinderile de pământ 
ce li se cuveniau, apoi acele întinderi aveau a fi măsurate; tre- 
buiau aplanate toate neînțelegerile dintre proprietari şi săteni 
în privința drumurilor, a haţașurilor ducând la ape, a adăpă- 
torilor şi, în multe cazuri, deşi legea prevedea că sătenii rămân 
stăpâni pe pământurile pe cari se hrănise pănă atunci, noul ra- 
port ce se nășteăa acuma între îmbele părţi făceă câte odată 
pe săteni, altă dată pe proprietari, să stăruiască pentru trecerea 
vreunui lan, a unei bucăţi de fânat sau de imașş dintro mâna 
într'alta. Lucrările erau mai cu samă grele la moşiile strâmte, 
unde trebuiă măsurată moșia întreagă spre a determină partea 
sătenilor. 

Şi pentru a îndeplini această urieşă lucrare, se dispuneă 
pentru partea tehnică de un număr minim de topografi, în 
mare parte Poloni fugiţi din ţara lor, în urma răscoalei de abie 
potolite, sau Nemţi veniţi la noi de mai scurtă sau de maj 
multă vreme, cu toții în deobşte puţin experţi in meseria de 
cari se apucau pentru a se hrăni şi, prin creşterea şi trecutul 


1) Nu se înţelege pentru ce nu se specifică în lege cauzele pentru 
cari rata anuală datorită de sătenii împroprietăriți este micșorată. 

lor, departe de a fi deasupra oricărei bănueli. Pentru celalte ope- 
raţiuni, netehnice, se dispunea de o administraţie incultă, inca- 
pabilă, coruptă pănă la măduva oaselor, rău plătită şi deprinsă 
a privi leafa ca venit accesoriu acel de căpetenie fiind rușfetul. 
Apoi se mai dispunea de un element nou, consiliile judeţene și 
delegaţiunile lor, comitetele permanente. Aceste reprezentaţiuni 
judeţene erau aproape excluziv alcăutuite din proprietari: nea- 
muri, prieteni, protejaţi sau protectori ai altor proprietari din 
ţinut. Cu toate poroncile venite de sus eră firesc, într'o ţară 
unde corupţia şi khatârul domniau de veacuri, că într'o nein- 
ţelegere dintre săteni şi proprietar, acest din urmă să capete 
dreptate chiar când nu eră din partea lui, fie că cumpară 
ajutorul delegatului fiscului pentru a nu înscrie vre un număr 
de săteni în tabela litera A, deşi aceştia făcuse boieresc, fie că 
cumparà sau câştigă pe topograf pentru ca acesta să atribuiască 
moşiei lui o întindere care s'o facă să între sau să nu între în 
rândul moșiilor strâmte, fie că dobândiă, în caz de neînțelegere, 
poate în comisia ad-hoc, prin hatâr, corupţiune, întimidare sau 
simplă seducţiune, ajutorul superarbitrului tras la sorţi dintre 
membrii comitetului permanent, pentru a obţine să păstreze în 
stăpânirea lui vre un loc care, sau eră deosebit de roditor, sau 
închideă pentru vitele sătenilor drumul la apă sau la imaş. Câte 
ponoare netrebnice nu S'au atribuit sătenilor prin asemene mij- 
loacel Dar manopera de predilecție şi mai totdeauna urmată de 
succes a proprietarilor nescrupuloşi a fost închiderea drumului 
la apă şi pastrarea, în marginea satului, a vre unei întinderi de 
imaş pe care sătenii nu puteau să nu scape vitele. In multe 
locuri jafurile la cari sunt supuși astăzi sătenii de cătră niște 
arendaşi neomenoșşi, sunt cu putință numai din cauza chipului 
în care sa aplicat legea rurală dela 1864. 

CAPITOLUL VII 
PACATELE LEGII RURALE 


1. Legea rurală n'a fost decât o consfinţire a ştirbirilor 
dela 1805 şi 1831; ea a desăvârşit opera începută de acele 
ştirbiri întru a împiedecă alcătuirea unei clase ţărăneşti 
sănătoasă şi puternică. 


Pacatul cel mare al legii rurale erà de a fi mai mult o. 
consfinţire a măsurilor dărăpănătoare pentru țară dela 1805 şi 
dela 1831 decât o reformă. Intinderile de pământ atribuite de 
dânsa deosebitelor categorii de săteni erau mult prea mici pentru 
a permite alcătuirea unei clase țărănești sănătoase și de sine 
stătătoare. Cu toate aparențele ei reformătoare, ea în realitate 
nu erà decât un nou pas făcut pe calea brazdată la 1805 şi 
desăvârşit statornicită la 1831. 

Nu poate încăpea nici umbră de îndoială că, la origini, 
sătenii se folosiau de întreaga înlindere a hotarului, stăpânul 
având numai folosul unei, două sau trei jirebii. Faptul că acolo 
unde dăm de vechea împărţire a satului, găsim tot hotarul 
împărțit în jirebii de o potrivă, fără rezervă a stăpânului, alcă- 
tueşte în această privinţă o sdrobitoare dovadă pe lângă toate 
celelalte. 

Intăia măsură stipulând pentru stăpân dreptul de a opri 
o parte din hotar ca rezervă a sa, rezervă peste care nu se 
mai întindeă dreptul de folosinţă al săteanului, este așăzământul 
dela 1805 al lui Moruz, care, la sfârşitul art. XIX zice: iar 
unde nu va fi indestul fânaţ pe moşie ca să se deà şi sătenilor 
numărul aratat al fălcilor și să rămâe şi pentru însăşi trebuința 
stăpânului, să se facă tot fânaţul în patru părţi, din care o a 
patra parte să ieă stăpânul pentru trebuința sa și trei părți să 

le ieå sătenii, împărțindu-le între dânşii după analoghie, iar cât 
fân mai mult vor avea trebuinţă, locuitorii să-l cumpere din 
altă parte 1)“. 

Această rezervă privitoare numai la fânaţ şi mărginită 
într'a patra parte dintr'insul, se întinde prin aşăzământul lui 
Ioniţă Sturdza, din 10 Martie 1828, la o treime din tot locul de 
hrană al moşiei: 

„Aceste pentru moşiile ce vor fi mai largi, iar pentru mo- 
şiile ce nu vor fi încăpătoare de a se dà locuitorilor locuri de 
hrană după analagon arătat mai sus, ca să nu rămâie veşnicul 
stăpân lipsit de trebuinciosul fân şi arătură, se vor împărţi în 
trei părți atât locul de arat cât şi fânaţul, intrând în măsură 
şi curăturile ce vor fi făcut din codri, şi două părți loc de hrană 
şi de fânaţ se vor dà locuitorilor, iar a treia parte să rămâie 
neaparat veşnicului stăpân 2)“. 

Această rezervă constituită stăpânului, întăiu de a o patra 
parte din fânaţ şi pe urmă de o a treia parte din tot locul de 
hrană, alcătuiă fără îndoială o nouă cotropire a clasei stăpâni- 
toare asupra drepturilor obştiei. Dar erà un lucru cu totul primit 
de țărănime care nu-şi mai amintiă că dreptul ei fusese altă 
dată mai mare. 

Deputaţii săteni, în propunerea infăţoşată divanului ad-hoc, 
nu cereau să fie împroprietăriți decât pe acele două treimi; la 
dobândirea acestor „două treimi, în schimbul unei despăgubiri, 
se mărginiau revendicările lor. 

Dacă chestiunea ar fi fost temeinic cercetată, dacă clasa 
stăpânitoare n'ar fi fost orbită de un egoism strâmt, pe această 
temelie ar fi trebuit să se aşeze la noi reforma, modernizarea 
legăturilor dintre săteni şi stăpâni. 

Mărginirea ţaranilor în întinderile de pământ regulamen- 
tare a avut drept urmare că o clasă țărănească propriu zisă 
nu sa putut desvoltă la noi. 

Calificativul de taran (Bauer, paysan) se întinde de obi- 
ceiu asupra obştiei populaţiunii care trăieşte la ţară şi lucrează 
pământul, cuprinzând astfel patru categorii: 


3) D. C. Sturdza-Şcheeanu, Op. cit., I, p. 56. 
2) Ibid., ibid., p. 69. 

a) Ţaranii fără pământ, cari lucrează în schimbul unei 
simbrii zilnice sau mensuale, salariaţi sau muncitori agricoli; 

b) Ţaranii cari posedând pământ, dar într'o întindere care 
nu ajunge pentru îndestularea trebuinţilor lor, sunt siliţi să-și 
închirieze munca disponibilă altora pentru desăvârşirea îndes- 
tulării lor; 

c) Țăranii cari dispun de o întindere de pământ destul de 
mare pentru a-și îndestulă toate trebuinţile; 

d) Ţaranii cari dispun de o întindere de pământ care nu 
numai ajunge pentru îndestularea tuturor trebuinţilor lor, dar 
li mai permite să pună și de o parte. 

Este vederat că elementul cel mai puternic al ţărănimii 
este alcătuit din această de pe urmă categorie de ţarani. Toţi 
economiştii sunt de acord pentru a proclamă însemnătatea ei 
ca element economic de primul ordin ìn orice ţară, fiind tot- 
deauna alcătuită din oameni harnici, cumpataţi și strângători 
şi neapărata trebuinţă pentru orice ţară care râvneșşte la o viaţă 
economică sănătoasă de a cuprinde în sânul ei cât mai mulţi 
tarani din această categorie. Ei nu sunt de mai puţin preţ în 
punctul de privire al naţionalităţii căci, conservatori prin tem- 
perament, ţin cu cerbicie la obiceiurile şi datinile naţionale. 
Apoi iubitori de ordine, sănătoși, bine hrăniţi, având un trup 
deprins cu munca și cu intemperiile, încrezători în puterea lor, 
ei dau ostaşi de mâna întăia, cari având în ţară averea lor, 
sunt cu atât mai dispuşi să-şi puie viaţa pentru păstrarea in- 
stituţiunilor ce li închezeșluiesc acea avere şi pentru ferirea 
de știrbire a pământului pe care s'au deprins a-l iubi cu patimă 
muncindu-l. Din asemeni ţarani-ostași erà alcătuită oastea care 
muri la Răsboieni. 

In ţările cu o alcătuire economică sănătoasă, cum este spre 
exemplu Imperiul german, se dă numele de ţarani (Bauern), 
mai în special acelor mici proprietari cărora, pentru munca pă- 
mântului ce-l stăpânesc nu li ajung braţele lor şi acele ale familiei, 
dar mai trag în ajutor şi braţe salariate cu anul sau cu ziua, 
sau chiar amândouă. Exploatările de această categorie cuprind 
peste jumatate din întinderea cultivabilă a Germaniei, peste 40 
la sută din acea a Austriei (Cisleithania). 

Ţaranul moldovan, chiar după așăzământul lui Moruz, mai 

puteă să intre în această categorie de ţarani (Bauern). El putea 
să se folosească de întinderi de fânaţ şi imaş mergând pănă la 
16 fălci pentru totalul amânduror acestor categorii de pământ, 
plus de o întindere nemărginită de pământ de arătură. Aceste 
întinderi, întrebuintate chiar după modul de exploatare primitiv 
de atunci, îl puneau în stare nu numai să trăiască, dar chiar 
să pună binişor de o parte. Şi dacă ţaranul nu putu să pună 
de o parte, vina nu fù a lui ci a împrejurărilor politice, a ja- 
fului Turcilor pe ţară, a jafului Visteriei pe ţaran. 

Aceleași încheieri se aplică şi pentru Ţara Românească 
unde ţaranul pănă la Regulamentul Organic nu suferise absolut 
nici o știrbire la dreptul său de folosinţă. 

Regulamentul reducând însă maximul de întindere atribuit 
săteanului la 5 fălci 30 prăjini fălceşti (7 hectare 25 are) în 
Moldova şi la 8 pogoane 12 prăjini pogoneşti (4 hectare 25 are) 
în Țara Românească, făceă din țaranul în stare să se întreţie 
el şi familia lui din produsul acelui pământ şi să mai pună și 
de o parte, numai o rară excepţiune, dat fiind mai cu samă 
că, în Moldova, boierescul îi absorbă mai bine de o treime a 
sezonului de lucru. 

In Țara Românească, unde din cauza nepătrunderii Jido- 
vilor, sistemul de exploatare în regienu se introdusese de proprie- 
tarii nedeprinşi cu viaţa dela ţară, sătenii puteau să-şi sporească 
starea, precum o și sporiră, prin învoieliie făcute pentru pri- 
soase. Dar condiţiunile acestor învoieli, schimbate din an în an, 
atârnau dela buna voinţă a proprietarilor şi a arendaşilor, sta- 
rea de lucruri astfel creată pentru ţaranii munteni eră deci pre- 
cară. Legiuirea lui Barbu Ştirbei hotărând ca învoielile să fie 
făcute pe termen de cinci ani, plugăria ţaranilor munteni luă 
un frumos avânt în timpul Domniei lui și este sigur că și astăzi 
mai sunt, prin satele “Ţării Românești, multe oale de bani în- 
gropate încă din vremea lui Ştirbei. Dar în curând avea să 
înceteze şi acest avânt, stavilit fiind de pretenţiile crescând ale 
proprietarilor și posesorilor. Ş'apoi şi aceşti ţarani munteni pe 
cale de îmbogăţire erau, nu proprietari de pământ, ci chiriași; 
ei nu înfăţoşau deci chezășiile de stabilitate, caracterul de per- 
petuitate ce-l are o clasă de ţarani-proprietari. O probă vie că 
așă este, ni oferă starea de astăzi a țărănimii din partea dreaptă 

a Milcovului, în 'luptă crâncenă cu învoieli din ce în ce mai 
storcătoare pentru ea. 

Cotropirile succesive ale clasei stăpânitoare în curs de un 
veac robise o mare parte din munca sateanului, acele dela 1805 
şi dela 1831 redusese la mai nimica dreptul său de folosinţă 
asupra hotarului; folosința pământului trecuse, din stăpânirea 
obştiei, în acea a unei mâni de oameni. 

Reforma legăturilor dintre pământ, sătean şi stăpân, im- 
pusă de Convenţiunea dela Paris şi care avea să pună capăt 
rălelor pricinuite de cotropirile clasei stăpânitoare, ar fi trebuit 
să aibă în vedere, în primul loc, întemeierea unei stări de lu- 
cruri sănătoase pentru viitor. Prilejul de a așăză noul Stat 
românesc pe sănătoasa și puternica temelie a unei țărănimi bo- 
gate și vânjoase, neatârnată de placul celor puţini cari pusese 
mâna pe monopolul puterii eră faţă. El trebuiă apucat de păr 
închezeșluind astfel pe veacuri liniştea ţării în lăuntru, înzecind 
puterea ei faţă de străinătate; un asemene prilej nu se prezintă 
obișnuit de două ori în cursul ființii unui neam. 

Și sarcina reformatorilor eră atât de ușurată prin limpe- 
zimea, prin evidenţa dreptului ţăranimii. Am văzut mai sus cum 
Ion Brătianu sfătuise pe privilegiaţii potrivnici ai reformei ca, 
în loc să tăgăduiască drepturile obştiei la folosința pământului, 
cu atât de patimaşă îndârjire, ar trebui ca ei, în propriul lor 
interes, să se căznească spre a născoci obştiei un asemene drept. 
Şi reformatorii aveau la îndămână un drept atât de netăgăduit! 

Stăpânul moşii erà îndatorit să deâ sătenilor locuind-o 
pănă la două treimi din întinderea cultivabilă a moșiei. Acest 
drept erà înscris în aşăzământul Moldovei; el nu se află în 
textul acelui din Ţara Românească, dar de fapt erà aplicat și 
acolo. Fiecare însurăţel, la căsătoria lui, primià întinderea de 
pământ statornicită de lege pentru numărul trăgătorilor cu cari 
aveă să facă boierescul. Nu cunosc caz în care unui însurăţel 
să i se fi tăgăduit partea legiuită de pământ. 

Deputaţii săteni din Moldova ceruse Divanului ad-hoc îm- 
proprietărirea țărănimii pe două treimi din pământul cultivabil 
al fiecărei moșii. Toţi acei cari susțineau reforma şi chiar unii 
din acei cari i se împotriviau (ca Manolache Costache) recu- 

noșteau că dreptul de folosinţă al săteanului se întindea asupra 
„două treimi din hotarul locuit de ei. 

Mai mult însă, legea rurală admite împroprietărirea săte- 
nilor pe două treimi ale moșiei, dar numai în cazul când 
moşia este strâmtă. 

Nimeni nu eră mai convins de acest drept al ţaranului decât 
Kogălniceanu, nu avem nici un temeiu pentru a admite că 
Domnul să fi fost de altă părere în această privinţă. Dacă o 
ezitare eră admisibilă cât timp se speră că legea va putea fi 
votată de Cameră, nu mai puteă fi vorbă de un asemene scrupul 
după 2 Maiu, când Domnul se înființase singur stăpânitor şi 
când națiunea întreagă doriă o reformă cât de largă. Vre-o 
opunere din afară erà cu totul exclusă, căci Cuza eră sigur de 
sprijinul atât al puternicului Împărat al Francezilor şi nici o pu- 
tere europeană nu avea să-i bată capul pentru că sa atribuit 
taranului român o întindere mai mică sau mai mare. 

Această lipsă de îndrăzneală într'un cutezător ca Kogăl- 
niceanu este inexplicabilă. 

Poate să-l fi înrăurit chestiunea despăgubirii, teama că ţa- 
ranul cu greu ar puteă plăti o întindere de pământ mai mare 
decât acea ce i se atribuiă. De altmintrelea numărul acelor cari 
erau încredințaţi că proprietarii nu vor vedeă un ban din des- 
păgubire, fiind că ţaranii nu vor putea plăti, eră departe de a 
fi mic. 

Sint încredinţat că, dacă sar fi atribuit ţaranilor pă- 
mânt pănă la concurență de două treimi din fiecare moşie, 
«ei ar fi achitai despăgubirea, chiar dacă această despăgubire 
ar fi fost după o normă mai mare decât acea adoptată în 
legea dela 14 August, cu mai multă uşurinţă decât au achitat 
pe acea ce au plătit-o. Pentru a achită pe aceasta, cei mulţi 
din ei, au dispus numai de întinderea de pămâni strict 
necesară hrânii lor, şi de munca braţelor lor, pentru a 
achită cele două treimi însă, ei ar fi dispus de întinderi de 
pământ pe cari ar fi putut cultivă pâne în scop de spe- 
culă. Ei ar fi plătit şi tot odată sar fi îmbogăţit. Şi sigur este 
că ţara n'ar fi pierdut. Multe milioane risipite în cheltuieli ne- 
trebnice şi ticăloase prin străinătate de cătră proprietarii şi aren- 
«laşii în pungile cărora au intrat, ar fi intrat în pungile țara- 

nilor unde mare parte din ele ar fi ramas. Apoi pe lângă că 
amortizarea s'ar fi putut face repartizându-se pe un mai mare 
număr de ani, împroprietărirea se putea face şi treptat, în mai 
multe răstimpuri, statornicindu-se dela început întinderea totală 
de expropriat, împărțind această întindere în două sau trei părți 
şi dând partea a doua în stăpânirea sătenilor după achitarea 
despăgubirii pentru cea dintăiu şi cea dea treia după achitarea 
despăgubirii pentru cea de a doua. 

Ţărănimea, la 1864, primià bucuros rezerva de o treime 
pe sama proprietarului, ea uitase cu desăvârșire că altă dată 
ea avusese un drept și mai mare: în mintea ei, dreptul ei la 
folosinţa hotarului eră îndeplinit prin atribuirea celor două 
treimi. Asupra treimii rezervate proprietarulni nici prin gând 
nu i-ar fi trecut să mai aibă vre-o pretenţie. 

Astfel cum a fost făcută legea rurală, ea a făcut din obştia 
taranimii române o mulţime alcătuită din ființe ibride, nici 
tarani neatârnaţi, nici muncitori agricoli, un ce între aceste 
două stări. 

Cu tot talentul, cu tot geniul său, Kogălniceanu a dat cu 
acest prilej dovadă de o iînare uşurinţă şi de o mare superfi- 
cialitate. De altmintrelea este sigur că atât el cât şi Domnul 
erau călăuziţi în această chestie de un sfetnic primejdios: de o 
pătimaşă goană după popularitate. 


2. Dreptul ţaranilor de a obţine pământ la căsătoria 
lor nu a fost răscumpărat. Dreptul de folosință la pădure. 


Aceeaş chestiune a împroprietăririi pe mai puţin de două 
treimi se mai prezintă şi sub altă față. 

Dreptul însurăţeilor să obțină pământ pentru numărul de 
vite cu care făceau boierescul, dacă nu este formal şi categoric re- 
cunoscut de Regulamente, n'a fost niciodată tăgăduit de fapt: nu 
cunosc caz în care să nu se fi dat pământ însurățelului în stare 
să facă clacă. Nime, nici macar cei mai înverşunaţi apărători 
ai proprietăţii n'au negat acest drept, el este dimpotrivă con- 
statat de repeţite ori de cătră mai mulţi dintr'ânşii precum şi 
de cătră Comisarii puterilor europene la 1858. In lungile des- 

bateri din Adunări, afirmarea de nenumărate ori acestui drept 
mwa ridicat nici macar un singur glas care să fi negat fiinţa li. 
EI, la 1864, eră în uz statornic şi neîntrerupt. 

Legea rurală dela 14 August a răscumpărat boierescul 
(claca) şi l-a răscumpărat pe valoarea mijlocie cu care se plă: 
tiau pe atunci muncile contractate de cu iarnă, proprietarii n'au 
pierdut nimic. Risipitorii au risipit valoarea bonurilor rurale 
pe cari le-au vândut pe jumătate de preţ, dar oamenii cuminţi 
şi cumpătaţi aă făcut cu ele o afacere excelentă, plătind 
datorii, cumpărând moşii sau capitalizând dobânda lor; după 
curgere de trei patru ani moşiile atinsese din nou preţurile 
cu cari se arendau înainte de legea rurală şi bonurile rămâneau 
câştig curat. 

Dar dacă sătenii au despăgubit pe proprietari pentru 
boierescul (claca) care se oboră, întreb cine a despăgubit 
pe săteni pentru dreptul fiilor lor de a obține, la căsătorie, 
pământul atribuit de lege numărului de trăgători cu care 
se îndatoriau a munci boierescul (claca)? 

Acest drept a ramas desfiinţat fără ca sătenii să primească 
vre-o despăgubire. Dreptul la folosința pământului în schimbul 
clăcii a generaţiilor viitoare s'a desființat fără despăgubire. Oare 
acest drept singur al ţaranilor nu valoră mai mult decât în- 
treaga clacă răscumpărată? Şi ei au pierdut şi dreptul la pă- 
mânt al însurăţeilor pănă la concurența celor două treimi şi 
au plătit despăgubire pentru clacă. Intreb, nu se cheamă asta 
două plăţi? 

Sau, mai bine, nu se poate zice că Cuza şi Kogălniceanu 
au vândut dreptul generaţiilor viitoare de săteni pentru un ade- 
vărat blid de lintii? 

Cu acest prilej voiu vorbi şi de dreptul sătenilor din satele 
dela munte din Moldova de a luă, din pădurile moşiei pe çare 
sunt așăzaţi, lemne de foc din căzături şi lemne din picioare 
pentru clădire de casă, heiuri şi unelte gospodăreşti şi pentru acei 
din Ţara Românească de a luă de pe moşiile unde sunt păduri, 
din uscături şi să taie din crânguri lemnele trebuincioase de 
foc. Articolul IX al legii rurale hotărăşte că „acest drept se 
păstrează sătenilor neatins şi pe viitor. După cincisprezece 
ani, proprietarii vor fi în drept a cere libertatea pădurilor de 

sub această servitute, prin buna învoială sau prin hotărire ju- 
decătorească“. 

Cu toată înscrierea acestui drept în lege, el a fost oborit 
de fapt pentru săteni, atât pe toate moşiile dela munte din 
Moldova cât şi pe toate moşiile cu păduri din Țara Românească. 

Intreb iarăș: Cum au fost despăgubiți taranii pentru 
acest drept? 

Hotărit lucru, cu prilejul legii rurale afacerea cea bună 
au făcut-o proprietarii nu sătenii. 

Promulgării legii rurale se datoreşte fără îndoială liniştea 
în ţară; dacă ea nu interveniă, aș avea negreșit de povestit astăzi 
amănuntele răscoalei dela 1864—1865. Nu stiu dacă pentru ţară 
eră mai rău dacă răscoala aveă loc atunci. Poate că în urma ei 
chestiunea se rezolvă, prin mâni mai dibace, mai bine decât s'a 
s'a rezolvat prin lovitura de Stat dela 2 Maiu şi că astăzi nu 
ne-am găsi din nou faţă în faţă cu aceeaş problemă, mai greâ şi 
neasemănat mai amenințătoare și mai primejdioasă decât atunci. 


3. Cum s'a rezolvat chestia ţaranească în Prusia. 
în provinciile Imperiului austriac locuite de Români şi în 
Basarabia. 


După sdrobirea puterilor Prusiei în bătălia dela Iena, oa- 
menii de Stat ai acestei țări pricepură că scăpărea de egemo- 
nia franceză, mănţinerea neatârnării Statului şi închezeşluirea 
viitorului lui erau cu putinţă numai prin conlucrarea efectivă a 
tuturor puterilor naţiunii. Lupta împotriva armatelor lui Napoleon 
putea să fie dusă cu nădejde de izbândă numai prin înarmarea 
poporului întreg. Dar cea mai mare parte din acel popor purtă 
încă jugul greu al șerbirii feodale, țărănimea îşi țineă pămân- 
turile numai în schimbul unor datorii grele şi vexatorii. Frun- 
tașii cari purtau trebile Statului erau însă preâ înţelepţi pentru 
a da arme şi a chemă la luptă, turme încătuşate în lanţurile 
şerbirii. Cu ce inimă sar fi luptat ei oare pentru pastrarea 
unor instituţiuni cari nu-i recunoșteau ca oameni deplini? Nu 
eră primejdie ca, odată înarmaţi, să-şi întoarcă armele împo- 
triva acelora cari îi şerbiau ? Şerbirea fù deci desființată. Şi 

pentru ca ţaranul să se lupte cu mai multă inimă pentru mân» 
tuirea ţării, se slobozi bucata lui de pământ de orice îndatorire 
către stăpân. Spre acest sfârșit, taranii cari ţineau, în schimbul 
unor îndatoriri grele, cu mult cea mai parte a pământului de 
hrană, cedară stăpânilor o parte din ţinerea lor, unii (Zeit- 
păscher, câte jumătate, cei mai mulţi (Erbpăchter ) câte două 
treimi dintr'insele. Insufleţireu cu care poporul prusian s'a lup- 
tat şi a învins în lupta pentru libertate a Germaniei, dove- 
desc îndestul buna chibzuinţă a măsurilor luate. 

In părţile Ungariei locuite de Români, sătenii, potrivit obi- 
ceiului românesc, se folosiau din vechime de cu mult cea mai 
mare parte a pământului de hrană. Stăpânii, Unguri sau cngjii 
maghiarizați nu făceau pănă în vremile din urmă decât plu- 
gărie puţină. Dreptul de folosință al săteanului român din 
acele provincii supuse jugului străin, wa suferit nici o 
ştirbire din evul mediu şi pănă astâzi. In anul 1848, dieta 
transilvană votă „desfiinţarea clăcii, a dijmei şi a oricăror da- 
turi şi plăţi făcute în numărar, ce au apăsat pănă acum asupra 
clacaşilor şi a moșiilor lor“. Proprietarii erau să fie despăgubiţi 
pentru pierderea acestor venituri de cătră Sfat. Pentru con- 
statarea drepturilor reciproce, s'a luat de bază starea de fapt 
şi raporturile aflate în vigoare la 1 Ianuarie 1848. 

Pământurile pe cari clacașii fură declaraţi proprietari va- 
riau dela parcele pănă la întinderi alcătuind o gospodărie ţa- 
ranească de primul rang. In deobşte întinderile lor permiteau 
sătenilor să trăiască din ele şi să pună și deoparte, fiind nea- 
sămănat mai mari decât chiar acele atribuite de Regulament 
fruntașilor din ţările noastre. 

Sătenii şi mai cu samă Românii incetară de atunci darea 
dijmei şi facerea clăcii. După reprimarea revoluţii ungurești, 
guvernele absolutiste austriace se puseră cu tot înadinsul la 
lucru pentru aducerea la îndeplinire a legii votate de dieta tran- 
silvană. Greutatea cea mare fù deosebirea pământurilor urba- 
riale (ale clacaşilor) de acele alodiale (stăpâneşti), stăpânii 
încercând să reducă, pe cât li eră cu putință întinderea celor 
dintăi, cari fusese statornicită la 1819—20 în chip foarte in- 
complect. 

Toate amănuntele privitoare la această mare chestiune 

fură regulate în chip desăvârşit prin patenta împărătească de 
la 1854, publicată la 2 Martie a acelui an pentru Ungaria şi 
Banat, la 21 Iunie următor pentru Transilvania !). 

Clacaşii nu numai că deveniau stăpâni desăvârşiţi pe pă- 
mânturile de hrană ce le ocupau din veci, dar şi pe întinderi 
destul de însemnate de păduri şi de păşuni, fie că le stăpânise 
din veci, fie că li se delimitară acuma din domeniile stăpânilor 
spre răscumpărarea dreptului lor de folosinţă asupra comple- 
xului întreg. Apoi, pe lângă foştii clacaşi, mai dobândiră şi co- 
munele întinderi mari de păduri şi păşuni comunale cari joacă 
un rol de căpetenie în economia rurală. 

Rezultatul reformei dela 1848—1854 pentru Românii din 
Ungaria se traduce prin faptul că proprietatea ţaranească, pănă 
la 50 hectare, cuprinde 75 la sută din întinderea totală a co- 
mitatelor locuite de Români 2). 

In Bucovina legăturile dintre stăpân, sătean şi pământ, în 
momentul anexării cătră Austria, erau supuse dispoziţiunilor 
ultimului așăzământ regulând această chestiune în Moldova, ace- 
` lui decretat de Grigorie Calimah din 28 Maiu 1768. Acest aşă- 
zământ departe de a pune vre-o piedecă la exercitarea dreptului 
de folosință al săteanului împotriva slujbei şi a dării de a zecea, 
îl recunoștea în chip formal în art. XVI. Stăpănii nu făceau 
plugărie aproape de loc, sătenii se folosiau de toate pământurile 
de arătură şi de cea mai mare parte a fânaţelor şi a păşunelor. 

Ocârmuirea austriacă căreia îi plăceă ordinea, se grăbi să 
declare pământuri rusticale, adică pământuri de cari se folosiau 
sătenii în schimbul slujbei de 12 zile şi a clăcii, şi pământuri 
alodiale toate acelelalte de cari nu se folosiau sătenii. Inrâu- 
rirea evreo-polonă împinse pe stăpâni să facă plugărie pentru 


1) Pentru tratarea părţii din acest paragraf relativă la Ungaria, 
m'am servit de excelenta carte a D-lui Dr. George Maior, Politica 
Agrară la Români. Regret că mi-a căzut sub mână numai după ce 
Pământul, Sătenii și Stăpânii în Moldova, ieşise de sub tipar, căci 
mi-ar fi fost de mare folos spre a trată mai pre larg chestiunea Drep- 
tului Românesc. Mă voiu folosi însă negreșit de lucrarea D-lui Maior la 
a Il-a ediţie. 

3) C. S. Cronica Internă, (Piemont-românesc) în Viaja Românească, 
Anul II, No. I, p. 135; cnf. G. Maior, Op. cit., p. 227 şi urm. 

sama lor şi se vede că se iviră neînţelegeri în privinţa folosinții 
pământurilor rusticale, căci vedem guvernul dispunând, la 1819, 
facerea cadastrului tuturor pământurilor de asemene natură, 
cadastru care fù terminat în anul 1823. 

Reforma raporturilor dintre pământ, sătean şi stăpân în Bu- 
covina fù săvârşită pe baza patentelor împărăteşti dela 7 Sep- 
temvrie 1848 şi 4 Martie 1849, aplicabile amândouă la toate pro- 
vinciile Imperiului (afară de acele atârnând de Coroana Ungariei). 

Aceste patente desființau orice raporturi de supunere (Un- 
terthenigkeit), slujba, dijma, toate monopolurile stăpâneşti şi toate 
îndatoririle de orice natură a sătenilor cătră foştii lor stăpâni. 

Sătenii deveniau stăpâni desăvârşiţi, proprietari ai pămân- 
turilor rusticale, de care se folosise pănă atunci; orice deose- 
bire între pământul alodial şi acel rustical este desființată. 
Drepturile de folosință a pădurilor şi a păşunilor de cătră săteni 
urmau să fie desfiinţate în schimbul unei despăgubiri. Despă- 
birea stăpânilor pentru drepturile desființate avea să se plătească 
de cătră Stat. 

De oarece, în urma anexării țării cătră Austria, dreptul 
de folosință al sătenilor bucovineni scapase de ştirbirile dela 
1805 şi dela 1831, ei la 1848 au fost declaraţi proprietari pe 
întregimea locurilor de hrană de cari se folosiau din moşi şi 
strămoși. Urmarea acestui fapt este că sătenii bucovineni stă- 
pânesc astăzi: 

68,21 la sută din locul de arătură; 

80/73 , „ fânaţ; i 

86,40 , » Vii Şi grădini; 

38,30 , » păşuni; 

3626 , „ păşuni de munte; 

22,66 , „ păduri. 

„La cari se cuvine să mai adăogim păşunile şi pădurile 
comunale cuprinzând: 

38,07 la sută din întinderea totală a păşunilor; 

6,31 , n á A o R de munte; 
577 , S P » »„ pădurilor }). 


3} Anton Zachar, Mittheilungen des statistischen Landesamtes des 
Herzogtums Bukowina, p. XXVII şi urm. 

Besarabia fusese atinsă de limitarea lui Moruz, decretată cu 
şapte ani înainte de anexarea ei cătră Rusia, rămase dar ferită 
de acea regulamentară. In anul 1846, contractul normal, de- 
cretat de Impăratul Neculai, stabiliă 5 categorii de ţarani, fără 
boi, cu 2, 4,6 şi 8 boi. 

Intăia categorie, palmaşii, primiau 3fălci de pământ sau 4,39h. 

A doua categorie, ţaranii cu 2 boi, primiau 41/2 fălci de 
pământ sau 6,43 h. 

A treia categorie, ţaranii cu 4 boi, primiau 6!/7 fălci de 
pământ sau 8,78 h. 

A patra categorie, ţaranii cu 6 boi, primiau 8/4 fălci de 
pământ sau 12,51 h. . 

A cincea categorie, ţaranii cu 8 boi, primiau 10!/2 fălci 
de pământ sau 15 h. 

Vedem că ocârmuirea groaznicului autocrat al Rusiei mă- 
sură Românilor căzuţi sub oblăduirea lui, pământul de hrană, 
în chip mult mai larg decât îl măsurase boierii Moldovei auto- 
nome ţaranilor ramași sub oblăduirea lor. 

Liberarea de şerbire, a ţaranului rus şi împroprietărirea 
lui pe pământul ce-l munciă de atâtea veacuri fu decretată de 
Imparatul Alexandru II la 1861, dar ţaranii din Besarabia pri- 
miră pământuri numai în anul 1869. Intinderile variară după 
calitate şi localitate, dar pretutindeni fură mai mari decât cele 
mai mari întinderi atribuite ţaranului din România liberă; lo- 
turile nu fură nicăiure mai mici de 8 desiatine (8,72 hectare) şi 
atinseră pănă la 13!/, desiatine (14,72 hectare), afară de ima- 
şurile comunale cari acoperă întinderi destul de însemnate. 

Constatăm deci că din toate ţările locuite de Români, Ro- 
mânia liberă, adică ţara unde ar fi trebuit ca Românul să se 
simtă mai la îndămână, să trăiască mai dulce, erà aceea în 
care obştia neamului, puterea lui, eră tratată mai cu neomenie; 
eră mai desbracată de drepturile ei strămoşeşti asupra pămân- 
tului ce-l stropiă de veacuri cu sângele şi cu sudoarea ei. 


4. Despre alte pacate ale legii rurale. 


Neînsemnătatea întinderii de pământ atribuită săteanului 
alcătuieşte cusurul de căpetenie al legii rurale, dar el este de- 

parte de a fi singurul. Atât proiectul de lege al Comisii centrale 
cât și întăiul proiect al lui Kogălniceanu, prezentat Adunării în- 
trunite în B::cureşti în şedinţa dela 1 Iunie 1862, cuprindeâ o dispo- 
ziţiune din cele mai fericite: acea a constituirii imaşului (islazului) 
comunal care nu se împărțiă între locuitori, ci erà un bun obștesc. 
Nici al doilea proiect al lui Kogălniceanu, prezentat Camerii la 16 
Martie 1864, nici legea rurală promulgată la 14 August nu mai 
conțineau această dispoziție salutară. Imașurile (islazurile) atri- 
buite sătenilor prin legea rurală au fost împarţite şi arate, au dis- 
părut cu desăvârşire, țaranii pentru a-şi puteă hrăni vitele de 
plug sunt siliți să se învoiască cu proprietarii şi arendaşii, pri- 
mind condițiuni oneroase. nu au unde să ţină vaci și vedem 
sate cu 420 famiiii cari să aibă 2 vaci fătătoare, iar altele în 
cari copii de 10—12 ani nu cunosc gustul laptelui de vacă!). 

Un alt cusur, rodnic în urmări rele al legii rurale, este 
lipsa oricării dispoziţiuni mărginind împărţirea prea mare a pă- 
mânturilor atribuite foştilor clacaşi. Lipsei unei asemene dispo- 
zițiuni datorim faptul sutelor de mii de copărtaşi pentru cari 
părticelele de pământ, ai căror proprietari sunt, alcătuesc o greu- 
tate mai mult decât un bine și lăzându-li iluziunea că sunt pro- 
prietari, îi reţine în satul natal şi îi împiedecă de a căută aiurea 
o muncă remuneratoare pentru braţele lor. 

In rezumat, legea rurală consfinţiă în chip desăvârşit stă- 
pânirea a mult peste jumătate din locul de hrană al ţării în 
mâna unei infime minorităţi de oameni. Obştia, nouă zecimi 
ale poporului, erà redusă la stăpânirea celeilalte părţi cu mult 
mai mici, împărțită în parcele, ajungând în deobște pentru mo- 
ment a îndestulă trebuinţile traiului acelora cari le ocupau, per- 
mitând însă creşterea stării lor materiale numai în cazuri cu 
totul excepţionale. In curând insă acele parcele împărțindu-se, 
nu aveau să mai ajungă pentru întreţinerea posesorilor lor cari, 
spre a se hrăni, aveau să fie din nou reduși la discreţia acelei 
minorităţi deţinând cea mai mare parte din locul de hrană. 

Folosul dobândit de obștie şi de ţară în urma unei lupte 
înverşunate purtată timp de şapte ani, avea să fie de scurtă 
durată şi neinsemnat. 


1) G. Maior, Op cit., p. 243. 

CAPITOLUL VIII 


DECĂDEREA BOIERIMII ŞI SCHIMBAREA ÎN STAREA MORALĂ 
ŞI MATERIALĂ A ŢĂRĂNIMII 


1. Rolul boierimii în mişcarea pentru unire. 


Boierimea cea mare şi-a îndeplinit, mai cu samă in Mol- 
dova, rolul de călăuză firească a neamului în chipul cel mai 
strălucit cu prilejul luptei începută îndată după subsemnarea 
Tratatului dela Paris şi dusă pănă la îndoita alegere a lui Cuza. 
Lupta a fost mai cu deosebire aprinsă și grea în Moldova, bo- 
ierii au purtat-o cu vrednicie şi cu însufleţire. Aproape toată 
boierimea cea mare se strise sub steagul Unirii şi-i rămase 
credincioasă. Mişcarea porniă de altmintrelea chiar dela Domnie; 
Grigorie Ghika fù iniţiatorul şi ocrotitorul ei. La început ea erà 
o plantă fragedă, care fără sprijin şi fără adăpost ar fi fost în 
primejdie să piară. Domnul Moldovei o crescu la sânul .lui, o 
îngriji cu iubire şi o întări, punând-o în stare să fie așăzată în 
pământ liber. 

Acţiunea unionistă a boierilor moldoveni porniă numai 
dela cea mai curată iubire de neam și dela dorul de a ajunge 
la slava și la mărirea lui. Personal nu câştigau nimica prin 
unire, ci 'dinpotrivă pierdeau. In gândul lor, ideea Unirii eră 
nedespărţită de acea a Domnului străin, şi Domnul străin ìn- 
semnă pierderea pe vecie a dreptului la Domnie pentru clasa 
lor. Apoi ştiau bine că Unirea nu putea să nu strămute scau- 
nul domnesc din laşi, unde mulţi din ei aveau toate interesele 
lor și unde erau acasă. Işi dedeau foarte bine samă că, în con- 
curenţă cu ei la favorurile Domniei, la slujbe şi la afaceri, aveau 
să vie Muntenii mai număroși decât ei, că numărul slujbelor 
ce pănă atunci erau accesibile numai pentru ei, nu avea să se 

îndoiască şi că influenţa politică aveau s'o împărţască de acum 
înainte cu Muntenii. 

Dar pe lângă nepăsarea desăvârşită ce o aratară pentru 
pierderea acestor foloase, pierdere asupra căreia potrivnicii aveau 
grijă să li atragă necontenit atenţiunea, ei nu stătură la gân- 
duri să facă, pentru ajungerea la scopul scump lor, jertfe bă- 
nești însemnate, şi cari adesea nu erau în raport cu puterile lor. 

Boierii mari protivnici Unirii în Moldova se pot numără 
pe degete: rândurile separatiştilor erau alcătuite din un număr 
nu mare de boieri de mâna a doua și mai ales de turma mereu 
crescândă a boieriţilor, adevăratul proletariat politic al vremii. 

Spre cinstea boierimii moldovenești, trebue recunoscut că 
instrumentele de căpetenie întrebuințate de cătră Caimacanii 
Teodor Balş şi de Vagoridi pentru a înăbuşi, prin fapte bru- 
tale sau prin mijloace corupte, mișcarea pentru Unire erau, pe 
lângă puţini boieri mari de mult disconsideraţi pentru imorali- 
tatea, abuzurile sau incapacitatea lor, boierănași ca Neculai Is- 
trati și mai ales boieriţi ca Pruncu. 

Lupta pentru Unire alcătueşte fără îndoială pentru boie- 
rimea Moldovei o epocă de glorie, şi de glorie cu atât mai fru- 
moasă cu cât eră mai plină de abnegațiune. 

Ţara Rornânească n'a cunoscut greutăţile unei lupte atât 
de aprige, n'a gustat din mândria pricinuită printr'o izbândă 
atât de greu câştigată. Caimacamul ei eră blăjinul Alexandru 
Ghika, fostul Domn dela 1834—1842, care însuş erà prielnic 
Unirii. Dar este cert că cea mai mare parte a boierimii mun- 
tene eră câştigată pentru marea idee; pasul hotărâtor îl făcu 
dealtmintrelea Adunarea din Bucureşti când aduse pe Domnul 
Moldovei pe scaunul Ţării Româneşti. 


2. Boierimea faţă de chestia ţaranească. 


Cu prilejul luptelor pentru Unire, boierii unioniști, față cu 
stavilele puse scopului lor de cătră Caimacamii sprijiniți de 
Poartă şi de Austria, se puseră în contact cu țărănimea și o 
chemară în ajutor pentru a da partidului Unirii, faţă de comi- 
sarii puterilor, însemnătatea numărului care îi lipsiă. Nu încape 

îndoială că agenţii subalterni ai boierilor unioniști, cari fură 
mai în special în contact cu ţaranii, vorbiră acestora de lucruri 
şi li făcură făgăduinţi la cari boierii nici se gândise. Dar faptul 
că boierii au cerut ajutorul ţaranilor nu se poate tăgădui. 

Când Divanul ad-hoc se întruni, boierii, credincioşi pricinii 
ce o îmbrățoșase, se puseră pe lucru pentru a închezeşlui iz- 
bânda ei desăvârşită, propunând sfatului Puterilor transformarea 
Principatelor regulamentare întrun singur Stat constituţional 
cu Domn străin ereditar. În avântul lor, ei mai votară şi des- 
fiinţarea privilegiilor de care se folosiau singuri de atâtea vea- 
curi, dar nu se gândiră să desființeze pe cel mai nedrept, pe 
cel mai împilător din toate: privilegiul aproape exclusiv a 
folosinţii pământului şi .a brațelor țărănimii. 

Minţile lor agere de altmintrelea, adesea împodobite cu 
cunoștinţi multe, nici nu pricepeau că țaranul are temeiuri 
de nemulţămire, că legiuirile regulând poziţiunea lui în Stat 
alcătuește un privilegiu monstruos în folosul -stăpânilor de 
moşii, inimile lor în deobște bune şi miloase, foarte adesea calde 
şi generoase, nu simţiau că el, dacă rabdă în tăcere, suferă, că 
starea la care este -osândit, nu este stare de om. Aceşti oameni 
iubitori de ţară, doritori de înalțarea neamului lor, buni şi adesea 
darnici peste măsură, erau convinşi că legiuirea barbară care 
asupriă întreaga obştie şi împiedecă avântul ei economic, re- 
zervând numai celor câteva sute de stăpâni putinţa de a se 
ghiftui din folosul pământului, eră nu numai dreaptă şi echi- 
tabilă dar chiar părintească. Părintesc erà în mintea lor boie- 
rescul, părintesc erà biciul vechilului şi acel al feciorului boieresc. 

Propunerea deputaţilor săteni li face efectul unei ghiulele 
plesnind în mijlocul lor: din ziua în care acea propunere este 
depusă pe biuroul Divanului ad-hoc, ei nu mai vorbesc decât 
de primejdiile socialismului şi ale comunismului. Ei răs- 
pund cererilor întemeiate pe sfânta dreptatate a sătenilor prin 
monstruoasa propunere de a se desființă în acelaş timp şi boie- 
rescul și îndatorirea proprietarilor de a da pământ sătenilor 
locuind pe moşiile lor, reducând astfel obștia întreagă la starea 
de proletari. 

Agitaţia foarte reală care cuprinde pe săteni alarmează şi 
măreşte aversiunea lor cătră inovaţiuni. Intăiul minister format 

de Kogălniceanu, circulările şi toată acţiunea lui pe faţă pentru 
deşteptarea ţărănimii, exasperează încă bănuelile şi îndărătnicia 
lor. Din aceste bănueli, din această inimă rea iesă acel monu- 
ment de inichitate şi de inconştienţă care se numeşte proiectul 
de lege rurală al Comisiei Centrale. 

Uşurinţa, cinismul, şi viaţa de desfrâu a Domnului, abu- 
zurile şi corupţiunea miniştrilor, jaful obştesc al Visteriei, fac 
ca orice măsură reformătoare, cât de bună, pornită dela ei, să 
fie ridiculizată, primită cu bănuială şi neaplicată. Este sigur 
că dacă Cuza şi miniştrii lui ar fi fost oameni cu alte caractere, 
impunând tuturor respect pentru persoana lor, cerbicia clasei 
stăpânitoare n'ar fi luat proporţiile ce le luă şi că ea n'ar fi 
îndrăznit să pună piciorul în pragul reformelor în chipul în 
care l-a pus. 

Dacă aceasta ar fi fost un bine pentru ţară, este altă ches- 
tiune, căci în acest caz s'ar fi putut întâmplă să se cadă de 
acord asupra unei reforme şi mai nefolositoare obştiei decât 
acea dela 1864. 

Sigur este că acea reformă este opera lui Cuza şi a lui 
Kogălniceanu. 

Privilegiaţii, atât acei de neam mic cât şi acei de neam 
mare, atât acei neprieteni cât şi acei prieteni regimului, o pri- 
viau, dacă nu cu ură, cel puţin cu bănuială. O scrisoare a ve- 
selului, blândului şi liberalulului Alexandri ni dă în această 
privinţă o prețioasă dovadă +). 

Şi aceiaşi boieri cari taxau de comuniste și socialiste 
toate încercările de a deslegă, în chip cât se poate mai folositor 
lor, chestiunea ţaranească şi tăgăduiau cu îndârjire orice drept 
al sateanului asupra pământului locuit de el, erau apărătorii cei 
mai infocaţi ai drepturilor constituţionale înfiinţate prin Con- 
venţie şi denunţau în gura mare chiar şi ceea ce semănă cu o 
încalcare a acelor drepturi de cătră Domn, Trebue adăogit însă 
că, prin legea electorală anexată Convenţiei, acele drepturi erau 
înfiinţate în folosul lor exclusiv şi li închezeşluiau monopolul 
puterii. Boierimea care sa purtat atât de frumos şi de cinsteş 


1) Xenopol, Op. cit., |, p. 4.. 

față de revendicările naționale ale Românimii, a păcătuit greu 
când a fost vorba de revendicările omenești ale obştiei acelei 
Românimi. 


3. Ruina boierimii este aproape desăvârşită. 


Averea celor mai mulţi boieri mari eră, la 1864, cu desă- 
vârşire dărăpănată; mulţi di:: ei pierduse parte din moşii, iar 
pe celelalte erau stăpâni numai cu numele, stăpânii adevăraţi 
fiind bancherii jidovi ipotecaţi pe ele; nu puţin rămăsese chiar 
fără moşii. Pe lângă risipa din case, traiul nepotrivit cu mij- 
loacele, jocul de cărţi şi cheltuielile nemăsurate în străinătate, 
contribuise la accelerarea acestei ruine şi agricultura fără : so- 
coteală ce o făceau pe moşiile lor. 

Noua generaţie de boieri care se întorsese din străinătate, 
unde făcuse studii mai mult sau mai puţini serioase, pe la 1860, 
eră alcătuită din oameni şi mai puţin practici şi: mai cheltui- 
tori decât acei dintăi cari frecuentase şcolile din străinătate. 
Mulţi din ei se apucară de agricultură cu hotărîrea de a o face 
ca în străinătate; ei nu se:gândiră să adopte, măcar pe o parte 
din moşiile lor, asolementele și metodele de îngrășare ale pă- 
mântului ce le văzuse aplicate în străinătate, ci se apucară să 
cumpere și să aducă cu mari cheltuieli din Anglia, toate unel- 
tele şi maşinile ce le vedeau anunţate pe pagina a 4-a a ziarelor 
şi a revistelor de agricultură. Multe din ele nu erau de nici o 
treabă nici în ţările lor de origine, afără de prea puţine ele nu 
se puteau întrebuinţă de loc la noi. La toţi luxul de personal 
eră cu totul disproporționat faţă cu venitul posibil al moșiilor, 
iar marea. neglijenţă, lipsa de spirit de ordine ce-i caracteriză 
făcea ca risipa să fie generală şi ca personalul lor, în parte străin, 
alcătuit mai cu samă din Nemţi şi din Leşi, să se îmbogă- 
țească în dauna lor. In acest timp, capitalul de exploatare îm- 
prumutat la bancherul jidov cu dobânzi grele creștea necon- 
tenit şi în curând depășiă capetele. Este bine înţeles ca această 
agricultură proastă nu excludea adeseâ şi alte obiceiuri, ca jocul 
de cărţi, patima cheltuielilor costisitoare în străinătate şi câte 
altele; atunci prevalul spre ruină erà străbătut cu îndoită şi 
întreită iuţeală. 

Puţine firi mai înțelepte, văzându-se pe pragul prăpăstiei, 
avură energia să se desfacă, bine înțeles cu mare pagubă, de 
personalul şi de capitalul de pe moşie, s'o deâ în arendă şi 
să se mărginească în venitul cât de mic care rămâneâ slobod 
după achitarea dobânzilor sau a amortizării datoriilor. 

Erau însă printre ei şi gospodari de frunte, oameni cum- 
pătaţi şi harnici cari făceau o agricultură bună, dar potrivită 
cu starea ţării şi cari li lăsă foloase însemnate. 

Insă aceşti gospodari se găsiau mai adesea în rândurile 
boierimii mici decât în acele ale celei mari. In deobşte averile 
boierilor de mâna a doua stăteau bine şi, departe de a scădeă, 
sporiau, proprietarii lor fiind şi mai cumpătaţi și mai practici 
şi mai harnici decât boierii cei mari. 

In Ţara Românească averile boierimii mari începuse să 
scadă; jocul de cărţi, traiul nemăsurat, poftele costisitoare înce- 
puse să le micşoreze, deși erau cu mult mai mari decât acele 
din Moldova. Ele prezintau încă o înfăţășare frumoasă; cu pu- 
ţină rânduială şi bun simţ s'ar fi putut încă scapă o parte bună 
dintr'însele. Boierii munteni n'aveau patima agriculturii şi a 
inovaţiunilor agricole, aceste două pricini de pagubă nu-i atinseră. 


4. Sporirea clasei noue. 


Clasa nouă, născută sub regimul regulamentar, sporiă în 
număr din zi în zi. Şcoli erau puţine, aproape numai la oraşe, 
numărul acelor întreținute la ţară, de câtră vre-o mănăstire sau 
de cătră vre un boier făcător de bine, erau cu totul neînsem- 
nat. Pe de altă parte se înfiinţau, dela 1859 încoace, slujbe noue 
pe fiecare zi, puţini erau atunci oamenii cu ştiinţă de carte, 
adică putând scrie, ceti şi socoti cari să nu fi putut găsi cu 
înlesnire vre-o slujbă. Le capatau cu uşurinţă, ajungeau la situa- 
ţiuni cari deși slab plătite, se puteau numi în acea epocă de 
ieftenătate mare şi de traiu încă cumpătat, bune. La ele ajun- 
geau fii de meseriaşi, de mici negustori, de scriitoraşi de can- 
ţelerie, de slugi boiereşti şi chiar şi de ţarani din satele megie- 
şindu-se cu târgurile sau din cele puţine cari aveau şcoli. Bine 
înţeles că băietul de ţaran cu ştiinţă de carte se grăbiă să lepede 

cămeșoiul, iţarii şi opincile, să simbrace în strae nemțești şi, 
afară de prea puţine excepţiuni, să uite cu desăvârşire că sa 
născut ţaran. În Moldova aceşti oameni noui se făceau func- 
ționari, căci comerţul şi meseriile fusese monopolizate de Jidovi 
în mânile lor. In Ţara Românească însă, ei sporiau şi numărul 
negustorilor români, pe ici şi coleă şi pe acel al meseriașilor. 

Cei mai deştepţi şi mai harnici, cei mai cu stăruință sau 
mai cu protecţie, cei mai dibaci sau mai cu noroc, ajungeau la 
situații mai cu vază, sau în administraţie sau în finanţe sau 
în tribunale. Cei buni de gură se făceau advocaţi (fără a cu- 
noaşte dreptul) şi câștigau bani. Mulţi din ei izbutiau să facă 
căsătorit avantajoase, cu vre-o fată de negustor, de vechil îm- 
bogăţit, de arenda sau chiar de boierănaș. 

Aceştia alcătuiau pătura inferioară a nouei clase. 

Pătura superioară eră alcătuită din fiii acelor cari, porniţi 
deia nimic, făcuse în epoca regulamentară o stare mai mică sau 
mai mare prin arendă, afaceri, comerţ (aproape excluziv în 
Țara Românească) şi slujbă sau la stăpân sau la Stat. Printre 
cele două din urmă categorii nu lipsiau acei pentru cari 
slujba făcută, fie la Stat fie la stăpân, ascundeâ rău chiverni- 
seala necurată şi chiar jaful. Aceste elemente prea adesea co- 
rupte, dar totdeauna deştepte şi energice îşi dădeau prea bine 
samă de preţul învăţăturii, care aproape totdeauna li lipsise. 
Ei voiră ca copiii lor să nu sufere de atare lipsă. Acei cari 
pulură trimiseră pe fiii lor în străinătate, acei cu mai puţine 
mijloace îi trimiseră să frecuenteze şcolile din ţară. 

Atât printre acei trimiși în străinătate cât şi printre acei 
rămași în școlile din ţară se găsiau tineri plini de talent şi de 
sârguinţă: mulţi din ei ajunseră la situaţii cu vază, fură oameni 
însemnați. Nevoia de oameni erà atât de mare încât chiar 
mulţi din acei cari făcură numai studii incomplecte ajunseră 
departe. 

Răpegiunea cu care această clasă crescù ca număr, ca 
avuţie şi ca putere este uimitoare. 

Precum erà firesc, ea luă poziţiune împotriva boierimii 
care, dela început, o primi cu o bănuială şi o răceală foarte jus- 
tificate cătră unele elemente ce se înălţase prin mijioace puţin 
curate, dar absolut nejustificate cătră elementele meritoase cari 

se înălțase prin muncă cinstită sau prin talent şi cereau să ocupe 
locul cuvenit la soare acestui merit şi acestui talent. Erau îm- 
pinşi spre ideile înaintate prin originea şi creşterea lor, chipul în 
care fură primiţi de boierime îi câştigă şi mai muit acelor idei 
Căpeteniile partidelor înaintate se grăbiră să-i îmbrăţoşeze. 

Boierimea mică, cel puţin în majoritatea ei, nu arătă oa- 
menilor noui aceeaş răceală ce i-o arătase boierimea cea mare; 
îi privi din capul locului ca semeni. 

Din rândurile acestei clase noue care avea să dea ţării 
aproape totimea funcţionarilor civili şi militari, a corpului pro- 
fesoral şi a profesiunilor liberale, ieşi clasa care de acum ina- 
inte avea să se găsească mai cu deosebire faţă în faţă cu tă- 
rănimea, mulţi din nouii proprietari ai moșiilor ce le pierduse 
sau aveau să le piardă boierii şi aproape totimea arendaşilor 
români. Am văzut pănă acuma pacatele boierilor faţă de ob- 
ştie, vom vedea de acum înainte purtarea acelora cari inlocuiră 
pe boieri față de aceeaş obştie. 


5. Schimbările aduse de lupta pentru Unire şi pentru legea 
rurală în starea sufletească ţaranului român. 


Ţaranul din Ţara Românească auzise vorbind pentru 
întăia oară de drepturile lui la 1848; acel din Moldova le auzi 
pomenite numai la 1857, unul şi altul fusese pănă atunci de- 
prinşi să audă vorbindu-se numai despre îndatoririle lor. Se 
găsiră, dela 1857 încoace, oomeni destui cari, cu bună sau cu 
rea credinţă, să-i deştepte asupra acelor drepturi şi să-i îndemne 
a se luptă bărbătește pentru cucerirea lor. Măsurile luate de 
guverne, circulările lui Kogălniceanu, ecoul discuţiunilor din 
Adunare, contribuiră a face pe ţaran să priceapă că se pregătiă 
o schimbare însemnată în soarta lui. Vedeau ridicându-se o 
mulțime de oameni noui, mai cu samă mici funcţionari, cari li 
repetau într'una că vremea boierilor a trecut, că Vodă şi cu 
guvernul ţin cu oamnenii şi vor să facă ca aceștia să dobân- 
«dească dreptul lor, să capete câte o bucată de pământ şi să nu 
mai fie bătuţi de boieri. Ori ce alt popor în asemene imprejurări, 
Sar fi sculat şi, văzând că întârzie dreptatea lui Vodă, şi-ar fi 

făcut-o singuri, îmbogăţind istoria Europei cu acea a unei noue 
jacquerie. Tunurile de lemn de cireş ar fi fost de puţin ajutor 
împotriva unei asemene obşteşti mişcări. Dar țărănimea română, 
cu toate aţâţările, urmă să rabde în linişte. 

La această rabdare contribuiau, pe lângă blândeţa şi o- 
roarea ei de sânge, tcama ca nu cumva, la urma urmei, lucru- 
rile să nu se întoarcă iar altfel, iar spre folosul temuţilor boieri 
şi, mai cu samă, apatia şi lipsa de energie, roade firești a unor 
veacuri de robie, de neputinţă și de oarbă supunere. 

Totuş nu cred că această răbdare să fi mers la infinit, 
sînt dimpotrivă încredinţat că dacă Cuza şi Kogălniceanu n'ar 
fi grăbit desăvârşirea ruperii legăturilor dintre săteni și stăpâni, 
răscoalele ar fi isbucnit şi stăpânii in acest timp, cu toate ţipe- 
tele lor, erau departe de a-și da samă de gravitatea stării în care 
se aflau. Vedeau nemulțămirea ţaranilor, dar o puneau ex- 
clusiv în sarcina instigatorilor, atât în acea a instigatorilor în 
slujbă, cât şi în acea a instigatorilor în afară din slujbă. Tăgă- 
duiau ca în țărănime să fi existat nemulțămiri afară de acele 
stârnite de aţâţări, tăgăduiau și fiinţa ori cărei pricini de ne- 
mulțămire, susțineau că ţaranul este mulţămit cu soarta lui. 
Erau de bună credinţă când își inchipuiau şi susțineau că pie- 
rind ațâţările va pieri şi nemulțămirea !). 

Sigur este că taranii au fost mulțămiţi cu reforma dela 
1864 şi că nu şi-au dat samă decât mult mai târziu cât de 
şchioapă erâ. Strigară în multe locuri şi reclamară împotriva 
chipului în care acea reformă a fost aplicată; împotriva atri- 
buirii lor a locurilor slabe, împotriva calificării de imaşuri date 
unor ponoare, împotriva tăierii drumului la adăpătoare și a păs- 
trării, pe sama proprietarilor, a unor bucăţi de loc în cari nu 
puteau să nu scape vitele; dar în deobşte erau mulțămiţi, căci 


1) Dictonul „tempora mutantur et nos mutamur in illis“, nu este 
deci totdeauna adevărat. Timpurile s'au schimbat, nemulțămirea țărănimii 
a devenit cât se poate de acută, dar adversarii reformelor au aceeaș 
mentalitate ca la 1857—1864, ei susțin și azi că nemulţămirea ţărănimii 
este datorită ațâţărilor şi că dispărând aţâțările vor dispărea şi nemul- 
țămirile. Inconştienţi atunci, ei sunt inconștienţi şi astăzi, cu deosebirea că 
inconştienţa, astăzi, după mișcarea de astă primăvară (fără a mai vorbi 
de alte simptome şi prodrome anterioare), este sau o crimă sau o nebunie). 

stăpâniau fiecare petecul lui de pământ, fără grijă că harapnicul 
feciorului boieresc îi va scoate din bătătură sau din ogor pentru 
a-i duce la munca silită pe lanul boieresc. Nenorociţii nu ştiau 
cât de curând aveau să se întâlneaseă iar cu acel harapnic ce 
avea să se facă mai neîndurător şi mai usturător decât ori când. 

Lupta pentru Unire şi pentru reforma rurală rupsc far- 
mecul alcătuit prin veacuri de abuzuri și de samovolnicii, care 
adusese pe taran la credința atât puterniciei stăpânului faţă de 
el. Văzu puterea boierească învinsă în folosul lui de cătră 
Domnie; văzu oameni la a căror ridicare dela nimica, adesea 
dela mai puţin decât el însuş privise, sculându-se cu sumeţie şi 
înfruntând pe boier. Incătușat încă în lanţurile obiceiurilor şi 
a desprinderilor cari devenise o a doua fire pentru el, nu cu- 
teză încă să puie şi el piciorul în prag, cu hotărire, să pri- 
vească pe stăpân în faţă, ochi în ochi și la ridicarea biciului 
să răspundă prin ridicarea toporului, dar ştiă acum că aceste 
lucruri se pot face: între trecut şi viitor se săpase în şapte ani 
un hogaș mare, care din zi în zi avea să se lățească şi să se 
schimbe în prapastie. 

Aceşti şapte ani înseamnă un urieș progres intelectual 
făcut de mintea taranului; omul primitiv şi fără cultură ce-l 
găsise Regulamentul Organic, rămăsese tot fără cultură, tot 
primitiv, dar fusese atins de suflarea ideilor apusene, înrâurit 
de ele, mintea lui se făcuse mai puţin primitivă, eră acuma 
mai ageră, mai sceptică, mai pregătită pentru critică. 

In punctul de privire moral însă acest period avu din ne- 
norocire asupra ţaranului o înrâurire rea. Priveliştea miilor de 
oameni ce-i cunoscuse lipiţi pământului şi pe cari după curgere 
de câţiva ani îi vedea cu stare ce-i părea frumoasă şi cu putere 
ce în ochii lui eră mare, şi cari ştieă că au ajuns acolo nu prin 
muncă harnică şi cinstită ci prin mlădiere, înselăciune şi furt, 
nu pute să fie pentru el decât o pildă rea. Apoi, în tot 
timpul Domniei lui Cuza, suflă peste ţară un vânt de corupere 
şi de jaf de care nu puteă să rămână ferită nici o clasă. 

Ţaranul român nu fusese nici odată religios în înţelesul 
adevărat al cuvântului; religia lui eră alcătuită dintr'un şir de 
superstițiuni, de obiceiuri şi de practici ai căror sens nu-l înţe- 
legea. Totuş, cu toată starea primitivă şi cu toată lipsa desă- 


www.dacoromanica.ro 


438 


vârşită de cultură a preoțimii, aceste superstițiuni, obiceiuri şi 
practici, unite cu cele câteva învățături frumoase ale Scripturii, 
cari vrând nevrând pătrunsese pănă la el, alcătuiau pentru dânsul 
un frâu salutar: Erà reținut dela o mulţime de fapte reprehensi 
bile prin frica de pacat. Această frică de pacat, unită cu firea 
lui blândă, făcea din ţaranul român de dinainte de 1857 un om 
de omenie, un om bun, un om de treabă în toată puterea 
cuvântului. 

Modul în care se făcu secularizarea bunurilor mănăstirești, 
atât a celor închinate cât şi a celor neînchinate, dădură o grea 
lovitură respectului lui pentru biserică și contribuiră mult la slă- 
birea salutarului frâu religios. 

Văzând că ocârmuirea își bate joc nepedepsită de arhierei 
şi de mănăstiri, că li ieă averile, despoaie o mulţime de bi- 
serici de cele sfinte, le lasă aproape pe toate să se risipească 
fără îngrijire şi izgoneşte din multe schituri pe călugării şi că- 
lugăriţile cari jurase să moară într'insele, ideea ce-și făcea el 
despre puterea Bisericii şi a Credinţii, nedespărţite în gândul 
lui, nu puteau decât să, slăbească. 

Dacă adăogim la aceste, împrejurări faptul că guvernul, 
chiar după secularizare, nu se gândi macar o clipă la îmbună- 
tăţirea soartei preoților, ceea ce făcu că recrutarea lor deveni 
din zi în zi mai anevoioasă, de oare ce toți oamenii inteligenţi 
fugiau de o carieră care osândiă pe membrii ei la mizerie, la o 
stare degradată și la un traiu greu prin sate, pe când găsiau cu 
înlesnire alte îndeletniciri cari li închezeșluiau o soartă mai 
ușoară, mai folositoare, mai măgulitoare pentru amorul lor 
propriu şi mai plăcută. 

Numărul bisericilor rămase treptat fără preoţi în cursul 
Domniei lui Cuza este foarte mare: de atunci s'au deprins ţa- 
ranii, mai ales în Moldova, a nu mai merge la biserică in fie- 
care Duminecă sau zi de sărbătoare. 

Starea materială a țărănimii rămase aceeaş ca sub regimul 
regulamentar, ea nici nu scăzu nici nu spori, sistemul rămâ- 
nând acelaș. Dacă cerealele atinseră nişte prețuri mai mari decât 
altădată, stăpânii în Moldova nu măriră întru nimică preţurile 
cu cari plătiau muncile. La 1864 cele oficiale mijlocii (pentru 
muncă contractată de mai nainte) erau următoarele, după 

cum face cunoscut Ministerul de Interne Consiliului de Stat în 
Iulie 18641): 

Arătura 20 parale (16 bani) prăjina 

Praşilă 5 , (40 ,) , 

Secerea 18 , (15 ,) , 

Coasa 16 „ (14 ,) „ 

Ziua cu 4 boi 3 lei (96 bani) 

» » 2 2 lei 20 par. (80 bani) 
» » braţele 1 leu 20 par. (50 bani). 

In realitate însă aceste preţuri, pentru munca contrac- 
tată de mai nainte, ajungeau pănă la 25 parale (20 bani) 
prăjina de arătură, 60 parale (50 bani) prăjina de praşilă, 
25 parale (20 bani] prăjina de secere, 20 parale (16 bani) pră- 
jina de coasă, 5 lei (1 1. 60 b.) ziua cu carul cu 4 boi, 4 lei 
(1 1. 28 b.) ziua cu carul cu 2 boi, 2 lei (64 bani) ziua cu 
palmele. 

Proprietarii şi arendașii îşi întindeau acuma culturile din 
zi în zi, sistemul de a angajă munca ţaranului de cu iarnă, cu 
preţ cât de jos, eră aplicat în toată ţară pe o scară din ce în 
ce mai mare. 

In Ţara Românească urcarea preţului pânii eră precum- 
pănit prin urcarea dijmei şi a rușfetului. Arendaşii devenise 
acuma toţi agricultori și începuse a impune ţaranilor, peste 
zilele de clacă, rușfeturi din ce în ce mai mari în muncă. 


6. Despre nouele legi şi despre modul aplicării lor 
faţă de ţarani. 


Intreaga legislaţie a ţării fusese transformată. În locul co- 
dicelor lui Calimah şi a lui Carageă întrase în vigoare Codul 
Napoleon, în urma Statutului egalitatea față de lege, față de 
drepturile politice erà desăvârşită pentru toţi. Se crease consilii 
judeţene, se înființase comuna. De această egalitate şi de aceste 
instituţiuni noue se folosi însă numai noua clasă, chipul în care 


1) D. C. Sturdza-Şcheeanu, Op. cit., II, p 881. Aceste preţuri se so- 
cotesc după cursul din laşi, de 37 lei vechi galbenul. 

eră tratat ţaranul ramase aproape neschimbat. El urmă să fie 
împilat, maltratat și umilit în relaţiunile lui cu marele cultivator, 
arendaş sau proprietar. Am văzut mai sus cum proprietarii şi 
arendaşii partizani ai sistemului vechiu răspunsese la interdicţia 
de a mai bate!), acei prieteni ai nouei stări de lucruri şi ari 
aparţineau clasei noue erau în cele mai multe cazuri și mai 
lacomi şi mai brutali, iscodeau adesea stoarceri şi maltratări 
de cari oamenii regimului vechiu rămăsese străini. 

Funcţionarii cei noui erau tot atât de brutali ca şi acei 
vechi, cu toate poroncile lui Kogălniceanu şi ale lui Golescu 
bataia urmă să alcătuiască principalul, aproape singurul mijloc 
de aducere la îndeplinire a ordinelor Guvernului și de execu- 
ţiune. 

În schimb însă jaful lor eră mai împovărător, căci erau 
mai mulţi: justiţia rămâsese tot coruptă, iar hatârul îşi pastră 
neatinsă domnia întemeiată de veacuri cu singura deosebire că 
de el se împărtășiau acuma mai mulţi, 

Cumplita lipsă de cultură a ţaranului şi obiceiurile de oarbă 
supunere întrate în firea lui făceau ca vajnicile arme ce i se 
dădeau în mână, sufragiul universal şi înfiinţarea comunelor ru- 
rale, să rămâie neîntrebuinţate de el în apărarea inlereselor sale. 


1) O dovadă despre gradul pănă la care erau platonice măsurile 
lui Kogălniceanu şi despre slăbăciunea ocârmuirii o găsim îu propria lui 
mărturisire: „Ba sunt chiar moşii unde însăș administraţia nu poate răs- 
bate. Jandarmii se leagă cot la cot, subprefecţii sunt siliţi să încunjure 
moșia, în unele locuri chiar însuș proprietatea Guvernului nu se res- 
pectează, precum s'a întâmplat la o moșie din ţinutul Romanului, unde 
proprietarul a secfestrat tărăboanţele, căruțele, boii a unui antreprenor 
al departamentului lucrărilor publice!“ (Discursul din şedinţa dela 17 Fe- 
vruarie 1861 a Adunării Moldovei. V. mai sus). 


www.dacoromanica.ro 


CARTEA IV 


DESVOLTAREA CHESTIEI ȚĂRĂNEȘTI 


REGIMUL TOCMELILOR AGRICOLE 


CAPITOLUL I 
DESPRE LEGILE DE TOCMELI AGRICOLE 


1. Intăia lege de tocmeli agricole. 


Legea rurală lipsise pe proprietari şi pe arendaşi de munca 
asigurată a boierescului (clacă). Cu această muncă asigurată ei 
lucrau în Moldova cu mult cea mai mare parte, în țara Româ- 
nească totimea întinderilor ce le cultivau. 

Erà acuma dc prevăzut că unul din cusururile de căpetenie 
ale legii rurale, mai ales în ce priviă Moldova, să fie îndreptat. 
Legea rurală atribuise ţaranilor câte o întindere de pământ in- 
fimă, pe care puteau trăi, dar nu aveau cum să sporească. Insă 
aceeaş lege rurală desființase munca obligatorie datorită de să< 
teni proprietarilor, munca cu ajutorul căreiă aceşti de pe urmă 
cultivau marile întinderi de cereale alcătuind venitul de căpe- 
tenie al moşiilor lor. De acuma înainte aveau să se tocmească 
cu ţaranii pentru munca trebuitoare spre cultivarea acelor în- 
tinderi de pământ. lată deci că sosise pentru sateni prilejul ca 
munca lor mântuită de robia boierescului s'o vândă în condi- 
țiunile cele mai prielnice lor şi folosindu-se de faptul că pro- 
prietarii nu aveau cum să-și cultive moşiile fără ajutorul lor, 

să li vândă muncă puțină şi să ieă cu chirie dela stăpâni cât 
mai mult pământ pentru socoteala lor. In Țara Românească, 
unde taranii erau deprinși să cultive întinderi mari de lot, mun- 
cind stăpânilor numai puţinul boieresc impus de aşăzământul 
țării lor, ei aveau acuma prilej să înceteze cu desăvârşire de a 
mai lucră pentru stăpân, făcând învoeli pentru prisoase şi mai 
folositoare decât în trecut, de oarece erau acuma cu desăvârşire 
stăpâni peste târgul muncii. Şi de fapt, în Ţara Românească, 
în primii ani cari urmară după legea rurală, ţaranii liberaţi de 
clacă, nu mai munciră de loc pentru arendași, ci se mărginiră 
a luă dela ei prisoase în dijmă, pe cari lc capatară cu condi- 
ţiuni mai prielnice decât în trecut. 

Altfel însă stăteau lucrurile în Moldova unde țaranul fu- 
sese desvățat cu sila de a face plugărie pe sama lui. Sosise 
prilejul de a-l face să ieâ acest obiceiu, dar pentru aceasta tre- 
buiau timp şi măsuri de încurajare; se făcu tocmai contrarul. 

Cădea sub simţ că sistemul în puterea căruia o mână de 
oameni, proprietari şi arendaşi, se folosiau de beneficiul plugă- 
riei a trei şferturi din ţară, pe când obştia plugarilor de baştină 
şi de meserie eră redusă, în cazul cel mai favorabil, la rolul 
de salariaţi prost plătiţi, eră viţios și că ocârmuirea erà datoare 
să ieă măsuri pentru a ajunge ca pe viitor obştiă să se bucure 
de cea mai mare parte din folosul dat de cultura pământului. 
Insă ocârmuirea făcă tocmai contrarul: ea dădu tot sprijinul ei 
marilor cuitivatori, împiedecând în cei mici orice iniţiativă, orice 
năzuinţă de a se face plugari de sine stătători. 

Cu tot votul universal hărăzit de Statut, puterea și influ- 
enţa politică rămăsese monopolizată de o neînsemnată minori- 
tate în care proprietarii şi arendaşii, atât vechi priviligiaţi cât 
şi oameni noui, jucau direct sau indirect un rol cu desăvârşire 
preponderent. 

Ei erau foarte îngrijiţi de noua stare de lucruri. Ştiau că 
chipul în care fusese aplicată legea rurală pe teren mănţinuse 
în cele mai multe cazuri ţaranul moldovan în dependenţa pro- 
prietarului, mai cu samă prin lipsa de pășune sau prin situa- 
țiunea pășunii; ştiau că plata birului, a ratei răscumpărării 
clăcii aveau să-l sileacă să se împrumute dela ei cu bani. Erau 
deci încredințaţi că vor puteă să închipuie munca lor trebuitoare 

pe preţurile ieftene din trecut. Dar li lipsiă închezeșluirea că 
munca contractată va fi îndeplinită, se spăriau la gândul, că la 
caz de neieşire a ţaranului la muncă, vor fi reduşi la intenta- 
rea şi purtarea de procese individuale cu sute de locuitori, lip- 
sindu-li munca la momentul oportun şi pânea stricându-li-se pe 
câmp. Li trebuiă o lege care să închezeșluiască executarea 
muncii tocmite, s'o facă de tot sigură ca boierescul. 

Chiar din toamna anului 1864 ei începură să se agite. O 
petiţiune acoperită de un număr însemnat de iscălituri fù pre- 
zentată Senatului, care în şedinţa dela 22 Ianuarie 1865, decise 
că: „Senatul văzând că în: privinţa contractelor pentru lucrul 
agricol şi executarea grabnică a unor asemene contracte nu 
există nici o lege specială, căci deşi se prevede în legea civilă 
cele legiuite sub rubrica de obştie: pentru tocmeli, dar acele 
nu pot fi aplicabile la trebuinţile agricole, pentrucă de s'ar trată 
asemenea chestiuni prin canâlul judecătoresc și nu s'ar execută 
administrativ în grabă, ar încercă agricultura sminteli produ- 
cătoare de însemnate pagube, ce poate nu ar fi în stare căl- 
cătorul contractelor a li plăti, găsește cuviincios a se îndreptă 
petițiunea guvernului pentru a se formă un proiect de lege ad- 
ministrativ rural ce ar înfățoșă toate garanţiile posibile“ 1), 

Guvernul ceruse părerile consiliilor generale asupra ches- 
tiunii încă dela 8 Ianuarie. Toate „au aplaudat la această ini- 
tiativă, au exprimat recunoştințele lor Guvernului, şi au cerut 
în unanimitate grabnica elaborare a unei asemene legi, pro- 
puind diferite proiecte .. .“ 2). 

Proiectul elaborat de Consiliul de Stat fu prezentat Ca- 
merii în şedinţa dela 7 Dechemvrie 1865. Expunerea de motive 
foarte scurtă întemeiă prezentarea legii pe „necesitatea să se 
asigure mai întăiu buna credinţă şi exacta îndeplinire a libe- 
relor tocmeli pentru lucrări agricole“ 3). 

Proiectul de leget) incepea prin declaraţia că „munca agri- 
colă este liberă“ şi nu va fi îndatoritoare decât prin tocmala 


1) D. C. Sturdza-Șcheeanu, Op. cit., II, p. 1039. 
2) Ibid., Ibid., p. 1040. 
5) Ibid., Ibid., p. 1061. 
*) Ibid., ibid., p. 437. 

de bună voie, potrivit cu legile în ființă (art. 1). Apoi cuprinde, 
sub nume de tocmeli pentru lucrări sau munci agricole, numirile 
tuturor feliurilor de munci agricole uzitate în țară, transpor- 
turile şi angajamentele servitorilor agricoli (art. 2). 

Hotăreşte că „pentru a se pute bucură de beneficiile 
legii,“ toate tocmelile pentru muncile prevăzute trebuesc legalizate 
şi înregistrate (art. 3). 

Ele nu se pot face pe mai mult de cinci ani, cele pe mai 
mulţi ani fiind nule (art. 4). 

Se poate cere anularea tuturor tocmelilor de muncă 
făcute pentru un prej de mai puțin de jumătate din pre- 
urile locului unde are a se face munca într'o depar- 
tare de 4 miriametri. Această anulare se poate cere numai 
de lucrător, numai în termen de 10 zile după începerea muncii 
şi depunând prețul ce a fost primit impreună cu o dobândâ de 
zece la sută. Anularea se pronunţă în termen de trei zile de 
consiliul comunal local, cu recurs în termen de şase zile la ju- 
decătorul de plasă (art. 6). 

Contractul nu se poate cedă sau vinde la altă persoană 
„fără voia expresă şi înscrisă a muncitorului“ (art. 7). 

Când obiectul tocmelii s'a pierdut sau s'a scos din întrebuin- 
tare prin împrejurări neatârnate de voința părţilor, contractul 
se desface şi muncitorul restitue fără dobânda banii primiţi, 
scăzându-se zilele pierdute cu transportul și partea de muncă 
făcută (art. 8). 

In cazul de epizootie, când ar muri vitele muncitorului 
sau prin mărginirea unor localităţi de cătră administraţie nu s'ar 
puteă intrebuinţă vitele lui la munca ce erà îndatorat s'o facă, 
muncitorul va înapoiă banii fără dobândă, scăzându-sc eventual 
munca făcută de el (art. 10). 

„Banii luaţi pentru muncă agricolă se vor implini 
cu privilegiu, capete şi dobânzi, inaintea tuturor datoriilor 
muncitorului, îndată după datoriile cătră Stat, comună 
sau cheltuielile de judecată, din verice avere a muncitorului 
dator, afară de pământul şi casa pe care s'a împroprietărit după 
legea rurală şi afară de plugul, carul sau căruţa sa, doi boi 
sau o vaca, un rând de haine pentru dânsul şi familia lui şi nu- 

trimentul necesar lui, familiei sale precum și vitelor de mai 
sus pentru o lună de zile“ (art. 11). 

Prescripțiunea acestor datorii este acea prevăzută de Codul 
civil pentru închirieri (art. 12). 

„Preţul muncii se va statornici în bani sau în producte, 
sau arendare de pământ, sau în lemne de foc ori de construc- 
țiune, sau de rotărie“ (art. 13). 

Modul de inregistrare în registrele speciale șnuruite, sigi- 
late și subscrise de autoritatea judeţiană și pastrate la primăria 
fiecărei comune, penalităţile la cari sunt supuşi primarii, no- 
tarii şi subprefecţii în caz de neregulă şi de nepriveghere, sunt 
prevăzute în Capitolul II al proiectului, în articolele 14—29. 
Acelaş capitol mai cuprinde (art. 22) dispoziţia că consiliile 
comunale vor luă, pentru fiecare înregistrare și legalizare de 
tocmeli pentru munci agricole, câte 0,50 la sută „socotit pe preţul 
tocmelii“ şi plătit de amândouă părţile. Mai cuprinde interdicţia 
de „a opri (afară numai de cazul când ar urmă sechestru) din 
banii cuveniţi muncitorilor agricoli, sub nume de sechestru 
pentru datorii sau daraveri cătră alte persoane“ (art. 27). In 
fine tocmelile agricole se vor putea face sau individuale sau 
colective, dar muncitorii ce se vor angajă printr'însele nu vor 
fi nici odată solidari,) fiecare fiind răspunzător numai pentru 
sine (art. 29). 

Capitolul cel mai interesant însă este al III-lea care tra- 
tează despre executarea contractelor agricole sub titlul de Ju- 
risdicție şi Competenţă. 

Executarea tocmelilor pentru munci agricole se de- 
clară de singură competența şi jurisdicțiunea puterii ad- 
ministrative; ea se hotăreşte fără apel şi se execută de 
autoritatea comunală (art. 30). 

Amenzile şi penalităţile orânduite prin această lege 
se aplică de administraţie sau de ofițerii de dorobanţi şi 
se execută fără apel (art. 31). 

Executarea tocmelilor se face in modul următor: 

Intăiu, primarul îndeamnă pe muncitorul cari au contractat 
munci agricole să-şi îndeplinească tocmala (art. 32); 

AI doilea, îl deşteaptă să iasă la muncă prin somaţie li- 
pită la ușa muncitorului (art. 33 şi 34); 

Al treilea, îl constrânge. Dacă muncitorul nu dă urmare 
deşteptării în 24 ore, primarul convoacă consiliul comunal iar 
acesta dă mandat de aducere. Prin acest mandat vătăşelul, 
dorobanţul sau ori alt funcţionar comunal „are puterea să ieâ pe 
muncitor de a-casă, când şi de ori unde l-ar găsi, fie în lucru la 
altul fie liber“. Iar in caz de împotrivire „atât locuitorii de 
veri unde cât şi autorităţile locale sunt datoare a-i da ajutărul 
trebuitor pentru a-l constrânge şi a-l duce la muncă“ (art. 
33 şi 36). 

Pricini de „iertare“ pentru neurmarea muncitorului sunt 
boala dovedită, lipsă din comună pentru chemare la îndeplinirea 
obligaţiunilor militare sau la alegeri. In asemenea caz munci- 
tosul restitue banii primiţi plus o dobândă de 10 la sută (art. 
37 şi 38). 

Guvernul sub nici un cuvânt nu poate da ordine de sus- 
pendare, execuţiune sau împlinire (art. 39). 

Acest proiect de lege nu fu discutat de Cameră înainte de 
11 Fevruarie 1866. După căderea lui Cuza, fu modificat de 
ministerul lui Ion Ghica şi trimis, spre a fi studiat, Consiliului de 
Stat cu o expunere în căteva rârduri care motivà prezentarea 
lui pe faptul că „munca obligatorie fiind înlocuită prin muncă 
liberă, este de mare necesitate ca pentru desvoltarea agricul- 
turii să se asigure mai întăiu buna credinţă și exacta îndepli- 
nire a liberelor tocmeli între proprietarii de moşii şi locuitorii 
cultivatori“. 

Acest proiect fu aprobat fără modificare de Consiliul de 
Sfat şi votat iarăş fără aproape nici o modificare de Cameră 
în şedinţa dela 10 Martie 1866. 

Legea votată de Cameră se deosebeşte de proiectul cei 
fusese depus la Decemvrie 1865 mai ales prin faptul că era 
mai simplu şi mai concis: principiile rămaseră aceleași. Execu- 
tarea rămâneă aceeaş fiind numai făcută mai expeditivz, prin su- 
primarea îndemnării, a deșteptării scrise şi a mandatului de 
aducere dat de consiliul comunal; ajungeă acuma ordinul verbal 
dat de primar vătăşelului. lată textul legii în această privinţă: 
„Primarul, prin mijloacele executive de cari dispune, va aduce 
îndată pe datornic la munca pentru care s'a tocmit“. 

Sar putea umpleă volume cu denunţările ce de douăzeci 

de ani se făcuse în public, în presă, in parlament, împotriva 
muncii silnice regulamentare, impotriva faptului că ţaranul erà 
scos din lege, că nimic nu-i garantă demnitatea de om, Jiber- 
tatea şi inviolabilitatea domiciliului. 

Şi acum, după oborârea tuturor instituţiunilor vechi, după 
punerea ţaranului, în Jegea scrisă, pe un picior de egalitate de- 
săvârşită cu foștii privelegiați; după ce glasul lui aveà în sfatul 
țării aceeaş valoare ca glasul ori cărui fruntaș, după ce fusese 
declarat proprietar pe partea de pământ pe care se hrăniă, 
foştii privilegiați, în unire cu oamenii noui ce se ridicase la pu- 
tere, veniau, printr'o singură trăsătură de condeiu, să-l pună afară 
din: lege. Noudzeci și cinci de sutimi ale naţiunii române 
erau, prinir'această lege, puse afară de orice lege. Căci 
pe când restul naţiunii îşi avea înviolabilitatea domiciliului şi 
libertatea personală închezeșluită, neputând nime să calce în 
casă omulului şi să-l aresteze decât în puterea unui mandat 
emis de un magistrat, casa țaranului se puteă calcă oricând, 
el se putea arestă şi duce pe câmp pentru executarea unui con- 
tract de muncă pe simpla poroncă a unui primar rural, incapa- 
bil şi supus erbeşte poroncilor subprefectului, aproape totdeauna 
în solda proprietarului sau a arendaşului. Şi această putere 
exorbitantă dată pe hârtie primărului rural, în realitate însă ad- 
ministraţiei, această tagadă a drepturilor cetățeanului! făcută 
obştiei, nu se mărginiă la câteva cazuri excepţionale ci erà 
aplicată exercitării îndeletnicirii de toate zilele a obştiei, singu- 
rului ei mijloc de câştig. Țărănimea română, obştia naţiunii erà 
pusă în afară de lege, supusă unui regim de excepţiune tocmai 
în privinţă exercitării meseriei ei de toate zilele. 

În parlamentul român, care acuma nu mai eră un 
parlament boieresc şi în care clasa superioară nou născută 
eră bogat reprezentată, nu se găsi un glas care să se 
ridice pentru a protestă împotriva acestei batjocuri, îm- 
potriva acestei neomenii! 

Dacă judecând în chip cu totul objectiv legea ca lege, 
ea este nejustificabilă, apoi ce să zicem când ne gândim la îm- 
pilările, la jafurile, la cruzimile cărora nu putea să nu deă loc, 
date fiind, de o parte lipsa de scrupul şi lăcomia obştiei aren- 
dașilor şi a multor proprietari, pe de alta lipsa de orice garanţie 

morală, de orice capacitate, din partea organelor administrative 
chemaţi a o aplică. Orice om ce-şi cunoştea ţara nu se putea 
îndoi că o mare parte din contractele ce aveau să se execute 
cu atâta strășnicie vor fi dobândite prin înşelăciune, camătă şi 
jaf şi că executarea lor aveă să dea loc la tot feliul de neomeniii. 

In realitate această lege a tocmelilor agricole nu este un 
lucru nou ci un lucru vechiu, legiuitorii Consiliului de Stat al 
lui Cuza n'au avut nevoe să-şi frământe mult minţile pentru 
a-i găsi bazele: le-au aflat în legiuirea dela 1851 a lui Barbu 
Ştirbei, în care găsim toate principiile şi multe din amănuntele 
şi formalităţile ei. Sunt însă două deosebiri, dar amândouă în 
favoarea legii lui Ştirbei. 

In vremea lui Ştirbei nu încape îndoială că, în caz de ne- 
supunere la lucru a locuitorilor, ei erau executaţi de adminis- 
traţie, mijlocul executiv de căpetenie întrebuințat fiind bataia, 
dar bătrânii avuse pudoarea să nu înscrie în lege principiul con- 
strângerii corporale la muncă, se stabiliă numai datoria satea- 
nului de a despăgubi pe proprietar. 

Art 141, § 6, al legiujrii!) zice: „Satenii cari, fără vre-o 
împiedicare provilnică, nu vor urmă numai decât unei asemene 
chemări, vor fi răspunzători pentru orice pagubă va izvori pro- 
prietarului dintr'acestea“. 

Legiuitorul dela 1865—66 sărind cu hotărire şi mai înapoi 
decât legea lui Ştirbei, nu se sfieşte să înscrie în textul legii 
constrângerea manu militari a datornicului la lucru. 

A doua deosebire este poate şi mai caracteristică. Legea 
dela 10 Martie 1866, atât de draconică pentru muncitor, nu pre- 
vede absolut nici o garanţie pentru dânsul în cazul când pro- 
prietarul sau arendașul nu-şi îndeplineşte îndatoririle cătră el. 
Legea se aplică tuturor tocmelilor agricole, cuprinzând şi închi- 
rierile de pământ pe parte din producte, dar ea nu conţine 
macar un singur articol îndatorind pe proprietar sau arendaș 
să dijmuiască la vreme şi nici o pedeapsă pentru acel ce nu 
va dijmui la timp. Doară legea nu eră făcută pentru binele ța- 
ranului, ci numai pentru binele proprietarului sau pentru acel 
al arendașului. 


1) D. A. Sturdza-Scheeanu, Op. cit., I, p. 704. 

Mult mai echitabilă eră în această privinţă legea lui 
Ştirbei: paragraful 8 al articolului 141 hotăreşte că „proprietarul 
este dator să înceapă dijmuitul îndată ce se va adună fiecare 
fel de producte şi să isprăvească această lucrare cel mult în 
soroc de 10 zile, ca să poată şi sătenii săşi ridice ale lor la 
vreme. 

Iar paragraful următor, al 9-lea al acelueaş articol, hotăreşte 
că: „Când proprietarul fără vre-o pricină bine cuvântată, va lasă 
să treacă acest soroc, atunci sătenii dinpreună cu preoţii și de- 
putaţii satului să dijmuiască însuşi holdele lor şi să ducă în 
curtea proprietarului dijma ce i se cuvine“. 

Iată deci cum, nu trecuse nici doi ani dela lovitura de 
Stat, săvârşită sub cuvânt de slobozirea ţaranului român de 
sub robia muncii silnice regulamentare, când întăia Adunare 
aleasă sub regimul Statului, Adunare care nu mai eră expre- 
siunea vechei clase boereşti, ci în majoritate eră alcătuită din 
oameni cari fusese potrivnicii boierilor, introducea din nou, în 
folosul intereselor ei şi în sarcina obştiei poporului român, munca 
silnică, mai odios de silnică încă decât altădată. Se urmă deci 
Şi sub noul regim, cu conlucrarea nouilor puternici, vechiul pa- 
cat de a ocroti pe cei puţini şi puternici împotriva celor mulţi şi 
slabi, de a legiferă în dauna celor de ai doilea pentru folosul 
celor dintăi. 


2. Urmările întăii legi de tocmeli agricole. 


Legea de tocmeli agricole dela 1866 alcătuiă o mare gre- 
şală economică. Ea ocrotiă, dădea şi mai multă putere unui 
element puţin la număr, dar puternic prin sine, care monopoli- 
zase tot folosul roadei pământului în Moldova şi luă o însem- 
nată parte din acea roadă în Ţara-Românească. Ea lipsiă obştia 
din Moldova, element economic cu desăvârşire slab, de prilejul 
ce-l aveà acuma să se ridice, ajungând în scurt timp să dicteze 
ea arendașului şi cultivatorului lipsiţi de munca silnică regula- 
mentară, preţurile şi condiţiunile cu cari acea muncă avea să 
se facă. Ea întăriă în Țara Românească pe proprietar şi aren- 
daș, punându-i în stare să dicteze săteanului muntean, element 

economic neasemănat mai puternic decât acel din Moldova şi 
care se află în plin avânt economic. Această lege nenorocită 
ajungea prin sine pentru a împiedecă ridicarea ţaranului mol- 
dovan, pentru a îngreuiă aceâ a taranului muntean. 

Dar independent de dânsa, o nouă nenorocire dădu peste 
nenorocita țărănime românească. Recolta, proastă în anul 1865, 
în care din pricina aplicării legii rurale se făcuse prea puţine 
sămănături, fu aproape cu desăvârşire distrusă de secetă în 
anul 1866; popuşoii nu se făcură aproape de loc. Țaranii fură 
siliți să cumpere popuşoi și, în lipsă de popușoi, orz pentru 
hrana lor, dela proprietarii şi arendașii cari aveau producte 
vechi prin magazii şi, de oarece nu aveau bani pentru a achită 
acele producte, se tocmiră să li plătească în muncă repartizată 
pe cinci ani. Preţurile cu cari cumparau productele erau foarte 
ridicate, adevarate preţuri de foamete, încă mărite de o camătă 
nemiloasă apoi, claie peste gramadă, preţurile -muncilor erau 
de obiceiu cele mai scăzute. 

Cunosc farani pe cari i-aş puleă numi şi nu farani 
bețivi și leneşi, ci gospodari harnici şi cumpătaţi, cu aju- 
tor în casă, cari au muncit cincisprezece ani pentru a 
achită datoria contraciată, în iarna anului 1866—1867, 
pentru cumpararea popuşoilor trebuitori hrânii familiei 
lor. De abiă în vara anului 1881 se izbăviră de cele de pe 
urmă rămăşiţi. 

Şi odată cu seceta grozavă care bântuiă ţara, venise şi 
noua sarcină a ratelor răscumpărării clăcii. Sumele acelor rate, 
însemnate prin ele însuşi pentru acele vremi de bani puţini și 
rari, devenise cu desăvârşire impovărătoare prin faptul secetei, 
în urma căreia ţaranii cari nu făcuse nici macar cele trebui- 
toare mâncării, nu aveau pe ce prinde bani. De oarece percep- 
torul nu aşteptă, țărănimea fu de isnoavă silită să se adreseze 
proprietarilor și arendașilor, atât pentru achitarea banilor pă- 
mântului, cum ziceau sătenii, cât şi pentru acea a birului cu- 
rent. Aceasta fiind o adoua ipotecă asupra muncii lor, ea fu con- 
tractată cu condițiuni şi mai grele decât cea dintăiu; preţurile 
cu cari de astă dată erâ plătită munca fură și mai mici decât 
acele din întăiul contract. 

Cu prilejul discuţiunii, la 9 Martie 1872, a modificărilor 

propuse de guvern la legea de tocmeli agricole, Kogălniceanu 
povesti un caz în care un arendaş luase, pentru fiecare chilă de 
porumb valorând 4 galbeni, dela locuitori, muncă repartizată 
pe cinci ani, în valoare de 20—22 galbeni !). Mai cità alt caz, 
în carc nişte locuitori din ţinutul Fălciului, pentru că nu sece- 
rase 12 fălci, se văzuse condamnaţi să plătească 170 galbeni 
(1.997 lei, 50 bani)?). 

Mulţi din ţarani erau angajaţi acuma pentru întreaga 
muncă ce erau, ei şi familiile lor, în stare să facă în cursul celor 
cinci ani viitori peste acea absolut trebuitoare pentru lucrarea pă- 
mânțului lor propriu. Acei nenorociţi mai având nevoi imperioase 
şi în anii următori, mai cu samă pentru plăţile de făcut Vis- 
teriei şi ne mai având credit la posesorii şi arendaşii la cari 
erau datori, se -vedeau adeseâ siliţi, când nu aveau vreun băiet 
mare, în vârsta de muncă, pe care îl puteau trimite după lucru 
cu ziua în locuri departate, să fugă dela casa lor pentru a 
agonisi banii trebuitori, prin vre-o muncă mai bine plătită, lä- 
sând femeia şi copii să se descurce cum puteau cu munca 
datorită. 

Căci plecarea departe eră singurul mijloc sigur ca să ca- 
pete putinţa de a-și procură ceva numărar, mai ales inainte de 
toamnă. Dacă se duceâ la muncă prin împrejurimi, ştiau să-l 
găsească feciorii boierești și vătăşeii, să-l ieà de pe locul unde 
munciă şi să-l aducă înapoi la munca contractată. In asemenea 
caz, dacă nu eră plecat departe, mai eră un mijloc practic 
pentru a-l face să vie, se maltrată nevasta lui pănă când îl 
aducea înapoi. 

Dar nevoia cea mare erà la praşilă cu acei cari s'indato- 
rise pe prașilă multă. Proprietarul sau arendașul nu-i slăbiă 
din praşila papuşoilor lui pănă ce nu o isprăviau, iar ei, vă- 
zând pe ai lor pierzându-se în buruieni, lasau munca datorită 
pe o zi sau pe două ca să scape bucata lor. Uneori însă, mai 
ales în anii ploioşi, erau în primejdie şi popuşoii proprietarului 
sau a arendaşului care, spre a nu-i pierde, luă şi el strașnice 
măsuri pentru ca nici un om să nu lipsească dela praşilă. Dacă 


1) Acte și Legiuiri, Seria II, Vol. I, p. 15. 
2) Ibid., ibid. 

oamenii ieşiau mai cu greu şi dacă el eră bine văzut de ocâr- 
muire, arendașul cereă și capată ajutor de calaraşi. I se trimeteau 
unul, doi, trei sau mai mulți „calaraşi cu schimbul concentrați 
în serviciu administrativ“ cari executau pe oameni la muncă. 
Feciorii boiereşti cari ştiau pe datornicii îndărătnici, duceau pe 
calaraș la fiecare din ei pe rând. Dacă-i găsiau acasă, calaraşul 
începeă a croi pe om cu biciul pănă ce omul jură că merge 
la muncă. Dacă nu-l găsiau acasă, calaraşul înjură nevasta lui, 
îi ardeă câte un biciu, spăriă copii şi porniă după om pe 
care-l găsiă de obiceiu prăşindu-şi ogorul. Atunci îl luă la ba- 
taie şi-l isgoniă, cu câţi mai aveă pe lângă el, la lanul boieresc. 
Dacă nu găsiă pe nimeni acasă și n'aveâ pe cine să bată, strică 
ce găsiă: străchini, scaune şi apvi plecă după om. Oamenii astfel 
executaţi erau duşi de feciorii boiereşti pe lanul proprietarului 
sau a arendaşului şi acolo, sub soarele arzător, cu usturimea bi- 
ciului vie pe spinarea lor, prăşiau în tăcere, blăstămând în inimă 
ceasul în care se născuse, blăstămând pe acel care-i siliă să-şi 
lase popuşoii, hrana familiei pe anul viitor, să se piardă în buru- 
rueni. Şi asemenea lucruri se petreceau în fiecare an, ce zic, 
aproape în fiecare zi pe vremea prașilei, pe sute de moșii din 
Moldova apoi, deşi pe o scară mai mică, se mai repetau şi în 
vremea secerii. Ceea ce e de mirat, este că cu atâta potop de 
blăstămuri şi de ură, ce în curs de atâţia ani se adună într'o 
țară întreagă, poporul care astfel blastămă în inima lui, ur- 
mează a rabdă şi nu se scoală pentru a zice: destul! 

La datoriile pe muncă contractate de a dreptul cu pro- 
prietarul sau cu arendaşul, se mai adăugau acele contractate 
la Jidov, la crâşmă şi trecute arendașului sau proprietarului în 
contracte de muncă alcătuite după toate formele nouei legiuiri. 
Sarcinile ce apasau pe ţaran în anii cari urmară legii rurale fură 
cumplite, mult mai grele decât acele regulamentare, dar oamenii 
le purtau fără desnădăjduire, mângăindu-se cu nădejdea că ele 
erau doară vremelnice şi că în curând vor scapă şi de datorii 
şi de plata pământului. 

Datoriile se traganară vreme de un lung şir de ani, căci 
în fiecare an rămâneau rămăşiţi cari se transformau în contracte 
noui, pentru alt şir de ani, adăugându-se prea adesea dobânzi 
grele la rămăşiți. 

Şi trebuie ţinut samă de marea parte ce o jucă frauda 
în asemeni transacţiuni; înşelăciunile la alcătuirea contractului, 
măsură cu o prăjină mai lungă sau mai scurtă, după cum îi veniă 
la socoteaiă arendaşului sau proprietarului, încarcare la socoteli 
cu condeie imaginare, netrecere de munci făcute şi câte altele. 

Deşi articolul 8 al legii opri clauzele de solidaritate în 
contractele de tocmeli agricole sub pedeapsă de nulitate, ele to- 
tuş se uzitau şi, lucru de mirare, se executau de... tribunale! 
In şedinţa Camerii dela 9 Martie 1879, cu prilejul modificării 
legii de tocmeli agricole, Lascar Catargiu, Președintele Consi- 
liului, povesti următorul caz petrecut la Brăila: „Nişte locuitori 
au dat zapis, răspunzători unul pentru altul; când sa implinit 
anul, arendaşul li-a vândut vitele. La a doua invoială, locuitorii 
au zis că nu se mai pun chezăşi platnici unul pentru altul 
şi arendașul li-a zis că primeşte, dar atunci să zică că sunt 
solidari; locuitorii au întrebat ce însemnează acest cuvânt 
Şi li sa răspuns că însemnează: să trăiască arendașul! (Ilari- 
tate). La termen arendaşul a mers la tribunal și a chemat în 
judecată pe locuitori. Ei bine, tribunalul a condamnat pe locui- 
tori şi li-a vândut vitele“!). 

In aceeaş ședință a Camerii, tot Lascar Catargiu povestise: 
:„Aș fi adus să vă înfăţoșez o mulţime de învoieli, întărite de 
autoritățile comunale, învoieli ca să lucreze un om 39 de po- 
goane, să care 300 chile la Brăila şi să facă şi 30 zile cu pal- 
mele, și cu clauza că, dacă nu va face toate acestea, să deâ la 
sfârşitul anului 1600 lei ştraf arendaşului“ °). 

Şi în asemene împrejurări lumea şe miră că ţaranul mol- 
dovan nu sa făcut harnic şi nare inițiativă! Cum eră el să 
prindă gust la muncă, când acea muncă i se plătiă pe preţuri 
derizorii, când erà executat la dânsa cu bataie, când erà pus 
să facă muncă ce nu o datoriâ? Cum erà el să ieà loc ca să-l 
cultive pe sama lu. când el nu izbutiă, în cursul unui an, să 
indeplinească şi munca datorită aiurea şi acea trebuitoare pentru 
producerea hrănii lui? Un sistem ca acel în vigoare nu puteâ 
să încurajeze decât trândavia. 


1) Acte și Legiuiri, ibid., ibid, p. 21. 
2) Ibid., ibid. ibid, p. 13. 

Efectele întăii legi de tocmeli agricole nu puteau să fie 
atât de dăunătoare în Țara Românească, unde ţaranul eră mai 
cuprins şi prin urmare mai dârz şi mai deprins de multa 
munci pentru sine din pricina sistemului în vigoare. Totuş 
această lege îl ținù pe loc, împiedecându-l să tragă din starea 
de lucruri creată prin legea rurală tot folosul ce lar fi putut 
trage fără de dânsa, dădu arendaşului mijloacele să-l stoarcă în 
chip neomenos, după pilda povestită de Lascar Catargiu în 
şedinţa dela 9 Martie 1872 şi relatată mai sus. 


3. Modificarea întăii legi de tocmeli agricole la Martie 1872. 


Acest proiect de modificare fu combătut de unii liberali şi 
de Manolache Costache Iepureanu, mai cu samă pe motiv că, 
prin faptul că mănţineă pentru contractele agricole propriu zise, 
acele ce se întăriau la primărie, înterzicerea clauzelor de solida- 
ritate, alcătuiă atât o atingere la drepturile ţărănimii cât şi o punere 
sub tutelă a acelei țărănimii. Această părere combătută de mi- 
nister şi de Kogălniceanu, susţinută de Manolache Iepureanu de 
o parte, de Neculai Ionescu, G. Cantili, D. Văsescu, G. Apos- 
toleanu, N. C. Aslan și alţii, ieşi biruitoare din luptă: articolul 
8, cu oprirea clauzelor de solidaritate, fu suprimat din lege. 

Specificarea muncilor căzând sub regimul excepţional 
al tocmelilor agricole eră mai lămurit făcută; se specifi- 
cau acuma cu amănunţime toate muncile, toate închirierile de 
pământ, toate angajamentele supuse legii de faţă. Ele cuprin- 
deau toate ramurile de ocupaţiune a ţărănimii. Caracteristic de 
spiritul de care erà animată Camera dela 1872, alcătuită în 
majoritate de neboieri, este faptul că, împotriva voinţii lui Lascar 
Catargiu şi a guvernului, ea înăspri încă modul de executare 
al tocmelilor agricole. 

Am văzut că singurul mijloc pentru ţaranul angajat la cå- 
timi mari de muncă, pe fiecare an în curs de mai mulţi ani, să 
poată apucă câţiva bani pe şin pentru satisfacerea vre unei 
nevoi urgenţe, erâ fuga din sat şi ducerea la muncă mai bine 
plătită în locuri departate. Majoritatea Camerii se grăbi să-l lip- 

sească și de acest mijloc de a se sustrage câtva timp credito- 
rului cătră care se legase. Execuţiunea cu calarași uzitată pe 
toată întinderea ţării eră pănă acuma o favoare făcută de ad- 
ministraţie acelor pe cari îl vedea bine, tavoare de altminteri ba- 
nală, care se dobândi adesea dela subprefecţi dacă nu dela 
prefecţi, în schimbul unor consideraţiuni bănești, dar nu necinstiă 
încă legea prin figurarea ei făţișă într'insa. Majoritatea Camerii, 
majoritate o repet alcătuită de neboieri, decise să adauge la 
articolul 13 următorul alineat: 

„In cazul când, după îndemnul şi execuţiunea consiliului 
comunal, locuitorii vor arată îndărătnicire sau vor dosi din co- 
mună, consiliul îndată va cere dela subprefectura locală a-i tri- 
mite ajutor de dorobanţi, necesari în executarea locuitorilor 
îndărătnici sau fugari, în socoteala vinovatului. 

In zadar Kogălniceanu se ridică impotriva acestei dispo- 
ziţii ruşinoase, ce nu eră propusă de guvern, nu figură în 
proiectal miniştrilor, şi eră numai opera comitetului dele- 
gaților. „Aici, Domnilor, este execuţiunea ; și cine va execută? 
Miliţianul, soldatul, fiul poporului chemat să apere patria, îl 
vom vedea la spatele ţaranului, cu biciul în mână, bătându-l 
ca să lucreze. Nu veţi mai vedeâ arestaţi, veţi vedeă ţarani 
ducându-i milițianul cot la cot şi silindu-i să lucreze“ 1). In urma 
unui lung discurs apărând execuţia manu militari al deputa- 
tului G. Brătianu, Camera adoptă articolul astfel cum fusese 
alcătuit de comitetul delegaților, cu 46 voturi contra 32. Este 
drept de adăugit că guvernul nu făcu nimic pentru a împiedecă 
această ruşine. 

Celelalte modificări erau numai chestiuni de amănunţimi, 
făra vre-o importanţă. 

De oarece execuţia prin calarași și clauzele de solidaritate 
existau de fapt şi înainte de Martie 1872, înscrierea lor în lege 
nu produse vre o schimbare mai însemnată în starea de lucruri 
în ființă. Singura deosebire fù că brutalitatea și frauda se ma- 
nifestară mai fără de frâu. 


1) Ibid., ibid., ibid., p. 52. 

4. Legea de tocmeli agricole dela 1882. 


Atât de fără de frâu chiar în cât produseră, semn bun 
pentru ţară, o adevărată mișcare a opiniei publice în favorul 
desființării executării la muncă manu militari. 

Un incident care contribuise mult la această mişcare fù 
acel întâmplat cu prefectul unui ţinut din Moldova în vara 
anului 1881. Ministrul de Interne, C. A. Rosetti, primi la sfâr- 
şitul lui Iunie a acelui an, un denunţ din partea unui număr 
destul de mare de ţarani din acel ţinut, prin care i se făceâ 
ştiut că, de cinci săptămâni, erau ţinuţi cu sila la munca moşiei 
acelui prefect, fără a li se da drumul nici macar pe o zi, astfel 
că toate sămănăturile lor de popuşoi pierise în buruieni. Minis- 
trul de Interne, trimițând fâră de veste pe Secretarul său ge- 
neral la moșia prefectului în chestiune, Secretarul general se 
încredinţă că faptele denunţate erau cu desăvârşire adevarate. 
Spre a împidecă pe oameni să fugă în vremea nopţii, ei dor- 
miau, barbaţi, femei şi copii împreună, închişi în nişte hambare. 
Prefectul fù suspendat la moment și îşi dădu demisia ; cerceta- 
rea urmă, dar faptul nu'fu deferit tribunalelor. De altminteri 
de ce oare sar fi urmărit osândirea acestui abuz de putere, cât 
de monstruos erà el, când abuzuri la feliu şi chiar mult mai 
strigătoare se săvârşiau zilnic în toate ungherile ţării. 

Cunosc cazuri în cari arendaşi (deputaţi in Parlamenltul 
dela 1879—1883), pentru a-şi putea asigură o mare câtime de 
muncă ieftenă şi sigură, făcură să se numească perceptori nişte 
creaturi, foşti vataji ai lor, ştiind că locuitorii acelor sate aveau 
datorii mari cătră fisc şi plătiau cu greu. Îndată numiţi, acei 
perceptori începură se execute pe săteni cu cea de pe urmă 
rigoare pentru achitarea birului. Casierul general trimise în aju- 
torul perceptorilor cete de călărași cu diurne pe contul contri- 
buabililor. Oamenii erau batjocuriţi şi bătuţi de soldaţi care-și mai 
făceau râs şi de câte vre-o femeie, unşi cu noroiu sau cu baligă, 
își vedeau lucrurile din case distruse şi păserile mâncate. Cei 
mulţi din ei, neavând cu ce plăti, alergau după bani în schim- 
bul unor angajamente de muncă. Aici îi aşteptau ticluitorii în- 
tregului plan. Prin persoane interpuse avansau banii datoriţi 
de sat, iar acele persoane li aduceau şi li cesionau contracte de 

muncă agricolă pe cinci ani, încheiete după toate regulile şi 
învestite cu toate legalizările trebuitoare, conţinând condiţiile cele 
mai draconiane, dar pe preţurile cele mai ieftine posibile. 

Iată de altmintrelea ce istorisise în această privință Ko- 
gălniceanu în şedinţa Camerii dela 9 Martie 1872: „Am cunos- 
cut un primar care, după lege, eră şi perceptor; a primit ordin 
să execute pe locuitori pentru plata birului; întró cameră îi 
executau dorobanţii; într'o altă cameră erà un pomojnic, nota- 
rul, care-i sfătuiă şi le zicea: bani are primarul, pentrucă pri- 
marul eră şi arendaş, mergeţi de vă tocmiţi pentru anul viitor 
sau pentru cinci ani; şi observați că executarea se făceâ in 
acele .momente când vitele locuitorilor erau afară la vânzare“ 1), 

Şi să se bage bine de samă că acuma, printre cultivatorii 
cei mari cari uzau şi ubuzau de legea tocmelilor agricole, ve- 
chii privilegiați boierii de neam, nu mai alcătuiau decât o foarte 
mică minoritate. 

In fruntea mişcării pentru oborîrea execuţiunii silite şi re- 
forma legii de tocmeli agricole eră ministrul de Interne, C, A. 
Rosetti. Sezisate de el, toate consiliile judeţene se ocupară cu 
chestiunea şi trimiseră la Bucureşti părerile lor. Cea mai bine 
alcătuită din aceste lucrări este acea a consiliului județean de 
laşi care alcătuise o comisie de studii, iar comisia alesese de 
raportor asupra chestiunii pe D-nul Alexandru D. Holban. Acest 
raport deşi conchide la neaparata trebuință de a mănţine, nu 
numai regimul de excepţiune, dar chiar execufiunea silnică, 
prin constrângere corporală, spre a ocroti interesele marei 
proprietăţi, cuprinde totuş nişte observâţiuni foarte drepte şi 
propuneri pline de prevedere. lată de pildă ce zice despre străş- 
nicia execuţiunilor fiscale pe la ţară, cari aveau drept urmare 
ca taranii să-și robească munca lor pe preţuri de nimica: 

„Agenţii fiscali, pentru împlinirea dărilor cătră Stat, judeţ 
şi comună, sechestrează tot ce găsesc în casa săteanului, vaca 
de lapte, boul de jug, tolul de pe lavita unde doarme, ceaunul 
din vatră şi popuşoiul pentru hrana de pestean; adică tot ceea 
ce este formal apărat de lege. Şi când toate acestea s'au sfârşit 
şi datoria nu s'au achitat încă, începe o execuțiune specială, 


1) Ibid., ibid., ibid, p. 15. 

personală la domiciliu, efectuată prin călăraşi şi vătăşăi — 
pănă ce, exasperal—sdleanul se:duce de se robeşte peste 
capacitatea lui de muncă. Şi putem afirmă că aceasta-i cu 
atât mai neuman,cu cât în multe cazuri aceste dări — pretinse 
din rămăşiți —au fost plătite odată și acum se reclamă din nou, 
pentrucă au fost delapidate de către impiegaţii fiscali. Mare 
parte din contractele oneroase sunt oarecum impuse şi cul- 
tivatorilor şi muncitorilor, prin aceste execuțiuni personale 
cari se efectuează manu militari; fiindcă sătenii caută să 
se împrumute ori unde și cu orice preţ, iar cultivatorii, din teama 
a nu vedea muncitorii lor angajaţi la doi stăpâni, sunt nevoiţi 
să-i îndatorească din nou peste capacitatea lor de muncă. Iată 
răul cel mare — căci din cauza aceasta se formează marea ma- 
joritate a contractelor oneroase în Moldovâ“. 

Iată şi unele din dorinţile exprimate de Comisia de studii 
a consiliului judeţean din Iaşi prin pana D-lui Holban: 

„1. Ca o familie să nu se poată angajâ prin contracte de 
munci agricole peste muncile maxime admise; 

„2. Nici un contract să nu fie valabil dacă în privirea pre- 
țurilor cuprinde sume mai mici decât minimile hotărite; 

„4. Datoriile de pe la crâşme să nu se poată preface, în 
nici un caz, în contracte de munci agricole. 

„6. Pentru rămășiţi de munci nu se admite nici o dobândă. 

„7. Reducerea anilor de contractare dela cinci numai la doi“. 

„Imbelor părţi li se dă o justiţie specială, în care semenii 
lor să-i judece după echitate în mod sumar, fără cheltuieli şi 
fără proceduri de judecătură și fără avocaţi. Prin acest mijloc 
părţile sunt sustrase dela arbitriul primarilor şi subprefecţilor, 
cari pe lângă multe alte neajunsuri, adesea amestecă politica 
de partid în interesele şi ale cultivatorului şi ale muncitorului“. 

In ședințele dela 12 și 13 Noemvrie 1881, se adoptară toate 
concluziunile raportului D-lui Holban şi se fixară în chipul ur- 
mător normele, atât pentru maximul de muncă la care se putea 
angajă o familie, cât şi acele relative la minimul de pref cu 
care avea să se plătească munca. 

Normele adoptate pentru maxirhul de muncă erau: 

40 prăjini praşilă ; 

60 prăjini secere; 

80 prăjini coasă; 

80 prăjini arătură atât pentru toamnă cât și pentru pri-. 
măvară; 

30 zile cu carul între 1 Aprilie şi 1 Octomvrie. 

Normele relative la preţuri erau: 

35 lei noi falcea de prașilă; 

20 lei falcea de secere pusă în clăi şi de coasă pusă în stog; 

25 lei noi falcea de arătură grapată şi sămănată; 

1 leu nou pe zi, ziua cu palmele cu hrană (pentru zilele 
de vară); 

2 lei noi pezi, ziua cu boii, cu hrană (pentru zilele de vară). 

(Precum se vede, pentru praşilă, secere şi coasă, aceste mi- 
nimuri nu întreceau şi chiar nu atingeau maximurile plătite în 
anul 1849). 

Se propune „instituirea în fiecare plasă a unui tribunal 
arbitral agricol expeditiv, compus din un reprezentant al pro- 
prietăţii mari și din un delegat al comunelor plășii ; acest tri- 
bunal aveâ a precurmă definitiv şi de urgenţă, prin o procedură 
sumară, toate diferendele rezultând din contractele de tocmeli 
agricole. El avea putere a ordonă imediat aducerea la indepli- 
nire a hotărârilor sale, prin puterea administrativă. 

Partea din propunerile de mai sus relativă la reducerea 
termenului pe care se puteau contractă munci agricole, fu înscris 
de Ministerul de Interne în proiectul de lege ce-l prezintă Came- 
relor, el fu chiar redus la un an 

Proiectul mai cuprinse asemene şi neîngăduirea de a preface 
în muncă datoriile provenite din băutură. Maximul de muncă 
Şi minimul de preţ însă rămaseră pe din afară, fiind probabil 
privite ca niște măsuri prea intervenţioniste. 

Celelalte modificări din proiectele ministrului erau: 

a) Supresiunea dintre lucrările agricole recunoscute de lege 
a acelor lucrări cari nu însușşesc această calitate ; 

b) Neîngăduirea de a se transportă ţaranii învoiţi afară de 
comune unde s'au încheiat învoelile ; 

c) Regularea operaţiunii dijmuitului ; 

d) Mărginirea de drepturi a încheiă contracte pentru tocmeli 
de lucrări agricole numai de cătră acei cari exploatează moşii; 

e) Simplificarea juridicţiunii, fără a creà însă vreuna specială ; 

f) Supresiunea execuţiuni silite prin constrângere corporală; 

Această lege găsi Camera împărţită în privinţa ei în două 
tabere. 

Agricultorii, chiar acei aparţinând partidului liberal la putere, 
erau în marea lor majoritate împotriva ei, unii pe faţă, ceilalţi 
pe sub mână. Dar de astă dată Camera numără un număr 
însemnat de oameni fără interese agricole şi cu totul indepen- 
denţi de acei cari aveau interese mari agricole. Aceştia nu numai 
că primiau cu bucurie proiectul, dar cereau să se meargă mai 
departe, să se renunţe cu desăvărşire la regimul excepţional 
care ocârmuiă tocmelile agricole, spre a le readuce sub acel al 
dreptului comun. Chiar unii din marii agricultori, şi încă din 
cei ce erau cunoscuţi: ca mai neînduraţi, se raliară cătră această 
din urmă părere, încredințaţi ca mulțămit trecerii lor, vor puteă, 
cu dreptul comun, să stoarcă pe țăran şi mai bine decât sub 
regimul special. 

Oamenii moderați și guvernul nu primiau însă de loc 
această părere. Ei erau incredinţaţi pe de o parte şi cu drept 
cuvânt că, spre a mă servi de oexpresiune fericită a D-lui Carp, 
dreptul comun aveă să fie jaful comun, iar pe de alta, aveau 
convingerea cu desăvârşire greşită că puterea de producţiune + 
țării şi prin urmare bogăţia ei, a: fi primejduite dacă s'ar lipsi 
marea cultură de ajutorul regimului de excepţiune. 

Discuţiunea fù lungă şi laborioasă. La un moment ea fù 
întreruptă şi se alese o comisie de 21 de membri însărcinaţi să 
studieze legea din nou. Legea votată de Cameră fu amendată 
de Senat şi supusă din nou deliberărilor Camerii. Textul votat 
de Senat fu admis de Cameră tocmai în ședința dela 8 Maiu 
1882. Nivelul discuţiunii fu mai ridicat decât altă dată, dar nu 
se găsi nime care să se ridice împotriva sprijinului ce se dădea 
sistemului monopolizării pământului în mânile celor puţini şi 
exploatării lui de cătră acei puţini, nime care să denunțe răul re- 
zultând din acest sistem pentru sanatatea economică şi bogăţia 
țării, și să arăte primejdiile cumplite cărora o expune pentru viitor. 

Altfel legea dela 1882 alcătueşte pentru țărănime o imbu- 
nătăţire hotărită asupra stării create de legile dela 1867 şi 
dela 1872. 

Invoielile supuse legii, erau mai bine specificate; acele re- 

lative la închirierea în bani a locurilor de arătură, a păşunilor 
şi a fâneţelor, transportul cerealelor la şchele sau la gară, lu- 
crul viilor şi al grădinilor, angajamentele de serviciu cu anul 
privitoare la cultura şi exploatarea pământului plătite în bani, 
sunt supuse legii numai în ceea ce priveşte autentificarea ac- 
tului, execuțiunea rămâne însă în dreptul comun. 

Clauzele penale și acele de solidaritate sunt interzise. 

Contractele de tocmeli agricole se pot încheiă numai între 
cultivatori agricoli în persoană şi între acei ce exploatează 
moșii ori împuterniciţif lor. 

. Tocmelile pentru muncă nu mai pot fi indeplinite decât 
în localitatea unde au fost contractate şi pentru lucrarea cu- 
prinsă în contract. Ele nu mai pot fi cedate decât dela exploa- 
tatorul actual cătră acel ce-i succedă în exploatarea aceleaş moșii, 

Invoielile de muncă a pământului propriu zis se mai 
puteau încheiă, în curs de doi ani, pe un termen de doi ani; 
după curgere de doi ani nu se mai puteau încheiă, decât pe 
termen de un an. 

Invoielile de închiriere de imașş, fânaţ sau loc de arătură, 
pentru cari cultivatorul ca chirie răspunde o plată in bani și în 
muncă, sau bani și o parte de recoltă, sau muncă şi o parte din 
recoltă, sau bani, muncă şi o parte din recoltă, nu se pot incheiă 
pe mai mult de trei ani. 

In fiecare an consiliile judeţene, luând şi avizul comiţiilor 

agricole şi acel al consiliilor comunale rurale, constată prin 
tarife preţul muncilor agricole anuale. 
Aceste tarife se intocmesc indeosebi pentru fiecare regiune a 
județului (plaiuri, podgorii sau cămp), pe diferitele epoci ale 
anului, pe feliul de muncă, cu ziua sau cu măsura. Ele servesc 
de norme de preţuri curente Ja lichidarea tocmelilor când con- 
tractul nu stipulează preţuri. 

Când debitorul nu iesă la muncă, primarul sau ajutoarele 
sale il vor chemă la lucrul pentru care s'a tocmit prin contract. 

„Când muncitorul se va împotrivi, exploatatorul are dreptul, 
prin concursul primarului şi în prezenţa unui consilier comunal, 
să tocmească alți muncitori pentru săvârşirea lucrului, după 
preţurile curente în localitate şi la momentul lucrului în soco- 
teala muncitorului nesupus, Acest preţ se împlineşte de cătră 

autoritatea comunală din propria avere a datornicului. In cazul 
când nu sar găsi în comună alți lucrători în locul celor ce s'au 
împotrivit a execută munca şi ar rezultă pagube pentru culti- 
vator din această cauză, el este în drept a se adresă autorită- 
ilor judecătoreşti pentru despăgubirea sa din averea datornicului. 

Lucrătorul agricol nu va puteă fi executat nici urmarit 
conform legii de față pentru două din zilele lucrătoare ale săp- 
tămânii: Vinerea şi Sâmbăta, cari sunt lasate pentru propriile 
sale lucrări agricole, când le va aveă de făcut. 

Când exploatatorul nu plătește muncitorului la termenul 
stipulat preţul muncii făcute, autoritatea comunală execută pe 
cel dintăiu în urma unei somaţiuni formale și în termen de 5 
zile libere dela darea acestei, întrebuințând aceeaş procedură 
ca pentru ţaran. 

Dijmuitul trebue să înceapă şi să continue fără întreru- 
pere cel târziu zece zile după ce se termină seceratul sau cu- 
lesul. In caz de întârziere din partea exploatatorului, dijmuirea 
se face din ofiiciu de către primar asistat de către doi consilieri, 
dar după ce va fi somat probabil pe exploatator să proceadă 
la dijmuit. 

In caz de contestaţie la măsurătoarea întinderii date în 
lucru sau închiriate, primarul este dator a verifică măsurătoarea 
Şi a o constată prin proces-verbal. 

Contractele în ființă la promulgarea acestei legi sunt res- 
pectate, dar se vor execută în conformitate cu dispoziţiunile 
legii noui. Contractele existente încheiate pe termeni mai lungi 
decât acele stipulate prin această lege beneficiază de execu- 
tarea excepţională numai pentru cei întăi doui ani ce urmează 
după promulgarea legii de faţă. 

Execuţiuni manu militari pentru munci agricole, dela pro- 
mulgarea legii dela 1882 încoace, vor mai fi fost, dar numai 
prin excepţiune pe la diferiţi favoriţi ai diverselor regime. De 
atunci dispar şi execuţiunile de aceeaș natură pentru încasarea 
dărilor către Stat. Dar nu dispărură nici brutalitățile particu- 
lare, săvârşite de vechili, vataji şi feciori boiereşti, nici acele 
ale autorităţilor comunale: primarii subvenţionaţi de proprietari 
şi arendaşi urmară să execute oamenii la muncă în acelaș chip 
ca şi în trecut. 

Cea dintăiu grijă a unui proprietar care își căută singur 
moşia erà (şi este) alegerea ca primar a unui om pe care putea 
să se bizue. Cea dintâiu grijă a arendașului nou venit pe moşie 
eră și este să cumpere bunavoinţă a primarului, adesea acea 
a subprefectului. Fălci de loc de arătură și de fânaţ date gra- 
tis, scutire de plata pășunii trebuitoare pentru vitele lui, lemne 
de foc şi de construcţie dăruite fără plată, erau și sunt mij- 
loace la îndemâna oricărui proprietar sau arendaș şi puţini 
sunt primarii cari rezistă la farmecul lor. Aceatsă cheltuială 
este de altmintrelea foarte folositoare și alcătuieşte un plasament 
minunat; mulțămit ei se poate împărți pământ cu prăjina de 
unsprezece palme, iar munca cu acea de treisprezece; se pot 
ținea în samă omului la răfuială mai puţine zile decât a lucrat, 
se poate întoarce o tocmeală făcută într'un moment de nevoie, 
se poate scoate cu de-a-sila la muncă oamenii cari întârzie a 
ieşi, se pot scoate la muncă chiar și oameni nedatori, se pot 
împiedecă să lase capete ; se poate muiă dârjia unui ţaran 
nesupus a cărui pildă devine primejdioasă pentru încheierea 
vre-unei învoieli, se pot ţinea cu sila argaţi a căror angaja- 
ment a expirat, se poate amână la infinit plata unor munci 
făcute și multe altele în iscodirea cărora este meșter orice 
arendaş experimentat, fie el tăiet împrejur sau nu. Dacă un 
efect necontenit, produs de legea dela 1882, a fost scăderea 
brutalităţilor, în schimb însă ea a înmulţit fraudele 


5. Legea de tocmeli agricole dela 1893. 


Răscoalele din primăvara anului 1888 și mişcarea agrară 
în unele ţinuturi ale Moldovei în iarna și primăvara următoare 
şi despre cari voiu trată mai departe, siliră chiar pe acei mai 
hotăriți să nu vadă şi să nu audă să singrijească și să con- 
state ființa unei stări de nemulțămire în țărănime. Pentru a-i pune 
capăt, se crezi că ajunge legea rău chibzuită asupra vânzării 
bunurilor Statului de la 1889 și se mai crezi că modificarea 
unor articole din legea de tocmeli agricole dela 1882 va con- 
tribui la liniștire. Dar liniştea restabilindu-se, dispăriu și îngrijirea, 
iar partidul conservator la putere fiind sfâșiat de o groaznică 

luptă în privința șşefiiei, modificarea legii de tocmeli agricole se 
făcu tomai în sesiunea 1892—1893. 

Din toată lupta şi din toată larma legea veche ieşi aproape 
întreagă, numai cu niște modificări de detaliu. 

Diferitele categorii de tocmeli agricole erau mai bine spe- 
cificate şi se introduceau două articole noue cari, mai ales cel de al 
doilea ar fi făcut mult bine dacă ar fi fost aplicate. Iată-le: 

Art. 3. „Contractele pentru păşune (islaz) nu se vor puteă 
încheiă pe cap de vită decât cu indicaţiunea întinderii de pământ 
pentru care se face închirierea“. 

Art. 4. „Nici un contract agricol nu va puteâ stipulă, afară 
de muncă, .dijmă şi bani, o plată în natură ce nu ar fi produsul 
pământului închiriat“. 

Celelalte schimbări alcătuind mai cu samă modificări de 
detaliu, adăogiri fără mare însemnătate şi lămuriri, nu mă voiu 
opri deci mat pre larg asupra lor. 

Noua lege fi promulgată la 28 Maiu 1893. 

Ea nu modifică întru nimica starea de lucruri în fiinţă înain- 
tea ei. Precum reiesă din colecţia de contracte agricole adunată 
de Ministerul de Interne în anul de faţă, cele două dispoziţiuni 
noui au rămas neaplicate în multe localităţi. Tocmelile agricole 
urmară și urmează a fi un mijloc de exploatare al săteanului 
în mânile proprietarului şi mai ales în acele ale arendaşului 
nescrupulos și un izvor de câștig pentru primar, notar şi prea 
adesea pentru subprefect. Ea mai urmă să fie, pentru diferitele 
guverne ce se succedau la putere, un mijloc de a-şi păstră şi 
a-şi înmulţi partizanii, precum și de a intimidă pe adversari. 

CAPITOLUL II 


DESPRE LEGILE DE VÂNZĂRI DE BUNURI ALE STATULUI ȘI 
DESPRE ÎMPROPRIETĂRIRI 


1. Legea pentru vânzarea bunurilor Statului din 
2 Noemvrie 1864. 


Intăia măsură luată în această privință eră relativă mai 
cu samă lă vânzarea viilor, caselor şi locurilor date cu embatic 
în cuprinsul comunelor urbane şi rurale. Ea nu erà deloc pri- 
vitoare la vânzarea de moșii şi fu decretată de Cuza în puterea 
Statutului, nefiind atunci Cameră, la 2 Noemvrie 1864. Nu mă 
voiu ocupă deci mai de aproape de ea. 


2, Legea pentru vânzarea bunurilor Statului din 
15 lulie 1866. 


Această lege a fost făcută sub îmboldul unor urgente și 
imperioase necesităţi bănești: lăzile Statului erau goale și tre- 
buiau umplute cu orice preţ. 

Camera autoriză înstrăinarea unei părți din bunurile Sta- 
tului, pănă la concurența de 75 milioane lei (vechi). Urmau să 
se vândă: 

Pe lângă toate locurile și viile date cu embatic, locurile 
virane, locurile înfundate, cu sau fără clădiri, viile arendate deo- 
sebit, casele și prăvăliile de prin orașe şi târguri a căror repa- 
rare ar cere pentru restaurarea lor o cheltuială mai mare, și 

a) moşiile producând un venit neîntrecând 500 galbeni 
(5875 lei noi); 

b) moşiile pe cari ar cere locuitorii să cumpere locuri ne- 
acoperite de păduri. 

Toate moşiile hotărite pentru înstrăinare aveau a se îm- 
părți în loturi de 6, 8, 12 şi 50 pogoane fiecare. Vânzarea se 
făceă prin licitaţie publică cu drept de supralicitare; preţul urmă 
să fie varsat întreg, în termen de o lună dela aprobarea adju- 
decării. 

Se înființă în Bucureşti un comitet central pentru vânza- 
rea unei părţi din domeniile Statului, sub preşedinţia ministrului 
de finance, iar în județe comisiuni districtuale pentru consta- 
tarea şi inventariarea bunurilor Statului. 

Condiţiunea pusă tuturor cumpărătorilor să verse preţul 
deplin al cumpărăturii în termen de o lună dela aprobarea lici- 
taţiei, echivală pentru cei mai mulți țarani la o înterzicere a 
unor asemene cumpărături din partea lor. 

Nam găsit nicaiure vre-o dovadă ca cumpărături de lo- 
turi de pământ pe moşiile Statului, de cătră ţarani, să se fi 
făcut pe temeiul acestei legi. 

Absurdă erà întinderea minimă, de 3 şi 4, hectare ale unor 
loturi, mai absurdă încă însă eră morcelarea moșiilor mici, cu 
un venit mai mic de 500 galbeni şi pastrarea în întregimea lor 
a moşiilor de mii de hectare. In realitate însă moşiile mici nu mai 
fură parcelate în loturi, ci vândute în corp întreg, mai ales când 
condiţiunile de plată deveniră mai prielnice, pe temeiul legilor 
următoare. 


3. Legea din 26 Iulie 1868 pentru modificarea legii asupra 
înstrăinarii bunurilor Statului. 


Această măsură fu prezintată Camerelor iarăș sub pre- 
siunea unor strigătoare nevoi financiare; trebuiau achitate bo- 
nurile de tezaur aflate în circulaţiune în anul 1866, mandatele 
emise şi neplătite pănă la 1866 şi deficitul exerciţiului 1866. 
Iată cari fură schimbările de căpetenie aduse legii dela 1866: 

Se mai adăogiră la deosebitele categorii de bunuri ce aveau 
a se vinde și acele moșii cari deşi produceau un venit mai mare 
de 6.000 lei (fiecare), erau alcătuite din hlize sau făşii, fiecare 
cu un venit inferior sumii de 6.000 lei (noi) pe fiecare an. 

Vânzarea care urmă a se face sub direcţiunea Comitetului 
instituit pentru vânzarea domeniilor Statului, avea loc în trei 
centruri de vânzare: laşi, Bucureşti şi Craiova. Ea urmă să se 
facă prin licitaţie publică, dar în privinţa achitării preţului, cu- 
prindeă o dispoziţie ce nu se poate numi decât stranie. 

Cumpărătorii de moşii vândute în trupuri întregi erau da- 
tori, în termen de o lună dela confirmarea adjudicaţiunii, să 
plătească o treime din suma licitată; iar celelalte două treimi 
aveau a le plăti cu amortizare în termen de 12 ani, şi cu o 
dobândă de 6%/ şi 6%, amortisment. 

Iar pentru moșiile vândute în loturi dela 6 pănă la 50 po- 
goane, cumpărătorii urmau să fie datori, în termen de o lună 
dela confirmarea adjudicaţiunii, să verse toţi banii la. cassierie. 

Se urmau deci deplorabilele tradiţiuni ale trecutului, în- 
lesniri proprietăţii mari, permițându-i să crească nemărginit, 
tăgadă pentru ţaran a oricărei ușurinţi punându-l în stare să 
devie proprietar. 

Legea autoriză guvernul să vândă pe moşiile Statului 
dimprejurul oraşelor Bucureşti şi Iaşi, la locuitorii mărginaşi 
cultivatori de pământ, loturi şi anume: pentru Bucureşteni pănă 
la 12 pogoane cu câte 12 galbeni pogonul, pentru leșeni pănă 
la 5 fălci cu câte 12 galbeni falcea. Inlesniri de plată însă nu 
se făceau. 


4. Legea pentru înstrăinarea bunurilor Statului 
de pe la oraşe, târguri şi alte localităţi, a hlizelor izolate de 
moşiile sale şi pentru răscumpărarea embaticurilor 
din 22 Fevruarie 1872. 


Această lege, mai cu sama privitoare la locurile din oraşe 
şi la răscumparare de embaticuri, mai autoriză guvernul să 
vândă toate sforile (Alize) de moşii pănă la maximum 100 po- 
goane, izolate şi independente de alte trupuri de moșii. 


5. Legea pentru vânzarea bunurilor Statului din 7 Martie 1875. 


Este iar rezultatul unei nevoi financiare. Pentru amorti- 
zarea unui împrumut de 19.000.000 lei se afectà, intre altele, și 

produsul de vânzări de bunuri ce aveau a se vinde cunform 
dispoziţiunilor legii dela 1868. Se puteau cuprinde printr'aceste 
bunuri şi moșii cu un venit pănă la 12.000 lei şi pănă la con- 
curența sumei de 6.000.000, 


6. Legea vânzării bunurilor Statului dela 10 August 1876. 


Prin această lege serviciul bunurilor Statului treceâ în 
atribuţiunile administraţiunii generale a domeniilor Statului; li- 
citaţiunile se mai puteau face pe viitor şi la prefecturile locale, 
de comisiuni anume instituite. 

Comitetul capată „facultatea de a împărţi bunurile puse 
în vânzare în loturi; cari vor începe dela 5 pogoane şi vor 
continuă în sus, la 6, 7, 8, 9 pogoane şi açà mai departe, după 
cum interesele locale și interesele Statului vor cere, ţinând samă 
totdeauna şi neaparat de cererile locuitorilor români rurali“. 

Preţul minimum a fiecărui pogon avea a fi, în Ţara Ro- 
mânească de 80 lei, al fiecărei fălci în Moldova de 200 lei, plă- 
tibili integral, la o lună după confirmarea vânzării ce se face 
după formele legii din 1868, prin licitaţiuni publice. 

„Preţul locurilor dela 5 pănă la 10 pogoane se va plăti: 
o a treia parte după confirmarea vânzării, iar două treimi în 
termen de 20 ani, prin anuităţi semestriale, calculate pe o do- 
bândă de 6%, pe an, plus amortizarea. 

Această lege erà în sfârşit un pas făcut în direcţia bună, 
înlesnire făcută pentru a cumpară pământ celui care are neapa- 
rată trebuinţă de el, care îl lucrează. Din nenorocire nu re- 
zultă din nimic că legea s'ar fi aplicat în această privinţă, n'am 
cunoștință de pământuri vândute la ţarani pe temeiul ei. 


7. Improprietărirea însurăţeilor. 1876—1878. 


Articolul 5 al legii rurale dela 14 August 1864 stipulă că 
acei locuitori de pe moşiile particulare, cari nefăcând clacă (bo- 
ieresc) se bucurase numai de casă și de grădină în sat, nu vor 
aveă drept să ceară alt loc de hrană dela proprietarii respec- 
tivi, ci vor primi pământ pe moşiile Statului. 

Articolul 6 al aceleeaş legi glăsuiă că vor avea drept să 
se strămute pe moşiile Statului cele mai apropiate: a) sătenii 
cărora din 2 treimi ale moşiei pe care se aflau în momentul 
aducerii la îndeplinire a legii rurale, nu li se putuse îndeplini 
întinderea locurilor legiuite; b) însurăţeii (spornicii) ce nu aveau 
locuri atribuite lor în momentul aplicării legii rurale. Deşi le- 
gea nu o zice expres, este vederat că sătenii din aceste două 
categorii erau invitaţi a se mută pe proprietăţile Statului spre a 
li se atribui acolo pământ. 

Un jurnal al Consiliului de Miniștri, din 7 Octomvrie 1864, 
decise că se vor socoţi în rândul însurăţeilor, acei săteni cari, la 
promulgarea legii rurale, în 1864, se aflau sub steaguri. 

Timp de 12 ani aceste două articole din legea rurală nu 
fură aduse la îndeplinire. La 27 Octomvrie 1876!) ministrul de 
Finance, Ion Brătianu, luă iniţiativa aducerii la indeplinirea dis- 
poziţiunilor acestor două articole, alcătuind instrucţiunile ce aveau 
a servi de temeiu operaţiunilor. Operaţiunea fu încredinţată unor 
comisiuni numite, câte una în fiecare judeţ. Ele erau insărcinate mai 
întăiu să constate drepturile fiecăruia pe temeiurile tablourilor A 
şi B, dresate în anul 1864 şi prin actele stării civile. Fiecare 
„sătean intrând în vreuna din cele trei categorii suscitate, avea 
drept să cumpere pe moșiile învecinate ale Statului pământ pănă 
la concurenţa de 12 pogoane în Ţara Românească şi 5 fălci în 
Moldova, cu preţ de 5 galbeni (58 lei 75 bani) pogonul, plătibil 
în 15 ani. Inginerul administraţiei domeniilor avea să constate 
situaţia şi întindirea locurilor de hrană disponibile pe fiecare 
moșie şi, impreună cu comisia,să hotaiască numărul de loturi 
disponibile pentru vânzare. Nu se putea atinge o a treia parte 
din întinderea locurilor de hrană ale moşiei, care a treia parte 
eră rezervată arendașilor prin contractele de arendă. Se excep- 
tau dela această regulă moşiile destinate formării de comuni 
noui, în părţile de câmpii mai puţin populate, unde administraţia 
domeniilor eră autorizată să trateze cu arendaşii spre a ocupă 
orice întindere. 

In anul 1878 se decretă un regulament?) pentru aplicaţiunea 


1) Acte și Legiuiri, Seria Il, vol. II., p. 380 sa. 
2 Ibid. ibid., p. 388. 

articolelor 5 şi 6 ale legii rurale, lămurind între altele căror 
locuitori urmă să se deă preferință în caz când acei din mai 
multe locuri ar veni în concurenţă, şi care cuprindeă dispoziţiuni în 
privința alcătuirilor de comuni noui. Regulamentul prevedea că, 
în comunele noui, cu locuitori puţini şi pământ întins, loturile 
să fie egale pentru fiecare locuitor, adică câte un pogon în 
vatra satului şi câte 10 pogoane pământ de hrană în țarină. 
Pe moşiile mai puţin întinse și mai populate, aceste întinderi se 
reduceau la jumatate de pogon în vatra satului şi 6 pogoane 
în țarină. Se rezervau 17 pogoane pentru preotul şi 17 pogoane 
pentru învățătorul sătesc. Dacă un locuitor împroprietărit nu 
venià să-şi ocupe locul în timp de 2 ani, el pierdea orice drept 
la acel loc şi Statul deveniă liber să dispună de dânsul în folosul 
altu sătean. 

Această măsură aveă marele cusur că creà numai propri- 
etari parcelari; parcelele lor deşi mai mari decât media acelor 
create de legea rurală, fiind totuş mult prea mici pentru a 
puteă alcătui o țărănime sănătoasă. Dar nu se putea face alt- 
ceva decât o aplicare a,legii rurale; nu se puteau atribui însu- 
rățeilor părţi de loc a căror întindere să întreacă maximul 
atribuit de legea rurală. 


8. Lege pentru executarea şi mănţinerea art. 7 din legea 
rurală dela 15 August 1864. 


Folosindu-se de cumplita nevoe în care se găsise țărănimea 
în urma foametei dela 1866 şi a îngreuierii sarcinilor sale prin 
obligațiunea de a achită ratele despăgubirii proprietarilor, lipi- 
toarele (creştine) ale satelor (adesea ori cu ajutorul lipitoarelor 
jidoveşti) pusese mâna pe o mulţime de pământuri clăcăşeşti, 
încercându-se să eludeze interzicerea de înstrăinare cuprinsă în 
articolul 7, prin aceea că luau dela săteni acele pământuri în 
arendă pe lungi termene. Acei cari se folosise astfel de nevoia, 
de slăbăciunea, de credulitatea sau de viţiile ţaranului pentru a-l 
dispoiă, totdeauna pe preţuri de nimica, de avutul său, erau 
vechili şi vataji în disponibilitate sau în activitate, arendaşi de 
mâna a patra, crâșmari, dar mai cu deosebire primari, notari 
şi perceptori. In unele locuri ei își alcătuise adevarate moşioare 

în mijlocul pământurilor sătenilor, moşioare!) pentru cari dăduse, 
la facerea zapisului, sub nume de împrumut, o sumă derizorie; 
şi pentru dobânzile căreia o ţineau în arendă pănă la achitarea 
capetelor. Răul ameninţă să ieà proporţii când guvernul se 
decise a interveni. Un proiect de lege pentru executarea şi 
mănţinerea art. 7 din legea rurală fu prezintat Camerii. Fu 
luat în discuţie la 28 Septemvrie 1878, dar dând loc la desbateri 
lungi şi furtunoase, putu să fie promulgat numai la 9 Fevru- 
arie următor. 

Toate actele prin cari un sătean sau moştenitorii săi instrăi- 
nase, avea să înstrăineze, ipotecase sau aveà să ipoteceze, prin 
testament sau între vii, cătră vre-o persoană alta decât comuna 
sau vre-un sătean, pământurile ce le avea pe temeiul legii ru- 
rale, erau şi aveau să fie nule. Se lămuriă că învoirea dată 
sătenilor de a cumpară pământuri de ale foştilor clacaşi fusese 
şi erà mărginită numai în favoarea sătenilor plugari, cari ne- 
fiind clacaşi în anul 1864, nu avuse asemene pământuri. Această 
învoire fusese individuală şi mărginită pe întinderea de pământ 
recunoscută unui fost clacaş prin legea dela 1864. Erà decla- 
rat de asemenea nul orice alt act, fie autentic, fie sub semă- 

„nătură privată, direct sau indirect, deghizat sau prin persoane 
interpuse, prin care, în fraudă sau prin violarea menţionatei legi, 
un sătean sau moștenitorii săi ar fi înstrăinăt ori ipotecat sau 
Sar fi desproprietărit de pământurile ce-i atribuise zisa lege. 

Nulitatea actelor urmă să fie declarată de tribunalele res- 
pective în urma constatărilor făcute de comisiuni alcătuite din 
membri aleşi de consiliile judeţene. 

Tribunalul, pronunțându-se asupra restituirii acelor pămân- 
turi, avea să hotărască dacă este loc de despăgubire sau nu. 
Dacă noul posesor posedase terenurile 5 ani, restituirea se facea 
fără nici o despăgubire; dacă le posedase mai puţin de 5 ani, 
tribunalul avea a hotărî despăgubirea ce erà a i se da. Hotări- 
rile tribunalului erau fără apel. Dacă cumpărătorii făcuse pe pă- 
mânturile luate dela foştii clacaşi: clădiri, plantaţiuni sau alte 
îmbunătăţiri, venitul şi foloasele ce ele ar fi dat aveau a se so- 
coti numai pe venitul curat ce pământul ar fi produs prin ex- 


1) Ibid. ibid., p. 394. 

ploatarea sa. In asemene cazuri posesorul actual eră în drept 
a restitui săteanului pământ de aceeaș întindere și calitate. 


9. Legea din 11 Aprilie 1880 pentru lichidarea sumei 
de 10.000.000 lei vechi ce Constituanta o votase oraşului Iaşi. 


Constituanta, în şedinţa dela 29 Iunie 1866, votase în fa- 
voarea oraşului Iași, o sumă de 10.000.000 lei vechi. Acest vot 
deveni o realitate numai cu 14 ani mai târziu, când guvernul 
prezintă un proiect de lege prin care se lichidă această sumă şi 
oraşul Iaşi renunţă la orice feliu de pretenţie împotriva Statului, 
cedându-se acelui oraş de cătră Stat, un număr de dughene şi de 
case situate în Iaşi, de vii în împrejurimile lui, precum și 9 
moşii din vecinătate, în întindere de 7.717 fălci 27 prăjini, aren- 
date anual cu 69.330 lei. 

Art. ÍI al legii obligă comuna laşi a vinde, în loturi, la 
cultivatorii şi industriaşii români, terenuri de pe moșiile sale. 


10. Legea vânzării bunurilor Statului din 12 Aprilie 1881. 


Această lege eră mult mai generală decât acele de cari 
ne-am ocupat pănă acuma. Ea autoriză vânzarea tuturor mo- 
şiilor al căror venit nu trecea peste 20.000 lei pe an (fără dă- 
rile accesorii) şi nu aveau pe ele, într'o singură masă, păduri 
de o înlindere mai mare decât 100 hectare, sau în caz dea 
avea pe ele păduri în asemene întinderi, se puteau vinde moșiile, 
dar rămânând pădurile rezervate pe sama Statului. 

Bunurile mari se puteau vinde sau în corpuri întregi, sau 
în loturi. 

Moșiile situate în jurul oraşelor aveau a se vinde în lo- 
turi de 4, 6 şi 8 hectare locuitorilor români mărginași, „lucrători 
manuali de pământ“. 

Asemenea loturi se mai puteau vinde şi la alte persoane, 
dar numai pentru înființare de stabilimente industriale după un 
plan şi deviz aprobat de administraţie. Comunele asemene pu- 
teau cumparà unul sau mai multe loturi. Se puteau vinde ase- 

mene, în loturi de 4, 6 şi 8 hectare, moșiile situate în orice altă 
localitate, pentru cari locuitorii rurali ar face cerere de cumpa- 
râre a tuturor loturilor cuprinse în moșie. Moşiile mici se puteau 
vinde în loturi de 25, 50, 100 pănă la 150 hectare după cerere, 
dacă se făceau astfel de cereri pentru toată moșia. 

Preţul evaluării aveă să fie arenda medie a trei perioade 
înmulțite cu 15. 

Bunurile vândute în loturi nu se puneau în licitaţie, vân- 
zarea se făceă pe baza evaluării făcute; cumpărătorii sunt so- 
lidari. Pentru celelalte bunuri vânzarea se făcea prin licitaţie. 

Pentru bunurile vândute în corpuri întregi sau în loturi 
mari se plătiă o pătrime la o lună dela data aprobării licita- 
tiei, iar celelalte trei pătrimi în 24 ani, cu dobândă de 6 la sută. 
Cumpărătorii de loturi mici plătiau o cincime la început şi ră- 
mășiţa în 24 ani, cu dobândă de 6 la sută. 


11. Legea dela 17 Martie 1884 pentru modificarea unor 
articole din legea dela 1881. 


La 28 Martie 1884 se făcură următoarele modificări mai 
însemnate : 

Se hotăreşte că se pot vinde numai în loturi mici, locui- 
torilor români cultivatori de pământ, învăţătorilor şi servitorilor 
bisericilor rurale, părţi din moşiile Statului cari au o întindere 
dela 2.000 hectare în sus, afară de cele 'rezervate pentru cul- 
tură specială sau ferme modele, oricare ar fi arenda acelor moșii. 

tru aceste moşii, valoarea totală a moşii se statorniceşte 
înmulţind prin 20 arenda anuală a moşiei pe periodul curent, 
preţul fiecărui lot însă se va determină după calitatea pămân- 
tului. In caz de concurenţă între mai mulţi amatori pentru un 
lot, acest lot se trage la sorţi. 

Moşiile Statului se pot astfei vinde locuitorilor români cul- 
tivatori de pământ, învăţătorilor şi servitorilor bisericilor rurale 
în loturi de câte 5 hectare cel mult, nepuiând nime să cum- 
pere mai mult decât câte 2 loturi. 

Dispoziţiile privitoare lu vânzarea de loturi de 25, 50, 100 

şi 150 hectare rămân în ființă, prețeluirea lor se face înmul- 
tind arenda anuală a periodului curent cu 20. 

Când numărul locuitorilor cari au cumpărat loturi este 
de cel puţin 100 şi când ei sunt departe de vre-o şcoală sau bi- 
serică, se dau de cătră Stat, gratis, câte 10 hectare pentru bi- 
serică şi pentru şcoală. Pentru cheltuielile făcute cu prilejul mă- 
surătoarei, împărțirii și vânzării pământului, se vor socoti câte 
trei lei de hectar, cari se vor încassă dela cumpărători, odată 
cu plata pământului în cursul celor dintăi trei ani. 

Aceste modificări aduse legii dela 1881, alcătuiesc un pas 
şi mai hotărit decât acea lege pe calea unei colonizări interne 
sănătoase. Ele urmează însă a prezentă cusurul că tind prea 
exclusiv la întemeierea de proprietăţi și exploatări parcelare. 


12. Prelungirea termenului de inalienabilitate al pămân- 
turilor atribuite foştilor clăcaşi. 


Cu prilejul modificării Constituţiunii, la 1884, se declarară 
inalienabile pe un period de 32 ani, având a curge dela pro- 
mulgarea legiuirii, pământurile foştilor clăcași, ale însurăţeilor 
şi ale locuitorilor cari au cumpărat sau vor cumparà în loturi 
mici proprietăţi de ale Statului. Schimburile de pământ contra 
pământ, nu intră în prohibiţiunea de mai sus, însă ele se vor 
puteă face numai contra altor pământuri de aceeaș întindere 
şi calitate. 


13. Modificările făcute la 2 Aprilie 1886 în legea asupra 
vânzării bunurilor Statului. 


Punctul de căpetenie al acestor modificări este următorul, 
relativ la colonizarea internă a ţării: 

Se pot vinde în loturi mici, locuitorilor români cultivatori 
de pământ, învăţătorilor şi servitorilor bisericeşti, orice moșii 
ale Statului cu distincţiunile și restricţiunile următoare: 

a) Moşiile a căror întindere nu trece peste 100 hectare şi 
a căror venit nu trece peste 20.000 lei (fără accesorii) când ce- 
rerile cuprind întreaga moșie. 

b) Două treimi din moşiile dela 1000 până la 10.000 hec- 
tare, o pătrime din moșile a căror întindere trece peste 10.000 
hectare. In aceste două cazuri, când partea destinată a se vinde 
nu va fi toată cerută în loturi mici, se vor pute face şi loturi 
mari, în întindere de 50, 100, 200 și 400 hectare fiecare. 

c) In interesele formării de comuni noue, Ministerul Do- 
meniilor va putea obligă pe cumpărătorii de loturi mici să se 
stabilească cu locuinţile pe moșia cumparată, sub pedeapsă de 
a pierde, după curgerea unui termen de trei ani, pământul 
cumparat care reintră de drept în proprietatea Statului. Sunt 
scutiți de această obligaţiune acei cari vor cumparà pământ 
pe proprietatea pe care locuiesc sau pe acea vecină. 

Prin această lege se puneau noue întinderi de pământ la 
dispoziţia plugarilor, însă pe deoparte se mănțineă vânzarea în 
loturi parcelare, nepermițând vreunui cumpărător să cumpere 
mai mult decât câte două loturi de câte 5 hectare, iar pe de 
alta se autoriză vânzarea în loturi de 400 hectare. Doară pro- 
prietatea mare eră destul de covârşitor reprezentată pentru ca 
Statul să n'o mai încurajeze. 


14. Legea din 27 Fevruarie 1887 pentru verificarea pă- 
mânturilor date în conformitate cu art. 5 şi 6 
din legea rurală. 


Se descoperise că, cu prilejul împroprietăririlur de însurăţei, 
din pricina ușurinţii cu care lucrase comisiile locale, pe deoparte 
se strecurase în numărul lor, nu numai o mulțime de indivizi 
cari nu aveau nici un drept să fie împroprietăriți pe temeiul 
art. 5 şi 6 din legea rurală, dar cari nici macar nu erau români, 
iar pe de alta, mulți săteni întrunind condiţiunile din suscitatele 
articole, fusese lasaţi pe din afară. Legea votată la 22 Fevruarie 
1817, avea de scop să ieà din mânile acelor ce nu erau mun- 
citori de pământ și a acelor ce nu erau romăni, pământurile 
deţinute de ei prin fraudă spre a le atribui acelor cari aveau 
drept la ele, complectând totodată măsura de împroprietărire. 

Legea erà concepută de: altmintrelea în sensul cel -mai 
larg, precum dovedesc dispozițiunile din articolul 3: „Se vor 

mănţine în posesiune şi acei cari, deşi împroprietăriți fără drept, 
întrunesc următoarele condițiuni: 1) să fie români şi majori; 
2) să fie muncitori de pământ şi să-şi cultive însuşi lotul pe 
care au fost împroprietăriți; 3) să aibă casa și gospodăria pe 
acel lot, fără să mai fie împroprietăriți şi aiurea. Intinderea po- 
sedată nu putea fi mai mare decât cea prevăzută de legea rurală. 

Legea mai acordă sătenilor ce se aflau în condiţiunile pre- 
văzute de art. 5 şi 6 ale legii rurale şi nu fusese încă împro- 
prietăriţi, un termen de şase luni pentru a prezentă Ministerului 
Domeniilor cererile lor. 


15. Legea pentru înstrăinarea bunurilor Statului 
dela 6 Aprilie 1889. 


Răscoala țărănească din judeţele învecinate cu Capitala, în 
primavara anului 1888 şi mișcarea agrară din unele ţinuturi 
din Moldova, în iarna acelueaş an şi în primavara acelui? ur- 
mător, silise pe guvernul la putere să înţeleagă că niște măsuri 
agrare mai serioase decât acele din trecut se impuneau. Aceste 
îngrijiri dădură naștere legii pentru vânzarea bunurilor Statului 
din 6 Aprilie 1879. Cu toate cusururile ei, această lege alcă- 
tueşte cea mai desăvârşită măsură de colonizare internă luată 
pănă atunci. 

Incepe prin a hotări că toate moşiile Statului se pot vinde, 
în total sau în parte, însă numai în loturi de câte 5, 10 şi 25 
hectare, locuitorilor români cultivatori de pământ, rezervându-se 
pe sama Statului pădurile cu un perimetru întrecând 25 hectare. 

Ministerul Domeniilor poate impune, ca condiţiunea vån- 
zării în loturi de 5 hectare, obligaţiunea pentru cumparători de 
a se stabili cu locuinţile pe moşia cumparată în termen de trei 
ani. Spre a înlesni această stabilire, creditele agricole sunt au- 
torizate a face cumpărătorilor avansuri rambursabile pănă la 
600 lei, pentru a subveni la primele cheltuieli de instalaţiune, 
cumparare de vite şi instrumente agricole. „Amortizarea acestor 
împrumuturi, se face odată cu împlinirea ratelor afectate la 
plata pământului“. 

Loturile de 5 hectare 'se vând fără licitaţie, acele de 10 şi 
22 hectare se vând cu licitaţie 

Pădurile cari au o întindere mai mică de 50 hectare se 
vor vinde comunelor în circonscripția cărora se află împreună 
cu perimetrul necesar exploatării lor. 

Asemenea vor rămânea comunelor şi supuse regimului 
silvic, fără a se puteă despăduri, tufărişurile, zăvoaiele, crângu- 
rile cari vor fi pe cursul apelor și pe coastele dealurilor, 
cari vor fi deasupra satelor, drumurilor, apelor ori locurilor de 
cultură şi cari crânguri şi zăvoaie vor aveă o întindere mai 
mare de jumatate de pogon. Ele rămân supuse regimului silvic 
şi nu se pot exploată decât după împlinirea dispoziţiunilor ce- 
rute de regimul silvic. 

Ministerul de Domenii este îndatorat să proceadă la ho- 
tărnicia, parcelarea şi preţeluirea moșiilor Statului spre a se 
puteă vinde în loturi. Trei părţi din întindere se vor vinde în 
loturi de câte 5 hectare, o pătrime în loturi de 10 şi 25 hectare. 
Moşiile mai mici de 400 hectare au a îndestulă de preferinţă 
cererile pentru loturile de 5 hectare; numai ceea ce va prisosi 
peste aceste cereri se va vinde în loturi de 10 şi 25 hectare. 
Câte un sfert de hectar de fiecare şef de familie se va rezervă 
ca rază împrejurul vetrei satului în folosul comunei. 

In cazul când moşia se va vinde întreagă în loturi, iazu- 
rile şi heleșteiele se vor vinde comunelor cu preţul ce se va 
stabili prin evaluare, locuitorii putând să facă uz de ele cu 
condiţiune de a contribui la întrebuinţarea lor. 

Când numărul loturilor va fi mai mare de o sută, ingi- 
nerul parcelator va determină pe plan și locul unde va fi vatra 
noului sat, va fixă locul unde se vor clădi primăria, locul străjii, 
biserica, şcoala, locul casei de sănătate, direcţia și lărgimea 
străzilor, poziţia şi întinderea cimitirului, acele ale drumurilor 
vicinale. Toate aceste nu vor trece peste 1/4 din fiecare lot şi 
valoarea totală se va împărţi în proporţie cu numărul loturilor, 
se va adăogă la preţul lor şi se va răspunde de cumpărători. 

Nimeni nu va putea cumparà mai mult decât un lot mic, 
afară de comuni cari vor puteă cumpară pănă la 3 loturi spre 
a le afectă pentru şcoală sau biserică. 

Planul parcelării fiecărei moşii se va depune la primărie, 
pentru ca locuitorii să-l poată vedea şi să-şi poată întemeiă ce- 

rerile pe el în termen de două luni dela depunerea planului. 
Pentru loturile puse în vânzare pe aceeaş moşie se vor preferi: 

Comunele rurale pentru loturile de afectat şcoalei și 
bisericii; 

b) capii de familie cari n'au pământ şi văduvele cu copii, 
socotindu-se aceste ca capi de familie. 

c) prisosind pământ peste cererile celor două categorii de 
mai sus, se vinde pănă la 5 hectare, în loturi individuale, celor 
ce au mai puțin decât această întindere. 

Loturile se trag la sorţi când sunt mai mulţi doritori 
pentru acelaş lot. 

Numai după îndestularea locuitorilor stabiliţi pe moşia ce 
se va vinde, se vor distribui sau trage la sorți loturi între cei- 
lalţi doritori. 

Loturile de 10 şi 25 hectare se vând prin licitaţie. Negă- 
sindu-se amatori se împărţesc în loturi de 5 hectare şi se îm- 
părţesc locuitorilor ce vor face cereri. 

Vânzările se fac în judeţele respective. 

Preţurile loturilor de 5 hectare se stabilesc luându-se drept 
bază, pentru valoarea totală a moşiei, arenda periodului curent 
sau, în caz de nearendare, a ultimului period, şi înmulţindu-se cu 
20, fără ca în nici un caz arenda să fie calculată la mai puţin 
de 10 lei pe hectar. In aceste limite, preţul fiecărui lot se va 
determină după situaţiune şi după calitatea pământului. Preţul 
definitiv pentru fiecare lot se fixează de Ministerul Domeniilor. 

Valoarea loturilor de 10 şi 25 hectare se va statornici în 
acelaș chip. 

Loturile de 5 hectare nu se vor puteă instrăină în timp 
de 30 ani, conform art. 132 din Constituţiune. Loturile de 10 şi 
25 hectare se vor puteă înstrăină numai după desăvârşita lor 
achitare. Schimbul este permis pentru toate loturile şi în toate 
cazurile. 

Preţul loturilor de 5 hectare se plătiă fără avans, în anui- 
tăţi, având a se calculà pe baza unei dobânzi de 5 la sută plus 
1 la sută amortisment după tabelă, această anuitate având a 
cuprinde şi avansurile făcute de Stat şi valoarea terenurilor 
comunale. 

Pentru acele de 10 şi de 25 hectare aveâ a se plăti a zecea 

parte din preţ în termen de o lună din ziua confirmării vân- 
zării, restul având a se achită prin anuităţi calculate pe baza 
de 5 la sută procente şi 2 la sută amortisment. 

Comunele plătesc preţul pădurilor, iazurilor şi heleşteilor 
ce vor cumparà în anuități socotite pe baza de 5 la sută pro- 
cente și 2 la sută amortisment. Toţi cumpărătorii se pot liberă 
prin plată anticipată. 

Precum voiu dovedi mai departe şi precum ni arată ex- 
perienţa, binele ce ar fi putut să-l facă această lege a fost pe 
alocurea impiedecat prin dispoziţia de a nu cere cumpărătorilor 
loturilor mici nici un avans, prin acea de a le distribui fără a 
cercetă cu seriozitate cui să se deâ şi, mai ales, prin lipsa ori 
carei dispoziţiuni obligând pe cumpărătorul unui lot să se sta- 
bilească pe pământul cumparat şi să-l cultive însuş sub pe- 
deapsă de a fi lipsit de acel lot. 


16. Modificarea, dela 3 Aprilie 1892, a legii asupra vânzării 
bunurilor Statului dela 7 Aprilie 1889. 


„_ La Iunie 1890 guvernul propune mai multe modificări la 
legea din 1889, cele de căpetenie fiind următoarele: Ca comunele 
urbane să poată cumparâ conform legii actuale, cu precădere, 
pănă la 5 loturi pentru trebuinţile oraşului; spre acest sfârșit 
Statul va rezervă, din moșiile Statului din apropierea orașelor, 
câte o zonă îndestulătoare pentru desvoltarea lor ulterioară. 

La munte se vor putea face şi loturi de 2!/2 hectare. 

Preţul loturilor de 5 hectare se stabileşte într'o tabelă 
anexată la lege, care prevede preţuri speciale pentru fiecare 
judeţ şi în unele judeţe, pe plăşi. 

Aceste preţuri sunt împărţite pe 5 calităţi, evaluate dela 
600 lei (în părţi din Ilfov, Roman, Romanați şi Vlaşca) la 100 
lei hectarul (în plasa Tazlăul de sus a judeţului Bacău, plasa 
Vrancea a judeţului Putna şi moșiile de pe Râmnic şi Milcov 
din judeţul Râmnicul Sărat). 

Prezentându-se multe amendamente, discuţiunea legii fu 
amânată. 

In sesiunea 1894—1892 se prezintă din nou Camerii şi se 

votă de dânsa un proiect de modificare al legii dela 1889, cuprin- 
zând un singur articol, stipulând că preţul unui hectar de pă- 
mânt, pe moşiile Statului ca se vând în loturi mici, se va sta- 
bili după tabela ce se alătură, adăogându-ste că terenurile ce 
nu se pot nici arà nici sapă, fânaţele mlăștinoase, coastele dea- 
lurilor, sărăturile cari nu pot servi decât de islaz de calitate 
inferioară, se vor vinde cu 100 lei hectarul. 

Preţurile din tabelă variază dela 600 lei hectarul (Ilfov) 
la 150 (moşiile de munte din judeţele Neamţu, Suceava și Râm- 
nicul Sărat). 


17. Modificarea legii asupra vânzării bunurilor Statului 
din 1889 dela 9 Maiu 1896. 


Ţaranii nu cumparase de loc pământuri pe temeiul legilor 
anterioare acelei dela 1881. Chiar sub regimul acelei legi ei nu 
cumpărară decât 23.069 hectare ce se împărţiau intre 4.970 
cumpărători!). Acea dela 1889 necerând cumpărătorilor nici un 
avans de bani, cererile fură dela început foarte număroase, în- 
trecând cu mult pentru fiecare moşie numărul loturilor dispo- 
nibile. De aici rezultă că Ministerul de Domenii erâ asaltat de 
un nomol de plângeri a sătenilor fără pământ sau cu prea puţin 
pământ, cari nu mai izbutiau să încapă în vre-un lot pe vre-o 
moşie învecinată. 

In asemene condițiuni, guvernul dela 1896 găsi că nu erà 
drept să se micşoreze întinderile pe cari sar putea face loturi 
de 5 hectare, prin vânzarea de loturi de 10, 25, 50 şi chiar mai 
multe hectare. Se prezintă deci Camerilor, se votă de ele şi se 
promulgă, la 4 Maiu 1896, o lege aducând acelei din 1889 ur- 
mătoarele modificări: 

Moşiile Statului nu se mai puteau vinde decât în loturi 
de 5 hectare fiecare, locuitorilor români cultivatori de pământ, 
învăţătorilor, preoţilor şi servitorilor bisericeşti din comunele 
rurale. 


1) G. D. Creangă. Proprietatea Rurală în România p. 142—145. 

Moşiile destinate a se vinde, se vor determină treptat de 
Ministerul Domeniilor care va dispune facerea studiilor şi a 
parcelării pregătitoare. Tabloul de parcelare fiind depus la pri- 
mărie ca și cererile făcute, aceste vor fi satisfăcute în ordinea 
ce urmează: 

I. Comunele rurale pentru două loturi; 

JI. Locuitorii români capi de familie cari nu au pământ 
de loc, clasificându-i după următoarele categorii: 

a) acei stabiliţi pe moşia destinată vânzării, 

b) acei stabiliţi pe moşiile învecinate, 

„0) acei stabiliţi în orice parte a ţării; 

III. Locuitorii români capi de familie cari posedă pănă la 
la !/, hectar pământ în ordinea de mai sus; 

IV. Locuitorii români capi de familie cari posedă pănă la 
5 hectare de pământ, preferindu-se acei domiciliaţi pe moşie. 

Văduvele ramase cu trei copii se socotesc drept capi de 
familie. In calculul terenului ce posedă clacaşul nu se va ţine 
samă de locul casei. 

Vânzarea se face în ordinea numerică a tabloului prin 
tragere la sorți. 

Preţul loturilor de 5 hectare se va plăti în termen de 60 
ani, cu anuităţi calculate pe baza de 4 la sută dobândă şi 
amortismentul în rate semestriale. In caz de neplată a 4 rate 
consecutive, vânzarea se va reziliă de minister fără somaţiune 
Şi fără judecată. 


18. Legea dela 19 Martie 1899 pentru reducerea 
prețuriior cu cari se vânduse loturile dela 8 pănă la 24 hec- 
tare pe temeiul legii dela 7 Aprilie 1899. 


Lăcomia de pământ a ţaranului se vădise în chip minunat 
cu prilejul vânzării loturilor mai mari de 5 hectare, pănă la 
25 hectare, cari se vindeau prin licitaţie. Concurența fusese din 
cele mai vii, şi prețurile rezultând dintr'insa se pot cu drept 
cuvânt numi exorbitante. Preţul hectarului în unele locuri trecu 
peste 1.800 lei. O recoltă chiar bună putea cu greu să pună 
pe muncitor în stare de a achită rata care, în 25 ani, trebuiă 

să achite valoarea lotului cu dobânda ei. Ei nu numai că nu 
puteau plăti dar se ruinau cu desăvârşire. 

Prin legea promulgată la 15 Martie 1899, se hotărâ ca cum- 
părătorii de loturi mari, dela 8 la 25 hectare, să plătească ratele 
ce le mai datoriau prin anuităţi socotite pe baza de 40/, dobândă 
şi pe termen de 60 ani. Sumele răspunse și nerăspunse, dato- 
rile ca preţ, aveau a se calculà şi răfui pe baza dobânzii de 5 
la sută şi 2 la sută pe an amortizare. 

Guvernul eră autorizat să scoboare preţul acelor loturi 
pănă la 1.000 lei hectarul dela data vânzării, plata calculându-se 
pe acest preţ. 


19. Despre întinderile de pământ intrate în stăpânirea 
sătenilor români pe temeiul legii rurale şi pe acel al dife- 
ritelor legi pentru vânzarea bunurilor Statului. 


A. Loturi, mai mici de 10 hectare. 
Legea rurală dela 1864 a 





atribuit la ...... 467.840 clacaşi 1.766.258,2826 hec 
Prin dispoziţiile dela 1878— 

1879 s'a atribuit la. . 48.342 însurăţei  228.328,9728 ,„ 
Prin legea dela 1881 s'au 

vândut la ...... 4.970 săteni 23.069,7936 ,„ 
Prin legea dela 1889 s'au i 

vândut la ...... 105.165 , 526.233,2526 , 

Total. . . 626.317 săteni cu 2.533.890,3016 


hectare atribuite sau vândute lor. 


B. Loturi mai mari de 10 hectare. 


Prin legea dela 1881 sau 


vândut la ...... 1.716 săteni 8.228,4339 hectare 
Prin legea dela 1889 s'au 
vândut la ...... 1549 , 20.360,6292 , 
Total. . . 3.265 săteni cu 28.589,0631 hectare 


vândute lor. 

Iar peste tot sau atribuit şi vândut la 629.582 săteni 
2.562.479,3647 hectare !). 

Numărul loturilor de 25 hectare cuprins în acest total este 
de 386 şi întinderea lor totală de 8.670,4367 hectare. 

Mijlocia, pentru împroprietăriri, este de 3,87 hectare, acea 
pentru vânzări de 4,88 hectare de cap; şi una şi alta n'au în- 
temeiat decât proprietăţi minime, menite a deveni parcelare la 
cea dintăi împărţire. 


20. Rezultatul colonizării interne. 


"Rezultatul încercării de colonizare internă pe temeiul legii 
dela 1889 a fost un fiasco desăvârşit. S'a procedat în distribui- 
rea loturilor cu cea mai mare ușurință: s'a atribuit pământ cui 
a cerut, fără a cercetă în chip temeinic dacă acel căruia i se 
dădea un lot este în stare să-l lucreze şi să-l plătească. S'au 
făcut astfel proprietari din toți nemernicii care se înscrisese 
mai curând sau cari fusese înscrişi ex-officio de primari şi de 
notari. Rezultatul este că cei mai mulţi din cumpărătorii de lo- 
turi nu trăiesc pe ele şi nu le lucrează: ele sunt arendate pentru 
“valoarea ratelor la primari, notari, perceptori chiar la Jidovi. 

S'a parcelat marea moşie Belceşti dela judeţul Iaşi, bine 
situată şi având un pământ renumit pentru rodnicia lui. Lotu- 
rile de 5 hectare s'au distribuit la oameni din comuni depărtate, 
printre cari mulţi ţigani din judeţul Vasluiu. Nouii proprietari 
nici wau venit să-şi vadă loturile. Primarul de pe vreme, no- 
“tarul, perceptorul s'au grăbit să le ieă în arendă, pe numele 
unor indivizi interpuși, cu preţul strict necesar pentru achitarea 
ratelor cătră Stat. Pe urmă această afacere bună (se arendă 
lotul cu câte 30 lei) fù stricată de administraţia financiară care 
începi să arendeze aceste loturi prin licitaţie cu rezultatul că, 
în anul 1906, Jidovul Druckmann, unul din cei mai vajnici ca- 
matari rurali din judeţul Iaşi, ţinea în arendă, după ce le luase 
prin licitaţie cu toată regula, peste 100 loturi de 5 hectare dela 
-olaltă, cu preţ de 60 pănă la 100 lei lotul întreg, sau maximum 


1) Extras din tablourile de pe paginile 124 şi urm. a lucrării D-lui 
G. D. Creangă, Proprietatea rurală în România. 

28 lei 60 bani falcea, când preţurile arenzei în trup întreg, pen- 
tru loc mult mai prost, a ajuns în ţinutul lași la 40 lei falcea. 

Pe moșia Băiceni, comuna Băiceni, judeţul laşi, vândută 
la 1904, numai 55 proprietari sunt aşăzaţi pe loturile atribuite 
lor, iar 86 sunt absenţi; 52 din aceste de pe urmă loturi sunt 
arendate cătră alte feţe. 

Statul nu s'a gândit şi nu se gândeşte să declare nule 
asemene vânzări şi să scoată din nou loturile în vânzare, atri- 
buindu-le unor oameni cari să prezinte chezăşie că sunt în stare 
să le lucreze şi să le plătească. Şi tot astfel stau lucrurile pe cea 
mai mare parte din moșiile parcelate şi atribuite ţaranilor, nu 
numai în Moldova ‘dar şi în Ţara Românească. 

Prin usurinţa cu care s'a pus la cale şi s'a aplicat, legea de 
la 1889 în loc de a fi o măsură excelentă a dat rezultatele cele 
mai deplorabile. Statistica loturilor părăsite, care se alcătueşte 
în acest moment la Ministerul Domeniilor, va dovedi pe deplin 
adevărul celor expuse mai sus. 

CAPITOLUL III 
DESPRE INSTITUTELE DE CREDIT PENTRU ŢĂRĂNIME 


1, Creditul agricol. 


Creditul agricol a fost creat ia 1881. Se înființă în fiecare 
reședință de judeţ câte o cassă de credit agricol, funcţionând ca 
persoană morală şi în chip independent, cu scop „de a procură 
agricultorilor şi industriaşilor agricoli români sumele necesare 
agriculturii şi industriilor agricole derivate dintr'însa“. 

Capitalul fiecărei casse urmă să fie dela 150.000 pănă la 
300.000 lei, guvernul având a fixă suma după trebuinţile ju- 
deţului. Capitalul pute fi sporit cu aprobarea guvernului. Fie- 
care cassă aveă să emită numărul de acţiuni corespunzând ca- 
pitalului de fundaţiune; acţiunile se puteau cumparà numai de 
agricultori sau industriali agricoli români. Pănă la vărsarea în- 
tregului capital de cătră acţionari, acest capital urmă să fie 
înaintat de Stat pentru două treimi şi de județ pentru o treime. 

Intre multe feliuri de operaţiuni de credit ce erà împu- 
ternicit să facă, Creditul agricol aveă „à împrumută cu ama- 
net“, pe productele şi instrumentele agricole cât şi a industriilor 
derivate din agricultură. Aceasta eră singura operaţie care afară 
de prea rare ocaziuni, Creditul Agricol o făcu cu țaranii. Cele- 
lalte erau pentru uzul cuiltivatorilor celor mari. Dobânda erà 
de şapte la sută, iar termenul împrumutului nu puteă trece 
peste 9 luni. 

Ţaranii se deprinseră foarte răpede să facă uz de această 
instituție. Ea fu de ajutor pentru mulţi din ei, înlesnindu-li 
putinţa de a scapă de datorii grele şi de nevoi urgente şi de 
a-şi spori numărul vitelor. Pentru alţii, în număr cu mult mai 
mic, mai puţin vrednici, mai viţioși sau mai puţin norocoşi, ea 

fu un isvor de ruină, căci neplătind la vreme li se vândură 
vitele. Binele făcut de lege precumpăni cu mult asupra răului 
ce-l pricinui pe alocurea; nu încape îndoială că Creditul agricol 
restrânse acţiunea camatarilor de prin sate faţă de ţaranii cari 
aveau ce amanetă; sărăcimea însă, cei fără vite, nu avură cum 
să aibă parte de aceste foloase. 

Creditul agricol fu modificat de nenumărate ori. Transfor- 
marea cea mare a acestei instituţii se făcu prin legea dela 2 
Iunie 1892, când Creditul agricol deveni o instituţie de Stat, cu 
un capital de 20 milioane, varsat de Stat, împărţit în două 
secţiuni, din cari cea dintăi era menită şă facă împrumuturi de 
bani numai „agricultorilor şi industriaşilor agricoli săteni“; iar 
cea de a doua să facă avansul prevăzut de art. 3 al legii pentru 
înstrăinarea bunurilor Statului din 7 Aprilie 1889, care dela 600 
se ridică la 700 lei 1). 


2. Băncile populare. 


Intăia bancă populară a fost înființată la Urziceni (Ialo- 
mița), în anul 1891, din iniţiativa unor comersanţi de acolo. 
Această bancă ajunse să posedă un capital de 65.000 lei, dar 
deveni în curând o bancă de speculaţiune cari nu mai aduse 
nici un serviciu populaţiunii rurale. 

In anul 1892 se mai înfiinţară 4 bănci populare, dintre cari 
„Caraimanul“ dela Breaza-de-Sus (Prahova) numără la început 
36 membri cu 600 lei capital. In opt ani (la 1 Octomvrie 1901) 
ajunsese să aibă 1.000 membri şi un capital de 786.656 lei. 

Dela 1893 până la 1898 se mai înfiinţară încă 19 bănci 
papulare, ceea ce aduse numărul lor total la 24. 

La 1898, D-l Spiru Haret, Ministrul Cultelor și Instruc- 
ţiunii Publice, văzând frumoasele rezultate ce le dădeâ banca 
înfiinţată la Bezdad (Damboviţa) de învățătorul local, înţelese 
ce puternic instrument de ridicare economică putea să alcătu- 
iască pentru țărănime generalizarea intemeierii unor asemeni 
instituţii și hotărî să încurajeze cu tot dinadinsul instituirea 


1) Pentru legile relative la Creditul agricol vezi Acte şi Legiuiri, 
Seria II, Volumul VI. 

lor. Guvernul schimbându-se la 1899, se mai înfiinţară în anii 
1899 şi 1900 numai 20 bănci populare noue. Dar, la 1901, Di 
Haret revenind la Ministerul Cultelor, însărcină pe D-1 Dumi- 
trescu-Bumbeşti, învăţător la Bumbeșştii din Gorj, să parcurgă 
toată țara pentru a propagă ideea întemeierii băncilor populare, 
câștigând pentru dânsa mai ales pe preoți şi pe învăţători. 

Aceste încercări fură încununate de cel mai strălucit succes ; 
dela 1 Aprilie la 1 Decemvrie 1901 se înființară 168 bănci noue, 
iar dela 1 Decemvrie 1901 la 1 Septemvrie 1902, alte 444. In 
acel moment numărul membrilor, care erà de 20.604 la 1 De- 
cemvrie 1901, se urcă la 59.844 cu un capital de peste 500.0000 lei. 
Ele desfiinţase camăta aproape cu desăvârşire în toate comunele 
unde prinsese rădăcini, pusese pe săteni în staresă ieă pământuri 
în arendă, să plătească datorii oneroase, să clădească case, să 
cumpere vite, să pună bani de o parte şi să înființeze magazii 
de consum. 

D-l Haret se gândi atunci la înființarea unei instituţiuni 
centrale, menită a controlă şi a ajută băncile populare. Lucruj 
eră cu atât mai urgent, cu cât se manifestase oareşicari simptome 
alarmante. Se găsise la țară funcţionari puţin scrupuloşi cari, 
prin presiuni, obținuse dela băncile populare împrumuturi pe 
cari uitase să le plătească. 

In Iulie 1903, Ministrul de Finanţe, D-l E. Costinescu 
prezintă Camerelor proiectul de lege pentru înființarea Cassei 
Centrale a bancilor populare, împreună cu o lămuritoare ex- 
punere din care am cules amănuntele de mai sus!). 

Proiectul de lege stabilește caracterul juridic al acestor insti- 
tuţiuni, asimilându-le cu totul cu societăţile cooperative. Sunt 
considerate ca societăţi comerciale și au dreptul de a dobândi 
avere mobilă şi imobilă. Proiectul prevede înlesniri mari pentru 
constituirea băncilor, fiind foarte larg asupra condiţiilor de con- 
stituire a băncilor în deobște, admiţându-se şi societăți după 
sistemul Raifeisen şi ieă măsuri pentru desvoltarea spiritului 
de solidaritate 2). 


1 Vezi Monitorul Oficial din 10 Iulie 1903. 
2) Pentru legile relative la Băncile populare, vezi Acte și Legiuiri, 
Seria lI, Volumul VI. 

Creditul agricol este însărcinat să servească de Casă 
centrală, dându-i-se drept să acorde împrumuturi băncilor po- 
pulare, să sconteze efectele lor şi să le reesconteze la Banca 
naţională spre a-şi mări mijloacele. 

Beneficiul realizat de Creditul agricol din operaţiile sale 
cu băncile populare se împarte în chipul următor: 40 la sută 
Creditului agricol şi 60 la sută băncilor populare, din cari 30 la 
sută pentru fondul de rezervă, iar 30 la sută se împart băncilor 
ca primă. 

Consiliul de administraţie este numit de guvern. Pentru 
control, Casa centrală dispune de toți agenţii ministerului Fi- 
nanţelor și de acei ai ministerului Cultelor. Legea fu promulgată 
la 29 Martie 1903. 

Modificări ușoare fură făcute acestei legi la 2 şi la 9 Dechem- 
vrie 1904, la 19 Martie și 5 April 1905 şi la 2 Martie 1906. La 29 Mar- 
tie Casa centrală a băncilor populare fu despărțită de Creditul 
agricol, constituind o direcţiune generală deosebită şi funcţionând 
ca persoană morală. Ea urmă să se servească de capitalul Cre- 
ditului agricol care eră obligat să ţină la dispoziţia Casei centrale 
toate sumele de cari putea să aibă nevoe. Cheltuelile Casei 
centrale se făceau tot de Creditul agricol, iar beneficiile realizate 
de Casa centrală se făceau venit la Creditul agricol. Acesta 
eră obligat ca, prin secţiile sale, să facă toate operaţiile de cari 
ar avea nevoie Casa centrală, precum și să primească depozi- 
tele băncilor populare spre fructificare. 

Consiliul de administraţie a Casei centrale se compune din 
11 membri numiţi pe 7 ani, 8 de cătră Ministerul de Finanţe, 
1 de cătră Creditul fonciar, 1 de cătră Banca naţională şi 1 de 
cătră Banca agricolă. Erà condusă de un director general şi de 
un subdirector general. 

Băncile populare alcătuiesc fără îndoială pasul cel mai ho- 
tăritor făcut pănă astăzi pentru ridicarea economică a ţără- 
nimii române. Prin înființarea lor i s'a pus în mână o pârghie 
cu ajutorul căreia poate ridică de pe capul şi pieptul ei multe 
din greutăţile cari îl apasă. Răpegiunea cu care ţaranul a in- 
teles folosul ce-l puteă trage din această instituţie, încrederea 
ce li-a arătat, sunt o nouă dovadă despre vioiciunea și agerimea 

minţii lui şi o desminţire categorică la vorbele acelor cari îi 
tăgăduiau şi îi tăgăduiesc încă orice aptitudine economică. 

Indată ce a avut instrumentul de credit în mână, ţaranul 
n'a stat la îndoială pentru a intră în luptă cu concurentul lui 
de moarte, cu arendaşul; ori unde a putut, ori unde nu i s'au 
pus piedeci prea mari, sa pus în locul lui, biruindu-l prin 
preţuri mai mari. Astăzi, mulţămit băncilor populare, sunt 106 
moșii arendate obştiilor săteşti. Numărul băncilor la Dechemvrie 
1906 erà de 2.021 cu un capital de 20.035.054 milioane lei şi 
1.239.002 membri asociaţi. 


3. Obştiile săteşti. 


Spre a înlesni alcătuirea obştiilor sătești pentru cumpa- 
rarea sau arendarea imobilelor rurale, s'a votat legea dela 
11 Fevruarie 1904, prin care ei puteau cere tribunalului res- 
pectiv, fără a arată vre un motiv, ca autentificarea actelor sau 
a procurelor trebuitoare să se facă în comunele în cari sunt do- 
miciliaţi. Preşedintele sau locţiitorul său pot, în asemene caz, să 
delege pe judele de ocol respectiv spre a instrumentă la primăria 
comunei indicată în cererea de autentificare. 

Prin legea dela 31 Mai 1905, obştiile de săteni cari ieau 
moşii în arendă sunt scutite de plata patentei. 

Cea dintăiu din aceste două legi a fost o însemnată uşurare 
adusă alcătuirii obştiei; mergerea la reşedinţa judeţului a tuturor 
membrilor obștiei fiind în cele mai multe cazuri o imposibilitate. 

Obştiile săteşti alcătuesc un minunat instrument de luptă 
economică, dar ele trebuie să rămână numai un mijloc, nu tre- 
buie ca iniţiativa colectivă să înăbuşe pe acea individuală. 

CAPITOLUL IV 


DESPRE DISTRIBUIREA VIŢIOASĂ A PROPRIETĂȚII ŞI A 
EXPLOATĂRII PĂMÂNTULUI ÎN ROMÂNIA 


1. Despre distribuirea proprietăţii. 


Statisticile ce le posedăm se deosebesc între ele atât întru 
cât priveşte întreaga întindere a ţării cât şi în privința modului 
cum sunt distribuite deosebitele categorii de proprietăţi. Aceste 
deosebiri însă nu sunt de natură a puteă influenţă încheierile 
ce se pot trage dintr'insele, aceste încheieri rămânând aceleași, 
oricare ar fi statistica de care ne-am servi. 

Cifrele conţinute în lucrarea d-lui G. D. Creangă: Pro- 
prietatea Rurală în Pomânia, mi se par a fi acele stabilite 
în chip mai lămurit, mai conştiincios și mai exact. Polemicile 
pătimaşe la cari ele au dat loc, au putut pune în îndoială nu- 
mai unul sau două puncte de detaliu, despre cari voiu vorbi 
la locul lor; în trăsăturile lor esenţiale însă, datele d-lui Creangă 
nu au fost întru nimic sguduite de critici. Totuș, de oarece ci- 
frele conţinute în raportul d-lui Căpităneanu au dat loc la mai 
puţine critici, mă voiu servi de ele; aceste cifre mi se par mult 
mai puţin justificate de cât acele ale d-lui Creangă, dar deosebirea 
este atât de mică în cât nu influenţează de loc rezultatele cari 
rămân aceleași oricare ar fi statistica de care ne servim. 

Iată de altmintrelea atât cifrele d-nului Creangă cât şi acele 
ale d-nului Căpităneanu : 

CATEGORIILE RAPORTUL LUCRAREA 
de întindere d-lui Căpităneanu || d-lui Creangă 


Proprietatea sub 10 Ha.| 3319695 Ha. | 3153645 Ha. 




















3 între 10— 50 „ | 695953 ,„ 695953 ,„ 
» » 50-—100 „ | 165456, 166847 , 
E » 100—500 „ | 785719 ,„ 816385 ,„ 
d peste 500 „ | 3001473 „ 1 2993966 ,„ 





7968296 Ha. | 7826796 Ha. 


Din acest tablou reiesă că diferenţa între ambii statistician; 
ar fi numai de 145.500 hectare. In lucrarea d-lui Creangă, 
ar fi cuprinse atât proprietăţile cultivabile ale Statului și Do- 
meniile Curoanei, în întindere de 267,790 hectare, iar livezile de 
pruni, în întindere de 74,251 hectare, nu; în acea a d-lui Că- 
pităteanu livezile de pruni sunt cuprinse, iar domeniile Statuiui 
şi ale Coroanei nu ; apoi nici una din lucrări nu cuprinde în- 
tinderea viilor, 97843 hectare. Adăogând deci cifrele întinderii 
domeniilor şi a viilor, adică împreună 395.633 hectare la totalul 
de 7.963.296 hectare a d-lui Căpităneanu, iar cifrele întinderilor 
livezilor de pruni şi ale viilor, adică împreună 169.094 hectare la 
totalul d-lui Creangă, obţinem 8.363.929 hectare pentru acel 
dintăiu și 7.998.890 hectare pentru acel de al doilea. Diferenţa 
total ar fi deci de 365.039 hectare. 

Pe lângă că aceste cifre nu afectează de loc concluziunile, 
apoi faptul că ambii statisticiani lucrând, cu totul independent 
unul de altul, au ajuns la rezultate relativ foarte apropiete, 
dovedeşte că amândoi au lucrat în chip conştiincios. 

Trebue adăogit că statistica agricolă publicată mai dăunăzi 
de Serviciul statistic al Ministerului Domeniilor, ni dă pentru 
întreaga întindere cultivabilă a țării 7.691.363 hectate adică o 
cifră mai apropiată de acea a d-lui Creangă de cât cifra dată 
de d-l Căpităneanu. 

Sub numirea de proprietate țărănească mică se înțelege 
o proprietate a carei întindere se cultivă de proprietar cu aju- 
torul familiei lui fără ca, îndeobște, să mai aibă nevoe de ajutor 
străin, şi care întindere ajunge pentru întreţinerea proprieta- 
rului şi a familiei sale. Când întinderea proprietăţii este prea 

mică spre a îndestulă această de pe urmă condiţie, ea ieâ nu- 
mirea de proprietate parcelară. 

Se numeşte proprietate țărănească mare o proprietate 
a cărei produs depăşeşte trebuinţile proprietarului şi a familiei 
lui şi a cărei întindere este prea mare pentru ca să poată fi cul- 
tivată numai de proprietar cu familia lui, ci îl sileşte să ieâ 
întru ajutor argaţi plătiţi cu luna sau muncitori plătiţi cu ziua. 

Se numește proprietate mijlocie acea a cărei cultură se face 
numai de oameni plătiţi, pe cari îi dirijează proprietarulf 

Se numeşte proprietate mare acea a cării întindere este în- 
destulătoare pentru absorbirea întregii activităţi a unui barbat, mai 
silindu-l să recurgă la ajutorul unuia sau a mai multor funcţionari. 

Numesc proprietate latifundiară, acea cari s'ar puteà 
împărţi în mai multe proprietăţi mari. 

Admiţând deci cifrele date de Domnul Căpităneanu cari 
pănă acum au fost cu desăvârşire cruţate de cătră critică, con- 
statăm că în România: 

Proprietatea ţărănească mică, sub 10 hectare, cuprinde 
41,66 la sută din întreaga întindere cultivabilă a ţării. 

Proprietatea tărănească mare, între 10—50 hectare, cuprinde 
8,72 la sută din aceeaş întindere. 

Proprietatea mijlocie, între 50—100 hectare, cuprinde 2,08 
la sută din aceeaş întindere. 

Proprietatea mare, între 100—500 hectare, cuprinde 9,86 
la sută din aceeaş întindere. 

Proprietatea latifundiară, dela 500 hectare în sus, cuprinde 
37,68 la sulă din aceeaş întindere. 

Sau, dacă contopim proprietatea mare şi latifundiile în- 
trun singur condeiu, vedem că acesta cuprinde 47,54 la sută din 
întreaga întindere cultivabilă a ţării. 

Aici este bine înţeles vorba numai de întinderile cultiva- 
bile; pădurile nu sunt cuprinse în cifrele de mai sus. Ele cu- 
prind o întindere de 2.282,300 hectare care se împarte în aproape 
800,000 hectare aparţinând Statului şi 1.400,000 hectare parti- 
cularilor. Dacă, din această de pe urmă sumă, scădem 2— 300,000 
hectare cari aparţin probabil răzășilor şi proprietarilor mijlocii, 
rămân 1.200,000 hectare pentru proprietatea mare. Dacă la întin- 
derea de pământ cultivabil stăpânită de proprietarii mari, adăogim 

aceste 1.200,000 hectare pădure, proporţia de mai sus se schimbă, 
Şi constatăm că marea proprietate, dela 100 hectare în sus, po- 
sedă aproape 5.000,000 hectare din 9!/2 milioane hectare sau 
52, 630/0. 

Dacă ținem samă de numărul feţelor cari își împart aceste 
deosebite categorii de proprietăţi, chipul cu desăvârşire defec- 
tuos în care este împărţit pământul cultivabil în România se 
vădeşte şi mai tare, precum dovedeşte micul tablou de mai jos!): 

















Mijlocia 
Intinderea întindere 
în hectare |intind.|unei pro- 
totală | prietăţi 









Numărul 


Categoria proprietăţii proprietăți- 
lor 

















Proprietatea țărănească 








pănă la 10 hectare . 1015302] 3319695/41,65 3,27 
Proprietatea țărănească 
mare pănă dela 10-— 
50 hectare. .... 695953| 8,72] 19,16 
Proprietatea mijlocie dela 
50—100 hectare... . 165456 2,08] 69,49 
Proprietatea mare dela 
100—500 hectare . . 785719| 9,86| 301,27 
Latifundiile dela 500 hec- 
tare în sus . A 3001473|37,68| 1920,33 
Total . . . 1058172 7,57 


a 


Din acest tablou reiesă că 1563 proprietăţi cuprind 3.001,473. 
hectare, pe când 1015302 oameni posedă 3.319,695 hectare, deck 
mijlocia întinderii stăpânită de ţărani este de 3,27 hectare, acea 
a proprietăţii dela 500 hectare în sus de 1920,33 hectare! Planga 
în culori dela sfârşitul acestui volum ilustrează bine monstruo- 
zitatea unei asemene împărțiri. 

Tabloul de mai sus însă ni dă numărul proprietăţilor, dar 
necum acel al proprietarilor, căci pe lângă că aici sunt cuprinse 
proprietățile aşăzămintelor de binefacere şi a persoanelor mo- 
rale, se întâmplă adesea că mai multe proprietăţi aparţin ace- 
lueaş proprictar. 


1) Acest tablou este luat din articolul D-lui C. Sterea în Viaţa Bo- 
mânească pe Dechemvrie 1206, Țară de Latifundii. 

Şi dacă cifrele sunt greşite, greșala cu bună samă este în 
minus pentru acele ale proprietăţii mari şi în plus pentru acele 
relative la proprietatea mică. Cum zice foarte bine Domnul 
Sterea în articolul din care am luat tabloul de mai sus: „Adică 
-când un ţăran ar fi avut 1,7 sau 1,8 hectare, „cam“ două hec- 
tare, să nu fi fost înscris cu două hectare complecte, mai ales 
că el nu ştie socoti în hectare, ci numai în fălci sau pogoane? 
Sau când un moşier a fi avut 1600 sau 1700 hectare, să nu fi 
fost el înscris în rol „cam“ cu 1500 hectare, ori în loc de 3300 
sau 3400 hectare, „cu aproximativ“ 3000 hectare? Ei, nu ne 
-cunoaştem moravurile administrative!.. .“ 

Ş'apoi cum observă tot Domnul Sterea, cifra de 1563 ne 
«dă numărul latifundiilor nu acel al latifundiarilor. Sunt număroase 
persoane cari posedă mai multe moşii, apoi aşezămintele de 
binefacere posedă la vre-o 300 de: moşii cu peste 500 hectare. 
Dacă facem aceste scăderi, numărul adevărat al latifundiarilor, 
-dacă atinge nu trece de 1000 persoane! 

O asemenea monstruozitate nu există în altă ţară evro- 
ropeană. 

Monstruozitatea este şi mai mare prin faptul că cifrele 
“indicate pentru proprietatea țărănească mică cuprinde în rea- 
litate mai multe proprietăţi parcelare decât proprietăţi ţărăneşti 
“mici. O parte însemnată din întinderea totală a acestei cate- 
gorii este absorbită de răzăşii (moşneni) posedând pământ cul- 
tivabil de o întindere între 3 şi 10 hectare. Grosul este alcătuit 
din țarani posedând întinderi cu mult inferioare acelei de 3 
hectare. 

D-l Creangă dă cifra de 423.401 pentru taranii posedând 
„mai puţin de 3 hectare şi acea de 408.502 pentru ţaranii fără 
pământ sau pentru copartași, la cari adăogând rezerviştii, ajunge 
la un total de peste 900.000 ţarani neposedând pământ de loc 
sau posedând mai puţin de 3 hectare. 

Aceste cifre au avut darul să stârnească furia adversarior 
cari le-au atacat în chipul cel mai pătimaş. Mijloacele de con- 
trol lipsindu-mi cu desăvârşire, nu mă pot pronunţă nici pentru 
ele nici împotriva lor. Ceea de ce sunt absolut sigur este că 
numărul taranilor cu mai puţin de 3 hectare sau fără pământ 
«le loc este foarte mare şi nici că poate fi altfel. 


www.dacoromanica.ro 


493 


Cele mai mari întinderi atribuite la 1865 au fost de 51/2 
hectare in Ţara Românească, de 7%/; hectare în Moldova. Nu- 
mărul acestor fruntaşi în toată ţara, după cifrele adunate de D-l 
Creangă şi publicate în lucrarea D-sale!), erà de 71.912 din- 
trun total de 467.840 adică 15,37 la sută). Dela 1864 pănă 
astăzi s'au succedat în multe cazuri două generaţii și pămân- 
turile fruntaşilor împărțindu-se de o potrivă între copii lor, este 
vederat că în cele mai multe cazuri urmaşii lor nu mai dispun, 
afară de excepţiuni, decât de întinderi de 1—2 hectare cel mult. 
Pământurile mijlocaşilor cari au primit respectiv 5'/2și 33/4 
hectare şi cari erau în număr de 202.075 după acelaş izvor, 
Sau divizat şi mai tare; ce se mai zic de pulverizarea pămân- 
turilor celor 134.132 palmași cărora li s'a atribuit câte respectiv 
3/4 şi 21/4 hectare! 

S'apoi trebue ţinut samă de faptul că, cu prilejul împro- 
prietăririi dela 1864, s'a dat taranilor în socoteala pământului 
ce li se cuveniă multe râpi, ponoare şi locuri netrebnice. 

Şi să nu se uite că legea rurală n'a dat pământ la toţi 
sătenii. Nevolnicii, vadanele Si foarte mulţi meseriaşi: rotari, 
butnari, lemnari şi alţii, netăcând boieresc, au fost împroprie- 
tăriţi numai pe locurile de casă şi de grădină; copii lor au ra- 
mas absolut fără pământ. Oricine trăieşte la ţară şi are ochi 
ca să vadă şi urechi ca să audă, nu poate să nu fi dobândit 
credinţa că cu mult cea mai mare parte a ţaranilor, sau dispun 
de părticele de pământ cari nu ajung pentru întreţinerea fami- 
liilor lor, sau nu posedă de loc pământ. Cifrele D-lui Creangă 
sunt mult mai aproape de adevăr decât se crede! 

Domeniile Statului, a căror întindere, precum am mai arătat, 
nu intră în calculele de mai sus, fiind pănă acum arendate în 
deobşte în chip întreg, sporesc încă proporţiunile indicate mai 
sus pentru proprietatea mare şi acea latifundiară. 

Şi ceea ce este şi mai dezastros, stavilele ce legea şi inter- 
pretarea ei le pune la înstrăinarea pământurilor dobândite 
de săteni prin diferitele măsuri de împroprietărire, chiar la 
înstrdinarea acestor pământuri între ei şi lipsa oricăror 


1) G. D. Creangă, Op. cit., p. 133. 
2 Ibid., Ibid., II, p. 886. 

derogaţiuni la legea comună în privinţa împărţirii acestor bunuri 
la moartea proprietarilor, au drept urmare continuarea la infinit 
a pulverizării parcelelor ţărăneşti. Iar pe de altă parte, faptul 
că mulţămit unei interpretări greşit a textului legii, moșiile mari 
se împărțesc în natură numai prin excepţiune, contribue la män- 
tuirea şi perpetuarea sistemului latifundiar. 

Țăranul care sa imbogăţit, care a strâns un capital de 15, 
20, 30 de mii de lei, nu găseşte la noi pământ de cumparat 
pentru acești bani; proprietăţile cari au această valoare sunt 
foarte puţine şi toarte scumpe, cu greu te poţi apropiă de ele. 
Neputând vâri bani în pământ, este silit, vrând nevrând, să se 
facă crâșmar pentru a-i speculâ. Ș'apoi se mai miră lumea că şi 
taranii cei bogaţi ieau parte la răscoale! 

Intregul Imperiu german, unul din Statele cele mai aris- 
tocratice din lume, cu o populaţie de peste 60 milioane locuitori 
Şi cu 43.284.742 hectare pământ cultivabil, numără peste tot 
numai 3306 exploatațiuni trecând peste 500 hectare şi cuprin- 
zând o întindere totală de 4.460.792 hectare, sau 10, 19 la sută 
a suprafeţei cultivabile!). 

Ceeace caracterizează distribuirea proprietăţii în România 
este faptul că vedem pe de o parte o mână de oameni, o mie 
de inşi, stăpânind 37,68 la sută din întinderea cultivabilă a 
țării, iar pe de alta, peste un milion de tarani stăpânid o întin- 
dere numai cu 10 la sută mai mare de cât acei dintăi; pe de 
o parte exploatări tie mii de fălci, pe de alta o mulţime de gos- 
podării pitice Cele dintăi sunt prea mari spre a fi gospodărite 
cum se cade, cele de al doilea prea mici pentru a permite pro- 
prietarilor lor să sporească. 

Proprietatea mare țănănească dela 10—50 hectare şi pro- 
prietatea mijlocie dela 50—100 hectare, recunoscute de toţi eco- 
nomișştii din lume ca fiind categoriile cele mai de folos pentru 
un Stat, sunt reprezentate la noi. cea dintăiu prin 8,72 la sută, 
cea de a două prin 2,08 la sută din totalul întinderii. 

lată acuma chipul în care erà distribuită proprietatea ru- 
rală în principalele State ale Imperiului german în anul 18952): 


1) G. D. Creangă, Op, cit, p. XCVI. 
2) Dr. Th. v. der Goltz, Agrarpolitik und Agrarwesen, p. 88. 

Prov. Prusia Orientală . 

Pomerania. ... 
osen...... 

Hanovra. .... 
Vestfalia. . . . . 
Hessen-Nassau . . 
Prusia Renană. 
Bavaria din dreapta Ri- 
nului . . . 
Bavaria din stânga Ri- 
nului .. eana a‘’ 
Regatul Saxoniei. . . . 
Wiuirtemberg. ..... 
Baden. ....... 
Hessen ........ 
Mecklemburg Schwerin . 
Sachsen Weimar. . . . 
Oldenburg. ...... 


s 3 3 3 33 3 3 ss 

© 
= 
[0] 














100 hect. 
şi mai 
mult 


39,47 
43,66 
35,24 
55,13 
52,19 





„Nu prea există factor care să aibă asupra productului net 
al exploatărilor agricole și asupra chipului mai mult sau mai 
puţin desăvârşit în care agricultura îşi îndeplineşte rolul în to- 
timea gospodăriei naţionale, o înrâurire atăt de mare ca distri- 
buirea proprietăţii pământului. Starea actuală a agriculturii ger- 
mane este o dovadă vie a acestui adevăr. Ea (agricultura) 
se află în starea cea mai nefavorabilă acolo unde, în urma 
întinderii din cale afară de mare a proprietăţii mari şi 
a proporțiunii mici în care figurează proprietatea ţără- 
nească şi acea parcelară, prețurile productelor agricole 
sunt cu deosebire mici şi. lipsa de braţe mai simţitoare* 


Şi mai departe 1): 
1) Ibid., p. 84. 


2 . 

„Cea cu mult mai mare parle a pământului cultivat 
trebue să se afle în stăpânirea țaranilor ( Bauern), a clasei 
agricole mijlocii. Istoria ne învaţă că viaţa socială şi econâmică 
a unui popor este sănătoasă numai atunci când, între acei cari 
posedă mult şi acei cari posedă puţin, se găseşte o clasă numă- 
roasă de oameni cari dacă nu li lipseşte oarecare hărnicie, au un 
folos îndestulător şi sigur, de oameni cari dacă nu trăesc cu lux, 
dar pot trăi cu uşurinţă dacă nu au pretenţiuni prea mari, cari 
dacă nu sunt bogaţi totuş pot privi cu incredere înspre viitor. 
Acest principiu se aplică întocmai atât populaţiunii rurale cât şi 
acelei orășăneşti. Clasa țărănească are asupra actualei clase 
de mijloc orășăneșşti marele avantaj economic de a aveă, în pă- 
mântul stăpânit de ea, un punct de reazăm neasămănat mai 
teafăr sub punctul de privire economic decât meseria, industria 
sau negoțul orăşanului. Ţaranul (Bauer) este mult mai iden- 
tificat cu agricultura decât clasele rurale ce stau pe o treaptă 
mai înaltă sau mai inferioară decât dânsul. El îi aparţine 
întradevăr cu trupul şi cu sufletul, lucrează zilnic la dânsa cu 
trupul şi cu mintea, singurele interese cari Par putea distrage 
întru cât va dela ea fiind mărginite la acele ale familiei şi a co- 
munei sale. 

„De aici decurge într'adevăr starea întru câtva unilaterală 
a minţii ţaranului, de aici vine oareșcare slăbăciune, dar tot de 
aici vine şi marea putere a clasei ţărăneşti, putere care face 
dintr'însa temelia populaţiunii rurale şi a meseriei agricole. Pro- 
prietarul cel mare mai are încă şi multe aplecări şi datorii, 
unele legându-se puţin, altele de loc cu agricultura: îndeplinirea 
celor de pe urmă este de neaparată trebuință pentru binele 
obştesc, el nu poate şi nu trebue să se sustragă dela“ele. 
Aceste îndatoriri, pentru mulţi proprietari rhari, sunt astfel al- 
cătuite şi atât de întinse, în cât ei nu se pot preocupă decât 
prea puţin sau de loc de cultura pământului lor. Proprietarii 
de parcele, cari trebue să-și câștige parte din existenţa lor în 
parte prin închirierea muncilor şi mai ales lucrătorii agricoli 
fără pământ, sunt prea preocupaţi de grija agonisirii pânii lor 
zilnice şi prea slab înzestrați cu puteri fizice şi sufleteşti pentru 
a fi reprezentanţii de căpetenie ai meseriei agricole şi ai popu- 
laţiunii rurale. 

Când proprietatea țărănească (băzerlich), în cele trei trepte 
ale sale (mare, mijlocie și mică), este reprezentată, ea poate 
există numai prin sine, fără ca din acest fapt să rezulte însem- 
nate înconveniente economice sau sociale. Nu pretind că o ase- 
menea stare este perfectă sau 'de dorit, dar ea este trainică. O 
lipsă desăvârşită a proprietăţii mari ar avea mai ales ca ur- 
mare că agricultura la ţarani ar propăşi foarte încet şi că nu 
Sar mai găsi oameni aplecaţi şi în stare să apere în public in- 
teresele agriculturii cu stăruință şi cu succes. Iar dacă nar fi 
proprietari de parcele, ţaranii cei bogaţi (Grossbauern) ar simţi 
oareș care lipsă de braţe. Când partea cu mult precumpănitoare 
a pământului cultivabil se află în mâna ţaranilor, se poate privi 
acest fapt 'ca un semn neîndoielnic că domneşte o stare eco- 
nomică sănătoasă. Aceasta este de altmintrelea starea care dom- 
neşte în cele mai multe părţi ale Imperiului german, precum 
dovedeşte tabela de mai sus. După statistica exploatărilor dela 
1895, întinderea cultivabilă căzând asupra proprietăţii mari şi a 
acelei parcelare de o parte, iar asupra proprietăţii ţărăneşti 
(băuerlich) de alta, este în procente: 


Ţară ia leo şi Proprietatea ţărănească 
Schleswig-Holstein. . . . 18,05 la sută 81.95 la sută 
Hanovra . ....... 13,75 , 8625 , 
Vestfalia . ....... 15410 , 8490 , 
Hessen-Nassau ...... 17,99 , 82,01 , 
Provincia renană . . . . 1585 , 84,15 , 
Bavaria din dreapta Ri- 

nului. .... Eos 5,88 , 94,12 , 
Bavaria din stânga Ri- 

nului. ........... 16,75 , 83,25 , 
Saxonia ........ 19,82 , 80,118 , 
Vürtemberg ...... 1280 , 87.20 , 
Baden . o. ooa aa 16,29 , 8371 , 
Hessen. ........ 16,66 , 83,34 , 
Sachsen-Veimar . . . . . 18,98 , 81,02 , 
Oldenburg ....... 8,10 , 91,90 , 
Alsatia-Lorena. . .. .. 19,84 , 90,16 , 

„Regiunile figurând în acest tablou cuprind aproape toată 
Germania dela Vestul Elbei şi chiar o mică parte a Germaniei 
dela Estul acestui fluviu. Pretutindeni într'însele proprietatea ţa- 
ranească cuprinde 80 —90 la sută din întinderea cultivabilă, în 
Oldenburg și în Bavaria din dreapta Rinului chiar ceva mai 
mult. Nime, cred, nu va 'puteă pretinde că distribuirea proprie- 
tăţii în Germania dela Vestul Elbei este nesănătoasă. Din po- 
trivă, suntem îndreptăţiţi să conchidem că este potrivit cu con- 
diţiunile economice ale acelor regiuni, ca 80—90 la sută din 
suprafaţa cultivabilă să se găsească în mânile ţaranilor. 

„In cele șase provincii dela Est ale monarhiei prusiane, 
precum şi în cele două Mecklemburguri, proprietatea mare sin- 
gură stăpâneşte, în cifre rotunde, 34—60 la sută din suprafaţa 
cultivabilă. Se poate într'adevăr admite că în aceste regiuni, din 
cauza climei neprielnice, a micului număr de oraşe populate şi 
a industriei puţin întinse, proprietatea mare să fie mai tare re- 
prezentată decât în Germania dela Estul Elbei. Dar aceste deo- 
sebiri nu sunt destul de mari pentru a lămuri sau a pricinui o 
astfel de precumpănire a marei proprietăţi. Condiţiunile de climă 
şi de pământ sunt, în Germania de Nord Est, mai puţin priel- 
nice decât în districtele mai meridionale ale Imperiului German, 
dar ele nu sunt mai neprielnice decât în regiunile muntoase 
cari alcătuesc jumatatea de căpetenie a Germaniei de mijloc şi 
de Sud. 

„Incât priveşte micul număr de orașe populate şi desvol- 
tarea mai mică a industriei, aceste împrejurări au fără indoială 
însemnătate pentru distribuirea proprietăţii funciare. Dar pe de 
altă parte, se poate răspunde că oraşele mici şi mijlocii 
în ființă ar aveă mult mai mulți locuitori şi că industria 
Sar fi desvoltat în cele mai multe părți ale Germaniei os- 
telbice mai râpede şi mai puternic, dacă proprietatea fã- 
rănească (băuerlich), în acele provincii ar fi mai înlinsă, 
aducând după Sine o populaţie rurală mai număroasă şi 
înzestrată cu o mai mare putere de cumparare. 

„Desvoltarea istorică nu trebuie să rămână nebagată în 
samă în judecarea acestor împrejurări. De veacuri proprietatea 
mare a avut în Germania dela Estul Elbei o desvoltare mai 
puternică decât în părţile dela Vestul acestei ape; ea o poate 

pastră şi pe.viitor, fără pagubă pentru obștie, chiar în folosul 
acesteia. Dar s'ar înşelă cine ar crede că întinderea proprie- 
tății mari, în cazul de faţă, este rezultatul unei desvoltări isto- 
rice regulate și fireşti care a urmat necontenit, în curs de vea- 
curi. Posesiunea fărânească aveă din potrivă în Germania 
dela Estul Elbei, pănă la începutul veacului al 17-lea şi 
chiar până la inceputul acelui al 19-lea, 0 întindere mult 
mai mare decât astăzi. După terminarea răsboiului de 30 
ani, stăpânii de bunuri nobile (Bittergutsbesitzer) păşitră pe o 
scară foarte întinsă la luarea în posesiune a bunurilor ţărăneşti, 
operaţie care primi numele de Bauernlegen şi urmară cu 
această procedură, pe cât puterea Statului nu li se pusese în cale, 
în tot cursul veacului 18. Mecklemburgul și Pomerania suedeză 
au pierdut în acest chip cea mai mare parte din ţaranii (Bau- 
ern) mai înainte în fiinţă în acele ţări. In provinciile dela Est 
ale Prusiei, precum şi în Austria, se procedă asemene la dis- 
trugerea posesiunii țaraneşti; dar Frideric Cel Mare şi Maria 
Terezia păşiră la stavilirea acestei năzuinţi, dobândind cel puţin 
drept rezultat ca, în Statele lor, să mai rămână în fiinţă o clasă 
de ţarani posesori de pământ (Bauernstand) destul de nume- 
roasă. Această aşă numită ocrotire a faranilor fu părăsită 
în legislaţia agrară prusiană dela 1807—1821, ne mai fiind pri- 
vită ca necesară. Subjecţiunea (iobăgia) ţaranilor fu ridicată şi li 
se conferi proprietatea liberă şi desăvârşită a pământurilor lor. 
Răscumpărarea slujbelor și a dărilor la cari erau supuşi ţaranii 
fù hotărită după edictul dela 14 Septemvrie 1811 în așa chip, 
în cât fură cu desăvârşire înlăturate împotriva cesionării de 
cătră ţarani, stăpânilor de moșii, a !/s din întinderea pămân- 
tului în caz când finerea ţaranului eră ereditară şi a !/2 din 
întindere când jinerea nu erà ereditară. Apoi declaraţia dela 
29 Maiu 1816 excludea din această regulare pe acei posesori 
tarani ai căror pământuri erau atât de mici în cât nu puteau 
fi privite ca ajungând prin sine pentru hrana detentorilor lor. 
Urmările fireşti ale acestei legiuiri fură sporirea întinderii su- 
puse marii culturi şi scăderea acelei exploatată de ţarani. Această 
schimbare în starea posesiunii teritoriale mai fă favorizată prin 
faptul că mulţi farani, cari nu erau deprinşi cu exploatarea 
independentă, vândură pământurile lor marilor proprietari ve- 

cini, în cursul anilor dela 1820—1840, atât de răi din cauza 
prețurilor scăzute. Toate aceste împrejurări au contribuit îm- 
preună ca, în provinciile estice ale monarhiei prusiane, proprie- 
tatea mare să dispună de o întindere mult mai întinsă, pro- 
prietatea țărănească însă de o întindere mult mai scăzută decât 
a fost cazul în trecut şi chiar pănă la începutul veacului al 
19-lea. In aceste împrejurări istorice trebuie să căutăm pricina 
faptului că tocmai Germania dela Nord-Est este mai greu 
atinsă de situaţia crilică de care sufere întreaga gospodărie 
agricolă germană 1)“. 

Distribuirea viţioasă a proprietăți la noi este făcută și 
mai viţioasă prin modul de exploatare în vigoare. 


2. Despre chipul cum este distribuită exploatarea 
pământului în România. 


Chipul de exploatare al solului cel mai folositor pentru 
un popor este acel care permite, pe de o parte unui număr 
cât se poate mai mare de cetăţeni să aibă parte la producţi- 
unea lui, iar pe de alta ca acea producţiune să fie cât se poate 
mai mare. 

Modul în care este distribuită exploatarea pământului la 
noi nu îndeplineşte nici una din aceste două condițiuni. 

Peste o treime din pământul cultivabil este concentrat în 
mâna unei mii de oameni, excludând grosul obștiei dela folosința 
ei. Apoi cei mai mulți din stăpănii acestor uriaşe întinderi de 
pământ nici nu-şi dau osteneala să le cultive ei însuși 2), mai 
bine de 63°) la sută sunt date în arendă unor speculanţi agricoli 
cunoscuţi sub numele de arendași. Iar din aceste întinderi aren- 


1) Dr. Th. v. der Goitz, Op. cit., p. 90 sq. 

2) Chiar proporţia moșiilor dela 100—500 hectare date în arendă 
copleşeşte pe aceă a moşiilor de aceeașş întindere căutate în regie, cele 
dintâi reprezentând 50,17 la sută din întinderea lor totală. G. D. Creangă 
Op. cit., Tab. 59, P. 109. 

3) 1884353 hectare dintr'un total de 2993966 hectare. Ibid., Tab. 60—63, 
p. 110 sa. 

date, 39 la sută!) la sută sunt arendate unor străini, în cea mai 
mare parte jidovi. Se observă că cu cât moşiile sunt mai mari cu 
atât mai mare este proporţia acelor arendate. Ea este de 58,23 
la sută pentru moşiile dela 500 pănă la 1000 hectare, de 58,33 
la sută pentru acele dela 1000 pănă la 3000 hectare, de 73,36 
la sută pentru acele de peste 3000 hectare 2). 

Iată ce zice von der Goltz in privinţa sistemului arenzii: 

„Pe moşiile arendate, imprejurările în cari trăiesc muncitorii 
sunt in deobşte mai neprielnice lor decât pe moşiile căutate in 
regie. În ţările unde arenda alcătueşte regula, condiţiunea mun- 
citorilor se prezintă foarte rău. Pilda Angliei în care acest sistem 
predomneşte, ni arată că trebuie să ne ferim de el. Cuvintele 
lui Albrecht Thaer, deşi cam aspre, cuprind totuş mult adevăr: 
Bucuria proprietarului este îmbunătăţirea moşiei; acea a 
arendașului ticsirea cu bani a lăzii. Moşia este peniru 
proprietar o soție iubită, pentru arendaş o ibovnică de 
care umblă să se despartă. (Principiile Agriculturii rafi- 
onate. I, Ş 120)... 

„Trebuie ca numărul exploataţiunilor arendate să alcătu- 
iască numai o mică parte al numărului total al exploataţiunilor 
agricole şi intinderea arendată să intre numai într'o mică pro- 
porţie în totimea pământului cultivabil. Altfel se nasc condițiuni 
economice şi sociale nesănătoase. Se poate asemenea zice : că 
precumpănirea sistemului arenzii este un semn şi urmarea unor 
condițiuni sociale şi economice bolnăvicioase. Foarte adesea 
această precumpănire a arenzii se infățoşează ca o urmare a 
unei distribuţiuni viţioase a proprietăţii, mai cu samă urmarea 
unei prea mari intinderi a posesiunii latifundiare °)“. 

Distribuţiunea foarte viţioasă a pământurilor din Marea Bri- 
tanie este intru câtva precumpănită prin chipul în care este 
distribuită exploatarea care, în deobşte, se face în arendă, dar 
impărţindu-se latifundiile intro mulţime de ferme. Astfel in 


1) 1148932 hectare arendate la Români, 735421 hectare arendate la 
străini ; din această de pe urmă întindere 380398 hectare sunt exploatate 
de Jidovi, Ibid., Tab. 67—70, p. 117 sq. 

2) Ibid., Tab.. 60—63, p. 110 sq. 

3) Dr. Th. v. der Goltz., Op. cit, p. 32—33. 

Anglia propriu zisă, din 520.106!) exploataţiuni agricole, 61.014 
sunt căutate în regie, iar 439.405 sunt arendate. Numai 6.0002) 
trec' peste 500 acri (200 hectare) şi din acest număr numai 603°) 
trec peste 400 hectare. La noi însă moşiile mari se arendează 
în corp întreg şi tocmai pe aceste moşii condiţiunile fiind mai 
grele, sătenii se pot împărtăși mai cu greu de rodul pământului. 

Sistemul întrebuințat în Ţara Românească a îndreptat pănă 
la oareşcare punct această stare de lucruri, permiţând ţaranu- 
lui să ieà partea cea mai mare din rodul pământului ce-l lu- 
crează. Dar în anii din urmâ o speculație nesănătoasă, urcând 
arenzile într'o progresie uimitoare, partea de folos a săteanului 
începu să scadă răpede, tinzând a se reduce la un salar rău 
plătit al muncii sale. Tendinţa generală a arendașilor din Mol- 
dova cât şi din Ţara Românească este nu atâta exploatarea 
cât mai intensivă a pământului, ci exploatarea cât mai desă- 
vârşită a ţaranului. Trusturile arendășeşti alcătuite în anii din 
urmă în Moldova şi cari intind activitatea lor şi în Ţara Ro- 
mânească și chipul lor de exploatare vădesc această năzuință 
în chipul cel mai deplin; ele au avut însă pentru noi folosul 
de a ni arătă primejdia pentru sanatatea economică a ţării ce 
o înfățoşează asemene trusturi, alcătuite din speculanţi fără 
scrupul şi cari nu se dau îndărăt dela nici o fraudă, dela nici 
un jaf, dela nici o cumparare de conştiinţă. 


1) 19.687 sunt exploatate prin meteiaj. Creangă, Op. cii., p. CIL 

2) 1.179 căutate în regie, 3.605 arendate, 3435 exploatate prin me- 
teiaj. Ibid., ibid., ibid. 

2) 207 căutate în regie, 334 arendate, 62 exploatate prin meteiaj. 
Ibid., ibid., ibid. Precum se vede, în Anglia,,exploatările cu cât sunt mai 
mari, cu atâta se caută mai mult în regie. La noi se intâmplă tocmai 
contrarul. 

CAPITOLUL V 
CUM SE EXPLOATEAZĂ ASTĂZI MOŞIILE IN MOLDOVA 


1. Sistemul practicat astăzi pentru a exploată moşiile 
din Moldova. 


Modul în care se exploatează astăzi moşiile în Moldova 
se deosebeşte de acel în care ele se exploatau în epoca regula- 
mentară, mai cu samă prin faptul că așăzământul dela 1831, 
care atunci alcătuiă baza acelei exploatări, a fost înlocuit prin 
legea de tocmeli agricole in vigoare. 

Cea dintăi grijă a proprietarului sau a posesorului (arendaș) 
din epoca regulamentară, când întrâ pe moşie, erà să facă so- 
coteală de câtimile de munci închezeşluite prin pont, de cari 
dispunea pentru a croi, pe baza rezultatului acestei socoteli, 
planul sămănaturilor lui. Cea dintăi grijă a proprietarului sau 
a arendaşului de astăzi, când întră pe moșie, este să-şi facă so- 
coteală de munca ce şi-o poate asigură, fără a scoate bani din 
pungă, speculând asupra nevoiei ce are ţaranul: 

1) de imaş; 

2) de loc de hrană; 

3) uneori de pădure. 

Aceste obiecte sunt vândute de proprietar sau arendaş ța- 
ranului cu preţul cel mai ridicat ce-l poate obţine, mai ales în 
muncă, plătindu-se munca ţaranului cu prețurile cele mai reduse 
posibile. Această operaţie este cea mai de căpetenie a exploa- 
tării moşiilor în Moldova, temelia pe care ea este așăzată. Poate 
agricultura făcută de marele cultivator să fie cât de selbatecă, 
cât de primitivă, dacă învoielile cu locuitorii sunt făcute în chip 
folositor pentru el, cu greu poate să fie în pagubă, şi aceasta în 
cazuri cu totul excepţionale sau dacă plăteşte pe moşie o arendă 
nebună. 

A doua grijă este cumpararea autorităţii: subprefect şi 

primar. Când proprietarul sau arendaşul este vre-un membru 
influent al partidului dela putere, aceasta cumparare coastă prea 
puţin sau nimica, căci prefectul dă ordine aspre pentru ca sub- 
prefectul și primarul să fie cu totul la ordinele marelui agri- 
cultor. Ea nu coastă scump însă nici când proprietarul sau aren- 
daşul nu este, din, puternicii zilei, preţurile sunt totuş cevă mai 
ridicate numai pentru Jidovi. Puţine care de fân, câteva chile 
de orz şi de ovăs, vro 2—300 lei împrumutați fără dobânda 
şi fără gând de a se revedeă, câteva păseri grase, un purcel 
de Crăciun, un miel şi 1—200 ouă de Paşti, ajung de obiceiu 
unui arendaş chiar jidov, pentru a cumparà bunavoinţă chiar 
a celui mai exigent subprefect pe un an intreg. Acea a pri- 
marului este neasămănat mai ieftenă, preţul ei nu se ridică, 
afară de' cazuri cu totul excepţionale, la mai mult decât 3—4 fălci 
loc de urătură, 1—2 fălci fânaţ, păşune liberă pentru vite şi 
lemnul de foc şi de trebuinţă de care are nevoie. 

In schimbul acestei cheltueli, proprietarul sau arendașul 
poate face pe moşie aproape lot ce făceă proprietarul sau po- 
sesorul din epoca regulamentară: poate înşălă la măsură, în- 
carcà la socoteli, poate să nu plătească munca și serviciile făcute, 
poate bate după plac, dar mai ales este sigur că vălăşăii co- 
munali vor ajută pe feciorii lui boiereşti să scoată la muncă, cu 
biciul, nu numai pe oamenii ce-i sunt datori dar chiar şi pe 
alţii cari nu-i datoresc nimica. Poate face chiar mai mult: poate 
da muncitorilor hrană otrăvită din care muncitorii să se îm- 
bolnăvească şi chiar să moară, fără frică de a face cunoștință 
cu închisoarea!), Ş'apoi, când abuzul şi folosul ce-l dă comi- 
terea lui se pot cumpară atât de ieften, să ne mai mirăm dacă 
îl vedem umblând pc toate drumurile și fiind nu excepţiunea 
ci regula? 


1) Sunt cunoscute de toţi cazurile dela Iaşi şi Vlaşca, unde nişte 
mari cultivatori au dat muncitorilor să mănânce carne de vite ce fusese 
tăiate fiindcă erau bolnave, pricinuind astfel moartea mai multor munci- 
tori şi acel dela Constanţa, unde un proprietar dăduse argaţilor săi opinci 
din pielea unei vite moarte de boală, ceea ce iar pricinuise moartea unui 
om. Unul din vinovaţi, fiind Jidov, a fost arestat, ceilalţi, fiind Români, 
alegători şi prin urmare ocroţiţi, au ramas liberi, unul din ei punând 
chiar autoritatea pe fugă. 

La noi, nu abuzează, nu spolioază pe ţaran numai acel 
mare cultivator care nu voieste să abuzeze: faptul de a abuza 
sau nu atârnă numai dela voinţa lui. 


2. Despre numărul arendaşilor despre trusturi şi despre 
urcarea arenzilor. Agiotajul este asupra muncii ţăranului. 


Şi cine sunt acei mari cultivatori? Din 1.198,252 hectare 
pământ cultivabil posedat în Moldova de proprietatea mare (dela 
100 hectare în sus), 733.994 hectare sau peste 62 la sută sunt 
arendate parte la Români, (44 la sută) parte la străini creştini 
(13 la sută) şi parte la Jidovi (43 la sută). 

Incă de mai mulţi ani un Jidov îndrăzneţ, dispunând de 
capitaluri străine ieftene, luase succesiv un mare număr de moşii 
mari în arendă, plătind pe ele arenzi cu mult mai ridicate decât 
în trecut. Agricultor prost, lucră rău, dar dispunând de bani 
mulţi, lucră pământ, mult şi munca, graţie sistemului în vigoare, 
fiind ieftenă, ieşiă folos la fiecare falce lucrată, mai mic în ani 
răi, mai mare în ani buni; iar aceste fălci lucrate fiind multe, 
folosul anual se cifră prin sume însemnate. Cu incetul perfec- 
ționă sistemul lui luând mai multe moşii învecinate; această 
procedare avu drept urmare ieftenirea de fapt a muncii, căci ţă- 
ranii neavând unde se duce pentru loc de arătură şi mai ales 
pentru imaș, erau siliţi să primească condiţiunile arendaşului. Pre- 
tul nominal al muncii rămâneă acelaş, eră chiar uşor urcat pe alo- 
curea, dar în realitate munca erà ieftenită, căci pentru aceeaş 
falce de pământ sau pe aceeaş întindere de imaș pe care prin- 
de înainte o falce de muncă arendaşul prindeâ acuma două. Cu 
încetul, pe lângă acel Jidov se alăturase toţi frații lui, în număr de 
cinci sau șase !); el le deschise credite în străinătate şi ei luară moşii 
în arendă. Exploatările lor erau deosebite, dar erau înţeleşi pentru 
a nu-şi face concurenţă, nici față de proprietari pentru luarea 
în arendă a moșiilor nici mai ales faţă de săteni, a căror muncă 
aveau interes s'o plătească cu preţul cel mai jos posibil. 


1) Unul dintrînşii a fost dat, la 1888, în judecata Curţii cu juraţi 
dela laşi pentru omorirea, prin bataie, a unui țaran ; a stat închis în pre- 
venţie, dar a fost, bine înţeles, achitat. 

Cu vremea, această familie de Jidovi ajunse a fi o ade- 
vărată putere în Ţara de sus, județul Dorohoiului mai ales, 
cuibul din care ei pornise, putând fi asămănat unui feod al lor, în 
care dispuneau de o putere nemărginită; administraţia şi justiţia 
fiind cu desăvârşire la ordinile lor şi ei având chiar în Parlament 
vechili de ai lor, deputaţi şi senatori, aleși după poronca lor. 

Pilda lor fusese imitată de mai mult timp încă de alte 
două familii jidoveşti din Nordul Moldovei, cari formase şi ele 
câte un trust mai mic şi luase în arendă câte un număr în- 
semnat de moşii. 

Iată, după D-l Creangă +), întinderile arendate şi arenzile plă- 
tite de trustul Fischer: 


Intinderile ţinute în arendă de fraţii Fischer în anii 1904 şi 1905 















Intindere cultivabilă 


în hectare Arenzi anuale în lei 


1904 } 1905 





JUDEȚE 
















Botoşani .. . 39099 545876 
Dorohoiu . . . 35284 181614 
Iaşi. pr aa 18201 434775 
Putna. ... 9054 453814 
Suceava . , 7891 207102 
Vasluiu . .. 3417 101050 
Tecuciu . . . — 116800 
Fălciu. .,. — 199535 
A. Moldova . 112946 13748 2093390| 2840566 
Brăila . se 5278 4900) 120000 126046 
Ialomita. . . 18050 16574 526770 451000 
Romanați . . 1700 — 62956 — 
Dâmboviţa. . — 445 — 23731 
B. Ţara Ro- 

mânească . 25028 21919 709726 600777 
Total general . 138424 159399]  2803116| 3441343 


1) G. D. Creangă. Grundbesitzoerteilung und Bauernfrage în Ru- 
miinien în Stats-und sozialwissenschafiliche Forschungen, fascicola 129, 
p. 150 sq. 

Trustul Fischer mai aveà în exploatare, în anul 1904, pă- 
duri în întindere de 98,439 hectare, ceea ce ridică intreaga su- 
prafaţă exploatată de această familie de Jidovi la un total de 
236,863 hectare. 

Pe lângă acest trust mai mare, există încă două mai mici: 
acel al familii jidoveşti luster şi acel al familiei, tot jidoveșşti, 
Costiner. Cel dintăiu ţinea, la 1905, în arendă 30,152 hectare numai 
în Moldova, pentru cari plătiă câştiuri ridicându-se la suma de 
525,566 lei!). Intinderea suprafeţelor ţinute în arendă de trustul 
Costiner şi suma arenzilor nu-mi sunt cunoscute. 

Recoltele bune dela 1901, 1902 şi 1903 pe de o parte, termi- 
narea răsboiului sudafrican pe de alta, producând o mare afluenţă 
de bani atât în ţară cât şi în străinătate, se încinse un adevarat 
agiotaj asupra arenzilor de moşii. Fascinaţi de câştigurile reali- 
zate de Fişereşti, Costineri şi Justereşti, nenumaraţi Jidovi îmbo- 
găţiţi prin comerţul băcăliilor, prin acel al galanteriilor, prin ca- 
mătă, prin falimente repetate făcute cu dibăcie, prin luarea de 
zestre grasă, sau prin orice altă speculă, se aruncară asupra 
moșiilor oferind care de care preţuri mai mari. Sunt în Mol- 
dova moșii a căror arendă în anii din urmă s'a suit, la expi- 
rarea contractului pe perioada precedentă, cu 100 la sută și mai 
bine asupra preţului cu care erau arendate în acel period. 

Și singurele pricini ale acestei urcări erau, pe de o parte 
ieftenirea banilor, iar pe de alta perspectiva de a iefteni munca 
urcând preţul pământului şi al imaşului, din an în an- 
mai neaparat trebuitor țaranului, care vedeă întinderea 
pământului său propriu scăzând necontenil în urma spo- 
rului populaţiunii şi a impărţirilor cari erau urmarea 
acestui spor. 

Agiolajul asupra pământului există numai în aparenţă, în 
realitate agiotajul este asupra muncii țaranului. 


3. Despre preţurile muncii agricole robite dela 1870 la 1906. 


Am văzut mai sus că scopul intăii legii de tocmeli agricole 
a fost să inchezeșluiască marilor agricultori: proprietari şi aren- 


1) Ibid., ibid, p. 151. 

daşi, după te legea rurală emancipase brațele sătenilor desfi- 
inţând munca obligatorie, mijloacele de muncă necesare pentru 
cultivarea unor întinderi cât de mari, pentru a evită câ îdtin- 
derile cultivate să scadă şi ca exportul şi avuţia ţării să sufere 
de pe urma acestui scăzământ. Toată socoteala erà greşită sau, 
mai bine zis, mintea acelor cari au făcut legiuirea erà întune- 
necată, probabil îu chip inconștient, de interesul rău înțeles al 
<lasei lor, dar despre aceasta voiu vorbi mai la vale. 

Această închezeşluire a muncii nu însemnă şi nu putea 
să însemne atunci, în Moldova, altceva decât mijlocul pentru 
merele cultivator să-şi asigure de cu iarnă o câtime de muncă 
cât de mare, cât de sigură şi bine înţeles cât de ieftenă; în re- 
zumat a înlocui munca procurată pănă atunci de boieresc prin 
o câtime' de muncă egală dacă nu mai mare, cu cel mai mic 
preţ cu putinţă. 

Am aratat cum împrejurări nenorocite coincidând cu pri- 
mele rate ale despăgubirii clăcii, scopul legiuitorilor și acel al 
marilor cultivatori a fost atins cu inlesnire şi cum munca sătenilor 
a fost robită, la sfârşitul anului 1866, pe un lung period de ani. 

Preţurile scăzute ale muncii datorite acestei stări de ne- 
voie extremă a țărănimii, care se manifestă tocmai în momentul 
-desrobirii braţelor sale, sau mănţinut, graţie regimului tocme- 
Jilor agricole şi în perioadele următoare. 

Din însărcinarea D-lui Ion I. C. Brătianu, Ministrul de 
Interne, D-l G. Creangă a adunat un număr de contracte agri- 
cole din toate judeţele ţării şi a publicat datele conţinute întrin- 
sele. Una din seriile acestei vaste lucrări cuprinde, pentru fie- 
care judeţ, câte un tablou dând, pentru mai multe moşii, 
prețurile muncilor agricole pe acele moşii pe anii 1870, 1880, 
1890, 1900 şi 1906; unele din aceste serii sunt complecte, iar 
altele nu. Autenticitatea lor nu poate fi pusă la îndoială, căci 
sunt copiate din registrele de tocmeli agricole şi pot fi controlate 
oricând. 

Pentru a puteă constată schimbarea săvârșită în preţurile 
muncilor între 1870 şi 1906, am extras din tablourile D-lui 
Creangă, pentru toate judeţele din Moldova, minimurile şi 
maximurile preţurilor muncilor pe 1870 de o parte, pe 1906 
«le alta, alcătuind cu ele tabloul următor: 

Minimarile şi maximurile preţurilor muncilor agricole 
în Moldova, în lei noi şi bani, pe falce, după datele adunate de D-i 
G. D. Creangă. 





Zile cupalm. Zile cu carul 
JUDEȚUL | ANII i- mini i-|| mini- |mazi- | mini- |mazi- mini- |maxi- 
mum mum | mum 


mum | mum || mum 
1870 || 13,22 | 15,73 | 29,3 | 40 1423 | 13,22 | Os | 0,55 1,38 1,58 
2 

















Bacău . -| 4906 | 12 123 [40 [40 [120 |16 [1 | 10 4 
. | 1870 || 16,1 | 20 25 29,31 || 10 16 0,80 | O,se 1,50 2,50 

Botoşani. | 4906 | 16 |20 140 |65m [16 | 24s 1 Mori 2 3 

. . || 1870 | 1104 | 2311 || 21,5 | 40 14,0 | 23,2 || Os T | 125 2 4 

Covuriuiu 1906 || 24 28 34,32 | 40 14,30 | 36 1T |250 4 5 

i 1870 || 114 | 2041 || 31,03 | 40 12 19,32 || Oo T | Opo Tj IT 2 

Dorohoiu || 1906 || 41u | 1716 || 31,08 | 481 | 16 |20 |1 1r Ì2 3 
1870 || 14,39 | 17,16 || 28 3718 || 10 18,60 || Oso T | 1,20. || 1,20T | 2,50 

Fălciu . .| 4906 || 12 16 136 140 15,3 | 20 Oso |17 |2 3 
1870 || 12 171s || 25,4 | 40 13,16 | 16 Or | Gori 17 1,15 

Iaşi . . . || 14906 } 12 |20 40 56 16 24 1 1,50 T|| 2 3 

1870 || 13 20 27 48 12 16 Oas T| OsoTi| 1,20 |2 
Neamţu . || 1906 || 15,72 | 20 40 50,6 || 16 16 HOsT| IT | 2T |250 

870 || 15 22,88 ||25,c0T| 40 140 | 24,30 || 0,80 1 60 2 4 

Putna . . 1906 20 | 228s [29457] 40 (20 |28 |ir |2 3 5 

12 13sa || 24,31 | 40 11asT| 16 Oso Ti 1,50 1,30 T 2 

Roman. . Te 12 20 40 62,33 || 16 24,31 || Oso | 450 |2 3 
70 || 12 16 32 40 12 Su f OsoT] i 1.50 | 27 

Suceava . T 10 16 27,52 T| 48 14us | 20 1 1,80 2 4 
16 20 24 T | 36,5 | 15,52 | 17,16 || 0,70 1,40 17 2,50 

Tecuci. | 57912 [2 [32 |40 [15u [23 fOswr|1iso | 1sr|4 

O || 12,23 | 20 28 39u || 13,3 | 20 Os T| 1 2 2 

Tutova . 1306 12a |22 |32 |40 |157|207 Oso | mo |2 5 

3 O | 12 17.16 || 28 | 40 10,22 | 14,90 || 0,60 1 1 50 2 

Vasluiu . tu 12 20 40 j 48 16 20 T1 1,50 15 |3 


Că aceste preţuri sunt cele adevărate dovedeşte faptul că 
o anchetă cu desăvârşire independentă de acea a D-lui Creangă, 


1) Litera T înseamnă că se dă muncitorului pe lângă salar şi tain. 

anchetă facută de Serviciul Statistic dela Ministerul Domeniilor, 
ni dă, pentru muncile rezultând din contracte, mijlociile arătate 
în tabloul următor pentru cele trei feliuri de munci de căpetenie. 


Mijlocia preţurilor muncilor agricole în Moldova, în 1906, 
după datele culese de Ministerul Domeniilor. 








JUDEŢUL Arătură Prașilă Secere 






E G dei a de 15,75 (necarată) 
Botoşani ...... 18,40 
Covurluiu ...... 14,30 
Dorohoiu ..... pi 19,45 
Fălciu ....... 16,25 
ASI a e cu ii siba0 eră 29 
Neamţu ....... 21,25 
Putna. ....... 22,55 
Roman ...... A 17,35 
Suceava .... n. 16 
Tecuciu . . e...’ 16,75 
Tutova . ... 25 
Vasluiu .... 16 (necarată) 


Din întăiul tablou rezultă că preţul cel mai mare ce s'a plătit 
pentru falcea de arătură, în muncă robită, în anul 1870,a fost 
16 lei 18 bani, în județul Botoşani; acest maximum, în anul 1906, 
îl vedem depășit numai la Covurluiu, unde găsim falcea de arä- 
tură plătită (în învoială) cu 24 lei şi la Putna cu 20 lei. Intrun 
judeţ (Neamţu), sporeşte dela 13 la 15 lei 75 bani; în 5 județe 
(Vasluiu, Tutova, Roman, Iaşi, Dorohoiu) rămâne acelaș, iar 
în celelaite 4 ((Tecuciu, Suceava, Botoşani, Bacău) îl vedem 
mai mic la 1906 decât cu un şfert de veac înainte. 

Preţurile fălcii de praşilă se suie in chip mai simţitor. 
Minimul care erà de 21 lei 45 bani (Covurluiu) la 1870, se 
urcă la 27,82 (Suceava) în anul 1906. Maximul care erà de 48 
lei (Neamţu) in 1870, se urcă, în 1906, la 56 lei 14 bani (Bo- 
toşani), însă el rămâne în 6 judeţe (Bacău, Covurluiu, Fălciu, 
Putna, Tecuciu, Tutova) de 40 lei, adică sub maximul atins în 

1870 și simțitor acelaș ca prețul maximum de 120 lei vechi 
(38 lei, 40 bani) pentru falcea de praşilă ce l-am găsit 
în 1849. 

Trebue să adaog că, în generalitatea cazurilor, el 
rămâne sub maximul dela 1849. 

Preţurile fălcii de secere au avut parte de urcarea cea 
mai mare, maximul de 24 lei 30 bani (Putna) a ajuns la 36 
lei, în anul 1906, în judeţul Botoşani; ele au ramas staționare 
numai în două judeţe (Neamţu şi Tutova); în trei judeţe (Do- 
rohoiu, Fălciu și Suceava) sau urcat cu mai puţin de doi lei 
la falce, în unul (Bacău) cu mai puţin de 3 lei, în alte două 
(Tecuciu şi Vasluiu) cu ceva peste 5 lei, în celelalte cu 8 lei 
şi mai bine. 

Preţul zilelor cu palmele, care în multe ţinuturi erà ridicol 
la 1870, se urcă simţitor în cursul acestor 26 de ani, maximul 
atins de aceste preţuri se apropie de acel al muncii libere la 
Botoşani, Iaşi, Roman, Tecuci, Tutova şi Vasluiu, unde este 
de 1 leu 5U bani. Aceeaş observaţie se poate face şi pentru 
ziua cu carul. 

Să vedem acuma cum stau aceste preţuri față cu valoarea 
reală a muncilor. 


4. Despre valoarea adevarată a muncii nerobite în Moldova. 
în ziua de astăzi. 


Spre mai bună lămurire cred de folos să revin încă odată 
asupra câtimilor de diferite munci ce un om poate efectuă într'o 
zi de lucru, lămurind şi întregind cele aratate la inceputul cărţii a 
Il-a din acest volum. 

Pentru o falce (3 pogoane) de arătură făcută primavara şi 
vara, un plug cu 4 boi întrebuinţează trei zile primavara și vara, 
iar patru zile toamna. 

Grapatul unei fălci (3 pogoane) cere o jumătate de zi cu 2 boi. 

Praşila este munca cea mai grea; un muncitor bun nu 
poate prăşi mai mult decât 4 prăjini fălceşti pe zi în medie, fie 
la praşila întăia fie la praşila a doua. Un muncitor foarte vrednic 
nu poate culege, disjocă şi adună ìn grămezi, tăind şi strujănii, mai 


10682 33 

mult decât 6 prăjini fălceşti pe zi. Pentru caratul unei fălci dẹ 
popuşoi la coşere, aşezarea lor în leasă, caratul strujănilor la 
locul destinat şi făcutul glugilor, nu se pot socoti mai puţin 
decât 3 zile cu carul cu 2 boi. Munca unei fălci de praşilă la 
popuşoi cere deci: 

20 zile cu palmele vara, la prășitul dintăiu; 

20 , „ Ri s a j de al doilea; 

13 s a 5 toamna, la cules; 

3 „ „ carul „ » caratul popuşoilor şi a strujă- 
nilor sau, peste tot, 53 zile cu palmele şi 3 zile cu carul cu 2 boi. 

In condițiuni excepţionale, un muncitor poate ajunge să 
prăşască până la 6—7 prăjini pe zi, dar în multe cazuri rămâne 
sub 4, mai ales în anii în cari s'a arat rău şi bulgăros sau în 
cei ploioşi, când, se face buruiană multă şi mare. 

Această medie de 4 prăjini pe zi pentru prăşit şi de 
6 prăjini pe zi pentru cules se atinge numai în caz de 
muncă cu bucata, când muncitorul, având interes să scape 
cât mai răpede, iși pune toată silința și nu pierde un 
minut. Când este vorba ce muncă plătită cu ziua, de abie 
se ajunge la 3 prăjini pentru prăşit (în pământ bine pre- 
gătit) şi la 4 prăjini pentru cules. 

Mai trebue ţinut samă de faptul că praşila, pe lângă că 
este cea mai grea din toate muncile, apoi acea ce o face țaranul 
pentru marele cultivator vine în concurenţă cu munca lui proprie: 
Mai ales în anii ploioşi taranul, dacă iesă la vreme la munca pro- 
prietarului, riscă să vadă popuşoii lui, hrana familiei lui pe un an 
de zile, pierzându-se în buruieni. Nicio muncă nu a dat loc la 
abuzurile la cari a dat loc praşila, nici o muncă nu a adunat 
asupra ei nomolul de blăstămuri ce l'a adunat prașila. 

O falce de secere cere unui secerător vrednic 8 zile de 
muncă încordată cu palmele pentru secerat, legat şi strâns în 
jumătăți, dacă pânea secerată este curată, neincâlcită şi 
fără pălămidă, dacă timpul este frumos şi dacă nu sunt 
ploi cari să-l silească a deslega şi a intinde. Pentru caratul 
şi clăditul pânei de pe o falce trebuesc socotite în deobştie două 
zile cu carul. Aceasta bine înțeles când tocmeala se face cu 
falcea, căci când lucrătorul este tocmit cu ziua, nu se pot obţine 

mai mult decât 6—7 prăjini pe zi, fără legat şi fără aşăzare 
în jumătăţi. 

Pentru a così şia pune în stog o falce de iarbă, îi trebuesc 
-cosașului celui mai vrednic cel puţin 8 zile cu palmele și 2 zile 
cu carul cu 2 boi. 

Aceste fiind stabilite, pentru a obţine valoarea fiecărei 
categorii de muncă, este vedcrat că trebue să înmulțim numărul 
zilelor cu palmele sau cu carul cu preţul cu care se plăteşte 
ziua de muncă liberă, nerobită, fie cu carul fie cu palmele, în 
localitatea respectivă. 

Preţurile zilei cu palmele şi cu carul de muncă liberă, în 
anul 1906, în fiecare judeţ din ţară, a fost constatat de Ministerul 
Domeniilor, prin ancheta făcută în anul de față. Rezultatele 
acestei anchete se pot rezumă în tabloul de pe paginile ur- 
mătoare. 

Aceste sunt preţuri pentru zilele făcute fără câtime de muncă 
determinată pentru fiecare din ele, fără nart, cum se zicea în 
graiul urbariilor. Dacă s'ar impune însă unui muncitor agricol 
să muncească intr'o zi câtimile de 4 prăjini praşilă, 10 prăjini 
secere şi 20 prăjini coasă, indicate de mine mai sus, el cu bună 
samă că nu sar mai mulțămi cu preţurile din tabloul mai sus, 
căci reprezintă toată puterea de muncă ce o poate pune mun- 
citorul pentru a scapă cât mai curând de o sarcină, pentru a fi 
liber să muncească mai de grabă pentru el sau pentru a se 
tocmi aiurea. Câtimile zilnice indicate de mine nu vor fi atinse 
niciodată de muncitori liberi cu ziua, lucrând pentru marele 
cultivator 1), oricât de bună ar fi privegherea sub care ar lucră, 
căci dacă acea priveghere i-ar sili prea mult, ei a doua zi nu 
ar mai veni la lucru. Trebue deci, pentru a obţine valoarea 
adevărată a zilei, cu nartul indicat de mine, să sporim salarul 


1) Muncitorul cu ziua atinge narturile de mai sus întrun singur 
caz: când lucrează la alt țaran. In acest caz, țaranul care-l întrebuințează 
îl culcă, la câmp, lângă el, îl scoală când se scoală, îl aşază la muncă 
lângă el, silindu-l astfel să ţie toată ziua pas cu el, încetează lucrul 
pentru mâncare odată cu el, îl reiă odată cu el şi nu-l lasă să-l pără- 
sească pănă ce nu-l părăseşte însuș. Numai, în asemenea cazuri, munci- 
torul cere un salar cu 50 la 70 la sută mai ridicat decât acel cu care se 
mulțămește dela marele cultivator. 

Tablou de preţurile zilei de muncă liberă în 












Ziua de praşilă 


Bărbaţi | Femei 


Ziua la arie Ziua de hrănit 





JUDEȚUL Ziua de secere 











Bărbaţi Bărbaţi | Femei | Bărbaţi | Femei 
















Bacău (cu tain) |1.20-1.60|1.20-1.60]1.20-1.60| 1 — 1.20 [1.50-2.50|  — 1.20—2 | 1.20—2 
Botoşani . . . 1.80 1.80 — — 1.50—2 | 1.30—2 
Covurluiu .  [1. 60- 2.40] 1 40—2 1.30-1.80| 1—1.40 — [1.60-2.20/1.30-1.80 
Dorohoiu . .{ 1.80 4.80 11.50-1.20 1 — 1.50 1.50 
Fălciu .... 1—2 1—2 1—2 1—2 — 1—2 1—2 
Iaşi ..... 2—2.50 | 1.50-1.80| 2—2.50 | 1.50—2 — 1.50—2 | 1.30—2 
Neamţu. . . .[1.20-1.60| 1—1.20| 1.20—2 | 1.20—2 — 1.20—2 | 1.20—2 
Putna (cu tain)| 1.50—2 | 1.20-1.60] 1.50—2 | 1.20-1.60 — 1.50—2 | 1.20-1.60 
Roman (cu tain)]1.20-1.40| 1.20-1.40| 1.20-1.50) 0.80 —1 — 1—1.40 | 0.80-1.30 
Suceava . . [1.20-1.5011.20-1.5011.20-1.50| 1—1 30 | 1.20- — [1.30-1.40 1—1.40 
Tecuciu . . . [1.50-2.50 1.20—2| 1.30—2} 1—1.50 — 1.30—2 | 1—1.50 
Tutova . . .[1.20-1.50| — — — — 1.50 

Vaslui (cu tain) |1.20-2.50|1.10—2 | 1.40—2 [0.70-1.50] 1.40-2.50)  — 1—2 10, 80-1. 50 


ei cel puţin cu 25"/0 pentru praşilă, şi cu cel puţin 50 la sută 
pentru secere şi coasă. Vom rămâneă deci mai mult sub reali- 
tate decât deasupra ei, dacă vom socoti ziua cu palmele, cu 
narturile indicate de mine, cu 2 lei pe vremea prașilei, şi cu 
3 lei pe vremea secerei şi a coasei, iar ziua cu carul cu 2 boi, 
la plug toamna şi la carat de popuşoi cu 3 lei, iar la carat de 
pâne albă şi de fân precum şi la plug, primavara, cu 4 lei. 
Dacă aplicăm aceste preţuri zilelor de muncă trebuitoare 
pentru muncile cele mai obşnuite, după narturile ce le am 
stabilit, obținem: 
Pentru falcea de aratură de primavară, 3 zile cu 4 boi sau 
6 zile cu 2 boi = 24 lei; 
Pentru falcea de grapat de primavară, !/⁄ zi cu 2 boi=2 lei; 
ȘI „ „ aratură de toamnă, 4 zile cu 4boi sau 8 zile 
u 2 boi = 24 lei; 
Pentru falcea de prașilă: 20 zile cu palmele la prășitul 1-iu, 
a 2 lei = 40 lei; 
20 zile cu palmele la prăşitul al 2-lea, a 2 lei = 49 lei; 
13 zile cu palmele la cules, a 1 leu 50 bani = 19 lei 
50 bani; 
3 zile cu carul la carat, a 3 lei = 9 lei, sau peste tot 
108 lei 50 bani; 

Moldova, în anul 1906, în lei noui și? bani. 





N sri -Ziua la coasă Ziua la strâns Ziua cu carul cu 2 boi 


Bărbaţi | Femei Bărbaţi | Femei Bărbaţi | Femei |Primăvara| Vara Toamna Iarna 


1.20-1.50| 1—1.20 VAD A rit ta 1—1.20 | 2.50—3 | 2.50—4| 1.50—3 | 1.50-2.50 


1.50 1.20 — 1.2 1 2—3.50 | 3—3.50 |1.75-2.50| 1.50-2.50 
1—1.50.[0.80-1.25]1. 102, 20|  — 1. co. 2 1.30-1.70] 2 a 3.50—5 | 3—4.50 | 2—4 
1.50 — 1.50 1.50 3.50 2.50 1.20 

0.80-1. 20 0.60-1. 20/0.60-1.20/ 0.60-1.20 — 1. 502. 50| 1.50—4 | 1.50-3.50| 2.50—3 

1.30-1.50) 1—1.10 — — 1.20-2.20 1—1.50| 3—4 4—5 | 2.50.—5| 2.50—4 

1.20: 1.50| 1—1.20 | 1.80—2 — 1.20-1.60| 1—1.20 | 2 50—3 | 2.50—4 | 1.50-3.50| 1.50-2.50 

1.20-1.80| 1—1.50 [1.50-2.50|1.50-2.50 1.50-2.501 20-1.80| 3.50—6 | 3.50- 6 | 3.50-— 6 | 2.80-4.50 
0.80—1 | 0.70—1 [1.20-2.50|  — 1—1.50 1 3—3.50| 3—4 — 2—3 
— __[1.20-1.50| — 1—1.25 [0.80-0.90] 2.50 4 3 2.50 

1 20-4. 50| 1—1.20] 1.50—2 — 1.20—2 | 1—1.80| 3—4 4—6 3—5 | 2—3.50 

1.30-1.50] 1.30-1.50 2 — 1.30 1.30 2—2.50 | 2.50—3 | 2—2.50| 2—2.50 

0.80-1.20] 1.20—2 — 1—1.7010.80-1.50] 2—3  |2.50-350| 2—3 [1.50-2.20 


| 1—1.25 








Pentru falcea de secere, 8 zile cu palmelele la secerat, legat 
şi strâns, a 3 lei = 24 lei; 

2 zile cu 2 boi la carat, a 4 lei =8 lei, sau peste tot 
32 lei; 

Pentru falcea de coasa: 8 zile cu palmele la cosit, adunat 
şi strâns, 2 zile cu carul la carat căpiţele şi pus în stog, a 
4 lei = 8 lei, sau peste tot 32 lei. 

Dacă comparăm aceste preţuri cu cele din tabloul de pe 
pagina 511, observăm că falcea de arătură se plateşte de obi- 
ceiu cu 20 lei, adică cu 17% mai puţin decât valorează. Ea 
își atingeâ valoarea deplină şi chiar o întreceaă numai la 1906 
la Covurluiu. 

Falcea de prașilă, acolo unde atingeă la 1906 maximul de 
preţ, şi este sigur că nicăiurea încă n'a fost depășit acel maxi- 
mum, care este încă o rară excepţiune, erâ plătită cu 651. 14 b., 
adică 43 lei 35 bani, sau cu 40 la sută mai jos decât va- 
lorea ei adevărată. Dar din acelaş tablou rezultă că, în ma- 
joritatea cazurilor, preţul maximului din contracte a prasilei 
este de 40 lei falcea, adică cu 68 lei 50 bani, sau 63 la 
sută mai puţin decât valoarea ei. lar în foarte multe cazuri, 
diferența între valoarea platită şi cea reală este și mai în pa- 
guba muncitorului, atingând pănă la 80 lei sau 75 la sută din 

preţul adevărat al muncii, Aceaşta nu se poate numi decât un 
adevărat jaf! 

Falcea de secere depăşeşte adevărata ei valoare, după 
constatările D-lui Creangă, numai la Covurluiu, unde atinge 
36 lei. Cazul este cu totul excepţional: după constatările servi- 
ciului statisticei dela Domenii, mijlocia valorii fălcii de secere 
în judeţul Covurluiu eră, la 1906, de 14 lei 30 bani. In celelalte 
judeţe, maximurile preţului de secere variează între 16 şi 28 1., 
adică sunt inferioare valoarei reale a muncii cu 16—4 lei, adică 
cu 50—121/2 la suță mai puţin decât valoarea reală, preţul 
obişnuit oscilând între 20—24 lei, adică rămănând cu 371/2—25 
la sută mai jos decât valoarea reală. 

După socoteala făcută de D-l Creangă, preţurile medii pen- 
tru falcea de praşilă din contractele cercetate de D-să şi pu- 
blicate ar fi următoarele; 

Bacău 30 lei 27 bani. 

Botoşani 34 07 


9 E] 
Covurluiu — „, — , 
Dorohoiu 24 „ 14 , 
Fălciu 26 , — , 
Iaşi 32 „, 20 , 
Neamţu 32 , 05 , 
Putna — y = y 
Roman 30 „08 , 
Suceava 31 „15 , 
Tecuciu 29 , 13 , 
Tutova 28 „85 , 


Vasluiu 27 „ 03 ,„ ceeace dă o medie generală de 30 
lei 35 bani, sau 78 lei 17 bani mai puțin decât valearea ei ade- 
varată. Şi pentru a face proprieturului sau arendaşului o muncă 
atât de prost plătită, săteanui este prea adesea silit să lase ogo- 
rul său să se piardă în buruieni. Tot după D-l Creangă, media 
generală pentru toată Moldova, a preţului fălcii de secere, aşă 
cum este prevăzută prin contractele studiate de D-sa și publi- 
cate, este de 12 lei 83 bani. 

Trebue să mai semnalez un fapt care nu este destul de în- 
fierat. Luna la plug şi adesea la maşină, sub regimul tocmelilor 
agricole, nu este după nartul pus de toată lumea de când lumea, 

de 30 sau 31 de zile, din cari se scot Diiminicile şi sărbătorile 
ci, în cele mai multe cazuri, de 32 zile lucrătoare. Adică 
dacă ţinem samă de număroasele sărbători din calendarul 
nostru, de zilele de ploae, de accidentele la plug sau la maşină, 
se poate socoti că un om țocmit la plug pierde 6 săptămâni 
pentru nn salar variând dela 14 la 20 lei. 

D-l Creangă n'a extras preţurile coasei. Este un fupt cu- 
hoscut că ele variază dela 16 la 24 lei falcea, adică sunt cu 
50—25 la sută sub valoarea lor adevărată. 

Şi D-1 Carp, în expunerea de motive care însoţeşte proiet- 
tele sale de reformă, afirmă că pteţurile muncilor contractate 
prin învoieli sau plată de tu iatnă în bani, sunt inferioare nu- 
mai cu 20 la sută preţurilor obţinute pentru aceleași munci în 
momentul executării lor! 

Un exemplu absolut tipit de modul în care este remune- 
tată şi socotită munca taranului din Moldova ni-l dă D-l Sebas- 
tian Moruzi în opusculul său: 

„Un locuitor s'a angajat pentru 40 prăjini de secere pri- 
mind 8 lei în mână. A secerat 20 de prăjini, iar cu restul, 
din diferite împrejurări, a ramas dator. In locul său s'a tocmit 
un altul cu preţul zilei, cu 50 bani prâjina, prej obișnuit 
în toiul muncii. I se face răfuiala. A primit 8 lei pentru 40 
prăjini; a muncit 20, a rămas dator 20 a 50 bani, adică 10-lei, 
cari trecuţi în muncă la rândul lor, reprezintă o datorie de 50 
prăjini de secere, pe cari ţaranul è dator a le face în anul 
următor“. 


5. Preţurile muncii robite sunt în realitate şi mai scăzute 
decât ni apar. 


Nu trebue scapat din vedere însă că, pe când preţurile 
muncii robite au ramas aproape neschimbate de o jumătate de 
veac, acele ale pământului de arătură şi ale pășunatului s'au 
urcat în chip cu totul disproporționat. Am văzut mai sus cari 
erau preţurile acestor articole la 1849, iată un tablou tare ni 
arată variaţiunile lor între 1870 şi 1906, extrase tot din datele 
adunate şi publicate de D-l Creangă: 

Minimurile şi maximurile preţurilor locurilor de 
1870 şi 1906, după 









Paşunea unei 


£ 

f 
dd 
£ 








JUDEȚUL 











g 
£ 
E 


1870 












Botoşani .... 
Covurlui .... 





B 








2 
4 
5. 
a a is 4A. 7 13 
a e A 70 1.20| 10 
80 4 12 
Eod decta a 90 3 12 
EE T 87.25] 2.50) 10.50 
Suceava .... 60 2 |140 
Tecuciu 85.80] 5 114.75 
Tutova. .... 60 4 |10 
Vasluiu. .... — [| 2.110 







NB. Nu figurează în acest tablou locurile pentru grădinării. 


Din acest tablou reiesă că prețurile pământului de arătură 
s'au indoit în unele locurile dar, în cele mai multe, s'au întreit; 
preţul păşunii s'a îndoit și intreit, adesea s'a încincit, numai 
preţul muncii s'a urcat prea puţin saua rămas staționar. Cum 
în asemenea împrejurări să nu se îngreuie peste samă traiul 
țărănimii, şi cum să nu ajungă ea la desnădejde! 

In opt judeţe preţul maximum cu care s'a arendat falcea de loc 
de arătură trece peste 80 lei, şi în trei trece peste sută, ajungând 
pănă la 125 lei 85 bani. Aceasta ar reprezintă nişte valori de 
1600 până la 2670 lei pentru falcea de loc de arătură când, în 
cele mai bune pământuri din Moldova, această valoare nu trece 
peste jumătate din cea mai mică din aceste două cifre. Aceste 
preţuri pentru arenda pământului nu sunt decât rezultatul spe- 
culaţiei fără scrupul a țaranului! 

Creşterea până la 500 la sută a păşunatului n'a fost decât 
o urmare a acestei creşteri a pământului de arătură; crescând 
cel dintăiu a trebuit să crească şi cel de al doilea. 

Cu un asemenea regim, chiar de ar fi fost practicat în chip 

arătură şi a păşunei, în lei noi şi bani, în Moldova, la 
datele D-lui Creangă. 

















vite mari | Păşunea unei vite mici Păşunca unui cal Pășunea unei oi 





















6 1.20 
4 1.50 
8 1 
8 1.50 
6 1.30 
7 2 
8 3 
7 1 
5 1.50 
6 1.30 
8 1 
4 1.20 





cinstit, țărănimea, obștia supusă lui nu putea să sporească. Ea 
a fost redusă să vadă pe proprietar şi pe posesor sporind pe 
când traiul ei se îngreuiă în fiecare zi. Şi să nu se uite că pe 
când locul de arătură şi păşunea se suiau, nevoia ce ţaranul 
aveâ de ele creştea necontenit prin sporul populaţiei şi îmbu- 
nătăţirea pământurilor atribuite prin legea rurală. 

Şi sistemul eră şi este practicat mai ales în chip necinstit. 
Cu preţurile ce se plătesc astăzi pe pământ poate fi vorba de 
folos pentru arendaş numai dacă supune pe ţarani la condiţiile 
cele mai grele. Sporul arenzei trebue, cel puţin pentru cea mai 
mare parte, să iasă dela ţărani, prin urcarea preţului celor tre- 
buitoare şi prin răsplata muncii cu preţul cel mai redus. Este 
lesne de înţeles că, in asemene împrejurări, naşte ispita de a 
face pe de o parte preţul muncii și mai redus decât eră sub 
vechiul arendaș, de a face chiria locului de arătură şi a păşunii 
şi mai folositoare decât în învoiala stoarsă țaranului. Puţini sunt 
arendașii cari rezistă unei asemenea ispite. Prăjina incredinţată 
unui vatav sau unor feciori boiereşti meşteri face minuni, ea 

se întinde s'au se strânge după placul feciorului şi după interesul 
arendașului, lungă când este vorba de a inăsură munca tăcută 
de taran, scurtă când îi distribue pământ. Un arendaş meşter, 
bine slujit de personalul său, poate uşor reduce preţul muncii 
şi poate urcă preţul locului de arătură închiriat taranului cu 
câte 20 la sută. De regulă falcea are 100 prăjini când măsoară 
munca făcută de ţaran. 

Apoi vin încărcăturile la socoteli, trecându-se în condici ca 
primiţi mai mulţi bani decât a luat ţaranul, zile făcute şi neţinute 
în samă, dobânzi neoimenoase şi ispașele cu globiri mari arbi- 
trare pentru scaparea vitelor în lanurile boerești şi daune în 
cele mai multe cazuri imaginare. Cunosc cazuri în cari țaranii 
au fost globiţi cu câte 30 prăjini praşilă pe timp de doi ani pentru 
că scăpase, în luna Noemvrie, vitele în lahul unde fusese popuşoi. 

Dacă proprietarii în deobşte nu înșală pe ţaran, ei nu sunt 
mult mai largi decât aretidaşii în materie de preţuri pentru 
munci. Deprinşi din copilărie cu preţurile vechi pentru praşilă, 
secere și coasă, ei nu înțeleg să le mai urce, mai ales că nime 
împrejurul lor nu le urcă dar, în schimb, văzând că arendașul 
de alăturea a urcat preţul pământului şi a pășunii, îl urcă și 
ei. Mulţi din ei sunt nedrepţi şi lacomi in chip inconştient, fără 
a-şi închipui că fac rău. 

Acum vre-o cinci-sprezece ani, aflându-mă la un proprie- 
tar din Ţara de jos, întâmplarea a făcut ca să-mi cadă în mâni 
un teanc de ţiduli de rafuială ce le posed și astăzi şi din cari 
reproduc vre-o câteva aici. 

t. No. curent 44, Anul 1890. 

Locuitorul X. X. etc. a ramas dator pe 1891: 


Prăşit 90 prăjini 
Secere 88 , 
Coasă 65 , 


Zile cu palmele 29 
„ la plug 37 
Total. .77 lei, 95 bani!). 
Pe verso: 9 lei primiți la 25 Martie 1890, 6 lei cu pro 
cent, 3 lei pe 20 prăjini coasă. 


1) Pentru o muncă totală de 134 zile cu palmele şi 8 zile cu carul. 

2. No. 45, Anul 1890. 
Locuitotul X. X. etc. a ramas dator pe 1891: 


Prășit 43 prăjini 
Secere 80 , 
Coasă 40 , 
Zile cu carul 7 
» » palmele 57 

la plug 31 


Total. . 55 lei, 40 bani !). 


Pe verso: 21 lei, primiţi din cari 12 lei, cu procent și 9 
lei pe 10 prăjini praşilă şi 40 prăjini secere. 

36 lei, primiţi la 3 Iunie 1890, pe 40 prăjini praşilă, 
40 prăjini secere şi 40 prăjini coasă şi 12 lei cu procent pe 
anul 1891. 


3. No. curent 50, Anul 1890. 
Locuitorul X. X. etc. a ramas dator pe 1891: 


Prăşit 60 prăjini 
Secere 107 , 
Coasă 81 , 


Zile cu palmele 171/2 
Total. . 53 lei?). 


Pe verso: Primit 12 lei, împrumut la 8 April; datorește 
4 prăjini prașilă și 10 prăjini secere. 

4. No. curent 76. 

No. partizii 75. Anul 1890. 

Locuitorul X. X. socotindu-se din toate daraverile anului 
1890 a ramas dator pentru 1891 cum urmează: 

Prâşit 30 prăjini 

Coasa 60 , 

Total 18 lei, 80 bani?), 

iar pe verso: 5 lei, primiți la 18 Martie pe ,10 prăjini 
praşilă şi 5 zile meremet. 


1) Pentru o muncă totală de 123 zile cu palmele şi 7 zile cu carul. 
2) Pentru o muncă totală de 78 "⁄2 zile cu palmele si 6 zile cu carul. 
3) Pentru o muncă totală de 26 zile cu palmele şi 3 zile cu carul. 

5. No. 44, Anul 1894. 
Locuitorul X. X. etc., a ramas dator pe 1892: 
Praşilă 20 prăjini 
Secere 3 , 
Zile cu palmele 1 
Total. . 10 lei, 80 bani’). 
Pe verso: Au primit la 27 August, pentru anul 1892; 


10 lei 50 bani pentru 20 prăjini praşilă şi 30 prăjini secere. 


6. No. 46, Anul 1891. 
Locuitorul X. X. etc. a ramas dator pe 1892: 
Prăşit 64 
Secere 130 
Zile cu palmele 27 

„ la plug 15 
Dator în bani 12 

Total. . 58,85. 

7. No. curent 48, Anul 1891. 
Locuitorul X. X..etc. a ramas dator pe 1892: 


46,852) 


Prășit 30 prăjini 10 lei 50 bani 
Secere 40 , Tody 

Coasa 40 , 6, 

Zile cu palmele 23 11 „50 

1/2 pogon vie 20 


Total. . 55 lei. 
8. No. curent 50, Anul 1891. 
Locuitorul X. X. etc. a ramas dator pentru 1892: 


Prăşit 30 prăjini 10 lei 

Secere 48 , 7 „ 15 bani 

Zile cu carul 8 11, 50 , 
» n» palmele 33/2 1,75 , 


Total. . 30 lei 40 bani. 
9. No. curent 51, Anul 1891. 
Locuitorul X. X. etc, a ramas dator pentru 1892: 
Prăşit 20 prăjini 7 lei 
Secere 29 , 3 „ 50 bani 
Total. . 10 lei 50 bani 


1) Pentru o muncâ totală de 19 zile cu palmele şi 2 zile cu carul. 
2) Pentru o muncă totală de 97 '/a zile cu palmele și 6 zile cu carul. 

10. No. curent 54, Anul 1891. 
Locuitorul X. X. socotindu-se din toate daraverurile anului 
1891 a ramas dator pentru 1892: 


Prăşit 40 prăjini 14 lei 
Secere 51 , 8 „ 30 bani 
Zile cu carul 2 3. y 
„ cu palmele 181/2 9 „25 „ 
„ la plug 6/2 2 „60 , 


Total. . 37 lei 15 bani. 

Primit prin vechil: 

6 lei pentru 20 prăjini secere şi 20 prăjini coasă!). 

Pentru 1889: 

24 lei pentru 40 prăjini praşilă şi 80 prăjini secere. 

7 „ 50 bani pentru 15 zile la plug (19 August 1890). 

Mai am multe, dar toate sunt la fel. Recomand mai ales 
notițele de pe verso; praşila este plătită cu 30 bani prăjina, 
iar secerea cu 15. Dobânda aratată pe verso chitanfei a. 
treia este, cu prețurile ridicule din țiduli, de 2 lei 70 bani 
pentru 6 lei, adică de 45 la sută pentru căteva luni. 

Sar crede că arendaşul care a făcut această răfuială este 
cel mai cumplit camatar grec sau jidov care a ţinut vre-o 
dată moşie în arendă. Şi în realitate, acel care face această ca- 
mătă cumplită, care săvârşeşte acest jaf îngrozitor, este o 
damă din aristocrația Moldovei, blândă, bună, miloasă, darnică 
şi îngăduitoare. Nici prin gând nu-i trecea că face camătă, că 
jăfueşte ţaranii; este intocmai cazul vechilor boieri, buni, dar- 
nici, evlavioşi, dar cari rupeau pe țigani în bătăi şi siliau pe 
Kisselef să primească jaful din secţia VII a Capitolului III a Re- 
gulamentului Organic. 

Dacă o femeie cu o creştere aleasă şi înzestrată cu simţirile 
cele mai nobile face astfel de camătă, ni putem închipui ce su- 
feră țaranul dela Jidovi, Greci şi dela prea mulţi Români fără 
scrupule. 


1) O muncă totală de 34 Y: zile cu palmele şi 3'/ zile cu carul. 

CAPITOLUI. VI 
CUM SE EXPLOATEAZĂ ASTĂZI MOŞIILE IN ŢARA ROMÂNEASCĂ 


—— 


1. Despre îngreuierea învoielilor pentru pământ de 
arătură în dijmă. 


In Ţara Românească plugăria, astăzi ca şi în vremea re- 
gulamentară, se face aproape excluziv de ţaran; în puţine locuri 
vedem pe proprietari sau pe arendași având boi de plug şi lu- 
crând în regie. Insă condiţiile cu deosebire prielnice în cari ţa- 
ranii lucrau pământul dela legiuirea lui Ştirbei încoace s'au 
schimbat cu desăvârșire în dauna lor. 

Aici exploatarea moșiilor inseamnă încă din epoca regu- 
lamentară exploatarea ţaranilor: arendașii'erau nu agricultori ci 
speculanţi sau mai propriu zis camatari. Am văzut cum mulți 
din ei preschimbau în bani pănă și zilele clăcii. Cu încetul, în- 
țelegând ca acele zile întrebuințate în muncă li pot da un folos 
mult mai mare, începură să cultive din ce în ce mai mult pentru 
socoteala lor. Spre a-şi procură munca trebuitoare sporiră din 
ce în ce rușfetul luându-l numai în muncă. Mulţămit sistemului 
adoptat, adică a exploatării pământului prin ţaran, starea ţa- 
ranului muntean, mai ales dela vremea lui Ştirbei încoace, în- 
floriă din ce în ce. Speculaţiunea se folosi de această înflorire 
pentru a oferi proprietarilor arenzi din ce în ce mai mari, 
sporind pe de altă parte fără scrupul atât câtimea dijmei şi a 
rușfetului cât și preţul ierbăritului pentru care iar se ieă resfet. 

Se va găsi la sfârşitul acestui volum tablourile urcării 
arenzilor moșiilor Epitropiei Brâncovenești și a Eforiei Spita- 
lelor civile, cele dintăi dela 18 39 încoace, cele de al doilea 
dela 1865 încoace. 

Din aceste tablouri se va constată că sporul arenzii celor 

dintăi, în unele cazuri, a ajuns pănă la 2.000 la sută, într'un 
caz a întrecut 3.000 la sută, arenda celor de al doilea în deobşte 
s'a întreit şi împătrit. 

Această sporire a fost în Ţara Românească tot atât de 
cumplită ca în Moldova în ultimii 5 ani. Arenda moșiilor se 
îndoi, adesea se întrei. 

O asemenea urcare nu este justificată nici prin urcarea 
preţului cerealelor care nu a avut loc, nici prin vre-o rodnicie mai 
mare a solului în urma unor ameliorări. lată ce zice în această 
privință raportul general al budgetului pe 1907—1908: 

„Urcarea, în unele regiuni, a arenzilor, la îndoit şi uneori 
chiar întreit, în ultimii cinci ani, nu poate fi privită ca un fe- 
nomen normal rezultând dintr'o amelioraţiune simţitoare a sis- 
temelor de cultură, ori din urcarea preţului cerealelor. Am con- 
siderat această creştere, în multe privinţi ca artificială!)“. 

Acest fenomen se observase de almintrelea de mai de mult. 
lată ce găsim în programul guvernului dela 1888: 

„Pe când, în urma crizei generale care a lovit agricultura 
europeană, venitul și prin urmare valoarea proprietăţilor fun- 
ciare a scăzut cu 200%/0 în Moldova, unde se lucrează în bani, 
moşiile din Valahia nu numal că nu au rămas stafio- 
nare, dar au văzut crescând venitul lor. 

Şi mai departe D. Carp zicea: 

„Ca să nu fiu însă nedrept, voiu recunoaşte că îmbunătă- 
țirea culturii a contribuit și ea înparte la acest fenomen; dar nu 
mai puţin cred a fi în adevăr când afirm că proprietatea mare 
a aruncat exclusiv pe spatele săteanului pagubele izvorite 
din criză, pagube cari trebuiau să lovească pe amândoi?). 

Urcarea bilaterală a pământului dat în dijmă face mai grea 
comparaţiunea creşterii arenzii în dijmă, căci cum observă foarte 
bine D-l Creangă în introducerea la Statistica Invoielilor A- 
gricole: „proporţia dijmei a putut să rămână aceea, dar în 
schimb să se adauge în fiecare an câte o nouă suprasarcină sau 
ruşfet. Pentru a schimbă proporţia dijmei erâ mai greu, mai 


1) N. Xenopol, Raport general asupra proiectului de budget 1907— 
1908, V. şi Bibicescu Op. cit. p. 87. 

2) Suplement la „Monitorul Oficial“ No. 122 din 4 Sep. 1888. V. şi 
Bibicescu Op. cit., p. 90. 

bătător la ochi, căci această schimbare ar fi făcut salturi prea 
mari, dar a adăogă in fiecare an câte o angarâ eră mai ușor. 
Aşă se explică că in multe judeţe proporţia dijmei e relativ 
neînsemnată faţă de ruşfeturile sau angaralele ce are ţaranul 
să mai facă în plus și cari au putut creşte pe nesimţite din 
an în an?)“. 

Iată tabloul ce-l găsim în aceeaş lucrare, arătând modul 
cum a crescut proporţia dijmei dela 1870—1906: 


Arenda în dijmă la 1870 şi 1906. 














la %/0 | 1900 


Statistica Invoelilor Agricole întemeindu-se pe cercetarea 
a 196 contracte relative la arenda în dijmă adunate de Mini- 
sterul de Interne, arată că pe când, în anul 1870, erau 91 
de proprietăţi, sau 46,5 la sută din numărul?) total de 196 °), 
cari luau o dijmă mai mică de 1/3, adică 1 proprietarului şi 3 
taranului, în 1906 nu mai erau decât 2 proprietăţi cari luau o 
dijmă de mai puţin decât 1 şi 3, fără a mai socoti ruşfeturile. 
Iar pe de altă parte, pe când, în 1870, erau numai 5 proprietăţi sau 
2,6 la sută cari luau o dijmă de 1şi1, în 1906 erau 116 pro- 
prietăţi sau 59,2 la sută cu dijma de 1 şi | făcând abstracţie 
de rușfeturi. 

Iată tabloul recapitulativ alcătuit de acceaș lucrare în pri- 
vinţa arenzii în dijmă: 


1) G. D. Creangă. Statistica Invoielilor Agricole, p. 6. 

2) Ibid., p. 7. 

3) In cari intră şi puţinele moșii din județele Covurluiu, Tecuciu şi 
Putna pe cari se obişnueşte arenda în dijmă. 

Şi la această creştere a dijmei trebue să adăogim creșterea 
ruşfeturilor, în cele mai multe cazuri foarte împovărătoare şi 


alcătuind o a doua arendă. 

Apoi, în anii din urmă, se lăţise obiceiul de a luă dijma la 
tarlă, adică nu se luă o parte din rodul ce dădea pământul cul- 
tivat de satean ci sateanul lucră deosebit pentru arendaş sau 
proprietar o întindere în raport cu proporţiunea de dijmă adop- 
tată; adică dacă tocmala se făcuse pe temeiul de 1 şi 1 pentru 
fiecare pogon ce-l lucră ţaranul pentru el, mai lucră altul pentru 
sama arendaşului sau a proprietarului. Dacă tocmala erà una 
pentru arenda și două pentru ţaran, acesta pentru fiecare po- 
gon ce-l lucră pentru el, mai lucră şi proprietarului jumatate 
de pogon. 

Pogoanele lucrate drept dijmă arendaşului sau proprieta- 
rului se lucrează în cele mai bune pământuri ale moşiei, şi în 
contract se prevede de obiceiu că munca lor trebue efectuată 
înaintea celor ramase pe sama săteanului. 


2. Despre urcarea preţului ierbăritului. 


Preţul păşunatului s'a urcat dela 1870 tot atât de nepro- 
porţionat ca şi acel al pământului de arătură şi păşunatul (ier- 
băritul); are şi el ruşfeturile lui și încă ruşfeturi grele, precum 
dovedeşte contractul de învoială a moşii Creţuleştii din Ilfov, 
ce îl analizez. 

Urcarea preţului paşunatului este dată de tabloul de pe 
pagina următoare, extras tut din lucrarea D-lui Creangă. 

Mai trebue observat că în Țara Românească imașul (isla- 
zul) este, cu toată întinderea mai mare a câmpiilor, mult mai 
“strâmt decât în Moldova, Muntenii lăsând toloacă (ogoare stărpe) 
mai puţin întinse. lerbăritul foarte adesea se plăteşte numai 
pentru dreptul de a păşună miriştile şi ciocălăiștile după ridicarea 


recoltelor. 

3. Degpre munca robită în Ţara Românească. 


In Țara Românească ţaranul nu ieà bani pe muncă de cu 
iarnă sau de cu primăvară; aceasta este o regulă care suferă 
foarte rari excepţiuni și aceste sunt de obiceiu privitoare numai 
la daraveri dintre săteni. Cazurile în cari se tocmesc munci în 
bani chiar în momentul muncii sunt asemenea foarte rari şi 
privitoare aproape exclusiv la tocmeli pentru secere sau coasă 
şi lucrări cu ziua. Totuşi munca robită există şi în Ţara Româ- 
mească, arendaşii munteni au avut grijă să-i deà fiinţă. 

Speculând asupra nevoii de pământ sau de islaz a sătenilor, 
ei au introdus în învoieli anumite clauze prin cari obligau pe 
țarani ca pentru locuri de arătură, pe lângă dijmă se mai dea 
şi o sumă de bani, având această de pe urmă să fie achitată în 
munci plătite cu anumite preţuri, bine înţeles mult mai scăzute 
decât valoarea lor acea adevarată. Asemene şi pentru achi- 
tarea ierbăritului se impune adesea muncă făcută cu preţuri 
oneroase fixate prin contract. 

In colecţia de invoieli agricole publicată de Ministerul de 
Interne !) găsim numeroase cazuri de asemene muncă robită. 

Iată câteva dintr'insele : 

I. Olt: pogonu! ogor fără grapat 5; 


» » cu » 6; 

5 seçere carată 0; 

Fi secere necarată 5 lei. 
RI E II 


1) Contracte de Invoieli Agricole în vigoare pe anul 1906. Bucureşti 
C. Göbl, 1907. Nu înțeleg pentru ce s'au suprimat din publicaţie numele 
pultivatorilor și acele ale moşiilor şi ale comunelor. Invoielile fiind acte 
hutentice şi publice, nu văd pentru ce s'au făcut aceste omisiuni cari al- 
cătuiesc o îngreuiere a analizei învoielilor, întrucât nu ni permit a ni 
da șamă de regiunea care este situată fiecure moşie; prin urmare de 
desimea populaţiei, de fertilitatea solului şi de uşurinţa mijloacelor de comu- 
nicaţie. Nu înțeleg pentru ce s'a observat în această privinţă o discreţiune 
„care eră la locul ei numai dacă actele publicate ar fi fost de ordinecu totul 
particulară şi cu conținut de natură delicată. Dacă această discreţiune a 
avut de scop săşcruţe obrazul acelor care exploatează pe ţaran în chip 
nescrupulos, cu atâta mai rău! Cred că este deinteresul ţării ca asemenea 
oameni să fie demascați fără cruţare şi ca opinia publică să fie pusă în 
măsură de a distinge între arendaşul sau proprietarul împilător şi acel 
neîmpilator! 

1 zi cu carul cu 4 boi vara 3 lei 

Ta a a e Dr e 2.3 

t » n kad n 4 » n 2 n 

T a o‘ a oa 1 „ 50 b. 
1 » mânile vara T-a 

1 5 iarna ,„ 0 „80 ,1) 


După ancheta Ministerului de Domenii se plăteşte: 
Ziua la secere:1 1. 50 b.—3 1. 
„ cu carul cu 2 boi: 2 1. 50—3]. 

Luând deci de normă 3 zile cu carul cu 2 boi pentru 
aratul şi grapatul a 1 pogon ogor, avem pentru valoarea acestei 
munci: '9 lei. 

lar 3 zile cu mânile pentru seceratul unui pogon grâu fac 
(a 3 1.) 9 lei, iar 1 zi la carat 3 lei, fac 12 lei. 

Deci cu 44,4 la sută mai puţin la arătură, cu 50 la sută 
mai puţin la secere. 

De altmintrelea contractul următor ?) se însărcinează să 
dovedească adevărul calculului meu. Arendaşul care l-a făcut 
prevede că oamenii ce nu-i vor face munca datorită i-o vor 
plăti după preţurile următoare: 


Pogonul ogor 7 lei. 
x arat şi sămănat 10 , 
FI secerat şi necarat 20 ,„ 
i i „ carat 24 , 

Ziua cu carul 7 g 
a » mânile 3 


n 


Iar acelor ce vor munci mai mult decât catimile datorite, 
li va plăti după normele următoare; 

1 pogon ogor 5 lei. 

1 „ arat şi sămănat 7, 

1 „ secerat şi necarat 8 ,„ 

4 s- e „carat 12, 

1 zi cu boii 3—4 , 

1 » „braţele 1—1 „ 50 b 

Preţurile pentru munca nefăcută sunt acele ce le-ar plăti 


1) Ibid., No. 55, p. 200. 
2) Ibid., No, 56, p. 202 

cultivatorul în caz când le-ar lucra cu ziua; ele sunt cu mult 
superioare acelor indicate de mine, de cari se apropie mai tare 
acele ţinute în samă sătenilor pentru muncă făcută peste dato- 
riile lor. 

II. Pâmnicul-Sărat. 


Pogonul ogor 5 lei. 

b arat sămănat şi grapat 8 , 

ñ secere necarată 10 , 

= secere carată 16 , 

a prasilă de două ori 12 , 
cules şi carat 8,1) 


Contractul următor?) ni dă ca preţuri pentru muncile dato- 
rite dar neexecutate de locuitori: 
1 pogon ogor neboronit 10 lei. 


n n’? Il-a 15 n 
„cules şi carat 15 , 
» tăiat ciocani 10 
După prețurile date de ancheta ministerului Domeniilor 
prețurile de muncă liberă sunt: 
Ziua cu palmele la secere 1.60—2 lei 
d 2 > „ praşit 1.50—2 „ 
Se: a „ Cules 1.50—2 ,„ 
» » Carul primavara 2. —4 , 
D 9 „ vara 3. —6 , 
Aceste prețuri pentru zile ni dau deci valorile următoare 
pentru munci: 
Pogonul de ogor 10 lei (2'/⁄2 zile a 4 lei, maximul valorii 
unei zile cu carul cu 2 boi primavara). 
Pogonul de arătură sămănat şi grapat 10 lei (3 zile de 
toamnă a 3 lei plus 1 leu pentru sămănat). 


1 „ boronit 13 , 
1 , » grapat 2 3 
4 „ Secere necarat 20 ,„ 
1 „ carat 6, 
1 pogon praşila I-a 10 , 
1 
1 
1 


2) Ibid., No. 65, p. 225. 
1) Ibid., No. 66, p. 230. 

Pogonul de secere carată 11 lei (3 zile cu palmele a 2 lei, 
1 zi cu carul a 5 lei). 
Pogonul de praşila I-a 12 lei 25 bani (7 zile a 1 leu 75 b.!). 
s s » Ha12 25 , (7 p „i a 75b) 
y „ cules 7 „50 , (5, „1, 50b) 
= „ carat 3 1 — „ (zicucarultoamna). 
Vedem deci că secerea este bine plătită, ogorul cu 50 la 
sută mai puţin decât face; prasila I-a și a II-a impreună iar cu 
50 la sută mai ieften decât valoarea lor, culesul și caratul cu 
22 la sută mai ieften. 


III. Ilfov: 

Pogonul de ogor 5 lei; 
» - n arătură grapată 6 , 
3 „> Secere carată 8, 


» » „ nearată 6 , 
1 zi cu carul (lunie-Septemvrie), 1 leu ?). 
Contractul următor?) ni dă preţurile următoare pentru mun- 
cile făcute de locuitori peste cele datorite de ei: 


Pogonul de ogor 6 lei; 
„ de arătură sămănată 7 ,„ 
1 » Secere carată 12 , 


5o 5 „  necarată 8, 
Ziua cu carul vara 4 lei; 
» °`» brațele vara 2 lei; 


Din asămanarea acestor două contracte rezultă că cel din- 
tăiu impuneă, pentru munca datorită, sătenilor prețuri mai scă- 
zute decât le plătià cel de al doilea pentru munca nedatorită, 
semi-liberă, în proporțiunile următoare: 


1) Adică tocmai nartul prevăzut de Regulamentul Organic al Țării 
Românești şi aceeaş câtime pe care am admis-o pentru Moldova. Praşila 
în Țara Românească se face ceva mai uşor decât în Moldova din pricina 
sămănatului în rânduri şi în cuiburi, totuș nu este cu putinţă de a ad- 
mite, una în alta, că un om prăşeşte mai mult de 4 prăjini pe zi. 

2) Contracte de Invoieli Agricole în vigoare pe 1906, No. 42, pag. 
161 sq. 

% Ibid., 53 p. 164 sq. 

16,6 la sută mai pulin pentru ogor; 


143 „ » N a = arătură sămănată ; 
33, s y s r 5 secere carată; 

25, » » n » » » necarată; 

TS, a n » ş „ ziua cu carul vara!). 


Sistemul muncii robite se întrebuinţează în toate judeţele 
Ţării Româneşti. Insă nicăiurea nu am găsit prașila impusă ca 
muncă robită; țaranii munteni n'au îngăduit nici .odată să li se 
impună acest jaf care, în Moldova, ieà pentru săteni proporțiile 
unei adevărate calamităţi. 


4. Câteva exemple de învoieli în vigoare în Ţara 
Românească. 


D-l Ioan Lahovari’), pentru a dovedi că nu mizeria şi în- 
voielile împilătoare au fost pricinile răscoalelor, ni analizează 
învoielile de pe cinci moşii unde rascoala «a luat proporțiuni mai 
însemnate şi unde răsculații au săvârşit devastări mai mari) 
acele moşii sunt: 

Putineiu şi Drăgăneştii din Vlașca ;: 

Belitorii din Teleorman; 

Băileştii din Dolj; 

Pătulele din Mehedinţi. 

Singură moșia Belitorii este arendată, toate celelalte sunt 
exploatate în regie de cătră proprietari. 

După socotelile făcute de D-l Ion Lahovari, arenda pogo- 
nului revine la: 

19 lei 85 bani pentru Putineiu; 

24, 21 j „ Drăgăneşti; 

17, 983 , ð Belitori; 

22, 66 , „Băileşti; 

22, 37 , Pătule. 

Nu mă pot împacă cu cifrele D-lui Ion Lahovari, căci 
D-sa se serveşte pentru a le stabili, nu de preţurile muncii li- 
bere, ci de acele ale muncii robite. 


1) De nu este vro-o greşală de tipar sau de copiat.. 
2 Ion Lahovari. Chestia agrară în România, 88 sq. 

D-sa ni dă ca bază preţurile următoare pentru munca 
unui pogon: 

Ogor 5 lei; 

Arătură sămănată şi grapată 7 lei; 

Secere carată 8 lei; 

Praşila întăia şi a doua 10 lei; 

Culesul şi transportul la magazie 8 lei. 

Ancheta Ministrului Domeniilor a stabilit însă că în Vlașca 
ziua se plăteşte în chipul următor: 

La secere 2—3 lei peniru barbaţi şitot atâta pentru femei; 

La prăşilă 1.50—2 lei pentru barbaţi, 1.50 pentru femei; 

La cules 1—1,50 lei pentru barbaţi şi femei. 

Ziua cu carul se plăteşte primavară cu 2—3 lei, vara cu 
4—6 lei, toamna cu 3 lei; 

Un pogon de ogor cerând cel puţin 1 zi cu patru boi și 
doi oameni nu-l putem socoti cu mai puţin de8 lei cel mai jos: 

Un pogon arat, sămănat şi grapat cere cel puţin tot atâta, 
ceea ce revine la iar la 8 lei. 

Un pogon de secere cere cel puţin 3 zile, să zicem a 
2 lei 50 bani, face 7 lei 50 bani, plus 1/2 zi de carat, să zicem 
2 lei 50 bani, face 10 lei, cum socotește și D-l Lahovari. 

Dar praşila intăia cere 7 zile!) cari singure fac, cu preţul 
cel mai jos al zilei, cel puţin 10 lei 50; prașila a doua face iar 
atâta, deci 21 lei numai cele 2 prașile, la cari dacă vom adăogi 
culesul, 5 zile cu palmele a 1.50 şi 1 zi cu carul a 3lei, se ri- 
dică la 11 lei 50 bani. Deci preţul adevarat al muncii unui pogon 
de porumb, în două arături, în Vlașca, trebue socotit în chipul 
următor: 

Pentru porumb: 


Un pogon ogor ... . . 8 lei — bani 
Un pogon arat, sămănat, grăpat . 8, — , 
Sämânța cc. |. dn. 2 ag — i,’ 
Prăşila întăia și a doua aa emal a m a 
Culesul . ....:..... sao Ta SO a 
Caratul . e 9 =. 

Peste tot. . . . .49 lei 50 bani 


1) După nartul regulamentar. 

Pentru grâu: 


Un pogon ogor . ..... 8 lei — bani 

Un pogon arat, sămănat, grapat . 8, — , 

Sămânţa .... cs... . . .. 10, — , }) 

Secerea . . . a. soea e a l e 7, 50 , 

Transportul la arie ....... 2., 50 , 
Peste tot. - . . 136 lei 


Pentru 0ovăs: 
Un pogon arătură grapată şi sămănată . . 8 lei — bani 


Samânţa. „cn... 5, — , 

Secere o saris a aa aE oa a d catel ae o la 1, 50 , 

Carat îi mă cata a eee cita Ga ae d ta ai d 2, 50 , 
23 lei 


După prețurile curente ale muncei libere, munca pogonului 
de porumb valorează cu 20 lei sau 67,8 la sută mai mult de- 
cât socoteşte D-l Lahovari, iar pogonul de grâu cu 6 lei 50 bani 
sau 22 la sută mai mult, iar pentru ovăs ni iesă 1 leu mai pu- 
țin decât D-lui Lahovari. 

Aplicând aceste preţuri socotelilor, D-lui Lahovari, iată ce 
avem la Putineiu: > 

Locuitorul pentru 9 pogoane, ce rămân în folosul, lui lu- 
crează proprietarului: 

1 pogon grâu. . 36 l. — b. , îi 
1; porumb 49,60, Prin faptul că dă dijmă 
1 ovăs. . 24, — din patru una 


3 pog. grâu . .108,, „ ca ruşfet 
1 „ porumb. 49,5, „p „ 
3 zile cu carul. 15 ,—„ » ,» 
4, „braţul. 6 nn n » 


287 lei. 
Pogonul revine deci aici ţaranului la 31 lei 89 bani. 
La Drăgăneşti, aplicând aceleaşi preţuri, pogonul revine la 
37 lei 25 bani. 
La Belitori la 27 lei 30 bani, la Băileşti la 38 lei 50 bani. 
Mă grăbesc să adaog că aceste preţuri pentru arenda pă- 


1) Acest preţ mi se pare cu desăvârșire prea mic. El ar trebui spo- 
rit cu 2 lei cel puţin. 

mântului, chiar combinate cu acele ale muncii libere date de 
mine, sunt din cele mai modeste din toată Țara Româneasca. 
D-l Ion Lahovari a ales printre mulţimea proprietarilor și a 
arendaşilor nişte adevarate floricele, precum de altmintrelea 
singur mărturiseşte, scopul D-sale fiind să ni dovedească că 
taranii sau răsculat şi au comis devastări chiar pe moşiile unde 
nau fost exploataţi. 

Pot cità ca exemplu de proprietar nelacom ceea ce s'a în- 
tâmplat acum câţiva ani în privinţa arenzii moşiei Băileşti 
(Dolj). O companie de speculatori a venit să ofere D-lui Barbu 
A. Ştirbei, tutorele fratelui său G. A. Ştirbei, pentru acea 
moşie exploatată ca și astăzi în regie, o arendă foarte mare. D-l 
B. Stirbei facându-i atenţi asupra faptului că nu scoate din moşia 
exploatată în regie venitul ce ei îi oferă, ofertanţii au răspuns 
că au de gând să urce învoielile existente cu taranii. Atunci 
D-l B. Ştirbei a răspuns că nu dă moşia în arendă cu nici un 
preţ dacă arendaşii se ating de învoiala în vigoare și ofertanţii 
s'au retras. 

Atât Statistica invoielilor cât şi colecţiunea de Contracte 
de învoieli agricole pe 1906, publicate de Ministerul de Interne, 
ni arată că învoieli ca cele de mai sus sunt numai o excepţiune. 

Invoiala de 1 şi 1 nu numai că tindea deveni regula, dar 
acolo unde este în fiinţă, adică în mai bine de jumatate a ca- 
zurilor, jumatatea ce revine săteanului este grevată de rușfeturi 
din ce în ce mai grele. 

lată câte-va exemple: 

La sfârşitul lunei Maiu a anului curent, //ndependance 
Roumaine publică o informaţiune în care se arată că proprie- 
tarul moşiei Ciocăneșşti (Ilfov), care în acel timp solicită sufragiile 
colegiului al treilea de Olt, supuneă pe taranii moșii d-sale la o 
învoială foarte grea, prin care luă dijmă la porumb 2 din 3, 
plus că-și mai rezervă dreptul să samene pentru socoteala d-sale 
rapiţă pe acele locuri înainte de prăşila a doua, fiind locuitorii datori 
să-l înştiinţeze înainte de a începe a doua praşilă, sub pedeapsă 
de a plăti o gloabă de 10 lei. Dacă faptul de a sămănâă rapiţă 
în popuşoi alcătuiă un procedeu agricol primitiv, o Paubwirth- 
schaft, el nu aduceă absolut nici o pagubă sau îngreuiere pentru 
locuitori, nu pricinuiă nici o daună popuşoilor şi nu făcea pra- 

șila a doua şi culesul mai grele. Singur faptul că taranii erau 
supuşi unei amende în caz de nu da de ştire la timp, poate să 
fie 'reprobat ca contrar legii de tocmieli agricole. 

Proprietarul Civcăneştilor răspunse pe calea presei arătând 
că învoiala d-sale, în realitate, echivalează la 1 şi 1 căci, ceea ce 
reiesă de altmintrelea şi din contractul în chestiune !), sătenii 
erau obligaţi numai să prăşască de două ori şi să culeagă po- 
goanele de porumb, arăturile, grapatul şi caratul făcându-se de 
proprietar. Invoiala dela .Ciocăneşti nu depăşeşte deci de loc pe 
acea a celor mai mulţi proprietari din Ţara Românească. 

Însă atacul îndreptat împotriva proprietarului moşiei Cio- 
cănești îl făcu să publice, în Patriotul dela 2 Iunie, câteva 
contracte din Ilfov cu dijmă 1 şi 1 şi ruşfeturi 'mult mai mari 
decât acele dela Ciocăneșşti cari sunt relativ modeste. Apoi, în 
Patriotul din 4 Iunie, se publică textul întreg al învoielii făcute 
la 28 Maiu 1907, adică după răscoale, de cătră proprie- 
tarul moşiei Creţuleşti cu locuitorii din acel sat, aparţinând 
bine înțeles partidului politic ce-l combăteă Patriotul. Această 
învoială este neasemănat mai grea. Dijma este 1 şi 1. Ruşfetul 
este 1 zi’cu braţele, 3 oca fasole, 20 dovleci, 20 snopi mari de 
coceni de fiecare pogon. Cei cu braţele, peste dijma de 1 şi 1, 
fac câte 1 pogon secere şi câte 5 zile cu brațele pentru fiecare 
pogon plus toate condiţiile de mai sus °). 

Cei ce vor luă mai mult de 6 pogoane vor face o învoială 
și Jumătate, cei ce vor luă mai mult ca 9 pogoane vor face 
2 învoieli. 

Aceste condiţii sunt grele, dar departe de a fi atât de cum- 
plite ca acele ale ierbăritului. Se plăteşte 5 lei de vita mare și 
2 lei de oaie, scutind câte 2 trăgători celor cu boi, 1 vacă celor 
cu braţele. Pot plăti în bani san în muncă. Apoi, mai fac, fără 
plată, pe sama proprietarului, câts 2 pogoane definitive (cu 
ogor și carate la arie). Clăile vor fi uscate şi refăcute în caz 


1) Ministerul de Interne. Contracte de învoieli agricole în vigoare, 
pe 1906, p. 161 şi urm. 

2) Nu se înţelege pentru ce această îngreuiere pentru palmași, când 
tot lor li vine şi ierbăritul mai scump. 


www.dacoromanica.ro 


541 


de ploaie. Plus, mai fac câte 2 zile cu carul şi câte 2 zile cu 
palmele. 

Plata în muncă a ierbăritului se face cu preţurile următoare: 

5 lei pogonul ogor 

6, > arat: şi sămănat 

l y ` secerat 

3., ziua cu carul 

1 a „ „ braţele 

0.40 „ „ la plivit 

0.60 „ a unui băiet. 

Adică că, pe lângă un ruşfet îngrozitor, proprietarul mai 
câştigă şi din faptul că plăteşte munca cu preţuri şi mai mici 
decât se plăteşte de obiceiu munca robită. 

Preţurile muncii libere în Ilfov fiind simţitor aceleași ce 
le-am admis pentru Vlașca, vedem că săteanul cu braţele care 
lucrează mai puţin de 6 pogoane la Creţuleşti, plăteşte o arendă 
de 61 lei de pogonul de grâu şi 66 lei 50 bani pentru pogonul 
de popuşoi: 


36 lei un pogon grâu cu desăvârşire 
2 „ 1 zicu palmele 

3 „ fasolele, dovlecii şi cocenii. 

41 lei. 

10 „ 1 pogon secere 

10 „ 5 zile cu palmele. 

61 lei. 





Pentru popuşoi, pentru cari se face numai o arătură, trebue 
adăogită diferenţa costului muncii ceea ce ni face 66 lei 50 bani: 

Țaranul cu boi, care: lucrează peste 6 pogoane, plăteşte 
arenda, pogonului de grâu cu 60 lei 50 bani, jumătate de în- 
voială în plus, iar arenda pogonului de popuşoi.cu 99 lei 75 
bani. Cred că nu se vor fi găsind oameni cari să ieâ mai mult 
de 9 pogoane, căci arenda pogonului de grâu li-ar reveni la 
82 lei,.iar acea a: pogonului de popuşoi la 133. lei. 

La aceste preţuri trebue să adăogim plata ierbăritului cu- 
cumplitele ruşfeturi ce o însoțesc, ridicând-o la 29 lei 83 bani 
de vita mare pentru săteanul cu.2 boi şi | vacă, la 20 lei 92 
bani de vită mare pentru 'acel cu 4 boi şi 1 vacă. 

Şi sunt nenumărate învoielile şi mai grele decât acea dela 
Creţuleşti. 

Voința Naţională dela 24 Noemvrie 1907 a publicat în 
extenso următoarea învoială de pe moşia Dobreni, tot din ju- 
dețul Ilfov. Iată ce plătesc ţaranii pe aceâ moșie. 

Pentru pământ luat spre a cultivà porumb: 

Dijma 1 şi 1, pândărit una baniţă veşcă la fiecare pogon, 
cocărit una baniţă veşcă la 3 pogoane, plus câte 20 snopi co- 
ceni la fiecare pogon. Plus 10 lei plătiţi în munci de fiecare po- 
gon luat, plus 7 lei în bani la fiecare 4 pogoane. Apoi de fiecare 
pogon luat. „câte un ciric de pogon muncit definitiv la porumb, 
adică arat, sămănat, grapat, sapat de două ori şi la timp, cu- 
răţit bine porumbul la rădăcini de buruieni și bine mușuruit, 
a-l culege, curăţind bine porumbul de foi şi a-l carâ şi aşăză 
în pătul sau la mașina D-lui proprietar“. Acei ce ieau mai mult 
-de patru pogoane dau şi câte un ciric (patrar) de pogon de se- 
cere carată. 

Munca ce locuitorii o fac pentru cei 10 lei la pogon se 
socotește după tariful următor: 


5 lei pogonul arătură, 
5 „ Secere carată, 
A » cărătură, 
„ Ziua cu carul, 
» a „n mâinile, 
transportul la gară a unei chile. 


a A e Ee o) 


Adică iar prețurile cele mai scăzute cu cari se plăteşte de 
obiceiu munca robită. 

Toţi acei învoiţi pentru pământuri se declară învoiţi și 
pentru ierbăritul vitelor, având a plăti câte 8 lei de vita mare 
Şi .1 leu 50 bani de capră sau oaie, pentru dreptul de a pã- 
șună după ridicarea recoltei, 1 pareche de boi fiind scutită 
de plată. 

Locuitorii ce vor luă pământ pentru pepeni, vor plăti la 
deal 30 lei, la luncă 45 lei pogonul, plus câte un pogon de se- 
«ere carată. Trebue să fie achitaţi pănă la dijmuirea porumbului, 
neputând a ridică partea lor de dijmă decât după desăvârșita 


lor achitare pentru rămăși îndatoririlor. 

Ce să mai zicem de cele două ce urmează: 

Intăia este din Dolj; 

„Pentru 8 pogoane de pământ ce i se dă săteanului, cu 
învoială de a sămănă pe el jumătate porumb şi jumătate grâu, 
el trebuie să mucească arendașului; 7 pogoane grâu și 7 po- 
goane porumb cu desăvârşire; 

„Să transporte 200 dubli decalitri la gară sau la şchelă, 
la o departare de 8—10 kilometri; 

„Să facă 4 zile cu mânile, 

„Să planteze 300 salcâmi pe fiecare an, aceştia procuraţi 
de sătean, 

„Să care 7 căruţi de îngrășăminte pe locurile arendaşului, 

„Să deă 2 pui de găină“. 

Al doilea este din Romanați : 

„Să dea săteanului 8 pogoane, din cari arendaşul ieà una din 
trei dijmă, iar pe deasupra învoitul mai munceşte pentru arendaş. 

„Alte 10 pogoane cu desăvârşire adăugând şi următoarele 
munci: 3 zile cu carul, 5 zile cu mânile, transportând şi 150 
dubli decalitri. In sfârşit, pentrucă arendașul se îngrijește ca 
prisosul din producte ale invoitului său să nu rămână nevân- 
dute, îi mai ieâ podărit 5 dubli decalitri grâu, pentru ca să-i în- 
lesnească trecerea peste râul Olt spre Turnu Măgurele“ 1). 

Sar puteă umplea multe volume mari cu expunerea și 
analizarea învoielilor oneroase din Ţara Românească; mă voiu 
opri aici, recomăndând cetilorilor cari ar dori să se lumineze de- 
plin în această privinţă, cercetarea celot 123 contracte din Ro- 
mânia din partea dreaptă a Milcovului publicate de Ministerul 
de Interne în cartea suscitată. Li atrag în special atenţiunea 
asupra contractului 91 din Dolj (Gânjova), 40 din Ilfov, 68 şi 
Şi 69 din Teleorman şi 78 din Vlaşca. 

Dacă arendaşii şi prea mulţi proprietari din Moldova s'au 
aratat meşteri atât în robirea muncii ţaranului cât şi în manui- 
rea prăjinii, arendaşii| și proprietarii munteni sau dovedit nu 
mai puţin meşteri în iscodirea de fel de fel de mici venituri 
sub nume de pândărit, şoricărit, cocărit, ciorărit etc. Fiecare 
din ele sunt mici, dar ele sunt vexatorii atât prin numărul lor 


1) G. D. Scraba în Bibicescu: In Chestiunea Agrară, p. 72. 

cât şi prin repeţitele prilejuri de ciupeală ce li dau arendaşului 
şi slujbaşilor săi. 

Pândăritul se dă pentru pândarul toemil și plătit de aren- 
daş; cocăritul se dă pentru, a despăgubi pe proprietar sau' 
arendaş de porumbul furat de unul şi de altul spre a fi-copb 
şi mâncat, şoricăritul şi ciorăritul pentru a-l idespăgubi de 
ceeace mănâncă şoarecii și cioarele.. Pândăritul mai trece, dar 
celelalte sunt nişte curate jafuri.. Ce poate ţaranul dacă fură. 
drumeţii, dacă mănâncă şoarecii şi cioarele ? 

Cu prilejul desbaterii, inaintea Curţii. cu juraţi din Vlaşca, 
a procesului țaranilor cari devastase şi incendiase conacul mo» 
şiei D-lui Lazăr Eftimiu din cătunul Stere, comuna Babele, a 
făcut mare sensaţie depunerea marturilor cari au arătat că plătiau 
D-lui Eftimiu, pentru dreptul de a pescui. scoici din apa Neajlo- 
vului, câte 24 lei pe an, iar. pentru dreptul de a culege urzici şi 
stevie pe moşie erau obligaţi să secere câte un pogon de grâu!). 

Şi pănă acuma am vorbit numai de exploatarea legală 
a țaranului, n'am pomenit despre acea ce trece peste lege. Aren- 
daşul din Ţara Româneașcă este departe de a ignoră misterele 
prăjinii, ea se saltă,, sintinde sau se strânge, după împrejurări, 
atât în partea din dreapta cât. şi în acea din stânga Milcovului. 
Am văzut că încarcarea la socoteli şi răluiala strâmbă aveau 
drept de cetățenie în Ţara Românească încă din vremea regu- 
lamentară. 

Dar mijlocul cel mai obişnuit de a vexă pe ţaran, de a-l 
sili să se plece la vre-o nouă. exacțiune sau la vre-o nouă im- 
pilare este întârzierea dijmuitului. 

Cu toate stipulaţiunile destul de precise ale legii, se comit. 
în această privință abuzyrile cele mai strigătoare; autorităţile, 
administrative, de competenţa cărora ar fi măsurile. de îndrep- 
tare, nu vror să ieâ nici o măsură „pentr: a impiedecă acest 
jaf care este totodată atât de păgububitor pentru ţara întreagă; 
Iată ce ziceă D-l P. Carp în această privinţă: 

„Am văzut câmpii întregi, şi nu pe o moșie, ei pe districte; 
întregi, cu grâuri secerate nedijmuite incă la 20 August, cum 
am văzut. în Dolj. 


1) Universul dela 29 Iunie 1907 

„Dacă ai fi venit cu mine ai fi văzut, chiar la 15 Sep- 
temvrie, jumatate din Ialomiţa nedijmuită; atunci ai fi calculat 
pierderile enorme ce avuţia naţională suferiă din acest abuz. 

„In fiecare an această pagubă se ridică la cel puţin 20—25 
milioane, cari numai din cauză de deprinderi răle, de mod ne- 
înțelept de administraţiune, se pierd din avuţia naţională“ !). 

Se întâmplă chiar uneori mult mai mult decât spunea D-l 
P. Carp. 

Când, la Martie 1907, ţaranii au ucis, în mod de altmin- 
trelea foarte crud, pe proprietarul Târnoveanu, dijmuitul re- 
coltei de porumb a anului 1906 încă nu eră fâcut?). 

Şi nu este exclusă nici întreaga serie a celorlalte abuzuri 
uzitate în Moldova, samovolniciile, întoarcerea cuvântului şi tot 
alaiul lor. 

lată un caz citat de răposatul Gr. Păucescu: 

„Mai anul trecut, la o proprietate din Teleorman, aveă 
arendaşul vre-o 3.000 pogoane de grâu de secerat. Țaranii nu 
voiau să le secere şi ştiţi de ce? Fiindcă li se promisese un 
islaz care nu li se dăduse. Şi atunci ştiţi ce s'a întâmplat? 
A venit prefectul cu 40 de dorobanţi şi cu multă înţelepciune, 
cu multă abilitate, i-a potolit şi i-a silit să secere, dar ei au ra- 
mas fără islaz °)“. 

Exemplul citat de Gr. Păucescu datează cam de demult, 
dar de atunci şi pănă astăzi nimic nu s'a îndreptat; din potrivă 
lucrurile tind a se înrăutăţi. Foarte cu drept adăugiă tot Pău- 
cescu ceva mai la vale: 

„Şi aceste lucruri se întâmplă în' fiecare zi şi ele se vor 
întâmplă cu cât se vor împuţină invoielile eu dijmă şi se vor 
lăţi învoielile de muncă deosebită la tarlă, sau de muncă în 
bani *)“. 

Dacă comparăm starea de fapt ce reiesă din paragrafele 
acestui capitol cu acea care există cu patruzeci şi trei de ani 
în urmă, este vederat că poziţiunea țaranului din Țara Româ- 


1) Desbaterile Adunării Deputaţilor Sesiunea 1892 —1793, p. 137, 

2) Monitorul Oficial, din 25 Aug. 1907, Anexa 37, Vezi şi Bibicescu, 
Op. cit., pag. 65—6v. 

2) Gr. Păucescu, Chestia Țărănească în Bibicescu, Op. cit, p. 63. 

4) Ibid., Ibid. 

nească faţă de pământ sa înrăutățit cu desăvârşire. Dijma s'a 
întreit, impătrit şi încincit și este făcută şi mai grea prin ruş- 
feturile de toate categoriile cari o însoțesc. Preţul islazurilor s'a 
urcat în aceeaș proporţie ca acel al locurilor de arătură. De unde 
taranul muntean, acum patruzeci şi trei de ani, putea să aibă 
cât pământ voiă şi dijma ce o plătiă atunci alcătuiă. numai o 
parte minimă din roada pământului închiriat de el, rămânân- 
du-i cu mult cea mai mare parte a acelei roade, când nu-i ră- 
mâneau nouă zecimi dintr'insa, pe lângă care plătiă numai nişte 
rușfeturi mici, astăzi dijma şi rușfeturile cuprind cu mult cea mai 
mare partea roadei pământului şi taranului nu-i rămâne decât o 
parte din ce în ce mai mică. Suntem în drept să conchidem că, 
dacă nu se produce o schimbare desăvârşită în starea de lu- 
cruri actuale, nu este departe vremea în care, în schimbul 
muncii desăvăârşite a unui pogon de pământ, jaranul se 
va folosi el de a zecea din roadă și stăpânul de celelalte 
noud părți. Se poate întâmplă şi mai rău. Tehnica agri- 
colă făcând din zi în zi progrese mai mari, braţele lui 
vor puteă fi treptat înlocuite prin maşini, maşinile vor 
înlocui boii lui, pentru cari nu va mai puleă găsi islaz, 
proprietarul având interes a-şi cultivă tot pământul. Şi, 
întreb: prin ce alt izvor de câștig, prin ce venit, prin ce iefte- 
nire de traiu fost-a precumpănită cumplita îngreuiere în rapor- 
turile ţaranului cu pământul ce s'a desăvârşit dela 1864 încoace? 

Si să ne mai mirăm încă că este nemulţămit, că nemul- 
țămirea lui fierbe de ani? A cui e vina dacă cei datori să ve- 
ghieze au închis ochii pentru a nu vedea cum clocoteşte acea 
nemulţămire şi şi-au închipuit că, apăsând capacul vasului, vor 
împiedecă nemulţămirea să se reverse. Nu s'au gândit că nemul- 
țămirea ce clocotește va face tot vasul bucăţi? 


www.dacoromanica.ro 


CAPITOLUL VII 


TARANUL FAȚĂ DE AUTORITĂŢI SUB REGIMUL TOCMELILOR 
AGRICOLE 


1. Administraţia şi justiţia în loc de a împiedecă jaful îl ajută. 


Impotriva unei asemene exploatări, ţaranul nu are ande 
să capete, sprijin şi îndreptare. Administraţia cumparată sau su- 
pusă marelui cultivator este cel mai vajnic instrument de obij- 
duire. Chiar când, prin excepţiune, ea nu este coruptă sau, lucru 
încă mai şi rar, nu este accisibilă hatârului, ea este pătrunsă de 
principiul că ar fi imprudent să se deă dreptate faranu- 
lui împotriva proprietarului sau a arendaşului, căci astfel 
i sar da vânt, nu Sar mai putea face nimic cu el şi țara 
ar fi dusă la ruină, ceea ce ei rezumă în chip drastic prin 
axiomul: faranul trebue să ştie 'de frică. 

Justiţia este fără îndoială mai bună decât cea de sub Re- 
gulament; dacă mai sunt magistrați coruptibili ei se arată cu 
degetul. Vremile când un membru al divanului domnesc vindeà 
unui împricinat glasul său, iar celuilalt majoritatea divanului 
au trecut de mult. Dar magistratura urmează a fi accesibilă 
hatârului, influențelor personale şi politice. Nu cunosc caz în 
care, pănă la urmă, un taran să fi capatat dreptate împotriva 
unui proprietar sau a unui arendaş; ca şi administraţia Justiţia 
este pătrunsă de axiomul că: faranul trebue să ştie de frică 
și că: nu trebue să-i dai vânt. 

Şi apoi această justiţie este atât de scumpă pentru taran. 
In excelentul opuscul al D-lui Sebastian Moruzi!) se găseşte un 
minunat exemplu de neaccesibilitatea justiţiei pentru ţaranul 


1) Sebastian Moruzi. Câteva vederi în chestia țărănească, p. 16. 

român. Un ţaran din ţinutul Sucevei, unul din cei 8 moșşteni- 
tori ai unui mijlocaş împroprietărit la 1864, voind să facă îm- 
părțala pământului rămas, a întrebuințat 220 zile în drumuri 
Şi staruinţi şi a cheltuit 359 lei pentru a vedea la sfârşit toate 
lucrările anulate, având a le începe din nou! 

In cele mai multe cazuri îi revine mai ieften ţaranului 
să sufere o împilare şi să tacă decât să reclame justiţiei. Chel- 
tuiala şi pierderea de timp ar întrece paguba suferită cel puţin 
inzecit şi, la urma urmei, tot el ar fi da! ramas. 

Un flagel greu pentru țărănime sunt proprietarii şi aren- 
daşii cari sunt personalităţi marcante în partidul politic la putere 
ori care este acel partid. Administraţia şi justiţia sunt cu desă- 
vârşire în mânile lor, ei îşi pot permite orice; nu abuzează 
numai când nu vreu să abuzeze; abuzul cătră cel slab, adică 
cătră ţaran nu are altă stavilă decât voința sau omenia lor. 
Prefectul în cele mai multe cazuri este recomandat, impus sau 
mănţinut de ei, subprefectul (azi inspectorul comunal) ştie că 
dacă nu-i la ordinile puternicului poate fi mutat în cine ştie ce 
colț al stării, pedepsit sau chiar destituit (cu toată pretinsa ina- 
movibilitate decretată de lege). Preşedintele tribunalului are nevoie 
de protecţia lui pentru a putea dobândi cât mai răpede un loc 
la Curtea de Apel, pentru a căpătui vre-o rudă, pentru multe 
nevoi. Judecătorul de ocol se topește în comuna rurală unde 
este scaunul judecătoriei lui, nu vede momentul în care să fie 
mutat la vreun oraş. Puternicul din apropiere are trecere mare 
Şi prin stăruinţile lui poate lesne să obțină mutarea dorită; jude- 
cătorul are interes să facă totul spre a câştigă buna lui voinţă. 
Dată fiind slăbăciunea caractelor în această țară, datorită trecerii 
ei din barbaria evului mediu în corupţia bizantină şi dintr'aceasta 
în starea de libertate desăvârşită pentru cei puternici, dată fiind 
lipsa de creştere şi lipsa de tradiţiuni de cinste, cum îşi poate 
oare cinevă închipui că judecătorul de ocol va stă la îndoială 
Şi nu va da cu hotărire ramas pe țaranul care are judecată 
cu puternicul zilei, ori câtă dreptate ar avea cel dintăiu, căci 
un Singur cuvânt al puternicului ajunge sau pentru a-l face 
să mai mucezească căţiva ani la ţară sau să-l permute la oraş. 

Şi ficcare puternic de mâna întăia are sub ocrotirea lui 
un cârd de proprietari și arendaşi, rude, prieteni, debitori sau 

creditori; cine se atinge de ei se atinge şi de cel mare. Intăia 
datorie a judecătorilor şi a subprefecţilor cari vor să rămână 
în slujbă sau să înainteze, este de a cunoaşte pe degete aceste 
relaţiuni şi a fi cât se poate de îndatoritori faţă de subputernici. 
Nare ţaranul dreptate nici faţă de subputernici. 

Apoi subprefectul şi judecătorul sunt oameni ieşiţi cel puţin 
din albăstrimea târgurilor sau a satelor; creşterea lor, limba lor, 
gusturile lor, aspiraţiunile lor diferă cu desăvârşire de acele ale 
taranilor pe când sunt identice sau se deosebesc prea puţin de 
acele ale proprietarilor şi ale arendaşilor. Este firesc ca ei să 
simpatizeze mai ales cu aceştia şi, fiind oameni în deobşte cu o 
creştere imperfectă, în cari simţul datoriei nu este destul de 
desvoltat, să sacrifice dreptatea ce poate s'o aibă ţaranul sim- 
patiilor lor pentru proprietar sau arendaş. 

Doar hatârul este la noi boier atâtputernic de veacuri! 

Subprefectul şi judecătorul, ieşiţi obişnuit din albăstrime, 
purtând altă haină decât ţaranul, ştiind neasămănat mai mult 
decât el care nu ştie nimic, îl privec de obiceiu ca pe o ființă 
inferioară şi-l tratează în cele mai multe cazuri cu o nebagare 
de samă ce nu este decât disprețul înăscut în parvenit pentru 
acel mai mic, mai slab sau mai sarac decât el. 

Ţaranul este supus zilnic la brutalităţi şi la maltratări. 
Din vechime încă bataia erà întăiul şi ultimul mijloc ce se îhtre- 
buință. pentru îndreptarea, pentru îndemnarea sau pentru osân- 
direa lui. Aceste obiceiuri au fost moştenite de regimul fanariot 
dela cel anterior, de regimul regulamentar dela acel fanariot şi 
din nenorocire de regimul de modern dela acel regulamentar. 

Pănă după răsboiu executarea oamenilor la muncă sau 
împlinirea banilor birului se făceau prin călăraşi cu bataia. Banii 
birului de două-zeci și mai bine de ani nu se mai împlinesc 
prin execuţii militare, dar oamenii se mai scot şi astăzi la muncă 
de cătră feciori boierești şi vătăjăi cu ajutorul bătăii. Proprietarii 
şi arendaşii mai îndrăzneţi bat cu mâna lor sau pun slujbașşii 
lor de bat sub ochii lor pe ţăranii nesupușşi. Acei mai timizi sau 
mai slabi, când vor să moaie dârjia vreunui ţaran, câştigă sau 
cumpără bunavoinţă a subprefectului sau chiar a primarului. 
Românul nesupus este adus la primărie şi numai pielea şi cio- 

lanele lui ştiu de ce feliu a fost convorbirea între patru ochi ce 
a avut-o cu subprefectul sau cu primarul. 

Aici trebue să arăt că s'a făcut totuş un mare progres. In 
copilăria mea am văzut, în toate ungherile ţării, săteni întinşi 
la scară, cu faţa la pământ şi bătuţi cu vergile sau cu biciul 
în faţa tuturor. Se bate şi astăzi şi se bate în chip brutal, dar 
obişnuit între patru ochi nu în faţa obştiei şi, la caz de plângere, 
bataia se tăgădueşte de făptuitor. Suntem în drept a spera că, 
chiar lăsând lucrurile să-şi urmeze cursul lor, peste altă juma- 
tate de veac nu se va mai bate. 

Se bate fără milă însă şi aproape pe faţă pentru instrucţia 
crimelor şi a delictelor. Bataia este încă mijlocul de căpetenie 
de care se serveşte justiția pentru descoperirea faptelor pedep- 
site de legi. Am văzut astă vară, în Bucureşti, un om spânzu- 
rându-se pentru a scapă de a doua schingiuire la poliţie. Inchi- 
puiască-se ce suferă nenorociţii bănuiţi dela mâna primarilor 
comunelor rurale; pentru a descoperi pe un vinovat se bat zeci 
de nevinovaţi. Procurorii şi judecătorii de instrucţie de pe la 
“tribunale întrebuințează asemenea bataia ca mijloc de căpetenie 
pentru descoperirea adevărului. Ea îi scapă de atătea lungi şi 
grele interogatorii. 


2. Autorităţile judeţene şi comunale față de ţaran. 


Legea de tocmeli agricole dela 1882 a dat consiliilor jude- 
tene insărcinare să alcătuiască, în cursul sesiunii ordinare a fie- 
cărui an, tabloul preţurilor cu cari aveau a se plăti muncile 
agricole datorite sau făcute în plus, în cazul când preţul lor nu 
ar fi fost stipulat in contract. 

Această lucrare eră absolut de competenţa consiliilor ju- 
deţene, compuse mai cu samă din proprietari rurali şi li dădea. 
prilej să vădească interesul lor pentru țărănime cu care erau 
în contact zilnic. Să vedem cum şi-au îndeplinit însărcinarea 
dată lor. 

Mai întăiu multe din aceste corpuri constituite nu dădură 
acestei lucrări nici o însemnătate, lăsând-o în grija secretarului 
judeţean care se mulțămiă să compileze tablourile de preţurile 

ce se plătise în cursul anului, precum fusese trimise de pri- 
marii comunelor rurale. Unele din ele simplificau însărcinarea, 
votând acelaş tablou de prețuri fără nici o discuţie şi nici o 
modificare în curs de 15 ani, cum a fost cazul în judeţul Ro- 
man. Examinând la Ministerul de Interne dosarele sesiunilor 
consiliilor judeţene dela 1882 şi pănă astăzi nu mi-a fost cu 
putință să găsesc seria complectă a preţurilor pentru toate ju- 
deţele ţării. In tabloul de mai jos am rezumat tâblourile cele 
mai complecte ce le-am putut adună. 

arătură Falcea | Falcea 


semănate | prașşilă || secere || coasă 
şi grăpate 


Berheciu 
Bârlad-Nicor 
Zeletin 


Covurlui) ... — 


Berheciu 
Tecuciu Bârlad-Nicor. 

Zeletin 
Vasluiu — 
Roman — 


Tecuciu..... — 18 32 16 20 
Siret şi Coșula 18 40 20 18 
Botoşani. . ,  .| Târgul-Meletin 22 44 24 20 
Ştetăneşti- Jijia 24 48 24 21 


1) Vezi tabloul special mai departe. 

Putna ..... 
Vasluiu .... 

Dorohoiu 


Botoşani 


Fălciu. .... 


Dorohoiu 
Roman 


Covusrluiu . 
Dorohoiu 


1) In căpili. 

„|| Herţa-P..de-jos 


Coşula 
Bășan-P.-de-jo 

Prutul 

Mijloc 

Crasna 

Podoleni 

. || Târgul-Meletin! 


Jijia-Ştefăneştii 
Prutul 

Mijiloc 

Crasna 
Podoleni 

Putna... || 














24 45 24 16 
18 32 16 14 
24 48 40 24 
18859 
— 30 16 16.— 
16 32 16 16.— 
20 30 16 16.— 
19 38 19 19.— 
20 72 || nec.30 30.— 
20 72 | nec.30 23.50 
20 63 | nec.24 24.— 
20 56 nec.26 20.— 
24 45 24 201) 
18 32 16 20.— 
24 64 32 24.— 
18950 
18 46 20 18.— 
20 44 24 20.— 
24 48 24 21.— 
20 72 nec. 30 30.— 
20 72 nec. 30 23.50 
20 63 || nec.24 24.— 
20 56 | nec.26 20.— 
— 40 20 20.— 
24 64 32 24.— 
1897 
21.5 43 21.50 21.50 
— 40 20.— 20.— 
18—20 40 24.— 22!) 

Falcea Ziua 
JUDEȚUL PLASA arătură || Falcea || Falcea || Falcea cü 
semănate i 
si prăipate prașilă | secere coasă palmele 
Roman ..... — 24 64 32 24 2.25 1 — — 
Suceava. .... — — — — — 3.— — — — 
1898 
Bacău . — 28 84 || nec.28 — 1|2.50—3.50]|| 1.50—2 | — — 
Dorohoiu — — 40 20 20 3 1 —- — 
Fălciu. ..... — 24 70 nec.35 40 3.50—4 2 — — 
Neamţu ..... — 24 54 24 24 3 1.50 — — 
Roman ..... — 24 64 32 24 . 2.50 1 — — 
Tutova ..... — 25—30 56 32 32 3 2 - — 
4903 
Covurluiu.... — 22 65 22 22 4 2 — — 
Dorohoiu — — 40 20 20 3 1 18 30 
Fălciu. .... . — 22 56 nec.24 30 3 1.50 20 — 
Neamţu . — 22 56 28 18 2—2.50 || 1—1.50 — — 
Putna ..... — 24 40 20 8 4 1.50—2. — — 
Roman ..... — 24 64 20 24 2.50 1 — — 
Tutova ..... — 28 43 ||nec.28, 28 2.50 1 — — 
laşi .......- — 20—24 56 24 25 3.50 [[1.25—1.75 — — 

Lipsa de conştiinţă a proprietarilor consileri judeţeni se 
vădeşte prin faptul că, în anii 1882—1889, găsim județe unde 
preţul oficial al fălcii de praşilă este statornicit la 35 şi 36 lei 
(Tecuciu) şi chiar 32 lei (Vasluiu), adică cu mult sub maxi- 
mul dela 1849, iar în altele preţul oficial al fălcii de praşilă 
rămâne de 40 lei chiar în anii din urmă (1897—1903), adică. 
aproape identic cu maximul dela 1849. Apoi mai sunt alte 
preţuri absolut scandaloase, ca acele statornicite pentru luna la 
mașină în judeţul Dorohoiu: 27 lei în anul 1889 si 30 lei îm 
anii următori. Se plătiă, în aceiaşi ani, muncitorilor ruteni aduşi 
din Galiţia, muncitori mult mai slabi decât Românii localnici, 
câte 45 lei pe lună şi tain mult mai costisitor decât acel al local- 
nicilor. În aceeaş ordine de idei semnalez şi preţurile de 1 leu 
ziua cu palmele (fără tain) şi 2 lei 25 bani ziua cu carul, votate 
fără variaţie de consiliul judeţului Roman de mai bine de 20 
ani, deşi în acel judeţ cu greu se pot găsi vara muncitori cu 
ziua, chiar plătind 1 leu 50 bani cu tain sau 2 lei fără tain, iar 
ziua cu carul pe timpul muncii nu se poate găsi mai jos de- 
3.50—4 lei. 

Dar piesa care iiustrează mai bine lipsa de scrupula 
clasei stăpânitoare este tabloul de mai jos al preţurilor mun- 
cilor agricole pentru judeţul Covurluiu pe 1883. 

PREFECTURA JUDE 


Tarită de preţul muncilor agricole anual şi cu ziua întocmită 
pe 1883 votată de consiliul general 











FELUL MUNCILOR ANUALE 








NUMIREA COMUNELOR BET EEE S aj Sa SEES 
EHET s75) 85 [gasi 

SE a| TES 35% | Sg jese 
EEEE u a| E” | SBE 

Plasa Siret | 
Băleni . ........ 23 20| 45| 25| 25| 20 
Braniștea ....... 25 23 | 40| 25| 25| 20 
Cuca ee e ee e a a 23.50| 20| 45| 20| 20| 20 
Cudalbi ........ 16 15| 34| 15| 15] 16 
Fileşti ...... a‘‘ť 20 20| 40| 20| 20| 20 
Independenţa . . . . . . | 20 20| 20| 20| 21| 20 
Măcişeni ........ 20 15| 30| 20| 18| 20 
Mânjâna . .1+..... 20 20 | 23| 23| 20| 20 
Pechea sat ....... 20 18 | 40| 23| 23| 20 
Pechea târg ...... 15 20| 40| 15| 15| 15 
Piscu e se e a aia > || 20 15| 40| 23| 20| 20 
Slobozia Conachi . . . . |15 16| 35| 22| 20| 45 
Smulţi. ........ 16 16| 35| 23| 18| 16 
Plasa Prutu 
Bujor .. aa 23 15| 40| 25| 20| :23 
Fărțăneşti ....... 20 16| 30| 20| 20| 20 
Folţeşti ........ 23 25 | 45| 30| 23| 20 
Frumuşița ....... 20 20 | 40| 25| 20| 20 
Măstăcani ....... 18 15| 25| 16| 15| 18 
Moscu ......... 20 15| 35| 30| 15| 20 
Oancea. ........ 20 20 | 40| 25| 23| 20 
Rogojeni. ....... 16 15| 35| 20| 25| 16 
Sivița n ee a ere se 20 16| 35| 23| 20| 20 
Tuluceşti. ....... 20 20 50 23 20 20 
Vlădești ........ 20 16| 40| 20| 20| 20 
Vârlezi ........ 20 16| 40| 20| 18| 20 
Plasa Horincea 

Aldeşti ........ 20 16| 40| 20| 20| 20 
Balinteşti ....... 15 16| 36| 23| 20| 15 

le consiliilor comunale: 

în şedinţa dela 23 Noembrie 1882. 

FELUL MUNCILOR ANUALE 




















NUMIREA COMUNELOR ii) s533 o a| s; Piiz 

__ [sa da ESEE a| a” SEE 
Băneasa . .. . . . 18 | 16 | 30 | 20 
Bursucani ..... |] 16 | 13 | 30 | 20 
Bereşti sat... . .. 20 | 18 | 40 | 20 
Bereşti târg ...... 20 | 15 | 30 | 20 
Cavadineşti ....... 23 | 20 | 40 | 30 
Crăeşti pl paG di 18 | 14 | 25 | 15 
Diocheţi ........ 20 | 18 | 42 | 25 
Drăguşeni târg ..... 23 | 20 | 40 | 25 
Aestii e a a 20 | 16 | 40 | 25 
Jorăşti. ........ 15 | 16| 30 | 20 
Lupeşti ........ 20 | 16 | 40 | 23 
Măluşteni ....... 20 | 16 | 40 | 23 
Mânzăteşti ....... 20 | 15 | 25 | 16 
Prodăneşti ....... 20 | 15| 35 | 18 
Şlivna. .2...... 23 | 23 | 30 | 15 
Ţuţcani ........ 20 | 15| 30 | 15 


(Monitorul Oficial No. 218 din 1882). 


Acest tablou stabileşte ca preţ pentru praşilă, în unele co- 
muni, 35, 34, 30, 25, 23 şi chiar 20 de lei, pe când preţul zilei 
la prașilă, în aceleaşi comuni, este fixat între 1 leu 25 şi 2 lei. 
Spre exemplu, la Independenţa se staturniceşte valoarea fălcii 
de praşilă la 20 lei, iar acel al zilei cu carul la 4 lei şi al zilei 
cu palmele la prașilă la 1 leu 60 bani şi la cules la 1 leu 25 
bani. De oarece 1 falce de praşilă cere 40 zile cu palmele la 
prăşit, 13 zile la cules şi 3 zile cu carul, am aveă, după preţul 
zilelor stabilit tot de consiliu, un total de 89 lei 25 bani. Şi 
acelaș consiliu admite pentru valoarea în total a acestei munci 
221/20%/0 din preţul muncii cu ziua! Vrea să zică că s'a găsit 
o reprezentare judeţiană, alcătuită în majoritate din proprietari, 
<are a consfințit faptul că munca contractată de ţaran la nevoie 
să se plătească cu 77°/o mai ieften decât munca liberă! Iată 
increderea ce se poate aveâ în nepărtinirea consiliilor judeţene 

1.—| 1.—| 1.— 1. 7 3.—| 4[|2.—| 6 
1.—| 1.— 1.— 1.—| 70| 2.50| 3 | 1.50| 8 
1.25) 1.25] 1.25, 1.25] 75| 3.—| 4 | 1.80) 6 
1.—| 1.—| 75| 75| 10| 3.—| 4 | 1.80| 6 
1.—| 1.—| 1.—| 1.—) 75 3.— 4 [| 2—| 6 
1.—| 1.—į 1.—| 1.—| 75| 3.— 4] 2- 6 
1.50) 1.50| 1.50} 1.50| 75| 4.—|| 5|2—| 6 
1.5U| 1.25] 1.50| 1.50) 75| 4—| 5|2.—| 6 
1.25! 1.25| 1.25| 1.25] 75| 4.—| 5|2.—| 6 
1.—| 1.— 1.—| 1.—] 75| 3.—| 4 | 2.—| 6 
1.—| 1.— 1.—| 1.—] 75] 3.— 4 | 2.—| 6 
1.—| 1.—|1— 1 75| 3.— 4 | 1.80| 6 
1.—| 1.—| 1.—| 1.— 70| 3.—| 4 | 1.80| 6 
1.—| 1.25] 1.—| 1.—| 70 3.—| 4 | 1.50| 6 
1.25) 1.25) 1.—| 1.— 70 3.—| 4 | 1.50) 6 
1.— 1.— 1. 1 70 3.—| 4 | 1.50 6 





când ele au a se pronunţă asupra unui conflict de interese 
între proprietar sau arendaş și sătean. 

Din toate consiliile judeţene din Moldova, vedem numai 
două: acele dela Bacău şi dela Fălciu purtându-se mai cu ome- 
nie şi fixând, în anii din urmă, niște preţuri cari se apropie de 
adevăr, şi pentru prașilă stabilind, cel dintăiu preţul de 84 lei 
de falce și cel de al doilea 70 lei. 

Consiliile judeţene din Ţara Românească n'au fost mult 
mai conştiinţioase şi mai scrupuloase, precum dovedeşte urmă- 
torul tablou alcătuit asemenea din despoiarea dosarelor dela 
Ministerul pe Interne. 

Tarifele muncilor în Ţara Românească votate 












O GOANE 








P 
JUDEŢUL E a 2 S 
sl 5 
< à en A 
1883 
Ialomița 6 — — — — —| — 7 
Romanați g 6 — — 6 — 6| 3.— — 
Buzău ..... — — — — — —| — — 
da a saca 6 12 — — — -| — 5 
6 12 — — — = — 5 
A r 10 — — — = —| — 10 
Romanați 6 7 — 3 5 7| 3.— — 
Teleorman . . . 6 4 — 2 — 7| 3.— 7 
— > | 
Mehedinţi 10-13 — 18 — — 12 — — 
R.-Sărat .... 8 10 9 — — 5 — 10 
1885 
Vlaşca ..... 8 10 7 — — 10| — 9-10 
— 
Buzău ..... 10 10 — 10| — 10 
Dolj ...... 7 7 — — — 6| 2.— 6 
R.-Sărat 8-12| 10 9 =| — 4 — 6 
1886 
Dolj ...... 7 7 — — — 6 2.— 6 
Teleorman . . . 6 10 4 — — 10) 3.— 6 
Brăila ..... — 12 — — — 6| — 5 
Romanați 6 7 — 3 5 7| 3.— — 
1888 
Brăila — 12 — — z 8| — 5 
Buzău ..... 10 12 — — — 10| 10. — 
Teleorman . . . 6 10 4 3 — 10| 3.— 6 
Romanați 6 7 — 3 5 7| 3.— — 
Ialomiţa .. 8 — — — — —| — | 12-15 
1889 
n 
Mehedinți 10 15| 2 — — — 8 — 10 
Teleorman . . . 6 6 4 3 — 10| 4.— 6 
R.-Sărat 7 12 10 — — 17| 5— 10 
Ialomiţa A 8 — — — — =| = = 
Argeş ..... 6 5 — — — —| — 5 
Romanați 3 6 6 3 = — 7| 3.50 6 
Dâmboviţa . . IJ = = L 25|  —| = 8 

de consiliile judeţene dela 1882—1902. 

necarată 


= 
f 
= 
Pr 
x 
La 
A 


Prăşila Ii || g 








Pie 
Dâmboviţa . . | 8—| — | — | 3- =- ~ -| — 
Dolj e a a T= Del | = 6| 2.— — 
Ialomiţa . . e 6.—| — — — — —| — | 10.— 
Romanați. . , o| — — — — — =| — — 
1897 
Dâmboviţa . . . || 8.—| 10.—| 10.—| — — = — — 
Dolj ..,... 7— 7 -| — | -| -| 6—| 2— 
Ialomița <.. | 6—| — — — — -| — — 
R.-Sărat ,... 6—| 9.—| 7.—| — — 7| 250 8.— 
Teleorman . . .| 6—| 6—| 4—| 4— — 10| 4.—| 6.— 
1902 
Argeş ..... 7—| — — — —| — — 
Brăila ..... 6.50| 15.—| — — 7 — | 13.— 
— e, 
Buzău ..... 8.—| 10.—| — | — — 10| — 7.50 
Dâmboviţa 10.—| 7.50| 7.50) — — -|  — — 
olj oaa 7—| Di — | = = 6| 2—| 8— 
Gorj ...... 7—| — — — — = — — 
Ialomița 6—| — — — — —| — — 
Ilfov ..... 8.—| — — — — —| — — 
Muscel ..... 8.—| 12—| 7.50 — | — 8| — | 8.— 
Prahova . . . .| 8.—| — - | 25.— — —| — | 10.— 
R.-Sărat .... 6.—| 9.—| 7.- — — 71 — 8.— 
Romanați. . . .| 5.—| 5.—| — 2.50 3 6| 3.—| 6— 
Teleorman . . . 5.—| 5—| 4—| 5— — 6| 3.—| 6— 
| 





Consiliile judeţene au mai dat măsura lipsei lor de solici- 
tudine față de țărănime cu prilejul scandalosului recensământ 
fiscal făcut sub ultimul guvern conservator. Se ştie că, pe când 
hectarul de pământ al marilor proprietari erà impus pentru un 
venit de 15, 20 sau 25 lei, hectarul de pământ al sătenilor de 
pe aceeaș moşie, şi care în marea majoritate a cazurilor este 

1) In căpiți. 

) In porcoae. 

2) Târşit. 

E E > pa _ & > 25) G 
2—| 3—| 3—| — 1.50) 2—| 1 — 
3.50)  5.—|i! 3.50) 2.50) 2.—| 3.—| 2.50f 1.50 
3.50) 4.—| 3—| 3.— 250) 3—į 2—| 2.— 

5—f — — — | 3=| -| > 

— | a= — = = Be a 
3.—| 5—| 3—| — 4.50f 2.50| 1.50) — 
— | 4-a — == = 2 o o 
3.—| 4—| 3.—| — 1.50) 2—} 1.50) — 
— — | 3 — 4.50) 2—| 1.50) — 
3.—| 5. = =s 4.50) Bel 1.50) — 
— | 3— = 1.50) 2.—| 1.50) — 
3.—| 4.— 3.—| — 1.50| 2. 1.50) — 
2.—| 2.—| 2.—| — |ļ1—1.5011—1:50] 1—1.50} — 
3.50) 5.—| 2.50) — | 2—| 3.501150 — 
3—= 4.— 3.—| — | 2—] 250 2— — 
2.50| 3.50) 2.50) — 1.50) 2.—| 1.50) — 
3.—| 3—| 3—| — 1.—| 1.—| 1.—j| — 
250| 2.50) 2.50) — || 1.50) 1.50) 1.50] — 
3.—| 5~| 3—| — | 1.50 2.50) 1.50 — 
4—| 5—| 4— — || 2—] 2.50 2—| — 
3.—| 4.—| 3—| — 1.20| 14.50) 1.20) — 
4—| 4—~| 4—| — 1.50) 2.50 1.50) — 
3—| 3.— 3—| — | 14.50 2.—l 1.50) — 
3.—| 2—| 2—| — I 1.50) 1.—| 1.—| — 
3—] 4— 3—=| — 4.50) 2—] 1.50) — 





de o calitate inferioară aceluia al proprietarilor, se evaluå cu o 
sumă îndoită, uneori chiar întreită. Şi nicăiure n'am văzut pe 
membrul consiliului județean făcând parte din comisiunea de 
impunere, ridicându-se împotriva acestei nedreptăți odioase şi 
denunţând-o. 

Alegerea autorităţilor comunale ar trebui să atârne numai 
dela voia ţaranului şi să fie expresiunea curată a voinţii lui; 
în realitate insă el, în cele mai multe cazuri, alege numai pe 
«cine vreâ proprietarul sau arendașul. Când dârjia ţaranilor nu 

se ppate muiă, când proprielarul sau arendaşul ajutat de sub- 
prefect, adesea de prefect, nu izbuteşte să scoată din urne lista 
comunală compusă din oameni la poroncile lui, alegerea se 
easează de delegaţia consiliului judeţean sau de Ministeru 
de Interne pănă când taranii se satură de a mai prezintă 
lista lor. 

Când, prin excepțiune, proprietarul sau arendașul nu iz- 
buteşte să scoată lista dorită de el, fie din cauză că nu este 
ajutat de administraţie fie din alta, el cere corupţiunii mijloa- 
cele trehuitoare pentru a face prielnic lui consiliul ales de ţa- 
rani pentru a li ocroti interesele. Date fiind obiceiurile şi tra- 
dițiunile de corupere çe au domnit în ţară de veacuri, puţine 
sunt consiliile comunale cari rezistă mijloacelor aratate întrun 
capitol precedent. 

Regimul tocmelilor agricole având ca urmare că buna- 
voinţă a, autorităţii este de mare însemnătate pentru arendaş 
sau proprietar, prin faptul că această bună-voinţă îl pune în 
gtare nu numai să se bucure de toate foloasele legii, dar chiar 
să abuzeze, împinge la cumpararea acestor autorităţi şi lăţeşte 
încă coruperea în ţară. Apoi el, peste toate abuzurile la cari 
dă loc, aduce ţărănimii o nouă pricină de nemulțămire, o nouă 
provocare, prin amestecul proprietarului şi a arendaşului, a boie- 
rului cum, zice ţaranul, chiar când acel proprietar sau arendaș 
este un Grec sau un Jidov, în exerciţiul dreptului ce-l are să- 
teanul de a-şi alege diregătorii sătești, drept de care este foarte 
gelos şi la care ţine cu încăpățânare. 

Din pricina acestui amestec, absolut nejustificat şi absolut 
imoral, instituţia consiliilor comunale, care este acum în fiinţă 
de patruzeci şi trei de ani, n'a dat nici unul din rezultatele la 
la cari eram în drept să ne aşteptăm dela ea. 

CAPITOLUL VIII 


PROVOCĂRI ŞI AŢÂȚARI, ŢĂRĂNIMEA ÎNCEPE A AVEA CONŞTIINŢĂ 
DE PUTEREA EI 


1. Ţărănimea este necontenit provocată de peste patruzeci 
de ani. 


Sunt mâi bine de patruzeci de ani de când țărănimea 
română a fost declarată proprietară pe pământurile ce le lucră 
-pănă atunci, de când i s'a conferit egalitatea civilă şi politică, 
de când s'a ridicat bataia, de când s'au oborft privilegiile, de 
când i s'a închezeșluit prin lege libertatea personală şi acea a 
domiciliului. 

Starea de fapt însă a ramas cu totul alta decât aceâ înscrisă 
în lege. Privilegiul celui puternic faţă de ţaran a ramas în fiinţă; 
puternicul îl poate împilă fără frică de pedeapsă, îl poate bate, 
poate să pună oricând pe primar sau pe subprefect să-i vio- 
leze domiciliul, să-l aresteze, fără nici una din formele prescrise 
de lege. 

Când în urma vreunei împilări, vreunei brutalizări prea 
mari, el a cutezat să se adreseze justiţiei spre a capată îndrep- 
tare şi despăgubire, s'a ales cu cheltuieli mari, cu vreme pierdută 
şi, la urma urmei, s'a dat ramas sau a fost silit să înceteze jude. 
«cata fiindcă mijloacele de a merge inainte i-au lipsit. Dându-și 
samă de această stare de neputinţă din partea lui de a dobândi, 
pe calea legii, dreptate, el în cele mai multe cazuri rabdă în 
tăcere jaful, împilarea şi maltratarea. Şi stăpânul, arendaş sau 
proprietar, conştient de acest punct slab al ţaranului, se folo- 
-seşte de el pentru a abuzå necontenit. 

Pe acelaș punct slab se bizue și administraţia judeţeană, 
comunală s'au financiară, pentru a-şi mări veniturile şi a-și spori 
trecerea prin slujbele necurate făcute celor puternici şi oamenilor 
lor, prin jafurile și abuzurile făcute pentru sama ei. 

Toate aceste procedeuri au înfipt în inima taranului cre- 
dinţa că pentru el nu este lege, 

Impotriva măsurătoarei nedrepte, împotriva încarcării neda- 
torite, impotriva neţinerii în samă a muncilor făcute sau a sco- 
boririi, după savârșirea ler, a preţului cu care fusese tocmite; 
împotriva ispașelor cumplite și nedrepte; împotriva nedijmuirii 
fa vreme pentru a-l sili să se plece unei noue îngreuieri de frică 
să nu-și vadă agonisita anului pierdută, împotriva bătăilor sufe- 
rite dela stăpân, vechil, subprefect, primar; împotriva impunerii 
unui bir încarcaţ, împotriva perceperii de două ori a aceluiaş 
bir, împotriva unei munci la șosele depășind de trei şi de patru 
ori norma stabilită de lege, împotriva batjocurii şi apasării tuturor 
surtucarilor cu cari vine în contact, țaranul ştie cu nu are legi; 
că dacă ar cere ajutorul legii tot el ar fi dat ramas şi sărăcit, 

Când asemene abuzuri șe făptuesc de o minoritate faţă 
de obştia unui popor, cred că cu toată dreptatea li se poate 
aplică calificativul de provocări. Ele sunt. cu bună samă in- 
conştiente, dar sunt provocări. 

Tot o provocare alcătuește faptul că o mână de speculanţi 
străini monopolizează în mânile lor sute de mii de hectare, 
pentru a puteà impune miilor de ţarani ce trăiesc pe ele pre- 
țuri şi condițiuni împovărătoare. 

Tot provocare numese chipul neomenesc în care s'a făcut 
recesimântul sub cel de pe urmă guvern conservator, când hec- 
tarul de pământ de frunte al proprietarului a fost preţeluit cu 
20 lei, iar hectarul cu mult mai slab al ţaranului cu 60 lei şi 
mai bine. Această provocare a trecut peste toate mărginile, mai 
ales 'în Țara Românească, unde ceea ce plătesc taranii în dijmă 
Şi în munci pentru pogonul (1/2 hectar) luat dela proprietar 
spre a-l munci nu este nicăiure mai puţin de 30 lei. 

Numai provocare se poate numi ceea ce se petrece cu lu- 
crul la drumuri când, în unele judeţe, palmașii au fost impuși; 
pentru zilele de prestație, cu 12 lei 50 bani, acei cu un cal cu 
25 lei 50 bani, acei cu 2 boi cu 35 lei, acei cu 4 boi cu 45 lei 

şi când oamenii „fără a fi avizaţi de această urcare, au foșt tre- 
cuţi din oficiu cu prestaţia în bani!)*. 

In fine, cum să calific altfel decât de provocare faptul că ţă- 
rănimea n'a fost niciodată ingăduită să-şi aleagă, în colegiul rezer- 
vat ei, deputaţii ei, oameni din sate. Mare ispravă poate n'ar îi 
făcut acei țarani deputaţi, discursurile lor mar fi luminat ches- 
tiunile de politică externă, de organizare a instrucţiunii publice, 
financiare sau economice, dar prezenţa lor în sfatul ţării ar fi 
fost privită de țărănime ca o chezăşie pentru interesele ei şi 
părăsirea în voia întâmplării a acelor interese n'ar mai fi fost 
aruncată excluziv în sarcina boierilor, denumire sub care ta- 
ranii cuprind şi pe fiul de Domn şi pe fiul de bacal sau de crâş- 
mar îmbogăţit şi puternic. 

Nici odată nu s'a lasat colegiul al treilea liber să aleagă 
tarani: prin fraudă, silă, ademeniri şi corupere, ela fost veşnic 
silit să aleagă pe acei favoriţi ai partidului la putere cari erau 
ineligibili în alte colegii. Ţaranii au resimţit în chip mult mai 
viu decât s'ar puteă crede această tagadă a unui drept ce, pe 
de altă parte, li eră zugrăvit ca sfânt, şi pe care erau sfătuiţi 
să-l exercite cu tot înadinsul. 

” Şi semne de înțelegere şi de îndreptare în această privinţă 
nu vedem nici macar după tulburările din Martie, Camera ac- 
tuală numără numai 5—6 tarani. 


2. Ţărănimea dela 1856 încoace este necontenit aţâţată. 


Am aratat mai sus atât chipul în tare, intre 1856 şi 1859, 
țărănimea a fost chemată să ieà parte la luptele politice cât şi 
agitaţiunile, unele interesate altele neinteresate, unele de bună 


1) Sebastian Moruzi, Op. cit., p. 23. Opusculul D-lui Moruzi conţine 
multe observaţiuni juste şi denotă o cunoaştere adevărată şi de aproape 
a ţaranului şi a nevoilor lui. Voiu releva între altele că propunerea ce 
face ca „preţurile date pe muncă de cu iarnă să fie considerate ca un 
avans fără nici o putere de înlănțuire, dând Băncilor Populare reformate 
şi aşăzate pe alte baze, misiunea de a face avansuri când proprietarul 
nu ar voi să rişte banul său în avansuri pe cari ar putea să le judece 
ca nesigure“ a fost adoptată şi înscrisă de partidul conservator în pro- 
iectul său de lege de tocmeli agricole. 

credinţă altele de rea credinţă, pornite când de još când de sus, 
prin cari se măriă nemulțămirea firească a țărănimii împotriva 
vechiului regim şi se deşteptà nădejdea într'o soartă mai bună, 
când taranul va aveă părticica lui de pământ și vă aveâ ființă 
numai o lege, aceeaș pentru ţaran ca și pentru stăpân. Aceste 
agitațiuni nu se pot numi decât aţâțări căci, de fapt, aţâţau 
nemulțămirea latentă în inimele obştiei pentru apăsările și ne 
dreptăţile suferite de veacuri. 

Cele multe din ele porniau din cuget absolut curat, dela 
oameni cari, fără absolut nici un interes personal, ardeau de 
dorul să vadă obștia poporului desrobită politiceşte și econo- 
miceşte cu un moment mai degrabă. Aceste agitațiuni nu în- 
demnau poporul la nici un act de violenţă ci se mărginiau la 
încercarea de a trezi în inima lui simțul demnităţii personale, 
acel al drepturilor lui firești și conştiinţa de neam; erau absolut 
fără prihană și la locul lor. Totuş efectul lor imediat fu mult 
mai puţin trezirea de a deşteptă în țărănime simţimintele no- 
bile ce voiau să le trezească decât sporirea nemulțămirii îm- 
potriva stăpânilor, precum erà de altmintrelea firesc, de oarece 
simţimintele în: chestiune încă nu aveau ființă pe când nemul- 
țămirea există şi erà chiar foarte vie. 

Legea rurală puse pentru un moment capăt nemulțămirii 
care însă în curând se aprinse din nou, mai vie, în urma 
aplicării regimului tocmelilor agricole şi a constatării de cătră 
țarani că, cu toate legile noue cari se făcuse, starea lui rămăsese 
aceeaș ca şi mai nainte, că erâ tot bătut și împilat, că rămăsese 
tot fără de lege, dar că erà silit să muncească mai din greu 
pentru a putea plăti pământul. 

Prin Constituţia dela 1866 presa devenise cu desăvârşire 
liberă. Şcolile se înmulţise atât la sat cât şi la orașe, ele de- 
varsau în fiecare an asupra comunelor rurale ca notari, per- 
ceptori, ajutori de subprefecţi şi secretari de subprefectură, un 
număr mare de oameni cu învățătura rudimentară și absolut 
fără creştere. Recrutarea învaţătorilor erà foarte grea, se luau 
pentru a învăţă copiii băieţi cari mântuise sau chiar nù mântuise 
încă cursurile unei şcoli rurale, calfe de negustori și chiar slugi 
boiereşti cu o ştiinţă foarte elementară de carte. Seminarele la 
rândul lor trimiteau în sate câte un preot care absolvise cursul 

lor mai prost, câte odată pe un fost subofițer sau un fost nótar 
care intrase în tagma preoțească pentru că credea că-i vå aduce 
mai bun folos decat altă meserie. 

Toată această lume eră de obiceiu rău văzută de proprietar 
şi de arendaş şi tratată cu un despreţ nemascat. Ea se răsbună 
propagând printre ţarani idei egalitare şi de împotrivire la abu- 
zurile stăpâneşti. Trebue însă recunoscut că pănă după răsboiu 
această propagandă se făcea pe o scară mică și rămânea fără 
efect. Partidele politice nu luase încă obiceiul să exploateze 
nemulţămirile ţărănimii în folosul lor. 

Dela răsboiu încoace însă lucrurile se schimbară cu totul. 

Oştenii întorși de peste Dunăre aduceau cu dânşii mândria 
Şi conştiinţa de sine a omului care a învins, înfruntând de repeţite 
ori moartea, boala, intemperiile. Ei erau oamenii pe cari feciorul 
boieresc nu îndrăzniă să-i atingă cu biciul, cari nu se mai te- 
meau să înfrunte privirea chiar încruntată a stăpânului, erau 
un element nou în viața dela ţară. Această dârjie nu putea să 
convie nici stăpânilor asupritori, nici subprefecţilor şi primarilor 
jacași; bataia necinsti adesea pe acei cari ridicase cinstea ţării, 
în multe cazuri muiă împotrivirea lor, dar nu fără de opunere 
barbătească din parte-le şi fără ca această pildă să nu se înti- 
părească în inimile obştiei. l 

Presa luase cu prilejul răsboiului şi a modificării artico- 
lului 7 al Constituției un avânt de necrezut; odată cu numărul 
ziarelor spori şi circulaţia lor. Ieftenindu-se, ele începură a se 
găsi în toate satele, adesea căte mai multe numere în acelaş 
sat. Cele mai răspândite la ţară, încă din vremea răsboiului, 
erau fdsboiului atât acel al lui Weiss cât şi acel al lui Gran- 
dea. Lupta D-lui G. Panu avu asemenea o circulaţie foarte 
mare, apoi Adevărul şi Universul cari le întreci pe toate. 
Unele din aceste ziare răspândiau ideile cele mai inaintate şi, 
în chip mai mult sau mai puţin fățiș, susțineau dreptul locui- 
torilor la pământ. Suferinţile ţărănimii, nedreptăţile şi împilă- 
rile ce o apasau erau zugrăvite în colorile cele mai vii şi, în 
«cuvinte energice, ea erà îndemnată să se împotrivească abu- 
zurilor şi să lupte cu vrednicie pentru apararea drepturilor ei 
şi pentru cucerirea unei soarte mai bune. 

Multe din aceste descrieri și apeluri erau făcute pentru 

scopuri politice, pentru a creà dificultăţi guvernului la putere 
în vre un caz special, pentru a înlesni o alegere, pentru a zice 
contrarul de ceeace ziceă partidul advers. Multe erau făcute cu, 
bună credinţă şi reprezentau convingerile autorilor, altele erau 
opera unor oameni cari nădăjduiau, prin doctrinele ce le im- 
prăştiau, să câștige popularitate spre a puteă parveni la situaţii 
cu vază sau folositoare. Toate erau strict legale şi întemeiete 
pe libertatea absolută garantată presei de Constituţiune, dar 
toate alcătuiau în realitate aţâțări a nemulțămirii ce mergea 
crescând în țărănime în urma abuzurilor regimului tocmelilor 
agricole şi a cerlorlalte obijduiri suferite de țărănime. 

Incă din întăii ani cari au urmat răsboiului, s'au constatat 
urme de propagandă socialistă, pornită mai cu seamă de 
la străini. In curând însă se înfiiință un rudiment de partid 
socialist român; în unele judeţe din Moldova se făci o pro~ 
pagandă făţişă printre ţarani, înființându-se ziare cari li se dis- 
tribuiau gratis şi în cari se predică, printre altele, împărțirea. 
proprietăţilor mari intre săteni. Această propagandă eră mai 
cu samă vic în juțele Roman, Bacău, Vasluiu şi laşi, 

Ea îşi propune în primul rând ridicarea clasei țărănești 
pe terenul economic, deşteptarea lui politică şi stârnirea sim- 
țimântului drepturilor şi 'a demnității lui. In capul ei se găsiau 
atât oameni de bună credinţă, plini de iluziuni și cari cheltuiau 
fără cruţare din avutul lor pentru propagarea credinţii ce li 
erà scumpă, cât și indivizi pentru cari socialismul şi ridicarea 
clasei ţărăneşti nu erà altceva decât un mijloc de inavuţire. 
Aceasta eră aţâțare pe față şi nu se poate tăgădui că ea a 
avut o însemnată înrâurire asupra țărănimii. 

Dar nici aţâţările presei nici acele ale socialiştilor mau avut 
însemnătatea aţâţărilor la cari au dat luc luptele între cele două 
partide politice. Dacă în Parlament declamaţiunile în favoarea. 
taranului, exaltarea calităţilor lui, impodobirea lui cu toate vir- 
tuţile și făgăduinţile de a-i dă pământ au fost relativ rare şi 
măsurate, la fiecare alegere candidaţii la colegiul al treilea și 
mai cu samă agenţii lor se întreceau în laude pentru virtuțile 
taranului, în bocete asupra stării de asuprire în care se află și 
în făgăduinţa de a-i dă pământ. Aceste au fost aţâţări foarte 
efective; pentru a ne convinge de acest fapt n'avem decât să. 

cetim rapoartele ofițerilor însărcinaţi cu reprimarea tulburărilor 
țărănești dela 1888 în Ilfov, Prahova şi Ialomiţa, ele sunt aproape 
unanime asupra acestui punct), 

Dacă aceste aţâţări (în cea mai mare parte inconştiente) 
ale candidaţilor la deputaţie sunt reprobabile, ce să zic de gre- 
şala guvernului dela 1877 care a tăgăduit pământ oștenilor în, 
momentul când treceau Dunărea? Făgăduinţa erà inutilă; chiar 
de nu li s'ar fi făgăduit nimica ei s'ar fi purtat cu aceeaş vi- 
tejie, dar făgăduinţă odată făcută trebuiă ţinută şi nu trebuiă 
să se lase ca să treacă mai mult de douăzeci de ani pentru ca 
ea să devină o realitate. Iată o aţâţare care a devenit în urmă 
şi o provocare. 

Dela 1888 greşelile guvernelor curg; legea dela 1889 care 
distribue pământ pe moșiile Statului oricui îl cere, fără a pretinde 
nici o garanție dela acei căror se distribue loturile, nici macar 
aceă de stabilire pe pământul atribuit, întipăreşte în mintea ţa- 
ranului ideea, că are drept la pământ. Din toate ațaţările cea 
mai puternică a fost fără îndoială legea vânzării bunurilor Sta- 
tului dela 1889 şi chipul în care a fost aplicată. 

Starea umilită a ţaranului, sărăcia lui, maltratările şi abu- 
zurile a căror jertfă este, umple pe rând ziarele tuturor parti- 
delor; dreptul lui la pământ se discută pe faţă, i se făgădueşte 
pământ prin manifestele partidelor, pretutindeni se exaltează bu- 
natatea, blândeţa şi rabdarea lui. 

In anii din urmă unele ziare scot ediţii speciale, ca spre 
exemplu Adevărul la sate, răspândite la ţară în mii de exem- 
plare, în cari drepturile săteanului îi -sunt lămurite în chipul 
cel mai viu, pe când se recapitulează și se înşiră cu îngrijire 
tot pomelnicul suferinţilor lui; se denunţă lăcomia şi jaful stă- 
pânului, se arată cum nevoia ţaranului creşte mereu ţinând pas. 
cu urcarea invoielilor, se arată tot atât de lămurit absoluta 
nevoie de măsuri pentru a-l pune în stare să aibă pământ cu 
îndestulare, deşteptându-l asupra uzului ce trebuie să facă de 
dreptul său de vot, pentru ca glasul ţărănimii să fie ascultat în 
sfatul ţării. S'a zis că asemene publicaţii au fost făcute pentru 
scopuri personale, pentru sporirea influenței directorilor acelor 


1) Vasile Kogălniceanu, Chestiunea Țărănească. Anexe. 


www.dacoromanica.ro 


572 


ziare şi chiar pentru câștig. Se poate, dar nu am de intrat în 
asemene cohsideraţiuni, mă mărginesc să corstat fapte. Apoi 
trebue să recunoaştem că articolele din foile în chestiune nu 
depăşiau mărginile permise presei de Constituţie decât când insul- 
tau şi calomniau. Teoriile emise, sfaturile date ţaranilor erau fără 
îndoială legale, dar constituiau în acelaş timp nişte vajnice ațâțări. 

Propaganda socialistă a atirs prea puţin tagma învăţăto- 
rilor de sate, dar în schimb centrele în cari ei şi-au dobândit 
instrucţiunea au fost și sunt centre cu idei înaintate cari nu au 
putut să nu influenţeze pe viitorii învățători, cu atât mai mult 
că marea lor majoritate eră şi este alcătuită din fii de ţarani, 
cari din copilărie auzise foarte deaproape vaietele şi gemetele 
poporului şi luase, direct sau indirect, parte la suferinţile obştiei. 
Cum erà cu putinţă ca aceşti oameni deşteptaţi prin cartea ce 
o învaţau, prin cuvintele ce le auziau, să nu ardă de dorul de 
a vedea îmbunătăţită starea obștiei din care ieșise? Nevrednic şi 
fără de inimă este acel din ei ce nu arde şi nu arde de un 
asemenea dor! 

Erà firesc ca ei în satele unde erau rânduiţi să alcătuiască 
un element care să deștepte poporul asupra drepturilor sale, 
să-l sfătuiască, să se împotrivească abuzului, fie că acel abuz 
venià dela autorităţi sau dela stăpân. Asemene urmări sunt 
simţiri fireşti, şi nu cred să depăşască rolul ce-l are învățătorul 
în sat; ele sunt însă fără îndoială o aţâţare a spiritului de îm- 
potrivire a țaranului împotriva ocârmuirii şi a stăpânului. 

Dacă unii din aceşti oameni, ieşiţi din țărănime, încă tarani 
ei înşişi, împărtăşind deci toate aspiraţiunile, toate nadejdile, 
toate poftele, toate urile țărănești, fără creştere și cu 0 instruc- 
țiune din cele mai marginite, amintindu-și vorbe cetite sau auzite 
încă de pe vremea școalei, rău înțelese şi rău mistuite, au depăşit 
în unele locuri mărginile rolului lor și au făcut să se oglindească 
inâintea ochilor ţaranilor putinţa de a pune mâna cu putere pe 
moșiile proprietarilor, faptul nare cum să ne mire. El este re- 
probabil dar cu totul firesc. Atât propaganda permisă a învă- 
ţătorilor împotriva abuzurilor cât şi acea reprobabilă de a predica 
ţaranilor dreptul să ieà pentru ei moșiile proprietarilor, a alcătuit 
Și alcătuesc un puternic factor de aţățţare a țărănimii împotriva 
ordinei existente. 

Paralelă cu acţiunea învățătorului a fost adesea acţiunea 
preotului care nu poate de loc să fie justificată, menirea lui fiind 
de a lucră pentru impacare şi înfrățire și necum pentru învrăj- 
bire. Voiu vorbi de ei mai departe. 

AţAţările despre cari am vorbit mai sus sunt lucruri fireşti, 
decurgând din combinarea stării de lucruri datorită desvoltării 
noastre istorice cu instituţiunile ce ni le-am dat. Dacă starea 
economică a țărănimii noastre s'ar răzămă pe temelii sânătoase, 
dacă destribuirea proprietăţilor ar fi normală şi regimul agricol 
omenos, asemene aţâţări nu numai că nu ar ave nici un efect, 
dar pici că s'ar produce, precum este cazul în Germania, în Ţările 
Scandinave, în Olanda, în Belgia, în Franţa şi în cele mai multe 
provincii ale Austriei. Producându-se faţă cu starea economică 
nesănătoasă şi cu destribuirea vițioasă a proprietăţei la noi, ele 
nu au putut decât să marească, să facă mai vie şi mai nerăb- 
dătoare binecuvăntatele nemulţămiri ale ţărănimii. 

Aceste aţâţări producându-se odată cu provocările despre 
cari am vorbit în paragraful precedent, eră lucru firesc ca con- 
binarea amândurora să aducă nemulţămirea obştiei zilnic mai 
aproape de izbuhnirea care a putut doară să surprindă numai 
pe acei cari nu aveau ochi ca să vadă și urechi ca să audă. 


3. "Ţărănimea începe a-şi simţi puterea. 


Am amintit cum, după catastrofa dela Iena, Stein şi Har- 
denberg, barbaţii de Stat cari luară în mână opera de mănţi- 
nere a Statului prusian și de pregătire pentru a-l restabili în 
vechile lui hotare şi a contribui la mănţinerea întregii Germanii, 
își dădură îndată sama că puteau ajunge la scopul lor numai 
prin ajutorul naţiunii întregi. Dar naţiui.ea eră încă supusă ju- 
gului greu al şerbirii, țaranii nu erau proprietari pe pămăn- 
turile lor, ci le ţineau în uzufruct vremelnic sau cu drept de moş- 
tenire împotriva unor îndatoriri grele în muncă şi în bani. Intăia 
lor grijă, spreza-şi asigură ajutorul naţiunii, fu s'o desrobească 
și să facă pe țarani proprietari desăvârşiţi pe pământurile ce 
le cultivau în schimbul cedării unei părţi din acele pământuri. 
Apoi siguri de ea, o armară înlocuind vechea oaste de merce- 

nari prin națiunea armată. Se ştie cum răspunse acea naţiune 
ia încredetea ocârmuitorilor ei în anii 1813, 1814 şi 1815. 

Si la noi s'a armat țărănimea și țărănimea a răspuns în 
chip strălucit la chemarea ce i-a făcut ţara la 1877; ţaranii ro- 
mâni în opinci, cu o instrucţie militară din cele mai rudimen- 
tare, ori unde au fost bine conduși, au îndeplinit cu cinste nişte 
Sarcini cari de obiceiu se pun numai unor oştiri îricercate. 

De atunci obligaţiunea slujbei oșteneşti s'a întins din ce 
în ce: aproape orice Român este sau a fost soldat; peste 90%/0 
«din soldații de ieri și din soldaţii de astăzi sunt ţarani sau fii de 
tarani. Situaţia noastră gecgrafică ne-a silit să adoptăm sistemul 
prusian. Numai oamenii noştri de Stat n'au avut grija ce au 
avut-o Hardenberg şi Stein. 

Ţărănimea alcătuind nouă zecimi din puterea noastră ar- 
mată, a urmat ca şi mai nainte să fie dispreţuită, umilită, bat- 
jocorită, maltratată; exploatarea ei a mers tot crescând şi ea 
a fost mănţinută, pentru inteiesul ei de căpetenie, sub un regim 
excepţional, alcătuit înadins pentru a favoriză interesele stăpâ- 
milor de pământ faţă de acele ale ţaranului. 

Instrumentul de care dispunem pentru mănţinerea ordinei 
în caz de tulburări grave este oștirea: în el stă garanţia cea 
mare a siguranţei Statului. 

Acel instrument însă este alcătuit, pentru nouă zecimi din 
tarani şi fii de ţarani, având aceleaşi dureri, aceleași uri, aceleaşi 
aspiraţiuni, aceleaşi nădejdi ca obştia din care au ieşit şi în 
care au să reintre, ale căror inimi bat într'o bataie cu inima 
«cea mare a obştiei. 

Ţaranul român căruia numai agerimea de minte nu-i lip- 
seşte, şi-a dat foarte bine sama despre faptul că ocârmuirea nu 
dispune de alt mijloc pentru a-l supune și a-l constrânge decât 
de braţele fiilor şi a fraţilor lui. Ei are de mult încă credința 
că armata alcătuită din „oameni“ este „cu oamenii“ și nu „cu 
boierii“. Chipul cum s'a purtat armata în tulburările ce au 
avut loc dela 1884 incoace n'a sguduit câtuş de puţin această 
credinţă; ea trăieşte chiar şi astăzi, după represiunea de astă- 
primăvară, voiu cercetă în alt capitol întru cât este întemeiată. 
Fapt este că aie fiinţă şi că țărănimea începe a simţi că, la 
urma urmei, puterea este a ei şi nu a „boierilor“. 

CAPITOLUL IX 
NOUA CLASĂ STĂPÂNITOARE 


1. Ruina desăvârşită a boierimii şi încetarea ei de a mai 
fi un factor politic. 


Ruina boierimii celei mari poate astăzi să fie privită ca 
desăvârşită. De unde, în anul 1803, 28 familii stăpâniau peste 
o treime din Moldova, aceleaşi familii nu mai stăpânesc astăzi 
nici o a zecea parte din acea întindere şi încă acea zecime este 
în cele mai multe cazuri ipotecată pănă aproape de întreaga 
ei valoare. In Țara Românească situaţia este absolut aceeaș. 
Urmașii sărăciţi ai acelei boierimi sunt îndeobște prea fericiţi 
când capătă dela mila partidelor politice, pentru a trăi, câte o 
slujbuşoară ce părintele sau bunicul lor ar fi procurat-o camar- 
dinerului, vatauvlui de ogradă sau gramaticului care ştiuse 
să se facă bine văzut. 

Câţiva dintrînşii au incă nişte averi teritoriale colosale, 
totuş rolul jucat de ei astăzi în agricultură este nul. Dacă 
doui sau trei gospodari de frunte sunt urmaşii unor mari 
familii boiereşti, cei mulţi din boierii mari rămaşi încă cu moşii 
le arendează, chiar în Moldova, iar în Ţara Românească aren- 
darea este regula. Numărul acelor cari își exploatează singuri 
moșiile, fiind minim, în îmbele ţări se poate zice ca numai în 
prea puţine locuri se mai găsesc urmaşii boierimii mari în con- 
flict zilnic de interese cu ţaranii. 

Mult mai mult înseamnă pe tărâmul agricol ceea ce se 
numiă altă dată boierimea mică; ea şi-a pastrat moşiile mai 
bine decât boierimea mare şi le exploatează mai adesea singură. 

Dacă doui sau trei din urmaşii boierimii mari, prin însu- 
şirile lor, mai posedă o vază mare şi joacă un rol politic de 

primul ordin, aceştia sunt factori politici cu totul izolaţi, o ac- 
ţiune de clasă nu mai există; importanţa lor politică ca clasă 
este cu desăvârşire ştearsă. Chiar in camerile conservatoare 
numărul deputaţilor şi senatorilor aparţinând familiilor cari au 
alcătuit odată boierimea cea mare este cu desăvârşire mic. 

O hotăritoare dovadă a faptului că rămășiţile oligarhiei 
nu mai sunt în stare să existe ca partid, ni-l oferă împrejurarea 
că acum câţiva ani, partidul conservator a-primit în sânul său 
aproape întregul grup radical, a cărui origine este absolut po- 
pulară și care erà alcătuit din elementele cele mai înaintate ce 
existau atunci. Acest element radical, unit çu alte elemente 
noue primite de partidul conservator, fiind mai tânăr, mai vi- 
guros, mai îndrăzneţ, mai netmpiedecat de scrupule, alcătueşte 
astăzi masa vechiului partid oligarhic ale cărui urmași direcţi 
este în realitate relegaţi pe al doilea plan. 

In cel de pe urmă cabinet conservator, din cei opt. mi- 
niştri numai patru erau urmaşii unor familii aparţinând boie- 
rimii mari, ceilalţi patru erau oameni noui. 

Rolul de căpetenie îl jucau elementele noue, acel al boie- 
rilor, fiind mai mult decorativ şi reprezentativ. In funcțiunile 
cele mari ca şi în acele mici numărul boierilor mari erâ foarte 
restrâns. Acelaş spectacol ni-l oferă partidul junimist, fuzionat 
astăzi cu cel conservotor; afară de două sau trei personalităţi, 
marele stat major al junimiştilor este alcătuit din neboieri. 

Despre partidul liberal nici nu mai vorbesc, proporţiunea. 
boierilor de neam printre miniştri, senatori, deputaţi şi func- 
ționarii înalţi, este cu desăvârşire mică. 

Şi independent de faptul că boierimea şi-a pierdut averile, 
această importanţă politică minimă ce o constatăm în urmaşii 
boierimii celei mari este firească din cauza numărului lor atât 
de mic faţă de mulțimea mereu crescândă a păturilor noue 
ajunse în stare să joace un rol politic. 

In deobşte membrii vechei clase boiereşti cari au mai 
pastrat o avere teritorială, se agaţă cu cerbicie de principiul sfin- 
țeniei dreptului lor de proprietate, şi nu vror să audă de nici o 
intervenţiune a Statului pentru a modifică distribuirea proprie- 
tăţii sau pentru a supune raporturile dintre ţaran şi stăpân la 
un control mai eficace din partea Statului. Repet însă că ei, atât. 

ca număr 'cât' şi ca însemnătate economică, au ajuns o cantitate 
absolut neglijabilă, o fracțiune întradevăr cu pretenţii, dar in- 
fimă a nouei clase stăpânitoare. Fosta oligarhie română, dacă 
mai traieşte, datoreşte această rămășiță de viaţă amintirii tre- 
cutei sale puteri, iar nu puterii sale actuale care nu există. 
Totuş 'această stare de slăbăciune care merge pănă aproape de 
neființă, nu împiedecă pe unii dintr'înşii să aibă pretenţia de a 
monopoliză puterea politică pentru cercul lor atât de restrâns 
şi de slab. 


2. Despre clasa care deţine astăzi averea teritorială 
şi puterea politică. 


Am aratat în cărţile precedente naşterea, încă sub regimul 
regulamentar, a unei clase noue, sporirea ei într'o progresiune din 
din cele mai răpezi în vremea Domniei lui Cuza şi năzuinţa èi 
de a cuceri de pe atunci o parte covârşitoare din puterea poli- 
tică şi economică. 

Mersul ei de înmulţire şi de sporire in puteri a mers 
crescând dela 1866 încoace. Şcolile atât acele din ţară cât şi 
acele din străinătate devarsau acuma pe fiecare an sute de 
tineri cu studii mai mult sau mai puţin complecte. Oamenii noui 
ajunși, chiar acei cu puţină dare de mână, făceau jertfele cele 
mai mari pentru a trimite pe fiii lor în străinătate, unde învățau, 
cei mulţi dreptul, alţii câte o specialitate. Pe lângă nenumărați 
avocaţi şi judecători, începurăm să avem un număr însemnat 
de ingineri, de medici şi de profesori români. 

La aceste puteri intelectuale și profesionale venite din 
străinătate, universităţile din Iaşi şi din Bucureşti începură să 
adaoge un contingent din ce în ce mai însemnat de tineri cari 
absolvise cursurile deosebitelor facultăţi. In curând se înființară 
şcoli speciale ca, spre exemplu, școala:de poduri şi şosele care 
ni dă ingineri ee nu sunt de loc mai pre jos de acei ce ni yin 
din străinătate. Aceste categorii alcătuesc elita intelectuală a 
clasei noue. Dintr'insele au ieşit o mulţime de personalităţi ce, 
cu cale şi fără cale, au ajuns la situaţiile cele mai înalte şi de- 
ţin în mânile 'lor firele acţiunii politice în îmbele partide. 

Pe lângă'aceştia mai face parte din acelaş mijloc soeial, se 

împărtășește de aceleași puteri, categoria, foarte importantă 
pentru chestiunea ce o tratăm, a acelor cari sunt fii de oameni 
ajunşi sau îmbogăţiţi, încă în vremea regulamentară sau în acea 
a lui Cuza, unii și mai pe urmă, dar cari au făcut studii in- 
complecte sau n'au făcut studii de loc şi au două îndeletniciri 
de predilecție: politica şi căutarea moșiilor, fie ca proprietari fie 
ca arendași. Din această categorii s'au recrutatmai cu samă pănă 
astăzi puternicii de judeţe, cari fac în judeţe ploaia şi vremea 
frumoasă, cari numesc la funcțiuni, aleg deputaţii şi senatorii, 
dispensează favorurile şi... storc pe ţaran, fie de-a dreptul, 
fie indirect pentru folosul rudelor şi prietenilor, fie adesea direct 
şi indirect. Mulţi urmași ai foştii boierimi mici se găsesc între 
aceste două întăi categorii ale nouei clase stăpânitoare şi alcătuesc 
unul din cele mai bune elemente din cari se compune. 

Paralel cu această categorie mai vine încă una, alcătuită 
din toţi acei cari mau făcut studii şi, pornind de jos, au izbutit 
în vremile din urmă, prin hărnicie, prin economie, prin noroc, 
prin dibăcie, prin lipsă de scrupul şi adesea prin ajutorul tutu- 
ror acestor factori întruniţi, să ajungă la avere. Aproape toţi 
sunt agricultori. Printre aceştia sunt mulţi foşti vechili de aren- 
daşi sau de proprietari, oameni cumplit de harnici şi de strân- 
gători, dar cu desăvârşire lipsiţi de cinste şi de suflet cari, după 
ce au jăfuit fără scrupul pe foştii lor stăpâni, jupoae fără milă 
pe sătenii moşiilor ce le ţin în arendă, meseria lor obişnuită. 

Din aceste trei categorii de oameni se alcătueşte clasa care 
deţine astăzi monopolul puterii şi căruia îi aparţine cu mult cea 
mai mare parte a proprietății mari 

Bine înţeles că o bună parte din categoria cea dintăiu po- 
sedă şi ea moşii, că exploatează pe unele dintr'insele şi că printre 
membrii ei numără pe lângă oameni cu omenie şi exploatatori 
absolut fără suflet. 

Creşterea nouei clase stăpânitoare a fost mai mare şi mai 
răpede în anii cari au urmat răsboiul, din pricina prilejurilor 
de câştig oferite de avântul economic ce-l luă ţara, a creaţiu- 
nilor de servicii întregi şi a încurajării ce guvernul liberal o 
dădeâ pe faţă întăririi unei clase conducătoare în care să intre 
de preferință elementele vrednice ieşite din popor, menită a în- 
locui elementele oligarhice îmbătrânite şi pe cale de istovire. 

Dacă creşterea vechei boierimi erà vițioasă şi devenise 
în vremile din urmă, în marea majoritate a cazurilor, o ames- 
tecare a cusururilor Orientului cu acele ale Apusului, aceà a 
nouei clase stăpânitoare, când există este, afară de rari excep- 
iuni, departe de a fi mai bună; însă de obicciu lipseşte cu de- 
-săvârşire. Acei cari alcătuesc categoria întăia au avut numai 
în prea puţine cazuri părinţi în stare să li deă creştere, căci 
lor însuși ea li lipsiă. În cei câţiva ani petrecuţi în străinătate au 
avut de unde să capete învăţătură, dar creştere nu. Acelaş lucru 
se poate zice de elementele aparţinând categoriei a doua, afară 
de unii din urmaşii familiilor din boierimea mică. Este vederat 
că pentru ultima categorie de care am vorbit, nu poate fi nic. 
vorba de creștere. 

Această lipsă obştească de creştere şi de tradiţiuni bune 
(este bine înţeles că excepţiuni onorabile sunt departe de a lipsi) 
explică pănă la un oareşcare punct lipsa de scrupule, asprimea 
şi lăcomia faţă de locuitori de cari dă dovadă noua boierime 

Este foarte de regretat că, dintr'un scrupul de delicateță 
exagerată, Ministerul de Interne a suprimat numele proprie- 
tarilor, acel al arendaşilor şi acel al moșiilor în vastul material 
adunat de D-l Creangă în cursul verii trecute şi dat astăzi la iveală. 

S'ar fi putut alcătui o statistică din cele mai interesante 
şi din cele mai luminoase, împărțind pe marii agricultor pe 
pariide şi grupuri politice de o parte, pe poziţii şi origini so- 
ciale de alta. 

S'ar fi constatat că, în deobște, oamenii noui au învoieli 
mai grele decât oamenii vechi şi că ce le mai grele sunt, iar în de- 
obşte, ale agricultorilor cari aparţin categoriei a treia din noua 
boierime!). Şi lucrul este foarte firesc. Aceşti oameni, absolut 
lipsiţi de creştere, şi-au făcut averea în deobşte prin mijloace 
puţin curate; devenind astăzi mai puternici, mai în stare de a 
abuză, abuzează mai tare. 

Această clasă, această boierime nouă, este acea a cărei 
interese se găsesc astăzi faţă în faţă cu acele ale ţărănimii, pe care 
o împilează şi o asupreşte, acea care împiedecă avântul ei eco- 
nomic. Boierii vechi cari mai au moşii dispar cu desăvârşire, sunt 


1) Pentru a fi drept trebue să mărturisesc că cunosc invoieli cum- 
plite făcute de fruntaşi ai primei categorii. 

înecaţi în numărul acelor noui. Din cele expuse în Capitolele 
V şi VI rezultă că țărănimea n'a câştigat nimic la acest schimb 
de stăpâni. Cei noui sunt cel puţin tot atât de brutali, dar în 
deobşte mai lacomi decât cei vechi, căci cunosc mai bine pre- 
tul banului şi au fost deprinşi din copilărie să fie mai inexora- 
bili decât boierii cei vechi şi mai ales sunt mai mulți. 

Partea nouei boierii a cărei interese vin în conflict cu in- 
teresele țărănimii se ridică la o cifră inferioară acelei de 4171, 
care ni dă numărul total al proprietăţilor dela 100 hectare în 
sus. Acestei cifre trebuie să-i adăogim numărul arendașilor ro- 
mâni care după D-l Creangă este de 1861 !), ceea ce ni-ar face 
un total 6032 persoane. Dar de aici trebue să scădem moşiile 
instituţiilor de binefacere şi a celorlalte persoane morale şi să 
mai facem un scăzământ insemnat în numărul proprietarilor, 
căci numărul acelor cari posedă mai multe moşii este destul de 
ridicat şi sunt câţiva bogătaşi cari posedă 10, 20 şi 30 de moşii. 
Dacă voiu face un scăzământ de 10 la sută, care de sigur este 
prea mic, ajungem la cifra de 5400 persoane ale căror interese 
sunt în conflict cu acele ale mai bine de un milion de capi de 
familie ţarani. 

Clasa care înlocueşte vechea boierime a dat, faţă de obştie, 
dovadă pănă acum de un egoism, de o lăcomie și de o lipsă 
de scrupul cari sunt mai degrabă mai presus decât mai prejos 
de acele de cari au dat dovadă boierii de altă dată. Ţărănimea 
n'a câștigat,o repet, absolut nimic la această schimbare, dimpo- 
trivă ea a pierdut căci stăpânii de astăzi sunt cu mult mai 
număroși decât cei vechi. 

Țara a câştigat prin faptul că puterea şi avuţia sunt în 
mâni mai multe. Faptul că boierimea de astăzi are mai mult 
conștiința de neam decât cea de ieri, că nu se mai gândeşte la 
ajutor străin pentru a-şi ajunge scopurile politice, este rezultatul 
marei schimbări săvârşite sub Domnia Regelui Carol atât în 
poziţiunea Statului român, cât şi în mărirea și dezvoltarea con- 
ştiinţii naţionale. 


2) G. Dr Creangă. Proprietatea rurală în România, p. 64 sq. Nu 
m'am ocupat aici de proprietățile între 50 şi 400 hectare: conflictele de 
interese ce pot există pe ele nu pot aveă decât o importanță minimă. 

SCHIMBAREA IN STAREA ȚARANULUI, ALBĂSTRIMEA SATELOR 


1. Schimbarea în starea sufletească a ţaranului dela 
legea rurală încoace. 


Obiceiul de nemărginită supunere a săteanului faţă de stă- 
pân, teama lui de puterea acelui stăpân, pe care o credeà ne- 
“mărginită față de dânsul şi care îl făceă să sufere toate împi- 
lările, toate batjocurile şi toate maltratările, primise prin legea 
rurală o puternică sguduire. Fără foametea dela 1866 şi fără 
legea de tocmeli agricole, nu încape îndoială că spiritul de in- 
dependenţă, simţul demnităţii personale și voinţa de a se îm- 
potrivi împilării și abuzului, s'ar fi desvoltat răpede. Insă cum- 
plita nevoie în care se găsi țărănimea şi regimul care introducea 
din nou munca silnică, opri această desvoltare pe loc şi împinse 
chiar pe ţaran înapoi, spre vechile obiceiuri de supunere şi de 
smerenie. 

Răsboiul, întinderea slujbei oștenești, desființarea execu- 
țiunii la muncă manu militari, fură nişte factori cari contri- 
buiră la redeșteptarea mișcării oprită pe loc dela 1865. Astăzi 
săteanul nu se mai lasă a fi împilat, batjocorit și maltratat 
de arendaş sau proprietar decât când acesta este sprijinit 
de autorităţi. Acest sprijin având de fapt ființă pretutindeni, ţa- 
ranul se supune pretutindeni, dar numai din pricina spri- 
Jinului ce autoritatea îl dă stăpânului. Pespectul— frică 
ce-l aveă de stăpân a pierit aproape cu desăvârşire. 

Dacă ţaranul român n'a avut nici odată iubire pentru stă- 
pân, pentru boier cum zice şi zice el şi astăzi, afară de prea pu- 
ține excepţiuni, acuma îl urăşte, pe cât poate uri un om care are 
pătimi atât de puţin vii ca ţaranul român. Această transformare 

a simţimântului de nemulţămire, de înstrăinare, de bănuială ce 
aveă ființă înainte in ură vădită, este datorită pe de o parte 
aţâţărilor acelor despre cari am vorbit mai sus, cât şi altora, 
despre cari voiu vorbi ceva mai jos, dar mai ales impilărilor, mal- 
tratărilor şi abuzurilor de tot soiul urmate dela 1865 pănă astăzi 
Şi cari sau produs odată cu redeşteptarea în ţaran a simţimân- 
tului dreptului său de om şi a conştiinţii puterii lui. 

Şi faţă cu împilările şi cu samovolniciile expuse mai sus, 
faţă cu stoarcerea şi cu exploatarea a cărei jertfă este ţaranul, 
această ură nu poate să fie privită decât ca firească şi ne putem 
miră numai de un lucru: că izbuhnirea ei nu a avut loc mai 
de vreme şi nu a fost mai violentă. Nu este ființă omenească 
care, fiind pusă afară din legea obştească cum este pus ţaranul 
român, fiind împilat, brutalizat, exploatat și batjocurit ca el, să 
poată suferi ce a suferit şi ce suferă el, fără ca în sufletul lui 
să se nască și să clocotească ura împotriva acelui dela care îi 
vine cea mai mare parte a răului. De mirat este numai lunga, 
prea lunga lui rabdare; dar ura are fiinţă şi clocotele ei ină- 
duşite, ameninţă capacul zilnic cu mai multă putere. 

Această ură urmează a fi ascunsă sub haina ipocrită a umi- 
linţii şi sub formulele celei mai nemărginite smerenii, dar la 
prilej ea se vădeşte. Ea chiar se mărturisește de ţaran între 
patru ochi, când ţaranul crede că vorbeşte cu un prieten, care 
urăşte şi el pe boieri. 

Căci stăpânul, fie el urmaş de Domn sau fiu de bacal, 
grec, ţigan sau chiar jidov, tot boier este numit de ţaran. 

Şi ţaranul urăşte pe boier, căci boierul este duşmanul firesc 
al omului, îi caută paguba pe toate căile, se îmbogățește din 
sudoarea lui, îl stoarce, îl împilează, îl batjocoreşte, îl maltra- 
tează, veşnic îl găsește omul aţinându-i calea spre bine. 

In sat sunt multe partide, sunt sfezi, sunt uri, sunt inte- 
rese potrivnice, dar toate tac, toate sunt uitate când este vorba 
de a da piept cu duşmanul obştesc, cu boierul. Vai de acel 
care, când este vorba de interesul obștiei împotriva interesului 
boierului, se arată trădător cătră sat şi ţine cu boier, viaţa lui 
şi aceâ a familiei lui devine un iad adevărat. 

Autoritatea n'o respectă; îşi "dă perfect samă că ea este 
coruptibilă şi coruptă, dar se teme de ea fiindcă are forţa armată, 

dupa dânsa. In justiție mare cea mai mică încredere, îi e groază 
de ea, căci când are aface cu dânsa, ea îl sărăceşte în chip mai 
cumplit decât chiar arendaşui cel mai lacom. Fuge de dânsa, 
de formalităţile ei încurcate, neinţelese de el, lungi şi costisitoare, 
de advocaţii sireţi, lacomi și înşelători şi rabdă paguba numai 
ca să nu aibă de aface cu judecătorii. 

Mai harnic de cum eră sub Regulament n'a avut cum să 
se facă, regimul tocmelilor agricole a avut grijă bună să nu deâ 
iniţiativei şi dorului de muncă prilej să se nască într'insul în 
Moldova. Totuş scumpirea traiului şi micşorarea pământului 
sileşte pe taranul moldovean să lucreze mai mult şi mai din 
greu decât altă dată. In Țara Românească, unde sistemul de 
exploatare şi legiuirea lui Ştirbei îl lăsase harnic, îngreuierea 
zilnică a învoielilor, mai cu samă în anii din urmă, n'a putut 
decât să fie dăunătoare acestei hărnicii. 

Țaranul român, mai ales acolo unde el nu este amestecat 
cu elemente străine, a ramas tot blând: blăndeţa este o trăsătură 
caracteristică a neamului. Dar faţă de blândeța de mai înainte 
este o nuanţă. Atunci blândeţa eră amestecată cu frica, de ori 
cine erà îmbracat altfel decât el, astăzi această frică este pe 
cale de a dispare şi blândeţa firească tinde a rămâne singură 
în luptă cu clocotele urii stârnite într'insul de rălele tratamente 
şi de exploatarea nemiloasă la care este supus. , 

Ca cultură, cu toate jertfele făcute de Stat, puțin a câştigat. 
Numărul analfabeților la noi este astăzi mai mare decât în 
Bulgaria deși aceasta are ființă ca Stat numai dela 1878. Invă- 
țătorii sunt rău pregătiţi, localurile sunt neindestulătoare şi 
mai ales, legea nu se aplică. Autoritatea nu îndrăzneşte să 
aplice şi să împlinească amenzile prevăzute de lege, căci 
este prea incapabilă pentru a le execută treptat, câtă vreme 
ele nu se ridică încă la sume mari şi se teme ca oamenii 
să se răscoale dacă implineşie dela ei amenzile adunate 
în Sumi mai mari. 

Credulitatea lui a ramas de necrezut, Dar el crede ştirile 
cele mai fantastice, cele mai absurde, mai ales dacă acel care 
îl înșală bate în struna patimii, a dorinţii sau a temerii sub 
înrâurirea căreia țaranul se află în acel moment. Acei cari în 
deosebite rănduri lau tăcut să se răscoale şi să comită acte de 

violență cunosc bine această particularitate. Dacă i se spune cë 
guvernul voieşte să pună taxă pe copii, crede, dacă i se zice că 
Impăratul Rusii a hotărât să i se deă pământ crede, dacă i se 
zice ca Regele a dat ordin să i se deă pământ, dat că primarul 
şi notarul ţin ordinul ascuns, crede, dacă i se zice că Regele e 
bolnav şi că Regina sa pus în fruntea armatei pentru a da 
țăranilor pământul boierilor, crede, dacă i se zice ca Regele a 
hotărit că au slobozire, timp de trei zile, să silească pe proprie= 
tari să li dea pământ, crede. Această credulitate ar fi ridiculă 
dacă n'ar fi jalnică şi câte odată tragică. 

Simţimântul religios propriu zis a fost totdeauna slab la 
Românii din Moldova şi din Țara Românească; el eră marginit 
aproape exclusiv în practica unor obiceiuri exterioare și a unor 
rituri. Ţaranul pănă după sfârșitul regimului regulamentar ţinea 
cu cerbicie la aceste obiceiuri şi aveă © cunoștință a poroncilor 
Scripturii, care deși cam vagă şi cam încurcată, totuş alcătuiă 
pentru el un frâu salutar: frica de pacat, Această frică astăzi 
există în deobşte numai în inima oamenilor bătrâni. 

Atingerea purtată de guvernul lui Cuza la averea bisericii 
fără a face nimic în schimb pentru ea, părăsirea în mizerie și 
în cea mai desăvârşită necultură a tagmei preoţeşti, inferiori- 
tatea vădită ca cultură şi ca stare în cari preoțimea a 
fost lasată timp de treizeci de ani faţă de toţi slujbaşii 
Statului, wau putut decât S'o desconsidere în ochii fără- 
nimii şi să facă ca de această desconsiderare să se împăr- 
lășască şi însuş credința. Acest spirit religios care trăiă încă 
sub Regulament, primitiv, cam sămănând a păgânism, dar care 
alcătuiă totuș un frâu sănătos, a decăzut în chip spăimântător 
şi este aproape de pieire. 

Te cuprinde jalea când mergi Dumineca la liturghie într'o 
biserică de țară, mai ales în Moldova. Tot poporul îl alcătuesc 
câţiva moșşnegi şi câteva femei: barbaţii sunt la crâşmă, la 
primărie sau după trebi. 

Dacă mintea ţaranului s'a deschis mult dela 1865 incoace, 
dacă el este astăzi departe de a mai fi ființă de tot primitivă 
dela 1830, el nu mai este nici om de omenie în acelaş grad 
cum erà atunci. A învaţat dela acei cari l-au ocârmuit, l-au 
jăfuit şi Pau înşelat, dela boierii mari și mici, vechi şi noui, dela 

acei ce s'au zis prietenii lui, în sfârşit dela toți acei cu cari a 
avut aface, o mulţime de şiretlicuri şi de meşteşuguri la cati 
nici nu visà altădată și a căror cunoştinţă de loc nu i-a sporit 
moralitatea. 

Intrigi, sfezi, uri, rivalități sunt ín sat ca şi în orice socie- 
tate omenească, dar faţă de stăpân tac toate: el este duşmanul 
obştesc, împotriva lui este datoria tuturor oamenilor să facă 
front. Ura ce o simţesc împotriva lui o ascund cu îngrijire sub 
formele celei mai desăvârşite supuneri. Cu totul rari sunt pri- 
lejurile în cari un ţaran să-ţi deschidă inma şi să-ţi destăinu- 
iască ceeace gândeşte satul despre tine, boier, 


2. Credinţa ţaranului în dreptul lui la pământ. 


Am constatat că după vechiul obiceiu al țării, țărănimea . 
avea drept la folosința hotarului locuit de ea în schimbul dării 
de a zecea din roadă şi a slujbei. Am văzut cum Regula- 
mentul Organic a mănţinut acest drept pentru acei locuitori 
cari făceau slujba, urmându-se a se da pământ tinerilor săteni 
îndată după căsătoria lor. 

O urmare logică şi firească a legii rurale eră de a pune 
capăt acestei stări de lucruri: făcând pe țaran proprietar «desă- 
vârşit pe pământul pe care se hrăniă, ea înțelegea să desființeze 
cu desăvârşire pentru viitor orice drept al țaranului asupra ră- 
mășiţii hotarului moşiei. Micimea porțiunii atribuită săteanului 
făceă această ieşire din indiviziune, cum s'a zis foarte bine 
mai deunăzi, cu totul păgubitoare și nedreaptă pentru sătean; 
dar este incontestabil că măsura eră menită a regulă chestiunea 
pentru vecie și că chiar țărănimea, în întăia clipă de bucurie, aşă 
o înţelese. In întăii ani după aplicarea legii rurale nu se mai 
auziă dela țarani nici o pretenție la mai mult pământ; se plân- 
geâ pe ici şi coleă cel mult câte un însurăţel dela 1864 că nu 
i Sa dat încă pământul făgăduit pe moşia învecinată a Statului, 
se auziă vre un zecier căindu-se că nu a făcut boieresc şi ast- 
fel a ramas fără loc de hrană. Se păreă că țărănimea uitase că 
avuse vre-o dată drept la pământ. Erau însă frecuente jalbele 

că pământul nu ajunge fiindcă împroprietărirea s'a făcut in 
chip nedrept!), 

Intăiele cereri de pământ sunt din primii ani cari au ur- 
mat răsboiul independeaţii; ele coincidează cu înmulţirea îm- 
părţirilor între fiii de clacaşi şi cu nemulțămirea rezerviştilor 
cărora nici că se gândiă guvernul să li deă pământul făgă- 
duit la 1877. Că guvernul le-a cunoscut şi chiar a luat act de dân- 
sele ni dovedeşte legea asupra vânzării bunurilor Statului dela 
1881, întăia care se îngrijește în chip serios ca parte din acele 
bunuri să se în vândă în loturi. 

Cererile de pământ crescură răpede după 1881, numărul îm- 
părţirilor pământurilor clăcăşeşti sporind şi ele totodată înmul- 
țând numărul acelor cari n'aveau pământ de loc prin fiii ajunşi 
În vrastă a zecierilor. 

Propagatorii ideilor socialiste şi de naţionalizare a solului, 
atât acei de bună credință cât şi acei de rea credință, avură 
grijă să aţâţe această trebuinţă de pământ. Țaranii mai în vârstă 


1) Voiu cità un exemplu, ce D-l Bibicescu in broşura sa cu drept 
cuvânt îl numeşte tipic, pentru a arată la ce abuzuri a dat loc aplicarea 
legii rurale. 

„Cu ocaziunea aplicării legii rurale, zice răposatul An. Stolojan în 
discursul său dela 22 Fevruarie 1877, s'au împroprietărit săteni pe 4000 
pogoane în comuna Filiaşi. In urmă, proprietarul, profitând de slăbăciu- 
nea administraţiei, li-a reluat 1000 pogoane. Sătenii spoliaţi nau alergat 
la mijloace violente şi nepermise de lege şi morală pentru ca să reintre 
în bunurile lor. Zreisprezece ani au alergat pe la toate autorităţile cu 
jalbă în proţap, cum se ziceă altă dată, ca să-şi recapete dreptul, şi vă- 
zând că nu izbutesc prin administraţiune, s'au adresat justiţiei şi s'au 
judecat pănă la Curtea de Casaţie, înaintea căreia instanţe au câştigat 
moşia“. I. G. Bibicescu, In Chestiunea Agrară, p. 30. 

De altmintrelea iată cum înfieră Grigorie Păucescu chipul în care 
s'a aplicat legea rurală. 

„Toţi omenii abili, toți oamenii vicleni s'au opus la împroprietă- 
rire, sub cuvânt că au învoieli particulare şi mulţi au izbutit să în- 
lăture aplicarea legii rurale. 

„Ni Sa spus că. în Moldova, clacaşii au fost goniţi cu totul de pe 
unele proprietaţi ca să nu-i apuce legea rurală făcând clacă. 

„In părţile noastre, mulţi proprietari au luat biletele de clacă dela. 
locuitori ca să poată susține că n'au fâcut clacă, şi prin urmare n'au 
dreptul la impropretărire; pe alocurea propriatarii li-au vândut câte o 
mică bucată de loc şi legea rurală i-a găsit proprietari“. (Ibid., ibid.). 

îşi aduseră aminte de vorbele bunicilor cari li istorisise negre- 
şit cum înainte de odiosul pont, omul lucră cât pământ vroia 
în schmbul dijmei şi de acele ale părinţilor cari li spusese şi 
ei că, la căsătoria lor, primise dela boier întinderea de pamânt 
cuvenită numărului de trăgători ce-l posedau. Aceste amintiri, 
hrănite prin cele auzite dela vre-un drumeţ, la crâșmă, sau de 
la vre-un avocăţel dela oraș, sau de băieţi la cazarmă, unde 
vre-un cărturar li cetise vre-o foaie socialistă, nu întârziară 
să reîntipărească în mintea ţaranului credința că el are drept 
la pământ, de veci sau cu dijma dreaptă, din zece una. 

Fapt este că, cu prilejul răscoalii dela Martie 1838 în 
Ţara Românească, rapoartele ofițerilor însărcinaţi cu repri- 
marea ei constată că pretutindeni ţaranii cer pământ şi dijma 
din zece una. În anul următor se produc tulburări in mai multe 
ținuturi din Moldova, ţaranii cerând pretutindeni acelaș lucru: 
pământ. 

La 1889 se alcătuieşte o nouă lege pentru vânzarea bu- 
nurilor Statului în loturi mici și mijlocii şi, pentru cele dintăi, 
nu se cere nici un avans bănesc, dimpotrivă se mai dă cum- 
părătorului, cu împrumut, suma trebuitoare pentru a-și face 
casă şi a-şi cumparà boi. Toţi nemernicii din megieșia moşiilor 
Statului se scriu asupra acestor loturi şi obţin ca să li se atri- 
bue. Nu se duc să le ocupe, nu le lucrează, de ele se hucură 
primarul, perceptorul,Jidovul, dar sunt date. lar gospodarii nu 
se îndură să lase satul in care sau născut şi rămân pe loc; e 
aşteaptă ca să li se deă pământ pe moşia pe care s'au 
trezit. Puţine împrejurări au contribuit la înrădăcinarea în spi- 
ritul ţaranului a credinţii că are drept la pământ ca chipul mai 
prejos de orice calificare în care a fost adusă la îndeplinire 
aceasta nefericită lege. 

Bine înţeles că dela 1889 şi pănă astăzi toate feliurile şi 
toate categoriile de aţâţări şi de provocări au sporit necontenit. 
Impins de provocările unora şi de aţâţările altora, ademenit de 
nevoia, de setea lui de pământ, de mult ar fi pus ţaranul stă- 
pânire pe pământ, de nu i-ar fi fost teamă de armată. 

Dar în acelaş timp, precum am aratat mai sus, ţaranul a 
început încă mai de mult a-și simţi puterea; el ştie că acest 
factor de care se teme, armata, este alcătuită aproape cu de- 

săvârşire numai din fiii și fraţii lui şi trage nădejde că' mai de 
vreme sau mai târziu, dacă:ea nu-i va luă parte, nu va face 
nimica pentru a-i stă în cale. 


3. Fruntaşii în mişcarea de revendicare a pământului., 


Satul nosiru este o alcătuire plutocratică, într'insul dietează 
fruntașii, ţaranii cu stare; cei saraci când sunt traşi la sfat, 
sunt auziţi de formă, iar ascultați mai nici odată. Nu cunosc nici 
© mişcare mai serioasă la un sat care să nu fi pornit dela unul 
sau mai mulţi fruntași. 

Fruntașii alcătuesc în sat o aristocrație după chipul celor- 
lalte aristocrații, adică monopolizează pentru ei puterea şi abu- 
zează de slăbăciunea celor mici. Cunosc sate în cari căsătoriile 
între copii de fruntași şi de codaşi sunt întâmplări eu totul ex- 
«cepționale şi cari pricinuesc acelaş scandal printre familiile celor 
dintăi ca o mesalianţă în lumea ce se zice mare la oraşe. 

Şi mișcarea pentru dobândire de pământ tot de fruntaşi 
este dusă, nu de codași. Fruntaşul are pământ, dar mulțămit 
legii rurale, pământ în întindere de tot mică, pe care n'are cum 
să-l sporească. Pentru trebuinţile lui, pentru dobânda lui, este 
silit să se plece arendașulului sau proprietarului şi aceştia, pe 
lângă că dau pământ puţin, îl dau numai în schimbul unor 
condițiuni din ce in ce mai grele, care lasă acelui ce năimește 
pământul un folos din ce în ce mai neînsemnat. 

Mulţămit chipului viţios în care este distribuită proprie- 
tatea rutală la noi, şi a principiului greșit, înscris în legea dela 
1864, care împiedecă alcătuirea unei proprietăţi ţărăneşti ade- 
varate, prin oprirea ţaranului de a întruni în stăpânirea lui mai 
mult de cât maximul de întindere, ce legea rurală îl atribuia 
unui clacaș, săteanul care prin vrednicia şi economia lui a ajuns 
să strângă bani, nu-i poate plasă în ceea ce, pentru el, este 
bunul prin excelenţă, în pământ. Plugăria, adică meseria pentru 
care este născut, în care a crescut, pe eare o .cunoaşte şi o iu- 
beşte, îi este interzisă pe o întindere mai mare de 8 hectare; 
dacă voieşte să-şi speculeze banii mai departe este silit, de oare 

ce cunoștinţile trebuitoare pentru a face alt negoţ îi lipsesc, să 
se facă crâşmar !). 

Iată explicaţia ce o căută D-1 Ion Lahovari la faptul că 
în Vlaşca, Teleorman şi Dolj s'au răsculat numai sate bogate 
și conduse de oameni bogaţi. Cu bună samă ca și în Moldova 
conducătorii mişcării au fost fruntaşii. 

De obiceiu, într'un sat cu spirit normal, fruntașii stăpâ- 
nesc şi ţin cu deșăvârşire în frâu sărăcimea care nu îndrăz- 
neşte să se mişte fără voia lor. Codaşii au în realitate şi mai 
mare nevoie de pământ decât fruntașii, căci mau de loc, dar 
mulți dintr'inşii nu simţesc această nevoie, iar alţii nar cuteză 
s'o exprime altfel decât ca o dorință. Fruntaşii fiind cuprinși, 
au îndrăzneala omului cuprins, nu numai că cer pământ, dar 
ieau măsuri spre a-l obţine şi spre a-l luă la întâmplare de a 
nu se puteà dobândi altfel. 

Fruntașii cari au case şi așăzări bune în sate, nu au de: 
loc de gând să se departeze, să ieâ pământ pe vre-o moşie a 
Statului în depărtare. Nu, ei vror pământ aproape de casa în 
care trăiesc, pe care să-l poată munci fără a se departă de lo- 
curile pe cari au crescut. 

De ura împotriva stăpânului se împărtăseşte codaşul ca 
şi fruntașul, căci el suferă dela stăpân mai multe; fiind slab, 
asupra lui cade mai cu samă greul stoarcerilor, a nedreptăţilor 
a brutalitaţilor şi a batjocurilor, fruntașul, totdeauna mai dârz 
şi mai în stare să se opună arbitrarului, le simte mai puţin. 

Se înțelege că fruntașii pun inainte pe cei saraci, pe cei 
fără petec de pământ, dar ori cine cunoaşte graiul ţaranului şi 
ştie cum să-l ieâ ca să-l facă så vorbească, poate să se con- 
vingă din vorbele oricărui fruntaș dintr'un sat unde a fost răs- 
coală, că el şi semenii lui au fost capii mişcării, obișnuit nu cu 
fapte, dar cu sfatul. Şi, cu toate ca numărul lor este mai mic, 
puterea lor este mai mare decăt acea a mulţimii sarace: să nu 
să uite că marea majoritate a subofiţerilor infanteriei noastre: 
sunt fii de fruntaşi. 


1) Cârciumar. 

4. Ce gândesc fiii de fruntaşi despre chestia ţărănească. 


D-l C. Banu, profesor la Seminarul Nifon Mitropolitul din 
Capitală, a avut nemerita idee să deà elevilor săi din clasele 
V, VI şi VII ale acelui seminar, încă pe vremea tulburărilor, 
ca subiect de compoziţie, expunerea chestiunii ţărăneşti, pu- 
nându-i să alcătuiască acea compoziţie kic et nunc, în termen 
de trei oare şi cerându-li ca, în loc de semnătură, fiecare elev 
sa arate judeţul din care este şi starea părinţilor săi. 

Reproduc aici rezumatul acelei anchete, astfel cum l-a pu- 
blicat D-l Banu în Revista generală a Invățământului, 
No. 10 pe Maiu 1907: 

Ţara noastră trece în ochii lumii drept o ţară civilizată 
dar „progresul nostru este o spoială, numai o mască, ce înşală 
privirea, sub care se ascunde ignoranţa, suferinţa și mizeria 
poporului obidit.“ Civilizaţia ce am adoptat nu e potrivită pentru 
noi; ea nu ni-a adus decât sărăcie celor mulţi şi n'a făcut altceva 
decât să se înrăutățească: „A venit Apusul cu civilizaţia lui, cu 
tot feliul de invenţii, dar mau stiut că acele instrumente ale civi- 
lizaţiei nu se potrivesc la noi. Pluguri cu aburi, secerători şi 
câte altele cari au făcut pe proprietari de au tras şi apa din 
lacuri ca să li muncească. Unde este câmpul larg pe care rătăciau 
turmele aproape selbatece? Ce a adus civilizaţia? A schimonosit 
pe om“. Sa făcut expoziţia jubilară spre a dovedi gradul nostru 
de civilizaţie, dar a fost o expoziţie de „spoieli străine“, bună 
pentru distracţia boierilor. Ţaranul ma priceput dintr'insa decât 
un lucru: că boierii petrec pe socoteala lui. !) 

In această ţară trăiesc două clase sociale, „a boierilor şi a 
poporului“. Cei dintăi „boier.i“ „ciocoii“ „cioclovinele“ sau „cu- 
«conașii dela oraş“ au toate drepturile, toate bunurile și nici o 
sarcină; poporul are toate sarcinile şi nici un drept, Boierii 
trăiesc fără nici o grijă şi'n desfătări, pe cănd ţaranii duc 
amarul unei vieţi istovitoare şi de mizerie cumplită: „Boierii 


1) Un elev din Ialomița povesteşte: „M'am adresat unui ţaran: Hai 
să mergem la expoziţie. Şi el mi-a răspus: Da ce să caut? Aia-i făcută 
pentru boieri. Ce să văz ? Case? Și în sfârşit, cu chiu, cu vai, l-am luat 
Ei bine nu sa mirat decâ de urşi şi de porci... De ce? Fiindcă atât a putut 
să priceapă“. 

ocupă 5 părţi din ţara întreagă, iar 6. milioane de ţarani ocupă 
o singură parte“. „Țaranul face munca ciocoiului şi trebue să-l 
țină ca pe. un trântor“. „Ţaranul mănăncă mămăligă cu ceapă. 
boierul are în beciuri lăzi cu sticle de șampanie“. „Țaranul se 
scoală cu noaptea în cap şi pleacă la câmp şi nu vine decât 
noaptea, muncind în arşiţa soarelui timp de 16 ore pe zi, pe 
când boierul stă cu ciubucul în gură şi aşteaptă să-i vie de-a 
gata, culcându-se odată cu găinile și sculându-se când soarele 
e aproape de prânz“, Numai la ţară se munreşte şi se munceşte 
din greu; la oraş se petrece şi încă pe socoteala statului. „Râiosu 
de orăşan se scoală la 8 dimineața, ieâ cafeaua şi ciubucul şi 
pe urmă pleacă cu muscalul la serviciu; aici are mai mult o 
distracţie care i se plăteşte cu câteva sutişoare pe lună. Țaranul 
nostru însă se scoală cu noaptea în cap şi pleacă cu stomacul 
gol de munceşte pe moșia proprietarului pănă îl ieâ dracu. Soarele 
îl arde de sus, isprăvnicelul îl bate dela spete şi-l înjură cum 
îi vine la gură. Mâncarea, ca vai de ea, nu i se dă la timp şi 
este chinut ca cel mai rău animal 

Boierii au toată puterea în Stat şi această putere şi-o 
exercită numai în folosul clasei lor. „Boierii şi proprietari, ei 
sunt unde sunt. Ei, odată proprietari, sunt tot ei deputaţi, tot 
ei în guvern şi tot ei fac legile. Oare le fac în defavorul lor“? 

Boierii sunt în mare parte străini de origine sau înstrăi- 
naţi de neam; împreună cu dânșii apasă pe ţaran străinii mai 
proaspeţi, „liftele spurcate care-i sug tot sângele“ şi mai ales 
Evreii, „uriciosul şi spoliatorul neam jidovesc“. Cârmuirea Sta- 
tului este pe mâna străinilor şi nu favorizează decât interesele 
acestora: „Guvernul care şi el este alcătuit din străini a dat 
dreptul fraţilor lor, Grecii şi Evreii, să arendeze moşiile. Un 
elev dintr'a V-a se întreabă: „Cine sunt miniștri astăzi? Jida- 
nii, Bulgarii, Grecii şi Evreii şi tot feliul de lăcuste străine cari 
voiesc numai să-şi umple buzunarele dela jupân Mochi Fischer 
şi alţii“. Iar un altul, din a VII-a, exclamă: Zara noastră? .. . 
Dar ce zic a noastră? Au eu sunt frate cu Jidovii? cu Grecii? cu 
Americanii? cu Negrii cu coarne...“ Dintre toţi străinii însă 
cei mai numeroşi şi cei maitari sunt Evreii, aşă în cât în Ro- 
mânia îţi dă aspectul unei case a cărei temelie e ţaranul, pă- 
reți Jidanul şi acoperișul boierii“. 

Ce a făcut însă Statul, prin cârmuitorii säi, pentru taranu? 
nostru? Răspunsul general este nimic. Aşa . fiind, „răscoalele 
ţărăneşti ne-au făcut să vedem lămurit care e rezultatul unei 
pretenţioase .şi nechibzuite munci dde o jumătate de secol a 
guvernelor neprevăzătoare şi indiferente de starea jalnică a 
taranului“. „Guvernatorii, să lăsăm la o parte interesele lor 
personale, au căutat să ajute progresul ţării, dar au uitat că 
trebue mai întăiu să asigure temelia ţării care este poporul“, 
Guvernele ce s'au perindat la cârma ţării au tot făcut promi- 
siuni, dar ţaranul „au ramas cu gura cascată şi cu spinarea 
scândură și neagră de bătăile boierului“. Un elev din clasa 
V-a declară: „Eu însă mam văzut şi nici cel puţin n'am auzit 
că guvernul a discutat cevă pentru îmbunătăţirea ţaranului 
român“. Nu numai că guvernele mau luat nici o măsură în 
folosul săteanului, dar încă au căutat în totdeauna să-i ingre- 
uieze şi mai mult starea în care se află. „Cei de sus au ştiut 
doar să cuprindă cât mai mult pământ pentru ei, ba încă să 
ieâ ţaranului şi bucăţica dela gură. Cei de sus au ştiut să lase 
pe străini, pe: Ovrei pe Greci, să monopolizeze industria şi 
comerțul nostru şi să speculeze pe bietul țaran“. „Auzi drep» 
tate“ — exclamă un Prahovean — „ca ţaranul să plătească la pri- 
mărie;3 lei de pogon şi proprietarul 80 de bani. . . Cu alte 
cuvinte, conducătorii ñau fâcut altceva decât au îngreunat pe 
taran uşurând pe ciocoi.. . . 

Şi nici nu s'ar putea să fie altfel, căci guvernele sunt com- 
puse din oameni necinstiţi, tot aşă precum şi administraţia în- 
treagă a ţării. De sus pănă jos necinstea domneşte retulburată; 
„dela vătăşelul cel mai din urmă şi pănă la ministru, toţi sunt 
hoţi, în adevăratul înţeles al cuvântului“. Şi unii dintre elevi 
precizează „chiar persoane şi fapte. 

Cutare ministru „cât a stat la putere a plătit datoriile sale 
în valoare de câteva milioane, — de unde aceşti bani?“ Cutare 
„altul“ are atâtea moșşii,—de unde asta? „Ocârmuitori ţării sunt 
în solda Evreilor şi a: Grecilor. Inaintea aurului lui Mochi Fis- 
cher se pleacă toţi, miniştrii, prefecţii, membrii ai Parlamentului, 
ete, Din mizeria ţaranului partidele politice îşi .fac o platformă 
de luplă electorală, pănă când îşi ajung scopul care e totdeauna 
smulgerea voturilor, şi apoi îşi văd de interesele partizanilor în 

paguba tocmai a bietului ţaran. „Ce e guvernul astăzi? O pun- 
găşie întreagă. Pănă apucă voturile şi iesă la scop şi pe urmă: 
Să ne vedem! Aşâ e cu conservatorii așă e cu liberalii“. „Par- 
tidele se laudă că sunt în folosul ţaranului pănă când ajung la 
putere, iar atunci nu ştiu cum să pună mai multe angarale pe 
bietul ţaran“. Dintre toţi elevii unul singur aruncă vina asupra 
unuia numai din cele două partide istorice și acest unul este 
fiu de orăşan; toți ceilalţi, băieţi dela ţară, nu fac nici o deo- 
sebire între liberali şi conservatori. 

Răspunderea unei atare cârmuiri se ridică sus de tot: „Car. 
muitorii mau nici un control din partea Suveranului; când i se 
aduce să semneze hotăririle Parlamentului, nu mai caută de e 
ceva şi pentru bietul ţaran?*. 

De aceea „taranul nu se încrede în nimeni, nici în Rege, 
nici în boier, nici în guvern“. Reprezentanţii poporului nu sunt 
mai presus decât cârmuitorii. „Deputaţii sunt buni numai să stea 
să moțţăe în Cameră şi să primească leafă din spinarea aceluea 
pentru care n'au făcut nimic decât să-l robească“. Iată în sfârşit 
și cuvintele prin cari un fiu de preot din Ilfov raportează con- 
vorbirea ce a avut cu unul din consătenii săi: „Imi spune: Sta- 
tul, adică cele două partide, zice că îngrijeşte de noi dându-ni 
porumb stricat și ei mănâncă din sudoarea noastră. Trăiesc bine 
de tot. Aşteaptă boierii să li vină partidul la putere, să se sa- 
ture din spinarea noastră. Noi ni-am varsat sângele în răsboiul. 
pentru apararea ţării, și a neamului nostru şi tot noi asupriţi! 
Este lesne să dai poruncă da bună, da rea, dar să vedem cine 
o împlineşte şi cu ce greutăţi. Noi ţatanii plătim pe toţi sluj- 
başii şi ei stau, zic că ni dau poronci, că fără cap ne pierdem. 
Dar capul ce trebue să facă? Trebue să ingrijească de trupul 
care îl poartă. Capul este Statul care trebue să potolească du- 
rerile de cari suferă trupul care este poporul“. 

Aceste dureri nu au fost potolite. Starea ţaranului e atât 
de mizerabilă încât „el este aproape rob“. „Sunt şase ani de 
zile de când eu am priceput viaţa sătenilor mei“ mărturiseşte 
un Dâmboviţean din c). V-a „și de atunci pănă în prezent n'am 
auzit pe unul să-mi spună de bine. Totdeauna îi văd necăjiţi 
şi amărâţi şi mă mir că pănă acum nu s'au răsculat şi ei“. Nu 
eră aşă altădată. Un fiiu de preot raportează astfel spusele unui 

bătrân sătean în această privință: „Inainte, tata zice, aveam 
islaz la vite şi fiecare ave vaci cu lapte. Casa erâ îndestulată. 
Dar de când sunt ciocoii nu mai avem nimic. De când au ieșit 
mașinile astea de treerat,— arde-i-ar focul pe cei cari'le-au scos — 
ciocoii pun grâu mult că au cu ce-l treerâ. Inainte punea numai 
vre-o sută de pogoane şi treerâ toată vara cu caii, şi toamna, 
pană chiar şi primăvara şi d'abia îl isprăviă. Restul de po- 
goane ni-l da nouă și munceam şi ne foloseam. Aveam ţarcu- 
rile pline de porumb şi aveam şi pătule de rezervă, şi în timp 
de secetă luam din ele şi puneam iar la loc, când făceam destul“. 
Acum lucrurile s'au schimbat, acum ţăranul munceşte toată vara 
şi „când vine iarna, îl vezi că dă din colţ în colţ, că n'are bum- 
bac să-şi facă cămașa, n'are malaiu nici măcar de o mămăligă; 
copiii îi ţipă pe toate drumurile tremurând de frig şi flămânzi“. 

Cauzele unei astfel de stări sunt feliurite şi număroase după 
cum sunt și suferinţile taranului. Două sunt însă cele de căpe- 
tenie, căci din ele decurg, mai toate celelalte. Una este purta- 
rea neomenoasă a boierilor, cealaltă este atitudinea cârmuirii. 
„Boierii, boierii sunt cauza“, exclamă un elev din clasa VI-a, „ei 
cari nu s'au purtat cum trebue cu sătenii din mânile cărora 
se scurge aurul sunător în buzunarele lor“. 

Aceşti boieri, adică marii proprietari sunt „adevăraţi sbiri 
ai poporului“. Ţaranul „e nevoit să verse sudori pe lanul boie- 
resc, să-i scoată boierului grâu şi porumb ca aurul, să i-l pună 
în pătul, pentru ca boierul „să-şi facă hogăţii enorme, să aibă 
parale de petreceri luxoase, cai şi trăsură de lux, trăsuri fără 
cai cari sperie lumea şi o fac praf pe unde trec“. Iar în schimb 
cu ce s'a ales țăranul? „L'a încărcat la socoteală cu pogoane de 
seceră, Pa înjurat, l’a prostit, Pa bătut“ 1). 

De cele mai multe ori proprietarul nici nu stă la moşie: 
„Se duce cine ştie în ce parte a lumei, lăsând soarta clacașilor 
săi pe mâna cutărei lifte jidoveşti sau greceşti 2) care, profitând 

1) Un Dâmboviţean dintr'a V-a: Am văzut cum boierul a trimes 
după om să vie la clacă şi acesta, din oarecari împrejurări, n'a putut să 
vie; atunci boierul şi-a trimes slugile de l'au adus cu forţa în bice pănă 
la curte şi aci s'a așezat boierul cu bătaia pe el şi l'a lăsat mai mult mort“. 

2) Un Ilfovean dintr'a Vl-a: „Cunosc 12 moșii împrejurul satului 


meu şi n'am văzut un arendaş român. Tot Grec, Jidan, Bulgar, iar la 
moşia Domeniului Coroanei e un administrator neamţ“. 

de ocazie, ieâ pănă şi pielea bietului român care, neputând pă- 
răsi satul, e silit să îndure zile amare numai să fie şi el în rân- 
“dul oamenilor“. Şi ar puteà da seama şi boierii de soarta ne- 
norocită a ţaranului, dar numai atunci când, printr'o minune, 
ar împărți şi ei această soartă: „Aş vrea să-i văd pe toţi boierii 
la secerişul grâului, în arşiţa soarelui, cu secera în mână, în- 
covoiaţi şi să mănânce mămăligă mucedă cu borş şi atunci să-i 
vedem cum li vine“. 

Boierul e aşă dară marele vinovat. El impune sau lasă să 
se impună învoielele apăsătoare; el înșală sau oamenii săi ìn- 
şală pe ţaran şi lu măsurătoare, şi la plată; el îi dă hrană 
proastă şi neîndestulătoare ; el nu-l dijmuieşte la timp, el în sfârşit 
„i-a răpit ţăranului toate drepturile şi vrea încă să le răpească“. 

Al doilea mare vinovat e guvernul „care n'a ştiut cum 
să lucreze, care a căutat pe toate căile să asuprească, sa închiză 
toate drumurile prin cari poporul ar putea să se cultive“. Gu- 
vernul nu i-a dat ţaranului nici pământ de cultură, nici islaz 
pentru vite, nici administraţie dreaptă, nici un fel de ajutor la 
nevoile lui şi nici o ocrotire împotriva asupritorilor. Ţaranul nu 
are pământ sau are neîndestulător. 

Mica proprietate s'a pulverizat: mulţi dintre cei cărora li 
s'a dat pământ, „neavând cu ce să-l muncească lau închiriat, 
pentru ca să-l poată plăti şi în schimb ei s'au dus să muncească 
pe moşia proprietarului, pământ dela proprietar nu se poate luă 
decât in condiţii de tot grele: în arendă nu-i chip din cauza 
concurenței“. Țaranul nu are islaz „pentru că islazul ce Pa avut 
satul a fost arat de săteni din cauza lipsei de pământ“. E ne- 
voit deci să-și învoiască vitele pe islazul boieresc plătind pentru 
ierbărit „sume enorme“. Acest islaz e însă atât de „păcătos“ 
încât „vitele d'abia se pot ţinea pe picioare, iar de multe ori 
mor, rămânând bietul ţăran să muncească numai cu mânile“. 
Vacile de lapte aproape au dispărut. „Nu ştiu la câte case sar 
găsi o vacă cu lapte; mulţi copii nu ştiu ce e laptele decât acela 
care lau supt dela mama lor“. 

Ţaranul mare parte de o administrație dreaptă şi price- 
pută: „Administraţia satelor care se schimbă odată cu parti- 
dele este putredă“. Primar „nu se alege omul mai cult, ci cel 
mai prost care face pe placul ciocgiului“; odată ajuns în frunte, 

„nu mai ţine socoteală de unde a ieşit ci se crede viţă de to- 
pliţă“. Notarul „despoaie lumea“, căci „dacă se duce țaranul la 
primărie să scoată bilet să vândă o vită, trebue să-i dea nota- 
rului 3—4 lei; dacă-i trebue 2 prafuri de chinină, trebue să-i 
dea 2 pui de găină“. Dar notarul „stoarce satul“ spre a-i da 
şi „sub-prefectului“, iar primarul tace căci „îi mânjeşte şi lui 
ochii cu ceva“. Şi apoi ce ar puteă zice când îi poronceşte sub- 
prefectul care „vine cu trăsura cu patru cai, îmbrăcat în nişte 
şube de crezi că el e mai mare în ţară“? lar pe Sub-prefect, 
pe primar, pe notar „ îi are boierul în buzunar“!). 

Când vine primavara ţaranul trebuie să care la piatră 
pentru şosea o lună de zile, fără să fi adus deajuns“ căci „ingi- 
nerul şi picherul încasează la parale dela unul de o parte, iar 
pe de alta pun pe altul să care pentru trei“. Pentru ţaran nu 
există lege, nu există dreptate. Legea nu o respectă „cei mari“; 
dreptatea nu i-o dau autorităţile fiindcă ele „nu fac dreptate 
celui sărac, ci celui bogat“. i 

Aşă find lucrurile, ce-i rămâneà taranului de făcut? Să 
răbde inainte? Nu se mai putea căci „a ajuns cuțitul la os“. 
Să recurgă la căile legale? Ar fi fost în zadar. Cârmuirea e 
alcătuită din cei bogaţi şi aceştia n'ar fi renunțat de bună voie 
la nici unul din foloasele lor. Căile legale au fost de altminteri. 
urmate vreme îndelungată fără nici un rezultat: „Ţaranii şi-au 
cerut drepturile pe cale paşnică, dar guvernul nici nu s'a gândit 
la ei, ci i-a lăsat, crezând că sunt tot animale“. Răscoala, „re- 
volta jubilară“, eră deci necesară și îndreptăţită ; țaranul trebuiă 
„să-şi caute dreptatea cu ciomagul“. Asupra acestui punct nu 
există nici o diverginţă în părerile celor 59 de elevi: toţi, absolut 
toţi aprobă răscoala. Divergenţa începe asupra feliului cum s'a 
procedat. Pe când atitudinea Mo'dovenilor e aprobată de toţi, 


1) La noi în sat ţaranii mau ce mâncă căci i-a dijmuit arendașul 
la Sf. Nicolae şi acum tot porumbul e stricat şi ei mănâncă mămăligă 
neagră şi amară. Dacă au reclamat primarului, i-a ocărit, căci a avut 
pământ dela Jidanul arendaş cât a putut ară gratis. Au reclamat inspec- 
torului; li-a spus: „Să fiţi de treabă, căarendaș ca ăsta naţi mai avut!“ 
fiind că și el a avut dela Jidan 4 chile de porumb gratis şi 6 de ovăs, 
muncite de bietul ţaran. Au venit la Bucureşti să reclame; n'au fost pri- 
miţi, căci petiția lor n'aveă pecetea comunei“. 

<u excepția unui singur care face o mică rezervă, găsind că 
cei din Moldova au avut dreptul „întru cât-va să se ridice“, 
purtarea Muntenilor îşi află desaprobarea mai energică ori mai 
slabă a câtor-va elevi. Unul declară că „răscoala trebuiă făcută 
întrun mod mai frumos, nu cu atâta barbarie“, altul: „lucru 
Tău pe care lau fâcut țaranii este uciderea și schingiuirea, mai 
cu seamă acestă din urmă, dar nu puteau altfel“; un al treilea: 
„ceeace face ţaranul român nu face bine; cu toate acestea eu 
nu-l învinovăţesc, căci a fost nevoit s'o facă“. Unul singur, — 
fiu de preot din Teleorman — vorbind despre Munteni, declară 
fără nici o rezervă: „Ei au făcut fapte pentru care nu mai sunt 
vrednici a se numi creştini“. De altfel e singurul care își amin- 
teşte, în forma aceasta vagă, de învăţătura lui Isus. Este drept 
însă că imediat adaogă: „Eu unul aș fi pus să tragă cu tunul, 
ca nici unul din cei răsculați să nu mai rămână“. Marea ma- 
joritate a elevilor însă aprobă, expres ori tacit, acţiunea răscu- 
laţilor, fără nici o deosebire: „Ni-a venit şi nouă zi de plată 
şi răsplată. Taie și spânzură şi bine fac, căci altfel de 40 de 
ani, de când aşteaptă, li so fi urât şi așteptând să li pice para 
mălăiaţă în gură“. „Ţaranii săvârşesc crime îngrozitoare şi nu-i 
putem învinui întru nimic de oarece altfel nu se putea“. „Bine 
a făcut bietul ţaran de a băgat frica în toți. De nu se răsculă, 
tot în starea aceasta de mizerie rămăneaâ“. „Mulţi dintre: acei 
cari nu cunosc viața taranului, sigur că ne numesc barbari, 
însă să le dovedim ceeace ştie barbarul“. „Toţi proprietarii şi 
arendașii mari trebuiau să fie omoriţi fără nici o milă“. Dacă 
apăsătorii trebuiau să fie suprimaţi spre a se pedepsi asupririle 
şi a se potoli cu „sânge de ciocoiu“ setea de răsbunare a popo- 
rului, cu atât mai mult țaranul aveà dreptate să-i lovească în 
avutul lor. Proprietatea mare nu poate să fie respectată; ea 
însemnează hoţia și asuprirea. De aceea „ţaranii s'au răsculat 
pentru ca să-și dobândească înapoi pământurile cari au fost 
locuite de strămoșii lor“ şi tot de aceea „guvernul trebuie să 
dea poruncă proprietarului să inchirieze moșia ţaranilor. Apoi 
„pătulele şi celelalte“ au fost arse cu bună dreptate „căci sunt 
strânse din sudoarea ţaranului“. Cu atât mai puţin merită vre-un 
respect avutul arendașilor.: „Nu e păcat că au distrus averile 
-arendașilor, căci acelea sunt luate din spinarea lor, sunt ale ţa- 

ranilor cu drept cuvânt“; iar registrele trebuiau arse, căci în 
ele „era scrisă toată robia ţaranului“. 

In potriva ţaranilor răsculați, guvernul a trimis însă armata. 

Exceptând pe elevii cari aprobă represiunea în Muntenia, 
silalți par miraţi şi indignaţi că „soldatul care e ţaran şi ştie 
ce suferă ţaranul dă în părinţii lui“. Un Oltean socoteşte că 
ostașii „ar trebui să se întoarcă cu toţii în contra comandanților 
Şi să împuşte pe toţi boierii“. Armata însă a ascultat de po- 
roncile celor mari şi a tras în ţarani. Dar totul nu sa isprăvit, 
nu poate să se isprăvească. 

Țaranii s'au răsculat pentru „drepturi“ şi pentru „dreptate“ ; 
trebue să li se deâ. De nu, se vor ridică din nou: „Se vor răs- 
culà toți dela mic pănă la mare, chiar cu femeile lor, căci şi 
ele sunt sătule de atâta mizerie, şi atunci foc şi pârjol va 
fi“. Iar de va mai veni timpul, ca la 77, răsboiu în potriva duş- 
manului ţării, „nu sor mai lupta cu entuziasmul pe care Pau 
avut, căci acum n'au ce mai upără“. Un Ilfovean raportează, 
în această privinţă, cuvintele unui consătean al său: „Știu ăi 
mari că noi trăim rău ca nişte vite, dar ei nu caută la 
aceasta. Li trebuie bani. Hei bine, va veni timpul ca la 77, 
când o să facă chemare la răsboiu şi atunci noi n'avem decât 
să punem armele jos“. Ne va cuprinde negreşit străinul, dar 
decât să suferim jugul fraţilor noştri, mai bine să-l suferim p'al 
străinului, sub care ţaranul va trăi mai omeneşte: „Am auzit 
mulţi ţarani zicând că ar fi mai bine să vie iar Muscalul, că 
el li dă pământ“. „Pentru mine“ — declară un Oltean — „sau rob 
la străin sau liber la Român tot una este“. „Când se va face 
răsboiu“,—zice un Dâmboviţean — „să cheme pe Fischer cu Jidanii 
lui, pe... DE + cu grecii lui, iar Românul să plece capul 
înaintea Turcului sau a Rusului“: 

Stă însă în puterea celor mari ca lucrurile så nu ajungă 
așă departe. Să asculte dreptele cereri ale țaranului, să-i îmbu- 
nătățească starea economică, să-i deă mai multă lumină şi mai 
multă dreptate. Să se pătrunză de „mizeria bietului ţaran“ 
precum sau pătruns „d-nii N. Iorga, Cuza, V. Cogălniceanu“ 
Şi atunci vor găsi mijloace pentru lecuirea răului. Aceste mij- 
loace unii dintre elevi ţi le indică, alţii le lasă la chibzuinţa câr- 
muitorilor. lată măsurile economice, politice şi culturale, ce se 

propun: să deâ pământ; „fiecare ţaran cap de familie, să aibă 
cel puţin 15 pogoane „pământul acesta să fie inalienabil; să 
se deă moșiile taranilor, adică să le ieâ cu Banca“; să se mic- 
şoreze preţul pământului pe care ţaranii îl vor luă dela pro- 
prietar sau arendaș şi acest pământ să se deâ numai în bani; 
să se arendeze moşiile obştiilor săteşti; să se formeze sindicate 
agricole; să se ajute desvoltarea băncilor populare; să se acorde 
votul universal; să se aleagă deputaţi şi dintre ţarani; să se 
formeze un partid țărănesc; să se trimeată legile la sate şi să 
se citească la sărbători țaranilor; primarii, consilierii şi epitropii 
la biserică „să fie aleşi numai din cei cari ies din şcoală“; să se 
micşoreze birurile; să se mărească salariile preoţilor şi a învă- 
țătorilor; să se dea mai multă atenţie bibliotecilor și şezătorilor. 
Un elev mai propune ca „primăriile, şcolile şi parohiile să se 
aboneze la „Neamul Românesc“, singurul organ unde viţiul, 
hoţia şi jafurile sunt date în vileag şi unde facerea de bine e 
lăudată“, iar doui Olteni se rostesc pentru republică în care, 
după unul dintr'înșii, „legile să se voteze de tot poporul“. 

O chestiune însemnată au atins-o aproape toți elevii: ce 
răspundere pot aveă preotul şi învățătorul în desfăşurarea celor 
întâmplate? Implinitu-şi-au ei datoria în mijlocul poporului sau 
nu? In privinţa bisericii, iată cuvintele unui bătrân sătean, ra- 
portate de un fiu de preot. „Il întrebam pe un bătrân care este 
cel mai cuminte din sat şi vine regulat la biserică: De ce sa 
slăbit credinţa, de ce nu mai vin oamenii la biserică? El îmi 
răspunse: Nu! credința nu sa slăbit, dar nu mai e din zece 
una. Daia nu vin oamenii la biserică, cu toate că avem preot 
bun și cântăreţ care cântă frumos, fiiindcă n'au cu ce să se 
îmbrace unii din ei şi li trebue şi lor o lumânare, de! ca omul“. 
Şi apoi cum spune un elev din Prahova — „preotul ca şi învă- 
ţătorul nu-i poate da țaranului mămăliga zilnică“ şi de vreme ce 
nu-i pot da, la ce să-l mai asculte! Aici părerile se deosebesc. Şi 
cei mai mulţi, declară că nu pot. Mai intăiu ca dânşii „sunt uneori 
într'o stare mult mai mizerabilă decât ţaranii“; apoi, dacă în- 
cearcă să-și îndeplinească misiunea de îndrumători spre bine a 
poporului, se ridică împotrivă-li proprietarul sau arendașul, pri- 
marul, cârciumarul; în sfârşit ori cât i-ar vorbi „taranul tot ce 
ştie face“. Alţi elevi afirmă însă că preotul şi învățătorul nu-şi 

împlinesc datoria, nu fiindcă nu ar putea, „dar fiindcă sunt şi 
oameni şi ca ori şi care îşi caută interesul lor“. Ei sunt „oamenii 
proprietarului“ ; ei „caută să închirieze cât mai mult pământ, 
cu un preţ foarte mic, tot de țaran saracul“; ei îşi zic „ce-mi 
trebue mie să mă amestec în daraverile lor? Am leafă, pă- 
mânt, îmi văz nene de treabă“. „Acum“ — spune un Prahovean 
— „învățătorii nu se mai ocupă de copiii ţaranului, ci caută să 
facă politică şi afaceri; învățătorii dela mine ştiu numai să pue 
intrigi printre oameni, să făurească fel de del de comploturi, 
să se distreze și să beâ“. 

A tăgădui, după cetirea celor de mai sus, că în satele 
noastre domneşte o obştească și adâncă nemulţumire, o bănu- 
ială desăvârșită împotriva a tot ce nu este țaran şi o ură pă- 
timaşă împotriva „boierului“, dându-se acest nume arendașului 
sau proprietarului oricare ar fi origina lui, ar fi a închide ochii 
spre a nu vede şi a-și astupâ urechile pentru a nu auzi. 

Această mărturisire a câtorva băieţi dela 15—20 ani con- 
stitue pentru mine un document mai preţios decât un nomol 
de procese-verbale de cercetare. Intr'insa găsim icoana fidelă 
a sufletului țărănimii noastre, cam surexcitat poate de răscoale, 
dar încurajat de ele să spună ceea ce gândește, lucru ce nu 
Par fi făcut altfel. 


5. Albăstrimea satelor. 


Inţeleg sub acest cuvânt pe preoți, învăţători, primari, 
perceptori şi notari. 

Aceştia sunt aproape toţi fii de ţarani, mai adesea fii de 
fruntaşi. Prin origine şi întăia creştere sunt ţarani, au aceleași 
aplecări, tendinţi, aspiraţiuni şi idealuri ca țaranul şi se deose- 
besc de ei mai cu seamă prin faptul că au pofte şi aspiraţiuni 
mai mari. 

Preoţii de astăzi, afară de puţine excepţiuni, sunt ieşiţi 
din seminare. Cei mai mulţi din ei s'au făcut preoţi, nu fiindcă 
aveau vocaţiunea preoţiei, dar fiindcă o socotiau folositoare ca 
carieră; ei o şi exercită ca o profesiune, nu ca o vocaţiune. 
Mi-a fost dat să cunosc mai mulți preoți de sate cu desăvârşire 
atei, iar alţii cari profesează pe faţă idei socialiste. 

In cât priveşte acţiunea lor în chestia ţărănească, este fapt 
neîndoielnic că sunt trup şi suflet cu ai lor, cu ţaranii. Din an- 
cheta d-lui C. Banu, reprodusă mai sus, s'a văzut spiritul ce 
domneşte în întăiul seminar al ţării. 

Dacă preoţii de sate în deobşte împărtăşesc întocmai aceleași 
aspiraţiuni cu întreaga țărănime, prudenţa îi împiedecă să îm- 
pingă în deobşte pe ţarani la acte de violență. Ei vor cunoaşte 
şi vor acoperi scopurile ţaranilor, dar numai prin excepţiune se 
vor găsi preoţi în fruntea tulburătorilor sau împingând la răs- 
coală. 

Ca element de ordine se poate contă pe ei numai în cazuri 
cu totul excepţionale: de obiceiu au puţină influenţă în sat. 

Un fapt jalnic, dar pe care fiecare Român este dator să-l 
constate și-l releveze pentru a împinge la îndreptarea lui, că este 
groaznica inferioritate a clerului României libere cu clerul ro- 
mân din Bucovina supusă Austriei şi cu acel din părţile Un- 
gariei locuite de Români. Acolo elementul caruia i-se datoreşte 
mai cu samă pastrarea simţimântului de neam, care a lățit 
cultura şi contribue zilnic la moralizarea poporului român și la 
îmbunătăţirea stării sale economice, este clerul român. Acolo 
el conduce poporul, aici el nu are nici o înrâurire, 

Invăţătorii, ieşiţi din acelaş mijloc ca preoţii, împărtăşesc 
aceleaşi aspiraţiuni: ţin cu ţaranii preeum este firesc şi nădăj- 
duesc într'o împroprietărire cât de largă. Trebue să recunoaștem 
insă, spre lauda lor, că ei de obiceiu sunt oameni prudenţi cari 
ascund aceste aspiraţiuni cu îngrijire şi nu împing la violenţe. 

Mai cu samă acţiunii învăţătorilor trebuie atribuit frumos 
succes al băncilor populare; mişcarea pentru înfiinţarea lor a 
fost condusă aproape excluziv de ei şi ea înseamnă un pas 
urieş în desvoltarea economică a țaranului român, 

Trebue să recunoaştem însă că nu toţi învățătorii dau ţa- 
ranilor sfaturi înțelepte; pe alocurea ei, uitând marea răspun- 
dere ce o au, unii cu bună credinţă, se lasă a fi târâţi de nerăb- 
darea de a vedea schimbată soarta clasei din care fac parte, 
aţâță nemulțămirea ce fierbe în inima oamenilor, prin cuvinte 
nechibzuite sau prin lăţirea în obştie de idei neînţelese, nemis- 
tuite şi primejdioase. 

Alţii, aţăţă şi ei nemulţămirile ţărănimii, insă cu rea cre- 

dinţă, cu nădejdea ascunsă ca, proprietatea mare dispărând, să 
se facă ei povăţuitorii turmei sătenilor inculţi spre câştigare de 
vază şi de dobândă. Aceştia sunt oameni primejdioşi, a căror 
purtare trebue priveghiată cu îngrijire. Din fericire ei alcătuesc 
numai excepţia. 

Mai mulţi agenţi provocatori se găsesc printre primari şi 
notari. Este bine înţeles că nu vorbesc aici de primarii ţarani: 
aceştia sunt fruntaşi ca toţi fruntaţii despre cari am vorbit mai 
sus. Vorbesc de acel primar care sa întors în satul său după 
ce a fost subofițer în armată sau funcţionăraş la oraș şi care 
sintoarce în satul părintesc sau se stabileşte într'un sat oareşcare 
după ce s'a contaminat cu:toate viţiile şi după ce a învaţat 
arta de a săvârşi cu meşterie toate abuzurile. El nu întârzie 
să-şi facă partid în sat, fie că câștigă favorul câtorva fruntaşi, 
fie că capătă, prin manopere fără scrupul, sprijinul proprieta- 
rului sau acel al arendaşului. La cea dintăi alegere îşi pune 
candidatura şi este ales prin sprijinul unora sau al altora. Odată 
primar, are grijă să-şi vândă serviciile proprietarului sau aren- 
daşului și înşală şi pe proprietar sau arendaș şi pe ţarani. Pe 
aceştia îi împilează şi-i maltratează în interesul boierului spre 
a se face bine venit de acesta, dar faţă de oameni are grijă să 
se facă că nu de bună voie îi calcă astfel, ci silit din poronca 
subprefectului la care boierul are trecere. 

Adesea întrun sat sunt doi sau mai mulţi indivizi de 
această specie. Unul se află obișnuit la putere, primar, iar cela- 
lalt este în opoziţie, fără slujbă. 

Acel în opoziţie, pentru a-şi mări partidul, are grijă să ieà 
cu sârguință apararea drepturilor oamenilor. Când, ceea ce 
se întâmplă destul de des, candidatul la primărie în opoziţie 
are crâşma lui, sub numele lui sau sub nume interpus, o ase- 
mene crâşmă alcătueşte şi un fel de club politic, în care se 
emit niște teorii şi niște ştiri a cărora absurdidate întrece orice 
margine, dar cari toate pleacă dela acelaş punct: pământul 
trebue să fie al ţaranilor. 

Şi ma: rău decât primarul este de obiceiu notarul care de 
obiceiu are aceleaşi origine şi acelaş trecut dar, fiind mai slab, 
mai Sărac, acţiunea lui se exercită mai în umbră. 

Unii din perceptorii Statului intră în cele două categorii 

de mai sus. Această albăstrime care poartă haine deosebite de 
acele ale ţaranului, cu obiceiuri şi moravuri deplorabile, veşnic 
în contact cu țărănimea, are asupra ei o înrâurire din cele mai 
perverse: țărănimea n'are nimic bun de învăţat dela ei, căci 
afară de o inteligenţă destul de vie tot într'înşii este vițios şi 
putred. 

Această clasă de oameni are interes ca proprietatea mare 
să fie distrusă, căci dispărând proprietarul, disparând arendașul, 
şi ţaranul în starea lui de înapoiere nefiind în stare să se con- 
ducă singur, ei ar fi conducătorii indicaţi ai ţărănimii, ei ar fi 
viitorii stăpâni ai satelor. Această perspectivă de pradă bogată 
şi de stare cu vază a fost pricina celor mai multe instigaţii. 


6. Influenţa oraşelor. 


Dela răsboiu încoace s'au înființat treptat cuiburi de pro- 
pagandă socialista în cele mai multe oraşe din ţară. Puţine 
sunt acele la cari nu se găsește câte un avocat, câte un me- 
dic sau câte un prefesor care să nu facă, în chip mai acoperit 
sau mai deschis, profesiune de socialism. Unii din ei sunt oameni 
foarte de ispravă, pătrunşi de o sinceră şi caldă iubire: pentru 
omenire, convinşi de adevărul teoriilor ce le propagă, dar cu 
atât mai primejdioşi cu cât sunt cu desăvârşire nepractici. 

Alţii sunt nişte speculanţi fără de rușine, cărora socialis- 
mul și poporanismul li servesc de mască pentru camăta cea 
mai rușinoasă, pentru traficurile cele mai murdare şi de pâr- 
chie pentru a mulţămi o sete cu totul nejustificată de putere 
şi de vază. 

Dela ei, prin clienţii şi prin elevii lor, pleacă în tot judeţul 
o puternică și activă propagandă, îndemnând pe ţarani la îm- 
potrivire în faţa abuzului, la lucrare energică şi fără teamă. 
pentru a obține dreptatea şi pământul de care au nevoie, lu- 
minându-i asupra puterii lor şi arâtându-li ceasul izbânzii ca 
foarte apropiat. In cele mai multe oraşe aceste căpetenii sunt 
ajutate în acţiunea lor de cătră asociaţiunile de meseriași în cari 
au numeroși adepți. 

De aici, dela aceste asociaţiuni, pleacă zilnicile instiga- 
țiuni cătră soldaţii sub steag și cătră rezervişti, să nu se su- 
pună ordinilor şefilor şi să nu tragă în fraţii, în părinţii lor la 
prilej de răscoală. Această propagandă ce, din pricina organi- - 
zaţiunii noastre militare, se poate controlă numai foarte cu greu, 
este foarte intensivă şi continuă. 

In anii din urmă a venit'să s'adauge la aceste elemente 
de aţâţare, încă unul, ştudenţii. La noi, ca ìn toate ţările, stu- 
denţii au alcătuit un element de desordine. Impinşi de pletora 
de viaţă firească tinerimii, s'au entusiasmat pe rând, dar tot- 
deauna în chip excesiv, de toate ideile cari li păreau frumoase, 
generoase şi mai ales naţionale. Partidele politice, rând pe rând, 
s'au servit de această exuberenţă pentru a spori numărul ma- 
nifestanţelor, când unul sau altul credea că, prin scandal pe uli- 
tile Bucureştilor, ar puteă răsturnă dela putere sau sgudui si- 
tuaţiunea guvernului alcătuit de partidul potrivnic. 

Numărul ştudenţilor, mai cu samă la universitatea din Bu- 
cureşti, sporind din zi în zi, ei incepură să-şi deA samă de pu- 
terea lor (mai ales faţă cu cruțarea exagerată a guvernelor cari 
aveau a reprimă tulburările provocate de ei) şi începură a nă- 
zui la jucarea unui rol politic. Din nenorocire se găsiră profe- 
sori cari să încurajeze asemene năzuinţi şi să îndemne pe stu- 
denţi la mișcări de stradă. Ni-a fost dat să vedem, în cursul 
iernei trecute, când erà la putere cel mai slab guvern ce l-a avut 
vro-o dată România, întreaga garnizoană a Bucureştilor con- 
semnată două luni de zile în şir, pentru a împiedecâ ca ştu- 
denţii să nu răstoarne guvernul. 

Chiestia ţărănească nu putea să nu înflacareze inimile 
atât de gata la insuileţire ale ştudenţimii, cu aţât mai mult că 
nu lipsesc între ştudenţi fiii de ţarani. Această pornire, gene- 
roasă de altmintrelea, a făcut din mulţi din ei instrumentele 
inconștiente ale unor agitatori interesaţi şi propagatorii unor 
teorii cari nu pot fi nici spre binele ţării nici spre acel al 
țărănimii. 

Fapt este că ştudentul ca agitator este un factor de tul- 
burare care a apărut de doui trei ani la sate şi de care nu este 
permis să nu se ţină socoteală. 

7. Influenţa revoluţiei ruseşti asupra spiritului ţărănimii 
române. 


Starea în care se află Rusia este o stare de revoluţie în 
permanenţă. Printre alte revendicări lu ordinea zilei în Rusia 
sunt acele ale țărănimii care, ca şi a noastră, cere pământ. Ex- 
cesele agrare in Imperiul vecin se ţin lanţ, ele se pot opri nu- 
mai prin forța armată. 

Propaganda revoluţionară printre ţarani, in Rusia, este 
opera unor societăţi organizate cari lucrează in chip metodic, 
cn scrisul şi cu graiul. Numai cine n'a voit să vadă n'a văzut 
la noi unele manuscrise tipărite in Basarabia, cu caractere ci- 
rilice, toate chemând pe ţarani la luptă pentru a cuceri pământ. 
Ele au circulat mai cu samă in judeţele Iași, Fălciu şi Vasluiu, 
dar au ajuns pănă in București. Apoi, cu toată paza graniţii 
Prutului de cătră Ruși, între ţaranii de pe imbele maluri există 
comunicaţiuni zilnice cari scapă oricărei privegheri. Cele ce 
sintâmplă la ţară, in unele provincii ale Rusiei, nu pot să nu 
fie aduse la cunoștința ţaranilor basarebieni, incă mărite și de- 
naturate prin departare. De altmintrelea nici Basarabia nu este 
cruţată de propaganda revoluţionară; și aici țaranii cer pământ, 
Cate le află ţaranii basarabieni, fie ştiri din interiorul Imperiu- 
lui, fie îndemnări de a instigatorjlor locali, le află dela Basa- 
rabieni ţaranii noştrii de pe malurile Prutului şi vestea, in- 
trun timp mai lung sau mai scurt, ajunge pănă la munte şi 
pănă peste Milcov. 

Veştile şi indemnurile la răscoală venite de peste Prut 
n'au produs incă nici un efect la noi. 

Exemplul celor petrecute în provincii depărtate din Rusia 
nu poate fi primejdios pentru ordinea publică la noi câtă vreme 
nu izbuhnesc tulburări serioase in Basarabia, dar producerea 
unor asemenea tulburări peste Prut ar alcătui pentru liniştea 
publică in România o primejdie din cele mai vajnice. 

CARTEA V 


Criza și mijloacele pentru a înlătură primejdia pentru viitor 


CAPITOLUL 1 
SIMPTOMELE PREMERGĂTOARE 


1. Tulburările din primavara anului 1888 în judeţele din 
împrejurul Capitalei. 


Simptomele unei stări de nemulțămire a ţărănimii erau 
“vederate pentru oricine trăiă în atingere zilnic cu ţaranul şi-şi 
dăduse osteneală să urmărească chestiunea cu bagare de samă. 
Dar această nemulţămire erà mai mult latentă și nu arată nici 
un semn că ar putea da loc la tulburări; surprinderea fu deci 
mare când se auzi că satele din judeţele Ialomiţa şi Ilfov s'au 
răsculat, s'au dedat la devastarea averilor arendaşilor moșiilor 
pe care erau aşăzaţi și că răscoală se lăţeşte întinzându-se şi 
şi în Prahova şi ameninţă a luă proporţiuni primejdioase. Tul- 
burările izbuhnise cănd erà încă la putere guvernul liberal al 
lui Ion Brătianu, dar acesta căzând după două sau trei zile, 
sarcina reprimării răscoalei incumbă noului guvern care fusese 
încredinţat grupului junimist. 

Represiunea se fácù mai ales de trupe aduse din Moldova; 
sânge curse relativ puţin, dar ţaranii din acele sate ţin şi astăzi 
minte de bătăile ce le suferiră cu acel prilej. 

Pricinile pentru cari se răsculase,ţaranii, erau: 

Administraţie rea şi jacaşă; 

Greutatea învoielilor şi speranţa de a capată altele mai 
“uşoare, între altele dijma din zece una; 

Lipsa de pământ al lor şi speranța ca prin răscoală vor 
puteâ obţine. 

Dacă aceste pricini, mărturisite de ţarani, existau fără în- 
doieală, mai eră încă una pe care o tăceau: instigaţiunile. 

Răscoala în realitate eră pusă la cale de elementele ex- 
treme cele mai nescrupuloase şi mai însetate de putere, ale 
opoziţiei unite pentru răsturnarea guvernului lui Brătianu, şi 
«cari nu se dăduse înapoi de a recurge la ajutor străin. 

Bine înţeles că nu se poate face amintirii căpeteniilor opo- 
ziţiei unite, Lascar Catargiu, Dumitru Brătianu şi Gheorghe 
Vernescu injuria de a crede măcar un moment ca ei să fi par- 
ticipat la asemene uneltiri cari cu drept cuvânt au fost carac- 
terizate ca fiind o crimă de Stat. 

Trebue observat că judeţul în care răscoalele din 1888 
fură mai: violente fù Ialomiţa, adică unul din cele mai puţin 
populate, acela în care aveau ființă învoielile cele mai prielnice 
ţărănimii, care în deobște erà şi este mai bogată, mai sănătoasă 
«decât aiurea. 


2. Tulburările. din primăvara anului 1889 în Moldova. 


Elementele socialiste din Moldova văzând uşurinţa cu care 
se răsculase ţaranii bogaţi ai unor judeţe din Țara Românească, 
se încercară, în iarna următoare, să aţâţe, în judeţele Iaşi, Vasluiu, 
Roman şi Bacău o mişcare la feliu printre ţaranii în deobşte 
saraci ai acelor ţinuturi. Ţaranii unor comuni din acele judeţe 
începură să se miște şi să ceară pământ, amenințând că dacă 
nu li se dă au să-l ieà și, trecând dela vorbe la fapte, intrând 
pe alocurea cu plugurile în pământurile proprietarilor. 

Mişcarea fu potolită prin timitere de trupe străine de lo- 
calitate care fură încuartiruite în satele unde fusese tulburări. 
Vărsare de sânge nu se făcu, dar soldaţii se făcură vinovaţi de 
fel de fel de excese, se zice în urma ordinelor şefilor lor şi a 
administraţiei. 

Asemenea este incontestabil că în multe locuri, spre a 

mulțămi pe țarani, li se făgădui de cătră prefecţi și subprefecţi 
că li se va da pământ, fără însă a se specifică totdeauna în 
chip lămurit că acest pământ urmă să fie dat, cu plată, pe 
moşiile statului. Această lipsă de claritate făcu pe mulți ţarani 
să creadă că guvernul recunoaşte că au drept la pământ pe 
moșiile pe cari sunt aşăzaţi şi li va da pământ din trupul lor. 


3. Tulburările cu prilejul aplicării legii maximului în 
primavara anului 1894. 


Succesul opoziţiei unite care, la Martie 1888, izbutise 
printr'un scandal de stradă să răstoarne regimul lui Ion Bră- 
tianu, uzat prin douisprezece ani de putere, a fost de atunci 
pentru toate partidele în opoziţie un îndemn care le ademeniă 
să încerce acelaș mijloc spre a reveni la putere. El fi incercat 
la Aprilie 1893 pentru a răsturnă guvernul conservator pe te- 
meiul legii maximului taxelor comunale, dar fără succes. Ele- 
mentele extreme ale opoziţiei insă nu se dădură rămase şi, în 
iarna următoare, prin ziare şi prin propagandă de viu graiu, 
începură o vajnică agitaţiune în potriva aplicării acelei legi în 
comunele rurale. Prin denaturări meşteşugite ale textului legii, 
se arătă sătenilor că ei, de acum înainte, aveau să plătească 
taxe mari nu numai pentru toate obiectele de hrană şi de îm- 
brăcăminte, dar chiar și pe copii. Spre a li se dovedi acest de 
pe urmă punct li se cetiă articolul privitor la copii de pe actele 
stării civile, punându-se însă accentul pe a doua silabă în loc 
de întăia. Alţi agenţi provocatori, mai puțin scrupuloşi, awuse 
grijă să se înarmeze cu broșuri tipărite ad-hoc de ei și cu cuprins 
cu totul fantastic. 

Aceste uneltiri fusese ușurate de purtarea ineptă a unora 
din prefecţi cari, ştiind că opoziţia care caută prilej de tulburări 
asupra acestei chestiuni, dăduse ordin subprefecţilor să silească 
consiliile comunale să voteze aceste taxe fără de veste, adesea 
noaptea, în localul subprefecturii unde fusese convocate. Această 
procedare stupidă avu ca urmare să stârnească şi mai tare bă- 
nuiala oamenilor ce fusese deşteptată de larma făcută de agenţii 
opoziţiei. 

La aceste ațâțări veni să sadaoge nemulțăämirea crâşma- 
rilor în potriva legii care permiteà comunelor să pună pe băuturi 
taxe cu mult mai mari decât acele existente. Țaranii din ju- 
dețele Tecuciu, Tutova, Fălciu şi Bacău se dădură la fel de fel 
de 'neorândueli, bătând pe primari, pe consilierii comunali, chiar 
pe magistraţii cari venise să facă instrucţia întăielor desordini, 
Şi atacară escorta unui prefect care venise să-i liniștească, 
silind-o să tragă în apărare. 

Se trimiseră, în părţile unde se produsese neorânduielile, 
trupe pentru a potoli pe țaranii cari îşi pierduse cu totul cum- 
pătul. In câteva locuri fură morţi şi răniţi; tulburarea se potoli 
în sfârşit prin arestări în masă și bătăi înfricoşate. 

Ţărănimea dăduse, prin aceste neorânduieli, o nouă do- 
vadă despre nemulțămirea şi nervozitatea ei, despre uşurinţa 
cu care se poate ademeni la tulburări prin oglindirea unor răle 
chiar imaginare. Partidele nu se alarmară de loc de aceste simp- 
tome; se urmă față de dânsa acelaş sistem ca în trecut. 


4. Tulburările din toamna anului 1900, în urma 


aplicării legii asupra constatării şi perceperii taxei de 
consumaţiune pe ţuică. 


Guvernul junimist dela 1900, printre măsurile ce le luă 
pentru a face față jalnicei situaţii financiare, prezintă Parlamen- 
tului un proiect de lege pentru înființarea unei taxe de consu- 
maţiune de 5 bani de grad centesimal și decalitru pentru alcoo- 
lorurile fabricate din fructe. Deşi atenţiunea guvernului fusese 
atrasă asupra primejdiilor la cari dădeau loc articolele 10 şi 11 
din lege cari prevedeau, cel dintăiu că: „pentru alcoolurile din 
fructe aflate în fermentare la promulgarea legii, taxa de 5 bani 
pe grad se înlocuieşte cu o dare de 20 bani de fiecare decalitru 
de borhot“; iar cel de al doilea scuteà de taxă aceleaşi alcoolu- 
rile fermentate, în ființă la promulgarea legii „pănă la cantitatea 
de 30 decalitri“. Camerele votară legea care fù promulgată la 
8 Octomvrie. 

Articolele 10 şi 11 alcătuiau o nedreptate cătră acei pro- 
ducători de alcool de fructe la cari se găsiă încă borhot faţă de 

acei Cari apucase să transforme borhotul în ţuică, apoi întreaga 
lege erà rău chibzuită, redactată cu cea mai mare uşurinţă şi 
de natură a da loc la fel de fel de interpretări greşite. 

Măsurile de constatare începură chiar a doua zi după pro- 
mulgarea legii, adică la 9 'Octomvrie, controlorii şi perceptorii 
începură să între cu coturile în borhotele ţatanilor, fără ca mi: 
nisterul de finanţe să fi gândit măcar să alcătuiască un regu- 
lament de aplicare al legii: 

~ 'Țaranii, dela început, se arătară gata să se împotrivească 
măsurilor de constatare. 

In judeţul Râmnicul-Sărat, controlorii amenințați chemară 
administraţia în ajutor, iar aceasta, în faţa împotrivirii făţişe și 
a cuvintelor amenințătoare a ţaranilor dela Buda, chemă în 
ajutor armata. Soldaţii fiind primiţi cu lovituri de pietre şi de 
ciomag şi comandantul lor căzând rănit, făcură uz de arme; 3 
tarani căzură morţi și 7 răniţi. 

Tulburările se întinseră în Buzău şi Prahova. La Pârscov 
(Buzău) avu loc altă ciocnire sângeroasă, în care căzură un mort 
şi mai mulţi răniţi din partea taranilor, iar mai mulţi ofiţeri 
fură răniţi. Controlorii fură maltrataţi în mai multe locuri. Ne- 
mulțămirea erà mare şi în Olt, Argeş, Dâmboviţa, Vâlcea, în 
toate judeţele unde fabricaţiunea ţuicii are o însemnătate mare, 
dar ordinea fù mănţinută fără vărsare de sânge. 

In Gorj ţaranii se răsculară în mai multe comuni; la Go- 
dineşti armata fù silită să tragă, rânind mai mulţi ţarani. 

Liniştea se restabili în urma aducerii de trupe în sate. La 
Gura Caliţei (Râmnicul Sărat) taranii dedându-se la amenințări, 
satul fù ocupat de trupe și oamenii bătuţi fără milă pănă la 
sânge. 

Ministrul de finanţe alcătui un regulament de percepere 
care ţinea samă pănă la un oareșicare punct de nemulțămirile 
produse. 

Când guvernul fù interpelat la Senat asupra cruzimilor 
comise de trupe la Gura Caliţei, ministrul de răsboiu răspunse 
că se miră de cazul ce se face de acele bătăi, bataia fiind în 
tradiţiunile noastre şi fiind o dovadă de vitalitatea neamului. 

CAPITOLUL II 
CRIZA 


1. Inceperea tulburărilor la Flămânzi şi lăţirea lor în toată 
Moldova în primavara anului 1907. 


Intinderea arenzilor trusturilor jidoveşti din Nordul Mol- 
dovei asupra întregii țări alarmase cu drept cuvânt pe toţi acei 
cari urmăriau mai de aproape desvoltarea chestiunii ţărăneşti. 

Cercul de fier în care trusturile strângeau pe ţaranii mo- 
şiilor ce le ţineau în arendă, scumpirea cumplită a chiriei lo- 
cului de arătură şi de păşune şi totodată micşorarea întinderii 
pusă la dispoziţia ţaranilor sporise nemulțămirile acestora întrun 
chip îngrijitor. Prefectul unuia din judeţele cele mai bântuite de 
trusturi venise în repeţite rânduri la București spre a lămuri 
Ministerul de Interne asupra mărimii şi iminenţii primejdiei la 
care eră expusă liniștea publică în judeţul lui. Dar guvernul, 
slab cu desăvârşire şi a cărui întreagă bagare de samă eră ab- 
sorbită de disensiunile partizanilor şi de lupta pentru prepon- 
derenţa in partid între boieri şi neboieri, nu crezu de cuviință 
să ieă vre-o măsură. La sfârşitul lunii Fevruarie 1907, ţaranii de 
pe uriaşa moşie Flămânzi, a erezilor fostului Domn al Moldovei, 
Mihaiu Sturdza, ţinută în arendă de Jidovul Moache (Marcu) 
Fischer, inițiatorul şi organizatorul trusturilor, începură a se 
strânge și a ţinea un limbagiu ameninţător. Ei cereau învoieli 
mai ieftene pentru locul de arătură şi de imaş şi încetarea jafu- 
rilor şi sâcâituirilor zilnice, măsură şi socoteală dreaptă. 

Autorităţile se transportară cu trupe la faţa locului şi, prin 
prezența soldaţilor, mănţinură populaţia dela Flămânzi în frâu. 
Dar mișcarea nu. întârziă să se întindă la alte moşii ţinute în 
-arendă de trustul Fischer sau de celelalte trusturi jidoveşti. Ţa- 


www.dacoromanica.ro 


612 


ranii devastară cancelariile, hambarele, casele mai multor moşii 
şi maltratară pe funcţionarii arendașilor cari o luase la fugă de 
cu vreme, Se mai trimiseră alte trupe, dar cu ordinele cele mai 
severe de a nu trage în ţarani. 

Mișcarea se întinsese şi în judeţul Iaşi când se trimiseră 
toate trupele disponibile. Pretudindeni ţaranii cereau ieftenirea 
pământului de arătură şi a. imaşului şi socoteală dreaptă. 

Pretutindeni erau devastate prăvăliile dela sate a jidovilor 
cari fugiau la oraşe. 

In acest moment „ştudențimea universitară“ lansă un ma- 
nifest în care se justfică răscoala taranilor, se arată îngrijire din 
pricina trimiterii de trupe pentru a o potoli, se protestă impo- 
triva măsurilor luate şi declară că va luptă din răsputeri spre 
a face să se deà dreptate cererilor ţaranilor. 

In comunele răsculate din judeţul Iaşi se arestase tot atunci 
trei ştudenţi besarabieni și unul dela Universitatea din Iaşi, sub- 
acuzare de agitație; în urmă însă, constatându-se nevinovăția lor, 
fură eliberaţi. 

In ziua de 1 Martie, pe când se află în Podul Iloaei, tår- 
guşor aproape excluziv locuit de Jidovi, comisia de recrutare 
şi unde eră staționat un escadron de roșiori, țarani din împre- 
jurimi devastară şi pradară aproape tot târgul. Faptul că această 
devastare se făcea cu toată prezenţa unui escadron de cavalerie, 
este de natură a ne face să ne îndoim de destoinicia acelor 
care-l comandau sau de claritatea instrucţiunilor ce le aveau. 

Mișcarea tot păreă îndreptată mai în special împotriva Ji- 
dovilor; se devastară cu desăvârşire târguşoarele Bivolari şi Ţi- 
ganași, mulţi Jidovi fură maltrataţi; dar moarte de om nu se 
făcu nicăiurea. Neorânduieli izbuhniră în deosebite puncte din ți- 
nuturile Suceava, Dorohoiu şi Vasluiu, lăţindu-se din ce în ce 
în fiecare regiune. 

In laşi domniă o teamă mare ca ţaranii să intre în oraş 
şi să se apuce de devastări; se trimiseră toate trupele disponibile. 
Jidovii refugiaţi de pretutindeni în oraş măriau încă panică. 

Se încercă şi devastarea Târgului-Frumos, dar aici armata 
interveni cu energie şi, cu toate că nu se vărsă nici o picătură 
de sânge, ordinea fu restabilită și mănţinută. 

La 5 Martie un mare număr de ţarani intră în oraşul Bo- 

toşani şi, unindu-se cu populaţia mahalalelor, începu să de: 
vasteze casele mai multor arendaşi şi prăvăliile jidoveşti. Ar- 
mata care aveă ordin să nu tragă, fu atacată cu pietre şi cu 
ciomege, un maior de vânători fu rănit. Atunci jandarmii ru- 
rali traseră în mulţime, ucizând patru oameni şi ţaranii se îm- 
prăștiară. 

Camera votă în aceeaş zi concentrarea rezerviştilor. 

Agitaţia cuprinse şi ţinuturile Fălciu şi Roman. Cererile 
taranilor de aici erau aceleaşi ca ale ţaranilor din Ţara de Sus: 
ieftenirea fălcii de arătură şi a imașului şi socoteală dreaptă. 
Pretudindeni casele arendașilor erau devastate, registrele rupte, 
funcţionarii lor bătuţi. Toate orăşelele din Moldova de Sus erau 
acum devastate, autoritate nu mai există nicăiure. 

Tulburări izbuhniră în Neamţu şi în Bacău, târguşorul 
Buhuşi fu devastat. 

Țaranii pătrunseră în Vasluiu, încunjurară palatul admi- 
nistrativ şi atacară pe ofițerii cari voiau să-i Jiniştească. Ofițerii 
traseră focuri de revolver în aparare, iar trupa din regimentul 
Cantemir No. 12, din Bârlad, ai cărui rezervişti dăduse dovezi 
de indisciplină cu prilejul încazarmării lor, refuză să şarieze 
pe tarani; maiorul care o comandă, refugiat într'o casă parti- 
culară, aşteptă timp îndelungat pănă când o companie vine 
să-l libereze. 

La Blăgeșşti (Bacău), în ziua de 6 Martie se produse o în- 
căerare între ţaranii răsculați împotriva noului arendaş, care 
urcase preţurile şi escorta procurorului venit ca să-i liniștească ; 
cad 5 morţi şi mai mulţi răniţi. Fapt demn de a fi notat, printre 
soldaţii cari au tras sunt oameni din Blăgeşti, unul din ei, după 
ce taranii sunt puşi pe fugă, vine să ceară comandantului 
voie să meargă să îngroape pe tatăl său, împuşcat de focurile 
soldaţilor. 

Neorânduielile se întind şi in judeţele Tecuciu şi Putna; ta- 
ranii încep a se adună în chip ameninţător şi în Covurluiu. In 
Dorohoiu, Vasluiu, Neamţu tulburările devin generale. Jidovii 
sunt pretutindeni maltrataţi, se începe a se devastă şi locuinţile 
proprietarilor. 

Mai cu samă în judeţul Vasluiu țaranii se dădeau la ex- 
«ese şi la devastări chiar impotriva proprietarilor şi arendaşilor 

creştini cari ayeau învoieli mai grele; la Negrești, Munteni, Moara- 
Domnească, In judeţul Botoşani țaranii devastează curtea dela 
Hancea şi acea dela Salcea cu vasta gospodărie de acolo, cea 
mai frumoasă și mai perfectă din toată ţara, deşi ei nu au nici 
un motiv special de ură împotriva proprietarilor acelor moșii. 

Guvernul trimite regimente din Țara Românească în Mol- 
dova, dar slab şi neputincios, sfâșiat de lupte interne, terorizat de 
agitația studenţimii universitare și de aceà a societăţilor de 
muncitori, nu este în stare să ieă vre-o măsură mai energică. 
Trupele începură să tragă când erau atacate; căzură morţi și 
răniţi la Burdujeni, (Botoșani), la Siliştea (Suceava), la Băceşti 
(Roman), dar asemenea întâmplări erau acte izolate, nu se ur- 
măriă nici un plan bine definit. 

Neorânduieli izbuhnind în juteţul Tutova, nu mai rămânea 
la 8 Martie nici un judeţ din Moldova ferit de ele. 

Caracteristica lor este că deși ţarânii au savârşit devas- 
tări nu numai la: Jidovi, dar şi la creştini, au comis câteva fapte 
scârboase, dar n'au făcut macar un singur omor. 

Mişcarea devenise acuma aproape pur agrară, caracterul 
antisemit care predomină la început fiind cu totul covârşit. 
de caracterul agrar ce-l luase. In multe locuri ţaranii nu se 
mai mulţămiau să ceară pământ cu 25 lei falcea, ci îl cereau 
gratis și de veci. 


2. Tulburările se întind şi în Ţara Românească. Demisia 
guvernului Cantacuzino. Chemarea la putere a libera- 
lilor. Manifestul regal. Măsurile luate pentru poto- 
lirea răscoalei. Mobilizarea. 


Țaranii din Râmnicul-Sărat şi din Buzău dădeau semne 
vădite de nelinişte dela lăţirea în Țara de Jos a tulburătorilor 
din Moldova de Sus; lumea se aşteptă la răscoala lor când se 
auzi, în seara de 9 Martie, că rezerviştii din Teleorman, concen- 
traţi la Alexandria pentru a fi porniţi la Turnu-Măgurele, s'au 
răsculat, au pradat orașul dedându-se la cele mai grave excese, 
devastând pe toți Evreii din Alexandria şi maltratându-i, devas- 
tând casele mai multor arendaşi creştini, dându-li foc şi bătân- 

du-i apoi se întoarsese prin satele lor. A doua zi se auziă că 
izbuhnise desordini pe mai multe puncte a judeţelor Teleorman 
şi Vlașca, cu un caracter mult mai grav decât în Moldova. Pe 
lângă că se dădeâ foc conacurilor și magaziilor, ceea ce nu se ardeă, 
se fură sau se distrugeă,; şi dela început se săvârşiră mai multe 
omoruri. Țaranii strângându-se în bande mari, incepură să 
parcurgă amândouă judeţele, devastând, incendiind şi omorând. 
In Dolj, Olt, Prahova, Romanați răscoala erà iminentă. 

In asemene împrejurări, guvernului lipsindu-i forța morală 
şi energia trebuitoare pentru a potoli o mișcare care deveniă 
obștească, guvernul conservator demisionă la 2 Martie pentru a 
face loc unui minister liberal sub preşedinţia D-lui D. A. Sturdza. 

Prima grijă a noului guvern fu să deà, în mânele Regelui 
următorul manifest: 


In numele M. S. Regelui, 


„Chemaţi la guvern în împrejurările cele mai grele, cerem 
concursul călduros şi patriotic al tuturor, pentru restabilirea li- 
niștii, siguranţei şi păcii obşteşti. 

„Spre a îndestulă cereri drepte şi legitime, M. S. Regele 
a încuviințat a se luâ de îndată următoarele măsuri : 

„Să se desființeze taxa de 5 lei a legii pentru asigurarea 
în contra lipsei de porumb provenită din secetă. 

„Să se desființeze cu totul taxa Statului pe decalitru de 
vin, percepându-se numai ace pentru fondul comunal. 

„Pentru perceperea impozitului funciar asupra proprietăţii 
mici țărănești, venitul pământului să fie socotit intocmai ca acel 
al proprietăţilor mari. 

„Proprietăţile Statului precum și ale aşăzămintelor publice 
de binefacere şi de cultură naţională, să fie căutate în regie, 
sau arendate de a dreptul la ţărani. 

„Să se ieâ măsurile cele mai temeinice pentru a întări băn- 
cile populare, ca ele să poată ajută pe ţarani în arendări de moșii. 

„Măsurarea dreaptă a pământurilor date în invoieli și ră- 
fuirea cinstită a socotelilor agricole vor fi supraveghiate, pedep- 
sindu-se cu cea mai mare asprime măsurile şi răfuelile falşe. 

„Se va pregăti o lege pentru ușurarea învoielilor agricole. 

„Pământurile de cultură date în bani se vor plăti în bani. 
Invoelile de munci agricole vor arată feliul şi câtimea acestor 
munci, iar plăţile se vor răfui după preţurile obişnuite din timpul 
când munca se face. Munca agricolă cu care se îndatorează un 
cap de familie nu va întrece puterea acesteia. Pentru banii daţi 
înainte pe muncă sau pentru rămăşiți de munci plătite, nu se 
va luâ o dobândă mai mare de 10%, pe an; dobânda nu se va 
schimbă într'o reducere a preţului învoielelor, nu se va îngădui 
ca în învoielile agricole să se pună sarcini „pe nume“, ci sarcinile 
vor trebui totdeauna să fie proporţionate cu numărul de pogoane 
date fiecărui locuitor în învoială. 

„Pe moşiile arendate, ţaranii vor plăti pământurile închi- 
riate lor cu un spor de cel mult o treime peste valoarea acestor 
locuri după contractul de arendare. 

„Se va pregăti o lege pentru ca nici un arendaş sau tovă- 
răşie de arendași să nu poată ţineă în arendă mai mult de două 
moşii, cuprinzând împreună o întindere de 4000 hectare, fie 
arendarea directă sau indirectă, sub orice formă ar fi, fie prin 
rude, slujbaşi, sau persoane interpuse, 

„Se va pregăti o lege prin care se înființează dregătorii 
adminiștrative cari să reguleze şi să garanteze aplicarea legilor 
şi regulamentelor privitoare la învoielile agricole. 

„Se va pregăti o lege pentru înfiinţarea Cassei Rurale, spre 
a înlesni ţaranilor luarea în arendă şi cumpararea de proprietăţi. 

„Acestea sunt dorinţele M. S. Regelui şi ale guvernului Său. 

„In aceste zile de grea suferință obștească, rugăm pe toți 
Românii, de orice treaptă şi condiţie socială, să deă guvernului 
tot ajutorul ce este în putinţa lor pentru readucerea liniştei şi 
bunei rânduieli intemeiate pe dreptate. 

„Trebuie să intrăm în noul an agricol cu încredere în viitor 
şi cu muncă paşnică şi spornică. Neorânduielile nu pot trage 
după sine decât foamete şi sărăcie. 

„Guvernul își va da toate silinţile pentru ca legile să fie 
aplicate cu sfințenie şi pentru ca nedreptatea şi apasarea să 
fie înlăturate; dar guvernul este totodată hotărit a înfrână cu 
energie neorânduielile și a pedepsi cu asprime pe cei cari ur 
căută să se folosească de prădăciuni. 

„Bucureşti în 12 Martie“, Iscăliţi miniştrii, 

Miniştrii luară hotărârea să proceadă cu cea de pe urmă 
energie. Armata întreagă fu mobilizată şi răpegiunea cu care 
această operaţie fu îndeplinită umplu străinătatea de uimire. 
In multe puncte rezerviştii şi concediaţii părăsiră pe răsculați 
Şi încetară să devasteze pentru a se duce la cazarmă să îmbrace 
uniforma şi, odată uniformaţi, observară disciplina cea mai 
exemplară. 

Măsurile fără şir luate de guvernul căzut împrăștiese tru- 
pele în unităţi mici într'o mulțime de localităţi, fără a şti unde 
se află fiecare. Noul ministru de răsboiu fu silit să facă o ade- 
varată lucrare de descoperire a trupelor, cari fură distribuite în 
-chip mai raţional, atribuindu-li-se regiuni de acţiune bine definite. 
“Toate măsurile cerute de guvernul liberal Camerei conserva- 
toare fură încuviințate fără discuţie şi şefii conservatori făgă- 
duiră guvernului tot concursul lor pentru potolirea crizei. 

Aceste măsuri erau: 

Proiectul prin care se desființă taxa de asigurare împo- 
triva secetei de 5 lei pe an; 

Proiectul prin care se desființă taxa pe vin, afară de acea 
percepută pentru fondul comunal; 

Proiectul de lege pentru revizuirea recensământului, în 
sensul ca impozitul funciar al proprietăţii mici ţărăneşti să fie 
socotit întocmai ca acel al proprietăţii mari; 

Proiectul pentru suspendarea inamovibilităţii funcţionarilor 
administrativi şi polițienești; 

Proiectul prin care guvernul eră autorizat, cu aprobarea 
M. S. Regelui, să prelungească mandatele consilierilor comunali 
Şi Judeţeni, şi mandatele comisiunilur interimare; 

Suspendarea aplicării legilor pentru modificarea circum- 
scripţiunilor comunale. 

Deputaţii proprietari erau atât de înspăimântați de izbuh- 
nirea la care nu se așteptau, cu toate semnele ei prevestitoare, 
în cât începuse însuşi să vorbească de concesiuni şi de reforme 
serioase. 

Şi situația se agravă din zi în zi. Pe lângă că în Moldova 
taranii din Ţara de Sus nu dădeau încă semne de liniştire, în 
“Țara de Jos se dedau la desordini mult mai grave. Armata fu 
silită să intervie cu energie şi să tragă la Negreşti, în mai multe 


www.dacoromanica.ro 


618 


localități din judeţele Putna și Tecuciu, la Huşi, pe stradele Ga- 
laţului. 

Răscoala izbuhni în judeţele Buzău şi Râmnicul-Sărat. 
Oraşul Râmnicul-Sărat, din cauza lipsei de deciziune a autori- 
tAţii militare, fu în parte pradat de ţarani, Cazură morţi și râniţi, 
Buzăul fu ferit de aceeaş soartă prin măsuri mai energice, dar 
şi la barierile lui sângele curse. 


3. Tulburările ating paroxismul lor în judeţele Viaşca, 
Teleorman, Olt, Romanați, Dolj şi Mehedinţi. Represiunea 
şi potolirea întregii mişcări. 


Dar mișcarea avea un caracter cu deosebire selbatec în 
judeţele Vlașca și Teleorman şi mai ales în Olt şi în acele ol- 
tene de-a lungul Dunărei. 

In Vlașca, la Stănești, din cauza lipsei de destoinicie a 
ofiţerilor, o companie teritorială din regimentul local refuză să-și 
facă datoria: unul din ofițeri fu măcelărit, de răsculați, celalalt 
greu rănit. Bande de țarani din Vlașca, uniţi cu alte bande din 
Teleorman, se încercară să sapropie de Capitală, dar fură go- 
nite şi împrăștiate cu tunul. Aproape toate conacele din Teleor- 
man şi Olt fură distruse, mulţi arendași şi servitorii lor fură 
uciși, în unele locuri țaranii se dădură la acte de cruzime. Ca- 
racterul mişcării erà deosebit de acel din Moldova. Ţaranii ce- 
reau pământ şi ușurarea învoielilor, dar pe lângă că ei comiteau 
orori de cari rămăsese străini Moldovenii, erau semne vădite 
de uneltiri culpabile şi de organizaţie. 

In Vlaşca tulburarile izbuhnise în aceaş zi în cea 
mai mare parte a comunelor, ceea ce nu s'ar fi putut întâmplă 
fără înţelegere prealabilă şi deci fără organizare. Ţaranii, în multe 
locuri, se răsculase şi se dăduse la excese cu credința că sunt 
îndemnați la asemenea urmări de cătră autoritatea cea mai înaltă. 
Agitatori necunoscuţi umblau călări din sat în sat zicând ta- 
ranilor: 

„Oameni buni, Regele a murit, Regina a hotărit să 
se împartă toate moşiile pe la farani. Pentruca moşiile 
să fie împărțite, voi trebuie să vă răsculați, să omoriţi pe 


www.dacoromanica.ro 


619 


Proprietari şi pe arendaşi şi să li daţi foc caselor, Nu- 
mai aşă va rămânea pământul al nostru, căci arendaşii 
şi proprietarii nu se vor mai întoarce, sculaţi-vă chiar azi 
câci altfel veţi rămâneă fără pământ“ 

Țaranul nostru a fost totdeauna gata să creadă asemenea 
enormităţi când agitatorii fâceau să se oglindească înaintea 
ochilor lui scaparea de suferinţi seculare și dobândirea bunului 
celui mai de preţ pentru el: pământ!), 

Oamenii călări, în uniforme de fantezie şi cu pieptul aco- 
perit de decoraţii de tinechea sau de hârtie mergeau în capul 


1) Tot cam astfel se petreceau lucrurile la începuturile revoluțiunii 
franceze; iată două extracte din Taine, Les Origines de la France Con- 
temporaine: 

„Telle que la voilà, malgré la disette et !es brigands, on en vien- 
drait peut-être à bout; mais ce qui la rend irrésistible, c'est qu'elle se 
croit autorisée, par ceux-la même qui ont charge de la réprimer. 
Çà et là éclatent des paroles et des actions d'une naïveté terrible 
et qui, par delă le present si sombre, devoilent un avenir plus mena- 
çant. Dės le 9 Janvier 1789, dans la populace qui envahit Phâtel de 
ville à Nantes et assiege les boutiques des boulangers, le cri de „Vive 
la liberté“ se mêle au cri de „Vive le Roi“. Quelques mois après, au- 
tour de Plöermel, les paysans refusent de payer les dîmes, alléguant que 
le cahier de leur sen€chaussce en reclame l'abolition. En Alsace, à partir 
du mois de Mars, „en bien des endroits,“ même refus ; quantite de com- 
munautės prétendent méme ne plus payer d'impôts, jusqu’à ce que leurs. 
deputes aux Etats-Gencrauzx aient fixé au juste le chiffre des contribu- 
tions publiques. Dans lIsėre, par deliberations imprimées et publiées, 
elles décident qu'elle ne payeront plus de „droits personels“ et les sei- 
gneurs lésės n'osent se pourvoir devant les tribunaux. (I, p. 21). 

Comme å l'ordinaire, le désir a produit la légende: les paysans se 
croient autorises, ici par un decret de PAssemblee nationale et du roi, 
là par une commission expresse donnée au comte d'Estrées. Déjà, au 
marche de Saint-Amand un homme montė sur un tas de blé a crié: „Au 
nom du roi et de la nation, le blé à moitié au dessous du cours!“ De 
plus, il est aver€ qu'un chevalier de Saint Louis, ancien officier des gre- 
nadiers royaux, marche ă la tête de plusieurs paroisses et publie des 
ordonnances en son nom et au nom du roi, avec amende de huit livres 
pour quiconque refusera de se joindre a lui. De toutes parts, il se fait 
un fourmillement de blouses et la résistance est vaine ; il y en a trop, la 
marechaussee est noyée sous leurs flots. Car ces législatures rurales sont 
la garde nationale elle même et, quand elles ont voté la taxe ou la ré- 
quisition des vivres, elles ont des fusils pour l'imposer. (I, p. 333), 

bandelor, îndreptându-se spre Bucureşti, devastând, prădând, 
dând foc şi omorând. 

In Moldova se răsculase ţinuturi sarace, în Ţara Româ- 
nească izbuhnirea eră mai cumplită tocmai în judeţele cele mai 
bogate. Ţaranii bogaţi din judeţele dela Dunăre, văzând că prin 
îngreuierea învoielilor buna lor stare scade din zi în zi şi ame» 
nință să dispară, se sculase la cel întăiu îndemn, încredințaţi că 
astfel vor dobândi pământ mult fără plată. 

In curând răscoala se întinse şi peste Olt, luând acolo un 
caracter mai grav şi mai selbatec decât ori unde, deşi în acele 
judeţe nu se găsiau urme de organizaţie ca în Vlaşca şi în 
Teleorman. 

Dar de astă dată măsurile erau luate şi ordinile cele mai 
severe date. Coloane de trupe, aduse din judeţe străine, stră- 
băteau regiunile răsculate şi trăgeau fără cruţare în orice bandă 
armată care nu se supuneă. Trupa condusă cu energie și ho- 
tărîre îşi făcu pretutindeni cu sfinţenie dureroasa datorie. 

Incepură tulburări şi în judeţele de munte, Argeş, Pra- 
hova şi Dâmboviţa; la Răsvad, lângă Târgovişte avu loc o 
ciocnire sângeroasă, dar în această regiune răscoala nu avu 
caracterul grav şi selbatec ce-l înfățoşă în ţinuturile dela Dunăre. 

La Băileşti (Dolj), acolo unde proprietatea refuzase o mare 
sporire a arenzii care atrăgeă după sine o îngreuiere a învoielii, 
trupele venite în număr mic să păzească marele magazii de 
grâne ale proprietarului, avură să susțină un adevarat asediu 
din partea sătenilor, mai cu samă din partea acelora din 
partea satului (de 10.000 locuitori) numită mahalaua sârbească 
şi locuită de Sârbi și de Bulgari aşăzaţi mai de mult pe moșie. 
Ei fură supuşi numai după o luptă serioasă. 

In Dolj se săvârşiră omoruri în împrejurări deosebit de 
crude. Aici fu ucis proprietarul Târnoveanu, acel care ţinea la 
Martie, pe câmp, porumbul sătenilor incă nedijmuit şi căruea ei 
îi umplură, după ce-și dădu sufletul, gura cu pământ: „ca să 
se sature de pământ“. 

Pe la 17 Martie turburările se domolise în Moldova, dar 
răscoala cuprinse acuma judeţul Mehedinţi cu o furie care în- 
treceâ poate şi aceă a mișcării din Dolj. Insă măsurile luate 
de guvern la vreme şi executate cu cea mai mare energie o 

suprimară în curând: ca şi în Dolj şi Vlaşca se întrebuințase 
Și tunul. 

In Gorj fură numai nişte începuturi de răscoală, în curând 
reprimate. In Vâlcea ele fură mai grave, sângele curse și aici, 
dar liniştea fu răpede restabilită, 

Opt zile după venirea lui la putere, guvernul puteă să 
privească liniştea ca restabilită, rămâneau tulburate numai pu- 
ține localităţi, în cari ordinea nu întărziă să fie restabilită. 


4. Acţiunea prefecţilor; excesele represiunii, instrucţia 
răscoalelor, amnistia. 


Mișcarea nu fù potolită numai prin arme, îmbunătățirile 
făgăduite prin manifestul dat în numele Regelui şi punerea in 
aplicare imediată a unei părți din acele făgăduinţi prin prefecţi,. 
din cari unii erau luaţi dintre foștii socialiști alcătuind extrema 
stângă a partidului liberal, contribuiră mult la liniştirea spiritelor. 

Din această acțiune energică a prefecţilor, din faptul că 
unii din ei au impus oareşcum proprietarilor să deă ţaranilor 
pământ şi pășune mai ieftenă, să plătească munca mai bine, 
se făcu, de cătră opoziţie și chiar de cătră liberalii apărători ai 
stării existente, un capăt de acuzaţie atât pentru prefecți cât şi 
pentru guvern. Erau acuzaţi că au violat Constituţia. Este ne- 
îndoielnic că măsurile încriminate erau ilegale, dar este tot atât 
de neîndoielnic că aceste măsuri au fost înțelepte, căci fiind 
un început de aducere la îndeplinire a manifestului, au dat 
țărănimii încredere într'insul şi, prin hrănirea speranţei în zile 
mai bune, au domolit vremelnic patimile cari clocotiau într'insa. 

Intăia datorie a prefecţilor erà potolirea spiritelor și în- 
chezeșşluirea liniştei; față cu cumplita izbuhnire de ură care 
sguduise ţara; această datorie primă pe toate celelalte. Onoare 
lor că, pătrunse de acest fapt, nau stat la îndoială să ieă asu- 
pra lor răspunderea unor măsuri înțelepte, deși poate nelegale 
şi neconstituţionale. 

De altmintrelea măsurile luate de prefecţi erau de o ex: 
tremă moderaţiune şi departe de a fi dărăpănătoare pentru proprie- 
tari; arenda pământului în Moldova, proporţiunea dijmei stabilită 

«de prefecţi în diferitele judeţe din Ţara Românească, preţurile 
pășunatului și acele ale muncilor rămâneau încă împovărătoare 
pentru ţarani. Preţurile fixate spre exemplu de prefectul de 
Botoşani îti înțelegere cu proprietarii, pentru loc de arătură și 
imaș de o parte, pentru munci de alta, sunt cu totul în folosul 
proprietarilor şi nedrepte pentru taran. 

Din lucrarea publicată de Ministerul de Interne sub titlul 
de: Ușurările făcute țaranilor de proprietari şi arendaşi 
pe timpul mișcărilor țărănești din primavara anului 1907, 
se poate uşor constată cât de neînsemnate, cât de neîndestulă- 
toare erau concesiunile la cari prefecţii silise pe proprietari şi 
pe arendași. 

Din altă parte se făcu mult sgomot cu excesele comise de 
armată în cursul represiunilor: înpuşcări fără judecată şi ba- 
taia unor sate întregi: barbaţi, femei și copii, delaolaltă. Şi unele 
şi altele sunt nişte ororuri şi iesă cu bună samă din legalitate, 
dar când o armată este chemată să facă o astfel de represiune, 
excesele de putere cele mai sângeroase sunt o urmare tristă 
dar nedespărţită de ea. Ele se întâmplă în astfel de împrejurări 
şi în ţările cele mai civilizate. De altmintrelea execuţiunile su- 
mare semnalate au fost din fericire puţine, mult mai puţine de- 
cât în alte ţări din apusul Europei în împrejurari similare. 
Mărturisesc că bătăile aplicate unor sate întregi, dela mic pănă 
la mare, mi se par mult mai puţin scuzabile; ele sunt vederat 
o urmă a puterii tradiţiunilor barbare în ţara noastră. Ele cu 
bună samă că numai la potolirea urii de clasă n'au putut să 
«contribue. 

Mii de oameni fusese arestaţi; greutatea de a-i ţinea pe 
toţi închişi făcu că se dădu drumul la nouă zecimi dintr'inşii 
numai după nişte instrucţiuni sumare. Când se incepu judecarea 
proceselor juraţii, afară de puţine excepţiuni, dădură în deobște 
verdicte de achitare în toate cazurile în cari nu se comisese 
«omoruri. Dela inceputul instrucţiunii făcută în judeţul Vlaşca, 
se arestă fiul cel mai tânăr al lui Mihaiu Kogălniceanu, ca 
provocator şi organizator al tulburărilor în acel judeţ. Se zicea 
că asupra rolului jucat de el în tulburări nu mai putea există nici 
o îndoială, că imoptriva lui se descoperise dovezile cele mai 
wvădite. Procesul său fiind amânat întăia oară, el beneficiă de 

clemenţă regală care amnistiă pe toți acei din răsculați cari nu 
erau daţi în judecată pentru omoruri. 

Soldaţii din regimentul Vlașca cari, la Stăneşti, lasase pe 
ofițerii lor să, fie unul ucis, celalalt maltratat grav de ţarani, în 
parte soldaţi cu schimbul şi ei, fură osândiţi la munca silnică. 
Unele din procesele pentu omoruri mai sunt şi astăzi în Curs 
de judecată. 


5. Adevaraţii instigatori. 


Asupra cui cade răspunderea răscoalelor ? Conservatorii 
într'un glas răspund că ele sunt opera instigaţiunilor partidului 
liberal ahtiat după putere pentru a răsturnă. mai răpede gu- 
vernul Cantacuzino, iar agenţii de căpetenie ar fi fost preoţii 
Şi învățătorii. 

Este foarte cu putință ca membri fără scrupul ai parti- 
dului în opoziţie, odată tulburările începute, să fi ajutat la pro- 
pagarea lor spre a grăbi căderea guvernului ; asemenea oameni se 
găsesc la noi în toate partidele. Instrucţia a dovedit că câţiva 
preoți şi învăţători întradevăr au împins pe ţarani la răscoală. 
Dar învinovăţirea că partidul liberal ca partid a fomentat răs- 
coala este atât de ridiculă în cât nici nu merită să fie combătută; 
doară sunt în partidul liberal cel puţin atâţi proprietari ca şi în 
partidul conservatori. Apoi numărul fpreoților şi institutorilor 
dovediţi ca instigatori este atât de mic în cât constitue cel mai 
strălucit certificat pentru chipul în care s'au purtat aceşti oa- 
meni ieşiţi din popor şi identificaţi cu suferinţile, cu patimile, 
cu aspiraţiunile poporului. 

Pentru ca răscoalele de astă primăvară să fi fost roada 
unei acţiuni de aţâţare, această acţiune ar fi trebuit să fie opera 
unei organizaţiuni desăvârşite, în fiinţă de ani şi întinsă asupra 
întregii ţări. Ipoteza fiinţii unei asemenea organizaţiuni fără ca 
ea să fi fost de mult 'dată în vileag alcătueşte o absurditate. 

Răscoalele de astă primăvară sunt roada firească a paca- 
telor săvârşite împotriva obştiei acestui popor în curs de vea- 
curi de cătră vechea clasă stăpânitoare şi, în cursul celor de pe 
urmă cincizeci de ani, de cătsă noua clasă stăpânitoare, a ne- 
mulțămirii și a urii stârnite în obştie de aceste pacate. 

Orice observator stăruitor şi lipsit de prejudecăţi, care a 
urmărit schimbările săvârşite în starea sufletească a poporului, 
mai cu samă dela răsboiu încoace; wa putut decât să se în- 
credințeze de ființa şi de creșterea zilnică a acestor nemulţă= 
miri şi a acestei uri, a trebuit să înţeleagă că clipa în care ne» 
mulțămirile şi ura aveau să izbuhnească în fapte de mânie, 
puteâ să sosească din ceas în ceas. Blândeţa, rabdarea și in- 
dolenţa ţaranului singure au trăgănat izbunnirea pănă în anul 
de faţă. Materiile inflamabile erau de mult adunate gramadă, 
ele aşteptau scânteia care eră să le aprindă. 

Scânteia a eşit din stoarcerile şi vexaţiunile nesuferite ale 
unuia din trusturile jidoveşti. Focul aprins la Flămânzi, unde a. 
ars puţin, s'a întins înecând în flacări ţara întreagă, dovedind 
prin simultaneitatea izbuhnirii şi prin uniformitatea ei că de 
acelaş duh, de aceleaşi patimi, de aceleași aspiraţiuni, mai do- 
moale aici, mai aprinse dincolo, este stăpânită întreaga țărănime: 
română, obştia şi puterea naţiunii, dela Dorohoiu până la Se- 
verin. Adevaraţii instigatori ai acestor mişcări sunt egoismul, 
lăcomia, lipsa de scrupul şi lipsa de prevedere a.clasei stăpâ- 
nitoare, ale celei vechi cât şi ale celei noui. Asupra lor cade 
toată greutatea răspunderii pentru groaznica primejdie în care 
răscoalele au pus ţara: amestecul străinului, şi de care a fost 
scăpată prin credinţa şi simţul de datorie al oştirii. 


6. Ce înseamnă răscoalele din primăvara anului 1907. 


Răscoalele din primăvara anului trecut înseamnă că ţără: 
nimea română nu voiește să mai răbde soarta ce i-a fost croită 
de egoismul conştient şi inconştient şi de nepriceperea clasei 
stăpânitoare. 

Scumpirea preţului pământului de arătură şi de imaș, îm- 
povărătoarele condițiuni de muncă cari ii fac viaţa zilnic mai 
grca, au ajuns o măsură ce obştia nu o mai poate suferi. Ea 
cere cu hotărire condițiuni de folosință a pământului care s'o 
pună în stare să trăiască şi să sporească. Ea cere ca în pă- 
mântul îngrăşat de sângele şi de sudoarea ei, să se folosească 
de partea ce se cuvine numărului şi puterii ei. 

Obştia este sătulă de siluirile, de batjocurile, de împilările, 
de înselăciunile a căror jertfă este, atât dela mâna stăpânilor 
cât şi dela aceâ a șluibasilor lor şi dela acei ai Statului, pe cari 
la urma urmii maj adesea îi plăteşte. 

Obştia este sătplă să vadă cum ea nu are cum să facă 
glasul ei auzit in sfatul ţării prin oameni de-ai ei, căci în boierii 
vechi sau noni, nu are încredere. 

Obștia deșteptată de suferinţi şi de păcazuri simte asțăzi 
puțerea ei; are conștiință că oșteanul pe care se bizue boierţi 
pentru a o supupẹ este fiu de tarap, însuş faran şi ră dacă 
acel oştean va fi scos în fiecare an pentru a o împuşcă, va 
yepi vremea în care el își va aduce aminte nymai de faptul că 
este taran şi va pită jurământul făcut pe steag. 

Şi din pacate, obştia care a fost ţinută atâtea veacuri în 
întunerecul neştiinţii, care și astăzi încă este atât înapoiată, 
nu-și dă samă că în ziua în care oșteanul român nu va mai 
face linişte în ţară, chiar cu preţul sângelui aproapelui, va 
veni străinul şi, cu mâna lui cea grea, va face el, fără cruţare, 
ca liniştea să domnească. 

Obştia ne mai putând rabdă a zis astă primăvară cu ho- 
tărire: destul, şi sculându-se în mânie a dat pârjol ţării în ră- 
tăcirea ei. 

Pârjolul a fost stâns cu sânge de oştirea alcătuită ie ţa- 
rani cari, aducându-și încă şi astă dată aminte de jurământul de 
credinţă şi ascultare oarbă înainte de toate, a scapat ţara de 
ruşinea şi de paguba atingerii străinului. 

A da prilej să se reînoiască încă odată o asemenea încer- 
care ar fi o nebunie, căci nime nu poate şti care va fi rezul- 
tatul ei. Lipsa de cultură a ţărănimii nu ni permite să ne 
odihnim pe credința că iubirea ei de ţară și teama de a o duce 
la pieire ar face-o să răbde de acum în tăcere povara impilă- 
rilor şi a stoarcerilor și să împiedece orice izbuhnire nouă. Dimpo- 
trivă, dacă această povară nu va fi în curând alinată, proba- 
bilităţile sunt că vom aveă în curând alte izbuhniri. Pârtia răs- 
coalelor este deschisă; de nu se vor desfiinţa pricinile lor, ea 
va alcătui o cale pe care obştia va păşi adesea. 

Răscoalele de astă primăvară alcătuiesc întăiul semn că 
obştia s'a deşteptat, că este hotărită să nu mai răbde soarta de 

care a avut parte pănă astăzi, că are conștiință de puterea ei. In 
mânia lui, ţaranul a comis orori şi a împins ţara pănă la mar- 
ginea prăpastiei. Dar dacă oricare român trebue să deplângă 
din adâncul sufletului tristele urmări ale acestei deșteptări, el 
trebue totodată să recunoască că sunt trecătoare şi deșteptarea 
rămâne. 

Faptul este îmbucurător, căci poate năzul la viitor fericit 
şi falnic numai poporul care nu suferă să fie calcat şi are con- 
ştiinţă de puterea lui. Este de datoria clasei stăpânitoare, ca prin 
concesiuni făcute la vreme, şi dacă se poate prin concesiuni 
făcute nu smulse, să facă să dispară pricinile cari pot face pri- 
mejdioasă deşteptarea țărănimii și naşterea încrederii în puterea 
ei, îndreptând aceste porniri spre binele şi folosul ţării. 

Un lucru este neîndoielnic: ce a fost nu poate să mai fie, 
căci altfel se duce Statul de râpă. 

CAPITOLUL Il 
DESPRE IMPORTANȚA ŞI PRIMEJDIILE CHESTIUNII ŢARĂNEŞTI 


1. Insemnătatea chestiei ţărăneşti. 


Ţărănimea română alcătueşte peste 80 la sută a popula- 
țiunii Regatului!). Această proporţiune nu se întâlneşte decât în- 
trun singur Stat european; în Ungaria2). De vreme ce 4 până la 
-500.000 din restul populaţiunii este alcătuit de Jidovi și dealţi străini, 
vedem că țărănimea alcătueşte 90 la sută din națiune ceeace 
nu se mai întâlneşte nicaiure. La noi taranii alcătuiesc întradevăr 
obştia, în accepțiunea cea mai largă a acestui cuvânt. 

Puterea de muncă și puterea de aparare a ţării stă în ţă- 
rănime. In raport direct cu starea sănătoasă sau bolnăvicioasă 


1) După Statistica agricolă a României a d-lui Colescu, p. 65, popu- 
lația rurală, la 1905, eră de 5.235.762 suflete dintr'o populaţiune totală de 
6.392.273 ; adică 81.9 la sută. Din această cifră trebue scăzută populaţia 
-care şăde la ţară şi nu se ocupă cu agricultura, clar trebue adăogită po- 
pulația mahalalelor comunelor urbane, din care mare parte este alcătuită 
din ţarani. Cifra scăderilor şi acea a adăogirilor compensându-se, cred că- 
proporţia de 82 la sută este cea mai apropiată de adevăr. 

2) lată proporţiunea populaţiunii rurale la populaţiunea totală în 
unele ţări din Europa: 


Anglia propriu zisă 23 la sută Olanda 62,7 la sută 
Scoţia 30,23, » Portugalia 676 » s» 

Irlanda 69 a» „ Imperiul Rusiei cu 

Danemarca 60,5, „ Rusia aziatică 87 sp » 

Franţa 626, „ Polonia rusească 78 p 3 

Germania întreogă 45,6, „ Serbia 80 , s,» 

Bavaria 603 „ 3» Suedia TI y a 

Mecklemburg 53,6 1 >» Ungaria 83, 3 

Prusia 548 , s 

a ţărănimii sporeşte sau scade puterea de muncă și puterea mi- 
litară a ţării. 

Ţărănimea este marele rezervoriu din care mai au a ieşi 
elementele menite să desăvârşească, am putea zice chiar să al- 
cătuiască, clasele de mijloc cari există încă in chip cu totul ru- 
dimentar. Este de dorit pentru ţară ca recrutarea acestor clase, 
care pănă acum se făceâ aproape exclusiv prin elemente luate 
din neamuri străine: greci, bulgari, pemţi, unguri, poloni, să se 
facă de acum înainte din țărănime, făcând cu putinţă selecțiunea 
unor asemene elemente în obştie. 

Cu cât vom aveă o țărănime mai harnică, cu atât se va 
lucră mai mulț şi mai hine pământul nostru și cu atâta va 
creşte avuţia naţională. Aducerea la starea de iloți, de șerbi a 
muncitorilar, reducerea salarului sau a câștigului lor la un mi- 
nimum, a fost pretutindeni şi ori unde un îndemn la ţrândăvie, 
nu lą muncă spornică. Țărănimea va da toată câtimea de muncă 
de care este capabilă numai dacă va fi îndemnată la asemenea 
silinţă prin preţuri și câştiguri folositoare. 

Suntem o ţară încunjurată de dușmani, avem un ideal po- 
litic de realizat. Pentru a ni păsiră neatârnarea, pentru a ni 
realizà idealurile, avem trebuinţă de oșteni mulţi, sănătoși, puter- 
nici, iubitori de ţară şi gata să-şi verse cu bucurie sângele pen- 
tru apararea şi mărirea ei. Aceşti oșteni trebue să-i deâ ţă- 
rănimea care intră în efectivele armatei noastre cu mai bine de 
90 la sută. Din copii de oameni rău hrăniţi, trăind în mizerie 
şi în murdărie, rău hrăniţi şi slabi ei însuşi, cari de când au 
deschis ochii au văzut pe părinţii lor în prada umilinţii, a bat- 
jocurii, a împilării, în mâna cărora din copilărie s'a sădit de pă- 
rinţii lor teamă și ură cătră acei cari ţin puterea in mână, nu 
se fac oșteni voinici, nepăsători de moarte şi gala la cele mai 
mari jertfe pentru a pastră neatârnate aşăzămintele ţării lor, 
pentru a învinge spre mărirea ţării şi a neamului. 

Toate chestiunile în legătură cu bună starea și cu sana- 
tatea ţărănimii care, la noi mai mult decât ori unde, este insuș 
națiunea, trebuesc luate în cea mai de aproape bagare de samă 
şi chibzuinţă. Nu trebuie să neglijăm nimica pentru a lucră la 
întărirea şi la îmbogățirea ei, căci ea reprezintă viitorul şi toată 
puterea noastră. 

2, Despre primejdiile chestiei ţărăneşti. 


Primejdiile la cari ne expune orice întârziere a soluţiunii 
chestiunii țaraneşti sunt din cele mai vajnice. 

Exploziunea din primavara trecută a dovedit că țărănimea 
e sătulă de sistemul de pănă astăzi, consistând într'o alternare 
necontenită de măguliri şi de făgăduinţi neţinute de oparte, de 
împilări, de jafuri şi.de răle tratamente de alta. 

Violenţa şi întinderea exploziunii ni dovedesc cât de adâncă 
Și de obșească este nemulţămirea 1). A crede că o asemene stare 
de lucruri se poate vindecă cu jumătăți de măsuri, cu vorbe 
măgulitoare şi sforăitoare, şi cu făgăduinţi mai mult sau mai 
puţin lămurite, este d copilărie. 


1) „Supposez une bête de somme, à qui tout d'un coup une lueur 
de raison montrerai l'espèce des chevaux en face de l'espèce des hommes, 
et imaginez, si vous pouvez, les pensées nouvelles qui lui viendraient, 
d'abord a l'endroit des postillons et conducteurs qui la brident et qui 
la fouettent, puis à l'endroit des voyageurs bienveillants et des dames 
sensibles qui la plaignent, mais qui, au poids de la voiture, ajoutent tout 
leur attirail et tout leur poids. Pareillement, chez le paysan, a travers 
des rêveries troubies, lentement, peu à peu, s'ébauche une idée neuve, 
celle dune multitude opprimée dont il fait partie, d'un grand troupeau 
épars bien loin au dela de l'horizon visible, partout malmené, affamé, 
écorché. Vers la fin de 1788, à travers les correspondances des inten- 
dants et des commandants militaires, on commence à distinguer le gron- 
dement universel et sourd d'une colère prochaine“. (Taine, Op., cit., I, p. 10). 

„Comme un éléphant domestique qui tout d'un coup redeviendrait 
sauvage, le peuple, d'un geste, jette à bas son cornac ordinaire, et les 
nouveaux guides qu'il tolère juchés sur son cou ne sont là que pour la 
montre; dorénavant, il marche à sa guise, affranchi de leur raison, livré 
à ses sensations, à ses instincts et à ses appétits. Visiblement, on n'a 
voulu que prévenir ses écarts: le roi a interdit toute violence, les com- 
mandants défendent aux troupes de tirer; mais l'animal surexcité, fa- 
rouche, prend toutes les précautions pour les attentats ; à lavenir, il 
entend se conduire lui-même, et, pour commencer il écrase ses gar- 
giens“. (Ibid., ibid., p. 51). 

„Concevez l'effet de pareils soupçons dans la multitude souffrante: 
un flot de haine monte de l'estomac vide au cerveau malade. Le peuple 
cherche partout ses ennemis imaginaires, et fonce en avant, les yeux 
clos, n'importe sur qui ou sur quoi, non seulement avec tout le poids de 
sa masse, mais avec toute la force de sa fureur“. (Ibid., ibid., p. 77). 

Nemulţămirile şi revendicările obştiei și-au făcut pârtie astă 
primăvară și vor urmă de acum înainte să se manifesteze din 
ce în ce mai des, din ce în ce cu mai multă putere. Dacă nu 
se ieau măsuri întinse, în cazul cel mai favorabil intrăm întrun 
lung period de neliniște internă de bănuieli, de desordini sânge- 
roase şi devastatoare și de represiuni sângeroase. 

Vaza ce Statul român şi-o câştigase ca element de ordine 
de civilizație şi de progres in Orient, atât prin înțelepciunea 
Regelui său cât şi prin maturitatea politică de care națiunea a 
dat atâtea dovezi, nu va puteâ în asemene împrejurări decât să su- 
fere întratâta încât România să fie considerată mai prejos decât 
Serbia, Bulgaria sau Grecia. Ce încredere poate inspiră o ţară 
unde nemulţumirea care domneşte în obştia poporului este atât 
de mare încât o împinge la necontenite izbuhniri? Ce teren mi- 
nunat pregătit pentru orice dușman care ar dori să paralizeze 
la un moment dat toate mișcările şi toate puterile noastre! Pu- 
terile noastre ar puteă fi astfel înlăturate cu înlesnire de pe eşi- 
chierul Orientului în orice moment. Care putere, mare sau mică, 
ar puteă în asemenea împrejurări să aibă consideraţie pentru noi, 
să steă serios la vorbă cu noi pentru a-și asigură un concurs atât 
de problematic ca acel ce Pam puteâ da în asemene împrejurări. 

Dar este o primejdie cu mult mai vajnică. 

Pană la tulburările din primavara trecută, în oștirea română 
nu se produsese absolut nici o șovăire când a fost vorba ca ea 
să restabilească ordinea. Astă primăvară, la începutul tulbură- 
rilor, când încă nu se dăduse ordine precise, când parlamentarea 
cu răsculații eră la ordinea zilei şi când, din cauza slăbăciunii 
dela centru, nici ofiţerii nu primise ordine lămurite, s'au produs 
mai multe şovăiri în trupă. Dar îndată ce guvernul se schimbă 
şi fu inlocuit prin oameni mai destoinici, îndată ce comandanții 
trupelor dislocate primiră ordine categorice și lămurite să pro- 
ceadă cu energia cerută de gravitatea împrejurărilor, trupele işi 
făcură dureroasa datorie pe deplin. Adesea rezervișii chemaţi 
sub drapel fusese răsculații de ieri; odată în front ei își făcură 
datoria fără cea mai mică ezitare sau slăbăciune. Oştirea română 
a dovedit astfel că posedă în cel mai mare grad insuşirea mi- 
litară cea mai de căpetenie: supunerea oarbă şi desăvârşită la 
ordinile şefilor. 

Dar nu încape îndoială că o asemene încercare este din 
cele mai grele: ţaranii sub drapel au împuşcat pe taranii cari 
nu erau sub drapel pentrucă aceştia izbuhnise în acte violente 
Şi criminale din cauza unor nedrepiăţi şi a unor suferinţi ce le 
sufere țărănimea întreagă, de cari suferise ţaranii sub steag 
inainte de încazarmare, de cari aveau să sufere îndată după 
desconcentrare. Țaranii sub steag, credincioşi jurământului lor, au 
împuşcat pe semenii lor cari se sculase pentru dobăndirea unor 
bunuri la cari râvneşte întreaga țărănime, atât aceă ce este 
sub steag cât şi aceă care nu mai este sub steag. 

Se crede oare că se poate cere zilnic unei armate să facă o 
asemene jertfă? Se crede oare că ea poate să fie pusă necon- 
tenit la o asemene încercare? 

Acei cari se bizue numai în represiune, latifundiarii cari 
se încăpăținează în mănţinerea regimului în ființă, nu-şi dau 
oare samă că oștirea ţării nu este alcătuită din fiii lor, nu este 
a lor, ci fiind alcătuită, pentru mai bine de 90 la sută, de fii 
de ţarani, este mai de grabă a ţaranilor. 

Că se fac instigaţiuni zilnice ca soldaţii să nu tragă „in 
fraţii lor“ este un adevăr ce nime nu-l va puteă tăgădui. Ele 
sunt cu atât mai primejdioase, cu cât vin dela părinţi, tovarăşi 
de copilărie, prieteni, consăteni, dela acei cu cari oşteanul are 
legături de sânge, de afecţiune, de respect. 

Simţimântul disciplinii militare, simţimânt ce se pare că 
Românul l’a moștenit în toată întregimea de odinioară dela marii 
lui strămoși, a ieșit pănă astăzi biruitor asupra tuturor ademe- 
nirilor celor ce-i sunt scumpi. Dar suntem noi oare în drept 
să supunem necontenit pe oștean la asemene ispită grea? Dacă 
este oştean bun, el este şi om şi se prea poate, este chiar 
probabil că simţimântal datoriei militare, întipărit în inima lui 
în cele câteva luni petrecute sub steag, să fie biruit la sfârşit 
de simţirile lui de om, de fiu, de frate, de prieten, de ţaran 
care a suferit şi care are să sufere împilările şi neomeniile îm- 
potriva cărora se scoală ai săi şi atunci, dacă oștirea va refuză 
să tragă, care va fi urmarea? 

Bandele cu cari se vor uni fără indoieală şi numeroşi de- 
zertori îmbatate de succesul şi de urile lor, după ce vor fi ars 
şi pustiit curţiile şi magaziile, ucis pe proprietari, pe arendaşi 

şi pe oamenii lor, se vor hăpusti asupra vrajelor, le vor pradă 
cu ajutorul drojdiei orășănești Şi poate li vor da foc. (Ce va maí 
rămâneă în picioare atunci din toată organizaţia noastră de 
Stat? Şi acest tablou nu este exagerat de loc, precum dove- 
deşte ceea ce s'a întâmplat şi mai ales ceea ce eră cât pe ce 
să se întâmple în primavara trecută. Râmnicul Sarat a fost în 
parte pradat, Îaşul de ar fi putut pătrunde ţaranii într'insul ar 
fi fost pradat fără îndoială. 

Nu este admisibil ca vecinii noştri să privească cu nepă- 
sare la o asemene stare de anarhie. Cu drept cuvânt îngrijită 
pentru propria lor linişte, Austro-Ungaria şi poate, ca culme de 
umilință, Bulgaria, ar trimite trupe însărcinate să restabilească 
liniştea la noi. Opunerea ce ar opune-o armata română desorgani- 
zată mar puteă să fie decât neînsemnat de slabă. Represiunea ar 
fi fără îndoială grozavă: mii de tarani ar ispăși cu moartea vio- 
lențele comise, excesele soldaților străini prin sate ar contribui 
la oroarea situațiunii. 

Țara ar aveă fără îndoială să suporte, timp de mai mulţi 
ani, rușinea și greutăţile de mult uitate a unei ocupaţiuni străine; 
armata română ar fi, dacă nu licenţiată, dar de sigur redusă. O 
oarbă şi cumplită reacțiune s'ar așăză la putere pe timp îndelungat. 

Şi probabil, claie peste gramadă, străinul devenit stăpân 
în țara noastră, ar exige ștergerea articolului 7, incetăţenirea 
Jidovilor şi ştergerea tuturor măsurilor ce ocrotesc economia 
naţională împotriva covârşirii de cătră străini. 

Ca Stat, am câdeâ mai prejos de Grecia şi de Egipt, pe 
terenul economic elementul autohton ar fi nimicit. Societăţi 
străine ar cumpară şi ar luă în arendă cea mai mare parte a 
moșiilor şi le-ar exploată, plătind pentru muncă preţuri şi mai 
scăzute decât cele de astăzi mulţămit aducerii de maşini şi de 
muncitori străini în număr mare. 

Refuzul de a trage sau defecţiunea armatei ar avea deci 
ca urmare, dacă nu pieirea Statului român, dar cel puţin ocu- 
paţia străină, subjugarea lui economică de către Jidovi şi dis- 
pariţia lui ca factor politic în Orient pe timp îndelungat. 

Din nenorocire obştia este prea înapoiată pentru a înțe- 
lege grozăvia unei asemenea primejdii, ea este cu totul sub 
stăpânirea patimilor, a suferinţilor şi a resentimentelor ei. In 

starea de nemulțămire de abiè înăbuşită, în stare de nervozitate 
în care se află, orice ar putea să deâ prilej de aţâţări, pornite 
sau dela elemente fără scrupul din năuntru sau dela elemente 
străine intersate la slăbirea sau la pieirea noastră. O împreju- 
rare neaşteptată poate din zi în zi să provoace o nouă izbuc- 
nire, iar armata să nu-şi mai facă datoria. Ţărănimea şi ar- 
mata ar plăti greşala lor cù mii de cadavre, cu suferinţi şi 
batjocuri grele dela mâna străinilor, regimul ce ar urmă ar 
fi pentru tarani încă mai greu decât acel de care ei suferă astăzi 
dar aceasta n'ar împiedecă pieirea sau reducerea la nimica a 
Statului român. 

Ştiu tă, din nenorotire, mai există la noi oameni culţi 
cari nu numai că nu se sparie de ocupaţia străină, dar o aş- 
teaptă cu nerabdare, ca singurul mijloc de „a pune ordine în 
țară şi de a garantă proprietatea“. Din fericire numărul lor 
este mic şi imensa majoritate a luthii culte românești priveşte 
o asemenea eventualitate cu groază şi cu durere. 

Dela această lume cultă trebue deci să plece iniţiativa 
măsurilor trebuitoare pentru a pune capăt stării care ameninţă 
să ne ducă, dacă nu la intervenţia și ocupația străină, dar cel 
puţin la un lung period de tulburări agrare, de violenţe şi de 
discordii, la o sporire a urii de clasă astăzi existentă, şi prin 
urmare, la o slăbire a poziţiunii ce o ocupă astăzi Statul românn. 

Pentru a putea vorbi de măsuri de lecuire trebue mai 
întăiu să stabilim cu preciziune unde anume stă răul. 

CAPITOLUI. IV 
LATIFUNDIUL ESTE DUŞMANUL 


1. Răul provenind în primul ordin dela distribuirea viţioasă 
a proprietăţii, această distribuire trebue modificată. 


La noi, numai o neinsemnată parte din obştie, 36.318 din 
1.058.172 proprietari, sau 3,43 la sută sunt ţarani în sensul 
adevarat al cuvântului, adică au de unde să trăiască şi să 
sporească. Din rămășiţa obştiei, 1.015.302 proprietari, dispunând 
de 3.219.665 hectare, afară de prea puţini moșneni sau răzăşi, 
au sau cât li trebue pentru a trăi sau mai puțin decât li trebue 
pentru traiul lor şi a familiilor lor. 

Rămășiţa întinderii cultivabile a ţării, 3.952.648 hectare, 
sau aproape 50 la sută din acea întindere, este împărţită în 
6.652 proprietăți, din cari 2.381 dispun de întinderi între 50— 100 
hectare, alcătuind un total de 165.456 hectare. 

Rămăşiţa de 3.787.192 hectare se imparte între 4.171 pro- 
prietăți, nu proprietari, căci sunt proprietari cu un mare nu- 
măr de moșii. 

Dela această minoritate infimă a naţiunii se vede obştia 
fără pământ sau cu puţin pământ nevoită să ceară pământ, fie 
pentru hrana, fie pentru dobânda ei. 

In Moldova, o parte destul de însemnată (44,7 la sută) din 
numărul proprietăţilor acestor două categorii, proprietatea dela 
100—500 hectare loc cultivabil, şi dela 500 hectare cultivabile 
în sus, este exploatată în regie de însuşi proprietarii. Restul 
numărului moşiilor (55,3 la sută) din Moldova este arendat. În 
Țara Românească, proprietarii işi cultivă moşiile numai în ca- 
zuri cu totul excepţionale; aceste moşii, arendate sau nearen- 
date, se cultivă de ţarani în schimbul dării, cătră arendaș sau 

proprietar, a unei părţi din ce in ce mai mare a roadei şi a unor 
prestaţiuni în natură, ce asemene sporesc necontenit, la fiecare 
pogon. 

Pentru obştia țaranilor sporirea necontenită a arenzii lo- 
cului de arătură şi de fânaț, însoțită de aceà a dărilor accesorii 
în. muncă şi în natură şi îngreuiată, în Moldova, prin faptul 
că preţurile muntilor prin contract au ramas aproape aceleaşi 
ca acum jumatate de veac, alcătueşte pentru obştia țărănimii 
pricina de nemulțămire de căpetenie. Această sporire care li 
face astăzi viaţa din cale afară grea, ameninţă să li-o facă cu 
neputinţă pentru ziua de mâne, de oarece nu se vede de ce 
urcarea s'ar opri la preţurile de astăzi. 

Aceasta nemulțămire a obştiei mai este aţâțată şi întreţi- 
nută prin nemulțămirea truntaşilor, aceâ a ţaranilor cari au 
sume bune de bani puse de o parte (şi sunt mai mulţi de 
aceştia decât se crede în deobştie) şi se găsesc în neputinţă de 
a satisface pofta de căpetenie, visul de aur al fiecărui ţaran: 
dobândiriea unei bucăţi de pământ din care să poată trăi şi 
pune de o parte fără a se plecă marelui proprietar sau arenda- 
şului de alăturea. 

Câtă vreme nu vom găsi mijlocul să punem obştia în stare 
să dobândească pământul trebuitor pentru hrana şi dobânda. 
ei fără a se obligă la îndatoriri cămătăreşti, nu vom stârpi ne- 
mulțămirea acelei obștii. Câtă vreme nu vom găsi mijloace 
pentru a potoli trebuinţa, setea de pâmânt a fruntașilor, ei vor 
urmă să aţâțe mulțimea, şi vom rămânea veşnic expuşi la pri- 
mejdia unei noui izbuhniri, întovărăşită de toate soțiile ei, vom 
fi nu un Stat cu temelii puternice şi sănătoase, ci ne vom asă- 
mănà frunzei pe apă. 

Mulţămit unor măsuri greşite, luate în pripă, nestudiate 
şi nechibzuite, sub imboldul nevoii, adesea a prejudecăţii mo- 
mentane, sa înfipt în mintea taranului credinţa că are drept 
la pământ. Şi el astăzi, simţindu-şi puterea, reclamă imperios 
satisfacerea acestui drept. 

Nu ne putem expune la noui izbuhniri ca aceă de astă 
primăvară, căci nu știm cum vom ieşi din ele. Primejdia ne si- 
leşte să ţinem samă de cerința obştieì şi, spre acest scop, să 
luăm măsuri pentru a înlătură cu desăvârşire pricina de căpe- 

tenie a nenulțămirii care este distribuirea Viţioasă a proprietății 
pământului. 

Statul şi stabilimentele de binefacere dispun de întinderi 
relativ mari de pământ de hrană, dar dacă s'ar întpării țara- 
nilor acele 4—500.000 hectare ce cuprind acele proprietăţi, 
această îripărţire ar avea mai mult efectul unui stimulant decât 
a unei potoliri a poftei lor. Trebue deci ca proprietarii de moşii 
mari şi de latifundii să se resemneze la cedarea tătră țărănime, 
bine înţeles în schimbul unei drepte despăgubiri, a unei părţi, 
mai mare sau mai mică, a pământului lor cultivabil. 

Nu văd alt mijloc Sigur care să poată face să dispară cu 
desăvârşire nemulţămirea ovbştiei cu alaiul de primejdii ce o 
însoţeşte. 


2. Chipul greşit de distribuire al proprietăţii a dat loc la 
tulburări şi îngrijiri şi în alte ţări. 


De altmintrelea nu suntem singura ţară în care se produce 
o criză din pricina monopolizării a unei perţi covârşitoare a 
pământului cultivabil de cătră o minoritate infimă. lată ce zice 
despre monopolizatea pământului și despre dreptul şi datoria 
statului de a interveni în asemene caz, un economist de cea 
mai mâre valoare, un profesor eminent de economie rurală, care 
ocupă totodată o poziţiunea foarte înaltă într'unul din Statele 
cele mai conservatoare din lume: 

„La toate popoarele culte, din timpii cei mai vechi şi până 
în prezent, au fost aceleași chestiuni agrare, cari au absorbit 
mai cu samă interesul populaţiunii, cari au excitat mai mult 
patimile, cari au cerut mai cu samă intervenţia Statului. De 
atunci a fost vorba mai cu deosebire de distribuirea pro- 
prietății și a folosinții pământului, sarcinile publice sau de 
drept privat ce apasau asupra pământului, starea economică 
Şi socială a deosebitelor grupe a populaţiunii agricole şi raportu- 
rile lor mutuale. Astfel eră în timpul lui Solon la Atena, 
astfel în cele depe urmă veacuri ale republicei romane, 
astfel în timpul răscoalelor țaranilor din Germania, 
astfel a fost înainte şi în cursul revolufiunii franceze. 

În aparență aceste chestiuni sunţ împinse la o parte de altele, 
mai speciale şi mai arzătoare, Dacă ne uităm mai bine insă, 
constalăm că, şi în actualele lupte agrare, acele ches- 
tiųni generale joacă un ro} mare, deşi mulți mu recu- 
nosc sau tăgăduiesc acest fapt. Nu va întârziă să so- 
segscă premea în care acest fapt va reieşi mai deschis şi 
mai lămurit decât astăzi şi în care nimeni nu se va mai 
putea indoi că problemele agrare fundamentale sunt astăzi, 
in conținutul lor de căpetenie, identice cu acele ale vea- 
curițor trecute . . ... 

„Posesiuni mai mari, mijlocii şi mici trebuie să trăiască unele 
lângă altele spre ajutorarea şi complectarea lor . . . Care tre- 
buie să fie proporţiunea acestor diferite categorii nu se poate 
exprimă în cifre statornice pentru toate vremile și toate ță- 
rile. ... In toate împrejurările însă trebuie ca posesiunea 
mijlocie să ocupe cu mult cea mai mare parte a întinderii 
cultivate. ... * 

„... In Germania dela Estul Elbei, proprietatea mare este 
neobișnuit de tare reprezentată; în Mecklemburg Schwerin ea 
ocupă, s. €., 59,95 la sută, in Pomerania 55,13 la sută din în- 
tinderea cultivabilă. Dacă partea dela Estu} Elbei suferă 
în criza actuală mai tare decât acea dela Vestul Elbei, 
trebuie să căutăm pricina de căpetenie a acestui fapt în 
această împărţire nenaturală a proprietăţii funciare“. 

„In toate Statele în cari, în urma creşterii populaţiei sau 
din alte temeiuri, o parte însemnată a populaţiei, a fost exclusă 
dela folosinţa nemijlocită a pământului, s'au produs din această 
pricină lupte interne cari au adus după ele tulburări şi sărăcie, 
adesea răscoale sângeroase. Nu trebuie uitat că acei ce stăpânesc 
o întindere de pământ, se bucură pănă la un oareşcare punct 
de un monopol care li dă un drept exclusiv la un sălaș închezeş- 
luit şi la producerea productelor trebuitoare unei ființe omeneşti. 
Un asemene monopol este admisibil numai când el este folosit 
întrun chip potrivit cu interesele obştiei; pe de altă parte eL 
poate fi privit ca o necesitate, când el alcătueşte singurul sau 
cel mai bun mijloc spre a întrebuinţă puterile productive ale 
pământului, în chip destul de desăvârşit pentru a produce toată 
cătimea de roade a pământului de care are nevoe populaţia 

ţării. Dobândirea acestui monopol a fost negreşit plătită de 
-cătră actualii proprietari sau ascendenţii lor. Dar această tm- 
prejurare nu ar alcătui un temeiu serios împotriva unei 
desființări, când o asemene expropriare ar fi trebuitoare 
în folosul obştiei. Ea ar trebui negreşit făcute pe cale de ex- 
propriare legală, despăgubindu-se pe actualii proprietari ai pă- 
mântului. Politica agrară nu se poate sustrage dela cer- 
-cetarea chestiunii dacă şi pănă la ce punct o înlăturare 
sau o mărginire a dreptului actual de a dispune de pã- 
mântul cultivabil sau de pădure, war fi de dorit sau ad- 
misibilă sau chiar necesară. Aici ea trebue să facă deose- 
bire între dreptul de proprietate şi acel de folosinţă“ 1). 

„Distribuirea proprietăţii se schimbă şi trebuie să se schimbe 
necontenit odată cu celelalte împrejurări economice; asemene 
“schimbări se îndeplinesc de sine şi o intervenție a Statului 
este practică sau chiar necesară numai atunci când o 
stare de lucruri absolut incompatibilă cu binele obștesc 
amenință a se desvoltă“ 2). 

O impărțire a proprietății teritoriale care să cores- 
pundă împrejurărilor şi trebuinților de pe vreme este una 
din cele mai însemnate, poate cea mai însemnată condi- 
fiune pentru binele economic şi social a întregii națiuni 
şi a Statului. Ea exercită o influenţă foarte puternică nu 
numai asupra gospodăriei pământului și a populaţiunii rurale, 
dar şi asupra tuturor celorlalte ramuri de câştig şi tuturor celor- 
alte trepte ale populaţiunii. Istoria popoarelor ni arată de 
mii de ani că o împărțire a stăpânirii sau a folosinţii på- 
mântului în contrazicere cu binele obştiei duce, când ființa 
ei se prelungeşte, la cele mai grele lupte politice şi chiar 
Ja răscoale pe față. Statului îi incumbă deci dreptul şi 
datoria să veghieze ca o asemene impărţire vițioasă a 
pământului să nu se împlinească, iar dacă s'a îndeplinit 
sau amenință să se îndeplinească, să ieă pe calea legală 
măsuri de uşurare*?). 


1) Ibid., ibid., p. 66. 
1) Tbid., ibid., p. 67. 
2) Ibid., p. 92. 

Iar în principiile prin care Von der Goltz urmează pro- 
gramul său agrar, găsim următoarele: 

„Datoria de căpetenie a politicei agrare consistă în 
a urmări cu bagare de samă împărțirea pământului, şi 
a priveghiă ca această împărțire să rămână potrivită sau, 
dacă nu e potrivită, să devie astfel pe viitor. Căci dela 
această împărțire atârnă, mai mult decât dela orice, dacă 
economia agricolă își poate îndeplini chemarea într'un 
feliu binefăcător pentru obştie şi dacă deosebitele grupuri 
ale populaţiunii rurale, se găsesc într'o stare mulfămitoare. 

„Posesiuni mari, mijlocii şi mici trebue să se gă- 
sească pretutindeni împreună. Trebuie ca pământul agricol, 
cu muli cea mai mare parte, să fie gospodărit de proprie- 
tarii lui“. 

„Soluțiunea acestei datorii de căpetenie a politicei 
agrare, alcătuieşte presupunerea necesară peniru acea ce 
vine în a doua linie ca însemnătate şi care are drept 
scop final stabilirea de împrejurări sociale sănătoase în 
populațiunea rurală. (Politica socială). Intr'o împărțire 
potrivită a proprietăţii funciare se reazămă şi cea mai 
teafără chezăşie pentru o înfățoşare normală a împreju- 
rărilor sociale la țară. Nu mai rămâne deci (spre a 
atinge acest scop) decât ca grupele parţiale ale popula- 
fiunii rurale să aibă în punerea la cale şi ocârmuirea afa- 
cerilor comunale o parte corespunzătoare cu partea lor de 
proprietate“. 


3. Latifundiile şi mai ales exploatarea latitundiară sunt 
privite ca dăunătoare şi în alte ţări. 


Aș putea să aduc aici o mulțime de citațiuni din Buchen- 
berger, Roscher, Raul, Sering; mă voiu mulţămi să citez iar, 
şi în această privinţă, cuvintele lui Von der Goltz: 

„In Imperiul roman se numiau asemene întinderi de pă- 
mânt, cu deosebire de întinse şi aparţinând acelueaş stăpân, 
Latifundia. De ele fusese absorbite aproape cu desăvârşire, în 
multe părţi ale Imperiului, bunurile teritoriale mici și mijlocii 
cari existau mai nainte în număr mare, dându-se astfel naştere 

la împrejurări economice și spciale din eșle mai neporocite. 
Pliniu zice că latifundiile au pierdut Italia. Imprejurări la fel 
deşi sub altă fermă nį înfăţaşază Anglia de astăzi. Şi acolo cu 
mult cea mai mare parte a nranrielăţii funciare este în pose- 
şiunea unui număr relatiy faarțe mic de persoane, ați o aren- 
dează mai cp samă în complezuri mijlocii, Clașa altă dață exjs- 
tenfă a țarapilar prepriu zişi a dispărut afară de câțeva rămă- 
şiţi neinsempate. Dacă ecanomia rurală engleză îndeplineşte 
astăzi în chin ațât de neindeștulățor îndatorirea ce-i este în- 
credinţață în intereșul Statului şi în ace! al economiei naţionale, 
dacă yedem ajât, vepițurile ei hrute cât și acele netje urmând 
un meţs inapoi continuu, pricina de căpetenie a acestei stări 
nemulțămitoare trekug căutată în disțribuirea cu deşăvârşire 
nesănătoasă a proprietății. 

„Asemene şi e mare paște a Italiei de astăzi sufere mult 
din faptul că acolo pămânțul înțrehuințat pentru agricultură 
aparţine numai unui număr mic de posesori, pe când marea 
mulțime a cuitivatorilar propriu zişi este alcătuită de mici 
arendaşi sau coloni în parte (Teilbauern), cari in deohştie 
duc numa o viaţă din cele mai precare. 

„Pentru acei barbaţi cari şunt meniţi a zice cuvântul lor 
în politica agrară a Germaniei, chestiunea dacă la noi există 
primejdia alcătuirii latifundiilor merită cea mai serioasă luare 
în consideraţie. Această primejdie nu poate fi tăgăduită pe te- 
meiu că numărul exploatărilor agricole creşte mereu. Cifrele 
date mai sus arată că din exploatările de mai puţin de 5 hectare 
aproximativ jumătate este alcătuită din exploatări în fiinţă pe 
pământ arendal. în parte sau în total.. ... 

„Când se vorbeşte de latifundii, trebuie distins între pose- 
sesiunea latifundiară şi exploatarea latifundiară. Amândouă 
accepţiunile se confundă adesea deşi deosebirea între ele este 
foarte mare. Prin posesiune latifundiară se înțelege faptul că o 
întindere neobişnuit de mare se găseşte în stăpânirea unei sin- 
gure persoane, fiind indiferent aici dacă suprafaţa se găseşte 
dela ulaltă, în acelaş loc, sau dacă este împrăştietă în multe 
locuri, dacă este arendată. Asemene latifundii domină s. e. în 
Anglia, în unele părţi din Italia, în unele ţări ale Austro-Ungariei. 

„Secalifică de exploatare latifundiară, aceă a unei supra- 

fețe neobișnuit de întinsă, întrecând cu mult întinderea obişnuită 
a unei proprietăți mari, făcută de un singur întreprinzător, dintr'un 
punct central. 

„Prin urmare se poate întâmplă ca într'o ţară posesiunea 
latifundiară să fie foarte răspândită, dar ca, tot acolo, exploa- 
tarea latifundiară să fie lucru cu totul neobișnuit sau chiar să 
nu existe de loc. 

„In ce priveşte imperiul german avem, în unele părţi din 
țara dela răsăritul Elbei, o posesiune latifundiară. Acest fapt 
este în legătură cu întinderea deosebit de mare a posesiunii 
fideicomisare în unele provincii prusiane, anume în Silesia și, 
în a doua linie, și în Brandenburg. 

„Dar trebuie ținut tot odată în samă că, în cele două pro- 
vincii numite, ceva peste jumătate din posesiunea fideicomisară 
este alcătuită din pădure, pentru care întrunirea stăpânirii unor 
întinderi mari în aceeaș mână este mai puţin îngrijitoare. Totuș 
este de datoria statului prusian să aibă grijă, ca pose- 
siunea latifundiară acolo unde are o întindere mare, să 
nu mai sporească în chip simţitor. Lucrul este în mâna sa, 
de oarece înființarea de fideicomisuri se poate face numai cu 
încuviințarea statului. Dar ar trebui ca, în legislația sa, să ieă 
în considerațiune acest punct. Din nenorocire proiectul de lege 
asupra fideicomisurilor prelucrat de ministerul prusian nu are 
această grijă, ceeace alcătuiește o mare lipsă a âcestui proiect. 
Dacă se împiedecă o creştere nesănătoasă a posesiunii fideico- 
misare, atunci, pe cât se poate prezice viitorul, nu există pri- 
mejdie ca, în Germania dela Estul Elbei, posesiunea sau ex- 
ploatarea latifundiară să ieà o întindere dăunătoare pentru binele 
obştesc. Aici ceea despre care este vorba e, precum am ob- 
servat mai Sus, mai ales să se micşoreze treptat treptat 
întinderea în mâna proprietății mari, iar pe de altă parte a 
mări pe aceă ce se află în posesiunea faranilor (Bauern) !). 


4. La noi răul este mai acut ca aiurea 


Dacă se denunţă atât de categoric pericolele ce extensiunea 
posesiunii şi mai ales acele ale exploataţiunii latifundiare prezintă 


1) Ibid., ibid. 

în Germania, ce ar zice acelaș autor de primejdia latifundiului 
la noi? Dacă în Germania exploatarea lalifundiară este o 
excepţie, la noi ea se întinde asupra 3.000.000 de hectare sau 
37 la sută din întreaga întindere cultivabilă a ţării (fără a mai 
vorbi de exploatarea în corp întreg a moşiilor cu întinderi cul- 
tivabile variând dela 100 la 500 hectare). 

Apoi, din pricina acestei întinderi a proprietăţei mari şi a 
acelei latifundiare, țărănimea română fiind la discreţia lor pentru 
a-şi procură pământul trebuitor hrănii şi dobânzii ei, pe de o 
parte vede întinderile ce-i sunt puse la dispoziţie scăzând, iar 
pe de altă parte preţul lor sporind . necontenit, astfel in cât 
amenință să nu-i mai lase nici o margine pentru folos. Distri- 
buirea vițioasă a proprietăţei funciare la noi lasă deci țărănimii 
numai două drumuri deschise: acel spre sărăcire şi, prin urmare, 
spre degenerarea ei, a nouă zecimi din naţiune, sau acel ce şi 
Pa deschis astă primăvară prin răscoală şi care duce la pieirea 
statului român. 

Şi, împrejurare îngreuietoare, starea de lucruri care duce 
țara la această răspântie foloseşte doară numai unui număr infim, 
de 3—4000 de proprietari şi unui număr şi mai mic de arendaşi, 
ce în realitate nu sunt decât niște exploatatori fără suflet a ne- 
voilor țărănimii, lipitori naţionale şi străine. Interesele a mai 
bine de un milion de capi de familie, obştia, toată puterea, vii- 
torul Statului, sunt jertfite pentru folosul a 4—5000 de oameni 
în cari intră şi mulţi străini. 

Nici o ţară, nici macar Rusia semi-aziatică nu ni înfăţo- 
şează o asemene privire !). Nici o ţară n'a îngăduit punerea unei 
asemene dileme?). 


1) In Rusia Europeană, fără Polonia, sunt 1.200.000 gospodării țără- 
neşti socotite a câte 7 suflete şi fiecare dispunând în medie de câte 15 
hectare, pe când o familie țărănească dispune în medie, în România, de 
3,4 hectare. După Petru Lochtius, țărănimea dispune de câte 6,15 hec- 
tare de cap în America, de 3,62 hectare în Rusia, de 2,45 hectare în 
Germania şi de 1,80 hectare în România. (G. D. Creangă, Grundbesitz- 
vertheilung und Bauernfrage in Rumänien, în Schmoller's Staats-und 
sozialwissenschafiliche Forschungen, fascicula 129, p. 192, 


2) In Ungaria, cu toată întinderea proprietăţii mari, starea de lu- 
cruri este departe de a fi atât de rea ca la noi, proprietatea ţărănească 

In asemene împrejurări, faţă cu asemene rele, față cu ase- 
mene primejdii, nu poate încăpeă macar pentru o clipă vre-o 
îndoială asupra căii ce trebue să aleagă Statul şi acei doritori 
de pastrarea şi de mărriea neamului. Drumurile spre sărăcirea 
desăvârşită a 'obştiei şi spre răscoala nimicitoare a temeliilor 
Statului trebuiesc închise cu hotărire deschizându-se totodată, prin 
distrugerea stavilei latifundiare, altul spre îmbogățirea obştiei 
şi creşterea Statului. Interesul ţării cere ca latifundiul să fie 
distrus. 


5. Prin ce trebuie înlocuit latifundiul. 


Dacă nu încape îndoială că latifundiile trebuiesc cât mai 
grabnic distruse, nu este mai puţin adevarat că pastrarea pro- 
prietăţii mari este, precum voiu arată in alt paragraf, de cea 
mai neaparată trebuinţă. Insă trebuie să ne înţelegem asupra 
cuvântului de proprietate mare. 

Sub această numire înţeleg întinderea de pământ cultivabil, 
a cărei administraţie şi exploatare, cât mai rațională, să absoarbă, 


mijlocie şi mare este mult mai tare reprezentată, acea de peste o sută de 
hectare simţitor mai slab decât la noi, şi în ciferele dute (G. D. Creangă. 
Proprietatea Rurală în România, p. LXXXII), intră şi pădurile Totuş 
iată cum judecă această stare de lucruri Carol Hieronymi, un fost ministru 
ungar al agriculturii: 

„Prezenţa pe de o parte a parcelelor, a posesiunii ţărăneşti îmbu- 
cătăţite, pe de altă parte acea a latifundiilor, faţă de starea posesiunii 
mijlocii, este un semn de boală pentru starea noastră economică; la o 
proprietate funciară ţărănească imbucăiaţită nu poate fi vorba de o cul- 
tură cum se cuvine, din care pricină se micșorează şi produsul ei; apoi 
existența de latifundii mari, mai ales acolo unde ele aparțin mânii moarte, 
dă naștere unui număros proletariat agricol. Lipsa proprietății funciare 
mijlocii are, în Ungaria, urmări dăunătoare, nu numai din punctul de 
vedere economic, dar și din acel politic, căi cu dispariția proprietății 
mijlocii dispare şi un mare număr de cetăţeni independenţi prin situa- 
ție și prin tradițiunile lor de familie. Pe de altă parie, existența lati- 
fundiilor are drept urmare că o mare mulțime de farani rămâne fără 
proprietate, creând în acest chip un proletarist număros şi veșnic ne- 
mulțămit, care adesea izbuhneşte în răscoale şi reprezintă o primejdie 
permanentă pentru ființa Statulut“. (G. D Crea gă Op cit., p. 193). 

în sezonul de lucru, nu numai partea de căpetenie a activităţii 
proprietarului ei, dar să mai ceară ajutorul permanent al unui 
sau doi funcţionari în stare să-l înlocuiască în caz de boală sau 
de absenţă, pe lângă ajutorul multor salariaţi de rând, stator- 
nici sau vremelnici. 

Este vederat că marginile unei asemene proprietăţi sunt 
destul de elastice şi variează după climă, fertilațe, ușurință de ço- 
municaţii, bielșug sau nevoie de braţe. Mai este vederat că con- 
centrarea în aceeaş mână, prin asemene proprietăţi, a unui mare 
număr de hectare, este mai puţin vătămătoare la câmp, unde 
se găsește pământ relativ mult pentru braţe relativ puţine decât 
la munte, unde braţele sunt numeroase şi se găsește pământ puţin. 

Părerea mea este că se poate da, la noi, numirea de pro- 
prietate mare acelei care, în regiunea de munte, trece de 100 
hectare loc de hrană, în regiunea de dealuri, variează între 2 
şi 300 de hectare, iar la câmp trece peste 500 hectare. 

Orice trece peste aceste întinderi înfățoşează o pagubă adusă 
Statului şi naţiunii. 

Grabnice măsuri trebuiesc luate pentru ca asemene pri- 
soase, cari cuprind o întindere totală de 2!/2 milioane hectare 
pământ cultivabil, să treacă în stăpânirea ţărănimii, bine înţeles 
în schimbul unei îndemnităţi echitabile. 

Insă trebue să ne păzim să cădem şi cu acest prilej în 
greșala în care am căzut cu prilejul legii rurale şi a deosebi- 
telor legi pentru vânzarea bunurilor Statului. Pământurile puse 
în vânzare vor trebui vândute în loturi mici, să zicem de 5—7 
hectare, dar ele trebuesc vândute, celor destoinici ca să le lu- 
creze și să le plătească, cu condiţiunea expresă a stabilirii pe 
Jot şi a lucrării lotului de cătră proprietar, sub pedeapsă de anu- 
larea vânzării și numai acelor în stare să depună o parte 
din pref, o pătrime, fie chiar numai o şăsime din el. 

Nenorocita mărginire făcută ţaranilor de a nu-şi vinde 
între ei din pământul ce li-a fost atribuit de legea rurală sau 
li s'a vândut de Stat, la maximul atribuit de legea dela 1864, 
trebue întinsă pănă la facultatea pentru orice ţaran cul- 
tivator de pământ cu mânile lui, de a cumparà pănă la de 5 
sau de 6 ori aceă întindere, atât pentru pământurile atribuite 
sau vândute ţărănimii în trecut cât şi pentru acele cari se vor 

vinde de Stat sau”cu garanţia Statului de acum înainte. O măr- 
ginire este necesară pentru a împiedecă pe lipitorile creştine 
ale satelor să se folosească de prilej spre a-şi alcătui proprie- 
tăţi mari prin exploatarea sătenilor. O întindere a mărginii, 
cu desăvârșire strămte, pusă de legiuirea de astăzi este 
indispensabilă pentru a permite fruntașilor să alcătuiască 
proprietatea, fărănească mijlocie şi mare de care avem 
atâta nevoie. Nimic nu ar da atâta satisfacţie fruntașilor, ade- 
văraţilor conducători ai ţărănimii, nimic nu ar da întregii noastre 
vieţi economice o sanatate atât de viguroasă. 

Pe de altă parte, pentru a protege elementele barnice şi 
sănătoase nefruntașe, s'ar putea hotărî ca, prin derogare la 
legea comună, țăranul-proprietar al unui lot de 5 sau 7 hectare 
să aibă drept a-l lasă prin testament, întreg, unuia din moște- 
nitorii lui, cu însărcinare pentru acesta să despăgubească pe 
ceilalți pentru părție lor. Pământurile atribuite pe temeiul legii 
rurale și pe acel al legilor de vânzare a bunurilor Statului 
imbucătăţite pănă astăz , s'ar puteă exclude dela beneficiul acestei 
dispozițiuni care cred că nu trebue să fie obligatorie ci numai 
facultativă. 


6. O nouă clasă ţărănească; muncitorii agricoli. 


Pănă la Regulamentul Organic am avut de fapt o singură 
clasă de țărani nerăzăși: oameni cari munciau pământul, dar 
mai ales creșteau vite în schimbul dării de a zecea şi a slujbei. 
In sate se găsiau însă încă din vechime un număr mic de oa- 
meni având casele lor în sat, dar cari făceau plugărie și creştere 
de vite puţină sau de loc, hrănindu-se cu vre-o meserie: ro- 
tărie, butnărie, lemnărie, mai arareori olărie, ciubotărie sau 
croitorie. 

Regulamentul Organic care ingreuiă atât de cumplit starea 
țărănimii fu cauză că un număr mai însemnat de săteni se 
sustrase dela îndatoririle clăcii renunțând la pământ. Aceşti 
oameni, la 1864, intrară în categoria zecierilor. Numărul total 
al nevolnicilor, al văduvilor şi în deobște al ţaranilor şăzând în 
sate dar nefăcând boieresc, cari fură împroprietăriți pe locurile 

de casă erâ de 59.721, număr des ma re, dacă ţinem samă 
că totalul celorlalte trei categorii de pontaşi (clacaşi) se ridică 
numai la 408.119 sau, cu zecieri cu tot, la 467.840. Zecierii cu- 
prinzând meseriaşii dela ţară, alcătuau deci 12,75 la sută din 
totimea ţaranilor neproprietari. Ei s'au înmulţit mai puţin decât 
rămășița populaţiunii, căci proporţiunea de nevolnici şi de vă- 
duve eră mare între ei, dar totuş, prin sporul firesc, numărul 
lor a sporit. La ei adăogându-se acei țărani din ce în ce mai 
număroși cari, prin împărțiri sau vânzări, rămâneau cu pământ 
prea puţin sau fără de pământ de loc, se născu clasa munci- 
torilor agricoli, adică a oamenilor cari fără a cunoaște vre-o 
meserie care să-i hrănească, nu dispuneau de pământ spre a se 
putea hrăni şi sunt avizaţi şi își pot agonisi pânea numai prin 
închirierea braţelor lor. 

Această clasă ţărănească s'a născut poate în ţările apu- 
sene ceyă mai de vreme decât la noi, dar s'a desvoltat pre- 
tutindeni în cursul veacului trecut. Desvoltarea ei în: deobşte a 
fost mai înceată decât la noi din cauza avântului luat de in- 
dustrie în cea mai mare parte a ţărilor europene; fabricile au 
absorbit o parte foarte însemnată din ţaranii fără pământ cari 
au devenit lucrători industriali. Cea mai mare parte din ei, în- 
trebuinţaţi la fabricile din preajma oraşelor, s'a așăzat pe lângă 
stabilimentele în cari erau ocupați, sporind prin numărul ei po- 
pulaţia orășănească, ceilalți deși întrebuinţaţi în fabricile dela 
țară, aproape de satele în cari se născuse, au pierdut totuş cu 
desăvârşire caracterul țărănesc. Dar în to e ţările Europei clasa 
locuitorilor dela ţară fără pământ, avizaţi pentru a-și câștigă 
traiul, numai la munca braţelor lor, există și este un element 
economic care joacă rolul ei în preocupările oamenilor de Stat 
şi despre care tratează pe larg lucrările economiştilor !). 

Este sigur că și la noi această clasă are să se înmulțească 
şi cu atât mai mult şi mai răpede cu cât desvoltarea industriei 


1) Vezi în această privinţă admirabila carte a lui Von der Goltz, 
Die ländliche Arbeiterklasse und der preussische Staat, în care naşterea 
şi desvoltarea muncitorilor agricoli în Prusia este lămurită în chip cât se 
poate de luminos și în care se tratează pre larg despre măsurile ce gu- 
vernul si proprietarii au datorie să ieă pentru a închezeșlui buna stare a 
acestei clase indispensabilă agriculturii. 

noastre merge încet, şi prin urmare câtimile de muncă de cari 
are nevoe sporesc şi ele încet. Clasa muncitorilor agricoli având 
deci să câştige în număr și prin urmare în importanţă din ce 
în ce, trebue să ne pregătim din vreme a întâmpină şi a alinà 
nevoile ej de căpetenie, mai ales dacă, precum cer imperios 
împrejurările, se ieau în curând măsuri energice pentru îndrep- 
tarea şi sțhimbarea stării economiei noastre rurale şi, în primul 
rând, șchimbarea modului viţios în care este distribuită proprie- 
tatea la noi. 


7. Nu fiecare ţaran este vrednic să fie proprietar. 


In materie de colonizare internă s'a lucrat pănă acuma la 
noi pe temeiul unei concepţiuni economice cu totul greşită. Când 
Barbu Ştirbei, la 1851, alcătui reforma legiuirii regulamentare 
privitoare la legăturile dintre stăpâni şi săteni el, intre altele, 
purcese dela principiul: vita și pogonul, şi atribui fiecărui sa- 
tean, pentru fiecare vită ce acesta o posedă în marginea nu- 
mărului stabilit de Regulament, câte un pogon de islaz. Acest 
principiu s'a arătat binefăcător, țaranii munteni au fost astfel 
puși în stare să ţie un număr de vite îndoit de acel care-l ţineau 
pănă atunci. 

Oamenii noştri politici au adoptat, în materie de coloni- 
zare agricolă, un principiu la fel, dar care s'a dovedit fals şi 
dezastros, acel principiu este: omul și 5 hectare. 

Este dezastros fiindcă înființează exclusiv nişte expluata- 
țiuni minime, menite, la întaia împărţire, să devină pitice, re- 
ducând astfel chiar pe fiii proprietarilor în favoarea cărora s'au 
înființat, la starea de muncitori agricoli şi contribuind la pulve- 
rizarea solului. Dar sunt poate şi mai dezastroase prin faptul 
că obișnuesc pe ţaran cu credinţa că Statul este dator să-i deà 
pământ numai prin faptul că el există și fără a mai cercetă 
dacă el este vrednic să-l ţină. 

Nu fiecare ţaran e vrednic să fie proprietar. Cel leneş, 
viţios sau slab nu este în stare să-şi lucreze pământul și să-l 
păstreze. Am văzut ce se întâmplă cu mare parte din loturile 
pe moșiile Statului, cumparate de formă, dar în realitate distri- 

buite pe temeiul legii dela 1889: mulţi din ţaranii cumpărători 
nici nu le-au ocupat și de ele se folosesc primarii, perceptorii, 
notarii şi Jidanii. Una din publicaţiunile de astă toamnă a Mi- 
nisterului de Interne cuprinde tablourile, pe județe, a terenu- 
rilor pe cari ţaranii au fost împroprietăriți, (pe temeiul legii 
rurale și a măsurii complementare dela 1878-79) şi cari le-au 
arendat de bună voie. Numărul este de 47.204, adică destul de 
însemnat!). Atât aceştia cât şi acei, în număr necunoscut, cari 
nu-și cultivă loturile obţinute pe temeiul legii dela 1889, cu bună 
samă că nu sunt destoinici să fie proprietari. Ei sunt deci meniţi 
a spori numărul muncitorilor agricoli; de fapt Pau şi sporit. 

Este neîndoielnic că dacă se lărgeşte facultatea taranilor 
de a cumparà pământ unii de la alţii, pănă la 4, 5 sau chiar 
6 pământuri de fruntaş, numărul muncitorilor agricoli va spori 
în chip însemnat, în urma cumpărăturilor fruntașilor. Proprie- 
tatea mijlocie şi mare țărănească va spori şi se va întări prin 
acest fapt, iar pruprietatea țărănească mică și cea parcelară va 
pierde elementele slabe și fără viitor. Iar elementele vrednice şi vi- 
guroase ale proprietăţii ţărăneşti vor fi sporite prin acei țarani 
astăzi fără pământ cari vor cumpără loturi din proprietăţile 
latifundiare şi mari ce vor fi puse în vânzare. Repetcă pentru 
ocrotirea acestor elemente împotriva poftei de pământ a frun- 
taşilor ar fi de dorit o legiuire permițând transmiterea, la moartea 
proprietarului unui lot mic țărănesc, a acelui lot intreg, unuia 
din moștenitori, sau chiar poate impunerea nedivizibilității aces- 
tor loturi. 


8. Ocrotirea muncitorilor agricoli fără pământ. 
Pământurile comunale. 


In orice caz numărul muncitorilor agricoli va crește cum 
a crescut în ţările din apus şi cum este firesc să crească. Tre- 
buie să se ieâ la vreme măsuri pentru ca muncitorii agricoli să 


) Numărul faranilor ce şi-au arendat pământul de bună voie. 
Introducere p. 9. Cifra dată de mine este, bine înţeles, relativă la țaranii 
posedând mai puţin de 10 hectare. Acei posedând peste 10 hectare cari 
şi-au arendat pământul de bună voie sunt în număr de 661. 

nu fie o clasă de iloţi impilată şi de țărănimea mai bogată și 
de proprietatea mare şi mică. 

Trebuie să se ieâ mai ales din vreme măsuri pentru a asi- 
gură muncitorului agricol, spre a-l împiedică să devină un vaga- 
bond şi pe cât este cu putinţă, un sălaș statornic, încunjurat 
cu pământul îndestulător pentru a puteă produce legumele 
trebuitoare gospodăriei lui, cartoafe şi puţine grâne pentru în- 
grăşarea unui porc sau doi şi pentru hrana păserilor şi poate 
puţin nutreţ pentru parte din hrana de iarnă a unei vaci cu 
lapte. 

Intinderea acestor loturi nu trebue să întreacă 40—50 arii 
(25—30 prăjini moldoveneşti), ele fiind menite a reţine pe mun- 
citor pe loc prin dulceaţa unui sălaş al lui, a-i uşură traiul, 
dar nu a încurajă în el nălucirea că este proprietar putând trăi 
din roada pământului său. 

Prin mijlocul veacului trecut a domnit în ţările apusene 
credinţa că almendele (proprietăţile comunale) sunt nefolositoare, 
şi s'a procedat aproape pretutindeni la desfiinţarea şi împărţirea 
lor. Astăzi, mai ales față de numărul crescând al clasei mun- 
citorilor agricoli, se simte pretutindeni nevoie de păşuni comu- 
nale și economiști renumiţi cer reînființarea lor; iată ce zice 
von der Goltz în această chestiune: 

„Astăzi, printre cunoscătorii chestiunii, domneşte convin- 
gerea că retragerea unei părţi a teritoriului obştiei din stăpânirea 
particulară şi păstrarea ei ca almendă (proprietate obştească) 
este de dorit. O exploatare raţională şi folositoare a pădurilor 
este cu putință numai când se întinde ăsupra unor suprafeţe 
mai însemnate, permiţând ca ele să fie tratate după un plan 
uniform şi să stea sub privighere unitară şi competentă. Pentru 
taranul proprietar al unei mici parcele, pentru lucrătorii şi me- 
seriaşii aşăzaţi în sat, au o mai mare importanţă pășunile co- 
munale. Adesea numai aceste li oferă putinţa de a ţine vite şi 
a produce gunoiul care este indispensabil pentru cultura pămân- 
tului. A hrăni la grajdiu vitele în timpul verii alcătuieşte pentru 
aceşti oameni saraci adesea absolută imposibilitate sau este peste 
samă de costisitoare; acelaş lucru se poate zice și încă cu mai 
mult temeiu despre întrebuințarea ca păşune a parcelelor. In- 
chipuirea nutreţului de iarnă este lucru neasămănat mai lesnicios. 

„Mai puţină însemnătate prezintă proprietatea în devăl- 
mășie a fânaţelor şi încă mai puţină aceâ a locurilor de ară- 
tură. Totuș şi aceasta poate fi de folos când ea alcătuieşte numai 
o mică fracțiune din totimea pământului de arătură sau de fânaţ 
şi dacă folosinţa ei se face in chip practic, condiţiune ce de 
altmintrelea trebue cerută oricărei proprietăţi în devălmășie. 

„Fiinţa almendelor în condiţiunile de mai sus prezintă 
următoarele foloase: 

„Păşunile obşteşti dau proprietarilor de întinderi mici sau 
mijlocii, precum şi lucrătorilor şi meseriașilor dela ţară, putinţa 
de a ţineă vite ieften şi cu înlesnire. Aceste vite, pe lângă că 
li dau laptele atât de preţios ca mijlocde hrană, îi mai indestu- 
lează şi cu gunoiul indispensabil pentru cultură. O importanţă 
puţin mai mică o prezintă fânaţele comunale. 

„Din pădurile obşteşti trag locuitorii satului câtimea de 
lemne de foc şi adesea de lemn de trebuinţă. Produsul depășind 
această câtime poate fi vândut, preţul obținut contribue la aco- 
perirea cheltuelilor obştiei sau se împarte între toţi acei cu drept 
de folosinţă. 

„+... Almendele prezintă o însemnătate deosebită prin 
faptul că ele oferă oamenilor saraci putinţa să ieâ parte la fo- 
losința pământului sau să mărească părticica modestă stăpânită 
de ei, îndulcind astfel legăturile economice şi sociale dintre lo- 
cuitorii satului şi acest punct cade mai cu samă de greu în 
cumpănă în momentul actual. 

„Dar de almende sunt legate foloasele de mai sus numai 
când ele sunt bine exploatate şi când întrebuințarea lor este 
statornicită întrun chip corespunzând trebuinţilor locale 1). 

„Proprietatea în devălmăşie a pământurilor bune pentru 
arături şi grădini nu poate aveă decât o valoaie relativă şi 
devine chiar dăunătoare când alcătueşte o parte însemnată din 
totimea pământului pentru arătură şi grădini. Stăpânirea 
acestor pământuri trebuie, în regulă generală, să fie lasată la 
dispoziţia particularilor şi supusă regulilor liberului schimb. 
Intinderi mici de loc arabil ramase în devălmășie prezintă folosul 
a face cu putinţă înzestrarea membrilor comunităţii ramaşi fără 


1) Von der Goltz, Op. cit., p. 80—81 

pământ, cu mici ogoare pe cari ei pot produce cartoafele, ver- 
deţurile trebuitoare lor precum și ceva nutreţ de iarnă pentru 
vitele lor“ 1). 

In acest scop ar fi nemerit ca, pentru a putea alcătui ase- 
menea loturi de muncitori, cu o întindere neintrecând 40—50 
ani, să se ieă măsuri pentru a autoriză şi a înlesni comunelor 
cumpararea unei părţi din proprietăţile particulare. Loturile 
vândute treptat, după trebuinţă, muncitorilor agricoli, ar fi plă- 
titi de aceştia în rate ridicându-se la sumi minime. Ele ar fi 
bine înţeles indivizibile şi transmisibile unui singur moştenitor 
care ar despăgubi pe ceilalţi iar în rate, 

Apoi trebuiesc create păşuni comunale tocmai în vederea 
acestor muncitori agricoli. 

Dacă se ieà şi, vrând nevrând nu se va puteă face altfel 
decât să se ieă măsuri pentru o modificare radicală a chipului 
în care este distribuită proprietatea la noi, această modificare 
nu va putea decât să aibă drept urmare alcătuirea unei pro- 
prietăţi ţărăneşti mari, cu moşioare dela 10—30 hectare, şi va 
întări proprietatea ţărănească mică, aceà sub 10 hectare. Cei 
dintăi, dacă vor face gospodărie puţin mai raţională decât pănă 
acum, Și este sigur că o vor face, vor avea cum să întreţie 
vitele lor pe pământul lor propriu muit mai bine decât erau 
întreţinute pănă astăzi. Cei de ai doilea vor putea să hrănească 
macar în parte vitele pe pământul lor. Dar cei fără de pământ 
vor fi avizaţi, pentru hrana vacilor lor de lapte, excluziv la 
imaşul comunal. Aceste imașuri trebuesc intemeiete mai 
ales în scopul de a permite locuitorilor saraci ai comunii, 
proprietari sau neproprietari, să fie vaci cu lapte. Este 
bine ca aceste imaşuri să se alcătuiască, pe cât este cu putinţă, 
nu din pământ bun pentru arătură, dar din loc bun numai 
pentru păşune, care este cu mult mai ieften, evitând a se între- 
buință pentru acest scop pământ care poate fi întrebuințat 
în chip folositor pentru cultura cerealelor sau a altor să- 
măândături. 


1) Von der Goliz, Op. cit., p. 85. 

9. Proprietatea mare trebuie pastrată cu îngrijire; 
rolul ei pe viitor. 


Dacă latifundiul trebuieşte distrus, proprietatea mare, in 
limitele indicate mai sus sau în limite apropiete de acele indi- 
cate acolo, trebuieşte pastrată cu cea mai mare îngrijire. 

Ea este în primul rând necesară pentru a conduce, prin 
pilda ei, agricultura pe o cale de propășire adevărată, servind 
de călăuză proprietății mici şi proprietăţii ţărăneşti. Când pro- 
prietatea mare va fi redusă la nişte limite înțelepte, proprietarul 
mare va dispune, pentru cultura lor rațională, de capitaluri în- 
semnate provenind din despăgubirea cuvenită lui pentru pămân- 
turile vândute țaranilor și comunei. El va face o agricultură 
intensivă care adesea îi va produce, pe rezerva ramasă lui, un 
venit mai mare decât acel ce-l scoteâ odinioară din moşia în- 
treagă. El va fi pentru proprietarul mic şi pentru ţaran un 
adevarat instructor agricol. Astăzi proprietarul bun agricultor 
(afară de trei sau patru milionari cari fac o gospodărie aproape 
perfectă) lucrează întinderi mari în chip aproape tot atât de 
selbatec cum lucrează ţaranul micul său ogor. 

Afară de arătură cevă mai adâncă şi de o alegere mai bună 
a sămânțţii, țaranul nu prea are ce învaţă dela el; pământul îl 
îngrașă proprietarul şi mai arare ori decât ţaranul, vitele le 
ţine în acelaș chip selbatec. Culturile perfecționate ce proprie- 
tarul le va face în mic, vor produce taranului altă impresiune 
decât acele neperfecţionate ce le face acuma în mare. 

Apoi ne mai existând conflict de interese între ţaran şi 
proprietar, cari pentru întinderile ce le va cultivă, în mare 
parte cu ajutorul maşinelor şi a unor unelte perfecţionate, nu 
va mai aveă nevoie să robească de cu iarnă munca disponibilă 
a sătenilor din împrejurime, acel proprietar care eră pănă astăzi 
dușmanul lor, va deveni ocrotitorul firesc pe lângă care vor 
găsi ajutor și sprijin în potriva lăcomiei fruntaşilor şi a albăs- 
trimii satelor. 

Iată ce zice şi Von der Goltz despre marea proprietate: 

„Ei (marii proprietari) întrunesc calităţile şi datoriile ce le 
incumbă pe de o parte ca posesori de mari întinderi de pământ, 
pe de alta ca întreprinzători de întinse exploatări agricole. Amân- 

două se confund câte odată dar nu sunt cu totul identice. Lor 
li revine mai ales îndatorirea să reprezinte agricultura şi po- 
pulațiunea rurală faţă cu toate celelalte categorii de cetățeni, 
atât în viaţa socială cât şi în acea politică. Țaranul nu este cu 
desăvârşire propriu, nu are însușirile necesare spre aceasta; îi 
lipsesc creşterea, vremea, banii, consideraţia şi influenţa. Pentru 
parlament, pentru societăţile agricole, proprietarii mari alcătuesc 
un element foarte insemnat şi indispensabil. In administrația 
autonomă locală, care alcătueşte unul din stâlpii vieţii de stat 
şi a acelei comunale, trebuie ca ei, de câte ori este vorba de 
interesele rurale, să ieă asupra lor rolul conducător din pricina 
motivelor vorbite mai sus. Nu numai în interesul lor propriu, 
dar chiar şi în acel al statului, este necesar ca o parte însem- 
nată din funcţionarii superiori şi mai ales ofițerii să ieasă din 
clasa marilor proprietari. Fiii lor cunosc din copilărie împreju- 
rările dela țară şi populaţia agricolă. Ştiu să manieze soldaţii 
ieşiţi din țărănime mai bine decât oricari alţii; pot, în calitate 
de judecători sau de funcţionari administrativi, să judece cu mai 
multă competenţă toate împrejurările relative la agricultură. 
Apoi mai vine un punct foarte de samă pentru viaţa de stat. 
Proprietarii mari şi fiii lor sunt, prin tradiţiune şi prin creştere, 
deprinşi să poroncească şi să ocârmuiască; au un talent de a 
ocârmui înăscut într'inşii, moştenit dela număroase generaţiuni. 
Acest talent se poate manifestă uneori într'o formă cam neplă- 
cută, totuş el este de mare însemnătate pentru viaţa publică şi 
indispensabil pentru o energică administraţie a statului. Cu ta- 
lentul de a ocârmui se uneşte o concepţie practică, facultatea 
de a se hotări răpede, mult curaj personal şi încredere în sine. 
Când o parte din urmaşii proprietarilor celor mari nu vor mai 
puteă găsi în oştire şi în administraţia statului o poziţiune po- 
trivită, atunci se va putea ajunge răpede la o nesuferită înda- 
torire a moşiilor celor mari şi la o decădere a clasei proprieta- 
rilor mari. Rezultatul final însă nu ar fi, cum admit mulţi, 
alcătuirea de număroase posesiuni ţărăneşti, ci posesiunea lati- 
fundiară. Moşiile mari ar cădeâ la urmă în mânile unui număr 
relativ mic de capitalişti bogaţi 1)“. 


1) Von der Goltz, Op. cit., p. 143). 

Arendaşul la proprietățile particulare este o anomalie; el 
trebuie să fie numai o rară excepțiune admisibilă numai în caz 
cănd îi este absolut cu neputinţă proprietarului, din cauză de 
boală, de slăbăciune, de minoritate sau de absență prelungită 
bine cuvântată, să-şi administreze moşia. 

Oamenii cari au moşii numai de speculă, pentru a agiotă 
asupra valorii, sau de fudulie, pentru a petrece pe ele două 
sau trei luni de vară, nu sunt demni să fie proprietari. Pă- 
mântul trebue să aparţină, cum zice un economist francez, 
acelui care ştie să-l muncească şi să-l iubească. Aceilalţi 
mau pentru ce să posedă moşii. Impozitul funciar al propr ieta- 
rilor cari îşi arendează moşiile (afară de acei cari le arendează 
pentru pricini binecuvântate), ar trebui, nu îndoit ci impătrit şi 
încincit. 

Se va putea întâmplă că, dacă să ieă de cătră Stat o mă- 
sură pentru a înlesni și grăbi cumpararea de cătră săteni a 
celei mai mari părți a pământului de cultură ce se află astăzi 
în mânile latifundiarilor şi chiar mică parte a acelui ce se află 
astăzi în mânile proprietăţii mari, unii din proprietari să se 
declare gata a-și vinde moşiile întregi, nepăstrând nimica pe 
sama lor. Considerând însă neaparata nevoie ce este ca pro- 
prietatea mare să existe în ţară într'o proporţiune respectabilă, 
Statul trebuie să ieă măsuri peniru ca o parte din fiecare 
din aceste proprietăți să nu fie nici odată vândută în 
loturi ci să rămână întreagă. Se vor găsi de altminteri tot- 
deauna mușterii cu preţ bun pentru asemene proprietăţi. 

Pentru acelaş motiv ar trebui ca, pe proprietăţile Statului 
ca şi pe acele ale stabilimentelor de binefacere, să se păstreze 
un miez de proprietate mare în trup întreg. Aceste trupuri s'ar 
puteă arendă, sub condițiuni speciale şi bine lămurite de cul- 
tură bună şi de amelioraţiuni, la agricultori cunoscuţi pentru 
destoinicia lor. 

Aceşti arendaşi ar puteă astfel să îndeplinească, la noi, 
rolul atât de bine făcător pentru agricultură care Pau îndeplinit 
şi-l îndeplinesc încă astăzi arendaşii domeniilor Statului în 
Prusia. 

10. Cum şi când se poate aduce la îndeplinire desfiinţarea 
latifundiilor şi modul greşit al distribuirii proprietăţii în 
România. 


Desființarea latitundiilor şi parcelarea pământurilor culti- 
vabile, întrecând anumite întinderi, în loturi mici ce s'ar vinde 
la ţărani se poate efectua în două chipuri: 

Ea se poate aduce la îndeplinire, printr'o lege agrară ho- 
tărind că, pe toate moşiile întinderea cultivabilă întrecând oareşi 
cari întinderi statornicite de lege, după regiuni, să fie parcelată 
în loturi cari s'ar vinde la ţarani. 

Această soluţiune are folosul de a alcătui o soluţiune radi- 
dicală și desăvârşită a chestiunii ţărăneşti, însă se loveşte de 
greutăţi ce cu greu s'ar pute învinge. 

Mărturisesc că printre aceste greutăți nu număr de loc 
greutăţile numite constituţionale; nu privesc mănţinerea consti- 
tuțiunii sub regimul căreia trăim, ori cât de bună poate să pară 
Şi să fie în realitate, ca o condiţiune de care este legată viaţa 
Şi viitorul Statului român. Ea se poate modifică şi, dacă clasa 
care de fapt deţine monopolul puterii şi căreia aparțin latifun- 
diarii, sar încăpăţină sà pună piciorul în prag, aducând astfel 
față în faţă interesul a mai bine de un milion cu interesul a 
mai puţin de 5 mii, sar pute trece şi peste dânsa fără umbră 
de pacat. 

Pe acei cari ar taxă o asemene măsură de socialistă îi 
voiu ruga să citească, în privinţa dreptului Statului de a ex- 
propriă în interesul obştesc, chiar o clasă întreagă, pe lângă 
cele susținute de von der Goltz şi reproduse mii sus, cuvintele 
lui Bismarck în discursul său dela 28 Ianuarie 1886 şi acele ros- 
tite de câtră actualul cancelar al Germanies în şedinţa Camerii 
prusiane dela 26 Noemvrie 19071). Ambele discursuri sunt re- 


1) „Naşte acum întrebarea dacă n'ar fi în drept. în interesul său şi 
în acel al Imperiului: German, să cheltuiască 100 milioane taleri, spre a 
dobândi (pentru colonizarea cu Germani) moşiile nobilimii polone, scurt, 
să expropricze nobilimea polonă. Aceaste pare a fi ceva monstruos, dar 
cânul expropriăm pentru o cale ferată, tulburând gospodăr ile, distrugând 
case și cimitire numai pentru comoditatea mai mure a unei societăţi de 
cale ferată, când expropriăm pentru a clădi o fortareaţă, pentru a face 

lative la dreptul Statului prusian de a expropriă nobilimea po- 
lonă pentru a coloniză provincia Posen cu Germani. 

Greutatea cea mare este închipuirea mijloacelor financiare 
trebuitoare pentru despăgubirea proprietarilor. Pentru a face 
ca 2!/⁄2 milioane de hectare să treacă dintr'o mână într'alta, tre- 
buiesc cel puţin 11/+ miliard, socotind câte 500 lei!) pentru pre- 
tul de mijloc al hectarului de pământ. 

Dintr'această sumă sar scădeă cele 25 la sută din preţul 


un drum printr'un oraş sau, ca în Hamburg, pentru a face un port, dă- 
râmăm case cari au fiinţă de veacuri; pentru ce dar nu ar puteă un Stat, 
în împrejurări, pentru a cumpară siguranța sa pentru viitor şi pentru a 
scapă de neliniște. Oare nu este un scop mai înalt decât ușurința comu- 
nicărilor, oare nu este siguranța pentru obştie un scop mai înalt decât 
fortificarea unei singure poziţiuni? Pentru ce nu ar recurge în împreju- 
rări un Stat la acest mijloc?“ (Bismarck în discursul său dela 28 Ianuarie 
1886). 

„Este mai presus decât ori ce îndoială: 

„Activitatea comisiunii de colonizare trebuie să urmeze şi aceasta 
în chip nemărginit. Spre aceasta avem nevoie în fiecare an de o mare 
întindere de pământ, şi această întindere de pământ ni trebuie în un 
anumit loc, căci colonizarea de ţarani şi lucrători germani îşi atinge scopul 
numai când ea se efectuează pe întinderi mari neîntrerupte. Nu putem 
să privim cu indiferență cum Polonii, prin aţâțări politice fără scrupul, 
mărginesc Statul în achiziţiile lui de pământ numai la cumparare de 
pământ german şi cu aceasta, în unire cu o nesănătoasă urcare de pre- 
țuri, pământurile stăpânite de Germani să se împuţineze şi ca cu toate 
măsurile de aparare luate de Stat, să dispară cu desăvârşire. De aici ur- 
mează neaparata nevoie, că un interes de căpetenie al Statului cere în- 
trebuinţarea dreptului de expropriare de cătră comisiunea de coloni- 
zare“. (Bulow, discurs în Camera prusiană din 26 Novembre 1907). 


1) Această cifră este superioară mediei vânzărilor prin licitaţie a 
moșiilor în corp întreg din întreaga ţară în anii 1902, 1903, 1904, care 
medie anuală este de respectiv 260, 290 şi 369 lei hectarul, iar media 
generală de 308 lei hectarul. Ea este superioară şi mediei obţinute pentru 
vânzarea prin licitație a bunurilor mici în aceeaşi ani, care este de res- 
pectiv 381 lei, 357 lei şi 407 lei hectarul, iar media generală de 379 lei 
hectarul.. Media aceloraşi ani pentru vânzarea prin licitaţie ale viilor sunt 
de respectiv 739 lei, 700 lei şi 688 lei hectarul, dând o medie generală 
de 716 lei pe hectar. Media generală a evaluărilor Creditului funciar, 
evaluări cari precum se ştie sunt destul de largi, pe periodul 1893—1897, 
eră de 366 lei hectarul. L. Colescu, Statistica Agricolă a României, ta- 
bloul de pe pag. 9%. 

pământului cumparat, ce orice cumpărător ar fi dator să-l de- 
pună la cumparare, ceea ce ar reduce suma de închipuit la 
9371/2 milioane. Pământul cultivabil de pe Domeniile Statului, 
de pe acele ale stabilimentelor de binefacere şi a altor persoane 
morale se ridică cu bună samă la 600.000 hectare, adică la o 
valoare de 300 milioane după preţul ce l-am luat de bază. Cele 
225, milioane, alcătuind ?/4 din indemnitate, ar putea fi achitate 
prin amortizaţie plătită de ţarani direct cătră proprietari, sub 
garanţia Statului, fără ca să fie nevoie de vreo emisiune de 
bonuri, ceea ce ar face ca suma de închipuit să scadă la 7121/2 
milioane. Din această sumă s'ar mai puteâ scădeâ aproximativ 
200 milioane cu cari părţile vândute ţaranilor ar rămânea da- 
toare Creditului Funciar, rămând părţile vândute grevate cu 
întreaga datorie cătră Credit, bine înţeles întru cât ea nu ar depăși 
o proporţiune oarecare din valora moşiei și fără partea de 
datorie care apasă asupra pădurii. Ar rămâne deci de închipuit 
o sumă de aproximativ 500 milioane, care nu s'ar puteă în- 
chipui altfel decât printr'un împrumut greu de realizat și care 
ar sdruncină și ar apasă pe mulţi ani creditul ţării. 

Apoi sunt o mulțime de împrejurări cari îngreuie şi fac 
cu neputinţă o soluţiune atât de radicală a chestiunii. 

Dacă se permite cumpararea mai multor loturi de cătră 
acelaș cumpărător, este sigur că fruntașii se vor năpusti asupra 
lor, cumpărând câte 4, 5, 6 loturi; depunând fără nici o greu- 
tate avansul stipulat de lege. Cu acest prilej se vor vedea ieşind 
mulţi bani de sub pământ, şi mai mare decât se crede ar fi 
numărul acelor în stare să plătească tot pământul cumparat cu 
bani pe şin. 

Dar ce se face cu mulţimea acelor cari nu sunt în stare 
să' plătească avansul ce Par stabili legea? Să s'aștepte ca ei să-l 
închipue? Şi cine în acel timp plăteşte proprietarului? Iată o 
problemă grea. Nu zic că nu se poate deslegă, dar trebuie timp 
pentru a găsi soluțiunea. 

Apoi cum să se facă kic et nunc evaluarea? Proprietarii 
deprinşi cu preţurile umflate dobândite în urma scandalosului 
agiotagiu al ultimilor ani asupra nevoii de pământ a ţaranului, 
vor face cu bună samă pretenţiuni exorbitante. Fixarea pre- 
tului în fiecare localitate prin comisiuni de evaluare va da re- 

zultate inadmisibile sau nu va da nici un rezultat când nu va 
produce tulburări. Căci în asemenea comisiuni nu pot să nu figu- 
reze şi proprietari, adică oameni interesaţi să umfle evaluările ; 
în multe locuri ei vor ști să câștige din partea lor pe agenții 
fiscului. De vor fi în asemene comisiuni și țarani, antagonismul 
între cele două clase va da naștere la scene furtunoase în cari 
adesea va putea interveni țărănimea din regiune, în cele, mai 
multe cazuri se va ajunge la deosebiri de păreri cari vor ză- 
dărnici toată lucrarea. 

Apoi care este întinderea ce trebue dată unităţii de întin- 
dere care se vinde? Trebue ea să fie aceeaș în toată țara sau 
poate să varieze după regiuni? Care este numărul de loturi ce 
un sătean poate să fie îngăduit să cumpere? Să fie acesta acelaş 
la câmp şi la munte? 

Iată nişte chestiuni (şi lista este departe de a fi sleită) 
cărora nu se va puteă răspunde decât prin cercetări amănun- 
tite cari cer un şir de ani pentru a fi deslegate. Fără deslegarea 
lor am riscă, luând o măsură radicală prea pripită, să aducem, 
pe lângă sdruncinarea creditului Statului, o tulburare înspăimân- 
tătoare în starea economică a ţării şi poate desordini şi răscole noue. 

Prin urmare, o transformare radicală a distribuirii astăzi 
în ființă a proprietăţii este de dorit, dar fără pregătire serioasă 
şi amănunțită, făcută în curs de câţiva ani, nu ne putem gândi 
la ea. Am riscă să se întâmple iar ceea ce sa întâmplat Comi- 
siei Centrale din Focşani, care a însărcinat cu alcătuirea legii 
rurale Moldoveni cari habar nu aveau de legiuirea ocârmuind 
legăturile dintre săteni și stăpâni în Ţara Românească şi Mun- 
teni cari nu ştiau că in Moldova dijma se desfiinţase dela 1851. 


11. Ceea ce se poate face de o camdată. 


Insă pănă atunci, spre a îndemnă țărănimea să aibă rab- 
dare, cel mai bun mijloc de luat mi se pare întemeierea Cassei 
Rurale, făgăduită şi de manifestul dat la Martie în numele 
Regelui. 

Această instituţiune ar permite ca, fără derogaţiune de o 
camdată dela principiile sfinfeniei dreptului de proprietate, 

să se înlesnească taranilor cumpararea pământului ce proprie- 
tarii ar fi dispuşi să-l vândă. Dacă acest aşăzământ se alcă- 
tuieşte pe temelii sănătoase, dacă el nu ameninţă nici să devină 
cetăţuia unui partid politic, nici să compromită creditul Statului, 
nici să înlesnească lui Stan sau lui Bran vânzarea moşiei cu 
preţ îndoit de acel ce-l face, nu încape îndoială că el poate 
aduce servicii mari. Mai este neaparat, pentru temeiurile ara- 
tate mai sus, ca Cassa Rurală nici o dată să nu ajute la îmbu- 
cătățirea moşiei întregi, ci dimpotrivă să înlenească pastrarea 
unei întinderi de 100—300 hectare pe cât se poate în corp întreg, 
Tot atât de neaparată este luarea de măsuri pentru ca latifun- 
diile, odată distruse, să nu se poată reînființà și ca cumpără- 
turile făcute de ţarani între ei să nu poată depăşi o întindere 
de 15—30 hectare, după regiuni. 

Bine înţeles că una din cele dintăi datorii ale Cassei Ru- 
rale ar fi să pună comunele în stare să alcătuiască păşunile 
comunale despre cari am vorbit mai sus, pășuni menite mai cu 
samă a permite ţaranilor şi mai în special celor saraci să ţină 
vaci cu lapte. 

Cu acest prilej ar trebui, pe cât se poate, ca în acest scop 
comunele să cumpere pământul propriu numai pentru imaş. 

Asemene Cassa Rurală ar trebui să înlesnească comunelor 
cumpararea de locuri de silişte şi de arătură, cari ar alcătu 
rezerva despre care am vorbit mai sus, menită să procure pe 
viitor muncitorilor agricoli fără pământ, cari nu ar fi în stare 
să cumpere loturi de o întindere de 5—7 hectare, un salaş sta- 
tornic cu puţin loc de hrană împrejurul lui, spre a-i feri să 
cădă în stare de vagabondaj. Comunele ar găsi cu înlesnire 
cui să arendeze aceste pământuri pentru a achită ratele lor cu 
preţul arenzii. 

Dacă proprietarii ar fi într'adevăr înţelepţi şi dându-și samă 
că ceeace a fost nu poate să mai fie, că în interesul păcii, a 
prosperității și a viitorului acestei ţări, trebuie să renunţe la po- 
sesiunea latifundiară în schimbul unei drepte despăgubiri, ei fo. 
losindu-se de Cassa Rurală, ar înlesni singuri reducerea moșiilor 
lor la întinderi modeste, în comparaţie cu ceeace stăpânesc astăzi, 
dar în realitate tot mari, şi sar grăbi să vândă ţaranilor pri- 
sosul pe preţuri cuviincioase, fără a se gândi să-şi indoiască şi 

să-şi întreiască averea prin această operaţie, Cassa Rurală ar 
puteă poate să ajungă singură la deslegarea desăvârşită a pro- 
blemei agrare. Se înțelege că, în asemenea caz, Statul ar trebui 
să sporească treptat capitalul instituţiunii. 

Pe de altă parte nu se poate tăgădui că Cassa Rurală 
poate prezentă primejdii. Este sigur că țăranii vor voi să cum- 
pere, în cele mai multe locuri, moşia pe care se hranesc, şi vor 
voi s'o cumpere cât mai grabnic. În cele mai multe cazuri, mai 
ales la început, proprietarii nu vor voi să vândă sau vor cere 
nişte preţuri nebune pe cari Cassa Rurală, dacă ea este ocâr-- 
muită în chip înţelept, nu va putea să le aprobe. De aici con- 
flict de interese, dușmănie, poate chiar acte de violență repeţite 
şi încercare de terorizare, în orice caz o înteţire a dușmăniei 
de astăzi. Dacă proprietarii terorizaţi vor consimţi la vânzare, 
cassa se va găsi în neputinţă să satisfacă toate cererile lor fără 
a periclită creditul Statului, de unde iar nemulţămiri şi poate 
tulburări. 

Totuş Cassa Rurală este o încercate care trebuie neaparat 
făcută, dar care poate reuși numai dacă va fi intemeiată pe te- 
melii cu desăvârşire sănătoase, de cari politica de partid să nu 
se poată atinge şi ocârmuită cu cea mai desăvârşită prudenţă 
ŞI cu cea mai mare înţelepciune. 

Intemeierea însă nu trebuie să oprească facerea de studii 
Şi de cercetări cât de întinse și de amănunțite, pentru a luă mai 
târziu măsuri complementare. 

Nu cred că înființarea Cassei Rurale să ajungă pentru a 
linişti țărănimea, mai ales având in vedere că nu va putea să-şi 
înceapă în chip serios operaţiunile înainte de sfârşitul anului 
1908. Dar mai este o măsură ce trebue neaparat luată şi ale 
cărei urmări vor aduce ţărănimii o imediată şi mare uşurare. 
Această măsură este oborirea cât mai neîntârziată a regimului 
tocmelilor agricole în vigoare astăzi, ocrotitor al intereselor unet 
minorităţi infime, acele ale- marii proprietăţi, şi înlocuirea lui 
prin o legislație menită a ocroti interesele obştiei. 

CAPITOLUL 1V 
REGIMUL TOCMELILOR AGRICOLE ACTUAL TREBUIE OBORÎT 


1. Despre oborîrea regimului tocmelilor agricole şi înlo- 
cuirea lui prin altul ocrotitor al intereselor obştiei. 


Am văzut cum regimul tocmelilor agricole a reînființat, 
«de fapt, pentru țărănime munca silită și a alcătuit, mai cu samă 
în Moldova, între ea şi sporirea ei, o stavilă de neînvins; am aratat 
exploatarea şi abuzurile de tot soiul la cari acest regim dă 
naştere. Nu poate încăpea îndoială că în nemulțămirea țărănimii 
acest regim nefast are o parte de căpetenie, că a contribuit mult 
la înteţirea urii țaranului pentru stăpân. El alcătueşte o ârmă 
vajnică în mâinele stăpânului când acesta este împilător şi ne- 
scrupulos, el ocroteşte interesele celui tare împotriva acelui slab, 
el contribue de-o potrivă cu distribuirea viţioasă a proprietății 
la şerbirea mulţimii de cătră o minoritate infimă, la jertfirea 
intereselor obştiei, a intereselor naţiunii, intereselor celor puţini 
de tot. El contribue în acelaș grad cu politicianismul la men- 
ținerea corupțiunii în administraţie şi în justiţie. O emancipare 
adevarată, temeinică a ţărănimii nu poate fi adusă la îndepli- 
nire cât timp este în ființă un regim care înlesnește stăpânului 
toate chipurile de a impilă pe ţăran. 

Pentru a puteă emancipă pe ţaran, pentru a-l putea pune 
în măsură să sporească, să devină om, trebue mai înainte de 
toate desfiinţat regimul actual al tocmelilor agricole şi înlocuit, 
nu prin regimul dreptului comun care n'ar fi altcevă decât, cum 
a zis foarte bine d-l Carp la 1882, jaful comun, ci printr'un 

regim care să ocrotească în chip efectiv interesele celui slab. 
Trebuie ca prilejul şi putinţa de a face camătă în relaţiunile 
dintre acel cu pământ mult şi acel cu pământ puţin sau fără 
pământ de loc să fie înlăturate cu desăvârșire. 

Noul regim de tocmeli agricole ar trebui în rezumat să fie 
alcătuit pe principiile următoare: 

Nerecunoașterea și interzicerea tocmelilor de muncă cu 
bucata sau cu ziua făcute cu mai mult de trei zile înaintea în- 
ceperii feliului de muncă contractat; muncile contractate împo- 
triva acestei dispoziţiuni să nu fie executabile, banii avansați pe 
ele să rămână pierduţi, autorităţile cari ar legaliză asemenea 
contracte să fie pedepsite!); 

Nerecunoaşterea şi interzicerea închirierilor de pământ 
de arătură, fânaţ sau imaș, de pășune pe cap de vită, făcute pe 
muncă; aceste tocmeli să poată să fie făcute numai în bani. 

Nerecunoaşterea şi interzicerea transformării unei datorii 
băneşti în contract pe muncă, fie chiar cu mai puţin de trei 
zile înaintea începerii muncii. 

Nerecunoaşterea și interzicerea învoielilor pentru pământ 
in dijmă în care partea muncitorului ar fi mai mică de jumă- 
tate pentru păioase sau pentru furajuri artificiale, de două treimi 
pentru porumb, de o pătrime pentru fân. 

Nerecunoaşterea şi pedepsirea tuturor învoielilor specifi- 
când, peste dijma, egală cu sau mai mică decât câtimile aratate 
mai sus, pentru aceeaş întindere de pământ, altă plată în bani 
sau în producte. 

Interzicerea şi pedepsirea îovoielilor stipulând ca chirie a 
vre unei întinderi de pământ vre-o plată în producte cari nu 
ar fi parte din roada acelui pământ. 


:) Şi D-l Carp a fost altădată un adversar neîmpacat al contrac- 
telor prin cari se angajă de mai înainte munca ţaranului ; iată ce găsim 
într'un discurs al D-sale din 1884; 

<... „Să dăm facultatea că contractele existente încet-încet să se 
poată lichidă fără executarea averii şi să punem în legea noastră (d. 
Carp eră în opoziţie) destule piedeci, ca să silim pe căt vom putea pe 
proprietari de a nu aservi braţele prin un credit prea mare şi săi de- 
prindem de a nu aveă recurs la contracte anticipate“. P. P. Carp, Dis- 
cursuri, p. 305 

2. Puterea producătoare a ţării nu va fi întru nimic atinsă 
prin un regim ocrotitor al obştiei. 


La cele de mai sus se va obiectă fără îndoială că, dacă 
asemene dispoziţiuni ar deveni lege, proprietarii şi arendaşii 
ne mai fiind siguri să-şi poată munci moşiile, ar fi siliţi să-și 
restrângă culturile, ceeace ar aveă ca urmare, pe lângă ruina 
lor, şi o scădere enormă în puterea de producţiune şi în expor- 
tul ţării, prin urmare o pagubă din cele mai însemnate pentru 
bogăţia ei. O asemene obiecţie însă este cu desăvârşire ne- 
întemeietă. 

Luarea măsurilor propuse de mine mai sus mar puteă să aibă 
absolut nici o înrâurire asupra productivității Ţării Româneşti. 
Aici proprietarii şi arendaşii cari lucrează o parte din pământul 
lor cu plugurile lor şi cu muncă angajată prin contract se nu- 
mără pe degete. Toată agricultura este făcută de țarani. Dacă 
întinderi din ce în ce mai mari se lucrează, tot de ţarani, pe 
socoteala excluzivă a proprietarului sau a arendaşulu prin ară- 
tură, secere şi praşilă inchipuită prin ruşfet de dijmă sau prin 
ierbărit, este neindoielnic că, în cazul când proprietarii şi aren- 
daşii nu ar mai puteă face pe ţarani să lucreze întinderi pen- 
tru socoteala lor, a proprietarilor şi a arendaşilor, ţaranii scapaţi 
de ruşfeturi, sar grăbi să le lucreze în dijmă pentru, dânşii. 
Sămănăturile mar scădeâ nici cu un pogon şi prin urmare şi 
producţiunea mar scădeă macar cu o chilă. 

In Moldova asemenea scăderea producţiunii ar fi nulă sau 
neînsemnată. Este adevarat că nici proprietarii nici arendaşii 
nar mai puteă cultivă popuşoi pe sama lor. A-i cultivă plătind 
peste o sută de franci pe falcea de prașilă n'ar da mâna nimă- 
nui decât în pământuri gunoite sau în locuri desțelinate de cu- 
rând; în orice caz această cultură ar scădeă la un ce neinsem- 
nat. Şi totuș nu sar cultivă nici macar o falce mai puţin de 
popuşoi. Câtă vreme va predomni la noi cultura extensivă (şi 
ea va trăi fară îndoială tot atât câtva trăi şi proprietatea ex- 
tensivă), locui culturii popuşoilor în selbatecul asolement trienal 
în fiinţă nu va puteă fi luat de altcevă. Proprietarul sau aren- 
dașul având neapărată nevoie de prăsitură pentru a nu slei 
pământul și mai răpede decât îl sleieşte astăzi, va arendă ţa- 

ranilor. spre a le cultivă cu popușoi, locurile pe care sămănà 
pănă atunci el popuşoi și ţaranii vor lucră pentru socoteala și 
folosul lor popușoii ce-i lucrau pănă astăzi pentru socoteala 
propretarului și a arendașului. 

Arătura țaranilor va fi mai rea decât acea a multor cul- 
tivatori mari şi, pe o parte din moşii, producţiunea va fi ceva 
mai slabă, însă această diferența este prea mică pentru a putea 
fi luată în consideraţie. 

Statistica agricolă pe 1906 ni arată că în acel an (care a 
fost foarte roditor) s'au cultivat în România peste tot 2.081.906 
hectare porumb cari au produs peste tot 46.004.198 hectolitri 
popuşoi, sau o medie de 22,1 hectolitri la hectar. Moldova intră 
în acest total cu 582.686 hectare şi 11.049.834 hectolitri, din 
cari 148.854 hectare, cu o producţiune totală, de 3.820.599 hec- 
tolitri, sau o medie de 22,3 hectolitri la hectar ale proprietăţii 
mari și 433.832 hectare cu o producţiune de 7.729.235 hectolitri 
sau o medie de 17,8 hectolitri la hectar a ţaranilor. Deosebirea, 
dacă am atribui celor 148.854 hectare ale proprietarilor mari 
aceeaș producţiune ca aceă ce au avut-o ţaranii, ar fi de 
102.072 hectolitri, sau o valoare de aproximativ 1 milion de lei. 
Şi această sumă, relativ minimă, este încă exagerată, căci nu 
trebue uitat că, de obiceiu, proprietarii şi arendaşii dispun de 
pământ mai bun decât acel ce-l au ţaranii pe temeiul legii ru- 
rale sau decât acel ce-l închiriază ei ţaranilor. 

In cât priveşte celelalte recolte: grâu, orz, ovăs, rapiţă, 
malaiu (meiu), ele nu vor suferi întru nimic, numai arendașii 
şi proprietarii vor plăti falcea de secere cu 30—40 lei, fără carat, 
peste tot, în loc de a da aceste prețuri numai pentru parte din 
secere. Este probabil că ele nu se vor urcă peste aceste cifre, 
întăiu pentrucă, ne mai fiind angajaţi de cu iarnă, vor aveà liberă, 
în vremea verii, toată munca braţelor lor şi că preţurile sus indicate 
fiind remunerătoare, le vor luă cu bucurie și, al doilea, pentru 
că întrebuinţarea mașinelor de secere se lăţeşte din zi în zi şi 
că ţaranii vor trebui să ţină socoteală de concurența lor. Ex- 
portul ţării nu va scădeâ prin adoptarea măsurilor propuse mai 
sus, nici macar cu un hectolitru. 

In schimb însă, pierind munca robită cu întregul ei alaiu 
de falşuri, de înșălăciuni, de siluiri, de execuţiuni silite în ciuda 

tuturor legiuirilor, de abuzuri şi de batjocuri, lipsind mai cu 
samă greaoa, păgubitoarea şi odioasa praşilă la boier, acea stafie 
a ţaranului, se va face un pas urieş spre liniştirea ţărănimii. 
Ea va mai puteă astfel dobândi pământ în condițiuni prielnice 
pentru cultura popuşoilor, proprietarul sau arendaşul având 
neaparată nevoie de prăşitură în asolementul lor. 

In cât priveşte celelalte munci cu bucată, arătură, grapat, 
coasă, lucru la vie, nici vorbă nu poate fi că ele vor urmă a 
se găsi cu îmbielşugare, în schimb, bine înţeles, a unei urcări 
în preţul lor. 

In cât priveşte obiecţiunea ce sar puteâ face că ţaranul 
nu va :puteă astfel să găsească bani la o nevoie strigătoare, 
răspund că băncile agricole sunt menite a satisface asemene 
nevoi. Acei ce nu vor găsi credit la banca din sat pentru în- 
tâmpinarea unei nevoi binecuvântate, vor fi numai nişte răi şi 
nişte nemernici de cari nu avem a ne preocupă aici. 


3. Arendaşii vor dispare spre folosul tuturora. 


Este de prevăzut însă că, în asemene condițiuni, pierzând 
cu desăvârşire facultatea de a exploată pe ţaran, ne mai putând 
face cu el camăta făcută pănă astăzi, lipsiţi fiind de orice pretext 
pentru ca să corupă autoritatea, spre a execută pe oamenii 
nedatori la muncă, silit să plătească ţaranului munca lui după 
cât face acea muncă, şi să-i dea loc de arătură cu preţ omenos, 
spre a aveà toloacă (ogor stârp) de prăşitură, cei mulţi din 
arendaşi se vor lasă de meserie sau vor scădea preţurile în- 
tratâta încât proprietarii nu vor puteă să li arendeze moşiile. 
Arendașul, întreprinzătorul de exploatare a ţaranilor unei moşii, 
astfel cum există dela Regulament încoace şi mai cu samă dela 
înființarea regimului de tocmeli agricole incoace, va dispare cu 
desăvârşire. 

Proprietarii vor fi siliţi sau să-şi lucreze moşiile singuri 
sau să le arendeze arendașilor fireşti: ţaranilor. Am aratat mai 
sus că alcătuirea obştiilor săteşti pentru luarea în arendă a 
moșiilor particulare pănă la săvârşirea modificării chipului în 
care este distribuită proprietatea la noi, trebuie să fie privite 

ca un mijloc de luptă, întradevăr vremelnic, dar nepreţuit 
pentru ridicarea stării țaranului şi pentru a-l pregăti la scopul 
definitiv, care nu poate să tindă decât la neatârnarea economică 
individuală a fiecărui membru al clasei ţărăneşti. 

Băncile populare vor trebui întărite și ajutate, punându.-li-se 
la dispoziţie mijloace îndestulătoare pentru a putea, pe cât se 
poate, sprijini obştiile în ființă şi chiar da ființă Ja obștii noue. 

Iar arendaşii ramaşi fără moșii nu vor rămânea cu bună 
samă cu mânile în şân, trăind din venitul capitalului lor. Aceşti 
oameni cari sunt în deobşte harnici, cumpataţi, întreprinzători, 
speculanţi și doritori de câştig, se vor apucă de întreprinderi 
industriale şi comerciale în cari vor investi capitalurile lor. Pu- 
terile lor intelectuale şi băneşti sunt întrebuințate astăzi la ţară, 
paralizând acţiunea obştiei care, dacă ei nu ar există, ar face lu- 
crul ce-l fac ei tot atât de bine ca şi arendaşii şi sar îmbogăți, 
îmbogăţind țara şi sporind puterea ei. Lăsându-se de exploatarea 
moşiilor, ei vor lasă deschis ţărănimii largul câmp al activi- 
tăţii ei fireşti, iar întrehuințând mintea, energia şi banul lor în 
intreprinderi comerciale și industriale, vor da comerţului şi in- 
dustriei un avânt puternic şi vor trage probabil cu ei spre aceste 
ramuri toate energiile şi toate puterile cari îi secundau pănă 
acuma pe tărâmul arendăşiei. 


4. Una din pricinile de căpetenie a coruperii va dispare. 


Adversarii reformelor susțin ca ceea ce lipseşte mai cu 
samă ţaranului nostru este o bună administraţie; că această lipsă 
este pricina tuturor impilărilor de cari suferă şi că dându-i-se 
o bună administraţie starea lui se va indreptă. 

Această teorie nu are nici macar meritul de a fi nouă; 
ea a fost enunțată în scris, pentru întăia oară de Neculai Istrati, 
campionul antiunioniştilor. Şi el pretindea, pela 1860, că regimul 
boierescului nu trebuie desființat ci, pentru a face pe ţaran 
fericit, ajunge să i se deă o administrăţie bună, cinstită şi 
dreaptă ....., ca în Bucovina (111). 

Numai întreb, cum să i se deà ţaranului o administraţie 
vrednică şi cinstită, când elementele pentru a o alcătui ni lip- 

sesc încă cu desăvârşire și când sistemul parlamentar, astfel 
cum este practicat de îmbele partide la noi, subordonează buna 
administraţie politicianismului. Să așteptăm alcătuirea persona- 
lului trebuitor şi îmbunătăţirea moravurilor noastre politice? 
Nu prea văd când are să dispară politicianismul, totuşi suntem în 
drept să ne aşteptăm la oareșicari îmbunătăţiri a moravurilor 
politice şi este probabil că vom aveă de unde recrută un per- 
sonal administrativ mai bun după trecere de vre-o două ge- 
neraţii. O schimbare hic et nunc operată prin lege sau prin 
prezenţa oricărui om politic, oricât de genial ar fi, la putere, 
nu poate schimbă în chip efectiv aproape nimic. Şi țărănimea 
să sufere de astăzi încă cinci zeci de ani! Dar dacă mai trăim 
două zeci de ani sub regimul actual, va ajunge toată a se uită 
cu dor şi la sapa de lemn! 

Mi se pare vederat că cel mai bun mijloc pentru a îmbu- 
năţi administraţia este de a micşoră prilejurile de câștig necurat, 
de abuz şi de greşală ce le are astăzi şi, mai ales de a mări 
puterea de opunere a obștiei impotriva abuzurilor funcționarilor. 
Reducând regimul tocmelilor agricole la câteva regule simple, 
cari exclud orice raporturi complexe și lăsând să subsiste numai 
învoiala de muncă cu ziua sau cu bucata, făcută chiar în mo- 
mentul executării ei, la închirierea pământului de arătură sau de 
pășune numai în bani, la dijma de avalma fără nici un accesoriu 
și cu un minimum pentru taran, prilejurile de amestec ale ad- 
ministrațiunii sunt reduse la mai nimic. Proprietarul sau aren- 
daşul nu are pentru ce să mai mituiască pe primar şi pe 
suprefect, aceștia nu mai au pe ce să mai ieâ mită. Sunt în- 
credințat că, la început, tot vor mai fi abuzuri și mituiri, dar 
starea țaranului sporind, va crește în chip firesc şi dârjia lui; 
el nu se va mai lasă să fie calcat. Suprimarea prilejului de 
amestec necontenit al administraţiei în raporturile astăzi atât 
de complicate între ţaran şi stăpân şi înlocuirea lor prin ra- 
poarte simple, nedând loc la amestecul funcţionarului și creşterea 
stării economice a ţărănimii, vor alcătui primii paşi pe calea 
moralizării administraţiei. 

O condiţiune care mi se pare absolut indispensabilă pentru 
împacarea spiritelor şi izgonirea bănuielii din inimile ţaranilor, 
este ca ei să fie pe viitor lasaţi să-şi aleagă deputaţi dintr'inşii 

la colegiul al III-lea. Se va alcătui astfel o mare şi binefăcă- 
toare supapă de siguranţă. 


5. Ordinea trebue mănţinută cu orice preţ. Sporirea 
jandarmeriei. 


Nu voiu vorbi de celelalte mijloace de îmbunătăţire a stării 
morale, intelectuale, sanitare şi economice a ţaranului român. 
S'a făcut în această privinţă atât de puţin în cât totul rămâne 
încă de făcut. Un bun număr de propuneri înțelepte au fost 
făcute de D-l Sp. Haret in Chestia Țărănească. Ele iesă din 
cadrul acestei cărţi care se ocupă mai cu samă de procesul de 
transformare al legăturilor dintre săteni şi stăpâni. 

Dar trebuie să insist asupra unui punct. Datoria oricărui gu- 
vern este, înainte de toate, să mănţină ordinea și să nu îngădu- 
xiască producerea de tulburări şi de acte de violenţă. Trebuie să fim 
drepţi cu taranul, să ne îngrijim nu numai de buna lui stare, ci 
şi de sporirea stării lui care este totodată sporirea stării şi a puterii 
neamului. Dar el trebuie să ştie că legea este lege, că toţi sunt 
datori a i se supune și, la caz de împotrivire, trebue ca ea să-i 
«apară în toată dreptatea, dar totodată și în toată strășnicia ei. 
Nu mai trebuie să ne jucăm cu tulburările cum s'a jucat cu ele 
guvernul Cantacuzino!). Ele, mai ales după împrejurările prin 
cari am trecu! trebuiesc înăbușite cu hotărire. 

Pentru această datorie imperioasă însă nu trebue să re- 
curgem la armată decât când tulburările ieau o întindere prea 


Şi la începul Revoluţiunii franceze, slăbăciunea autorității cen- 
trală a fost mare. 

„La douceur du roi, des chefs militaires est admirable; on admet 
que le peuple est un enfant, qu'il ne pêche jamais que par erreur, qu'il 
faut croire à son repentir, et, sitôt qu'il rentre dans l'ordre, le revoir 
avec des affections paternelles. La verite est que l'enfant est un colosse 
aveugle, exasper€ par la souffrance ; c'est pourquoi il brise tout ce qu'il 
touche, non seulement en province les rouages locaux qui, après un dé- 
rangement temporaire peuvent être rèparés, mais encore, au centre, le 
ressort principal qui imprime le mouvement au reste et dont la destruction 
va détraquer toute la machine“. (Taine, Les Origines de la France Con- 
ternporaine, l, p. 29. 

mare. Atunci, trupa odată adusă în faţa tulburătorilor, parlamen- 
tările cari enervează şi demoralizează pe soldaţi trebuie să în- 
ceteze şi tulburătorii să fie trataţi ca dușmani. Şi mai puţin se 
poate îngădui ca trupa să sufere violențe de fapt fără a culcă. 
imediat la pământ pe agresori. 

Dar precum am zis, ea trebue scoasă numai când nu se 
mai poate face altfel. Pănă atunci misiunea de a mănţineă sau 
de a restabili ordinea aparţine jandarmeriei. După ce înființarea 
ei a fost atacată cu violență pe motive pur politice, astazi toată 
lumea este deacord pentru a admite utilitatea ei. Numărul ei 
este cu totul insuficient; el trebue cel puţin întreit, pentru ca, 
în caz de tulburare într'o localitate, să se poată trimite, chiar- 
din compania judeţului respectiv, un număr indestulător de oa- 
meni pentru a linişti orice număr de tulburători. Cinci-zeci pănă 
la şase-zeci de jandarmi desciplinaţi, bine armaţi, cu muniţiuni: 
suficiente şi mai ales bine comandaţi, de ofiţeri hotăriţi, cu 
sânge rece şi cunoscându-şi datoria, pot ţinea piept şi chiar îm- 
prăştia mai multe mii de răsculați. Dar trebuiesc să fie oameni 
şi mai ales să fie conduşi de oameni. Trebuie trimis din armată 
în jandarmerie din ce este mai bun, nu ce este mai rău şi 
silit să se retragă din cauza viţiilor. 


6. Concluziune. 


Chestiunea ţărănească în România este pentru noi, pentru 
întreg neamul nostru chestiunea de căpetenie: de deslegarea 
sau de nedeslegarea ei este legat viitorul Românimii întregi. 
Dacă izbulim să transformăm incurând obştia poporului nostru 
de astăzi, slabă, saracă, smerită și nemulţămilă, cu inima plină 
de ură pentru fruntașii ţării, într'o țărănime puternică, bogată, 
mândră, mulţămită de soarta ei, dacă între colibă şi curte va 
domni pace şi inimă bună, putem fără îngrijire să avem nă- 
dejde în falnic viitor. Romănii vor stăpâni, în răsăritul Europei, 
locul ce se cuvine naşterii, numărului, înţelepciunii şi braţului 
lor: vor fi fruntaşi printre neamurile miegieşile. 

Dar dacă cerbicia unei mâni de oameni va izbuti să ză- 
dărnicească încercările ce se fac pentru desrobirea economică 

de fapt a obştiei neamului, mănținând-o în şerbirea şi în sme- 
renia de pănă astăzi, suntem pe pragul unei lung period de 
tulburări lăuntrice, de răscoale sângeroase, de pagube, de mic- 
şorare de prestigiu și poate chiar de batjocură ce începusem 
să o uităm, a străinului fàcând legi în țară, a unei stări pre- 
lungite de neputinţă care ne va ţinea pe loc şi ne va da înapoi 
punând pe toți vecinii în stare să ne ieåà înainte. 

Dar, precum ami.:teşte mesajul prin care Regele a deschis 
actuala sesiune a Cumerii, totdeauna când a fost vorbă de in- 
teresele vitale ale ţării, Români iau ştiut să uite desbinările lor 
pentru a lucră întrun cuget pentru binele obştesc. Sunt şi astăzi 
simptome cari ni permit să nădăjduim că o înţelegere pe tă- 
râmul chestiei țărănești nu este un lucru cu neputinţă. 

Avem un Rege a cărui înțelepciune a întemeiat, cu aju- 
torul braţelor țărănimii române, neatârnarea ţării şi Crăia. El 
nu va scăpă prilejul cei se înfățoșează să încunune lunga lui 
Domnie prin desrobirea economică a obştiei supuşilor săi, să facă 
pentru acea obştie mai mult și mai cu temeiu decât a făcut ori- 
cine şi să cucerească, în inimile ei şi a urmașilor ei, un loc ce n'a 
putut sau n'a avut prilej să-l cucerească nici Ştefan nici Mihaiu. 

TAB 


de arenzile moşiilor din țară a Casei Sf. Spi 



















ţa 
e arătură 


uprafa 
Suprafaţa 
pădurei 





NUMIREA MOȘIEI 


(z 









Județul laşi 


Traisteni-Ivăşcani. . 
Borşa ........ 
Lungani ...... 
Brătuleni. ..... 
Popricani ..... 
Soioneţul. ..... 
Incunj-Tg. Frumos .| 117 
Chilişoaia ..... 2 
Chipereşti ..... 
Cotnari. ...... 
Blândeşti . ..... 
Lucenii-Sturzoaiei 
Dădeştii Muncel 


Judeţul Neamţu 


Răsboeni ...=. 
Mandreşti ..... 
Românii ...... 117 
Bodeştii Precistei 








[3] 
a 
a 
A 





112617 12384 


| l 
m 
IIIIBRIIIII] 


[ei 
loa 
= 


lliSglialll!l 
— 
Q 


IILNIJIIIIELII 


n 


an 
1IIililaidiill 


3584| 5873 






l 
LII) 
lil] 
IIt] 
Iili 


13941) 25805 
Județul Botoşăni 


w 





IiI] 





a 
IIIi 
IJI] 
IIll 


6348| 5 
Silişcani . . . — 


Județul Tecuci 
Cozmeşti ...... 100; 


Judeţul Tutova 


Vinderei ...... 
Chițcani ...... 
Unţăşti. ...... 
Bădeana ...... 


Judeţul Dorohoiu 


Orofteana ..... 
Puţureni ...... 
Popenii ...... 
Hreaţea ...... 107 

L O U 
ridon din Iaşi, dela 1828 şi pănă la 1907 inclusiv 















1855 || 1860 














ITI CILSITI 
















142 Iha 









8812| 13010 

ss] e. 
S2E Ls E 
tz 62 35 age 
NUMIREA MOȘIEI zac BE 1828 1830 1835 1840 | 1843 850 
osla T 
H Lei || Lei Lei | Lei Lei 
a te 3 
Sănăuţi. ......1| 249) 471 1280) = — | 7 = 
Crăiniceni +... .| 529 — —| — e || a e 
treanga ,..... 27 ti — — — = = 
riţeni-Domoşeni . 949 —| -| — | ZI Z 
Sârbii ... 4572 — | 5280) — — | 23991 13897 
judeţul Vasluiu 
Palanca ...... 174| 107 — — — — = 
Boroșeşti .. .... 1067) 111 — — = = 
Onceşti. „...., 67 1 73 — 367 = = 
opu E EIN E ta u 288 —| 224 — — | 1837 — 
ouşorii ...... 92) — — =- — = zn 
Todireşti . .. 125 = — — — = s 
Bălăsești . . 537, —| — — —| — FER 
Dumeşti ...... 1866| 2643) 4016| — — | — | — 
Judeţul Fălciu 
Roşieşti ...... 280 626| —| — — == =s 
Bumbăta .,... 933| 66 70 215 — | — 
Judeţul Roman 
Vulpăşeşti ..... 332| 2617 —| — =| — 
Frăteşti I aTi a 173 — — — — = = 
Porceşti .. .. 3735 — — — — — = 
Galbeni.. ... 452) -| =i = — | 6160| 8133 
Băceşti. ...... 1092 930 — — — = = 
Luţca-Cordun. . . .| 1232 15 — = = — — 
Judeţul_Covurluiu 
Bereşti. ...... 126|  — = = — = 
Judeţul Bacău 
Blăgeşti ..... 2716 5018| 456 — | 11040] 196 = = 
Ruşii. ....... 207| o — = — | 10301 1066 
Judeţul Putna 
Coţofăneşti 381 =] >i — =] aj — 





Toate arenzile vechi sunt transformate în lei noui şi astfel sunt 

1855| 1860|| 1865 1870111875 | 1880| 1885 1890, 1895| 1900 1905 1907 
Lei Lei Lei Lei | lei | Lei | Lei Lei | Lei | Lei Lei Lei 
Ci fit -m = 
= =| 23368 =] | — 
4795 8370 3525 — — — — — — = — — 
17227 29600 10656 — — — — — — — 59087 
— ~ — = — 2000 22 — — = á = 
— — — 2  — 9900 1000010400] 15800 — 
-— =- — =|= — ~ -j| = — 16400 
1670 — 2131 4112 7398 3172 5400 — — — 5700 
la > == — 1600 
ie a = — 3550 
AA = = = == = — = — — 13500 
26060, 15203 15984 18800 —| — = —| — — 37300 
= lf el e e = — 1721 
-| =| us — = = = —]| = - — 
al s l l l l l ll 26400 — 
— | 10709 6535 7896 10575 11656 12120 — | 9400 9 1400 — 
— — — — — — ! 16030 14600 15900 20650| — 
=| = — = —_ — c| —| — 25400132600) — 
— — -- — — — — | 3980 — e 6700) — 
— — 26048 31490 32923 24675 25000 24500 97000] 34110| — 
1539 1778  — 2350 2749 2820 3750  — — 52001 4800) — 


înscrise în tablou. 


— — i 10200 

TAB 


dè preţurile cu cari s'au arendat i A d dela 


NUMIREA MOȘII 1840 | 1845 | 1850 | 1855 








Lei Lei Lei 


1869 | 1865 
| Lei | Lei 











Bădeşti-Gorgan . . 
Braniștea-Sâveşti . 
Cervenia ..... 
Crovul. ...... 
Cula-Ciumernicul 
Dăbuleni .., 
Fundeni 
Găujani 
Gânciova Comoşteni 
Gurbăneşti-Belciug. 
Manolache-mâra ba- 
nului 
Măceşurile 
Mătăsariul 
Necşeşti şi Răioşi I 
Răsturnaţi . 
Răioşi?) . ..... 
Sărăeni-Mătăseanca 
Stoeneşti : 


Total anual. . . 








112048 


1) Contopită cu Necşeşti. 
2) Răioşi sa separat de Necșeşti. 

18395 


512 1098 
102 





159273) 244665 


174534 

LOU 


înfiinţarea acestor aşăzăminte, moşiile ce li aparţin 


1870 | 1875 a: 1885 = 1895 | 1900 a te) gg 1907 
Lei 






















2115 950 1515 1515 15 1550) 
14229 35100| 25071] 3204 
81075 185000) 


9552 
12067 
6817 

2113 


9600 








NB. In anul 1865 scăzut cererile în urmă împroprietăririi ţăranilor 
conform legii din 1864. 
In periodul cu începere dela 1903 fonciera cade în sarcina Epitropiei. 

TAB 


de arenzile proprietăților Eforiei Spitalelor 


it Arenda | Arenda 

| | pe e 
NUMIREA PROPRIETĂȚEI | P% gg | PE anul | pe anul 
lei Bl Lei B.| Lei B. 


Judeţul Argeş | 











| No. curent 


















1| Albeşti. ...... De a i ga N — j~ — —| 5875— 
2| Balomireasca Marianca. ..... — j- — — = = 
3| Buneşti, Urlueşti, Valea Babei . . 6400/—| 6009 26| 5000 — 
4 Ciofrângenii-Poenari . ...... 12224|-—| 1074074] 11855 — 
5| Ciupagu cu trupurile. ...... 2545|20] 4111 11|  6650— 
6l Dangeşti . .. o. Lo CIIL] 2720 —| 222222 1600 — 
7| Livedea din Vâlsani ....... 64]— 37 0 30 — 
8! Lunca-Mârghia . ......... 1270|40| 2296 30| 2000 — 
9| Muntele Clăbucetul Bușteni. ... 371 333 33 200 — 
10| Muntele Coarneş și Cârciuma dela 
Pripuare . ........... 1280|— 740 74| 1090 — 
14| Muntele Galbenu şi Vămeșoaia . . 14721 — 7814 223 — 
12| Rădăcineşti. ........... 2662/4 2166 67| 1963 — 
13| Răteşti , . . . cc... — = — —| 4300— 
14| Rociu Stănislăveasca . . . . . E 2928|—i| 5870 37) 5000 — 
15| Toaca-Grebla-Groşi . . . . . 3.. | e 1351 85| 1250 — 
16| Vatra Schitului Berislăveşti . . . 32641—|| 2981 3345 — 
17| Vatra Schitului Fedeleşoiu-Runcu 65961—|| 14814 82| 13780 — 
18| Vatra Schitului-Cornetu ..... 2800 —} 279630) 2852 — 
Judeţui Brăila 
19| Batogu. . . pupe e pe | 11552 — 
20| Bordeiul Verde. ......... 34560, — 
Liscoteanca-Creţulescu .... . — — 
„_|Liscoteanca-Gherghe ....... — j= 
21| Deşiraţi. .. ... cc... 16016|— 
22| Doiceasca. . . ........ — |— 
03| Filii poe cect e Da e e ae sa >is 
24| Plopu-lanca-Perişoru . . . . . .| 38112|— 
25| Surdila Găiseanca .... .. .| 14400|— 
Judeţul Buzău 
26| Amaru... ... cc... 5248|— 
27| Catiaşul ........ auaa aa’ 400|— 
28| Ciura. . . cc... 1360; — 
29] Clociții. . . o sos sasac esa — |— — — 
30| Rotunda şi Şopârliga . . . . . . || 11216|—| 16722 22 


1) Arendat pe un nou period 908/918. cu lei 2620 anual. 

LOYU 
Civile dela anul 1865 lą 1907 inclusiv 




















8250 —| 24335|— 





37519110| 37519410 
129967|— |61299617]— 
56215| —| 50215|— 
cu Borde- 16900)—| 18400|— 
iul Verde. 
35250 —|| 68017|-—| 83::;50|— 


142350 —| 11 1220|—| 112700/—| 112434 30 
60400|—|| 50480! —] 474001—| 47400,— 













în arendă 









1400|— 
16200'— 





25000;— 59307 50| 40840 — 

NUMIREA PROPRIETĂȚEI 





| No. curent 


i 






















Sopiriiga Brebu şi Popre Găiseni 
iliştea-Soreasca . . , ...... 
Bentu. .... e ie RU. sa dai dan Tae 






©. bss . |. . 






Vatra le ci Cobia ... pi 6608|— 
Vatra Schitului Gălseni. ..... 9984|— 






Judeţul Dolj 
Intorsura. .............. 15392|— 













Judeţul Gorj 


Muntele Tigvele ag d ap d Se ce — 
Novacii Străini . ......... — 






Judeţul Ialomiţa 







Armăşeştii Nenişor. ....... — 

Călăraşi Lichireşti ........ 16064/— 
Cârnuleasa . ..... ED E 2736|.— 
Crăşanii-de-Jos. ... ..... — |— 






Dudeşti-de-Baltă . ........ 19792] — 







Luciu Giurgeni. ......... — |— 
Popeni ......... as 6120|— 
Persica Merlari sau Dor-Mărunt . — |— 
Stelnica . „urc... 14080|— 





Judeţul Ilfov 


Clinciu-Surlari . ......... 4480|— 
Chirnogii Clăteşti. ..... „| 416161 — 
Chitnogii-Danieleşii. . . ..... — 
Vărăşti-Dascălul ......... 8352|— 
Gologanu. ............ 3872|— 
Preasna-Poiana . ........ 9312|— 
Preasna Anagnosti A mânat dan ua dp ra — | 
Văcăreşti . pe — 
Vărăşti-Obedeni ......... 26128|— 
Vatra Spitalalui Pantelimon . .  .| 14752|— 


Județul Olt 


Ciomăgeşti . . .......... 4832|— 

Arenda 
pe anul 
1880 














ial] i 3700|—! 6950— 5110 — 

NUMIREA PROPRIETĂȚEI 







Judeţul Muşcel 


Clăbucetul Muscel (Munte)... . 272 — (1 fi 250|— 
2 Viţicheşti-Corbeanca . ,..... 165 20 500 — 5V0|— 








Judeţul Prahova 
63 Bălaca-Scăeni. ........ pi 611220| 672222  5130— 








Baraictaru . . sasou’ a ’ď’ 9504 —| 153888 
Fe Bianca . . ..,.... ; — — 1462 99 | 19600 — 
66 Doftăneţel. .. ......... 2240 — 1851 85 1200 — 
67| Habudul Scutaşi ..... și săi d 1312 —| 324074 1060 — 
68 Maneciurile. ........ . . | 16032—} 1185185 6320 — 
69 Muru.. . . cc. cc... . 4592 — 4888 89 5556 — 
70-Muntele Coțofana. ..... 816 — 575 93 740 — 






71 Munţii Gagu Mare, Găgiiţu şi Valea 
Rea i see ee e a a 1760 — 1929 73 1482 — 
72 Munţii Neamţu, Ceauşoaia, Unghia 








Mare, etc. . 5830 —| 557407 4000 — 
73 Munţii Negraşul, Fundurile, Ziliştea 

şi Trestieni. .... . 7296 —| 6500— 4H5— 
74 Munţii Pietricica, Pîraele şi Cazacu — — — — 22350— 






75 Muntele Pleşuva-Mare ...... 
76 Muntele Pleșuva-Mică sau Schitul — — 
Lespezile. ........ 320 — 
77 Păşunea depe M-le Furnica. ... 384 — 
78 Muntele Şețu (Partea de jos). , . 
„ (Partea de d'asupra) 1872 — 












Albinu . cc. cc... 
79 Păşunea de pe Muntele Colţii lui 

Balbeş ........... ~ = 
80 Ploeştiorii. . .. ... aa’ +4800 — 






81 Piscul Leurzei .. ....... — — 
82 Podul Cheiei. .. ...... — — 
83 Răşianii. . . .. saaa’ si 5552 — 
84 Sarasca-Mitiţa şi Delniţa , A 1072 —- 
85 Sionul .. cc. cc... 4832 — 
8 Slănic şi Verbilău ....... 8432 — 
87 a a ae 5H — 
88 Stăneşti-Deduleşti. . . ... i — — 
89 Terenul de pe moşia Poiana . . — — 
90 Urlaţi-Fântânelile, Via Bobului Si 2400 — 
Fântânelile Găiseni, . .. t6640 
91 Vaidceşti Valea Dobrotei. .... 1219120 
92 Valea Manti Pantazi şi Nisipoasa . 5760|— 
93 Vatra Schitului Poiana. . . . 1792 — 


1) Cesionate contractele Obştei locuitorilor. 
2) Arendat pe un nou period 1908/918 cu lei 34300 anual. 

7650 — 
} 14700 — 
150|— 
1100|— 
5450|— 
5150|— 
740)— 
1230]— 
4900|— 


5210|— 
16454— 








683, 











Arenda | Arenda | Arenda Arenda Arenda 

pe anul | pe anul | pe anul pe anul pe anul 

1890 1895 1900 1903 1907 
B.| Lei B. lei B. lei B. Lei B. Lei B, 
1725 —| în regie — in regie în regie — 
2i vandin de Eipre, iar Tn paara airat în |in regie — 250) — 2500 — 
5900 —|  6700—| 5780 — 6300 —| 6900 — 
20768 —| 30500 —| 30480 — 31600 —| 31600 — 
7000 —i 8350 —| 8280 — 9000 —| 9000 — 
770 —| 1140 — 509 — 520 — 520 — 
3750 —| 4850 —| 3040— 32W -jį 5200 — 
9042 —|  8200—| 8360—  9500—| 9500 — 
6805 —| 11767 —| 16245 — 15450 —| 15450 — 
1062 —|  1780—|  2020—  1600—| 16090 — 
2800 —| 2800 —| 23405 — 2500 —| 2300 — 
2250 —|  41250—| 3300— 3510 —| 3510 - 
8422 —| 10700—| 11585 — 12585 —| 10936 — 
1450 —|  2260—| 2115 — 2175 —| 212230 
1710 —| 1340 — 1100—| 1100 — 
1320 —| 1370— 1900 —| 1900— 

335 — 420 — 682 — 682 
2000 — 500 — 500 — 500 — 
— —[ 1120— 1070 — 1070 — 
— — 860) —  1070—| 1070 — 
7580 —|| în regie —| 5320 —  6909—| 6909— 

5 2650 —| 3740- . 
ba 2) 3800 — 28004) — 
34350 —| 17280 — 17280 —| 17280?) — 
4825 —| 3800 —  3800|_—| 3800 — 
2670) —| 140 1440|—| 1554 — 
6600 —| 6490 — 6U00|—| 6000 — 
1960 1960 —  2400|—| 2400 — 
7450 —| 34700 — 4400] —|  4400— 
200 — 200 — 400| — 400| — 
7110 — k 

oai 5040 — } 3800|—|| 800|— 
1255 — 740 — 850|— 85u— 
4270 —| 3740 — 3840|—|  38401— 
2800 —|  2965—  2910l—|  29101— 

dir nenda Arenda 
s I 
NUMIREA PROPRIETĂȚEI | Pegs | Pagno | POES 






No. curent 









IB.| Lei |B. 
| 


4555|56, 7815|— 
15222|22|  13780|— 


Lei 














= 
4 Vatra Schitului Brebu ...... 
di 





Judeţul R.-Sărat 





96| Bordeasca ... .. ..... 651|85 820|— 
97| Stanomirești-Codreşti . . . . . i 4870/37  4875|— 
98| Tigoiu Olăreni Coțatca . ..... 2092/59  2450|— 






99| Vatra Schitului Maxineni Corbu . 95185118  73850|— 





Judeţul Romanați 






100| Cârlogani. s... e... 
101! Horezu. ......... PE SE: 
102 Oboga ............. 
103 Morunglav . .......... 








Judeţul Teleorman 










dela 1875) ........... 
Perii Râioşi, Căzănești şi Gărdeșşti 
(fără trupul Perii Râioși dela 1875) 






Judeţul R.-Vâlcea 
109, Buneşti Titireciu . ........ 







110| Muntele Mândra și Saşa ..... 60 — 60j— 
111| Muntele Parte din Murgas și Dan . 50 30|— 
112| Vatra Schitului Șerbănesti . . . . 8407 41  14860|— 






Judeţul Vliaşca 





113| Bădeni Zădăriciu. ........ 2377 7 2893/— 
Bucșani. a. a cc... aa 2245 sa 2411|— 
115) Cacaleţi. . . . . . aa’ 43055 56 41520|— 
116) Duşani . ......... salar e 3444 — | 
117] Gogoșarii-Vechi sau Cacaleţii Go- 
BOȘARI aaea ia, IE ce tal ae be căi e — — |-— 
118| Gurgueţii Bâţcoveni (arendaţi îm- 
preună cu Dușani) ....... — — 5260|— 


1) Cesionat contractul Obștei locuitorilor. 
1) Arendat Ohştei locuitorilor. 
2) Arendat pe un nou period 1908/1918 cu lei 15501 anual. 

Arenda 
pe anul 


Arenda 
pe anui 
1905 














5700| — 
19175|— 


1601 — 1500 — 
8950|—  8290—  9150— 9150?) — 
41900|— 51370 — 53000 — 53000 

Arenda Arenda 


? 1 1 
NUMIREA PROPRIETĂȚEI Pose Paso 


No. curent 








Hodivoaia Vieru ......... 2 
120 Onceasca. ...... Ep aid 9648 — în regie — 







Coșoveni . . . : a 7568 —| 19666 67| în regie — 
121 Resmireşti Berislăvești d paie d aa 553 6 2225 9 2850 - 

Resmireşti-Pantilimon ... . 67520 30037 2450 — 
122 Toporul-Filantropia. ....... 800 —  1i1296 8850 


123 Resmireşti-Trestenicu (Casa Pen- 
siilor Eforiei). ..... - A — — .- — 
124 Toporul (Casei Pensiilor Eforiei) s 


1) Arendat pe un nou period 1908/1918 Obştei locuitorilor cu lei 
3) Arendat pe un nou period 1908/1918 Obştei locuitorilor cu lei 

Arenda Arenda Arenda Arenda Arenda Arenda Arenda 
pe anul pe anul pe anul pe anul pe anul pe anul 


pe anu! 
1880 1885 1890 1895 1900 1905 1907 
Lei B. Lei B. Lei B. Lei B. Lei B. Lei B lei B, 






46750 — 58350— 70100 — 
10625 — 10850 — 


93550 — 114480 116000 — 116000 — 
10625 — 10850 — l 34700 — 


) 38170 — i 53030 — 80790 — 807901) 





2030/111800 — } 1250” —| } 29550 — 36480 — 31500— 31500 — 
4000—7500 9000—| 21450— 30590— 32000 32000 — 


50800 — 40000 — 40000 400002) — 
— — — — 12276— 28700 -- 28000 — 28400— 28400 — 


141.800 anual. 
91.800 anual. 

români pe temeiul legii rurale şi pe acel al diferitelor 
legi pentru vânzarea bunurilor Statului . ....... 


. Rezultatul colonizării interne ........... d cete cu tu 


CAPITOLUL III 
Despre institutele de credit pentru țărănime 


. Creditul agricol . . . . . e pe ee R 

. Băncile populare ... aoaaa ... ... 
. Obştiile sătești ....... o... 


CAPITOLUL IV 
Despre distribuirea vițioasă a proprietăţii şi a exploatării 
pământului în România 


. Despre distribuirea proprietăţii . . ....... a 
. Despre chipul cum este distribuită exploatarea pământului 


în România ... . ce... | 


CAPITOLUL V 
Cum se exploatează astăzi moşiile în Moldova 


. Sistemul practicat astăzi pentru exploatarea moșiilor din 


Moldova. s- s ie cca ea e o e ca ee e a a e e e e d d 


. Despre numărul arendașilor. despre trusturi şi despre ur- 


carea arenzilor. Agiotajul este asupra muncii ţaranului 


. Despre preţurile muncii agricole robite dela 1870 la 1906 


Despre valoarea adevărată a muncii nerobite în Moldova 
în ziua de astăzi ... . .. cc. cc... .. 


. Preţurile muncii robite sunt în realitate și mai scăzute 


decât ni apar . . . cc... 


CAPITOLUL VI 
Cum se exploatează moşiile astăzi în Țara Românească 


. Despre îngreuierea învoielilor pentru pământ de arătură 


în dijmă . cc... ... e Ma seat 0 tea tz At 


. Despre urcarea prețurilor ierbăritului . . . . . 
. Despre munca robită în Țara Românească ...... 3 
. Câteva exemple de învoieli în vigare în Țara Românească . 


CAPITOLUL VII 
Țaranul faţă de autorităţi sub regimul tocmelilor agricole 


. Administraţia și justiţia în loc de a împiedecă jaful îl ajută . 
. Autorităţile judeţene și comunale faţă de ţaran ...... 


CAPITOLUL VIII 
Provocări şi ațâțări, țărănimea începe a aveă conştiinţă 
de puterea ei 


. "Ţărănimea este necontenit provocată de peste patruzeci 


de ani. e aau ae a cae ee a ta CE da e a od si A a a arată 
Țărănimea dela 1856 încoace este necontenit aţâțată . . . . 


. Ţărănimea începe a-şi simţi puterea. ...-....... 

CAPITOLUL IX 
Noua clasă stăpånitoare 


. Ruina desăvârşită a boierimii şi încetarea ei de a mai fi 


un factor politic. ......... apoi ada da dc dat A 


. Despre clasa care deţine astăzi averea teritorială şi puterea 


politică + ne se ea cn cae dna ae Ea e că 


CAPITOLUL X 
Schimbarea în starea țaranului, albăstrimea satelor 


. Schimbarea în starea sufletească a ţaranului dela legea ru- 


rală încoace. .. . ee e ee a aa e o dee ne e a ră 


. Credinţa ţaranutui în dreptul lui la pămănt ........ 
. Fruntaşi în mişcarea de revendicare a pământului... .. 
„ Ce găndesc fiii de fruntaşi despre chestia ţărănească 

„ Albăstrimea satelor ... ........ 

. Influenţa oraşelor ... .. . . cc... ... 
. Influenţa revoluţiei ruseşti asupra spiritului ţărănimii romăne 


CARTEA V 


CRIZA ȘI MIJLOACELE PENTRU A ÎNLĂTURA PRIMEJDIA 
PENTRU VIITOR 


CAPITOLUL I 
Simptomele premergătoare 


. Tulburările din primavara anvlui 1888 in județele din îm- 


prejurul Capitalei . . . ..... ‘aa’ w g 
Tulburările din primavara anului 1888 în Moldova.. ... 
Tulburările cu prilejul aplicării legii maximului în primavara 

anului 1894 . o s scs e... .. 
Tulburările din toamna anului 1900 în urma aplicării asu- 

pra constatării şi perceperii taxei de consumațiune pe ţuică 


CAPITOLUL II 
Criza 


. Inceperea tulburărilor la Flămânzi şi lăţirea lor în toată Mol- 


dova în primavara anului 1907 ........ cc... 


. Tulburările se întind şi în Ţara Românească. Demisia Guver- 


nului Cantacuzino. Chemarca la putere a liberalilor. Mă- 
surile luate pentru potolirea răscoalei. Mobilizarea . . . . 


. Tulburările ating paroxismul lor în Vlaşca, Teleorman, Olt, 


Romanați, Dolj şi Mehedinţi. Represiunea şi potolirea în- 
tregii mişcări . . . o. a 

Acțiunea prefecților ; excesele represiunii, instrucția răscoa- 
lelor, amnistia. . . . . cc... .. 

Adevaraţii instigatori . . . .. . o... 

Ce înseamnă răscoalele din primavara anului 1907. . . . . 


CAPITOLUL III 
Despre importanța şi primejdiile chestiunii țărănești 


. Insemnătatea chestiei ţărăneşti ..............- 


. Despre primejdiile chestiei ţărăneşti. . ....... pok 
CAPITOLUL IV 
Latifundiul este duşmanul 
. Răul provenind în primul ordin dela distribuirea vițioasă a 


proprietății, această distribuție trebuie modificată . . . . 
Chipul greşit de distribuire al proprietăţii a dat loc la tul- 
burări şi îngrijiri şi în alte țări .............- 
Latifundiile şi mai ales exploatarea latifundiară sunt privite 
ca dăunătoare și în alte țări. ............ 
La noi răul este mai acut ca aiurea. ...... a aa 
Prin ce trebuie înlocuit latifundiul. .. . . E sat ae a . 
O nouă clasă țărănească; muncitorii agricoli. ....... 
Nu fiecare ţaran este vrednic să fie proprietar ...... 
Ocrotirea muncitorilor agricoli fără pământ. Pământurile co- 
TNA: de e an E da pa, ue d Aa a ce 30 eta dt atol tie d 
Proprietatea mare trebuie pastrată cu îngrijire ; rolul ei pe 
VOP ea sia eo ai a eat 08 dt ie at aaa, age mt m 20 Bi ru cat, da d 


. Cum și când se poate aduce la îndeplinire desfiinţarea lati- 


fundiilor şi modul greşit al distribuirii proprietăţii în Ro- 
„mânia . o n site aere iata Sed eta a paul A sta 


CAPITOLUL V 
Regimul tocmelilor agricole actual trebuie obortt 


. Despre oborirea regimului tocmelilor agricole şi înlocuirea 


lui prin altul ocrotitor al intereselor obșştiei . 
Puterea producătoare a tării nu va fi întru nimic atinsă prin 
un regim ocrotitor al obştiei .. ......... 
Arendașşii vor dispare spre folosul tuturora . . . . 


. Una din pricinile de căpetenie a coruperii va dispare. ., 
. Ordinea trebue mănţinută cu orice preţ. Sporirea jandar- 


meriei ....... A 
Concluziune ...,, o... 


o. e e o o o . . . . . . . 

Numărul Proprietăţilor 


2381 mmm 2.608 


Proprietăţi 













785.749 hau, 
dela 100 la 500 hectaie 





TERM 








RAE EEE 





4 4 MN 
` ÎN || ÎN 


1.015.302 


695.958 h.a. 
dela 10 la DO hectare 


(10 m/m p. = 5000 proprietăți). 


3.319.695 h.a. | 


dela 10 hectare în jos ! 
A 
S 5 
ri 
g i 
Lică | 
e | 

